
Tuhan Yesus pung Carita Bae 
iko 


Mateos 


Tuhan Yesus pung daftar nene-moyang 
(Lukas 3:23-38) 


1 1 Ini buku carita soflal Yesus Kristus, itu Orang 
yang Tuhan Allah su janji memang dari dolu 
ko mau kirim datang. Dia tu, raja Daud pung 
turunan deng bakli Abraham pung turunan. 
Mulai dari bakli Abraham sampe raja Daud ada 
14 turunan. Dia pung daftar nene-moyang dong, 
bagini: 
Abraham barana sang Isak, 
Isak barana sang Yakob, 
Yakob barana sang Yahuda deng dia pung 
adi-kaka dong, 
2 (1:1) 3 Yahuda barana sang Peres deng Sera 
(dong pung mama, nama Tamar), 
Peres barana sang Herson, 
Herson barana sang Ram, 
4 Ram barana sang Aminadab, 
Aminadab barana sang Nahason, 
Nahason barana sang Salmon, 

> Salmon barana sang Boas (dia pung mama, 

nama Rahab), 

Boas barana sang Obet (dia pung mama, nama 

Rut), 

Obet barana sang Isai, 

6 (1-6a) Isai barana sang Daud. 

(1-6b) Dari Daud sampe itu waktu yang bangsa 
IsraPlel kana buang pi Babel, ada 14 turunan lai, 
andia: 

Daud barana sang Soleman (dia pung mama tu, 

dolu Uria pung bini). 

Soleman barana sang Rehabeam, 

Rehabeam barana sang Abia, 

Abia barana sang Asaf, 3 

Asaf barana sang Yosafat, 

Yosafat barana sang Yoram, 

Yoram barana sang Usia, 

Usia barana sang Yotam, 

Yotam barana sang Ahas, 

Ahas barana sang Heskia, 

Heskia barana sang Manase, 

Manase barana sang Amos, b 





21:6 * Tulisan bahasa Yunani yang paling tua deng paling 
bae, tulis Asaf. Ada tulisan saparu lai yang tulis bilang, 
Asa. Ini orang, sama deng orang yang muncul di 1 Sejara 
Israkle/ deng Yahuda 3:10. 

1:6 + Tulisan bahasa Yunani saparu tulis Amos, deng 
saparu lai tulis Amon. 

Amos barana sang Yosias, 

Yosias barana sang Yekonya deng dia pung adi 

dong waktu dong kana buang pi Babel. € 

7 (1:6) 8 (1:6) 2 (1:6) 10 (1:6) 11 (1:6) 12 Waktu 
dong kana buang pi Babel sampe di Yesus, ada 14 
turunan lai, andia: 

Yekonya barana sang Saltiel, 

Saltiel barana sang Serubabel, 

Serubabel barana sang Abihut, 

Abihut barana sang Elyakim, 

Elyakim barana sang Asor, 

Asor barana sang Sadok, 

Sadok barana sang Akim, 

Akim barana sang Eliut, 

Eliut barana sang Eliasar, 

Eliasar barana sang Matan, 

Matan barana sang Yakob, 

ais Yakob barana sang Yusuf. 

Yusuf tu, kawin deng Maria. Maria tu, yang 
barana sang Yesus Kristus. 

13 (1:12) 14 (1:12) 19 (1:12) 16 (1:12) 17 Jadi mulai 
dari Abraham sampe Daud ada 14 turunan, dari 
Daud sampe dong kana buang pi Babel ada 14 
turunan, deng dari waktu kana buang pi Babel 
sampe barana sang Kristus, ada 14 turunan. 





(1:6 H 2 Raja-raja dong 24:14-15; 2 Sajara Israel deng 
Yahuda 36:1: Yeremia 27:20 

Maria barana sang Tuhan Yesus 
(Lukas 2:1-7) 


18 Maria barana sang Yesus tu, dia pung carita 
bagini: 

Maria su batunangan deng Yusuf. Dong dua 
balóm parná tidor bakumpul sama ke laki-bini, 
ma tau-tau te, Maria su dudu parú dari Tuhan 
Allah pung Roh yang Barisi. 919 Waktu Yusuf dapa 
tau bagitu ju, dia mau bekin putus dong dua 
pung hubungan. Ma dia sonde mau bekin malu 
sang Maria di muka orang banya, tagal dia pung 
hati barisi. Andia ko dia mau bekin putus deng 
diam-diam sa. 

20 Ais, waktu dia masi bapikir pi-datang, satu 
malam ju, dia mimpi. Dalam itu mimpi, dia dapa 
lia Tuhan Allah pung ana bua dari sorga datang 
kasi tau sang dia bilang, “We, Yusuf! Lu ni, raja 
Daud pung turunan. Lu jang ragu kawin ame sang 
Maria. Te itu Ana yang ada dalam dia pung parú 
tu, itu Tuhan pung Roh yang bekin. 2! Nanti Maria 
barana satu ana laki-laki. Ais lu musti kasi nama 
sang dia, Yesus, te Dia yang nanti kasi salamat 





d1:18 # Lukas 1:27 

sang Tuhan Allah pung orang dari dong pung 
sala-sala dong.” 2f 
22 Ini hal nanti jadi bagitu, tagal Tuhan Allah su 
kasi tau memang dari dolu. Dia parna pake Dia 
pung jubir Yesaya ko tulis bilang, 
23 “Bosong dengar, ó! Nanti ada satu nona yang 
masi parawan, 
tau-tau te dia su dudu paru. 
Ais dia barana satu Ana laki-laki. 
Dong ju kasi nama sang Dia, Imanuel. 
(Dalam bahasa Ibrani, Imanuel pung arti: 
Tuhan Allah ada sama-sama deng kotong.) 8 
24 Yusuf mimpi abis, ju dia bangun. Tarus dia iko 
memang Tuhan Allah pung pasan tu. Dia ame 
sang Maria jadi dia pung bini, 22 ma dia sonde 
tidor bakumpul sama ke laki-bini sampe Maria 
su barana abis itu Ana. Barana abis ju, Yusuf kasi 
nama itu Ana, Yesus. h 





61:21 # Nama Yesus pung arti bilang, “Tuhan kasi salamat 
orang”. 

f1:21 # Lukas 1:31 

81:23 H Yesaya 7:14 

N4:25 # Lukas 2:21 

Orang yang pintar lia bintang, 
datang lia sang Yesus 


1 Waktu Yesus lahir di kampong Betlehem 

di propinsi Yudea, raja Herodes ada pegang 
parenta. Itu waktu, ada barapa orang datang di 
kota Yerusalem dari tampa jao di sabla matahari 
nae. Dong tu, orang yang pintar lia bintang. 
2 Waktu dong sampe di Yerusalem, dong batanya 
pi-datang bilang, “Orang Yahudi pung raja yang 
baru lahir tu, ada di mana, é? Botong su dapa 
lia satu bintang di sabla matahari nae, yang kasi 
tanda bilang, Dia su lahir. Andia ko botong datang 
ko mau semba sang Dia.” 3 Waktu raja Herodes 
dengar dong pung omong bagitu, ju dia pung 
hati tar enak. Andia ko samua orang di Yerusalem 
dong ju rasa bagitu. 

4 Ais ju raja Herodes kumpul ame kapala agama 
Yahudi pung bos-bos deng guru agama dong 
samua, ko dia tanya sang dong bilang, “Coba 
bosong kasi tau sang beta dolo! Itu Kristus, yang 
Tuhan Allah su janji memang tu, Dia mau lahir di 
mana, €?” 

5 Ju dong manyao bilang, “Bapa raja. Dia lahir di 
kampong Betlehem, di propinsi Yudea. Te Tuhan 
pung jubir Mika su tulis memang dari dolu bagini: 

6 “We, bosong orang Betlehem, di propinsi 

Yudea sana. 

Bosong jang kira, bosong pung kampong tu, 
cuma satu kampong kici yang sonde ada 
pung arti. 
Te nanti ada satu orang bésar yang datang 
dari sana. 
Nanti Dia jadi gambala kasi Beta pung 
orang IsraBlel dong.” | 

7 Dengar abis bagitu ju, raja Herodes pange 
diam-diam itu orang yang pintar lia bintang dong. 
Ju dia tanya sang dong bilang, “Kapan bosong 
dapa lia itu bintang muncul di langit?” Ju dong 
kasi tau sang dia. 8 Ais Dia kirim sang dong pi 
Betlehem. Dia kasi tau bilang, “Bosong pi ko cari 
kuliling itu Ana di sana. Kalo bosong su katumu 
sang Dia, na, bale datang ko kasi tau sang beta. 
Te beta ju mau pi semba sang Dia.” 

9 Dengar abis raja pung omong, ju dong pi. 
Tau-tau te, dong dapa lia lai itu bintang yang dolu 
dong su parna lia di sabla matahari nae tu. Itu 
bintang muncul di dong pung muka, ais dia jalan 
sampe barenti pas di atas itu Ana pung tampa 
tenga. 

10 Lia bagitu ju, dong sanáng mau mati. 1! Ais 
dong maso pi dalam itu ruma, ju dong dapa lia itu 
Ana deng Dia pung mama Maria. Ju dong tikam 
lutut ko semba sang Dia. Ais dong buka dong 





2:6 # Mika 5:1: 2 Samuel 5:2 

pung bungkusan hadia barang-barang mahal, ko 
kasi pi itu Ana. Dong kasi mas, kamanyan, deng 
dara kayu wangi. 

12 Sonde lama, ju dong dapa mimpi dari Tuhan 
Allah bilang, “Bosong jang kambali pi raja 
Herodes lai.” Andia ko dong pulang pi dong pung 
negri iko jalan laen. 


Yusuf dong lari pi negri Masir 


13 Waktu itu orang yang pintar lia bintang dong 
pulang, ju Tuhan pung ana bua satu dari sorga 
datang kasi tau sang Yusuf dalam mimpi bilang, 
“Usu! Bangun capat su! Angka bawa lari itu Ana 
deng Dia pung mama pi negri Masir sana. Tenga 
tarus di situ sampe Beta kasi tau kapan bosong 
bole pulang, te raja Herodes ada cari ko mau 
bunu itu Ana!” 

14 Ais Yusuf bangun. Ju dia bawa ame dia pung 
bini deng itu Ana malam-malam, ko dong lari 
pi negri Masir. 12 Dong tenga di sana sampe 
Herodes mati. Deng bagitu Tuhan Allah pung 
omong jadi, sama ke Dia pung jubir Hosea su kasi 
tau memang dari dolu bilang, 

“Beta pange pulang Beta pung Ana, ko kaluar 

dari Masir.” | 





J2:15 4 Hosea 11:1 

Raja Herodes bunu bekin mati 
ana-ana kici di Betlehem 


16 Waktu raja Herodes dapa tau bilang, itu 
orang yang pintar lia bintang dong su pakaneklo 
sang dia, ju dia jadi mara mau mati. Dia parenta 
dia pung tantara dong bilang, “Pi di kampong 
Betlehem deng kampong-kampong yang badeka 
di situ. Bunu bekin mati samua ana laki-laki kici 
dong, yang umur dua taon pi bawa.” Herodes 
parenta bagitu, tagal dia inga itu orang pintar 
dong pung carita. Dia itong mulai dari partama 
kali dong lia itu bintang muncul di langit. 

17 Ini hal samua jadi, iko apa yang Tuhan Allah 
pung jubir Yeremia su tulis memang dari dolu 
bilang, 

18 “Ada suara orang manangis maskakeduk di 

kota Rama. K 
Rahel ada manangis makarereu, 
tagal dia pung ana dong su mati abis. 
Dia sonde mau orang datang kokoe sang dia, 
tagal dia pung ana dong su sonde ada 
lai.” | 





K2:18 * Rama tu, satu kota deka kota Yerusalem. 
12:18 4 Yeremia 31:15 

Yusuf dong pulang kambali dari Masir 


19 Lama-lama ju raja Herodes mati. Itu waktu 
Yusuf dong masi ada di Masir. Ju Tuhan Allah 
pung ana bua satu dari sorga, datang kasi tunju 
rupa sang dia dalam mimpi. 28 Itu ana bua bilang, 
“Usu! Bangun su! Angka bawa pulang itu Ana 
deng dia pung mama, ko pi IsraRlel su. Te orang 
yang mau bunu itu Ana su mati.” 21 Dengar bagitu 
ju Yusuf bangun. Ais dia bawa pulang sang dong 
pi negri Israklel. 

22 Ma waktu dia dapa dengar bilang, raja 
Herodes pung ana Arkalaus sakarang ada pegang 
parenta di propinsi Yudea, ju dia taku pulang pi 
situ. Ais Tuhan Allah parenta sang dia dalam satu 
mimpi lai bilang, “Yusuf, lu jang tenga di Yudea.” 
Andia ko dia pi tenga di propinsi Galilea, 23 di 
satu kampong nama Nasaret. Deng bagitu, Tuhan 
Allah pung omong tu, su jadi parsis, iko apa yang 
Dia pung jubir su tulis memang bilang, “Nanti 
dong pange sang Dia, Orang Nasaret.” M 


Yohanis Tukang Sarani ajar orang dong 
(Markus 1:1-8; Lukas 3:1-18; Yohanis 1:19-28) 


1 Waktu Yesus su besar, ju Yohanis Tukang 
Sarani mulai ajar orang di tampa sunyi, di 





M2:23 # Markus 1:24: Lukas 2:39: Yohanis 1:45 

propinsi Yudea. 2 Dia kasi tau bilang, “Sodara 
sayang dong! Bosong musti mangaku deng kasi 
tenga bosong pung sala-sala, ko kambali pi Tuhan 
Allah su. Te sakarang, samua orang su bisa maso 
jadi Tuhan Allah pung orang.” " 
3 Dolu Tuhan Allah pung jubir satu, nama Yesaya 
su tulis soPlal Yohanis bilang, 
“Nanti ada orang yang batarea di tampa sunyi 
bilang, 
'Samua orang siap-siap bekin bae jalan, 
ko sambut Tuhan Allah pung datang! 
Bekin lurus jalan kasi sang Dia!’ ” ° 
4Yohanis ni pung cara idop sama ke Tuhan 
pung jubir dolu-dolu dong. Dia pung pakean, 
bekin dari binatang onta pung bulu. Dia pung 
ika pinggang, bekin dari binatang pung kulit. Dia 
pung makanan, kalamak deng madu utan. P 
5 Itu waktu orang banya datang ko mau katumu 
deng Yohanis. Dong datang dari kota Yerusalem, 
deng dari anteru propinsi Yudea. Dong ju datang 
dari kampong-kampong yang badeka deng kali 
Yarden. ê Dong buka hati deng mangaku dong 
pung sala-sala samua, ais ju Yohanis sarani sang 
dong di kali Yarden. 





13:2 H Mateos 4:17: Markus 1:15 
03:3 H Yesaya 40:3 
P3:4 # 2 Raja-raja dong 1:8 

7 Itu waktu, orang-orang dari partei agama 
Farisi deng partei agama Saduki ju datang ko 
minta Yohanis sarani sang dong. Ma waktu dia 
lia sang dong, ju dia masparak bilang, “Heh! 
Bosong ni sama ke ular yang tukang putar-balek! 
Tuhan Allah nanti hukum sang bosong tagal 
bosong pung bekin-bekin yang jahat dong. 
Weh! Jang kira bosong bisa lari kaluar dari Dia 
pung hukuman. 88 Jadi lebe bae bosong kambali 
pi Tuhan Allah, deng kasi tenga bosong pung 
sala-sala dong samua. Ais itu, bekin hal-hal yang 
bae, sama ke pohon yang kasi kaluar bua yang 
bae. ? Jang kira kata bosong su aman, tagal 
bosong ni bali Abraham pung turunan. Parcaya 
sang beta! Te Tuhan Allah bisa bekin ini batu 
dong jadi bagli Abraham pung turunan. "10 Awas, 
e! Te ada Orang yang pegang kapak ko siap-siap 
mau potong samua pohon yang pung bua sonde 
bae. Potong ais, Dia lempar buang pi dalam api. $ 

11 Sakarang beta sarani sang bosong pake aer, 
ko jadi tanda bilang, bosong su bale balakang kasi 
tenga bosong pung sala-sala dong. Ma nanti satu 
Orang yang lebe hebat dari beta mau datang. 
Biar cuma jadi Dia pung tukang suru-suru sa ju, 





93:7 x Mateos 12:34, 23:33 
"3:9 H Yohanis 8:33 
“3:10 # Mateos 7:19 

beta sonde pantas. Nanti Dia bekin ponu bosong 
pung hati deng Tuhan pung Roh yang Barisi. Dia 
ju bekin bosong jadi barisi, sama ke orang pake 
api ko bakar buang kotoran. t1? Te Dia su pegang 
nyiru yang ada isi baras, ko mau tapis buang dia 
pung uuk. Ais Dia kasi maso itu baras pi dalam 
sokal. Ma itu uuk dong, Dia lempar buang pi 
dalam api yang manyala sonde tau abis-abis.” 


Yohanis sarani sang Tuhan Yesus 
(Markus 1:9-11; Lukas 3:21-22) 


13 Itu waktu, Yesus turun datang dari Galilea pi 
kali Yarden. Dia datang minta Yohanis sarani sang 
Dia, 14 ma Yohanis sonde mau. Dia protes bilang, 
“Karmana ko beta musti sarani sang Bos? Sonde 
tabale ni, ko? Bos ni yang musti sarani sang beta. 
Te itu yang beta parlu na!” 

15 Ma Yesus manyao bilang, “Aman sa. Ma buat 
sakarang, biar bu yang sarani sang Beta sa. Deng 
bagitu kotong iko Tuhan Allah pung mau.” 

Dengar bagitu ju Yohanis manyao bilang, 
“Dari-dari sa, Bos.” Ju dia sarani sang Yesus. 





13:11 * Dia pung kata bahasa Yunani asli bilang: “baptis deng 
Tuhan pung Roh Barisi, deng api.” “Baptis deng Dia pung 
Roh” ada pung arti, andia, “bekin ponu bosong pung hati 
deng Tuhan pung Roh yang Barisi.” “Baptis... deng api” ada 
pung arti, andia, “bekin bosong jadi barisi, sama ke orang 
pake api ko bakar buang kotoran.” 

16 Sarani abis, ju Yesus kaluar dari kali. Ma 
takuju sa, ju langit tabuka. Ais Dia dapa lia Tuhan 
Allah pung Roh turun datang pi sang Dia, sama ke 
burung pompa datang hinggap di Dia. 1' Ais dong 
dapa dengar Tuhan Allah pung suara dari langit 
bilang, 

“Ini Dia, Beta pung Ana sayang. 

Dia salalu bekin sanang sang Beta.” " 


Setan dong pung bos goda sang Tuhan Yesus 
(Lukas 4:1-13: Markus 1:12-13) 


1 Ais itu, Tuhan Allah pung Roh antar bawa 
4 sang Yesus pi tampa sunyi, ko biar setan dong 
pung bos besar goda sang Dia. “2 Ju Dia puasa 40 
siang 40 malam di situ. Ais itu ju, Dia lapar mati 
pung. ? Waktu Dia su lapar bagitu, ju setan dong 
pung bos besar datang goda sang Dia bilang, “Lu 
ni, batul-batul Tuhan Allah pung Ana, ko? Kalo 
batul, na, parenta ini batu dong ko jadi makanan 
su.” 

4 Ma Yesus manyao bilang, “Ada tatulis dalam 
Tuhan Allah pung Tulisan Barisi bilang: 
“Manusia sonde idop dari makanan sa. 





U3:17 H Carita Mula-mula 22:2; Lagu Puji dong 2:7: Yesaya 
42:1: Mateos 12:18, 17:5: Markus 1:11: Lukas 9:35 
V4:1 g Ibrani 2:18, 4:15 

Ma dong ju musti dengar Tuhan Allah pung 
Kata-kata, 
deng bekin iko Dia pung mau.” W 
> Tarus, itu setan bawa sang Yesus pi kota 
Yerusalem, andia Tuhan pung kota barisi. Ais dia 
bawa nae sang Yesus pi atas Ruma Sambayang 
Pusat pung tampa yang paling tinggi. ê Ju itu 
setan bilang, “Kalo Lu memang batul-batul Tuhan 
Allah pung Ana, na, coba Lu malompa turun 
pi bawa su. Te ada tatulis di Tuhan Allah pung 
Tulisan Barisi bilang, 
“Nanti Tuhan Allah parenta Dia pung ana bua 
dari sorga dong, 
ko jaga sang Lu. 
Di Tuhan Allah pung Tulisan Barisi ju ada tulis 
bilang, 
“Nanti dong tada ame Lu deng dong pung 
tangan, 
ko biar Lu pung badan sonde saki, deng Lu 
sonde sonto batu ju.” X 
7 Ma Yesus manyao bilang, “Ada tatulis ju dalam 
Tuhan Allah pung Tulisan Barisi bilang, 
‘Tuhan Allah tu, yang hak parenta sang lu. 
Andia ko lu jang coba sang Dia.” Y 








W4:4 H Carita Ulang soBlal Jalan Idop 8:3 
“4:6 H Lagu Puji dong 91:11-12 
Y4:7 H Carita Ulang soPal Jalan Idop 6:16 

8 Tarus, itu setan bawa sang Yesus pi atas satu 
gunung yang talalu tinggi. Ju dia kasi tunju samua 
negri di dunya, deng dong pung hebat samua. 

9 Kasi tunju abis itu samua, ju itu setan kasi tau 
bilang, “Asal Lu tikam lutut ko semba sang beta, 
nanti beta kasi itu samua-samua pi di Lu.” 

10 Ma Yesus masparak bilang, “Heh, setan! Lu 
iskarobis dari sini su! Te Tuhan Allah pung Tulisan 
Barisi ada bilang, 

‘Lu musti semba sang Tuhan Allah, 

deng lu musti karja kasi sang Dia sa. 

11 Dengar bagitu, ju itu setan angka kaki kasi 
tenga sang Yesus. Ju Tuhan Allah pung ana bua 
dari sorga dong datang ko urus sang Dia. 


1” 2 


Tuhan Yesus mulai ajar di Galilea 
(Markus 1:14-15; Lukas 4:14-15) 


12 Itu waktu, raja Herodes kasi maso Yohanis 
Tukang Sarani dalam bui. Waktu Yesus dapa 
dengar bagitu, ju Dia pulang pi Galilea. 313 Dia pi 
Dia pung kampong Nasaret, ais Dia jalan tarus ko 
pi tenga di kampong Kapernaum. Itu kampong 
ada di dano Galilea pung pinggir, di Sebulon deng 
Naftali pung tana. 14 Deng bagitu, Dia bekin iko 








74:10 X Carita Ulang soBlal Jalan Idop 6:13 
44:12 H Mateos 14:3; Markus 6:17: Lukas 3:19-20 
b4:13 # Yohanis 2:12 

apa yang Tuhan Allah pung jubir Yesaya su tulis 
memang bilang, 
15 “Di Sebulon pung tana, deng Naftali pung 
tana, 
yang deka di dano Galilea, di kali Yarden 
pung sabla, 
orang yang bukan orang Yahudi ada 
tenga di situ ju. 
16 Dong ada idop dalam galap, 
ma sakarang dong su dapa lia Tarang. 
Te Tarang su basinar 
kasi samua orang yang balom kanal sang 
Tuhan Allah.” € 
17 Mulai dari itu waktu, ju Yesus mulai ajar 
orang bilang, “Bosong musti bale balakang deng 
kasi tenga bosong pung sala-sala dong, ko idop 
barisi su! Te sakarang samua orang su bisa maso 
jadi Tuhan Allah pung orang” 9 


Tuhan Yesus pange nalayan 
ampa orang ko iko sang Dia 
(Markus 1:16-20; Lukas 5:1-11) 


18 Satu hari, Yesus ada jalan iko dano Galilea 
pung pinggir. Dia nae katumu dua orang adi-kaka. 
Yang satu nama Simon, ma orang biasa pange 





C4:16 H Yesaya 9:1-2 
04:17 # Mateos 3:2 

sang dia, Petrus. Deng dia pung adi nama 
Anderias. Dong ada jala ikan di dano, tagal dong 
dua tu, nalayan. 19 Ju Yesus pange sang dong 
bilang, “We, mari ko iko sang Beta su! Bosong 
biasa cari ikan, ma sakarang Beta mau ajar 
sang bosong, ko bosong jadi tukang cari jiwa.” 
20 Dengar abis bagitu, ju dong dua kasi tenga 
dong pung jala, ko iko memang sang Yesus. 

21 Ais itu, Yesus dong jalan tarus sadiki lai, ju 
Dia dapa lia Sabadeus pung ana. Yang kaka pung 
nama Yakobis, deng dia pung adi nama Yohanis. 
Dong dua ada ator bekin bae pukat dalam parahu 
sama-sama deng dong pung bapa. Ju Yesus 
pange sang dong dua ko iko sang Dia. 22 Dengar 
bagitu, ju dong jalan kasi tenga dong pung bapa 
deng dong pung parahu, ko dong iko memang 
sang Dia. 


Tuhan Yesus ajar orang, deng 
bekin bae orang saki dong 


(Lukas 6:17-19) 


23 Ais itu, Yesus dong bajalan kuliling propinsi 
Galilea, ko Dia ajar di orang Yahudi pung ruma 
sambayang dong. Dia ajar soflal Tuhan Allah 
pung Kabar Bae, deng kasi tau cara karmana ko 
orang bisa iko Tuhan Allah pung parenta. Dia ju 
bekin bae samua orang dari dong pung panyaki 

macam-macam. “24 Sonde lama, ju kabar soBlal 
Yesus tu, tasiar kuliling sampe di anteru propinsi 
Siria. Ais ju orang bawa datang dong pung orang 
saki macam-macam pi sang Dia. Dong ju bawa 
orang yang takana setan, yang gila kambing, 
deng yang lumpu. Ju Dia bekin bae dong samua. 
25 |tu waktu, orang bam-banya datang iko sang 
Dia. Dong datang dari propinsi Galilea, deng 
dari daklera Sapulu Kota, yang dong subu bilang, 
Dekapolis. Ada laen lai yang datang dari kota 
Yerusalem, dari propinsi Yudea, deng dari kali 
Yarden pung sabla. 


Tuhan Yesus ajar orang di atas gunung 


1 Waktu Yesus dapa lia orang bam-banya 

datang iko sang Dia, ju Dia nae pi satu gunung 
kici, ko dudu di situ. Dia pung ana bua dong yang 
Dia su pili tu, datang deka-deka ko dengar sang 
Dia. * Ais Dia mulai ajar sang dong bilang, 


Orang yang dapa ontong batul 
(Lukas 6:20-23) 


3 “Orang kasian dong ontong, 
tagal Tuhan Allah sandiri, dong pung Raja 
yang bae. 
4 Orang yang rasa dukacita dong ontong, 

tagal Tuhan Allah sandiri yang kokoe sang 
dong. f 
> Orang kici dong ontong, 
tagal nanti dong tarima samua berkat yang 
Tuhan Allah su janji. 8 
6 Orang yang talalu rindu sang Tuhan Allah pung 
jalan lurus dong, ontong, 
tagal nanti Dia bekin puas sang dong. 
7 Orang yang kasi tunju rasa kasian dong 
ontong, 
tagal nanti Tuhan Allah ju jato kasian sang 
dong. 
8 Orang yang pung hati barisi dong ontong, 
tagal nanti dong sandiri dapa lia Tuhan Allah. 
l 
? Orang yang tukang bekin dame dong ontong, 
tagal nanti Tuhan Allah bilang, ‘Dong tu, Beta 
pung ana’ 
10 Orang yang kaná siksa tagal iko sang Tuhan 
Allah dong ontong, 
tagal Tuhan sandiri tu, dong pung Raja yang 
bae. 

11 Kalo orang laen bekin sangsara sang bosong 
tagal bosong iko sang Beta, bosong ju ontong. 
Kalo dong omong jahat sang bosong, deng 
bacarita putar-balek bekin busuk bosong pung 
nama, bosong ju ontong. (12 Biar bagitu, ma 
bosong musti bekin diri sanang deng hati 
babunga sa, tagal Tuhan Allah su sadia balas kasi 
bosong pung bagian, satu malklunuk di sorga. 
Ma inga, é! Bukan cuma bosong sa yang dapa 
sangsara bagitu, te dolu-dolu orang dong ju bekin 
jahat bagitu sang Tuhan Allah pung jubir dong.” ' 


Orang yang iko Tuhan Yesus, 
sama ke garam deng tarang 


(Markus 9:50: Lukas 14:34-35) 


13 “Kalo kotong mau bekin enak makanan, na, 
kotong parlu taro garam dolo. Bagitu ju orang 
yang idop di ini dunya, dong parlu sang bosong. 
Ma kalo garam su jadi tawar, na, dia pung guna 
apa? Cuma angka buang dijalan ko kana inja sa. 
m 

14 Bosong ju musti idop sama ke lampu, ko 
biar orang banya dapa lia deng bae-bae. Bosong 

musti manyala tarang-tarang, sama ke kota yang 
ada di atas gunung, yang samua orang dapa 

lia. "15 Orang yang kasi manyala lampu teFloek, 
sonde kasi maso itu lampu pi dalam pareu tana. 
Ma dong taro itu lampu di tampa tinggi, ko bisa 
bekin tarang ruma pung isi samua. 218 Bosong ju 
musti idop bagitu. Bosong musti bacaya, ko biar 
orang laen dong dapa lia bosong pung idop yang 
bae. Deng lia bagitu nanti dong puji sang Tuhan 
Allah bilang, “Awii! Bosong pung Bapa di sorga tu, 
talalu hebat, 6!” P 


Tuhan Yesus datang ko bekin ganap 
Tuhan Allah pung atoran 


17 “Bosong jang pikir kata, Beta datang di ini 
dunya, ko mau hapus buang Tuhan Allah pung 
atoran yang Dia kasi sang bakli Musa. Deng jang 
kira Beta sonde toe deng apa yang Tuhan Allah 
pung jubir dong su omong memang dari dolu. Te 
Beta datang ni, mau bekin samua jadi parsis sama 
ke samua hal yang dong su omong memang. 

18 Tagal itu, dengar bae-bae, él Langit deng bumi 
balom bisa ancor buang, kalo samua balom jadi, 
iko Tuhan Allah pung atoran dong. Biar satu titi 

ko koma ju, sonde ada yang bisa tahapus buang. 
419 Dari Tuhan pung orang dong samua, kalo 
ada yang langgar Tuhan pung atoran, tagal dia 
pikir bilang, “Hee! Ini atoran ni, kici sa, sonde 
ada pung guna apa-apa!' Ais dia ajar bagitu kasi 
orang laen, nanti Tuhan Allah di sorga bekin dia 
jadi orang kici sa. Ma orang yang bekin iko Tuhan 
Allah pung atoran samua, ais dia ajar bagitu kasi 
orang laen, nanti Tuhan Allah bekin dia jadi orang 
yang ada pung guna. 28 Parcaya sang Beta! Kalo 
bosong sonde idop lurus lebe bae dari itu guru 
agama deng orang partei Farisi dong, na, bosong 
sonde bisa maso jadi Tuhan Allah pung orang.” 


Tuhan Yesus ajar orang dong ko jang bamara 
(Lukas 12:57-59) 


21 “Bosong su tau bali Musa pung atoran 
yang dia kasi tau memang sang kotong pung 
nene-moyang bilang, Jang bunu orang, te sapa 
yang bunu orang, nanti dia kaná hukum: "22 Ma 
Beta mau kasi tau bagini: jang bamara, te sapa 
yang mara sang dia pung sodara, nanti dia kana 
hukum. Orang yang maruak sang dia pung 
sodara bilang, “Lu otak kea!’ nanti itu orang 

musti mangada di muka tua-tua agama dong. 
Deng orang yang masparak sang dia pung sodara 
bilang, “Bodo, é!, nanti dia kana hukum di api 
naraka. 

23 Jadi, kalo lu ada bawa persembahan kasi 
sang Tuhan Allah, malu inga bilang, ada sodara 
yang masi mara sang lu, 24na, jang taro itu 
persembahan dolo. Lu pi badame deng lu 
pung sodara dolo, ais itu baru lu pi taro itu 
persembahan kasi sang Tuhan Allah. 

25 Kalo ada orang yang mau bekin parkara deng 
lu, na, lebe bae lu pi urus dame capat-capat deng 
dia dolo. Kalo sonde, nanti itu orang hela bawa 
sang lu pi mangada di hakim. Ais hakim sarakan 
sang lu pi di polisi, ju dong sese maso sang lu pi 
dalam bui. 28 Beta omong batul ni! Nanti lu tenga 
tarus dalam bui sampe bayar abis lu pung utang 
samua.” 


Tuhan Yesus ajar orang ko jang maen serong 


27 “Bosong su tau baBli Musa pung atoran yang 
bilang, Jang maen serong: 528 Ma Beta mau 
kasi tau bagini: orang yang angka mata ko lia 
satu parampuan, ais dia pung hati kapingin tidor 
bakumpul deng dia, na, itu laki-laki su maen 

serong deng itu parampuan dalam dia pung hati. 
29 Kalo lu bekin sala pake lu pung mata kanan, 
na, doli buang sang dia sa. Te lebe bae lu maso 
pi dalam sorga deng lu pung mata satu sa, ko biar 
dong jang lempar buang sang lu pi api naraka 
deng lu pung mata biji dua-dua. BO Deng kalo lu 
bekin sala pake lu pung tangan kanan, na, potong 
buang itu tangan sa. Te lebe bae lu maso pi dalam 
sorga deng lu pung tangan sabla sa, ko biar dong 
jang lempar buang sang lu pi api naraka deng lu 
pung tangan dua-dua.” Y 


Tuhan Yesus ajar orang ko jang bacere 
(Mateos 19:9; Markus 10:11-12; Lukas 16:18) 


31 “Bosong su tau bafli Musa pung atoran bilang, 
“Orang yang cere buang dia pung bini, na, dia 
musti kasi surat cere sang itu parampuan: “22 Ma 
Beta kasi tau bagini: kalo ada orang yang cere 
buang dia pung bini, padahal dia pung bini sonde 
parna maen serong, ais, itu parampuan kawin 
ulang, na, itu sama deng dia pung laki partama 
bekin dia barsina. Deng kalo ada laki-laki yang 

kawin ame sang satu parampuan yang parna 
kana cere buang, na, dong dua su barsina ju.” W 


Tuhan Yesus ajar orang sollal angka janji 


33 “Bosong su tau bai Musa pung atoran yang 
dia kasi tau sang kotong pung nene-moyang 
dong bilang, “Kalo lu angka janji pake sumpa 
deng Tuhan Allah pung nama, na, lu su taRlika 
deng itu janji. “34 Ma Beta kasi tau bagini: kalo 
lu angka janji, na, jang pake sumpa. Jang sumpa 
pake sorga pung nama, tagal sorga tu, Tuhan 
Allah pung tampa tenga. Y22 Jang sumpa pake 
bumi pung nama, tagal bumi tu Tuhan Allah 
pung alas kaki. Deng jang sumpa pake Yerusalem 
pung nama, tagal Yerusalem tu, Raja Besar pung 
kota. 236 Jang sumpa deng bosong pung kapala. 
Te bosong sonde ada pung kuasa ko parenta 
rambu satu daon ko jadi itam ko puti. 37 Jadi kalo 
bosong mau angka janji bilang, ‘hoo’, na, kasi 
tau bilang, 'hoo' sa. Ma kalo sonde, na, bilang 
'sonde' sa. Kalo bosong bilang lebe dari itu, na, 
itu su baklakar dari setan.” 

Tuhan Yesus ajar orang ko jang babalas jahat 
deng jahat, ma musti layani deng lebe bae lai 


(Lukas 6:29-30) 


38 “Bosong su tau bali Musa pung atoran 
bilang, “Kalo ada orang bekin rusak lu pung mata, 
na, balas bekin rusak dia pung mata. Deng kalo 
ada orang bekin rubu lu pung gigi, na, balas 
bekin rubu dia pung gigi ju. 389 Ma Beta kasi tau 
bagini: jang balas jahat deng jahat. Kalo orang 
tampeleng lu pung pipi sabla, na, kasi tenga ko 
dia tampeleng pipi yang laen lai. 49 Kalo ada 
orang yang mau bekin parkara deng lu, ko mau 
ame lu pung baju, na, kasi pi lu pung baju panas 
lai. M Kalo ada tantara satu paksa sang lu, ko 
jalan pikol bawa dia pung barang satu kilometer, 
na, pikol bawa tarus sampe dua kilometer. 42 Kalo 
ada orang minta lu pung barang apa, na, kasi pi 
sa. Deng kalo ada orang yang mau pinjam lu pung 
barang apa, na, kasi pi sa.” 





35:38 # Kaluar dari Masir 21:24: Kapala Agama dong pung 
Atoran 24:20; Carita Ulang soklal Jalan Idop 19:21 





MATEOS 5 28 


Tuhan Yesus ajar orang ko sayang 
orang yang binci sang kotong 


(Lukas 6:27-28, 32-36) 


43 “Bosong su dengar orang bilang, “Sayang 
sang lu pung sodara, deng binci orang yang binci 
sang lu. b44 Ma Beta kasi tau bagini: lu musti 
sayang sang orang yang binci sang lu. Deng minta 
ko Tuhan kasi berkat sang orang yang bekin 
sangsara sang lu. ^} Kalo lu bekin bagitu, na, lu 
kasi tunju bilang, lu ni Bapa di sorga pung ana. 
Tagal Dia bekin matahari basinar kasi orang bae, 
deng Dia ju bekin matahari basinar kasi orang 
jahat. Dia ju kasi turun ujan kasi orang yang bekin 
iko Dia pung parenta sama-sama deng orang 
yang malawan Dia pung parenta. 25 Jadi, kalo lu 
cuma sayang sang orang yang sayang sang lu, 
na, lu kira Tuhan Allah musti balas deng berkat 
kasi sang lu, ko? Sonde! Te orang jahat ju sayang 
dong pung taman yang sayang sang dong. 47 Jadi, 
kalo lu cuma kasi saloom sang lu pung taman, na, 
dia pung lebe apa? Te orang yang sonde parcaya 
sang Tuhan Allah ju bekin bagitu. “8 Jadi inga, €! 

Lu pung Bapa di sorga sayang samua orang. Jadi 
lu ju musti bekin iko bagitu!” € 


Tuhan Yesus ajar ko tolong orang susa dong 


1 Yesus ajar tarús bilang, “Inga, é! Jang iko-iko 

6 agama pung atoran ko biar orang puji-puji 
sang bosong. Te kalo bosong bekin bagitu, na, 
bosong pung Bapa di sorga sonde akan kasi 
bosong pung upa apa-apa. 4 

2 Kalo bosong mau tolong orang kasian dong, 
na, jang pi badodol di mana-mana. Te kalo 
bosong bekin bagitu, na, bosong su sama ke 
orang yang omong laen bekin laen. Dong suka 
pasiar pi ruma sambayang ko biar orang puji sang 
dong bilang, Awii, ini orang ni, hebat mati, ó!” 
Beta omong yang batul! Deng makan puji bagitu, 
dong su tarima abis dong pung upa. “Jadi, kalo 
bosong mau tolong orang kasian dong, na, jang 
kasi tau sapa-sapa, €! “Deng bagitu, orang di 
ini dunya sonde tau. Ma bosong pung Bapa di 
sorga yang tau apa yang bosong bekin diam-diam 
tu. Nanti Dia balas sang bosong deng berkat 
bam-banya.” 

Tuhan Yesus ajar orang sambayang 
(Lukas 11:2-4) 


=> “Waktu bosong sambayang, na, jang bekin 
diri sama ke orang yang omong laen bekin laen. 
Dong suka pi pasiar di jalan rame, deng badiri 
di dalam ruma sambayang, ko biar orang banya 
lia deng puji-puji sang dong bilang, “Awii! Dong 
ni, orang barisi, ó” Ma dengar, é! Deng makan 
puji bagitu, dong su tarima abis dong pung upa. 
e6 Ma bosong sonde bole bagitu. Kalo bosong 
sambayang, na, maso pi dalam kamar ko tutu 
pintu. Ais sambayang diam-diam pi sang bosong 
pung Bapa. Biar orang laen sonde lia, ma bosong 
pung Bapa yang lia. Nanti Dia balas kasi sang 
bosong deng berkat bam-banya. 

7 Kalo bosong sambayang, na, jang omong 
bataputar pi-datang. Te orang yang sonde kanal 
sang Tuhan Allah ju bisa sambayang bagitu. 
Dong pikir kata, Tuhan Allah suka dengar dong 
pung sambayang yang panjang lalolak tu. 8 Jang 
bekin iko sama ke dong, é! Te biar bosong balom 
minta apa-apa sang Bapa di sorga, ma Dia su 
tau memang apa yang bosong parlu. “Jadi, kalo 
sambayang, na, pake conto bagini: 

“Bapa di sorga! Bapa pung nama paling barisi. 

Biar samua orang angka nae tinggi-tinggi 
Bapa pung nama yang hebat. 
10 Biar Bapa jadi Raja kasi samua orang! 
Biar samua orang bekin iko Bapa pung 
parenta di ini dunya, 
sama ke Bapa pung ana bua dong bekin 
iko Bapa pung parenta di sorga. 
11 Bapa tolong kasi sang botong makanan yang 
cukup tiap hari. 
12 Botong minta Bapa hapus buang botong 
pung sala-sala dong, 
sama ke botong ju lupa buang orang pung 
sala yang dong bekin sang botong. 
13 Bapa, jaga ko botong sonde bekin jahat. 
Deng kasi salamat sang botong, dari setan 
pung kuasa. 
[Te Bapa tu, Raja yang paling kuasa deng paling 
hebat. 
Bapa yang pegang parenta tarus-tarus. 
Botong pung sambayang, bagitu sa Bapa. 
Amin.) f 
14 Ma dengar, €! Kalo bosong lupa buang orang 
pung sala sang bosong, nanti bosong pung Bapa 
di sorga ju hapus buang bosong pung sala-sala 
dong. 15 Ma kalo bosong sonde mau lupa buang 

orang pung sala sang bosong, nanti bosong pung 


Bapa ju sonde lupa bosong pung sala-sala dong.” 
g 


Tuhan Yesus ajar orang soPlal puasa 


16 “Kalo bosong sambayang deng puasa, na, 
jang bekin muka masnanaflok sama ke orang 
yang omong laen bekin laen. Te dong bekin 
bagitu ko biar orang puji sang dong bilang, “Awii! 
Dong ni, orang barisi, ó!’ Ma dengar, é! Deng 
makan puji bagitu, dong su tarima abis dong 
pung upa. 1' Ma kalo bosong puasa, na, cuci 
bosong pung muka barisi-barisi, deng sisir rambu 
bae-bae! 18 Jadi nanti orang lia sang bosong, 
dong sonde tau bilang, bosong ada puasa. Ma 
bosong pung Bapa yang tau. Nanti Dia balas kasi 
sang bosong deng berkat bam-banya.” 


Tuhan Yesus ajar orang soklal 
kumpul harta di sorga 


(Lukas 12:33-34) 


19 “Jang karja karas ko kumpul harta bam-banya 
di ini dunya. Te fufuk deng karat nanti bekin rusak 
sang dong. Deng pancuri ju datang bongkar ko 
angka bawa. "20 Ma lebe bae bosong karja karas 

ko kumpul harta bam-banya di sorga. Te di sana 
fufuk deng karat sonde bisa bekin rusak. Deng 
pancuri ju sonde bisa datang bongkar ko angka 
bawa. 21 Bosong simpan bosong pung harta di 
mana, pasti bosong pung hati ju makaditi di 
sana.” 


Tuhan Yesus ajar orang soklal idop dalam tarang 
(Lukas 11:34-36) 


22 “Orang pung mata, sama ke lampu yang bekin 
tarang dia pung dalam hati. Kalo dia pung mata 
tarang, na, dia iko jalan idop yang bae, sama ke 
orang yang jalan dalam taring. 28 Ma kalo dia 
pung mata kabur, na, dia sonde iko jalan yang 
bae, sama ke orang yang jalan raba-raba dalam 
galap. Jadi, kalo itu tarang yang ada di bosong 
pung hati su jadi galap, na, bosong ju idop dalam 
galap.” 


Tuhan Yesus ajar orang ko 
jang bapikir-pikir mau idop karmana 
(Lukas 16:13, 12:22-31) 


24 “Orang sonde bisa karja batul-batul kasi dua 
bos, tagal dia nanti suka sang bos yang satu, lebe 
dari bos yang laen. Bisa ju dia iko bos yang satu, 
ma dia sonde toe deng bos yang laen. Tagal itu, 
lu sonde bisa bilang, “Tuhan tu, yang hak parenta 
sang beta, kalo lu su bekin doi jadi lu pung bos. 

25 Andia ko Beta kasi tau bagini: jang repot deng 
bapikir, beta mau idop karmana, beta mau makan 
apa, minum apa, pake apa? Bosong kira idop 
tu, cuma buat makan sa? Deng badan tu, cuma 
buat pake baju sa? Bukan bagitu. 2? Coba lia itu 
burung yang tarbang di udara dong. Dong sonde 
repot batanam deng bakoru ko simpan makanan 
dalam gudang. Ma bosong pung Bapa di sorga 
piara sang dong tarus. Dia ju tantu bisa piara sang 
bosong lebe dari ini lai. Jadi pikir bae-bae dolo. 
Te Dia nilei bosong lebe dari itu burung dong. 

27 Kalo orang badiri di muka carmin, ais dia repot 
deng dia pung diri, dia bisa bekin tamba tinggi 
dia pung badan, ko? Sonde bisa! 28 Kalo sonde, 
na, akurang ko bosong barepot ko pikir-pikir 
soflal pakean lai? Pi lia coba itu bunga bakung di 
padang. Dong sonde putar banang, deng sonde 
tanun kaen. 

29 Ma dengar bae-bae, 6! Raja Soleman pung 
pakean yang paling mewa ju, sonde bisa lawan 
itu bunga dong pung bagus. 20 Te Tuhan Allah 
taro hati di bunga yang cuma idop ini hari, ais 
beso mati ko orang buang pi dalam api. Kalo 
Dia bekin bagitu, Dia ju pasti kasi pake sang 
bosong lebe dari itu bunga dong. Jadi, akurang 
ko bosong sonde parcaya batul-batul sang Dia? 

B1 Jadi sonde usa repot bapikir bilang, ‘Botong 
mau makan apa?” ko, ‘Botong mau minum apa?’ 
ko, ‘Botong mau pake apa?” 22 Orang yang sonde 
parcaya sang Tuhan Allah, dong banting tulang 
ko mau coba dapa itu hal samua. Ma bosong 
jang bagitu, te bosong pung Bapa di sorga su tau 
samua yang bosong parlu. 33 Ma bosong musti 
kasi jalan Dia pung karja dolo, deng musti iko 
Dia pung parenta dolo, ais nanti Dia kasi tamba 
samua hal yang bosong parlu. 34 Jadi jang repot 
bapikir deng apa yang bosong parlu beso. Te 
beso ada dia pung repot laen lai. Ini hari pung 
susa su cukup.” 


Tuhan Yesus ajar ko jang maen tudu orang 
(Lukas 6:37-38, 41-42) 


1 “Bosong jang tudu orang, ko biar Tuhan 
7 jang tudu sang bosong. 2 Bosong nilei orang 
karmana, na, nanti Tuhan Allah nilei sang bosong 
bagitu ju. Bosong ukur orang laen pung sala 
karmana, nanti Tuhan Allah ukur sang bosong 
bagitu ju. 3 Te lu suka tanda orang pung sala kici 
ana sa, ma lu pung sala yang besar, lu anggap ke 
sonde ada sa. Itu sama ke lu lia abu satu titik di lu 

pung taman pung mata. Padahal ada balok bésar 
pele lu pung mata, ma lu sonde rasa. * Karmana 
ko lu barani omong bilang, “Konco! Mari ko 
beta tolong lap kasi kaluar itu abu dari lu pung 
mata biji dolo. Padahal lu sandiri sonde bisa 

lia apa-apa, te ada balok pele lu pung mata na. 
5 Woi! Dasar lu tu, orang muka-balakang batul! 
Tolong doo! Angka buang itu balok dari lu pung 
mata sandiri dolo, baru lu bisa lia, ko tolong lap 
buang abu sapoflong ana dari lu pung kawan 
pung mata. 

6 Jang ajar hal barisi soflal Tuhan, kasi tukang 
baklolok. Tagal dong tu, sama ke anjing jahat yang 
nanti bale datang ko sarang sang bosong. Dong 
ju bodo sama ke babi. Kalo orang kasi kalong 
mutiara yang mahal, na, dia sonde toe! Te dia 
cuma tau inja-inja sa.” 


Tuhan Yesus ajar orang ko 
sambayang sonde putus-putus 


(Lukas 11:9-13) 


7 “Kalo bosong sambayang, 
minta tarus sang Tuhan, 
nanti Dia kasi. 
Kalo cari tarus: 
nanti Dia kasi tunju jalan. 
Kalo eki tarus: 
nanti Dia buka pintu. 

8 Te samua orang yang minta tarus sang Tuhan, 

nanti tarima. 

Yang cari tarus, 

nanti dapa. 
Yang eki tarus, 
nanti Dia buka pintu. 

9 Bosong pikir coba! Kalo ada ana yang minta 
roti, tantu dia pung bapa sonde kasi batu, 
wuang? 10 Ko, kalo ana minta ikan, bapa sonde 
kasi ular! 11 Bosong pung Bapa di sorga tu, 
memang bae batul. Jadi kalo manusia yang jahat 
macam bosong sa, suka kasi barang yang bae 
sang bosong pung ana dong, apalai bosong pung 
Bapa! Dia tantu kasi apa yang bosong minta. 

12 Jadi, apa yang lu mau orang laen bekin kasi 
sang lu, na, lu musti bekin bagitu kasi sang dia 
ju. Tagal ini ni, dasar dari samua yang bali Musa 
deng Tuhan Allah pung jubir laen dong su ajar 
memang dari dolu.” « 


Tuhan Yesus ajar orang soPlal pintu yang sampit 
(Lukas 13:24) 


13 “Kalo orang mau maso sorga, na, dia musti 
jalan lewat pintu yang sampit. Te ada jalan yang 
gampang deng pintu yang lebar ju, yang orang 
banya dong suka lewat. Ma awas, ó! Te jalan 

bagitu yang bawa orang pi naraka, ko dong tapisa 
buang dari Tuhan. 14 Orang yang mau maso sorga 
musti iko itu jalan yang susa, deng maso itu pintu 
yang sampit. Te biar cuma sadiki orang sa yang 
jalan di situ, ma jalan sampit bagitu yang bawa 
orang pi Tuhan.” 


Tuhan Yesus ajar orang ko 
jang iko sang tukang putar-balek 


(Lukas 6:43-44) 


15 “Ati-ati deng tukang tipu yang angka diri 
bilang, dong tu Tuhan pung jubir. Te dong bekin 
diri pura-pura bae sama ke domba. Padahal dong 
tu jahat, sama ke anjing utan yang datang makan 
domba. 18 Karmana bosong bisa kanal orang 
yang pura-pura? Lia sa dari apa yang dong bekin. 
Sama ke orang lia bua, ko kanal itu bua pung 
pohon. Bua yang bae, sonde kaluar dari pohon 
yang sonde bae. 1' Te pohon yang bae kasi kaluar 
bua yang bae. Ma pohon yang sonde bae, kasi 
kaluar bua yang sonde bae. 18 Sonde ada pohon 
yang bae yang kasi kaluar bua yang sonde bae. 
Deng sonde ada pohon yang sonde bae yang kasi 
kaluar bua yang bae. 19 Pohon yang kasi kaluar 
bua yang sonde bae, tantu dong datang potong 
ko lempar buang maso pi dalam api. '20 Bagitu ju 

deng itu jubir pura-pura dong. Bosong bisa kanal 
sang dong dari dong pung bekin-bekin.” M 


Tuhan Yesus kasi tau soklal orang yang 
cuma subu Tuhan Allah di bibir sa 


(Lukas 13:25-27) 


21 “Nanti ada orang yang pange sang Beta 
bilang, 'Bos!', andia yang hak parenta sang dong. 
Ma dong tu cuma subu di bibir sa. Nanti Tuhan 
Allah di sorga tola buang sang dong. Te cuma 
orang yang iko batul-batul Dia pung mau sa, yang 
Dia tarima ame jadi Dia pung orang. 22 Nanti 
waktu hari kiamat, banya orang mangaku bilang, 
Beta ni yang hak parenta sang dong. Dong kokoe 
sang Beta bilang, “Bos, é! Botong su pi kasi tasiar 
Bos pung ajaran. Botong ju usir setan dong pake 
Bos pung nama. Deng botong bekin tanda heran 
macam-macam pake Bos pung kuasa. 

23 Biar dong maen kokoe sang Beta bagitu ju, 
ma nanti Beta kasi tau dong bilang, 'Bosong ni, 
sapa? Beta sonde kanal sang bosong, te bosong 
sonde idop iko Tuhan pung mau. Jadi iskarobis 
dari sini su!” n 

Tuhan Yesus ajar soPlal orang yang 
pintar deng orang yang bodo 


(Lukas 6:47-49) 


24 “Orang yang datang dengar sang Beta, ais 
bekin iko Beta pung omong, dia sama ke orang 
yang pintar, yang kasi badiri dia pung ruma di 
atas fanderen batu. 2? Lama-lama ju ujan besar 
turun sampe banjer datang. Angin kincang ju 
datang hantam itu ruma. Ma itu ruma sonde 
rubu, tagal dia badiri di atas fanderen batu yang 
kuat. 

26 Orang yang datang dengar sang Beta, ma 
dia sonde bekin iko Beta pung omong, dia sama 
ke orang bodo yang kasi badiri dia pung ruma 
di atas pasir. *” Lama-lama ju ujan besar turun 
sampe banjer datang. Angin kincang ju datang 
hantam itu ruma. Ju itu ruma rubu buang sampe 
ancor-ancor.” 


Orang dong taheran-heran dengar 
Tuhan Yesus pung ajaran yang hebat 


28 Yesus omong abis bagitu, ju samua orang 
dong taheran-heran dengar Dia pung ajaran, 29 te 
Dia tau batul-batul itu ajaran pung isi. Dia pung 

cara ajar tu, sonde sama deng dong pung guru 
agama dong. ° 


Tuhan Yesus bekin bae satu orang panyaki kusta 
(Markus 1:40-45; Lukas 5:12-16) 


1 Yesus turun datang dari gunung, ju orang 

banya dong rame-rame pi iko sang Dia. 
2 Takuju sa, ada satu orang panyaki kusta datang 
mangada sang Dia. Dia tikam lutut ko minta 
tolong sang Yesus bilang, “Bos, é! Tolong sang 
beta dolo! Kalo mau, na, Bos bisa kasi ilang beta 
pung panyaki ni, ko biar orang jang noju sang 
beta lai, ju beta bisa sambayang lai dalam ruma 
ibadat.” 

3 Dengar bagitu, ju Yesus sorong tangan, ais 
sonto itu orang kusta, deng omong bilang, “Beta 
mau sa! Lu bae su!” Takuju sa, itu orang pung 
panyaki ilang memang. 4 Ais Yesus kasi tau sang 
dia bilang, “Inga, é! Lu su bae, ma sonde bole 
kasi tau sapa-sapa. Lu musti iko bakli Musa 
pung atoran dolo. Jadi pi di kapala agama, ko 
dia pareksa lu pung badan, biar dia tau lu pung 
panyaki su ilang batúl, ko sonde. Ais lu musti kasi 
persembahan tanda tarima kasi, ko orang samua 
tau bilang, lu su bae batúl.” P 

Tuhan Yesus bekin bae satu komandan 
tantara Roma pung ana karja 


(Lukas 7:1-10) 


3 Ais itu, ju Yesus maso pi kampong Kapernaum. 
Di situ ada satu komandan tantara Roma yang 
datang ko mau minta tolong bilang, * “Bos, 
él Beta pung ana karja satu ada saki barat di 
ruma. Dia sonde bisa bangun dari koi, te dia ada 
sangsara mau mati.” 

7 Yesus manyao bilang, “Bae! Nanti Beta pi ko 
bekin bae sang dia.” 

8 Ma itu komandan bilang, “Bos! Sonde usa 
cape-cape pi lai, te beta sonde pantas tarima 
sang Bos di beta pung ruma. Asal Bos omong 
sa dari sini, beta pung ana karja tu, pasti bae 
memang. ? Beta mangarti ini hal, tagal beta pung 
bos dong ada pung kuasa ko parenta sang beta. 
Deng beta ju ada pung kuasa ko parenta beta 
pung tantara dong. Kalo beta kasi parenta beta 
pung ana bua bilang, Pi sana!’ pasti dia pi. Kalo 
beta bilang, “Datang sini!” pasti dia datang. Deng 
kalo beta suru beta pung orang karja bilang, 
'Karja ini! pasti dia bekin bagitu. Jadi asal Bos 
omong sa, pasti beta pung ana karja tu, bae 
memang.” 

10 Dengar bagitu, ju Yesus heran. Dia omong 
sang itu orang banya yang ada iko deng Dia 

bilang, “Heran, é! Su bagini lama, ma Beta balom 
parna katumu satu orang Yahudi ju yang parcaya 
sama kuat ke ini orang Roma! ll Dengar, é! Te 
nanti ada banya orang luar sama ke ini orang 
Roma ni yang datang dari sabla matahari nae 
deng dari sabla matahari turun, ko dudu makan 
pesta sama-sama deng bali Abraham, bali Isak 
deng bali Yakob dalam Tuhan Allah pung ruma 
di sorga. 12 Biar Tuhan su pili orang Yahudi ko 
jadi Dia pung orang, ma ada banya yang sonde 
toe sang Dia. Nanti Dia tola buang sang dong 
pi tampa galap buta. Di situ dong manangis 
makarereu deng sangsara mati pung.” 4 

13 Omong ais bagitu, ju Yesus kasi tau sang itu 
komandan bilang, “Pak pulang su. Te itu ana karja 
su bae, sama ke pak pung parcaya.” Pas itu waktu 
ju, itu ana bae memang. " 


Tuhan Yesus bekin bae orang saki bam-banya 
(Markus 1:29-34; Lukas 4:38-41) 


14 Ais satu kali, Yesus pi di Petrus pung ruma. Dia 
lia Petrus pung mama mantu ada tidor di koi, te 
dia ada damam. !? Yesus pegang dia pung tangan, 
ju itu mamatua pung damam ilang memang. Ais 
dia bangun ko pi urus sang Yesus dong. 

16 Waktu matahari mulai turun, ju orang dong 
datang bawa dong pung orang yang takana setan 
dong. Ais Yesus parenta itu setan dong bilang, 
“Heh, setan! Iskarobis dari ini orang dong!” Ju 
itu setan dong kaluar memang. Dia ju bekin bae 
samua orang saki. 1? Dia bekin ini samua, ko 
bekin iko apa yang Tuhan Allah pung jubir Yesaya 
su tulis memang bilang, 

“Dia bekin bae kotong pung panyaki. 

Deng Dia tanggong kotong pung sangsara.” $ 


Orang yang mau iko sang Tuhan 
Yesus musti iko deng batul-batul 


(Lukas 9:57-62) 


18 Ais itu, Yesus dapa lia orang bam-banya 
datang kuliling sang Dia. Ju Dia suru Dia pung ana 
bua dong bilang, “Mari ko kotong balayar pi dano 
pung sabla.” 

19 Ju ada satu guru agama datang omong bilang, 
“Bapa Guru! Bapa pi mana sa, na, beta mau iko 
tarus deng Bapa!” 

20 Ma Yesus manyao bilang, “Bae ju! Ma inga 
bagini. Samua orang deng binatang ada dong 
pung tampa tenga sandiri. Anjing utan kambali 
pi dia pung lobang. Burung kambali pi dia pung 
sarang. Ma Beta, Manusia Tulen ni, sonde ada 

pung ruma sandiri ko pulang pi situ. Tampa alas 
kapala ju sonde ada.” 

21 Ais satu orang laen lai, yang ada iko-iko sang 
Dia, datang minta bilang, “Bos! Beta mau iko 
sang Bos, ma biar beta pulang ko urus orang tua 
dong dolo. Kalo beta pung bapa su mati, na, baru 
beta iko.” 

22 Ma Yesus omong bilang, “Bagini! Kasi tenga 
ko orang yang sonde ada pung parcaya sang 
Tuhan dong, urus dong pung orang mati. Te 
kalo lu mau iko sang Beta, na, lu musti iko 
batul-batul!” 


Tuhan Yesus bekin tado angin ribut 
(Markus 4:35-41; Lukas 8:22-25) 


23 Ais itu, ju Yesus nae pi atas parahu sama-sama 
deng Dia pung ana bua dong. 24 Waktu dong 
ada balayar pi dano pung sabla, ju Dia tidor. 
Sonde lama ju, angin ribut datang. Galombang 
puku pi-datang, ju aer maso pi dalam parahu. 
25 Lia bagitu, ju ana bua dong kasi bangun sang 
Dia bilang, “Bos! Bos, e! Bangun ko tolong kasi 
salamat sang botong dolo! Te kotong su mau 
mati tanggalam ni!” 

26 Jy Yesus manyao bilang, “Weh, akurang ko 
bosong taku!? Bosong sonde parcaya sang Beta, 
ko?” Ju Dia bangun. Ais Dia togor itu angin deng 

galombang bilang, “Barenti su!” Ju galombang 
deng angin jadi tadó memang. 

27 Ju Yesus pung ana bua dong heran. Dong 
bilang, “Awii! Dia ni, sapa, €? Karmana ko Dia 
bisa parenta angin deng galombang ko dong iko 
Dia pung mau?” 


Tuhan Yesus bekin bae dua 
orang yang takanad setan 


(Markus 5:1-20; Lukas 8:26-39) 


28 Sonde lama lai, ju dong sampe di dano pung 
sabla, di orang Gadara 'pung daflera. Di situ ada 
dua orang takana setan yang tenga di goa batu 
tampa orang mati. Dong tu, jahat mau mati, 
sampe sonde ada satu orang ju yang barani jalan 
iko situ. Dong lia Yesus datang ju, *? dong batarea 
bilang, “Woi, Tuhan Allah pung Ana! Akurang ko 
Lu datang ganggu sang botong? Biar dia pung 
waktu ko mau hukum sang botong balóm sampe, 
ma Lu su mau siksa sang botong.” 

30 Sonde jao dari situ, ada babi bam-banya 
dofli-dofli tana ko cari makan. 3! Ju itu setan dong 
minta sang Yesus bilang, “Kalo mau usir sang 
botong, na, suru sang botong ko maso pi dalam 
itu babi dong sa!” 





t3.28 “Tulisan bahasa Yunani yang paling bae tulis Gadara 

32 Ju Yesus parenta sang dong bilang, “Pi su 
Ais, itu setan dong kaluar kasi tenga itu dua 
orang, ju dong maso pi dalam itu babi dong. 
Tarus itu babi dong lari harba-biruk turun iko 
pinggir gunung ko maso pi dalam dano. Ju dong 
samua mati tanggalam. 

33 Lia bagitu ju, tukang jaga babi dong lari 
pulang pi kampong, ju dong carita samua-samua. 
34 Dengar dong pung carita bagitu, ju orang 
banya dong kaluar pi itu tampa. Dong katumu 
sang Yesus, ju dong noki-noki ko Dia jalan kasi 
tenga dong pung tampa. 


Tuhan Yesus bekin bae satu orang lumpu 
(Markus 2:1-12; Lukas 5:17-26) 


1 Ais itu, Yesus dong nae kambali pi dalam 
9 parahu, ko balayar pi dano pung sabla, sampe 
di Dia pung kota sandiri. 2 Di situ ada orang yang 
dorok bawa dong pung kawan yang lumpu ko pi 
di Dia. Lia bagitu ju, Yesus tau dong ada parcaya 
sang Dia bilang, Dia bisa bekin bae dong pung 
kawan tu. Ju Dia omong sang itu orang lumpu 
bilang, “Ana, él Kasi kuat lu pung hati dolo! Te 
Beta su hapus buang lu pung sala dong.” 

3 Ma ada barapa orang guru agama Yahudi di 
situ, yang dengar Yesus pung omong tu. Ju dong 
pung hati panas memang. Ais dong baklomong 
bilang, “Ini orang talalu barani omong bagitu, ó! 

Cuma Tuhan Allah sa yang bisa kasi ampon orang 
pung sala. Ma ini orang pung omong tu, bekin 
diri sama ke dia Tuhan Allah sa. Dia su hojat tu 

4 Ma Yesus tau dong pung dalam hati. Ais Dia 
omong bilang, “Akurang ko bosong pikir kata, 
Beta ni, ada omong hojat? ? Mana yang lebe 
gampang? Kalo Beta kasi tau sang ini orang 
lumpu ni bilang, “Lu pung sala su dapa ampon, 
ko, Beta bilang, Bangun suda, ko pulang: è Kalo 
dia bangun memang, bosong baru lia bukti 
bilang, Beta ni, Manusia Tulen. Te Beta ada hak 
ko kasi ampon orang pung sala.” 

Ju Yesus parenta sang itu orang lumpu bilang, 
“Bangun su! Angka lu pung tandu ko jalan 
pulang!” 

7 Tarus, itu orang lumpu bangun, ju dia jalan 
pulang. 8 Lia bagitu ju, samua orang heran. Ais 
dong angka nae tinggi-tinggi Tuhan Allah pung 
nama bilang, “Tuhan Allah tu, talalu hebat, ó! Dia 
su kasi kuasa besar bagini sang manusia.” 


1” 


Tuhan Yesus pange sang Mateos ko iko sang Dia 
(Markus 2:13-17; Lukas 5:27-32) 


9 Ais itu, Yesus jalan dari situ, ju Dia dapa lia satu 
orang tukang tagi bea yang ada karja di kantor 
pajak. Dia pung nama, Mateos. Ais Yesus ajak 
sang dia bilang, “Mari iko sang Beta!” Dengar 

bagitu, ju Mateos bangun ko iko memang sang 
Dia. 

10 Ais itu, Mateos undang sang Yesus dong 
datang makan di dia pung ruma. Dia ju undang 
dia pung kawan-kawan tukang tagi bea, deng 
tamu-tamu laen dong, ko datang makan 
sama-sama deng dong. 

11 Ma ada barapa orang dari partei Farisi yang 
datang mangomek di Yesus pung ana bua dong 
bilang, “Akurang ko bosong pung guru dudu 
makan sama-sama deng orang tar laku-laku 
dong, sama ke itu tukang tagi bea dong, deng 
dong pung kawan orang jahat dong?” Y 

12 Ma Yesus kasi tau sang dong bilang, “Orang 
yang saki memang parlu dokter. Ma orang yang 
su bae, sonde parlu. 13 Lebe bae bosong pulang 
ko pareksa bae-bae Tuhan Allah pung Kata-kata, 
yang dolu Dia suru Dia pung jubir Hosea tulis 
bilang, 

‘Beta pung mau, andia, 

Beta pung orang dong basayang satu deng 
satu deng kasi tunju rasa kasian. 

Kalo dong sonde bekin bagitu, na, 

dong pung korban binatang yang dong bawa 
kasi Beta tu, 
sonde ada pung arti apa-apa. 

Itu yang Tuhan Allah su bilang. Tagal itu, Beta 
sonde datang ko urus orang yang anggap diri su 
bae, ma Beta datang ko urus orang tar bae-bae 
dong.” V 


Orang tanya, akurang ko Tuhan Yesus 
pung ana bua dong sonde puasa 


(Markus 2:18-22; Lukas 5:33-39) 


14 Ais itu, Yohanis Tukang Sarani pung ana bua 
dong datang sang Yesus. Dong tanya bilang, 
“Botong yang iko sang Yohanis, biasa puasa. 
Orang Farisi dong ju puasa. Ma akurang ko Bapa 
pung ana bua dong maen makan-minum tarus? 
Dong sonde tau puasa, ko?” 

15 Ma Yesus manyao sang dong pake umpama 
bilang, “Bagini: kalo ada pesta kawin, tamu dong 
sonde puasa, ma dong makan kinyang. Kalo 
baroit laki-laki masi ada di situ, tantu dong samua 
makan rame-rame. Ma nanti satu kali, kalo orang 
laen tangkap bawa itu baroit laki-laki, ju dia pung 
taman dong rasa susa dolo, baru itu saklat dong 
puasa. 

16 Orang sonde ame kaen baru sapoRong, ko 
tempel pi di baju tua yang su tarobe. Te nanti 
kalo cuci itu baju, kaen tempel yang baru tu 

batakundur. Deng bagitu, itu baju tua tamba 
tarobe. 

17 Bagitu ju, orang sonde isi tuak baru, pi dalam 
haik yang su lapuk. Te nanti itu haik pica, ju itu 
tuak malele buang. Jadi tuak baru, musti pola pi 
dalam haik yang baru ko dong dua bisa batahan!” 
“(Deng bagitu Yesus ajar sang dong bilang Dia 
pung ajaran tu, baru. Jadi jang kasi bacampor 
deng ajaran lama.) 


Tuhan Yesus bekin bae satu mama yang saki 
dara loos, deng kasi idop kambali satu ana nona 


(Markus 5:21-43; Lukas 8:40-56) 


18 Waktu Yesus masi baflomong deng Yohanis 
pung ana bua dong, ju ada satu kapala ruma 
sambayang datang katumu deng Dia. Itu orang 
tikam lutut di Yesus pung muka, ko minta bilang, 
“Bapa, e! Tolong dolo! Te beta pung ana nona 
baru mati. Bapa tolong pi ko taro tangan pi di dia 
dolo, ko dia bisa idop kambali.” 

19 Dengar bagitu, ju Yesus deng Dia pung ana 
bua dong iko memang sang itu orang. 

20 Di tenga jalan, ada satu mama yang jalan iko 
deng dong. Dia pung datang bulan sonde tau-tau 
barenti batul, su 12 taon. Dia ada pikir di dia 

pung hati bilang, “Asal beta bisa raba Yesus pung 
baju sa, tantu beta jadi bae.” Andia ko dia pi raba 
Yesus pung ujung baju. 

21 (9:20) 22 Yesus ada barasa, ju Dia bale muka 
ko lia itu mama. Tarus Dia omong bilang, “Ana, 
él Kasi kuat lu pung hati. Te, tagal lu parcaya 
batul-batul sang Beta, andia ko lu jadi bae.” Itu 
waktu ju, itu mama bae memang. 

23 Ais itu, Yesus dong jalan tarus pi di itu kapala 
ruma sambayang pung ruma. Sampe di sana ju 
Dia maso deng lia tukang maen musik duka, deng 
orang banya manangis makarereu. 24 Ma Yesus 
kasi tau sang dong bilang, “Barenti manangis, 
ko bosong pulang su! Te ini ana sonde mati. Dia 
cuma tidor sa.” Ma dong katawa kasi bengko 
mulu sang Dia. 

25 Ais itu, ju itu orang dong kaluar samua. Ju 
Yesus maso pi dalam itu ana pung kamar, deng 
pegang dia pung tangan. Ju itu ana idop kambali 
memang. 25 Lia bagitu, ju orang mulai bacarita 
rame kuliling dong pung daBlera, soklal apa yang 
Yesus su bekin. 


Tuhan Yesus bekin bae dua orang buta 


27 Ais ju Yesus jalan tarus. Di tenga jalan, ada 
dua orang buta iko-iko sang Dia. Dong balleki 
pange bilang, “Raja Daud pung turunan, é! Kasian 
sang botong dolo!” 

28 Yesus maso pi dalam ruma, ju itu dua orang 
buta tu datang sang Dia. Ais Dia tanya sang dong 
bilang, “Bosong parcaya batul-batul bilang, Beta 
ada pung kuasa ko bekin bosong bisa dapa lia?” 

Ju dong manyao bilang, “Awii! Bapa jang tanya 
lai, te botong su parcaya sang Bapa isi-isi.” 

29 Dengar bagitu, ju Yesus raba dong pung mata, 
deng omong bilang, “Kalo bagitu, na, biar jadi 
iko bosong pung parcaya!” 30 Yesus omong ais 
bagitu, ju dong dapa lia memang. Ma Yesus kasi 
inga karas sang dong bilang, “Inga, é! Jang kasi 
tau satu orang ju deng apa yang sujadi ni!” 

31 Ma dong sonde bisa tahan diri. Ais dong jalan 
kuliling itu daPlera ko kasi tasiar soklal apa yang 
Yesus su bekin. 


Tuhan Yesus bekin bae orang 
yang sonde bisa omong 


32 Itu dua orang buta kaluar abis ju, orang 
bawa datang satu orang laen pi Yesus. Itu orang 
sonde bisa baklomong, tagal dia takana setan. 

33 Lia bagitu ju, Yesus parenta itu setan kaluar 
dari itu orang. Itu setan kaluar ju, itu orang bisa 
balomong memang. Ais orang banya di situ 
taheran-heran. Dong bilang, “Awii! Kotong orang 
Yahudi balom parna lia yang bagini ni!” 

34 Ma orang Farisi dong sonde sanang. Dong 
omong bilang, “Weh! Setan dong pung bos yang 

kasi Dia kuasa ko Dia bisa usir kaluar setan dong.” 
K 


Tuhan Yesus jato kasian lia orang banya dong 


35 Ais Yesus pi kuliling banya kota deng 
kampong, ko ajar orang di ruma sambayang 
dong. Dia ajar orang soklal Tuhan Allah pung 
Kabar Bae, deng karmana dong bisa maso jadi 
Dia pung orang. Dia ju bekin bae samua macam 
panyaki, deng samua orang yang badan sonde 
batul dong. Y3? Lia itu orang banya, ju Yesus jato 
kasian sang dong, tagal dong sonde tau mau 
bekin karmana. Te dong samua tu, sama ke 
domba yang sonde ada pung gambala. 237 Ais 
Yesus omong deng Dia pung ana bua dong bilang, 
“Ini orang banya ni, sama ke kabon pung hasil. 
Biar hasil banya, ma orang karja sonde cukup ko 
koru ame itu hasil, deng simpan pi dalam gudang. 
38 Tagal itu, bosong musti minta sang Tuan kabon, 
ko Dia kirim orang karja, ko biar dong pi kumpul 
ame Dia pung hasil dong.” 





“9:34 # Mateos 10:25, 12:24: Markus 3:22: Lukas 11:15 
Y9:35 # Mateos 4:23: Markus 1:39: Lukas 4:44 


19:36 H Daftar Sensus 27:17: 1 Raja-raja dong 22:17, 2 
Sajara IsraRlel deng Yahuda 18:16: Yeskial 34:5; Sakaria 10:2; 
Markus 6:34 


29:38 H Lukas 10:2 

Tuhan Yesus pili Dia pung ana bua 12 orang 
(Markus 3:13-19; Lukas 6:12-16) 


10 1 Ais itu, Yesus pange Dia pung ana bua 
dong ko datang bakumpul. Ju Dia kasi 


dong kuasa ko usir setan deng bekin bae orang 
dari dong pung panyaki macam-macam. ? Itu 12 
ana bua yang Dia utus dong pung nama, andia: 


Yang partama, nama Simon (yang biasa 
orang pange bilang, ‘Petrus’), 

ais dia pung adi, nama Anderias, 

ais itu, Yakobis, 

deng dia pung adi, nama Yohanis (dong dua 
tu, Sabadeus pung ana). 

3 Ada ju Filipus, 

deng Bartolomeos. 

Ais Tomas, 

deng Mateos (tukang tagi bea). 

Ais Yakobis (Alpius pung ana), 

deng Tadius. 

4 Ais Simon (yang iko partei politik Selot), b 

deng Yudas Iskariot (yang nanti jual buang 
sang Yesus). 





b10:4 * Partei Selot ni, ada cari jalan ko dong mardeka dari 
Roma pung pamarenta. Ju dong kasi nama ini partei bilang 
‘Patriot’. 

Tuhan Yesus utus Dia pung ana bua dong 
(Markus 6:7-13; Lukas 9:1-6) 


> Ais itu, Yesus utus Dia pung ana bua 12 orang, 
deng Dia kasi parenta bilang, “Beta utus sang 
bosong pi di kotong pung orang Yahudi, tagal 
ada banya dari kotong pung orang yang sonde 
iko batul Tuhan pung jalan. Dong tu, sama ke 
domba kasasar. Tagal itu, bosong sonde usa pi 
di orang bukan Yahudi, conto ke orang Samaria 
dong. ê (10:5) 7 Pi kasi tau sang kotong pung 
orang lIsraPlel dong bilang, “Dia pung waktu su 
sampe ko samua orang bisa maso jadi Tuhan 
Allah pung orang. 3 Pi bekin bae orang saki, 
kasi idop kambali orang mati, bekin bae orang 
kusta, deng usir kasi kaluar setan. Tuhan su kasi 
bam-banya sang bosong, ma Dia sonde minta 
kambali apa-apa. Jadi sakarang bosong musti pi 
ko kasi bam-banya sang orang laen, ma bosong 
sonde usa minta kambali apa-apa ju dari dong. 
9 Jalan deng kosong-kosong sa, é. Sonde usa 
bawa doi, 10 bakal, pakean ganti, sapatu, ko 
tongkat. Te orang musti kasi sang orang karja, 
apa yang pantas ko dong bisa idop. “ 

11 Kalo bosong maso dalam satu kota, ko, satu 
kampong, na, bosong cari orang yang mau 





C10:10 H 1 Korintus 9:14: 1 Timotius 5:18 

tarima sang bosong. Ais tenga di situ, sampe 
bosong barangkat kasi tenga itu tampa. 12 Kalo 
bosong maso pi orang pung ruma, na, omong 
bilang, “Saloom! Tuhan kasi berkat sang bosong. 
13 Kalo orang di itu ruma tarima sang bosong 
deng bae, bosong minta ko Tuhan kasi berkat 
sang dong. Ma kalo dong sonde tarima sang 
bosong, Tuhan ju sonde kasi berkat sang dong. 
14 Kalo orang sonde mau dengar sang bosong, 
na, kaluar dari itu ruma, ko itu kota, ais kabas 
buang abu dari bosong pung kaki, ko jadi tanda 
bilang, dong sonde mau dengar, na, dong pikol 
tanggong-jawab sandiri. 915 Nanti kalo Tuhan 
Allah kasi jato hukum sang manusia di ini dunya, 
tantu Dia kasi jato hukum yang barat sang itu 
orang Sodom deng Gomora yang dolu paling 
jahat. Ma inga! Te nanti Dia kasi jato hukum yang 
lebe barat lai kasi orang yang sonde mau tarima 
sang bosong!” € 





d10:14 H Utusan dong pung Carita 13:51 


€10:15 H Lukas 10:4-12; Mateos 11:24; Carita Mula-mula 
19:24-28 

Tuhan Yesus kasi tau Dia pung ana bua dong 
bilang, nanti dong dapa sangsara 


(Markus 13:9-13; Lukas 21:12-17) 


16 “Inga, te Beta utus sang bosong ni sama ke 
Beta kirim domba pi teng-tenga anjing utan yang 
jahat. Tagal itu, bosong musti pake otak sama 
ke ular yang pintar. Deng bosong pung hati ju 
musti lurus sama ke burung pompa yang sonde 
tau cari hal. 17 Ma ati-ati, 6! Te nanti orang siksa 
sang bosong sama ke anjing jahat gigi bekin mati 
domba. Nanti dong hela bawa bosong maso pi 
tampa urus parkara agama. Deng nanti dong firuk 
sang bosong di dong pung ruma sambayang. 

18 Nanti dong hela bawa sang bosong pi mangada 
di gubernor deng raja, tagal bosong iko sang 
Beta. Ma bosong musti pake itu kasampatan 
kasi tau Beta pung Kabar Bae sang dong. Deng 
bagitu, orang yang sonde kanal sang Tuhan ju 
dapa dengar soal Beta. 19 Ma kalo dong hela 
bawa sang bosong bagitu, na, bosong sonde usa 
taku bilang, “Nanti beta mau baklomong bilang, 
apa? Ko, Nanti beta manyao bilang, apa?” Sonde 
usa pikir-pikir bagitu, te sampe dia pung waktu, 
nanti bosong pung Bapa di sorga kasi tau soal 
apa yang bosong musti omong. 20 Itu waktu, apa 





f10:16 # Lukas 10:3 

yang bosong omong sonde baPlakar di bosong 
sandiri, te Dia pung Roh Barisi yang ajar ko 
bosong omong apa. 8 

21 Bosong lia sa, te nanti dalam satu ruma, kalo 
ada orang yang parcaya sang Beta, nanti dia pung 
sodara sandiri yang cari jalan ko orang bunu sang 
dia. Ais kalo ana yang parcaya, nanti dia pung 
bapa yang bunu sang dia. Kalo bapa deng mama 
yang parcaya, nanti dong pung ana sandiri yang 
bunu sang dong. "22 Lia te nanti samua orang 
binci mati sang bosong, tagal bosong iko sang 
Beta. Ma orang yang batahan tarus sampe abis, 
Tuhan Allah nanti kasi salamat sang dia. 23 Kalo 
orang siksa sang bosong di satu kota, na, bangun 
lari pi kota laen. Batul tu! Beta ni, Manusia Tulen. 
Nanti bosong masi balom jalan kuliling abis 
samua kota di Israklel, ma Beta su kambali. 

24 Orang dong biasa taro hormat sang satu guru, 
lebe dari dia pung ana bua dong. Deng orang 
taro hormat sang satu bos, lebe dari dia pung 
ana karja dong. J25 Kalo ana bua su balajar sama 
pintar deng dia pung guru, dia su rasa cukup. 





810:20 x Markus 13:9-11; Lukas 12:11-12, 21:12-15 
h40:21 x Markus 13:12: Lukas 21:16 

(10:22 x Mateos 24:9, 13; Markus 13:13; Lukas 21:17 
j10:24 H Lukas 6:40; Yohanis 13:16, 15:20 


MATEOS 10 60 


Deng kalo ana karja su balajar sama pintar deng 
dia pung bos, na, dia ju rasa cukup. 

Jadi inga, é! Kalo orang su pange tuan ruma 
bilang, ‘Lu ni, Balsebul, andia setan dong pung 
bos!” na, tantu dia pung isi ruma ju dapa nama 
lebe tar bae lai.” k 


Jang taku sang manusia, te Tuhan 
Allah ada jaga sang bosong 


(Lukas 12:2-7) 


26 “Jadi bosong sonde usa taku deng orang 
yang lawan sang bosong. Te apa yang orang 
bekin sambunyi-sambunyi, nanti samua orang 
dapa lia. 27 Apa yang Beta su ajar sang bosong 
sandiri-sandiri, nanti bosong musti pi kasi tau 
samua orang. Deng apa yang Beta kasi tau 
diam-diam, nanti bosong musti pi kasi tau kuliling 
di samua tampa. 28 Jang taku manusia, te dong 
cuma bisa kasi mati orang sa, ma dong sonde bisa 
bekin rusak orang pung jiwa. Tagal itu, bosong 
musti taku sang Tuhan Allah, te Dia sa yang 
ada pung kuasa ko lempar buang orang pung 
badan deng dia pung jiwa pi dalam laut api yang 
manyala tarús-tarús. 2? Jadi kasi kuat bosong 
pung hati. Orang jual burung pipit di pasar deng 





K10:25 # Mateos 9:34, 12:24; Markus 3:22; Lukas 11:15 

harga paling mura sa. Ma sonde ada satu ju yang 
jato mati, kalo bosong pung Bapa di sorga sonde 
kasi isin. 20 Bosong pung Bapa di sorga ju ada taro 
mata sang bosong sampe hal yang paling kici. 
Bosong pung urat rambu pung banya di kapala 
ju, Dia su tau na. 2! Jadi bosong jang taku! Tagal 
Tuhan Allah nilei sang bosong lebe mahal dari itu 
burung pipit dong samua.” 


Jang malu mangaku sang Tuhan Yesus 
(Lukas 12:8-9) 


32 Ais Yesus omong lai bilang, “Orang yang 
barani mangaku kanal sang Beta di muka orang 
banya di ini dunya, nanti Beta ju mangaku kanal 
sang dia di muka Beta pung Bapa di sorga bilang, 
'Dia ni, Beta pung orang. 33 Ma orang yang 
manyangkal sang Beta di muka orang banya 
bilang, dia sonde kanal sang Beta, nanti Beta ju 
kasi tau sang Beta pung Bapa di sorga bilang, 
‘Beta sonde kanal sang ini orang.” M 


Tuhan Yesus datang bekin orang 
dong bamalawan, bukan badame 
(Lukas 12:51-53, 14:26-27) 


34 “Bosong jang sangka bilang, Beta datang 
bawa dame di ini dunya. Te Beta datang ko bekin 

manusia bamalawan satu deng satu. 22 Beta 
datang di ini dunya, iko apa yang Tuhan pung 
jubir su tulis memang bilang, 

“Nanti ana laki-laki malawan dia pung bapa, 

ana parampuan malawan dia pung mama, 
deng ana mantu parampuan malawan 
dia pung mama mantu, 

36 te isi ruma sandiri yang bamusu satu deng 

satu. " 

37 Jadi orang yang batul-batul mau iko sang 
Beta, dia musti sayang sang Beta lebe dari samua; 
lebe dari dia pung mama-bapa, deng lebe dari 
dia pung ana dong. Te kalo sonde, na, itu orang 
sonde pantas jadi Beta pung orang. 38 Te orang 
yang mau iko sang Beta, ma sonde mau pikol 
sangsara, dia sonde pantas jadi Beta pung orang. 
039 Orang yang sadia mati tagal dia iko sang Beta, 
nanti dia dapa idop tarus deng Tuhan. Ma orang 
yang cuma mau idop buat dia pung diri sandiri sa, 
nanti dia pung idop tu, ilang buang bagitu sa!” P 





110:36 x Mika 7:6 

Tuhan Allah nanti balas apa yang orang bekin 
(Markus 9:41) 


40 “Orang yang tarima sang bosong deng bae, 
dia ju tarima sang Beta. Deng orang yang tarima 
sang Beta, dia ju tarima sang Tuhan Allah yang 
utus sang Beta. 941 Orang yang tarima Tuhan 
Allah pung jubir tagal itu jubir ada omong sofklal 
Tuhan, nanti Tuhan balas sang dia sama ke Tuhan 
balas sang satu jubir. Deng orang yang tarima 
satu orang hati lurus tagal itu orang ada iko 
batul-batul Tuhan pung mau, nanti Tuhan balas 
sang dia sama ke Tuhan balas sang satu orang 
hati lurus. 42 Orang yang tarima sang satu orang 
yang paling kici tagal dia iko sang Beta, pasti 
Tuhan balas sang dia. Biar orang cuma kasi aer 
puti satu galas sa, tantu Tuhan Allah sonde lupa 
sang dia.” 


Yohanis Tukang Sarani kirim 
utusan pi Tuhan Yesus 


(Lukas 7:18-35) 
1 1 1 Waktu Yesus kasi pasan abis sang Dia 
pung ana bua 12 orang tu, ju Dia pi kuliling 
di kampong-kampong di itu daBlera, ko ajar orang 
deng kasi tau Tuhan Allah pung Kabar Bae. 





910:40 & Markus 9:37: Lukas 9:48, 10:16: Yohanis 13:20 

2 Itu waktu, Yohanis su ada dalam bui. Waktu 
dia dengar samua hal yang Yesus su bekin, ju 
dia suru dia pung ana bua dong pi tanya sang 
Yesus bilang, ? “Tuhan Allah su janji memang dari 
dolu bilang, Dia mau kirim datang Kristus ko kasi 
salamat sang kotong orang Yahudi. Bapa ni, andia 
Kristus, ko? Ko, botong musti tunggu sang orang 
laen lai?” Ju dong pi tanya sang Yesus. 

4 Dengar bagitu, ju Yesus manyao bilang, 
“Bosong su dengar deng su lia sandiri. Jadi pulang 
ko lapor sang Bu Anis bilang, samua su jadi, iko 
apa yang Tuhan Allah pung jubir Yesaya su tulis 
memang bilang: 

5 Orang buta, dapa lia. 

Orang kaki lumpu, bangun bajalan. 
Orang panyaki kusta, jadi barisi. 
Orang tuli, dapa dengar. 

Orang mati, idop kambali. 

Orang kasian, dengar Kabar Bae." 

6 Jadi bagini: pi kasi tau Bu Anis, nanti dia 
ontong kalo dia parcaya tarus sang Beta. Tagal 
nanti Tuhan Allah kasi berkat sang orang yang dia 
pung parcaya sang Beta sonde tagoyang!” 

7 Waktu Yohanis pung ana bua dong su pulang, 
ju Yesus omong deng orang banya dong soklal 
Yohanis bilang, “Waktu bosong pi cari Yohanis di 

tampa sunyi sana tu, bosong pikir mau katumu 
deng manusia model ke apa? Sonde mungkin 
bosong pi sana ko katumu orang yang noe-noe, 
sama ke bambu yang tagoyang-goyang iko angin 
sa! 8 Deng sonde mungkin bosong pi ko lia orang 
yang pake pakean mahal-mahal, te orang macam 
bagitu cuma tenga di istana sa! “Jadi bosong pi 
lia orang macam karmana di sana? Bosong pikir 
bosong pi cari Tuhan Allah pung jubir? Batul! 
Ma dia tu, jubir yang paling hebat. 10 Te Tuhan 
Allah pung Tulisan Barisi ada tulis memang soPlal 
Yohanis bilang, 

‘Dengar! Beta utus Beta pung orang, 

ko pi buka jalan kasi sang Lu. $ 

11 Dengar bae-bae, 6! Di ini dunya, sonde ada 
satu orang ju, yang lebe hebat dari Yohanis. 
Ma dari samua manusia yang parna mangaku 
Tuhan Allah jadi dong pung Raja, orang yang 
paling kakorek sa su lebe hebat dari Yohanis. 
12 Mulai dari Yohanis angka dia pung karja sampe 
sakarang, banya orang su maso jadi Tuhan Allah 
pung milik. Ma ada orang saparu yang pikir sala, 
ais dong baparang ko paksa orang maso jadi 
Tuhan Allah pung orang. Deng ada yang baparang 
malawan sang Tuhan pung orang ju. 13 Sampe 
deng Yohanis Tukang Sarani pung datang, kotong 

orang Yahudi biasa idop iko barli Musa deng 
Tuhan Allah pung jubir dong pung atoran. t14 Jadi 
parcaya sang Beta sa! Yohanis tu, andia Elia yang 
Tuhan Allah pung jubir dong su kasi tau memang 
soal dia pung datang. V1? Jadi, yang kapingin 
mangarti musti dengar bae-bae, ó! 

16 Beta mau kasi umpama ko bosong dapa 
tau, orang sakarang ni, manusia macam apa. Te 
dong tu, sama ke ana-ana yang ada dudu-dudu 
di pasar. Dong ada maen babatarea deng dong 
pung taman bilang, 

17 “Wel Botong tiop suling rame-rame, 

ma bosong sonde manari sanang-sanang. 
Ais botong manyanyi lagu duka, 
ma bosong sonde manangis. 

18 Bosong ni sama ke ana kici dong yang sonde 
tau puas. Waktu Yohanis datang, dia suka puasa, 
deng sonde minum anggor. Ma orang cap sang 
dia bilang, ‘Dia ada takana setan!” 19 Ma sakarang 
Beta, Manusia Tulen, su datang. Beta sonde 
puasa, deng Beta minum anggor. Ma orang 
cap sang Beta bilang, 'Dia tu, dasar manusia 
balalas! Pamabok barat lai! Dia pi bakawan deng 
tukang tagi bea dong! Satu partei deng orang tar 
laku-laku dong! Sonde tau diri lai! Ma bosong 

tanda sa, Beta pung omong, é! Tuhan pung pintar 
jadi kantara di Dia pung orang dong pung idop.” 


Orang yang sonde mau tarima sang Tuhan Yesus 
(Lukas 10:13-15) 


20 Ais itu, Tuhan Yesus mulai togor orang yang 
ada tinggal di barapa kampong. Dia su bekin 
tanda heran paling banya di sana, ma dong sonde 
mau kasi tenga dong pung sala-sala dong ko 
iko Tuhan pung jalan idop yang batul. 21 Yesus 
togor bilang, “Bosong orang Korasin deng orang 
Betsaida dong! Awas, él Nanti bosong calaka! 
Beta su bekin tanda heran macam-macam di 
bosong pung batang idong, ma bosong sonde 
mau parcaya sang Tuhan Allah. Padahal bosong 
ni orang Yahudi, yang mangaku kanal sang Tuhan. 
Ma andekata itu tanda-tanda heran yang Beta 
bekin di bosong pung kampong, su jadi lebe 
dolo di kota Tirus deng kota Sidon, tantu bagini 
lama orang di situ dong su tobat memang, deng 
su kasi tenga dong pung sala-sala ko iko sang 
Tuhan. Deng dong ju tantu pake pakean duka, 
deng taro abu di atas kapala ko jadi tanda bilang, 
dong ada manyasal deng dong pung sala-sala. 
Padahal orang Tirus deng orang Sidon ni, bukan 
orang Yahudi yang mangaku kanal sang Tuhan. 

v22 Batul! Nanti bosong lia sa! Kalo Tuhan putus 
samua orang dong pung parkara, orang Tirus 
deng orang Sidon pung hukuman masi jao lebe 
ringan dari bosong pung hukuman. 

23 Bosong orang Kapernaum! Awas, €! Bosong 
jang pikir bilang, nanti Tuhan angka nae sang 
bosong maso pi sorga. Sonde! Nanti Tuhan 
lempar buang sang bosong maso pi naraka! 
Andekata itu tanda-tanda heran yang Beta bekin 
di bosong pung kampong su jadi lebe dolo di kota 
Sodom, tantu Tuhan Allah sonde parlu kasi ancor 
itu kota jahat. Te kalo orang Sodom lia itu tanda 
heran dong, su tantu dong kasi tenga dong pung 
jahat. W24 Batul! Nanti bosong lia sa! Kalo Tuhan 
putus samua orang dong pung parkara, orang 
Sodom pung hukuman masi jao lebe ringan dari 
bosong pung hukuman!” > 


Tuhan Yesus undang orang ko iko sang 
Dia, ko biar dong jadi kuat kambali 


(Lukas 10:21-22) 


25 Omong abis bagitu, ju Yesus sambayang 
bilang, “Bapa! Bapa yang pegang hak parenta 





V11:21 H Yesaya 23:1-18; Yeskial 26:1—28:26: Yoel 3:4-8: 

samua di langit deng bumi. Beta minta tarima kasi 
bam-banya, tagal Bapa tutu ame itu hukuman 
dari orang yang anggap diri pintar, deng yang 
tinggi hati dong. Ma Bapa buka itu hal samua 
kasi orang kici dong, deng orang yang randa hati 
dong. 26 Batul, Bapa! Te itu yang bekin Bapa pung 
hati sanang!” 

27 Sambayang abis bagitu, ju Yesus kasi tau sang 
orang di situ dong bilang, “Dengar bae-bae, ó! 
Beta pung Bapa di sorga su kasi samua kuasa 
sang Beta. Yang kanal bae sang Beta tu, andia 
cuma Bapa sa. Deng yang kanal bae sang Bapa, 
cuma Bapa pung Ana sa, andia Beta ni. Deng 
Beta pili orang laen dong, ko kasi tau sang dong, 
ko biar dong ju kanal bae sang Dia. Y 

28 Bosong samua yang cape karja karas, mari iko 
sang Beta! Bosong samua yang ada pikol masala 
barat, mari datang sang Beta! 29 Kalo bosong 
tarima Beta pung ajaran ko jalan sama-sama 
deng Beta, na, kotong ni sama ke sapi luku dua 
ekor yang ada hela sama-sama satu luku. Te 
Beta ni, pung hati bae, deng Beta ni, randa hati. 
Kalo bosong iko sang Beta, na, bosong jadi kuat 
kambali. 20 Tagal Beta pung ajaran sonde susa. 
Deng Beta pung parenta sonde barat.” 

Orang karitik sang Tuhan 
Yesus soflal hari barenti karja 


(Markus 2:23-28; Lukas 6:1-5) 


12 1 Satu kali, kana deng orang Yahudi dong 
pung hari barenti karja, Yesus deng Dia 
pung ana bua dong ada jalan iko orang pung 
kabon. Dia pung ana bua dong lapar, andia ko 
dong ketu ame padi-gandum pung puler ko dong 
makan jalan-jalan. 32 Di situ, ada barapa orang 
dari partei agama Farisi yang pegang karas dong 
pung adat Yahudi. Lia Yesus pung ana bua dong 
bekin bagitu, ju dong togor sang Dia bilang, “Lu 
pung ana bua dong ada ketu padi-gandum kana 
deng hari barenti karja! Sonde bole bagitu! Te itu 
su langgar kotong pung atoran.” 

3 Ma Yesus manyao bilang, “Karmana, 6? 
Bosong sonde inga bali Daud pung carita tu? 
Bali Daud deng dia pung ana bua dong pung 
paru su karoncong tagal lapar mau mati. Ju 
dia maso pi dalam Tuhan Allah pung Tenda 
Sambayang, ko ame itu roti yang kapala agama 
dong su kasi sang Tuhan, ko dong makan. Padahal 
cuma kapala agama dong sa yang bole makan itu 
roti. Orang laen sonde bole. Ais bakli Daud dong 
makan, ma sonde ada orang kasi sala sang dong. 








212:1 X Carita Ulang soflal Jalan Idop 23:25 

Bosong tingka ke sonde tau baca Tuhan Allah 
pung Tulisan Barisi sa! »4 (12:3) 5 Te di situ ju ada 
tulis soal kapala agama dong yang karja layani 
di ruma sambayang, kana deng hari barenti karja. 
Ma dong sonde dapa sala apa-apa. “* Dengar, ó! 
Dolu ruma sambayang yang panting, ma sakarang 
ada yang lebe panting lai. Andia, Beta, Manusia 
Tulen ni. Dalam Tuhan Allah pung Tulisan Barisi, 
Tuhan Allah ada bilang, “Beta pung mau bagini: 
Beta pung orang dong musti kasi tunju rasa 
kasian satu deng satu. Kalo dong sonde bekin 
bagitu, na, dong pung korban binatang yang dong 
bawa kasi Beta tu, sonde ada pung arti apa-apa. 
Naa, kalo bosong mangarti bae-bae Tuhan pung 
omong tu, tantu bosong sonde tudu Beta pung 
ana bua dong sala. Ko dong sonde bekin sala 
apa-apa na! 98 Te Beta ni, Manusia Tulen. Beta 
yang ada pung hak ko putus bilang, orang bole 
bekin apa kana deng hari barenti karja.” 





b42:3 H1 Samuel 21:1-6; Kapala Agama dong pung Atoran 
24:9 

“12:5 H Daftar Sensus 28:9-10 

d12:7 # Mateos 9:13; Hosea 6:6 


MATEOS 12 72 


Tuhan Yesus bekin bae orang, 
kana deng hari barenti karja 


(Markus 3:1-6; Lukas 6:6-11) 


9 Ais itu ju Yesus jalan kasi tenga itu tampa, ko 
pi di dong pung ruma sambayang. 10 Di situ, ada 
satu laki-laki yang dia pung tangan mati sabla. Itu 
orang Farisi dong ada mau cari-cari jalan ko kasi 
sala sang Yesus, andekata Dia bekin bae itu orang 
yang tangan mati sabla, kana deng hari barenti 
karja. Ais dong tanya sang Dia bilang, “Iko kotong 
pung atoran agama, orang bole bekin bae orang 
kana deng hari barenti karja, ko sonde?” 

11 Ais Yesus manyao bilang, “Kalo orang pung 
domba satu jato dalam lobang, kana deng hari 
barenti karja, tantu itu domba pung tuan pi 
angka kasi kaluar itu domba, wuang? 2212 Naa! 
Tuhan sayang sang manusia, lebe dari itu tuan 
sayang sang dia pung domba. Tagal itu, orang 
bole bekin hal bae kana deng hari barenti karja.” 

13 Tarus Dia omong deng itu orang yang tangan 
mati sabla bilang, “Bu, e! Sorong datang lu pung 
tangan!” Ais dia sorong dia pung tangan mati 
sabla tu, ju itu tangan jadi bae memang, sama ke 
dia pung tangan sabla lai. 





€12:11 H Lukas 14:5 

14 Lia bagitu, ju itu orang Farisi dong maruak. 
Ais dong bangun jalan kasi tenga itu ruma 
sambayang, ju dong pi baPlakór bilang, “Kotong 
musti cari jalan ko bunu sang Dia!” 


Tuhan Allah yang pili Yesus ko karja kasi sang Dia 


15 Ma Yesus tau dong pung rancana jahat tu, 
andia ko Dia jalan pi tampa laen. Banya orang 
iko sang Dia, ju Dia bekin bae samua orang saki. 
16 Ma Dia larang sang dong bilang, “Bosong jang 
kasi tau orang laen soflal Beta.” 17 Dia bekin 
bagitu iko apa yang Tuhan Allah su kasi tau sang 
Dia pung jubir Yesaya bilang, 

18 “Coba lia! Ini Dia, Beta pung Orang suru-suru 

yang Beta su pili. 
Beta sayang sang Dia, 
deng Beta pung hati sanang tarus deng 
Dia. 
Nanti Beta kasi Beta pung Roh sang Dia, 
ko Dia pi ajar orang di samua suku-bangsa 
soal Beta pung jalan idop yang lurus. 

19 Dia sonde tau puku-puku dada. 

Dia sonde tau angka-angka diri. 

20 Dia pung hati bae. 

Dia sonde bekin susa orang. 
Kayu yang amper pata, Dia sonde pata buang. 
Lampu tekloek yang amper mati, Dia sonde 
fuu bekin mati. 

Dia ajar orang tarus, sampe lama-lama samua 
suku-bangsa tau ko iko Tuhan pung jalan 
idop yang lurus. 

21 Orang dari samua suku-bangsa nanti parcaya 
sang Dia, tagal dong tau Dia tu, sapa.” f 


Guru agama dong tudu sang Tuhan Yesus bilang, 
setan dong pung bos yang kasi kuasa sang Dia 


(Markus 3:20-30; Lukas 11:14-23) 


22 Ais satu kali, orang dong bawa pi Yesus satu 
orang yang takana setan sampe dia buta deng 
sonde bisa baklomong. Ju Yesus usir kasi kaluar 
itu setan ko bekin bae sang dia. Ais, itu orang bisa 
lia deng bisa balomong memang. 2 Lia bagitu, 
ju samua orang taheran-heran. Dong baklomong 
bilang, “Mangkali Dia ni, Daud pung turunan, 
yang Tuhan pung jubir dong su tulis memang dari 
dolu-dolu. Dia ni, tantu Orang yang kotong su 
tunggu-tunggu tu!” 

24 Ma waktu orang Farisi dengar bagitu, ju 
dong sonde tarima. Ais dong baklomong bilang, 
“Woeh! Ini orang bisa usir kasi kaluar setan, tagal 
setan dong pung bos Balsebul, yang kasi kuasa 
sang Dia.” 8 





f12:21 H Yesaya 42:1-4 
812:24 4 Mateos 9:34, 10:25 

25 Ma Yesus tau orang Farisi dong pung omong 
tu. Ju Dia kasi tau sang dong bilang, “Bosong 
pung omong tu, sonde maso di akal! Kalo dalam 
satu negri, dia pung rakyat dong baku hantam, 
karmana ko itu negri masi bisa batahan! Bagitu ju 
kalo orang dalam satu kota, ko, dalam satu ruma, 
satu baraPlu deng satu, tantu dong tu tapica-pica 
sampe ancor-ancor, ó! 20 Jadi, kalo setan dong 
maen bamusu deng maen baklusir satu deng 
satu, na, dong pung bos su sonde bisa pegang 
parenta lama-lama lai! 27 Inga, é! Bosong pung 
orang dong ju tau usir setan. Dong pake kuasa 
dari setan, ko? Sonde! Jadi bosong jang omong 
sambarang bilang, Beta ada pake setan pung 
kuasa ko usir setan. Nanti bosong pung orang 
sandiri yang putus bilang, apa yang bosong tudu 
tu, sala. 28 Ma kalo Beta batul-batul usir setan 
pake kuasa dari Tuhan pung Roh, itu kasi tunju 
bilang, Tuhan tu memang Raja yang su ada di 
bosong pung muka idong. 

29 Kalo orang mau datang rampok barang di 
satu orang kuat pung ruma, dia musti ika mati itu 
orang dolo. Abis, baru dia bisa rampok ame itu 
orang pung barang dong. | 





h42:29 * Deng bagitu, Yesus kasi tau bilang, Dia lebe kuat 
dari setan dong pung bos, yang dong biasa pange “Balsebul'. 

30 Inga bae-bae! Te orang yang sonde bapartei 
deng Beta, dia tu bamusu deng Beta. Deng orang 
yang sonde babantu deng Beta pung karja, dia tu 
bekin kaco sa. 31 Jadi dengar bae-bae Beta pung 
omong ni! Tuhan Allah su sadia hapus buang sang 
orang dong pung sala. Deng kalo orang omong 
tar bae-bae kana orang laen, Tuhan Allah masi 
sadia kasi ampon sang dia. Ma kalo ada orang 
barani omong tar bae-bae kasi Tuhan Allah pung 
Roh yang Barisi, Tuhan Allah sonde hapus buang 
dia pung sala tu. 32 Kalo orang omong jahat sang 
Beta, Manusia Tulen ni, Tuhan sadia kasi ampon 
sang dia. Ma kalo orang omong bekin hina lawan 
Tuhan pung Roh yang Barisi, ma Tuhan Allah 
sonde hapus buang dia pung sala tu, biar dari 
sakarang sampe salamanya ju!” | 


Pohon, deng dia pung bua 
(Lukas 6:43-45) 
33 Ais Yesus omong tarus sang itu orang Farisi 
dong bilang, “Pikir bae-bae! Pohon yang bae kasi 
kaluar bua yang bae. Ma pohon yang sonde bae 


kasi kaluar bua yang sonde bae. Tagal dari pohon 
pung bua, orang bisa tau bilang, itu pohon tu, 





12:30 8 Markus 9:40 
12:32 # Lukas 12:10 

bae ko sonde. 424 Ma bosong ni sama ke ular 
tukang putar-balek! Bosong sonde bisa omong 
hal-hal yang bae. Tagal apa yang tasimpan dalam 
orang pung hati, itu yang nanti kaluar dari dia 
pung mulu. 3? Orang bae, tantu omong yang 
bae, tagal ada hal-hal yang bae tasimpan dalam 
dia pung hati. Ma orang jahat, pasti omong yang 
jahat, tagal ada hal-hal yang jahat tasimpan 
dalam dia pung hati. 

36 Parcaya sang Beta! Te nanti hari kiamat 
datang, Tuhan Allah pareksa samua orang 
pung parkara. Itu waktu, tiap orang musti 
tanggong-jawab dia pung kata-kata yang sonde 
ada pung guna. 37 Jadi ati-ati, ó! Te nanti Tuhan 
Allah timbang bosong pung kata-kata, deng 
putus bilang, bosong kana hukum, ko sonde.” 


Orang minta Tuhan Yesus kasi tunju bukti 
(Markus 8:11-12; Lukas 11:29-32) 


38 Dengar Yesus pung omong bagitu, ada barapa 
guru agama deng orang Farisi yang minta sang 
Dia bilang, “Bapa Guru! Botong kapingin lia Pak 
bekin tanda heran, ko jadi bukti bilang, Pak pung 
kuasa tu batul-batul dari Tuhan Allah.” M 





K12:33 # Mateos 7:20: Lukas 6:44 
42:34 4 Mateos 3:7, 23:33, 15:18: Lukas 3:7, 6:45 
M12:38 x Mateos 16:1; Markus 8:11: Lukas 11:16 

39 Ma Yesus masparak sang dong bilang, 
“Heh! Bosong orang sakarang ni, sonde mau 
dengar-dengar sang Tuhan! Bosong cuma tau 
bekin jahat sa! Biar bosong minta tanda heran, 
ma Beta sonde kasi. Tagal dolu Tuhan su kasi 
tanda heran pake Dia pung jubir Yunus. Itu su 
cukup! "40 Yunus tenga tiga siang, tiga malam 
dalam ikan besar pung paru. Bagitu ju Beta, 
Manusia Tulen ni. Nanti Beta tenga tiga siang, 
tiga malam dalam goa batu tampa orang mati. 
041 Nanti di hari kiamat, kalo Tuhan jadi hakim, 
orang Niniwe dong badiri jadi saksi ko tudu sang 
bosong bilang, 'Bosong samua ni, ngali!” Dolu, itu 
orang Niniwe dong dengar sang Tuhan pung jubir 
Yunus, ju dong tobat deng kasi tenga dong pung 
sala-sala. Ma bosong sonde. Padahal sakarang 
ada Orang di bosong pung teng-tenga yang lebe 
hebat dari Yunus, andia Beta ni. Ma bosong 
sonde mau toe sang Beta sadiki ju. P42 Nanti di 
hari kiamat, kalo Tuhan jadi hakim, ratu Seba 
dari salatan sana ju badiri jadi saksi. Dia tunju jari 
ko tudu sang bosong samua yang idop sakarang 
ni bilang, 'Bosong samua ni, bodo, é! Dolu, 
itu ratu datang dari jao-jao ko lia deng mata 





112:39 x Mateos 16:4; Markus 8:12 
012:40 X Yunus 1:17 
P12:41 H Yunus 3:5 


MATEOS 12 79 


kapala sandiri raja Soleman pung pintar. Padahal 
sakarang ada Orang di bosong pung teng-tenga 

yang lebe hebat dari Raja Soleman, andia Beta ni. 
Ma bosong sonde mau toe sang Beta sadiki ju.” 9 


Setan yang kambali lai pi di orang 
yang dolu dia parna tenga 


(Lukas 11:24-26) 


43 “Kalo setan kana usir kaluar dari satu orang, 
itu setan pi tampa sunyi ko cari tampa barenti 
cape. Ma dia sonde dapa tampa yang cocok. 44 Ju 
dia pikir bilang, “Ee! Sonde dapa tampa bagini, 
lebe bae beta pulang pi tenga kambali di itu 
orang yang dolu tu. Ais dia kambali, ju dia lia itu 
tampa su barisi deng taFlator bae-bae. 25 Ais ju 
itu setan pi pange dia pung kawan tuju, yang lebe 
jahat lai dari dia. Tarus dong samua pi tenga di 
itu orang, ju dong karoyok rame-rame sang dia. 
Jadi sakarang, itu orang pung idop su lebe calaka 
lai. Bagitu ju kana deng orang zaman sakarang 
dong. " 








012:42 H 1 Raja-raja dong 10:1-10; 2 Sajara Israflel deng 
Yahuda 9:1-12 

"12:45 + Te dolu, dong ada bekin jahat deng tunggu-tunggu 
Mesias pung datang ju. Ma sakarang dong su katumu deng 
Mesias, ju tola buang sang Dia. Jadi sakarang dong lebe 
rusak. 

Tuhan Yesus pung kelu yang batul dong 
(Markus 3:31-35; Lukas 8:19-21) 


46 |tu waktu, Yesus masi baBlomong deng orang 
banya. Ju Dia pung mama deng Dia pung adi 
dong datang ko mau katumu deng Dia. Dong 
badiri sa di luar ruma ko suru orang pange sang 
Dia. 47 Ju orang datang kasi tau bilang, “Bapa! 
Bapa pung mama deng adi dong ada di luar. Dong 
mau katumu deng Bapa.” $ 

48 Ais Yesus manyao bilang, “Beta pung 
mama yang batul tu, sapa? Deng Beta pung 
sodara-sodara yang batul tu, sapa?” 49 Ju Dia 
tunju pi di orang-orang yang iko sang Dia, deng 
kasi tau bilang, “Lia, te dong ni Beta pung mama 
deng Beta pung sodara dong. =”? Te orang yang 
bekin iko Beta pung Bapa di sorga pung mau, 
dong tu Beta pung kelu yang batul.” 


Tuhan Yesus kasi umpama sollal orang yang 
tanam bibit di tana macam-macam 
(Markus 4:1-9: Lukas 8:4-8) 


13 1 itu hari ju Yesus kaluar dari itu ruma, 
ko pi dudu di dano Galilea pung pinggir. 
2 Ju orang bam-banya datang makarubu sang 





S12:47 # Ada tulisan bahasa Yunani saparu yang sonde muat 
ini ayat 47. 

Dia. Ais Dia nae pi dudu di atas satu parahu 
yang ada balabu di situ, ko mangajar. Itu orang 
di darat dong samua dengar sang Dia. t Ju Dia 
ajar bam-banya sang dong, pake umpama. Dia 
angka carita bilang, “Ada satu orang tani pi dia 
pung kabón ko siram bibit. * Waktu dia siram itu 
bibit dong, ada yang jato di jalan. Ju burung dong 
datang ko toto bekin abis itu bibit dong samua. 
> Ma ada bibit saparu jato kaná di tana babatu. 
Itu bibit banupuk capát, tagal itu tana isi tipis. 
6 Ma waktu matahari nae, ju itu nupuk dong 
mamalek, ko mati karíng. Te dong pung akar 
sonde maso sampe dalam tana na. 

7 Ada bibit saparu lai jato di tenga rumput 
baduri. Ju itu rumput baduri dong gepe bekin 
mati itu nupuk. 

8 Ma ada bibit saparu lai jato kaná di tana isi. 
Itu bibit dong banupuk, abis ju dong jadi bésar 
sampe babua. Ada yang kasi bale hasil tiga pulu 
kali, ada yang anam pulu kali, deng ada yang 
sampe saratus kali. 

9 Sapa yang ada talinga, na, dengar bae-bae, ó!” 





t13:2 # Lukas 5:1-3 

Tuhan Yesus kasi tau kanapa 
Dia suka ajar pake umpama 


(Markus 4:10-12; Lukas 8:9-10) 


10 Ais ju Yesus pung ana bua dong datang ko 
tanya sang Dia bilang, “Akurang ko Bapa ajar sang 
itu orang banya dong pake umpama?” 

11 Ju Yesus manyao bilang, “Tagal bosong mau 
mangarti batul-batul Tuhan Allah pung parenta, 
andia ko Beta kasi tau memang itu umpama 
pung arti. Ma kalo orang laen, na, Beta ajar 
pake umpama sa. 12 Te orang yang mau cari tau 
batul-batul Tuhan pung mau, nanti Tuhan kasi 
dia tamba mangarti lai. Ma orang yang sonde 
toe deng Tuhan pung mau, nanti Tuhan bekin 
dia tabodo-bodo. “13 Beta ajar sang dong pake 
umpama sa, tagal: 

“Dong su lia, 

ma sonde mau mangarti. 
Dong su dengar, 
ma sonde mau tau: 

14 Dong tu sama ke orang yang Tuhan Allah 
pung jubir Yesaya su tulis bilang, 

'Bosong nanti dengar, 

ma bosong sonde mau mangarti. 
Bosong nanti lia, 





U13:12 x Mateos 25:29: Markus 4:25: Lukas 8:18, 19:26 

ma bosong sonde mau tau apa yang su jadi. 
15 Tagal ini orang dong pung hati karas, 
dong bekin tuli dong pung talinga, 
dong bekin buta dong pung mata. 
Jadi kasi tenga pi sa, ko dong pung talinga jadi 
tuli bagitu sa, 
deng kasi tenga pi sa, ko dong pung mata jadi 
buta bagitu sa. 
Biar ko Beta sonde usa bekin bae sang 
dong, 
tagal dong sonde mau toe sang Beta. Y 
16 Ma bosong ni, barontong, 6! Te bosong su 
dapa lia deng bosong pung mata sandiri, deng 
bosong su dapa dengar deng bosong pung talinga 
sandiri. 1? Parcaya sang Beta! Dolu-dolu Tuhan 
pung jubir deng orang yang pung hati lurus dong 
ada rindu mau lia apa yang bosong su dapa lia, 
ma dong sonde bisa. Dong ju rindu mau dengar 
apa yang bosong su dapa dengar, ma dong sonde 
bisa.” W 


Tuhan Yesus kasi tau itu umpama bibit pung arti 
(Markus 4:13-20; Lukas 8:11-15) 


18 Omong abis bagitu, ju Yesus kasi tau sang 
dong bilang, “Jadi sakarang bosong dengar itu 





V13:15 # Yesaya 6:9-10 

umpama pung arti. 19 Bibit yang jato di jalan 

tu, andia orang yang dengar Kata-kata soPlal 
Tuhan Allah pung pegang parenta, ma dia sonde 
mangarti batul-batul. Ais ju setan dong pung bos 
datang rampas bawa itu Kata-kata dari itu orang 
pung hati. 

20 Bibit yang jato di tana babatu tu, andia orang 
yang dengar Tuhan pung Kata-kata, ju dia tarima 
deng hati sanang. 21 Ma itu Kata-kata sonde 
baklakar. Andia ko dia sonde tasimpan lama di itu 
orang pung hati. Bagitu orang laen bekin susa 
tagal dia tarima itu Kata-kata, dia langsung lapas 
buang sang dong. 

22 Deng bibit yang jato di tenga rumput baduri 
tu, sama ke orang yang su dengar itu Kata-kata. 
Ma dia talalu barepot deng macam-macam 
urusan ko bisa idop ena-ena sa. Ju itu urusan 
dong samua, seti buang itu Kata-kata dari dia 
pung hati, sampe sonde ada guna lai. 

23 Ma bibit yang jato kana di tana isi, sama ke 
orang yang pasang talinga ko tarima itu Kata-kata, 
deng iko Tuhan pung mau. Ais dia bekin hal-hal 
yang bae sa, sama ke bibit yang babua tu. Ada 
yang babua tiga pulu kali lipat, ada ju yang anam 
pulu, deng ada yang sampe saratus kali.” 

Tuhan Yesus kasi umpama soPal 
rumput di kabon pung teng-tenga 


24 Yesus kasi tau lai satu umpama bilang, 
“Tuhan Allah pung pegang parenta sama ke 
ada satu orang yang siram bibit yang bae di dia 
pung kabon. 2? Waktu malam, samua orang ada 
tidor sonu. Ju orang jahat datang, ko siram bibit 
rumput liar di itu kabon. 28 Waktu itu kabón mulai 
kasi kaluar hasil, ju dia pung orang karja dong 
dapa lia rumput liar ada tumbu sama-sama deng 
gandum di situ. 27 Ais ju dong pi kasi tau sang itu 
kabon pung tuan bilang, “Bos! Tempo hari botong 
tanam bibit yang bae di bos pung kabon, wuang? 
Akurang ko sakarang su ada banya rumput?” 

28 |tu bos manyao bilang, “Itu tu, orang jahat 
pung karja. 

Ju dia pung orang karja dong usul bilang, “Bos, 
botong pi tofa buang itu rumput, ko?” 

29 Ma dia manyao bilang, Jang! Te waktu 
bosong tofa itu rumput, nanti kotong pung 
tanaman bae dong ju iko tacabu buang. 20 Tenga 
pi ko dong tumbu sama-sama sampe musim 
koru. Nanti itu waktu, baru beta kasi tau orang 
karja dong bilang, “Bosong kumpul dolo itu 
rumput liar dong. Ais ika satu-satu kabuak, ko 
bakar buang. Ais baru kumpul hasil yang bae 
dong, ko kasi maso dalam gudang. '”” 

Tuhan Yesus kasi umpama soPlal biji yang kici ana 
(Markus 4:30-32; Lukas 13:18-19) 


31 Ais itu, Yesus omong lai bilang, “Beta tamba 
satu umpama lai, ko bosong bisa mangarti 
karmana Tuhan Allah jadi Raja kasi banya orang. 
Dia pung orang dong, mulai sama ke biji kici ana 
yang orang tanam di dia pung kabon. 22 Biar itu 
biji tu, paling kici ana, ma kalo dia su idop datang, 
na, dia jadi pohon yang paling besar di kabon. 
Sampe burung dong datang basarang di dia pung 
cabang dong.” 


Tuhan Yesus kasi umpama soPlal bibit roti 
(Lukas 13:20-21) 


33 Yesus tamba satu umpama lai bilang, “Tuhan 
Allah pung orang dong, sama ke bibit roti yang 
satu parampuan ame ko campor deng tarigu satu 
sak. “Ju itu roti reis sampe besar, tagal itu bibit 
roti yang sadiki ana tu.” 





“13:33 * Tulisan bahasa Yunani bilang, “tarigu tiga cdta 
(sata)”. Satu sata, andia kira-kira 12 liter. Tiga sata, andia 
kira-kira 36 liter, ko, satu sak. 

Tuhan Yesus pake umpama, ko ajar hal-hal baru 
yang orang balom parná dengar 


(Markus 4:33-34) 


34 Yesus ajar orang banya deng pake carita 
banya macam bagitu. Dia pung omong samua 
cuma pake umpama sa. 22 Dia ajar bagitu ko iko 
apa yang Tuhan Allah pung jubir su tulis memang 
bilang, 

“Nanti Beta ajar pake umpama. 

Nanti Beta kasi tau hal-hal yang orang balêm 
parna dengar, 
mulai dari Tuhan bekin ini dunya sampe 
deng sakarang.” Y 


Tuhan Yesus kasi tau arti dari itu umpama soPlal 
rumput liar di kabón pung teng-tenga 


36 Ais Yesus jalan kasi tenga itu orang banya 
dong, ko pulang pi ruma. Ju Dia pung ana bua 
dong datang, ko minta tolong sang Dia bilang, 
“Bapa! Tolong kasi tau sang botong itu umpama 
soal rumput liar pung arti dolo!” 

37 Ju Yesus manyao bilang, “Orang yang siram 
bibit yang bae tu, andia Beta, Manusia Tulen 
ni. 38 Deng kabón tu, andia ini dunya ni. Bibit 
yang bae tu, andia orang-orang yang su maso 

jadi Tuhan Allah pung kelu. Deng rumput liar tu, 
andia setan dong pung bos pung orang dong. 

39 Ais, itu orang jahat yang datang ko siram itu 
bibit rumput tu, andia setan dong pung bos bésar 
sandiri. Deng musim koru tu, andia hari kiamat. 
Orang karja yang ame hasil tu, andia Tuhan Allah 
pung ana bua dari sorga dong. “0 Waktu hari 
kiamat, dong kumpul ame itu rumput dong ko 
bakar buang. 41 Te Beta, Manusia Tulen ni, nanti 
kirim datang ana bua dari sorga dong. Nanti dong 
pi kumpul ame sang samua orang yang sonde iko 
Tuhan pung parenta. Deng dong ju kumpul ame 
sang samua orang yang goda sang orang laen, ko 
dong jang iko Tuhan pung parenta. 42 Nanti dong 
lempar buang itu orang jahat samua pi dalam 
api naraka, sama ke rumput yang kana bakar. Di 
situ, baru dong rasa sangsara mau mati, deng 
manangis makarereu tar pake barenti. 48 Ma 
orang yang idop lurus iko Tuhan Allah pung mau, 
nanti dong tenga tarus deng dong pung Bapa 
Raja di sorga. Di situ, dong basinar tarang sama 
ke matahari. Naa! Orang yang mau mangarti sang 
Beta, pasang talinga bae-bae, ó!” 


Tuhan Yesus kasi umpama soPal 
barang yang mahal mau mati 


44 Yesus tamba satu umpama lai bilang, “Orang 
yang mau mangarti Tuhan pung pegang parenta, 

sama ke orang yang kapingin mau dapa barang 
yang mahal mati pung, yang orang parna 
sambunyi dalam tana sapoklong. Itu orang datang 
gali, ju dia dapa katumu itu barang di situ, andia 
ko dia sanang mau mati. Ais dia kubur bale itu 
barang. Ju dia pulang capat-capat, ko pi jual abis 
dia pung harta samua-samua. Tarus dia pi beli 
ame itu tana, ko biar dia bisa soa memang itu 
barang mahal tu.” 


Tuhan Yesus kasi umpama 
soPlal mutiara yang mahal 


45 Yesus tamba lai bilang, “Orang yang mau 
mangarti Tuhan pung pegang parenta, sama 
ke orang dagang satu yang kapingin mau dapa 
mutiara yang mahal mati pung. Ais dia cari-cari 
mutiara ko mau beli. 48 Waktu dia katumu 
satu mutiara yang talalu bagus, ju dia pulang 
capat-capat, ko pi jual abis dia pung harta 
samua-samua. Tarus dia pi beli itu mutiara, ko 
biar dia bisa soa memang.” 


Tuhan Yesus kasi umpama soklal mafiisi pukat 


47 Yesus tamba lai bilang, “Tuhan Allah pung 
pegang parenta tu, sama ke satu pukat yang 
nalayan dong pi lapas di dano. Ais itu pukat dapa 
ikan macam-macam. 48 Waktu itu pukat su ponu 
deng ikan, ju nalayan dong datang angka ame, 

ko bawa pi pante. Ais dong dudu ko maflisi ikan 
dari pukat. Ikan yang bae, dong kasi maso pi 
karanjang. Ma ikan yang sonde bae, dong lempar 
buang. 

49 Bagitu ju deng hari kiamat. Nanti Tuhan 
Allah pung ana bua dong datang dari sorga, ko 
pi kasi pisa orang yang jahat dari orang yang 
hati lurus. “2 Nanti dong lempar buang itu orang 
jahat samua pi dalam api naraka. Di situ, baru 
dong rasa sangsara mau mati, deng manangis 
makarereu tar pake barenti.” 


Tuhan Yesus ajar soPlal ajaran 
lama, deng ajaran baru 


51 Omong abis bagitu, ju Yesus tanya sang dong 
bilang, “Bosong mangarti samua yang Beta su 
omong tadi, ko?” 

Dong manyao bilang, “Mangarti, Bos!” 

52 Ais ju Yesus manyao bale bilang, “Bae! Te tiap 
guru agama yang su batul-batul balajar Tuhan 
pung Kata-kata yang tatulis memang dari dolu, 
ais dia ju pegang kuat Beta pung ajaran sakarang 
ni, na, dia sama ke satu tuan ruma yang suka 
buka dia pung gudang, ko kasi tunju dia pung 
harta yang lama, sama-sama deng dia pung harta 
yang baru.” 

Orang Nasaret tola buang sang Tuhan Yesus 
(Markus 6:1-6; Lukas 4:16-30) 


53 Waktu Yesus su ajar abis orang banya dong 
pake umpama, ju Dia jalan kasi tenga itu tampa, 
54 ko pulang pi Dia pung kampong. Di situ, Dia 
maso pi ruma sambayang ko ajar orang. Samua 
orang yang dengar sang Dia, heran mau mati. 
Dong baflomong bilang, “Awii! Ini Orang pung 
pintar ame lai! Dia balajar di mana ni? Karmana 
ko sampe Dia bisa bekin itu tanda heran dong? 
>> Padahal Dia ni cuma tukang kayu pung Ana 
sa. Kotong kanal bae Dia pung mama Maria: 
deng Dia pung adi-adi dong, andia Yakobis, Yusuf, 
Yudas deng Simon. ?? Kotong ju kanal sang Dia 
pung adi parampuan dong, te kotong samua 
tenga satu kampong na! Jadi Dia dapa Dia pung 
pintar tu, dari mana lai? Deng Dia dapa Dia pung 
kuasa hebat tu, dari sapa lai?” 57 Andia ko dong 
kakodok, sampe dong su sonde mau dengar sang 
Dia lai. 

Ma Yesus kasi tau bilang, “Memang batul! Di 
tampa laen, orang dong suka kasi hormat sang 
Tuhan Allah pung jubir. Ma di dia pung kampong 
deng isi ruma sandiri, orang sonde mau hormat 
sang dia.” 758 Tagal dong pung hati karas sampe 

dong sonde mau parcaya sang Yesus, andia ko 
Dia sonde bekin tanda heran bam-banya di situ. 


Dong potong bekin mati 
sang Yohanis Tukang Sarani 


(Markus 6:14-29; Lukas 9:7-9) 


14 1 Itu waktu, raja Herodes pegang parenta 
di propinsi Galilea. Dia ju dengar kabar 
macam-macam soBlal Yesus. 2 Dia kasi tau dia 
pung pagawe dong bilang, “Ini Yesus ni, tantu 
Yohanis Tukang Sarani yang tempo hari beta suru 
potong ame dia pung kapala. Sakarang dia su 
idop kambali, 6! Andia ko dia ada pung kuasa ko 
bekin itu tanda heran dong.” 

3 Raja Herodes omong bagitu, te dolu dia ada 
baparkara deng Yohanis, sampe dia tangkap deng 
buang sang Yohanis pi bui. Itu parkara pung carita 
bagini: raja Herodes su kawin ame sang dia pung 
adi Filipus pung maitua, nama Herodias. Padahal 
Filipus deng Herodias balom bacere. 4 Andia ko 
Yohanis togor ulang-ulang bilang, “Bapa raja 
sonde bole baklame deng bapa pung adi pung 
bini. Te itu su langgar kotong pung adat Yahudi 
na!” a 

5 Ma Herodes sonde mau toe sang dia, ju dia 
kawin deng Herodias sa. Iko yang batul, Herodes 
kapingin mau bunu sang Yohanis. Ma dia eleng 
sang orang banya, tagal dong parcaya bilang, 
Yohanis tu, Tuhan Allah pung jubir. Andia ko dia 
suru dia pung orang, ko kasi maso Yohanis pi 
dalam bui. 

6 Ma lama-lama, ju Herodes ada pesta hari jadi. 
Itu waktu, mama raja Herodias pung ana nona pi 
baronggeng mangada pi tamu dong. Dia pung 
ronggeng tu talalu bagus, sampe bekin Herodes 
pung hati sanang mau mati. ' Baronggeng abis, ju 
Herodes pange itu ana nona ko bilang, “Lu mau 
minta apa sang beta, na, kasi tau sa! Te nanti 
beta kasi sang lu. Beta pegang batul-batul beta 
pung janji ni. Deng beta sumpa pake Tuhan Allah 
pung nama.” 

8 Dengar raja pung omong bagitu, ju itu nona 
pung mama tusu-tusu sang dia. Andia ko dia pi 
minta bilang, “Bapa! Beta minta Yohanis Tukang 
Sarani pung kapala. Taro dalam dulang, ko bawa 
datang kasi sang beta.” 

9 Dengar itu nona minta bagitu, ju Herodes 
pung hati ilang memang. Ma dia sonde bisa 
hela kambali dia pung sumpa, te samua tamu 
su dengar na. Andia ko dia iko itu nona pung 
mau sa. 10 Tarus dia parenta ko orang pi potong 
ame Yohanis pung kapala di dalam bui. 11 Dong 

potong ame Yohanis pung kapala, ju dong taro 
dalam dulang, ko pi kasi sang itu nona. Dia tarima 
ame itu dulang ju, dia koko bawa ko pi kasi sang 
dia pung mama. 

12 Waktu Yohanis pung ana bua dong dengar 
dong su potong ame dia pung kapala, ju dong 
datang ame dia pung mayat, ko pi kubur. Ais dong 
pi lapor itu hal sang Yesus. 


Tuhan Yesus kasi makan lima ribu orang lebe 
(Markus 6:30-44; Lukas 9:10-17; Yohanis 6:1-14) 


13 Waktu Yesus dengar itu kabar soBlal Yohanis, 
ju Dia deng Dia pung ana bua dong mau ondor 
diri dari itu tampa. Ju dong nae parahu ko mau 
pi tampa sunyi ko bisa barenti cape. Ma orang 
banya dapa lia Yesus dong pung parahu ada 
iko-iko dano pung pinggir. Ais dong kaluar dari 
kampong dong, ju jalan capat-capat iko jalan 
darat. Andia ko dong sampe di tampa tujuan lebe 
dolo dari Yesus dong. 1? Waktu Dia turun dari 
parahu, ju Dia lia itu orang bam-banya dong ada 
tunggu-tunggu sang Dia. Ais Dia jato kasian sang 
dong. Ju Dia bekin bae dong pung orang saki 
dong. 

15 Waktu su sore, ju Dia pung ana bua dong 
datang kasi tau sang Dia bilang, “Bapa, é! Lebe 
bae Bapa suru ini orang dong samua ko dong pi 

béli makan di kampong-kampong badeka di sini. 
Te su sore ni! Di sini sonde ada makan apa-apa.” 

16 Ma Yesus manyao bilang, “Sonde usa! Bosong 
yang kasi makan sang dong sa.” 

17 Ma dong manyao bilang, “Aiih, Bapa, €! 
Botong sonde ada apa-apa ko kasi makan orang 
bagini banya ni. Botong mau bekin karmana? Te 
cuma ada roti lima bua, deng ikan dua ekor sa, 
ma!” 

18 Ma Yesus omong bilang, “Hoo! Su bae tu. 
Bawa datang su!” 19 Tarus Dia suru itu orang dong 
samua ko dudu bakumpul di atas rumput. Ais ju 
Yesus ame itu roti lima bua, deng itu ikan dua 
ekor. Ju Dia mangada pi langit ko minta tarima 
kasi sang Tuhan Allah. Ais itu, Dia kasi pica-pica 
itu roti, ju sorong kasi pi di Dia pung ana bua, ko 
dong pi bagi-bagi kasi sang itu orang dong samua. 
20 Ais ju dong samua makan sampe kinyang. 
Makan abis ju, dong pi kumpul ame itu makanan 
sisa dong, sampe ponu dua blas bakul. 21 Samua 
orang yang iko makan tu, kira-kira ada lima ribu 
laki-laki. Balom reken tamba parampuan deng 
ana-ana dong lai. 


Tuhan Yesus bajalan di atas aer 
(Markus 6:45-52; Yohanis 6:16-21) 


22 Dong samua makan abis ju, Yesus suru Dia 
pung ana bua dong pi nae parahu ko dong pi 

lebe dolo di dano pung sabla. Ma Dia masi tenga 
di situ, ko suru itu orang banya dong pulang. 

23 Waktu dong samua su pulang, ju Yesus nae pi 
atas gunung satu, ko sambayang. Sampe malam, 
te Dia masi sandiri di situ. ?4 Itu waktu, Dia pung 
ana bua dong pung parahu su sampe jao di 
dano pung teng-tenga. Ma dong ada badayong 
satenga mati, tagal parahu balayar lawan angin 
muka, deng galombang besar hantam sang dong. 
25 Amper siang, ju Yesus pi iko sang dong. Ma Dia 
ada jalan di atas aer. 28 Lia bagitu ju, itu ana bua 
dong takuju mati. Dong omong taku-taku bilang, 
“HeRe! Ada hantu tu!” 

27 Ma Yesus omong langsung sang dong bilang, 
“Woe! Bosong jang taku, ó! Te Beta ni, Yesus! 
Aman-aman sa!” 

28 Dengar bagitu, ju Petrus manyao bilang, “Kalo 
situ memang Bos, na, suru beta jalan di atas aer 
ko pi di Bos.” 

29 Ais Yesus manyao bilang, “Neu! Mari sini 
su!” Ju Petrus kaluar dari parahu ko pi di Yesus 
deng jalan di atas aer. 3? Ma waktu Petrus rasa 
ada angin karas, ju dia taku mau mati. Dia mulai 
tanggalam, ju dia batarea bilang, “Aduu, Bos, €! 
Kasi salamat sang beta doo!” 

31 Langsung Yesus sorong Dia pung tangan 
Capat-capat ko pegang ame sang dia. Dia omong 
bilang, “Aiih, Perlu, é! Akurang ko lu pung hati 

bacabang? Lu sonde parcaya batul sang Beta, 
ko?” 

32 Ais itu, dong dua maso pi dalam parahu. Ju 
angin tadó memang. 33 Lia bagitu, ju Dia pung 
ana bua dong angka puji-puji sang Dia bilang, 
“Awii! Bapa ni, memang batul-batul Tuhan Allah 
pung Ana, ó!” 


Tuhan Yesus bekin bae orang 
saki dong di Genesaret 


(Markus 6:53-56) 


34 Waktu dong sampe di dano pung sablá ju, 
dong turun di kampong Genesaret pung pante. 
35 Waktu dong turun, te orang banya dong 
langsung kanal sang dong. Ju dong mulai batarea 
bilang, “Wel Yesus su datang, ó!” Dong lari pi kasi 
tau kuliling, ju orang bawa datang samua orang 
saki dong. 28 Dong minta ko dong bisa sonto ame 
Dia pung baju. Te dong pikir bilang, “Asal orang 
saki sonto ame Yesus pung ujung baju sa, tantu 
dong bae memang.” Ju samua orang saki yang 
sonto Dia pung baju, bae memang. 


Manusia bekin dong pung atoran ko ganti 
buang Tuhan Allah pung parenta 
(Markus 7:1-13) 


15 1 Satu waktu, ada rombongan orang Farisi 
deng guru agama datang dari Yerusalem 


MATEOS 15 98 


ko katumu deng Yesus. 2 Orang Farisi dong 
pegang karas dong pung adat Yahudi. Waktu 
dong dengar bilang, Yesus pung ana bua dong 
makan sonde cuci tangan iko adat pung mau, 
ju dong jengkel. Ais dong datang ko kasi sala 
sang Yesus bilang, “Akurang ko lu pung ana bua 
dong makan, ma sonde cuci tangan dolo? Itu su 
malawan kotong pung nene-moyang pung adat 
tu!” 

3 Ma Yesus manyao bilang, “Bosong ni memang 
orang yang omong laen bekin laen! Bosong 
pintar malawan Tuhan Allah pung parenta, ko iko 
bosong pung nene-moyang pung adat sa. “Te 
Tuhan Allah su parenta bilang, “Kasi hormat sang 
bosong pung mama-bapa. Deng tamba lai bilang, 
‘Kalo satu orang maki dia pung bapa ko mama, 
musti hukum kasi mati sang dia: 5 Tuhan Allah 
ajar bagitu, ma bosong ajar laen lai. Te bosong 
bilang, “Satu orang sonde parlu pake dia pung 
barang ko tolong dia pung mama-bapa, biar dong 
sangsara mati pung, kalo dia su janji mau kasi itu 
barang sang Tuhan. Ma deng bosong ajar bagitu, 
bosong su buang Tuhan Allah pung parenta, ko 
ganti deng bosong pung atoran sandiri. 8 (15:5) 

7 Andia ko tadi Beta su bilang, bosong ni, orang 

yang omong laen bekin laen! Itu pas deng apa 
yang Tuhan pung jubir Yesaya su tulis memang 
soal bosong dari dolu-dolu! Te Tuhan ada pake 
dia ko tulis bilang, 
8 “Ada orang yang puji sang Beta, 
cuma deng mulu sa, ma sonde deng hati. 
9 Biar dong bekin bagitu ju, parcuma sa. 
Dong sonde toe deng Beta, 
te dong cuma toe deng manusia pung atoran 
sa.” 


Parkara jahat kaluar dari orang pung hati 
(Markus 7:14-23) 


10 Ais itu, Yesus pange orang laen di situ ko ajar 
sang dong bilang, “Pasang talinga bae-bae, ko 
bosong bisa mangarti! 11 Apa yang maso pi dalam 
orang pung mulu, itu sonde bekin kamomos 
orang. Ma apa yang kaluar dari orang pung mulu, 
itu yang bekin kamomos.” 

12 Ais itu, Yesus pung ana bua dong datang ko 
kasi tau sang Dia bilang, “Bapa tau, ko? Itu orang 
Farisi dong saki hati dengar Bapa pung omong.” 

13 Ma Yesus manyao bilang, “Beta pung Bapa di 
sorga nanti cabu buang orang yang sonde ajar 
orang iko Tuhan pung mau. Itu sama ke orang 
tofa buang samua tanaman yang dia sonde 

tanam. 14 Jadi, jang toe deng itu orang Farisi 
dong! Te dong tu, sama ke orang buta yang kasi 
tunju jalan sang orang buta. Nanti dong jato 
rame-rame maso pi dalam lobang.” 4 

15 Ais ju Petrus omong bilang, “Bapa, tolong 
kasi tau sang botong itu umpama tadi pung arti 
dolo!” 

16 Yesus manyao bilang, “Naa! Bosong ju balm 
mangarti? 17 Dia pung maksud bagini: apa yang 
kotong makan, maso di mulu, tarus pi dalam 
paru, abis kaluar ulang pi tampa buang aer. 

18 Ma apa yang kaluar dari mulu, itu yang bekin 
kamomos orang, sampe Tuhan Allah ju noju sang 
dia, deng sonde mau tarima sang dia. “12 Te banya 
parkara yang jahat kaluar dari orang pung hati! 
Sama ke: pikir jahat, bunu orang, barsina, maen 
serong deng orang yang bukan dia pung laki ko 
dia pung bini, mancuri, saksi putar-balek, deng 
omong bekin busuk orang pung nama. 20 Hal-hal 
bagitu tu, yang bekin orang jadi kamomos. Ma 
kalo orang cuma makan deng sonde cuci tangan 
iko adat pung mau, na, itu sonde jadi soRlal.” 

Tuhan Yesus bantu satu mama 
yang bukan orang Yahudi 


(Markus 7:24-30) 


21 Ais ju Yesus kasi tenga itu tampa, ko pi di 
daPlera yang badeka deng kota Tirus deng kota 
Sidon. 22 Di situ ada satu mama yang asal dari 
itu daPlera. Dia bukan orang Yahudi. Waktu dia 
dengar Yesus su ada, dia datang minta deng 
sunggu-sunggu bilang, “Raja Daud pung turunan, 
e! Kasian sang beta doo! Te beta pung ana nona 
ada takana setan. Aduu, kasian, é! Te dia su 
sangsara.” 

23 Ma Yesus diam sa, deng sonde manyao 
apa-apa. Ju Dia pung ana bua dong datang lapor 
bilang, “Bapa, ini mama ni maen batarea bekin 
tasibu sa. Lebe bae Bapa suru dia iskarobis dari 
sini su!” 

24 Jy Yesus manyao bilang, “Tuhan Allah suru 
Beta datang ko tolong kotong pung orang Yahudi, 
tagal dong su jalan sala, sama ke domba yang 
kasasar. Dia sonde suru Beta pi tolong orang 
laen.” 

25 Ma itu mama datang lai deka-deka sang 
Yesus. Dia tikam lutut deng minta tolong bilang, 
“Bos, é! Tolong sang beta doo.” 

26 Ma Yesus buang bahasa bilang, “Sonde 
pantas ame makanan dari ana-ana dong, ais 

buang kasi anjing.” [Dia pung maksud tasambunyi 
bilang, Yesus musti bantu Dia pung orang Yahudi 
dolo, baru bisa bantu orang laen.) 

27 Ma itu mama balas bilang, “Batul, Papa, é! 
Ma anjing dong ada tunggu-tunggu di kolong 
meja. Dong ju makan apa yang jato dari ana-ana 
dong pung piring.” [Deng maksud bilang, waktu 
ana dong makan, anjing ju dapa makan. Biar 
Yesus bantu Dia pung orang, ma Dia ju musti lia 
orang laen.) 

28 Dengar bagitu, ju Yesus kasi tau bilang, “Awii! 
Mama parcaya batul sang Beta, ó! Jadi mama 
pulang su, te apa yang mama minta tu, su jadi 
memang!” Ais dia pulang, ju dia lia dia pung ana 
su bae memang. 


Tuhan Yesus bekin bae banya orang 


29 Ais itu, Yesus deng Dia pung ana bua dong 
kasi tenga itu tampa, ju dong jalan iko-iko dano 
Galilea pung pinggir. Tarus dong nae satu gunung, 
ais Yesus dudu ko mangajar sang dong. 20 Ju 
orang bam-banya datang sang Dia. Dong bawa 
orang kaki hela, orang buta, orang lumpu, orang 
sonde bisa omong, deng orang yang saki laen ju. 
Dong taro itu orang saki dong deka-deka di Yesus 
pung kaki. Ais Dia bekin bae sang dong. °t Lia 
bagitu, ju itu orang banya dong, heran. Dong 
baklomong bilang, “Awii! Talalu hebat, 0! Orang 

kaki hela, bisa bajalan bae. Orang buta, bisa dapa 
lia. Orang lumpu, bisa bajalan. Deng orang sonde 
bisa omong, su bisa baflomongl! Ini pasti Tuhan 

Allah yang bekin. Dia tu, andia Tuhan yang kotong 
pung nene-moyang dong semba dari dolu-dolu.” 


Tuhan Yesus kasi makan ampa ribu orang 
(Markus 8:1-10) 


32 Abis barapa hari ju, Yesus pange ame Dia 
pung ana bua dong ko bilang, “Beta su rasa 
kasian sang ini orang banya dong. Ada yang su 
datang dari jao, baru dong bakumpul su tiga 
hari, sampe su sonde ada makanan lai. Lebe bae 
dong jang pulang dolo deng paru kosong. Te jang 
sampe dong samaput di tenga jalan.” 

33 Ma Yesus pung ana bua dong manyao bilang, 
“Bapa! Ini tampa kosong yang jao dari kampong. 
Sonde mungkin kotong bisa kasi makan orang 
bagini banya.” 

34 Ma Yesus tanya sang dong bilang, “Bosong 
pung roti, ada barapa banya?” 

Dong manyao bilang, “Tuju sa! Deng ikan 
sadiki!” 

35 Ais Yesus suru itu orang dong samua ko dudu 
di tana. 3* Ju Dia ame itu roti tuju bua deng 
ikan, ko minta tarima kasi sang Tuhan Allah. 

Ais Dia bekin pica-pica, ju Dia kasi pi Dia pung 
ana bua dong, ko dong pi babagi kasi itu orang 

dong samua. 3” Ju dong samua makan sampe 
puas. Ais dong kumpul ame makanan lebe, 
sampe ponu tuju bakul. 38 Samua orang yang iko 
makan tu, kira-kira ada ampa ribu orang laki-laki. 
Balom reken tamba parampuan deng ana-ana 
dong. 3? Ais itu, Yesus suru itu orang banya dong 
pulang. Ju Dia nae parahu ko dong pi di daBlera 
Magadan. f 


Orang Farisi deng orang Saduki mau hiki 
kasi jato sang Tuhan Yesus 


(Markus 8:11-13; Lukas 12:54-56) 


16 1 Satu kali, ada barapa orang Farisi deng 
orang Saduki datang sang Yesus. Dong 
mau basoklal-jawab deng Dia, ko mau hiki sang 
Dia. Tagal itu, dong minta sang Dia bilang, “Pak! 
Tolong kasi tunju tanda heran doo, ko jadi bukti 
bilang, Pak su dapa kuasa dari Tuhan Allah.” £ 

2 Ma Yesus manyao bilang, “Kalo matahari 
tanggalám deng langit pung warna mera, bosong 
tanda bilang, ‘Beso sonde akan ujan. ? Deng kalo 
matahari nae deng langit baklawan itam, bosong 
tanda bilang, “Ini hari mau ujan. Naa, kalo 
bosong bisa baca tanda cuaca bagitu, akurang 





15:39 * Ini tampa di mana, sonde jalas. Ada tulisan bahasa 
Yunani yang laen, yang tulis bilang, “Magdala'. Ada laen lai 
yang tulis bilang, ‘Magdalan’. 

ko bosong sonde bisa baca tanda-tanda jaman? 
4Wuih! Bosong orang sakarang ni, cuma tau 
bekin jahat sa! Bosong sonde toe sang Tuhan! 
Biar bosong minta tanda heran, ma Beta sonde 
kasi. Tagal dolu Tuhan su kasi tanda heran pake 
Dia pung jubir Yunus. Jadi itu su cukup!” Omong 
abis bagitu, ju Yesus jalan kasi tenga sang dong. " 


Tuhan Yesus ajar bilang, ati-ati deng orang Farisi 
deng orang Saduki dong pung pangaru 


(Markus 8:14-21) 


> Waktu Yesus dong ada pi dano pung sabl4, 
baru Dia pung ana bua dong inga bilang, dong 
lupa bawa roti buat dong pung bakal. € Dengar 
dong omong bagitu, ju Dia kasi tau bilang, “Inga 
e! Bosong musti ati-ati sang orang Farisi deng 
orang Saduki dong pung bibit roti.” ' 

7 Dengar bagitu, ju Dia pung ana bua dong 
babingung. Dong baklomong bilang, “Bapatua 
ada omong apa tu? Mangkali Dia omong bagitu, 
tagal botong sonde bawa roti, ko?” 

8 Ma Yesus tau dong pung pikiran. Ais Dia 
omong bilang, “Weh! Bosong ni su talalu! 
Akurang ko bosong omong sodal roti! Bosong 
kurang parcaya sang Beta, ko? ? Bosong masi 

balêm mangarti Beta pung kuasa, ko? Te itu hari 
waktu Beta bekin pica-pica itu roti lima bua ko 
kasi makan lima ribu orang tu, ada barapa bakul 
yang bosong kumpul ame dia pung lebe? J10 Ais 
karmana lai deng itu tuju roti yang Beta bagi 
kasi ampa ribu orang tu? Ada barapa bakul yang 
bosong kumpul ame dia pung lebe? Kt Akurang 
ko bosong sonde mangarti Beta pung omong tadi 
tu? Beta sonde omong soflal roti. Te Beta mau 
kasi inga sang bosong, ko biar bosong ati-ati deng 
orang Farisi deng orang Saduki dong pung ajaran. 
Te dong pung ajaran bisa pangaru orang banya, 
sama ke bibit roti kasi reis roti.” 

12 Yesus omong bagitu, baru dong mangarti 
bilang, Dia sonde omong soPlal roti. Ma Dia ada 
omong soklal orang Farisi deng orang Saduki 
dong pung ajaran yang sala. 


Petrus mangaku bilang, Tuhan Yesus tu, Kristus 
(Markus 8:27-30; Lukas 9:18-21) 


13 Ais itu, ju Yesus dong jalan pi daflera yang 
badeka deng kota Kaisarea Filipi. Di tenga jalan, 
Dia tanya sang dong bilang, “Iko orang pung 
omong, dong bilang, Beta, andia Manusia Tulen 
ni, sapa?” 

14 Dong manyao bilang, “Ada yang bilang Bapa 
ni, Yohanis Tukang Sarani yang su idop kambali. 
Laen bilang, mangkali Bapa ni, bali Elia. Laen lai 
bilang, balli Yeremia. Kalo sonde, na, Tuhan Allah 
pung jubir dolu-dolu yang laen.” ! 

15 Tarus Yesus tanya lai sang dong bilang, “Kalo 
iko bosong sandiri, na, Beta ni, sapa?” 

16 Ais ju Simon Petrus manyao bilang, “Bapa ni, 
Kristus, andia itu Orang yang dolu-dolu Tuhan 
Allah su janji mau kirim datang! Deng Bapa ni, 
Tuhan Allah yang idop tarús pung Ana!” ™ 

17 Ais Yesus bilang, “Simon, Yunus pung ana, é! 
Lu ni, barontong, ó! Te bukan manusia yang kasi 
tau ini hal sang lu. Ma Beta pung Bapa di sorga 
yang kasi tau. 18 Dengar, é! Sakarang Beta mau 
kasi nama ‘Petrus’ sang lu. Te itu nama pung arti 
andia, ‘batu’. "Nanti lu jadi fanderen kasi Beta 
pung orang parcaya dong, tagal lu pung parcaya 
su kuat ke batu. Biar dong kaná siksa sampe mati 
ju, dong batahan tarús. 19 Beta nanti kasi hak 
sang lu, ko urus Beta pung orang dong, sama ke 
lu pegang sorga pung konci. Te apa yang lu larang 
di ini dunya, itu Tuhan su larang di sorga. Deng 





16:14 # Mateos 14:1-2; Markus 6:14-15; Lukas 9:7-8 
M16:16 H Yohanis 6:68-69 


n16:18 * Yesus ada maen kata di sini. Te bahasa Yunani 
bilang, Métpog (Petros, andia, nama orang), deng nétpą 

apa yang lu kasi isin di ini dunya, itu Tuhan su kasi 
isin di sorga.” ° 

20 Omong abis bagitu, ju Yesus larang sang dong 
ko jang kasi tau sapa-sapa bilang Dia tu, Kristus. 


Tuhan Yesus kasi tau memang soPlal Dia pung 
mati deng Dia pung idop kambali 


(Markus 8:31—9:1; Lukas 9:22-27) 


21 Mulai dari itu waktu, ju Yesus kasi tau Dia 
pung ana bua dong bilang, “Beta musti pi kota 
Yerusalem. Ma nanti di situ, Beta dapa sangsara 
bam-banya dari tua-tua adat, kapala agama 
Yahudi pung bos-bos, deng guru agama dong 
samua. Nanti dong bunu bekin mati sang Beta, 
ma dia pung lusa, Beta idop kambali.” P 

22 Yesus kasi tau bagitu ju, Petrus hela ame 
sang Dia pi pinggir ko biar dong dua sandiri, ais 
togor bilang, “Bapa jang omong bagitu! Sonde 
mungkin Tuhan Allah kasi biar bagitu!” 





016:19 x Mateos 18:18: Yohanis 20:23 


P16:21 + Dalam bahasa Yunani, dong mulai itong dari: ini 
hari (= 1), beso (= 2), lusa (= 3), tula (= 4). Jadi dalam bahasa 
Yunani, tn tpitn épo (te trite hemera) “di hari yang 
katiga” pung maksud dalam bahasa Kupang, andia “dia pung 
lusa”. Inga te, Tuhan Yesus mati hari jumBlat (itong satu). Dia 
pung beso, andia hari sabtu (itong dua), Tuhan Yesus ada 
dalam kubur. Dia pung lusa, andia hari minggu (itong tiga), 
Tuhan Yesus idop kambali. Jadi iko kotong pung cara itong 
hari, na, Dia mati dua malam, ais Dia idop kambali. 

23 Ma Petrus pung omong tu, sonde iko Tuhan 
pung mau. Andia ko Yesus bale ko togor sang 
dia bilang, “Heh! Iskarobis dari sini! Itu tu, setan 
pung bos yang omong! Lu jang palang sang Beta! 
Lu cuma pikir iko manusia pung mau sa, bukan 
iko Tuhan pung mau!” 

24 Ais ju Yesus ajar sang Dia pung ana bua dong 
bilang, “Orang yang mau iko sang Beta, dia musti 
batahan iko tarus tiap hari! Dia musti lupa buang 
dia pung mau-mau sandiri, ko iko Tuhan pung 
mau sa. Biar orang mau bunu sang dia, dia musti 
iko tarus sa, sama ke orang pikol dia pung kayu 
palang ko pi mati. 925 Te orang yang sadia mati 
tagal dia iko sang Beta, nanti dia dapa idop tarus 
deng Tuhan. Ma orang yang cuma mau idop buat 
dia pung diri sandiri sa, nanti dia pung idop tu, 
ilang bagitu sa! "26 Dengar, é! Kalo lu dapa dunya 
pung isi samua, ma Tuhan Allah tola buang sang 
lu, na, dia pung ontong apa? Biar lu pikol bawa 
dunya pung isi samua ju, lu sonde bisa tukar deng 
lu pung jiwa! 

27 Beta kasi tau sang bosong ini hal samua, 
tagal Beta ni, Manusia Tulen. Nanti Beta turun 
datang kambali pake Beta pung Bapa pung kuasa 
yang hebat, sama-sama deng Dia pung ana bua 

dari sorga. Itu waktu, nanti Beta balas kasi tiap 
orang iko apa yang dia bekin. “28 Inga bae-bae, 
e! Nanti ada barapa orang dari bosong ni yang 
sonde akan mati, sampe kapan dong dapa lia 
sang Beta, andia Manusia Tulen, jadi Raja yang 
pegang parenta.” 


Tuhan Allah kasi tunju Tuhan Yesus pung hebat 
(Markus 9:2-13; Lukas 9:28-36) 


17 1 Lewat anam hari ju, Yesus pange sang 
Petrus, Yakobis deng dia pung adi Yohanis, 
ko dong sama-sama pi nae di atas satu gunung 
tinggi, ko dong sandiri di situ sa. 2 Sampe di atas, 
ju dong lia Yesus su jadi laen. Dia pung muka 
basinar sama ke matahari, deng Dia pung pakean 
jadi puti mangkilat. 2 Takuju sa, dong dapa lia 
Dia ada baklomong deng bali Musa deng bali 
Elia. 4Ju Petrus jadi bingung, sampe dia omong 
sambarang bilang, “Bapa! Botong su enak di sini, 
61 Jadi lebe bae botong bekin tiga lopo. Satu kasi 
sang Bapa, satu kasi baPli Musa, deng satu lai kasi 
bali Elia.” 

> Waktu Petrus masi omong bagitu, takuju sa, 
awan turun datang ko tutu ame sang dong. Ju 
dong taheran-heran dengar satu suara kaluar 
dari itu awan bilang, “Dengar, ó! Yesus ni, Beta 

pung Ana sayang. Dia salalu bekin sanang Beta 
pung hati. Dengar bae-bae sang Dia, é!” t 

6 Dengar bagitu, ju itu ana bua dong taku mau 
mati, sampe dong jato matono. ' Ma Yesus 
datang korek sang dong, ju Dia bilang, “We! 
Bosong bangun su. Jang taku!” 8 Ais dong angka 
muka, ma dong sonde lia sapa-sapa di situ. Te 
cuma ada Yesus sa. 

9 Ais itu, dong mulai turun dari itu gunung. Ju 
Yesus larang sang dong bilang, “Apa yang bosong 
baru lia tadi tu, jang kasi tau sapa-sapa, é! Te 
Beta, Manusia Tulen ni, musti mati dolo. Ais nanti 
kalo Beta su idop kambali, baru bosong bole kasi 
tau orang.” 

10 Ju dong tanya sang Dia bilang, “Bapa ni, 
memang Kristus, ma bali Elia di mana? Te itu 
guru agama dong ajar bilang, bali Elia musti 
datang dolo, baru Kristus datang. Ma iko Bapa, 
karmana?” Y 

11 Yesus manyao bilang, “Memang batul. Bagi 
Elia musti datang dolo, ko buka jalan kasi sang 
Kristus. 12 Ma dengar bae-bae, é! Bali Elia su 
datang, ma orang sonde kanal sang dia. Dong 





t17:5 2 Petrus 1:17-18; Carita Mula-mula 22:2; Lagu Puji 
dong 2:7, Yesaya 42:1; Mateos 3:17, 12:18: Markus 1:11: 
Lukas 3:22, Carita Ulang soflal Jalan Idop 18:15 

bekin susa sang dia iko dong pung mau. Bagitu ju, 
nanti dong bekin sang Beta, Manusia Tulen ni.” Y 

13 Dengar abis bagitu, baru dong tau bilang, 
bai Elia yang Yesus ada omong tu, andia Yohanis 
Tukang Sarani. 


Tuhan Yesus bekin bae satu 
ana yang takana setan 


(Markus 9:14-29; Lukas 9:37-43a) 


14 Ais waktu Yesus dong su kambali, dong 
katumu deng orang banya yang ada tunggu sang 
dong. Ju ada satu bapa datang tikam lutut ko 
minta tolong sang Dia !? bilang, “Bos! Kasian beta 
pung ana doo! Te dia saki gila kambing, deng dia 
sangsara mau mati. Kalo itu panyaki su foe, na, 
dia suka tajato dalam aer ko dalam api. Tolong 
doo! 16 Beta su bawa sang dia pi Bos pung ana 
bua dong, ma dong sonde bisa bekin bae sang 
dia.” 

17 Dengar bagitu, ju Yesus masparak sang Dia 
pung ana bua dong bilang, “Heh! Bosong ni su 
talalu! Beta su ajar ulang-ulang sang bosong, ma 
bosong sonde mangarti bae-bae. Deng bosong 
sonde parcaya batul-batul sang Beta! Beta musti 
sabar sang bosong sampe kapan lai? Mari bawa 
itu ana datang sini!” 

18 Dong bawa itu ana, ais ju Dia usir buang setan 
kaluar dari itu ana. Tarus itu setan kaluar kasi 
tenga itu ana, ju dia bae memang. 

19 Ais itu, waktu Yesus sandiri sama-sama deng 
Dia pung ana bua dong, dong tanya sang Dia 
bilang, “Bapa! Akurang ko tadi botong sonde bisa 
usir kasi kaluar itu setan?” 

20 Yesus manyao bale bilang, “Bosong sonde 
bisa usir itu setan, tagal bosong sonde parcaya 
batul na. Inga, é! Kalo bosong parcaya batul-batul 
sang Beta, biar cuma sadiki ana ju, sama ke 
satu biji yang kici ana, “na, bosong bisa parenta 
satu gunung bilang, “We, gunung! Pinda pi 
sana! Tantu sa dia pinda. Jadi bosong bisa bekin 
apa sa, asal bosong parcaya batul-batul sang 
Tuhan. “21 [Ma dengar, é! Setan macam bagini 
dong memang jahat talalu. Kalo bosong sonde 
sambayang deng puasa ko minta tolong sang 
Tuhan, na, bosong sonde bisa usir setan macam 
bagitu dong.) 





W17:20 * Tuhan Yesus banding orang pung parcaya deng 
satu biji yang kici ana. Di sini, itu biji pung besar yang 
panting, bukan dia pung jenis. Alkitab bahasa Indonesia di 
sini bilang, “biji sesawi', ma ada barapa masala deng itu 
tafsiran. 

Tuhan Yesus omong kali kadua 
soal Dia pung mati 


(Markus 9:30-32; Lukas 9:43b-45) 


22 Ais satu kali, Yesus deng Dia pung ana bua 
ada bakumpul di propinsi Galilea. Dia kasi tau 
sang dong bilang, “Sonde lama lai, te dong mau 
jual sang Beta pi orang laen. 28 Ais dong bunu 
bekin mati sang Beta, Manusia Tulen ni. Memang 
Beta mati, ma nanti dia pung lusa, Beta idop 
kambali.” 

Dengar Dia pung omong bagitu, ju Dia pung ana 
bua dong hati susa mau mati. 


Tuhan Yesus omong sodlal 
ruma sambayang pung pajak 


24 Waktu Yesus deng Dia pung ana bua dong 
datang di kampong Kapernaum, ju tukang tagi 
bea dong, datang sang Petrus ko tanya bilang, 
“Bosong pung Guru bayar Ruma Sambayang 
Pusat pung pajak, ko sonde?” 7 

25 Ju Petrus manyao bilang, “Bayar!” 

Waktu dia pulang, ju Yesus langsung kasi tau 
sang dia lebe dolo bilang, “We, Simon! Coba lu 
pikir. Raja-raja di ini dunya ame pajak dari sapa? 
Dari dong pung ana sandiri, ko, dari orang laen?” 

26 Petrus manyao bilang, “Dari orang laen!” 

Yesus sambung lai bilang, “Kalo bagitu, raja 
pung ana sandiri sonde usa bayar, to? 27 Bagitu 
ju deng Ruma Sambayang Pusat pung pajak. Ma 
kotong sonde usa bekin mara itu tukang pajak 
dong. Jadi lebe bae, lu pi pancing ikan di dano 
sa. Lu tangkap ame ikan partama, na, buka dia 
pung mulu. Nanti lu dapa doi perak satu di dalam 
itu ikan pung mulu. Ais pake itu doi, ko pi bayar 
kotong dua pung pajak. Te itu su pas buat kotong 
dua.” ? 


Tuhan Yesus pung ana bua dong 
batanya bilang, sapa yang paling besar 
(Markus 9:33-37; Lukas 9:46-48) 


18 1 Itu waktu, Yesus pung ana bua dong 
datang sang Dia ko tanya bilang, “Bapa! 





a17:27 # Tiap taon, tiap laki-laki Yahudi yang su umur 20 pi 
atas musti bayar satu pajak ko bantu piara Ruma Sambayang 
Pusat (baca di Kaluar dari Masir 30:12-16). Waktu Tuhan 
Yesus idop, dong itong itu pajak deng doi didrakma. Satu 
didrakma pung nilei tu, sama ke dua dinari. Satu dinari 
tu, sama ke satu tukang pung gaji satu hari. Di sini, Yesus 
kasi tau sang Petrus bilang, nanti dia dapa satu doi stater 
di itu ikan pung mulu. Satu stater pung nilei tu, andia dua 
didrakma, ko, ampa dinari — cukup ko bayar itu pajak 
kasi Yesus deng Petrus. 

Sapa yang paling bésar dari Tuhan Allah pung 
orang samua?” b 

2 Ju Yesus pange satu ana kici, ais kasi badiri di 
dong pung teng-tenga. 3 Ais Dia bilang, “Dengar 
bae-bae! Orang yang mau maso jadi Tuhan pung 
orang, dia musti oba dia pung cara pikir, ko jadi 
sama ke ana kici yang sonde tau angka-angka 
diri. °t Tagal orang yang randa hati sama ke ana 
kici ni, dia tu orang yang paling besar di Tuhan 
pung muka. ? Deng orang yang tarima orang kici 
sama ke ini ana ni, tagal dia parcaya sang Beta, 
na, itu orang su tarima sang Beta.” 


Tuhan Yesus kasi inga soPlal orang 
yang buat orang laen bekin sala 


(Markus 9:42-48; Lukas 17:1-2) 


6 Ais Yesus kasi tau lai sang dong bilang, “Kalo 
ada orang yang bekin satu ana kici iko jalan yang 
sala, sampe dia sonde parcaya lai sang Beta, 
awas, ó! Lebe bae orang ika batu besar satu “di 
dia pung batang leher, ko kasi tanggalam sang 
dia di tenga laut. 7 Ini dunya ni memang tampa 
calaka, tagal ada banya hal yang bekin orang jato 

dalam dosa. Ma orang yang paling calaka tu, 
andia orang yang bekin gara-gara, ko orang laen 
bekin sala. 

8 Kalo lu bekin sala pake lu pung tangan, ko, 
lu pung kaki, na, potong buang sang dia sa! Te 
lebe bae lu maso sorga deng tangan sabla sa, 
ko, kaki sabla sa, ko biar dong jang buang sang 
lu pi api naraka deng lu pung tangan deng kaki 
dua-dua. €? Kalo lu bekin sala pake lu pung mata, 
doli buang lu pung mata sa! Te lebe bae lu maso 
pi sorga deng mata sabla sa, ko biar dong jang 
buang sang lu pi api naraka deng lu pung mata 
dua-dua.” f 


Tuhan Yesus kasi umpama 
soPlal satu domba yang ilang 


(Lukas 15:3-7) 


10 Yesus omong lai bilang, “Ati-ati, 6! Jang 
sampe bosong pandang enteng ana kici bagini. 
Te dong ada Tuhan pung ana bua dari sorga yang 
jaga sang dong. Deng itu ana bua dong bisa maso 
kapan-kapan sa, ko pi kasi tau ini orang dong 
pung hal di Tuhan Allah. 

11 Bosong pikir bae-bae, te Beta mau kasi 
umpama bagini: ada satu orang pung domba 

saratus ekor. Ais satu hari, ada domba satu ekor 
yang serong, iko jalan sandiri. Naa, bosong kira 
itu gambala musti bekin apa? Tantu dia kasi 
tenga dia pung domba 99 ekor di atas gunung, ko 
pi cari itu domba satu ekor yang ilang tu. 8 

Kalo dia su dapa kambali, nanti dia lebe sanang 
lia dia pung domba yang satu tu, daripada dia 
lia dia pung domba 99 ekor yang sonde ilang. 
(Beta, Manusia Tulen ni, datang ju ko mau kasi 
salamat sang orang yang serong dari jalan lurus.) 
h12 (18:11) 13 (18:11) 14 Te biar cuma satu ana kici 
sa yang ilang ju, Beta pung Bapa di sorga sonde 
sanang.” 


Tuhan Yesus kasi tau cara karmana kotong babae 
kambali deng orang yang bekin sala sang kotong 


15 Yesus omong lai bilang, “Kalo lu pung sodara 
orang parcaya bekin sala sang lu, na, lu yang 
musti pi katumu deng dia. Ais kalo bosong dua 
sandiri, baru kasi tau dia pung sala. Kalo dia 
dengar lu pung omong, na, bosong dua su babae 
kambali tu. 't6 Ma kalo dia sonde mau dengar 
sang lu, na, pi ame lu pung taman satu-dua 

orang ko pi sama-sama deng lu lai. Ais bosong pi 
katumu deng itu orang, ko omong lai deng dia. Te 
dalam Tuhan Allah pung Tulisan Barisi ada tatulis 
bilang, “Dalam satu parkara, musti ada dua ko 
tiga saksi yang omong sama, baru bisa tarima 
dong pung omong tu. !!” Ma kalo dia masi sonde 
mau dengar sang bosong, na, pi kasi tau sang 
jamalat. Deng kalo dia ju su sonde mau tarima 
bae jamaklat pung omong, na, anggap dia sama 
ke orang yang sonde kanal sang Tuhan. Kalo 
sonde, na, anggap dia jahat sama ke tukang tagi 
bea dong. 

18 Inga bae-bae Beta pung omong, é! Apa yang 
bosong larang di ini dunya, itu Tuhan su larang 
di sorga. Deng apa yang bosong kasi isin di ini 
dunya, itu Tuhan su kasi isin di sorga. K 

19 Deng Beta kasi tau ulang bilang, kalo ada dua 
orang dari bosong yang sambayang satu hati, 
nanti Beta pung Bapa di sorga kasi apa yang dong 
minta. 20 Te kalo ada dua-tiga orang bakumpul ko 
sambayang sama-sama, tagal dong tu Beta pung 
orang, na, Beta ju ada di dong pung teng-tenga.” 





118:16 x Carita Ulang soflal Jalan Idop 19:15 
K18:18 x Mateos 16:19: Yohanis 20:23 

Tuhan Yesus kasi umpama soPlal pagawe yang 
sonde kasi ampon sang dia pung taman 


21 Ais itu, ju Petrus datang tanya sang Yesus 
bilang, “Bos, beta mau tanya sadiki. Kalo 
beta pung sodara orang parcaya bekin sala 
ulang-ulang sang beta, na, beta musti kasi ampon 
sang dia sampe barapa kali? Sampe tuju kali, 
ko?” 

22 Jy Yesus manyao bilang, “Sonde! Lu musti 
kasi ampon sang dia 7 kali 70 kali, 'sampe lu 
sonde bisa itong lai. M23 Bosong musti bekin iko 
bagitu, tagal Tuhan Allah sama ke satu raja yang 
baPlitong dia pung pagawe dong pung utang. 

24 Waktu dia mulai baBlitong, ju dia suru dia pung 
orang ko pi pange datang satu pagawe yang 

ada baklutang doi deng dia, sampe juta-juta. 

n25 Ma itu pagawe sonde bisa bayar ganti dia 
pung utang. Jadi raja parenta bilang, “Pi jual ini 
orang deng dia pung bini-ana samua, ko dong 





48:22 # Bahasa Yunani di sini, bisa dia pung arti bilang, “7 
kali 70 kali”. Bisa ju, “77 kali”. 

M18:22 H Lukas 17:3-4 

118:24 $ Alkitab bahasa Yunani di sini tulis bilang, “10.000 
t@lavtov (talantony'. Satu talanton pung nilei, andia, 
satu orang karja pung gaji 15-20 taon. Alkitab bahasa 
Indonesia bilang 'talenta' di sini. 

jadi budak. Deng jual abis dia pung harta dong 
samua, ko bayar dia pung utang dong. 

26 Dengar bagitu, ju itu pagawe jato tikam lutut 
di raja pung muka, ko kokoe sang dia bilang, 
'Aduu! Bapa, él Bapa raja tolong kasi beta waktu 
sadiki doo! Nanti beta bayar kambali beta pung 
utang dong samua. 27 Dengar bagitu, ju itu raja 
jato kasian sang dia. Ju dia hapus memang dia 
pung pagawe tu pung utang samua. Ais dia kasi 
lapas sang itu pagawe. 

28 Ma waktu itu pagawe kaluar, ju dia nae 
katumu deng dia pung taman satu yang ada 
baPlutang doi sadiki sang dia. °Tarús dia tangkap 
dia pung taman, ko ceke dia pung batang leher 
deng masparak bilang, “Weh! Bayar lu pung 
utang sakarang ju!” 

29 Dengar bagitu, ju dia pung taman jato tikam 
lutut ko kokoe sang dia bilang, 'Aduu! Taman, é! 
Tolong kasi beta waktu sadiki doo! Nanti beta 
bayar kambali beta pung utang sang lu. 

30 Ma itu pagawe bilang, 'Sonde bisa! Pokonya, 
lu musti bayar sakarang ju! Ais dia lempar kasi 
maso dia pung taman pi dalam bui, sampe dia 





018:28 * Alkitab bahasa Yunani di sini tulis bilang, “100 
6nveptov (denarion)”. Satu denarion pung nilei, andia, 
satu orang karja pung gaji satu hari sa. Jadi, kalo banding 
deng 10.000 taAavtov (talanton) di atas (ayat 24), na, ini 
utang ni sonde ada pung arti apa-apa. 

bayar abis dia pung utang dong. 3! Waktu raja 
pung pagawe yang laen dapa lia apa yang su jadi 
tu, ju dong pung hati susa. Ais dong pi lapor sang 
raja. 

32 Dengar bagitu, ju itu raja pange itu pagawe 
yang sonde tau diri tu. Dia togor bilang, “Heh, 
orang jahat! Tagal lu minta beta kasian sang lu, 
andia ko beta su hapus buang lu pung utang dong 
samua. 33 Ma akurang ko lu sonde tau kasian 
sang lu pung taman, sama ke beta su kasian sang 
lu tu?” 34 Itu raja maruak, sampe dia suru dong pi 
tola maso sang itu orang dalam bui, ko biar dong 
siksa sang dia, sampe dia bayar abis dia pung 
utang dong samua.” 

35 Ju Yesus tutu Dia pung carita deng kasi tau 
bilang, “Naa, Beta pung Bapa di sorga ju baPlitong 
bagitu. Nanti Dia hukum sang bosong, kalo 
bosong sonde lupa buang batul sang bosong 
pung sodara orang parcaya pung sala-sala dong.” 


Orang Farisi cari jalan ko hiki sang 
Tuhan Yesus deng soflal kawin-cere 


(Markus 10:1-12) 


19 1 Yesus ajar abis itu samua, ju Dia jalan 
kasi tenga Galilea ko pi propinsi Yudea di 
kali Yarden pung sabla sana. 2 Orang banya iko 
sang Dia, ju Dia bekin bae orang saki di sana. 

3 Ada ju barapa orang Farisi yang datang ko mau 
hiki kasi jato sang Dia. Dong tanya bilang, “Bapa! 
Iko kotong pung atoran agama, kalo laki-laki su 
kawin, dia bole cere buang dia pung bini deng 
alasan apa sa, ko karmana?” 

4 Ma Dia manyao bilang, “Bosong ni, orang 
yang pintar agama. Ma akurang ko bosong sonde 
tau Tuhan Allah pung Tulisan Barisi pung isi? 

Te di carita mula-mula ada tulis bilang, “Tuhan 
Allah bekin manusia, laki-laki deng parampuan. 
P> Deng ada tatulis lai bilang, 
'Tagal itu, laki-laki musti kasi tenga dia pung 
mama-bapa, 
ko pi idop satu hati deng dia pung bini, 
te dong dua su jadi satu. 4 

6 Tagal itu, kalo Tuhan Allah sandiri yang bekin 
dong dua jadi satu, na, manusia jang kasi cere 
lai!” 

7 Dengar Yesus omong bagitu, ju itu orang Farisi 
dong tanya lai bilang, “Kalo bagitu, na, akurang 
ko balli Musa bilang, orang bole bacere, asal dia 
kasi surat cere sang dia pung bini dolo?” " 

8 Ju Yesus manyao lai bilang, “Bali Musa kasi 
biar bosong pung nene-moyang bacere deng 





P19:4 x Carita Mula-mula 1:27, 5:2 
919:5 H Carita Mula-mula 2:24 
"19:7 H Carita Ulang soflal Jalan Idop 24:1-4; Mateos 5:31 

dong pung bini, tagal dong tu, kapala batu sama 
ke bosong! Ma waktu Tuhan Allah bekin ini 
dunya, Dia pung maksud bukan bagitu. ? Andia ko 
Beta kasi tau, él Kalo bini ada maen serong lebe 
dolo, na, laki-laki bole bacere. Ma kalo bini sonde 
maen serong, laki-laki yang cere buang sang dia, 
ais kawin lai deng parampuan laen, na, dia su 
barsina tu!” * 

10 Dengar Dia omong bagitu, ju Dia pung ana 
bua dong omong bilang, “Kalo bagitu, na, lebe 
bae jang kawin sa.” 

11 Ju Yesus manyao bilang, “Sonde samua orang 
yang bisa tarima Beta pung omong ni. Cuma 
orang yang Tuhan Allah tunju sa. 12 Te ada orang 
yang sonde kawin, tagal dari lahir su bagitu. Ada 
ju yang sonde kawin, tagal orang bekin bagitu 
sang dia. Deng ada ju, yang pili ko sonde kawin, 
tagal dia cuma mau kasi jalan Tuhan Allah pung 
karja sa. Orang yang bisa mangarti ini ajaran, na, 
biar dia tarima sa.” 


Tuhan Yesus omong kasi 
berkat sang ana kici dong 
(Markus 10:13-16; Lukas 18:15-17) 


13 Itu waktu, orang dong koko bawa dong pung 
ana-ana pi Yesus, ko biar Dia mua tangan deng 





“19:9 Hu Mateos 5:32: 1 Korintus 7:10-11 

omong kasi berkat sang dong. Ma Dia pung ana 
bua dong togor sang itu orang dong. 14 Ju Dia 
mara sang Dia pung ana bua dong bilang, “Kasi 
tenga itu ana dong datang sang Beta! Sonde usa 
larang! Te orang yang sama ke dong ni, andia 
Tuhan Allah pung orang.” 

15 Ais Dia mua tangan pi di itu ana kici dong, 
deng minta ko Tuhan Allah kasi berkat sang dong. 
Ais itu, ju Dia jalan kasi tenga itu tampa. 


Orang kaya cari jalan ko idop 
tarus deng Tuhan Allah 


(Markus 10:17-31; Lukas 18:18-30) 


16 Ais satu kali, ada orang datang tanya sang 
Yesus bilang, “Bapa Guru! Beta musti bekin hal 
bae yang karmana, ko biar beta tau parsis bilang, 
beta bisa maso sorga? Te beta mau idop tarus 
sama-sama deng Tuhan Allah.” 

17 Ju Yesus manyao bilang, “Akurang ko lu tanya 
sang Beta soPlal apa yang bae? Cuma Tuhan Allah 
sa yang bae. Kalo lu mau idop deng Dia, na, idop 
iko Dia pung parenta.” 

18 Itu orang tanya lai bilang, “Parenta yang 
mana tu?” 

Ju Yesus manyao bilang, 

“Jang bunu orang, 
jang maen serong; 
jang mancuri, 

jang jadi saksi putar-balek; t 

19 kasi hormat sang lu pung mama-bapa; 

deng sayang lu pung sodara sama ke lu 
sayang lu pung diri sandiri.” Y 

20 Itu orang manyao bilang, “Naa, itu parenta 
samua tu, beta su bekin. Apa yang masi kurang 
lai?” 

21 Dengar bagitu, ju Yesus bilang, “Naa! Kalo lu 
mau iko Tuhan pung mau samua, na, pulang ko 
jual lu pung harta samua. Ais pi bagi-bagi itu doi 
kasi orang miskin dong. Ais itu, baru lu datang ko 
iko sang Beta. Te nanti Tuhan Allah balas kasi lu 
harta bam-banya di sorga.” 

22 Dengar bagitu, ju itu orang pulang deng hati 
susa, te dia kaya mau mati. 

23 Ais ju Yesus omong deng Dia pung ana bua 
dong bilang, “Parcaya sang Beta, te orang kaya 
paling susa maso sorga. 24 Dia pung susa tu, sama 
ke binatang onta yang besar, maso pi dia pung 
kandang lewat jarom pung lobang.” 

25 Dengar bagitu ju, Dia pung ana bua dong jadi 
taheran-heran. Ju dong manyao bilang, “Kalo 
bagitu, na, sapa yang bisa maso sorga?” 





t19:18 X Kaluar dari Masir 20:13-16; Carita Ulang soBlal Jalan 
Idop 5:17-20 

U19:19 H Kaluar dari Masir 20:12, Carita Ulang soflal Jalan 
Idop 5:16; Kapala Agama dong pung Atoran 19:18 

26 Dia lia bae-bae sang dong, ju Dia omong 
bilang, “Kalo manusia yang karja, memang sonde 
bisa. Ma kalo Tuhan Allah yang karja, samua bisa 
jadi!” 

27 Ju Petrus kasi inga bilang, “Bapa! Botong su 
jalan kasi tenga botong pung harta samua, ko iko 
sang Bapa. Ma botong dapa apa?” 

28 Dia manyao bilang, “Parcaya sang Beta! Nanti 
kalo Tuhan Allah su bekin samua jadi baru, Beta, 
Manusia Tulen ni, dudu dalam hebat di korsi 
parenta besar. Itu waktu, bosong yang iko sang 
Beta, ju iko dudu di atas 12 korsi parenta, ko 
jadi hakim kasi kotong pung 12 suku IsraPklel! 

V29 Orang yang jalan kasi tenga dia pung ruma, 
adi-kaka, mama-bapa, ana-ana, deng dia pung 
kabon, ko iko sang Beta, nanti dia tarima bale 
sampe 100 kali lipat. Ais kalo ini dunya kiamat, 
dia ju dapa idop deng Tuhan tarus-tarus. 20 Jadi 
inga, €! Iko Tuhan Allah pung pikiran, banya 
orang yang bekin-bekin diri besar, dong tu, andia 
orang yang paling kici. Ma orang yang anggap diri 
kici, dong tu, andia orang yang besar, iko Tuhan 
pung pikiran.” W 





V19:28 x Mateos 25:31: Lukas 22:30 
W19:30 x Mateos 20:16: Lukas 13:30 

Umpama soPlal tukang garap kabon anggor 


20 1 Ais itu, Yesus ajar bilang, “Tuhan 

Allah pung pegang parenta sama ke ini 
umpama: ada satu tuan kabon yang kaluar 
pagi-pagi jam anam, pi cari orang ko karja di dia 
pung kabon anggor. 2 Dia dapa orang karja, ju 
dong baklakor ko karja satu hari, deng dia pung 
sewa satu doi perak, iko harga biasa. “Satuju 
abis, ju dia suru dong pi karja di dia pung kabon. 
3 Jam sambilan pagi, ju dia kaluar lai pi pasar. Di 
situ dia dapa lia barapa orang yang ada dudu 
tanganga bodo sa. “Ju dia kasi tau sang dong 
bilang, We, bu dong! Bosong mau karja di beta 
pung kabon, ko? Nanti beta bayar sang bosong 
iko yang pantas. Dengar bagitu, ju dong ia bae, 
ais dong pi karja. ?Jam 12 tenga hari, deng jam 
tiga sore, itu tuan kabon kaluar ruma, ko pi cari 
orang karja lai. 8 Su sore, kira-kira jam lima, ju 
itu tuan kabon kaluar lai. Dia lia pi-datang, te 
masi ada orang yang badiri-badiri kosong sa. Ais 
dia tanya sang dong bilang, 'Akurang ko bosong 
badiri kosong dari pagi sampe sore, deng sonde 
bekin apa-apa?” 





“20:2 * Alkitab bahasa Yunani di sini tulis bilang, “satu doi 
dinari”. Satu dinari pung nilei, andia, satu orang karja 
pung gaji satu hari anteru. 

7 Itu orang dong manyao bilang, “Bapa, €! Sonde 
ada orang yang kasi botong karja. 

Ais, itu tuan bilang, “Kalo bagitu, na, bosong pi 
karja di beta pung kabon su!” 

8 Sampe dia pung jam barenti karja, ju itu tuan 
kabon pange dia pung mandor ko bilang, “Pange 
orang karja dong, ko bayar dong pung doi karja 
satu-satu. Mulai dari orang yang maso tarahir 
sampe deng orang yang maso partama dong. Y 

9 Ais, itu mandor pange itu orang dong yang 
karja mulai dari jam lima sore. Dia kasi sang 
dong, satu-satu tarima satu doi perak. 10 Ais, itu 
mandor pange itu orang karja laen dong, sampe 
deng orang yang karja mulai dari jam anam pagi. 
Yang su karja dari pagi pikir kata, tantu dong 
tarima lebe banya dari itu orang yang mulai karja 
jam lima sore. Tau-tau te dong ju tarima satu doi 
perak. 11 Tarima bagitu ju, dong mangomek sang 
itu tuan kabón bilang, 12 “Awegl! Tar bisa bagini, 
bos! Dong yang datang paling balakang, cuma 
karja satu jam sa. Ma botong yang maso dari 
papagi hari ni, su karja banting tulang satenga 
mati sampe karingat dong malele! Ma karmana 
ko bos bayar sang botong sama ke dong tu?” 





Y20:8 H Kapala Agama dong pung Atoran 19:13: Carita Ulang 
soklal Jalan Idop 24:15 

13 Ju itu tuan kabón manyao sang satu dari dong 
bilang, “Bu, é! Beta sonde panake sang bu. Tagal 
bu sandiri satuju karja satu hari, deng dia pung 
sewa satu doi perak. Batul, to? Jadi beta su bayar 
iko kotong pung janji, wuang? 14 Ada lebe bae, bu 
tarima bu pung doi sewa ko pulang su. Kalo beta 
mau kasi orang yang maso karja lebe lat dari bu, 
sama banya deng apa yang beta kasi sang bu, na, 
itu beta pung urusan. 15 Tantu beta ni bebas pake 
beta pung doi iko beta pung suka. Karmana ko bu 
jengkel tagal beta pung hati bae?” 

16 Bagitu ju, waktu Tuhan Allah jadi Raja kasi 
orang dong, Dia balas kasi Dia pung orang dong 
iko Dia pung suka. Jadi orang yang datang tarahir, 
nanti dia tarima dia pung bagian sama ke orang 
yang datang partama. Deng orang yang datang 
partama, nanti dia tarima dia pung bagian sama 
ke orang yang datang tarahir.” 2 


Tuhan Yesus kasi tau memang yang katiga 
kali soPlal Dia pung mati 


(Markus 10:32-34; Lukas 18:31-34) 

17 Ais itu, ju Yesus dong mulai jalan pi Yerusalem. 
Di tenga jalan, Dia pange Dia pung ana bua ko 
dong bakumpul sandiri sa deng Dia. Ais itu, Dia 
kasi tau lai bilang, 18 “Bosong dengar, €! Kotong 





120:16 x Mateos 19:30: Markus 10:31: Lukas 13:30 

sakarang mau pi Yerusalem. Ma di sana dong 
jual buang sang Beta, Manusia Tulen ni, kasi pi di 
kapala agama Yahudi pung bos-bos, deng guru 
agama dong. Ais dong putus hukuman mati sang 
Beta. 19 Ju dong sarakan sang Beta pi orang laen 
yang sonde kanal sang Tuhan Allah. Ais dong 
omong bekin malu sang Beta. Dong firuk kasi 
ancor Beta pung badan. Ais, baru dong bunu 
bekin mati sang Beta di kayu palang. Memang 
Beta mati batul. Ma dia pung lusa, Beta idop 
kambali.” 


Yakobis dan Yohanis pung mama minta ko 
angka dia pung ana jadi orang bésar 


(Markus 10:35-45) 


20 Ais itu, Sabadeus pung bini datang sang 
Yesus, sama-sama deng dia pung ana Yakobis 
deng Yohanis. Ju dia tikam lutut deng kasi hormat 
ko noki-noki sang Yesus. 

21 Ju Yesus tanya sang dia bilang, “Mama ada 
mau parlu apa?” 

Juitu mama kasi tau bilang, “Bagini, Bapa! Beta 
minta, kalo Bapa su dudu pegang parenta, na, 
Bapa angka sang beta pung ana dua ni, ko dong 
ju iko pegang parenta sama-sama deng Bapa. 
Beta minta ko Bapa kasi dudu satu di Bapa pung 
sabla kanan, deng satu di sabla kiri.” 

22 Dengar dia pung minta, ju Yesus kasi tau sang 
Yakobis deng Yohanis bilang, “Bosong sonde 
mangarti apa yang bosong minta. Te Beta nanti 
dapa sangsara banya. Jadi karmana? Bosong kira 
bosong ju mampu pikol itu sangsara sama-sama 
deng Beta, ko?” 

Dong dua manyao ena-ena sa bilang, “Talalu 
bisa, Bapa, e!” 

23 Ais Dia manyao lai bilang, “Memang, bosong 
ju nanti pikol itu sangsara sama ke Beta. Ma sapa 
yang nanti dudu di Beta pung kanan deng kiri, 
itu bukan Beta yang putus. Itu Tuhan Allah yang 
pung hak putus. Dia su putus memang, sapa-sapa 
yang dudu di itu tampa.” 

24 Waktu sapulu ana bua yang laen su dengar 
dong dua pung minta bagitu, ju dong jengkel. 

25 Ma Yesus pange ame sang dong samua, ju Dia 
bilang, “Bagini! Bosong su tau, to? Orang-orang 
besar yang pegang parenta biasa tendes dong 
pung rakyat, sampe dong sonde bisa bagarak. 
Deng kapala-kapala dari bangsa yang sonde kanal 
sang Tuhan Allah, dong kasi parenta lebe-lebe, 
sampe dong pung rakyat sonde bisa angka 
kapala. 28 Ma bosong sonde bole bekin bagitu! 
Naa, sapa dari bosong yang mau jadi orang besar, 
dia musti jadi sama ke jongos ko layani orang 

laen. 227 Deng sapa yang mau jadi kapala, dia 
musti bekin diri sama ke hamba. ?28 Dengar, é! 
Beta ju bagitu. Beta, Manusia Tulen ni, datang ko 
layani orang. Beta sonde datang ko orang layani 
sang Beta. Te Beta datang kasi Beta pung idop 
anteru-anteru, ko tabus ame banya orang dari 
dong pung sala-sala dong.” 


Tuhan Yesus bekin bae orang buta 
(Markus 10:46-52; Lukas 18:35-43) 


29 Ais itu, Yesus dong jalan tarus. Waktu dong 
kaluar dari kota Yeriko, ada banya orang yang iko 
sang dong. 20 Di situ, ada dua orang buta yang 
dudu di pinggir jalan. Waktu dong dengar bilang, 
yang lewat tu, andia Yesus dari Nasaret, ju dong 
batarea karas-karas bilang, “Bos! Daud pung 
turunan, €! Botong su tunggu-tunggu lama sang 
Bos! Kasian sang botong dolo!” 

31 Dengar dong batarea bagitu, ju orang togor 
bilang, “Heh! Bosong dua jang baribut!” 

Ma dong batarea lebe karas lai bilang, “Bos, é! 
Daud pung turunan, €! Kasian sang botong doo!” 

32 Waktu Yesus dengar bagitu, ju Dia barenti ko 
tanya sang dong bilang, “Bosong mau Beta bekin 
apa kasi bosong?” 





a20:26 H Lukas 22:25-26 
b20:27 # Mateos 23:11: Markus 9:35: Lukas 22:26 

33 Dong manyao bilang, “Bos é! Tolong ko 
botong bisa dapa lia doo!” 

34 Dengar dong pung omong bagitu, ju Dia jato 
kasian sang dong. Ais Dia raba dong pung mata, 
ju dong lia memang. Ais itu, dong jalan iko sang 
Dia. 


Tuhan Yesus maso kota Yerusalem sama ke Raja 
(Markus 11:1-11; Lukas 19:28-40; Yohanis 12:12-19) 


2 1 1 Ais itu, Yesus dong jalan tarus sampe di 

satu kampong nama Betfage, di gunung 
Saitun pung pinggir. “Itu kampong su deka-deka 
deng kota Yerusalem. Di situ dong barenti tahan. 
Ju Dia suru Dia pung ana bua dua orang ko pi lebe 
dolo. 2 Dia suru sang dong bilang, “Bosong dua pi 
di itu kampong sana. Kalo bosong maso, nanti 
bosong dapa lia binatang keledai mai deng dia 
pung ana satu ada tafika di situ. Bosong pi buka 
dong pung tali ko hela bawa datang kasi sang 
Beta. 3 Ma kalo ada orang tanya sang bosong 
bilang, 'Akurang ko bosong hela bawa orang 
pung keledai?” Naa, bosong manyao bilang, “Bos 
ada mau pake. Kalo su pake abis, nanti Dia kirim 
pulang memang. 





C21:1 * Dong kasi nama ‘Saitun’ di itu gunung, tagal di sana 
ada banya kabon pohon saitun. Dong biasa parés pohon 
saitun pung bua ko dapa dia pung minya. Itu gunung Saitun 
pung jao, kira-kira satu kilo dari kota Yerusalem. 

4 Samua ni musti jadi, iko apa yang Tuhan Allah 
pung jubir su tulis memang bilang, 
5 “We, bosong orang Yerusalem dong! 4 
Mari ko lia sini doo! 
Te bosong pung Raja ada datang. 
Dia datang deng randa hati. 
Dia datang nae keledai ana. 
6 Ais ju itu ana bua pi, deng bekin iko samua, 
sama ke Yesus su pasan sang dong tu. ' Dong 
hela bawa itu keledai mai deng dia pung ana pi 
Yesus. Ais dong taro dong pung salimut di keledai 
pung balakang, ju Yesus nae di atas ko mau maso 
kota. 8 Waktu dong mau maso pi dalam kota, 
ju banya orang ame dong pung salimut deng 
dong pung salendang, ko taro di jalan. Ada ju 
yang pi potong ame daon-daon palam 'ko dong 
buka-buka di tenga jalan. Deng bagitu, dong 
bekin tanda bilang, dong sambut sang Dia sama 
ke orang besar. “Ju ada orang saparu pi bajalan 
lebe dolo di muka Yesus, deng ada yang iko dari 
balakang. Dong baleki rame-rame bilang, 


11 e 





d21:5 + Alkitab bahasa Yunani di sini tulis bilang, “Sion pung 
ana parampuan”. Sion tu, andia Yerusalem pung nama laen. 
Jadi di sini Sakaria ada pake bahasa alus ko batarea kasi kota 
Yerusalem pung orang dong. 

€21:5 H Sakaria 9:9 


21:8 # Mateos pung tulisan asli bilang cabang dong'. Ma 
kotong su tau dari Yohanis 12:13 bilang daon-daon palam. 

“Hosana! Botong puji-puji sang Tuhan Allah! 8 
Tagal Daud pung turunan su datang! 
Hosana! Botong puji-puji sang Tuhan Allah! 
Tagal Tuhan su utus datang ini Orang. 
Hosana! Botong puji-puji sang Tuhan Allah! 
Tagal Tuhan ada dudu parenta memang di 
langit yang paling tinggi!” h 
10 Waktu Yesus maso Yerusalem deng rame- 
rame bagitu, ju isi kota samua kaluar ko batanya 
bilang, “Awii! Sapa yang datang ni?” 
11 Orang banya manyao bilang, “Dia ni, Tuhan 
Allah pung jubir. Dia pung nama Yesus, orang 
Nasaret, dari propinsi Galilea.” 


Tuhan Yesus maso pi Ruma Sambayang 
Pusat ko bongkar buang pasar di situ 


(Markus 11:15-19; Lukas 19:45-48; Yohanis 2:13-22) 


12 Ais Yesus dong jalan tarus, ju dong maso pi 
Tuhan Allah pung Ruma Sambayang Pusat. Di itu 
Ruma Sambayang pung kintal, orang su bekin jadi 
pasar, ko dong bajual burung pompa yang orang 
pake jadi korban buat sambayang. Lia bagitu, ju 
Yesus pi usir kasi kaluar sang dong. Dia banting 





821:9 $ Dong pung bahasa Aram bilang ‘Hosana’. Dia pung 
arti dolu-dolu bilang, “dia kasi salamat orang'. Waktu Tuhan 
Yesus masi idop di ini dunya, orang biasa pake itu kata dong, 
ko puji sang Tuhan Allah. 


h21:9 H Lagu Puji dong 118:26 


MATEOS 21 137 


kasi talempar meja-meja yang dong pake tukar 
doi, deng banting kasi tabale bangku-bangku 
yang dong pake bajual itu burung dong. 3 Ju Dia 
kasi tau sang dong bilang, “Tuhan pung jubir su 
tulis bilang, 
‘Beta kasi bangun ini Ruma, 
ko biar orang bisa datang sambayang di sini. 
Tuhan pung maksud bagitu, ma bosong su 
bekin ini Ruma jadi parampok dong pung tampa 
bakumpul!” i 
14 Ais ju orang buta deng orang lumpu dong 
datang sang Yesus di Tuhan Allah pung Ruma 
Sambayang tu. Ju Dia bekin bae sang dong 
samua. 1° Di situ ada ju kapala agama Yahudi 
pung bos-bos deng guru agama dong. Waktu 
dong lia Yesus bekin tanda heran bagitu, ju 
dong jengkel. Lebe-lebe lai, waktu dong dengar 
itu ana-ana dong batarea rame-rame di Ruma 
Sambayang bilang, 
“Hosana! Botong puji-puji sang Tuhan Allah! 
Tagal raja Daud pung turunan su datang ni!” 
16 Ais, itu bos-bos dong kasi tau sang Yesus 
bilang, “Weh! Lu dengar itu ana-ana dong pung 
omong? Itu sonde batul tu!” 
Ma Yesus manyao sang dong bilang, “Hoo, Beta 
ada dengar. Ko akurang? Bosong balêm parna 





21:13 H Yesaya 56:7; Yeremia 7:11 

baca di Tuhan Allah pung Tulisan Barisi soPlal 
ana-ana yang puji sang Tuhan Allah, ko? Te di situ 
ada tatulis bilang, 
“Tuhan Allah su siap memang ana mea deng 
ana kici, 
ko dong puji-puji sang Dia. 
17 Ais ju Yesus dong kaluar kasi tenga itu kota, 
ko pi tidor di kampong Betania. 


1” j 


Tuhan Yesus parenta pohon 
satu ko jang babua lai 


(Markus 11:12-14, 20-24) 


18 Dia pung beso papagi, Yesus dong jalan lai 
ko maso kambali pi kota Yerusalem. Ma di tenga 
jalan, Dia su rasa lapar. 1? Dia dapa lia pohon satu 
di pinggir jalan yang orang biasa makan dia pung 
bua. “Jadi Dia pi deka-deka itu pohon, ko mau lia 
coba ada bua, ko sonde. Ma waktu Dia sampe di 
itu pohon, Dia sonde dapa lia bua satu ju, tagal 
itu pohon baru badaon sa. Ju Dia omong deng 





21:16 H Lagu Puji dong 8:3 

K21:19 * Bahasa Indonesia pake kata “pohon ara” dari istila 
Yunani ourfj (suke). Ma Tuhan Allah pung Tulisan Barisi 
kasi tunju satu pohon di sana yang orang biasa tanam, deng 
makan dia pung bua. Di Indonesia sabla matahari nae, orang 
sonde makan ‘pohon ara’ pung bua. Jadi (pohon ara” di 
Tuhan Allah pung Tulisan Barisi, sonde sama ke kotong pung 
pohon ara di sini. 

itu pohon bilang, “Tagal lu sonde kasi kaluar lu 
pung bua kasi sang Beta, andia ko lu sonde akan 
babua lai!” Dia omong abis, ju itu pohon karing 
memang. 

20 Dia pung ana bua dong lia bagitu, ju dong 
takuju. Dong tanya bilang, “Akurang ko takuju sa 
ini pohon karing memang?” 

21 Ju Dia manyao bilang, “Dengar bae-bae, é! 
Kalo bosong parcaya batul-batul sang Tuhan, 
deng sonde hati bacabang sadiki ju, bosong bisa 
bekin sama ke yang Beta su bekin tu. Bosong ju 
bisa bekin lebe dari itu. Conto ke: bosong bisa 
parenta gunung satu taRlangka pi laut. Tantu 
Tuhan Allah kasi pinda itu gunung memang, asal 
bosong parcaya batul-batul sang Dia! '22 Te samua 
hal yang bosong minta sang Tuhan Allah, nanti 
bosong tarima, asal bosong parcaya batul-batul 
sang Dia.” 


Bos-bos dong basotial deng 
Tuhan Yesus pung hak 


(Markus 11:27-33; Lukas 20:1-8) 


23 Ais Yesus dong jalan tarus. Sampe di 
Yerusalem, dong maso kambali lai pi Ruma 
Sambayang Pusat pung kintal. Waktu Dia ajar 
orang soal Tuhan Allah pung jalan idop, ju 

kapala agama Yahudi pung bos-bos, deng tua-tua 
adat dong datang ko basoflal deng Dia bilang, 
“Sapa yang suru lu datang bekin kaco di sini 
kamaren? Sapa yang kasi itu hak sang lu?” 

24 Ma Dia tau dong ada cari jalan ko mau kasi 
jato sang Dia. Ais Dia balas bilang, “Beta ju mau 
tanya sang bosong. Bosong manyao sang Beta 
dolo, baru Beta manyao sang bosong. 2? Beta 
mau tanya bagini: bosong samua kanal sang 
Yohanis, Tukang Sarani tu, to? Naa, sapa yang 
kasi hak sang dia ko sarani orang? Tuhan Allah ko, 
manusia?” 

Ais dong bapikir pi-datang, deng barunding 
bilang, “Awek?! Kotong su kana hiki ni, ma! Te kalo 
kotong manyao bilang, “Tuhan Allah yang kasi 
hak’, nanti Dia balas bilang, “Kalo bagitu, akurang 
ko bosong sonde parcaya sang Yohanis?” 26 Ma 
kotong ju sonde bisa bilang, “Manusia yang kasi 
hak', te nanti orang dong samua mangamok sang 
kotong. Tagal dong parcaya bilang, Yohanis tu, 
Tuhan Allah pung jubir.” 2? Andia ko dong manyao 
sang Yesus bilang, “Botong sonde tau.” 

Ju Yesus balas bilang, “Naa! Kalo bagitu, Beta 
ju sonde parlu kasi tau sapa yang kasi hak sang 
Beta.” 

Tuhan Yesus kasi umpama sollal satu bapa deng 
dia pung ana laki-laki dua orang 


28 Yesus omong tarus deng itu bos-bos dong 
bilang, “Bosong pikir karmana deng umpama ni? 
Ada satu bapa deng dia pung ana laki-laki dua 
orang. Dia parenta sang ana sulung bilang, “Ana, 
é! Ini hari, na, lu pi karja di kabon doo. 

29 Ma itu ana manyao bilang, “Eeh! Beta sonde 
pi. Ma sonde lama ju dia manyasal, ais dia pi. ” 

30 Ais ju itu bapa suru dia pung ana nomer dua 
bilang, Ana, é! Ini hari, na, lu pi karja di kabon 
doo’ 

Ju itu ana manyao bilang, ‘Bae bapa. Nanti beta 
pi’. Ma tau-tau, te dia sonde pi.” 

31 Carita ais bagitu, ju Yesus tanya sang dong 
bilang, “Naa, Beta mau tanya bagini: dari itu dua 
ana tu, yang mana yang bekin iko dia pung bapa 
pung parenta tu?” 

Ju dong manyao bilang, “Yang partama!” 

Ais Dia omong bilang, “Hoo. Ma dengar 
bae-bae, te Beta omong yang batúl. Orang yang 
bosong su cap orang tar laku-laku dong, sama ke 
ini tukang tagi bea, deng parampuan nakal, nanti 
dong maso jadi Tuhan Allah pung orang lebe dolo 





M21:29 + Alkitab bahasa Indonesia TB1 su serong dari 
tulisan bahasa Yunani yang paling tua deng yang paling bae 
di sini. 

dari bosong. Te bosong cuma ia bae sang Tuhan 
sa, ma sonde bekin iko Dia pung mau. 22 Dolu 
Yohanis Tukang Sarani su ajar sang bosong jalan 
karmana ko bosong bisa idop lurus. Ma bosong 
sonde mau parcaya sang dia. Padahal, waktu 
orang tar laku-laku dong dengar sang Yohanis, 
dong kasi tenga dong pung sala-sala, ko iko dia 
pung ajaran. Bosong ju su tau itu samua. Ma 
bosong sonde mau barenti dari bosong pung 
sala, ko iko Tuhan Allah pung mau.” "^ 


Tuhan Yesus kasi umpama soPal 
orang jahat yang garap kabon anggor 


(Markus 12:1-12; Lukas 20:9-19) 


33 Ais itu, Yesus carita satu umpama lai bilang, 
“Ada satu tuan tana yang pi buka kabon baru, 
ko mau tanam pohon anggor di dia pung tana 
sapoklong. Ais dia bekin pagar kuliling. Deng dia 
bekin bak ko mau pares bua anggor pung aer. Ju 
dia kasi badiri satu tampa jaga yang tinggi. Ais 
dia kasi sewa itu kabon pi tukang garap, ko dong 
karja bagi hasil deng dia. Tarus dia barangkat pi 
luar negri. ° 

34 Sampe musim ketu bua anggor, ju itu tuan 
kabon suru dia pung ana bua dong pi di itu 





121:32 # Lukas 3:12, 7:29-30 

tukang garap, ko minta dia pung bagian. 22 Ma 
itu tukang garap dong sonde toe deng dia pung 
ana bua dong. Ada yang kana pukul, ada yang 
kana bunu, deng ada yang kana lempar deng 
batu. 36 Ma itu tuan kabon suru lai dia pung ana 
bua satu rombongan yang lebe besar dari yang 
partama tu. Ma itu tukang garap dong bekin 
jahat bagitu ju sang dong samua. 

37 Lama-lama ju, itu tuan kab6n suru dia pung 
ana sandiri. Te dia pikir kata, “Kalo beta kirim beta 
pung ana sandiri, pasti dong tarima bae-bae, 
deng dong dengar sang dia. 

38 Ma waktu itu tukang garap dong lia sang 
itu ana, ju dong baRlomong bilang, “We, bosong 
lia dolo! Te bapatua su kirim datang dia pung 
ana sandiri. Dia yang nanti tarima bapatua pung 
pusaka samua. Jadi mari ko kotong bunu sang 
dia su, ko biar kotong yang soa ini kabon: 29 Ju 
dong tangkap ame itu ana, ais hela buang pi luar 
kabon ko dong bunu sang dia.” 

40 Yesus carita abis, ju Dia tanya sang dong 
bilang, “Naa, Beta mau tanya bagini: kalo itu tuan 
kabon kambali, kira-kira dia bekin karmana deng 
itu tukang garap dong?” 

41 Ais orang Yahudi pung bos-bos dong manyao 
bilang, “Pasti dia bunu bekin mati itu orang jahat 
samua. Ais itu, dia kasi sewa itu kabon kasi pi 

orang laen, yang nanti bagi hasil pas deng dia 
pung waktu.” 

42 Ais Yesus omong deng dong bilang, “Mangkali 
bosong sonde parna baca ame apa yang ada 
tatulis dalam Tuhan Allah pung Tulisan Barisi 


bilang, 
'Ada satu batu yang tukang batu dong tola 
buang, 
ma sakarang itu batu su jadi ruma pung batu 
alas! 
Tuhan Allah sandiri yang pili ame, ju kasi dudu 
itu batu. 


Andia ko kotong lia dia pung bagus lai!” P 

43 Ais Yesus sambung Dia pung omong bilang, 
“Jadi bosong pikir bae-bae, é. Dolu Tuhan pili 
kotong orang Yahudi ni, ko jadi Dia pung orang. 
Ma tagal bosong sonde mau toe sang Beta, nanti 
Tuhan pili orang laen. Te orang yang idop iko Dia 
pung mau sa yang bisa maso jadi Dia pung orang. 
44 (Beta kasi tau lurus-lurus sa. Beta ni, andia 
itu batu alas tu. Orang yang jato kana ini batu, 
nanti itu orang jadi ancor-ancor. Deng kalo itu 
batu jato kana orang, nanti itu orang jadi uuk-uuk 
memang.|” 8 





P21:42 # Lagu Puji dong 118:22-23 

45 Waktu kapala agama Yahudi pung bos-bos, 
deng orang Farisi dong dengar Yesus pung carita, 
ju dong tau bilang, Dia ada ser sang dong. Dong 
parsis sama ke itu tukang garap kabon dong, 
deng itu tukang batu yang tola buang itu batu 
alas. 46 Jadi dong mara mau mati. Ais dong ator 
siasat ko mau tangkap sang Dia. Ma dong ada 
eleng sang orang banya yang anggap Yesus tu, 
Tuhan Allah pung jubir. Andia ko dong sonde bisa 
bekin apa-apa sang Dia. 


Tuhan Yesus kasi umpama solal orang yang 
sonde mau datang di pesta kawin 


(Lukas 14:15-24) 


22 1 Ais Yesus omong lai deng dong pake 
umpama bilang, 2 “Tuhan Allah pung 
pegang parenta tu, sama ke satu raja yang ada 
bekin pesta kawin kasi sang dia pung ana laki-laki. 
3 Waktu pesta su siap, ju dia suru dia pung hamba 
ko pi kasi tau orang-orang yang kana undang 
dong bilang, “Mari, te acara su mau mulai. Ma 
itu orang dong sonde mau datang. 

4 Ais, itu hamba dong pulang ko lapor sang raja. 
Dengar bagitu ju, itu raja suru dia pung hamba 
yang laen dong bilang, 'Bosong pi kasi tau itu 
orang dong ko datang su, te pesta su siap. Beta 
su horo sapi, deng su masa ena-ena. Suru dong 
datang makan pesta, te samua su siap ni: > Itu 

hamba dong pi kasi tau bagitu. Ma itu orang yang 
kana undang dong sonde mau toe. Ada yang 

pi kabon, ada yang pi dong pung tampa karja, 

6 deng ada yang tangkap itu raja pung hamba 
dong, ko siksa sampe mati. 

7 Dengar bagitu, ju itu raja mara mau mati. Ais 
dia suru dia pung tantara dong ko pi bunu itu 
orang-orang yang su bunu dia pung hamba dong. 
Ais, itu tantara dong bakar itu kota sampe rata 
deng tana. 

8 Ais ju itu raja pange dia pung hamba yang laen 
dong deng kasi tau bilang, 'Pesta kawin su siap, 
ma orang-orang yang beta su undang tu, sonde 
pantas iko beta pung pesta. ?Sakarang bosong 
kaluar pi jalan rame dong, ko undang sapa sa 
yang bosong katumu di situ: 19 Ais, itu hamba 
dong pi di jalan rame dong. Dong bawa datang 
banya orang yang dong katumu di situ, ko iko 
pesta kawin tu. Ada orang bae deng ada orang 
jahat yang datang bekin ponu itu tampa pesta. 

11 Ais, itu raja maso pi tampa pesta ko lia kuliling 
dia pung tamu dong. Ju dia dapa lia satu tamu 
yang sonde pake pakean pesta. '12 Ais itu raja 
tanya bilang, 'He, taman! Akurang ko lu maso 





"22:11 “ Orang yang pintar saparu bilang, ini raja ni su sadia 
pakean pesta kasi orang dong yang datang dari mana-mana. 
Ma ini satu orang ni, sonde mau pake itu pakean. Deng 
bagitu, dia bekin hina sang itu raja deng dia pung ana. 

di sini sonde pake pakean pesta?” Ma itu orang 
tanganga bodo sa. 13 Tarus itu raja parenta sang 
dia pung ana bua dong bilang, “Ika ini orang 
pung kaki deng tangan, ko angka buang sang dia 
pi luar. Biar ko dia manangis deng sangsara di 
tampa galap sana. $ 

14 Bagitu ju, Tuhan Allah undang banya orang, 
ma Dia cuma pili sadiki sa ko jadi Dia pung orang.” 


Tuhan Yesus omong sodlal 
bayar pajak kasi pamarenta 


(Markus 12:13-17 Lukas 20:20-26) 


15 Dengar abis Yesus pung omong bagitu, ju 
orang Farisi dong barlakor ko mau hiki deng 
tudu sang Dia. 18 Ais dong suru dong pung ana 
bua sama-sama deng orang dari Herodes pung 
partei politik, ko pi basoflal deng Yesus. Dong 
angka-angka nae sang Dia bilang, “Bapa Guru! 
Botong tau Bapa pung hati lurus. Bapa sonde 
tau putar-balek deng sonde pili muka. Bapa 
salalu ajar Tuhan Allah pung Kata-kata deng 
batul. 17 Sakarang, botong mau tanya satu hal. 
Iko kotong pung atoran agama Yahudi, kira-kira 
kotong musti bayar pajak kasi pamarenta Roma 
pung raja besar, ko sonde?” 

18 Ma Yesus su tau dong mau pancing sang Dia, 
ko Dia omong malawan pamarenta Roma. Ju Dia 
manyao bilang, “Dasar orang muka-balakang! 
Akurang ko bosong mau hiki sang Beta deng itu 
soal? 19 Coba kasi lia sang Beta doi perak satu 
yang orang pake ko bayar pajak!” Ju dong kasi 
tunju satu doi perak sang Dia. 

20 Ais Dia tanya sang dong bilang, “Ini sapa pung 
gambar ni? Deng ini sapa pung nama ni?” 

21 Dong manyao bilang, “Itu keser, pamarenta 
Roma pung raja besar tu.” 

Ju Yesus kasi tau sang dong bilang, “Naa! Kalo 
bagitu, bosong pi kasi sang pamarenta apa yang 
pamarenta pung hak. Deng kasi sang Tuhan Allah 
apa yang jadi Tuhan Allah pung hak.” 

22 Dengar Dia manyao bagitu, ju dong samua 
taheran-heran, ko Dia bilang batul na. Andia ko 
dong sonde bisa hiki sang Dia. Ju dong jalan kasi 
tenga sang Dia. 


Tuhan Yesus ajar soPlal orang mati idop kambali, 
deng orang bakawin di sorga, ko sonde? 


(Markus 12:18-27; Lukas 20:27-40) 

23 Di situ ada ju orang dari partei Saduki. Orang 
dari ini partei Saduki ni ajar bilang, orang mati 
sonde idop kambali. Itu hari, dong ju cari jalan 
ko mau hiki sang Yesus. Andia ko dong datang 

basoflal deng Dia bilang, 24 “Bapa Guru! Bagi 
Musa su tulis kasi tenga sang kotong ini adat 
bilang: kalo ada satu laki-laki mati kasi tenga dia 
pung bini, ma sonde ada ana, na, itu laki-laki 
pung adi musti kawin ame itu janda, ko biar kasi 
turunan sang dia pung kaka yang su mati tu. 

u25 Memang, dolu bai Musa ajar bagitu, ma 
sakarang botong ada mau tanya bagini: ada tuju 
laki-laki basodara. Yang partama kawin, ma dia 
mati, deng sonde kasi tenga ana. Ju dia pung adi 
yang iko sang dia, kawin bale itu janda. 28 Sonde 
lama lai dia ju mati deng sonde ada ana. Bagitu 
ju deng adi yang nomer tiga: dia kawin deng itu 
janda, ma dia ju mati deng sonde kasi tenga ana. 
Bagitu tarus-tarus sampe adi bungsu ju mati. 

27 Ais ju itu janda mati. 

28 Naa! Sakarang botong mau tanya bagini: itu 
parampuan su parna kawin deng tuju laki-laki. 
Nanti kalo dunya kiamat, ais Tuhan kasi idop 
kambali orang mati dong, itu parampuan jadi 
sapa pung bini?” 

29 Ais Yesus manyao bilang, “Kalo bosong 
batanya bagitu, na, bosong su sala besar ni! Te 
bosong sonde mangarti Tuhan Allah pung Tulisan 
pung isi. Deng bosong ju sonde mangarti Dia 

pung kuasa yang hebat! 30 Yang batul, bagini. 
Nanti, kalo Tuhan Allah kasi idop kambali orang 
mati, dong ju sonde bakawin lai, sama ke Dia 
pung ana bua di sorga. 

31 Deng Beta ju mau omong soflal orang mati 
bisa idop kambali, ko sonde. Dalam bali Musa 
pung tulisan ada itu carita soRlal pohon kici yang 
tabakar ma sonde angus. Dari itu carita, kotong 
dapa tau bilang, orang mati bisa idop kambali. 
Te di situ Tuhan Allah kasi tau sang bahi Musa 
bilang, 

32 “Beta ni, lu pung bafli-bafli pung Tuhan Allah. 

Andia balli Abraham, bai Isak, deng baki 
Yakob. 
Dong samua semba tarus sang Beta 
sampe sakarang. 

Naa! Kotong tau bilang, waktu Tuhan omong 
bagitu, itu bali dong su mati lama. Ma Tuhan 
Allah bilang Dia masi jadi tarus dong pung Tuhan. 
Andia ko kotong tau bilang, dong pung jiwa ada 
idop tarus, biar dong mati su lama. Jadi biar 
orang mati, ma dia idop kambali. Te cuma orang 
idop yang semba sang Tuhan Allah, bukan orang 
mati, to?!” VY 

33 Dengar Yesus ajar bagitu, ju itu orang Saduki 
dong sonde bisa balas apa-apa lai. Ma itu orang 

banya dong ada taheran-heran deng baklomong 
bilang, “Awii! Ini Orang pung ajaran talalu hebat, 
ól” 


Tuhan Yesus ajar soPal 
parenta yang paling panting 


(Markus 12:28-34; Lukas 10:25-28) 


34 Waktu orang Farisi dong dengar bilang, Yesus 
su ontong sang itu orang Saduki dong, ju dong 
bakumpul rame-rame ko mau basofal deng Dia. 
35 Dong pung ahli agama satu mau hiki coba sang 
Dia bilang, 22 “Bapa Guru! Beta mau tanya bagini: 
kotong pung adat pung atoran, deng agama pung 
parenta dong, talalu banya. Dari samua parenta 
yang datang dari bakli Musa tu, yang mana yang 
paling panting?” 

37 Ju Yesus manyao bilang, “Parenta yang paling 
panting dalam Tuhan Allah pung Tulisan Barisi tu 
bilang bagini: 

“Tuhan Allah tu, bosong pung Allah. 

Jadi bosong musti sayang sang Dia lebe dari 
samua. 
Tagal itu, bosong musti salalu rindu sang 
Dia, 
mangarti sang Dia, 
deng karja karas ko iko Dia pung mau: wW 

38 Itu parenta tu, yang paling panting deng 
paling hebat! 3? Deng ada parenta nomer dua 
yang bilang bagini: 

‘Lu musti sayang orang laen dong, sama ke lu 

sayang lu pung diri sandiri. X 

40 Ini dua parenta ni, andia pohon dari bali 
Musa pung atoran deng Tuhan Allah pung jubir 
dong pung ajaran samua. Orang sonde mungkin 
iko parenta yang laen dong, kalo dia sonde iko 
lebe dolo ini dua parenta besar ni.” Y 


Kristus tu, memang raja Daud pung turunan, 
ma Dia ju jadi raja Daud pung Bos 


(Markus 12:35-37; Lukas 20:41-44) 


41 Waktu itu orang Farisi dong masi ada 
bakumpul di situ, ju Yesus soPlal bale sang dong 
bilang, 42 “Dari dolu-dolu Tuhan Allah su janji 
kirim Kristus ko kasi salamat sang Dia pung orang 
dong. Naa, iko bosong pung pikiran, Kristus tu, 
sapa pung turunan?” 

Ju dong manyao bilang, “Dia tu, raja Daud pung 
turunan.” 

43 Yesus omong tamba bilang, “Kalo bagitu, 
na, akurang ko Tuhan Allah pung Roh Barisi kasi 

tau sang raja Daud ko dia pange sang Kristus tu, 
‘Bos’? Te Daud su tulis bilang, 
44 “Tuhan Allah su kasi tau sang beta pung bos 
bilang, 
“Mari ko dudu di Beta pung sabla kanan, di 
tampa yang paling hormat ni. 
Te nanti Beta bekin lu pung musu dong, 
sampe dong taPlalok sang lu.” 2 

45 Naa! Dari itu tulisan, kotong dapa tau bilang, 
raja Daud sandiri yang pange sang Kristus tu, 
‘Bos’. Jadi, kalo orang bilang Kristus tu, cuma raja 
Daud pung turunan sa, itu balom cukup! Tagal 
Dia ju jadi raja Daud pung Bos yang hak parenta 
sang dia na!” 

46 Dengar Yesus pung omong bagitu, ju itu 
orang Farisi dong jadi tabodo-bodo sa, te sonde 
ada satu orang ju yang bisa manyao sang Yesus. 
Andia ko mulai dari itu hari ju, dong su taku 
batanya-batanya deng dong sonde barani hiki 
coba sang Dia lai. 


Tuhan Yesus kasi inga ko ati-ati sang 
guru agama deng orang Farisi dong 
(Markus 12:38-39; Lukas 11:43, 46: Lukas 20:45-46) 


23 1 Ais ju Yesus ajar Dia pung ana bua dong, 
sama-sama deng itu orang banya yang 

ada iko sang dong. 2 Dia kasi tau bilang, “Itu guru 
agama deng orang Farisi dong pegang hak ko ajar 
bagi Musa pung atoran dong. ? Tagal itu, bosong 
musti dengar sang dong deng iko dong pung 
ajaran ju. Ma jang iko apa yang dong bekin, tagal 
dong sonde bekin iko dong pung ajaran sandiri. 
4 Dong paksa orang ko pikol iko dong pung atoran 
agama yang barat. Ma dong sandiri sonde mau 
tolong orang dong ko iko itu atoran. ? Samua yang 
dong bekin, dong bekin ko biar orang puji-puji 
sang dong. Conto ke: ada satu barang yang ada 
isi Tuhan Allah pung Kata-kata yang dong ika di 
dong pung kapala deng dong pung tangan. Ma 
dong bekin tamba besar dong punya, ko biar 
orang angka-angka sang dong bilang, “Wel Dong 
tu, orang barisi, ó! 3 

6 Kalo dong maso pi ruma sambayang, ko, dong 
iko pesta, dong salalu cari tampa dudu yang 
paling bagus, ko banya orang lia sang dong. ' Kalo 
dong pi pasar, dong ju gila hormat. Dong cari 
ko orang soya sang dong bilang, “Salamat pagi, 
bapa guru yang terhormat: 8 Ma bosong jang 
iko dong pung cara tu! Orang sonde bole pange 
sang bosong bilang, “bapa guru', tagal bosong 
pung Guru cuma satu sa. Deng bosong samua 

ni, basodara. ? Jang angka-angka nae orang di 
dunya bilang, “bapa”, tagal bosong pung Bapa di 
sorga cuma satu sa. 10 Orang ju sonde bole pange 
sang bosong bilang, ‘bos’, tagal bosong pung Bos 
yang hak parenta sang bosong cuma satu sa, 
andia Beta ni, yang Tuhan Allah su janji kirim dari 
dolu tu. 11 Andia ko Beta bilang bosong sonde 
bole angka-angka diri sama ke itu orang yang gila 
hormat dong. Sapa dari bosong yang mau jadi 
orang besar, dia musti jadi sama ke jongos ko 
layani orang laen. 412 Te orang yang angka-angka 
diri, nanti Tuhan kasi jato sang dia. Ma orang 
yang bekin diri sama ke orang kici, nanti Tuhan 
angka nae sang dia.” € 


Tuhan Yesus togor bos-bos agama dong, 
tagal dong omong laen, bekin laen 


(Markus 12:40: Lukas 11:39-42, 44, 47-52; Lukas 20:47) 


13 Ais itu, Yesus omong sambung bilang, “Heh, 
bosong guru agama deng orang Farisi dong! 
Dasar bosong tu, orang muka-balakang! Nanti 
bosong dapa calaka, tagal bosong sonde mau 
parcaya sang Beta, andia itu Orang yang Tuhan 
Allah su janji mau kirim datang ni. Deng lebe 

jahat lai, bosong palang ame orang yang datang 
mau maso dalam Tuhan pung parenta ko dong 
jang parcaya sang Beta. 

14 (Heh, bosong guru agama deng orang Farisi 
dong! Dasar bosong tu, orang muka-balakang! 
Nanti bosong dapa calaka, tagal bosong maen 
putar-balek sang janda dong, ais rampas ame 
dong pung ruma. Ma di orang banya pung muka, 
bosong tutu bosong pung jahat tu, deng badiri 
sambayang lama-lama ko orang bilang bosong 
pung hati barisi. Ma nanti Tuhan Allah kasi 
hukum yang paling barat sang bosong.| $ 

15 Heh, bosong guru agama deng orang Farisi 
dong! Dasar bosong tu, orang muka-balakang! 
Nanti bosong dapa calaka, tagal bosong balayar 
pi mana-mana, deng nae-turun gunung, cuma 
mau cari satu orang sa, ko dia maso pi dalam 
bosong pung partei agama. Ma kalo dia su maso, 
na, bosong bekin dia pung idop jadi lebe jahat lai, 
sampe dia dapa hukum di naraka dua kali lebe 
barat dari bosong. 

16 Weh! Bosong su jadi buta di hati, ma akurang 
ko bosong masi mau tunju jalan kasi orang laen 
lai? Nanti bosong dapa calaka tagal bosong 
ajar sambarang bilang, “Kalo orang angka janji 

pake sumpa deng subu Ruma Sambayang Pusat, 
na, itu orang sonde taPlika deng dia pung janji 
tu. Ma kalo dia angka janji pake sumpa deng 
subu barang mas yang ada dalam itu Ruma 
Sambayang, na, baru dia taflika deng dia pung 
janji tu? 17 Bosong ni orang bodo yang buta 
kanop! Bosong kira Tuhan anggap barang mas 
lebe panting dari Dia pung Ruma Sambayang 
Pusat? Sonde! Te itu Ruma yang bekin itu barang 
jadi barisi! 

18 Bosong ju ajar sambarang bilang, “Kalo orang 
angka janji pake sumpa deng subu itu meja 
korban yang ada di Ruma Sambayang Pusat, 
na, itu orang sonde taika deng dia pung janji 
tu. Ma kalo dia angka janji pake sumpa deng 
subu korban yang di atas itu meja, na, baru dia 
taflika deng dia pung janji tu. 19 Bosong ni, su 
buta batul-batul. Su tantu itu meja korban tu, 
lebe panting dari korban yang ada di itu meja 
pung atas. Te itu meja tu, yang bekin dong pung 
korban jadi barisi kasi Tuhan Allah. 20 Tagal itu, 
kalo orang sumpa deng subu meja korban, na, 
lebe bae subu itu meja, deng samua yang ada di 
itu meja pung atas ju. 21 Deng kalo orang sumpa 
deng subu Ruma Sambayang Pusat, na, lebe 
bae subu Ruma Sambayang sama-sama deng 
Tuhan Allah pung nama. Te Dia yang tenga di 
situ. 22 Deng kalo orang sumpa deng subu sorga, 

na, itu tu, su sama ke dia subu Tuhan Allah pung 
korsi parenta sama-sama deng Dia pung nama, 
te Dia yang dudu pegang parenta di situ. € 

23 Heh, bosong guru agama deng orang Farisi 
dong! Dasar bosong tu, orang muka-balakang! 
Nanti bosong dapa calaka, tagal bosong talalu 
pintar itong ko kasi Tuhan satu bagian dari sapulu 
bagian. Bosong maen baklitong samua-samua, 
sampe bosong pung bumbu-bumbu dari kabon, 
bosong ju itong mati. Conto ke bosong itong 
alus-alus bosong pung salasi, adas manis, deng 
jintan. Padahal bosong su lupa buang Tuhan Allah 
pung atoran yang paling panting dong! Te bosong 
sonde idop lurus. Bosong sonde sayang orang 
kasian dong. Deng bosong sonde idop tarus-tarus 
iko Tuhan pung mau. Lebe bae, bosong bekin 
iko itu samua dolo, baru bosong pi itong bosong 
pung bumbu-bumbu, yang bosong mau kasi sang 
Tuhan. 4 Bosong pung hati su buta, ma akurang 
ko bosong masi mau tunju jalan kasi orang laen 
lai? Bosong bekin atoran sampe alus-alus ko suru 
orang laen dong iko, ma Tuhan pung atoran yang 
paling panting tu, bosong sandiri sonde iko. Sama 
ke bosong pareksa alus-alus ko saring buang lalat 

kici dari bosong pung aer minum. Ma binatang 
bésar ke karbé, bosong kodo ame anteru-anterul 

25 Heh, bosong guru agama deng orang Farisi 
dong! Dasar bosong tu, orang muka-balakang! 
Nanti bosong dapa calaka, tagal bosong cuci 
ame bosong pung piring-mangko dong sampe 
mangkilat, ma itu cuma di bagian luar sa. Padahal 
dia pung dalam dadolek mati deng kotoran 
dari bosong pung parampok deng bosong pung 
balalas. 

26 Weh! Orang Farisi buta dong! Cuci lebe dolo 
bosong pung piring mangko pung bagian dalam! 
Deng bagitu, dia pung bagian luar ju bisa jadi 
barisi! 

2! Heh, bosong guru agama deng orang Farisi 
dong! Dasar bosong tu, orang muka-balakang! 
Nanti bosong dapa calaka, tagal bosong ni sama 
ke kubur yang kana cet puti. Orang dapa lia dia 
pung luar tu, talalu bagus. Ma dia pung dalam 
tu, ponu deng orang mati pung tulang, deng 
samua yang baboo puruk. 828 Bosong ju sama! 
Bosong suka bekin diri tingka ke orang barisi. 
Dari luar orang lia bosong tu, sama ke orang yang 
hati lurus. Padahal bosong pung dalam hati tu, 
su ponu deng hal jahat. Te bosong omong laen 





823:27 H Utusan dong pung Carita 23:3 


MATEOS 23 160 


bekin laen, deng lupa buang Tuhan Allah pung 
parenta dong. 

29 Heh, bosong guru agama deng orang Farisi 
dong! Dasar bosong tu, orang muka-balakang! 
Nanti bosong dapa calakal Bosong bekin kubur 
bésar-bésar kasi Tuhan Allah pung jubir dong, 
deng hias bagus-bagus orang bae dong pung 
kubur. 30 Ma bosong bilang, “Andekata botong 
idop satu jaman deng botong pung nene-moyang 
dong, tantu botong sonde iko-iko bunu Tuhan 
Allah pung jubir dong? 3! Deng bagitu, bosong 
buka bosong pung kartu sandiri bilang, bosong 
tu, ju jahat sama ke bosong pung nene-moyang 
dong. 22 Jadi lebe bae, bosong bekin jahat bagitu 
sampe abis, iko bosong pung nene-moyang pung 
sala dong! 

33 Bosong ni batul-batul jahat sama ke ular 
baracon. Bosong kira Tuhan Allah sonde kasi 
hukum sang bosong? Jang harap! Tantu Dia 
lempar buang sang bosong pi dalam api naraka! 
34 Dengar, €! Nanti Beta kirim kasi bosong Beta 
pung utusan dong, ko dong ajar deng kasi tunju 
sang bosong Tuhan pung jalan idop yang batul. 
Ma nanti bosong bunu saparu, deng paku bekin 
mati saparu di kayu palang. Ada ju yang bosong 
firuk di dalam ruma-ruma sambayang, deng 
ada yang bosong siksa sampe dong balari dari 
satu kota pi kota laen. 22 Dolu-dolu bosong pung 

nene-moyang bunu sang Habel. Padahal dia 

tu, orang yang pung hati lurus. Bosong pung 
nene-moyang maen bunu tarus-tarus orang hati 
lurus dong dari satu turunan pi turunan laen. 
Sampe deng Sakaria, andia Barakia pung ana. 
Dong bunu sang dia di Ruma Sambayang Pusat 
pung kintal deka deng meja korban. Tagal bosong 
iko bosong pung nene-moyang pung jahat tu, 
andia ko bosong musti tanggong itu orang hati 
lurus dong pung dara samua. 3? Memang batul! 
Te bosong yang ada sakarang ni, nanti kana 
hukum, tagal ini hal-hal jahat dong yang bosong 
pung nene-moyang su bekin dari dolu.” 


Tuhan Yesus jato kasian sang 
orang Yerusalem dong 


(Lukas 13:34-35) 


37 “We, orang Yerusalem dong! Bosong yang 
maen bunu Tuhan Allah pung jubir dong, deng 
lempar bekin mati utusan yang mau datang 
tolong sang bosong. Beta maen buju sang bosong 
ulang kali ko datang sang Beta, sama ke ayam mai 
yang mau tutu ame dia pung ana dong di bawa 
dia pung sayap. Ma bosong sonde mau. 28 Tagal 
itu, Tuhan su sonde toe lai deng bosong pung 
ruma. Ais beso-lusa, te dia su kosong. 22 Dengar 
bae-bae, é! Te bosong sonde akan lia sang Beta 
lai, sampe dia pung waktu bosong mangaku 

bilang, “Kotong minta ko Tuhan Allah kasi berkat 
sang ini Orang, tagal Tuhan yang utus sang Dia. 
Bosong mangaku bagitu, baru bosong dapa lia 
sang Beta lai.” 


Tuhan Yesus kasi tau memang Ruma 
Sambayang Pusat pung rubu 


(Markus 13:1-2; Lukas 21:5-6) 


1 Ais itu, Yesus mau jalan kasi tenga Ruma 
24 Sambayang Pusat. Waktu Dia kaluar, 
Dia pung ana bua dong datang kasi tunju itu 
Ruma Sambayang pung bagus. * Ma Dia manyao 
bilang, “Ini Ruma memang bagus! Ma dengar, é! 
Sonde lama lai, dong kasi rubu abis ini batu-batu 
samua.” 


Tuhan Yesus kasi tau bilang, nanti Dia 
pung ana bua dong dapa sangsara 


(Markus 13:3-13; Lukas 21:7-19) 


3 Ais Yesus jalan pi dudu di gunung Saitun. Ju 
Dia pung ana bua datang ko dong baklomong 
sandiri deng Dia bilang, “Bapa! Coba kasi tau 
ulang Bapa pung omong tadi tu. Kira-kira Bapa 
pung datang kambali tu, kapan? Deng dia pung 
tanda-tanda tu, kira-kira karmana? Karmana ju 
deng dunya pung kiamat?” 

4 Ais Yesus manyao bilang, “Jaga diri bae-bae, 
ó! Ko bosong jang kana tipu. ° Te nanti ada 

macam-macam orang yang datang puku dada 
bilang, “Beta ni, Kristus, Orang yang Tuhan 
Allah su janji dari dolu. Deng bagitu, dong tipu 
banya orang. 8 Kalo bosong lia orang baparang, 
ko, bosong dengar kabar bilang, ada parang di 
mana-mana, na, bosong sonde usa taku. Te hal 
macam bagitu tu, musti jadi. Ma hari kiamat 
baldm sampe. ' Nanti satu suku baparang lawan 
suku laen. Satu negara baparang lawan negara 
laen. Ada tana goyang di mana-mana. Deng 
musim lapar ju hebat mati pung! 8 Ma samua 
tu, baru tanda partama yang kasi tau bilang, 
hari kiamat pung waktu su deka-deka datang. 
Itu sama ke parampuan yang baru mulai rasa 
saki, tagal dia pung waktu barana su deka-deka 
datang. 

9 Jadi bosong musti jaga diri bae-bae, é! Te nanti 
dong siksa deng bunu bekin mati sang bosong. 
Deng orang dari samua bangsa nanti binci mati 
sang bosong, tagal bosong iko sang Beta. "10 itu 
waktu, banya orang bale balakang deng sonde 
mau parcaya sang Beta lai. Dong babinci, deng 
bajual satu deng satu. 11 Nanti ada tukang tipu 
bilang dong tu, Tuhan pung jubir. Deng banya 
orang parcaya sang dong. 12 Nanti orang pung 
jahat dong tamba lama tamba banya, sampe 

orang su sonde basayang satu deng satu lai. 

13 Ma orang yang batahan tarus sampe mati, 
pasti Tuhan Allah kasi salamat sang dia. '14 Te 
orang musti kasi tasiar Tuhan Allah pung Kabar 
Bae sampe di dunya pung huk-huk, ko biar samua 
orang bisa dapa tau Tuhan pung jalan idop yang 
batul. Ais itu, baru hari kiamat datang.” 


Tuhan Yesus kasi tau bilang, satu orang jahat 
tukang bekin ancor nanti datang 


(Markus 13:14-23; Lukas 21:20-24) 


15 Yesus omong tarus bilang, “Tuhan Allah 
pung jubir Daniel su tulis soPlal satu orang yang 
jahat mati pung. Nanti dia datang maso pi badiri 
di tampa pamali di Tuhan Allah pung Ruma 
Sambayang Pusat. Deng bagitu, dia bekin noju 
itu tampa. Andia ko Tuhan Allah bale balakang 
kasi tenga itu tampa. Naa! Kalo bosong su lia 
bagitu, ati-ati, 6! (Sapa yang baca ini tulisan ni, 
musti mangarti bae-bae!) J18 Te itu jadi tanda 
bilang, hari-hari susa su ada di muka pintu. Kalo 
su lia bagitu, orang di propinsi Yudea bangun 
lari pi gunung suda. 1' Kalo ada yang su kaluar 
dari ruma, jang pulang pi ame barang lai. Lari 
capat-capat su, ko biar jang kana calaka. 18 Orang 

yang ada di kabon, jang kambali ko ame kaen 
panas lai. Lari tarús su! K19 Yang paling kasian, 
andia parampuan yang ada dudu paru, deng 
mama-mama yang ada kasi susu ana mea. Te 
dong sonde bisa lari capat na. 20 Jadi lebe bae 
bosong sambayang ko minta itu calaka jang 
jato kana deng musim ujan, ko, jato kana deng 
hari barenti karja. 2! Te itu hari talalu susa mau 
mati! Mulai dari Tuhan Allah bekin ini dunya 
sampe sakarang, orang balóm parná lia susa 
besar macam bagitu. Deng nanti orang ju sonde 
lia ulang lai susa macam bagitu. '22 Ma bosong 
ontong besar, te Tuhan Allah kasi pende itu hari. 
Kalo sonde, na, sonde ada satu orang ju yang bisa 
batahan idop. Ma tagal Tuhan Allah sayang Dia 
pung orang yang Dia su pili dong, andia ko Dia 
kasi pende itu hari-hari susa dong. 

23 Nanti kalo itu hari su sampe, bosong dengar 
orang bilang, “Lia dolo! Kristus ada di sini! Deng 
orang laen bilang, “Kristus ada di sana!” Ma 
bosong jang parcaya, é! ** Te nanti ada orang 
kaluar ko puku-puku dada bilang, “Beta ni, 
Kristus!” Deng yang laen lai bilang, “Beta ni, Tuhan 
Allah pung jubir' Nanti dong bekin tanda heran 
macam-macam pake kuasa galap ko putar-balek 

orang. Dong coba-coba ko Tuhan Allah pung 
orang dong ju kana tipu! 25 Jadi bosong musti 
jaga diri bae-bae, e! Itu hari-hari susa dong 
balom sampe, ma Beta su kasi inga memang sang 
bosong, ó! 

26 Kalo orang kasi tau sang bosong bilang, 
‘Kristus su ada di tana lapang sana, é! na, bosong 
jang pi sana. Deng kalo ada yang bilang, “Kristus 
su ada di dalam ini ruma!', na, bosong jang 
parcaya deng dong pung putar-balek tu. 2' Te 
Beta ni, Manusia Tulen. Nanti kalo Beta datang 
kambali di ini dunya, samua orang dapa lia sang 
Beta, sama ke orang lia kilat yang bacaya dari 
sabla matahari nae pi sabla matahari turun. m 

28 Kalo Beta datang kambali, nanti bosong tau 
Beta ada di mana. Sama ke orang tau bilang, kalo 
ada burung tukang makan bangke bakumpul di 
satu tampa, na, di situ pasti ada bangke.” "^ 


Tuhan Yesus kasi tau Dia pung datang kambali 
(Markus 13:24-27; Lukas 21:25-28) 


29 Ais Yesus sambung lai, ko kasi tau Dia pung 
ana bua bilang, “Kalo itu hari-hari susa dong su 
abis, 

“Nanti matahari jadi galap, 

bulan ju su sonde tarang lai. 
Bintang-bintang bajato dari langit, 
deng samua kuasa di langit jadi harba-biruk: 
(0) 

30 Ais itu, ju samua orang dapa lia tanda di 
langit bilang, Manusia Tulen ada mau datang 
kambali. Lia bagitu ju, samua bangsa di dunya 
jadi taku sampe dong manangis. Te nanti Beta 
turun datang deng awan, baru dong lia Beta 
pung kuasa deng Beta pung hebat samua. P31 Ais 
Beta pake bunyi tarompet yang karás ko parenta 
Tuhan Allah pung ana bua di sorga pi kumpul 
samua orang yang Beta su pili ame dari dunya 
pung ujung-ujung, dari matahari nae sampe 
matahari turun; dari utara sampe salatan.” 


Hari-hari susa jadi tanda 
Tuhan Yesus pung datang 


(Markus 13:28-31; Lukas 21:29-33) 


32 “Beta ame conto ke pohon. Kalo dia pung 
daon mulai kuning, itu tanda bilang, musim 
panas su deka-deka datang. 23 Bagitu ju, kalo 
bosong su lia hari-hari susa datang, sama ke 
yang Beta su kasi tau tadi tu, itu tanda bilang, 

Beta su deka-deka datang. 24 Sakarang, dengar 
bae-bael Dari samua orang yang idop sakarang 
ni, nanti ada yang balóm mati, te itu hari-hari 
susa dong su datang. 2? Biar langit deng bumi su 
ilang buang, ma Beta pung kata-kata ni batahan 
sonde abis-abis.” 


Tuhan Yesus kasi tau bilang, Dia pung 
waktu datang tu, rahasia 


(Markus 13:32-37; Lukas 17:26-30, 34-36) 


36 “Sonde ada orang yang tau kapan Beta 
datang kambali. Tuhan Allah pung ana bua di 
sorga, ju sonde tau. Beta sandiri, ju sonde tau. 
Cuma Beta pung Bapa sa yang tau. ?' Te Beta ni, 
Manusia Tulen. Nanti kalo Beta datang kambali, 
itu sama ke dolu-dolu waktu Noh masi idop. 

938 |tu banjer besar balem datang, te orang 
dong makan-minum ena-ena, deng bakawin 
rame-rame sama ke biasa. Dong bekin bagitu 
tarus-tarus, sampe Noh maso pi dalam itu kapal 
besar. 22 Ma waktu banjer datang sapu bawa 
sang dong, baru dong pung mata tabuka, ko dong 
dapa tau apa yang su jadi tu. Bagitu ju deng Beta 
pung datang nanti. "40 Itu waktu, kalo dua orang 
ada karja kabon, takuju sa, te Tuhan Allah angka 

bawa yang satu, ma yang laen Dia kasi tenga. 
41 Kalo dua parampuan ada tumbu padi, takuju 
sa, te Tuhan Allah angka bawa yang satu, ma 
yang laen Dia kasi tenga. 

42 Tagal itu, bosong ju musti bajaga siang- 
malam, te bosong sonde tau kapan bosong pung 
Bos datang kambali. 48 Pikir bae-bae, é! Kalo 
tuan ruma tau sabantar malam pancuri mau 
datang, su tantu dia bajaga tarus, ko biar pancuri 
jang maso dalam dia pung ruma. 44 Tagal itu, 
bosong ju musti basiap-siap. Te Beta pung datang 
kambali tu, takuju-takuju sa!” * 


Tuhan Yesus ajar bilang, tukang 
suru-suru musti iko bos pung mau tarus 


(Lukas 12:41-48) 


45 Ais Yesus omong tamba bilang, “Bosong 
musti jadi sama ke tukang suru-suru yang iko 
tarus-tarus dia pung bos pung mau. Te kalo 
bos mau jalan pi tampa jao, dia angka tukang 
suru-suru macam bagitu, ko urus dia pung isi 
ruma pung makan-minum samua. 4 Kalo bos 
pulang deng dapa lia dia pung tukang suru-suru 
ada karja bae-bae, pasti dia sanang deng itu 
orang. 4? Parcaya sang Beta, te nanti itu bos kasi 

itu tukang suru-suru kuasa ko urus dia pung 
harta-milik samua. 

48 Ma kalo itu tukang suru-suru jahat, dia pasti 
omong dalam dia pung hati bilang, 49 “Bae su! 
Bos su jalan bagini, sapa pi tau kapan dia kambali, 
ó! Pikir bagitu ju, dia mulai papoko dia pung 
taman orang karja yang laen dong. Deng dia 
dudu makan-minum ena-ena sama-sama deng 
pamabok dong. =”? Ma sonde sangka-sangka, 
te takuju sa, dia pung bos pulang. °t Ju itu bos 
siksa ukur kuat sang dia, ais lempar buang sang 
dia pi luar, ko dia tenga sama-sama deng orang 
muka-balakang dong. Di itu tampa, dong samua 
manangis makarereu, tagal dong ada sangsara 
mati pung.” 


Tuhan Yesus kasi umpama soPlal nona-nona 
yang tunggu ko sambut baroit laki-laki 


25 1 Ais ju Yesus sambung Dia pung omong 
soal Tuhan Allah pung parenta bilang, 
“Bosong musti basiap-siap ko sambut Beta pung 
datang kambali, sama ke ini umpama ni. Bagini: 
satu kali, ada nona sapulu orang yang kaluar 
malam deng bawa dong pung lampu teRloek, ko 
pi sambut baroit laki-laki di dong pung tamán 
pung ruma. t? Ma dari dong sapulu orang tu, ada 

lima yang bodo, deng lima yang pintar. 3 Lima 
yang bodo lupa bawa minya lebe. 4 Ma lima yang 
pintar su bawa memang. 

> Sampe di itu ruma, itu baroit laki-laki balóm 
datang-datang ju. Lama-lama itu nona dong 
manganto kode, ju dong tatidor sonu. 

6 Tau-tau te dia pung tenga malam, ju dong 
dengar orang batarea bilang, “Woi! Baroit su 
datang, 0! Mari kotong pi sambut sang dia 
su! 7 Dengar bagitu, ju itu nona dong bangun 
rame-rame. Ais dong pi siap-siap dong pung 
lampu teBloek. 8 Ma itu nona bodo dong omong 
deng dong pung taman bilang, “We, taman dong! 
Tolong bagi minya sadiki kasi botong doo, te 
botong pung lampu su amper mati ni!” ? Ma itu 
nona yang pintar dong manyao bilang, Awek!!! 
Jang mara, ma sonde bisa, 6. Te botong pung 
minya ni sonde cukup kasi kotong samua! Lebe 
bae bosong pi beli minya di kios sa. 10 Ju dong pi 
beli minya. Ma waktu dong ada kaluar, itu baroit 
su sampe. Ais, itu nona yang pintar dong iko 
maso pi dalam tampa pesta, sama-sama deng 
baroit deng tamu samua. Dong samua maso di 
dalam ruma, ju orang tutu pintu. 

11 Ais, itu nona yang bodo dong ju datang. Dong 
batarea noki-noki bilang, “Bos! Bos, é! Tolong 

buka pintu doo!' 12 Ma dia manyao bilang, Weh, 
sonde bisa! Te beta sonde kanal sang bosong: " 

13 Tagal itu, bosong ju musti siap-siap ko bajaga 
tarus, te bosong ju sonde tau Beta pung datang 
kana hari apa, ko jam barapa.” 


Tuhan Yesus kasi umpama soal tukang 
suru-suru yang urus bos pung doi 


(Lukas 19:11-27) 


14 Ais Yesus sambung satu umpama lai bilang, 
“Kalo Beta su kasi tenga sang bosong, na, bosong 
musti karja bae-bae kasi Beta, sama ke ini 
umpama ni. Bagini: ada satu bos mau pi tampa 
jao. Waktu dia su siap mau jalan, dia pange dia 
pung tukang suru-suru dong, ais dia parenta sang 
dong bilang, “Bosong pake ini doi jadi modal. 
Nanti kalo beta pulang, bosong musti lapor sang 
beta, bosong su ontong barapa: 15 Ais dia kasi 
dia pung tukang suru-suru partama, doi mas lima 
saku, “ko dia kasi babunga itu doi. Tarus dia kasi 
tukang suru-suru nomer dua, doi dua saku, deng 
tukang suru-suru nomer tiga, doi satu saku, iko 
dong satu-satu pung mampu. Ais ju dia barangkat 
pi jao. 





U25:12 # Lukas 13:25 

“25:15 “ Bahasa Yunani di sini tulis bilang, lima taAavtov 
(talanton). Satu talanton tu, sama ke satu tukang pung 

16 Tarima ame itu doi, ju itu tukang suru-suru 
partama kaluar memang ko pi badagang. Sonde 
lama, te dia su dapa ontong doi lima saku lai. 

17 Bagitu ju deng tukang suru-suru nomer dua. 
Dia dapa ontong doi dua saku lai. 18 Ma tukang 
suru-suru nomer tiga yang tarima doi satu saku 
tu, dia pi gali lobang di tana, ko sambunyi dia 
pung bos pung doi tu. 

19 Lama-lama ju, baru itu bos datang. Ais dia 
kumpul dia pung tukang suru-suru ko mulai 
pareksa dia pung doi yang dong su urus tu. 2 itu 
tukang suru-suru partama maso deng sarakan 
doi sapulu saku, ju bilang, “Ini bos pung doi. 
Tempo hari bos su kasi beta doi lima saku. Ma 
sakarang, beta su dapa ontong lima saku lai. 

21 Dengar bagitu ju, itu bos sanang. Dia kasi tau 
bilang, Bagus! Lu ni, tukang suru-suru yang bae. 
Lu su karja rajin, deng lu su iko tarus-tarus beta 
pung parenta, biar beta sonde ada di sini. Tagal 
lu su bisa urus hal kici bagini, nanti beta angka 
sang lu ko urus hal yang lebe besar lai. Nanti beta 
bekin pesta ko kotong samua sanang rame-rame: 

22 Ais, itu tukang suru-suru nomer dua datang 
sarakan sang dia pung bos doi ampa saku, deng 
bilang, 'Bos! Dolu bos sarakan kasi beta, doi dua 
saku. Lia sa, te beta su dapa ontong doi dua saku 
lai: 


MATEOS 25 174 


23 Itu bos ju sanang. Dia kasi tau bilang, “Bagus! 
Lu ni, ju tukang suru-suru yang bae. Lu su 
karja rajin, deng lu su iko tarus-tarus beta pung 
parenta, biar beta sonde ada di sini. Tagal lu su 
bisa urus hal kici bagini, nanti beta angka sang lu 
ko urus hal yang lebe besar lai. Nanti beta bekin 
pesta ko kotong samua sanang rame-rame. 

24 Ais, itu tukang suru-suru nomer tiga datang. 

Ju dia kasi tau bilang, “Bos! Beta tau bos ni orang 
hati karas. Te bos ame apa yang orang laen bekin, 
deng ketu ame apa yang orang laen tanam. 
25 Beta taku, jang sampe ini doi dong ilang buang, 
ais bos hukum sang beta. Andia ko beta sambunyi 
bae-bae sang dia. Ini bos! Ame pulang su, te bos 
pung doi satu saku ni ada aman-aman sa!' 

26 Dengar bagitu ju, itu bos masparak sang 
dia bilang, “Lu ni tukang suru-suru jahat deng 
pamokol mati! Kalo lu su tau bilang, beta ame 
apa yang orang laen bekin, deng ketu ame apa 
yang orang laen tanam, *” akurang ko lu sonde pi 
simpan beta pung doi di bank sa? Ko biar beta 
pulang, na, beta bisa dapa dia pung bunga, biar 
sadiki, ju bae!” 

28 Ais, itu bos suru dia pung orang suru-suru 
laen bilang, “Ame itu doi dari dia, ko sarakan kasi 
itu tukang suru-suru yang su dapa ontong doi 
lima saku tu. 29 Te orang yang urus bae-bae apa 
yang dia su pegang, nanti dia dapa tamba banya 

lai. Ma orang yang sonde mau urus apa yang dia 
su pegang tu, nanti dong ame itu samua dari dia. 
W 

30 Tangkap ame ini tukang suru-suru yang sonde 
ada pung guna apa-apa ni. Hela raroso ko angka 
buang sang dia pi luar. Kasi tenga ko dia manangis 


makarereu deng sangsara di tampa galap sana! ” 
K 


Tuhan Yesus kasi tau soflal hari kiamat, waktu 
Dia mau putus samua orang pung parkara 


31 Ais ju Yesus omong tarus bilang, “Beta, 
Manusia Tulen ni, nanti turun datang kambali 
pake Beta pung Bapa pung kuasa yang hebat, 
sama-sama deng Dia pung ana bua dari sorga. Ais 
Beta dudu di atas Beta pung korsi parenta yang 
paling hebat, ko pareksa samua orang pung idop. 
y32 Nanti samua orang yang parná idop di dunya, 
datang mangada sang Beta. Ais Beta kasi pisa 
sang dong, sama ke gambala kasi pisa domba 
dari kambing, ko jadi dua kumpul. 33 Orang-orang 
yang idop iko Tuhan Allah pung mau, Beta taro 
di Beta pung sabla kanan. Ma yang sonde dong, 
Beta taro di sabla kiri. 3*Itu waktu, Beta pegang 

parenta sama ke Raja. Nanti Beta kasi tau sang itu 
orang yang ada di Beta pung sabla kanan bilang, 
'Bosong ni yang tarima berkat dari Beta pung 
Bapa. Mari ko maso pi dalam Dia pung ruma 
yang Dia su siap memang dari mula-mula kasi 
sang bosong. 2? Beta undang sang bosong, tagal 
dolu waktu Beta lapar, bosong kasi Beta makan. 
Waktu Beta aus, bosong kasi Beta minum. Beta 
datang sama ke orang luar, ma bosong tarima 
sang Beta di bosong pung ruma. 28 Beta sonde 
ada pung pakean, ma bosong kasi Beta pakean. 
Beta saki, ma bosong datang urus sang Beta. 
Beta di bui, ma bosong datang lia sang Beta. 

37 Dengar bagitu, nanti itu orang hati lurus dong 
yang ada di Beta pung sabla kanan tu, manyao 
bale bilang, “Tuhan, ini su karmana ni? Tuhan 
bilang, Tuhan lapar, ais botong kasi makan. Tuhan 
aus, ju botong kasi minum. 38 Tuhan sama ke 
orang luar, ju botong tarima maso di botong pung 
ruma. Tuhan sonde ada pung pakean, ais botong 
kasi. 39 Tuhan saki, ais botong pi urus. Tuhan di 
bui, ais botong pi tolong. Ma kapan botong bekin 
hal-hal bagitu?' 

40 Nanti Beta manyao sang dong bilang, “Parcaya 
sang Beta! Te waktu bosong bekin hal-hal bagitu 
kasi Beta pung orang dong, biar bekin kasi orang 
yang paling tar laku-laku ju, na, itu sama ke 
bosong su bekin kasi Beta ju!” 

41 Tarus Beta kasi tau itu orang dong yang 
ada di Beta pung sabla kiri bilang, “Heh, orang 
jahat dong! Tuhan Allah su kutuk sang bosong. 
Iskarobis dari sini! Nanti Beta suru orang pi 
lempar buang sang bosong pi dalam api naraka 
yang manyala sonde tau abis-abis. Te Tuhan Allah 
su sadia itu tampa sangsara kasi setan-setan 
deng dong pung bos besar. 42 Beta usir buang 
sang bosong, tagal waktu Beta lapar, bosong 
sonde kasi Beta makan. Waktu Beta aus, bosong 
sonde kasi Beta minum. 23 Beta datang sama ke 
orang luar, ma bosong sonde tarima sang Beta di 
bosong pung ruma. Beta sonde ada pung pakean, 
ma bosong sonde kasi Beta pakean. Beta saki, ma 
bosong sonde datang urus sang Beta. Beta di bui, 
ma bosong sonde datang tolong sang Beta. 

44 Dengar bagitu, nanti itu orang jahat dong 
manyao bilang, “Tuhan, ini su karmana ni? Tuhan 
bilang Tuhan lapar, ma botong sonde kasi makan. 
Tuhan aus, ma botong sonde kasi minum. Tuhan 
sama ke orang luar, ma botong sonde tarima 
maso di botong pung ruma. Tuhan sonde ada 
pakean, ma botong sonde kasi. Tuhan ada saki, 
ma botong sonde pi urus. Tuhan di bui, ma 
botong sonde pi tolong. Ma kapan botong ada 
bekin sang Tuhan bagitu?” 

45 Nanti Beta manyao sang dong bilang, “Parcaya 
sang Beta! Te waktu bosong sonde tolong orang 

tar laku-laku dong, na, itu su sama ke bosong 
sonde tolong sang Beta. 25 Ais, itu orang jahat 
dong dapa sangsara tarus-tarus sonde tau 
putus-putus. Ma itu orang yang hati lurus dong, 
dapa idop tarus-tarus deng Tuhan sonde tau 
putus-putus.” 7 


Orang Yahudi pung bos-bos cari 
akal ko mau bunu sang Tuhan Yesus 


(Markus 14:1-2; Lukas 22:1-2; Yohanis 11:45-53) 


26 1 Waktu Yesus su ajar abis itu hal samua 
sang dong, ju Dia kasi tau Dia pung ana 
bua dong bilang, 2 “Bosong su tau, nanti dua hari 
lai ada kotong pung hari bae, andia Pesta Paska. 
Itu waktu, nanti ada orang yang jual buang sang 
Beta, Manusia Tulen ni. Ais dong paku bekin mati 
sang Beta di kayu palang.” 2 

3 Itu waktu, kapala agama Yahudi pung bos-bos 
deng tua-tua adat dong ada bakumpul di Kayafas 
pung ruma. Kayafas tu, andia kapala agama 
Yahudi pung bos besar. 4Dong ada bacari akal 
ko mau tangkap sang Yesus deng diam-diam, 
ko dong bunu sang Dia. 2 Ma dong ator siasat 
bilang, “Tahan dolo! Kotong jang tangkap sang 
Dia capat-capat, tagal hari-hari bae su deka. Jang 

sampe orang banya yang suka sang Dia, bangun 
mangamok.” 


Satu parampuan pola minya wangi 
yang mahal kasi sang Tuhan Yesus 


(Markus 14:3-9; Yohanis 12:1-8) 


6 Di kampong Betania, ada satu orang, nama 
Simon. Dolu orang noju sang dia, tagal dia kana 
panyaki kusta. Ma sakarang dia su bae. Waktu 
itu hari bae dong balóm datang, ju Yesus dong 
ada pi makan di Simon pung ruma. ' Waktu dong 
makan, ju ada satu parampuan datang katumu 
sang Yesus. Dia ada pegang satu botol, bekin 
dari batu yang mahal. Pitu botol pung isi minya 
wangi yang mahal mati pung. Ais, itu parampuan 
puku bekin pata itu botol pung tutu. Ju dia pola 
kasi malele palan-palan itu minya di Yesus pung 
kapala, ko jadi tanda dia kasi hormat sang Yesus. 

8 Ma waktu Yesus pung ana bua dong lia itu 
parampuan bekin bagitu, ju dong mara, ko dong 
baRlomong bilang, “Heh! Jang buang parcuma itu 
minya wangi yang mahal mati pung! ? Lebe bae 
dia jual itu minya sa! Ko biar dia pung doi, bagi 
kasi orang malarat dong!” 





b26:7 * Itu botol, dong bekin dari batu mahal yang 
orang bisa pahat. Alkitab Bahasa Yunani bilang itu botol 
dong bekin dari batu yang dia pung nama dAaBaotpog 
(alabastros'). Lia ju di Lukas 7:37-38. 

10 Ma Yesus tau dong pung pikiran tu, ju Dia 
omong bilang, “Bosong sonde usa bekin susa 
ini parampuan! Kasi tenga pi sang dia sa! Beta 
sanang, tagal dia su pola ini minya wangi di Beta 
pung badan. !! Te orang malarat dong salalu ada 
di bosong pung teng-tenga. Ma sonde lama lai, 
te Beta ni su sonde ada sama-sama deng bosong. 
c12 Deng ini parampuan pola ini minya ni, dia su 
sadia Beta pung badan sama ke dia kasi rampe 
memang Beta pung mayat. Te Beta pung idop su 
sonde lama lai. 18 Inga bae-bae, ó! Di mana sa 
Tuhan Allah pung Carita Bae tasiar kuliling ini 
dunya, dong ju pasti carita ini parampuan pung 
bae, ko biar samua orang inga sang dia.” 


Yudas baľakór deng bos-bos agama Yahudi ko 
sarakan Tuhan Yesus pi dong pung tangan 


(Markus 14:10-11; Lukas 22:3-6) 


14 Ada satu orang dari Yesus pung ana bua dua 
blas orang, nama Yudas Iskariot. Itu hari ju, dia 
kaluar pi cari kapala agama Yahudi pung bos-bos, 
ko mau sarakan sang Yesus pi dong pung tangan. 
15 Sampe di dong, ju dia tanya bilang, “Bapa 
dong! Kalo beta bantu tangkap sang Yesus tu, na, 
bosong kasi beta apa?” 

Ju dong manyao bilang, “Kalo lu mau jual buang 
sang Dia kasi botong, na, botong bayar.” Ais 
dong itong ame tiga pulu doi perak ko sarakan pi 
Yudas. 916 Ais itu, Yudas kaluar, ju dia mulai cari 
akal ko mau sarakan sang Yesus pi di dong. 


Tuhan Yesus makan pesta Paska 
deng Dia pung ana bua dong 


(Markus 14:12-21; Lukas 22:7-14, 21-23; Yohanis 13:21-30) 


17 Tiap taon, orang Yahudi dong ada hari-hari 
bae yang dia pung lama tuju hari. Dong subu itu 
hari bae bilang, “Pesta Roti Sonde Pake Ragi'. 
“Waktu itu pesta su mau mulai, Yesus pung ana 
bua dong datang tanya sang Dia bilang, “Bapa! Ini 
malam kotong musti buka kotong pung hari-hari 
bae. Jadi Bapa mau ko botong pi horo domba, 
deng sadia tampa pesta Paska di mana?” 

18 Ais Dia manyao bilang, “Bosong maso kota, 
nanti bosong katumu deng satu bapa. Kasi tau 
sang dia bilang bagini, “Bu, él Bapa Guru rasa 
su sonde lama lai Dia su mati. Ais Dia ada minta 

“26:17 f Itu pesta bekin dong inga waktu orang Yahudi pung 

tampa di bu pung ruma, ko Dia pake bekin pesta 
Paska deng Dia pung ana bua dong.” 

19 Dengar bagitu ju, Dia pung ana bua dong 
pi bekin iko Dia pung omong tu. Ais dong sadia 
makan pesta Paska di situ. 

20 Waktu su malam ju, Yesus deng Dia pung 
ana bua 12 orang dudu makan pesta. 21 Waktu 
dong ada makan, ju Dia omong bilang, “Bosong 
dengar, é! Ada satu dari bosong, yang nanti jual 
buang sang Beta pi orang laen dong.” 

22 Dengar bagitu, ju dong pung hati rasa tar 
enak. Tarus dong satu-satu tanya sang Yesus 
bilang, “Itu orang yang Bapa omong tu, bukan 
beta, to?” 

23 Jy Dia manyao bilang, “Orang yang colo dia 
pung roti pi dalam ini mangko sama-sama deng 
Beta, dia tu yang nanti jual buang sang Beta. 
24 Inga, é! Beta, Manusia Tulen ni, musti mati 
sama ke dong su tulis memang dalam Tuhan 
Allah pung Tulisan Barisi. Ma ati-ati! Itu orang 
yang mau jual buang sang Beta tu, nanti dia pikol 
dia pung calaka! Ada lebe bae kalo dia pung 
mama sonde barana ame sang dia!” 

25 Ais itu, Yudas ju iko tanya bilang, “Tantu itu 
orang yang Bapa omong tu, bukan beta, to?” 





26:23 H Lagu Puji dong 41:10 

Ju Yesus manyao bilang, “Memang lu sandiri su 
bilang bagitu. Ko sapa lai?” 


Tuhan Yesus kasi tau bilang, itu roti deng aer 
anggor jadi tanda ko inga sang Dia 


(Markus 14:22-26; Lukas 22:14-20; 1 Korintus 11:23-25) 


26 Waktu dong masi makan, ju Yesus angka 
ame roti satu balok, ko minta tarima kasi sang 
Tuhan Allah. Ais Dia bekin pica-pica itu roti, ju Dia 
sorong kasi sang Dia pung ana bua dong, deng 
kasi tau bilang, “Ini roti ni, Beta pung badan. 
Bosong ame ko makan su!” 

2! Ais itu, Dia ame satu galas ponu deng aer 
anggor, ko minta tarima kasi sang Tuhan Allah. 
Ais ju Dia sorong pi Dia pung ana bua dong, 
deng kasi tau bilang, “Bosong samua ame ko 
minum. 28 Te ini aer anggor ni, Beta pung dara. 
Nanti Beta mati, Beta pung dara tatumpa ko kasi 
salamat orang banya dari dong pung sala-sala 
dong. Ini dara jadi bukti ko kasi inga bilang, apa 
yang Tuhan Allah su janji tu, memang sakarang 
ni su jadi. Naa, ame ko minum su! 229 Ma dengar 
bae-bae! Mulai dari ini malam, Beta su sonde 
minum aer anggor lai. Nanti kalo Beta deng Beta 
pung Bapa su dudu pegang parenta di sorga, 
baru Beta minum lai deng bosong.” 





826:28 H Kaluar dari Masir 24:8; Yeremia 31:31-34 

30 Ais ju dong manyanyi satu lagu ko puji sang 
Tuhan Allah. Tarus, itu malam ju, dong kaluar pi 
gunung Saitun. 


Tuhan Yesus kasi tau memang bilang, 
Petrus nanti manyangkal sang Dia 


(Markus 14:27-31; Lukas 22:31-34; Yohanis 13:36-38) 


31 Waktu dong jalan tu, Yesus kasi tau Dia pung 
ana bua memang bilang, “Nanti sabantar malam 
ni, bosong samua lari kasi tenga sang Beta. Te 
dong su tulis memang dalam Tuhan Allah pung 
Tulisan Barisi bilang, 

“Nanti Tuhan Allah bekin mati gambala, 

ais dia pung domba dong lari batasiram: h 

32 Beta memang mati. Ma nanti kalo Beta su 
idop kambali, Beta pi tunggu bosong di propinsi 
Galilea sana.” | 

33 Ma Petrus protes bilang, “Bapal Biar orang 
laen dong samua lari kasi tenga Bapa, ma beta 
sonde akan!” 

34 Ju Yesus manyao bilang, “Bagitu ko, Perlu? 
Parcaya sang Beta! Ini malam, ayam balom 
kokoreklo, te lu su omong tiga kali bilang, lu 
sonde kanal sang Beta!” 





h26:31 H Sakaria 13:7 
26:32 H Mateos 28:16 

35 Ma Petrus bakaras bilang, “Sonde, Bapa! Kalo 
Bapa mati, beta ju iko mati sama-sama. Te beta 
sonde akan lari kasi tenga sang Bapa!” Petrus 
pung taman laen dong ju satu-satu bilang bagitu. 


Tuhan Yesus sambayang di kabon Getsemani 
(Markus 14:32-42; Lukas 22:39-46) 


36 Ais Yesus dong jalan tarus pi gunung Saitun, 
sampe di satu kabón, nama Getsemani. IDi situ 
Dia kasi tau sang Dia pung ana bua dong bilang, 
“Bosong dudu tahan di sini doo, te Beta mau pi 
sambayang di sana.” 37 Ma Dia pange bawa sang 
Petrus, Yakobis, deng Yohanis, ko dong tiga pi 
sama-sama deng Dia. Mulai dari itu waktu, ju Dia 
pung hati rasa susa deng sonde tanang. ?8 Dong 
baru jalan sadiki, te Dia kasi tau sang dong bilang, 
“Beta pung hati ada susa mau mati! Beta rasa 
tingka ke Beta su mau mati sa. Bosong dudu 
mete jaga deng Beta di sini dolo.” 

39 Ais Dia maju lebe jao sadiki, ju Dia tikam lutut 
ko sambayang bilang, “Bapa manis! Kalo Bapa 
satuju, na, Beta sonde usa tanggong ini sangsara. 
Ma jang iko Beta pung mau; biar iko Bapa pung 
mau sa.” 





126:36 # Dalam bahasa Ibrani, ‘Getsemani’ pung arti bilang, 
“alat parés minya bua saitun’. 

40 Sambayang abis, ju Dia kambali pi Dia pung 
ana bua tiga orang tu. Ma dong ada tidor sonu. 
Ais Dia kasi bangun sang dong, ju Dia omong 
deng Petrus bilang, “He, PeRu! Kanapa ko bosong 
tidor? Beta di situ cuma sabantar sa, ma bosong 
sonde bisa mete jaga sadiki ju! 41 Goso bekin 
tarang bosong pung mata dolo. Ais bangun ko 
bajaga deng Beta! Te bosong pung hati memang 
mau bekin yang bae, cuma bosong pung badan 
sonde kuat. Jadi lebe bae bosong sambayang, ko 
kalo kana cobaklan, bosong bisa batahan.” 

42 Ais Dia pi sambayang lai bilang, “Bapa! Kalo 
Beta yang musti pikol ini sangsara, na, biar iko 
Bapa pung mau sa.” 48 Sambayang abis, ju Dia 
datang kambali di Dia pung ana bua tiga orang 
tu. Ma dong su tidor ulang lai, te dong pung mata 
talalu barat. 

44 Ais Dia kasi tenga sang dong, ko pi sambayang 
satu kali lai. Dia minta ulang sang Bapa, ko jang 
kasi tenga Dia pikol itu sangsara, ma biar iko Bapa 
pung mau sa. “5 Sambayang abis, ju Dia kambali 
ko kasi bangun sang Dia pung ana bua dong 
bilang, “Bosong masi tidor tarus ni, ko? Bangun 
su! Te orang yang mau jual buang sang Beta, 
Manusia Tulen ni, su deka. Sakarang dong su 
mau tangkap sang Beta, ko sarakan pi orang jahat 
dong pung tangan. “8 Weh! Bangun su! Buka 

bosong pung mata ko lia coba pi sana dolo! Te itu 
orang yang jual buang sang Beta tu, su datang.” 


Orang besar dong kirim orang ko pi 
tangkap sang Tuhan Yesus 


(Markus 14:43-50; Lukas 22:47-53; Yohanis 18:3-12) 


47 Waktu Yesus masi baBlomong bagitu, Yudas 
su datang deng orang bam-banya. Dong datang 
deng bawa kalewang kudung deng kayu kudung, 
ko mau tangkap sang Yesus. Dong bekin bagitu, 
iko parenta dari kapala agama Yahudi pung 
bos-bos deng tua-tua adat dong. “8 Yudas su 
kasi sein memang sang dong bilang, “Bosong lia 
bae-bae, é! Orang yang beta ciom tu, bosong 
tangkap ame sang Dia su! Te Dia tu, andia itu 
orang yang bosong cari!” 

49 Waktu dong sampe di Yesus, ju Yudas 
langsung pi di Dia pung muka, ko bilang, “Saloom, 
Bapa Guru!” Ju Yudas palo-ciom sang Dia. 

50 Ais Yesus tanya sang dia bilang, “He, Yudas! 
Lu pung datang ni, buat ini maksud, ko?” Tarus, 
itu orang banya dong maju datang, ko mau 
tangkap sang Dia. 

51 Ma tau-tau, te Yesus pung orang satu cabu 
ame dia pung parang, ko seruk bekin putus satu 
orang pung daon talinga. (Itu orang yang luka 
tu, andia kapala agama Yahudi pung bos besar 
pung orang suru-suru.) 52 Lia bagitu, ju Yesus kasi 

tau sang dia bilang, “Kasi maso lu pung parang 
kambali pi dia pung tampa. Te orang yang idop 
deng maen kalewang, nanti dia ju mati kana 
kalewang. 23 Lu sonde tau, ko? Beta bisa minta 
Beta pung Bapa ko Dia kirim Dia pung ana bua 
puluan ribu kdari sorga, ko dong datang tolong 
sang Beta. ?* Ma sonde usa. Kasi tenga sa, ko ini 
orang dong tangkap ame sang Beta. Te samua 
yang ada tatulis memang di Tuhan Allah pung 
Tulisan Barisi soklal Beta tu, musti jadi.” 

>> Ais Yesus omong sang itu banya orang yang 
datang tangkap sang Dia bilang, “Weh! Bosong 
kira Beta ni, orang jahat, ko? Akurang ko bosong 
datang tangkap sang Beta deng bawa kalewang 
kudung deng kayu kudung? Padahal tiap hari 
Beta ajar sang bosong di Tuhan Allah pung Ruma 
Sambayang Pusat, ma sonde ada satu orang ju 
yang bekin apa-apa sang Beta. !56 Ma biar sa! 
Mari, tangkap sang Beta su! Te ini samua su 
tatulis memang dari dolu di Tuhan Allah pung 
Tulisan Barisi.” 

Lia bagitu ju, Yesus pung ana bua dong taku 
mau mati. Ju dong bangun lari kasi tenga sang 
Dia. 





k26:53 6 Alkitab bahasa Yunani bilang 12 legion. Satu 
legion tantara Roma, kira-kira 6.000 orang. 


26:55 H Lukas 19:47, 21:37 

Dong bawa sang Tuhan Yesus pi orang 
yang putus parkara agama dong 


(Markus 14:53-65; Lukas 22:54-55, 
63-71; Yohanis 18:13-14, 19-24) 


57 Ais ju itu orang dong yang tangkap sang Yesus 
bawa sang Dia pi kapala agama Yahudi pung bos 
besar, Kayafas, pung ruma, tagal orang besar 
dong su bakumpul di situ. Andia, kapala agama 
Yahudi pung bos-bos, guru agama dong, deng 
tua-tua adat. 8 Waktu dong pegang bawa sang 
Dia tu, Petrus ju ada iko sambunyi-sambunyi 
dari balakang, sampe di itu bos besar pung 
ruma. Petrus ju maso di kintal, ko iko dudu 
sama-sama deng orang-orang yang ada di situ. 
Te dia mau tau apa yang nanti jadi. 22 Dalam itu 
ruma, kapala agama Yahudi pung bos-bos ada 
berunding deng samua orang yang urus parkara 
agama. Dong samua cari bukti ko mau cari jalan 
ko putus hukuman mati kasi sang Yesus. 80 Ma 
biar dong sorong saksi palsu yang banya ju, dong 
sonde dapa bukti apa-apa yang dong bisa pake. 
Ahirnya dong dapa saksi dua orang. *! Itu dua 
orang basaksi bilang, “Botong parna dengar ini 
Orang omong bilang, “Nanti Beta kasi rubu Ruma 

Sambayang Pusat. Ma dalam waktu tiga hari ju, 
Beta nanti kasi bangun ulang.” ” 

e2 Ais, itu kapala agama Yahudi pung bos besar 
bangun badiri di muka samua orang yang dudu 
di situ. Ju dia tanya sang Yesus bilang, “Lu su 
dengar banya orang tudu sang Lu. Ma akurang ko 
Lu diam-diam sa?” 3 Ma Yesus sonde manyao 
apa-apa. Ju itu bos besar tanya lai bilang, “Beta 
mau tanya ni! Ma Lu musti manyao batul-batul 
sama ke Lu ada manyao kasi Tuhan Allah yang 
idop di sorga. Ada orang yang bilang, Lu ni, 
Kristus, Tuhan Allah pung Ana yang Dia su janji 
dari dolu tu. Batul tu, ko?” 

64 Ais ju Yesus manyao bilang, “Memang batul, 
sama ke pak omong tu. Ma inga, é! Te nanti 
bosong samua dapa lia Beta, Manusia Tulen ni. 
Nanti Beta dudu di sorga di Tuhan Allah pung 
sabla kanan, ko pegang parenta sama-sama deng 
Dia yang paling kuasa. Ais itu, nanti Beta turun 
datang kambali deng awan.” ” 

65 Dengar Dia omong bagitu, ju itu bos besar 
mara mau mati, sampe dia ruPli bekin tarobe 
dia pung baju panjang. Ais dia batarea kasi tau 
samua orang yang dudu di situ bilang, “Woeh! 
Kotong sonde parlu saksi lai! Bosong su dengar 





M26:61 X Yohanis 2:19 
126:64 x Daniel 7:13 

deng bosong pung talinga sandiri, Dia pung 
omong, to! Dia su angka diri jadi Tuhan Allah 
pung Ana. Ini su hojat nil Bosong samua su tau 
bilang, iko kotong pung atoran agama, kalo ada 
orang bekin diri sama deng Tuhan, na, itu orang 
musti mati! 66 Jadi sakarang, bosong mau putus 
bilang, apa?” 

Ju dong samua batarea bilang, “Ini orang 
memang sala batul! Jadi Dia musti kana hukum 
mati!” ° 

67 Ais ada barapa orang maju ko sumbur luda 
sang Yesus. Ju dong papoko barmaen deng 
tampeleng sang Dia. P88 Ais dong ejek sang Dia 
bilang, “Weh! Lu ni, Kristus, wuang? Coba Lu rai 
doo! Sapa yang falungku sang Lu?” 


Petrus omong tiga kali bilang, dia 
sonde kanal sang Tuhan Yesus 


(Markus 14:66-72; Lukas 22:56-62; 
Yohanis 18:15-18, 25-27) 


69 Itu waktu, Petrus masi iko dudu di kintal. Ais 
ada budak parampuan satu datang omong deng 
dia bilang, “Tadi lu ju ada iko sama-sama deng 
Yesus, itu orang Nasaret, to?” 





026:66 x Kapala Agama dong pung Atoran 24:16 
P26:67 H Yesaya 50:6 

70 Ma dia manyangkal di muka orang banya tu 
bilang, “Sonde! Akurang ko lu tanya bagitu! Beta 
sonde kanal sang Dia, ma.” 71 Ais Petrus kaluar ko 
pi badiri di muka pintu pagar. 

Ju ada satu parampuan laen yang lia sang dia 
di situ. Tarus dia kasi tau sang orang di situ 
dong bilang, “We, tadi beta lia ini orang ada 
sama-sama deng Yesus, itu orang Nasaret tu.” 

72 Ju Petrus protes bilang, “Lu gila mangkali! 
Beta sonde kanal itu Orang, ma! Beta sumpa!” 

73 Sonde lama lai, orang laen dong yang ada 
di situ omong lai sang dia bilang, “Heh! Lu jang 
putar-balek lai bilang, lu sonde sama-sama deng 
itu orang! Te botong dengar lu pung balogat tu, 
parsis sama ke orang Galilea!” 

74 Ma dia mulai maki-maki, ju dia malawan 
bilang, “Weh! Beta sumpa pake Tuhan Allah 
pung nama! Beta sonde kanal itu Orang!” Pas dia 
omong bagitu, ju ayam kokorePlo. 

75 Dengar itu ayam pung kokoreflo, ju Petrus 
inga ame Yesus pung bahasa tadi bilang, “Ayam 
balóm kokoreflo, te lu su omong tiga kali bilang, 
lu sonde kanal sang Beta.” Inga ame bagitu ju, dia 
pi luar ko manangis maskakeduk. 

Dong bawa Tuhan Yesus pi gubernor Pilatus 
(Markus 15:1; Lukas 23:1-2; Yohanis 18:28-32) 


27 1 Papagi sakali, samua orang yang urus 
parkara agama tu, basakongkol ko mau 


bekin mati sang Yesus. 2Tagal itu, dong ika bawa 
sang Dia pi mangada sang gubernor Pilatus. Te 
dong mau ko gubernor hukum mati sang Dia. 4 


Yudas gantong diri, ju dia mati 
(Utusan dong pung Carita 1:18-19) 


3 Waktu Yudas tau bilang, Yesus su kana 
hukuman mati, ju dia manyasal, tagal dia yang 
jual buang sang Yesus. Ais dia kambali pi kapala 
agama Yahudi pung bos-bos, deng tua-tua adat, 
ko kasi pulang dong pung doi tiga pulu perak tu. 
4 Dia kasi tau bilang, “Beta su bardosa ni, tagal 
beta su sarakan Orang yang sonde ada pung sala 
apa-apa ju.” 

Ma dong manyao bilang, “Weh! Botong sonde 
mau toe deng lu lai! Lu sandiri yang musti 
tanggong itu dosa.” ? Ais Yudas lempar buang 
itu doi pi dalam Ruma Sambayang Pusat. Ju dia 
kaluar ko pi gantong diri sampe dia mati buang. 





927:2 “Itu waktu, orang Yahudi dong sonde ada pung hak ko 
bunu orang. Andia ko dong bawa Tuhan Yesus di pamarenta 
Roma. 


MATEOS 27 194 


6 Ju kapala agama Yahudi pung bos-bos pi 
kumpul ame itu doi yang Yudas su lempar tu. 
Dong baRlomong bilang, “Kotong sonde bole kasi 
maso kambali ini doi pi dalam peti doi, tagal 
ini doi kotor. 7 Jadi lebe bae kotong pi beli tana 
sapoRlong dari tukang bekin pareu. Kalo ada 
orang asing yang mati, deng sonde ada orang 
yang kanal sang dia, na, kotong bisa kubur sang 
dia di situ sa.” 8 Ais ju dong pake itu doi, ko pi beli 
itu tana. Andia ko sampe sakarang, orang subu 
itu tampa bilang, “Tana Dara’. " 

9 Deng bagitu, dong iko apa yang Tuhan pung 
jubir Yeremia su omong memang bilang, 

“Dong pake buang doi perak tiga pulu ko beli 

tana. 
Dong pake itu doi, tagal itu doi tu, harga beli 
orang, 
iko apa yang orang Israklel dong su putus 
memang. 

10 Itu tana dong beli dari tukang bekin pareu, 

iko Tuhan Allah pung parenta sang beta.” $ 





"27:8 H Utusan dong pung Carita 1:18-19 
“27:10 # Sakaria 11:12-13; Yeremia 18:2-4, 19:1-11, 32:6-15 

Tuhan Yesus mangada sang gubernor Pilatus 
(Markus 15:2-5; Lukas 23:3-5; Yohanis 18:33-38) 


11 Waktu itu orang dong ame bawa Yesus sampe 
di gubernor, ju dia soklal sang Yesus bilang, 
“Karmana? Lu ni, batul-batul orang Yahudi pung 
Raja, ko?” 

Yesus manyao bilang, “Batul. Pak su omong 
batul tu.” 

12 Ma waktu kapala agama Yahudi pung bos-bos 
deng tua-tua adat dong tudu banya hal sang 
Yesus, Dia sonde manyao apa-apa ju. 

13 Ais gubernor tanya sang Dia bilang, “Lu sonde 
dengar dong pung omong tu? Dong su kasi sala 
bam-banya sang Lu. Ma akurang ko Lu sonde 
balas ju?!” 

14 Ma Dia sonde manyao sadiki ju, sampe itu 
gubernor taheran-heran. 


Gubernor Pilatus kasi jato 
hukum mati sang Tuhan Yesus 
(Markus 15:6-15; Lukas 23:13-25; Yohanis 18:39—19:16) 


15 Tiap taon, kalo orang Yahudi dong bekin pesta 
Paska, orang banya dong biasa pili satu orang bui, 
ko gubernor kasi lapas sang dia. 18 Itu waktu, ada 

orang bui satu, nama Barabas. 'Samua orang su 
tau dia tu sapa, tagal dia talalu jahat. 17 Itu hari 
ju, orang banya pi gubernor Pilatus ko minta dia 
kasi lapas satu orang bui sama ke biasa. Ju Pilatus 
tanya sang dong bilang, “Bae! Ma beta kasi lapas 
sang sapa? Di sini ada Barabas, deng ada ju Yesus 
yang orang subu bilang, Kristus. Beta kasi lapas 
yang mana? Bosong pili sa.” 18 (Gubernor omong 
bagitu, te dia su tau kapala agama Yahudi pung 
bos-bos ame bawa sang Yesus kasi sang dia, 
tagal dong ada camburu deng jengkel mati sang 
Yesus.) 

19 Waktu gubernor masi pareksa itu parkara, ju 
dia pung maitua kirim pasan kasi sang dia bilang, 
“Bapa, e! Ati-ati, 6, te Yesus ni Orang yang sonde 
ada pung sala apa-apa. Gara-gara Dia, andia 
ko tadi malam beta mimpi sonde bae. Sampe 
sakarang ju beta masi rasa tar enak sakali.” 20 Ma 
itu kapala agama Yahudi pung bos-bos deng 
tua-tua adat dong tusu-tusu itu orang banya tu, 
ko dong minta gubernor kasi lapas sang Barabas, 
deng hukum mati sang Yesus. 21 Ais dia tanya 
ulang lai sang dong bilang, “Dari ini dua orang ni, 
beta lapas yang mana?” 





t27:16 + Tulisan bahasa Yunani saparu tulis bilang, “Yesus 
Barabas’, deng saparu lai tulis bilang, “Barabas” sa. 

Ju dong samua manyao rame-rame bilang, 
“Barabas! Kasi lapas sang Barabas sa!” 

22 Ais dia tanya sang dong bilang, “Kalo bagitu, 
na, beta bekin karmana deng ini Yesus, yang 
orang subu bilang, Kristus?” 

Ju dong samua batarea rame-rame bilang, 
“Paku bekin mati sang Dia di kayu palang sa!” 

23 Ais gubernor tanya lai bilang, “Ko Dia pung 
sala apa? Beta su pareksa sang Dia, ma beta 
sonde dapa Dia pung sala apa-apa ni!” 

Ma dong samua batarea lebe karas lai bilang, 
“Bekin mati sang Dia! Paku sang Dia di kayu 
palang suda!” 

24 Sonde lama ju, dia tau bilang, dia sonde bisa 
bekin apa-apa lai, te itu orang banya dong su 
mau mangamok. Andia ko dia ame aer ko cuci 
dia pung tangan di dong pung muka, deng kasi 
tau bilang, “Beta sonde tanggong ini Orang pung 
mati! Biar bosong yang musti tanggong!” Y 

25 Ju itu orang banya dong batarea manyao 
bilang, “Hoo, biar pi! Biar ko botong deng botong 
pung ana-cucu dong yang tanggong Dia pung 
dara tu!” 

26 Dengar bagitu, ju dia bilang, “Neu pi.” Ju dia 
kasi lapas sang Barabas, iko dong pung mau. Ais 
dia parenta orang jaga dong, ko pi firuk sang 








U27:24 H Carita Ulang soflal Jalan Idop 21:6-9 

Yesus pake cambuk. “Firuk abis, ju tantara dong 
ame bawa sang Yesus, ko mau pi paku bekin mati 
sang Dia di kayu palang. 


Tantara dong olok barmaen sang Tuhan Yesus 
(Markus 15:16-20; Yohanis 19:2-3) 


27 Ais itu, tantara dong hela bawa sang Yesus 
pi dong pung benteng pung kintal besar. Di 
situ, dong pange ame dong pung taman satu 
batalyon. W28 Ju dong kasi pake sang Dia satu 
baju panjang warna mera manyala. “29 Ais dong 
ame pohon baduri pung takis ko malaRle bekin 
topi. Ju dong tendes itu topi baduri pi Yesus pung 
kapala, ko bekin maen-maen sama ke dong mau 
angka raja baru pake topi jabatan. Ais dong kasi 
Dia pegang kayu satu di Dia pung tangan kanan, 
sama ke tongkat parenta. Ju dong tikam lutut 
mangada sang Dia, deng dong ejek sang Dia 





V27:26 # Tantara Roma dong pake cambuk yang bekin dari 
tali kulit binatang barapa urat. Ais dong ika tulang tajam, ko, 
tima tajam di tali pung ujung-ujung. Kalo firuk ulang-ulang 
pake itu cambuk, kulit dong takupas buang. 

W27:27 § Tantara dong pung tampa tu, dong subu dalam 
bahasa Latin bilang, praetorium. Itu tantara dong pung 
tampa sandiri di kompleks ruma jabatan. Alkitab bahasa 
Yunani bilang dong pange bakumpul dong pung taman satu 
speira. Satu speira tu, sama deng 600 tantara. 

“27:28 * Mateos tulis bilang, baju panjang ni “mera 
manyala'. Markus tulis bilang, ‘ungu’. 

bilang, “Hormat orang Yahudi pung Raja.” 30Ju 
dong buang luda sang Dia, deng ame itu tongkat 
dari Dia pung tangan, ko kadeluk barmaen Dia 
pung kapala. 3t Dong olok barmaen abis sang Dia, 
ju dong buka buang itu baju panjang. Tarus dong 
kasi pake ulang Dia pung pakean. Ais ju dong ame 
bawa sang Dia pi kaluar kota Yerusalem, ko mau 
pi paku sang Dia di kayu palang sampe mati. 


Dong paku sang Tuhan Yesus di kayu palang 
(Markus 15:21-32; Lukas 23:26-43; Yohanis 19:17-27) 


32 Waktu dong ada hela bawa sang Yesus, di 
tenga jalan dong nae katumu satu orang kota 
Kirene yang baru mau maso kota Yerusalem. 

Dia pung nama Simon. Dong paksa sang dia ko 
pikol ganti Yesus pung kayu palang. 33 Ais dong 
sampe di satu tampa, nama Golgota. (Dalam 
bahasa Aram, dia pung arti bilang, “Tampa tulang 
kapala.”) 24 Di situ dong mau kasi Yesus minum 
anggor yang su campor deng obat yang pait, ko 
biar Dia bisa tahan saki. Yesus rasa sadiki ma, ais 
Dia tola buang. Y 

35 Ais ju dong paku sang Dia di kayu palang. Ju 
tantara dong hela lot ko mau tau sapa yang dapa 





Y27:34 H Lagu Puji dong 69:22 

Dia pung pakean. 222 Ais dong dudu jaga sang Dia 
di situ. 37 Dong ju tulis di satu papan bilang, 
“INI YESUS, ORANG YAHUDI PUNG RAJA” 

Tarus dong paku itu papan di Dia pung atas 
kapala, ko kasi tau alasan kanapa ko dong hukum 
mati sang Dia. 

38 Di situ, dong ju paku bekin mati dua orang 
parampok. Satu di Dia pung sabla kanan; satu di 
Dia pung sabla kiri. 

39 Samua orang yang jalan lewat situ, lia sang 
Dia. Ju dong bekin babengko mulu ko olok sang 
Dia. 39 40 Dong eki-eki sang Dia bilang, “Hoi! Lu 
bilang Lu bisa kasi rubu Tuhan Allah pung Ruma 
Sambayang Pusat, ais kasi bangun ulang dalam 
tempo tiga hari, to? Kalo Lu batul-batul Tuhan 
Allah pung Ana, na, coba Lu kasi lapas Lu pung 
diri ko turun dari itu kayu palang su.” € 

41 Bagitu ju kapala agama Yahudi pung bos-bos, 
guru agama, deng tua-tua adat iko olok-olok sang 
Dia bilang, 42 “Dia su kasi salamat orang laen, ma 
Dia sonde bisa kasi salamat Dia pung diri sandiri, 
ó. Dia bilang, Dia tu orang IsraFlel pung Raja! Kalo 

a27:39 t Orang Yahudi pung biasa, andia, goyang dong pung 
kapala ko jadi tanda dong ada olok orang. 

bagitu, na, lebe bae Dia turun memang dari itu 
kayu palang. Kalo kotong lia bagitu, baru kotong 
parcaya sang Dia. ® Kalo Dia batul-batul Tuhan 
Allah pung Ana, biar ko 

“Dia baharap sang Tuhan Allah. 

Jadi, kalo Tuhan suka sang Dia, 
biar ko Tuhan yang kasi salamat sang 
Dia.” d 

44 Itu parampok dua orang tu, ju iko baglolok 

sang Dia bagitu. 


Tuhan Yesus pung mati 
(Markus 15:33-41; Lukas 23:44-49; Yohanis 19:28-30) 


45 Ais itu, galap gulita tutu ame itu tampa dari 
tenga hari sampe jam tiga sore. 45 Pas jam tiga 
sore, ju Yesus batarea pake bahasa Aram bilang, 
“Eli! Eli! Lema sabaktani?” (Dia pung arti bilang, 
“Beta pung Tuhan! Beta pung Allah, €! Akurang 
ko Bapa bale balakang kasi tenga sang Beta 
bagini?”) € 

47 Ada barapa orang deka-deka di situ dengar 
Dia pung suara tu. Ju dong bilang, “Hoi! Bosong 
dengar dolo. Dia ada pange sang Elia, Tuhan pung 
jubir dolu-dolu tu!” 48 Ais satu orang lari-lari pi 
ame lumut ko calop maso pi dalam anggor asam. 

Ju dia tusu itu lumut deng ujung tongkat, tarus 
sorong pi Yesus pung bibir ko Dia isap. f 

49 Ma ada orang laen lai yang omong bilang, 
“Tunggu dolo ko kotong lia coba, Elia mau datang 
kasi salamat sang Dia, ko sonde?” 

50 Ais Yesus batarea ulang lai deng suara karas, 
ju Dia mati. 

51 Di Ruma Sambayang Pusat, ada satu gorden 
besar tagantong ko pele Tuhan Allah pung Kamar 
Paling Barisi. Parsis Yesus pung putus napas, 
ju itu gorden tarobe putus bagi dua, dari atas 
sampe bawa. Jutana tagoyang, sampe batu besar 
tabala. 822 Kubur-kubur dong ju tabuka. Deng 
Tuhan Allah pung orang yang su mati, ada yang 
Dia kasi idop kambali. 8 Waktu Yesus su idop 
kambali, ju dong kaluar datang dari kuburan, ais 
maso pi Yerusalem. Banya orang dapa lia sang 
dong di situ. 

54 Di Golgota, ada komandan deng dia pung 
ana bua yang jaga Yesus di kayu palang. Waktu 
dong lia bumi tagoyang, deng samua hal yang su 
jadi tu, ju dong taku mau mati. Dong baklomong 
bilang, “Awii! Ini Orang ni, memang batul-batul 
Tuhan Allah pung Ana!” 

>> Di situ ju ada mama barapa orang, yang iko lia 
Dia pung mati dari jao. Dong su iko sang Dia dari 
Galilea, te dong yang layani sang Dia dari dolu. 
56 Dari itu mama dong, ada Maria dari kampong 
Magdala, Maria yang satu lai (andia Yakobis deng 
Yusuf pung mama), deng Sabadeus pung maitua 
(andia Yakobis deng Yohanis pung mama). " 


Dong kubur sang Tuhan Yesus 
(Markus 15:42-47; Lukas 23:50-56; Yohanis 19:38-42) 


57 Di situ ada satu orang kaya dari kampong 
Arimatea, nama Yusuf. Dia su lama iko Yesus 
pung ajaran. Naa, Yesus pung mati tu, jato kana 
deng hari Jumat. Dia pung beso kana deng orang 
Yahudi dong pung hari sambayang. Andia ko 
waktu matahari mau tanggalam, ju Yusuf cari 
jalan ko mau kasi turun memang Yesus pung 
mayat dari itu kayu palang. 58 Ais dia pi gubernor 
Pilatus, ko minta Yesus pung mayat. Ais gubernor 
parenta ko dong sarakan itu mayat sang Yusuf. 
59 Tarus Yusuf pi Golgota. Ju dia kasi turun Yesus 
pung mayat dari kayu palang tu. Ju dia bungkus 
bae-bae itu mayat deng kaen baru yang mahal. 
60 Itu waktu, orang baru pahat abis satu lobang di 
gunung batu, ko sadia memang kubur kasi Yusuf 
deng dia pung kelu dong kalo dong mati. Jadi 

Yusuf dong koko kasi maso Yesus pung mayat ko 
pi taro dalam itu lobang. Tarus dong guling ame 
satu batu bésar, ko dong tutu bae-bae itu lobang. 
Ais itu, Yusuf dong pulang. 

61 Itu waktu, Maria dari Magdala deng Maria 
yang laen tu, ju iko sampe di situ. Dong 
dudu-dudu mangada pi itu lobang. 


Gubernor suru orang ko dong jaga di 
tampa kubur Tuhan Yesus pung mayat 


62 Dia pung beso, kaná deng orang Yahudi pung 
hari barenti karja. Ju kapala agama Yahudi pung 
bos-bos deng orang Farisi dong pi mangada sang 
gubernor. 83 Dong kasi tau bilang, “Pak gub, 
botong inga waktu itu tukang tipu masi idop, dia 
ada parna bilang bagini: “Beta memang mati, ma 
lewat tiga hari ju, Beta idop kambali? '** Tagal itu, 
pak tolong suru tantara dong ko jaga bae-bae itu 
kubur sampe dia pung tiga hari. Deng bagitu, Dia 
pung ana bua dong sonde bisa mancuri ame Dia 
pung mayat, ko tipu orang bilang, Dia su idop 
kambali. Te kalo dong tipu bagitu, itu su lebe 
jahat dari dong pung tipu dolo tu, waktu dong 
bilang Dia tu, andia Kristus.” 

65 Dengar bagitu, ju gubernor manyao bilang, 
“Bae ju! Ma bosong ada pung orang jaga sandiri. 
Lebe bae pake sang dong sa, ko pi jaga bae-bae 
itu tampa.” 

66 Ais dong pi di itu tampa, deng bawa dong 
pung orang jaga. Sampe di situ, dong segel mati 
itu batu di kubur pung pintu. Ju dong suru itu 
orang ko jaga tarus itu tampa, ko orang laen jang 
datang ame itu mayat. 


Tuhan Yesus idop kambali! 
(Markus 16:1-10; Lukas 24:1-12; Yohanis 20:1-10) 


28 1 Ais hari Minggu papagi, ju Maria dari 
Magdala deng Maria yang laen tu, pi lia itu 
tampa kubur. 2 Takuju sa, bumi tagoyang hebat. 
Tuhan Allah pung ana bua satu dari sorga turun 
datang, ju dia pi guling buang itu batu bésar yang 
ada tutu itu lobang. Ais ju dia dudu di itu batu 
pung atas. ? Itu ana bua pung muka basinar sama 
ke kilat, deng dia pung pakean puti barisi. 4 Itu 
orang jaga dong taku mau mati, sampe gamatar 
dingin, deng dong sonde bisa bagarak tingka ke 
orang mati. 

5 Ju itu ana bua dari sorga tu, kasi tau sang itu 
mama dong bilang, “Bosong sonde usa taku! 

Beta tau bosong datang cari sang Yesus, itu 
Orang yang dong paku bekin mati di kayu palang 
tu. ê Ma Dia su sonde ada di sini lai. Te Dia su 
idop kambali, sama ke Dia su omong memang 
tu. Mari maso ko lia sandiri itu tampa yang dong 
taro Dia pung mayat. Itu tampa su kosong! 7 Naa, 
sakarang bosong pulang capat-capat su! Pi kasi 
tau sang Dia pung ana bua dong bilang, Yesus su 
idop kambali. Dia su jalan lebe dolo pi Galilea. 
Dong musti pi katumu deng Dia di sana, sama ke 
dolu Dia su janji memang sang dong. Parcaya sa. 
Pulang su ko kasi tau apa yang beta omong ni!” 

8 Ju itu mama dong lari kaluar kasi tenga itu 
tampa. Dong rasa taku, ma dong ju ada rasa 
sanang. Dong pulang capat-capat ko lapor itu hal 
samua sang Dia pung ana bua dong. 

9 Ma sampe di tenga jalan, takuju sa Yesus 
datang katumu sang dong. Dia omong bilang, 
“Saloom!” Lia bagitu, ju dong datang deka-deka 
ko pal6 Dia pung kaki, deng semba sang Dia. 19 Ju 
Dia omong bilang, “Jang taku, e! Pi kasi tau Beta 
pung ana bua dong, ko dong pi tunggu sang Beta 
di Galilea.” 


Orang jaga dong pi lapor soPlal apa yang su jadi 
di tampa kubur Tuhan Yesus pung mayat 


11 Waktu itu mama dong masi di tenga jalan, ju 
itu orang jaga dong kambali pi kota. Dong pi lapor 

di kapala agama Yahudi pung bos-bos, samua hal 
yang su jadi tu. 12 Ju itu bos-bos ator siasat deng 
tua-tua adat dong, ko tempel doi bam-banya di 
itu orang jaga dong, ko tutu dong pung mulu. 

13 Itu bos dong kasi tau bilang, “Bagini. Kalo 
orang tanya, na, bosong musti manyao bilang, 
malam-malam bosong ada tidor sonu. Tau-tau, 
te Dia pung ana bua dong datang mancuri ame 
Dia pung mayat. 14 Deng kalo pak gub dengar itu 
hal, na, bosong jang taku, te nanti botong yang 
ator sang bapatua.” 

15 Ju itu orang jaga dong ame itu doi. Dong 
bekin iko itu bos-bos dong pung mau. Andia ko 
sampe sakarang orang Yahudi dong masi parcaya 
itu carita putar-balek tu. 


Tuhan Yesus pi katumu deng 
Dia pung ana bua dong 


(Markus 16:14-18; Lukas 24:36-49; Yohanis 
20:19-23; Utusan dong pung Carita 1:6-8) 


16 Dengar abis itu mama-mama dong pung 
laporan, ju Yesus pung ana bua sablas orang tu, 
pi propinsi Galilea ko katumu deng Dia di satu 
gunung, iko Dia pung janji. K17 Waktu dong lia 
sang Dia di sana, ju dong semba sang Dia. Biar 
bagitu, ma masi ada yang pung hati bacabang. 

18 Ju Dia datang deka-deka sang dong, ais 
omong bilang, “Tuhan Allah su kasi Beta kuasa, 
ko Beta parenta samua yang ada di sorga, deng 
samua yang ada di dunya. 1” Jadi bosong pi 
mana-mana, na, bosong musti kasi tau samua 
suku-bangsa Beta pung Carita Bae. Bosong musti 
ajar bae-bae sang dong ko biar dong jadi Beta 
pung ana bua. Deng bosong musti sarani sang 
dong ko jadi tanda bilang, dong su taflika deng 
Bapa, deng Dia pung Ana, deng Dia pung Roh 
yang Barisi. '20 Deng ajar sang dong ko bekin 
iko samua parenta yang Beta su kasi tau sang 
bosong. Inga, é! Beta ada tarus-tarus di bosong 
pung teng-tenga, sampe ini dunya kiamat.” 





28:19 # Utusan dong pung Carita 1:8 


Tuhan Yesus pung Carita Bae 
iko 
Markus 


1 1 Ini carita bae. Ini, Tuhan Allah pung Ana 
Mpung carita. Dia pung nama Yesus Kristus, 
yang Tuhan Allah su tunju memang dari dolu. Dia 
pung carita mulai bagini: 


Yohanis Tukang Sarani buka 
jalan kasi sang Tuhan Yesus 


(Mateos 3:1-12; Lukas 3:1-18; Yohanis 1:19-28) 


2 Yesus balóm mulai Dia pung karjá, te Tuhan 
Allah su utus satu orang, nama Yohanis. Yohanis 
musti pi sadia jalan kasi Yesus pung datang. Te 
dolu-dolu, Tuhan Allah su pake Dia pung jubir 
satu, nama bali Yesaya. Dia su tulis memang 
bilang: 

“Dengar, ó! Beta suru Beta pung orang satu, ko 

pi buka jalan kasi sang Lu." 

3 Itu orang nanti pi tampa sunyi, ko batarea 

bilang: 

'Samua orang siap-siap bekin bae jalan, ko 
tarima Tuhan pung datang! 
Bekin lurus jalan ko sambut sang Dia.” ° 

4 Orang biasa pange sang Yohanis, Tukang 
Sarani. Dia tenga di tampa sunyi. Dia pung 
pakean bekin dari onta pung bulu. Dia pung ika 
pinggang bekin dari binatang pung kulit. Dia pung 
makanan, kalamak deng madu utan. (Yohanis 
pung cara idop ni, sama ke bafi Elia dolu-dolu.| P 

Itu waktu, banya orang dari kota Yerusalem, 
deng propinsi Yudea pung isi samua, datang 
katumu deng Yohanis di dia pung tampa. Dong 
datang ko mau lia sang Yohanis deng mau dengar 
dia pung ajaran. Yohanis kasi tau sang dong 
bilang, “Bosong musti mangaku deng kasi tenga 
bosong pung sala samua, ko biar Tuhan Allah 
hapus buang itu sala dong. Ais bosong musti 
sarani dolo, ko jadi tanda bilang, bosong su 
babae deng Tuhan.” 

Dengar abis bagitu, ju dong mangaku sala, ais 
dia sarani sang dong di kali Yarden. 

5 (1:4) € (1:4) 7 Dia kasi tau bilang, “Nanti ada 
satu Orang yang lebe hebat dari beta mau 
datang. Biar cuma jadi Dia pung tukang suru-suru 

sa ju, beta sonde pantas. 98 Beta cuma bisa sarani 
sang bosong pake aer sa, ma nanti Dia bekin lebe 
dari beta, te Dia bekin ponu bosong pung hati 
deng Tuhan pung Roh yang Barisi.” 


Yohanis sarani sang Tuhan Yesus 
(Mateos 3:13-17; Lukas 3:21-22) 


9 Itu waktu, Yesus datang dari kampong Nasaret 
di propinsi Galilea ko katumu sang Yohanis. Ju 
Yohanis sarani sang Dia di kali Yarden. 19 Waktu 
Yesus kaluar dari aer, takuju ju, dapa lia langit 
tabuka. Ais ju Tuhan pung Roh turun pi Dia, sama 
ke burung pompa. 1! Ju dapa dengar Tuhan Allah 
pung suara dari langit bilang, 

“Lu ni, Beta pung Ana sayang. 

Lu salalu bekin sanang sang Beta. 


nr 


Setan dong pung bos goda 
Tuhan Yesus di tampa sunyi 


(Mateos 4:1-11; Lukas 4:1-13) 


12 Ais itu, Tuhan pung Roh hela bawa sang Yesus 
pi tampa kosong yang sunyi. 13 Di situ ju ada 





q1:7 + Tulisan bahasa Yunani asli tulis bilang, “tondo ko buka 
dia pung tali sapatu sa ju beta sonde pantas.” Dia pung arti 
bilang, Yohanis cuma orang kici sa, biar jadi Tuhan Yesus 
pung tukang suru-suru sa ju, dia sonde pantas. 

binatang utan dong. Yesus tenga di itu tampa 
ampa pulu hari. Di situ, setan dong pung bos 
datang goda sang Yesus ko iko sang dia, ma tar 
ontong. Ais itu ju, Tuhan Allah pung ana bua dari 
sorga datang urus sang Dia. 


Tuhan Yesus pi Galilea ko 
kasi tunju Tuhan Allah pung jalan 


(Mateos 4:12-22; Lukas 4:14-15, 5:1-11) 


14 Tempo hari, dong kasi maso sang Yohanis 
Tukang Sarani pi dalam bui abis, ju Yesus pi 
propinsi Galilea, ko kasi tau Tuhan Allah pung 
Kabar Bae di sana. 1? Dia omong bilang, 

“Dengar, o! Sakarang Tuhan pung waktu su 

sampe! 
Sakarang samua orang dapa tau bilang, 
Tuhan Allah ada pegang parenta. 
Andia ko bosong musti barenti suda deng 
bosong pung putar-balek, 
ko bale iko sang Tuhan. 
Ais ju parcaya sang Dia pung Kabar Bae 
ni, suda.” $ 


Tuhan Yesus pange nalayan ko iko sang Dia 


16 Satu hari, Yesus jalan iko dano Galilea pung 
pinggir. Dia dapa lia satu orang, nama Simon, 

deng dia pung adi, nama Anderias. Dong dua ada 
jala ikan. Itu dong pung karja hari-hari. 17 Yesus 
pange sang dong bilang, “We! Mari ko iko sang 
Beta suda! Bosong biasa cari ikan, ma sakarang 
Beta mau bekin sang bosong jadi tukang cari 
jiwa.” 18 Dengar abis bagitu ju, dong dua kasi 
tenga itu jala, ko piiko memang sang Dia. 

19 Ais itu, Yesus jalan tarus sadiki lai, ju Dia 
dapa lia Sabadeus pung ana-ana dong. Yang kaka 
pung nama Yakobis, deng dia pung adi, nama 
Yohanis. Dong dua ada ator bekin bae pukat 
dalam parahu. 20 Yesus pange sang dong dua 
bilang, “We! Mari ko iko sang Beta.” Jadi dong 
dua jalan kasi tenga dong pung papa deng dong 
pung orang karja dong di atas parahu. Ju dong pi 
iko sang Dia. 


Tuhan Yesus usir kasi kaluar setan 
dari satu orang di kota Kapernaum 


(Lukas 4:31-37) 


21 Ais Yesus deng itu ampa orang yang iko sang 
Dia, sampe di kota Kapernaum. Waktu orang 
Yahudi dong pung hari sambayang, tju Yesus 
maso pi dalam ruma sambayang ko mangajar di 
situ. 22 Dengar Dia pung omong, samua orang 

dong taheran-heran, te Dia tau batul itu ajaran 
pung isi. Itu beda deng orang Yahudi pung guru 
agama dong. " 

23 Itu waktu, ada satu orang yang takaná setan. 
Dia ju iko maso dalam ruma sambayang, ais itu 
setan di dalam itu orang batarea bilang, ** “Woi! 
Yesus, orang Nasaret! Lu ada pung urusan apa 
deng botong! Lu datang ko mau bekin ancor sang 
botong, ko? Botong kanál sang Lu. Lu ni, Orang 
yang dolu Tuhan Allah janji ko mau kirim datang. 
Lu ni, Tuhan pung Orang Barisi yang sonde ada 
pung sala.” 

25 Ma Yesus masparak sang dia bilang, “Tutu lu 
pung mulu! Kaluar dari itu orang!” 

26 Ju itu setan bekin ame itu orang pung badan 
batahela karás-karás. Ju dia kaluar dari itu orang 
deng batarea kuat-kuat. *” Ais ju samua orang 
dalam itu ruma sambayang tanganga. Ju dong 
samua baklomong bilang, “We! Ini apa ni? Dia 
parenta setan dong ko kaluar, ju dong iko Dia 
pung mau. Ini ajaran baru, ko? Bapatua pung 
omong, hebat, ó!” 

28 Ju orang dong mulai bacarita kuliling dari 
mulu pi mulu, tasiar sampe di samua kampong di 
propinsi Galilea. 





U1:22 x Mateos 7:28-29 


MARKUS 1 215 


Tuhan Yesus bekin bae Petrus pung 
mama mantu, deng banya orang dong 


(Mateos 8:14-17; Lukas 4:38-41) 


29 Waktu dong kaluar dari itu ruma sambayang 
ju, Yesus pi di Simon deng Anderias pung ruma. 
Yakobis deng Yohanis pi sama-sama deng dong. 
30 Simon pung mama mantu ada saki damam, ko 
ada tidor di koi. Jadi waktu Yesus deng Dia pung 
ana bua dong maso di itu ruma, ju orang datang 
kasi tau bilang, “Mamatua ada saki damam.” 

31 Ais itu, Yesus pi lia mamatua, ju pegang dia 
pung tangan, ko tolong kasi bangun sang dia. Ju 
dia pung damam ilang memang. Ais ju mamatua 
kaluar pi urus sang dong. 

32 Waktu matahari mulai tanggalam, orang dong 
datang bawa dong pung orang saki, deng dong 
pung orang yang takana setan dong. Dong bawa 
pi Yesus ko minta tolong. 33 Sampe manusia satu 
kota pung isi datang makarubu di muka itu ruma. 
34 Itu orang dong pung panyaki macam-macam, 
ma Yesus bekin bae samua. Deng Dia usir kasi 
kaluar setan jahat pung banya lai. Ma Dia sonde 
kasi loos itu setan dong baklomong, te dong ju 
ada kanal sang Dia na. 

Tuhan Yesus kuliling di kampong laen dong, ko 
kasi tau Tuhan Allah pung Kabar Bae 


(Lukas 4:42-44) 


35 Dia pung beso amper siang, masi galap buta, 
Yesus su bangun ko jalan kaluar dari itu ruma. Dia 
pi satu tampa sunyi ko sambayang, baFlomong 
deng Tuhan Allah. 38 Waktu Simon dong bangun, 
sonde dapa lia sang Yesus, ju dong pi cari sang 
Dia. 2? Waktu dong dapa katumu sang Dia, ju 
dong bilang, “Papa, banya orang ada cari sang 
Papa.” 

38 Ma Dia manyao bilang, “Itu ju bae. Ma lebe 
bae kotong pi kampong-kampong laen dolo, yang 
deka-deka di sini. Te Beta mau kasi tau Kabar Bae 
sang dong ju. Ko itu Beta pung tugas na.” 

39 Ais ju Dia jalan kuliling itu propinsi Galilea, 
ko kasi tau Kabar Bae dari Allah di dong pung 
ruma-ruma sambayang. Deng Dia ju usir kasi 
kaluar setan dari orang dong. Vv 


Tuhan Yesus bekin bae satu orang panyaki kusta 
(Mateos 8:1-4; Lukas 5:12-16) 


40 Itu waktu, ada satu orang panyaki kusta 
datang sang Yesus. Ju dia tikam lutut ko minta 
tolong sang Yesus bilang, “Papa, é! Tolong beta 

dolol Te beta tau, Papa bisa kasi ilang beta pung 
panyaki ni, ko biar orang jang noju lai sang beta. 
Asal Papa mau.” 

41 Ais ju Yesus jato kasian itu orang, ju Dia 
sorong tangan ko raba sang dia bilang, “Memang, 
Beta mau! Naa, lu bae suda!” 42 Takuju sa, itu 
orang pung panyaki ilang. Ais ju dia bae memang. 
43 Ju Yesus suru itu orang ko pulang, deng kasi 
inga sang dia “bilang, “Inga bae-bae! Lu su bae, 
ma sonde bole kasi tau sapa-sapa, é! Lu musti iko 
bali Musa pung parenta dolu. Jadi pi di kapala 
agama dolo, ko dia pareksa sang lu pung badan, 
ko lia lu pung panyaki ilang batul, ko sonde. Ais 
itu, lu musti kasi persembahan tanda tarima kasi, 
ko orang samua tau bilang, lu su bae batul.” W 

45 Ma itu orang kaluar abis ju, dia pi bacarita 
kuliling di mana-mana. Ais ju orang banya 
cari ko katumu sang Yesus, sampe-sampe Dia 
sonde bisa tunju muka di kota. Jadi Dia tenga 
di tampa-tampa sunyi di luar kota sa. Ma dari 
mana-mana, orang maen malele datang tarus, ko 
mau katumu sang Dia. 





W1:44 H Kapala Agama dong pung Atoran 14:1-32 

Tuhan Yesus bekin bae orang lumpu 
(Mateos 9:1-8; Lukas 5:17-26) 


1 Lewat barapa hari ju, Yesus pi ulang lai di 

Kapernaum. Ju orang kasi tau di mana-mana 
bilang, Dia su ada di ruma. 2Ais orang dong 
datang dari mana-mana, ju dong makarubu 
sampe basesak dalam ruma. Di muka pintu ju, 
basesak. Ais itu, Yesus kasi tau sang dong Tuhan 
Allah pung mau. 

3 Yesus masi baRlomong, ju ada ampa orang 
dorok bawa satu orang lumpu ko pi Dia. 4Ma 
tagal su talalu banya orang, andia ko dong sonde 
bisa bawa itu orang sampe di Yesus pung muka. 
Ju dong nae pi atas ruma, ko bongkar atap pas di 
atas Yesus pung kapala. Waktu atap tabuka, ju 
dong kasi turun sang itu orang lumpu deng dia 
pung tikar. ** Waktu Yesus lia sang dong, Dia tau 
dong parcaya batul-batul sang Dia. Ju Dia kasi tau 
sang itu orang lumpu bilang, “Ana, €! Beta su kasi 
ampon lu pung sala dong!” 

6 Ma di situ ada dudu barapa orang guru agama 
Yahudi. Waktu dong dengar Yesus pung omong 
tu, dong rasa tar enak dalam hati. ' Ais dong 
baklomong bilang, “Ko ini orang pung barani 
omong bagitu lai! Cuma Tuhan Allah sa, yang bisa 





“2:4 * Dong pung tikar, dong bekin dari bahan yang kuat. 

kasi ampon orang dong pung sala. Ma ini orang 
pung omong tu, bekin diri sama ke dia Tuhan 
Allah sa. Dia su hojat tu!” 

8 Ma Yesus su tau memang dong pung hati. Ais 
Dia omong bilang, “Bosong jang pikir bagitu! 

9 Mana lebe gampang? Kalo Beta kasi tau sang 
ini orang lumpu bilang, “Lu pung sala su dapa 
ampon; bosong sonde tau kalo jadi bagitu, 

ko sonde. Ma kalo Beta bilang, “Bangun suda! 
Angka lu pung tikar ko pulang. Kalo dia bangun 
memang, bosong baru dapa lia bukti bilang, Beta 
ni, Manusia Tulen. Deng Beta ada pung kuasa 
deng hak ko kasi ampon orang pung sala.” 

Ais itu ju, Yesus kasi tau sang itu orang lumpu 
bilang, 10 (2:9) 11 “Lu dengar, é! Sakarang lu su 
bae! Jadi bangun, angka tikar ko pulang su, é.” 

12 Dengar bagitu, ju itu orang bangun memang. 
Ais dia angka dia pung tikar, ju jalan kaluar. 
Samua orang di situ lia deng dong pung mata 
biji. Ju dong samua tanganga, ko bilang, “Awii! 
Botong baru parna lia yang bagini, 0! Tuhan Allah 
memang pung hebat lai!” 


Tuhan Yesus pange sang Lewi ko iko sang Dia 
(Mateos 9:9-13; Lukas 5:27-32) 


13 Ais itu ju, Yesus pi ulang lai di dano Galilea 
pung pinggir. Banya orang datang katumu sang 

Dia, ju Dia kasi tau sang dong Tuhan Allah pung 
mau. 

14 Di situ, ada satu orang, nama Lewi, Alpius 
pung ana. Dia karja di tampa bayar bea kasi sang 
pamarenta Roma. Pas Yesus jalan lewat di situ, 
Dia dapa lia sang Lewi. Ju Dia bilang, “Wel Mari 
ko iko sang Beta!” 

Dengar Yesus bilang bagitu ju, Lewi bangun ko 
iko memang sang Dia. 

15 Ais itu ju, Yesus dong ada dudu makan di 
Lewi pung ruma, sama-sama deng Lewi pung 
taman tukang tagi bea dong. Ada orang laen ju, 
yang orang Yahudi anggap orang tar bae dong, 
iko makan deng dong. Dari itu orang yang dudu 
makan dong, ada banya yang suka dengar sang 
Yesus. 

16 Itu waktu, ada guru agama dari partei Farisi 
barapa orang, dapa lia Yesus dudu makan deng 
tukang tagi bea, deng itu orang sonde bae dong. 
Ju dong tanya sang Dia pung ana bua dong 
bilang, “Akurang ko bosong pung Guru dudu 
makan deng itu orang tukang tagi bea, deng itu 
orang tar bae dong?” 

17 Ma Yesus dapa dengar dong batanya bagitu, 
ju Dia manyao bilang, “Orang saki memang 
parlu dokter, ma orang su bae sonde parlu. Beta 
datang ko urus orang yang tar bae dong. Ma 

sonde datang ko urus orang yang su rasa diri 
batul dong.” 


Tuhan Yesus pung ajaran baru, laen 
dari orang Farisi dong pung ajaran 


(Mateos 9:14-17; Lukas 5:33-39) 


18 satu kali, orang dari partei agama Farisi dong 
ada puasa. Dong lia Yohanis Tukang Sarani pung 
ana bua dong ju ada puasa. Ma dong sonde lia 
Yesus pung ana bua dong puasa sama ke dong. 
Ais dong pung orang datang katumu deng Yesus 
ko batanya bilang, “Papa. Botong ada puasa. 
Yohanis pung orang dong ju puasa. Ma, akurang 
ko Papa pung ana bua dong sonde puasa?” 

19 Ju Yesus manyao bilang, “Memang bosong 
su tau, kalo ada pesta kawin, tamu dong sonde 
puasa, ma dong makan sampe kinyang. Kalo 
baroit laki-laki masi ada di situ, tantu dong 
samua makan rame-rame. 20 Ma nanti satu kali, 
kalo orang laen tangkap bawa itu baroit laki-laki 
dolo, dia pung taman dong rasa susa, baru dong 
puasa.” 

21 Ais ju Yesus tamba satu umpama bilang, 
“Orang sonde tempel ko jaet kaen baru di baju 
lama. Te nanti kalo cuci, itu kaen baru takundur, 
ko bekin tamba tarobe lai itu baju lama. 22 Sama 
ju, ke orang sonde isi tuak baru pi dalam haik 
yang su lapuk. Te nanti itu haik pica, ju itu tuak 

malele buang. Jadi tuak baru musti poPla pi 
dalam haik yang baru.” Y[Deng bagitu, Yesus ajar 
sang dong bilang, Dia pung ajaran baru, jang 
kasi campor deng orang Farisi dong pung ajaran 
lama.) 


Tuhan Yesus pung ana bua dong ketu ame 
padi-gandum pas deng hari barenti karja 


(Mateos 12:1-8; Lukas 6:1-5) 


23 Satu kali, pas deng orang Yahudi pung hari 
sambayang, Yesus ada jalan lewat iko kabón. Ju 
Dia pung ana bua dong ketu ame padi-gandum 
ko makan. 224 Ma orang Farisi dong dapa lia, ais 
ju dong kasi tau sang Yesus bilang, “Akurang 
ko lu pung ana bua dong langgar kotong pung 
atoran agama? Dong ada ketu padi-gandum pas 
deng hari barenti karjá! Bosong sonde bole bekin 
bagitu!” 

25 Dia manyao bilang, “Karmana, 6? Bosong 
sonde inga balli Daud pung carita tu. Itu waktu, 
bapatua Abiatar jadi kapala agama Yahudi dong 
pung bos besar. Bakli Daud deng dia pung ana bua 
dong pung paru su karoncong sampe lapar mau 
mati. Ju dong maso pi dalam Tuhan Allah pung 





Y2:22 # Alkitab bahasa Yunani tulis bilang, “jang isi aer 
anggor yang baru pi dalam tas kulit yang lama, ko jang 
sampe dia pica ko tarobe.” 


12:23 H Carita Ulang soflal Jalan Idop 23:25 

Tenda Sambayang, ko ame itu roti yang kapala 
agama dong su kasi sang Tuhan, ko dong makan. 
Padahal cuma kapala agama dong sa yang bole 
makan, ma orang laen sonde bole. Ais bali Daud 
dong makan, ma sonde ada orang kasi sala sang 
dong.” 3 

26 (2:25) 27 Ju Yesus kasi tau tamba bilang, 
“Bosong jang lupa bilang, Tuhan Allah bekin hari 
barenti karja ko jadi berkat, ko tolong kotong 
manusia. Ma Dia sonde bekin kotong manusia ko 
cuma iko hari barenti karja pung atoran sa. 28 Jadi 
Beta ni, Manusia Tulen. Beta yang ada pung hak 
ko bilang manusia bole, ko, sonde bole bekin 
apa-apa pas deng hari barenti karja.” 


Tuhan Yesus bekin bae orang, 
pas deng hari barenti karja 


(Mateos 12:9-14; Lukas 6:6-11) 


1 Ais itu ju, Yesus kambali lai pi ruma 
3 sambayang. Di situ Dia lia ada satu orang 
yang dia pung tangan mati sablá. ? Di situ ju, ada 
barapa orang yang cari-cari jalan ko mau kasi sala 
sang Yesus. Jadi dong tarús lur-lur sang Dia, ko 
mau tau Dia mau bekin bae itu orang, pas deng 
hari barenti karjá, ko sonde. 





92:25 H 1 Samuel 21:1-6; Kapala Agama dong pung Atoran 
24:9 

3 Ju Yesus pange sang itu orang yang tangan 
mati sabla bilang, “Mari ko lu badiri di muka sini.” 

4 Ju Dia tanya sang itu orang dong samua bilang, 
“Kalo iko kotong pung atoran agama, kotong bole 
bekin apa, pas deng hari barenti karja? Kotong 
bekin bae, ko sonde? Kotong bekin bae orang, 
ko, bunu bekin mati?” Ma dong samua diam sa. 

> Tarus ju Yesus pung hati talalu susa, tagal dong 
lebe pusing dong pung atoran, ma sonde toe 
deng itu orang yang tangan mati sabla. Ju Dia 
mara ko pefle mata lia kuliling sang dong. Ais ju 
Dia kasi tau itu orang bilang, “Sorong lu pung 
tangan suda!” Itu orang sorong dia pung tangan, 
ju takuju sa, dia pung tangan bae memang. 

6 Ais ju itu orang Farisi dong kaluar kasi tenga 
itu ruma sambayang. Ju dong pi basakongkol 
deng orang dari partei politik Herodes, ko cari 
jalan mau bunu mati sang Yesus. 


Tuhan Yesus bekin bae banya 
orang di dano pung pinggir 


7 Satu kali, Yesus deng Dia pung ana bua 
dong ondor pi dano Galilea pung pinggir. Ma 
tagal orang banya su dengar apa yang Dia 
su bekin, andia ko dong samua datang dari 
kampong-kampong ko iko sang Dia. Dong datang 
dari propinsi Galilea, propinsi Yudea, deng 
propinsi Idumea. Ada orang laen ju datang dari 

kota Yerusalem, kota Sidon, deng kota Tirus. 
Deng ada yang laen ju datang dari kali Yarden 
pung sabla matahari nae. Dong samua cari ko 
bakatumu deng Dia. 8 (3:7) ? Tagal orang dong 
bagitu banya, sampe Yesus suru Dia pung ana 
bua dong ko sadia kasi sang Dia satu parahu. Dia 
mau baklomong di atas parahu, ko dong samua 
dapa dengar, deng Dia sonde tapele. 

10 Dolu Dia parna bekin bae banya orang saki. 
Andia ko sakarang samua orang saki dong datang 
baseti ko mau raba sang Dia. P11 Waktu orang 
yang setan su maso dong dapa lia sang Dia, tarus 
dong jato sampe muka kana tana di Yesus pung 
muka. Ais ju dong batarea bilang, “Lu ni, memang 
Tuhan Allah pung Ana!” 

12 Ma Dia larang karas sang dong bilang, 
“Bosong jang kasi tau orang bilang, Beta ni sapa!” 


Tuhan Yesus pili ame dua 
blas orang jadi Dia pung ana bua 


(Mateos 10:1-4: Lukas 6:12-16) 


13 Ais ju Yesus nae pi atas satu gunung. Dia 
pange ame barapa orang yang kana deng Dia 
pung hati. Ju dong datang sang Dia. 14 Tarus Dia 
tunju ame dua blas orang. Dia bilang sang dong, 
“Beta pili sang bosong ko iko tarus sang Beta, ko 





b3.10 # Markus 4:1: Lukas 5:1-3 

jadi Beta pung utusan. Beta ju mau suru sang 
bosong ko pi kasi tau Tuhan Allah pung pasan di 
samua orang. 1° Deng Beta mau kasi kuasa sang 
bosong, ko bosong bisa usir setan dari orang 
dong.” 

16 Itu dua blas orang dong pung nama, andia: 
Simon (yang Yesus ju kasi nama, Petrus), 
Yakobis, 

Yohanis, (Yakobis deng dia pung adi Yohanis 
ni, dong dua, Sabadeus pung ana. Yesus 
kasi nama sang dong dua ‘Boanerges’, dia 
pung arti sama ke guntur”) € 

Anderias, 

Filipus, 

Bartolomeos, 

Mateos, 

Tomas, 

Yakobis (Alpius pung ana), 

Tadius, 

Simon (yang iko partei politik Selot), 9 





(3:16 “ a: Tulisan bahasa Yunani ada tulis bilang, “guntur 
pung ana, deng dia pung arti “sifat sama ke guntur’. Barapa 
orang yang pintar dong basangka bilang, ini Yakobis deng 
Yohanis dong pung suara karas sama ke guntur, ko, dong 
suka masparak sama ke guntur na. 

03.16 + b: Partei Selot ni cari jalan ko dong mardeka dari 
Roma pung pamarenta. Dong ju kasi nama ini partei bilang, 
‘Patriot’. 

deng Yudas Iskariot (dia ni yang nanti jual 
buang sang Yesus). 


Guru agama dong kasi sala sang 
Tuhan Yesus bilang, itu setan dong 
pung bos yang kasi kuasa sang Dia 


(Mateos 12:22-32; Lukas 11:14-23, 12:10) 


17 (3:16) 18 (3:16) 19 (3:16) 20 Ais itu, Yesus deng 
Dia pung ana bua dong turun kambali dari itu 
gunung. Ju dong maso pi dalam ruma. Ma orang 
banya datang makarubu lai sang Yesus, sampe 
dong su sonde sampat makan lai. 2! Lia bagitu 
ju, orang bilang, “Coba lia sang Yesus dolo. Dia 
su lupa urus diri.” Tagal Dia pung kelu dong su 
dengar orang baklomong bagitu, andia ko dong 
datang mau ame bawa sang Dia. 

22 itu waktu, guru agama dong dari Yerusalem 
datang ko kasi tau orang di situ bilang, “Weh! 
Bosong jang iko-iko sang itu Yesus. Te Dia bisa 
usir setan bagitu, tagal Dia dapa kuasa dari 
setan dong pung bos, yang orang biasa pange 
Balsebul.” e 

23 Yesus dengar bagitu, ju Dia pange ame sang 
dong samua, ko bilang, “Sonde maso akal! 
Karmana ko setan dong pung bos bisa usir dia 
pung diri sandiri? Sonde bisa! 24 Kalo dalam satu 





“3:22 x Mateos 9:34, 10:25 

karajaklan, dia pung rakyat dong baku hantam, 
karmana ko itu karajaklan masi bisa batahan? 
Sonde bisa! 25 Deng kalo isi ruma dong satu 
baraklu deng satu, karmana ko dong masi bisa 
batahan? Sonde bisa! 28 Bagitu ju kalo setan dong 
satu bamusu deng satu, pasti dong tapica-pica. 
Kalo bagitu, na, dong ancor-ancor! 

27 Kalo orang mau datang rampok barang di 
satu orang kuat pung ruma, dia musti ika mati itu 
tuan ruma dolo. Abis, baru dia bisa rampok itu 
orang pung barang. f 

28 Jadi Beta kasi tau memang sang bosong: 
Tuhan Allah su sadia hapus buang orang dong 
pung sala. Deng kalo orang omong tar bae-bae 
soklal orang laen, Tuhan Allah masi sadia kasi 
ampon sang dia. 29 Ma kalo ada orang yang 
barani omong tar bae-bae kasi Tuhan Allah pung 
Roh yang Barisi, Tuhan Allah sonde kasi ampon 
lai dia pung sala tu, sampe kiamat ju!” 8 

30 Yesus bilang bagitu, tagal dong su cap ame 
sang Dia bilang, “Itu Orang su kana setan!” 





f3:27 Ł Deng bagitu, Yesus kasi tau bilang, Dia lebe kuat dari 
setan dong pung bos, yang dong biasa pange deng nama 
“Balsebul'. 


83:29 H Lukas 12:10 

Orang yang iko Tuhan Allah pung mau, dong tu, 
batul-batul Tuhan Yesus pung kelu 


(Mateos 12:46-50; Lukas 8:19-21) 


31 Ais ju Yesus pung mama deng Dia pung adi 
dong datang pi itu ruma, ko mau katumu deng 
Dia. Di sana dong badiri sa di luar ruma ko suru 
orang pange sang Dia. 22 Itu waktu, Yesus ada 
dudu baklomong deng banya orang. Ju orang 
datang kasi tau bilang, “Papa, ó! Papa pung 
mama deng adi-adi dong ada di luar. Dong mau 
katumu deng Papa.” 

33 Ma Yesus manyao bilang, “Beta pung mama 
deng Beta pung sodara yang batul tu, sapa?” 

34 Ais Dia lia pi itu orang yang dudu kuliling sang 
Dia. Ju Dia omong bilang, “Bosong samua ni, Beta 
pung mama deng Beta pung sodara yang batul. 
35 Te sapa yang bekin iko Tuhan Allah pung mau, 
na, dong tu, batul-batul Beta pung kelu.” 


Tuhan Yesus kasi umpama soPal 
bibit di macam-macam tana 


(Mateos 13:1-9; Lukas 8:4-8) 


4 1 Satu kali, Yesus pi lai di dano Galilea. Ju 
orang banya sakali datang makarubu sang 
Dia. Ais Dia nae pi dudu di atas satu parahu yang 
ada balabu di situ, ko mangajar. Itu orang di 

darat dong samua dengar sang Dia. "2 Ju Dia ajar 
bam-banya sang dong pake umpama bilang, 

3 “Bosong dengar bae-bae, 6! Ada satu orang 
pi siram bibit di dia pung kabon. “Waktu dia 
siram itu bibit dong, ada yang jato di jalan. Ju 
burung-burung dong datang ko toto bekin abis 
itu bibit. > Ma ada bibit saparu jato kana di tana 
babatu. Itu bibit banupuk capat. Ma tagal itu 
tana tipis, waktu matahari nae, ju itu nupuk 
dong mamalek ko mati karing. Te dong pung akar 
sonde maso sampe dalam na. 

7 Ada bibit saparu lai jato di tenga rumput 
baduri. Ju itu rumput baduri dong gepe bekin 
mati itu nupuk, sampe sonde bisa babua. 8 Ma 
ada bibit saparu laijato kana di tana isi. Itu bibit 
dong banupuk, abis ju dong jadi besar sampe 
babua. Ada yang kasi bale hasil tiga pulu kali, 
ada yang anam pulu kali, deng ada yang sampe 
saratus kali. 

9 Jadi bosong sapa yang ada talinga na, dengar 
babae, 6!” 





h4:1 H Lukas 5:1-3 

Akurang ko Tuhan Yesus 
baZlomong pake umpama 


(Mateos 13:10-17; Lukas 8:9-10) 


10 Ais ju waktu Yesus su sandiri, Dia pung ana 
bua dua blas orang, deng barapa orang laen 
yang su dengar Dia pung ajaran tu, dong datang 
katumu sang Dia. Dong minta Dia kasi tau itu 
umpama pung arti. 11 Ju Yesus manyao bilang, 
“Tagal bosong mau tau batúl-batúl Tuhan Allah 
pung parenta, andia ko Beta kasi tau memang itu 
umpama pung arti. Ma kalo orang laen, na, Beta 
ajar deng umpama sa. 12 Itu orang laen dong 
sama ke yang Tuhan Allah pung jubir su tulis 
memang bilang, 

“Dong su lia, ma sonde mau mangarti. 

Dong su dengar, ma sonde mau tau. 
Biar ko dong sonde usa parcaya sang Tuhan, 
ko Tuhan sonde parlu kasi ampon sang dong 


IN j 


lai 


Tuhan Yesus kasi tau itu umpama bibit pung arti 
(Mateos 13:18-23; Lukas 8:11-15) 


13 Ais ju Yesus kasi tau sang dong itu umpama 
pung arti bilang, “Kalo bosong balêm tangkap 
ame ini umpama pung arti na, karmana ko 





14:12 H Yesaya 6:9-10 

bosong bisa tangkap umpama yang laen dong 
pung arti? 14 Jadi dia pung arti, bagini: itu orang 
yang siram bibit tu, andia sama ke orang yang 
baRlomong Tuhan Allah pung Kata-kata. 1? Deng 
itu bibit yang jato di jalan sampe burung makan 
abis, sama ke orang yang dengar Tuhan Allah 
pung Kata-kata. Ma sonde lama ju, setan dong 
pung bos datang ko angka bawa itu Kata-kata 
dari itu orang pung hati. 18 Bibit yang jato kana di 
tana babatu tu, sama ke orang yang su dengar 
deng tarima itu Kata-kata deng sanang hati. 

17 Ma itu Kata-kata sonde baflakar. Andia ko dia 
sonde tasimpan lama di itu orang pung hati. 
Waktu orang laen bekin susa tagal dia tarima itu 
Kata-kata, dia langsung lapas buang itu Kata-kata. 
18 Deng bibit yang jato di tenga rumput baduri 
tu, sama ke orang yang su dengar itu Kata-kata. 
19 Ma dia talalu barepot deng macam-macam 
urusan ko bisa idop ena-ena sa. Ju itu urusan 
dong samua, seti buang itu Kata-kata dari dia 
pung hati, sampe sonde ada hasil apa-apa lai. 

20 Ma bibit yang jato kana di tana isi, sama ke 
orang yang pasang talinga ko tarima itu Kata-kata, 
deng iko Tuhan pung mau. Ais dia bekin hal-hal 
yang bae sa, sama ke bibit yang babua tu. Ada 
yang babua tiga pulu kali lipat, ada yang anam 
pulu, deng ada yang sampe saratus kali.” 

Jang tutu lampu tePloek deng bakul 
(Lukas 8:16-18) 


21 Yesus omong tarus dari atas itu parahu. Dia 
kasi tamba lai satu umpama bilang, “Karmanal 
Bosong parna ko sonde, lia orang pake lampu 
tebloek, ais tutu sang dia dalam bakul! Ko, taro 
sang dia di kolong tampa tidor! Sonde, to? Kalo 
taro bagitu, na, dia sonde tarang lai. Orang musti 
taro itu lampu di tampa yang tinggi ko tarang. 
j22 Jadi barang yang tasambunyi sakarang, nanti 
dapa lia. Apa yang orang sonde tau sakarang, 
nanti dapa tau. K23 Jadi sapa yang ada pung 
talinga, na, dengar bae-bae. 

24 Naa, pikir bae-bae! Kalo bosong ukur orang 
laen pung bekin, orang ju ukur bosong bagitu. 
Tuhan Allah ju ukur bale sang bosong bagitu. Ma 
Dia pung ukuran lebe barat lai. ! 

25 Naa, kalo orang mau cari tau batul-batul 
Tuhan pung mau, dia tamba pintar. Ma kalo 
orang sonde pusing deng Tuhan pung mau, dia 
tamba bodo.” m 





j4:21 H Mateos 5:15: Lukas 11:33 

Kq:22 # Mateos 10:26: Lukas 12:2 

14:24 # Mateos 7:2; Lukas 6:38 

M4:25 H Mateos 13:12, 25:29; Lukas 19:26 

Tuhan Yesus kasi umpama 
soal bibit yang idop sandiri 


26 Ais ju Yesus omong tamba bilang, “Tuhan 
Allah pung karajaklan tamba besar sama ke bibit 
yang orang siram di dia pung kabon. 27 Biar itu 
orang pulang, tidor-bangun, sonde inga itu bibit 
lai, ma itu bibit banupuk deng tamba besar 
tarus. 28 Te itu bibit idop sandiri di tana, mulai 
batangke, babunga, sampe bafiisi. 29 Kalo padi su 
kuning, na, tuan kabon tau datang ko koru sa. 
Tuhan Allah pung karajaklan ju bagitu. Samua tu, 
Tuhan yang karja.” " 


Tuhan Yesus kasi umpama 
soklal biji yang paling kici 


(Mateos 13:31-32, 34; Lukas 13:18-19) 


30 Ais itu, Yesus omong sambung lai bilang, 
“Beta tamba satu umpama lai, bagini: bosong 
bisa banding Tuhan Allah pung orang dong. Dong 
mulai deng sadiki sa, ma tamba lama, dong 
tamba banya. 21 Itu tingka ke biji yang paling kici 
ana. 82 Ma kalo kotong su tanam itu biji, dia idop 
jadi pohon yang paling besar. Ju burung-burung 
datang cari sombar ko basarang di situ.” 





14:29 H Yoel 3:13 

33 Yesus pung cara ajar sang dong iko dong pung 
mangarti. 34 Dia biasa pake umpama kalo ajar 
sang orang dong. Ma kalo deng Dia pung ana bua 
dong, Dia kasi tau itu umpama pung arti samua. 


Tuhan Yesus bekin tado angin ribut 
(Mateos 8:23-27; Lukas 8:22-25) 


35 Dia pung sore, Yesus masi di atas parahu. Ju 
Dia suru Dia pung ana bua dong bilang, “Mari 
kotong balayar pi sabla.” 

36 Ais dong nae parahu sama-sama deng Yesus. 
Ju dong balayar kasi tenga itu orang banya dong 
di situ. Ma ada yang iko nae parahu laen. 37 Itu 
waktu, Yesus alas Dia pung kapala di bantal ko 
tidor sonu di balakang. Sonde lama ju angin ribut 
datang. Galombang puku kasi maso aer di Yesus 
dong pung parahu, sampe amper ponu. Jadi ana 
bua dong taku mau mati. Ju dong datang kasi 
bangun sang Dia bilang, “Papa! Bangun dolo! 
Kotong su mau calaka ni! Ma Papa sonde toe 
sang botong!” 

38 (4:37) 39 Dengar bagitu, ju Yesus bangun ko 
togor itu angin bilang, “Diam!” Ais Dia parenta 
itu dano bilang, “Tadé suda!” Itu angin langsung 
barenti, deng dano ju tadó memang. “0 Ais Yesus 
togor Dia pung ana bua dong bilang, “Akurang 
ko bosong samua taku bagitu? Bosong sonde 
parcaya sang Beta, ko?” 

41 Dong samua taku deng heran, ju dong 
baklomong bilang, “Dia ni sapa, é? Sampe angin 
deng galombang ju dengar sang Dia, ó!” 


Tuhan Yesus bekin bae orang 
yang takaná banya setan 


(Mateos 8:28-34; Lukas 8:26-39) 


5 1 Ais ju Yesus deng Dia pung ana bua dong 
sampe di dano Galilea pung sablá, di satu 
tampa nama Gerasa. ? Di situ ada satu orang 
laki-laki yang takaná setan sampe gila. Dia 

tenga di kuburan. Siang-malam dia tapaleuk 
kuliling bukit-bukit di situ deng talanjang bulat ko 
batarea tarús-tarús. Dia puku bekin luka dia pung 
badan deng batu. Ma dia kuat mati pung. Sonde 
ada orang yang bisa ika sang dia, biar deng rante 
besi ju. Orang dong su ulang kali ika dia pung 
kaki-tangan deng rante besi, ma dia bekin putus 
itu rante deng kasi pata buang besi dari dia pung 
kaki. Dia talalu kuat sampe sonde ada satu orang 
ju yang bisa tahan sang dia. 

Waktu Yesus dong turun dari parahu ko inja kaki 
di darat, ju itu orang gila dapa lia sang dong dari 
jao. Ais dia kaluar dari itu kuburan, ju dia lari pi 
ko tikam lutut di Yesus pung muka. 3 (5:2) 4 (5:2) 
5 (5:2) (5:2) 7 Lia itu orang pung muka bagitu, ju 
Yesus omong bilang, “Hoi! Setan jahat! Lu kaluar 
dari ini orang su!” 

Ais, itu orang batarea karas-karas bilang, “Heh! 
Lu mau bekin apa sang beta! Beta tau Lu ni, 
memang Yesus, Tuhan Allah yang paling kuasa 
pung Ana. Beta minta ko Lu jang siksa sang beta!” 

8 (5:7) ? Ju Yesus tanya sang dia bilang, “Lu pung 
nama sapa?” 

Itu orang manyao bilang, “Beta pung nama 
Legion, te botong ni, banya sakali, tingka ke 
banya batalyon!” 

10 Ais setan dong pake itu orang ko minta Yesus 
jang suru sang dong kaluar dari itu daPlera. 

11 Sonde jao dari situ ada barapa orang yang 
jaga babi satu kandang. Itu babi dong samua 
kira-kira ada dua ribu ekor. Dong ada cari-cari 
makan di pinggir gunung. 12 Ais ju itu setan dong 
minta sang Yesus bilang, “Suru sang botong ko pi 
maso di itu babi dong.” 

13 Dengar bagitu, ju Yesus satuju. Ju itu setan 
dong lari kaluar dari itu orang ko maso pi dalam 
itu babi dong. Ju babi yang dua ribu ekor tu, dong 
balari harba-biruk turun iko gunung pung pinggir 
pi dalam dano, ju dong samua mati tanggalam di 
situ. 

14 Dapa lia bagitu, ju orang yang jaga itu babi 
dong samua jadi taku mau mati. Ais dong lari pi 
bakastau orang kuliling kampong-kampong di 
situ. Ju banya orang kaluar datang ko mau pi lia 
apa yang su jadi. 1? Dong datang katumu sang 

Yesus, ju dong dapa lia itu orang yang takana 
setan ada dudu di situ. Dia pung pikiran su jadi 
bae, deng dia su pake pakean. Lia bagitu ju, itu 
orang dong samua taku, tagal dong tau, sapa 
yang bisa usir kasi kaluar banya setan dari itu 
orang, na, dia memang batul-batul orang hebat. 
16 Ais dong samua bakastau kuliling bilang, dong 
su lia deng mata biji sandiri itu orang gila su bae, 
deng itu babi dong yang su mati tanggalam. 17 Ju 
itu orang kampong di situ dong datang minta ko 
Yesus kasi tenga dong pung tampa. 

18 Waktu Yesus mau nae pi dalam parahu, ju itu 
orang yang tadi takana setan datang minta sang 
Dia ko dia ju mau iko. 

19 Ma Yesus sonde mau. Dia omong bilang, 
“Lebe bae lu pulang ko kasi tau lu pung kelu 
samua, apa yang Tuhan Allah su bekin kasi sang 
lu. Deng bilang Tuhan Allah talalu sayang sang 
lu.” 

20 Ais ju itu orang pulang ko pi kuliling satu 
daPlera deng sapulu kota yang dong biasa subu 
bilang, “Dekapolis'. Dia bacarita apa yang Yesus 
su bekin kasi sang dia. Samua orang yang dengar 
dia pung carita tu, dong heran mau mati bilang, 
“Memang batul, 6!” 

Tuhan Yesus kasi idop kambali Yairus pung ana. 
Deng parampuan saki dara loos 
yang sonto Tuhan Yesus pung baju 


(Mateos 9:18-26; Lukas 8:40-56) 


21 Ais ju Yesus dong balayar pulang pi dano 
pung sabla. Waktu dong turun dari parahu, orang 
banya sakali datang makarubu sang Dia. 22 Di situ 
ju ada satu orang nama Yairus. Dia tu, kapala 
ruma sambayang di itu kota. Waktu dia lia sang 
Yesus, ju dia tikam lutut di Dia pung muka 2 ko 
kokoe bilang, “Papa, é! Beta pung ana nona baru 
umur dua blas taon, ada saki amper mati. Papa 
tolong datang ko bekin bae sang dia dolo.” ° 

24 Ju Yesus iko sang Yairus ko pi dia pung ruma. 

Ma waktu dong mulai jalan, banya orang iko 
sang Dia sampe dong seti-seti sang Dia dari 
kiri-kanan. 

25 Di itu orang banya dong pung teng-tenga, 
ada satu parampuan yang dia pung datang bulan 
sonde barenti batul su dua blas taon. 28 Dia su 
kasi abis dia pung doi deng harta dong ko pake 
bayar dokter dong. Sonde ada yang bisa bekin 





05:23 * Alkitab bahasa Yunani tulis bilang, “Papa tolong 
datang ko taro tangan sang dia, ko biar dia bae kambali, ju 
idop.” Di sana, “minta taro tangan” pung arti “tolong bekin 
bae”. Itu nona pung umur tu, bahasa Yunani tulis di ayat 42. 

bae sang dia. Ma dia pung panyaki tu, foe tarus. 
27 itu parampuan su dengar banya, soFlal Yesus. 
Jadi dia baseti di tenga orang banya tu, ko mau 
datang deka-deka sang Yesus dari Dia pung 
balakang. Dia ada pikir di dia pung hati bilang, 
“Asal beta bisa raba Yesus pung baju sa, pasti 
beta bae!” 

Waktu dia sonto Yesus pung baju ju, takuju sa, 
dia pung dara loos tu, barenti memang. Dia rasa 
dia su bae batul. 

28 (5:27)29 (5:27) 30 Pas itu waktu ju, Yesus rasa 
ada tanaga yang kaluar dari Dia pung badan. Ju 
Dia bale balakang ko lia itu orang banya dong. Ais 
Dia tanya bilang, “Bosong sapa yang ada sonto 
Beta pung baju, é?” 

31 Dia pung ana bua dong manyao bilang, “Papa 
lia sandiri sa. Ko orang bagini banya dong baseti 
satu deng yang laen na. Ais Papa tanya bilang, 
“Sapa yang sonto Beta pung baju? ” 

32 Ma Yesus maen lia kuliling, ko mau cari tau 
sapa yang tadi ada sonto sang Dia. 23 Dengar 
Yesus tanya bagitu, ju itu parampuan su taku mau 
mati. Ais dia tikam lutut di Yesus pung muka ko 
mangaku samua bilang, “Papa! Beta yang sonto 
Papa pung baju.” 

34 Ju Yesus manyao sang dia bilang, “Tagal 
mama parcaya batul-batul sang Beta, andia ko 

mama su bae. Sakarang mama pulang ruma deng 
hati tanang suda, te mama pung susa su abis.” 

35 Yesus masi baBlomong bagitu, ju ada satu 
orang datang dari Yairus pung ruma, ko kasi tau 
bilang, “Kasian é, ana nona su mati. Jadi jang 
bekin cape sang Bapa Guru lai. Dia sonde usa pi 
lai. 

36 Ma Yesus sonde ame pusing itu orang pung 
omong. Jadi Dia bilang sang Yairus, “Lu sonde 
usa taku, é! Parcaya sang Tuhan sa.” 37 Ju Yesus 
jalan kasi tenga dia pung ana bua laen dong. Ma 
Dia bawa sang Petrus, Yakobis deng dia pung 
adi Yohanis, ko dong jalan tarus. 38 Waktu dong 
sampe di Yairus pung ruma, dong lia orang banya 
dong batasibu, deng dengar dong ada manangis 
makarereu. 22 Yesus maso pi dalam, ais Dia tanya 
sang dong bilang, “Akurang ko bosong tasibu 
deng manangis makarereu bagini? Ini ana sonde 
mati. Dia cuma tidor sa.” 

40 Dong dengar Yesus pung omong bagitu, ju 
dong samua katawa olok-olok sang Dia. 

Ais Dia suru sang dong samua kaluar. Ju Dia 
pange ame itu ana pung papa deng mama, deng 
Dia pung ana bua tiga orang, ko dong samua 
maso pi dalam itu ana pung kamar. 41 Ju Yesus 
pegang itu ana pung tangan, ais Dia pake dong 
pung bahasa Aram ko omong sang itu ana bilang, 

“Talita kum!” (Dia pung arti bilang, “Nona! 
Bangun suda!”) 

42 Takuju sa, itu nona bangun ko mulai bajalan. 
Ais Yesus suru dia pung mama bilang, “Kasi ini 
ana makan suda!” 

Samua orang yang lia apa yang su jadi tu, dong 
taheran-heran. Ma Yesus larang karas sang dong 
bilang, “Bosong jang kasi tau sapa-sapa bilang, 
Beta su kasi idop kambali sang dia!” 43 (5:42) 


Orang Nasaret dong tola sang Tuhan Yesus 
(Mateos 13:53-58; Lukas 4:16-30) 


1 Ais ju Yesus deng Dia pung ana bua 

dong samua pulang pi Dia pung kampong 
Nasaret. 2 Pas kana deng orang Yahudi pung hari 
sambayang, Yesus maso pi ruma sambayang 
ko mangajar. Itu hari, ada banya orang yang pi 
sambayang. Waktu dong dengar Dia pung ajaran, 
dong taheran-heran, ko bilang, “Ini orang pung 
pintar lai! Dia ju ada pung kuasa na! Karmana ko 
Dia bisa bagitu? 2 Padahal Dia cuma tukang kayu 
sa. Kotong kanal Dia pung mama Maria; deng Dia 
pung adi-adi dong, andia Yakobis, Yoses, Yudas 
deng Simon. Dia ju ada pung adi parampuan 
barapa orang. Kotong samua tenga satu kampong 
na!” Andia ko dong camburu sampe dong su 
sonde mau dengar sang Dia lai. 


MARKUS 6 243 


4 Ju Yesus kasi tau bilang, “Memang batul! 
Orang lebe suka kasi hormat sang Tuhan Allah 
pung jubir dari tampa laen. Ma di dia pung 
kampong sandiri, orang sonde kasi hormat sang 
dia.” P 

5 Ma itu orang dong pung hati karas mau mati, 
sampe dong sonde mau parcaya sang Yesus. 
Andia ko Dia heran, ais Dia sonde pake Dia pung 
kuasa lai di situ. Dia cuma bekin bae satu-dua 
orang saki sa. ë (6-6a) (6:5) 


Tuhan Yesus utus Dia pung 
ana bua dua blas orang 


(Mateos 10:5-15; Lukas 9:1-6) 


(6-6b) Ais ju Yesus pi kuliling di kampong- 
kampong yang badeka, ko ajar orang dong Tuhan 
Allah pung mau. ' Dia pange ame Dia pung ana 
bua dua blas orang ko suru dong jalan dua-dua 
orang pi kasi tau Tuhan Allah pung Kabar Bae. 
Dia ju kasi kuasa sang dong ko usir setan. 8 Dia 
parenta sang dong bilang, “Bosong sonde usa 
bawa bam-banya di jalan, te nanti Tuhan yang 
ator. Sonde usa bawa bakal, doi, deng tas. Ma 
bawa tongkat deng sandal di kaki, deng baju satu 
potong sa. ? (6:8) 19 Kalo ada orang tarima sang 
bosong di dong pung ruma, na, bosong musti 





P6:4 H Yohanis 4:44 

tenga di situ sampe bosong barangkat lai. 1! Ma 
kalo sampe di satu tampa, abis orang di situ dong 
sonde mau tarima, deng sonde mau dengar sang 
bosong, na, angka kaki dari situ. Ais kasi tau sang 
dong bilang, 'Bosong sonde mau dengar na. Jadi 
biar bosong pikol tanggong-jawab sandiri!'” 4 

12 Ais ju dong pi ko kasi tau itu Kabar Bae. Dong 
bilang samua orang musti barenti suda dari dong 
pung sala-sala, ais bale ko idop iko Tuhan pung 
mau-mau. 13 Dong ju usir kasi kaluar setan dong. 
Ais itu, dong taro minya di orang saki dong pung 
kapala, ko sambayang bekin bae sang dong. Ju 
dong bae memang." 


Dong potong bekin mati 
sang Yohanis Tukang Sarani 


(Mateos 14:1-12; Lukas 9:7-9) 


14 Itu waktu, orang di mana-mana su kanál sang 
Yesus. Carita soPlal Dia pung kuasa tu, ju su sampe 
di raja Herodes pung talinga. Ada orang bilang, 
“Yohanis Tukang Sarani tu, su idop kambali di 





96:11 * Dalam Alkitab bahasa Yunani ada tulis bilang, “kabás 
buang abu dari dong pung kaki”. Di sana waktu itu, orang 
biasa kabás buang abu dari dong pung kaki ko jadi tanda 
bilang, orang yang sonde mau dengar, na, pikol tanggong- 
jawab sandiri. Lia ju Lukas 10:4-11; Utusan dong pung 
Carita 13:51. 


"6:13 # Yakobis 5:14 

Yesus pung diri! Andia ko Dia bisa bekin itu tanda 
heran dong samua.” 

15 Ma ada orang laen yang bilang, “Sondel Ini 
Elia yang su idop ulang di Dia pung diri.” Ada laen 
lai yang bilang, “Dia tu, Tuhan Allah pung jubir 
yang laen dari dolu dong.” $ 

16 Ma waktu raja Herodes dengar dong omong 
ame Yesus bagitu ju, dia manyao bilang, “Ini 
tantu Yohanis Tukang Sarani yang tempo hari 
beta suru potong ame dia pung kapala. Sakarang 
dia su idop kambali lai, ó!” 

17 Raja Herodes suru bagitu, tagal dia ada 
parkara besar deng Yohanis. Dia pung carita 
bagini: raja Herodes su kawin ame sang dia 
pung adi Filipus pung maitua, nama Herodias. 
Padahal Filipus deng Herodias balom bacere. 
Andia ko Yohanis togor ulang-ulang bilang, “Papa 
raja sonde bole baklame deng papa pung adi 
pung bini. Te itu su langgar kotong pung adat 
Yahudi na!” Biar bagitu, ma Herodes kawin deng 
itu parampuan ju. Ais ju dia suru orang dong pi 
tangkap ame sang Yohanis ko kasi maso pi bui. t 

18 (6:17) 19 Tagal Yohanis su togor ulang-ulang 
bagitu, andia ko itu parampuan simpan hati ko 
mau bunu bekin mati sang dia sa. Ma balom 





56:15 # Mateos 16:14: Markus 8:28: Lukas 9:19 
t6:17 # Lukas 3:19-20 

sampat, te Herodes su tahan ame sang dia di bui. 
20 Ju dia suru tantara dong ko jaga bae-bae sang 
Yohanis. 

Memang Herodes eleng sang Yohanis. Dia tau 
bilang, Yohanis tu, Tuhan Allah yang kirim sang 
dia. Deng dia tu, orang bae. Herodes memang 
suka dengar Yohanis pung omong. Ma satu-satu 
kali, dia pung hati tar enak dengar Yohanis pung 
omong. 

21 Ais itu, ju satu hari, mama Herodias dapa 
sampat ko balas dia pung saki hati. Itu hari, dong 
ada bekin raja Herodes pung hari jadi. Dong 
undang orang-orang bésar ko dong datang makan 
hari jadi. Yang datang tu, orang pamarenta, 
tantara pung kapala dong, deng tua-tua adat 
Galilea dong. 22 Di teng-tenga pesta, ju mama 
Herodias pung ana nona maso pi baronggeng. 
Dia pung ronggeng talalu bagus, sampe bekin 
sanang Herodes deng dia pung tamu dong. Ju 
Herodes pange sang dia ko tanya, “Lu mau minta 
apa sang beta, na, kasi tau sa! Nanti beta kasi. 
23 Biar lu minta bagi dua beta pung karajaflan ju, 
beta kasi. Beta sumpa deng Tuhan Allah pung 
nama!” 

24 Ju itu nona pi ko tanya dia pung mama bilang, 
“Mama! Mama kira beta minta apa yang paling 
bae sang papa?” 

Ju dia pung mama manyao bilang, “Naaa! Pi ko 
minta ame itu Yohanis pung kapala.” 

25 Ais, itu nona datang sang Herodes capat- 
capat, ko pasan bilang, “Papal Beta minta ko 
bawa kasi sang beta Yohanis pung kapala taro 
dalam dulang. Sakarang ju!” 

26 Herodes dengar ame bagitu, ju dia pung hati 
ilang memang. Ma dia su sonde bisa hela kambali 
dia pung sumpa, te samua orang su dengar na. 
27 Ais ju dia parenta satu komandan ko pi potong 
ame sang Yohanis pung kapala dari dalam bui. 
28 Ju dong potong ame Yohanis pung kapala, ais 
taro dalam dulang, ko pi kasi sang itu nona. Dia 
tarima ame itu dulang, ju dia koko bawa pi kasi 
sang dia pung mama. 22 Waktu Yohanis pung ana 
bua dong dengar bilang, dong su angka bawa 
Yohanis pung kapala, ju dong datang ame dia 
pung mayat, ko pi kubur sang dia. 

Bagitu sa, carita Yohanis pung mati. 


Tuhan Yesus kasi makan lima ribu orang lebe 
(Mateos 14:13-21; Lukas 9:10-17; Yohanis 6:1-14) 


30 Satu waktu, ana bua yang Yesus su utus tu, 
dong pulang samua ko bakumpul ulang lai deng 
Dia. Dong kasi tau samua yang dong su bekin, 
deng apa yang dong su ajar sang orang dong. 
31 Ma itu waktu, talalu banya orang bajalan 
pi-datang ko cari sang Yesus. Sampe-sampe Dia 

deng Dia pung ana bua dong sonde bisa makan 
lai. Ju Yesus kasi tau Dia pung ana bua dong 
bilang, “Mari ko kotong pi cari tampa sunyi, ko 
kotong bisa barenti cape ame sadiki doo.” 

32 Jadi dong samua nae pi dalam parahu ko pi 
cari tampa sunyi yang jao dari kampong. 

33 Ma itu orang banya dong dapa lia Yesus dong 
pung parahu pi iko-iko dano pung pinggir. Ais 
dong kaluar kampong iko jalan darat, ju dong 
sampe lebe dolo dari Yesus dong. 3* Waktu Yesus 
turun dari parahu, ju Dia dapa lia orang banya su 
tunggu sang Dia. Ais ju Dia jato kasian sang dong, 
tagal dong samua sonde tau mau bekin apa, 
sama ke domba yang sonde ada pung gambala. 
Ais Dia ajar sang dong Tuhan Allah pung mau 
u35 dari siang sampe sore. Ju Dia pung ana bua 
dong kasi tau sang Dia bilang, “Papa! Lebe bae 
Papa suru ini orang dong samua ko dong pi beli 
makan di kampong-kampong badeka di sini. Te 
ini su sore ni, deng sonde ada makanan di sini.” 

36 (6:35) 37 Ma Yesus manyao bilang, “Sonde 
usa! Bosong sa yang kasi makan sang dong.” 

Ma dong bale tanya bilang, “Awek?! Kalo botong 
kasi makan orang bagini banya, na, botong musti 
kasi kaluar doi banya mau mati! Sama ke satu 





U6:34 # Daftar Sensus 27:17: 1 Raja-raja dong 22:17: 2 
Sajara IsraRlel deng Yahuda 18:16: Yeskial 34:5; Sakaria 10:2; 
Mateos 9:36 

tukang pung gaji satu taon! “Mana bisa botong 
dapa doi banya bagitu!” 

38 Jy Yesus manyao bilang, “Bosong pi cari tau 
dolo, sapa yang ada bawa bakal.” 

Ais ju dong pi cari tau, ju dong kambali kasi tau 
bilang, “Ada roti lima bua, deng ikan dua ekor sa.” 

39 Ais Yesus suru itu orang samua ko dudu 
bakumpul di atas rumput. “0 Ju dong pi dudu 
bakumpul. Ada yang bakumpul saratus-saratus 
orang, deng ada yang lima-lima pulu orang. 

41 Ais ju Yesus ame itu roti lima bua, deng itu 
ikan dua ekor. Ju Dia mangada pi langit ko minta 
tarima kasi sang Tuhan Allah. Ais itu, Dia kasi 
pica-pica itu roti, ju sorong kasi pi Dia pung ana 
bua, ko dong pi bagi-bagi kasi sang itu orang 
dong samua. Itu ikan dua ekor ju Dia bagi-bagi 
kasi. 22 Ais ju dong samua makan sampe kinyang. 
43 Makan abis ju, itu ana bua dong pi kumpul 
ame itu makanan yang lebe dong, ponu dua blas 
bakul. 

44 Itu orang dong kira-kira ada lima ribu orang. 
Itu baru itong laki-laki yang makan sa. Balom 
reken tamba parampuan deng ana-ana. 





V6:37 + Alkitab bahasa Yunani asli tulis bilang, “dua ratus 
denari uang perak”. Satu denari uang perak jaman dolu, 
sama ke tukang pung gaji karja satu hari. 

Tuhan Yesus jalan di atas aer 
(Mateos 14:22-33; Yohanis 6:16-21) 


45 Ais itu, Yesus suru Dia pung ana bua dong pi 
nae parahu ko pi lebe dolo di kampong Betsaida 
di dano pung sablá. Ma Dia masi tenga di situ, 
ko suru itu orang banya dong pulang. 48 Waktu 
dong samua pulang, ju Dia nae pi gunung satu ko 
sambayang. 

47 Waktu su malam ju, Yesus turun kambali. Dia 
su dapa lia ana bua dong pung parahu su sampe 
di teng-tenga dano. Ma dong ada badayong 
satenga mati, tagal parahu balayar lawan angin 
muka na. Waktu amper siang ju, Yesus pi iko 
sang dong. Ma Dia jalan sa di atas aer. Waktu Dia 
su mau lewat itu parahu, ju dong dapa lia sang 
Dia. Dong takuju mau mati. Tarús dong batanya 
bilang, “Hee! Apa ni? Setan, ko apa?” 

Ma Yesus langsung omong bilang, “Woe! 
Bosong jang taku, ó! Ini Beta ni.” 

48 (6:47) 29 (6:47) 20 (6:47) ?! Waktu Yesus nae 
pi dalam parahu, ju itu angin tadó memang. Dia 
pung ana bua dong samua heran tar abis-abis. 
52 Dong baru lia Yesus pake Dia pung kuasa ko 
kasi makan lima ribu orang lebe. Ma dong balóm 
mangarti batúl Dia pung kuasa, tagal dong pung 
hati karás. 

Orang saki di Genesaret dong 
rame-rame pi di Tuhan Yesus 


(Mateos 14:34-36) 


53 Waktu dong sampe di dano pung sabla, ju 
dong balabu di kota Genesaret pung pante. 

54 Waktu dong turun dari parahu, orang banya 
su dapa lia sang dong. Ju dong batarea bilang, 
“We! Yesus su datang ni!” 22 Dong samua lari 

pi bakastau kuliling, ju orang dong pikol bawa 
datang orang-orang saki dong. 

Pokonya, asal dong dengar bilang, Yesus ada di 
satu tampa, dong rame-rame pikol bawa orang 
saki, ko kasi tidor sang dong di tana lapang. Dong 
pikir kata, “Asal itu orang saki dong sonto ame 
Yesus pung ujung baju sa, tantu dong bae.” Sonto 
bagitu, ju dong bae memang. 22 (6:55) 


Manusia pung atoran jang ganti 
buang Tuhan Allah pung parenta 


(Mateos 15:1-9) 


1 Ada satu rombongan orang Farisi deng 

barapa guru agama datang dari Yerusalem 
ko katumu sang Yesus. 2 Itu orang Farisi dong 
pegang karas dong pung adat Yahudi. Umpama, 
kalo orang mau makan, musti cuci tangan iko 
adat pung mau. Bagitu ju, kalo pulang pasar, 
dong musti mandi dolo. Sampe-sampe dong 

pung barang dapur sandiri, sama ke pareu, piring, 
galas, cerek, samua musti cuci iko adat pung 
mau, baru bole pake makan. 

Kalo ada orang Yahudi laen yang sonde iko itu 
adat, orang Farisi dong mara. 

Andia ko, dong mara waktu dong dapa lia Yesus 
pung ana bua dong makan sonde cuci tangan iko 
adat pung mau. Ais dong datang ko kasi sala sang 
Yesus bilang, “Akurang ko lu pung ana bua dong 
makan, ma sonde cuci tangan dolo? Itu, dong su 
malawan kotong pung adat dari nene-moyang!” 

3 (7:2) 4 (7:2)? (7:2) € Ma Yesus manyao bilang, 
“Bosong ni, memang orang yang omong laen 
bekin laen! Dari dolu bali Yesaya su tulis Tuhan 
Allah pung pasan bilang, 

“Ini orang dong puji sang Beta, 
cuma deng mulu sa, ma sonde deng hati. 
Dong bekin bagitu, ju parcuma sa. 
Dong sonde pusing Beta pung mau, 
ma dong cuma iko manusia pung mau 
sa. W 

Bosong ju sama deng itu. 7 (7:6) 8 Bosong su 
kasi tenga Tuhan Allah pung parenta, ko mau iko 
manusia pung adat sa. Bosong memang pintar 
sakali bekin bagitu! 





W7 :6 H Yesaya 29:13 

9 (7:8) 10 Dolu-dolu baki Musa su kasi tau Tuhan 
Allah pung parenta bilang, 'Kasi hormat sang 
bosong pung mama deng papa. Deng tamba lai 
bilang, “Kalo satu orang maki dia pung mama ko 
papa, musti hukum kasi mati sang dia. “11 Tuhan 
Allah ajar bagitu, ma bosong ajar laen lai. Bosong 
bilang, 'Kalo orang janji mau kasi satu barang 
sang Tuhan Allah, biar dia pung mama deng papa 
sangsara mau mati, ma itu barang sonde bole 
pake ko bantu dong, te su janji nanti mau kasi 
sang Tuhan Allah na: 12 (7:11) 13 Andia ko Beta su 
bilang tadi, bosong su buang Tuhan Allah pung 
mau, ko bosong ganti deng atoran baru. Ada 
banya atoran yang bosong su ganti bagitu.” 


Parkara jahat yang kaluar dari orang pung hati 
(Mateos 15:10-20) 


14 Ais ju Yesus pange orang laen dong di situ, ko 
bilang, “Pasang talinga dolo, ko bosong mangarti. 
15 Apa yang maso pi dalam paru, itu sonde bekin 
kamomos orang. Ma apa yang kaluar, itu yang 
bekin kamomos. 16 (Naa, sapa yang ada talinga, 
dengar bae-bae, o!)” Y 





“7:10 # Kaluar dari Masir 20:12, 21:17: Kapala Agama dong 
pung Atoran 20:9; Carita Ulang soflal Jalan Idop 5:16 





Y7:16 “ Tulisan bahasa Yunani asli yang lebe tua, sonde tulis 
ini ayat 16. 

17 Ais Yesus deng Dia pung ana bua dong jalan 
kasi tenga itu orang dong, ko maso pi dalam satu 
ruma. Ju Dia pung ana bua tanya itu umpama 
pung arti. 18 Yesus manyao bilang, “Bosong ju 
sonde mangarti, ko? Dia pung maksud bagini: 
apa yang orang makan, itu bae. Ma yang kaluar 
tu, tar bae. Apa yang kotong makan, maso di 
paru, abis kaluar ulang lai. (Tuhan Yesus pung 
maksud bilang, orang bole makan apa sa. Sonde 
larang.) 

19 (7:18) 20 Ma apa yang kaluar dari orang pung 
hati, itu yang bekin kamomos sampe Tuhan Allah 
noju sang dia, deng sonde mau bagabung deng 
dia. 21 Te banya parkara jahat kaluar dari orang 
pung hati! Sama ke: pikir jahat, maen serong 
deng orang yang bukan dia pung laki ko dia pung 
bini, mancuri, bunu orang, 22 balalas, barsina, 
jahat, putar-balek, iko nafsu, iri hati, omong kasi 
jato orang, sombong, kurang ajar, deng kapala 
batu. 

23 Naa, samua yang jahat bagitu tu, kaluar dari 
orang pung hati. Itu yang bekin rusak sang dia. 
Tuhan Allah ju noju sang dia.” 

Tuhan Yesus bantu satu mama 
yang bukan orang Yahudi 


(Mateos 15:21-28) 


24 Ais ju Yesus dong kasi tenga itu tampa, ko pi 
satu kota nama Tirus. Sampe di situ, tarus dong 
maso pi dalam satu ruma, tagal Yesus sonde mau 
ada orang tau Dia ada di situ. Ma Dia sonde bisa 
sambunyi. 

25 Di situ ada satu mama yang bukan orang 
Yahudi. Dia lahir di daklera Fenisia di propinsi 
Siria sana. Waktu dia dengar Yesus datang, dia 
pi minta Yesus ko usir kasi kaluar setan dari dia 
pung ana parampuan. 

26 (7:25) 2? Ma Yesus buang bahasa bilang, 
“Ana-ana dong musti makan lebe dolo, baru 
buang dia pung sisa kasi anjing.” [Deng maksud 
tasambunyi, Yesus musti bantu Dia pung orang 
Yahudi dolu, baru bisa bantu orang laen. | 

28 Ma itu mama balas bilang, “Batul, Papa! Ma 
itu anjing ada di kolong meja. Dia ju makan yang 
jato dari itu ana pung piring.” [Deng maksud 
bilang, waktu ana-ana makan, anjing ju dapa 
makan. Biar Yesus bantu Dia pung orang, ma Dia 
musti lia orang laen ju.) 

29 Dengar bagitu, Yesus kasi tau bilang, “Awii! 
Mama su omong batul! Jadi mama pulang suda, 
te itu setan su kaluar dari mama pung ana.” 

30 Ais, itu mama pulang. Sampe di ruma, dia 
pung ana ada tidor sonu. Itu setan memang su 
kaluar. 


Tuhan Yesus bekin bae satu orang bisu deng tuli 


31 Ais itu, ju Yesus dong kasi tenga itu kota 
Tirus, iko jalan pante lewat kota Sidon. Dari situ, 
dong jalan tarus sampe di dano Galilea. Ais dong 
jalan pi satu daklera deng sapulu kota yang dong 
biasa subu bilang, “Dekapolis'. 22 Di situ ada satu 
orang yang bisu deng tuli. Dia pung kawan dong 
bawa sang dia pi Yesus. Dong minta ko Yesus taro 
tangan di itu orang, ko bekin bae sang dia. 33 Ju 
Yesus kasi tenga itu orang banya ko pi sandiri 
deng itu orang. Yesus kasi maso jari pi dalam itu 
orang pung talinga dua-dua. Ais ju Dia taro luda di 
jari, ju raba itu orang pung lida. 34 Yesus mangada 
pi langit, hela napas panjang, ais parenta pake 
dong pung bahasa bilang, “Efata!” (Dia pung arti 
bilang, “Tabuka suda!”) 

35 Dia bilang bagitu sa, ju itu orang pung talinga 
dapa dengar memang. Itu orang pung lida 
yang kaku tu, noe memang, sampe dia mulai 
baklomong ena-ena. 

36 Ais ju dong dua kambali pi orang banya. Yesus 
larang sang dong bilang, “Dengar, o! Bosong 
jang kasi tau orang bilang, Beta su bekin bae ini 
orang.” Biar Yesus larang karas, ma dong bacarita 

rame di mana-mana. ?' Orang yang dengar itu 
carita, dong heran mau mati. Ju dong balomong 
bilang, “Talalu hebat! Ini Orang bekin samua jadi 
bae. Orang tuli dapa dengar. Orang bisu bisa 
baklomong.” 


Tuhan Yesus kasi makan ampa ribu orang 
(Mateos 15:32-39) 


1 Satu kali, ju ada orang banya datang 

bakumpul ko dengar sang Yesus. Dong su iko 
sang Dia sampe tiga hari, andia ko dong su sonde 
ada makanan lai. Ju Yesus pange ame Dia pung 
ana bua dong, ko bilang, “Beta su rasa kasian 
sang ini orang banya dong. Ada yang su datang 
dari jao, baru dong bakumpul su tiga hari, sampe 
su sonde ada makanan lai ni. Lebe bae dong jang 
pulang deng paru kosong dolo. Jang sampe dong 
samaput di tenga jalan.” 

2 (8:1) (8:1) 4 Yesus pung ana bua dong manyao 
bilang, “Papa. Ini tampa su jao dari kampong. Jadi 
sonde mungkin kotong bisa kasi makan orang 
bagini banya!” 

5 Ma Yesus tanya sang dong bilang, “Bosong 
pung roti, ada barapa banya?” 

Dong manyao bilang, “Papa. Botong ada simpan 
roti cuma tuju bua sa.” 

6 Ais Yesus suru itu orang dong samua ko dudu 
di tana. Ju Dia ame itu roti tuju bua, ko minta 

tarima kasi sang Tuhan Allah. Ais Dia bekin 
pica-pica itu roti deng Dia pung tangan ko kasi pi 
Dia pung ana bua dong. Ju dong pi babagi kasi itu 
orang dong samua. ' Dong ju dapa ikan barapa 
ekor. Ais Yesus minta tarima kasi lai sang Tuhan 
Allah buat itu ikan dong. Tarus Dia suru Dia pung 
ana bua dong ko pi babagi ame kasi itu orang 
dong lai. 8 Dong samua kira-kira ada ampa ribu 
orang. Dong makan sampe kinyang. Makan abis, 
ju ana bua dong pi kumpul makanan yang tasisa 
dong, ponu tuju bakul. Ais itu, Yesus suru dong 
samua pulang. ? (8:8) 10 Waktu dong pulang, ju 
Yesus deng Dia pung ana bua dong nae pi dalam 
parahu, ko pi satu tampa, nama Dalmanuta. 


Orang Farisi mau kasi jato Tuhan Yesus 
(Mateos 16:1-4) 


11 Waktu Yesus dong sampe di Dalmanuta, ju 
ada barapa orang dari partei agama Farisi datang 
katumu sang Dia. Dong basoflal-jawab deng Dia 
ko mau hiki sang Dia. Dong minta sang Dia bilang, 
“Bapa! Kasi tunju tanda heran ko jadi bukti 
bilang, Bapa memang dapa kuasa dari Tuhan 
Allah.” 2 

12 Yesus hela napas panjang bilang, “Kalo Beta 
dengar bosong omong bagitu, Beta manyasal! 





79:11 H Mateos 12:38: Lukas 11:16 

Akurang ko bosong minta tanda heran? Jang 
bagitu! Tanda heran memang ada, ma Beta 
sonde bekin kasi bosong.” 2 

13 Ais ju Yesus jalan kasi tenga sang dong ko pi 
nae kambali dalam parahu deng Dia pung ana 
bua dong. Ju dong barangkat pi dano pung sabla. 


Tuhan Yesus ajar bilang, ati-ati deng 
orang Farisi dong pung pangaru 


(Mateos 16:5-12) 


14 Waktu Yesus dong sampe di tenga dano, baru 
ana bua dong inga yang dong lupa bawa bakal. 
Dong cuma bawa roti satu bua sa. 1? Dengar 
dong omong roti, Yesus bilang, “Bosong musti 
ati-ati! Jang bosong takana raja Herodes deng 
orang Farisi dong pung pangaru jahat. Dong pung 
pangaru sama ke bibit roti yang orang campor ko 
bekin reis roti.” b 

16 Dengar Dia omong bagitu, ju Dia pung ana 
bua dong bingung. Ju dong baklomong bilang, 
“Bapatua omong apa tu? Mangkali Dia omong 
bagitu, tagal botong sonde bawa roti, ko?” 

17 Ma Yesus tau dong pung pikiran. Jadi Dia 
omong bilang, “Akurang ko bosong cuma omong 
roti sa! Bosong sonde tangkap Beta pung 





49:12 H Mateos 12:39: Lukas 11:29 
b8:15 H Lukas 12:1 


MARKUS 8 260 


maksud, ko? Bosong pung otak memang tumpul 
talalu! 18 Bosong su lia deng bosong pung mata 
biji sandiri, ma sonde tau dia pung arti! Sama ke 
sonde lia sa! Bosong dengar deng talinga sandiri, 
ma sonde mangarti apa-apa. Sama ke bosong 
sonde bisa dengar! Bosong su lupa 19 itu roti 
lima bua yang Beta bekin pica-pica ko kasi makan 
itu lima ribu orang dong, ko? Tempo hari bosong 
kumpul ame itu roti pung sisa barapa bakul?” 

Dong manyao bilang, “Dua blas bakul, Papa.” 

20 Yesus tanya lai bilang, “Bosong masi inga 
tempo hari Beta bekin pica-pica itu roti tuju bua 
ko kasi makan itu ampa ribu orang, ko? Bosong 
kumpul ame sisa dong barapa bakul?” 

Dong manyao bilang, “Tuju, Papa!” 

21 Ju Yesus bilang, “Memang batul! Bosong su 
lia deng mata kapala sandiri, ma akurang ko 
bosong masi balom mangarti Beta pung kuasa 
datang dari mana?” 


Tuhan Yesus bekin bae orang buta di Betsaida 


22 Ais itu, Yesus dong sampe di kampong 
Betsaida. Di situ orang dong antar bawa satu 
orang buta pi sang Dia. Dong minta Yesus sonto 
bekin bae itu orang buta. 28 Ais Yesus pegang 
ame itu orang pung tangan ko bawa sang dia pi 





“8:18 H Yeremia 5:21: Yeskial 12:2; Markus 4:12 

luar kampong. Ju Dia sumbur luda pi itu orang 
pung mata, ais Dia raba itu mata. Dia tanya 
bilang, “Karmana? Lu su bisa dapa lia, ko?” 

24 Itu orang angka muka ko lia kiri-kanan, ais dia 
manyao bilang, “Hoo! Beta lia orang bajalan. Ma 
tingka ke lia pohon yang bajalan!” 

25 Ais Yesus taro lai Dia pung tangan pi itu orang 
pung mata. Ju itu orang coba lia ulang, tau-tau te 
dia pung mata su bae batul. Sakarang dia su dapa 
lia deng tarang. 28 Ju Yesus suru itu orang pulang, 
ais kasi inga sang dia bilang, “Lu pulang suda, ma 
iko jalan laen! Jang bale lai pi Betsaida.” 


Petrus kasi tau bilang, Yesus tu, 
Kristus, andia Orang yang Tuhan 
Allah su tunju memang dari dolu 


(Mateos 16:13-20; Lukas 9:18-21) 


27 Ais itu ju, Yesus dong jalan kuliling kampong- 
kampong di Kaisarea Filipi. Di tenga jalan Yesus 
tanya sang Dia pung ana bua dong bilang, “Kalo 
iko orang dong pung carita, dong bilang Beta ni, 
sapa?” 

28 Dong manyao bilang, “Ada yang bilang 
'Yohanis Tukang Sarani’. Ada yang bilang “bali 
Elia, Tuhan pung jubir dolu tu. Ada laen bilang 

Papa ni, satu dari Tuhan Allah pung jubir 
dolu-dolu yang laen dong.” $ 

29 Ju Yesus tanya lai bilang, “Ma, bosong sandiri 
bilang Beta ni, sapa?” 

Petrus manyao bilang, “Papa ni, Kristus! Yang 
Tuhan Allah su tunju memang dari dolu.” € 

30 Ma Yesus larang sang dong bilang, “Bosong 
jang kasi tau sapa-sapa, e!” 


Tuhan Yesus kasi tau memang Dia 
pung sangsara deng Dia pung mati 


(Mateos 16:21-28; Lukas 9:22-27) 


31 Ais itu, Yesus mulai kasi tau Dia pung ana bua 
dong bilang, “Beta ni, Manusia Tulen. Nanti Beta 
dapa sangsara bam-banya, tagal tua-tua adat, 
kapala agama Yahudi dong pung bos-bos, deng 
guru agama dong samua tola buang sang Beta. 





d8:28 Hu Markus 6:14-15; Lukas 9:7-8 
€8:29 HYohanis 6:68-69 

Nanti dong bunu bekin mati sang Beta, ma pas 
deng dia pung lusa, 'Beta idop kambali.” 

32 Yesus kasi tau tarus tarang bagitu, ju Petrus 
hela ame sang Dia pi pinggir ko togor bilang, 
“Papa jang omong bagitu! Beta sonde kasi tenga 
dong nae tangan sang Papa.” 

33 Ma Petrus omong bagitu, bukan iko Tuhan 
pung mau. Ju Yesus bale ko lia Dia pung ana 
bua laen dong. Ais Dia togor sang Petrus deng 
karas bilang, “Heh! Itu setan dong pung bos pung 
omong! Iskarobis dari sini! Lu cuma pikir manusia 
pung mau sa, bukan Tuhan pung mau!” 

34 Ais ju Yesus pange orang laen dong ko datang 
bakumpul deng Dia pung ana bua dong. Ais Dia 
ajar sang dong bilang, “Sapa yang mau iko sang 
Beta, dia musti batahan iko tarus tiap hari! Dia 
musti lupa buang dia pung mau-mau sandiri, ko 
iko Tuhan pung mau sa. Biar orang mau bunu 
sang dia, dia musti iko tarus sa, sama ke orang 





f8:31 * Dalam bahasa Yunani, dong mulai itong dari: ini 
hari (= 1), beso (= 2), lusa (= 3), tula (= 4). Jadi dalam 
bahasa Yunani, petà tpstc hutpac (meta treis hemeras) 
“di hari yang katiga” pung maksud dalam bahasa Kupang, 
andia “dia pung lusa”. Inga te, Tuhan Yesus mati hari jumat 
(itong satu). Dia pung beso, andia hari sabtu (itong dua), 
Tuhan Yesus ada dalam kubur. Dia pung lusa, andia hari 
minggu (itong tiga), Tuhan Yesus idop kambali. Jadi iko 
kotong pung cara itong hari, na, Dia mati dua malam, ais 
Dia idop kambali. 

pikol dia pung kayu palang ko pi mati. 835 Te 
orang yang cuma mau idop buat dia pung diri 
sandiri sa, nanti dia pung idop tu, ilang bagitu 
sa! Ma orang yang sadia mati tagal dia iko sang 
Beta deng kasi tau Tuhan pung jalan idop, nanti 
dia dapa idop tarús deng Tuhan. "36 Dengar, é! 
Kalo lu dapa dunya pung isi samua, ma Tuhan 
Allah tola buang sang lu, lu ontong apa? 37 Biar 
lu pikol bawa dunya pung isi samua ju, lu sonde 
bisa tukar deng lu pung jiwa! 

38 Inga, é! Orang di ini dunya sakarang pung 
jahat macam-macam. Dong sonde toe iko sang 
Tuhan. Jadi sapa yang malu iko sang Beta, ko 
malu pegang Beta pung ajaran, Beta ju nanti 
malu mangaku sang dia di Tuhan Allah pung 
muka. Te Beta, Manusia Tulen ni, nanti Beta 
datang kambali dari sorga. Deng Tuhan pung ana 
bua dari sorga dong, iko sama-sama deng Beta ju. 
Botong turun dari sorga deng Bapa pung kuasa 
yang hebat, baru orang tau Beta ni, sapa. 

1 Bosong jang lupa Beta pung omong ni. 

Ada yang dari bosong samua ni, yang balóm 
mati, ma nanti dapa lia Tuhan Allah ada pegang 
parenta deng kuasa bésar.” 





88:34 4 Mateos 10:38; Lukas 9:23, 14:27 
h8:35 4 Mateos 10:39; Lukas 17:33; Yohanis 12:25 

Tuhan Yesus jadi laen, deng Dia pung 
pakean mangkilat di atas gunung 


(Mateos 17:1-13; Lukas 9:28-36) 


2 Abis anam hari ju, Yesus minta sang Petrus, 
Yakobis, deng Yohanis, ko dong sama-sama pi 
nae di atas satu gunung tinggi yang sonde ada 
orang. Waktu dong sampe di atas, dong lia Yesus 
su jadi laen. ? Deng Dia pung pakean su jadi puti 
mangkilat. Di ini dunya sonde ada barang yang 
lebe puti dari Dia pung pakean tu. 4Takuju sa, 
ju dong dapa lia Yesus ada baklomong deng bali 
Elia deng bakli Musa. 

5 Petrus dong taku mau mati. Ju Petrus su 
bingung sa, sampe dia omong sambarang. Ais dia 
kasi tau sang Yesus bilang, “Papa! Botong enak di 
sini, é! Jadi lebe bae botong bekin tiga lopo. Satu 
kasi sang Papa, satu kasi bafi Musa, deng satu lai 
kasi bali Elia.” 

6 (9:5) 7 Ais itu, ju awan turun datang ko tutu 
ame sang dong. Ju dong dengar suara kaluar dari 
itu awan bilang, “Dengar, 0! Yesus ni, Beta pung 
Ana sayang. Bosong dengar bae-bae sang Dia 
sa!” | 





9:7 # 2 Petrus 1:17-18: Mateos 3:17: Markus 1:11: Lukas 
3:22 

8 Waktu Petrus dong dengar itu suara, dong lia 
kuliling, ma takuju dong sonde dapa lia orang 
laen lai. Cuma Yesus sandiri sa. 

9 Ais itu, Yesus deng Dia pung ana bua dong 
jalan turun dari itu gunung. Ju Yesus pasan sang 
dong bilang, “Apa yang bosong baru lia tadi tu, 
bosong jang kasi tau sapa-sapa. Beta ni, Manusia 
Tulen. Beta musti mati dolo. Ais nanti kalo Beta su 
idop kambali, baru bosong bole kasi tau orang.” 

10 Dong pegang bae-bae Yesus pung pasan tu, 
ju dong sonde kasi tau orang. Ma dong tiga mulai 
batanya sandiri bilang, “Dia pung maksud apa 
bilang, Dia mau 'idop kambali dari Dia pung mati’ 
tu? Karmana, é?” 

11 Ju dong tanya sang Dia bilang, “Guru agama 
dong bilang, “Bali Elia musti datang dolo, baru 
Kristus datang; Ma iko Papa, karmana?” | 

12 Yesus manyao bilang, “Memang batul. Bagi 
Elia musti datang dolo ko buka jalan kasi Kristus, 
itu Orang yang Tuhan Allah su tunju dari dolu. Ma 
karmana? Bosong balêm mangarti apa yang dong 
su tulis di Tuhan Allah pung Tulisan Barisi soPlal 
itu Manusia Tulen, ko? Te dong su tulis memang 
bilang, nanti kalo Dia su datang, na, orang bekin 
susa sampe dong mau bunu mati sang Dia. 13 Ma 
bosong musti pasang talinga bae-bae, ó! Itu bali 





19:11 x Maleaki 4:5: Mateos 11:14 

Elia memang su datang. Ma orang bekin susa 
sang dia iko dong pung mau. Itu ju pas deng apa 
yang baPli-baPli dong su tulis memang dari dolu.” 


Tuhan Yesus bekin bae ana yang takana setan 
(Mateos 17:14-21; Lukas 9:37-43a) 


14 Waktu Yesus deng Dia pung ana bua tiga 
orang tu, bakatumu kambali deng ana bua laen, 
dong dapa lia orang banya ada bakumpul. Itu 
orang banya dong ada datang ko lia Yesus pung 
ana bua laen bakanjar deng guru agama dong. 
15 Waktu orang banya dong dapa lia sang Yesus, 
dong takuju, te dong kira Dia masi ada di atas 
gunung. Ais dong lari pi katumu deng Dia. 

16 Ju Yesus tanya sang dong bilang, “Bosong ada 
bakanjar apa di sini?” 

17 Ada satu orang datang bilang, “Papa, dengar 
dolo! Beta ada bawa beta pung ana laki-laki, ko 
Papa bekin bae sang dia. Dia bisu, sonde bisa 
baklomong, te dia takana setan. 18 Kalo itu setan 
su maso, na, dia banting-banting ini ana pung 
badan di tana. Ais, itu ana pung mulu babusa, 
deng dia makan gigi. Ais dia pung badan bakaku 
sama ke kayu. Beta su minta Papa pung ana bua 
dong, ko tolong usir itu setan. Ma dong sonde 
bisa apa-apa.” 

19 Dengar bagitu, ju Yesus masparak sang 
dong bilang, “Heh! Bosong ni, su talalu! Beta 

su ajar ulang-ulang sang bosong, ma bosong 
sonde mangarti bae-bae. Deng bosong sonde 
parcaya batul-batul sang Beta! Beta musti sabar 
sang bosong sampe kapan? Mari bawa itu ana 
datang di sini!” 20 Ais dong koko bawa itu ana 
datang sang Yesus. Ma waktu itu setan dapa lia 
sang Yesus, ju dia banting itu ana sampe jato 
taguling-guling di tana, deng dia pung mulu 
babusa. 

21 Ais ju Yesus tanya itu ana pung papa bilang, 
“Lu pung ana jadi bagini ni, su dari kapan 
tempo?” 

Dia pung papa manyao bilang, “Su dari kici. 

22 Itu setan su lama mau kasi mati sang ini ana. 
Dia kasi jato beta pung ana ulang-ulang pi dalam 
api, deng kasi tanggalam pi dalam aer. Jadi Papa 
tolong dolo! Kalo bisa, Papa kasian sang botong 
ko bekin bae ini ana dolo.” 

23 Yesus manyao bilang, “Akurang ko lu bilang 
“kalo bisa’? Beta memang bisa bekin samua, asal 
orang parcaya dolo!” 

24 Ais itu, bapatua manyao deng mau manangis 
sa bilang, “Papa! Memang beta su parcaya. Ma 
tolong ko beta pung parcaya jadi lebe kuat lai!” 

25 Itu waktu, Yesus lia banya orang su mulai 
datang makarubu di situ. Ais dia parenta itu 
setan bilang, “Heh, setan jahat! Lu kaluar suda 

dari ini ana, ko dia dapa dengar, deng dia dapa 
baPlomong. Lu jang maso ulang lai sang dia!” 

26 Dengar Yesus omong bagitu ju, itu setan 
batarea karas-karas. Dia bekin itu ana jato 
tahela-hela, baru kaluar kasi tenga sang dia. Ju 
itu ana faraku sama ke su mati sa. Sampe orang 
dong di situ baPlomong bilang, “Naa! Dia su 
mati!” 

27 Ma Yesus pegang ame itu ana pung tangan 
ko tarek kasi bangun sang dia. Ju dia bangun 
memang. 

28 Ais Yesus deng Dia pung ana bua dong kasi 
tenga itu tampa, ko maso pi dalam satu ruma. 
Di situ dong sandiri tanya sang Yesus bilang, 
“Papal Akurang ko tadi botong sonde bisa usir itu 
setan?” 

29 Ais Yesus kasi tau bilang, “Dengar bae-bael 
Setan dong memang jahat. Jadi kalo bosong 
sonde sambayang minta tolong sang Tuhan, na, 
bosong sonde ontong usir setan macam bagitu 
dong.” 


Tuhan Yesus kasi tau ulang lai Dia pung mati 
(Mateos 17:22-23; Lukas 9:43b-45) 


30 Ais itu, Yesus deng Dia pung ana bua dong 
kasi tenga itu tampa, ko maso pi propinsi Galilea. 
Itu waktu, Yesus sonde mau ada orang yang tau 
Dia ada di situ, 3t te Dia cuma mau ajar sang Dia 

pung ana bua sa. Dia kasi tau sang dong bilang, 
“Sonde lama lai, te dong mau jual sang Beta pi 
orang laen. Ais dong bunu bekin mati sang Beta, 
Manusia Tulen ni. Memang Beta mati, ma nanti 
dia pung lusa, Beta idop kambali.” * 

32 Yesus kasi tau bagitu, ma Dia pung ana bua 
dong babingung. Dong sonde barani tanya lai 
Yesus pung maksud tu, apa. 


Tuhan Yesus pung ana bua dong 
bakanjar bilang, sapa yang paling besar 
(Mateos 18:1-5; Lukas 9:46-48) 

33 Ais itu, ju Yesus dong jalan sampe di 
Kapernaum. Waktu dong maso pi dalam ruma, ju 


Yesus tanya sang Dia pung ana bua dong bilang, 
“Tadi bosong bakanjar apa di jalan tu?” 





kg:31 * Dalam bahasa Yunani, dong mulai itong dari: ini 
hari (= 1), beso (= 2), lusa (= 3), tula (= 4). Jadi dalam 
bahasa Yunani, petà tpsic hu£tpac(meta treis hemeras) 
“di hari yang katiga’ pung maksud dalam bahasa Kupang, 
andia “dia pung lusa”. Inga te, Tuhan Yesus mati hari jumat 
(itong satu). Dia pung beso, andia hari sabtu, Tuhan Yesus 
ada dalam kubur (itong dua). Dia pung lusa, andia hari 
minggu, Tuhan Yesus idop kambali (itong tiga). Jadi iko 
kotong pung cara itong hari, na, Dia mati dua malam, ais 
Dia idop kambali. 

34 Ma sonde ada yang barani manyao, te tadi di 
tenga jalan dong ada basambung mulu bilang, 
sapa yang paling besar dari dong samua. ' 

35 Ais Yesus dudu ko ajar sang dong bilang, 
“Sapa yang mau jadi orang besar, dia pung idop 
musti batul-batul jadi sama ke orang kici ko layani 
samua orang.” M 

36 Ais Yesus koko ame satu ana kici di situ, ko Dia 
kambali pi dong pung teng-tenga. Ju Dia omong 
bilang, 37 “Sapa yang iko Beta ko layani orang kici 
sama ke ini ana, dia pung arti, itu orang ju ada 
layani sang Beta. Deng dia ju ada layani sang 
Beta pung Papa yang utus sang Beta datang di ini 
dunya.” " 


Sapa yang jadi kotong pung orang? 
(Lukas 9:49-50) 


38 Ais itu, Yesus pung ana bua Yohanis kalak 
bilang, “Papa! Satu kali botong lia ada satu orang 
pake Papa pung nama ko usir setan. Ma botong 
larang sang dia, te dia bukan kotong pung orang 


n 


na. 





19:34 H Lukas 22:24 


M9:35 x Mateos 20:26-27, 23:11: Markus 10:43-44; Lukas 
22:26 

39 Ma Yesus manyao bilang, “Heh! Bosong jang 
larang sang dia. Te sapa yang pake Beta pung 
nama ko bekin tanda heran, dia sonde akan 
omong bekin busuk Beta pung nama. 20 Kalo 
dia sonde malawan sang kotong, artinya dia ju 
kotong pung orang. °^ Naa, inga bae-bae, ó! 
Kalo ada orang yang tau bilang, bosong iko sang 
Kristus, ais dia tolong sang bosong, tantu Tuhan 
Allah sonde lupa itu orang pung cape. Biar dia 
cuma kasi minum aer puti satu galas sa, ju Tuhan 
Allah sonde lupa sang dia.” P 


Jang maen-maen deng dosa! 
(Mateos 18:6-9; Lukas 17:1-2) 


42 Ais Yesus kasi tau lai sang dong bilang, “Kalo 
ada orang yang bekin satu ana kici iko jalan idop 
yang sala, sampe itu ana sonde parcaya lai sang 
Beta, awas, ó! Lebe bae kasi itu orang, kalo ame 
batu besar satu, dika di dia pung batang leher, ko 
kasi tanggalam di tenga laut. 

43 Kalo lu bekin sala pake lu pung tangan, 
potong buang itu tangan sa! Te lebe bae lu maso 
sorga biar bawa tangan sabla sa, ko biar dong 





09:40 4 Mateos 12:30: Lukas 11:23 
P9:41 H Mateos 10:42 


19:42 + Alkitab bahasa Yunani tulis bilang, “batu giling’ yang 
dong pake ko mol padi-gandum. 

jang buang sang lu pi api naraka deng lu pung 
tangan dua-dua. "^4 [Naraka tu, memang tampa 
sangsara. Dia pung api sonde tau mati-mati. 
Deng ulat-ulat di situ dong ju sonde barenti bekin 
busuk.) *** Kalo lu bekin sala pake lu pung kaki, 
potong buang itu kaki sa. Te lebe bae lu maso 
sorga bawa lu pung kaki sabla sa, ko biar dong 
jang buang sang lu pi api naraka deng lu pung 
kaki dua-dua. 48 [Naraka tu, memang tampa 
sangsara. Dia pung api sonde tau mati-mati. 
Deng ulat-ulat di situ dong ju sonde barenti bekin 
busuk.) “Kalo lu bekin sala pake lu pung mata, 
doli buang lu pung mata sa! Te lebe bae lu maso 
pi sorga deng mata sabla sa, ko biar dong jang 
buang sang lu pi api naraka deng lu pung mata 
dua-dua. Y 
48 'Naraka tu, memang tampa sangsara. 
Dia pung api sonde tau mati-mati. 
Deng ulat-ulat di situ dong ju sonde barenti 
bekin busuk. Y 





"9:43 H Mateos 5:30 

9:44 # Tulisan bahasa Yunani asli yang lebe tua, sonde tulis 
ini ayat 44. 

tg:46 § Tulisan bahasa Yunani asli yang lebe tua, sonde tulis 
ini ayat 46. 

Y9:47 H Mateos 5:29 

V9:48 H Yesaya 66:24 

49 Beta pung ajaran ni, memang barat. Jadi sapa 
yang mau iko sang Beta, dia musti batahan iko 
tarus, sama ke daging yang orang taro garam ko 
seli, ko biar itu daging batahan lama. 

50 Garam tu, bae. Kotong pake ko bekin enak 
makanan. Ma kalo itu garam sonde asin lai, dia 
pung guna apa? Kotong buang sa. Bosong ju 
musti jadi sama ke garam, ko idop basayang deng 
samua orang. W 

Naa! Bosong barenti bakanjar bilang, sapa 
besar, sapa kici!” 


Orang Farisi cari jalan ko hiki sang 
Tuhan Yesus deng soflal kawin-cere 


(Mateos 19:1-12; Lukas 16:18) 


10 1 Ais ju Yesus dong pi propinsi Yudea deng 
tampa-tampa laen di kali Yarden pung 
sabla matahari nae. Di mana-mana orang banya 
datang makarubu sang Dia. Ais Yesus ajar sang 
dong sama ke biasa. 

2 Ada barapa orang Farisi yang datang ko mau 
hiki kasi jato sang Dia. Dong tanya bilang, “Iko 
kotong pung atoran agama, kalo laki-laki su 
kawin, dia bole bacere, ko sonde?” 





W9:50 x Mateos 5:13: Lukas 14:34-35 

3 Yesus manyao bilang, “Inga dolo! Atoran 
laki-bini yang barli Musa kasi sang kotong bilang, 
karmana?” 

4 Dong manyao bilang, “Bali Musa pung atoran 
bilang, orang bole bacere, asal kasi surat cere 
sang dia pung bini dolo.” * 

> Yesus balas bilang, “Heh! Dengar, é! Tagal 
bosong pung kapala batu, andia ko balli Musa 
tulis bagitu! * Jang bosong lupa itu carita 
mula-mula waktu Tuhan bekin langit deng bumi! 
Ada tatulis bilang, 

‘Tuhan Allah bekin manusia, laki-laki deng 

parampuan. Y 
7 Andia ko laki-laki kasi tenga dia pung mama 
deng papa, 
pi idop satu hati deng dia pung bini, 
8 te dong dua su jadi satu! ? 

9 Kalo Tuhan Allah sandiri su bekin dong dua 
jadi satu, manusia jang kasi cere lai!” 

10 Ais itu, Yesus deng Dia pung ana bua dong 
sandiri maso pi dalam satu ruma. Di situ dong 
tanya Yesus pung ajaran tadi. 

11 Yesus manyao bilang, “Sapa yang cere buang 
dia pung bini, ais kawin lai, itu su barsina! 








X10:4 4 Carita Ulang soal Jalan Idop 24:1-4; Mateos 5:31 
Y10:6 & Carita Mula-mula 1:27, 5:2 
110:8 X Carita Mula-mula 2:24 

12 Parampuan ju bagitu! Kalo dia su cere buang 
dia pung laki, ais kawin lai, itu ju barsina!” 2 


Tuhan Yesus omong kasi berkat sang ana-ana 
(Mateos 19:13-15; Lukas 18:15-17) 


13 Satu waktu, ada orang bawa dong pung 
ana-ana pi sang Yesus, ko minta Dia taro tangan 
kasi berkat sang dong. Ma Yesus pung ana bua 
togor itu orang dong. 

14 Yesus dapa lia bagitu, ju Dia mara Dia pung 
ana bua dong bilang, “Kasi tenga itu ana dong 
datang di Beta! Sonde usa larang! Te orang yang 
sama ke dong ni, yang Tuhan Allah pung orang. 
15 Bosong inga bae-bae! Sapa yang mau datang 
mangada sang Tuhan Allah, dong musti rindu 
sang Dia, sama ke ana-ana rindu dong pung 
mama deng papa. Kalo sonde bagitu, dong sonde 
pantas jadi Tuhan Allah pung orang.” b16 Ais itu, 
Yesus pal6 ame itu ana dong, deng taro tangan di 
dong satu-satu, ko kasi berkat. 





410:12 H Mateos 5:32: 1 Korintus 7:10-11 
b10:15 # Mateos 18:3 

Orang kaya cari jalan ko idop 
tarus deng Tuhan Allah 


(Mateos 19:16-30; Lukas 18:18-30) 


17 Waktu Yesus dong mau barangkat, ju ada 
satu orang kaya lari-lari datang ko mau katumu 
sang Dia. Dia tondo di Yesus pung muka, ais 
dia tanya bilang, “Bapa Guru yang terhormat! 
Beta mau tanya sadiki. Bagini, Bapa. Beta musti 
bekin karmana, ko biar beta tau parsis beta bisa 
maso sorga ko idop tarus sama-sama deng Tuhan 
Allah?” 

18 Yesus manyao bilang, “Akurang ko lu bilang 
sang Beta, ‘terhormat’? Sonde ada satu orang 
yang terhormat, kecuali Tuhan Allah sa. 19 Lu su 
tau Tuhan Allah pung parenta dari dolu dong 
bilang, 

Jang bunu orang: 

Jang barsina: 

Jang mancuri, 

Jang jadi saksi putar-balek: 

Jang tipu orang ko ame dong pung barang, 

Deng kasi hormat sang lu pung mama deng 
papa.” “ 








“10:19 X Kaluar dari Masir 20:12-16; Carita Ulang soal Jalan 
Idop 5:16-20 

20 Itu orang manyao bilang, “Batul, Bapa Guru! 
Mulai dari muda, beta su iko itu parenta samua.” 
21 Yesus kasian itu orang. Ju Dia bilang, “Batul! 

Ma masi ada lai satu hal. Sakarang lu pulang ko 
jual bekin abis lu pung harta dong samua. Dia 
pung doi, lu pi bagi-bagi kasi orang susa dong. Ais 
itu, lu datang ko iko sang Beta suda. Nanti Tuhan 
Allah balas kasi sang lu deng harta laen di sorga.” 

22 itu orang dengar ame Yesus pung omong 
bagitu, ju dia pung hati ancor. Ais dia pulang 
deng hati susa mau mati, tagal dia talalu kaya na. 

23 Jy Yesus lia pi-datang, deng omong sang Dia 
pung ana bua dong bilang, “Dengar, e! Orang 
kaya memang paling susa maso sorga!” 

24 Dengar Dia omong bagitu, ju ana bua dong 
bingung. Ma Yesus tamba lai bilang, “Dengar 
bae-bae! Mau jadi Tuhan Allah pung orang tu, 
talalu susa! Jang pikir itu gampang sa. 22 Ko orang 
kaya maso sorga jadi Tuhan Allah pung orang, itu 
sama susa ke binatang onta besar satu, maso pi 
dia pung kandang lewat jarom pung lobang.” 

26 Yesus pung omong tu, bekin dong samua 
tamba bingung lai. Ju dong batanya bilang, “Kalo 
memang batul bagitu, sapa yang bisa dapa 
salamat, e?” 

27 Yesus lia sang dong satu-satu, ju Dia bilang, 
“Buat manusia, memang sonde mungkin. Ma 
jang lupa: buat Tuhan Allah, samua bisa jadi!” 

28 Ais ju Petrus angka omong bilang, “Papa. 
Botong su kasi tenga botong pung samua-samua, 
ko iko sang Papa. Ma botong dapa apa?” 

29 Yesus bilang, “Beta mau kasi tau sang bosong 
bagini: orang yang iko sang Beta, deng jalan kasi 
tenga dia pung mama-papa, dia pung adi-kaka, 
dia pung ana-ana dong, dia pung kabon, dia 
pung karja, deng dia pung isi ruma samua, ko 
pi kasi tau orang di mana-mana Tuhan Allah 
pung Kabar Bae, nanti dia tarima bale sampe 
saratus kali lipat. Samua hal yang dia su kasi 
tenga tu, nanti dia tarima kambali balipa-ganda. 
Deng dia ju nanti kana siksa tagal dia iko sang 
Beta. Ma nanti kalo ini dunya kiamat, dia akan 
idop tarus sama-sama deng Tuhan Allah. Itu dia 
pung balasan! 39 (10:29) 3! Inga, é! Orang yang 
bekin-bekin diri besar, iko Tuhan Allah pung pikir, 
nanti dia jadi orang yang paling kici. Ma orang 
yang anggap diri kici, iko Tuhan Allah pung pikir, 
dia yang nanti jadi orang besar.” d 


Ini su tiga kali Tuhan Yesus kasi tau Dia pung mati 
(Mateos 20:17-19; Lukas 18:31-34) 


32 |tu waktu, Yesus dong jalan pi Yerusalem. 
Yesus jalan paling muka. Dia pung ana bua dua 
blas orang deng orang laen dong iko sang Dia. 





d10:31 # Mateos 20:16: Lukas 13:30 

Dong ada inga apa yang Dia omong dolu bilang, 
orang mau bunu sang Dia di Yerusalem. Tagal itu, 
ju dong jadi bingung, deng taku. Dengar bagitu, 
ais Yesus pange ame Dia pung ana bua sandiri, 
ko kasi tau lai apa yang orang mau bekin sang 
Dia di Yerusalem. 33 Dia omong bilang, “Bosong 
dengar, é! Kotong sakarang mau pi Yerusalem. 
Beta ni, Manusia Tulen. Ma di sana dong jual 
sang Beta, kasi pi di kapala agama Yahudi dong 
pung bos-bos, deng guru agama dong. Ais dong 
kasi hukum mati sang Beta. Ju dong lapas buang 
sang Beta pi orang laen yang sonde kanal sang 
Tuhan Allah. 24 Ais dong omong bekin malu sang 
Beta. Dong buang luda sang Beta. Dong firuk kasi 
ancor-ancor Beta pung badan. Ais baru dong 
bunu bekin mati sang Beta. Memang Beta mati 
batul. Ma dia pung lusa, Beta idop kambali.” € 





“10:34 * Dalam bahasa Yunani, dong mulai itong dari: ini 
hari (= 1), beso (= 2), lusa (= 3), tula (= 4). Jadi dalam 
bahasa Yunani, petà tpstc hutpac (meta treis hemeras) 
“di hari yang katiga” pung maksud dalam bahasa Kupang, 
andia “dia pung lusa”. Inga te, Tuhan Yesus mati hari jumat 
(itong satu). Dia pung beso, andia hari sabtu (itong dua), 
Tuhan Yesus ada dalam kubur. Dia pung lusa, andia hari 
minggu (itong tiga), Tuhan Yesus idop kambali. Jadi iko 
kotong pung cara itong hari, na, Dia mati dua malam, ais 
Dia idop kambali. 

Yakobis deng Yohanis minta jadi orang besar 
(Mateos 20:20-28) 


35 Ais ju Yakobis deng Yohanis, andia Sabadeus 
pung ana dong, datang sang Yesus. Dong minta 
sang Dia bilang, “Papa Guru! Botong ada parlu.” 

36 Yesus tanya sang dong bilang, “Bosong parlu 
apa?” 

37 Dong manyao bilang, “Bagini, Papa! Nanti 
kalo Papa su dudu pegang parenta deng hebat, 
na, botong minta ko Papa kasi dudu sang botong, 
satu di Papa pung sabla kanan, satu di sabla kiri, 
ko botong ju pegang parenta.” 

38 Yesus manyao bilang, “Bosong dua ni sonde 
mangarti apa yang bosong minta. Beta ni, nanti 
dapa sangsara banya. Jadi karmana? Bosong kira 
bosong ju mampu pikol itu sangsara sama-sama 
deng Beta sampe mati, ko?” f 

39 Dong manyao bilang, “Botong bisa, Papa!” 

Yesus balas lai sang dong bilang, “Memang, 
bosong ju nanti pikol itu sangsara sama ke Beta. 
40 Ma sapa yang nanti dudu di Beta pung kanan 
deng kiri, itu bukan Beta yang putus. Itu Tuhan 
Allah pung hak putus. Dia su putus memang, 
sapa-sapa yang dudu di itu tampa.” 





“10:38 # Lukas 12:50 

41 Waktu ana bua yang laen dong dengar 
Yakobis deng Yohanis pung minta bagitu, ju dong 
mara. 42 Ais Yesus pange ame sang dong samua, 
ju Dia bilang, “Bagini! Bosong su tau, to? Orang 
besar yang pegang parenta biasa tendes dong 
pung rakyat, sampe dong sonde bisa bagarak. 
Deng kapala-kapala dari bangsa yang sonde kanal 
sang Tuhan Allah, dong kasi parenta lebe-lebe, 
sampe dong pung rakyat sonde bisa angka 
kapala. 48 Ma bosong sonde bole bekin bagitu! 
Naa, sapa dari bosong yang mau jadi orang 
besar, dia musti jadi sama ke tukang suru-suru 
ko layani orang laen. 814 Deng orang yang mau 
jadi kapala, dia musti bekin diri sama ke jongos. 
h45 Te Beta, Manusia Tulen ni, bukan datang ko 
orang layani sang Beta. Ma Beta datang ko layani 
banya orang. Beta datang kasi Beta pung idop 
anteru-anteru ko tabus ame banya orang dari 
dong pung sala-sala.” 


Tuhan Yesus bekin bae orang buta 
(Mateos 20:29-34; Lukas 18:35-43) 


46 Yesus deng Dia pung ana bua, deng orang 
bam-banya sampe di kota Yeriko. Waktu dong 
mau jalan tarús, te ada satu orang buta yang 





810:43 H Lukas 22:25-26 
h40:44 H Mateos 23:11; Markus 9:35; Lukas 22:26 

dudu minta-minta di pinggir jalan. Dia pung nama 
Bartimeos, papa Timeos pung ana. 4? Waktu dia 
dengar bilang, yang lewat tu, Yesus dari Nasaret, 
ju dia batarea karas-karas bilang, “Yesus! Daud 
pung turunan, é! Botong su tunggu-tunggu lama 
sang Papa! Kasian sang beta dolo!” 

48 Dengar dia batarea bagitu, ju orang dong 
togor sang dia bilang, “Heh! Diam!” 

Ma dia batarea lebe karas lai bilang, “Yesus! 
Daud pung turunan, €! Kasian sang beta doo!” 

49 Ais Yesus barenti. Ju Dia bilang, “Bosong 
bawa sang dia datang di sini!” 

Ju dong pi sang dia bilang, “Lu diam suda! Papa 
Guru ada pange sang lu. Mari suda!” 

50 Dengar bagitu, Bartimeos lempar buang dia 
pung salimut, ju dia badiri capat-capat ko pi 
katumu sang Yesus. 

51 Yesus tanya sang dia bilang, “Lu mau apa?” 

Itu orang buta manyao bilang, “Papa, é! Beta 
minta ko beta bisa dapa lia.” 

52 Yesus bilang lai sang dia, “Tagal lu parcaya 
bilang, Beta bisa bekin bae sang lu, sakarang ju lu 
su bae! Pi suda!” 

Ju Bartimeos pung mata langsung bae memang. 
Ais itu, dia pi iko antar sang Yesus. 

Tuhan Yesus dong maso pi Yerusalem, 
deng banya orang puji-puji sang 
Dia, sama ke orang bésar 


(Mateos 21:1-11; Lukas 19:28-40; Yohanis 12:12-19) 


1 1 1 Waktu dong su deka deng kota 
Yerusalem, dong sampe di dua kampong, 
Betfage deng Betania, di gunung Saitun pung 
pinggir. 'Dari situ Yesus dong barenti tahan. Ais 
Dia kirim Dia pung ana bua dua orang ko pi lebe 
dolo. 2 Dia pasan bilang, “Bosong dua pi lebe dolo 
di itu kampong sana. Kalo bosong maso, nanti 
bosong dapa lia binatang keledai pung ana satu, 
ada taflika di situ. Orang balom parná nae coba 
sang dia. Bosong pi buka dia pung tali ko hela 
bawa sang dia datang sini. 2 Ma kalo ada orang 
tanya sang bosong bilang, 'Akurang ko bosong 
lapas bawa itu keledai?” Naa, bosong manyao 
bilang, ‘Botong pung Bos mau pake sang dia. Kalo 
su pake abis, nanti Dia kirim pulang memang.” 

4 Ais, itu dua orang dong pi, ju dong dapa lia itu 
keledai pung ana ada taklika di muka satu ruma 
di pinggir jalan. Ju dong lapas ko bawa sang dia. 
3 Ma orang yang ada badiri di situ dong tanya 





11:1 # Dong kasi nama 'Saitun' di itu gunung, tagal di sana 
ada banya kabon pohon saitun, ko dong parés ame dia pung 
minya dari itu pohon pung bua. Itu gunung Saitun kira-kira 
satu kilo dari kota Yerusalem. 

bilang, “Hoil Akurang ko bosong lapas ame orang 
pung keledai?” 

6 Ais dong manyao bilang, “Botong pung Bos 
mau pake sang dia. Kalo su pake abis, nanti 
botong bawa pulang memang.” Ju itu orang dong 
kasi tenga sang dong ko hela bawa itu keledai. 

7 Dong hela bawa pi Yesus. Ais dong taro dong 
pung salimut di atas itu keledai, ju Yesus nae. 

8 Waktu dong mau maso pi dalam kota, ju ada 
banya orang yang ame dong pung salimut, deng 
dong pung salendang, ko taro di jalan. Ada ju 
yang pi potong ame daon-daon palam İdi pinggir 
jalan ko dong buka-buka di tenga jalan. Deng 
bagitu, dong bekin tanda bilang, dong sambut 
sang Tuhan Yesus deng hormat. Sama ke dong 
biasa tarima orang-orang besar. ? Ju ada orang 
saparu pi bajalan lebe dolo di muka Yesus, deng 
ada yang iko dari balakang. Dong mulai balleki 
bilang, 

“Hosana! Kotong puji-puji sang Tuhan Allah! * 





111:8 + Markus pung tulisan asli tulis bilang, 'cabang dong'. 
Ma kotong su tau dari Yohanis 12:13 bilang, dong tu, daon- 
daon palam. 

K11:9 # Dong pung bahasa Aram bilang, ‘Hosana’. Dia 
pung arti dolu-dolu bilang, dia kasi salamat'. Ma di Tuhan 
Yesus pung jaman, dong biasa pake itu kata ko puji sang 
Tuhan Allah sa. 

Tuhan kasi berkat sang orang yang datang 
pake Tuhan pung nama, 
tagal Tuhan su utus sang Dia! ! 
10 Hosana! Kotong puji-puji sang Tuhan Allah! 
Tagal Tuhan mau kasi bangun kambali raja 
Daud pung parenta! 
Hosana! Kotong puji-puji sang Tuhan Allah! 
Tagal Tuhan su dudu parenta di langit yang 
paling tinggi!” 

11 Sampe dalam kota, ais Yesus dong pi maso di 
Tuhan Allah pung Ruma Sambayang Pusat pung 
kintal. Ju Yesus lia bae-bae kuliling itu kompleks. 
Ma tagal su sonde ada waktu lai, ju dong pulang 
kambali pi kampong Betania. 


Tuhan Yesus parenta satu pohon ko 
dia sonde bisa babua lai 


(Mateos 21:18-19) 


12 Dia pung beso papagi, dong jalan kaluar dari 
Betania ko maso kambali di kota Yerusalem. Ma 
di tenga jalan, Yesus su rasa lapar. 13 Dia dapa lia 
satu pohon di pinggir jalan. Orang biasa makan 





111:9 # Lagu Puji dong 118:26 

dia pung bua. MJadi Yesus pi deka-deka itu pohon 
ko mau lia coba ada bua, ko sonde. Ma waktu Dia 
sampe di itu pohon, Dia sonde dapa lia apa-apa. 
Ko memang bukan dia pung musim babua na. Dia 
baru mulai badaon sa. 14 Ju Yesus omong kasi itu 
pohon bilang, “Tagal lu sonde kasi lu pung bua 
sang Beta, jadi mulai dari sakarang, lu sonde bisa 
kasi lu pung bua sang orang laen lai!” 

Dia pung ana bua dong dengar Dia pung omong 
karas bagitu. 


Tuhan Yesus maso pi Ruma Sambayang Pusat. 
Ais Dia bongkar buang pasar di situ 


(Mateos 21:12-17; Lukas 19:45-48; Yohanis 2:13-22) 


15 Ais dong jalan tarús, sampe di Yerusalem, 
ju Yesus pi maso lai di Tuhan Allah pung Ruma 
Sambayang Pusat. Di itu Ruma Sambayang pung 
kintal, orang su bekin jadi pasar ko dong bajual 
burung pompa yang orang pake buat korban 
sambayang. Lia bagitu, ju Yesus pi usir kasi kaluar 
sang dong. Dia banting kasi talempar meja-meja 
yang dong pake tukar doi, deng banting kasi 





M11:13 6 Bahasa Indonesia pake kata “pohon ara' dari istila 
bahasa Yunani suke. Ma Alkitab kasi tunju satu pohon di 
sana yang orang biasa tanam, deng makan dia pung bua. 
Di Indonesia sablá timur, orang sonde tanam deng sonde 
makan “pohon ara’ pung bua. Jadi “pohon ara” di Alkitab 
sonde sama ke kotong pung pohon ara di sini. 

tabale bangku-bangku yang dong pake bajual 
itu burung dong. 18 Dia ju larang samua orang 
ko sonde bole bawa ame dong pung barang ko 
jalan potong lewat itu kintal lai. 17 Ju Dia ajar 
sang dong bilang, “Bosong su tau memang apa 
yang Tuhan pung jubir su tulis bilang, “Beta kasi 
bangun Beta pung Ruma ni, ko orang dari samua 
suku-bangsa datang sambayang di sini. Ma 
bosong su bekin ini Ruma jadi parampok dong 
pung tampa bakumpul!” ^ 

18 Waktu kapala agama Yahudi dong pung 
bos-bos deng guru agama dong dengar Yesus su 
bekin bagitu, ju dong jengkel sang Dia. Ais dong 
mulai cari jalan ko mau bunu bekin mati sang 
Dia. Ma dong ju eleng, tagal banya orang talalu 
suka Dia pung ajaran. 

19 Waktu matahari su mulai tanggalam, ju Yesus 
dong kaluar dari kota Yerusalem, ko dong kambali 
pi tidor di kampong Betania. 


Kalo kotong parcaya batul-batul sang Tuhan, 
nanti Dia kasi apa yang kotong minta 


(Mateos 21:20-22) 


20 Dia pung beso papagi, dong kambali lai pi 
Yerusalem. Di tenga jalan, dong lewat itu pohon 
yang kamaren Yesus omong kasi dia. Dia pung 





111:17 H Yesaya 56:7; Yeremia 7:11 

ana bua dong taheran-heran, tagal itu pohon su 
mati karing sampe dia pung akar-akar. Ju Petrus 
inga Yesus pung omong yang kamaren tu. Ais dia 
kasi tau bilang, “Papa! Lia coba! Itu pohon yang 
kamaren Papa kasi kutuk tu, su mati!” 

21 (11:20) 22 Ju Yesus manyao bilang, “Memang 
batul! Asal bosong ju parcaya sang Tuhan Allah 
bagitu. 28 Kalo bosong parcaya batul-batul, 
bosong bisa suru gunung satu ko taPlangka pi 
laut. Ju Tuhan Allah kasi pinda itu gunung, asal 
bosong jang parcaya satenga-satenga! Bosong 
musti parcaya batul-batul sang Tuhan Allah. 

024 Naa! Jang lupa, 6! Asal bosong parcaya 
batul-batul bilang, Tuhan Allah mampu kasi apa 
yang bosong minta, pasti Dia bekin kasi bosong! 
25 Ma kalo ada yang sambayang, padahal dia 
pung hati ada batar-enak deng orang laen, dia 
musti babae deng itu orang dolo. Bagitu, baru 
bosong pung Papa di sorga mau hapus buang 
bosong pung sala-sala. 26 (Kalo ada dari bosong 
yang simpan hati, deng sonde mau kasi ampon 
orang, tantu bosong pung Papa di sorga ju sonde 
mau lupa bosong pung sala-sala dong.” | P9 





011:23 # Mateos 17:20; 1 Korintus 13:2 

P11:26 “Tulisan bahasa Yunani asli yang lebe tua sonde tulis 
ini ayat 26. 

411:26 # Mateos 6:14-15 

Dong basoPlal Tuhan Yesus pung hak 
(Mateos 21:23-27; Lukas 20:1-8) 


27 Ais ju dong jalan tarus. Sampe di Yerusalem, 
dong maso kambali lai pi Tuhan Allah pung Ruma 
Sambayang Pusat. Waktu dong maso di kintal, 
kapala agama Yahudi pung bos-bos, guru agama 
dong, deng tua-tua adat Yahudi datang, 28 ko 
basoPlal deng Yesus bilang, “Sapa suru lu datang 
bekin kaco di sini kamaren? Sapa yang kasi lu 
hak!” 

29 Ma Yesus tau dong ada cari jalan ko mau kasi 
jato sang Dia. Ais Dia balas bilang, “Beta ju mau 
tanya sang bosong. Bosong manyao sang Beta 
dolo, baru Beta manyao sang bosong. 20 Beta 
mau tanya bagini: bosong samua kanal sang 
Yohanis, Tukang Sarani tu, to? Naa, sapa yang 
suru sang dia ko pi sarani orang? Tuhan Allah ko, 
manusia?” 

31 Ais dong bapikir pi-datang, deng barunding 
bilang, “Awek?! Botong su kana! Kalo botong 
manyao bilang, “Tuhan Allah yang suru', nanti 
dia balas bilang, “Kalo bagitu, akurang ko bosong 
sonde parcaya sang Yohanis!' 32 Ma botong 
ju sonde bisa bilang, ‘Manusia yang suru’ Te 
nanti orang dong samua mangamok. Tagal dong 
parcaya bilang, Yohanis tu, Tuhan Allah pung 
jubir.” 

33 Ais dong manyao sa bilang, “Botong sonde 
tau!” 

Ju Yesus bale manyao bilang, “Naa! Kalo bagitu, 
Beta ju sonde mau kasi tau bilang, sapa yang suru 
sang Beta.” 


Tuhan Yesus carita umpama soPal 
orang karja kabon anggor 


(Mateos 21:33-46; Lukas 20:9-19) 


12 1 Ais itu, Yesus omong lai deng itu kapala 
agama Yahudi pung bos-bos, guru agama 
dong, deng tua-tua adat Yahudi dong. Dia pake 
umpama bilang, “Ada satu orang pi buka kabon 
ko mau tanam pohon anggor di dia pung tana 
sapoklong. Ais dia bekin pagar kuliling. Deng dia 
bekin bak ko mau tada bua anggor pung aer. Ju 
dia kasi badiri satu tampa jaga yang tinggi. Ais dia 
kasi sewa itu kabon pi orang laen, ko dong karja 
bagi hasil deng dia. Tarus dia barangkat pi luar 
negri. ! 

2 Sampe musim ketu bua anggor, ju itu tuan 
tana suru dia pung orang karja satu pi di itu 
tukang garap dong, ko minta dia pung bagian. 

3 Ma waktu dia pung sampe, itu tukang garap 
dong tangkap ame sang dia, ju dong papoko 





"12:1 H Yesaya 5:1-2 

sang dia. Ais dong suru sang dia ko pulang deng 
tangan kosong. 

4 Ais, itu tuan tana kirim dia pung orang karja 
satu lai. Ma itu tukang garap dong papoko sang 
dia pung kapala sampe luka-luka. Ais dong bekin 
malu, deng dong iskarobis sang dia. ? Ais, itu tuan 
tana kirim ulang dia pung orang karja laen lai. Ma 
dong bunu sang dia. Biar dong bekin karmana ju, 
ma itu tuan tana maen kirim tarus dia pung orang 
karja. Ma itu tukang garap dong papoko saparu, 
deng bunu saparu. ê Sakarang cuma tenga lai satu 
orang sa. Andia tuan tana pung ana laki-laki satu 
biji yang dia paling sayang. Tagal sonde ada jalan 
laen lai, jadi dia kirim itu ana sa. Dia pikir bilang, 
‘Kalo beta kirim beta pung ana sandiri, pasti dong 
tarima bae-bae, deng dong dengar sang dia. 

7 Jadi dia kirim dia pung ana pi sana. Ma waktu 
tukang garap dong dapa lia itu ana datang, ju 
dong baklomong bilang, “Wel Bosong lia dolo! 
Bapatua su kirim datang dia pung ana sandiri! 
Kalo bapatua mati, dia ni yang nanti tarima itu 
pusaka samua. Mari kotong bunu itu ana, ko biar 
kotong yang soa dia pung pusaka ni! 8 Ais dong 
rame-rame tangkap, ju dong bunu sang dia. Tarus 
dong lempar buang dia pung mayat pi balakang 
kabon. Itu umpama sampe di situ sa.” 

9 Ais ju Yesus tanya sang orang besar dong 
bilang, “Iko bosong pung pikiran, kira-kira itu 


MARKUS 12 293 


tuan tana mau bekin karmana sang itu tukang 
garap dong? Iko Beta, su tantu dia datang ko 
bunu bekin abis itu tukang garap dong samua. Ais 
itu, dia kasi sewa itu kabon anggor pi orang laen. 
10 Kotong samua su dapa baca dari Tuhan Allah 
pung Tulisan Barisi bilang, 
'Ada satu batu yang tukang dong su angka 
buang. 
Ma sakarang itu batu su jadi batu alas. 
11 Tuhan Allah sandiri yang pili ame, ju kasi 
dudu itu batu. 
Andia ko kotong lia dia pung bagus lai!” $ 
12 itu orang besar dong langsung mangarti 
bilang, Yesus ada ser sang dong pake itu 
umpama. Dong parsis ke tukang garap kabon 
anggor tadi tu. Ais ju dong mulai ator siasat ko 
mau tangkap sang Dia. Ma dong ada eleng sang 
orang banya yang suka Yesus pung ajaran. Jadi 
dong pi jalan kasi tenga sang Dia sa. 


Orang mau hiki sang Tuhan Yesus 
deng pake soPlal bayar bea 
(Mateos 22:15-22; Lukas 20:20-26) 


13 Ais itu, orang Yahudi pung orang bésar 
dong suru barapa orang Farisi, deng orang dari 
Herodes pung partei pi basoflal deng Yesus, ko 





“12:11 H Lagu Puji dong 118:22-23 

mau hiki sang Dia. 18 Ais dong datang, ju basoRal 
deng Dia bilang, “Bapa Guru! Botong samua 

tau kalo Bapa pung hati lurus, deng sonde tau 
putar-balek. Bapa lia orang pung hati sa. Bapa ju 
kasi tau Tuhan Allah pung mau deng tarus-tarang, 
tagal Bapa sonde pandang muka. Naa! Sakarang 
botong mau tanya satu hal. Iko kotong pung 
atoran agama Yahudi, kira-kira kotong ni musti 
bayar bea kasi sang pamarenta Roma pung raja 
besar, tko sonde?” 

15 Ma Yesus su tau dong mau pancing sang Dia, 
ko Dia omong malawan pamarenta Roma. Ju 
Yesus manyao deng karas bilang, “Akurang ko 
bosong mau hiki sang Beta deng itu soPlall Coba 
kasi lia sang Beta doi perak satu dolo!” 

16 Ais dong sorong kasi sang Dia doi perak satu. 
Ju Yesus ame ko pareksa itu doi. Ais Dia tanya 
sang dong bilang, “Ini gambar ni, sapa pung 
muka? Deng ini sapa pung nama?” 

Ais dong manyao bilang, “Itu pamarenta Roma 
pung raja besar!” 

17 Ais Yesus bilang, “Naa! Kalo bagitu, bosong pi 
kasi sang pamarenta apa yang pamarenta pung 
hak. Deng kasi sang Tuhan Allah apa yang Tuhan 
Allah pung hak.” 





t42:14 * Orang Roma pung raja besar, dong pange ‘keser’. 

Dengar Dia manyao bagitu, ju dong samua 
taheran-heran, ko Dia bilang batul na. Andia ko 
dong sonde bisa hiki ame sang Dia. 


Soal orang mati idop kambali, deng 
orang bakawin di sorga, ko sonde? 


(Mateos 22:23-33; Lukas 20:27-40) 


18 Ada satu partei agama laen, yang orang subu 
bilang, partei Saduki. Dong ajar bilang, orang 
mati sonde bisa idop kambali. Satu kali, ada 
barapa orang Saduki ju datang mau hiki sang 
Yesus. "19 Dong omong deng Yesus bilang, “Bapa 
Guru! Bali Musa ada tulis kasi sang kotong, ini 
adat bilang: kalo ada satu laki-laki mati kasi tenga 
dia pung bini, ma sonde ada ana, na, itu laki-laki 
pung adi musti kawin ame itu janda, ko biar kasi 
turunan sang dia pung kaka yang su mati tu. 
v20 Memang Musa ajar bagitu. Ma botong ada 
mau tanya bagini: ada tuju laki-laki basodara. 
Yang partama kawin lebe dolo. Ais dia mati, 
deng sonde ada ana. 21 Ju dia pung adi yang iko 
sang dia, kawin bale itu janda. Sonde lama dia 
ju mati, deng sonde ada ana. Bagitu ju deng adi 
yang nomer tiga. Dia kawin deng itu janda, ma 





u12:18 H Utusan dong pung Carita 23:8 
V12:19 H Carita Ulang soflal Jalan Idop 25:5 

dia mati, ju sonde ada ana. 22 Bagitu tarus-tarus 
sampe adi bungsu ju mati. Ais ju itu janda mati. 

23 Naal Sakarang botong mau tanya bagini: itu 
parampuan su parna kawin deng tuju laki-laki! 
Ma kalo dunya kiamat ko Tuhan kasi idop kambali 
orang mati dong, nanti itu parampuan jadi sapa 
pung bini dari itu tuju orang?” 

24 Ais Yesus manyao bilang, “Kalo bosong 
batanya bagitu, dia pung arti, bosong sonde 
mangarti batul Tuhan Allah pung Tulisan Barisi 
pung isi. Deng bosong ju sonde mangarti Tuhan 
Allah pung kuasa. Jadi bosong ni su sala batul! 

25 Dengar, €! Bagini: di sorga, sonde ada yang 
kawin. Samua orang mati yang Tuhan kasi idop 
kambali, sonde ada yang kawin lai. Bagitu ju 
Tuhan Allah pung ana bua di sorga sonde kawin. 
26 Ais, Beta ju kasi tau soBlal orang mati dong idop 
kambali, ko sonde. Bali Musa tulis soal pohon 
kici yang tabakar ma sonde angus tu. Bosong 
inga itu carita, ko sonde? Waktu api manyala 
di itu pohon, Tuhan Allah kasi tau sang Musa 
bilang, “Beta ni, lu pung bakli-bakli dong pung 
Tuhan Allah. Andia bali Abraham, bali Isak, deng 
bali Yakob. Dong samua semba tarus sang Beta 
sampe sakarang. W2/ Naa! Kotong tau bilang, itu 
bakli-bakli dong su lama mati. Ma tagal Tuhan 





W12:26 H Kaluar dari Masir 3:6 

Allah su bilang Dia masi jadi dong pung Tuhan, 
andia ko kotong tau bilang, dong su idop kambali. 
Jadi biar orang su mati, ju dong idop kambali. 
Memang orang idop yang semba sang Tuhan 
Allah, bukan orang mati, to? Jadi kalo bosong 
pegang tarus itu ajaran bilang, orang mati sonde 
idop kambali, bosong memang su talalu sala tu!” 


Sayang sang Tuhan deng sayang sang orang 
(Mateos 22:34-40; Lukas 10:25-28) 


28 Itu waktu, ada satu guru agama yang iko 
dengar Yesus dudu baflomong deng orang dari 
partei Saduki dong. Itu guru agama pikir bilang, 
Yesus su manyao dong pung soflal tu deng bae. 
Ais dia tanya sang Yesus bilang, “Papa! Beta mau 
tanya bagini: kotong pung adat pung atoran, 
deng agama pung parenta dong, talalu banya. 
Dari samua parenta yang datang dari bali Musa, 
yang mana yang paling panting?” 

29 Yesus manyao bilang, “Parenta yang paling 
panting dalam Tuhan pung Tulisan Barisi tu, 
bilang bagini: 

‘Samua orang di Israklel! Bosong dengar 

bae-bae! 

Tuhan Allah tu, memang kotong pung Tuhan, 

deng yang hak parenta sang kotong! 
Sonde ada yang laen lai, cuma Dia sandiri 
sa! 

30 Jadi bosong musti sayang sang Dia lebe dari 
samua. 
Tagal itu, bosong musti salalu rindu sang Dia, 
mangarti sang Dia, 
deng karja karas ko iko Dia pung mau: * 

31 Deng parenta yang kadua bilang bagini: 

‘Lu musti sayang orang laen dong, sama ke lu 

sayang lu pung diri sandiri. 

Ini dua parenta yang paling panting. Sonde ada 
parenta laen lai yang lebe panting dari ini dua 
parenta.” Y 

32 Ais, itu guru agama omong lai sang Yesus 
bilang, “Memang! Yang Papa bilang tu, batúl. 
Tuhan Allah yang hak parenta sang kotong, 
deng sonde ada Tuhan laen lai. 733 Kotong musti 
sayang sang Dia lebe dari samua, sampe kotong 
salalu rindu sang Dia, mangarti sang Dia, deng 
karjá karás ko iko Dia pung mau. Deng kotong ju 
musti sayang orang laen, sama ke kotong sayang 
kotong pung diri badan. Itu, Tuhan lebe sanáng, 
daripada kotong cuma iko atoran agama sa. 

Itu lebe bae daripada kalo kotong cuma bakar 
binatang korban, ko, kasi barang laen sang Dia.” 2 





“12:30 # Carita Ulang soBlal Jalan Idop 6:4-5 
Y12:31 H Kapala Agama dong pung Atoran 19:18 
112:32 H Carita Ulang soRal Jalan Idop 4:35 
212:33 H Hosea 6:6 

34 Dengar dia manyao bagitu, ju Yesus pikir 
bilang, itu guru agama su mangarti deng bae. Ais 
Yesus bilang, “Lu su amper jadi Tuhan Allah pung 
orang.” 

Ais itu, sonde ada orang laen lai yang barani 
basoklal deng Yesus, ko sonde ada orang yang 
ontong sang Dia na. b 


Kristus itu, memang raja Daud pung turunan, 
ma Dia ju jadi raja Daud pung Bos 


(Mateos 22:41-46; Lukas 20:41-44) 


35 Ais itu, Yesus masi ajar orang di Tuhan pung 
Ruma Sambayang Pusat. Ju Dia soPlal sang dong 
bilang, “Iko bosong pung pikiran, karmana? Guru 
agama dong ajar soPlal Kristus tu, yang Tuhan 
Allah su tunju dari dolu-kala. Iko dong, Dia cuma 
jadi raja Daud pung turunan sa. Ma itu sonde 
batul. 36 Tagal dolu Tuhan Allah pung Roh yang 
Barisi su pake Daud ko tulis bilang, 

“Tuhan Allah su kasi tau sang beta pung bos 

bilang, 
“Mari ko dudu di ini tampa terhormat di Beta 
pung sabla kanan. 

Nanti Beta bekin sang lu pung musu 
dong, sampe dong taRlalok sang 
lu.” c 
37 (12-37a) Dari itu kotong dapa tau bilang, raja 
Daud sandiri pange sang Kristus tu bilang, 'Bos'. 
Dia pung arti, kalo orang bilang Kristus tu, cuma 
raja Daud pung turunan sa, itu balom cukup! 
Tagal Dia ju jadi raja Daud pung Bos yang hak 
parenta sang dia na!” 


Tuhan Yesus bilang ati-ati deng guru 
agama dong pung putar-balek 


(Mateos 23:1-36; Lukas 20:45-47) 


(12-37b) Waktu Yesus omong bagitu tadi, ju 
orang banya dong talalu suka dengar sang Dia. 
38 Ais Dia kasi tau lai sang dong bilang, “Bosong 
musti ati-ati deng guru agama dong. Dong suka 
pasiar pake dong pung baju panjang raroso pi 
katumu banya orang, ko biar orang lia sang dong 
bilang, “Wel Dong tu, orang besar, ó! 39 Kalo 
dong maso pi ruma sambayang, ko, dong iko 
pesta, dong salalu cari tampa dudu yang paling 
bagus, ko biar banya orang lia sang dong. 49 Ma 
ati-ati, ó! Te dong ju maen putar-balek sang janda 
dong, ko rampas ame dong pung ruma samua. 
Ma di muka banya orang, dong tutu dong pung 

jahat tu, deng badiri sambayang lama-lama. 
Dong mau ko orang bilang dong pung hati barisi. 
Ma nanti Tuhan Allah kasi hukum paling barat 
sang dong.” 


Janda kasian kasi maso doi 
kolekte yang paling bésar 


(Lukas 21:1-4) 


41 Ais itu, Yesus pi dudu bamangada deng 
peti derma di Tuhan pung Ruma Sambayang 
Pusat. Dia lia orang dong datang kasi maso dong 
pung doi kolekte pi dalam itu peti. Dia lia orang 
kaya dong ju datang kasi maso dong pung doli 
bam-banya di situ. 42 Ais ada satu janda kasian ju 
datang iko sambayang. Dia kasi maso doi dua sen 
di itu peti. Itu doi pung harga paling kici. 

43 Ais Yesus gape Dia pung ana bua dong bilang, 
“Bosong lia bae-bae sang itu janda kasian tu. Dia 
kasi maso doi dua sen sa, ma dia su kasi lebe dari 
samua orang. 4 Itu orang laen dong samua kasi 
maso kolekte dari dong pung doi sisa. Ma ini 
janda ni, dia su kasi abis dia pung doi samua sang 
Tuhan Allah.” 

Tuhan Yesus kasi tau memang, Ruma 
Sambayang Pusat pung rubu 


(Mateos 24:1-2; Lukas 21:5-6) 


13 1 Ais itu, Yesus deng Dia pung ana bua 
dong mau pi kasi tenga Ruma Sambayang 
Pusat. Waktu dong kaluar, Dia pung ana bua satu 
kasi tunju itu Ruma Sambayang, ju bilang, “Papa, 
é! Coba Papa lia ini dolo! Ini Ruma pung bagus 
lai! Dong susun dia pung batu bésar dong talalu 
bagus, é!” 

2 Ma Yesus manyao bilang, “Ini Ruma memang 
bagus! Ma sonde lama lai, te dong kasi rubu abis 
ini batu-batu samua.” 


Hari kiamat pung tanda-tanda 
(Mateos 24:3-14; Lukas 21:7-19) 


3 Ais ju Yesus dong pi gunung Saitun, ko dudu di 
tampa yang bamangada deng Ruma Sambayang 
Pusat. Ais Dia pung ana bua ampa orang datang 
ko dong baklomong sandiri deng Dia. Andia 
Petrus, Yakobis, Yohanis, deng Anderias. 4 Dong 
tanya bilang, “Papa! Coba kasi tau ulang Papa 
pung omong tadi tu. Kapan tempo datang dia 
pung waktu tu? Deng dia pung tanda-tanda tu, 
karmana?” 

> Ais Yesus manyao bilang, “Asal bosong jaga 
bae-bae, ó! Ko bosong jang kaná tipu. ê Te nanti 

ada macam-macam orang yang datang puku 
dada bilang, “Beta ni, Kristus, andia Orang yang 
Tuhan Allah su janji memang dari dolu'. Ais dong 
ju tipu banya orang. 7 Kalo bosong lia orang 
baparáng, ko, bosong dengar isu bilang, ada 
paráng di mana-mana, na, bosong sonde usa 
taku. Te macam bagitu tu musti jadi dolo, ma hari 
kiamat balóm sampe. 8 Nanti satu suku baparáng 
lawan laen suku. Satu negara baparáng lawan 
laen negara. Ada tana goyang di mana-mana. 
Musim lapar dong ju hebat mati pung! Ini samua 
jadi tanda-tanda, sama ke parampuan yang baru 
mulai saki mau barana. 

9 Jadi bosong musti jaga bae-bae, é! Te nanti 
dong datang tangkap sang bosong ko hela bawa 
pi pangadilan agama. Deng dong papoko sang 
bosong dalam ruma sambayang dong. Dong ika 
bawa sang bosong pi orang yang pegang kuasa, 
tagal bosong iko sang Beta. Ma itu ju jadi salak ko 
bosong kasi tau sang dong soflal Beta. 10 Te Tuhan 
pung orang musti pi kasi tau lebe dolo Beta pung 
Carita Bae sang samua suku di ini dunya, baru 
hari kiamat sampe. 1! Inga, ó! Kalo dong ika bawa 
sang bosong pi pangadilan, bosong sonde usa 
taku bilang, “Nanti beta mau baklomong bilang 
apa? Ko, beta manyao bilang apa?” Kalo dia pung 
waktu su sampe bagitu, bosong omong iko sa, 

apa yang Tuhan Allah pung Roh yang Barisi kasi 
tau sang bosong. 4 

12 Dalam satu ruma, kalo ada orang yang 
parcaya sang Beta, nanti dia pung sodara sandiri 
cari jalan ko bunu sang dia. Ais kalo ana yang 
parcaya, nanti dia pung papa sandiri bunu sang 
dia. Ju kalo ada mama deng papa yang parcaya 
sang Beta, nanti dong pung ana sandiri yang 
bunu sang dong. 13 Jadi nanti orang dong binci 
mati sang bosong, tagal bosong parcaya sang 
Beta. Ma sapa yang batahan sampe abis, pasti 
Tuhan Allah kasi salamat sang dia.” € 


Bajaga bae-bae, te hari kiamat su mau deka! 
(Mateos 24:15-28; Lukas 21:20-24) 


14 Yesus omong tarus bilang, “Satu orang yang 
jahat mati pung nanti datang. Dia maso pi badiri 
di tampa pamali di Tuhan Allah pung Ruma 
Sambayang Pusat yang sonde pantas buat dia, 
sampe dia bekin noju itu tampa. Andia ko Tuhan 
Allah bale balakang kasi tenga itu tampa. Kalo 
bosong su lia bagitu, ati-ati, ó! (Sapa yang baca 
ni, ju musti ati-ati!) Itu jadi tanda bilang, hari-hari 
susa su sampe di muka pintu. Kalo su lia bagitu, 
orang di propinsi Yudea bangun lari pi gunung 

suda. "15 Deng musti lari capat-capat, ko biar jang 
calaka. Kalo ada yang su kaluar dari ruma, jang 
pulang pi ame barang lai. 18 Ju orang yang ada di 
kabon, jang kambali ko ame kaen panas lai. Ma 
lari tarus sa! 817 Yang paling kasian, parampuan 
yang ada dudu paru, deng mama-mama yang ada 
kasi susu ana mera. Ko dong sonde bisa lari capat 
na. 18 Jadi lebe bae bosong sambayang ko minta 
hal jahat tu jang jato pas deng musim ujan. 1 Te 
itu hari talalu susa mau mati! Mulai dari Tuhan 
Allah bekin ini dunya sampe sakarang, orang 
balom parná lia susa besar macam ke bagitu. 
Deng nanti orang ju sonde lia ulang susa macam 
bagitu lai. "20 Kalo Tuhan sonde kasi pende itu 
hari, nanti sonde ada satu orang ju yang bisa 
batahan idop. Ma tagal Tuhan Allah sayang Dia 
pung orang yang Dia su pili dong, andia ko Dia 
kasi pende itu hari-hari susa dong. 

21 Nanti kalo itu hari su sampe, bosong dengar 
orang dong bilang, “Lia dolo! Kristus ada di sini!” 
Ma orang laen bilang, “Kristus ada di sana!” Ma 
bosong jang dengar, €! 22 Te nanti ada orang 
kaluar ko puku dada bilang, “Beta ni, Kristus!” Yang 
laen lai bilang, “Beta ni, Tuhan Allah pung jubir: 

Nanti dong bekin tanda heran macam-macam 
pake setan pung kuasa ko putar-balek orang. 
Dong coba-coba ko Tuhan Allah pung orang dong 
ju kana tipu! 28 Ma bosong musti jaga bae-bae, él 
Itu hari-hari susa dong balom sampe, ma Beta su 
kasi inga memang sang bosong, ó!” 


Manusia Tulen pung datang 
(Mateos 24:29-31; Lukas 21:25-28) 


24 Ais Yesus sambung lai ko kasi tau Dia pung 
ana bua dong bilang, “Kalo itu hari-hari susa 
dong su abis, 

“Nanti matahari jadi galap, 

bulan ju su sonde tarang lai. ' 
2> Bintang-bintang bajato dari langit, 
deng kuasa di langit dong jadi harba-biruk. | 

26 Ais itu, baru samua orang dapa lia sang Beta, 
Manusia Tulen ni. Nanti Beta datang di awan dari 
langit. Deng samua orang dapa lia Beta pung 
kuasa, deng Beta pung hebat samua! “2” Ais Beta 
parenta Tuhan Allah pung ana bua di sorga, ko pi 
kumpul samua orang yang Beta su pili dari dunya 





13:24 H Yesaya 13:10; Yeskial 32:7; Yoel 2:10, 31, 3:15: 
Dunya Model Baru 6:12 

pung ujung-ujung, dari matahari nae sampe 
matahari turun; dari utara sampe salatan.” 


Hari-hari susa jadi tanda 
Tuhan Yesus pung datang 


(Mateos 24:32-35; Lukas 21:29-33) 


28 Yesus sambung Dia pung omong bilang, “Beta 
ame umpama dari pohon. Kalo dia pung daon 
mulai kuning, itu tanda bilang, musim panas su 
deka-deka datang. 2? Bagitu ju, kalo bosong su lia 
hari-hari susa datang, sama ke yang Beta su kasi 
tau tadi tu, itu tanda bilang, Beta su deka-deka 
datang. 20 Sakarang dengar bae-bae! Dari samua 
orang yang idop sakarang ni, nanti ada yang 
balom mati, te itu hari-hari susa dong su datang. 
31 Biar langit deng bumi su ilang, ma Beta pung 
omong ni batahan sonde abis-abis.” 


Tuhan Yesus pung waktu datang tu, rahasia 
(Mateos 24:36-44) 


32 Yesus omong tamba bilang, “Sonde ada 
satu orang yang tau kapan Beta pung hari deng 
jam datang kambali. Tuhan Allah pung ana bua 
di sorga, ju sonde tau. Beta sandiri, ju sonde 
tau. Cuma Beta pung Papa sa yang tau. 33 Tagal 

itu, bosong musti bajaga bae-bae, tagal bosong 
sonde tau kapan dia pung waktu. 

34 Sonde lama lai Beta su pi kasi tenga sang 
bosong, ma nanti Beta datang kambali. Sama ke 
tuan ruma yang jalan kasi tenga dia pung ruma 
ko pi tampa jao. Dia suru dia pung ana bua dong 
ko urus bae-bae itu ruma. Deng dia bagi kasi 
dong satu-satu deng dia pung karja. Dia parenta 
tukang jaga pintu ko bajaga bae-bae, sampe dia 
pulang. 35 Bosong ju musti bajaga siang-malam, 
tagal bosong sonde tau kapan tuan ruma pulang. 
Pulang sore ko, tenga malam ko, siang ko, waktu 
matahari nae ko. Bosong sonde tau kapan. 

36 Jang sampe dia datang takuju, te dapa bosong 
ada tidor masanggorok. 

37 Jadi apa yang Beta kasi tau sang bosong ni, 
Beta ju kasi tau samua orang laen bilang, “Bosong 
musti bajaga bae-bae ko sambut Beta pung 
datang.” 

[Sampe di situ, Tuhan Yesus barenti baPlomong 
deng Dia pung ana bua dong di gunung Saitun.) 

Orang bésar dong cari akal ko mau tangkap 
sang Tuhan Yesus deng diam-diam 


(Mateos 26:1-5; Lukas 22:1-2; Yohanis 11:45-53) 


14 1 Ais itu, kapala agama Yahudi dong pung 
bos-bos deng guru agama dong masi 
bacari akal ko mau tangkap sang Yesus deng 
diam-diam. Ko dong mau bunu sang Dia na. Ma 
dong ator siasat bilang, “Tahan dolo! Kotong jang 
tangkap sang Dia capat-capat, tagal hari-hari bae 
su deka. Jang sampe orang banya dong nanti 
mangamok.” 

Dong baPlomong bagitu, tagal masi dua hari 
lai, orang Yahudi dong pung hari-hari bae, yang 
dong kasi nama 'Hari Paska' deng 'Pesta Roti 
Sonde Pake Ragi'. Deng itu hari-hari bae, dong 
inga tempo dolu, waktu dong pung nene-moyang 
kaluar dari negri Masir. " 


Parampuan poľa minya wangi yang 
mahal kasi sang Tuhan Yesus 
(Mateos 26:6-13; Yohanis 12:1-8) 


2 (14:1) 3 Di kampong Betania, ada satu orang 
nama Simon. Dolu orang noju sang dia, tagal dia 
kana panyaki kusta. Ma sakarang dia su bae. 

Ais itu ju, waktu itu hari-hari bae balóm datang, 
Yesus dong ada pi makan di Simon pung ruma. 
Waktu dong makan, ada satu parampuan datang 
katumu sang Yesus. Dia ada pegang satu botol 
yang dong bekin dari batu. Dia pung isi, minya 
wangi asli yang mahal mati pung. “Ais, itu 
parampuan puku bekin pata itu botol pung tutu. 
Ju dia pola kasi malele palan-palan itu minya di 
Yesus pung kapala, ko jadi tanda dia kasi hormat 
sang Yesus. 

4 Ma ada barapa orang laen yang iko makan 
di situ ju. Waktu dong lia itu parampuan bekin 
bagitu, ju dong mara, ko dong balomong 
sombong bilang, “Hmm! Parampuan apa ni, 
ko dia pi buang parcuma itu minya wangi yang 
mahal mati pung! ? Lebe bae dia jual itu minya 
sa! Ko pi bagi dia pung doi yang banya, kasi sang 
orang malarat dong! Te itu minya wangi pung 





014:3 * Itu minya wangi pung harga, sama ke satu tukang 
pung gaji satu taon. Alkitab Bahasa Yunani tulis bilang, itu 
minya pung harga 300 ‘denari’, deng minya pung nama 
'nardos', yang dolu orang bekin dari akar wangi. Alkitab 
Bahasa Indonesia bilang 'narwastu'. Deng itu botol, dong 
bekin dari batu yang orang bisa pahat. Itu botol pung harga 
ju mahal. Alkitab bahasa Yunani tulis bilang, itu botol dong 
bekin dari batu yang dia pung nama “alabastros”. Alkitab 
Bahasa Indonesia bilang itu batu pung nama “batu pualam'. 
Lia ju di Lukas 7:37-38. 

harga, sama ke satu orang pung gaji satu taon.” 
Ju dong togor karas sang dia. 

6 Ma Yesus balas bilang, “Bosong sonde usa 
bekin susa ini parampuan! Kasi tenga pi sang 
dia sa! Beta sanang, tagal dia su pofla ini minya 
wangi di Beta pung badan. ' Orang kasian dong 
salalu ada deng bosong. Jadi bosong bisa tolong 
sang dong kapan sa. Ma kalo Beta, sonde lama 
lai, te Beta su sonde ada sama-sama deng 
bosong. P8 Beta pung idop su sonde lama lai. 
Deng ini parampuan pola ini minya tadi, dia su 
sadia Beta pung badan lebe dolo, sama ke dia 
kasi rampe memang Beta pung mayat. 2 Inga 
bae-bae, ó! Di mana sa Tuhan Allah pung Carita 
Bae tasiar kuliling ini dunya, dong ju pasti carita 
ini parampuan pung bae! Ko biar samua orang 
inga sang dia.” 


Yudas basakongkol ko mau jual Tuhan Yesus 
(Mateos 26:14-16; Lukas 22:3-6) 


10 Ais ju ada satu dari Yesus pung ana bua dua 
blas orang tu, nama Yudas Iskariot. Dia kaluar pi 
cari kapala agama Yahudi dong pung bos-bos, ko 
mau jual buang sang Yesus kasi dong. Sampe di 
dong, ju dia kasi tau dia pung maksud. 1! Waktu 
bos-bos dong dengar Yudas pung omong bagitu, 

ju dong sanang mau mati. Ju dong janji bilang, 
“Kalo lu mau jual Yesus kasi sang botong, pasti 
botong bayar.” Ais Yudas kaluar, ju dia mulai cari 
akal ko mau kasi Yesus pi sang dong. 


Tuhan Yesus makan pesta Paska 
deng Dia pung ana bua dong 


(Mateos 26:17-25; Lukas 22:7-14, 21-23; Yohanis 13:21-30) 


12 |tu hari jato di hari partama dari orang Yahudi 
pung hari-hari bae. Jadi di itu hari, dong biasa 
bakar roti yang sonde pake bibit roti, deng dong 
ju horo domba. Ais ju Yesus pung ana bua dong 
datang tanya sang Dia bilang, “Papa! Ini hari 
ni, kotong pung hari bae Paska. Jadi Papa mau 
botong pi sadia tampa pesta Paska di mana?” 

13 Ais Yesus suru Dia pung ana bua dua orang 
bilang, “Bosong pi lebe dolo di kota. Di sana, 
nanti bosong katumu deng satu laki-laki yang ada 
masala aer di satu kumbang kici. Bosong pi iko 
sang dia sa. 14 Nanti kalo dia maso pi ruma mana, 
na, bosong pi iko sang dia di situ. Ais bosong kasi 
tau sang itu tuan ruma bilang, 'Bapa! Botong 
pung Bapa Guru ada minta satu tampa, ko Dia 
mau pake bekin pesta Paska deng Dia pung ana 
bua dong: !? Ais nanti itu orang kasi tunju satu 
kamar luas di lante atas. Dia su sadia langkap 
itu kamar. Cuma tenga bosong dua pi ko sadia 
makan di situ sa.” 

16 Ais dong dua jalan pi kota. Di sana dong 
dapa katumu deng samua yang Yesus su kasi tau 
memang sang dong. Ju dong sadia samua, ko 
Yesus dong makan pesta Paska di situ. Ais dong 
dua pi pange sang Yesus dong. 

17 Waktu matahari su mulai tanggalam, ju Yesus 
deng Dia pung ana bua dua blas orang dong pi 
di situ. 18 Ais dong dudu ko makan sama-sama. 
Waktu dong ada makan, Yesus baľlomong bilang, 
“Bosong dengar, e! Ada satu orang dari bosong 
yang nanti jual Beta kasi pi orang laen dong.” 4 

19 Dengar bagitu, ju dong pung hati rasa tar 
enak. Tarus dong satu-satu tanya sang Yesus 
bilang, “Itu orang yang Papa omong tu, bukan 
beta, to?” 

20 Yesus manyao bilang, “Orang yang colo dia 
pung roti pi dalam ini mangko sama-sama deng 
Beta, dia tu yang nanti jual buang sang Beta. 

21 Inga, é! Beta, Manusia Tulen ni, musti mati 
sama ke dong su tulis memang dalam Tuhan 
Allah pung Tulisan Barisi. Ma awas! Itu orang 
yang mau jual Beta tu, nanti dia pikol dia pung 
calaka! Ada lebe bae kalo dia pung mama sonde 
barana ame sang dia!” 

Tuhan Yesus kasi tau bilang, itu roti deng aer 
anggor jadi tanda ko kotong inga sang Dia 


(Mateos 26:26-30; Lukas 22:14-20; 1 Korintus 11:23-25) 


22 Waktu dong masi makan, ju Yesus angka ame 
roti satu balok, ko minta tarima kasi sang Tuhan 
Allah. Ais Dia bekin pica-pica itu roti, ju sorong 
kasi sang Dia pung ana bua dong. Ju Dia bilang, 
“Ini roti, Beta pung badan. Ame ko makan suda.” 

23 Ais itu, Dia angka ame galas yang ada isi bua 
anggor pung aer. Dia ju minta tarima kasi sang 
Tuhan Allah. Ais Dia sorong kasi itu galas pi Dia 
pung ana bua ko dong samua minum. 2 Ju Dia 
bilang, “Ini anggor, Beta pung dara. Dia nanti 
tatumpa ko kasi salamat banya orang. Ini dara 
jadi bukti ko kasi inga bilang, apa yang Tuhan 
Allah su janji, memang sakarang ni su jadi. Naa, 
ame ko minum suda. " 

25 Dengar bae-bae dolo! Mulai dari ini malam, 
Beta su sonde minum bua anggor pung aer lai. 
Sampe Beta dudu parenta sama-sama deng Beta 
pung Bapa di sorga, baru Beta minum lai.” 

26 Ais ju dong manyanyi satu lagu ko puji sang 
Tuhan Allah. Tarus dong kaluar malam ko pi 
gunung Saitun. 

Tuhan Yesus kasi tau lebe dolo bilang, 
Petrus nanti manyangkal sang Dia 


(Mateos 26:31-35; Lukas 22:31-34; Yohanis 13:36-38) 


27 Waktu dong bajalan tu, Yesus kasi tau 
memang bilang, “Nanti sabantar malam ni, 
bosong samua lari kasi tenga sang Beta. Itu sama 
ke dong su tulis memang dalam Tuhan Allah pung 
Tulisan Barisi bilang, 

“Nanti Tuhan Allah bekin mati gambala, 

ais dia pung domba dong lari batasiram. $ 

28 Beta memang mati. Ma nanti kalo Beta su 
idop kambali, Beta pi lebe dolo dari bosong di 
propinsi Galilea.” t 

29 Ais ju Petrus protes bilang, “Papa! Biar orang 
laen dong samua lari kasi tenga sang Papa, ma 
beta sonde akan!” 

30 Yesus manyao bilang, “PeBlu! Inga, é! Ini 
malam, ayam balóm kokoreľo dua kali, ma lu su 
omong tiga kali bilang, lu sonde kanál sang Beta!” 

31 Ma Petrus manyao karás bilang, “Sonde, 
Papa! Kalo Papa mati, beta ju iko mati sama- 
sama. Ma beta sonde akan lari kasi tenga sang 
Papa, deng sonde manyangkal sang Papa!” 

Petrus pung taman laen dong ju satu-satu 
bilang bagitu. 


Tuhan Yesus sambayang di kabon Getsemani 
(Mateos 26:36-46; Lukas 22:39-46) 


32 Ais itu, Yesus dong jalan tarus sampe di satu 
kabon di gunung Saitun, nama ‘Getsemani’. Ju 
Yesus kasi tau sang dong bilang, “Bosong dudu 
tunggu di sini, é. Beta mau pi sambayang di 
sana.” 

33 Ju Yesus pange bawa sang Petrus, Yakobis, 
deng Yohanis, ko pi sama-sama deng Dia. Mulai 
dari itu waktu, ju Dia pung hati rasa susa deng 
sonde tanang. 24 Dia kasi tau sang dong bilang, 
“Beta pung hati susa mau mati! Beta rasa tingka 
ke Beta su mau mati sa. Bosong dudu bajaga di 
sini dolo.” 

35 Ais Dia maju lebe jao sadiki, ju Dia tikam 
lutut di tana ko sambayang bilang, “Papa manis! 
Kalo Papa satuju, na, Beta sonde usa tanggong 
itu sangsara sampe mati macam bagini. Beta su 
tau memang bilang, sonde ada yang Papa sonde 
bisa bekin. Jadi kalo bole, na, Papa angka buang 
jao-jao ini sangsara dari Beta. Ma jang iko Beta 
pung mau; biar iko Papa pung mau sa.” 

36 (14:35) 37 Ais ju Dia kambali pi Dia pung ana 
bua tiga orang tu, ma dong ada tidor sonu. Ais 
Dia kasi bangun sang dong, ju Dia omong sang 

Petrus bilang, “He, Perlu! “Lu tidor, ko? Beta di 
situ cuma sabantar sa, ma bosong sonde bisa 
bajaga sadiki ju! 38 Goso bekin tarang lu pung 
mata dolo. Ais bangun ko bajaga deng Beta! 
Bosong pung hati memang mau bekin yang bae, 
cuma bosong pung badan sonde kuat. Jadi lebe 
bae bosong sambayang, ko kalo kana cobaľan, 
bosong sonde kala.” Y 

39 Ais Yesus pi sambayang satu kali lai. Dia minta 
ulang sang Tuhan, ko jang kasi tenga Dia pikol itu 
sangsara. ^ Ais Dia datang kambali di Dia pung 
ana bua tiga orang tu. Ma dong su tidor ulang 
lai, te dong pung mata barat mau mati. Ais Dia 
kasi bangun ulang sang dong, ma dong sonde tau 
mau manyao bilang apa sang Dia. 

41 Ais itu, Yesus kasi tenga sang dong ko pi 
sambayang yang katiga kali. Ais ju Dia kambali ko 
kasi bangun sang dong. Dia bilang, “Bosong masi 
tidor lai, ko? Cukup suda! Bangun! Te orang yang 
mau jual sang Beta, Manusia Tulen ni, su deka. 
Sakarang dong su mau tangkap sang Beta, ko 
kasi pi orang jahat dong pung tangan. 42 Bangun 
su! Buka bosong pung mata ko lia coba pi sana 





U14:37 + Alkitab bahasa Yunani tulis bilang, ‘Simon’ di sini. 
Simon tu, Petrus pung nama laen. 

dolo! Orang yang mau jual buang sang Beta tu, 
su datang. Mari ko kotong pi katumu sang dong!” 


Tuhan Yesus kana tangkap 
(Mateos 26:47-56; Lukas 22:47-53; Yohanis 18:3-12) 


43 Waktu Yesus masi baBlomong bagitu, ju takuju 
sa, Yudas su datang deng orang bam-banya. Dong 
datang deng bawa kalewang kudung deng kayu 
kudung, ko mau tangkap sang Yesus. Dong bekin 
bagitu, iko parenta dari bos-bos Yahudi dong. 
Dong tu, andia kapala agama dong pung bos-bos, 
guru agama dong, deng tua-tua adat. 44 Yudas 
su kasi sein memang sang dong bilang, “Bosong 
lia bae-bae! Beta ciom sang sapa, na, bosong 
tangkap ame sang Dia suda! Andia Dia tu, orang 
yang bosong cari!” 

45 Jadi waktu Yudas dong sampe di situ, ju dia 
langsung mangada sang Yesus. Ais dia togor 
bilang, “Bapa Guru!” Ju Yudas palo-ciom ame 
sang Dia. 46 Tarus orang banya dong maju datang, 
ko tangkap sang Yesus. 

47 Ma Yesus pung orang satu cabu ame dia 
pung parang kudung ko seruk bekin putus satu 
orang pung daon talinga. Itu orang yang luka 
tu, kapala agama Yahudi pung bos besar pung 
orang suru-suru. 48 Ais Yesus omong deng itu 
orang dong yang datang tangkap sang Dia bilang, 
“Karmana? Bosong kira Beta ni orang jahat, ko? 

Jadi bosong datang tangkap sang Beta deng 
bawa kalewang deng kayu kudung? 29 Tiap hari 
Beta ajar sang bosong di Tuhan Allah pung Ruma 
Sambayang Pusat, ma sonde ada satu orang yang 
datang tangkap sang Beta. Mari tangkap sang 
Beta sudal Te ini su tulis memang dari dolu di 
Tuhan Allah pung Tulisan Barisi.” W 

30 Yesus pung ana bua dong taku mau mati. Ju 
dong bangun lari kasi tenga sang Dia sandiri sa. 

51 Di situ ju, ada satu orang muda yang iko-iko 
Yesus pung balakang. Dia ada bungkus badan 
deng kaen sapotong. Itu orang dong ju mau 
tangkap sang dia. °? Ma dong dapa pegang dia 
pung kaen sa. Ais dia lari pulang deng talanjang 
sa, ko dia su taku mau mati na. 


Dong bawa sang Tuhan Yesus 
pi pangadilan agama 


(Mateos 26:57-68; Lukas 22:54-55, 
63-71; Yohanis 18:13-14, 19-24) 


33 Ais itu, dong pegang bawa sang Yesus pi 
kapala agama Yahudi pung bos besar pung ruma. 
Di situ, orang besar dong su bakumpul. Andia, 
kapala agama dong pung bos-bos, guru agama 
dong, deng tua-tua adat. 

54 Waktu dong pegang bawa sang Yesus tu, 
Petrus ju ada iko sambunyi-sambunyi dari 
balakang, sampe di kapala agama Yahudi pung 
bos besar pung ruma. Dia ju maso di kintal, ko iko 
dudu panggang api sama-sama deng orang jaga 
yang ada di situ. 

>> Di dalam itu ruma, kapala agama dong pung 
bos-bos ada baFlomong deng orang-orang yang 
dudu di pangadilan agama. Dong samua cari 
bukti ko mau kasi sala sang Yesus, tagal dong mau 
hukum mati sang Dia. Ma dong sonde dapa bukti 
apa-apa. °” Ju dong pange ame banya saksi ko 
mau kasi jato sang Yesus. Ma dong pung omong 
tu, sonde bacocok satu deng satu. 

57 Ais ada barapa saksi lai yang bangun badiri 
ko omong putar-balek bilang, 28 “Botong ada 
dengar ini orang omong bilang, 'Nanti Beta kasi 
rubu Ruma Sambayang Pusat yang manusia 
kasi bangun deng tangan. Ais tiga hari lai, nanti 
Beta kasi bangun ulang itu Ruma, ma sonde 
pake manusia pung tangan.” “59 Ma dong pung 
omong tu, sonde bacocok satu deng satu. 

60 Ais kapala agama Yahudi pung bos besar tu, 
bangun badiri di muka samua orang yang dudu 
di itu pangadilan. Ju dia tanya sang Yesus bilang, 

“Banya orang su kalak sang Lu. Ma akurang ko Lu 
diam sa?” 

61 Yesus sonde omong sadiki ju. Ais kapala 
agama Yahudi pung bos bésar tanya ulang sang 
Dia bilang, “Coba Lu kasi tau dolol Apa memang 
Lu ni, batul-batul Kristus, Tuhan Allah pung Ana 
yang Dia su janji dari dolu tu?” 

62 Yesus manyao bilang, “Memang batul. Dia tu, 
andia Beta ni. Nanti bosong samua dapa lia Beta, 
Manusia Tulen ni, dudu di sorga di Tuhan Allah 
pung sabla kanan. Dia yang pung kuasa paling 
hebat! Nanti Beta deng Dia sama-sama pegang 
parenta! Ais itu, nanti Beta turun datang dari 
sorga deng awan.” Y 

63 Dengar Yesus omong bagitu, ju kapala agama 
Yahudi pung bos besar mara mau mati, sampe 
dia ruRli bekin tarobe dia pung baju panjang. 

Ais dia batarea kasi tau samua orang yang dudu 
di pangadilan tu bilang, “Kotong sonde parlu 
saksi lai! 64 Bosong su dengar deng bosong pung 
talinga sandiri, Dia sandiri yang omong bagitu, 
to? Dia su angka diri jadi Tuhan Allah pung Ana. 
Ini hojat barat! Iko atoran agama, kalo ada orang 
bekin diri sama deng Tuhan Allah, itu orang musti 
mati! Jadi sakarang, bosong mau putus bilang 
apa?” 

Ju dong samua putus bilang, “Ini orang memang 
batul sala! Jadi dia musti kana hukum mati!” * 

65 Ais barapa orang maju ko sumbur luda sang 
Yesus. Dong tutu ame Dia pung mata, ju dong 
papoko sang Dia. Ais dong suru bilang, “Kalo Lu 
jadi Tuhan pung jubir, na, coba Lu rai. Sapa yang 
falungku sang Lu?” Ais dong parenta orang yang 
jaga Ruma Sambayang Pusat, ko dong datang 
bawa sang Yesus. Dong bawa sang Dia pi, ju dong 
tampeleng barmaen sang Dia. 


Petrus omong tiga kali bilang, dia 
sonde kanal sang Tuhan Yesus 


(Mateos 26:69-75; Lukas 22:56-62; 
Yohanis 18:15-18, 25-27) 


66 Itu waktu, Petrus masi iko dudu di kintal. 
Ais kapala agama Yahudi pung bos besar pung 
hamba parampuan satu datang lia sang dia 
ada panggang api. Dia lia bae-bae Petrus pung 
muka, ais dia omong bilang, “Tadi lu ju ada iko 
sama-sama deng Yesus, itu orang Nasaret, to? 
Batul, to?” 

67 (14:66) £8 Ma Petrus manyao bilang, “Sonde! 
Akurang ko lu tanya bagitu! Beta sonde kanal 

sang Dia.” Ais Petrus kaluar ko pi badiri di muka 
pintu maso. (Pas itu waktu ju, ayam kokoreflo.| 2 

69 Ais, itu hamba dapa lia ulang sang Petrus. Ju 
dia kasi tau orang-orang yang ada di situ bilang, 
“Dia ni, satu dari itu orang dong!” 

70 Ju Petrus protes bilang, “Lu gila mangkali! 
Beta sonde kanal itu Orang, ma!” 

Sonde lama lai, satu orang laen yang ada di 
situ omong lai sang Petrus bilang, “Heh! Lu masi 
mau putar-balek lai bilang, lu sonde sama-sama 
deng itu orang dong! Weh! Bosong samua, orang 
Galilea, to?” 

71 Ma Petrus malawan lai bilang, “Weh! Beta 
sumpa! Beta sonde kanal itu Orang!” 

72 Pas dia omong bagitu, ju ayam kokoreflo dua 
kali. Ju Petrus inga ame Yesus pung bahasa tadi 
bilang, “Ayam balom kokoreflo dua kali, ma lu su 
manyangkal sang Beta tiga kali.” 

Inga ame bagitu, ju Petrus manangis makarereu. 


Dong ame bawa sang Tuhan Yesus pi 
mangada sang gubernor Pilatus 


(Mateos 27:1-2, 11-14: Lukas 23:1-5; Yohanis 18:28-38) 


1 1 Papagi sakali, samua orang di pangadilan 
5 tu, basakongkol ko mau bekin mati sang 





314:68 # Tulisan bahasa Yunani saparo sonde tulis kalimat 

Yesus. Ais dong ika bawa sang Dia pi mangada 
sang gubernor Pilatus. 2 Waktu dong sampe di 
gubernor, dia soal sang Yesus bilang, “Karmana? 
Batul Lu ni, orang Yahudi pung Raja, ko?” 

Yesus manyao bilang, “Batul. Pak gub su omong 
batul tu.” 

3 Ais kapala agama Yahudi dong pung bos-bos 
baRlomong deng gubernor bilang, “Ini orang su 
bekin sala sonde sadiki!” Ju dong kasi tau Dia 
pung sala-sala dong, satu-satu. 

4 Ais gubernor tanya ulang sang Yesus bilang, 
“Lu sonde dengar dong pung omong tu? Dong 
su kasi sala bam-banya sang Lu. Coba Lu balas 
dolo!” 

> Ma Yesus sonde manyao apa-apa, sampe itu 
gubernor taheran-heran. 


Gubernor Pilatus putus hukuman 
mati sang Tuhan Yesus 


(Mateos 27:15-26; Lukas 23:13-25; Yohanis 18:39—19:16) 


6 Tiap taon, kalo orang Yahudi dong bekin pesta 
Paska, orang banya dong biasa pili satu orang 
bui, ko gubernor kasi lapas sang dia. ' Itu waktu, 
ada satu orang bui, nama Barabas. Dolu dong 
tangkap sang dia deng dia pung taman dong, 
tagal dia malawan pamarenta Roma, deng dia ju 
bunu orang. 8 Tagal itu pesta Paska su deka-deka, 
andia ko banya orang pi gubernor Pilatus ko 

batarea bilang, “Pak gubernor! Hari Paska su 
datang! Kalo bisa, na, pak gub tolong kasi lapas 
satu orang bui sama ke biasa!” 

9 Ais gubernor manyao bilang, “Naa! Beta mau 
kasi lapas sang sapa? Karmana kalo beta lapas 
bosong orang Yahudi pung Raja ni? Bosong 
satuju, ko?” 10 Gubernor omong bagitu, padahal 
dia su tau kapala agama Yahudi dong pung 
bos-bos ada bawa sang Yesus kasi dia, tagal dong 
ada binci talalu sang Yesus. 

11 Ma itu bos-bos agama tusu-tusu itu orang 
banya dong, ko dong samua minta sang gubernor 
bilang, “Botong sonde mau sang Dia! Kasi lapas 
sang Barabas sa!” 

12 Ais gubernor tanya ulang bilang, “Kalo bagitu, 
beta musti bekin apa sang Yesus, yang dong 
pange sang Dia, “Raja orang Yahudi” ni?” 

13 Ju dong samua batarea rame-rame bilang, 
“Bekin mati sang Dia sa! Paku Dia di kayu 
palang!” 

14 Ais gubernor tanya bilang, “Ko Dia pung sala 
apa? Beta su pareksa sang Dia, ma beta sonde 
dapa Dia pung sala apa-apa!” 

Ma dong samua batarea lebe karas lai bilang, 
“Bekin mati sang Dia! Paku Dia di kayu palang 
suda!” 

15 Tagal gubernor mau bekin sanang orang 
banya dong pung hati, andia ko dia lapas sang 

Barabas, iko dong pung mau. Ais dia parenta 
orang jaga dong, ko pi firuk sang Yesus pake 
cambuk. "Firuk abis, ju tantara dong ame bawa 
sang Yesus, ko mau pi paku bekin mati sang Dia 
di kayu palang. 


Tantara dong hantam barmaen sang Tuhan Yesus 
(Mateos 27:27-31; Yohanis 19:2-3) 


16 Ais itu, tantara dong hela bawa sang Yesus 
di dong pung kintal bésar. “Di situ dong pange 
ame dong pung taman satu batalyon. 1 Ju dong 
kasi pake sang Yesus satu baju panjang warna 
ungu sama ke raja dong biasa pake. Ais dong ame 
pohon baduri pung takis ko malae bekin topi. Ju 
dong tendes itu topi baduri pi Yesus pung kapala, 
ko maen-maen bekin sama ke dong mau angka 
raja baru pake topi jabatan. 

18 Ju dong samua kasi hormat maen-maen sang 
Dia, deng bilang, “Tabe raja orang Yahudi!” 19 Ju 
dong sangaja tondo kasi hormat di Yesus pung 
muka. Ais dong sumbur luda ulang-ulang di Dia 





b15:15 * Tantara Roma dong pake cambuk yang bekin dari 
tali kulit binatang barapa urat. Ais dong ika tulang tajam, ko, 
tima tajam di tali pung ujung-ujung. Kalo firuk ulang-ulang 
pake itu cambuk, kulit dong takupas buang. 

“15:16 + Tantara dong pung tampa tu, dong pange dalam 
bahasa Latin bilang, praetorium. Itu tantara dong pung 
tampa sandiri di kompleks ruma jabatan. 

pung muka. Ais dong kadeluk ulang-ulang sang 
Dia deng kayu. 20 Dong barmaen abis sang Dia, ju 
dong buka buang itu baju panjang. Ju dong kasi 
pake ulang Dia pung pakean. Ais ju dong bawa 
sang Dia pi kaluar kota Yerusalem, ko pi paku 
tagantong sang Dia di kayu palang sampe mati. 


Dong paku sang Tuhan Yesus di kayu palang 
(Mateos 27:32-44; Lukas 23:26-43; Yohanis 19:17-27) 


21 Waktu dong jalan kaluar dari Yerusalem, di 
tenga jalan dong katumu satu orang dari kota 
Kirene. Dia pung nama Simon. Dia tu, Aleksander 
deng Rufus pung bapa. Dia baru mau maso pi 
Yerusalem, ma tantara dong pegang ame sang 
dia, ko paksa pikol Yesus pung kayu palang. 
d22 Dong hela bawa sang Yesus sampe di satu 
tampa, nama Golgota. (Dia pung arti bilang, 
tampa tulang kapala'.) 28 Di situ, dong mau kasi 
minum sang Yesus anggor asam yang su campor 
deng obat, ko biar Dia bisa tahan saki. Ma Yesus 
sonde mau minum. ** Ais dong paku malenggang 
sang Yesus di kayu palang. Ju dong kasi badiri 
itu kayu palang, kira-kira jam sambilan pagi. Ju 
tantara dong hela lot ko mau tau sapa yang dapa 
Yesus pung pakean. €?> (15:24) 26 Ais dong tulis di 

satu papan, ko paku di Yesus pung atas kapala 
bilang, 
“Ini, orang Yahudi pung Raja” 

Dong pake itu alasan ko hukum sang Yesus. 27 Di 
situ, dong ju paku kasi mati dua orang parampok. 
Satu di Yesus pung sabla kanan; satu di Dia pung 
sablá kiri. 28 (Deng bagitu dong iko apa yang su 
tulis memang di Tuhan Allah pung Tulisan bilang, 
“Dong bekin sang Dia sama ke orang jahat”) f8 

29 Samua orang yang jalan lewat di situ lia 
Yesus tagantong di itu kayu palang. Ju dong 
goyang-goyang kapala ko olok bekin malu Yesus 
bilang, “Hoi! Lu bilang Lu bisa kasi rubu Tuhan 
Allah pung Ruma Sambayang Pusat, ais kasi 
bangun ulang dalam tempo tiga hari, to? 120 Coba 
Lu turun dari itu kayu palang, ko kasi lapas Lu 
pung diri suda! Kalo bagitu, baru botong parcaya 
memang Lu ni, Tuhan Allah pung Ana.” 

31 Kapala agama Yahudi dong pung bos-bos 
deng guru agama dong ju olok sang Yesus, deng 
baklomong bilang, “Dia su kasi salamat orang 
laen, ma sonde bisa kasi salamat Dia pung diri 
sandiri! 22 Dia bilang Dia pung diri, ‘Kristus’, andia 





f15:28 # Tulisan bahasa Yunani yang paling tua dong, sonde 
tulis ini ayat 28. 

815:28 H Yesaya 53:12 

Orang yang Tuhan Allah su janji memang dari 
dolu. Orang laen bilang, Dia ni orang Israklel 
pung Raja. Kalo batul bagitu, na, biar Dia turun 
dari kayu palang ko kotong lia dolo. Bagitu, baru 
kotong bisa parcaya sang Dia.” 

Itu dua orang yang tagantong sama-sama deng 
Yesus di kayu palang, ju iko olok sang Dia. 


Tuhan Yesus mati 
(Mateos 27:45-56; Lukas 23:44-49; Yohanis 19:28-30) 


33 Ais itu, galap gulita tutu ame itu tampa dari 
tenga hari sampe jam tiga sore. 34 Pas jam tiga 
sore ju, Yesus batarea pake bahasa Aram bilang, 
“Eloi! Eloi! Lema sabaktani?” (Dia pung arti 
bilang, “Beta pung Tuhan! Beta pung Allah, é! 
Akurang ko Papa bale balakang kasi tenga sang 
Beta bagini?”) | 

35 Ada barapa orang deka-deka di situ dengar 
Yesus pung suara tu. Ju dong bilang, “Hoi! Bosong 
dengar dolo. Dia ada pange sang Elia, Tuhan pung 
jubir dolu tu!” 36 Ais satu orang lari-lari pi ame 
lumut ko calóp maso pi dalam anggor asam. Ju 
dia tusu itu lumut deng ujung tongkat, ju sorong 
pi Yesus pung bibir ko Dia isap. Ais, itu orang 
omong bilang, “Tunggu ko kotong lia coba! Sapa 

tau nanti Elia datang ko kasi turun sang Dia dari 
itu kayu palang.” | 

37 Ais Yesus batarea ulang lai, ju Dia mati. 

38 Di Ruma Sambayang Pusat, ada satu gorden 
besar tagantong ko pele Tuhan Allah pung Kamar 
Paling Barisi. Parsis Yesus pung putus napas, 
ju itu gorden tarabe putus bagi dua, dari atas 
sampe bawa. K 

39 Di Golgota, ada satu komandan jaga yang 
badiri deka Yesus pung kayu palang. Waktu dia lia 
Yesus pung mati, dia takuju. Ais dia bilang, “Awii! 
Ini Orang ni, memang batul-batul Tuhan Allah 
pung Ana, ó!” 

40 Deng ada parampuan barapa orang yang iko 
lia Yesus pung mati dari jao. Dong tu, yang dolu 
layani sang Yesus dong di Galilea. Andia, Salome, 
Maria dari negri Magdala, deng Maria yang satu 
lai (andia Yakobis muda deng Yoses 'pung mama), 
deng banya parampuan laen dong yang iko 
datang di Yerusalem sama-sama deng Yesus. mM 





115:36 4 Lagu Puji dong 69:22 
k15:38 x Kaluar dari Masir 26:31-33 


15:40 § Ada tulisan bahasa Yunani saparu bilang “Yoses 
pung mama”, yang laen bilang ‘Yosef pung mama”. 

Dong kubur sang Tuhan Yesus 
(Mateos 27:57-61; Lukas 23:50-56; Yohanis 19:38-42) 


41 (15:40) 2 Ais itu, ada satu orang cari jalan 
ko mau kasi turun Yesus pung mayat dari itu 
kayu palang. Itu orang pung nama Yusuf. Dia 
dari kota Arimatea. Deng dia ju anggota majelis 
di pangadilan agama Yahudi. Dia pung hati bae. 
Deng dia ada tunggu-tunggu Tuhan Allah pung 
parenta datang. 

Yesus pung mati tu, pas deng hari Jumat. Dia 
pung beso kana deng orang Yahudi dong pung 
hari sambayang. Andia ko itu hari Jumat tu, Yusuf 
mau kasi turun lebe dolo Yesus pung mayat. 

Ais dia bekin barani dia pung hati, ko pi minta 
Yesus pung mayat di gubernor Pilatus. 43 (15:42) 
44 Waktu gubernor dengar Yusuf minta bagitu, 
ju dia heran. Ais dia bilang, “Awii! Ko itu orang 
su mati bagitu capat! Beta kira sonde mungkin 
bagitu, ó!” 

Ju dia suru orang ko pi pange itu komandan, ko 
dia tanya bilang, “Karmana, é? Yesus tu, su mati, 
ko balom?” 

45 Itu komandan manyao bilang, “Dia memang 
su mati dari tadi, bapa.” Gubernor dengar bagitu, 
ju dia kasi isin sang Yusuf ko pi ame bawa Yesus 
pung mayat. 

46 Ais Yusuf pi béli kaen panjang yang mahal. 
Tarus dia pi di Golgota. Ju dia kasi turun Yesus 
pung mayat dari kayu palang. Dia ju bungkus 
bae-bae itu mayat deng itu kaen baru. Itu waktu, 
dong baru abis pahat ame satu kubur di gunung 
batu. Ju dong koko kasi maso Yesus pung mayat 
pi dalam itu lobang kubur. Tarus dong guling ame 
satu batu plat yang bésar, ko dong tutu bae-bae 
di itu kubur pung pintu. Ju Yusuf dong pulang. 

47 Itu waktu, Maria dari Magdala deng Maria 
yang laen (andia Yoses pung mama), ju ada iko 
sampe di situ. Dong dua lia ko inga bae-bae itu 
tampa yang dong su taro Yesus pung mayat tu. 


Tuhan Yesus idop kambali! 
(Mateos 28:1-8; Lukas 24:1-12; Yohanis 20:1-10) 


16 1 Dia pung beso, hari Sabtu, andia orang 
Yahudi dong pung hari sambayang. 
Waktu matahari su tanggalam, Maria dari negri 
Magdala, Maria yang laen tu (andia Yakobis pung 
mama), deng Salome, pi beli minya wangi, ko 
beso dong mau pi siram di Yesus pung mayat, iko 
orang Yahudi dong pung adat. 2 Ais hari Minggu 
papagi sakali, ju dong tiga pi di itu kubur. 3 Di 
tenga jalan dong baklomong bilang, “We! Nanti 
sapa yang bisa tolong kasi ondor itu batu besar 
dari kubur pung pintu tu? Kotong tiga sa pasti 
sonde kuat, ko itu batu besar mau mati na!” 

Ma sampe deng sampe di situ ju, dong dapa lia 
itu batu su taguling. 4(16:3) ? Ais dong maso pi 
dalam itu kubur. Ma dong takuju mau mati, tagal 
dong dapa lia satu orang muda ada dudu di dong 
pung sabla kanan, pake pakean puti mangkilat. 

6 Ju itu orang muda kasi tau sang dong bilang, 
“Bosong sonde usa taku! Beta tau bosong datang 
ko mau cari Yesus dari Nasaret, yang dong su kasi 
mati di kayu palang tu. Dia su sonde ada di sini 
lai, ko Dia su idop kambali na! Mari ko bosong lia 
sandiri itu tampa yang dong taro Dia pung mayat 
tu, su kosong. ' Naa, bosong pulang capat-capat 
suda! Pi kasi tau sang Petrus dong bilang, Yesus 
su idop kambali. Dia su jalan lebe dolo pi Galilea. 
Nanti dong katumu deng Yesus di sana, sama ke 
yang dolu Dia su kasi tau memang sang dong. 
Naa, bosong pulang suda!” ^ 

8 Waktu itu parampuan dong lia itu tampa 
kosong, dong takuju. Tarus dong lari kaluar. Ais 
dong pulang capat-capat. Dong sonde kasi tau 
sapa-sapa di jalan, tagal dong taku mau mati. 


Tuhan Yesus katumu deng Maria dari Magdala 
(Mateos 28:9-10; Yohanis 20:11-18) 


2 Hari Minggu papagi tu, Yesus pi kasi tunju 
muka lebe dolo sang Maria dari Magdala, yang 

dolu Yesus parna usir tuju setan dari dia pung 
diri. 10 Dia lia abis sang Yesus, tarus dia pulang ko 
pi kasi tau samua orang yang dolu iko sang Yesus. 
Dong masi bakumpul deng hati susa, deng dong 
pung aer mata jato inga Yesus pung mati tu. 11 Ais 
Maria kasi tau sang dong bilang, “Akurang ko 
bosong masi susa? Sonde usa susa lai, te Yesus su 
idop kambali! Tadi ni, beta baru sa katumu sang 
Dia na!” 

Ma dong samua manyao bilang, “Weh! Lu 
omong kosong!” 


Tuhan Yesus kasi tunju muka sang dua orang lai 
(Lukas 24:13-35) 


12 Ais itu, Yesus pung ana bua dua orang jalan 
pi satu kampong. Di tenga jalan ju, Yesus pi kasi 
tunju muka sang dong, ma Dia su jadi laen. Ma 
sonde lama, te dong ju kanal sang Dia. 13 Ais 
dong dua pulang pi kasi tau dong pung taman 
bilang, “We! Bosong dengar dolo! Tadi ni, botong 
baru katumu deng Yesus di jalan!” 

Ma dong pung taman dong samua manyao 
bilang, “Weh! Bosong jang omong kosong 
bagitu!” 

Tuhan Yesus kasi tunju muka 
sang ana bua dong samua 


(Mateos 28:16-20; Lukas 24:36-49; Yohanis 
20:19-23; Utusan dong pung Carita 1:6-8) 


14 Ais ju Yesus katumu deng Dia pung ana bua 
sablás orang, waktu dong ada dudu makan. Dia 
togor sang dong bilang, “Weh! Bosong pung 
kapala batu lai! Orang su kasi tau sang bosong 
bilang, dong su lia sang Beta deng dong pung 
mata biji sandiri, ma bosong sonde mau parcaya! 
Bosong bilang, dong samua omong kosong! 
Naa! Sakarang ni, Beta sandiri su datang. Beta 
memang su mati, ma sakarang ni, Beta su idop 
kambali! Naa, bosong lia sandiri sa. 

15 Jadi sakarang bosong musti pi kuliling di ini 
dunya, ko pi kasi tau samua orang Beta pung 
Carita Bae ni. 218 Orang yang parcaya sang Beta, 
deng dapa sarani, nanti Tuhan Allah kasi salamat 
sang dia, ko dia dapa tenga tarús deng Tuhan 
Allah di sorga. Ma orang yang sonde parcaya, 
nanti dia kaná hukum, deng Tuhan tola buang 
sang dia ko tenga tarús di luar. 1? Deng orang yang 
parcaya sang Beta, nanti dong bekin tanda heran 
macam-macam, ko samua orang tau bilang, dong 
pung kuasa tu, memang datang dari Tuhan. 

Umpama, nanti dong bisa usir setan-setan pake 
Beta pung nama. Nanti Tuhan Allah bekin dong 
bisa baklomong pake bahasa laen yang dong 
sonde tau. 18 Ais kalo dong pegang ular baracon, 
ko, dong minum kana racon, dong sonde kana 
calaka. Ju kalo dong taro tangan ko sambayang 
sang orang saki, nanti itu orang jadi bae.” 


Tuhan Yesus tallangka nae pi sorga 
(Lukas 24:50-53; Utusan dong pung Carita 1:9-11) 


19 Ais baflomong deng Dia pung ana bua dong, 
ju Tuhan Allah angka kasi nae sang Yesus pi sorga. 
Di situ Dia jadi Tuhan Allah pung tangan kanan, 
ko Dong dua dudu parenta sama-sama. P 

20 Ais ju Dia pung ana bua dong iko Dia pung 
parenta. Dong pi mana-mana ko kasi tau samua 
orang Yesus pung Carita Bae. Ju Tuhan Allah kasi 
kuasa sang dong, ko dong bekin samua tanda 
heran yang Yesus su kasi tau tu. Ais banya orang 
parcaya sang Yesus, te dong su tau bilang, Carita 
Bae tu, memang batul. 

Tuhan Yesus pung Carita Bae, 
iko 


Lukas 


Kanapa ko Lukas tulis ini carita 


1 Bapa Teofilus ayang terhormat. 
Salamat. 

Banya orang su coba tulis carita soklal hal-hal 
yang su jadi di botong pung teng-tenga. Dong 
tulis itu carita dong, pake carita-carita yang 
bataputar dari botong pi botong dari dolu, yang 
botong dapa tau dari Tuhan Yesus pung orang 
dalam dong, deng dari orang laen ju yang lia 
deng mata kapala sandiri. Samua carita tu, iko 
parsis-parsis ke Tuhan Allah pung janji memang 
dari dolu. 

Jadi beta su pareksa sampe alus-alus itu hal 
dong samua, mulai dari dia pung akar carita. Ais 
beta putus ko tulis ame itu samua deng bae-bae, 
iko dia pung urutan. Deng bagitu, pak bisa tau 
parsis apa yang su jadi. 2(1:1) 3 (1:1) 4 Deng pak 





91:1 * Nama Teofilus dalam bahasa Yunani pung arti 

ju bisa parcaya bilang, apa yang orang dong su 
carita kasi tu, bukan carita putar-balek. Samua 
tu, batul-batul ada! 


Tuhan pung ana bua dari sorga kasi tau 
memang Yohanis Tukang Sarani pung jadi 


3 Ini carita pung akar bagini: waktu raja Herodes 
pegang parenta di propinsi Yudea, ada satu 
orang, nama Sakaria. Dia tu, satu kapala agama 
Yahudi. Deng dia ju anggota dari bali Abia pung 
kalompok kapala agama dong. Sakaria pung bini, 
nama Elisabet. Dia ju dari turunan kapala agama 
dong, te dia tu, balli Musa pung kaka Harun 
pung turunan. "8 Dong dua idop lurus iko Tuhan 
Allah pung parenta deng atoran samua. Orang 
ju hormat sang dong. ' Dong dua ju su tua, ma 
sonde ada pung ana, te Elisabet pung tampa ana 
tu, ada tatutu. 

8 Satu kali, Sakaria deng dia pung kalompok 
Abia dong dapa roster karja di Ruma Sambayang 
Pusat di kota Yerusalem. ? Iko dong pung biasa, 
itu kapala agama dong hela lot, ko mau tau sapa 
yang dapa tugas maso pi itu Ruma Sambayang 
Pusat pung Kamar Paling Barisi. Di situ, itu orang 
musti bakar kayu wangi di Tuhan Allah pung 

muka. Itu hari, lot jato kana di Sakaria. 19 Ais ju 
dia maso pi. Waktu dia ada bakar kayu wangi 
dalam itu Kamar, orang bam-banya dong ada 
sambayang di kintal situ. 1! Takuju sa, ju Tuhan 
Allah pung ana bua satu dari sorga, datang badiri 
di tampa bakar kayu wangi pung sabla kanan. 

12 Lia bagitu, ju Sakaria taku mau mati, sampe 
sonde tau mau bekin apa. 18 Ma itu ana bua dari 
sorga omong bilang, “Sakaria! Jang taku, e! Te 
Tuhan Allah su dengar lu pung sambayang. Jadi 
lu pung bini nanti barana satu ana laki-laki kasi 
sang lu. Lu musti kasi nama sang dia, Yohanis. 

14 Nanti banya orang ju iko sandang sama-sama 
deng bosong, tagal bosong su dapa ana. Ini ana 
nanti bekin lu pung hati babunga. 1? Tuhan pung 
Roh yang Barisi pung kuasa ada sama-sama deng 
dia, mulai dari dia pung mama masi dudu paru. 
Dia musti pamali minum samua minuman karas. 
Waktu dia su besar datang, Tuhan Allah pake 
sang dia jadi orang panting. 516 Nanti dia buju 
banya orang Israel ko bale iko sang Tuhan Allah, 
yang ada hak parenta sang dong. 1? Dia pung 
sifat deng kuasa nanti parsis ke bali Elia, andia 
Tuhan pung jubir dari dolu. Dia datang lebe dolo 
dari kotong pung Bos. Dia bekin orang tua pung 
hati bale sayang sang dong pung ana-ana. Deng 

orang yang bale balakang sang Tuhan dia oba ju, 
ko dong bale iko sang Tuhan pung mau. Deng 
bagitu, dia bekin orang dong sadia dong pung 
hati ko tarima Bos pung datang.” t 

18 Ma Sakaria bale tanya itu ana bua bilang, 
“Mana bisa?! Beta deng beta pung bini su tua 
bagini! Karmana ko beta bisa tau ini hal samua 
bisa jadi?” 

19 Ais, itu ana bua manyao bilang, “Bagini! Beta 
ni, Gabriel, Tuhan Allah pung tukang suru-suru. 
Dia sandiri yang suru beta datang ko kasi tau ini 
kabar bae sang lu. "20 Ma lu sonde mau parcaya 
beta pung omong. Jadi dia pung tanda yang 
lu minta bagini! Lu pung lida takancing, deng 
lu sonde bisa omong apa-apa mulai sakarang, 
sampe deng bosong barana ame itu ana. Nanti 
lu lia sandiri sa. Te apa yang beta bilang ni nanti 
jadi, pas deng dia pung waktu.” 

21 Orang banya yang ada sambayang di luar, 
su tabingung-bingung, tagal Sakaria sonde tau 
kaluar-kaluar. 22 Waktu dia kaluar datang, dia su 
sonde bisa omong apa-apa lai. Ais dia kasi sein 
sang dong pake tangan, ju dong mangarti bilang, 
Tuhan su kasi tunju sang dia satu hal yang heran 
dalam itu Kamar Paling Barisi. 

23 Dong pung tugas abis, ju Sakaria pulang pi dia 
pung ruma. 24Sonde lama ju Elisabet dudu paru. 
Ju dia kurung diri dalam ruma sampe lima bulan. 
Dia omong bilang, “Puji Tuhan! Ahirnya Tuhan 
kasi tunju Dia pung hati bae sang beta. Kalo beta 
su dapa turunan, orang dong su sonde bekin 
malu sang beta lai.” 


Tuhan pung ana bua dari 
sorga datang katumu deng Maria 


25 (1:24) 20 Waktu Elisabet pung paru su jalan 
anam bulan, ju Tuhan Allah kirim Dia pung ana 
bua dari sorga, pi satu kampong di propinsi 
Galilea, nama Nasaret. Itu ana bua pung nama, 
Gabriel. 2' Di Nasaret ada satu nona, nama 
Maria. Maria su batunangan deng satu laki-laki, 
nama Yusuf. Yusuf tu, raja Daud pung turunan. 
Naa, Gabriel pi katumu deng itu nona Maria. 
v28 Dia kasi tunju dia pung diri sang itu nona, ju 
dia bilang, “Salamat, nona, 6! Tuhan Allah su pili 
ame sang lu, ko mau bekin satu hal bae kasi sang 
lu. Tuhan Allah ada sama-sama deng lu, Maria.” 

29 Dengar bagitu, ju Maria bingung deng itu ana 
bua pung omong. Dia sonde mangarti dia pung 
maksud apa. 20 Ju itu ana bua sambung lai bilang, 

“Maria! Lu sonde usa taku. 

Te Tuhan Allah pung maksud kasi tunju Dia 
pung hati bae sang lu. 
31 Sonde lama lai, lu su dudu paru, 
ais nanti lu barana ame satu ana laki-laki. 
Lu musti kasi nama sang Dia, Yesus. W 
32 Dia nanti jadi Orang besar. 
Nanti Tuhan subu sang Dia bilang, “Dia tu, 
Beta pung Ana sandiri. 
Andia, Ana dari Tuhan Allah yang Paling 
Tinggi. 
Nanti Tuhan Allah angka sang Dia ko pegang 
parenta, 
sama ke Dia pung nene-moyang raja Daud. 
33 Dia yang nanti pegang parenta tarus-tarus 
sang orang Israel dong. * 
Te Dia pung parenta sonde tau abis-abis.” Y 
34 Ma Maria tanya sang Gabriel bilang, “Beta ni, 
sonde parna tidor bakumpul deng satu laki-laki 
ju! Karmana ko beta bisa dudu paru?” 
35 Ais Gabriel manyao bilang, “Bagini! Nanti 
Tuhan pung Roh yang Barisi datang sang lu. Deng 





W1:31 + Dalam bahasa Ibrani, Yeshua pung arti bilang, 
‘Tuhan Allah kasi salamat orang’. Yeshua' tu, andia Yesus 
dalam bahasa Yunani. Lia ju Mateos 1:21. 

“1:33 # Bahasa Yunani tulis bilang, “Dia parenta sang Yakob 
pung ruma'. Dia pung maksud bilang, “Dia parenta sang 
orang IsraRlel dong’. 

Tuhan Allah yang Paling Tinggi pung kuasa nanti 
tutu ame sang lu. Deng bagitu, Ana yang nanti 
lu barana ame tu, batul-batul barisi. Te Dia tu, 
Tuhan Allah pung Ana. 

36 Jang heran! Te lu pung kelu satu, nama 
Elisabet, su dudu paru ju. Orang bilang dia su 
sonde bisa barana tagal dia su tua. Ma sakarang 
dia pung paru su jalan anam bulan. 37 Te buat 
Tuhan Allah, samua bisa jadi!” 2 

38 Ais Maria manyao bilang, “Bae. Beta ni Tuhan 
Allah pung hamba. Biar ko samua jadi iko ke bapa 
pung omong tu. Beta sadia iko Tuhan pung mau 
sa.” 

Ais ju itu ana bua dari sorga jalan kasi tenga 
sang dia. 


Maria pi lia sang Elisabet 


39 Lewat barapa hari, ju Maria buru-buru 
barangkat dari Nasaret pi Sakaria pung kampong 
di propinsi Yudea pung daklera bagunung. Sampe 
di situ, dia maso memang di Sakaria pung ruma. 
Ju dia kasi salam sang Elisabet. 

40 (1:39) 4! Waktu Elisabet dapa dengar Maria 
pung salam tu, ju itu ana dalam Elisabet pung 
paru bakosi. Deng Tuhan pung Roh yang Barisi 
datang maso sang Elisabet. 42 Ais dia pange kasi 

tau bilang, “Maria! Nanti orang dong angka nae 
lu pung nama lebe dari samua parampuan di 
ini dunya! Nanti orang dong ju angka nae itu 
Ana yang ada di dalam lu pung paru! “Beta ju 
iko taPlangka, tagal beta pung Bos pung mama 
datang katumu sang beta. “4 Bagitu lu maso 
datang kasi salam sang beta, langsung beta pung 
ana dalam paru ju bakosi tagal sanang. 22 Tuhan 
Allah su kasi tunju Dia pung hati bae sang lu, 
tagal lu parcaya bilang, Dia mau bekin iko Dia 
pung janji.” 


Maria puji-puji sang Tuhan Allah 


46 Maria angka suara bilang, 
“Dari beta pung hati yang paling dalam, 
beta angka nae tinggi-tinggi sang Tuhan! 
47 Beta pung hati babunga, 
tagal Tuhan Allah kasi salamat sang beta! 
48 Dja su taro mata bae-bae sang beta, 
Dia pung orang suru-suru yang sonde ada 
pung arti ni. 
Mulai sakarang samua orang nanti anggap beta 
ni, 
parampuan yang paling ontong, 2 
49 tagal Tuhan bekin hal-hal heran kasi sang 
beta. 

Dia tu, yang Paling Kuasa deng Paling Barisi. 
20 Tuhan Allah salalu kasi tunju rasa kasian sang 
samua orang yang hormat deng semba 
sang Dia, 
dari turunan satu pi turunan laen. 
51 Dia pake Dia pung kuasa, 
ko bekin kaco sang orang yang kapala besar 
dong. 
52 Dia kasi jato orang yang pegang kuasa dong, 
tagal dong pung tinggi hati. 
Ma Dia angka nae orang yang randa hati 
dong. b 
53 Dia kasi makan orang lapar dong sampe 
kinyang, 
ma Dia usir buang orang kaya dong 
ko pi deng tangan kosong. 
54 Dia tolong Dia pung orang IsraBlel dong, 
deng salalu tunju Dia pung rasa kasian sang 
dong. 
55 Dolu Dia ika janji deng kotong pung 
nene-moyang, 
andia bali Abraham deng dia pung turunan 
samua. 


Sakarang itu janji ada taPlika tarus-tarus.” 
C 

56 Ais Maria tenga deng Elisabet sampe tiga 
bulan. Ju dia pulang pi dia pung ruma di Nasaret. 


Elisabet barana ame sang Yohanis 


37 Bagitu dia pung waktu su sampe, ju Elisabet 
barana ame satu ana laki-laki. 58 Itu kabar tasiar 
pi dia pung kelu deng isi kampong dong bilang, 
Tuhan Allah su kasi tunju Dia pung hati bae deng 
kasi satu ana sang Elisabet. Ju dong samua iko 
sanang. 

59 Waktu itu ana umur dalapan hari, ju dong 
sunat sang dia, iko orang Yahudi pung atoran. 
Dong mau kasi nama itu ana, Sakaria, iko dia 
pung bapa pung nama. 960 Ma dia pung mama 
protes bilang, “Sonde bisa bagitu! Dia pung 
nama, musti Yohanis!” 

61 Ma dong balas bilang, “Kanapa pili nama 
Yohanis? Sonde ada satu orang ju di bosong pung 
kelu, yang ada pake itu nama!” 82 Ju dong kasi 
sein sang Sakaria, ko mau cari tau dia mau kasi 
nama sapa sang itu ana. 

63 Sakaria sein ko minta batu tulis. Dong kasi, 
ais dia tulis bilang, “Dia pung nama Yohanis!” Ju 
samua orang taheran-heran. 

64 Takuju sa, ju Sakaria pung lida yang takancing 
tu, noe memang. Ju dia angka puji sang Tuhan 

Allah. ?? Samua orang yang tenga deka-deka di 
situ dong, taku deng heran. Ju itu carita tasiar dari 
mulu pi mulu, sampe orang di gunung-gunung di 
propinsi Yudea dong ju tau abis. 88 Orang dong 
yang dengar itu carita, pikir-pikir bilang, “Su jalas, 
Tuhan pung kuasa ada sama-sama deng itu ana. 
Nanti dia besar datang, dia jadi manusia model 
ke apa, 0?” 


Sakaria puji-puji sang Tuhan Allah 


67 Ais ju Tuhan pung Roh yang Barisi datang 
maso di Sakaria. Andia ko dia omong bilang, 
68 “Puji Tuhan, orang IsraBlel pung Allah! 
Te Dia su datang ko tabus ame Dia pung 
orang dong, 
ko biar dong jang sama ke budak. 
69 Tuhan su angka ame satu Orang yang Dia 
pung kuasa hebat, 
ko nanti kasi salamat sang kotong. 
Dia tu, dari raja Daud pung turunan. 
70 Tuhan su janji memang ini samua dari 
dolu-dolu, 
pake Dia pung jubir yang satia dong. 
71 Sakarang Dia mau kasi lapas sang kotong 
dari kotong pung musu-musu, 
deng dari orang-orang yang saki hati sang 
kotong. 

72 Dia kasi tunju Dia pung hati bae sang kotong 
pung nene-moyang dong, 
tagal Dia inga tarus Dia pung janji sang dong, 
yang Dia ika deng bali Abraham. 
73 (1:72) 74 Dia su kasi lapas sang kotong dari 
kotong pung musu dong, 
ko kotong bisa semba sang Dia, 
deng sonde parlu taku-taku lai. 
75 Dia su kasi lapas sang kotong, 
ko biar kotong bisa idop barisi deng lurus 
tarus-tarus di Dia pung muka. 
76 Anis! Lu ni, beta pung ana. 
Orang nanti kanal sang lu bilang, lu ni, Tuhan 
Allah yang Paling Tinggi pung jubir. 
Lu nanti pi kasi tau orang dong, 
ko dong buka tangan tarima Bos pung 
datang. € 
77 Lu nanti pi kasi tunju jalan sang Tuhan pung 
orang dong, 
ko dong dapa tau bilang, dong dapa salamat, 
tagal Tuhan hapus buang dong pung 
sala-sala dong. 
78 Tagal Tuhan pung hati noe deng kasian sang 
kotong, 
andia ko Dia kasi kotong kasampatan baru, 





61:76 # Maleaki 3:1 


LUKAS 1-2 349 


sama ke hari baru bawa tarang yang 
baru. 
Kotong yang jalan dalam galap, 
deng kotong yang taku mati, 
tagal balom babae deng Tuhan, 
nanti dapa tarang ko antar sang kotong pi 
jalan dame.” f 
79 (1:78) 80 Ais ju Yohanis tamba hari, tamba 
bésar. Deng Tuhan pung Roh bekin kuat sang dia. 
Dia bésar datang, ju dia pi tenga di tampa sunyi, 
sampe dia mulai angka dia pung karjá kasi orang 
Israel dong. 


Maria barana sang Tuhan Yesus 
(Mateos 1:18-25) 


1 Satu kali, waktu Kirenius jadi kapala daBlera 
di Siria, ais raja bésar, nama Agustus, kasi 
kaluar parenta bilang, “Samua orang yang di 
bawa pamarenta Roma pung kuasa musti pulang 
kampong ko iko sensus!” Itu kali partama ko 
pamarenta Roma itong dia pung rakyat bagitu. 
2 (2:1) 3 Jadi samua orang pulang kampong ko iko 
sensus. 
4 Naa, itu waktu, Yusuf tenga di kampong 
Nasaret di propinsi Galilea. Dia su batunangan 
deng satu nona, nama Maria, yang ada dudu 

paru. Yusuf tu, raja Daud pung turunan, jadi dia 
musti pulang pi Daud pung kota Betlehem di 
propinsi Yudea ko iko sensus. 

Andia ko dong dua barangkat pi kota Betlehem. 
> (2:4) * Waktu dong su ada di sana, Maria pung 
waktu mau barana su sampe. ' Ma di situ, dong 
sonde dapa kamar di losmen. Andia ko dong 
maso pi dalam kandang. Ais ju dia barana Ana 
partama, Ana laki-laki. Ju dong bungkus sang Dia 
deng kaen, ko kasi tidor dalam binatang dong 
pung tampa makan. 


Tuhan Allah kasi tau sang gambala dong 


8 Itu malam, ada gambala barapa orang yang 
mete jaga dong pung kambing-domba di padang 
di luar kota. 

9 Takuju sa, dong dapa lia Tuhan Allah pung ana 
bua dari sorga. Ais Tuhan pung tarang bacaya 
kuliling sang dong, ju dong taku mau mati. 19 Ma 
itu ana bua kasi tau bilang, 

“Bosong jang taku dolo! Dengar bae-bae, él Te 
beta ni, datang mau kasi tau satu kabar 
bae kasi bosong. Samua yang dengar ini 
kabar, pasti sanang. 

11 Ini kabar bae pung isi bagini: 

Ini hari satu mama su barana sang Kristus di 
Betlehem, di raja Daud pung kota. 

Kristus tu, Orang yang Tuhan Allah su 
janji memang dari dolu. 
Tuhan kirim datang sang Dia ko kasi salamat 
orang dari dong pung sala-salal 
Dia ni, yang nanti orang dong pange, ‘Bos’, te 
Dia yang hak parenta samua! 

12 Nanti bosong dapa kanál sang Dia bagini: 
bosong katumu satu Ana mea yang ada 
tabungkus deng kaen. Dia ada tidor dalam 
binatang dong pung tampa makan.” 

13 Itu ana bua omong abis ju, takuju sa, Tuhan 
Allah pung ana bua yang laen dong dari sorga 
datang bam-banya ko bakumpul deng dia. Ju 
dong puji Tuhan Allah deng manyanyi bilang, 

14 “Botong angka nae tinggi-tinggi Tuhan Allah 

pung nama! 
Dia yang dudu parenta di langit yang paling 
tinggi. 

Tuhan Allah mau kasi dame sang orang di bumi, 

yang bekin sanáng Dia pung hati!” 

15 Ais ju Tuhan pung ana bua dong pulang 
kambali pi sorga. Ju itu gambala dong baFlomong 
bilang, “We! Mari kotong pi Betlehem ko pi lia 
itu Ana dolo! Te Tuhan su kirim itu kabar kasi 
kotong.” 

16 Ais dong jalan capat-capat pi Betlehem. Ju 
dong katumu sang Maria deng Yusuf. Dong ju 

dapa lia itu Ana mea, yang ada tidor dalam 
binatang pung tampa makan. 

17 Waktu dong dapa lia itu Ana, ju dong carita 
bilang, “Tadi Tuhan Allah pung ana bua dari sorga 
dong su kasi tau soPlal ini Ana sang botong!” Ju 
dong carita samua sampe abis. 

18 Samua orang taheran-heran dengar itu 
gambala dong pung carita. 2 Ma Maria taro 
dalam dia pung hati samua yang su jadi tu. Deng 
dia pikir diam-diam ko mau cari tau dia pung 
arti bilang apa. 20 Ais ju itu gambala dong bale 
pi dong pung kambing-domba dong. Ju dong 
angka nae tinggi-tinggi Tuhan Allah pung nama. 
Dong minta tarima kasi sang Dia, tagal yang dong 
dengar deng lia, sama parsis ke apa yang Tuhan 
pung ana bua su omong tu. 


Itu Ana mea, dong kasi nama Yesus 


21 Barana abis dalapan hari, ju dong sunat itu 
Ana mea iko balli Musa pung atoran. Ju Dia pung 
mama-bapa kasi nama sang Dia, ‘Yesus’. Itu nama 
tu, nama yang ana bua dari sorga su kasi tau sang 
dong, waktu Dia pung mama balom dudu paru 
sang Dia. £ 





82:21 H Lukas 1:31: Kapala Agama dong pung Atoran 12:3 

Dong bawa Ana mea Yesus pi 
Ruma Sambayang Pusat 


22 Ada satu atoran dari bafli Musa yang bilang, 
parampuan yang su barana abis ampa pulu 
hari, musti pi bekin iko adat kasi barisi diri di 
Ruma Sambayang Pusat. Deng bagitu, dong su 
bisa maso di ruma sambayang sama ke biasa. 
Andia ko Yusuf deng Maria pi kota Yerusalem, 
ko mau bekin iko itu adat. Ju dong bawa dong 
pung Ana mea tu pi dalam Ruma Sambayang 
Pusat, ko sarakan sang Dia jadi Tuhan pung milik. 
h23 Dong iko Tuhan pung atoran yang bilang, 
“Tiap parampuan yang barana ana partama, 
kalo laki-laki, na, dia musti sarakan itu ana jadi 
Tuhan pung milik.” 24 Iko Tuhan pung atoran, 
kalo sarakan itu ana sang Tuhan, na, dia pung 
orang tua musti kasi korban burung takukur satu 
pasang, ko, burung pompa muda dua ekor. Andia 
ko Yusuf deng Maria ju bekin iko itu atoran. | 





h2:22 # Kapala Agama dong pung Atoran 12:1-8 
2:23 H Kaluar dari Masir 13:2, 12 
]2:24 x Kapala Agama dong pung Atoran 12:6-8 

Bali Simeon bilang itu Ana mea Yesus tu, andia 
Kristus yang Tuhan Allah su janji 


25 Itu waktu, ada satu bafi tua, nama Simeon, 
yang tenga di kota Yerusalem. Dia tu, orang yang 
hati lurus deng rindu sang Tuhan. Tuhan pung 
Roh yang Barisi su kasi tau sang dia bilang, dia 
nanti dapa lia sang Kristus dolo, baru dia mati. 
Kristus tu, yang nanti kasi salamat sang orang 
Israel dong. 

26 (2:25) 27 Itu waktu, Tuhan pung Roh antar 
bawa sang Simeon pi Ruma Sambayang Pusat. 
Itu pas deng Yesus pung mama-bapa ada bawa 
sang Dia pi situ, ko sarakan sang Dia jadi Tuhan 
pung milik. 28 Lia ame itu Ana, ais bai Simeon 
koko ame sang Dia, ju dia angka puji kasi Tuhan 
Allah bilang, 

23 “Puji Tuhan! 
Tuhan su bekin iko Dia pung janji sang beta. 
Jadi sakarang Tuhan su bisa kasi lapás sang 
beta, 
ko biar beta bisa mati deng tanáng, 
30 te beta su lia ame Orang yang Tuhan kirim 
datang, 
ko kasi salamat sang botong dari botong 
pung sala-sala dong! 
31 Tuhan mau pake ini Ana 
ko kasi salamat samua suku-bangsa. 

32 Dia nanti sama ke cahaya, 
yang bawa hormat kasi Tuhan pung bangsa 
Israel dong. 
Dia ju sama ke tarang, 
yang kasi tunju Tuhan pung jalan 
kasi samua suku-bangsa laen dong.” * 

33 Dengar bagitu, ju Yusuf deng Maria taheran- 
heran deng apa yang bali Simeon omong soPlal 
dong pung Ana. 84 Ais itu, Simeon omong kasi 
berkat sang dong. Tarus dia kasi tau sang Maria 
bilang, “Yesus pung mama, él Nanti banya orang 
di IsraPlel tola buang mama pung Ana ni. Ma dong 
pung bekin-bekin sang Dia tu, nanti kasi jato bale 
sang dong. Mama pung Ana ni, ju bekin banya 
orang dong hati babunga. 22 Deng bagitu, nanti 
Tuhan buka talanjang orang dong pung isi hati. 
Ma lu, Maria, nanti lu dapa sangsara barat, sama 
ke kalewang tikam maso di lu pung ulu hati.” 


Nene Hana minta tarima 
kasi sang Tuhan, tagal Yesus 


36 Di Ruma Sambayang Pusat ju ada satu nene, 
nama Hana. Dia pung umur su 84 taon. Dia pung 
bapa, nama Fanuel, dari suku Aser. Dia kawin tuju 
taon, ju dia pung laki mati kasi tenga sang dia. 
Nene Hana tu, Tuhan Allah pung jubir. Dia pung 





K2:32 H Yesaya 42:6, 49:6, 52:10 

karja, andia sambayang deng puasa di Ruma 
Sambayang Pusat, ko semba sang Tuhan Allah 
siang-malam. 

37 (2:36) 38 Waktu Simeon ada baklomong deng 
Yusuf deng Maria, itu nene datang deka-deka. Ju 
dia dengar sang dong, ais dia angka puji-puji sang 
Tuhan Allah. Tarus dia omong soPlal Yesus kasi 
samua orang yang ada tunggu-tunggu Raja yang 
Tuhan su janji mau kirim datang ko kasi bebas 
bangsa IsraPlel. 


Mama-bapa deng Ana kambali 
pi kampong Nasaret 


39 Waktu Yusuf deng Maria su bekin iko bafli 
Musa pung atoran samua di kota Yerusalem, ju 
dong pulang pi propinsi Galilea, di dong pung 
kampong Nasaret. 40 Ju Yesus besar datang. Ais 
Dia tamba kuat, tamba pintar, deng mangarti 
banya hal. Tuhan Allah ju kasi tunju hati bae sang 
Dia. 


Nyong Yesus di Ruma Sambayang Pusat 


41 Tiap taon, Yusuf deng Maria jalan pi kota 
Yerusalem, ko makan pesta Paska di situ. M42 Satu 





12:39 H Mateos 2:23 


M2:41 H Kaluar dari Masir 12:1-27; Carita Ulang soal Jalan 
Idop 16:1-8 

kali, waktu Yesus pung umur dua blas taon, ju 
dong jalan sama-sama pi Yerusalem ko iko itu 
pesta sama ke biasa. 48 Waktu hari-hari Paska 

su abis, ju Yusuf deng Maria mulai jalan pulang 
pi Nasaret sama-sama deng banya orang yang 
mau pulang pi Galilea. Ma dong sonde tau, Yesus 
ada tatenga di Yerusalem. Dong sangka Dia ada 
jalan sama-sama deng Dia pung taman dong. Ma 
sampe sore, dong sonde dapa lia sang Dia. Ais 
dong mulai pal pi-datang cari sang Dia di dong 
pung kelu deng taman dong. 44 (2:43) ® Tagal 
sonde tau-tau dapa katumu sang Dia, ju dong 
jalan kambali pi Yerusalem, ko mau cari sang Dia 
di sana. 

46 Sampe di sana, dong cari-cari sang Dia 
sampe tiga hari, baru dapa katumu sang Dia 
dalam Ruma Sambayang Pusat. Dia ada dudu 
basoklal-jawab deng guru agama Yahudi dong. 

41 Orang dong samua yang ada dengar sang dong 
taheran-heran, tagal Dia batul-batul mangarti isi 
dari Tuhan Allah pung Tulisan Barisi, deng Dia 
bisa jawab dong pung soflal-soflal deng bae. 28 Lia 
bagitu, ju Dia pung mama-bapa dong heran. Ais 
Dia pung mama bilang, “Yesus! Akurang ko Lu 
bekin botong susa bagini? Lu pung bapa deng 
beta su tabingung-bingung bataputar pi-datang 
cari sang Lu!” 

49 Ma Yesus manyao bilang, “Akurang ko 
mama-bapa susa-susa cari sang Beta? Tau sa, 
to? Beta ada urusan di Beta pung Bapa pung 
Ruma.” >° Ma dong sonde mangarti batúl Dia 
pung maksud. 

51 Ais ju dong samua pulang pi Nasaret. Yesus 
iko Dia pung mama deng bapa pung parenta 
dong. Ju Dia pung mama taro itu hal dong samua 
dalam dia pung hati. 22 Bagitu su, Yesus tamba 
dewasa, deng tamba pintar bawa diri. Tuhan 
Allah deng manusia ju ada sayang sang Dia." 


Yohanis Tukang Sarani angka dia pung karja 
(Mateos 3:1-12: Markus 1:1-8: Yohanis 1:19-28) 


1 Itu waktu, Tiberius jadi keser yang pegang 
3 parenta di Roma su lima blas taon. Pontius 
Pilatus jadi gubernor di propinsi Yudea. Herodes 
jadi gubernor di propinsi Galilea. Herodes pung 
kaka Filipus jadi gubernor di propinsi Iturea deng 

propinsi Trakonitis. Deng Lisanias jadi gubernor 
di propinsi Abilene. ° 

Itu waktu ju, Hanas deng Kayafas jadi kapala 
agama Yahudi pung bos bésar di kota Yerusalem. 

Itu waktu, Yohanis, Sakaria pung ana tu, ada 
tenga di tampa sunyi yang jao dari kampong. Di 
situ, Tuhan kasi pasan sang dia. 2(3:1) ? Dengar 
abis, ju Yohanis jalan pi samua kampong yang 
deka-deka deng kali Yarden, ko kasi tau orang 
dong bilang, “Bosong musti mangaku deng kasi 
tenga bosong pung sala samua, ko biar Tuhan 
Allah hapus buang itu sala dong. Ais bosong 
musti sarani dolo, ko jadi tanda bilang, bosong su 
babae deng Tuhan.” 





03:4 * Pamarenta Roma pake satu orang Yahudi, nama 
Yosefus, ko tulis sajara Israflel di ini jaman. Dia ju tulis soflal 
orang yang pegang parenta deng dong pung kelu. Andia ko 
kotong tau bilang, Herodes di sini, pung nama laen, andia 
Herodes Antipas. Dia pung bapa, andia Herodes Besar 
(Mateos 2:1-22; Lukas 1:5). Filipus di sini, andia Herodes 
Antipas pung kaka. Filipus pung bapa, andia Herodes Bésar; 
dia pung mama, nama Kleopatra dari Yerusalem. Dia kawin 
deng Salome, andia Herodias pung ana. Di ayat 3:19 di 
bawa, ada Filipus laen. Dia tu, Herodes Antipas pung adi. 
Dia pung bapa, Herodes Bésar ju; ma dia pung mama, nama 
Mariamne. Dia kawin deng Herodias. Dong dua pung ana 
nona, nama Salome. Ma dia pung kaka Herodes Antipas 
rampas ame dia pung bini. (Mateos 14:3; Markus 6:17; 
Lukas 3:19). 

4 Dolu-dolu Tuhan pung jubir bafi Yesaya ada 
tulis soklal Yohanis ni bilang, 
“Ada orang di tampa sunyi yang batarea bilang, 
'Samua orang siap-siap bekin bae jalan, ko 
tarima Tuhan pung datang! 
Bekin lurus jalan ko sambut sang Dia. 
> Tutu bekin rata tiap jurang. 
Puku bekin rata tiap gunung. 
Bekin lurus jalan bengko dong, 
bekin licin jalan kasar dong. 
6 Biar ko orang dari samua suku-bangsa 
bisa dapa tau bilang, Tuhan mau kasi salamat 
orang 
dari dong pung sala-sala.” P 
7 Orang banya datang dari mana-mana ko minta 
Yohanis sarani sang dong. Ma dia masparak sang 
dong bilang, “Weh! Bosong tukang putar-balek! 
Bosong sama ke ular baracon sa! Jang kira 
bosong bisa talapas dari Tuhan pung hukuman 
deng tobat pura-pura sa! Sonde! Tar lama lai, 
Tuhan kasi hukum samua orang yang sonde tobat 
batul. 98 Bosong jang pikir bilang, Beta ni sonde 
kana hukum tagal beta ni, bakli Abraham pung 
turunan. Dapa di mana bagitu? Itu sonde bisa 
bantu bosong, tagal sonde bekin bosong jadi 





P3:6 H Yesaya 40:3-5 
93:7 x Mateos 12:34, 23:33 


LUKAS 3 361 


orang barisi. Tuhan mampu bekin ini batu dong 
ko jadi balli Abraham pung turunan. Beta kasi 
tau, e! Kasi tunju deng bosong pung idop bilang, 
bosong su bale balakang kasi tenga bosong pung 
sala dong, deng bosong su bale iko sang Tuhan. 
"9 Bosong musti bekin hal yang bae. Kalo sonde, 
Tuhan pung hukum barat jato kana sang bosong, 
sama ke orang pake kapak ko potong buang 
pohon dari dia pung akar. Bagitu su! Pohon sonde 
ada pung guna, kalo dia sonde ada pung hasil 
bae! Jadi lebe bae potong sang dia, ais lempar 
buang pi dalam api.” * 

10 Ais, itu orang banya dong tanya sang Yohanis 
bilang, Jadi botong musti bekin apa?” 

11 Ju dia manyao bilang, “Kalo lu ada pung baju 
dua, na, kasi satu di orang yang sonde ada pung 
baju. Kalo lu ada pung makanan, na, bagi kasi 
sang orang yang sonde ada pung makanan.” 

12 Ais tukang tagi bea ju datang ko minta 
Yohanis sarani sang dong. Dong tanya bilang, 
“Bapa guru! Botong musti bekin karmana?” t 

13 Dia manyao bilang, “Bosong suka maen 
putar-balek. Ma sakarang bosong musti karjá 
jujur. Jang hela pajak lebe-lebe dari pamarenta 





"3:8 H Yohanis 8:33 
“3:9 H Mateos 7:19 
t3.12 H Lukas 7:29 

pung atoran. Biar ko rakyat bayar pajak pas-pas 
deng atoran.” 

14 Ada ju barapa tantara di situ. Dong tanya 
sang Yohanis bilang, “Kalo botong, karmana? 
Botong musti bekin apa?” 

Ais dia manyao bilang, “Jang maen bapajak 
orang dong pung doi, iko bosong pung suka. Deng 
jang maen batudu orang sambarang. Bosong 
musti sukur deng puas tarima barisi bosong pung 
gaji.” 

15 Dengar dia pung omong tu, ju samua orang 
mulai bakorek ko bakusu-kusu bilang, “Awii! 
Jang-jang Yohanis ni, Kristus, yang Tuhan su janji 
mau kirim datang dari dolu tu!” 

16 Ma Yohanis togor sang dong bilang, “Dengar 
bae-bae! Nanti ada satu Orang yang lebe hebat 
dari beta mau datang. Biar cuma jadi Dia pung 
tukang suru-suru sa, ju beta sonde pantas. “Beta 
cuma bisa sarani sang bosong pake aer sa, ma 
nanti Dia bekin lebe dari beta, te Dia bekin ponu 
bosong pung hati deng Tuhan pung Roh yang 
Barisi. Dia nanti bekin barisi sang bosong, sama 
ke orang pake api ko bakar buang kotoran. 17 Dia 
hukum orang yang bekin sala dong, sama ke 





U3:16 + Tulisan bahasa Yunani asli bilang, “mau buka dia 
pung tali sapatu sa ju, beta sonde pantas. Dia pung arti 
bilang, Yohanis cuma orang kici sa, biar jadi Tuhan Yesus 
pung tukang suru-suru ju, dia rasa sonde pantas. 

orang tani yang pake angin ko pisa buang kotoran 
dari padi. Ais dia simpan padi yang barisi dalam 
sokal, ma bakar buang dia pung kotoran. Bagitu 
ju, nanti Kristus hukum orang yang bekin sala 
dong, deng lempar buang sang dong pi dalam api 
yang sonde tau putus-putus.” 

18 Deng bagitu, Yohanis kasi inga orang 
macam-macam hal, deng kasi tau Tuhan pung 
Kabar Bae sang dong. 

19 Itu waktu, Yohanis ju mulai omong tarang- 
tarang soflal Herodes pung bekin-bekin. Dia pung 
parkara bagini: Herodes tu, gubernor di propinsi 
Galilea. Dia pung sala su satu malklunuk pung. 
Conto ke dia su rampas bawa dia pung adi pung 
bini, nama Herodias. Padahal dia pung adi masi 
idop, deng balom bacere deng Herodias. Herodes 
pung cara idop yang sonde batul tu, bekin 
Yohanis togor sang dia tarang-tarang, sampe 
Herodes doak sang dia. Ais Herodes tangkap ame 
sang dia, ju lempar buang sang dia pi dalam bui. V 


Yohanis sarani sang Tuhan Yesus 
(Mateos 3:13-17; Markus 1:9-11) 


20 (3:19) 21 Dulu waktu dong balóm tangkap 
sang Yohanis, dia ada sarani orang banya. Deng 





“3:19 # Baca catatan kaki di Lukas 3:1-2. Lia ju Mateos 14:3- 
4; Markus 6:17-18. 

dia ju sarani sang Yesus. Ais itu Yesus sambayang, 
ju langit tabuka. 22 Tarus Tuhan pung Roh yang 
Barisi turun datang pi Dia. Itu Roh pung rupa 
sama ke burung pompa. Ju ada suara dari langit 
bilang, 
“Lu ni, Beta pung Ana sayang. 
Lu salalu bekin sanang sang Beta.” W 


Tuhan Yesus pung nene-moyang 
dong, iko bapa Yusuf 


(Mateos 1:1-17) 


23 Waktu Yesus mulai kasi tau orang soBlal Tuhan 
pung jalan idop, Dia pung umur kira-kira tiga pulu 
taon. Orang kanal bilang, Yesus tu, Yusuf pung 
Ana. Yusuf pung nene-moyang dong, andia: 

Yusuf pung bapa, Eli. 

24 Fli pung bapa, Matat. 
Matat pung bapa, Lewi. 

Lewi pung bapa, Melki. 

Melki pung bapa, Yanai. 
Yanai pung bapa, Yusuf. 

25 Yusuf pung bapa, Matatias. 
Matatias pung bapa, Amos. 
Amos pung bapa, Nahum. 
Nahum pung bapa, Hesli. 





W3:22 H Carita Mula-mula 22:2; Lagu Puji dong 2:7: Yesaya 

Hesli pung bapa, Nagai. 

26 Nagai pung bapa, Maat. 
Maat pung bapa, Matatias. 
Matatias pung bapa, Semein. 
Semein pung bapa, Yosek. 
Yosek pung bapa, Yoda. 

2! Yoda pung bapa, Yohanan. 
Yohanan pung bapa, Resa. 
Resa pung bapa, Serubabel. 


Serubabel pung bapa, Sealtiel. 


Sealtiel pung bapa, Neri. 

28 Neri pung bapa, Melki. 
Melki pung bapa, Adi. 

Adi pung bapa, Kosam. 
Kosam pung bapa, Elmadam. 
Elmadam pung bapa, Er. 

29 Er pung bapa, Yosua. 
Yosua pung bapa, Elieser. 
Elieser pung bapa, Yorim. 
Yorim pung bapa, Matat. 
Matat pung bapa, Lewi. 

30 Lewi pung bapa, Simeon. 
Simeon pung bapa, Yahuda. 
Yahuda pung bapa, Yusuf. 
Yusuf pung bapa, Yonam. 
Yonam pung bapa, Elyakim. 
31 Flyakim pung bapa, Melea. 
Melea pung bapa, Mena. 

Mena pung bapa, Matata. 
Matata pung bapa, Natan. 
Natan pung bapa, Daud. 

32 Daud pung bapa, Isai. 

Isai pung bapa, Obet. 

Obet pung bapa, Boas. 

Boas pung bapa, Salmon. 
Salmon pung bapa, Nahason. 
33 Nahason pung bapa, Aminadab. 
Aminadab pung bapa, Admin. 
Admin pung bapa, Arni. 

Arni pung bapa, Hesron. 
Hesron pung bapa, Peres. 
Peres pung bapa, Yahuda. 

34 Yahuda pung bapa, Yakob. 
Yakob pung bapa, Isak. 

Isak pung bapa, Abraham. 
Abraham pung bapa, Tera. 
Tera pung bapa, Nahor. 

35 Nahor pung bapa, Seruk. 
Seruk pung bapa, Rehu. 
Rehu pung bapa, Pelek. 
Pelek pung bapa, Eber. 

Eber pung bapa, Sela. 

36 Sela pung bapa, Kenan. 
Kenan pung bapa, Arpaksad. 
Arpaksad pung bapa, Sem. 
Sem pung bapa, Noh. 

Noh pung bapa, Lamek. 

37 Lamek pung bapa, Metusalak. 
Metusalak pung bapa, Henok. 

Henok pung bapa, Yared. 

Yared pung bapa, Mahalalel. 

Mahalalel pung bapa, Kenan. 

38 Kenan pung bapa, Enos. 

Enos pung bapa, Set. 

Set pung bapa, Adam. 

Adam tu, Tuhan Allah pung ana ciptakan. 


Setan dong pung bos coba sang Tuhan Yesus 
(Mateos 4:1-11; Markus 1:12-13) 


1 Waktu Yohanis sarani abis sang Yesus, ju 

Yesus jalan kasi tenga kali Yarden. Tuhan 
pung Roh yang Barisi ada sama-sama deng Dia. 
Ais, itu Roh bawa sang Dia pi tampa sunyi. 2 Yesus 
tenga di situ sampe ampa pulu hari. Itu waktu ju 
Dia sonde makan apa-apa, sampe Dia lapar mati 
pung. Ju setan dong pung bos datang coba hiki 
sang Dia. 

3 Dia omong sang Yesus bilang, “Kalo Lu 
memang Tuhan Allah pung Ana, Lu ada pung 
kuasa. Jadi suru ini batu dong jadi roti, ko Lu 
makan sang dong.” 

4 Ma Yesus manyao bilang, “Lu pung mau lai! 
Sonde tau, ko? Ada tulis dalam Tuhan Allah pung 
Tulisan Barisi bilang, 

“Manusia bukan cuma idop dari makanan 
to!” x 

> Ais itu, setan dong pung bos bawa sang Dia 
pi satu tampa tinggi, ju kasi tunju abis sang Dia 
samua pamarenta di bumi deng dong pung hebat 
samua. Ais dia kokoe sang Yesus bilang, “Samua 
pamarenta deng dong pung kuasa tu, beta pung 
samua. Bagitu ju deng dia pung hebat samua! 
Jadi beta ada pung hak mau kasi sapa sa yang 
beta suka. £ (4:5) ' Beta mau kasi samua sang Lu. 
Cuma Lu musti bekin satu hal dolo, baru beta 
kasi. Gampang sa! Lu cuma semba sang beta. Itu 
sa!” 

8 Ma Yesus manyao bale bilang, “Dapa di mana 
bagitu? Te dalam Tuhan Allah pung Tulisan Barisi 
ada tulis bilang, 

‘Lu musti semba sang Tuhan Allah sa. 

Deng lu musti layani ame sang Dia sa.” Y 

9 Ais itu, setan dong pung bos ame bawa sang 
Yesus pi kota Yerusalem. Di situ, dia bawa nae 
sang Yesus pi Ruma Sambayang Pusat pung 
tampa paling tinggi. Ais dia bilang, “Kalo Lu 
memang Tuhan Allah pung Ana, na, Lu buang diri 
pi bawa su! 10 Te ada tulis di Tuhan Allah pung 
Tulisan Barisi bilang, 





“4:4 H Carita Ulang soBlal Jalan Idop 8:3; Mateos 4:4 
Y4:8 H Carita Ulang soflal Jalan Idop 6:13 

“Tuhan Allah nanti suru Dia pung ana bua dari 
sorga, 
ko jaga ame sang Lu. 
11 Nanti dong datang tada sang Lu, 
ko biar Lu pung kaki sonde tasonto sadiki ju 
di batu.” 7 
12 Ma Yesus manyao bilang, “Jang maen paricuk 
deng Beta. Te ada tulis dalam Tuhan Allah pung 
Tulisan Barisi bilang, 
Jang coba Tuhan Allah” ” a 
13 Setan dong pung bos coba sang Yesus deng 
jalan macam-macam, ma sonde dapa ontong 
sang Dia. Ais dia jalan kasi tenga sang Yesus, ko 
tunggu waktu yang bae. 


Tuhan Yesus pi Galilea ko mulai kasi tau 
orang soal Tuhan pung Kabar Bae 


(Mateos 4:12-17; Markus 1:14-15) 


14 Ais itu, ju Yesus kambali lai pi propinsi Galilea, 
te Tuhan pung Roh yang Barisi ada kasi kuasa 
sang Dia. Sonde lama, ju orang di itu daPlera dong 
mulai kanal Dia pung nama. 1° Dia ajar di orang 
Yahudi pung ruma sambayang di mana-mana. 

Ju orang-orang puji sang Dia bilang, “Yesus tu, 
Orang hebat, o!” 





74:11 H Lagu Puji dong 91:11-12 
24:12 H Carita Ulang soal Jalan Idop 6:16 

Orang dong sonde tarima 
sang Tuhan Yesus di Nasaret 


(Mateos 13:53-58; Markus 6:1-6) 


16 Satu kali, Yesus datang di Dia pung kampong 
Nasaret. Pas deng orang Yahudi dong pung hari 
sambayang, andia “hari Sabat', Dia maso pi ruma 
sambayang, sama ke Dia pung biasa. Ais Dia 
bangun badiri ko mau baca dari Tuhan Allah pung 
Tulisan Barisi. 1? Ju dong sorong kasi sang Dia 
bali Yesaya pung tulisan. Tarus Dia buka, ais cari 
ayat, ju baca bilang, 

18 “Tuhan Allah pung Roh pung kuasa ada di 

Beta. 
Andia ko Dia tunju sang Beta, 
ko kasi tau Tuhan pung Kabar Bae sang 
orang kasian dong. 
Dia su utus sang Beta, 
ko kasi tau bilang, 
yang di bui dong, nanti bebas: 
yang buta dong, nanti bisa lia kambali: 
yang kana tendes dong, nanti idop 
bebas. 
19 Te sakarang ni, Tuhan pung waktu su 
sampe, 

ko kasi salamat Dia pung orang dong.” kc 

20 Baca abis itu tulisan, ju Yesus gulung 
kambali ko sorong pi pamimpin ibadat, tarus Dia 
dudu. Samua orang yang ada dalam itu ruma 
sambayang lia tarús sang Dia. 2! Ais Dia kasi tau 
sang dong bilang, “Apa yang bosong dengar dari 
Tuhan Allah pung Tulisan Barisi tadi tu, sakarang 
su jadi!” 

22 Ju samua orang yang ada di situ mulai omong 
angka-angka sang Yesus bilang, “Awii! Apa yang 
Dia omong tadi tu, pung bagus lai! Ma Dia ni, Usu 
pung Ana, wuang? Karmana ko bisa bagini?” 

23 Ju Yesus kasi tau sang dong bilang, “Tantu 
bosong samua tau ada bahasa kata, “We, dokter! 
Bekin bae lu pung diri sandiri dolo!” Bosong ada 
mau pake itu bahasa ko puku bale sang Beta 
bilang, 'Akurang ko Lu sonde bekin tanda heran 
satu kasi botong di sini, sama ke yang Lu su bekin 
di kota Kapernaum sana?” 24 Dia pung batul 
bagini: orang sonde mau tarima sang Tuhan pung 
jubir di dia pung kampong sandiri. 925 Ame conto 
dari Tuhan pung jubir, bali Elia. Satu kali, ujan 
su sonde turun tiga taon satenga. Itu waktu, ada 





b4:19 * Ini dua ayat ni iko pas-pas tulisan bahasa Yunani 
asli. Alkitab bahasa Indonesia (TB) taro angka dari ayat 19 
di tampa yang sonde pas. 

C4:19 H Yesaya 61:1-2 

banya janda di Israel. Ma Tuhan sonde kirim 
Elia ko tolong sang dong di IsraPlel. Tuhan cuma 
kirim sang dia pi satu mama janda di kampong 
Sarfat deka deng kota Sidon. Padahal mamatua 
tu, bukan orang Yahudi. Ma dia parcaya Tuhan 
Allah pung kuasa. € 

26 (4:25) 2! Ame conto laen lai dari Tuhan pung 
jubir Elisa. Itu waktu, ada banya orang Yahudi 
yang saki kusta di Israklel. Ma Tuhan sonde bekin 
bae sang dong. Tuhan cuma suru Elisa bekin bae 
satu orang kusta, nama Naaman. Padahal dia tu, 
orang Siria, bukan orang Yahudi. Ma dia parcaya 
Tuhan Allah pung kuasa.” f 

28 Waktu dong dengar Yesus pung omong 
bagitu, ju dong samua maruak sang Dia. 22 Ais 
dong bangun rame-rame, ju usir buang sang Dia 
dari itu ruma sambayang. Tarus dong hela bawa 
sang Dia pi kampong pung pinggir, ko mau tola 
buang sang Dia pi dalam jurang di situ. 22 Ma Dia 
cuma jalan kaluar lewat itu orang banya dong 
pung teng-tenga, abis kasi tenga sang dong di 
situ. 





“4:25 H1 Raja-raja dong 17:1, 8-16 
f4:27 42 Raja-raja dong 5:1-14 

Tuhan Yesus usir setan dari satu orang 
(Markus 1:21-28) 


31 Ais itu, Yesus turun pi kota Kapernaum di 
dano Galilea pung pinggir. Tiap hari sanbayang 
Dia ajar orang dong dalam ruma sambayang. 

32 Orang dong taheran-heran dengar Dia pung 
omong, te Dia tau batul itu ajaran pung isi. 8 

33 Satu kali, waktu Yesus ada mangajar di itu 
ruma sambayang, ada satu orang yang takana 
setan mulai batarea ukur kuat pung bilang, 

34 “Woi! Yesus, Orang Nasaret! Lu ada pung 
urusan apa deng botong! Lu datang ko mau bekin 
ancor sang botong, ko? Botong kanal sang Lu. Lu 
ni, itu Orang Barisi yang dolu Tuhan Allah janji ko 
mau kirim datang.” 

35 Ma Yesus masparak sang dia bilang, “Tutu lu 
pung mulu! Kaluar dari itu orang!” Takuju sa, itu 
setan angka banting itu orang di lante di orang 
dong pung teng-tenga. Banting abis, ju itu setan 
kaluar kasi tenga itu orang, deng sonde bekin 
saki sang dia. 

36 Orang dong samua tanganga bilang, “Heran, 
e! Ini Orang pung omong tu, ada kuasa hebat! 
Sampe-sampe setan dong ju iko Dia pung parenta 





84:32 H Mateos 7:28-29 

ko kaluar dari orang!” 87 Ais carita soflal Yesus 
mulai tasiar di itu daPlera samua. 


Tuhan Yesus bekin bae Simon pung 
mama mantu, deng banya orang lai 


(Mateos 8:14-17; Markus 1:29-34) 


38 Waktu dong kaluar dari itu ruma sambayang 
ju, Yesus pi satu orang pung ruma. Itu orang 
pung nama, Simon. "Simon pung mama mantu 
ada saki damám, jadi dia pung badan ada panas 
tinggi. Ais dong minta sang Yesus bilang, “Bapa! 
Tolong bekin bae sang mamatua dolo!” 32 Yesus 
pi badiri di pinggir koi, ais usir kaluar itu damam 
dari mamatua. Itu saklat ju, dia pung damam 
ilang memang. Ais ju dia bangun memang ko pi 
sadia makan kasi sang dong. 

40 |tu sore, waktu matahari su mulai tanggalam, 
orang dong bawa datang samua orang saki pi 
sang Yesus. Dong pung panyaki macam-macam. 
Ais Dia taro tangan di orang saki dong, ju bekin 
bae sang dong samua. 41 Di itu orang saki dong 
ju, ada barapa yang takana setan. Ais Yesus 
parenta sang setan dong ko kaluar dari itu orang 
dong. Dong kaluar deng batarea bilang, “Lu ni, 
Tuhan Allah pung Ana!” Te itu setan dong tau 
bilang, Dia tu, Kristus, yang Tuhan Allah su janji 





h4:38 # Simon tu, andia Petrus pung nama laen. 

dari dolu ko mau kirim datang. Tagal itu, Yesus 
togor sang dong ko sonde bole baPlomong satu 
kata ju soPlal Dia pung diri. 


Tuhan Yesus pi kasi tau Kabar Bae 
di ruma sambayang dong 


(Markus 1:35-39) 


42 Dia pung beso amper siang, ju Yesus bangun 
ko pi satu tampa sunyi di luar kota. Orang dong 
cari sang Dia di mana-mana. Waktu katumu, ju 
dong noki sang Dia bilang, “Bapa tenga deng 
botong sa! Sonde usa jalan pi tampa laen!” 

43 Ma Dia manyao bilang, “Beta ju musti pi 
kampong laen dong, ko pi kasi tau Kabar Bae 
soflal Tuhan Allah pung parenta. Te Tuhan su utus 
sang Beta ko kasi jalan itu tugas.” 

44 Ju Dia jalan dari satu kampong pi kampong 
laen ko mangajar di ruma-ruma sambayang di 
propinsi Yudea. 


Dong pukat dapa ikan bam-banya 
(Mateos 4:18-22; Markus 1:16-20) 


1 Satu kali, Yesus ajar orang dong di dano 
Galilea pung pinggir. 'Banya orang datang 
ko mau dengar Tuhan Allah pung Kata-kata. 





I5:1 * Alkitab bahasa Yunani bilang “di dano Genesaret 
pung pinggir’. Dano Genesaret pung nama laen, andia dano 
Galilea. 

Sampe-sampe dong baseti makarubu ame sang 
Yesus. 2 Deka-deka di situ, ada nalayan yang 
bekin barisi dong pung pukat di darat. Ju Yesus 
dapa lia dua parahu kosong ada sandar di situ. 
3 Satu dari itu parahu dong, andia Simon pung. 
Ais Yesus nae pi Simon pung parahu, ju minta 
sang dia ko tola itu parahu pi aer dalam sadiki. 
Tarus Dia dudu ko ajar itu orang banya dong. 

4 Ajar abis, ju Dia omong sang Simon bilang, 
“Mon! Pi tampa yang sadiki dalam ko kasi turun 
pukat di situ. Te nanti bosong dapa ikan banya.” 

3 Ma Simon manyao bilang, “Bos lai ju! Botong 
su karja banting tulang satu malam anteru, ma 
satu ekor ju, botong sonde dapa! Ma tagal Bapa 
su bilang bagitu, na, neu sa! Beta coba kasi turun 
sa.” K6 Ais dong kasi turun pukat. Waktu mau hela 
kasi nae kambali, tau-tau te itu pukat su ponu 
deng ikan satu mallunuk, sampe-sampe pukat 
su mulai tarobe. Ju Simon batarea pange dia 
pung kawan dong dari parahu laen ko datang 
bantu. Ais dong raflu kasi maso ikan di parahu, 
sampe itu dua parahu ponu deng ikan ko su 
amper tanggalam. 8 Simon pung kawan nalayan, 
Yakobis deng Yohanis, andia bapa Sabadeus pung 





I5:3 4 Mateos 13:1-2: Markus 3:9-10, 4:1 
K5:5 4 Yohanis 21:3 
5:6 H Yohanis 21:6 

ana-ana dong, ju ada. Dong ju heran mau mati, 
tagal dong dapa ikan bam-banya bagitu. Waktu 
Simon Petrus lia apa yang su jadi, ju dia langsung 
tikam lutut di Yesus pung muka bilang, “Beta ni, 
satu orang yang su bekin sala talalu banya. Jadi 
lebe bae Bos jang deka-deka sang beta lai.” m 

Ma Yesus manyao bilang, “Mon! Jang talalu 
bapikir itu soPlal, te Beta ada mau pake sang 
bosong. Bosong ni, biasa cari ikan. Ma sakarang 
Beta ajar bosong cari orang ko iko sang Beta.” 

9 (5:8) 10 (5:8) 11 Ais ju dong langsung hela dong 
pung parahu ko simpan di darat. Ju dong jalan 
kasi tenga samua-samua, ko iko sang Yesus. 


Tuhan Yesus bekin bae satu orang 
yang kana panyaki kusta 


(Mateos 8:1-4: Markus 1:40-45) 


12 Di satu kampong, Yesus dapa katumu sang 
satu orang yang dia pung badan su ponu deng 
panyaki kusta. Waktu dia dapa lia sang Yesus, 
ju dia pi tikam lutut deng tondo dia pung muka 
sampe di tana. Ju dia bilang, “Bapa, é! Tolong 
beta dolo! Te beta tau, Bapa bisa kasi ilang beta 
pung panyaki ni, ko biar orang jang noju lai sang 
beta. Asal Bapa mau.” 





M5:8 f Simon, ko Petrus, ko Simon Petrus, itu nama dari satu 
orang sa. 

13 Ais Yesus sorong tangan ko raba sang dia. Ju 
Dia omong bilang, “Beta mau sa! Lu bae su!” 
Omong abis, te itu orang pung kusta ilang buang 
memang. 14 Ju Yesus kasi inga sang dia bilang, 
“Inga bae-bae! Lu su bae, ma sonde bole kasi 
tau sapa-sapa, é! Lu musti iko balli Musa pung 
parenta dolu. Jadi pi di kapala agama, ko dia 
pareksa lu pung badan, biar dia tau lu pung 
panyaki su ilang batul, ko sonde. Ais lu musti kasi 
persembahan tanda tarima kasi, ko orang samua 
tau bilang, lu su bae batul.”" 

15 Biar Yesus larang, ma itu carita soflal Dia 
pung kuasa tu, tasiar dari mulu pi mulu pi 
mana-mana. Jadi orang dong maen malele 
datang ko mau dengar Dia ajar sang dong. Ais Dia 
bekin bae banya orang dari dong pung panyaki 
macam-macam. 18 Ma Yesus ju suka ondor diri 
dari orang banya, ko pi sambayang di tampa 
sunyi. 


Tuhan Yesus bekin bae satu orang lumpu 
(Mateos 9:1-8: Markus 2:1-12) 


17 Satu kali, Yesus ajar orang di satu ruma. Itu 
waktu ada orang dari partei agama Farisi deng 
guru agama barapa orang, datang ko iko dengar 
sang Dia. Dong datang dari kampong-kampong 





15:14 x Kapala Agama dong pung Atoran 14:1-32 

di propinsi Galilea, dari propinsi Yudea, deng 
dari kota Yerusalem. Tuhan Allah ada kasi kuasa 
sang Yesus ko bekin bae orang saki dong. 18 Itu 
waktu, ada barapa orang dorok bawa satu orang 
lumpu di atas tandu. Dong usaha karas bawa itu 
orang lumpu, ko Yesus bekin bae sang dia. Ma itu 
ruma su talalu sesak deng orang, sampe-sampe 
mau paksa maso ju, sonde bisa. Andia ko dong 
bawa nae itu orang lumpu pi atas ruma. Ais 
dong bongkar bekin lobang, ko loos kasi turun 
itu orang lumpu di atas tandu. Dong kasi turun 
sang dia di teng-tenga orang banya dong, parsis 
di Yesus pung muka. 19 (5:18) 20 Lia bagitu ju, 
Yesus tau bilang, dong parcaya Dia bisa bekin bae 
sang dong pung kawan tu. Ju Dia omong sang 
itu orang lumpu bilang, “Ana, é! Beta su hapus 
buang lu pung sala dong.” 

21 Dengar Yesus omong bagitu, ju itu orang 
Farisi deng guru agama dong mulai batanya 
bilang, “Hee! Cuma Tuhan Allah sandiri sa yang 
ada pung hak ko hapus buang orang pung sala 
dong. Ko dia ni, sapa, sampe bekin diri sama ke 
Tuhan Allah! Ini ni, hojat barat!” 

22 Ma Yesus tau dong pung dalam hati. Ais 
Dia omong bilang, “Akurang ko bosong pikir 
Beta ni, ada omong hojat? 23 Beta ni, Manusia 
Tulen. Deng Beta ada pung hak ko kasi ampon 
orang pung sala. Kalo Beta cuma kasi tau sang 

ini orang lumpu ni bilang, “Beta su kasi ampon 
lu pung sala, bosong sonde lia Beta pung kuasa 
di ini dunya. Ma kalo Beta bilang, “Bangun suda! 
Angka lu pung tandu ko pulang. Kalo dia bangun 
memang, bosong baru dapa lia Beta pung kuasa. 
Andia ko Beta mau bekin bae ini orang lumpu 
ko biar bosong ju tau Beta ada pung hak ko kasi 
ampon orang pung sala.” 

Ju Dia bale ko omong sang itu orang lumpu 
bilang, “Badiri su! Angka lu pung tandu, ko jalan 
pulang!” 

24 (5:23) 2 Takuju sa, ju itu orang bangun badiri 
di orang banya dong pung muka, ais angka 
ame dia pung tandu. Tarus dia jalan pulang 
deng angka puji sang Tuhan Allah. 28 Lia bagitu 
ju, samua orang heran. Ais dong angka nae 
tinggi-tinggi Tuhan Allah pung nama bilang, 
“Tuhan hebat, ó! Ini hari kotong su lia hal luar 
biasa deng kotong pung mata kapala sandiri!” 


Tuhan Yesus pange sang Lewi ko iko sang Dia 
(Mateos 9:9-13; Markus 2:13-17) 


27 Sonde lama ju, Yesus kaluar dari itu ruma, ju 
Dia dapa lia satu orang tukang tagi bea yang ada 
dudu di dia pung tampa pajak. Itu orang pung 
nama, Lewi. SAis Yesus ajak sang dia bilang, “Mari 

iko sang Beta!” 28 Dengar bagitu, ju Lewi bangun 
memang, ais jalan kasi tenga samua-samua di 
situ, ko iko sang Yesus. 

29 Ais itu, Lewi bekin pesta besar ko undang 
Yesus datang pi dia pung ruma. Dia ju undang 
dia pung kawan tukang tagi bea dong, deng 
tamu laen dong, ko datang makan pesta. 3° Ma 
ada barapa orang partei agama Farisi deng guru 
agama dong, yang mangomel di Yesus pung 
ana bua dong bilang, “Akurang ko bosong dudu 
makan deng orang tar laku-laku dong, sama ke 
itu tukang tagi bea deng itu orang tar bae dong? 
Orang bae jang bacampor deng orang model ke 
dong!” P 

31 Ma Yesus kasi tau sang dong bilang, “Orang 
saki memang parlu dokter. Ma orang su bae, 
sonde parlu. 22 Beta datang ko urus orang tar bae 
dong. Ma sonde datang ko urus orang yang su 
rasa diri batul.” 


Guru agama dong bakanjar deng 
Tuhan Yesus soPlal puasa 


(Mateos 9:14-17; Markus 2:18-22) 


33 Ais, itu orang dari partei agama Farisi deng 
guru agama dong ju mangomel di Yesus bilang, 
“Bagini, Bapa! Yohanis Tukang Sarani pung ana 





P5:30 H Lukas 15:1-2 


LUKAS 5 382 


bua dong puasa deng sambayang ulang kali. 
Orang Farisi pung ana bua dong ju bagitu. Ma 
akurang ko Bapa pung ana bua dong maen 
makan-minum tarus? Dong tu, sonde tau puasa, 
ko?” 

34 Ma Yesus balas pake umpama sang dong 
bilang, “Memang bosong su tau, kalo ada pesta 
kawin, tamu dong sonde puasa, ma dong makan 
sampe kinyang. Kalo baroit laki-laki masi ada di 
situ, tantu dong samua makan rame-rame. 22 Ma 
nanti satu kali, kalo orang laen tangkap bawa itu 
baroit laki-laki dolo, dia pung taman dong rasa 
susa, baru dong puasa.” 

36 Ais ju Yesus kasi satu umpama lai bilang, 
“Sonde ada orang yang ame kaen baru sapoklong, 
ko tempel pi di baju lama yang tarobe. Te nanti 
kalo cuci itu baju, kaen tempel yang baru tu 
batakundur, deng itu baju lama tamba tarobe. 
37 Bagitu ju, orang sonde isi tuak baru pi dalam 
haik yang su lapuk. Te nanti itu haik pica, ju itu 
tuak malele buang. Jadi tuak baru musti pola 
pi dalam haik yang baru. (Deng bagitu, Yesus 
ajar sang dong bilang, Dia pung ajaran baru, jang 
kasi campor deng orang Farisi dong pung ajaran 
lama.) 38 (5:37) 22 Orang yang su parná minum 





45:37 $ Tulisan bahasa Yunani asli bilang, “Jang isi aer 
anggor yang baru pi dalam tas kulit yang lama, ko jang 
sampe dia pica ko tarobe.” 

aer anggor yang lama, sonde suka minum yang 
baru. Te dia tau bilang, 'Anggor yang su tasimpan 
lama tu, yang paling enak na!” 


Orang karitik sang Tuhan 
Yesus dong soPlal hari barenti karja 


(Mateos 12:1-8: Markus 2:23-28) 


1 Satu kali, pas deng orang Yahudi dong pung 

hari barenti karja, Yesus deng Dia pung ana 
bua dong ada jalan iko orang pung kabon. Ju 
Dia pung ana bua dong koru ame padi-gandum 
pung buler yang ada di dong pung muka idong. 
Ais dong maBlisi ko makan. "2 Di situ, ada barapa 
orang dari partei agama Farisi yang pegang karas 
dong pung adat Yahudi. Lia Yesus pung ana bua 
dong bekin bagitu, ju dong togor sang Dia bilang, 
“Akurang ko Lu pung ana bua dong langgar 
kotong pung atoran agama? Dong ada karja pas 
deng hari barenti karja! Lia tu! Dong ada koru 
padi-gandum. Sonde bole bagitu!” 

3 Ma Yesus balas bilang, “Karmana, 6? Bosong 
sonde inga bali Daud pung carita tu? Bali Daud 
deng dia pung ana bua dong pung paru su 
karoncong tagal lapar mau mati. Ju dong maso pi 
dalam Tuhan Allah pung Tenda Sambayang, ko 
ame itu roti yang kapala agama dong su kasi sang 

Tuhan, ko dong makan. Padahal cuma kapala 
agama dong sa yang bole makan itu roti. Orang 
laen sonde bole. Ais balli Daud dong makan, ma 
sonde ada orang kasi sala sang dong. Bosong 
tingka ke sonde tau baca Tuhan Allah pung 
Tulisan Barisi sa! $ 

4 (6:3) 5 Pasang talinga ko dengar bae-bae! 
Beta ni, Manusia Tulen. Beta ada pung hak ko 
putus bilang, orang bole bekin apa pas deng hari 
barenti karja.” 


Tuhan Yesus bekin bae satu 
orang yang tangan mati sabla 


(Mateos 12:9-14: Markus 3:1-6) 


6 Satu hari, pas deng hari barenti karja yang 
laen ju, Yesus pi ajar di ruma sambayang. Di situ, 
ada satu laki-laki yang dia pung tangan mati 
sabla. 7 Di situ, ju ada barapa guru agama deng 
orang dari partei agama Farisi yang ada cari salak 
ko mau gale kasi jato sang Yesus. Ais dong ada 
tunggu-tunggu kalo Dia mau bekin bae itu orang 
yang tangan mati sabla, pas deng hari barenti 
karja. Deng bagitu, dong bisa tudu sang Dia di 
muka-muka. 





“6:3 # 1 Samuel 21:1-6; Kapala Agama dong pung Atoran 
24:9 

8 Ma Yesus tau parsis dong pung maksud. Andia 
ko Dia pange itu orang tangan mati sabla bilang, 
“Bu, é! Mari badiri di teng-tenga sini doo!” Ju 
dia pi badiri memang. ? Ais Yesus tanya sang itu 
orang dong bilang, “Coba Beta tanya sang bosong 
doo. Iko kotong pung atoran agama, kotong 
bole bekin apa sa, pas deng hari barenti karja? 
Kotong bekin bae ko, bekin jahat? Kotong kasi 
salamat orang ko, bekin ancor dia pung idop?” 
10 Tarus Yesus lia kuliling sang dong, ju Dia omong 
deng itu orang yang tangan mati sabla tu bilang, 
“Sorong datang lu pung tangan!” Ais dia sorong, 
ju dia pung tangan bae memang. 

11 Lia bagitu, ju Yesus pung musu-musu dong 
maruak. Ais dong mulai ator siasat bilang, 
“Botong musti cari jalan laen lai, ko mau kasi jato 
sang Dia!” 


Tuhan Yesus pili ame Dia 
pung ana bua dua blas orang 


(Mateos 10:1-4: Markus 3:13-19) 


12 Sonde lama lai, ju Yesus pi satu gunung 
ko sambayang. Ais Dia sambayang di situ satu 
malam anteru. 18 Dia pung beso papagi, ju Dia 
pange ame Dia pung ana bua dong. Ais dari dong 
samua, Dia pili ame dua blas orang ko jadi Dia 
pung utusan. Orang yang Dia pili tu, andia: 
14 Simon (yang biasa Yesus pange “Petrus'), 

Anderias (Simon pung adi), 

Yakobis, 

Yohanis (Yakobis pung adi), 

Filipus, 

Bartolomeos, 

15 Mateos, 

Tomas, 

Yakobis (Alpius pung ana), 

Simon (yang iko partei politik Selot), t 

16 Yudas (Yakobis pung ana), deng 

Yudas Iskariot (yang nanti jual buang sang 
Yesus). 


Tuhan Yesus bekin bae banya orang 
(Mateos 4:23-25) 


17 Waktu turun dari gunung tu, Yesus deng Dia 
pung ana bua dong badiri di tana rata. Di situ 
ju, ada orang banya bakumpul. Dong tu, datang 
dari propinsi Yudea, dari kota Yerusalem, dari 
Tirus deng Sidon, andia dua kota di pinggir laut. 
18 Dong datang ko mau dengar sang Yesus, deng 
ada yang mau minta Dia bekin bae orang saki. Ju 
Dia bekin bae sang dong. Dia ju bekin bae orang 
yang takana setan, deng usir setan kaluar dari 
itu orang dong. 1? Samua orang mau sonto ame 





t6:15 * Partei Selot ni, ada cari jalan ko dong mardeka dari 
Roma pung pamarenta. Dong ju kasi nama ini partei bilang, 
‘Patriot’. 

sang Dia, te kalo dong sonto kana, na, ada kuasa 
kaluar dari Dia yang bekin bae sang dong. 


Orang yang dapa ontong, 
deng orang yang dapa calaka 


(Mateos 5:1-12) 


20 Ais Yesus bale mangada pi Dia pung ana bua 
dong, ju ajar bilang, 
“Orang kasian dong! 
Bosong ontong, 
tagal Tuhan Allah sandiri bosong pung 
Raja yang bae. 
21 Orang lapar dong! 
Bosong ontong, 
tagal Tuhan yang nanti bekin bosong jadi 
kinyang. 
Orang yang manangis deng hati susa dong! 
Bosong ontong, 
tagal bosong nanti hati babunga deng 
katawa sanang. 
22 Orang yang kana susa tagal iko sang Beta, 
Manusia Tulen ni! 
Bosong ontong, 
tagal Tuhan nanti balas sang bosong di 
sorga. 
Biar orang binci sang bosong, 
ko, bekin rusak bosong pung nama bae, 
ko, inja-inja sang bosong, 

ko, usir kasi iskarobis sang bosong sama 
ke orang jahat, 
bosong ontong, 
tagal Tuhan nanti inga sang bosong di 
sorga. " 

Jadi, kalo orang bekin susa sang bosong bagitu, 
na, bekin bosong pung hati babunga sa! Deng 
balompa sanáng! Sonde usa heran, tagal itu 
orang yang bekin susa sang bosong sakarang ni, 
dong pung nene-moyang sandiri yang bekin susa 
sang Tuhan Allah pung jubir dolu-dolu dong. 

Jadi, kalo bosong dapa susa macam bagitu, 

bekin bosong pung hati babunga sa, 
tagal Tuhan nanti balas sang bosong 
bam-banya di sorga! V 
23 (6:22) 24 Ma orang kaya dong! 
Bosong calaka, 
tagal bosong pung idop sanáng, cuma 
sampe di sini sa. 
25 Orang kinyang dong! 
Bosong calaka, 
tagal musim lapar yang hebat nae kaná 
sang bosong. 
Orang kiki-kaka sambarang dong! 





U6:22 X 1 Petrus 4:14 
V6:22 H 2 Sajara Israflel deng Yahuda 36:16; Utusan dong 
pung Carita 7:52 

Bosong calaka, 
tagal sangsara datang bekin bosong 
manangis makarereu pung. 
26 Orang gila hormat dong! 
Bosong calaka, 
tagal dolu bosong pung nene-moyang dong, 
ju puji-puji sang jubir tukang omong 
kosong dong!” 


Bosong musti sayang bosong pung musu dong 
(Mateos 5:38-48, 7:12a) 


27 Ju Yesus sambung bilang, “Pasang talinga ko 
dengar bae-bae! Lu musti sayang lu pung musu 
dong, deng bekin hal bae kasi orang yang binci 
sang lu. 28 Sambayang ko minta Tuhan Allah ko 
bekin hal bae kasi orang yang kutuk sang lu. 
Deng minta Dia bekin hal bae kasi orang yang 
bekin-bekin sang lu. 29 Kalo ada orang yang 
tampeleng lu pung pipi sabla, na, kasi loos ko dia 
tampeleng tamba lai lu pung pipi sabla. Kalo ada 
yang rampas ame lu pung baju panas, na, kasi 
tamba lai lu pung baju sang dia. 39? Kalo ada orang 
minta lu pung barang satu, na, kasi pi sa. Deng 
kalo ada yang angka bawa lu pung barang satu, 
tenga pi ko dia soa sa. Jang pi minta pulang lai! 

31 Lu musti bekin sang orang laen dong, parsis ke 
lu mau dong bekin bagitu sang lu. W 

32 Lu suka kasi tunju sayang sang lu pung orang 
sandiri dong. Itu bae. Ma dia pung hebat, apa? 
Te orang jahat dong ju sayang dong pung orang 
sandiri! 33 Kalo lu cuma bekin bae sang orang 
yang bekin bae sang lu, dia pung hebat di mana? 
Te orang jahat dong ju ada maen babalas bekin 
bae bagitu. 34 Kalo lu cuma kasi pinjam doi sang 
orang yang bisa bayar kambali, na, dia pung 
hebat apa? Te orang jahat dong ju tau kasi pinjam 
doi sang orang laen, asal beso-lusa dong tarima 
kambali anteru. 

35 Ma yang hebat tu, andia bagini: sayang lu 
pung musu dong! Deng bekin hal bae kasi sang 
dong. Apa yang dong parlu, na, kasi pinjam sa. 
Sonde usa pikir bilang, dong bisa kasi kambali, ko 
sonde. Deng bagitu, Tuhan Allah nanti balas sang 
lu. Deng lu jadi Tuhan Allah yang Paling Tinggi 
pung ana. Tagal lu idop sama ke lu pung Bapa 
yang suka bekin hal bae kasi orang jahat. Dia ju 
bekin hal bae kasi orang yang sonde tau minta 
tarima kasi. 38 Jadi lu musti kasi tunju rasa kasian 
sang orang, sama ke lu pung Bapa di sorga ju kasi 
tunju rasa kasian sang lu.” 





W6:31 # Mateos 7:12 

Jang maen karitik sambarang 
(Mateos 7:1-5) 


37 Yesus ajar tarus bilang, “Jang nilei orang, ko 
biar orang jang nilei bale sang lu. Jang karitik 
orang, te nanti orang dong karitik bale sang lu. 
Lupa buang orang pung sala, ko biar dong ju lupa 
buang lu pung sala. 28 Kalo lu kasi orang apa yang 
dong parlu, nanti lu tarima bale. Te nanti Tuhan 
ator ko lu tarima bale ponu-ponu. Itu sama ke 
orang ada pola kacang bam-banya dalam balek 
ukur, ais roPlo-roPlo sang dia, tendes kasi turun 
sang dia, ais isi lai sampe konde ju tapolla. Yang 
lu tarima tu, macam ke bagitu. Kalo lu kasi sadiki, 
lu ju tarima bale sadiki. Ma kalo lu kasi banya, lu 
ju tarima bale bam-banya.” 

39 Yesus ju ajar pake umpama. Dia carita bilang, 
“Orang buta sonde mungkin kasi tunju jalan 
kasi orang buta yang laen. Te nanti dong dua 
rame-rame jato maso pi dalam lobang! “49 Ana 
murid sonde mungkin lebe hebat dari dia pung 
guru! Ma kalo dia iko bae-bae dia pung guru 
pung ajaran, dia bisa jadi sama ke dia pung guru. 
y 





“6:39 # Mateos 15:14 
Y6:40 # Mateos 10:24-25; Yohanis 13:16, 15:20 

41 Lu suka tanda bae-bae orang pung sala kici 
ana sa. Ma lu pung sala yang besar, lu anggap ke 
sonde ada sa. Itu sama ke lu lia abu satu titik di 
orang pung mata. Padahal ada balok besar pele 
lu pung mata, ma lu sonde rasa! 42 Karmana ko lu 
barani omong bilang, “Konco! Mari ko beta tolong 
lap kasi kaluar itu abu dari lu pung mata biji 
dolo. Padahal lu sandiri sonde bisa lia apa-apa, 
te ada balok pele lu pung mata na! Woe! Dasar 
lu tu, orang muka-balakang batul! Tolong doo! 
Angka buang itu balok dari lu pung mata sandiri 
dolo. Baru lu bisa lia, ko tolong lap buang abu 
sapoklong ana dari lu pung kawan pung mata.” 


Orang pung asli kantara dari dia pung bekin 
(Mateos 7:16-20, 12:33-35) 


43 Yesus tamba lai satu umpama bilang, “Sonde 
mungkin pohon yang bae, kasi kaluar bua yang 
sonde bae. Deng sonde mungkin pohon yang 
sonde bae, kasi kaluar bua yang bae. 44 Orang 
bisa tanda, kalo satu pohon tu, bae ko sonde, 
andia dari itu pohon pung bua dong. Samua 
orang tau bilang, sonde mungkin orang ketu ame 
bua jambu, ko bua anggor dari pohon baduri. 

za 45 Bagitu ju orang yang hati barisi, bisa bekin 
hal-hal yang bae. Ma orang yang hati kamomos 
bekin hal-hal jahat. Te dari orang pung omong, 
kasi tunju dia pung asli.” b 


Orang pintar deng orang bodo bangun ruma 
(Mateos 7:24-27) 


46 Ais Yesus sambung lai bilang, “Bosong maen 
pange tarus sang Beta bilang, “Bos'. Ma akurang 
ko bosong sonde mau iko Beta pung omong? 

47 Orang yang datang dengar sang Beta, ais bekin 
iko Beta pung omong, dia tu, sama ke ^8 orang 
yang mau kasi badiri ruma yang kuat. Dia gali 
bae-bae lobang fanderen di tana isi dolo, sampe 
dapa kana batu isi. Ais dia bekin fanderen pas 
di atas itu batu, baru dia bangun ruma. Kalo 
banjer datang, na, itu ruma sonde tagoyang, 
tagal dia pung dasar su kuat. 49 Ma orang yang 
cuma dengar satenga hati deng sonde iko Beta 
pung omong, dia tu sama ke orang yang mau 
bangun ruma deng gampang sa. Dia sonde bekin 





16:44 + Alkitab bahasa Yunani tulis bilang, orang sonde 
ketu ame otikov (sukon) dari &xav@a (akantha). Dong 
ju sonde dapa otabuAn (stafule) dari Batos (batos). Dia 
pung arti bilang, dari satu pohon, kotong dapa bua iko dia 
pung asli. 

fanderen, ma dia cuma tempel itu ruma di atas 
tana isi di kali pung pinggir. Ais waktu banjer 
datang, ju sapu bekin ancor itu ruma!” 


Tuhan Yesus bekin bae tantara 
Roma pung ana karja 


(Mateos 8:5-13) 


1 Ajar abis bagitu, ju Yesus bale pi kota 
Kapernaum. 2 Di situ ada satu komandan 
tantara Roma. Dia ada pung satu ana karja yang 

dia parcaya. Itu orang karja tu, ada jato saki ko 
amper mati. ? Waktu itu komandan dapa dengar 
soPlal Yesus, ju dia kirim barapa orang tua Yahudi 
ko pi minta Yesus datang bekin bae itu ana karja. 
4 Dong noki-noki sang Yesus, ko kalo bisa, na, Dia 
iko datang deng dong pi bekin bae itu orang. 
Dong buju sang Dia bilang, “Bapa! Ini orang 
Roma ni, orang bae! Dia tu, pantas Bapa tolong. 
> Te dia su bangun satu ruma sambayang kasi 
sang kotong, ko dia sayang sang kotong orang 
Yahudi na.” 8 Ju Yesus iko deng dong. 

Dong balom sampe di ruma, ma itu komandan 
su kirim dia pung kawan datang bawa pasan sang 
Yesus bilang, “Bos sonde usa cape-cape datang 
lai, te beta sonde pantas tarima Bos di beta 
pung ruma. ' Deng beta ju sonde pantas datang 
mangada sang Bos. Su jalas bilang, Bos ada pung 
kuasa. Jadi asal Bos omong sa dari situ, pasti 

beta pung ana karja bae memang. Beta mangarti 
ini hal, tagal beta pung bos dong ada kuasa ko 
parenta sang beta. Deng beta ju ada pung kuasa 
ko parenta beta pung tantara dong. Kalo beta 
kasi parenta beta pung ana bua bilang, Pi sana!” 
pasti dia pi. Kalo beta bilang, “Datang sini!” pasti 
dia datang. Deng kalo beta suru beta pung orang 
karja bilang, “Karja ini! pasti dia bekin bagitu. 
Jadi asal Bos omong sa, pasti beta pung ana karja 
ni, bae memang.” 

8 (7:7)? Dengar bagitu ju Yesus heran. Dia putar 
badan ko mangada sang itu orang banya yang 
ada iko deng Dia. Ju Dia bilang, “Heran, é! Su 
bagini lama, ma Beta balom parna katumu satu 
orang Yahudi ju yang parcaya sama kuat ke ini 
orang Roma!” 

10 Jadi Yesus cuma jalan sampe di situ sa. Ais 
komandan pung kawan dong bale pulang. Sampe 
di itu komandan pung ruma, ju dong dapa lia itu 
ana karja su bae memang. 


Tuhan Yesus kasi idop satu janda pung ana 


11 Dia pung beso, ju Yesus deng Dia pung ana 
bua dong barangkat pi satu kampong, nama 
Nain. Ada banya orang yang jalan sama-sama 
deng dong. 12 Waktu dong su mau deka di itu 
kampong pung pintu maso, ada satu rombongan 
orang mau kaluar pi kubur orang mati. Yang mati 

tu, satu mama janda pung ana laki-laki satu biji 
sa. 18 Waktu Yesus lia itu mama janda, ju Dia jato 
kasian. Tarus Dia omong deng itu mama bilang, 
“Mama! Suda lai, sonde usa manangis!” 

14 Ais Yesus pi deka-deka, ju sonto itu tandu 
orang mati. Ju itu orang yang dorok itu tandu, 
barenti tahan. Tarus Yesus omong sang itu orang 
mati bilang, “Nyong! Bangun su!” 15 Ais, itu ana 
idop kambali, ju dia bangun dudu memang. Tarus 
dia mulai baPlomong deng orang-orang yang ada 
badiri kuliling sang dia. Ais Yesus kasi tau sang itu 
mama bilang, “Mama! Ini mama pung ana.” 

16 Samua orang yang ada di situ dong taku mau 
mati! Ju dong puji-puji sang Tuhan Allah bilang, 
“Tuhan Allah su utus Dia pung jubir hebat satu 
kasi kotong!” Ada laen lai yang bilang, “Tuhan 
Allah su datang di kotong pung teng-tenga, ko 
kasi tunju Dia pung hati bae!” 17 Ju itu carita 
tasiar pi mana-mana di propinsi Yudea, sampe di 
daflera laen ju. 


Yohanis Tukang Sarani kirim 
utusan pi Tuhan Yesus 


(Mateos 11:2-19) 


18 Yohanis Tukang Sarani pung ana bua dong su 
dengar samua hal yang Yesus bekin. Ais dong pi 
carita kasi sang Yohanis dalam bui. Ju dia kirim 
dua orang pi sang Yesus ko tanya sang Dia bilang, 

“Bapa ni, batul-batul Kristus, yang botong ada 
tunggu-tunggu, ko? Ko, botong musti tunggu 
sang orang laen lai?” 

Ais dong katumu sang Yesus, ju dong tanya 
bagitu. 

19 (7:18) 20 (7:18) 2! Waktu itu utusan ada di 
situ, Yesus ada bekin bae banya orang dari dong 
pung panyaki macam-macam. Deng ada usir 
kaluar setan dari orang yang takana setan. Deng 
ada bekin bae orang buta ko dong bisa dapa lia. 

22 Ais Yesus kasi tau sang Yohanis pung ana bua 
dong bilang, “Bosong pulang pi kasi tau sang bu 
Anis, samua-samua yang bosong su dengar deng 
su lia sandiri, sama ke Tuhan Allah pung jubir 
Yesaya ada tulis bilang, 

“Orang buta, dapa lia. 

Orang kaki lumpu, bangun bajalan. 
Orang panyaki kusta, jadi barisi. 
Orang tuli, dapa dengar. 

Orang mati, idop kambali. 

Orang kasian, dengar Kabar Bae. € 

23 Pulang pi kasi tau sang bu Anis bilang, “Orang 
yang sonde malu tarima sang Beta, nanti dong 
ontong batul. ” 

24 Waktu Yohanis pung ana bua dong su pulang, 
ju Yesus omong deng itu orang banya dong soMal 

Yohanis bilang, “Waktu bosong pi cari Yohanis di 
tampa sunyi sana tu, bosong pikir mau katumu 
deng manusia model ke apa? Sonde mungkin 
bosong pi sana ko katumu orang yang noe-noe, 
sama ke bambu yang tagoyang-goyang iko angin 
sa! 25 Sonde mungkin bosong pi ko lia orang 
yang pake pakean mahal-mahal, te orang macam 
bagitu cuma tenga di istana sa! 28 Jadi bosong 
pi lia sapa di sana? Bosong pikir bosong pi cari 
Tuhan Allah pung jubir? Batul! Ma dia tu, jubir 
yang paling hebat. 27 Te Tulisan Barisi ada tulis 
memang soklal Yohanis bilang, 

‘Dengar! Beta utus Beta pung orang, 

ko pi buka jalan kasi sang Lu. 4 

28 Di ini dunya, sonde ada satu orang ju, yang 
lebe hebat dari Yohanis. Ma di Tuhan pung 
karajaklan, orang yang paling kakorek sa su lebe 
hebat dari Yohanis.” 

29 Orang yang dengar Yesus pung omong tu, 
dong su mangarti bilang, Tuhan pung jalan tu, 
jalan idop yang batul. Tukang tagi bea dong ju 
bagitu. Tagal dolu Yohanis su sarani deng ajar 
sang dong. 3° Ma orang dari partei agama Farisi 
deng ahli hukum Yahudi dong su sonde mau 

iko Tuhan Allah pung mau-mau. Andia ko dong 
sonde minta Yohanis sarani sang dong. £ 

31 Ais Yesus tanya bilang, “Beta mau banding 
orang sakarang ni, deng apa? Manusia macam 
apa dong ni? 22 Dong tu, sama ke ana-ana yang 
ada dudu-dudu di pasar. Dong maen babatarea 
deng bamangomek bilang, 

‘Botong tiop suling rame-rame, 

ma bosong sonde manari sanang. 
Ais botong manyanyi lagu mete, 
ma bosong sonde manangis. 

33 Te Yohanis Tukang Sarani sonde minum 
anggor, deng suka puasa, na, bosong cap sang dia 
bilang, “Dia takana setan! 34 Ma sakarang Beta, 
Manusia Tulen ni, minum anggor deng makan 
roti ke biasa. Ju bosong cap sang Beta bilang, “Dia 
tu, dasar manusia balalas! Pamabok barat lai! Pi 
bakawan deng tukang tagi bea dong! Satu partei 
deng orang tar laku-laku dong! Sonde tau diri 
lai 35 Ma bosong tanda sa, Be pung omong, é! 
Orang yang mangarti batul, dong iko Tuhan pung 
mau-mau.” 


Tuhan Yesus makan pesta di Simon pung ruma 


36 Di itu kota, ada orang Farisi satu, nama Simon. 
Satu kali, dia undang Yesus dong datang makan 

di dia pung ruma. Tarima ame itu undangan, ju 
Yesus dong pi ko mau dudu makan. 37 Itu waktu, 
ada satu parampuan nakal yang dapa dengar 
bilang, Yesus ada mau makan di situ. Ju dia maso 
datang, deng pegang bawa satu botol minya 
wangi yang mahal pung. 22 Dia datang deka sang 
Yesus dari Dia pung balakang. Ais dia pi tikam 
lutut di Yesus pung kaki. Tarus dia manangis 
makarereu sampe dia pung aer mata jato kana 
Yesus pung kaki. Dia seka Yesus pung kaki pake 
dia pung rambu sandiri, deng ciom barmaen 
Yesus pung kaki. Ais ju dia poBla itu minya wangi 
pi Yesus pung kaki. f 

39 Simon tu, kanal itu parampuan pung 
dudu-badiri. Andia ko dia pikir dalam hati bilang, 
“Ini su jadi bukti Yesus ni, bukan Tuhan Allah pung 
jubir! Kalo batul-batul Tuhan Allah yang kirim 
sang Dia, su tantu Yesus tau bilang, parampuan 
yang ada sonto sang Dia tu, parampuan nakal. 
Tuhan Allah pung jubir sonde macam ke Dia tu, 
te orang barisi sonde bole badeka deng orang 
kamomos dong!” 

40 Ma Yesus baca apa yang Simon ada pikir. Ju 
Dia bilang, “Bu Mon! Bagini, bu. Beta mau kasi 
tau sang bu satu hal.” 

LUKAS / 401 


Ju Simon manyao bilang, “Neul Bapa Guru, 
omong sa.” 

41 Tarus Yesus buang bahasa sang dia bilang, 
“Ada satu orang yang tukang kasi pinjam doi sang 
orang laen. Dia parna kasi pinjam doi sang dua 
orang. Yang satu, dia kasi pinjam 500 doi perak: 
yang laen, cuma 50 sa. 42 Ma sampe dia pung 
waktu kasi pulang itu doi, na, dong dua sonde 
mampu. Ju itu tukang kasi pinjam doi tu, jato 
kasian sang dong dua. Andia ko dia kasi bebas 
itu dua orang pung utang. Naa, kalo iko bu Mon 
pung pikir, dari itu dua orang yang pinjam doi 
tu, mana yang lebe sayang sang itu tukang kasi 
pinjam doi?” 

43 Simon sambar langsung bilang, “Tantu yang 
pung utang paling besar, e!” 

Yesus manyao bilang, “Batul, bu!” 

44 Ju Dia bale mangada sang itu parampuan, ko 
bilang sang Simon, “Coba bu Mon taro mata di 
ini parampuan ni. Waktu Beta maso datang di bu 
pung ruma, bu sonde sadia aer ko cuci Beta pung 
kaki iko kotong pung adat. Ma ini parampuan kasi 
basa Beta pung kaki pake dia pung aer mata, abis 
seka kasi barisi pake dia pung rambu. 45 Deng tadi 
waktu sambut sang Beta pi dalam bu Mon pung 
ruma, bu Mon sonde ciom sang Beta, iko kotong 
pung biasa. Ma mulai dari Beta maso pi dalam ini 
ruma, ini parampuan sonde barenti ciom Beta 

pung kaki. 48 Bu Mon ju lupa itu adat pola minya 
di tamu pung kapala, waktu Beta maso tadi. Ma 
ini parampuan su pola minya wangi yang mahal 
mati pung di Beta pung kaki. 2? Bu Mon dengar 
bae-bae doo! Ini parampuan pung sala memang 
banya. Ma Tuhan su hapus buang samua, tagal 
dia su kasi tunju dia pung sayang deng rasa sukur 
bam-banya kasi sang Beta. Ma orang yang rasa 
diri sonde bekin sala banya, dia ju rasa sonde 
parlu dapa ampon banya. Andia ko dia sonde tau 
sayang, deng sonde tau rasa sukur bale kasi sang 
Tuhan.” 
48 Ais ju Yesus omong sang itu parampuan 
bilang, “Beta su hapus buang lu pung sala dong 
49 Orang-orang yang ada dudu makan sama- 
sama, mulai bakusu-kusu bilang, “Woeh! Dia 
pikir Dia ni, sapa?! Dia barani kasi ampon orang 
pung sala, ó! Padahal cuma Tuhan Allah sandiri 
sa yang ada pung hak ko hapus buang orang pung 
sala! Cue!” 

50 Ma Yesus kasi tau sang itu parampuan bilang, 
“Tagal lu su parcaya sang Beta, andia ko Tuhan su 
kasi salamat sang lu. Pulang su deng dame!” 


1” 


Parampuan dong yang iko sang Tuhan Yesus 


g 1 Sonde lama lai, ju Yesus deng Dia pung 
ana bua dua blas orang, ada jalan kuliling 
pi kota-kota deng kampong-kampong di situ. 

Dia jalan kasi tau orang dong soDlal Tuhan Allah 
pung parenta. Itu jadi kabar bae kasi sang dong. 
2 Dalam itu rombongan ada barapa parampuan 
yang iko ju. Ini parampuan dong ni, ada yang 
parna saki macam-macam, deng ada yang parna 
takana setan. Ma Yesus su bekin bae sang dong 
samua. Macam ke Maria dari kampong Magdala. 
Dolu Yesus parna usir buang tuju setan kaluar 
dari dia. * Ada ju Susana, deng mama Yohana. 
Mama Yohana ni, andia bapa Kusa pung bini. 
Kusa tu, kapala urusan di raja Herodes pung 
ruma jabatan. Deng masi ada banya parampuan 
laen yang jalan sama-sama deng Yesus dong. Ini 
parampuan dong pake dong pung doi sandiri ko 
tanggong Yesus dong pung ongkos di jalan. 8 


Umpama soal orang yang tanam 
bibit di tana macam-macam 


(Mateos 13:1-9: Markus 4:1-9) 


4 Satu kali, orang dong kaluar datang dari banya 
kampong ko cari sang Yesus. Waktu orang banya 
su bakumpul, ju Dia carita kasi sang dong satu 
umpama bilang, ? “Ada satu orang tani pi siram 
bibit di dia pung kabon. Bibit saparu jato di 
jalan. Waktu orang jalan di situ, dong inja-inja 
itu bibit dong. Ais burung datang ko toto bekin 





88:3 H Mateos 27:55-56; Markus 15:40-41; Lukas 23:49 

abis. * Bibit saparu lai jato di tana babatu. Itu 
bibit mulai banupuk, ma dong layu buang, tagal 
kurang aer. ' Bibit saparu yang laen jato di tampa 
baduri. Ma waktu itu bibit dong mulai banupuk, 
pohon baduri dong gepe kasi mati sang dong. 
8 Ma bibit yang laen lai, jato kaná di tana isi 
yang subur. Dong banupuk, ais tumbu jadi bésar 
sampe babua. Itu bibit dong kasi bale hasil 
saratus kali.” 

Carita abis bagitu, ju Yesus konci itu umpama, 
ais omong deng suara karás bilang, “Bosong yang 
ada pasang talinga, na, pikir ame bae-bae!” 


Tuhan Yesus kasi tau kanapa 
Dia suka pake umpama 


(Mateos 13:10-17; Markus 4:10-12) 


9 Ais ju Yesus pung ana bua dong tanya itu 
umpama pung arti. 

10 Dia manyao bilang, “Bagini! Tagal bosong 
su iko batul-batul Tuhan Allah pung mau-mau, 
andia ko Beta buka tarang-tarang ko bosong tau, 
karmana Tuhan mau parenta Dia pung orang 
dong. Ma orang laen dong sonde mau toe Tuhan 
pung mau-mau. Andia ko Beta ajar sang dong 
pake umpama sa. Te Tuhan pung jubir su tulis 
memang soflal ini orang dong bilang, 

“Dong su lia, 

ma sonde mau mangarti. 

Dong su dengar, 
ma sonde mau tau.” h 


Tuhan Yesus kasi tau itu umpama bibit pung arti 
(Mateos 13:18-23; Markus 4:13-20) 


11 Ju Yesus kasi tau itu umpama pung arti bilang, 
“Bibit tu, andia Tuhan Allah pung Kata-kata. 
12 Bibit yang jato di jalan tu, andia orang yang 
dengar Tuhan pung Kata-kata, ma ais setan dong 
pung bos datang rampas bawa itu Kata-kata dari 
dong pung hati. Deng bagitu, dong sonde parcaya 
sang Tuhan, deng sonde dapa salamat. 13 Bibit 
yang jato di tana babatu tu, andia orang yang 
dengar Tuhan pung Kata-kata deng sanáng. Ma 
dong pung akar sonde maso dalam-dalam. Dong 
mulai parcaya, ma kalo susa su nae kaná sang 
dong, dong gampang jato. 14 Bibit yang jato pi 
tampa baduri tu, andia orang yang dengar deng 
tarima Tuhan pung Kata-kata. Ma sonde lama 
ju, dong lupa buang itu Kata-kata, te dong lebe 
barepot deng dong pung urusan sandiri sa, deng 
dong pung harta macam-macam, deng mau idop 
sanáng-sanáng sa. Andia ko, dong pung parcaya 
tu, sonde ada pung hasil apa-apa. 15 Ma bibit 
yang jato di tana isi yang subur tu, andia orang 
yang pung hati bae deng hati lurus. Waktu dong 





hg:10 x Yesaya 6:9-10 

dengar Tuhan Allah pung Kata-kata, ju dong taro 
bae-bae dalam hati. Deng bagitu, dong parcaya 
tarus, deng bekin banya hal yang bae.” 


Umpama soPlal tutu lampu pake pareu tana 
(Markus 4:21-25) 


16 Ais Yesus omong lai bilang, “Sonde mungkin 
orang kasi manyala lampu tePloek, ais tutu ame 
deng pareu tana. Deng sonde ada orang yang 
taro lampu pi kolong koi. Te kalo bekin bagitu, 
na, orang sonde bisa dapa lia dia pung tarang 
lai. Lampu yang ada pung guna, andia yang ada 
taro di tampa tinggi, ko biar dia pung cahaya kasi 
taráng orang yang maso datang. '!” Samua yang 
tasambunyi sakarang, nanti jadi kantara. Deng 
samua hal yang orang sonde tau sakarang, nanti 
orang dapa tau. 

18 Jadi bosong musti pikir ame bae-bae ini hal 
dong. Orang yang mau cari tau batul-batul Tuhan 
pung mau, dia tamba pintar. Ma orang yang 
sonde pusing deng Tuhan pung mau, dia tamba 
bodo.” k 





3:16 # Mateos 5:15: Lukas 11:33 
18:17 # Mateos 10:26: Lukas 12:2 
k8:18 # Mateos 25:29; Markus 4:25; Lukas 19:26 

Tuhan Yesus pung kelu yang batul dong 
(Mateos 12:46-50; Markus 3:31-35) 


19 satu kali, Yesus ada sibuk deng orang banya 
dong. Ju Dia pung mama deng adi-adi dong 
datang ko mau katumu deng Dia. Ma dong sonde 
bisa deka-deka deng Dia, tagal orang talalu 
banya. 20 Ju ada orang pi kasi tau sang Yesus 
bilang, “Bapa! Bapa pung mama deng adi-adi 
dong ada di luar. Dong ada mau katumu deng 
Bapa.” 

21 Ju Dia manyao bilang, “Hoo! Ma bagini. Beta 
pung mama deng sodara yang batul dong, andia 
orang yang dengar Tuhan Allah pung Kata-kata, 
ais bekin iko.” 


Tuhan Yesus bekin tado angin ribut 
(Mateos 8:23-27; Markus 4:35-41) 


22 Satu kali, Yesus ajak Dia pung ana bua dong 
bilang, “Mari kotong nae parahu, ko pi dano pung 
sabla.” Ju dong nae parahu satu, ko dong mulai 
star. 28 Waktu dong ada balayar, Yesus tidor. 
Sonde lama ju, angin ribut datang. Galombang 
puku maso dalam parahu. Ju dong su mau calaka. 

24 Lia bagitu, ju ana bua dong kasi bangun sang 
Yesus bilang, “Bos! Bos, él Bangun ko tolong 
dolo! Kotong su mau mati tanggalam ni!” 

Ju Yesus bangun. Ais Dia togor itu angin deng 
galombang bilang, “Barenti su!” Ju galombang 
deng angin jadi tadó memang. 

25 Ais Dia togor sang Dia pung ana bua dong 
bilang, “Akurang ko bosong masi balêm parcaya 
sang Beta ju?” 

Dong taku deng heran. Ju dong batanya satu 
deng satu bilang, “Awii! Yesus ni, sapa? Karmana 
ko Dia bisa parenta angin deng galombang, ko 
dong iko Dia pung mau?” 


Tuhan Yesus usir setan dari orang gila 
(Mateos 8:28-34; Markus 5:1-20) 


26 Sonde lama ju dong sampe di daRlera Gerasa, 
di dano Galilea pung sabla. 27 Di situ ada satu 
orang yang su lama takana setan dong. Dia 
sonde ada pung ruma, deng dia cuma tenga di 
kuburan sa. Tiap hari dia pal pi-datang deng 
talanjang bulat sa. Te setan dong parenta sang 
dia tarus-tarus. Orang su ika sang dia ulang kali 
pake rante deng galang besi, ma dia kasi putus 
buang sa. Ais setan dong maen paksa dia ko lari 
pi tampa sunyi. 

Waktu Yesus dong turun dari parahu, itu orang 
gila datang sang Dia. Itu orang batarea, ais buang 





13:26 * Tulisan bahasa Yunani yang paling bae tulis bilang, 
‘Gerasa’. Ada tulisan saparu yang tulis bilang, ‘Gadara’. Deng 
ada saparu lai yang tulis bilang, “Gergesa'. 


LUKAS 8 409 


diri di Yesus pung kaki. Tarus Yesus parenta 
bilang, “Weh, setan! Kaluar dari ini orang!” 

Ju itu orang gila batarea bilang, “Woi! Jang 
ganggu sang beta! Te beta tau Lu ni, Yesus, Tuhan 
Allah yang Paling Tinggi pung Ana! Lu jang siksa 
sang beta!” 

28 (8:27) ** (8:27) 30 Yesus tanya sang dia bilang, 
“Lu pung nama sapa?” 

Ju itu setan manyao bilang, “Legion, te botong 
ada banya, tingka ke tantara ribu-ribu.” Dia bilang 
bagitu, tagal ada banya setan yang maso tenga di 
dia pung diri. 

31 Itu setan dong maen minta tarus sang Yesus 
ko jang suru sang dong pi Lobang Siksa, andia 
tampa tahan kuasa jahat dong. 

32 Ma deka-deka di situ, ada babi satu kalompok 
besar yang ada dofli-dokli tana ko cari makan di 
gunung pung pinggir. Ju itu setan dong minta 
sang Yesus bilang, “Suru sa ko botong maso pi 
dalam itu babi dong!” Ju Yesus ia bae. 33 Ais, 
itu setan dong kaluar kasi tenga itu laki-laki, ju 
dong maso pi dalam itu babi dong. Itu babi dong 
samua jadi gila, tarus dong lari tabodo-bodo 
turun dari itu gunung, ko jato pi dalam dano. Ju 
dong samua mati tanggalam. 

34 Lia bagitu ju, tukang jaga babi dong lari 
pi kuliling kampong-kampong di situ, ju dong 
carita samua-samua. 3? Dengar dong pung carita 

bagitu, orang banya dong kaluar pi itu tampa. 
Dong mau lia sandiri apa yang su jadi. Sampe 

di situ, ju dong dapa lia itu orang yang takana 
setan ada dudu tanang-tanang deka Yesus pung 
kaki. Dia su pake pakean, deng dia su sonde gila 
lai. Lia bagitu, ju dong samua jadi taku. 3? Ais 
orang-orang yang tadi dapa lia itu parkara, kasi 
tau orang yang baru datang dong karmana ko itu 
orang gila su jadi bae kambali. 3” Ju orang Gerasa 
samua yang tenga di itu daPlera dong, minta sang 
Yesus ko Dia jalan kasi tenga sang dong, te dong 
samua ada taku mau mati. 

Ju Yesus dong pi nae dalam parahu, ko mau 
pulang kambali pi dano Galilea pung sabla. 

38 Ma itu orang yang tadi takaná setan tu, maen 
noki-noki sang Yesus bilang, “Bapa! Biar ko beta 
iko deng Bapa ju!” 

Ma Yesus balas bilang, 3? “Bagini sa! Lebe bae lu 
pulang pi lu pung kelu dong, ko carita sang dong 
soal Tuhan Allah pung bae, yang Dia su bekin 
kasi sang lu.” 

Ais, itu orang pi kuliling itu kota, ju dia carita 
kasi samua orang soklal Yesus bekin bae sang dia. 

Tuhan Yesus kasi idop kambali Yairus 
pung ana nona, deng bekin bae 
parampuan yang saki dara loos 


(Mateos 9:18-26; Markus 5:21-43) 


40 Ais ju Yesus dong balayar pulang pi dano 
Galilea pung sablá. Waktu dong turun dari 
parahu, orang banya dong su tunggu-tunggu 
sang Dia. Dong datang makarubu ko mau sambut 
sang Dia. 41 Di situ ju, ada satu orang, nama 
Yairus. Dia tu, kapala ruma sambayang di itu kota. 
Dia pung ana, cuma satu biji sa; ana nona, umur 
dua blas taon. Sakarang itu nona ada saki karás 
amper mati. Waktu Yairus lia Yesus pung datang, 
dia pi tikam lutut di Yesus pung muka. Dia minta 
ko Yesus datang di dia pung ruma, ko tolong sang 
dia pung ana nona. 

Waktu Yesus manyao ia sang dia, ju dong jalan 
pi Yairus pung ruma. Ma orang banya dong ju 
tar sampat ko mau iko ju. Andia ko dong jalan 
baseti-baseti. 

42 (8:41) 48 Ada satu parampuan ju yang jalan 
iko deng dong. Dia pung datang bulan sonde tau 
barenti batúl su dua blas taon. Dia su kasi abis 
dia pung doi deng harta dong, ko pake bayar kasi 
dokter dong. Ma sonde ada yang bisa bekin bae 
sang dia. Dia pung panyaki tu, maen foe tarús. 

m44 Ju dia datang deka-deka sang Yesus dari Dia 
pung balakang. Ais dia sonto ame Yesus pung 
ujung baju. Waktu dia sonto abis, ju dia pung 
dara loos barenti memang. 

45 Takuju Yesus badiri, ais Dia tanya bilang, 
“Sapa yang ada sonto sang Beta ni?” 

Ma sonde ada satu orang yang mangaku ju. Ais 
Petrus bilang, “Bos lai, ju! Ko orang banya ada 
jalan baseti bagini! Dong su, yang maen batola 
dari balakang.” 

46 Ma Yesus bilang sang dia, “Sonde! Tadi Beta 
rasa ada kuasa yang kaluar dari Beta. Jadi Beta 
tau ada satu orang yang sangaja sonto sang 
Beta.” 

47 Waktu itu parampuan sadar kalo dia sonde 
bisa sambunyi, ju dia taku mau mati. Dia gamatar, 
ko tikam lutut di Yesus. Ais dia carita dia pung 
akar masala di muka orang dong samua. Tarus 
dia kasi tau bilang, pas dia sonto sang Yesus, ju 
dia bae memang. 

48 Ais Yesus omong sang dia bilang, “Susi! Lu su 
jadi bae, tagal lu parcaya sang Beta. Pulang ruma 
deng dame su!” 

49 Waktu Yesus masi baflomong deng itu 
parampuan, ju Yairus pung orang satu datang kasi 





Mg3:43 + Tulisan bahasa Yunani saparu sonde tulis “Dia su 
kasi abis dia pung doi deng harta dong, ko pake bayar kasi 
dokter dong.” 

tau sang dia bilang, “Aduu, Bapa, é! Bapa pung 
ana su sonde ada lai! Dia su mati, jadi sonde usa 
bekin repot lai sang Bapa Guru.” 

50 Ma waktu Yesus dapa dengar itu orang pung 
laporan, ju Dia bilang sang Yairus, “Bu! Tanang 
sa! Jang kawatir! Parcaya sang Tuhan Allah sa. 
Dia yang kasi salamat sang bu pung ana.” 

51 Waktu dong sampe di Yairus pung ruma, 
orang dong su ponu di situ. Dong ada manangis 
makarereu. Ju Yesus togor sang dong bilang, 
“Bosong barenti manangis su! Ini ana sonde 
mati. Dia cuma tidor sa!” 

Ma orang dong cuma katawa bengko mulu sang 
Dia sa, te dong yang su lia sandiri itu ana pung 
putus napas. Ais ju Yesus minta itu ana nona 
pung mama-bapa, Petrus, Yohanis, deng Yakobis, 
maso pi dalam sama-sama deng Dia. Yang laen 
dong Dia suru tunggu di luar sa. 

52 (8:51) ?3 (8:51) ?* Dong maso, ju Yesus pegang 
itu ana pung tangan, deng pange bilang, “Nona! 
Bangun suda!” 55 Takuju sa, itu ana idop kambali, 
abis dia bangun memang. Ais Yesus suru itu nona 
pung mama bilang, “Kasi ini ana makan doo!” 

56 |tu nona pung mama-bapa heran mau mati. 
Ma Yesus kasi inga sang dong, ko jang kasi tasiar 
itu kabar pi orang dong. 

Tuhan Yesus utus Dia pung 
ana bua dua blas orang 


(Mateos 10:5-15; Markus 6:7-13) 


1 Satu kali, Yesus kumpul Dia pung ana bua 

dua blas orang. Ais Dia kasi sang dong kuasa 
ko bisa usir setan, deng bisa bekin bae orang 
saki dari dong pung panyaki macam-macam. 
2 Dia utus sang dong, ko jalan kasi tau orang 
soal Tuhan Allah pung pegang parenta. Dia ju 
utus sang dong ko bekin bae orang saki dong di 
mana-mana. ? Ma Dia kasi tau sang dong bilang, 
“Inga bae-bae! Bosong sonde usa bawa apa-apa 
di jalan. Jalan deng baju di badan sa. Sonde 
usa bawa tongkat, ko tas, ko bakal, ko doi. Baju 
ganti ju, sonde usa bawa! 4Kalo bosong maso di 
satu kampong, ko ada orang yang mau tarima 
sang bosong, na, pi tenga di dong pung ruma sa. 
Jang bapili-pili ruma. Tenga di situ tarus, sampe 
bosong barangkat kasi tenga itu kampong. ? Kalo 
bosong maso pi satu kampong, ais orang di situ 
sonde mau tarima deng sonde mau dengar sang 
bosong, na, angka kaki kasi tenga sang dong sa. 
Kalo bosong kaluar dari situ, bekin iko adat ko 
kabas buang abu dari bosong pung kaki. Kasi tau 

sang dong bilang, “Bosong sonde mau dengar, na, 
biar ko bosong pikol tanggong-jawab sandiri!'” ” 

6 Ais ju itu ana bua dong jalan dari kampong pi 
kampong. Dong kasi tau orang dong soPlal Tuhan 
Allah pung Kabar Bae. Ais dong ju bekin bae 
orang saki dong. 


Raja Herodes bingung soflal Tuhan Yesus 
(Mateos 14:1-12; Markus 6:14-29) 


7 Itu waktu, carita macam-macam soDlal Yesus 
su sampe di raja Herodes Antipas *pung talinga. 
Dengar itu carita dong, ju dia bingung, tagal 
ada barapa orang yang bilang, “Yesus tu, andia 
Yohanis Tukang Sarani yang su idop kambali.” 

8 Ada saparu lai yang bilang, “Dia tu, bafi Elia 
yang su idop kambali.” 

Ada laen lai yang bilang, “Dia tu, satu dari Tuhan 
pung jubir dolu-dolu yang laen dong.” P 

9 Ma Herodes inga bilang, “Tempo hari, beta su 
suru potong bekin putus Yohanis pung kapala. 
Dia su idop kambali, ko apa? Ais ini satu ni, sapa 





19:5 y Lukas 10:4-11; Utusan dong pung Carita 13:51 

09:7 * Herodes Antipas tu, Herodes Besar pung ana. 
Herodes Besar tu, yang parenta bunu bekin mati ana-ana 
kici di Betlehem pas Tuhan Yesus pung lahir. Lia Mateos 
2:16-18. 

P9:8 4 Mateos 16:14: Markus 8:28; Lukas 9:19 

lai?” Ju dia usaha ko mau katumu muka deng 
Yesus. 


Tuhan Yesus kasi makan lima ribu orang 
(Mateos 14:13-21; Markus 6:30-44; Yohanis 6:1-14) 


10 Satu waktu, ana bua yang Yesus su utus tu, 
dong pulang ko bakumpul ulang lai deng Dia. 
Dong kasi tau sang Dia samua yang dong su 
bekin ame. Ais Yesus dong jalan diam-diam pi 
satu tampa deka deng kampong Betsaida, ko 
dong pi barenti cape di situ. 11 Ma orang banya 
dong dapa ciom Yesus dong mau pi mana, ais 
dong baľekor sang Dia pi. Jadi Yesus tarima bae 
sang dong, tarus Dia bekin bae orang saki dong 
samua, deng Dia carita sang dong soflal Tuhan 
Allah pung pegang parenta. 

12 Waktu su sore, ju Dia pung ana bua 
dua blas orang dong, bawa usul sang Yesus 
bilang, “Lebe bae Bapa suru ini orang dong pi 
kampong-kampong yang badeka di sini, ko bisa 
cari dong pung makanan sandiri. Deng biar dong 
pi cari tampa ko dong manumpang tidor. Te 
tampa sunyi bagini, karmana ko dong bisa dapa 
makan?” 

13 Ma Yesus manyao bilang, “Bagini! Biar 
bosong sa yang kasi makan sang dong!” 

Ma dong protes bilang, “Aweh, Bapa lai! Mana 
bisa bagitu? Ini orang dong ni, ada lima ribu lebe! 

Itu cuma laki-laki sa, balom itong parampuan 
deng ana-ana lai! Ais kotong pung roti cuma 
lima bua, deng ikan dua ekor sa. Kalo Bapa 
mau botong yang kasi makan ini orang banya 
dong, na, karmana ko botong bisa béli makan 
bam-banya kasi sang dong?!” 4 

Ju Yesus suru sang dong bilang, “Ator ini orang 
dong dudu bakumpul lima-lima pulu, satu 
kalompok.” 

14 (9:13) 1? Ais dong pi ator bagitu. 18 Waktu 
dong su dudu, ju Yesus ame itu roti lima bua 
deng ikan dua ekor. Ais Dia mangada pi langit, 
ko sambayang minta tarima kasi. Ais Dia kasi 
pica-pica itu roti deng ikan, ju Dia sorong kasi 
ana bua dong ko pi bagi-bagi kasi itu orang dong. 
17 Dong samua makan sampe kinyang. Ais dong 
kumpul ame itu makanan sisa dong, sampe ponu 
dua blas bakul. 


Petrus mulai sadar bilang, Tuhan Yesus tu, 
Kristus, andia Orang yang Tuhan 
Allah su janji memang dari dolu 


(Mateos 16:13-19: Markus 8:27-29) 


18 Satu kali, Yesus ada sandiri ko sambayang di 
satu tampa. Ais Dia pung ana bua dong bakumpul 
deng Dia. Sambayang abis, ju Dia tanya sang dong 





99:13 x Mateos 14:21 

bilang, “Bosong dengar-dengar orang omong 
bilang, Beta ni, sapa?” 

19 Dong manyao bilang, “Ada yang bilang 
Bapa ni, Yohanis Tukang Sarani. Laen lai bilang, 
mangkali Bapa ni, bali Elia. Kalo sonde, na, satu 
dari Tuhan Allah pung jubir dolu-dolu yang su 
idop kambali.” " 

20 Tarus Yesus tanya lai sang dong bilang, “Kalo 
iko bosong sandiri, na, bosong anggap Beta ni, 
sapa?” 

Ais ju Petrus manyao bilang, “Bapa ni, Kristus, 
andia Orang yang Tuhan Allah su tunju memang 
dari dolu!” $ 

21 Ais Yesus larang sang dong ko jang kasi tau 
sapa-sapa bilang, Dia tu, Kristus. 


Tuhan Yesus omong soflal Dia pung 
mati, deng Dia pung idop kambali 


(Mateos 16:21-28: Markus 8:31—9:1) 


22 Ais ju Yesus omong tamba bilang, “Beta ni, 
Manusia Tulen. Beta musti pikol sangsara barat 
macam-macam. Nanti orang Yahudi pung tua-tua 
adat, kapala agama pung bos-bos, deng guru 
agama dong sonde mau tarima bilang, Beta ni, 
Kristus. Ais nanti dong bunu bekin mati sang 





"9:19 # Mateos 14:1-2; Markus 6:14-15; Lukas 9:7-8 
59:20 x Yohanis 6:68-69 

Beta. Memang Beta mati, ma dia pung lusa, beta 
idop kambali!” t 

23 Ais ju Dia kasi tau orang banya dong bilang, 
“Orang yang mau iko sang Beta, na, dia musti 
batahan iko tarus tiap hari. Dia musti lapas buang 
dia pung mau-mau sandiri. Dia musti iko tarus, 
biar orang ada mau bunu sang dia, sama ke orang 
pikol dia pung kayu palang ko pi di dia pung 
tampa mati. “** Te orang yang sadia mati tagal 
dia iko sang Beta, nanti dia dapa idop tarus deng 
Tuhan. Ma orang yang cuma mau idop buat dia 
pung diri sandiri sa, nanti dia tapisa buang dari 
Tuhan Allah. “25 Kalo orang dapa dunya pung isi 
samua, ma Tuhan Allah tola buang sang dia, na, 
dia dapa ontong apa? 25 Beta ni, Manusia Tulen. 
Jadi orang yang malu iko sang Beta, deng malu 
pegang Beta pung ajaran, Beta ju nanti malu 
mangaku sang dia di Tuhan Allah pung muka 
waktu Beta kambali dari sorga. Te nanti Beta 
turun datang deng Bapa pung kuasa yang hebat, 
sama-sama deng Dia pung ana bua dari sorga. 





tg:22 # Bahasa Yunani pung cara itong hari, andia, ini hari 
= hari partama; beso = hari kadua; lusa = hari katiga. Jadi 
Tuhan Yesus pung mati, itong hari partama (Jumat Agung), 
deng Dia pung idop kambali, itong hari katiga, andia dia 
pung lusa (Minggu Paska). 

19:23 # Mateos 10:38; Lukas 14:27 

“9:24 # Mateos 10:39: Lukas 17:33: Yohanis 12:25 

27 Beta kasi tau batul-batul sang bosong. Ada 
barapa dari bosong yang ada di sini ni, yang nanti 
dapa lia sandiri Tuhan pung pegang parenta, ais 
baru dong bisa mati.” 


Tuhan Yesus jadi laen di atas gunung 
(Mateos 17:1-8; Markus 9:2-8) 


28 Abis dia pung dalapan hari, ju Yesus ame 
bawa sang Petrus, Yohanis deng Yakobis pi nae di 
satu gunung ko mau sambayang. 22 Waktu Yesus 
ada sambayang, ju Dia pung rupa bakloba, deng 
Dia pung pakean jadi puti mangkilat. 

30 Takuju sa, dua orang muncul datang. Dong 
dua tu, andia bakli Musa deng bali Elia. Ju dong 
ada barlomong deng Yesus. 21 Dong ju kantara 
hebat luar biasa. Dong tiga baklomong soPlal 
Yesus pung mati nanti di Yerusalem. 

32 |tu waktu, Petrus deng dia pung kawan dua 
orang manganto sonde bisa-bisa, sampe dong 
tatidor. Waktu dong bangun, ju dong dapa lia 
Yesus ada badiri deng dua orang. Dong ju lia 
Yesus bacaya tarang. 

33 Waktu bali Musa deng baki Elia su mau kasi 
tenga sang Yesus, ju Petrus bingung, sonde tau 
dia mau bekin apa. Ju dia omong sambarang sa 
bilang, “Bos! Botong rasa enak di sini, é! Jadi lebe 
bae botong kasi bangun tiga laak. Satu kasi sang 
Bos, satu kasi barli Musa, deng satu lai kasi bali 

Elia” 34 Ma waktu dia masi baRlomong bagitu, 
ada satu awan turun datang ko tutu sang dong. 
Ais Petrus dong jadi taku. 3? Ju dong dapa dengar 
suara dari dalam itu awan bilang, 

“Ini, Beta pung Ana yang Beta su pili memang! 

Dia omong, na, dengar bae-bae sang Dia!” W 

36 Omong abis, ju Petrus dong cuma lia Yesus 
sandiri sa. Dong tiga tutu mulu ko sonde carita 
kasi sapa-sapa ju, apa yang dong dapa lia tu. 
Lama-lama baru dong buka mulu ko carita kasi 
orang laen. 


Tuhan Yesus bekin bae ana 
yang takana setan jahat 


(Mateos 17:14-18; Markus 9:14-27) 


37 Dia pung beso, waktu Yesus deng Petrus dong 
turun dari itu gunung, orang banya dong datang 
katumu sang Yesus. 28 Ju ada satu orang batarea 
sang Dia bilang, “Bapa Guru, é! Tolong lia beta 
pung ana laki-laki satu biji doo! 39 Te ada setan 
yang maen pegang ame sang dia, ko bekin dia 
batarea takuju, deng roPlo-roPlo sang dia sampe 
busa fafudik kaluar dari dia pung mulu. Itu setan 
ju maen pok-pak pok-pak sang dia, deng maen 
ganggu sang dia tarus-tarus. “0 Beta su minta 





W9:35 H2 Petrus 1:17-18; Yesaya 42:1; Mateos 3:17, 12:18: 

tolong sang Bapa pung ana bua ko usir kasi kaluar 
itu setan, ma dong sonde ontong sang dia!” 

41 Dengar bagitu, ju Yesus masparak sang dong 
samua bilang, “Weh! Bosong sonde parcaya kalo 
Tuhan bisa bekin bae orang, ko? Bosong tu, dasar 
manusia yang sonde tau idop iko jalan lurus! Beta 
musti sama-sama deng bosong barapa lama, 
baru bosong mau parcaya sang Beta? Beta musti 
sabar sang bosong sampe kapan lai!?” 

Ais Dia bale omong deng itu bapa bilang, “Bawa 
lu pung ana datang sini su!” 

42 Waktu dong bawa itu ana pi Yesus, ju itu 
setan banting itu ana di tana, roPlo-roPlo barmaen 
sang dia. Ma Yesus parenta itu setan ko kaluar 
kasi tenga itu ana, ju itu ana bae memang. Ais 
Yesus sarakan itu ana pi dia pung bapa. ® (9-43a) 
Orang yang dapa lia Tuhan pung kuasa yang 
hebat tu, dong samua jadi taheran-heran. 


Tuhan Yesus omong ulang lai soPlal Dia pung mati 
(Mateos 17:22-23; Markus 9:30-32) 


(9-43b) Waktu orang dong samua masi 
baPlomong soal tanda-tanda heran yang Yesus 
ada bekin, Dia kasi tau sang Dia pung ana bua 
dong bilang, “4 “Bosong tanda bae-bae Beta 
pung omong ni! Sonde lama lai, te orang mau 
jual buang sang Beta, Manusia Tulen ni. Ais dong 
sarakan Beta pi orang luar dong.” 45 Ma Dia pung 

ana bua dong tabingung-bingung. Dong sonde 
mangarti dia pung maksud. Dong ju taku tanya 
dia pung arti apa. 


Sapa yang jadi orang nomer satu 
(Mateos 18:1-5; Markus 9:33-37) 


46 Satu kali, Yesus pung ana bua dong mulai 
bakanjar soal sapa dari dong yang nanti jadi 
orang nomer satu. ** Ma Yesus tau apa yang 
dong bakanjar. Ju Dia pange satu ana kici, ais 
kasi badiri sang itu ana di Dia pung sabla. 48 Ais 
Dia kasi tau sang dong bilang, “Dengar bae-bae! 
Orang yang iko Beta ko layani orang kici sama ke 
ini ana, dia pung arti, itu orang ju ada layani sang 
Beta. Deng dia ju ada layani sang Beta pung Bapa 
di sorga yang utus sang Beta datang di ini dunya. 
Ada banya orang yang suka pandang enteng sang 
dong. Macam ke orang kasian, orang susa, orang 
tar bae, orang sial, deng orang kici dong. Naa! 
Orang yang suka layani orang macam bagitu yang 
Tuhan Allah anggap paling hebat.” Y 





“9:46 H Lukas 22:24 

Orang yang sonde malawan, 
dia tu kotong pung kawan 


(Markus 9:38-40) 


49 Ais Yohanis kasi tau sang Yesus bilang, “Bapal 
Satu kali, botong lia satu orang usir kaluar setan 
deng subu Bapa pung nama. Jadi botong larang 
sang dia ko jang subu-subu pake Bapa pung 
nama, tagal dia tu bukan kotong pung orang.” 

50 Ma Yesus manyao bilang, “Sonde usa! Te 
orang yang sonde malawan sang kotong, dia 
pung arti, dia tu kotong pung kawan sandiri.” 


Orang di satu kampong di Samaria 
sonde mau tarima sang Tuhan Yesus 


51 Yesus tau bilang, Dia pung hari nae pi sorga 
su deka-deka. Ais Dia putus ko barangkat pi kota 
Yerusalem. 22 Dia utus orang ko jalan kamuka dari 
dong, ko biar dong bisa ator makan-minum. Ju 
dong maso pi satu kampong di propinsi Samaria 
ko mau urus tampa manumpang. ?? Ma itu orang 
Samaria dong sonde mau tarima sang Yesus 
dong, tagal Dia ada mau jalan pi semba sang 
Tuhan Allah di kota Yerusalem. 24 Waktu Yakobis 





19:53 £ Orang Samaria pung tampa semba sang Tuhan ada 
di gunung Gerisim di dong pung daflera. Dong su lama 
baparkara deng orang Yahudi yang semba sang Tuhan Allah 
di kota Yerusalem. 

deng Yohanis dapa dengar itu orang Samaria 
dong pung bekin-bekin, ju dong babuju sang 
Yesus bilang, “Bos! Karmana kalo kotong minta 
Tuhan Allah kirim api datang dari langit ko bakar 
abis sang dong?” 2 

55 Ma Yesus mangada sang dong dua, ju togor 
bilang, “Sonde usa pikir bagitu.” >° Ais dong jalan 
tarus pi kampong laen. 


Sarat iko sang Tuhan Yesus 
(Mateos 8:19-22) 


57 Waktu dong ada jalan, ada satu orang omong 
sang Yesus bilang, “Bapa! Bapa pi mana sa, na, 
beta mau iko tarus deng Bapa!” 

58 Ma Yesus manyao bilang, “Bae, ju! Ma inga 
bagini. Samua orang deng binatang ada dong 
pung tampa tenga sandiri. Anjing utan kambali 
pi dia pung lobang. Burung kambali pi dia pung 
sarang. Ma Beta, Manusia Tulen ni, sonde ada 
pung ruma sandiri ko pulang di situ. Tampa alas 
kapala, ju sonde ada.” 

59 Satu kali, Yesus pange satu orang laen bilang, 
“Mari iko sang Beta, ko jadi Beta pung orang.” 

Itu orang manyao bilang, “Neu! Ma bagini, Bos. 
Biar beta pulang ko urus orang tua dong dolo. 
Kalo beta pung bapa su mati, na, baru beta iko.” 





29:54 H 2 Raja-raja dong 1:9-16 

60 Ma Yesus kasi tau sang dia bilang, “Bagini! 
Kasi tenga ko orang yang sonde ada pung parcaya 
sang Tuhan dong, urus dong pung orang mati. 
Ma bosong yang parcaya sang Tuhan, bosong 
pung tugas pi jalan kasi tau soflal Tuhan Allah 
pung pegang parenta.” 

61 Ada satu orang lai bilang, “Bae ju, Bos! Beta 
mau iko sang Bos tarus. Ma kasi isin ko beta pi 
ciom bapisa deng beta pung kelu dong dolo, baru 
beta kambali iko sang Bos.” b 

62 Ma Yesus kasi tau sang dia bilang, “Bagini! 
Kalo orang mulai bale tana, ais batasibu deng 
urusan laen sampe lupa tanam, na, dia pung 
kabon sonde jadi. Bagitu ju deng orang yang 
putus mau iko sang Beta, ma maen inga tarus 
dia pung idop dolo. Orang macam bagitu sonde 
ada guna jadi orang karja di Tuhan Allah pung 
parenta.” 


Tuhan Yesus utus ana bua tuju pulu dua orang 


10 1 Ais itu, Yesus pili ame ana bua laen, 
72 orang. “Ais Dia bagi-bagi sang dong 
dua-dua orang, ko dong pi lebe dolo dari Dia di 
tampa-tampa yang nanti Dia mau datang. 2 Dia 





b9:61 1 Raja-raja dong 19:20 

“10:1 * Tulisan Bahasa Yunani saparu ada tulis bilang, 
'ana bua 72 orang'. Saparu lai bilang, “ana bua 70 orang'. 
Terjemahan moderen dong, banya yang pili 72’. 

utus sang dong bilang, “Ada orang bam-banya 
yang sama ke padi yang su kuning. Tenga tuan 
kabon kirim dia pung orang karja ko datang 
koru sa. Jadi bosong musti sambayang minta 
Tuhan Allah kirim tamba Dia pung orang karja 
ko kumpul ame orang-orang yang mau iko sang 
Beta. Tagal orang yang mau iko sang Beta tu, 
banya. Ma orang karja dong cuma sadiki sa. 4 

3 Sakarang bosong barangkat suda! Beta utus 
sang bosong ko pi di orang banya dong. Ma inga 
bagini. Bosong sama ke domba ana yang hati 
manis, yang pi teng-tenga anjing utan yang jahat 
dong. € 

4Bosong sonde usa bawa doi, ko tas pakean, 
ko sandal lebe di jalan. Jang buang-buang waktu 
parcuma deng maen batogor orang di jalan. 

3 Kalo bosong maso pi dalam satu kampong, 
bosong sonde usa pinda-pinda dari satu ruma pi 
ruma laen. Kalo orang tarima bae sang bosong di 
satu ruma, na, tenga di situ sa, sampe bosong 
barangkat dari itu kampong. Kalo bosong maso 
pi satu ruma, bosong musti minta ko Tuhan Allah 
kasi berkat sang orang di itu ruma. Kalo tuan 
ruma di situ tarima bae sang bosong, tantu Tuhan 
kasi tunju Dia pung hati bae sang itu isi ruma 





d10:2 # Mateos 9:37-38 
€10:3 # Mateos 10:16 


LUKAS 10 428 


dong. Ma kalo dong sonde mau tarima sang 
bosong, na, biar ko Tuhan kasi tunju Dia pung hati 
bae sang bosong sandiri sa. Kalo bosong maso di 
satu ruma ko, satu kampong ko, makan-minum 
apa sa yang dong kasi. Tarima deng sanang hati, 
te pantas kalo dong kasi bosong bagitu ko ganti 
bosong pung karingat. f€ (10:5) 7 (10:5) 8 (10:5) 

9 Bekin bae dong pung orang saki. Deng kasi tau 
sang dong bilang, ‘Tuhan Allah pung parenta su 
ada di muka idong!' 

10 Ma ada kampong ju yang dia pung orang 
dong sonde mau tarima sang bosong. Kalo 
dong bekin bagitu sang bosong, na, pi badiri di 
kampong pung jalan ko angka omong bilang, 

11 “Dengar bae-bae! Botong su datang bawa 
Tuhan pung Kata-kata kasi sang bosong, ma 
bosong sonde toe sadiki ju. Jadi botong sakarang 
kabas buang ini kampong pung abu dari botong 
pung kaki, ko jadi tanda bilang, nanti bosong 
tanggong risiko sandiri! Ma inga bae-bae! Tuhan 
Allah pung parenta su ada di muka idong!' 8 

12 Bosong tau kota Sodom pung jahat, wuang? 
Beta kasi tau, é! Nanti pas di hari kiamat, Tuhan 





f10:5 #1 Korintus 9:14: 1 Timotius 5:18 


810:11 x Mateos 10:7-14; Markus 6:8-11; Lukas 9:3-5; 

kasi hukum orang yang tola buang sang bosong 
tu, jao lebe barat dari orang Sodom dong!” h 


Orang yang sonde mau tarima sang Tuhan Yesus 
(Mateos 11:20-24) 


13 Yesus omong tamba lai bilang, “Bosong 
yang ada di kampong Korasin 'deng kampong 
Betsaida! Awas, él Calaka kana sang bosong! 
Beta su bekin tanda heran macam-macam di 
bosong pung batang idong, ma bosong sonde 
mau parcaya sang Tuhan. Padahal bosong ni, 
orang Yahudi yang mangaku kanal sang Dia. Ma 
andekata itu tanda-tanda heran yang Beta bekin 
di bosong pung kampong jadi kana di kota Tirus 
deng kota Sidon, tantu bagini lama orang di situ 
dong su tobat memang, deng su kasi tenga dong 
pung sala-sala ko bale iko sang Tuhan. Deng dong 
ju tantu pake pakean duka, deng taro abu di atas 
kapala ko jadi tanda bilang, dong ada manyasal 
deng dong pung sala-sala dong. Padahal orang 
Tirus deng orang Sidon dong ni, bukan orang 
Yahudi yang mangaku kanal sang Tuhan. J14 Batúl! 
Bosong lia sa! Nanti kalo Tuhan putus samua 





h40:12 & Carita Mula-mula 19:24-28: Mateos 10:15, 11:24 
10:13 + Bahasa Indonesia tulis 'Khorazim'. Yang asli pung, 
dari bahasa Yunani tulis Xopativ “Choradzin'. 

orang dong pung parkara, orang Tirus deng orang 
Sidon pung hukuman masi jao lebe ringan dari 
bosong pung hukuman. 

15 Bosong orang kampong Kapernaum! Awas! 
Bosong jang pikir bilang, nanti Tuhan angka nae 
sang bosong maso pi sorga. Sondel Nanti Tuhan 
lempar buang sang bosong maso pi narakal k 

16 Inga bae-bae! Te orang yang dengar sang 
bosong, sama sa deng dengar sang Beta. Deng 
orang yang sonde mau dengar sang bosong, 
sama sa deng sonde mau dengar sang Beta. 
Tamba lai, orang yang sonde mau dengar sang 
Beta tu, sama sa deng dia sonde mau dengar 
sang Tuhan Allah, yang su utus sang Beta datang 
di ini dunya? ! 


Tuju pulu dua utusan dong kambali 


17 Waktu itu 72 orang utusan datang kambali, 
Mdong pung hati ada babunga-bunga. Ju dong 
lapor sang Yesus bilang, “Awii! Pung hebat lai! 
Waktu botong pake Bos pung nama ko usir setan 





k40:15 # Yesaya 14:13-15 

40:16 # Mateos 10:40; Markus 9:37; Lukas 9:48; Yohanis 

dong, itu setan dong dengar sang botong, ais ju 
dong kaluar memang! Talalu!” 

18 Ju Yesus manyao sang dong bilang, “Batul! 
Waktu bosong bekin bagitu, Beta ada lia Tuhan 
Allah lempar buang sang setan deng dong 
pung bos dari langit, sama ke kilat yang kaluar 
kiri-kanan dari langit! 19 Inga, €! Setan dong pung 
bos tu, kotong pung musu. Deng dia ada pung 
kuasa ju! Ma Beta su kasi kuasa sang bosong ko 
kasi pata dia pung kuasa. Deng andekata bosong 
ada inja kana ular babisa, ko, kalajingking, na, 
bosong sonde kana apa-apa. Sonde ada yang bisa 
bekin calaka sang bosong. "20 Bosong pung hati 
babunga, tagal setan dong dengar sang bosong. 
Bae ju, ma itu hal kici sa! Lebe bae bosong pung 
hati babunga, tagal Tuhan su tulis ame bosong 
pung nama ko jadi Dia pung warga yang maso 
sorga.” 


Tuhan Yesus pung hati babunga 
(Mateos 11:25-27, 13:16-17) 


21 Itu waktu, Tuhan pung Roh yang Barisi bekin 
Yesus pung hati babunga. Ais Dia puji Tuhan 
bilang, “Bapa! Bapa yang jadi Bos Besar di langit 
deng bumi. Beta minta tarima kasi bam-banya, 
tagal Bapa tutu ame ini hal dong dari orang yang 

anggap diri pintar deng yang tinggi hati dong. Ma 
Bapa buka ini hal samua kasi ana-ana kici dong, 
deng orang yang randa hati dong. Batul, Bapa! Te 
itu yang bekin Bapa pung hati sanang!” 

22 Ais Yesus kasi tau sang orang banya dong 
bilang, “Dengar 6! Beta pung Bapa di sorga su 
kasi samua kuasa sang Beta. Yang tau batul 
bilang, Beta ni, sapa, andia cuma Bapa sa. Deng 
yang tau batul bilang, Bapa tu, sapa, cuma Bapa 
pung Ana sa, andia Beta. Deng Beta pili orang 
laen, ko kasi tau sang dong, ko biar dong ju kanal 
sang Dia.” ° 

23 Ais Yesus bale mangada sang Dia pung ana 
bua dong, deng kasi tau sang dong sandiri bilang, 
“Bosong ontong batul, tagal bosong su lia Tuhan 
pung kuasa. ** Raja-raja deng jubir dolu-dolu 
dong rindu mau lia apa yang bosong su dapa lia, 
ma dong sonde bisa. Dong ju rindu mau dengar 
apa yang bosong su dapa dengar, ma dong sonde 
bisa.” 


Orang Samaria yang hati mas 


25 Satu kali, ada satu ahli hukum Yahudi badiri 
ko mau hiki sang Yesus. Dia tanya bilang, “Bapa 
Guru! Tolong kasi tau doo! Beta musti bekin 

apa, ko biar beta tau beta bisa dapa idop tarus 
sama-sama deng Tuhan di sorga?” 

26 Yesus manyao bilang, “BaBli Musa tulis apa 
soklal ini hal? Lu pung mangarti karmana sang 
dia?” 

27 Itu orang kasi tau bilang, “Dia ada tulis bilang: 

‘Lu musti sayang sang Tuhan Allah, lebe dari 

samua, te Dia yang hak parenta sang lu. 
Tagal itu, lu musti salalu rindu sang Dia, 
karja karas ko iko Dia pung mau, 
deng mangarti sang Dia’ 

Ju ada tulis bilang, “Lu musti sayang lu pung 
sodara, sama ke lu sayang lu pung diri sandiri.” P 
28 Yesus balas bilang, “Batul! Kalo lu bekin iko 

bagitu, lu idop deng Tuhan tarus-tarus.” 9 

29 Ma itu orang ada mau bekin diri ke orang 
alim sa. Ais dia tanya sang Yesus bilang, “Ma beta 
pung 'sodara' tu, yang mana?” 

30 Jy Yesus manyao bilang, “Bagini! Beta mau 
kasi satu umpama. Nanti lu kasi tau, mana yang 
batul-batul “sodara”. Dia pung carita bagini: Ada 
satu orang Yahudi barangkat dari kota Yerusalem, 
jalan turun pi Yeriko. Ma takuju sa, ada tukang 
rampok dong datang korfei barmaen sang dia. 





P10:27 x Kapala Agama dong pung Atoran 19:18: Carita 
Ulang sofial Jalan Idop 6:5 

Dong papoko sang dia, ais rampas ame dia pung 
doi deng dia pung pakean samua. Tarus dong 
lempar buang sang dia di pinggir jalan, ais jalan 
kasi tenga sang dia. Itu orang su amper mau mati 
sa. 

31 Ma sonde sangka-sangka, te ada satu kapala 
agama Yahudi yang jalan turun lewat di situ ju. 
Ma waktu dia dapa lia ada orang luka-luka yang 
malenggang di pinggir jalan, dia sonde barenti 
ko tolong sang dia. Dia serong pi sabla ko jalan 
tarus sa. °? Sonde lama, ju ada satu orang laen 
yang lewat di situ. Dia tu, orang dari suku Lewi 
yang biasa bantu di Tuhan Allah pung Ruma 
Sambayang Pusat. Waktu dia dapa lia itu orang 
talempar di pinggir jalan, dia pi lia deka-deka sa, 
ma sonde tolong sang dia. Tarus dia serong pi 
sabla ko jalan tarus. 

33 Sonde lama lai, ada satu orang dari daBlera 
Samaria lewat di situ deng dia pung binatang 
keledai. Kotong samua tau bilang, orang Yahudi 
biasa lia deng sabla mata sang orang Samaria 
dong. Naa, waktu ini orang Samaria lia itu orang 
yang kana rampok tu, ju dia jato kasian sang dia. 
Dia datang deka-deka ko mau tolong itu orang. 
Dia poľa anggor ko kasi barisi itu orang pung 
luka-luka dong, ais dia taro minya pi. Tarus farban 
bae-bae sang dia, ju angka kasi nae pi atas dia 
pung keledai. Ais dia bawa itu orang pi sampe 

di kota. Tarus dia kasi manumpang itu orang di 
losmen, deng urus bae-bae sang dia. " 

34 (10:33) 35 Dia pung beso, itu orang Samaria pi 
kasi panjar doi, dua perak “di tuan losmen, deng 
kasi tau bilang, “Pake ini doi ko urus bae-bae itu 
orang saki sampe bae. Kalo sonde cukup, na, 
tolong pake tahan bapa pung doi doo. Waktu 
beta bale lai, nanti beta ganti bapa pung doi 
samua.” 

36 Yesus pung umpama sampe di situ sa. Ais Dia 
tanya sang itu ahli hukum bilang, “Iko lu, mana 
yang batul-batul “sodara, buat itu orang yang 
kana rampok tadi tu?” 

37 Itu orang manyao bilang, “Tantu sa, itu orang 
yang jato kasian sang dia.” 

Yesus bilang, “Batul, bul Pi su, ko bekin iko.” 


Tuhan Yesus, Mala deng Mia 


38 Ais itu, Yesus deng Dia pung ana bua dong 
jalan tarus pi Yerusalem. Ju dong singga di 
satu kampong. Di situ ada dua basodara, nama 
Marta deng Maria. Marta minta ko Yesus dong 
manumpang di dia pung ruma. Ais dong tenga 
tahan di situ. 





"10:33 H 2 Sajara IsraBlel deng Yahuda 28:15 
“10:35 $ Bahasa Yunani tulis bilang, “dua denari”. 

Waktu Yesus dudu ko ajar orang dong, Marta 
batasibu urus makan-minum di dapur. Ma dia 
pung adi Maria, ada dudu deka-deka di Yesus 
pung kaki, ko dengar Dia pung omong. Sonde 
lama, ju Marta maso datang ko mangomel di 
Yesus bilang, “Bapa, é! Karmana, ó! Beta ada 
batasibu satenga mati urus makan-minum, baru 
beta pung adi dudu ena-ena di sini sa. Tolong 
doo! Suru sang dia bantu beta sadiki di dapur!” t 

39 (10:38) 40 (10:38) 4t Ma Tuhan Yesus manyao 
bilang, “Mala. Lu ni, batasibu deng pikir 
macam-macam. “2 Bae, ma ada satu hal yang 
lebe panting sakarang. Deng dia dudu dengar 
Beta pung Kata-kata, Mia su pili yang paling bae. 
Orang sonde bisa rampas buang itu Kata-kata 
dari dia.” 


“Ajar sang botong sambayang” 
(Mateos 6:9-13, 7:7-11) 


1 1 1 Satu kali, Yesus pi sambayang. 

Sambayang abis, ju Dia pung ana bua satu 
datang ko minta bilang, “Bapa! Yohanis Tukang 
Sarani su ajar dia pung ana bua dong, ko dong 
tau sambayang. Botong minta ko Bapa ju ajar 
sang botong sambayang dolo!” 

2 Ais Yesus bilang, “Bae ju! Sambayang pake 
conto bagini: 

Bapa! Bapa pung nama paling barisi. 

Biar samua orang angka nae tinggi-tinggi Bapa 

pung nama yang hebat. 

Biar Bapa jadi Raja kasi samua orang. 

3 Bapa tolong kasi botong makanan yang cukup 

tiap hari. 

4 Botong minta Bapa lupa buang botong pung 

sala-sala dong, 
sama ke botong ju lupa buang orang pung 
sala yang dong bekin-bekin sang botong. 

Bapa jaga ko botong sonde bekin jahat.” 

> Ais Yesus ajar tamba sang dong soal 
sambayang. Dia pake umpama bilang, “Andekata 
tenga malam, ada kawan datang dari jao, ko 
manumpang di lu pung ruma. Ma lu sonde ada 
apa-apa ko kasi dia makan. Ais lu pi di lu pung 
kawan laen pung ruma, ko noki-noki dari luar 
bilang, “Bu, él Kasi tahan beta roti tiga balok 
doo! Te beta ada tamu di ruma, ma botong ada 
karing-karing sa, ni! Bu, tolong doo! Tiga balok 
sa! Nanti be ganti!' 

6 (11:5) 7 Kira-kira nanti lu pung kawan manyao 
bale bilang, “Ko bu lai, ju! Orang ada tidor sonu, 
ma bu datang ganggu lai! Pintu dong su takonci 
mati ni! Ana-ana dong su tidor sonu. Jang mara, 
é! Ma laen kali sa, bu!” 

8 Biar bagitu ju, ma inga bae-bae. Biar itu orang 
sonde bangun ko kasi sang lu tagal lu dia pung 
kawan, ma kalo lu maen noki-noki tarus, tantu 
dia bangun ko kasi. 

9 Bagitu ju, deng sambayang. 

Minta tarus sang Tuhan; 
nanti Dia kasi. 
Cari tarus: 
nanti Dia kasi tunju jalan. 
Eki tarus: 
nanti Dia buka pintu. 

10 Te samua orang yang minta tarus sang Tuhan 
Allah, nanti tarima. Yang cari tarus, nanti dapa. 
Yang eki tarus, nanti Dia buka pintu. 11 Bosong 
pikir coba! Dapa di mana, ada bapa, yang kalo 
dia pung ana minta ikan, na, dia kasi ular? 12 Ko, 
kalo ana minta talor, dia kasi kalajingking? Sonde 
mungkin, to? 13 Manusia pung dasar memang 
jahat. Ma bosong pung Bapa di sorga tu, Dia 
pung dasar bae batul. Jadi, kalo manusia yang 
jahat macam bosong sa, suka kasi barang yang 
bae sang bosong pung ana-ana dong, apalai 
Bapa! Dia bukan cuma kasi apa yang bosong 
parlu sa, ma lebe dari itu, Dia kasi Dia pung Roh 
yang Barisi sang orang yang minta sang Dia.” 

Tuhan Yesus sonde pake 
kuasa dari setan dong pung bos 


(Mateos 12:22-30; Markus 3:20-27) 


14 Satu kali, Yesus usir kasi kaluar setan dari 
orang bisu satu. Ais, itu orang mulai omong 
kambali. Orang dong di situ taheran-heran. 12 Ma 
ada ju yang bilang, “Memang sa, Dia bisa usir 
setan! Ko Dia dapa kuasa dari setan dong pung 
bos, andia Balsebul na.” Y 

16 Orang laen dong mau coba sang Yesus. Ais 
dong minta ko Dia bekin satu tanda heran lai 
ko kasi tunju sang dong bilang, Dia pung kuasa 
memang dari Tuhan. V 

17 Ma Yesus tau memang dong pung otak kotor. 
Ju Dia omong bilang, “Kalo dalam satu negara, 
dia pung rakyat dong bamusu, tantu itu negara 
jadi ancor-ancor. Bagitu ju, kalo dalam satu ruma, 
dia pung isi ruma dong ada maen idop bakanjar 
satu deng laen, na, tantu itu ruma tangga su 
sonde jadi doi lai! 18 Jadi, kalo setan dong maen 
bamusu deng maen baklusir satu deng satu, na, 
dong pung bos su sonde bisa pegang parenta 
lama-lama lai! Jadi sonde maso di otak, kalo 
bosong bilang Beta ada pake setan pung kuasa ko 





Y11:15 H Mateos 9:34, 10:25 

usir setan sandiri! 19 Inga, €! Bosong pung orang 
dong ju tau usir setan. Dong pake kuasa dari 
setan, ko? Sonde, to! Jadi bosong jang omong 
sambarang bilang, Beta ada pake setan pung 
kuasa ko usir setan. Nanti bosong pung orang 
sandiri yang putus bilang, apa yang bosong tudu 
tu, sala. 20 Ma kalo Beta batul-batul usir setan 
pake Tuhan Allah pung kuasa, itu kasi tunju 
bilang, Tuhan pung parenta su ada di bosong 
pung muka idong. Ada, ma tingka ke bosong 
sonde tau. 

21 Kalo geng satu ada pake sanjata kiri-kanan, 
ko jaga bae-bae dia pung ruma, tantu dia pung 
barang samua aman-aman sa. 22 Ma nanti, ada 
yang lebe kuat dari dia, datang kasi kala deng 
rampas ame itu orang pung sanjata dong. Ais itu, 
dia ju raPlu bawa itu orang pung harta dong ko 
bagi-bagi kasi dia pung ana bua dong. Su bagini 
lama itu geng partama parcaya dia pung sanjata. 
Ma sakarang dia su sonde bisa harap itu sanjata 
dong lai. W 

23 Inga bae-bae! Orang yang sonde bapartei 
deng Beta, dia tu, Beta pung musu. Deng orang 








W11:22 * Iko orang yang pintar soflal Alkitab, “geng” di sini, 
andia setan dong pung bos. Deng “yang lebe kuat dari dia”, 
andia Tuhan Yesus. 

yang sonde babantu deng Beta pung karja, na, 
dia tu, bekin kaco sa.” * 


Setan mau pulang pi dia pung tampa lama 
(Mateos 12:43-45) 


24 Yesus omong tamba lai bilang, “Kalo kotong 
usir setan kaluar dari satu orang, dia pi tampa 
sunyi ko cari tampa barenti cape. Tagal dia sonde 
dapa tampa yang cocok, ju dia pikir bilang, “Ee! 
Sonde dapa tampa bagini, lebe bae beta pulang 
pi tenga kambali di itu orang yang dolu tu. 22 Ais 
dia kambali, ju dia katumu itu tampa tu, su sapu 
barisi deng taRlator bae-bae. ** Ju itu setan pi 
pange dia pung kawan tuju setan, yang lebe jahat 
lai dari dia. Ais dong samua pi tenga di itu orang, 
ju karoyok sang dia. Jadi sakarang itu orang pung 
idop lebe calaka lai.” 


Yang paling ontong 


27 Waktu Yesus masi baBlomong deng orang 
banya tu, ada satu parampuan di situ batarea 
bilang, “Pak pung mama ontong besar, tagal dia 
yang dapa barana sang Pak, deng dapa kasi susu 
sang Pak!” 

28 Yesus manyao bilang, “Batul, mama! Ma yang 
lebe ontong lai, andia orang yang pasang talinga 

ko dengar Tuhan Allah pung Kata-kata, deng 
bekin iko!” 


Orang minta Tuhan Yesus kasi tunju bukti doo! 
(Mateos 12:38-42) 


29 Waktu Yesus masi baBlomong, orang banya 
dong makarubu kuliling sang Dia. Ju Dia angka 
omong bilang, “Orang sakarang dong ni, cuma 
tau bekin jahat sa. Dong maen minta tarus 
ko Beta bekin tanda heran kasi sang dong, ko 
dong tau Beta ni, batul-batul Tuhan pung orang. 
Padahal dolu Tuhan su kasi tanda heran sang 
dong pake Dia pung jubir Yunus. Itu su cukup! 
30 Dolu-dolu, Yunus kasi tau orang kota Niniwe 
bilang, dong musti tobat dolo. Naa, apa yang jadi 
di Yunus dolu, jadi tanda kasi sang dong bilang, 
Tuhan Allah yang utus sang dia. Bagitu ju deng 
Beta, Manusia Tulen ni. Beta datang kasi tau sang 
bosong, ko bosong musti tobat dolo. Deng apa 
yang nanti jadi di Beta, ju jadi tanda kasi orang 
sakarang bilang, memang Tuhan Allah yang utus 
sang Beta. Y 

31 Nanti di hari kiamat, kalo Tuhan badiri 
jadi Hakim, nanti ratu dari salatan sana idop 
kambali, ju badiri jadi saksi. Dia tunju jari ko 
tudu sang bosong samua yang idop sakarang 

ni bilang, “Bosong samua ni, bodo, é! Te dolu 
itu ratu datang dari jao-jao ko lia deng mata 
kapala sandiri raja Soleman pung pintar. Padahal 
sakarang ada Orang di bosong pung teng-tenga 
yang lebe hebat dari raja Soleman. Ma bosong 
sonde mau ame pusing sadiki ju sang Dia! 

32 Deng bukan dia sandiri sa! Nanti orang dari 
Niniwe dong ju bangun badiri ko tunju jari sang 
bosong yang idop sakarang ni bilang, 'Bosong 
samua, bodo!' Dong omong bagitu, tagal tempo 
hari, waktu Yunus pi kasi tau Tuhan pung mau 
sang dong, ju dong tobat memang. Padahal 
sakarang Orang yang lebe hebat dari Yunus ada 
di bosong pung teng-tenga, ma bosong sonde 
mau tobat sadiki ju!” 3 


Idop tarang 
(Mateos 5:15, 6:22-23) 


33 Yesus sambung lai Dia pung omong bilang, 
“Orang kasi manyala lampu tePloek, ais taro 
di tampa yang tinggi, ko biar dia bekin tarang 
itu kamar kasi samua orang yang maso di situ. 
Sonde ada orang yang kasi manyala lampu, ais 
tutu ame deng bakul, ko, sambunyi mati sang 








111:31 x 1 Raja-raja dong 10:1-10; 2 Sajara Israflel deng 
Yahuda 9:1-12 

dia. Pitu sonde ada guna apa-apa! “24 Bosong 
pung mata ju sama ke lampu. Dia bekin tarang 
bosong pung dalam hati. Kalo mata galap, orang 
lia samua-samua deng hati jahat. Ma kalo mata 
tarang, orang lia samua-samua deng hati bae. 
35 Usaha ko tarang yang ada di bosong pung 
hati tu, jadi tarang sakali, sama ke matahari 
pung tarang. Tarang di bosong pung hati tu, 
jang sama ke bulan pung tarang, yang cuma kasi 
lia bayang-bayang sa. 3° Kalo bosong pung hati 
tarang, sampe sonde ada satu nat ju yang galap, 
tantu bosong pung idop samua ju tarang, sama 
ke ada lampu besar yang kasi tarang bosong pung 
idop.” 


Tuhan Yesus togor orang Yahudi 
pung kapala agama dong 


(Mateos 23:1-36; Markus 12:38-40) 


37 Yesus omong abis, ju ada satu orang dari 
partei agama Farisi undang sang Dia ko datang 
makan di dia pung ruma. Sampe di sana, ju Yesus 
maso pi dalam ruma ko dudu di meja makan. 

38 Ma tuan ruma jadi heran lia Yesus dudu makan 





b44:33 + Tulisan bahasa Yunani saparu sonde tulis bilang, 
“ais tutu ame deng bakul”. 

deng sonde pake cuci tangan lebe dolo, iko orang 
Farisi pung atoran. 

39 Ais Yesus kasi tau sang dia bilang, “Bosong 
orang Farisi dong hebat! Bosong pegang karas 
bosong pung atoran agama! Bosong inga 
kasi barisi piring deng galas pung luar sampe 
mangkilat, ma bosong sonde inga ko kasi barisi 
bosong pung dalam hati yang kamomos tu, yang 
jahat deng rakus mati pung! #ONgali, é! Jang 
lupa. Tuhan Allah yang bekin bagian luar. Dia ju 
yang bekin bagian dalam. 21 Ma ada lebe bae, 
bosong kasi sang orang kasian dong dari apa 
yang bosong punya, ko biar bosong bisa barisi di 
Tuhan pung muka. 

42 Bosong orang Farisi dong! Bosong nanti dapa 
calaka! Soklal kasi Tuhan satu bagian dari sapulu 
bagian, bosong maen ballitong samua-samua, 
kici-besar. Sampe bosong pung bumbu kici 
ana dari kabon ju, bosong baflitong mati! Ma 
bosong sonde toe hal yang panting dong. SoPlal 
parkara sayang sang Tuhan Allah, deng parkara 
adil, bosong lupa buang sang dong sa! Memang 
kotong musti tatap kasi sang Tuhan Dia pung 
bagian, ma jang lupa hal-hal yang lebe panting 
dong. 9 

43 Bosong nanti dapa calaka! Te bosong suka cari 
tampa yang paling bae dalam ruma sambayang, 
deng suka cari hormat di tampa-tampa umum. 

44 Bosong nanti dapa calaka! Te bosong sama 
ke kubur yang dia pung tana su rata. Orang jalan 
di situ, ma dong sonde tau bilang, di situ ada 
kubur, tagal kubur pung tana di atas barisi, ma 
dia pung dalam busuk. Padahal iko kotong pung 
adat, orang yang inja kubur bekin kotor dia pung 
diri, jadi sonde pantas maso pi ruma sambayang. 
Bosong orang Farisi dong sama ke itu kubur! 

Di luar-luar bosong conto ke barisi mati pung. 
Ma bosong pung dalam hati ada ponu deng hal 
busuk.” 

45 Ada satu ahli hukum Yahudi di situ, sambar 
sang Yesus pung omong bilang, “Bapa Guru! 
Bapa pung kata-kata tadi tu, puku kana sang 
botong ju!” 

46 Ais Yesus balas sang dia bilang, “Batul! 
Bosong ahli hukum Yahudi dong, biar ko bosong 
ju dapa calaka! Bosong bukan bantu orang 
deng bekin ringan dong pung idop, ma bosong 
bekin tamba susa sang dong deng bekin-bekin 
bosong pung atoran agama yang barat. Ais 
bosong kasi pikol orang deng bosong pung atoran 
macam-macam dong. Ma bosong sandiri sonde 
bantu pikol coba itu baban deng satu jari ju! 

47 Bosong nanti dapa calaka! Te bosong batasibu 
bangun batu-batu tugu kasi Tuhan pung jubir 
dolu-dolu ko kasi hormat sang dong. Padahal 
bosong pung nene-moyang sandiri yang bunu 
bekin mati sang itu jubir dong! 48 Bosong ju satu 
kaki deng bosong pung nene-moyang. Dong tola 
buang Tuhan pung jubir, deng bunu bekin mati 
sang dong. Ais bosong bangun batu kubur kasi 
itu jubir dong, ko jadi tanda bilang, bosong ju ia 
bae deng bosong pung nene-moyang. ^? Tagal 
itu, Tuhan Allah yang tau samua, parna omong 
bilang, “Beta nanti utus Beta pung jubir deng 
utusan laen dong, ko datang di orang IsraBlel 
dong. Ais, itu orang dong siksa barmaen saparu, 
deng bunu bekin mati saparu: 

50 Orang yang idop sakarang ni, musti pikol 
tanggong-jawab dari orang yang su bunu bekin 
mati Tuhan pung jubir dong. Itu itong dari Tuhan 
bekin ini dunya, mulai deng Habel pung mati, 
sampe yang paling ahir, Sakaria. Dia tu, yang kana 
bunu di teng-tenga meja korban deng Kamar 
Barisi di Tuhan Allah pung Ruma Sambayang 


Pusat. Bosong ju pikol ame dong pung hukuman! 
e 








“11:50 # Carita Mula-mula 4:8: 2 Sajara Israflel deng Yahuda 
24:20-21 


LUKAS 11-12 448 


51 (11:50) °? Bosong ahli hukum Yahudi dong! 
Nanti bosong dapa calaka! Te bosong pegang 
konci yang bisa buka pintu ko orang dapa 
mangarti bae-bae Tuhan Allah pung mau. Ma 
bosong sandiri sonde maso pi situ. Lebe jahat lai, 
bosong pele ame orang, ko dong jang maso pi 
situ!” 

53 Waktu Yesus omong abis, ju itu guru agama 
deng orang Farisi dong maruak sang Dia. Mulai 
itu waktu, dong maen tanya macam-macam ko 
mau hiki kasi jato sang Dia. Dong ator siasat tarus 
ko cari-cari hal deng Dia. 24 (11:53) 


Jaga diri ko jang iko orang 
Farisi dong pung pura-pura 


(Mateos 10:26-27) 


12 1 Itu waktu, ada barapa ribu orang datang 
ko mau dengar sang Yesus. Dong jalan 
baseti deng makarubu ame sang Dia. Ju Dia 
omong lebe dolo deng Dia pung ana bua dong 
bilang, “Jaga diri ko jang iko orang Farisi dong 
pung pura-pura. Te dong suka omong laen, ma 
dong bekin laen. '2 Dong pura-pura bae, ma dong 
pung pura-pura tu nanti kantara. Te samua yang 
tasambunyi sakarang, nanti dapa lia. 83 Apa yang 

bosong omong sambunyi-sambunyi sakarang, 
nanti orang dapa dengar tarang-tarang. Apa yang 
bosong kusu-kusu dalam kamar, nanti orang 
omong karas-karas di muka banya orang.” 


Manusia pung nilei di muka Tuhan Allah 
(Mateos 10:28-31) 


4 Yesus omong tamba bilang, “Ana dong! Sonde 
usa taku kalo orang mau bunu sang bosong. Te 
dong cuma bisa bunu bosong pung badan sa, 
ma sonde bisa bekin apa-apa deng bosong pung 
jiwa. > Beta mau kasi tau bilang, bosong musti 
taku sang sapa. Bosong musti taku sang Tuhan 
Allah. Te Dia yang bisa bunu sang bosong, ais itu 
lempar kasi maso bosong pi dalam naraka. Jadi 
Dia ni, yang bosong musti taku batul-batul. 

6 Bosong pikir coba, burung pipit pung harga 
barapa? Paling mura, to?! Lima ekor dua sen, 
wuang? Biar bagitu, ma Tuhan Allah sonde lupa 
buang satu ekor ju. 7 Bagitu ju Tuhan taro hati 
sang bosong. Dia tau parsis barapa banya rambu 
di bosong pung kapala. Jadi bosong sonde usa 
taku, te Tuhan nilei bosong lebe dari burung pipit 
bam-banya dong.” 

Jang malu mangaku sang Tuhan Yesus 
(Mateos 10:32-33, 12:32, 10:19-20) 


8 Ais Yesus omong lai deng Dia pung ana bua 
dong bilang, “Pasang talinga bae-bael Kalo ada 
orang yang barani mangaku sang Beta di muka 
orang banya di ini dunya, nanti Beta ju mangaku 
sang dia di muka Tuhan Allah pung ana bua di 
sorga bilang, dia tu Beta pung orang. ? Ma kalo 
ada orang yang omong di muka manusia bilang, 
dia sonde kanal sang Beta, nanti Beta ju omong di 
muka Tuhan Allah pung ana bua di sorga bilang, 
Beta sonde kanal sang dia. 

10 Beta ni, Manusia Tulen. Kalo ada orang 
omong bekin busuk Beta pung nama bae, na, 
Tuhan Allah masi sadia lupa buang dia pung sala 
tu. Ma kalo dia omong bekin busuk Tuhan pung 
Roh yang Barisi pung nama bae, Tuhan Allah 
sonde lupa dia pung sala. ” 

11 Nanti kalo orang hela bawa sang bosong pi 
tampa urus parkara agama, ko, pi orang pegang 
parenta dong, tagal bosong parcaya sang Beta, 
bosong sonde usa taku mau bela diri karmana. 
12 Te nanti itu waktu ju, Tuhan Allah pung Roh 

yang Barisi ajar kata-kata yang pas ko bosong 
manyao sang dong.” | 


Carita orang kaya yang bodo 


13 Ais itu, satu dari itu orang banya dong tanya 
sang Yesus bilang, “Bapa Guru! Tolong suru beta 
pung kaka ko babagi deng beta botong pung 
bapa pung pusaka.” 

14 Ma Yesus manyao sang dia bilang, “Weh! 
Sapa yang angka sang Beta jadi Hakim ko putus 
bosong dua pung parkara macam bagitu?” 

15 Ais Yesus omong sang itu orang banya dong 
bilang, “Bosong musti ati-ati ko jang saraka. Te 
harta yang banya sonde jamin idop yang aman.” 

16 Ais ju Dia carita satu umpama bilang, “Ada 
satu orang kaya, yang dia pung kabon kasi hasil 
bam-banya. 1” Sampe-sampe dia pung gudang 
dong su sesak, deng dia sonde tau mau bekin 
karmana lai. 18 Ais ju dia putus bilang, “Beta mau 
bekin bagini sa! Beta bongkar buang ini gudang 
lama dong, ko kasi bangun yang lebe besar, ais 
simpan beta pung kabon pung hasil deng samua 
harta milik laen di situ. 19 Kalo su bagitu, nanti 
beta omong deng beta pung diri sandiri bilang, 
“We! Gudang su ponu! Makanan su cukup ko 
makan sampe taon-taon. Jadi makan-minum 





12:12 x Mateos 10:19-20; Markus 13:11: Lukas 21:14-15 

ena-ena deng goyang kaki sanang-sanang suda! ” 
20 Ma Tuhan Allah kasi tau sang dia bilang, ‘Woi! 
Lu bodo, é! Ini malam ju, lu mati. Ais sapa yang 
dapa lu pung gudang pung isi samua?” 

21 Jadi bagini! Orang bisa sa kumpul harta 
bam-banya di ini dunya kasi dia pung diri sandiri, 
ma di Tuhan Allah pung pikiran, dia tu, miskin, 
tagal sonde babae deng Tuhan.” 


Parcaya sa sang Tuhan Allah 
(Mateos 6:25-34) 


22 Ais Yesus ajar tamba sang Dia pung ana bua 
dong bilang, “Bosong sonde usa barepot deng 
bosong pung idop hari-hari soklal mau makan 
apa, ko, mau pake apa. 2? Te kotong pung idop ni, 
lebe dari apa yang kotong makan, deng apa yang 
kotong bapake. 2 Lia coba burung gagak itam 
dong! Dong sonde tanam, sonde koru, sonde ada 
pung gudang ko simpan makanan, ma Tuhan 
Allah piara sang dong. Kalo bagitu, tantu Dia ju 
bisa piara sang bosong, tagal Dia nilei bosong 
lebe dari itu burung dong. 22 Kalo orang badiri 
di muka carmin, ais barepot deng dia pung diri, 
kira-kira dia bisa bekin tamba panjang dia pung 
umur idop, ko? Sonde bisa! 28 Jadi, kalo barepot 
deng hal kici bagitu sonde bawa hasil apa-apa, 
akurang ko bosong masi mau barepot lai deng 
hal yang besar dong? Dia pung ontong apa? 

27 Lia coba bunga utan. Dong sonde karja kabon, 
deng sonde tanun kaen. Ma raja Soleman pung 
pakean paling mewa ju, sonde bisa lawan bunga 
utan pung bagus. J28 Te Tuhan Allah piara rumput 
kici yang sonde ada pung arti, yang cuma idop 
ini hari, ais beso mati, ko orang buang pi dalam 
api. Kalo bagitu, na, Dia ju bisa piara bosong yang 
pung harga lebe dari itu rumput. Jadi akurang ko 
bosong sonde batul-batul bagantong sang Dia? 
29 Bagitu ju, bosong sonde usa barepot soBlal 
makan-minum. Te nanti Tuhan urus. 3? Orang 
yang sonde bagantong sang Tuhan, dong banting 
tulang ko urus itu hal dong samua. Ma bosong 
ni jang bagitu, te bosong pung Bapa di sorga su 
tau samua yang bosong parlu. 21 Kalo bosong kasi 
jalan Tuhan Allah pung karja dolo, nanti Dia ju 
urus ini hal dong kasi bosong.” 


Simpan harta di sorga 
(Mateos 6:19-21) 


32 Ais Yesus sambung lai bilang, “Bosong sama 
ke domba satu kumpul kici yang sonde ada pung 
kuat apa-apa. Ma sonde usa taku! Te bosong 
pung Bapa di sorga tu, Raja Besar. Apa yang Dia 
pung, Dia sanang kasi sang Dia pung ana sayang 








j12:27 #1 Raja-raja dong 10:4-7; 2 Sajara Israel deng 
Yahuda 9:3-6 

dong. 23 Jadi pi jual buang bosong pung barang 
dong, abis dia pung doi pi bagi kasi orang miskin 
dong. Deng bagitu bosong simpan harta di sorga 
di tampa yang aman deng batahan tarus. Pancuri 
sonde bisa pi mancuri ame sang dia. Kakarlak ju 
sonde bisa makan bekin rusak sang dia. 22 Inga 
bae-bae! Bosong pung harta di mana, na, bosong 
pung hati ju ada di situ.” 


Tukang suru-suru yang siap layani siang-malam 


35 Yesus omong lai bilang, “Siang-malam bosong 
musti siap sadia ko layani sang Tuhan. Sama 
ke tukang suru-suru yang mete tunggu dia 
pung tuan ruma pulang dari pesta kawin. Kalo 
bos toki pintu, na, dia bisa buka deng capat. 
k36 (12:35) 27 Kalo bos datang dapa dia pung 
orang karja dong ada batunggu bagitu, tantu 
dong barontong. Te nanti bos sandiri yang kasi 
tunju dia pung hati bae sang dong. Dia pake 
pakean orang karja, ais pi layani itu orang karja 
dong deng makanan ena-ena. 88 Itu orang karja 
dong memang barontong tagal dong layani bos 
deng bae. Biar bos datang jam barapa sa, tenga 
malam ko, amper siang, dong salalu siap. 

39 pikir bae-bae! Kalo ada tuan ruma yang tau 
parsis jam barapa pancuri mau datang, su tantu 

dia sonde kasi sampat ko itu pancuri bongkar dia 
pung ruma. “0 Jadi bosong musti siap salalu, te 
sonde ada satu orang ju yang tau parsis kapan 
Manusia Tulen mau datang kambali.” ! 


Ana bua yang satia, deng 
ana bua yang sonde satia 


(Mateos 24:45-51) 


41 Ais Petrus tanya sang Yesus bilang, “Bapa 
Guru! Bapa pung umpama tadi tu, cuma kana 
sang kotong sandiri sa, ko, kana samua orang?” 

42 Ju Yesus manyao bilang, “Itu umpama kana di 
samua orang yang bekin sama ke kapala urusan 
yang pintar urus deng satia kasi dia pung bos. 
Te nanti dia pung bos angka sang dia ko bagi 
makanan kasi orang karja laen dong. Kalo dia 
rajin bekin iko dia pung tugas bagitu, biar dia 
pung bos datang kapan sa, ma dia salalu ada 
bekin yang batul. Ais dia barontong, tagal dia 
pung bos nanti angka sang dia ko urus dia pung 
harta milik samua. 

43 (12:42) 4 (12:42) 45 Ma calaka kalo itu kapala 
urusan mulai pikir bilang, “Eh! Tantu bapatua 
masi lama baru pulang. Tarus dia mulai papoko 
orang karja laen dong, laki-laki deng parampuan. 
Ais dia dudu makan-minum sanang-sanang 

sampe mabo. 46 Ma satu hari, waktu itu kapala 
urusan sonde sangka apa-apa, takuju sa bos 
pulang. Waktu bos dapa tau itu hal dong, ju itu 
bos langsung papoko sang dia, ais usir buang sang 
dia, ko dapa dia pung bagian di luar sama-sama 
deng orang yang sonde satia bekin iko bos pung 
mau. 

47 Te orang karja yang tau dia pung bos pung 
mau, ma sonde siap bekin iko, ko, sonde mau 
bekin iko, nanti kana hukuman barát. 48 Ma orang 
karja yang karja sala tagal dia sonde tau bos pung 
mau, nanti dia kana hukuman yang sonde barat. 
Te orang yang su tarima banya, dia pung tuntutan 
ju banya. Orang yang tarima karja besar, dia pung 
tanggong-jawab ju besar.” 


Tuhan Yesus pung ajaran bisa 
bekin orang bamalawan 


(Mateos 10:34-36) 


49 Yesus sambung Dia pung omong bilang, “Beta 
datang ko kasi pisa Beta pung orang dari orang 
laen di ini dunya. Itu sama ke orang pake api ko 
bakar buang kotoran. Beta pung suka kalo itu 
api su mulai manyala di mana-mana. >° Ma Beta 
musti pikol sangsara yang barat lebe dolo. Beta 
nanti sangsara batul sampe Beta pung tugas su 

abis. ™>1 Bosong pikir Beta datang bawa dame di 
ini dunya, ko? Sonde! Beta datang ko bekin orang 
dong bakanjar deng bekin orang dong tapica-pica 
tagal Beta pung ajaran. 22 Mulai sakarang orang 
basodara dong tapica-pica. Dalam satu kelu, tiga 
lawan dua, dua lawan tiga. 
53 Papa lawan ana: 
ana lawan papa. 
Mama lawan ana: 
ana lawan mama. 
Mama mantu lawan ana mantu, 
ana mantu lawan mama mantu.” n 


Kanal bae-bae hari susa pung tanda-tanda dong 
(Mateos 16:2-3) 


54 Tarus Yesus omong deng itu orang banya 
dong bilang, “Kalo bosong lia awan tabal muncul 
di sabla barat, bosong omong, 'Ini tanda bilang, 
hujan su mau turun. Memang batul bagitu. 
>> Kalo angin salatan fuu datang, bosong omong, 
“Ini tanda bilang, ini hari panas mati pung!” 
Memang batul bagitu. >€ Woi! Bosong manusia 
muka-balakang yang omong laen bekin laen! 
Bosong pintar kasi mangarti ini bumi deng 
dia pung cuaca pung mau-mau. Ma akurang 

ko bosong sonde mau mangarti Tuhan pung 
mau-mau di ini jaman?” 


Badame deng bosong pung musu dong 
(Mateos 5:25-26) 


37 Yesus omong tamba bilang, “Kalo bosong 
baparkara, akurang ko bosong sonde bisa putus 
sandiri mana yang batul! Lebe bae urus dame 
dolol Jang sampe bosong su sampe di muka 
hakim, ais dia putus ko kasi maso sang bosong 
pi bui. 28 (12:57) 22 Te kalo bagitu, tantu bosong 
sonde bisa kaluar sampe bosong bayar bekin abis 
bosong pung utang yang hakim putus.” 


Kasi tenga idop yang jahat, ko bale 
iko Tuhan pung mau-mau 


13 1 Itu waktu, ada orang kasi tau sang Yesus 
bilang, gubernor Pilatus su bunu barapa 
orang Yahudi dari Galilea waktu dong ada bawa 
korban di Ruma Sambayang Pusat di Yerusalem. 
2 Dengar bagitu, ju Yesus tanya bilang, “Iko 
bosong, kira-kira itu orang yang kana bunu tu, 
dong pung sala ada lebe besar dari samua orang 
Galilea yang laen? Andia ko dong kana hukum 
mati, ko? ? Sonde! Ma kalo bosong sonde kasi 
tenga bosong pung idop yang jahat, ko bale iko 
Tuhan pung mau-mau, bosong ju nanti kana 
ancor buang sama ke dong. 4Ais karmana lai 

deng itu dalapan blas orang yang mati kana 
tendes manara yang rubu di Siloam tempo 

hari tu? Dong pung sala lebe bésar dari samua 
orang laen di Yerusalem, ko? ? Sonde! Ma kalo 
bosong sonde kasi tenga bosong pung idop yang 
pakane'flo, ko bale iko Tuhan pung jalan lurus, 
bosong ju nanti kand ancor buang sama ke dong.” 


Pohon yang sonde babua, sama ke Tuhan pung 
orang yang sonde ada pung hasil 


6 Ais ju Yesus kasi satu umpama bilang, “Ada 
satu orang yang ada pung pohon bua Sdi dia pung 
kabon. Dia maen datang ko maloi coba mau cari 
tau itu pohon su babua, ko balom. Ma itu pohon 
balom babua. ' Ais ju dia suru dia pung tukang 
kabon bilang, 'Su tiga taon ni, beta datang ulang 
kali ko cari ini pohon pung bua, ma beta sonde 
dapa apa-apa. Jadi potong buang sang dia, te ini 
pohon cuma makan tampa sa. 

8 Ma itu tukang kabon manyao bilang, “Bapa 
jang mara. Kasi tempo ini pohon satu taon lai. 
Biar ko beta pacol kuliling sang dia, ais taro pupuk 





013:6 * Bahasa Indonesia pake kata “pohon ara’ dari istila 
bahasa Yunani suke. Ma Alkitab kasi tunju satu pohon di 
sana yang orang biasa makan dia pung bua. Di Indonesia 
sabla timur, orang sonde makan 'pohon ara' pung bua. Jadi 
'pohon ara' di Alkitab bahasa Indonesia, sonde sama ke 
kotong pung pohon ara di sini. 

ko bekin subur sang dia. ? Kalo taon datang ini 
pohon babua, na, bae. Ma kalo sonde, na neu, 
potong buang sang dia sa.” 


Tuhan Yesus bekin bae parampuan balakang 
bongko, kana deng hari sambayang 


10 Satu kali, pas deng orang Yahudi pung hari 
sambayang, Yesus pi ajar di ruma sambayang. 
11 Di situ ada satu parampuan yang dia pung 
balakang su bongko dalapan blas taon, tagal 
setan pung bekin. Dia sonde bisa badiri lurus. 
12 Yesus dapa lia itu parampuan ju, Dia pange 
ame sang dia, ais omong bilang, “Mama! 
Sakarang mama su bae.” 13 Ju Yesus taro tangan 
di itu parampuan. Takuju, dia pung balakang 
bongko tu lurus memang. Ju dia minta tarima 
kasi, deng puji-puji sang Tuhan Allah. 

14Ma itu kapala ruma sambayang mara, 
tagal Yesus bekin bae orang kana deng hari 
sambayang. Ju dia kasi tau orang banya dong 
bilang, “Satu minggu ada anam hari karja. Jadi 
lebe bae orang saki dong datang di itu hari-hari 
karja sa, ko cari orang bekin bae sang dong. Jang 
datang di hari sambayang!” P 





P13:14 H Kaluar dari Masir 20:9-10; Carita Ulang soBlal Jalan 
Idop 5:13-14 

15 Ma Yesus manyao sang dia bilang, “Heh! 
Orang muka-balakang. Di hari sambayang bosong 
ju karja, to?! Te bosong pi kasi lapas bosong 
pung sapi deng keledai ko kasi minum sang dong, 
wuang?! 16 Ini mama ni, bali Abraham pung 
turunan, sama ke kotong. Setan dong pung bos 
su ika sang dia 18 taon. Kalo Beta lapas sang dia 
kana deng hari sambayang, na, sala ko?” 

17 Dengar bagitu, ju Yesus pung musu dong 
malu. Ma itu orang banya dong sanang deng Dia 
pung karja yang bagus dong. 


Tuhan Yesus kasi umpama 
soklal biji yang paling kici 


(Mateos 13:31-32; Markus 4:30-32) 


18 Ju Yesus sambung Dia pung omong lai bilang, 
“Kira-kira Beta banding Tuhan pung orang dong 
sama ke apa, é? 19 Mula-mula dong cuma sadiki 
sa, ma lama-lama dong tamba banya. Dong tu 
mulai sama ke biji yang kici ana sa. Orang tanam 
sang dia di kabón. Ais ju dia idop ko jadi pohon 
bésar. Tarús burung dong datang basarang di dia 
pung cabang dong.” 


Tuhan Yesus kasi umpama soPlal ragi 
(Mateos 13:33) 


20 Ais Yesus omong lai bilang, “Kira-kira Beta 
banding Tuhan pung orang dong deng apa lai, 

é? 21 Dia sama ke ragi yang parampuan ame ko 
campor deng tarigu dua sak, 9ko bekin banya 
roti. Ju itu tarigu samua reis sampe besar, tagal 
itu ragi yang sadiki ana. Tuhan pung orang dong 
ju pangaru tamba luas bagitu.” 


Sorga pung pintu kici ana 
(Mateos 7:13-14, 21-23) 


22 Ais itu, Yesus dong mulai jalan pi kota 
Yerusalem. Iko-iko jalan, Dia singga-singga di kota 
deng kampong ko ajar orang. 28 Di satu tampa, 
ada satu orang tanya sang Dia bilang, “Bapa 
Guru! Kira-kira cuma sadiki orang sa yang bisa 
dapa salamat, ko?” 

24 Dia manyao bilang, “Sorga pung pintu maso 
tu, kici. Jadi pasang kaki ko bosong bisa maso iko 
situ. Te ada banya orang yang mau coba maso, 
ma sonde bisa. 22 Kalo tuan ruma su konci pintu, 
nanti bosong badiri di luar ko toki-toki pintu, 
deng bakleki minta tolong bilang, “Bos! Buka 
pintu dolo!' 

Ma nanti dia manyao bilang, “Bosong tu, sapa? 
Beta sonde kanal sang bosong!' 

26 Tarus bosong bilang, “Mana bisa bos sonde 
kanal sang botong? Botong yang biasa dudu 





913:21 f Bahasa Yunani bilang tarigu 3 sata. Satu sata, kira- 
kira 12 liter. Jadi 3 sata, 36 liter tarigu. 


LUKAS 13 163 


makan-minum deng bos. Bos ju biasa ajar sang 
botong di botong pung istraat dong’ 

27 Ju nanti dia manyao bilang, Beta su bilang 
tadi, beta sonde kanal sang bosong! Bosong ni, 
manusia tukang bekin jahat sa. Iskarobis dari 
sini! " 

28 Ais nanti kalo Tuhan Allah putus samua orang 
pung parkara, bosong manangis makarereu deng 
makan gigi sa. Te bosong dapa lia bari Abraham, 
bali Isak, bali Yakob deng Tuhan Allah pung 
jubir samua su maso dudu di dalam sorga. Ma 
bosong kaná usir buang pi luar sa. S2? Nanti 
manusia datang dari dunya pung ujung-ujung, 
dari matahari nae sampe matahari turun: dari 
utara sampe salatan, ko dudu makan rame-rame 
di Tuhan Allah pung istana. 80 Tanda bae-bae ini 
hal: nanti kalo Tuhan putus samua orang pung 
parkara, ada yang orang dolu sangka dia orang 
kici sa, ma dia dapa hormat besar. Deng ada 
yang orang dolu bilang, dia orang besar, padahal 
Tuhan anggap dia orang kici sa.” Y 





"13:27 H Lagu Puji dong 6:9 

Tuhan Yesus jato kasian sang 
kota Yerusalem pung isi 


(Mateos 23:37-39) 


31 jtu waktu, ada barapa orang Farisi datang 
mangada sang Yesus, ais kasi tau bilang, “Lebe 
bae, Bapa Guru ondor jao-jao pi tampa laen, te 
raja Herodes mau bunu sang Bapa.” 

32 Jy Yesus manyao bilang, “Heh! Bapatua tu, 
sama ke musang licik! Bosong pi kasi tau sang dia 
bilang, “Beta ada usir setan deng bekin bae orang 
saki dong ini hari deng beso. Dia pung lusa, baru 
Beta pung karja su abis. Biar karmana ju, Beta 
masi mau karja sadiki lai dalam Beta pung jalan 
pi Yerusalem. Te orang Yerusalem dong yang suka 
bunu Tuhan Allah pung jubir dong. 

33 (13:32) 34 Aduu, orang Yerusalem dong, é! 
Bosong ni yang maen bunu Tuhan Allah pung 
jubir dong, deng lempar bekin mati utusan yang 
mau datang tunju Tuhan pung jalan sang bosong. 
Su ulang kali Beta mau kumpul jaga bosong ko 
pele ame sang bosong dari jahat, sama ke ayam 
mai yang mau tutu ame dia pung ana dong di 
bawa dia pung sayap. Ma bosong sonde mau. 

35 Sakarang Tuhan su sonde toe lai bosong pung 
ruma sambayang. Ais beso-lusa dia su kosong. 
Nanti bosong sonde akan lia sang Beta lai, sampe 
bosong mangaku bilang, 

“Tuhan Allah kasi berkat sang orang yang 
datang bawa Tuhan pung nama, 
tagal Tuhan su utus sang Dia!” Y 


Tuhan Yesus bekin bae orang, 
kana deng hari sambayang 


14 1 Satu kali, kana deng hari sambayang, 
orang partei agama Farisi pung kapala 
satu undang sang Yesus ko datang makan di dia 
pung ruma. Dia dudu makan, ma ada orang yang 
mamaklu sang Dia ko mau lia Dia mau bekin apa 
kana deng hari sambayang. 2 Itu waktu, ada satu 
orang saki bere-bere yang ada iko dudu di situ. 
3 Ais Yesus tanya sang ahli hukum Yahudi deng 
orang Farisi yang ada iko dudu makan di situ 
bilang, “Iko bakli Musa pung atoran, bole bekin 
bae orang saki, kana deng hari sambayang, ko 
sonde?” 

4 Ma sonde ada satu orang yang buka mulu. Ju 
Yesus sonto itu orang saki, ais dia bae memang. 
Tarus Yesus suru sang dia ko pulang. ? Ais itu, 
Yesus tanya sang dong lai bilang, “Kalo ada ana 
yang jato maso pi dalam parigi, kana deng hari 
sambayang, bosong pi hela kasi kaluar sang dia, 
ko sonde? Kalo sapi yang jato, bosong kasi tenga, 
ko, hela kasi kaluar? Tantu bosong hela kasi 

kaluar. Naa, itu dia pung arti bilang, bosong su 
karja, to!” W 

6 Dengar Yesus omong bagitu, sonde ada satu 
orang ju yang bisa manyao sang Dia. 


Jang cari-cari muka 


7 Itu waktu, Yesus ada lia-lia orang yang datang 
makan pesta di itu ruma. Ada banya orang yang 
pili tampa di muka, ko pi dudu di situ. Lia bagitu, 
ju Dia omong bilang, 8 “Ati-ati, ó! Kalo orang 
undang sang bosong pi pesta kawin, na, jang pi 
cari tampa dudu di orang besar dong. Te jang 
sampe tuan pesta ada undang tamu yang lebe 
panting. ? Kalo bagitu, tuan pesta nanti datang 
omong sang lu bilang, Jang mara, €! Bapa tolong 
pinda pi balakang dolo, te beta su sadia ini korsi 
kasi ini orang besar ni. Ju lu bangun kasi tenga itu 
korsi deng malu, ko pi dudu di balakang. 10 Jadi, 
kalo lu dapa undangan, na, pi dudu sa di korsi 
paling balakang. Nanti kalo tuan pesta dapa lia 
sang lu, ju dia datang bilang, “Eh, Pak! Mari ko 
dudu di muka sini sa. Deng bagitu bosong dapa 
hormat di muka tamu samua. “11 Te orang yang 
angka-angka diri, nanti Tuhan kasi jato sang dia. 





W14:5 H Mateos 12:11 

Ma orang yang bekin diri sama ke orang kici, 
nanti Tuhan angka nae sang dia.” Y 

12 Ais itu, Yesus omong deng itu tuan ruma 
bilang, “Laen kali, kalo pak bekin pesta, na, jang 
undang pak pung kelu deng taman orang kaya 
dong sa! Te dong pasti bisa undang balas sang 
pak. 13 Ma kalo pak bekin pesta, na, undang 
orang miskin, orang kaki hela, orang yang sonde 
bisa jalan, deng orang buta dong. 14 Tantu dong 
sonde bisa balas sang pak. Ma kalo pak undang 
sang dong, Tuhan Allah yang balas. Nanti kalo 
Dia kasi idop kambali orang parcaya yang su mati 
dong, Dia sonde lupa pak pung bae.” 


Umpama soal pesta besar 
(Mateos 22:1-10) 


15 Dengar bagitu ju, ada orang yang dudu 
satu meja deng Yesus angka omong bilang, 
“Paling ontong tu, andia orang yang iko makan 
rame-rame di Tuhan Allah pung istana, 6!” 

16 Yesus manyao sang dia bilang, “Beta carita 
kasi umpama bagini: ada satu orang bekin 
pesta besar. Ju dia undang orang bam-banya. 
17 Waktu pesta su siap, ju dia suru dia pung 
tukang suru-suru ko pi pange orang-orang yang 
kana undang dong bilang, 'Mari, te acara su 

mau mulai. 18 Ma dong samua bekin alasan 
macam-macam ko biar dong sonde bisa datang. 
Satu kasi alasan bilang, “Waa! Beta baru beli ame 
satu kabon, jadi beta musti pi lia coba dolo. Jang 
mara 6! Te beta sonde bisa datang. 19 Ada laen 
yang kasi alasan bilang, “Beta baru beli ame sapi 
bajak lima pasang. Beta ada mau pi coba sang 
dong ni, jadi maBlaf, ó! 20 Yang laen lai bilang, 
‘Beta baru kawin, jadi sonde bisa. 

21 Ais, itu tukang suru-suru pulang ko lapor dia 
pung tuan. Dengar bagitu ju, itu tuan mara mau 
mati. Ais dia parenta itu tukang suru-suru bilang, 
‘Kalo bagitu, lu kaluar ko pi capat-capat! Lu pi di 
samua istraat deng lorong di ini kota, ko undang 
bawa orang kasian, orang kaki hela, orang buta, 
deng orang lumpu dong. 22 Dengar bagitu ju, itu 
tukang suru-suru pi undang itu orang dong. Ais 
dia pulang ko lapor bilang, “Bapa! Dong su datang 
samua, ma tampa kosong masi banya. 

23 Ju itu tuan bilang, “Kalo bagitu, na, lu pi lai 
di kampong-kampong di luar kota, sampe di 
kabon-kabon. Buju-buju sang sapa sa, ko bawa 
datang sang dong, asal bekin ponu ini tampa 
pesta. 24 Dengar, €! Itu orang yang su tola beta 
pung undangan tu, dong sonde dapa rasa ini 
pesta pung enak sadiki ju!” 

Bareken bae-bae dolo, baru iko sang Tuhan Yesus 
(Mateos 10:37-38) 


25 Ais itu, Yesus dong jalan tarus pi Yerusalem. 
Orang banya ada iko sang Dia. Ais Dia mangada 
sang dong, ju Dia omong bilang, ** “Orang yang 
batul-batul mau iko sang Beta, dia musti sayang 
sang Beta lebe dari samua: lebe dari dia pung 
mama-papa, lebe dari dia pung bini-ana, lebe 
dari dia pung adi-kaka, malahan lebe dari dia 
pung diri sandiri. Kalo sonde, itu orang sonde 
pantas jadi Beta pung ana bua. ?2' Te orang yang 
sonde mau pikol sangsara tagal dia iko sang Beta, 
dia sonde pantas jadi Beta pung orang. Orang 
yang mau jadi Beta pung orang, biar orang mau 
bunu bekin mati sang dia ju, ma dia pikol tarus 
dia pung sangsara. 2 

28 Jadi kalo mau iko sang Beta, na, bareken 
bae-bae dolo. Conto ke orang yang mau bangun 
ruma batingkat. Dia musti itong lebe dolo dia 
pung ongkos sampe alus-alus. Jang sampe doi 
sonde cukup. 29 Kalo sonde itong alus-alus, 
mangkali dia baru bekin ruma pung fanderen, 
te doi su abis. Ais orang dong katawa bekin 
malu sang dia, 3° bilang, 'Bosong lia coba itu 

orang dolo! Dia baru bekin fanderen, ma balóm 
apa-apa, te doi su abis. 

31 Conto laen, andia soflal baparang. Raja yang 
mau baparang musti dudu baklitong lebe dolo 
deng dia pung konco dong. Kalo dia cuma ada 
pung tantara 10.000 orang, kira-kira dia bisa 
manang lawan musu 20.000 orang, ko sonde? 
32 Kalo su itong-itong abis, ma nanti dia kala 
parang, na, lebe bae, waktu musu masi jao, 
dia kirim memang utusan ko baklurus dame sa. 
33 Bagitu ju orang yang mau iko sang Beta. Dia 
musti itong pi-datang bilang, dia su siap kasi 
tenga samua-samua, ko sonde? Te kalo sonde, 
itu orang sonde pantas jadi Beta pung ana bua.” 


Orang yang sonde pantas iko sang Tuhan Yesus, 
sama ke garam yang sonde ada pung guna lai 


(Mateos 5:13: Markus 9:50) 


34 Yesus sambung Dia pung omong deng conto 
laen lai bilang, “Garam tu, bae. Kotong pake ko 
bekin enak makanan. Ma kalo garam sonde asin 
lai, dia pung guna apa? Sonde bisa pake sang dia 
lai ko bekin enak makanan. Mau bekin pupuk ju, 
sonde bisa. Kotong angka buang sa. Jadi bosong 
ju musti jadi sama ke garam, ko idop basayang 
deng samua orang. Sapa ada talinga, na, dengar 
bae-bae, ó!” 35 (14:34) 


LUKAS 15 471 


Domba yang ilang 
(Mateos 18:12-14) 


15 1 Itu waktu, orang tukang tagi bea deng 
orang tar laku-laku laen dong, maen 
datang sang Yesus ko mau dengar sang Dia. Ma 
orang Yahudi anggap sang dong tu, orang sonde 
bae. 2 Lia bagitu, ju ada orang Farisi deng guru 
agama Yahudi dong yang mangomek bilang, 
“Cue! Ini orang bataman deng orang tar laku-laku 
dong. Malahan Dia dudu makan deng dong lai!” b 
3 Dengar bagitu ju, Yesus carita kasi sang dong 
ini umpama bilang, * “Andekata dari bosong 
ada satu orang pung domba saratus ekor. Tarus 
ada satu ekor yang ilang. Sakarang itu orang 
musti bekin apa? Tantu dia kasi tenga itu domba 
yang sambilan pulu sambilan ekor di tampa 
yang aman, ais dia pi cari sampe katumu itu 
domba yang ilang tu. ? Kalo dia su katumu itu 
domba, ju dia masala bawa pulang deng sanang. 
6 Sampe di ruma, tarus dia pange dia pung kawan 
dong, ais kasi tau bilang, “Wel Bosong datang 
ko sanang-sanang deng beta dolo! Te beta su 
katumu be pung domba yang ilang! 7 Naa, di 
sorga ju bagitu. Kalo ada satu orang sala yang 
tobat, ais kambali pi Tuhan, sorga pung isi samua 

sanang. Dong lebe sandang tagal ini satu orang 
yang kambali pi Tuhan, dari sambilan pulu 
sambilan orang yang idop lurus, deng sonde ilang 
jalan.” 


Doi perak yang ilang 


8 Ais Yesus carita satu umpama laen lai bilang, 
“Ada satu mama pung doi perak sapulu biji. 
CTau-tau, te ada satu biji ilang. Sakarang dia 
mau bekin apa? Tantu dia pi bakar lampu ais 
loti di mana-mana, deng sapu itu ruma sampe 
di huk-huk, ko cari bae-bae itu doi. ? Waktu dia 
dapa katumu itu doi ju, dia pi pange orang sabla 
ruma dong, ais kasi tau bilang, “Wel Bosong 
datang ko sanang rame-rame deng beta dolo! Te 
beta su dapa kambali beta pung doi yang ilang 
tu! 10 Di sorga ju bagitu. Kalo ada satu orang sala 
yang tobat, ais kambali pi Tuhan, tantu samua 
ana bua di sorga dong sanang mau mati.” 


Ana yang ilang 


11 Ais Yesus sambung Dia pung carita deng satu 
umpama laen lai bilang, “Ada satu bapa deng 
dia pung ana laki-laki dua orang. 12 Satu kali, itu 
ana bungsu kasi tau dia pung bapa bilang, 'Papa! 





“15:8 * Bahasa Yunani tulis bilang 10 drakma. Satu 
drakma, andia tukang pung gaji satu hari. 


LUKAS 15 473 


Bagi kasi beta pung harta pusaka sakarang su!' 
Ju dia pung bapa bagi itu harta kasi dia pung 
ana dua-dua. 13 Sonde lama ju, itu ana bungsu 
jual dia pung bagian. Ais dia bungkus dia pung 
pakean, ju dia barangkat pi negri yang jao. Di 
situ, dia ambur-ambur dia pung doi deng idop 
foya-foya. 14 Waktu dia pung doi abis ju, itu negri 
kana musim lapar yang hebat, sampe dia ju idop 
malarat. 12 Tarus dia pi cari-cari karja. Ais satu 
orang di itu negri tarima sang dia ko suru dia 
karja kasi makan babi. 18 Tagal itu ana tar tahan 
lapar lai, ju dia kapingin makan itu babi dong 
pung makanan. Te sonde ada orang yang mau 
kasi makan sang dia na. 

17 Lama-lama dia mulai pikir pi-datang bilang, 
‘Di beta pung papa pung ruma, samua orang 
karja dong dapa makan sampe kinyang. Padahal 
beta di sini su mau mati lapar sa. 18 Lebe bae, 
beta pulang sa pi di beta pung papa. Ais kasi tau 
sang dia bilang, “Papa! Beta su bekin sala besar 
sang Tuhan deng papa. 1? Beta su sonde pantas 
jadi papa pung ana lai. Biar papa tarima sang 
beta jadi kuli sa di papa pung ruma, ju bae!” 

20 Ais pikir bagitu, ju dia bangun ko pulang pi dia 
pung bapa pung ruma. Dari jao bapatua su dapa 
lia sang dia, ju jato kasian sang dia. Dia turun dari 
ruma ko lari-lari pi sambut dia pung ana yang su 
pulang tu. Ais bapatua palo-ciom sang dia. 

21 Ju itu ana omong deng dia pung bapa bilang, 
‘Papa! Beta su bekin sala besar sang Tuhan deng 
papa. Beta su sonde pantas lai jadi papa pung 
ana. 

22 Ma dia pung bapa langsung parenta dia pung 
orang karja dong bilang, “We! Capat, él Pi ame 
bawa baju yang paling bagus ko kasi pake sang 
dia. Taro cincin di dia pung jari, deng sapatu di 
dia pung kaki. 22Pi hela ame itu sapi paron ko 
horo, te kotong mau bekin pesta rame-rame. 

24 Tagal beta pung ana ni sama ke dia su mati, 
ma sakarang dia su idop kambali. Dia ilang, ma 
sakarang beta su dapa kambali sang dia. Omong 
abis bagitu ju, dong mulai bapesta rame-rame. 

25 Itu waktu, ana sulung sonde ada di ruma, te 
dia ada karja di kabon. Waktu dia pulang, dari 
jao dia dengar orang maen musik deng bafoti 
baronggeng. 25 Ju dia pange ame satu orang 
karja, ais tanya sang dia bilang, 'We! Ada bekin 
rame apa ni? 

27 itu orang karja manyao bilang, “Bos pung adi 
su datang. Jadi bapa suru horo sapi ko bekin 
pesta besar, te dia pung ana su pulang deng 
salamat’ 

28 Dengar bagitu, ju itu ana sulung mara. Dia 
su sonde mau maso pi dalam ruma lai. Tarús dia 
pung bapa pi kokoe sang dia ko maso pi dalam. 


LUKAS 15-16 475 


29 Ma dia maruak bilang, “Papa! Coba pikir dolo! 
Bagini lama ni beta banting tulang karja satenga 
mati sama ke kuli kasar kasi sang papa. Beta 
sonde tau langgar papa pung mau. Biar bagitu 
ju, ma papa balom parna kasi kambing ana satu 
ekor ko beta bekin pesta sanang-sanang deng 
beta pung kawan dong. 30 Ma tau-tau te papa 
pung ana tukang royal ni, pi maen parampuan 
bekin abis papa pung doi. Sakarang dia pulang 
datang, ju papa horo sapi yang paling bagus ko 
bekin pesta besar kasi sang dia. 

31 Ma dia pung papa manyao bilang, Ana 
sayang, é! Dengar bae-bae! Bagini lama lu tenga 
sama-sama deng papa. Samua yang papa pung, 
itu samua ju lu pung. 22 Ma sakarang kotong 
musti bapesta sanang-sanang, tagal lu pung adi 
satu ni. Dolu, sama ke dia su mati, ma sakarang 
dia su idop kambali. Dia ilang, ma sakarang su 
dapa kambali. ” 


Kapala urusan yang lihai 


16 1 Ais Yesus carita tamba satu umpama 

lai kasi Dia pung ana bua dong bilang, 
“Ada satu orang kaya yang kasi karja satu orang 
jadi dia pung kapala urusan. Ma lama-lama 

bos dengar isu bilang, itu kapala urusan mulai 
pakanefilo ko bekin rugi sang dia. 2 Jadi dia pange 
itu kapala urusan, ko kasi tau bilang, 'Lu ni, 

karmana? Beta dengar lu maen pakaneRlo beta 
pung harta. Sakarang lu pi bekin laporan karja ko 
beta pareksa dolo. Te abis itu, beta mau lapas 
buang sang lu: 

3 Dengar bagitu, ju itu kapala urusan pikir 
pi-datang bilang, “Beta su paya ni, ma! Beta mau 
bekin apa sakarang? Cangkul tana, beta sonde 
kuat. Jadi tukang minta-minta ju, beta malu. 

4 Kalo beta su sonde bisa karja di sini lai, beta 
musti cari akal, ko biar orang laen dong masi mau 
tolong tarima sang beta. 

5 Tagal itu, dia mulai pange ame samua orang 
yang ada utang sang dia pung bos. Dia tanya 
orang nomer satu bilang, 'We! Lu ada utang 
barapa sang beta pung bos?” 

6 Itu orang manyao bilang, “Beta ada utang 
minya saitun 4.000 liter: 4 

Ju itu kapala urusan bilang, “Batul. Ini lu pung 
surat utang. Sakarang robe buang su, ais dudu ko 
capat-capat tulis surat utang baru bilang, lu ada 
utang 2.000 liter sa: 

7 Ais dia pi tanya orang nomer dua bilang, “Ko lu 
lai ada utang barapa?’ 





d16:6 * Tulisan bahasa Yunani bilang “100 batos’. Satu 

Dia manyao bilang, ‘Beta utang 1.000 karong 
padi. £ 

Itu kapala urusan kasi tau bilang, “Robe buang 
lu pung surat utang lama tu, abis tulis yang baru 
bilang, 800 karong sa. 

8 Dia bekin bagitu, sampe dia pung bos dapa tau 
dia pung akal. Ma itu bos musti mangaku bilang, 
itu kapala urusan yang jahat tu, memang lihai. 

Naa! Beta kasi tau ini umpama ko bosong 
mangarti bilang, kalo banding deng orang 
parcaya, orang yang sonde parcaya memang lebe 
lihai idop di rakyat sakarang pung teng-tenga. 

9 Jadi bosong pikir coba. Biar orang dunya maen 
kotor pake dong pung harta, ma lebe bae bosong 
pake harta dunya ko tolong orang. Deng bagitu, 
bosong ju dapa taman bam-banya. Biar itu harta 
abis, ma nanti Tuhan sadia tampa kasi bosong di 
sorga. 

10 Kalo orang jujur deng hal kici dong, tantu dia 
ju jujur deng hal besar. Ma kalo orang pakane#lo 
deng hal kici dong, tantu dia ju pakaneflo deng 
hal besar. 11 Kalo orang sonde bisa parcaya sang 
bosong ko urus harta biasa deng hal-hal kici di 
ini dunya, karmana ko Tuhan bisa parcaya sang 
bosong deng hal-hal besar? 12 Kalo bosong sonde 





“16:7 # Tulisan bahasa Yunani bilang '100 koros'. Satu 

bisa urus orang laen pung harta, na, sapa yang 
barani mau kasi harta sang bosong? 

13 Satu tukang suru-suru sonde bisa dengar 
dua tuan. Te nanti dia binci satu, deng sayang 
satu. Ko, dia satia deng satu, ma sonde toe deng 
satu. Bagitu ju deng bosong, te orang sonde bisa 
sayang Tuhan Allah sama-sama deng doi.” f 


Tuhan Yesus omong soPlal doi, soal Tuhan pung 
Kabar Bae, deng soal kawin-cere 


(Mateos 11:12-13, 5:31-32; Markus 10:11-12) 


14 Itu waktu, ada barapa orang Farisi yang 
iko dengar Yesus pung omong tadi tu. Ju dong 
olok-olok sang Dia, tagal dong ada rakus doi. 
15 Ma Yesus manyao bilang, “Weh! Biar bosong 
bekin barisi diri di muka orang, ma Tuhan Allah 
kanal bosong pung hati tu, jahat. Ada banya hal 
yang manusia angka tinggi-tinggi, padahal Tuhan 
Allah anggap itu hal jahat, deng noju sang dong. 

16 Sampe deng Yohanis Tukang Sarani pung 
datang, kotong orang Yahudi idop iko bakli Musa 
deng Tuhan pung jubir dong pung atoran. Ma 
sakarang Tuhan pung Kabar Bae su tasiar pi 
mana-mana. Banya orang ada usaha karas ko 
biar dong idop iko Tuhan pung mau-mau. 817 Biar 

langit deng bumi ilang, ma Tuhan Allah pung 
atoran sadiki ju sonde akan ilang. Satu titi-koma 
ju sonde ilang! h 

18 Orang yang cere buang dia pung bini, ais 
kawin lai deng parampuan laen, dia barsina. 
Ais orang yang kawin deng bini buang, dia ju 
barsina.” | 


Carita orang kaya deng Lasarus 


19 Yesus carita tamba bilang, “Ada satu orang 
kaya. Dia suka pake pakean bagus-bagus 
yang bekin dari kaen alus. Siang-malam dia 
makan-minum ena-ena, deng salalu foya-foya. 
20 Di situ ju ada satu orang malarat. Dia pung 
nama Lasarus. Dia pung badan ponu deng luka 
puruk. Tiap hari dia pung taman dong bawa 
sang dia ko taro di muka itu orang kaya pung 
pintu maso. 21 Dia kapingin dapa makan dari itu 
orang kaya pung makanan sisa dong, ma dia 
sonde dapa apa-apa. Cuma anjing dong datang 
ko lambe-lambe dia pung luka pung nanak. 

22 Ais ju Lasarus mati. Ju Tuhan Allah pung ana 
bua dari sorga datang ame bawa sang dia, ko kasi 
dudu di bali Abraham pung sabla. 





h46:17 # Mateos 5:18 

Sonde lama te itu orang kaya ju mati, ais orang 
dong kubur sang dia. ** Ma dia sonde maso 
sorga. Dia maso pi naraka, sama-sama deng 
banya orang mati. Di situ dia kana siksa deng 
sangsara tarus. Ais satu kali, dia angka muka ju 
dapa lia Lasarus ada dudu sanang-sanang di bai 
Abraham pung sablá. ?4 Ju dia batarea bilang, 
‘Bali Abraham, é! Kasian ame sang beta dolo! 
Suru sang Lasarus cal6p dia pung ujung jari pi 
dalam aer, ko datang bekin basa beta pung ujung 
lida sa ju bae. Te beta sangsara satenga mati di 
api naraka ni!” 

25 Ma Abraham manyao bilang, “Naa! Ana, €! 
Inga bae-bae dolo. Tempo hari, waktu lu masi 
idop di dunya, lu dapa samua yang bae. Ma 
Lasarus cuma dapa susa sa. Jadi sakarang Tuhan 
hibur sang dia di sini, ma lu sangsara. 25 Lebe-lebe 
lai, antara lu deng botong, Tuhan ada taro jurang 
lebar. Jadi orang dari sini sonde bisa pi situ, deng 
orang dari situ sonde bisa datang di sini: 

27 Tarus itu orang kaya minta bilang, “Kalo 
bagitu, na, bali tolong suru Lasarus pi beta pung 
papa pung ruma dolo. 28 Te beta masi ada adi 
laki-laki lima orang di sana. Suru sang Lasarus pi 
kasi inga, ko dong kambali suda pi Tuhan. Biar 
dong mati, na, dong jang maso di ini tampa 
sangsara ni. 

2? Ma Abraham manyao bilang, “Tuhan Allah su 
kasi sang dong bali Musa deng jubir dong pung 
tulisan. Lu pung adi dong bisa baca ulang-ulang, 
ko dong mangarti Tuhan pung mau: 

30 Ma itu orang kaya protes bilang, ‘Bafi 
Abraham, él Itu balom cukup. Dong sonde toe 
Tuhan pung Kata-kata! Musti ada orang mati 
kaluar dari kubur ko pi kasi tau sang dong, baru 
dong tobat, ais mau dengar: 

31 Ma Abraham manyao bilang, “Kalo dong 
sonde mau dengar bali Musa deng Tuhan pung 
jubir dong pung kata-kata, biar orang mati kaluar 
dari kubur ko pi omong deng dong ju, dong sonde 
akan dengar.” 


Tuhan Yesus ajar soflal orang yang 
jato sala, deng yang minta ampon 


(Mateos 18:6-7, 21-22; Markus 9:42) 


17 1 Yesus kasi tau Dia pung ana bua dong 
bilang, “Banya kali ada orang yang jato 
sala, tagal orang laen pung gara-gara. Ma orang 
yang bekin gara-gara tu, yang paling calaka. 2 Kalo 
orang bekin gara-gara sampe ada ana kici yang 
sonde parcaya sang Beta, Tuhan Allah nanti kasi 
hukum barat sang dia. Lebe ringan ika batu besar 
satu di dia pung leher, ais angka buang sang dia 
pi dalam laut. 3 Jadi jaga diri bae-bae ko bosong 
ju jang bekin orang jato sala! Ma kalo lu pung 

sodara bekin sala, na, togor sang dia. Kalo dia 
tobat, ais datang minta ampon, na, lupa buang 
dia pung sala. Í 

4 Kalo lu pung sodara bekin sala tuju kali dalam 
satu hari, tarus dia tobat, ais dia datang tuju kali 
ko minta ampon, na, lu musti lupa buang sang 
dia pung sala tuju kali.” 


Orang musti parcaya Tuhan Allah pung kuasa 


5 Satu hari, Yesus pung ana bua dong “datang 
mangada sang Dia ko minta bilang, “Bapa Guru! 
Botong pung parcaya sonde kuat. Tolong bekin 
kuat tamba botong pung parcaya dolo.” 

6 Ju Yesus manyao bilang, “Kalo bosong ada 
pung parcaya sang Tuhan Allah pung kuasa, biar 
sadiki ana sa, ma bosong bisa parenta ini pohon 
besar bilang, 'Tacabu, ko pinda pi laut! Nanti itu 
pohon iko bosong pung parenta memang.” 


Orang karja yang bae iko dia pung bos pung mau 


7 Ais Yesus omong lai bilang, “Ame conto. Ada 
budak yang pacol tana di kabon, ko, jaga domba 
di padang. Karja abis ju, itu budak pulang pi 
ruma. Sonde mungkin dia pung tuan omong sang 





117:3 4 Mateos 18:15 

dia bilang, “Mari ko kotong dua dudu makan 
sama-sama suda! 8 Sonde! Yang wajar tu, dia 
pung tuan parenta sang dia bilang, “Pi ator meja 
kasi beta dolo. Ais, baru lu makan-minum di 
balakang. ? Kalo itu budak su bekin iko dia pung 
tuan pung mau, bosong kira itu tuan nanti minta 
tarima kasi sang dia, ko? Sonde! 10 Bosong ju 
bagitu. Kalo bosong su karja abis samua yang 
Tuhan su parenta, na, bosong omong bilang, 
'Botong cuma tukang suru-suru sa, yang sonde 
pantas tarima apa-apa. Botong sonde cari-cari 
puji. Botong cuma kasi jalan tugas sa.” 


Tuhan Yesus bekin bae sapulu orang kusta 


11 Waktu Yesus dong ada jalan pi Yerusalem, 
dong sampe di propinsi Galilea deng propinsi 
Samaria pung batas. 12 Waktu dong mau maso 
pi satu kampong di situ, ada sapulu orang kusta 
datang ko mau katumu deng Yesus. Dong badiri 
dari jao. 13 Ais dong batarea rame-rame bilang, 
“Yesus! Tuan! Kasian sang botong dolo!” 

14 Waktu Yesus dapa lia sang dong, ju Dia suru 
bilang, “Bosong pi kasi tunju bosong pung badan 
di kapala agama dolo, ko biar dong pareksa 
bilang, bosong pung kusta tu su ilang, ko balom.” 

Dengar bagitu ju, dong pi. Ma di tenga jalan, 
takuju sa, dong samua bae memang. ' 

15 Dong jalan tarus sanang-sanang. Ma ada 
satu yang kambali pi Yesus. Dia batarea bilang, 
“Puji Tuhan! Te beta su bae!” 18 Ju dia tikam lutut 
ko minta tarima kasi bam-banya sang Yesus. 
(Tau-tau te dia tu, bukan orang Yahudi. Dia orang 
Samaria yang baparkara tarus deng orang Yahudi 
dong.) 

17 Ju Yesus tanya orang dong yang iko sang Dia 
bilang, “Karmana, é? Tadi Beta ada bekin bae 
sapulu orang, to? Yang sambilan dong di mana? 
18 Akurang ko cuma ini orang asing sa yang 
datang kambali ko minta tarima kasi sang Tuhan 
Allah, deng angka puji sang Dia?” 

19 Tarús Dia kasi tau itu orang bilang, “Lu su jadi 
bae tagal lu parcaya batúl-batúl sang Beta. Jadi 
bangun ko pulang deng salamat su!” 


Tuhan Yesus carita soflal hari kiamat, deng 
Dia pung datang kambali 


(Mateos 24:23-28, 37-41) 


20 Satu hari, ada barapa orang Farisi yang 
datang tanya sang Yesus bilang, “Bapa Guru! 
Coba kasi tau dolo! Kapan Tuhan Allah mulai kasi 
jalan Dia pung parenta?” 





47:14 4 Kapala Agama dong pung Atoran 14:1-32 

Ju Yesus manyao bilang, “Bagini! Jang sangka 
Tuhan kasi jalan Dia pung parenta deng tanda 
macam-macam di ini dunya yang orang bisa 
pareksa deng mata biji. Orang sonde dapa bukti 
ko bilang, “Coba lia sini! Te Tuhan Allah ada kasi 
jalan Dia pung parenta di sini!', ko, “Ada di sana!” 
Sonde! Te Dia kasi jalan Dia pung parenta di 
bosong pung teng-tenga dalam orang dong pung 
hati.” 

21 (17:20) 22 Ais Yesus kasi tau Dia pung ana bua 
dong bilang, “Sonde lama lai te Beta, Manusia 
Tulen ni, su sonde sama-sama deng bosong lai. 
Nanti deng hari-hari susa dong, bosong rindu 
mau lia Beta pung datang kambali. Ma Beta 
baldm datang. 22 Ais kalo orang dong datang kasi 
tau bilang, ‘Kristus ada di sini!” ko, “Kristus ada di 
sana! na, bosong sonde usa barepot ko, bacari 
pi-datang, te dong pung omong tu, putar-balek. 
24 Te nanti kalo Manusia Tulen batul-batul datang 
kambali, dia pung tanda talalu jalas, sama ke kilat 
yang bacaya ko bekin langit jadi tarang dari ujung 
pi ujung. 25 Ma Dia ju musti tanggong sangsara 
macam-macam dolo. Deng manusia generasi 
sakarang ni, sonde mau dengar deng mau tola 
buang sang Dia. 28 Ma nanti, kalo Dia mau datang 
kambali, orang dong cuma idop jahat sama ke 

biasa sa, sama ke di Noh pung jaman. ™7 Itu 
waktu, dong ada makan-minum, bekin pesta 
kawin, sampe deng hari Noh maso pi dalam dia 
pung kapal. Ma itu orang dong ju sonde mau 
dengar. Ais takuju sa, banjer besar datang ju 
bekin ancor sang dong samua." 

28 Itu ju sama ke orang-orang yang idop jahat di 
Lot pung jaman. Itu waktu, dong makan-minum, 
badagang, karja kabon, deng kasi bangun ruma, 
deng idop jahat sama ke biasa sa. 2? Ma orang 
dong ju sonde mau dengar. Ais, itu pagi, waktu 
Lot lari kasi tenga kota Sodom, takuju sa, ujan api 
deng balerang jato datang dari langit ko bakar 
buang sang dong samua. ° 

30 Jadi bosong ati-ati, 6! Jang sampe nanti kalo 
Manusia Tulen mau datang kambali, orang dong 
ju cuma idop biasa-biasa sa. Ma takuju sa te Dia 
muncul datang. 21 Itu hari, orang yang ada di 
ruma pung teras, jang maso lai pi dalam ruma ko 
manyimpan. Orang yang ada karja di kabon, jang 
pulang ruma lai ko ame barang. P3? Inga apa yang 





M417:26 & Carita Mula-mula 6:5-8 

117:27 H Carita Mula-mula 7:6-24 

017:29 H Carita Mula-mula 18:20—19:25 

su jadi deng Lot pung bini dolu. Dia mati, tagal 
dia inga dia pung barang di ruma. 9 

33 Orang yang sonde mau iko sang Beta tagal 
sayang dia pung diri, nanti dia pung idop parcuma 
sa. Ma orang yang mau iko sang Beta sampe 
sarakan dia pung idop tagal sayang sang Beta, 
nanti dia dapa salamat, deng idop tarus-tarus 
deng Tuhan Allah. "34 Beta kasi tau memang! 
Waktu Manusia Tulen datang kambali, kalo 
ada dua orang tidor di satu tampa tidor, takuju 
Tuhan angka nae yang satu, deng kasi tenga 
yang satu. 3? Kalo ada dua parampuan mol padi 
sama-sama, nanti Tuhan angka nae yang satu, 
ma kasi tenga yang laen. 36 [Kalo ada dua orang 
karja sama-sama di kabon, nanti Tuhan angka 
nae yang satu, deng kasi tenga yang laen.)” $ 

37 Dengar bagitu, ju Yesus pung ana bua dong 
tanya sang Dia bilang, “Bapa Guru! Nanti itu 
samua jadi di mana?” 

Ju Yesus buang bahasa bilang, “Bagini. Kalo 
bosong lia burung tukang makan bangke dong 
tarbang bakumpul pi mana, bosong su tau itu 
jadi tanda bilang, pasti dong ada makan bangke 





917:32 H Carita Mula-mula 19:26 

"17:33 H Mateos 10:39, 16:25; Markus 8:35; Lukas 9:24; 
Yohanis 12:25 

“17:36 + Ayat 36 sonde ada dalam tulisan bahasa Yunani 

di itu tampa.” [Deng maksud tasambunyi, nanti 
kalo Kristus datang kambali, dia pung tanda dong 
talalu jalas, kalo orang tau baca.) 


Carita soal janda satu, deng 
hakim yang sonde bae 


18 1 Satu kali, Yesus ajar Dia pung ana bua 
dong pake umpama, ko dong sambayang 
sonde putus-putus, deng sonde ilang samangat. 
Dong musti parcaya tarus sang Tuhan. * Dia 
pung carita bagini: “Di satu kota ada satu hakim 
yang sonde toe sang Tuhan Allah. Dia sonde 
nodek sang sapa-sapa ju. 3 Di situ ju ada satu 
mama janda yang maen datang di itu hakim ko 
minta bilang, “Bapa hakim! Putus dolo beta pung 
parkara deng batul, o!' 

4 Mula-mula itu hakim sonde paduli deng itu 
janda. Ma lama-lama dia bosan dengar sang dia. 
Ais dia dudu pikir bilang, “Memang beta ni sonde 
toe sang Tuhan Allah, lebe-lebe deng manusia. 
> Ma ini janda su bekin pusing sang beta. Tagal 
itu, lebe bae beta putus dia pung parkara deng 
fer dolo. Kalo sonde, nanti dia maen datang bekin 
cape sang beta tarús. 

6 Naa, bosong pikir coba itu hakim jahat pung 
omong tu. ' Kalo lama-lama dia su tolong itu 
janda, tantu Tuhan Allah ju mau tolong Dia pung 
orang yang sambayang siang-malam ko minta 

tolong sang Dia. Ma Tuhan sonde tunda-tunda. 

8 Te Dia urus dong pung parkara deng capat. Naa, 
Beta mau tanya bagini: kalo Beta, Manusia Tulen 
ni, su datang kambali, kira-kira Beta masi bisa 
katumu deng orang parcaya di bumi, ko sonde?” 


Orang Farisi satu deng tukang 
tagi bea satu pi sambayang 


9 Yesus carita tamba satu umpama soal orang 
yang pung parcaya diri tinggi, deng suka pandang 
enteng orang laen. Dia carita bilang, 10 “Ada dua 
bapa pi sambayang di Ruma Sambayang Pusat. 
Yang satu, orang dari partei agama Farisi; yang 
satu lai, tukang tagi bea. (Orang Yahudi dong 
anggap orang Farisi dong, orang suci. Ma dong 
anggap tukang tagi bea dong, orang sonde bae. | 
11 Sampe di ruma sambayang ju, itu orang Farisi 
badiri sandiri ko sambayang bilang, “Tarima kasi 
Tuhan, te beta ni, orang bae. Beta sonde jahat ke 
orang laen dong. Beta sonde jadi pancuri. Beta 
sonde parakus. Beta sonde maen serong. Tarima 
kasi, Tuhan, te beta ju sonde jahat ke ini tukang 
tagi bea ni. 12 Beta rajin puasa satu minggu dua 
kali. Deng beta salalu kasi perpuluhan dari samua 
yang beta dapa. Itu orang Farisi sambayang 
bagitu. 

13 Ma itu tukang tagi bea badiri jao-jao di 
balakang. Dia sonde barani angka muka ko lia 

pi langit. Dia cuma sambayang tondo kapala 
deng hati ancor bilang, “Ee! Tuhan Allah. Kasian 
sang beta, manusia bardosa nil Kasi ampon sang 
beta!” 

14 Naa, waktu itu dua orang pulang pi dong 
pung ruma, kira-kira sapa yang babae deng 
Tuhan Allah? Itu orang Farisi yang sombong, 
ko, itu orang tagi bea? Pasti Dia tarima bae itu 
tukang tagi bea yang randa hati. Ma Dia sonde 
toe sang itu orang Farisi. Te Tuhan Allah kasi jato 
orang sombong, ma Dia angka nae orang yang 
randa hati.” t 


Tuhan Yesus omong kasi berkat sang ana-ana 
(Mateos 19:13-15: Markus 10:13-16) 


15 Satu kali, orang dong ada koko bawa dong 
pung ana mea pi Yesus, ko biar Dia taro tangan 
deng omong kasi berkat sang dong. Lia bagitu, ju 
Yesus pung ana bua dong togor sang itu orang 
dong. 18 Ma Yesus sambut ame itu ana-ana dong 
datang sang Dia. Ais Dia togor Dia pung ana bua 
dong bilang, “Kasi tenga ko itu ana kici dong 
datang sang Beta. Bosong jang palang sang dong. 
Inga bae-bae! Te orang yang mau jadi Tuhan Allah 
pung orang, dia musti bagantong sang Tuhan 

Allah, sama ke ana kici bagantong sang dong 
pung mama deng papa.” 


Orang kaya yang kapingin maso sorga 
(Mateos 19:16-30; Markus 10:17-31) 


17 (18:16) 18 Satu kali, ada orang Yahudi pung 
orang besar satu datang tanya sang Yesus bilang, 
“Bapa Guru yang terhormat! Beta musti bekin 
karmana ko biar beta tau parsis bilang, beta bisa 
maso sorga ko idop tarus deng Tuhan Allah?” 

19 Ju Yesus manyao bilang, “Akurang ko lu sapa 
sang Beta bilang, “yang terhormat”? Cuma satu 
sa yang terhormat, andia Tuhan Allah sa. 20 Naa! 
Lu su tau, to, Tuhan Allah pung atoran dari dolu 
bilang: 

Jang barsina: 

jang bunu orang: 

jang pancuri, 

jang jadi saksi putar-balek, 

deng kasi hormat sang lu pung mama deng 
papa.” Y 

21 itu orang manyao bilang, “Batul, Bapa! Beta 
su iko itu atoran dong mulai dari beta masi kici.” 

22 Dengar bagitu, ju Yesus bilang, “Bae! Ma lu 
masi kurang satu hal. Andia, sakarang lu pulang 

ko jual lu pung harta samua. Ais itu, pi bagi-bagi 
itu doi kasi orang malarat dong. Ais itu, baru lu 
datang kambali ko iko sang Beta. Te nanti Tuhan 
Allah balas kasi lu harta di sorga.” 23 Dengar 
bagitu, ju itu orang pung hati susa, te dia kaya 
mau mati. 

24 Lia dia pi deng hati ancor, ju Yesus kasi tau Dia 
pung ana bua dong bilang, “Orang kaya memang 
paling susa maso sorga. 25 Kotong banding deng 
hal laen. Memang sonde mungkin binatang onta 
yang besar bisa maso pi dia pung kandang lewat 
lobang jarom. Bagitu ju orang yang cuma harap 
dia pung harta, ma sonde harap sang Tuhan, 
sonde mungkin dia bisa maso sorga.” 

26 Orang yang dengar Yesus omong bagitu dong, 
tanya sang Dia bilang, “Kalo memang susa kasi 
orang kaya bagitu, na, orang macam karmana 
bisa dapa salamat?” 

27 Yesus manyao bilang, “Buat manusia, 
memang banya hal sonde mungkin. Ma buat 
Tuhan Allah samua bisa jadi.” 

28 Ju Petrus sambung bilang, “Papa! Botong su 
jalan kasi tenga botong pung harta samua, ko iko 
sang Papa. Ma botong nanti dapa apa?” 

29 Yesus manyao bilang, “PeRu! Dengar bae-bae! 
Orang yang kasi tenga dia pung ruma, dia pung 
bini, dia pung adi-kaka, dia pung orang tua, ko, 
dia pung ana-ana, tagal dia kasi jalan tugas dari 

Tuhan Allah, 30 pasti dia tarima kambali lebe 
banya di ini dunya. Ais kalo ini dunya su kiamat, 
dia ju dapa idop tarus deng Tuhan Allah.” 


Su tiga kali Tuhan Yesus omong Dia pung mati 
(Mateos 20:17-19; Markus 10:32-34) 


31 Yesus bawa Dia pung ana bua dua blas orang 
ko pi omong sandiri deng dong bilang, “Bosong 
samua su tau bilang, sakarang kotong ada jalan 
pi kota Yerusalem. Sampe di sana, samua hal 
yang Tuhan pung jubir dong su tulis dolu soPlal 
Manusia Tulen tu, nanti jadi parsis ke apa yang 
dong su tulis. 32? Nanti dong sarakan sang Beta pi 
orang asing dong yang sonde parcaya sang Tuhan 
Allah. Ais dong olok-olok sang Beta, bekin hina 
macam-macam sang Beta, buang luda sang Beta, 
33 firuk sang Beta, abis bunu bekin mati sang 
Beta. Ma dia pung lusa, Beta idop kambali.” 

34 Dengar Yesus pung omong bagitu, Dia pung 
ana bua dong bingung, tagal dong balom bisa 
tangkap itu kata-kata pung arti. 


Tuhan Yesus bekin bae orang buta satu 
(Mateos 20:29-34: Markus 10:46-52) 


35 Waktu Yesus dong su mau maso pi kota 
Yeriko, ada satu orang buta yang ada dudu 
minta-minta di jalan pung pinggir. 38 Waktu dia 

dengar orang banya dong lewat di situ ju, dia 
tanya bilang, “We! Ada apa ni?” 

37 Ju orang kasi tau sang dia bilang, “Yesus, dari 
Nasaret, ada lewat di sini.” 

38 Dengar bagitu, ju itu orang buta batarea 
karas-karas bilang, “Yesus! Raja Daud pung 
turunan, é! Kasian ame sang beta dolo!” Y 

39 Orang yang jalan di muka Yesus togor sang 
dia ko suru diam. Ma dia baRleki-eki tamba kuat 
lai bilang, “Raja Daud pung turunan, é! Kasian 
sang beta dolo!” 

40 Waktu Yesus dengar bagitu, ju Dia badiri. 
Ais Dia suru orang pi hela bawa itu orang buta. 
Sampe di Dia pung muka ju, Yesus tanya sang dia 
bilang, 41 “Lu mau Beta bekin apa kasi sang lu?” 

Dia manyao bilang, “Bapa! Beta minta ko beta 
bisa dapa lia.” 

42 Yesus manyao sang dia bilang, “Bae. Tagal 
lu parcaya bilang, Beta bisa bekin bae sang lu, 
jadi sakarang lu su bisa dapa lia.” 48 Takuju sa, itu 
orang pung mata buta su bae memang. Ju dia 
iko sang Yesus deng puji-puji sang Tuhan Allah. 





V18:38 * Ada pung banyak pangkat yang tunju sang Mesias, 
ko, Kristus. Conto ke: Manusia Tulen, Tuhan Allah pung Ana, 
deng laen-laen. 'Raja Daud pung turunan' ju satu pangkat 
kasi ‘Kristus’. Deng bagitu, ini orang buta mangaku bilang, 
Yesus tu, Kristus. 

Samua orang yang lia bagitu, ju angka nae puji 
sang Tuhan. 


Tuhan Yesus katumu satu 
tukang tagi bea, nama Sakeos 


19 1 Ais Yesus dong maso iko kota Yeriko, ko 
dong mau jalan tarus. 2 Di situ ada satu 
kapala tukang tagi bea kasi pamarenta Roma. 
Dia pung nama Sakeos, deng dia orang kaya. 

3 Waktu dia dengar Yesus ada mau lewat, ju dia 
kapingin lia sang Yesus. Ma dia sonde bisa dapa 
lia deng bae, tagal orang talalu banya makarubu 
sang Yesus, deng dia pung badan talalu pende. 
4 Andia ko dia lari-lari lebe dolo, ais nae pi atas 
satu pohon di jalan pung pinggir, yang Yesus mau 
lewat. W 

3 Sampe di bawa itu pohon, ju Yesus lia pi atas. 
Ais Dia pange sang Sakeos bilang, “Sakeos! Mari, 
turun su! Capat, te ini hari beta mau manumpang 
di lu pung ruma.” 

6 Sakeos taheran-heran. Ju dia turun capat- 
capat, ais bawa sang Yesus pi dia pung ruma. 
Dia pung hati sanang mau mati. ' Ma ada banya 
orang mangomek bilang, “Cue! Sakeos ni, orang 





W19:4 “ Tulisan bahasa Yunani bilang ini pohon 

tar bae! Akurang ko Yesus maso pi manumpang 
di dia pung ruma?! Samua orang su tau na!” 

8 Sampe di ruma ju, Sakeos badiri di Yesus pung 
muka, ais omong bilang, “Bapa Guru! Mulai ini 
hari beta bagi dua beta pung harta samua, ko 
kasi satu bagian pi orang malarat dong. Kalo beta 
parna tagi pajak lebe-lebe, beta bayar kambali 
sang dong ampa kali lipat.” 

9 Yesus manyao bilang, “Bae. Ini hari Tuhan 
Allah su kasi salamat sang lu deng lu pung kelu 
samua, tagal lu parcaya sang Tuhan sama ke bali 
Abraham. 19 Te Tuhan Allah utus sang Beta jadi 
Manusia Tulen di ini dunya. Beta datang ko cari 
orang yang su serong dari Tuhan pung jalan, ko 
kasi salamat sang dong.” * 


Carita sotlal budak yang ator 
bae-bae dia pung tuan pung doi 


(Mateos 25:14-30) 


11 Itu waktu, ada banya orang yang iko dengar 
sang Yesus. Dong su mau deka-deka deng kota 
Yerusalem. Dong ju sangka Dia su mau kasi jalan 
Tuhan Allah pung parenta di situ, sama ke satu 
raja. Ais Yesus carita kasi sang dong satu umpama 
lai, 12 bilang, “Ada satu orang besar. Dia mau 
barangkat pi luar negri, ko dong lantik sang dia 

jadi raja. Ais itu, baru dia mau kambali lai jadi 
raja di dia pung negri sandiri. 18 Waktu dia su siap 
mau jalan, dia pange dia pung orang karja sapulu 
orang, ais kasi sang dong satu orang satu doi mas. 
YDia parenta bilang, 'Bosong pake ini doi jadi 
modal. Te nanti kalo beta pulang, bosong lapor 
bosong su ontong barapa. Ais ju dia barangkat. 

14 Ma dia pung rakyat dong binci sang dia. Jadi 
dong kirim utusan pi sana ko kasi tau bilang, 
‘Botong sonde mau ini orang pegang parenta kasi 
botong’ 

15 Biar bagitu ju, ma dong lantik sang dia di 
sana. Ais ju dia pulang. Sampe di dia pung ruma, 
ju dia pange ame itu orang karjá sapulu orang 
dong, ais tanya sang dong bilang, “Bosong su 
ontong barapa dari itu doi mas yang beta kasi 
sang bosong tu?’ 

16 Orang karja partama lapor bilang, “Bapa raja! 
Beta su dapa ontong sapulu kali dari modal yang 
beta tarima!’ 

17 Ju raja kasi tau sang dia bilang, ‘Bagus! Lu ni, 
orang karjá yang bae. Tagal beta bisa parcaya 
sang lu deng hal kici dong, andia ko sakarang 
beta angka sang lu ko parenta sapulu kota. 





Y19:13 + Tulisan bahasa Yunani bilang dia kasi dong, “10 

18 Tarus, orang karja nomer dua lapor bilang, 
“Bapa raja! Beta dapa ontong lima doi mas dari 
modal yang beta tarima. 

19 Ais, itu raja puji sang dia bilang, “Bagus! Kalo 
bagitu, beta angka sang lu ko parenta lima kota. 

20 Ma orang karja nomer tiga bawa pulang dia 
pung doi mas. Ais dia kasi tau bilang, “Ini bos 
pung doi! Beta bungkus, ais sambunyi sang dia 
bae-bae ko jang ilang. 21 Beta bekin bagitu, tagal 
beta taku. Beta tau bapa ni orang karas. Te bapa 
suka ame apa yang bukan bapa pung, deng ketu 
ame apa yang bapa sonde tanam: 

22 Dengar bagitu, ju raja masparak sang dia 
bilang, 'Lu ni, kurang ajar! Lu pung omong su 
hukum lu pung diri sandiri. Lu kira beta ni orang 
karas, yang ame apa yang bukan beta pung, deng 
ketu apa yang beta sonde tanam. 23 Kalo bagitu, 
na, akurang ko lu sonde pi simpan ini doi di bank? 
Ko biar waktu beta pulang, beta bisa dapa dia 
pung bunga. Biar sadiki ju bae: 

24 Tarus, itu raja suru orang laen dong di situ 
bilang, 'Ame dia pung doi tu, ko sarakan kasi 
orang karja yang dapa ontong sapulu tadi. 

25 Ma dong protes bilang, “Pak! Itu orang su 
dapa cukup. Akurang ko mau ame dari orang 
yang pung sadiki, ko kasi tamba sang dia lai?’ 

26 Ma itu raja manyao bilang, “Pikir bae-bae! Te 
orang yang pintar urus apa yang orang su parcaya 

kasi dia, nanti dia dapa tamba lai. Ma orang yang 
malas urus, nanti dong ame bekin abis apa yang 
dia pung. 227 Naa! Sakarang bosong pi tangkap 
beta pung musu dong yang sonde suka beta jadi 
raja di sini. Bawa sang dong datang di sini, ais 
bunu sang dong samua di beta pung muka. Pi 
sul” a 


Tuhan Yesus maso pi kota Yerusalem 
(Mateos 21:1-11; Markus 11:1-11; Yohanis 12:12-19) 


28 Yesus carita abis ju, dong jalan tarus pi 
Yerusalem. Yesus ada jalan di muka. 22 Waktu 
su mau deka-deka deng dua kampong, andia 
Betfage deng Betania, yang ada di gunung Saitun 
pung pinggir, ju Dia suru Dia pung ana bua dua 
orang ko jalan lebe dolo. 39 Dia suru sang dong 
bilang, “Bosong dua pi kampong yang di muka 
tu. Nanti bosong dapa lia satu keledai ana ada 
taklika di situ. Orang balom parná nae sang dia. 
Bosong buka dia pung tali ko hela bawa datang di 
sini. 31 Ma kalo ada yang tanya bilang, “Akurang 
ko bosong buka itu keledai pung tali?” na, kasi 
tau sang dong bilang, ‘Botong pung Bos ada mau 


RU 


pake sang dia. 

32 Ais dong dua pi, ju katumu itu keledai ana, 
sama ke Yesus pung omong. 22 Waktu dong ada 
lapas itu keledai ana pung tali, ju dia pung tuan 
tanya sang dong bilang, “Akurang ko bosong 
lapas ini binatang?” 

34 Ju dong manyao bilang, “Botong pung Bos 
ada mau pake.” 35 Itu tuan tarima bae, ais dong 
dua hela bawa itu keledai ana pi sang Yesus. 
Dong buka dong pung salimut di itu keledai ana 
pung balakang. Ju dong kasi nae Yesus pi atas. 
b36 Orang banya ju ame dong pung salimut deng 
salendang, ais buka di jalan, ko sambut sang 
Yesus sama ke tarima orang besar. 37 Waktu Dia 
mulai jalan turun dari gunung Saitun, ju itu orang 
banya deng Dia pung ana bua dong mulai baleki 
puji-puji sang Tuhan Allah, tagal samua tanda 
kuasa yang dong su lia tu. 38 Dong baBleki bilang, 

“Dia ni, Raja yang Tuhan Allah utus datang! 

Tuhan Allah kasi berkat sang Dia! 
Sakarang manusia su bisa badame deng 
Tuhan di sorga. 
Puji sang Tuhan yang dudu parenta di langit 


yang paling tinggi.” “ 





b19:35 # Di sana, orang besar nae kuda, ma orang kici nae 
keledai. Tuhan Yesus nae keledai tu, jadi tanda Dia pung 
randa hati. Di Sakaria 9:9, ju ada satu janji yang bilang 
orang IsraRlel pung raja nanti mau datang nae keledai. 

39 Ma ada orang Farisi di itu orang banya dong 
pung teng-tenga. Dong lapor sang Yesus bilang, 
“Bapa Guru! Togor ko dong jang batarea bagitu, 
te ini su talalu!” 

40 Ma Yesus manyao bilang, “Hee! Beta kasi tau 
memang! Kalo ini orang dong tutu mulu, nanti 
batu dong yang puji sang Tuhan!” 


Tuhan Yesus manangis kasi Yerusalem 


41 Waktu dong su deka-deka maso Yerusalem, 
Yesus dapa lia itu kota, ju Dia manangis ** bilang, 
“Aduu, orang Yerusalem, él Beta mau ko ini hari 
bosong tarima dame yang Beta bawa. Ma tagal 
bosong sonde toe sang Tuhan, jadi sakarang su 
talambat. Itu dame su jao dari bosong. 2 Nanti 
bosong pung musu dong timbun tana kuliling 
kota pung tembok, ais dong maso sarang sang 
bosong. 44 Dong kasi rubu sang bosong pung kota 
rata deng tana, ais bunu bosong deng bosong 
pung ana-ana dong samua. Dong sonde kasi 
tenga satu batu badiri, tagal Tuhan su datang ko 
mau kasi salamat sang bosong, ma bosong sonde 
kanal sang Dia!” 


Tuhan Yesus maso pi Ruma Sambayang Pusat 
(Mateos 21:12-17; Markus 11:15-19; Yohanis 2:13-22) 


45 Ais ju Yesus maso pi dalam Ruma Sambayang 
Pusat. Di itu ruma pung kintal, orang su bekin 

jadi pasar ko jual binatang korban. Lia bagitu ju, 
Yesus mulai usir kasi kaluar sang dong dari situ. 
46 Dja masparak bilang, “Tuhan pung jubir su tulis 
memang bilang, 

‘Beta kasi bangun ini Ruma, 

ko samua orang bisa datang sambayang di 
sini. d 

Ma bosong su bekin sang dia jadi parampok 
dong pung tampa bakumpul.” 

47 Ais itu, tiap hari Yesus pi Ruma Sambayang 
Pusat ko ajar di situ. Ma kapala agama Yahudi 
pung bos-bos, guru agama deng tua-tua adat 
Yahudi dong cari-cari jalan ko mau bunu sang Dia. 
e48 Ma dong sonde dapa jalan, tagal itu orang 
banya dong talalu sanáng dengar Yesus pung 
omong. 


Dong basoPlal Tuhan Yesus pung hak deng kuasa 
(Mateos 21:23-27; Markus 11:27-33) 


20 1 Satu hari, Yesus pi Ruma Sambayang 
Pusat, ais ajar Tuhan pung Kabar Bae di 
dia pung kintal. Ju kapala agama Yahudi pung 
bos-bos, guru agama dong, deng tua-tua adat 
dong datang basoflal deng Dia. * Dong tanya 

bilang, “Sapa kasi hak sang Lu ko bekin kaco di 
sini kamaren? Coba kasi tau dolo!” 

3 Ju Yesus manyao bilang, “Beta ju mau tanya 
satu hal, ais baru Beta manyao sang bosong. 
4 Bagini: bosong kanal sang Yohanis Tukang 
Sarani, to? Sapa kasi kuasa ko dia sarani orang? 
Tuhan Allah ko, manusia?” 

> Ju dong barunding pi-datang, deng baBlomong 
bilang, “Awek?! Kotong su kana ni ma. Kalo kotong 
bilang, “Tuhan Allah yang suru’, nanti Dia balas 
bilang, “Kalo bagitu, akurang ko bosong sonde 
parcaya sang Yohanis?' ê Ma kotong ju sonde 
bisa bilang, “manusia yang suru’, te nanti ini 
orang dong angka batu ko lempar bekin mati 
sang kotong. Te dong parcaya bilang, Yohanis tu, 
Tuhan Allah pung jubir.” 

7 Ais dong manyao sang Yesus bilang, “Botong 
sonde tau.” 

8 Ju Yesus balas bilang, “Kalo bagitu, Beta ju 
sonde mau bilang sapa yang suru sang Beta.” 


Carita tukang garap kabon anggor 
(Mateos 21:33-46; Markus 12:1-12) 


9 Ais ju Yesus carita itu orang banya dong, satu 
umpama lai bilang, “Ada satu orang yang tanam 
kabón anggor. Dia kasi sewa itu kabón di tukang 
garap, ko dong babagi hasil. Tarús dia pinda 

pi luar negri ko tenga lama di sana. ft? Sampe 
musim ketu bua anggor ju, itu tuan kabon suru 
dia pung orang karja satu ko pi tarima dia pung 
bagian dari itu tukang garap dong. Ma itu tukang 
garap dong papoko itu orang karja, ais dong 
usir buang sang dia pulang deng tangan kosong. 
11 Ais, itu tuan kabon kirim dia pung orang karja 
satu pi. Ma itu tukang garap dong papoko sang 
dia, deng bekin malu sang dia. Ais dong usir 
pulang sang dia deng tangan kosong. 12 Ju itu 
tuan kabon kirim lai dia pung orang karja nomer 
tiga pi, ma dong papoko bekin luka sang dia, ais 
dong buang kaluar sang dia. 

13 Itu tuan kabon dudu pikir-pikir bilang, “Beta 
musti bekin karmana lai? Lebe bae beta kirim 
beta pung ana sayang sa. Tantu dong hormat 
deng tarima sang dia deng bae-bae. Jadi dia 
kirim dia pung ana barana pi sana. 

14 Ma waktu itu tukang garap dong lia sang dia, 
ju dong baklomong bilang, “We, bosong lia dolo! 
Te bapatua su kirim datang dia pung ana sandiri. 
Dia yang nanti tarima bapatua pung pusaka 
samua. Jadi mari ko kotong bunu sang dia su! 
Biar ko kotong yang soa ini kabón’ 15 Waktu itu 
ana sampe ju, dong hela raroso bawa sang dia 

kaluar dari itu kabon, ais dong bunu bekin mati 
sang dia. 

Naa! Beta mau tanya bagini: bosong pikir itu 
tuan kabon mau bekin karmana deng itu tukang 
garap dong? 15 Iko Beta, pasti dia datang ko bunu 
sang dong samua, ais dia kasi sewa itu kabon pi 
orang laen.” 

Waktu itu orang dong dengar Yesus omong 
bagitu, ju dong manyao bilang, “Kalo bisa, 
na, Tuhan Allah jang kasi hukum sang botong 
bagitu!” 

17 Ais Yesus lia karas-karas sang dong, ju tanya 
bilang, “Kalo sonde jadi kasi hukum bagitu, na, 
akurang ko Tuhan pung jubir su tulis bilang, 

'Ada satu batu yang tukang dong su angka 

buang, 
ma sakarang su jadi tiang induk pung batu 
alas. £ 

18 Orang yang taBlantok di itu batu, pasti ancor, 
tagal kana hukum. Deng kalo itu batu jato kana 
orang, dia ju ancor abis, tagal kana hukum.” 

19 Waktu guru agama deng kapala agama pung 
bos-bos dengar itu carita, dong tau bilang, Yesus 
ada ser sang dong pake itu umpama. Dong parsis 
sama ke itu tukang garap kabon tu. Jadi dong 
mara mau mati. Ju dong ator siasat ko mau 

tangkap sang Dia. Ma dong ada eleng sang orang 
banya yang suka Yesus pung ajaran. Jadi dong 
jalan kasi tenga sang Dia sa. 


“Kasi Tuhan Allah apa yang 
Tuhan Allah pung hak” 


(Mateos 22:15-22; Markus 12:13-17) 


20 Ais itu, Yesus pung musu dong ada mamaku 
sang Dia. Dong cari mata-mata yang bisa bekin 
diri tingka ke orang alim, ko pi hiki coba sang 
Yesus. Dong harap Yesus bisa omong lawan 
pamarenta Roma, ais dong mau pi lapor di 
gubernor, ko biar dong suru orang pi tangkap 
sang Yesus. 21 Ju dong kirim itu mata-mata 
ko pi basoflal deng Yesus bilang, “Bapa Guru! 
Botong tau Bapa pung hati lurus. Bapa sonde 
tau putar-balek, deng sonde pili muka. Bapa 
salalu ajar Tuhan Allah pung Kata-kata deng 
batul. 22 Sakarang botong mau tanya satu hal: 
iko kotong pung atoran agama Yahudi, kira-kira 
kotong bole bayar pajak kasi pamarenta Roma 
pung raja besar, ko sonde?” 

23 Ma Yesus su tau dong pung maksud jahat ko 
mau hiki sang Dia. Ju Dia manyao bilang, 24 “Coba 
kasi tunju sang Beta doi perak satu dolo.” Ju dong 
kasi tunju itu doi sang Dia. Ais Dia tanya bilang, 
“Ini, sapa pung gambar ni? Deng ini, sapa pung 
nama?” 

Dong manyao bilang, “Itu raja besar, keser.” 

25 Ju Yesus bilang, “Kalo bagitu, na, kasi 
pamarenta apa yang pamarenta pung hak. Deng 
kasi Tuhan Allah apa yang Tuhan Allah pung hak.” 

26 Dengar bagitu, ju dong taheran-heran, tagal 
dong sonde bisa hiki ame sang Dia di muka orang 
banya. Ju dong tutu mulu su. 


Tuhan Yesus ajar soflal idop kambali dari mati 
(Mateos 22:23-33: Markus 12:18-27) 


27 Ais itu, ada barapa orang dari partei agama 
Saduki datang ko mau hiki sang Yesus. Orang 
Saduki dong ajar bilang, orang mati sonde idop 
kambali lai di hari kiamat. Dong datang basoPlal 
deng Yesus bilang, "28 “Bapa Guru! Bali Musa su 
tulis kasi tenga sang kotong atoran bilang: kalo 
ada laki-laki mati, ma sonde kasi tenga ana, na, 
itu orang pung adi musti kawin ame dia pung 
janda, ko biar kasi turunan sang dia pung kaka 
yang su mati tu. | 

29 Memang dolu baBli Musa ajar bagitu. Ma 
sakarang botong ada mau tanya bagini: ada tuju 
laki-laki basodara. Yang sulung kawin, ma dia 
mati deng sonde kasi tenga ana. 2 Ais dia pung 
adi yang iko sang dia kawin ame itu janda. Sonde 

lama, te dia mati, ma sonde kasi tenga ana. 

31 Bagitu ju deng ana nomer tiga. Dia kawin deng 
itu janda, ma dia ju mati deng sonde kasi tenga 
ana. Bagitu tarus-tarus sampe adi bungsu ju 
mati. 232 Tarus itu janda ju mati. 22Naal Sakarang 
botong mau tanya bagini: itu parampuan su 
parna kawin deng tuju laki-laki. Nanti kalo dunya 
kiamat, ais Tuhan kasi idop kambali orang mati 
dong, na, itu parampuan jadi sapa pung bini?” 

34 Ju Yesus manyao bilang, “Manusia bakawin di 
ini dunya sa. 22 Ma nanti di sorga orang su sonde 
bakawin lai. Deng di sana dong su sonde mati lai. 
Dong su sama ke Tuhan Allah pung ana bua di 
sorga. Te waktu Tuhan Allah kasi idop kambali 
orang mati, Dia pili ame sang dong ko jadi Dia 
pung ana-ana. 3? (20:35) 37 Dalam bai Musa 
pung tulisan ada carita pohon kici yang tabakar 
ma sonde angus. Dari itu carita kotong dapa 
tau bilang, orang mati bisa idop kambali. Di situ 
Tuhan Allah kasi tau sang bali Musa bilang, “Beta 
ni, lu pung bali-bali pung Tuhan Allah. Andia 
bakli Abraham, bali Isak, deng bali Yakob. Dong 
samua semba tarus sang Beta sampe sakarang. 
j38 Padahal itu bafi dong su mati dari dolu. Ma 
tagal Tuhan Allah su bilang Dia masi jadi dong 
pung Tuhan, andia ko kotong tau bilang, dong 

ada idop. Jadi biar orang su mati ju, dong idop 
kambali. Te cuma orang idop yang semba sang 
Tuhan Allah, bukan orang mati, to?!” 

39 Dengar Yesus manyao bagitu ju, ada guru 
agama yang omong bilang, “Bapa Guru pung 
jawab tu, talalu batul.” 40 Mulai dari itu waktu ju, 
sonde ada satu orang yang barani tanya lai sang 
Yesus, te sonde ada yang bisa hiki ame sang Dia 
na. 


Kristus tu, memang raja Daud pung 
turunan, deng dia pung Bos ju 


(Mateos 22:41-46; Markus 12:35-37) 


41 Ais itu, Yesus masi ajar itu orang dong di 
Ruma Sambayang Pusat. Ju Dia soPlal bale sang 
dong bilang, “Iko bosong pung pikiran, karmana? 
Guru agama dong ajar bilang, Kristus tu, andia 
Orang yang Tuhan Allah su tunju dari dolu-kala. 
Iko dong, Dia cuma jadi raja Daud pung turunan 
sa. Ma itu balóm cukup. 4? Tagal dolu raja Daud 
sandiri yang tulis dalam buku Lagu Puji dong 
bilang, 

‘Tuhan Allah su kasi tau sang beta pung Bos 

bilang, 
“Mari ko dudu di ini tampa terhormat di Beta 
pung sablá kanan. 

43 Te nanti Beta bekin Lu pung musu dong, 

sampe dong taBlalok sang Lu.” * 

44 Naa! Dari itu tulisan, kotong dapa tau bilang, 
raja Daud sandiri pange sang Kristus tu bilang, 
‘Bos’. Dia pung arti, kalo orang bilang Kristus 
tu, cuma raja Daud pung turunan sa, itu balóm 
cukup! Tagal Dia ju jadi raja Daud pung Bos yang 
hak parenta sang dia na!” 


Ati-ati deng guru agama 
yang tutu dong pung sala 


(Mateos 23:1-36; Markus 12:38-40) 


45 Waktu samua orang ada pasang talinga ko 
dengar sang Yesus, ju Dia omong deng Dia pung 
ana bua dong bilang, 48 “Bosong musti ati-ati 
deng guru agama dong. Te dong suka pasiar pake 
baju panjang raroso, pi katumu banya orang, ko 
biar orang lia sang dong bilang, ‘ʻAwii! Dong tu, 
orang besar, ó!” Dong suka cari tampa yang paling 
terhormat di ruma-ruma sambayang, di pesta, 
deng di tampa banya orang suka bakumpul. 

47 Ma ati-ati, te dong maen putar-balek sang 
janda dong ko rampas ame dong pung ruma. Ma 
di muka banya orang, dong tutu dong pung jahat 
deng badiri sambayang lama-lama. Dong mau ko 
orang bilang dong tu, orang alim. Ma Tuhan tau 

dong pung sala, jadi nanti Dia kasi hukum yang 
lebe barat sang dong.” 


Janda miskin kasi kolekte yang paling bésar 
(Markus 12:41-44) 


2 1 1 Waktu Yesus ajar di Ruma Sambayang 

Pusat, Dia dapa lia orang kaya dong 
datang kasi maso kolekte di peti derma. * Dia ju 
dapa lia satu janda kasian datang iko sambayang. 
Dia kasi maso doi dua sen di itu peti. Itu doi pung 
harga paling kici. 3 Ais Yesus omong deng Dia 
pung ana bua dong bilang, “Dengar bae-bae! Ini 
janda kasian ni cuma kasi maso doi dua sen sa, 
ma dia su kasi lebe dari samua orang. “Itu orang 
laen dong kasi maso kolekte dari dong pung doi 
sisa sa. Ma ini janda ni, dia su kasi abis dia pung 
doi samua-samua. Padahal itu dia pung doi ko 
idop.” 


Tuhan Yesus kasi tau Ruma 
Sambayang Pusat pung rubu 


(Mateos 24:1-2; Markus 13:1-2) 


> Itu waktu, Yesus pung ana bua dong omong 
puji-puji itu Ruma Sambayang Pusat bilang, 
“Papa! Lia coba ini Ruma pung bagus lai! Dong 
bekin sang dia pake batu-batu potong yang 
paling bésar, ais dong susun deng rapi. Deng ada 

orang yang su kasi barang mahal ko bekin hias 
Tuhan pung Ruma ni!” 

Ma Yesus manyao bilang, ? “Ini ruma memang 
bagus. Ma sonde lama lai, te orang dong kasi 
rubu abis ini batu samua, sampe rata.” 


Hari-hari susa deng sangsara 
(Mateos 24:3-14; Markus 13:3-13) 


7 Ais Yesus pung ana bua dong tanya bilang, 
“Bapa Guru! Apa yang Bapa omong tadi tu, 
kira-kira nanti jadi kapan? Kalo dia pung waktu su 
deka, nanti dia pung tanda-tanda karmana?” 

8 Ju Yesus manyao bilang, “Asal bosong 
jaga bae-bae ko jang kana tipu. Te nanti ada 
macam-macam orang datang puku dada bilang, 
‘Beta ni, Kristus. Ada ju yang bilang, “Hari kiamat 
su deka-deka datang! Ma jang parcaya! 2 Kalo 
bosong dengar kabar bilang, orang dong bakaco 
deng baparang di mana-mana, na, sonde usa 
taku. Memang, itu samua musti jadi lebe dolo. 
Ma hari kiamat balom sampe. 

10 Nanti satu suku baparang lawan suku laen. 
Satu negara baparang lawan negara laen. 1! Nanti 
ada tana tagoyang yang hebat mati pung. Di 
mana-mana ada musim lapar yang hebat, deng 
panyaki bahaya marajalela. Nanti orang ju lia 
ame hal yang bekin bulu badan badiri, deng 
tanda-tanda hebat di langit. 

12 Ini hal dong samua balóm jadi abis, ma nanti 
orang dong tangkap sang bosong, deng siksa 
sang bosong, tagal bosong parcaya sang Beta. Ais 
dong sarakan sang bosong pi ko orang dong urus 
bosong pung parkara di ruma-ruma sambayang, 
deng tahan sang bosong dalam bui. Dong ju 
suru sang bosong pi mangada sang raja deng 
orang pamarenta laen dong. Samua ni, tagal 
bosong iko sang Beta. 13 Ma bosong musti pake 
itu sampat ko kasi tau sang dong Beta pung 
Kabar Bae. 14 Jadi sonde usa pikir-pikir lebe dolo 
bilang, bosong mau bela diri karmana. 1° Te nanti 
Beta kasi kata-kata yang pas ko bosong bela diri. 
Deng bagitu, bosong pung musu dong sonde 
tau mau bilang apa lai. 18 Nanti banya orang 
binci mati sang bosong, tagal bosong iko sang 
Beta. Ada dari bosong pung kelu sandiri, tingka 
ke mama-papa, adi-kaka, sodara-sodara, deng 
taman-taman dong. Nanti ada dari dong yang 
cari jalan ko jual buang sang bosong, sampe ada 
bosong saparu yang kana bunu. 17 (21:16) 18 Ma 
bosong jang taku, te nanti Tuhan sonde lupa sang 
bosong. Rambu satu urat ju sonde bisa gugur 
dari bosong pung kapala, kalo bukan Dia pung 
mau. 19 Kalo bosong batahan tarus-tarus, tantu 
Tuhan Allah kasi salamat sang bosong.” 

Yerusalem pung jato 
(Mateos 24:15-21; Markus 13:14-19) 


20 Yesus omong tamba bilang, “Kalo bosong 
lia musu dong su kepung ame kota Yerusalem, 
bosong tau bilang, dia su mau ancor tu. 2! Lia 
bagitu, na, orang di propinsi Yudea bangun lari 
suda pi gunung. Orang yang di kota ju bangun lari 
suda. Deng orang yang di kampong sonde usa 
maso pi kota lai. 22 Te Tuhan kirim itu hari-hari 
susa dong ko hukum orang yang sonde mau 
dengar sang Dia. Itu samua jadi pas deng apa 
yang Tuhan Allah pung jubir su tulis memang dari 
dolu. m23 Itu waktu, orang yang paling kasian, 
andia parampuan yang ada dudu paru, deng 
mama-mama yang ada kasi susu ana mera. Itu 
waktu, anteru dunya dapa susa, deng orang 
Yahudi samua sangsara barat, tagal Tuhan Allah 
mara sang dong. 2 Nanti musu bunu sang dong 
saparu, deng tawan saparu, ko jadi budak pi 
mana-mana di ini dunya. Ais orang asing yang 
sonde kanal sang Tuhan Allah, datang inja-inja 
bekin kamomos di kota Yerusalem, deng kuasai 
kota pung isi, sampe dong pung waktu tu, abis.” 





M21:22 H Hosea 9:7 


LUKAS 21 515 


Manusia Tulen pung datang 
(Mateos 24:29-31; Markus 13:24-27) 


25 Ais Yesus kasi tau soflal Dia pung datang 
kambali bilang, “Nanti kalo Manusia Tulen su 
mau datang kambali, ada tanda-tanda kaluar 
di matahari, di bulan, deng di bintang dong. Di 
bumi ju ada tanda, andia laut mangamok deng 
angin ribut besar, deng galombang raksasa nae 
datang. Ini samua bekin manusia dong taku 
deng bingung, sampe dong sonde tau mau bekin 
apa lai. "26 Kuasa-kuasa yang ada di langit dong 
tagoyang harba-biruk. Lia bagitu, orang dong jadi 
taku mau mati, tagal bumi su mau calaka! 27 Ais 
itu, baru orang dapa lia sang Beta, “Manusia 
Tulen, turun datang deng awan’. Beta turun deng 
kuasa, deng Beta pung hebat samua. 228 Kalo ini 
tanda samua su mulai jadi, na, bosong angka 
kapala suda, te Tuhan pung waktu su sampe ko 
kasi salamat sang bosong.” 

Umpama dari pohon 
(Mateos 24:32-35; Markus 13:28-31) 


29 Ais itu Yesus angka satu umpama bilang, 
“Bosong taro kira bae-bae sang pohon dong. 
30 Kalo dong pung daon su mulai kuning, itu jadi 
tanda bilang, musim panas su deka-deka datang. 
31 Bagitu ju deng itu hari-hari susa dong. Kalo 
dong su muncul datang, itu jadi tanda bilang, 
Tuhan Allah pung parenta su deka-deka datang. 
32 Beta kasi tau memang! Dari samua orang 
yang idop sakarang ni, nanti ada yang balom 
mati, te itu hari-hari susa su muncul datang. 
33 Biar langit deng bumi su ilang, ma Beta pung 
Kata-kata batahan tarus.” 


Bosong parlu jaga-jaga Tuhan pung datang 


34 Ais Yesus sambung Dia pung omong bilang, 
“Jaga-jaga, te takuju sa Beta su muncul datang! 
Jang sampe bosong su sonde tau pikir deng 
batul lai, ais bosong ada idop deng minum 
mabo, deng barepot cari idop ena-ena sa. Jang 
sampe bosong sonde baca dia pung tanda, tagal 
bosong batasibu deng urusan laen. 22 Jang pikir 
bosong sonde kana. Te Beta datang takuju. 
Deng kalo Beta datang kambali, sonde ada satu 
orang ju yang bisa sambunyi diri dari Beta pung 
muka. 26 Jadi jaga-jaga tarus. Sambayang jang 

putus-putus, ko biar bosong bisa batahan di 
teng-tenga itu susa samua. Deng bagitu, kalo 
Beta su datang kambali, bosong sonde malu 
badiri di Manusia Tulen pung muka.” 

37 Tiap hari Yesus pi ajar di Ruma Sambayang 
Pusat. Ma kalo su malam Dia kaluar dari 
Yerusalem ko pi tidor di kampong di gunung 
Saitun situ. P28 Papagi sakali, banya orang dong 
su datang bakumpul, ko mau dengar Dia ajar di 
Ruma Sambayang Pusat. 


Kapala agama Yahudi pung bos-bos cari 
jalan ko mau bunu sang Tuhan Yesus 


(Mateos 26:1-5; Markus 14:1-2; Yohanis 11:45-53) 


22 1 Itu waktu, su deka deng orang Yahudi 
dong pung hari bae, andia pesta Roti 
Sonde Pake Ragi. Di itu hari bae, dong ju horo 
domba ko bekin pesta Paska. Dong bekin 

bagitu ko inga tempo dolu, waktu dong pung 
nene-moyang kaluar dari Masir. 92 Itu waktu, 
kapala agama Yahudi pung bos-bos, deng guru 
agama dong ada cari-cari jalan ko mau bunu sang 
Yesus. Ma dong taku itu orang banya bekin kaco, 
tagal dong suka dengar sang Dia. 

Yudas jual buang sang Tuhan Yesus 
(Mateos 26:14-16; Markus 14:10-11) 


3 Dari Yesus pung ana bua dua blas orang dong, 
satu pung nama Yudas Iskariot. Waktu kapala 
agama Yahudi pung bos-bos cari jalan ko mau 
bunu sang Yesus, setan dong pung bos ada maso 
pi Yudas pung hati. 4 Ais dia kaluar pi cari kapala 
agama pung bos-bos deng kapala jaga Ruma 
Sambayang Pusat. Dia mau basakongkol ko jual 
buang sang Yesus kasi dong. ? Waktu itu bos-bos 
dong dengar Yudas pung omong bagitu, ju dong 
sanang mau mati. Dong janji bilang, “Neu! Kalo 
lu mau jual Yesus kasi sang botong, pasti botong 
bayar.” 8 Yudas satuju. Ju dia mulai cari-cari salak 
ko jual buang diam-diam sang Yesus kasi sang 
dong, ko biar orang banya dong sonde tau. 


Tuhan Yesus pung ana bua 
dong sadia pesta Paska 


(Mateos 26:17-25; Markus 14:12-21; Yohanis 13:21-30) 


7 Ju orang Yahudi pung hari bae tu su sampe, ko 
dong mau horo domba ana ko bekin pesta Paska. 
8 Ais Yesus suru Petrus deng Yohanis bilang, 
“Bosong dua pi lebe dolo, ko sadia kasi kotong 
makan pesta Paska sama-sama.” 

9 Ju dong dua tanya bilang, “Papa! Botong musti 
pi ator meja di mana?” 

10 Dia manyao bilang, “Kalo bosong maso 
pi dalam kota Yerusalem, nanti bosong dapa 
katumu satu laki-laki ada masakla kumbang aer. 
Pi iko sang dia sampe di ruma. 1! Kasi tau tuan 
ruma di situ bilang, ‘Botong pung Bapa Guru 
ada minta kamar ko mau pake bekin pesta Paska 
deng Dia pung ana bua dong. Ada, ko?' 12 Nanti 
itu tuan ruma kasi tunju sang bosong satu kamar 
luas di lante atas. Dia su sadia langkap itu kamar. 
Tenga cuma bosong dua pi sadia makan di situ 
sa.” 

13 Ais dong dua pi. Ju dong katumu deng samua 
yang Yesus su kasi tau memang sang dong. Ju 
dong sadia makan Paska di situ. 


Pesta Paska 
(Mateos 26:26-30; Markus 14:22-26; 1 Korintus 11:23-25) 


14 Waktu samua su siap, Yesus dong datang. 
Dia ame tampa di meja, deng Dia pung utusan 
dong ju dudu makan pesta. 12 Ju Yesus kasi tau 
sang dong bilang, “Beta su talalu kapingin dudu 
makan ini pesta Paska deng bosong, lebe dolo 
dari Beta dapa sangsara. 1° Tanda ini bae-bae. Te 
abis ini, Beta su sonde dudu makan ulang pesta 
Paska deng bosong lai. Nanti orang tau deng 
taráng-taráng bilang, Bapa ada pegang parenta, 
baru Beta makan pesta ulang lai.” 

17 Tarus Dia angka ame galas yang ada isi bua 
anggor pung aer. Ais Dia minta tarima kasi sang 
Tuhan Allah, ju sorong itu galas kasi sang dong. 
Tarus Dia omong bilang, “Tarima ini galas, ko 
bosong satu-satu minum. 18 Inga, €! Mulai ini 
malam, Beta su sonde minum aer anggor lai. 
Nanti orang tau deng tarang-tarang bilang, Bapa 
ada pegang parenta, baru Beta minum lai.” 

19 Ais Dia angka ame roti satu balok, ju Dia 
minta tarima kasi sang Tuhan Allah. Ais Dia bekin 
pica-pica itu roti, ju sorong kasi sang dong. Dia 
bilang, “Ini roti ni, Beta pung badan yang Beta 
sarakan kasi sang bosong samua. Tiap kali bosong 
makan ini roti, bosong musti inga sang Beta.” 

20 Waktu dong su makan abis, ju Dia angka ame 
galas isi aer anggor. Tarus Dia omong lai bilang, 
“Ini anggor ni, Beta pung dara, yang tapokla ko 

kasi salamat sang bosong. Tuhan Allah pake ini 

dara ko ika janji baru deng bosong. " 

21 Ma ati-ati, te ada orang yang sakarang dudu 
sama-sama di ini meja, yang nanti jual buang 
sang Beta. 522 Memang Beta, Manusia Tulen, 
musti mati iko Tuhan Allah pung mau. Ma orang 
yang jual buang sang Beta tu, awas! Te nanti dia 
pikol dia pung calaka!” 

23 Dengar bagitu, ju Yesus pung ana bua dong 
mulai batanya bilang, “Kira-kira sapa yang mau 
bekin jahat sang Dia bagitu?” 


Tuhan Yesus pung ana bua dong 
bakanjar soRal sapa yang paling besar 


24 Ju Yesus pung ana bua dong mulai bakanjar 
bilang, sapa dari dong yang paling besar. 22 Ma 
Yesus togor sang dong bilang, “Di suku-bangsa 
yang sonde kanal sang Tuhan, raja dong tendes 
dong pung rakyat deng parenta lebe-lebe. 
Padahal dong mau ko rakyat subu sang dong 
bilang, “Bapa yang tolong rakyat’. 28 Ma bosong 
sonde bole bagitu. Yang mau jadi orang besar, 
dia pung idop musti batul-batul jadi sama ke 
orang kici ko layani samua orang. Yang mau 
jadi bos musti layani sama ke tukang suru-suru. 
u27 Bosong pikir coba, orang besar tu, yang 
mana? Orang yang dudu di meja, ko, yang layani 
meja? Su tantu orang yang dudu tu, dia yang 
orang besar, to? Padahal Beta sonde bekin diri 
bagitu. Beta datang ko layani sang bosong. V 

28 Bosong ni yang salalu sama-sama deng Beta 
waktu Beta kana sangsara. 22 Beta pung Bapa 

su angka sang Beta ko pegang parenta di Dia 
pung karajaPlan. Jadi sakarang Beta ju angka sang 
bosong, 30 ko biar nanti bosong dudu makan 
satu meja deng Beta di sorga. Beta ju kasi kuasa 
ko bosong parenta dua blas suku yang ada di 
IsraBlel.” W 


Tuhan Yesus kasi tau nanti 
Petrus manyangkal sang Dia 


(Mateos 26:31-35; Markus 14:27-31; Yohanis 13:36-38) 


31 Ais Yesus kasi tau sang Petrus bilang, “PeDlu. 
Setan dong pung bos ada mau coba kasi pisa 
bosong samua dari Beta, sama ke orang tapis 
baras ko kasi pisa dia pung katak dari baras. 
x32 Ma Beta ada sambayang kasi sang lu, Peflu, ko 
biar lu parcaya tarus sang Beta. Nanti kalo lu su 
kambali datang di Beta, na, lu musti kasi kuat lu 
pung sodara dong pung hati.” 

33 Jy Petrus manyao bilang, “Sonde, Papa! 
Beta sonde akan kasi tenga sang Papa. Te beta 
sadia maso bui sama-sama deng Papa. Biar mati 
sama-sama deng Papa ju, bae.” 

34 Ma Yesus manyao bilang, “Peu! Dengar 
bae-bae. Ini malam, ayam balom kokoreflo, ma 

lu su manyangkal tiga kali bilang, lu sonde kanal 
sang Beta.” 


Tuhan Yesus pung orang musti siap kana susa 


35 Ais ju Yesus omong sang dong bilang, “Tempo 
hari, waktu Beta utus sang bosong ko pi kasi tau 
Beta pung Kabar Bae pi mana-mana, Beta bilang 
bosong sonde usa bawa doi, tas, deng sandal. Itu 
waktu, bosong ada kurang apa?” 

Ju dong manyao rame-rame bilang, “Tempo 
hari, botong sonde kurang satu apa ju!” Y 

36 Ais Dia omong tamba bilang, “Ma sakarang 
su laen. Kalo bosong ada doi, na, bawa. Kalo ada 
tas, na, bawa ju. Kalo sonde ada kalewang, na, pi 
jual bosong pung baju satu, ko beli. 37 Te orang 
Yahudi dong anggap Beta ke orang jahat. Ais 
sabantar lai dong datang tangkap sang Beta. Te 
itu kana pas deng apa yang bali Yesaya su tulis 
memang bilang: 

‘Dong cap ame sang Dia sama ke orang jahat!” 

Z 

38 Dong kasi tau bilang, “Papa! Botong ada 
bawa parang dua.” 

Ju Yesus manyao bilang, “Cukup su. Sonde usa 
omong itu lai!” 

Tuhan Yesus pi sambayang di gunung Saitun 
(Mateos 26:36-46; Markus 14:32-42) 


39 Abis makan Paska ju, Yesus deng Dia pung 
ana bua dong kaluar pi gunung Saitun, sama ke 
biasa. 40 Sampe di situ ju, Dia kasi tau sang dong 
bilang, “Bosong musti sambayang ko biar bosong 
jang kana cobaan.” 

41 Ais Dia ondor dari dong sadiki. Dia jalan 
sonde talalu jao, ju tikam lutut ko sambayang 
bilang, 42 “Papa! Kalo Papa mau, na, angka buang 
jao-jao ini sangsara dari Beta. Ma jang iko Beta 
pung mau: biar iko Papa pung mau sa.” 43 [Ais 
Tuhan pung ana bua satu dari sorga datang ko 
kasi kuat Dia pung hati. 44 Te Dia su sangsara 
satenga mati, sampe Dia pung karingat tetes 
kaluar sama ke dara.| 

45 Sambayang abis, ju Dia bangun ko pi katumu 
deng Dia pung ana bua dong. Ma dong ada tidor, 
tagal dong talalu cape deng hati susa. 25 Ais 
Yesus togor bilang, “Naa! Akurang ko bosong 
ada tidor?! Lebe bae bosong sambayang ko biar 
cobaan datang, na, bosong sonde jato.” 

Dong tangkap sang Tuhan Yesus 
(Mateos 26:47-56; Markus 14:43-50; Yohanis 18:3-11) 


41 Yesus masi omong bagitu, te Yudas (satu dari 
ana bua dua blas orang tu), datang deng bawa 
orang banya. Dia datang deka-deka sang Yesus ko 
mau pal6-ciom sang Dia. 48 Ma Yesus togor sang 
dia bilang, “We, Yudas! Lu mau jual buang sang 
Manusia Tulen ni pake ciom, ko?” 

49 Waktu Yesus pung ana bua laen dong dapa 
tau Yudas pung akal jahat bagitu, ju dong tanya 
sang Yesus bilang, “Papa! Botong lawan sang 
dong sa, ko? Te botong ada bawa parang.” 50 Ju 
satu dari dong cabu dia pung parang, ais potong 
bekin putus satu orang pung daon talinga sabla 
kanan. Itu orang tu, kapala agama Yahudi pung 
bos besar pung orang suru-suru. 

51 Ma Yesus manyao bilang, “Suda lai! Jang 
lawan sang dong!” Ju Dia sonto itu orang pung 
talinga, ais bekin bae sang dia. 

52 Orang-orang yang datang tangkap Yesus 
tu andia: kapala agama Yahudi pung bos-bos, 
tua-tua adat, tukang jaga Ruma Sambayang 
Pusat, deng orang laen lai. Yesus tanya sang dong 
bilang, “Karmana? Bosong pikir Beta ni, orang 
jahat, sampe bosong datang tangkap sang Beta 
pake kalewang deng kayu kudung, ko? 2? Tiap 
hari Beta ajar sang bosong di Ruma Sambayang 

Pusat, ma sonde ada satu orang datang tangkap 
sang Beta ju. Ma biar sa! Ini, bosong pung waktu 
su. Sakarang setan dong pung bos yang pung 
kuasa ni!” b 


Petrus manyangkal sang Tuhan Yesus 


(Mateos 26:57-58, 69-75; Markus 14:53-54, 
66-72; Yohanis 18:12-18, 25-27) 


54 Ais dong tangkap ame sang Yesus, ju dong 
hela bawa sang Dia pi kapala agama Yahudi 
pung bos besar pung ruma. Petrus ju ada iko 
sambunyi-sambunyi dari balakang. 22 Di itu ruma 
pung kintal orang ada bekin api unggun. Petrus 
ju pi iko dudu panggang api di situ. 28 Ada satu 
hamba parampuan dapa lia sang Petrus dudu 
deka api. Dia lia bae-bae Petrus pung muka, ais 
dia lapor kasi tau orang laen di situ bilang, “Hee! 
Ini orang ju iko-iko sang Yesus!” 

57 Ma Petrus manyangkal bilang, “Sonde! Beta 
sonde kanal itu Orang ma. Lu ada tau apa?” 

58 Sonde lama, ju ada satu orang buang mata ko 
lia sang Petrus, abis omong bilang, “Memang, lu 
ni, satu dari Yesus pung orang dong, to?” 

Ma Petrus protes bilang, “Sonde! Lu sambarang 
sa!” 

59 Kira-kira satu jam lai ju, ada satu orang laen 
lai omong bilang, “Woi! Beta tau, ini orang ni, 
Yesus pung ana bua satu, te dia ju orang Galilea.” 

60 Ma Petrus manyangkal deng karas bilang, “Lu 
omong kosong tu!” Pas Petrus omong bagitu, ju 
ayam kokoreklo. 

61 Ju Yesus bale muka ko lia sang dia. Ais Petrus 
inga Yesus pung omong tadi tu bilang, “Ini malam, 
ayam balom kokoreľlo, ma lu su manyangkal sang 
Beta tiga kali.” 82 Inga ame bagitu, ju Petrus jalan 
kaluar dari itu kintal deng manangis makarereu. 


Dong papoko deng hina sang Tuhan Yesus 
(Mateos 26:67-68: Markus 14:65) 


63 Ais, itu orang yang jaga sang Yesus mulai 
olok-olok sang Dia, deng papoko barmaen sang 
Dia. 84 Tarus dong tutu ame Dia pung mata pake 
kaen, ais dong tanya bilang, “Hoi! Kalo lu jadi 
Tuhan pung jubir, na, coba lu rai! Sapa yang 
falungku sang lu?” 65 Ais ju dong maki ancor sang 
Dia. 

Tuhan Yesus di tampa urus parkara agama 

(Mateos 26:59-66; Markus 14:55-64; Yohanis 18:19-24) 


66 Papagi sakali, kapala agama Yahudi pung 
bos-bos, guru agama, deng tua-tua adat dong su 
bakumpul ko urus Yesus pung parkara. Ais dong 
suru ko orang hela bawa Yesus datang di tampa 

urus parkara agama. 87 Waktu Dia su maso, ju 
dong tanya sang Dia bilang, “Coba lu kasi tau 
dolu! Lu ni memang batul-batul itu Kristus, ko?” 

Ju Yesus manyao bilang, “Biar Beta manyao 
batul ju, bosong sonde parcaya. 88 Ais kalo Beta 
tanya bale sang bosong satu hal, pasti bosong 
sonde manyao. 89 Sonde lama lai, Tuhan Allah 
mau pake Dia pung kuasa hebat, ko angka nae 
sang Beta, Manusia Tulen ni. Ais Beta dudu di Dia 
pung sabla kanan ko parenta sama-sama deng 
Dia.” “ 

70 Dengar bagitu, ju dong samua tanya bilang, 
“Kalo bagitu, lu pikir lu ni, Tuhan Allah pung Ana, 
ko?” 

Ju Yesus manyao bilang, “Memang, bosong 
pung omong bagitu, batul.” 

71 Ju itu orang yang urus parkara dong 
rame-rame omong bilang, “Kotong samua su 
dengar sandiri, wuang? Dia angka diri jadi Tuhan 
Allah pung Ana. Ini, hojat! Iko kotong pung atoran 
agama, kalo ada orang bekin diri sama ke Tuhan, 
itu orang musti mati. Jadi karmana? Kotong 
sonde parlu saksi lai. Hukum mati sang Dia su 


1” 

Dong bawa sang Tuhan Yesus pi gubernor Pilatus 
(Mateos 27:1-2, 11-14; Markus 15:1-5; Yohanis 18:28-38) 


23 1 Ma, yang urus parkara agama Yahudi 
dong tu, sonde ada pung hak ko hukum 
mati orang. Andia ko dong bawa sang Yesus pi 
mangada sang gubernor dari pamarenta Roma di 
situ, andia Pilatus. Dong mau ko gubernor yang 
hukum sang Dia. 2 Jadi sampe di gubernor pung 
muka, ju dong kasi tau Yesus pung sala-sala dong 
bilang, “Ini orang ni, tukang lawan pamarenta 
Roma. Dia ajar bilang, orang jang bayar pajak kasi 
pamarenta. Dia ju angka diri bilang dia ni, Kristus, 
orang Yahudi pung raja.” 

3 Dengar bagitu, ju gubernor tanya sang Dia 
bilang, “Batul, ko? Lu ni, orang Yahudi pung raja, 
ko?” 

Tarus Yesus manyao bilang, “Batul. Sama ke pak 
omong tu.” 

4 Pareksa abis, ju gubernor mangada itu kapala 
agama pung bos-bos deng itu orang banya. Ais 
dia bilang, “Bagini. Beta sonde dapa ini Orang 
pung sala sadiki ju.” 

5 Ma dong batahan bilang, “Sonde, pak gub. Ini 
orang pi ajar di mana-mana, tusu-tusu rakyat 
ko marontak. Dia bekin kaco mulai dari propinsi 
Galilea sampe di kota Yerusalem sini.” 

Gubernor kirim Tuhan Yesus pi raja Herodes 


6 Dengar bagitu ju, gubernor tanya sang dong 
bilang, “Kalo bagitu, dia ni, orang Galilea, ko?” 

Ju dong manyao bilang, “Batul, pak. Dia dari 
Galilea!” 7 Dapa tau bagitu ju, gubernor suru 
dong antar sang Yesus pi mangada sang raja 
Herodes, yang parenta propinsi Galilea. Itu 
waktu, dia ada di kota Yerusalem. 

8 Naa, raja Herodes su dengar banya carita 
soklal Yesus, deng dia su kapingin lia sang Yesus 
dari dolu. Dia ada harap-harap ko bisa lia Yesus 
kasi tunju satu-dua tanda heran. Andia ko, 
waktu dong antar Yesus pi sang dia, dia pung 
hati sanang. “Ju Herodes tanya macam-macam 
hal sang Yesus, ma Dia sonde manyao apa-apa. 
10 Herodes masi baklomong deng Yesus, ma 
kapala agama pung bos-bos deng guru agama 
dong mulai omong ulang lai Yesus pung sala 
macam-macam sang raja. 1! Ais raja Herodes 
deng dia pung tantara dong mulai iko ejek deng 
olok-olok bekin hina sang Yesus. Ju dong kasi 
pake sang Dia satu baju bagus sama ke raja dong 
biasa pake, ais dong ejek tarus. Ais dong kirim 
pulang sang Dia pi gubernor Pilatus. 12 Dolu itu 
gubernor deng raja Herodes bamusu. Ma mulai 
itu hari dong dua basobat. 

Gubernor kasi jato hukum mati sang Tuhan Yesus 
(Mateos 27:15-26; Markus 15:6-15; Yohanis 18:39— 19:16) 


13 Ais ju gubernor Pilatus pange itu kapala 
agama Yahudi pung bos-bos deng tua-tua adat 
laen dong, sama-sama deng itu orang banya, 
ko datang bakumpul dengar dia pung putusan. 
14 Dia omong bilang, “Bosong bawa Yesus datang 
sang beta, deng tudu sang Dia bilang, Dia suka 
tusu-tusu rakyat ko malawan pamarenta Roma. 
Beta su pareksa sang Dia alus-alus di bosong 
pung muka, ma beta sonde dapa Dia pung sala 
apa-apa. 1? Raja Herodes su pareksa sang Dia 
lai, ma sonde dapa Dia pung sala apa-apa ju. 
Andia ko dia kirim kambali ini Orang sang beta. 
Ini Orang sonde ada pung sala apa-apa, jadi beta 
sonde bisa hukum mati sang Dia. 10 Jadi beta 
mau putus bagini: beta suru firuk sang Dia, ais 
beta lapas sang Dia.” 

17 Dengar bagitu, ju dong mulai batarea 
rame-rame bilang, “Sonde bisa! Bunu sang Dia. 
Lapas sang Barabas sa.” 

[Dong batarea bagitu, tagal tiap taon kalo 
orang Yahudi dong bekin pesta Paska, gubernor 
biasa lapas satu orang bui iko dong pung mau.| 

d18 (23:17) 19 (Barabas ni, maso bui tagal dia jadi 
tukang kipas, marontak lawan pamarenta Roma 
di kota Yerusalem, deng dia ju bunu orang.) 

20 Ma gubernor mau lapas sang Yesus. Jadi 
dia tanya ulang sang orang banya dong bilang, 
“Karmana kalo beta lapas sang Yesus ni?” 

21 Ma dong samua batarea rame-rame bilang, 
“Sondel Paku bekin mati sang Dia di kayu palang 
sal Paku bekin mati sang Dia di kayu palang!” 

22 Ma gubernor rasa itu sonde batul, ais dia 
tanya ulang lai kali yang katiga bilang, “Akurang 
ko beta musti paku bekin mati sang Dia bagitu? 
Dia pung jahat apa? Beta su pareksa sang Dia, ma 
beta sonde dapa satu alasan ju, ko mau hukum 
bekin mati sang Dia. Jadi biar ko beta suru firuk 
sang Dia sa, ais lapas sang Dia.” 

23 Ma itu orang samua batarea lebe kuat lai, 
ko paksa mau paku bekin mati sang Dia di kayu 
palang. Ahirnya, gubernor sonde bisa tahan, 

24 ju dia putus iko dong pung mau sa. 22 Ais dia 
lapas sang Barabas, yang tukang marontak deng 
tukang bunu orang tu. Ma dia sarakan Yesus pi 
dong pung tangan, ko biar dong bekin sang Dia 
iko dong pung mau. 

Dong paku tagantong sang 
Tuhan Yesus di kayu palang 


(Mateos 27:32-44; Markus 15:21-32; Yohanis 19:17-27) 


26 Ais itu, tantara Roma dong hela bawa sang 
Yesus kaluar dari kota Yerusalem. Di tenga jalan 
dong katumu satu orang dari kota Kirene, nama 
Simon. Dia baru datang dari luar kota. Dong 
paksa sang dia ko pikol ganti Yesus pung kayu 
palang, ais jalan iko Yesus pung balakang. 

27 itu hari, banya orang datang iko manonton 
sang Yesus. Ada ju mama-mama yang manangis 
makarereu sang Dia. 28 Dengar dong manangis 
bagitu, ju Yesus mangada sang dong, ais omong 
bilang, “We! Mama-mama dari Yerusalem. Sonde 
usa manangis kasi Beta. Lebe bae manangis 
kasi bosong pung diri sandiri, deng bosong 
pung ana-ana dong. 29 Te nanti beso-lusa susa 
besar mau datang, sampe orang omong bilang, 
'Parampuan yang paling barontong, andia 
parampuan yang sonde parna barana, deng yang 
sonde parna kasi susu ana mera. 20 Waktu itu 
susa besar datang, orang dong sangsara mau 
mati, sampe dong minta bilang, ‘Lebe bae, 
gunung-gunung rubu datang ko tendes ame 
sang botong su! Dong ju omong bilang, “Deng 
sangsara bagini, lebe bae bukit-bukit kubur ame 

sang botong su! S1 Naa, kalo orang bisa bekin 
susa bagini buat orang yang sonde ada pung sala, 
apalai deng orang jahat?” f 

32 Waktu tantara dong bawa sang Yesus tu, 
dong ju hela bawa dua orang jahat ko mau 
hukum bekin mati sama-sama deng Dia. 33 Dong 
sampe di satu tampa, nama “Tulang Kapala'. Ju 
dong paku sang Yesus deng itu dua orang jahat, 
di dong satu-satu pung kayu palang. Ais dong 
tanam kasi badiri itu kayu palang dong. Dong 
paku tagantong orang jahat satu di Yesus pung 
sabla kanan, deng yang satu lai di Dia pung sabla 
Kiri. 

34 (itu waktu, Yesus sambayang bilang, “Bapa! 
Lupa buang ini orang dong pung sala, te dong 
sonde tau apa yang dong bekin.”) 8Ais ju tantara 
dong hela lot ko mau tau sapa yang dapa Dia 
pung pakean. h 

35 Banya orang datang manonton di itu tampa. 
Orang Yahudi pung bos-bos dong olok-olok sang 





“23:30 H Hosea 10:8; Dunya Model Baru 6:16 

f23:31 + Tulisan bahasa Yunani asli bilang, “Kalo orang bisa 
bekin bagini kasi pohon yang masi idop, apalai deng pohon 
yang su mati.” 

823:34 ta: Kalimat dalam kurung ni, sonde ada dalam banya 
tulisan bahasa Yunani yang paling tua deng yang paling bae. 


h23:34 H Lagu Puji dong 22:19 

Yesus bilang, “Dia su kasi salamat orang laen, 
ma sonde bisa kasi salamat Dia pung diri sandiri. 
Kalo Dia ni batul-batul Kristus, yang Tuhan Allah 
su pili memang, na, tenga ko Dia turun sandiri 
dari itu kayu palang suda.” | 

36 Itu tantara dong ju ejek sang Dia. Dong kasi 
minum sang Dia anggor asam, 387 deng batarea 
olok-olok bilang, “Kalo lu ni batul-batul orang 
Yahudi pung raja, na, kasi salamat lu pung diri 
suda!” 38 Dong tulis di satu papan bilang, 

“Ini orang Yahudi pung raja.” 

Tarus dong paku itu papan di Yesus pung atas 
kapala, ko kasi tau alasan dong hukum sang Dia. 

39 Satu orang jahat yang paku tagantong di 
Yesus pung sabla ju iko ejek bilang, “Lu batul 
Kristus, ko? Kalo bagitu, na, kasi salamat sang 
kotong samua su!” 

40 Ma itu orang jahat satu togor sang dia bilang, 
“Weh! Lu ni, sonde taku sang Tuhan Allah, ko? Te 
lu ju dapa hukum mati sama ke Dia. 41 Kotong 
dua kana hukum pas deng kotong pung jahat. Ma 
ini Orang sonde bekin jahat apa-apa.” 2 Ju dia 
omong tamba bilang, “Yesus, é! Nanti kalo Pak su 
maso pi Pak pung karajalan, na, inga sang beta, 


Ln 


€; 





23:35 4 Lagu Puji dong 22:8 

43 Yesus manyao bilang, “Beta janji! Ini hari ju, 
lu maso pi dalam sorga sama-sama deng Beta.” 


Tuhan Yesus mati 
(Mateos 27:45-56; Markus 15:33-41; Yohanis 19:28-30) 


44 |tu waktu, su tenga hari. Ma matahari sonde 
bacaya, ais galap gulita tutu ame itu tampa 
sampe jam tiga sore. Di Ruma Sambayang Pusat 
ada gorden besar yang tagantong ko pele Tuhan 
Allah pung Kamar yang Paling Barisi. Takuju sa, 
itu gorden tarobe putus bagi dua. K 

45 (23:44) “6 Di itu tampa “Tulang Kapala’, ju 
Yesus batarea bilang, “Bapa! Sakarang Beta 
sarakan Beta pung roh pi Bapa pung tangan.” 
Dia omong abis bagitu, ju Dia pung napas putus 
memang. | 

47 Ada komandan tantara Roma yang badiri 
deka di Yesus pung kayu palang. Waktu dia lia 
Yesus pung mati tu, ju dia puji Tuhan Allah bilang, 
“Awii! Ini Orang batul-batul Orang hati lurus, é!” 
m 

48 Waktu orang banya yang bakumpul di situ 
dapa lia Yesus pung mati ju, dong manyasal, ais 





«23:44 H Kaluar dari Masir 26:31-33 

23:46 H Lagu Puji dong 31:5 

M23:47 $ Kata bahasa Yunani di sini, dia pung arti ju bisa 
bilang, “Ini Orang sonde ada pung sala.” 

pulang deng hati susa. 22 Ma Yesus pung orang 
dong ada badiri dari jao, ko lia Dia pung mati. 
Mama-mama yang iko sang Dia dari Galilea 
sampe di Yerusalem, ju ada di situ." 


Dong kubur sang Tuhan Yesus 
(Mateos 27:57-61; Markus 15:42-47; Yohanis 19:38-42) 


50 Waktu Yesus su mati, ju ada satu orang cari 
jalan ko mau kasi turun Dia pung mayat dari kayu 
palang ko kubur bae-bae sang Dia. Itu orang 
pung nama Yusuf, dari kota Arimatea. Dia pung 
hati lurus, bekin banya hal yang bae. Dia ada 
tunggu-tunggu ko Tuhan Allah kasi tunju Dia 
pung pegang parenta. Dia ju anggota yang dudu 
urus parkara agama Yahudi, ma dia sonde satuju 
deng dong pung putusan ko hukum mati sang 
Yesus. 21 (23:50) ?* Tagal dia mau kasi turun Yesus 
pung mayat dari kayu palang, andia ko dia pi 
mangada sang gubernor Pilatus ko minta mau 
urus itu mayat. ?3 Dapa isin ju, dia pi kasi turun. 
Ais dia bungkus itu mayat deng kaen alus. Tarus 
dia pi taro itu mayat dalam satu lobang batu, 
yang orang baru pahat abis. Itu tampa kubur tu, 
balom ada yang pake. 24 Yesus pung mati tu, kaná 
deng hari Jumat. Waktu Yusuf dong su kubur abis 





123:49 # Lukas 8:2-3 

tu, hari su sore. Kalo matahari su tanggalam, na, 
orang Yahudi pung hari sambayang su mulai. 

>> |tu mama-mama yang datang sama-sama 
deng Yesus dari Galilea, dong ju pi iko sang Yusuf 
ko mau tau dia taro itu mayat di kubur mana. 
56 Lia bae-bae itu kubur pung tampa, ais itu 
mama dong pulang ko sadia rampe deng minya 
wangi. Waktu matahari tanggalam, ju dong 
barenti karja, iko orang Yahudi pung atoran hari 
sambayang. Dong tunggu hari sambayang lewat, 
baru dong mau pi siram Yesus pung mayat. ° 


Tuhan Yesus idop kambali! 
(Mateos 28:1-10; Markus 16:1-8; Yohanis 20:1-10) 


24 1 Hari Minggu amper siang, itu mama 
dong bawa itu minya wangi deng rampe 


ko pi Yesus pung kubur. 2 Sampe deng sampe 

ju, dong dapa lia batu besar yang dong pake ko 
tutu itu kubur pung pintu, su taguling pi pinggir. 
3 Tarus dong maso pi dalam kubur, ma dong 
sonde dapa lia Yesus pung mayat di situ. “Jadi 
dong tabingung-bingung. Takuju sa, ada dua 
orang yang pake pakean mangkilat, datang badiri 
di dong pung sabla. ? Itu mama dong taku mau 
mati, ais tondo sampe di tana. Ju itu dua orang 





023:56 # Kaluar dari Masir 20:10: Carita Ulang soflal Jalan 
Idop 5:14 

tanya bilang, “Akurang ko bosong datang cari 
orang yang idop di orang mati dong pung tampa? 
6 Yesus su sonde ada di sini lai! Te Dia su idop 
kambali. Mangkali bosong su lupa apa yang Dia 
parná bilang waktu masi di Galilea, ko? ' Te Dia 
kasi tau memang bilang, nanti dong jual buang 
Manusia Tulen pi orang jahat pung tangan. Ais 
dong paku bekin mati sang Dia di kayu palang. 
Ma dia pung lusa, Dia su idop kambali.” P 

8 Dengar bagitu, baru dong dapa inga Yesus 
pung omong dolu tu. ? Ju dong pulang capat- 
capat, ko kasi tau samua-samua sang Yesus pung 
ana bua yang sablas orang, deng orang-orang 
laen yang iko sang Dia. 19 (Mama-mama yang pi 
kubur tu, andia Yakobis pung mama Maria, deng 
Maria dari kampong Magdala. Ada ju Yohana 
deng barapa mama laen lai. Dong tu yang pi 
carita ini samua kasi Yesus pung utusan dong.) 

11 Ma waktu ana bua dong dengar itu carita, 
dong pikir itu mama dong omong kosong sa. 

12 Ma Petrus bangun ko lari-lari pi kubur. Sampe 
di sana, dia lia maso pi dalam itu kubur, ma dia 
cuma dapa lia kaen bungkus mayat sa. Tarus dia 





P24:7 # Mateos 16:21, 17:22-23, 20:18-19; Markus 8:31, 
9:31, 10:33-34; Lukas 9:22, 18:31-33 

pulang deng pikir-pikir bilang, “Ini su karmana 
ni?” q 


Tuhan Yesus pung ana bua dua orang 
katumu sang Dia di jalan pi Emaus 


(Markus 16:12-13) 


13 Itu hari ju, Yesus pung ana bua dua orang 
pi satu kampong, nama Emaus. Dia pung jao 
kira-kira 11 kilo dari kota Yerusalem. "14 Dong 
jalan deng baklomong Yesus pung mati. 15 Takuju 
sa, Yesus sandiri deka-deka sang dong dua, ais 
jalan sama-sama deng dong. 18 Ma dong sonde 
kanal, kalo Dia tu, Yesus, te Tuhan ada bekin ko 
dong jang kanal. 17 Ju Yesus tanya sang dong 
bilang, “Bosong dua ni, asik baklomong apa, é?” 

Dengar bagitu, ju dong dua badiri. Dong pung 
muka tingka ke susa sakali. 18 Ais, yang nama 
Kleopas, tanya sang Dia bilang, “Pak ni, tingka 
ke orang baru, yang sonde tau apa-apa yang 
baru-baru jadi di Yerusalem ni, ko?” 

19 Ju Yesus tanya bilang, “Ada apa tu?” 

Dong manyao bilang, “Ko Yesus, dari Nasaret 
tu! Dia tu batul-batul Tuhan Allah pung jubir. 
Deng Tuhan kasi kuasa sang Dia ko bekin tanda 





24:12 “ Ada tulisan bahasa Yunani saparu yang sonde tulis 
ini ayat 12. 

"24:13 + Tulisan bahasa Yunani tulis bilang, “60 stadia dari 
Yerusalem”. 60 stadia tu, sama deng 11,1 kilo. 

heran macam-macam. Dia ju pintar ajar orang. 
Orang dong samua sanang deng Dia. Deng Tuhan 
ju sanang deng Dia. 

20 Ma tau-tau, te botong pung kapala agama 
Yahudi pung bos-bos deng tua-tua adat tangkap 
ame sang Dia. Tarus dong sarakan sang Dia pi 
gubernor ko hukum mati sang Dia. Ais dong paku 
bekin mati sang Dia di kayu palang. 2! Mula-mula 
botong samua harap bilang, Dia tu, Kristus, yang 
datang kasi lapas botong pung bangsa dari orang 
pamarenta Roma yang tendes sang botong. Ma 
hari Jumat baru-baru ni, dong su bunu sang Dia. 

22 Sakarang botong su tamba bingung. Te tadi 
botong pung mama dong datang lapor bilang, 
pagi-pagi dong ada pi kubur. 28 Ma dong carita 
bilang, Yesus pung mayat su ilang. Ais dong dapa 
lia Tuhan Allah pung ana bua dari sorga, yang 
kasi tau sang dong bilang, Yesus su idop kambal!! 
24 Dengar bagitu, ju botong pung kawan barapa 
orang lari pi kubur. Ais dong ju dapa lia sama ke 
itu mama-mama dong pung omong tu. Dong 
sonde dapa lia Yesus pung mayat ju.” 

25 Dong dua carita abis bagitu, ju Yesus togor 
sang dong bilang, “Bosong pung bodo lai! 
Akurang ko bosong sonde mau parcaya apa yang 
Tuhan pung jubir dong su kasi tau memang dari 
dolu! 28 Te dong su tulis bilang, Kristus tu, musti 
dapa sangsara macam bagitu, baru Dia tarima 

hormat deng kuasa yang hebat.” 27 Tarus Yesus 
ajar sang dong, samua yang Tuhan pung jubir 
dong su tulis memang soPlal Kristus. Mulai dari 
bai Musa pung tulisan, sampe deng jubir-jubir 
laen dong pung. 

28 Waktu dong su amper sampe di Emaus, 
ju Yesus bekin tingka ke Dia mau jalan tarus. 

29 Ma dong dua minta bilang, “Papa! Tenga 
manumpang sa deng botong ini malam, te 
matahari su mau tanggalam ni.” Ju Yesus maso 
sama-sama deng dong pi dalam ruma. 

30 Waktu dong dudu mau makan, ju Yesus 
ame roti satu balok. Tarus Dia sambayang minta 
tarima kasi sang Tuhan Allah, ais Dia bekin 
pica-pica itu roti. Waktu Dia sorong itu roti kasi 
dong dua, 3! baru dong dua kanal bilang, itu, 
Yesus. Ma takuju ju, Dia ilang dari dong pung 
muka! 22 Ju dong dua baRlomong bilang, “Awii! 
Waktu dengar Dia omong bekin jalas jubir dong 
pung tulisan tadi, kotong rasa tingka ke kotong 
pung hati ada manyala-manyala.” 

33 Itu waktu ju, dong dua bangun ko pulang 
memang pi Yerusalem. Dong katumu deng Yesus 
pung ana bua sablas orang, deng orang laen 
dong yang ada bakumpul di situ. 24Ju itu ana bua 
dong kasi tau sang dong dua bilang, “Memang 

batul! Tuhan Yesus su idop kambali! Tadi Dia kasi 
tunju diri sang bu Peklu.” $ 

35 Ais, itu dua orang ju carita samua yang jadi 
di jalan, sampe dong dua bisa kanal sang Yesus 
waktu Dia bekin pica-pica roti. 


Tuhan Yesus tunju muka sang ana bua dong 


(Mateos 28:16-20; Markus 16:14-18; Yohanis 
20:19-23; Utusan dong pung Carita 1:6-8) 


36 Waktu dong masi bacarita bagitu, takuju sa, 
Yesus sandiri su badiri di dong pung teng-tenga. 
Dia kasi salam sang dong bilang, “Saloom!” 

37 Ma dong takuju deng taku, te dong kira itu 
hantu. 

38 Ma Yesus omong bilang, “Akurang ko bosong 
taku bagini? Bosong sonde parcaya bilang, ini 
Beta yang su idop kambali, ko? 22 Coba lia Beta 
pung tangan deng kaki. Ini Beta. Sorong tangan 
ko raba sandiri sa! Biar bosong parcaya bilang, 
ini Beta, bukan hantu. Te hantu sonde ada pung 
badan, ma bosong samua bisa lia Beta pung 
badan, to?!” 

40 Masi omong bagitu ju, Dia kasi lia sang dong 
bakas luka di Dia pung tangan deng kaki. 1 Dong 
sanang mau mati, tagal Yesus su idop kambali. 





524:34 # Tulisan bahasa Yunani bilang ‘Simon’ di sini. Simon 
tu, andia Petrus pung nama laen. 

Cuma dong babingung, te dong sonde bisa 
mangarti karmana ko bisa jadi bagitu. Ju Yesus 
tanya sang dong bilang, “Bosong makan apa di 
sini, €?” 42 Ju dong sorong kasi sang Dia ikan 
panggang sapotong. 22 Yesus tarima itu ikan, ais 
Dia makan di dong pung muka. 

44 Tarus Dia omong bilang, “Karmana? Bosong 
masi inga waktu Beta sama-sama deng bosong 
dolu? Beta kasi tau tempo hari bilang, samua 
yang Tuhan Allah pung jubir dong tulis soflal Beta 
tu, musti jadi. Andia dari bali Musa, dari jubir 
laen dong, deng dari buku Lagu Puji dong.” 

45 Ais ju Dia buka bekin tarang ko dong mangarti 
batul Tuhan pung Tulisan Barisi pung arti. 45 Dia 
omong tamba bilang, “Tuhan pung jubir dong 
su tulis bilang, Kristus, yang Tuhan kirim datang 
tu, musti dapa sangsara macam-macam, ais Dia 
mati. Ma nanti dia pung lusa, Dia idop kambali. 
Ko dong su tulis samua na! 4 Sakarang Beta kasi 
kuasa ko bosong bawa ini Kabar Bae ni, pi samua 
suku-bangsa mulai dari Yerusalem sini. Kasi tau 
sang dong bilang, orang yang mangaku sala deng 
kambali pi Tuhan, nanti Tuhan hapus buang itu 
sala dong samua. 48 Bosong musti jadi saksi ko 
carita bilang, Beta dapa sangsara, ais mati, tarus 
idop kambali. 2 Nanti Beta kirim datang Roh 
yang Barisi, yang Beta pung Bapa su janji. Ma 

bosong musti tunggu sa di kota Yerusalem sini, 
sampe tarima kuasa dari sorga.” t 


Tuhan Yesus taPlangka nae pi sorga 
(Markus 16:19-20; Utusan dong pung Carita 1:9-11) 


>0 Satu hari, Yesus bawa sang dong kaluar kota. 
Waktu dong sampe deka deng kampong Betania, 
Dia angka tangan ko omong kasi berkat sang 
dong. V1 Dia masi omong kasi berkat bagitu, ju 
Dia taPangka nae pi sorga. ?2 Lia bagitu ju, dong 
samua tikam lutut ko semba sang Dia. Ais dong 
pulang pi Yerusalem deng hati talalu sanang. 
53 Tiap hari dong bakumpul di Ruma Sambayang 
Pusat ko angka puji sang Tuhan Allah. 
Pak Teo! Beta pung carita sampe sini dolo. 
Saloom, 
Lukas 





t24:49 H Yoel 2:28-29; Yohanis 14:16-17; Utusan dong pung 
Carita 1:4 


U24:50 H Utusan dong pung Carita 1:9-11 


Tuhan Yesus pung Carita Bae 
iko 


Yohanis 


Yesus tu, sapa? 


1 1 Mula-mula, Tuhan Allah pung Kata-kata su 
ada. 
Tuhan pung Kata-kata tu, sama deng satu 
Orang. 
Itu Orang ada sama-sama deng Tuhan Allah. 
Deng Dia ju, andia Tuhan Allah. 
2 Waktu langit deng bumi balóm jadi, 
itu Orang su ada memang sama-sama deng 
Tuhan Allah. 
3 Tuhan bekin jadi samua-samua, pake Dia pung 
Kata-kata tu. 
Sonde ada satu barang ju yang jadi, kalo itu 
Orang sonde bekin. 
4 Dia tu, akar dari idop. 
Jadi orang yang dapa idop yang batul, 
dong idop dari Dia. 
Dia ju sama ke Tarang yang bacaya, 
ko orang yang idop di itu Tarang, 
bisa lia deng mangarti. 
5 Itu Tarang tu, basinar tambus maso di galap: 

deng galap sonde bisa tahan ame itu Tarang. 
Te itu Tarang bacaya tarus. 

6 Naa, ada satu orang laen, nama Yohanis. 
Tuhan Allah ju utus sang dia, W ko jadi saksi yang 
kasi tau orang soPlal itu Tarang. Ko biar samua 
orang bisa parcaya sang Tuhan, tagal Yohanis 
pung omong. 

8 Yohanis ni, bukan itu Tarang. Ma Tuhan utus 
sang dia ko kasi tau orang soBlal itu Tarang. ? Te 
itu Orang yang jadi Tarang batul, mau datang di 
ini dunya. Itu Tarang bekin kantara hal-hal yang 
batul kasi samua orang. 

10 Biar Dia su bekin jadi, samua yang ada di 
dunya, ma orang di ini dunya sonde kanal ame 
sang Dia waktu Dia datang tenga di sini. 11 Biar 
Dia datang tenga deng Dia pung orang sandiri 
dong, ma dong sonde mau tarima ame sang Dia. 
12 Biar bagitu, ma samua orang yang tarima deng 
parcaya sang Dia, Dia kasi hak sang dong ko jadi 
Tuhan Allah pung ana-ana. !3 Itu sama ke dong su 
lahir kambali. Ma dong pung lahir baru tu, bukan 
sama ke orang barana ana. Deng bukan dari satu 
laki-laki yang kapingin dapa turunan. Te dong jadi 
Tuhan pung ana-ana, tagal Tuhan yang kasi dong, 
itu idop baru. 

14 Ais “Tuhan pung Kata-kata” tu, 





V1:6 x Mateos 3:1: Markus 1:4: Lukas 3:1-2 

ju lahir jadi manusia. 

Dia idop di kotong pung teng-tenga. 

Kotong dapa lia Dia pung hebat. 

Dia hebat bagitu, tagal Dia tu, Tuhan Allah pung 

Ana satu biji. 
Dia suka kasi tunju Dia pung hati bae sang 
kotong, 
tagal Dia pung sifat memang bagitu. 
Deng samua yang Dia kasi tau soPlal Tuhan 
Allah, memang batul. 

15 Naa, Yohanis tu, kasi tau soklal ini Orang. Dia 
batarea bilang, “Dengar, é! Dia ni, yang beta su 
carita bilang, “Nanti satu Orang mau datang. Dia 
tu, lebe hebat dari beta. Te beta balom lahir, Dia 
su ada lebe dolo na!” 

16 Yohanis omong bagitu, tagal itu Orang talalu 
suka kasi tunju Dia pung hati bae. Deng Dia maen 
bekin ulang bagitu tarus kasi kotong samua. 

17 Dolu-dolu, bai Musa yang kasi turun Tuhan 
pung Atoran sang kotong pung nene-moyang. 
Ma sakarang itu Orang, andia Yesus Kristus, yang 
kasi tunju Tuhan pung hati bae sang kotong. 
Deng samua yang Dia kasi tau soPlal Tuhan Allah, 
memang batul. 18 Sonde parná ada satu orang 
ju yang lia batul-batul sang Tuhan Allah. Ma Dia 
pung Ana satu biji yang Dia sayang tu, yang su 
kasi tunju sang kotong Tuhan Allah pung hati. Itu 

Ana tu, ada di Dia pung Bapa pung sabla. Te Dia 
ju, andia Tuhan Allah. 


Yohanis Tukang Sarani kasi 
tunju sang Tuhan Yesus 


(Mateos 3:1-12: Markus 1:1-8; Lukas 3:1-18) 


19 Satu kali, orang Yahudi pung bos-bos di 
Yerusalem utus barapa kapala agama, deng 
barapa orang dari suku Lewi yang biasa layani 
di Tuhan Allah pung Ruma Sambayang Pusat. 
Dong pi di kali Yarden pung sabla “ko tanya sang 
Yohanis Tukang Sarani bilang, “Lu ni, Kristus yang 
Tuhan su janji mau kirim datang, ko?” 

Ais dia kasi tau sang dong bilang, dia tu, sapa. 
20 Dia mangaku tarang-tarang bilang, “Sonde. 
Beta ni, bukan Kristus.” 

21 Ju dong tanya lai bilang, “Kalo bagitu, lu ni, 
sapa? Bali Elia, ko?” 

Dia manyao bilang, “Sonde ju.” 

Tarus dong tanya lai bilang, “Jang sampe lu ni, 
Tuhan pung jubir yang laen tu, ko?” 

Dia manyao bilang, “Sonde ju.” X 

22 Ais itu, ju dong tanya lai bilang, “Naa, kalo 
bagitu, lu ni, sapa? Kasi tau dolo! Te botong musti 





W1:19 * Yohanis pung tampa sarani orang, ada ame dari ayat 
28. 


X1:21 # Carita Ulang soBlal Jalan Idop 18:15, 18: Maleaki 4:5 





YOHANIS 1 550 


kambali pi lapor sang bos-bos yang utus sang 
botong. Tolong doo!” 

23 Ju dia omong iko apa yang bali Yesaya parná 
tulis bilang, 

“Beta ni, andia itu orang yang batarea di tampa 

sunyi bilang, 
'Samua orang siap-siap bekin bae jalan, 
ko tarima Tuhan pung datang! 
Bekin rata jalan ko sambut sang Dia.” Y 

24 Di teng-tenga itu orang yang datang dari 
Yerusalem dong, ada ju barapa orang dari partei 
agama Farisi. 22 Ais dong tanya sang Yohanis 
bilang, “Bagini. Kalo lu bukan Kristus, bukan bagi 
Elia, deng bukan itu Tuhan pung jubir tu, akurang 
ko lu ada sarani orang? Lu dapa hak dari mana?” 

26 Ju Yohanis manyao bilang, “Beta ni, sarani 
orang cuma pake aer sa. Ma su ada satu Orang 
di bosong pung teng-tenga yang bosong sonde 
kanal. 2? Dia tu, lebe hebat dari beta, biar beta 
yang mulai ajar orang lebe dolo. Biar cuma jadi 
Dia pung tukang suru-suru sa ju, beta sonde 
pantas.” 7 





Y1:23 H Yesaya 40:3 

21:27 + Tulisan bahasa Yunani asli bilang, “buka dia pung 
tali sapatu sa ju, beta sonde pantas.” Dia pung arti bilang, 
Yohanis cuma orang kici sa. Biar jadi Tuhan Yesus pung 
tukang suru-suru sa ju, dia sonde pantas. 

28 Ini hal dong samua jadi di Betania, di kali 
Yarden pung sabla. Yohanis deng dia pung ana 
bua dong ada sarani orang di situ. 2 


Tuhan Yesus tu, sama ke 
Tuhan Allah pung Domba Ana 


29 Dia pung beso, Yohanis lia Yesus ada jalan 
datang di dia. Ju dia omong bilang, “Lia itu Orang 
di sana doo! Dia tu, Tuhan Allah pung Domba 
Ana yang jadi korban ko hapus buang orang di ini 
dunya pung sala-sala dong. 39 Ini Orang ni, yang 
beta su kasi tau sang bosong kamaren bilang, 
“Nanti ada satu Orang yang muncul datang. Dia 
tu, lebe hebat dari beta, tagal Dia su ada lebe 
dolo dari beta. 31 Dolu beta sonde tau, kalo Dia 
tu, Kristus. Biar bagitu, ma beta su tau beta musti 
kasi kanal sang Dia di orang Israklel dong. Tagal 
itu, beta datang ko sarani orang pake aer. 

32 Tuhan Allah utus sang beta ko sarani orang 
pake aer. Dia ju kasi tau sang beta bilang, “Nanti 
satu Orang mau datang di lu. Ais Beta pung Roh 





31:28 # ‘Betania’ ni, laen dari kampong Betania yang deka- 
deka di kota Yerusalem. Ma dia pung lokasi sonde jalas. 
Orang yang pintar dong pikir bilang, mangkali ini sama ke 
daklera Basan, yang ada di dano Galilea pung sabla matahari 
nae, te Yosefus ju tulis itu tampa pung nama 'Batanea'. 
Yosefus tu, satu orang Yahudi yang tulis IsraRlel pung sajara 
kasi pamarenta Roma. 

turun datang tenga di Dia. Itu Orang tu, yang 
nanti bawa Beta pung Roh Barisi, ko kasi kuasa 
sang Beta pung orang dong. Waktu itu Orang 
datang, beta sonde kanal langsung sang Dia. Ma 
waktu beta ada lia Tuhan pung Roh turun datang 
dari langit sama ke burung pompa, ko tenga di 
Dia, baru beta kanal sang Dia bilang, “Ini Dia, itu 
Orang tu! 33 (1:32) 34 Beta lia itu hal dong deng 
beta pung mata biji sandiri. Ais beta kasi tau sang 
bosong bilang, “Itu Orang yang ada datang tu, 
andia Tuhan Allah pung Ana!'” 


Tuhan Yesus pili Dia pung ana bua partama dong 


35 Dia pung beso, Yohanis ada badiri deng dia 
pung ana bua, dua orang. 3° Waktu Yohanis lia 
Yesus ada jalan lewat di situ, dia kasi tau bilang, 
“Lia dolo! Te Dia tu, Tuhan Allah pung Domba 
Ana yang nanti jadi korban!” 

37 Ais ju Yohanis pung ana bua dua orang yang 
dengar dia pung omong tu, kasi tenga sang dia, 
ko jalan iko sang Yesus. 28 Ju Yesus bale, ais lia 
dong ada iko sang Dia. Tarus Dia tanya sang dong 
bilang, “Karmana? Ada parlu, ko?” 

Dong tanya bale sang Dia bilang, “Rabi tenga di 
mana?” (Di dong pung bahasa Aram, “Rabi” pung 
arti bilang, “Bapa Guru”) 

39 Ais Yesus manyao bilang, “Mari ko lia sandiri 
sa.” Ju dong iko deng Dia, ais lia Dia pung tampa 

tenga. Waktu dong sampe, su kira-kira jam ampa 
sore. Ais dong tenga deng Dia sampe matahari 
tanggalam. 

40 Naa, dari itu dua orang yang dengar Yohanis 
pung omong, ais iko sang Yesus tu, ada satu 
nama Anderias. Dia tu, Simon Petrus pung adi. 
41 Pulang deng pulang ju Anderias pi cari dia pung 
kaka Simon bilang, “We, bu! Botong su bakatumu 
deng Mesias!” (Di dong pung bahasa, ‘Mesias’ 
pung arti bilang, “Kristus, andia Orang yang Tuhan 
su janji memang dari dolu ko mau kirim datang.) 
42 Ais dia antar dia pung kaka pi Yesus. 

Ju Yesus lia sang Simon, ais Dia kasi tau bilang, 
“Lu ni, Simon. Lu pung bapa tu, Yohanis. Mulai 
sakarang orang pange sang lu, “Kefas'” (Dia pung 
arti sama deng ‘Petrus’, andia “batu'.) b 


Tuhan Yesus pange sang Filipus deng Natanel 


43 Di situ ju ada satu orang laen, nama Filipus. 
Dia pung kampong asal, andia Betsaida. Petrus 
deng Anderias asal dari situ ju. 

Naa, dia pung beso, Yesus putus mau pi propinsi 
Galilea. Ju Dia pi katumu sang Filipus, ais Dia ajak 
bilang, “Mari iko sang Beta ko jadi Beta pung 
orang!” 





b4:42 6 Nama Kefas tu, dari bahasa Aram kefa. Dia pung 
arti ‘batu’. Nama Petrus tu, dari bahasa Yunani petra. Dia 
pung arti ju ‘batu’. 

44 (1:43) 8 Ais Filipus pi cari sang Natanel, ju 
kasi tau bilang, “Bu, é! Botong su katumu itu 
Orang yang bali Musa su tulis dalam Tuhan 
pung Atoran. Tuhan pung jubir dolu-dolu dong ju 
tulis soRlal ini Orang. Dia pung nama Yesus, dari 
kampong Nasaret. Dia pung bapa, nama Yusuf.” 

46 Ma Natanel manyao bilang, “Orang Nasaret!? 
Awek?! Sonde ada satu hal bae yang kaluar dari 
situ, ó!” 

Ju Filipus bilang, “Weh! Jang bagitu. Mari ko lia 
sandiri sa!” 

47 Waktu Natanel ada jalan datang, Yesus su lia 
sang dia memang, ju bilang, “Dia ni, orang jujur! 
Te di dia pung hati, sonde ada putar-balek. Dia ni, 
orang Israel tulen!” € 

48 Natanel tanya bilang, “Karmana sampe Bos 
kanal sang beta?” 





C1:47 “ Yesus ada maen kata di sini. Te waktu Tuhan balm 
kasi nama 'Israflel' sang bali Yakob, nama Yakob pung arti 
‘tukang tipu". (Lia Carita Mula-mula 27:1-40, 32:22-32.) 
Yesus pung maksud sini bilang, Natanel ni, orang Israklel 
yang model laen dari bali Yakob. Te Natanel ni, orang hati 
lurus. 

Yesus manyao bilang, “Bagini. Beta su dapa 
lia sang lu waktu lu ada di bawa itu pohon. Situ 
waktu, Filipus balom pi pange ame sang lu.” 

49 Ais Natanel mangaku bilang, “Bapa Guru ni, 
pasti Tuhan Allah pung Ana! Deng Bapa ju, tantu 
kotong orang Israklel pung Raja!” 

30 Yesus tanya sang dia bilang, “Kira-kira lu ni, 
parcaya sang Beta tagal tadi Beta bilang, “Beta su 
dapa lia sang lu waktu lu ada di bawa itu pohon, 
ko? Inga, te nanti lu bisa dapa lia hal-hal yang 
lebe hebat lai! 

51 Batul! Beta kasi tau memang. Nanti bosong 
lia langit tabuka. Ju Tuhan pung ana bua di sorga 
dong ada turun-nae di Beta pung sabla. Deng 
Beta ni, Manusia Tulen.” * 


Pesta kawin di kampong Kana 


1 Dia pung lusa, ada pesta kawin di kampong 
Kana, di propinsi Galilea. Deng Yesus pung 





d1:48 + Bahasa Indonesia pake kata “pohon ara” dari istila 
Yunani ouk (suke). Ma Alkitab kasi tunju satu pohon di 
sana yang orang biasa makan dia pung bua. Di Indonesia 
sabla timur, orang sonde makan 'pohon ara' pung bua. Jadi 
'pohon ara' di Alkitab bahasa Indonesia, sonde sama ke 
kotong pung pohon ara di sini. 

81:51 # Di Carita Mula-mula 28:10-17, Yakob ada mimpi 
di Betel. Dalam dia pung mimpi, dia lia Tuhan pung ana 
bua dong turun-nae di satu tangga yang Yakob subu bilang, 
“pintu pi sorga”. 

mama ada iko. 2 Yesus deng Dia pung ana bua 
dong ju dapa undang. Ais dong ju pi. 

3 Ma lama-lama, te anggor di tampa pesta mulai 
abis. Ais Yesus pung mama kasi tau sang Dia 
bilang, “Tolong doo! Te dong pung anggor su abis 
ni.” 

4 Ma Yesus manyao bilang, “Mama. Akurang ko 
mama mau Beta yang ator? Te Beta pung waktu 
balom pas ni.” 

5 Ma Dia pung mama kasi tau sang orang karja 
di situ dong bilang, “Dengar, €! Dia suru bosong 
bekin apa, na, bekin iko sa.” 

6 Di situ ada anam kumbang, yang orang bekin 
ame dari batu. Satu kumbang tu, tampung aer 
kira-kira 75-115 liter. Orang Yahudi biasa pake 
aer dari kumbang macam bagitu ko bekin barisi 
diri iko dong pung atoran agama. ' Ais Yesus kasi 
tau sang itu orang karja dong bilang, “Pi ame aer 
ko isi ini kumbang dong.” Ju dong isi sampe ponu 
rata. 8 Ais Dia kasi tau sang dong bilang, “Naa. 
Timba ame sadiki, ko bawa kasi sang tuan pesta.” 
Ju dong bekin iko. ? Sampe di sana, itu tuan 
pesta rasa coba itu aer. Ma tau-tau itu aer su jadi 
anggor! Dia bingung, te dia sonde tau dong dapa 
itu anggor dari mana. (Ma itu orang karja dong 
tau.) 

Ais dia pange ame sang baroit laki-laki. 10 Ju 
dia bilang, “Bagini. Kotong pung biasa, tuan 

ruma bagi kasi anggor yang paling bae lebe dolo. 
Kalo orang dong su minum banya, baru dia kasi 
kaluar anggor kalas dua. Ma lu bekin tabale. Lu 
kasi kaluar anggor kalas dua lebe dolo, ais baru 
anggor yang paling bae dari balakang!” 

11 tu hal jadi di kampong Kana, di propinsi 
Galilea. Itu partama kali Yesus bekin tanda heran 
yang orang dapa lia. Dia kasi tunju Dia pung 
hebat bagitu, ju Dia pung ana bua dong parcaya 
sang Dia. 

12 Ais itu, ju Yesus, Dia pung mama, Dia pung 
adi dong, deng Dia pung ana bua dong turun pi 
kota Kapernaum. Ma dong cuma tenga di situ 
barapa hari sa. f 


Tuhan Yesus usir buang orang dari Tuhan 
Allah pung Ruma Sambayang Pusat 


(Mateos 21:12-13; Markus 11:15-17; Lukas 19:45-46) 


13 Waktu orang Yahudi dong pung hari bae 
Paska su deka-deka datang, Yesus nae pi kota 
Yerusalem. 814 Di Ruma Sambayang Pusat pung 
kintal, Yesus lia orang dong ada bajual sapi, 
domba, deng burung pompa yang orang béli ko 
pake jadi korban. Di situ, ju ada orang yang dudu 
di meja ko tukar doi yang orang pake kasi sang 





f2:12 H Mateos 4:13 
82:13 4 Kaluar dari Masir 12:1-27 

Tuhan Allah di Ruma Sambayang Pusat tu. 12 Ju 
Dia ame tali barapa urat ko bekin jadi cambuk. 
Ais Dia usir kasi kaluar sang dong samua dari 
itu kintal. Dia ju foo buang itu sapi deng domba 
dong. Dia kasi tabanting itu meja dong, deng 
pola kasi tasiram buang itu doi dong. t° Ju Dia 
suru orang yang jual burung pompa dong bilang, 
“Bawa kaluar ini barang dari sini! Ini tampa ni, 
bukan pasar! Jang bekin Beta pung Bapa pung 
Ruma jadi tampa badagang!” 

17 Ju Dia pung ana bua dong inga Tuhan pung 
Tulisan Barisi yang tulis bilang, 

“Beta sayang mati sang Tuhan pung Ruma. 

Andia ko beta pung hati samangat ko jaga dia 
pung nama bae.” h 

18 Ais orang Yahudi pung bos-bos suru sang 
Yesus bilang, “Kalo lu memang ada pung hak usir 
orang bagitu, na, kasi tunju satu tanda heran 
sang botong ko jadi bukti!” 

19 Yesus manyao bilang, “Kalo bosong bekin 
ancor ini tampa barisi ni, nanti dia pung lusa, 
Beta kasi bangun kambali.” | 

20 Ma dong protes bilang, “Dapa di mana? Te 
orang dong kasi bangun ini Ruma Sambayang 
Pusat sampe ampa pulu anam taon. Akurang ko 





h2:17 & Lagu Puji dong 69:9 
2:19 # Mateos 26:61, 27:40: Markus 14:58, 15:29 

Lu kira kata, Lu cuma parlu tiga hari sa ko kasi 
bangun kambali?!” 

21 Ma dong sonde mangarti, kalo Yesus ada 
omong soPlal Dia pung badan, yang sama ke 
satu tampa barisi. 22 Jadi di balakang hari, waktu 
Yesus su mati, ais idop kambali, Dia pung ana bua 
dong baru inga apa yang Dia su kasi tau memang 
sang dong. Ju dong parcaya apa yang Tuhan pung 
Tulisan Barisi ada tulis dari dolu-dolu, deng apa 
yang Yesus su kasi tau memang sang dong. 


Tuhan Yesus tau samua orang pung dalam hati 


23 Yesus tenga tahan di kota Yerusalem ko iko 
hari bae Paska di situ. Ju banya orang dapa lia 
tanda-tanda heran yang Dia bekin, ais ju dong 
parcaya sang Dia. 29 Ma Yesus sonde parcaya 
deng dong, tagal Dia su tau samua orang pung 
dalam hati. Dia sonde parlu orang ko kasi tau 
sang Dia, tagal Dia sandiri su tau memang 
manusia pung dudu-badiri. 25 (2:24) 


Tuhan Yesus baklomong deng Nikodemus 


1 Ada satu orang dari partei agama Farisi, dia 
3 pung nama Nikodemus. Dia tu, orang Yahudi 
dong pung guru besar satu. 2 Satu kali, dia datang 
malam-malam katumu sang Yesus. Ju dia bilang, 
“Bapa Guru! Botong tau bilang, Tuhan yang utus 
sang Bapa ko ajar sang botong. Te tanda-tanda 

heran yang Bapa bekin dong tu, kasi tunju bukti 
bilang, Tuhan yang kasi itu kuasa sang Bapa. Kalo 
sonde bagitu, na, pasti itu tanda heran sonde 
bisa jadi.” 

3 Yesus manyao bilang, “Batul! Deng Beta ju 
mau kasi tau bagini: kalo orang sonde lahir 
kambali, na, dia sonde bisa jadi Tuhan pung 
orang.” 

4 Ais Nikodemus tanya bilang, “Ma karmana 
orang bisa lahir bagitu, kalo dia su besar datang!? 
Dia sonde bisa maso kambali pi dalam dia pung 
mama pung tampa ana kali kadua, ais dia pung 
mama barana ulang sang dia. Sonde mungkin, 
to!?” 

> Yesus manyao bilang, “Batul! Ma Beta kasi 
tau bagini: orang musti lahir deng aer ko jadi 
barisi, deng lahir deng roh ko jadi orang baru. 
Deng bagitu, baru dia bisa maso jadi Tuhan Allah 
pung orang. ê Te manusia lahir dari manusia, ma 
orang pung roh lahir baru dari Tuhan pung Roh. 
7 Jang heran kalo Beta kasi tau bilang, “Bosong 
musti lahir baru, ko dapa idop baru: 8 Kotong 
banding deng angin. Te angin fuu iko dia pung 
mau. Kotong bisa dengar dia pung bunyi, ma 
sonde tau dia datang dari mana, deng mau pi 
mana. Samua orang yang lahir baru dari Tuhan 
pung Roh ju bagitu. Te kotong bisa lia Tuhan pung 

Roh su bekin orang jadi baru, biar kotong sonde 
mangarti karmana itu hal bisa jadi.” 

9 Ais Nikodemus tanya bilang, “Karmana ko bisa 
jadi bagitu?” 

10 Yesus manyao bilang, “We, bu. Bu su jadi 
orang lIsraPlel pung guru besar. Akurang ko bu 
sonde mangarti ini hal dong? 1! Beta kasi tau yang 
batul. Naa, botong, andia Beta deng Beta pung 
orang dong, mangarti ini hal dong. Te botong jadi 
saksi soflal hal-hal yang botong su lia sandiri. Ma 
bosong sonde tarima bae botong pung omong. 
12 Bosong sonde mau parcaya waktu Beta kasi 
tau soflal hal-hal yang jadi di bumi. Apalai kalo 
Beta kasi tau soPlal hal-hal yang jadi di langit. 
Pasti bosong lebe sonde parcaya lai! 13 Sonde ada 
satu orang ju yang nae pi mangada sang Tuhan 
di langit. Cuma Beta sa, andia Manusia Tulen ni, 
yang turun datang dari Dia. 

14 Dolu-dolu di tampa sunyi, baBli Musa kasi 
tagantong satu ular tambaga di atas kayu, ko 
samua orang dapa lia sang dia, ais ju dong 
dapa salamat. Hal bagitu ju musti jadi kasi Beta, 
Manusia Tulen ni. Nanti dong mau kasi tagantong 
sang Beta di atas kayu, J15 ko samua orang yang 
parcaya sang Beta dapa idop yang batul yang 
sonde tau putus-putus. 





13:14 x Daftar Sensus 21:4-9 

16 Te Tuhan Allah talalu sayang sang samua 
orang di ini dunya. Andia ko Dia utus sang Beta, 
Dia pung Ana satu biji ni, ko biar samua orang 
yang parcaya sang Beta sonde tapisa buang 
dari Tuhan. Deng bagitu, dong dapa idop yang 
batul yang sonde tau putus-putus. 1 Naa! Tuhan 
sonde utus sang Beta, Dia pung Ana, datang di 
ini dunya ko putus orang pung hukuman. Ma 
Dia utus sang Beta ko kasi salamat sang orang 
dari dong pung sala-sala. 18 Tuhan Allah sonde 
hukum orang yang parcaya sang Beta. Ma Dia su 
putus memang hukuman kasi orang yang sonde 
parcaya sang Beta, tagal itu orang sonde parcaya 
sang Beta, andia Tuhan Allah pung Ana satu biji 
ni. 

19 Macam ke bagini: Tuhan su kirim datang 
tarang ko bacaya di ini dunya. Ma orang lebe suka 
idop di galap. Dong sonde mau idop di tarang, 
tagal dong pung bekin, tar bae. Andia ko Tuhan 
mau hukum sang dong. 20 Te samua orang yang 
bekin tar bae dong, binci deng itu tarang. Dong 
sonde suka itu tarang bacaya di dong, ko biar 
itu tarang jang buka kasi talanjang dong pung 
jahat. 21 Ma orang yang bekin iko yang batul, 
dong datang ko biar itu tarang bacaya di dong. Te 
itu tarang kasi tunju bilang, dong ada bekin iko 
Tuhan pung mau.” 

Tuhan Yesus deng Yohanis Tukang Sarani 


22 Ais itu, Yesus deng Dia pung ana bua dong 
kaluar dari kota Yerusalem, ma dong tenga tahan 
di daflera Yudea. Di situ dong sarani orang. 23 Itu 
waktu, Herodes dong balom lempar maso sang 
Yohanis Tukang Sarani pi dalam bui. Ais Yohanis 
ju ada sarani orang di kampong Ainon, deka di 
kampong Salim, tagal ada banya aer di situ. Ju 
orang maen datang di Yohanis ko dia sarani sang 
dong. * 

24 (3:23) 2 Naa, agama Yahudi ada satu adat ko 
bekin barisi diri, baru dong bole sambayang. Di 
situ ada satu orang Yahudi yang baparkara deng 
Yohanis pung ana bua dong soBlal itu hal. 28 Ais 
dong datang di Yohanis ko kasi tau bilang, “Bapa 
Guru! Inga ko sonde, itu Orang yang cari bapa di 
kali Yarden pung sabla tu, yang bapa bilang, Dia 
tu, andia Kristus? Dia ju ada sarani orang! Sonde 
ada yang datang di botong lai! Te samua orang 
maen pi di Dia sa!” 

27 Yohanis manyao bilang, “Bagini! Orang sonde 
bisa bekin apa-apa, kalo Tuhan Allah di sorga 
sonde buka jalan kasi sang dia. 28 Bosong sandiri 
su dengar beta kasi tau tarang-tarang bilang, 
'Beta ni, bukan itu Kristus yang kotong ada 





k3:23 # Mateos 14:3: Markus 6:17: Lukas 3:19-20 

batunggu-tunggu. Ma Tuhan su utus sang beta 
lebe dolo, ko buka jalan kasi sang Kristus. Bagitu 
sa! | 

29 Umpama, baroit laki-laki ada dia pung baroit 
parampuan. Ma dia pung saksi, yang badiri deng 
dia, pung hati sanang kalo dengar baroit laki-laki 
baPlomong. Yesus tu, sama ke satu baroit laki-laki. 
Deng beta ni, sama ke Dia pung saksi. Andia ko 
sakarang beta pung hati talalu sanáng. 39 Yang 
panting tu, Dia musti batamba tarus jadi orang 
besar, ais biar ko beta bakurang tarus jadi orang 
kici.” 


Orang yang turun datang dari sorga 


31 Yohanis omong sambung lai bilang, “Dia 
turun datang dari Tuhan Allah di langit, andia 
ko Dia lebe besar dari samua. Ma beta cuma 
datang dari ini dunya, andia ko beta sama ke 
samua orang di ini dunya. Beta omong soPlal hal 
yang jadi hari-hari di ini dunya. Ma yang turun 
datang dari Tuhan di langit tu, pasti Dia lebe 
hebat dari samua. 22 Dia kasi tau soal apa yang 
Dia sandiri su lia deng su dengar. Ma orang sonde 
tarima bae apa yang Dia su kasi tau. 33 Kalo orang 
tarima apa yang itu Orang dari atas su kasi tau 
tu, itu ju kasi tunju bukti bilang, dia parcaya 





13.28 H Yohanis 1:20 

Tuhan pung omong tu, batul. 34 Itu Orang yang 
Tuhan kirim datang tu, kasi tau Tuhan Allah pung 
pasan. Te Tuhan su kasi Dia pung Roh sang Dia 
deng sonde ada pung batas. 22 Te Bapa di sorga 
sayang mati sang Dia pung Ana. Deng Dia sarakan 
samua-samua di itu Ana pung tangan. "3? Ais 
orang yang parcaya sang itu Ana tu, dong dapa 
idop yang batul yang sonde tau putus-putus. Ma 
orang yang sonde parcaya sang Dia, deng sonde 
bekin iko Dia pung pasan, dong sonde dapa itu 
idop, te Tuhan Allah tatap kasi tunju Dia pung 
mara ko hukum sang dong.” 


Tuhan Yesus ba£lomong deng 
satu parampuan di Samaria 


1 Kalo banding Yohanis deng Yesus, na, Yesus 
4 pung ana bua dong mulai sarani lebe banya 
orang yang iko sang Dia. Yesus sandiri sonde 
sarani orang, cuma Dia pung ana bua dong sa 
yang sarani orang. Ais waktu Yesus dapa tau 
bilang, orang dari partei agama Farisi su dengar 
dong ada sarani lebe banya orang, 2 (4:1) 3 ju Dia 
deng Dia pung ana bua dong jalan kasi tenga 
daRlera Yudea, ko pulang kambali pi propinsi 
Galilea. “Ma dong musti jalan lewat propinsi 
Samaria ko tambus pi Galilea. ? Dong jalan, ju 

dong sampe di satu kota di Samaria, nama Sikar, 
deka-deka di tana yang bali Yakob kasi sang dia 
pung ana Yusuf, "6 Di situ ada satu parigi, nama 
“parigi Yakob'. Tenga hari, ju Yesus dong sampe di 
situ. Dia rasa cape dari dong pung jalan, ais Dia 
dudu barenti cape di itu parigi. Ju Dia pung ana 
bua dong kasi tenga Dia sandiri di situ, ko dong 
maso pi beli makan di kota. 

Ais satu parampuan dari itu kota datang ko ame 
aer di itu parigi. Yesus minta sang dia bilang, 
“Susi. Beta bisa minta aer minum sadiki, ko?” 

7 (4:6) 8 (4:6) ? Ma itu parampuan takuju, tagal 
orang Yahudi biasa sonde mau bacampor deng 
orang Samaria. Ais dia tanya bale sang Yesus 
bilang, “Weh! Om orang Yahudi. Beta ni, orang 
Samaria. Sonde sala ni, ko? Om minta minum di 
beta?” 9 

10 Yesus kasi tau bilang, “Bagini. Kalo susi tau 
apa yang Tuhan Allah mau kasi samua orang, 
deng tau Beta yang minta minum ni, Sapa, tantu 
susi minta bale aer dari Beta. Ais Beta kasi aer 
yang bawa idop.” P 

11 jitu parampuan bilang, “Om pung ember 
timba sonde ada. Deng ini parigi ni, ju dalam. 

Dari mana Om mau dapa itu aer yang bawa idop 
tu? Ko itu aer ada di mana lai? 12 Mana mungkin 
Om lebe hebat dari kotong pung bali Yakob! 

Dia yang kasi tenga ini parigi sang botong. Deng 
dia sandiri ju minum dari ini parigi. Dia pung 
ana-ana, deng dia pung binatang dong ju bagitu.” 

13 Yesus manyao bilang, “Inga, é! Orang yang 
biasa minum dari ini parigi ni, nanti aus ulang lai. 
14 Ma orang yang minum itu aer yang Beta kasi, 
nanti sonde aus ulang lai. Te aer yang Beta kasi 
tu, sama ke satu mata aer yang maspurak kaluar. 
Itu aer tu, bawa idop yang batul yang sonde tau 
putus-putus.” 

15 Itu parampuan bilang, “Kalo bagitu, na, Om 
kasi beta itu aer su, ko biar beta sonde usa 
aus lai! Deng bagitu, beta sonde usa datang 
ulang-ulang ko timba aer di sini lai.” 

16 Ais Yesus suru bilang, “Bagini. Susi pulang 
dolo. Pange susi pung laki, ais bale datang di sini: 

17 Dia manyao bilang, “Ma beta sonde ada laki.” 

Ju Yesus bilang, “Batul. Lu omong jujur. Te lu 
parna ada lima laki. Deng yang ada sakarang ni, 
bukan lu pung laki.” 

18 (4:17) 19 Ju itu parampuan bilang, “Awii! 
Sakarang beta su tau, Om ni, Tuhan pung jubir 
satu. 20 Naa, beta mau tanya. Botong orang 
Samaria pung nene-moyang dong semba sang 

Tuhan Allah di ini gunung Gerisim. “Ma bosong 
orang Yahudi bilang, kalo mau semba sang Tuhan 
Allah, samua orang musti pi Yerusalem. Iko Om, 
yang batul tu, karmana?” 

21 Yesus manyao bilang, “Susi parcaya dolo deng 
Beta pung omong ni, te ini batul. Mau semba 
sang Tuhan di ini gunung ko, di Yerusalem ko, 
nanti dia pung waktu datang, dua-dua sonde ada 
pung guna lai. 22Bosong orang Samaria sonde 
tau banya, soal bosong semba sang sapa. Ma 
botong orang Yahudi tau banya, soflal Tuhan 
Allah yang botong semba. Te Dia mau pake 
botong ko buka jalan, ko biar orang bisa dapa 
salamat dari dong pung sala-sala. 28 Nanti dia 
pung waktu datang, andia su mulai sakarang ni, 
orang yang ada semba batul sang kotong pung 
Bapa di sorga, na, dong semba sang Dia iko Dia 
pung Roh, deng iko apa yang batul. Te Bapa 
di sorga suka deng orang macam bagitu yang 
semba sang Dia. 24 Te Tuhan tu, roh. Ais orang 
yang semba sang Dia musti semba iko Dia pung 
Roh, deng iko apa yang batul.” 

25 Itu parampuan kasi tau bilang, “Beta su 
tau itu Mesias mau datang, andia yang orang 





14:20 “ Gunung Gerisim tu, deka deng kampong Sikem 

subu bilang, “Kristus, yang Tuhan Allah su janji 
memang mau kirim datang. Nanti kalo Dia su 
datang, na, pasti Dia kasi tau samua-samua sang 
kotong.” 

26 Yesus manyao bilang, “Andia Beta su, yang 
ada baklomong sakarang ni.” 

27 Pas itu waktu, Dia pung ana bua dong 
datang kambali dari kota. Dong heran, tagal 
dong lia Dia ada baklomong deng parampuan 
Samaria satu. Ma sonde ada yang tanya sang itu 
parampuan bilang, “Lu mau apa?” Deng sonde 
ada yang tanya sang Yesus bilang, “Akurang ko 
Bos baklomong deng ini parampuan?” 

28 Ais, itu parampuan jalan kasi tenga dia pung 
kumbang di situ, ko pulang pi dalam kota. Ju dia 
carita kasi orang di situ dong bilang, 22 “Mari 
ko lia coba ini Orang dolo! Te Dia kasi tabuka 
abis samua-samua yang beta su parna bekin. 
Jang-jangan Dia ni, Kristus, yang Tuhan su janji 
mau kirim datang!” 20 Ais orang dong kaluar dari 
itu kota, ju pi lia sang Yesus. 

31 Waktu itu parampuan baru pulang pi kota, 
Yesus pung ana bua dong buju-buju sang Dia 
bilang, “Bapa Guru! Mari makan doo!” 

32 Ma Dia manyao bilang, “Beta su ada pung 
makanan yang bosong sonde tau.” 

33 Dia pung ana bua dong batanya satu deng 
satu bilang, “Karmana ni? Sapa yang su datang ko 
kasi Dia makanan?” 

34 Ma Yesus kasi tau bilang, “Bagini. Tuhan Allah 
utus sang Beta ko bekin iko Dia pung mau, deng 
kasi jalan Dia pung karja sampe abis. Itu, sama ke 
makanan buat Beta. 22 Naa. Bosong biasa lia-lia 
di ladang, ais takser bilang, “Masi ampa bulan lai, 
baru bisa koru. Dengar, él Beta kasi tau. Kalo 
bosong lia bae-bae, ladang dong sakarang su siap 
koru. Ladang dong, sama ke itu orang banya di 
sana yang ada datang di kotong. Te dong tu, su 
siap parcaya sang Beta. 2? Bukan cuma bagitu 
sa, te tukang koru dong yang ada kumpul dong 
pung hasil dalam gudang, su mulai tarima ame 
dong pung upa. Dong tu, sama ke orang yang 
kasi tunju jalan ko orang parcaya sang Tuhan 
Allah, ais dapa idop yang batul yang sonde tau 
putus-putus. Deng bagitu, orang yang tanam 
bibit, deng orang yang koru hasil dong, bisa 
sanáng sama-sama. 27 Orang bilang, “Satu orang 
tanam bibit; orang laen yang kumpul dia pung 
hasil: Itu batul tu. 38 Beta su utus sang bosong 
ko pi kumpul hasil dari orang laen pung karja. 
Memang bukan bosong yang karja, ma bosong 
yang dapa ontong dari dong pung cape.” 

39 Itu waktu, ada banya orang Samaria di 
itu kota yang parcaya sang Yesus, tagal itu 

parampuan pung omong bilang, “Dia kasi 
tabuka abis samua-samua yang beta su parna 
bekin.” “0 Ais waktu dong datang di Yesus, dong 
minta-minta sang Dia bilang, “Bapa tenga deng 
botong di sini sa!” Ju Dia tenga tahan dua hari di 
situ. 

41 Deng banya orang laen ju parcaya sang Dia, 
tagal Dia pung omong. “2 Ju dong kasi tau sang itu 
parampuan bilang, “Kamaren tu, botong cuma 
dengar lu pung omong sa. Ma sakarang botong 
parcaya sang Dia, tagal botong dengar langsung 
dari Dia. Botong tau batul bilang, ini Orang ni, 
yang bisa kasi salamat sang kotong samua di ini 
dunya dari kotong pung sala-sala dong.” 


Tuhan Yesus bekin bae satu pagawe pung ana 


43 Yesus dong tenga dua hari di situ, ais ju 
dong jalan tarus pi propinsi Galilea. 44 (Satu kali 
Yesus parna omong bilang, “Orang sonde suka 
kasi hormat sang Tuhan Allah pung jubir di dia 
pung kampong sandiri.”) "^ Dolu waktu balóm 
pesta Paska, banya orang Galilea dong su pi kota 
Yerusalem ko bekin hari bae di sana. Ju dong 
sampat lia samua yang Yesus bekin di Yerusalem. 
Andia ko waktu Dia pulang pi Galilea, dong tarima 





"4:44 H Mateos 13:57: Markus 6:4: Lukas 4:24 


YOHANIS 4 572 


bae sang Dia. *** Ais Yesus dong jalan tarus pi 
ulang lai di kampong Kana di propinsi Galilea. Dia 
parna bekin aer jadi anggor di situ. 

Itu waktu tu, ada satu pagawe di kota 
Kapernaum. Dia pung ana laki-laki ada saki. 
t47 Waktu itu pagawe dapa dengar bilang, Yesus 
su pulang datang di Galilea dari propinsi Yudea, ju 
dia jalan nae pi Kana ko cari sang Yesus. Katumu, 
ju dia noki-noki ko Yesus turun datang bekin bae 
sang dia pung ana. Te itu ana su mau mati. 

48 Yesus kasi tau sang itu pagawe bilang, “Kalo 
bosong sonde dapa lia Beta bekin tanda heran 
macam-macam, na, bosong sonde mau parcaya 
sang Beta!” 

49 Itu pagawe manyao bilang, “Bos. Tolong 
datang doo. Te kalo sonde, na, beta pung ana su 
mati ni.” 

50 Ais Yesus kasi tau sang dia bilang, “Pulang su. 
Te lu pung ana tu, idop.” 

Ju dia bale ko pulang memang, tagal dia parcaya 
deng Yesus pung omong tu. ?! Waktu dia pulang, 
dia pung orang karja dong datang katumu sang 
dia di jalan bilang, “Bapa jang susa lai, te bapa 
pung ana ada idop.” 

52 Ais dia tanya sang dong bilang, “Dia mulai 
bae dari jam barapa?” 

Dong manyao bilang, “Mulai tenga hari kamaren 
jam satu, dia pung panas turun memang.” ?? Ais, 
itu pagawe inga memang bilang, dia pung ana su 
jadi bae, mulai dari waktu Yesus kasi tau bilang, 
“Bapa pung ana tu, idop.” Ju dia, deng dia pung 
isi ruma samua parcaya sang Yesus. 

“4 Jadi ini ni, tanda heran nomer dua yang Yesus 
bekin waktu Dia kaluar dari Yudea, ko pi Galilea. 


Tuhan Yesus bekin bae satu orang 
lumpu di kolam Batesda 


1 Ais itu, ada satu hari bae agama Yahudi. 

Andia ko Yesus dong jalan pi kota Yerusalem. 
2 Di situ, ada satu kolam yang ada pung lima teras 
deka-deka di satu pintu, yang dia pung nama, 
Pintu Domba. Dalam dong pung bahasa Aram, itu 
kolam pung nama “Batesda'. “3 Ada banya orang 
saki yang biasa batunggu di itu teras dong. Conto 
ke: orang buta, orang lumpu, deng orang yang 
sonde bisa bagarak. [Dong ada tunggu-tunggu 





U5:2 * Ada tulisan bahasa Yunani saparu tulis ‘Betesda’, 
saparu tulis ‘Betsata’, deng saparu lai tulis ‘Betsaida’. Pintu 
Domba ju ada di Nehemia 3:1,32; 12:39. Kota Yerusalem 
ada pung banya pintu maso pi kota. Pintu laen-laen ada 
pung fungsi laen-laen. Dolu-dolu, dong biasa pake ini Pintu 
Domba ni, ko domba dong maso lewat di situ. 

kapan itu aer mulai bagarák. 4Te satu-satu kali, 
Tuhan pung ana bua dari sorga maso pi dalam itu 
aer, ko bekin aer bagarak. Ais itu, sapa yang maso 
lebe dolo pi dalam itu aer, na, dia yang jadi bae 
dari dia pung panyaki.| Y 

5 Naa, di situ ada satu orang yang su saki 38 
taon. 8 Ju Yesus lia itu orang ada tidor di situ. 
Dia tau itu orang su saki dari lama, ais Dia tanya 
bilang, “Bu, é! Mau jadi bae, ko?” 

7 Dia manyao bilang, “Mau sa, Bos. Ma dia pung 
masala, andia: kalo aer su mulai bagarak, sonde 
ada orang yang koko kasi maso beta dalam aer. 
Kalo beta coba sandiri, na, su ada orang laen 
yang maso lebe dolo dari beta.” 

8 Ju Yesus suru sang dia bilang, “Badiri su! 
Gulung ame lu pung tikar, ko pulang su.” ? Yesus 
omong abis bagitu, ju itu orang jadi bae memang. 
Ais dia bangun, angka dia pung tikar, ju mulai 
jalan pulang. 

Itu hal pas kana deng orang Yahudi pung hari 
sambayang. 10 Ais orang Yahudi dong pung 
bos-bos kasi tau sang itu orang yang baru bae 
bilang, “Weh! Lu tau, ko sonde? Ini hari ni, hari 
barenti karja. Iko kotong pung atoran agama, 

sonde bole ada orang angka bawa tikar, te itu dia 
pung nama, karja!” W 

11 Dia manyao bilang, “Aduu, bapa dong, €! 
Bapa dong jang mara. Te Orang yang bekin bae 
sang beta tu, yang parenta sang beta bilang, 
“Guling lu pung tikar, ko pulang su.” 

12 Ais dong tanya sang dia bilang, “Heh! Yang 
suru lu angka tikar tu, sapa?” 

13 Ma itu orang yang baru bae tu, sonde kanal 
Yesus tu, sapa. Te Yesus su kaluar diam-diam, 
tagal ada banya orang di situ. 

14 Sonde lama, ju Yesus nae katumu itu orang di 
Ruma Sambayang Pusat pung kintal. Ais Yesus 
kasi tau bilang, “Dengar, é! Sakarang lu su bae. 
Jang bekin sala lai, ko biar lu jang dapa kana hal 
yang lebe tar bae.” 

15 Ais, itu orang pi cari orang Yahudi dong pung 
bos-bos, ju kasi tau bilang, “Yang bekin bae sang 
beta tu, Dia pung nama, Yesus.” 18 Andia ko dong 
mulai bekin sangsara sang Yesus, tagal Dia bekin 
bae orang, pas kana di hari sambayang. 

17 Ma Yesus kasi tau sang dong bilang, “Bagini. 
Beta pung Bapa sonde tau barenti karja. Jadi Beta 
ju karja jalan tarus.” 

Tuhan Yesus mangaku diri bilang, Dia 
tu, Tuhan Allah pung Ana 


18 Tagal orang Yahudi dong pung bos-bos su cap 
bilang, Yesus ada langgar dong pung atoran hari 
barenti karja, andia ko dong cari jalan lebe karas 
ko mau bunu bekin mati sang Dia. Lebe-lebe lai, 
Dia ju bilang, Tuhan Allah tu, Dia pung Bapa. 
Deng omong bagitu, Dia angka Dia pung diri 
sama ke Tuhan. 

19 Ais Yesus kasi tau sang dong bilang, “Batul! 
Beta kasi tau memang bilang, Beta sonde bisa 
bekin apa-apa dari Beta pung diri sandiri. Te Beta 
ni, Tuhan Allah pung Ana. Andia ko Beta cuma 
bisa bekin iko apa yang Beta lia Bapa ada bekin. 
Beta lia Beta pung Bapa bekin apa, na, Beta ju 
bekin iko bagitu. 20 Beta pung Bapa di sorga 
sayang mati sang Beta, andia Dia pung Ana. Dia 
ju kasi tunju sang Beta samua-samua yang Dia 
ada bekin. Nanti Dia mau kasi tunju sang Beta 
hal-hal yang lebe hebat lai, ko biar bosong lia, 
ais taheran-heran! 21 Beta pung Bapa kasi idop 
kambali orang mati. Bagitu ju, nanti Beta kasi 
idop yang batul sang sapa sa, iko Beta pung mau. 
22 Yang batul, bagini: Bapa sandiri sonde putus 
hukuman kasi sang orang. Ma Dia su sarakan 
samua kasi sang Beta, te Beta ni, Dia pung Ana. 
Ais Beta yang putus bilang, orang ada bekin yang 

batul, ko sonde. 22 Beta pung Bapa suka ko samua 
orang taro hormat sang Beta, sama ke dong ju 
taro hormat sang Dia. Te orang yang sonde taro 
hormat sang Beta, andia Dia pung Ana ni, na, dia 
ju sonde taro hormat sang Bapa yang su utus 
sang Beta. 

24 Batul! Beta kasi tau memang. Orang yang 
dengar Beta pung omong, deng parcaya sang 
Tuhan Allah yang utus sang Beta, na, dia su dapa 
idop yang batul yang sonde tau putus-putus. 
Tuhan sonde hukum sang dia lai. Te itu orang 
sonde kana hukuman mati lai, ma dia su maso 
jadi orang yang idop tarus deng Tuhan. 22 Batul! 
Beta kasi tau memang. Dia pung waktu su 
deka-deka datang, andia su mulai sakarang ni, ko 
orang mati dengar suara dari Beta, andia Tuhan 
pung Ana. Te orang yang dengar deng tarima 
bae Beta pung omong, nanti dia dapa idop yang 
batul. 28 Samua idop baflakar di Beta pung Bapa. 
Dia ju kasi sang Beta idop yang batul. Te Beta 
ni, Dia pung Ana na. 2' Beta pung Bapa ju kasi 
hak deng kuasa sang Beta ko putus samua orang 
pung hukuman, tagal Beta ni, andia Manusia 
Tulen. 28 Bosong jang heran, te sadiki lai samua 
orang mati nanti dengar Beta pung suara. 29 Ais 
dong nanti idop kambali. Ju dong kaluar dari 
kuburan. Orang yang dolu bekin yang bae, dapa 
idop yang batul yang sonde tau putus-putus. Ma 

orang yang dolu bekin yang jahat, kana hukum 
tarús.” > 


Ada banya saksi yang kasi tau soPlal Tuhan Yesus 


30 Yesus omong tamba bilang, “Beta sonde bisa 
bekin apa-apa, kalo Beta balom dengar dari Beta 
pung Bapa. Kalo Beta su dengar abis, baru Beta 
putus orang pung parkara. Tagal itu, apa yang 
Beta putus tu, batul. Te Beta sonde coba iko Beta 
pung mau sandiri sa, ma iko Beta pung Bapa 
pung mau. Ko Dia yang utus sang Beta na! 

31 Kalo cuma Beta sandiri yang kasi tau soBlal 
Beta pung diri sa, na, Beta pung omong tu, sonde 
sah. 32 Ma ada orang laen yang jadi saksi soal 
Beta. Deng Beta tau dong omong yang batul 
soal Beta. 23 Bosong parná utus orang ko pi 
tanya sang Yohanis Tukang Sarani. Ju dia omong 
yang batul soflal Beta. Y24 Padahal Beta sonde 
parlu manusia pung rekomendasi. Ma Beta kasi 
inga ini hal dong, ko bosong bisa dapa salamat 
dari bosong pung sala-sala. 22 Yohanis pung 
omong tu, sama ke satu lampu yang manyala 
tarang. Waktu dia pung tarang masi manyala, 
bosong pung hati sanang. 

36 Padahal ada Orang yang lebe hebat dari 
Yohanis yang omong yang batul soklal Beta. Andia 
Beta pung Bapa di sorga yang su sarakan banya 
tugas sang Beta, ko Beta kasi jalan sampe abis. Ini 
tugas dong ni yang kasi tunju bukti bilang, Bapa 
yang ada utus sang Beta. ?' Deng Dia yang utus 
sang Beta, omong yang batul soľal Beta ju. Naa, 
bosong sandiri balom parna dengar langsung 
Dia pung suara, ko, lia langsung Dia pung rupa. 
238 Tuhan pung Kata-kata sonde idop di bosong 
pung hati, tagal bosong sonde parcaya sang Beta, 
yang Dia utus. ?? Bosong suka pareksa sampe 
alus-alus Tuhan pung Tulisan Barisi, tagal bosong 
pikir di situ nanti bosong katumu jalan ko dapa 
idop yang batul yang sonde tau putus-putus. 
Padahal itu Tulisan dong tu, ada kasi tau soDlal 
Beta. 40 Ma bosong sonde mau datang di Beta, 
ais maso jadi Beta pung orang, ko biar bosong 
bisa dapa itu idop yang batul yang sonde tau 
putus-putus. 

41 Beta sonde parlu ko orang angka-angka sang 
Beta. 42 Ma Beta tau parsis bosong pung dalam 
hati. Andia ko Beta tau bilang, bosong sonde 
ada pung kasi-sayang sang Tuhan Allah. 43 Beta 
datang di ini dunya, tagal Beta pung Bapa yang 
pegang kuasa ada utus sang Beta datang. Ma 

bosong sonde tarima sang Beta. Padahal kalo 
ada orang laen yang datang pake dia pung kuasa 
sandiri, bosong tarima bae sang dia. “4Bosong 
satu deng satu suka makan puji. Ma bosong 
sonde toe kalo Tuhan Allah ada puji sang bosong, 
ko sonde. Padahal Dia tu, Tuhan! Sonde ada yang 
laen lai. Jadi, kalo bosong sonde toe sang Dia, 
karmana ko bosong bisa parcaya sang Dia? 

45 Jang pikir bilang, Beta yang lempar sala sang 
bosong di Beta pung Bapa pung muka. Sonde. 
Yang lempar sala sang bosong tu, andia bafi 
Musa. Padahal bosong ada baharap sang dia, 
tagal dia yang kasi bosong Tuhan pung Atoran. 
46 Naa, kalo bosong parcaya batul sang Musa, 
tantu bosong ju parcaya sang Beta. Te dia ada 
tulis soflal Beta. ^ Ma tagal bosong sonde 
parcaya batul sang apa yang dia tulis, karmana 
ko bosong mau parcaya apa yang Beta omong? 
Sonde mungkin, to!” 


Tuhan Yesus kasi makan lima ribu orang lebe 
(Mateos 14:13-21; Markus 6:30-44; Lukas 9:10-17) 


1 Ais itu, orang Yahudi pung hari bae ‘Paska’ 
6 su deka-deka. Ju Yesus dong pi dano Galilea 
pung sablá. (Itu dano pung nama laen, andia, 
‘dano Tiberias’.) Banya orang iko sang Dia pi 
sana, tagal dong lia tanda-tanda heran yang Dia 
su bekin waktu Dia bekin bae orang saki dong. 

Sampe di dano pung sabla, ju Yesus deng Dia 
pung ana bua dong nae pi satu gunung kici. Ais 
dong dudu di situ. 

2 (6:1) 3 (6:1) 4 (6:1)? Waktu Yesus lia ada banya 
orang datang bakumpul, ju Dia tanya sang Dia 
pung ana bua satu, nama Filipus bilang, “Kotong 
bisa beli makan di mana, ko kasi makan ini orang 
dong?” € Memang Yesus su tau Dia mau bekin 
karmana. Ma Dia omong bagitu ko mau tes sang 
Filipus. 

7 Ju Filipus manyao bilang, “Awedl! Biar satu 
tukang ada karja dua ratus hari ju, ma dia pung 
gaji masi sonde cukup ko beli roti kasi sang dong 
samua! Biar tiap orang dapa roti sadiki ana ju, itu 
sonde akan cukup!” 

8 Ais Yesus pung ana bua satu lai, nama 
Anderias, andia Simon Petrus pung adi, kasi tau 
sang Yesus bilang, ? “Bapa! Ada satu ana di sini 
yang bawa roti lima bua, deng ikan dua ekor. Ma 
sonde mungkin itu cukup ko kasi makan orang 
bagini banya!” 3 

10 Di situ ada banya rumput. Ais Yesus suru Dia 
pung ana bua dong bilang, “Ator ko dong samua 
dudu.” Ju dong dudu. Itu waktu, orang pung 





26:9 * Tulisan bahasa Yunani asli tulis bilang, dong bekin ini 
roti dari krithinos. Alkitab bahasa Indonesia tulis bilang, 
'jelai'. Dia pung biji amper sama deng jagong rote. 

banya lai! Yang laki-laki sa, kira-kira ada lima ribu 
orang. 

11 Ais Yesus ame itu roti dong, ju Dia minta 
tarima kasi sang Tuhan. Tarus Dia bagi kasi Dia 
pung ana bua dong. Ju dong pi babagi kasi itu 
orang banya. Dia bekin yang sama deng itu ikan 
ju. Samua makan sampe kinyang. 

12 Waktu samua su makan sampe kinyang, 
ju Yesus suru Dia pung ana bua dong bilang, 
“Kumpul ame itu makanan sisa dong, ko jang 
ada yang tabuang parcuma.” 13 Ais dong kumpul 
ame itu makanan sisa dong dari itu roti lima bua, 
sampe isi ponu di 12 bakul. 

14 Waktu orang banya dong su lia tanda heran 
yang Yesus bekin tu, dong bilang, “Awii! Dia ni, 
pasti itu Jubir yang Tuhan su janji mau kirim 
datang.” 15 Yesus tau bilang, itu orang banya dong 
mau paksa sang Dia ko jadi raja. Ais Dia bangun 
jalan, ju Dia nae lebe jao lai di satu gunung kici, 
ko biar Dia bisa sandiri di situ. 


Tuhan Yesus jalan di atas aer 
(Mateos 14:22-33; Markus 6:45-52) 


16 Waktu matahari baru tanggalám, Yesus pung 
ana bua dong jalan turun pi dano. 17 Yesus 
balóm datang bagabung deng dong. Ju dong 
nae pi satu parahu, ais mulai badayong pi kota 
Kapernaum, di dano pung sablá. Waktu dong 


YOHANIS 6 583 


mulai badayong tu, hari su galap. 18 Ju aer dano 
mulai bagalombang pi-datang, tagal angin ribut 
ada fuu barmaen. 19 Waktu Yesus pung ana bua 
dong su badayong kira-kira lima kilo, ju dong 
dapa lia Dia ada jalan di atas aer. Dia datang 
deka-deka di dong pung parahu, ju dong taku 
mau mati. 

20 Ma Yesus kasi tau bilang, “We! Jang taku! Te 
ini Beta ni.” 2! Tagal itu, dong su sonde taku lai. 
Ju dong mau-mau ko Dia nae parahu sama-sama 
deng dong. Sonde sangka-sangka, te itu parahu 
su sampe di dong pung tujuan. 


Orang dong ada cari-cari sang Tuhan Yesus 


22 Dia pung beso, itu orang banya dong masi 
ada di dano pung sabla. Dong ada deka-deka 
deng itu tampa yang Yesus minta tarima kasi 
sang Tuhan Allah, ais kasi makan sang dong. Ju 
dong dapa tau bilang, kamaren cuma ada satu 
parahu di situ sa. Ma Yesus pung ana bua dong 
su pake itu parahu ko jalan kasi tenga itu tampa. 
Deng Yesus sandiri sonde nae itu parahu ko pi 
sama-sama deng Dia pung ana bua dong. 

Ma ada barapa parahu laen dari kota Tiberias 
yang pi-datang di itu tampa. Ais waktu itu orang 
banya dapa tau bilang, Yesus deng Dia pung 
ana bua su sonde ada di situ lai, ju dong nae 

itu parahu laen dong, ko pi cari sang Yesus di 
Kapernaum, di itu dano pung sabla. 


Tuhan Yesus sama ke Roti yang bawa idop 


23 (6:22) 24 (6:22) 25 Ais dong katumu sang 
Yesus di dano pung sabla. Ju dong tanya sang 
Dia bilang, “Bapa Guru! Bapa sampe di sini, dari 
kapan?” 

26 Yesus manyao bilang, “Yang batul, bagini: 
bosong sonde cari sang Beta tagal bosong su 
lia tanda-tanda heran. Ma bosong cari sang 
Beta, tagal Beta kasi makan sang bosong, sampe 
bosong kinyang. 2' Dengar bae-bae! Jang cuma 
karja ko dapa makanan yang nanti jadi busuk 
buang. Ada lebe bae bosong karja ko dapa 
makanan yang batahan tarus, yang bawa idop 
yang batul yang sonde tau putus-putus. Te Beta 
ni, andia Manusia Tulen. Beta yang bisa kasi itu 
idop sang bosong. Te Bapa di sorga su sarakan itu 
hak sang Beta na.” 

28 Ju dong tanya bilang, “Kalo bagitu, na, botong 
musti bekin karmana, ko biar botong bisa kasi 
jalan Tuhan pung karja?” 

29 Yesus kasi tau bilang, “Tuhan pung karja tu, 
bagini: bosong musti parcaya sang Beta. Te Tuhan 
Allah tu, yang utus sang Beta.” 

30 Ais dong tanya lai bilang, “Bapa mau kasi 
tunju tanda heran karmana, ko botong bisa lia 


YOHANIS 6 585 


deng parcaya sang Bapa? Tarus Bapa mau bekin 
apa kasi botong lai? °t Conto ke, kotong pung 
nene-moyang dong makan roti manna di tampa 
sunyi. Itu jadi sama ke ada tatulis di Tuhan pung 
Tulisan Barisi bilang, “Dia kasi sang dong roti yang 
turun dari langit, ko dong makan.” b 

32 Yesus bilang, “Beta kasi tau yang batul, bagini: 
dolu, bukan baði Musa yang kasi turun itu roti 
dari langit sang bosong pung nene-moyang dong. 
Te yang kasi turun tu, Beta pung Bapa di sorga. 
Sakarang Dia ju ada sadia kasi sang bosong roti 
dari langit. Ma ini roti ni, Roti yang batul yang 
batahan tarus. 33 Te ini Roti dari Tuhan ni, andia, 
Yang turun dari sorga deng bawa idop kasi orang 
di ini dunya.” 

34 Ais dong minta bilang, “Bapa! Na, kasi itu roti 
tarus sang botong doo!” 

35 Ju Yesus kasi tau sang dong bilang, “Beta 
ni, andia itu Roti. Te Beta yang bawa idop yang 
batul. Jadi orang yang maso jadi Beta pung orang, 
sonde akan lapar lai! Deng orang yang parcaya 
sang Beta, sonde akan aus lai! 

36 Ma Beta parna kasi tau sang bosong bilang, 
biar bosong su lia sang Beta, ma bosong masi 
sonde parcaya sang Beta ju. 37 Padahal samua 
orang yang Beta pung Bapa su pili ko jadi Beta 





"6:31 # Kaluar dari Masir 16:4, 15; Lagu Puji dong 78:24 

pung orang dong, nanti dong datang di Beta. 
Deng kalo ada orang datang di Beta, sonde 
mungkin Beta mau usir buang sang dia! ?8 Te Beta 
turun datang dari langit. Beta datang ko bekin 
iko Beta pung Bapa pung mau, te Dia yang utus 
sang Beta na. Beta sonde mau cuma bekin iko 
Beta pung mau sandiri sa. 22 Deng Dia pung mau, 
bagini: dari samua orang yang Dia su pili ko jadi 
Beta pung orang dong, Dia mau ko Beta kumpul 
ame sang dong samua. Beta sonde bole kasi biar 
satu ju yang ilang. Ma nanti di hari kiamat, Beta 
musti kasi dong idop kambali. 49 Sama ke Beta 
bilang tadi, Beta pung Bapa mau ko samua orang 
yang kanal deng parcaya sang Beta, andia Dia 
pung Ana ni, na, dong bisa dapa idop yang batul 
yang sonde tau putus-putus. Ais nanti di hari 
kiamat, Beta kasi idop kambali sang dong.” 

41 Naa, orang Yahudi pung bos-bos mulai 
mangomel sang Dia, tagal Dia bilang, “Itu Roti 
dari Tuhan tu, andia Beta, yang turun dari sorga.” 

42 Dong baRlomong bilang, “Su karmana ni? 

Ini Orang ni, andia Yesus, bapa Yusuf pung ana, 
to? Botong kanal Dia pung mama-bapa dong. 
Jadi karmana ko sakarang Dia bilang, “Beta turun 
datang dari sorga'? Dapa dari mana?” 

43 Yesus suru sang dong bilang, “Weh! Barenti 
mangomel di situ, €! 44 Beta pung Bapa di sorga 
yang utus sang Beta datang di sini. Sonde ada 

orang yang bisa datang di Beta, kalo Beta pung 
Bapa sonde antar bawa sang dia. Ais nanti di 
hari kiamat, Beta kasi idop kambali sang dong. 
45 Tuhan pung jubir dolu-dolu dong parna tulis 
bilang, “Tuhan Allah mau ajar sang samua orang. 
Naa, samua orang yang dengar sang Bapa di 
sorga, deng balajar dari Dia, dong datang di Beta 
ko jadi Beta pung orang. “48 Beta ni, yang turun 
datang dari Tuhan Allah. Jadi cuma Beta sa yang 
parna lia sang Dia. Sonde ada satu orang laen ju 
yang parna lia langsung sang Bapa di sorga. 

47 Batul! Beta ju kasi tau memang sang bosong! 
Orang yang parcaya sang Beta, nanti dapa idop 
yang batúl yang sonde tau putus-putus. “ Te 
Beta ni, andia Roti yang bawa itu idop tu. 4? Dolu 
bosong pung nene-moyang dong makan roti 
manna waktu bajalan kuliling di tampa sunyi. 
Biar dong makan itu roti, ma lama-lama dong 
mati ju. 30 Ma Roti yang turun dari sorga sakarang 
ni, laen. Te samua orang bole makan. Dia pung 
arti bilang, samua orang yang parcaya sang Beta 
tu, dong sonde tapisa buang dari Tuhan Allah lai. 
51 Te Beta ni, andia Roti yang bawa idop, yang 
turun datang dari sorga. Ais nanti kalo Beta mati, 
Beta sarakan Beta pung badan ko samua orang di 
ini dunya bisa idop. Ju orang yang makan dari itu 

Roti, dong tu dapa idop yang batul yang sonde 
tau putus-putus.” 

52 Dengar bagitu, ju orang Yahudi pung bos-bos 
mulai bakanjar satu deng satu bilang, “Awe! Dia 
omong apa tu? Karmana ko ini Orang bisa kasi 
Dia pung badan ko kotong makan?” 

33 Ju Yesus kasi tau sang dong bilang, “Beta 
omong yang batul. Deng Beta kasi tau bagini: 
Beta ni, Manusia Tulen. Orang yang mau idop 
yang batul, musti taPlika deng Beta. Jadi, kalo 
bosong sonde makan Beta pung badan, deng 
sonde minum Beta pung dara, na, sonde ada 
idop yang batul di bosong. 954 Te orang yang 
makan Beta pung badan, deng minum Beta pung 
dara, su dapa idop yang batul yang sonde tau 
putus-putus. Ais nanti di hari kiamat, ju Beta kasi 
idop kambali sang dia. ° Te makanan yang batul, 
andia Beta pung badan. Deng minuman yang 
batul, andia Beta pung dara. > Jadi orang yang 
makan Beta pung badan, deng minum Beta pung 
dara tu, ada idop taPlika deng Beta. Deng Beta 
ju taflika deng dia. 2? Bapa di sorga yang utus 
sang Beta tu, Dia idop batul-batul. Deng Beta ju 
dapa idop yang batul dari Dia. Andia ko orang 








46:53 + Waktu Yesus omong soflal makan Dia pung badan, 
deng minum Dia pung dara, na, Dia pung maksud bilang, 
orang musti parcaya sang Dia, deng idop taika deng Dia 
tarus. Banding deng Yohanis 6:40. 

yang makan Beta pung badan, dia ju nanti dapa 
idop yang batul dari Beta. 8 Naa, dolu bosong 
pung nene-moyang makan itu roti manna yang 
turun dari langit. Biar dong makan itu roti, ma 
lama-lama dong mati ju. Ma Roti yang turun dari 
sorga sakarang ni, laen. Te orang yang makan ini 
Roti ni, nanti dapa idop yang batul.” 

59 Yesus ajar ini hal dong dalam orang Yahudi 
pung ruma sambayang satu di kota Kapernaum. 


Banya orang ondor diri dari Tuhan Yesus 


60 Naa, ada banya orang yang iko sang Yesus. 
Ma waktu dong dengar Dia ajar bagitu, ju ada 
yang omong bilang, “Dia pung ajaran tu, barat, é! 
Sapa yang bisa tarima itu ajaran?” 

61 Ma Yesus dapa tau dong ada bamangomel 
bagitu, ju Dia tanya bilang, “Ini ajaran bekin 
bosong susa, ko? 82 Karmana lai kalo nanti 
bosong lia Beta, Manusia Tulen ni, nae kambali pi 
sana, di Beta pung tampa dolu? 

63 Tuhan pung Roh yang bawa idop yang batul. 
Bukan orang pung badan yang bisa bawa itu 
idop yang batul. Ma Beta pung Kata-kata dong 
baPlakar dari Tuhan pung Roh. Jadi itu Kata-kata 
ju ada bawa idop yang batul kasi orang dong. 

64 Ma ada bosong saparu yang sonde parcaya 
sang Beta.” 

Yesus omong bagitu, tagal Dia su tau dari 
mula-mula sapa yang sonde parcaya, deng sapa 
yang nanti jual buang sang Dia. ® Ju Dia omong 
tamba bilang, “Andia ko Beta su kasi tau sang 
bosong bilang, Beta pung Bapa di sorga musti 
buka jalan kasi orang dolo, baru itu orang bisa 
maso jadi Beta pung orang.” 

66 Mulai itu waktu, ju ada banya dari Dia pung 
ana bua dong ondor diri dari Dia, te dong sonde 
mau iko sang Dia lai. 87 Ais Yesus tanya sang 
Dia pung ana bua dua blas orang tu bilang, “Ais 
bosong karmana? Mau ondor diri dari Beta ju, 
ko?” 

68 Ma Simon Petrus manyao bilang, “Bos! 
Botong mau pi di sapa lai? Sonde ada orang 
laen lai yang bisa kasi tau sang botong, karmana 
ko botong bisa dapa itu idop yang batul yang 
sonde tau putus-putus. Cuma Bos sandiri sa! 

69 Deng botong parcaya sang Bos. Te botong su 
tau bilang, Bos ni, andia Tuhan Allah pung Orang 
Barisi tu.” € 

70 Yesus kasi tau sang dong bilang, “Beta su pili 
ame bosong dua blas orang. Ma inga, é! Ada satu 
dari bosong yang ke setan!” 7t Yang Dia maksud 
tu, Yudas, andia Simon Iskariot pung ana. Yudas 





“6:69 H Mateos 16:16: Markus 8:29; Lukas 9:20 


YOHANIS 7 591 


tu, satu dari Dia pung ana bua dua blas orang. 
Dia tu, yang nanti jual buang sang Yesus. 


Tuhan Yesus deng Dia pung adi-adi dong 


7 1 Ais itu, ju Yesus dong jalan kuliling di 
propinsi Galilea. Dia sonde mau pi jalan 
kuliling di propinsi Yudea, tagal ada orang Yahudi 
pung bos-bos di sana yang mau bunu bekin mati 
sang Dia. ? Itu waktu, orang Yahudi pung pesta 
panen yang dong subu bilang, “Pesta Teng”, 

su deka-deka. 3 Ais Yesus pung adi-adi suru 
sang Dia bilang, “Lebe bae, Bu angka kaki dari 
sini, ko jalan pi Yudea. Ko biar orang yang iko 
sang Bu di sana ju bisa dapa lia hal-hal yang Bu 
ada bekin. * Te kalo satu orang mau ko banya 
orang lia dia pung hebat, na, dia jang bekin 
deng sambunyi-sambunyi. Tagal Bu ada bekin 
tanda heran macam-macam, ada lebe bae lai, 
kalo samua orang bisa dapa lia apa yang Bu ada 





7:2 * ‘Pesta Teng’ tu, jalan sampe 8 hari. Itu pesta paling 
rame. Waktu itu pesta panen masi jalan, orang IsraFlel tenga 
tahan di bawa teng yang dong bangun di dong pung ruma. 
Itu teng kasi inga sang dong bilang, dolu dong pung nene- 
moyang ju ada tenga di bawa teng, waktu dong ada jalan 
kuliling di tampa sunyi. Itu teng ju sama ke teng yang 
orang kasi badiri dalam kabón waktu musim panen. Baca di 
Kaluar dari Masir 23:16; Kapala Agama dong pung 
Atoran 23:33-36, 39-43; Carita Ulang soklal Jalan 
Idop 16:13-15, Sakaria 14:16-19. 

bekin!” ? Dia pung adi-adi dong omong bagitu, 
tagal dong sandiri sonde talalu parcaya deng Dia. 

6 Ju Yesus manyao bilang, “Bagini. Sakarang 
Beta pung waktu balom sampe. Ma kalo bosong 
mau pi, na, kapan-kapan ju bisa. ' Orang di ini 
dunya dong sonde binci sang bosong. Ma dong 
binci mati sang Beta, tagal Beta buka ko kasi 
tunju abis dong pung bekin-bekin tu. Te dong 
pung hati jahat. 8 Kotong pung hari bae agama 
tu, su deka-deka datang. Biar bosong sa yang 
nae pi Yerusalem dolo. Beta balom mau pi, te dia 
pung waktu balbm pas.” ? Dia omong abis bagitu, 
ju Dia tenga di propinsi Galilea sa. 


Tuhan Yesus iko hari bae agama Yahudi 


10 Ma waktu Dia pung adi-adi dong su barangkat 
ko pi iko orang Yahudi pung hari bae di Yerusalem, 
Yesus ju iko pi. Ma Dia pi sambunyi-sambunyi, 
ko biar orang sonde tau. 11 Di Yerusalem, waktu 
hari bae, orang Yahudi pung bos-bos ada cari-cari 
sang Dia. Dong batanya bilang, “Itu Orang ada di 
mana, €?” 

12 Banya orang ada bakusu-kusu soflal Dia. 
Saparu bilang, “Dia tu, orang bae.” 

Saparu lai bilang, “Sonde! Dia tu, tukang putar- 
balek yang suka tipu orang banya dong.” 13 Ma 
sonde ada yang barani omong tarang-tarang 

soPlal Yesus, tagal dong taku deng itu bos-bos 
dong. 

14 Pas di teng-tenga itu hari bae, ju Yesus maso 
pi dalam Ruma Sambayang Pusat. Ais Dia mulai 
mangajar di situ. 1 Ju orang Yahudi dong pung 
bos-bos heran bilang, “Ini Orang sonde parna 
balajar banya sama ke kotong. Ma akurang ko Dia 
tau banya hal bagini?” 

16 Ju Yesus kasi tau sang dong bilang, “Dengar, 
é. Hal-hal yang Beta ajar dong, bukan dari Beta 
sandiri, ma dari Dia yang utus sang Beta. 1? Orang 
yang batul-batul mau bekin iko Tuhan Allah 
pung mau, dia nanti dapa tau, Beta pung ajaran 
dong tu, batul-batul datang dari Tuhan, ko, cuma 
datang dari Beta sandiri sa. 18Te orang yang 
cuma omong pake dia pung kuasa sandiri, dia 
cuma mau cari nama sa. Ma orang yang mau 
angka nama bae dari orang yang utus sang dia 
tu, pasti omong jujur. Deng dia sonde ada pung 
putar-balek. 19 Bafli Musa su kasi Tuhan pung 
Atoran dong sang bosong. Ma bosong sonde 
bekin iko. Jadi akurang ko bosong ada cari-cari 
jalan ko mau bunu bekin mati sang Beta?” 

20 Ais orang banya dong tanya bilang, “Lu 
omong apa, ni? Mangkali lu ada takana setan, 


ko? Sapa yang ada cari jalan ko mau bunu sang 
lu?” 

21 Ju Yesus manyao bilang, “Bagini. Beta baru 
bekin satu tanda heran di hari sambayang sa, ma 
bosong samua su kakodok. 22 Ma satu-satu kali, 
bosong ju karja di hari sambayang, ke bagini: bali 
Musa su kasi turun sunat pung atoran bilang, 
kalo orang barana ame ana laki-laki, na, dia pung 
dalapan hari, bosong musti sunat sang itu ana. 
Biar lai itu hari tu, pas kana deng hari sambayang, 
bosong musti sunat sang dia. (Ma iko yang batul, 
itu atoran lebe tua dari barli Musa. Te Tuhan 
Allah su kasi itu atoran lebe dolo kasi sang bali 
Abraham.) 823 Jadi, kalo sunat satu ana pas di 
hari sambayang sa sonde langgar Musa pung 
atoran, na, akurang ko bosong mara sang Beta 
tagal Beta bekin bae orang lumpu pas di hari 
sambayang? Sonde maso akal, to!? "24 Jang nilei 
orang gara-gara hal-hal yang bosong cuma bisa 
lia deng bosong pung mata sa. Pikir panjang ko 
timbang samua-samua deng bae-bae dolo, ais 
baru bosong putus yang batul.” 


Tuhan Yesus tu, andia Kristus, ko? 


25 Ais itu, ada barapa orang dari kota Yerusalem 
batanya bilang, “Ini Orang ni, yang dong ada 

cari-cari ko mau bunu, ko? 28 We, hebat, ó! Te Dia 
ada omong tarang-tarang di orang banya pung 
muka. Ma sonde ada yang suru ko Dia parop 
Dia pung mulu. Iko bosong, karmana? Kira-kira 
yang pegang kuasa dong su tau, ko sonde, bilang, 
ini Orang ni, andia Kristus yang Tuhan su janji 
memang ko mau kirim datang, ko? 2? Ma dia 
pung masala, bagini: nanti, kalo Tuhan kirim 
datang sang Kristus, sonde ada orang yang tau 
Dia dari mana. Ma botong su tau ini Orang dari 
mana.” 

28 Itu waktu, Yesus masi ajar orang di Ruma 
Sambayang Pusat pung kintal. Waktu dengar 
itu orang dong omong bagitu, ju Dia tanya sang 
dong pake suara karas bilang, “Bosong pikir kata, 
bosong kanal sang Beta, deng tau parsis Beta 
datang dari mana, ko? Beta ni, sonde datang di 
sini iko Beta pung mau sandiri. Te yang utus sang 
Beta tu, batul-batul ada. Deng bosong sonde 
kanal sang Dia. 29 Ma Beta kanal sang Dia, te Beta 
datang dari Dia, deng Dia yang utus sang Beta.” 

30 Ais ju dong coba tangkap sang Dia. Ma sonde 
ada yang bisa pegang ame sang Dia, te Dia pung 
waktu balóm pas. 21 Dari itu orang banya di situ 
dong, ada banya ju yang parcaya sang Dia. Dong 
baklomong bilang, “Ini Orang su bekin banya 
tanda heran. Ais nanti, kalo Kristus datang, sonde 
mungkin Dia bekin lebe dari ini Orang, to?” 

Dong suru orang pi tangkap sang Tuhan Yesus 


32 Di itu orang banya pung teng-tenga, ada 
barapa orang dari partei agama Farisi ju. Dong 
dapa dengar orang banya ada bakusu-kusu itu hal 
dong soklal Yesus. Ais dong, deng kapala agama 
Yahudi pung bos-bos kirim Ruma Sambayang 
Pusat pung tukang jaga barapa orang, ko pi 
tangkap ame sang Yesus. 

33 Ju Yesus kasi tau bilang, “Beta pung waktu ko 
ada sama-sama deng bosong, tenga sadiki sa. Te 
sonde lama lai, Beta pulang kambali pi Dia yang 
utus sang Beta. 3* Ais nanti bosong mau cari sang 
Beta, ma bosong sonde katumu. Te Beta mau pi 
satu tampa yang bosong sonde bisa iko.” 

35 Ais ju orang Yahudi pung bos-bos dong 
batanya satu deng satu bilang, “Kira-kira ini 
Orang ada mau pi mana? Dia pi tampa mana, 
yang botong sonde bisa katumu sang Dia? Dia 
mau pi sambunyi di orang Yahudi yang idop tasiar 
di luar negri, ko? Dia mau pi ajar orang yang pake 
bahasa Yunani di sana, ko? Ko, karmana? 26 Dia 
pung maksud apa, ko Dia omong bilang, “Bosong 
mau cari sang Beta, ma bosong sonde katumu’ 
Deng, “Beta mau pi satu tampa yang bosong 
sonde bisa iko'?” 

Aer yang bawa idop 


37 Pas di pesta pung hari tarahir, yang jadi hari 
paling besar tu, ju Yesus badiri, ko batarea bilang, 
“Dengar, 6! Sapa yang aus, na, biar dia datang 
di Beta ko minum! '38 Te kalo ada yang parcaya 
sang Beta, na, datang minum sa! Te Tuhan pung 
Tulisan Barisi su tulis bilang, Aer yang bawa idop 
nanti maspurak kaluar dari orang parcaya dong 
pung dalam hati. Ais dong dapa idop yang batul. 
Deng bagitu, dong ju tolong orang laen ko dapa 
itu idop yang batul.” Í 

39 Naa, Yesus ada omong soflal Tuhan pung Roh, 
tagal samua orang yang parcaya sang Yesus nanti 
tarima itu Roh. Ma waktu Yesus omong bagitu, 
dong balom tarima itu Roh, tagal Tuhan balom 
kasi. Tuhan memang balom kasi, tagal Dia balom 
angka nae tinggi-tinggi sang Yesus. 


Orang dong mulai tabagi-bagi tagal Tuhan Yesus 


40 Banya orang di situ dengar Yesus omong 
bagitu. Ju ada yang baRlomong bilang, “Pasti ini 
Orang ni, Tuhan Allah pung Jubir yang Dia su janji 
memang dari dolu!” K 

41 Ada saparu lai, yang bilang, “Sonde! Dia ni, 
andia Kristus, yang Tuhan su tunju memang dari 
dolu!” 

Ma ada saparu lai, yang protes bilang, “Sonde 
bisa! Te Kristus tu, bukan orang Galilea. Batul, to? 
42 Te Tuhan pung Tulisan Barisi ada tulis bilang, 
Kristus tu, raja Daud pung turunan. Di tampa 
laen ju ada tatulis bilang, Dia tu, orang Betlehem, 
andia raja Daud pung kampong. Bagitu, to?” 

143 Jadi orang dong mulai tabagi-bagi tagal Yesus. 
44 Ada ju barapa orang yang mau tangkap ame 
sang Dia. Ma sonde ada yang pegang ame sang 
Dia. 


Orang Yahudi pung bos-bos sonde 
parcaya sang Tuhan Yesus 


45 Ais itu, ju itu Ruma Sambayang Pusat pung 
tukang jaga dong yang datang ko mau tangkap 
sang Yesus, kambali datang di kapala agama 
Yahudi pung bos-bos deng orang Farisi dong. Ais, 
itu orang besar dong tanya bilang, “Weh! Kanapa 
bosong sonde bawa datang sang Dia?” 

46 Dong manyao bilang, “Awii! Sonde parna ada 
orang yang omong sama ke Dia!” 

47 Itu orang Farisi dong tanya bilang, “Heh! 
Bosong ju su kana tipu, ko? 48 Inga, é! Te sonde 

ada dari botong orang Farisi, ko, dari bos-bos 
yang parcaya sang Dia. la, to? Kalo itu orang 
besar sonde parcaya, na, akurang ko bosong mau 
parcaya sang Dia? 49 Ma ini orang banya dong 
yang mau parcaya sang Dia, sonde tau Tuhan 
pung Atoran. Nanti Tuhan hukum barat sang 
dong!” 

50 Ma di situ ju ada orang Farisi satu, nama 
Nikodemus. Dia tu, yang parna datang malam- 
malam ko baklomong deng Yesus. Ais dia tanya 
sang dong bilang, M1 “Karmana? Iko kotong 
pung atoran agama, kotong putus memang orang 
pung parkara dolo? Ko, kotong musti dengar sang 
dia dolo ko cari tau dia ada bekin apa, baru bisa 
putus dia pung parkara?” 

52 Ju dong masparak sang dia bilang, “Weh! Lu 
ni, orang Galilea sama ke Dia, ko? Coba pareksa 
sampe alus-alus Tuhan pung Tulisan Barisi doo! 
Baca bae-bae ko lu tau bilang, sonde ada Tuhan 
pung jubir satu yang datang dari Galilea!” 


Satu parampuan yang maen serong 


38 (Ju dong bubar, ko samua pulang. " 

1 Ma Yesus pi gunung Saitun. 2 Dia pung beso 
8 papagi, ju Dia maso pi Ruma Sambayang 
Pusat pung kintal. Banya orang datang bakumpul 
di Dia. Ais Dia dudu ko mulai ajar sang dong. 

3 Itu waktu, ada satu parampuan yang kana 
tangkap basa waktu dia ada maen serong. Ju 
barapa guru agama deng barapa orang Farisi hela 
bawa sang dia pi sang Yesus. Ais dong paksa sang 
itu parampuan ko badiri di dong samua pung 
muka. “Ju dong kasi tau sang Yesus bilang, “Bapa 
Guru. Ini parampuan kana tangkap basa waktu 
dia ada maen serong. ? Naa, iko bafi Musa pung 
Atoran dong, ada parenta yang bilang, “Orang 
yang maen serong musti kana hukum lempar 
sampe mati. Iko Bos, karmana?” 98 Dong mau 
coba hiki sang Dia, ko dong bisa lempar sala ko 
mau kasi jato sang Dia. 

Yesus sonde manyao langsung, ma Dia jongko 
ko tulis di tana, pake Dia pung ujung jari. ' Dong 
tanya-tanya sang Dia tarus. Ais Dia badiri, ju 
kasi tau sang dong bilang, “Bagini. Kalo ada dari 
bosong yang sonde parna bekin sala, na, dia tu 
yang bisa lempar batu yang partama ko hukum 
sang ini parampuan.” 8 Ais Dia jongko ulang lai, ju 
tulis tamba di tana. 

9 Waktu dong dengar Dia pung omong tu, dong 
jadi malu. Te dalam dong pung hati, dong tau 
bilang, dong ju ada parna bekin sala. Ais dong 
bubar satu-satu, mulai dari yang tua sampe 
yang muda. Lama-lama ju, tenga Yesus deng itu 
parampuan sandiri di situ. 10 Ais Yesus badiri lai, 
ju tanya bilang, “Hee? Ko dong ada di mana? 
Sonde ada orang laen di sini yang mau kasi sala 
ko hukum sang lu, ko?” 

11 Ju dia manyao bilang, “Sonde ada, Bapa.” 

Ais Yesus kasi tau sang dia bilang, “Beta ju 
sonde mau hukum sang lu. Pulang su. Ma inga. 
Jang bekin sala lai!”] P 


Tuhan Yesus sama ke taráng 
kasi orang di ini dunya 


12 Ais Yesus omong ulang lai deng orang banya 
dong bilang, “Beta ni, sama ke taráng kasi orang 
di ini dunya. Orang yang iko sang Beta sonde idop 
di galáp, ma dia tenga di taráng yang bawa idop 
yang batúl.” 4 

13 Ada barapa orang Farisi yang protes bilang, 
“Weh! Lu mau jadi saksi soflal Lu pung diri 
sandiri, ko? Sonde bisa! Te iko kotong pung 

atoran, musti orang laen yang jadi saksi kasi satu 
orang, bukan itu orang sandiri. Jadi botong sonde 
mau tarima, deng sonde mau parcaya.” " 

14 Yesus manyao bilang, “Bagini. Biar Beta jadi 
saksi kasi Beta pung diri sandiri, ma Beta pung 
omong tu, batúl. Te Beta sandiri yang tau parsís 
Beta asal dari mana, deng mau pi mana. Bosong 
sonde tau Beta dari mana, deng ju sonde tau 
Beta nanti mau pi mana. 1? Bosong nilei orang 
pake manusia pung ukuran. Ma Beta sonde pake 
manusia pung ukuran ko nilei satu orang ju. 

16 Kalo Beta nilei orang, Beta pung ukuran tu, 
batúl. Te Beta sonde nilei sandiri, ma Beta bekin 
samua-samua sama-sama deng Beta pung Bapa 
yang utus sang Beta. 1? Jang lupa, te ada tatulis 
di bosong pung Atoran agama bilang, ‘Kalo ada 
dua orang saksi yang omong hal yang sama, na, 
itu sah’ 18 Jadi bukan cuma Beta sandiri sa yang 
jadi saksi soPlal Beta pung diri. Te Beta pung Bapa 
yang utus sang Beta ju ada jadi saksi yang omong 
soal Beta.” 

19 Dong tanya bilang, “Ko Lu pung Bapa tu, ada 
di mana?” 

Ju Yesus manyao bilang, “Bosong sonde kanál 
batúl sang Beta. Bosong ju sonde kanál sang Beta 

pung Bapa. Te kalo bosong kanal batul sang Beta, 
tantu bosong kanal sang Dia ju.” 

20 Ini samua ni, Yesus kasi tau waktu Dia 
mangajar di Ruma Sambayang Pusat, deka-deka 
di tampa yang dong pake ko kumpul doi kolekte. 
Sonde ada yang tangkap sang Dia, tagal dia pung 
waktu balom pas. 


“Nanti Beta pi satu tampa 
yang bosong sonde bisa iko” 


21 Yesus omong tamba sang dong bilang, “Nanti 
Beta kasi tenga sang bosong, ko pi tampa laen. 
Bosong nanti cari-cari sang Beta, ma sonde dapa, 
te bosong sonde ada pung hak pi itu tampa. 

Ais nanti kalo bosong mati, bosong masi pikol 
bosong pung sala.” 

22 Ais orang Yahudi pung bos-bos batanya satu 
deng satu bilang, “Dia ada omong apa ni? Dia 
mau bunu diri, ko? Te Dia bilang, 'Bosong sonde 
bisa pi itu tampa.” 

23 Ju Yesus kasi tau sang dong bilang, “Bosong 
dari bumi di bawa. Ma Beta dari langit di atas. 
Bosong orang dari ini dunya. Ma Beta bukan 
orang dari ini dunya. 24 Andia ko Beta kasi tau 
tadi bilang, nanti kalo bosong mati, bosong masi 
pikol bosong pung sala-sala dong. Te kalo bosong 
sonde parcaya bilang, Beta ni, andia Kristus, yang 
Tuhan su kirim datang, nanti kalo bosong mati, 

pasti bosong masi pikol bosong pung sala-sala 
dong.” 

25 Ais dong tanya bilang, “Weh! Ko Lu ni, sapa?” 

Yesus manyao bilang, “Beta su kasi tau memang 
dari mula-mula. *** Ada banya hal yang Beta 
bisa kasi tau soflal bosong. Bosong pung sala ju 
banya. Ma Beta sonde kasi tunju itu hal dong. 
Naa, Yang utus sang Beta datang di sini tu, kalo 
Dia omong, Dia cuma tau omong yang batul sa. 
Deng Beta cuma kasi tau sang orang di ini dunya, 
hal-hal yang Beta su dengar dari Dia.” 27 (Dia 
pung maksud, Dia pung Bapa di sorga. Ma dong 
sonde tangkap ame Dia pung maksud.) 

28 Ju Yesus omong tamba bilang, “Nanti kalo 
bosong su gantong sang Beta, Manusia Tulen 
ni, di atas kayu palang, baru bosong mangarti 
bilang, Beta ni, andia Kristus. Deng Beta sonde 
bekin apa-apa dari Beta sandiri, ma Beta cuma 
ajar hal-hal yang Bapa di sorga su ajar sang Beta. 
29 Yang utus sang Beta ju ada sama-sama deng 
Beta tarus. Dia sonde parna kasi biar Beta sandiri, 
tagal Beta salalu bekin iko Dia pung mau.” 

30 Waktu Yesus kasi tau ini hal dong, ju ada 
banya orang yang parcaya sang Dia. 

“Bosong ni, andia bali Abraham 
pung turunan dong” 


31 Ais ju Yesus kasi tau sang itu orang Yahudi 
dong yang parcaya sang Dia bilang, “Kalo bosong 
idop talika deng Beta pung Kata-kata dong, deng 
bosong balajar tarus dari Beta, na, bosong jadi 
Beta pung ana bua yang batul. 3* Ais bosong bisa 
dapa tau hal-hal yang batul. Deng itu hal-hal yang 
batul, yang kasi bebas sang bosong, ko bosong 
sonde usa jadi budak lai.” 

33 Ais dong protes bilang, “Heh! Botong ni, 
bukan orang pung budak! Te botong ni, bali 
Abraham pung turunan! Jadi akurang ko Lu 
omong bilang, nanti botong jadi bebas?” t 

34 Ju Yesus kasi tau sang dong bilang, “Yang Beta 
omong tu, batul. Te samua orang yang idop bekin 
sala dong, su jadi sama ke satu budak yang cuma 
iko-iko sala pung mau sa. 22 Ma dia pung biasa, 
bagini: budak dong sonde biasa tenga tarus di 
satu ruma. Te cuma bos pung ana sa yang tenga 
tarus di situ. 38 Jadi, kalo Beta, andia Tuhan pung 
Ana, hapus buang bosong pung sala-sala dong, 
na, bosong su bebas, deng su sonde jadi sala 
pung budak lai. Deng bagitu, bosong bebas batul, 
deng sonde usa iko sala pung mau lai! 

37 Beta su tau bosong ni, andia bali Abraham 
pung turunan. Biar bagitu, ma bosong maen 
cari-cari jalan ko mau bunu bekin mati sang 
Beta, tagal bosong sonde mau tarima Beta pung 
ajaran. Te di bosong pung hati, su sonde ada 
tampa lai ko simpan Beta pung Kata-kata. 28 Beta 
kasi tau hal-hal yang Beta su lia, yang Beta pung 
Bapa su kasi tunju sang Beta. Deng bosong bekin 
iko hal-hal yang bosong su dengar dari bosong 
pung bapa dong.” 


“Bosong pung bapa tu, andia setan pung bos” 


39 Dong manyao bilang, “Botong ni, bali 
Abraham pung turunan!” 

Yesus kasi tau bilang, “Kalo bosong jadi bali 
Abraham pung turunan yang batul, bosong musti 
conto ame sang dia. “9 Ma bafi Abraham sonde 
parna bekin jahat sama ke yang bosong bekin 
tu! Te bosong maen cari-cari jalan ko mau bunu 
bekin mati sang Beta. Padahal Beta ni, yang 
kasi tau sang bosong hal-hal yang batul, yang 
Beta dengar dari Tuhan. 41 Bosong pung bekin, 
memang sonde lari jao dari bosong pung bapa.” 

Ma dong protes bilang, “Heh! Botong ni, ana 
sah! Jang bilang, botong ni, ana haram! Te botong 
pung Bapa, cuma satu sa, andia Tuhan Allah!” 

42 Ju Yesus kasi tau sang dong bilang, “Ma kalo 
Tuhan Allah batul-batul jadi bosong pung Bapa, 

pasti bosong sayang sang Beta. Te Beta datang 
dari Dia, deng Beta ada di sini. Beta sonde datang 
iko Beta pung mau sandiri. Ma Beta datang, tagal 
Dia yang utus sang Beta. 23 Akurang ko bosong 
sonde mangarti Beta pung omong? Mangkali 
tagal bosong sonde mau dengar, na! 

44 Bosong ni, satu model ke setan dong pung 
bos. Te bosong suka bekin iko dia pung mau! Dari 
mula-mula, dia tukang bunu orang. Dia lawan 
hal yang batul, te dia su tola buang samua yang 
batul. Kalo dia putar-balek, itu memang dia pung 
biasa. Te dia tu, tukang putar-balek, deng tukang 
omong kosong pung bafi! 45 Beta ni, yang kasi 
tau hal yang batul. Ma bosong sonde parcaya 
sang Beta. 48 Coba! Sapa dari bosong yang bisa 
kasi tunju bukti bilang, Beta su bekin sala? Heran, 
e! Kalo Beta omong yang batul, akurang ko 
bosong sonde mau parcaya sang Beta? 

47 Naa, orang yang baflasal dari Tuhan Allah 
dengar sang Dia pung Kata-kata. Ma bosong 
ni, sonde baklasal dari Tuhan, andia ko bosong 
sonde suka dengar sang Beta.” 


“Bafi Abraham balom ada, 
ma Beta su ada lebe dolo” 


48 Orang Yahudi pung bos-bos manyao bilang, 
“Weh! Botong su omong batul tu. Te botong su 

bilang, Lu ni, bukan orang Yahudi isi-isi, ma Lu 
orang Samaria. Lu ju su takana setan!” 

49 Ju Yesus manyao bilang, “Beta sonde takana 
setan. Beta taro hormat sang Beta pung Bapa di 
sorga, ma bosong sonde taro hormat sang Beta. 
30 Beta sonde angka-angka diri ko kasi tunju Beta 
pung hebat sandiri. Ma ada Satu yang mau kasi 
tunju Beta pung hebat. Biar Dia yang putus kalo 
Beta pung omong batul, ko sonde. 

51 Beta pung Kata-kata, memang batul! Ais 
orang yang dengar deng bekin iko Beta pung 
Kata-kata dong, sonde akan mati.” 

52 Dengar bagitu, ju orang Yahudi pung bos-bos 
kasi tau sang Dia bilang, “Sakarang botong su 
tau Lu omong gila, tagal Lu su takana setan. Te 
bakli Abraham sandiri, mati. Tuhan pung jubir 
dolu-dolu dong, ju mati. Ma Lu bilang, “orang 
yang dengar deng bekin iko Beta pung Kata-kata 
dong, sonde akan mati. Memang Lu su gila! 

33 Ko Lu pikir, Lu lebe hebat dari Abraham yang 
su mati? Ko, Lu lebe hebat dari Tuhan pung jubir 
yang su mati dong? Lu pikir, Lu ni, sapa?” 

54 Ju Yesus manyao bilang, “Kalo Beta yang 
angka-angka diri, orang sonde mau tarima. 
Padahal bukan Beta yang angka-angka diri, ma 
Beta pung Bapa yang angka tinggi-tinggi sang 
Beta. Dia tu, yang bosong mangaku bilang, Dia 
jadi bosong pung Tuhan Allah. °° Ma bosong 

sonde kanal sang Dia. Beta yang kanal bae. Kalo 
Beta bilang Beta sonde kanal sang Dia, Beta 
tukang omong kosong, sama ke bosong. Ma 
Beta kanal bae sang Dia, deng Beta ju bekin 

iko Dia pung Kata-kata. 8 Bosong pung bagi 
Abraham pung hati paling sanang, waktu dia ada 
tunggu-tunggu mau lia Beta pung datang. Dia 
memang su dapa lia, ais dia puas.” 

57 Orang Yahudi pung bos-bos kasi tau bilang, 
“Lu pung umur balom sampe 50 taon ju! Ma Lu 
bilang Lu su dapa lia sang bali Abraham. Batul, 
ko?” 

58 Ju Yesus manyao bilang, “Batul! Te bafi 
Abraham balom ada, ma Beta su ada lebe dolo.” 

59 Ais, itu orang dong angka batu ko mau lempar 
sang Dia, tagal Dia angka diri sama ke Tuhan. 
Ma Dia jalan sambunyi-sambunyi ko kaluar dari 
Ruma Sambayang Pusat pung kintal. V 


Tuhan Yesus bekin bae satu orang buta 


1 Ais itu, Yesus dong ada jalan. Ju Dia lia satu 
9 orang buta, yang su buta memang dari lahir. 
2 Ais Yesus pung ana bua dong tanya bilang, 
“Bapa Guru! Sapa yang bekin sala, sampe ini 
orang jadi buta bagini? Gara-gara dia sandiri ko, 
tagal dia pung mama-bapa?” 

3 Yesus manyao bilang, “Ini orang buta sonde 
bekin sala. Deng dia pung mama-bapa ju sonde 
bekin sala ko dia jadi buta. Dia lahir bagitu, ko 
biar samua orang bisa dapa lia Tuhan pung bekin 
bae di dia. 4 Tuhan Allah yang utus sang Beta. Jadi 
kotong musti usaha ko kasi jalan Dia pung karja 
waktu tarang masi ada. Te nanti galap su datang, 
orang sonde bisa karja lai. ? Waktu Beta masi ada 
di ini dunya, Beta sama ke tarang yang bacaya 
kasi samua orang.” V 

6 Yesus omong abis bagitu, ju Dia sumbur luda 
di tana. Ais Dia jongko, ko edok bekin lompor. 

Ju dia samer itu lompor di itu orang buta pung 
mata. 7 Ais Dia pasan bilang, “Pi di kolam Siloam, 
ko cuci lu pung muka di situ.” (Dalam bahasa 
Ibrani, Siloam pung arti bilang, “kirim datang”) 
Ais, itu orang buta pi sana, ju dia cuci dia pung 
muka. Waktu dia bale datang, dia su bisa dapa 
lia! W 

8 Ais itu, ju itu orang pung tatangga dong, deng 
yang parna lia dia jadi tukang minta-minta, mulai 
batanya bilang, “We! Ini ni, orang buta yang dolu 
maen dudu minta-minta, to?” 

9 Orang saparu bilang, “Hoo! Andia dia su!” 

Orang saparu laen bilang, “Sonde! Dia tu, cuma 
mirip-mirip ke itu satu sa!” 

Ma itu orang sandiri kasi tau sang dong bilang, 
“Sonde! Ini beta su! Yang dolu buta tu!” 

10 Ais dong tanya sang dia bilang, “Karmana 
sampe lu su bisa dapa lia ni?” 

11 Ju dia manyao bilang, “Bagini! Itu Orang yang 
nama Yesus tu, bekin lompor, ais Dia taro di beta 
pung mata. Ju Dia suru sang beta bilang, “Pi di 
kolam Siloam, ko cuci lu pung muka di situ. Ais 
beta bekin iko. Andia ko sakarang beta su bisa 
dapa lia!” 

12 Ais dong tanya sang dia bilang, “Ko itu Orang 
ada di mana?” 

Dia manyao bilang, “Tau lai ni!” 


Orang Farisi dong pareksa 
orang yang parna buta tu 


13 Naa, itu hari, waktu Yesus bekin lompor, ju 
bekin orang buta bisa dapa lia tu, jato kana di 
orang Yahudi pung hari barenti karja. Ju dong 
antar bawa itu orang yang parna buta tu, ko pi 
mangada di partei agama Farisi pung orang dong. 
14 (9:13) 15 Ais, itu orang Farisi dong tanya sang 
dia bilang, “Coba lu kasi tau doo! Akurang ko lu 
sakarang su bisa dapa lia?” 

Dia manyao bilang, “Bagini. Itu Orang taro 
lompor di beta pung mata. Ais beta pi cuci beta 
pung muka. Sakarang beta su bisa dapa lia.” 

16 Ada orang Farisi saparu bilang, “Itu Orang 
yang bekin bae sang lu tu, bukan dari Tuhan 
Allah. Botong tau, tagal Dia su langgar atoran 
soal hari barenti karja.” 

Ada saparu lai yang bilang, “Karmana sampe 
orang yang bekin sala bisa bekin tanda-tanda 
heran bagitu?” Ais dong deng dong bakanjar 
sampe tapica-pica. 

17 Jadi dong tanya ulang sang itu orang yang 
dolu buta bilang, “Iko lu, itu Orang yang buka 
ame lu pung mata tu, orang model ke karmana?” 

Dia manyao bilang, “Iko beta, na, Dia tu, Tuhan 
pung jubir satu.” 

18 Ma orang Yahudi pung bos-bos dong sonde 
parcaya bilang, itu orang tu, parna buta, ais 
sakarang su bisa dapa lia. Ju dong suru pi pange 
dia pung mama-bapa ko datang mangada. 

19 Waktu dong su datang, itu bos-bos tanya 
bilang, “Ini satu ni, bosong pung ana, ko? Batul, 
ko sonde, dia su buta memang dari lahir? Ais 
karmana ko sakarang dia su bisa dapa lia?” 

20 Itu orang pung mama-bapa manyao bilang, 
“Dia ni, memang botong pung ana. Deng dia su 
buta memang dari lahir. 21 Ma botong sonde 
tau, dia pake apa ko sakarang su bisa dapa lia. 

Sapa yang buka dia pung mata, botong ju sonde 
tau. Dia tu, su bésar. Tanya langsung sa, te dia 
bisa carita sandiri!” 22Dong omong bagitu, tagal 
dong taku sang orang Yahudi pung bos-bos dong. 
Tagal dong tau bilang, itu bos-bos su basakongkol 
bilang, “Kalo ada orang mangaku bilang, Yesus 
tu, andia Kristus, na, botong musti usir buang itu 
orang yang mangaku bagitu dari kotong orang 
Yahudi pung ruma sambayang.” 23 Andia ko itu 
orang pung mama-bapa manyao bilang, “Dia su 
besar. Tanya langsung sang dia sa.” 

24 Ais dong pange ulang sang itu orang yang 
dolu buta tu. Ju dong bilang, “Bagini! Lu musti 
omong jujur di Tuhan Allah pung muka ko jaga 
Dia pung nama bae. Te botong tau parsis, Yesus 
tu, orang jahat.” 

25 Orang yang parna buta manyao bilang, “Bapa 
dong jang mara, é! Te beta sonde tau kalo Dia 
tu, orang jahat, ko sonde. Yang beta tau parsís, 
andia, dolu beta buta; ma sakarang beta su bisa 
dapa lia.” 

26 Dong tanya sang dia bilang, “Ko Dia bekin apa 
sang lu? Dia buka lu pung mata karmana?” 

27 Ju dia manyao bilang, “Hee! Ko tadi beta su 
carita, ma bosong sonde mau dengar. Akurang ko 
bosong mau beta carita ulang lai? Mangkali bapa 
dong ju mau jadi Dia pung ana bua, ko?” 

28 Ais dong maki-maki sang dia, ju dong bilang, 
“Biar ko lu sa yang jadi Dia pung ana bual 
Te botong ni, bali Musa pung ana bua dong. 

29 Botong tau Tuhan Allah baklomong deng Musa. 
Ma botong sonde tau itu Orang tu, datang dari 
lobang mana.” 

30 Orang yang dolu buta manyao bilang, “Heran, 
e! Bosong sonde tau Dia datang dari mana. 
Padahal Dia yang buka beta pung mata ko 
sakarang beta su bisa dapa lia. 3t Kotong samua 
tau bilang, Tuhan Allah sonde dengar sang orang 
jahat, to? Ma Tuhan dengar sang orang hati lurus, 
yang idop bekin iko Dia pung mau. “22 Mulai 
dari Tuhan Allah bekin langit deng bumi sampe 
sakarang ni, balom parna ada satu carita ju, 
soal orang yang bekin bae orang yang su buta 
dari lahir, ko dia bisa dapa lia. 33 Jadi, kalo Yesus 
bukan datang dari Tuhan Allah, pasti Dia sonde 
bisa bekin apa-apa, to?” 

34 Ju dong manyao bilang, “Weh! Lu ni, orang 
jahat dari lu pung mama barana ame sang lu! 
Karmana sampe lu pikir lu bisa ajar bale sang 
botong?” Ais ju dong usir buang sang dia dari 
dong pung ruma sambayang. 

Orang yang hati buta 


35 Waktu Yesus dapa dengar dong su usir buang 
itu orang yang parna buta dari ruma sambayang, 
ju Dia pi cari sang itu orang, sampe dapa. Ju 
Dia bilang, “Karmana! Lu parcaya sang Manusia 
Tulen, ko?” 

36 Dia tanya bale bilang, “Ko Dia tu, sapa, Bos? 
Tolong kasi tau dolo, ko biar beta bisa parcaya 
sang Dia.” 

37 Ju Yesus kasi tau bilang, “Lu su katumu sang 
Dia. Dia tu, andia Beta ni, yang sakarang ada 
baklomong deng lu.” 

38 Ais, itu orang bilang, “Bos, beta parcaya!” Ju 
dia tikam lutut ko semba sang Yesus. 

39 Ais Yesus kasi tau sang dia bilang, “Beta 
datang di ini dunya ko kasi tunju orang pung 
sala-sala dong, ko biar orang buta bisa dapa lia, 
deng orang yang bisa lia jadi buta.” 

40 Di situ ada barapa orang Farisi yang dengar 
Dia pung omong tu. Ju dong tanya bilang, 
“Karmana, ni? Su jalas-jalas, botong sonde buta, 
to?” 

41 Yesus manyao bilang, “Bagini. Kalo bosong 
memang buta, na, sonde ada yang kasi sala sang 
bosong. Ma bosong bilang, bosong tu, orang 
yang bisa lia. Andia ko bosong masi pikol bosong 
pung sala.” 

Umpama soPlal gambala deng dia pung domba 


10 1 Yesus omong pake satu umpama bilang, 
“Yang Beta kasi tau sang bosong ni, batul. 
Domba ada pung kandang. Kalo ada orang yang 
sonde maso lewat pintu, ma nae ko maso lewat 
pagar, na, sujalas, dia tu, pancuri. 

2 Ma yang maso iko pintu tu, andia domba 
pung gambala yang piara sang dong. ? Tukang 
jaga pintu kanal itu gambala, ais buka pintu 
kasi sang dia. Domba dong ju kanal itu gambala 
pung suara. Ais, kalo dia pange dong pung nama 
satu-satu, dong iko sang dia pi luar. “Waktu dia 
antar sang dong kaluar, dia jalan di muka. Domba 
dong iko dari balakang, tagal dong kanal dia pung 
suara. 2 Kalo ada orang yang domba dong sonde 
kanal, na, dong sonde iko sang dia. Ma dong lari 
fuik, tagal dong sonde kanal orang asing pung 
suara.” 

6 Biar Yesus carita itu umpama kasi sang dong, 
ma dong sonde mangarti Dia pung maksud ju. 


Tuhan Yesus sama ke gambala yang bae 


7 Ais Yesus kasi tau tamba sang dong bilang, 
“Yang Beta kasi tau sang bosong ni, batul. Beta 
sama ke pintu di domba pung kandang. 8 Samua 
orang yang datang lebe dolo dari Beta, dong 
sama ke pancuri. Biar dong pange-pange, ma 

domba dong sonde dengar sang dong. ? Ais Beta 
sama ke itu pintu. Kalo ada yang mau maso lewat 
Beta, Tuhan Allah mau kasi salamat sang dia dari 
dia pung sala-sala dong. Itu sama ke dia maso pi 
Tuhan pung tampa, lewat Beta yang jadi dia pung 
pintu. Deng orang yang maso lewat Beta, dia 
jalan bebas pi mana sa, deng dapa makan-minum 
yang batúl. Y10 Pancuri dong cuma bekin kaco sa, 
te dong datang ko curi, bunu bekin mati, deng 
kasi ancor buang orang pung idop. Ma Beta bawa 
idop yang paling bae, te Beta datang ko biar 
orang bisa idop tanang, deng idop yang batul. 

11 Beta ju sama ke satu gambala yang bae. Te 
gambala yang bae su sadia sarakan dia pung diri 
sampe mati, ko biar dia pung domba dong bisa 
idop. 12 Ma orang karja yang bukan itu domba 
dong pung tuan, kalo dia lia ada satu anjing utan 
datang, ju dia lari fuik, ko kasi tenga itu domba 
dong di situ. Ais, anjing utan tangkap ame sang 
domba, ju domba yang laen dong lari batasiram. 
13 Itu orang karja lari, tagal dia cuma karja cari 
doi sa. Dia sonde toe ko mau jaga bae-bae sang 
itu domba dong. 

14 Batul! Beta sama ke gambala yang bae. Beta 
kanal deng Beta pung domba dong. Deng dong 
ju kanal sang Beta. 1? Itu sama ke Bapa di sorga 

kanal sang Beta, deng Beta ju kanal sang Dia. 
Beta ju su sadia sarakan Beta pung diri sampe 
mati, ko biar Beta pung domba bisa idop. 218 Ada 
Beta pung domba laen, yang balêm bagabung 
deng Beta pung domba di sini dong. Beta musti 
pi kumpul ame sang dong ju. Nanti kalo dong su 
dengar Beta pung suara, dong kanal memang. 
Ais ju dong datang bagabung ko jadi satu kumpul 
yang ada pung satu gambala. 

17 Tagal itu, Beta pung Bapa di sorga sayang 
sang Beta. Te Beta su sadia sarakan Beta pung diri 
sampe mati, ko Beta bisa idop kambali. 18 Sonde 
ada orang yang paksa Beta ko mati, ma Beta 
sandiri yang sadia sarakan Beta pung diri sampe 
mati. Beta ada pung hak ko sarakan Beta pung 
diri. Beta ju ada pung hak ko ame kambali. Ini 
parenta ni, Beta su tarima dari Beta pung Bapa di 
sorga.” 

19 Tagal dong dengar Yesus pung omong bagitu, 
ju orang Yahudi dong bakanjar ulang lai. 20 Ada 
banya dari dong yang bilang, “Weh! Ini orang 
ni, gila! Deng Dia ju takana setan! Akurang ko 
bosong mau dengar ame sang Dia?” 

21 Ma ada saparu lai yang bilang, “Ini bukan 
orang gila pung omong, to? Kata-kata bagitu tu, 
sonde parna kaluar dari setan pung mulu! Deng 

setan dong ju sonde bekin orang buta bisa dapa 
lia, to?” 


Orang Yahudi pung bos-bos sonde mau 
tarima sang Tuhan Yesus 


22 itu waktu, orang Yahudi ada mau bekin dong 
pung agama pung hari bae satu. Itu hari bae tu, 
jato kana di musim dingin. Di itu pesta, orang 
Yahudi dong inga waktu orang laen su bekin 
kamomos sang Tuhan pung Ruma Sambayang 
Pusat di kota Yerusalem, ais dong bekin barisi 
ko tabis kambali. 323 Yesus ada jalan kuliling 
dalam Ruma Sambayang Pusat pung kintal, 

di tampa yang dong subu bilang, 'Ruma Loos 
Raja Soleman’. 2 Ju orang Yahudi pung bos-bos 
datang makarubu sang Dia bilang, “Weh! Botong 
musti tunggu tarus sampe kapan, baru botong 
bisa dapa tau? Kalo Bos ni, andia Kristus, na, 
tolong kasi tau tarang-tarang doo.” 





210:22 * Sakarang ni, orang Yahudi dong subu itu hari bae 
bilang, Hanuka, yang jato deka-deka di hari Natal. Dia 
pung carita bagini: waktu taon 167 SM, ada satu jendral 
orang Siria, nama Antiokus Epifanes, yang bekin ancor kota 
Yerusalem. Dia ju bekin kamomos Ruma Sambayang Pusat, 
tagal dia bongkar buang meja korban di situ, ais dia kasi 
badiri dia pung barang songgo di situ. Tagal itu, orang Yahudi 
dong marontak. Ais tanggal 25, bulan Kislef, taon 164 SM, 
dong bekin barisi kambali Ruma Sambayang Pusat, ju dong 
bekin satu acara ko tabis ulang. 

25 Yesus manyao bilang, “Beta su kasi tau 
memang, ma bosong sonde mau parcaya. 
Padahal hal-hal yang Beta bekin, samua iko Beta 
pung Bapa pung parenta sa. Itu hal dong yang 
kasi tunju bilang, Beta ni, sapa. 28 Ma bosong 
sonde parcaya sang Beta, tagal bosong bukan 
Beta pung domba. 2' Te Beta pung domba yang 
batul tu, kanal Beta pung suara. Dong ju iko 
sang Beta. Beta ju kanal sang dong. 28 Beta 
kasi sang dong idop yang batul yang sonde tau 
putus-putus, deng dong ju sonde tapisa buang 
dari Tuhan. Sonde ada satu orang ju yang bisa 
rampas ame sang dong dari Beta. 29 Beta pung 
Bapa di sorga yang sarakan sang dong kasi Beta. 
Dia lebe hebat dari samua-samua. Andia ko 
sonde ada satu ju yang bisa rampas ame sang 
dong dari Dia pung tangan. 30 Te Beta pung Bapa 
deng Beta tu, satu.” 

31 Dengar bagitu, ju orang Yahudi pung bos-bos 
angka batu satu kali lai, ko mau lempar bekin 
mati sang Yesus. 22 Ju Yesus kasi tau sang dong 
bilang, “Heh! Beta su kasi tunju banya hal yang 
bae dari Beta pung Bapa. Bosong ada pake hal 
bae yang mana, ko mau lempar bekin mati sang 
Beta?” 

33 Dong manyao bilang, “Botong sonde lempar 
sang lu tagal lu bekin hal bae. Ma botong kasi 
hukum lempar sang lu tagal lu su hojat barat! Te 

lu cuma manusia, ma lu angka diri sama ke Tuhan 
Allah! Su talalu lai!” b 

34 Ju Yesus manyao bilang, “Karmana? Di itu 
Atoran Agama yang bosong pegang tu, ada tulis 
bilang, “Beta kasi tau memang bilang, bosong 
bos-bos ni, tuhan'. 85 Naa. Kotong su tau bilang, 
samua yang ada tatulis dalam Tuhan pung Tulisan 
Barisi tu, batul, deng sonde bisa tahapus buang. 
Tuhan sandiri subu sang itu orang dong bilang, 
dong tu, ‘tuhan’. 28 Jadi karmana sampe bosong 
bisa bilang Beta ada hojat tagal Beta bilang Beta 
jadi Tuhan pung Ana? Sonde maso di akal! Te 
Bapa di sorga yang tunju ame sang Beta, deng Dia 
yang utus sang Beta datang di ini dunya. 27 Bagini. 
Kalo Beta sonde kasi jalan Beta pung Bapa pung 
karja, na, bosong sonde usa parcaya sang Beta. 
38 Ma Beta ada kasi jalan Dia pung karja tarus. 
Jadi biar bosong sonde mau parcaya sang Beta, 
ma paling sadiki, bosong musti tarima tanda 
heran yang Beta bekin. Deng bagitu, bosong ju 
bisa mangarti bilang, Beta pung Bapa ada taPlika 
deng Beta. Deng Beta ju ada taflika deng Dia.” 

39 Ais dong coba ulang ko mau tangkap sang 
Dia, ma Dia lolos. 





10:33 x Kapala Agama dong pung Atoran 24:16 
C10:34 # Lagu Puji dong 82:1, 2, 6 


YOHANIS 10-11 622 


40 Ju Yesus pi ulang di kali Yarden pung sabla, 
di itu tampa partama yang dolu Yohanis sarani 
orang. Ais Dia tenga tahan di sana. 941 Banya 
orang datang cari sang Dia. Ju dong baklomong 
bilang, “Yohanis sonde bekin tanda heran 
apa-apa. Ma samua yang dia omong sollal ini 
Yesus ni, batul, é!” 42 Ju banya orang parcaya 
sang Dia di sana. 


Lasarus pung mati 


1 1 1 Ada satu orang, nama Lasarus. Dia tenga 
di kampong Betania, sama-sama deng dia 
pung kaka parampuan dua, Maria deng Marta. 
(Naa, ini Maria ni, yang pofla minya wangi di 
Tuhan Yesus pung kaki, ais lap pake dia pung 
rambu sandiri.) Satu kali, Lasarus saki barat. 
e2 (11:1) 3Ju dia pung kaka parampuan dong 
kirim pasan sang Yesus bilang, “Bos pung taman, 
andia Lasarus, ada saki barat.” 

4 Waktu Yesus dengar itu pasan, ju Dia omong 
bilang, “Ini panyaki sonde bekin dia mati. Tuhan 
Allah ada mau pake ini hal ko kasi tunju Dia 
pung hebat. Ko biar nanti orang dong ju angka 
tinggi-tinggi sang Beta, andia Tuhan pung Ana.” 





10:40 # Yohanis 1:28 
€11:1 # Lukas 10:38-39; Yohanis 12:3 

5 Naa, Yesus sayang sang Marta, Maria, deng 
dong dua pung adi Lasarus. € Waktu Dia dapa 
dengar bilang, Lasarus ada saki, Dia masi tenga 
dua hari lai di kali Yarden pung sabla. ' Ais itu, 
Dia kasi tau sang Dia pung ana bua dong bilang, 
“Mari ko kotong pi ulang lai di Lasarus pung 
tampa di propinsi Yudea.” 

8 Ma Dia pung ana bua dong protes bilang, 
“Bapa Guru. Baru-baru ni, orang Yahudi pung 
bos-bos mau lempar bekin mati sang Bapa di 
sana. Ma sakarang Bapa mau kambali pi sana lai, 
ko?” 

9 Ju Yesus manyao bilang, “Jang taku, é! Tiap 
hari, matahari basinar dari pagi sampe sore. 

Itu ada 12 jam, to? Kalo jalan di tarang, orang 
sonde taflantok. Te tarang bacaya di ini dunya ko 
orang bisa lia. 1? Ma kalo orang jalan di galap, 
dia taklantok ulang-ulang, te dia sonde ada pung 
taráng.” f 

11 Yesus omong abis bagitu, ju Dia kasi tau 
bilang, “Kotong pung tamán Lasarus su tidor. Ma 
nanti Beta kasi bangun sang dia.” 

12 Ais Dia pung ana bua dong bilang, “Bapa. 
Kalo dia cuma tidor, dia pung arti, nanti dia jadi 
bae kambali, to?” 





f11:10 * Yesus pung maksud bilang, “Beta ni, sama ke 
taráng. Jadi salama Beta masi ada sama-sama deng bosong, 
na, bosong aman sa.” 

13 Dong omong bagitu, tagal dong pikir Yesus 
omong soPlal tidor biasa. Padahal Dia ada omong 
soal Lasarus pung mati. 14 Ais Yesus kasi tau 
tarang-tarang bilang, “Bagini. Lasarus su mati. 

15 Beta sanang Beta sonde ada di sana waktu dia 
balêm mati, ko biar bosong jang susa. Te apa 
yang mau jadi sakarang tu, bekin bosong bisa 
parcaya sang Beta. Mari ko kotong pi sana su!” 

16 Ais ju Tomas, yang dong subu bilang, “ana 
bagambar”, kasi tau sang ana bua yang laen dong 
bilang, “Mari su! Lebe bae kotong samua iko pi, 
ko biar kotong mati sama-sama deng Dia.” 


Tuhan Yesus pi Betania, ais hibur sang Marta 


17 Ais Yesus dong jalan pi kampong Betania. 

Naa, itu kampong pung jao cuma tiga kilo dari 
kota Yerusalem. Ju banya orang Yahudi datang 
dari sana ko mete deng hibur Marta deng Maria. 

Waktu Yesus dong sampe di sana, ju dong baru 
tau bilang, orang su kubur sang Lasarus ampa 
hari. 

18 (11:17) 19 (11:17) 20 Ais waktu Marta dapa 
dengar bilang, Yesus su datang, ju dia kaluar ko pi 
katumu sang Yesus. Ma Maria tenga dalam ruma 
sa. 21 Ais Marta kasi tau sang Yesus bilang, “Aduu, 
Bos, é! Kalo Bos ada di sini, pasti beta pung adi 
sonde mati. 22 Ma beta ju yakin, Bos mau minta 
apa sang Tuhan Allah, na, Bos pasti dapa.” 

23 Ju Yesus kasi tau sang dia bilang, “Mala! 
Nanti lu pung adi idop kambali.” 

24 Marta mangaku bilang, “Beta mangarti, nanti 
di hari kiamat, kalo Tuhan bekin samua orang 
mati jadi idop kambali, Dia ju kasi idop kambali 
sang beta pung adi.” 

25 Ju Yesus kasi tau bilang, “Beta yang bekin 
orang mati jadi idop kambali. Beta ju yang kasi 
idop yang batul. Jadi orang yang parcaya sang 
Beta nanti dapa itu idop, biar dia mati. 28 Ju orang 
yang dapa itu idop yang batul, deng parcaya sang 
Beta, nanti idop tarus. Mala parcaya Beta pung 
omong, ko?” 

27 Dia manyao bilang, “Ia, Bos! Beta parcaya 
bilang, Bos ni, andia Kristus, itu Orang yang 
Tuhan Allah su tunju memang dari dolu. Deng 
Bos ni, Tuhan pung Ana, yang Dia su janji mau 
kirim datang di ini dunya.” 


Tuhan Yesus manangis 


28 Marta omong abis bagitu, ju dia jalan pulang. 
Ais dia pange dia pung adi Maria, ko dong 
dua sandiri, ju kasi tau bilang, “Bapa Guru su 
datang. Dia ada mau katumu deng lu.” 29 Dengar 
bagitu, ju Maria bangun capat-capat ko pi cari 
sang Yesus. Orang Yahudi yang mete jaga deng 
Maria dalam ruma, ada lia dia bangun capat ko 
lari kaluar. Ais dong iko sang dia dari balakang. 

Te dong pikir bilang, dia mau pi manangis di 
kuburan. 

Naa, itu waktu, Yesus dong balêm maso dalam 
kampong. Dia masi ada di itu tampa yang 
Marta su katumu deng Dia. 30 (11:29) 31 (11:29) 
32 Waktu Maria sampe di itu tampa, ju dia lia 
sang Yesus. Ais dia tikam lutut di Yesus pung kaki. 
Dia kasi tau bilang, “Aduu! Kalo Bos ada di sini, 
pasti beta pung adi sonde mati.” 

33 Waktu Yesus lia dia ada manangis, deng itu 
orang Yahudi dong yang ada iko sang dia, ju ada 
makarereu, ais Dia mara dalam Dia pung hati 
deng rasa susa. 3* Dia tanya bilang, “Bosong 
kubur sang dia di mana?” 

Dong manyao bilang, “Mari, Bos! Datang ko lia 
sandiri sa.” 

35 Ju Yesus manangis. 3? Ais, itu orang Yahudi 
dong baklomong bilang, “Lia sa. Dia sayang mati 
sang Lasarus!” 

37 Ma ada saparu lai yang baflomong bilang, 
“Ini Orang ni, yang buka orang buta pung mata, 
ko dia bisa dapa lia. Akurang ko Dia sonde bisa 
tahan sang Lasarus ko dia jang mati?” 


Lasarus idop kambali 


38 Ais Yesus rasa hati barat lai. Ju Dia pi 
deka-deka di goa yang dong pake ko kubur sang 
Lasarus. Dong su tutu ame itu goa pake satu batu 

besar. 22 Ais Yesus suru orang di situ dong bilang, 
“Kasi ondor ini batu, ko buka ini pintu goa doo!” 

Ma Marta, andia orang mati pung kaka tu, 
protes bilang, “Awek, Bos! Dia mati su ampa hari, 
ma! Pasti su baboo.” 

40 Ju Yesus kasi inga sang dia bilang, “Inga tadi, 
to? Beta su kasi tau memang bilang, kalo Mala 
batul-batul parcaya sang Beta, nanti bisa lia 
Tuhan Allah pung hebat.” 

41 Ais ju ada barapa orang yang buka ame itu 
batu dari goa. Ais Yesus mangada pi langit, ju Dia 
bilang, “Bapa! Beta minta tarima kasi, tagal Bapa 
dengar sang Beta. “2 Beta su tau dari dolu bilang, 
Bapa salalu dengar sang Beta. Ma Beta omong 
bagitu sakarang, ko biar orang dong yang badiri 
di sini bisa tau bilang, Bapa yang utus sang Beta.” 
43 Waktu Dia omong abis bagitu, ju Dia batarea 
deng suara karas bilang, “Lasarus! Kaluar su!” 

44 Ju itu orang mati kaluar dari goa. Ada kaen 
orang mati yang bungkus ame dia pung tangan 
deng kaki. Ada kaen yang tutu dia pung muka ju. 
Yesus suru sang orang di situ dong bilang, “Buka 
ame itu kaen dolo, ko biar dia jalan!” 


Dong ator siasat ko mau bunu sang Tuhan Yesus 
(Mateos 26:1-5; Markus 14:1-2; Lukas 22:1-2) 


45 Waktu dong lia apa yang Yesus bekin tu, 
banya orang Yahudi yang datang mete deng 

Maria, parcaya sang Yesus. 48 Ma ada saparu lai 
pi katumu deng orang partei Farisi dong, ko kasi 
tau sang dong, Yesus pung bekin tu. 

47 Ais itu, ju kapala agama pung bos-bos dong, 
deng orang Farisi bakumpul ko dong barunding. 
Dong batanya bilang, “Itu Orang tu, ada bekin 
tanda heran macam-macam! Jadi kotong musti 
bekin karmana lai? 48 Te kalo kotong kasi biar 
sang Dia, na, nanti samua orang baharap sang 
Dia sama ke Dia jadi dong pung raja. Deng bagitu, 
ju tantara pamarenta Roma nanti datang bekin 
ancor kotong pung Ruma Sambayang Pusat deng 
kotong pung bangsa.” 

49 itu taon, Kayafas yang jadi kapala agama 
dong pung bos besar. Dia omong bilang, “Bodo, 
é! Bosong sonde tau apa-apa! >° Te ada lebe bae 
kasi bosong, kalo cuma ada satu orang sa yang 
mati kasi sang samua orang. Te kalo sonde, nanti 
tantara Roma dong kasi ancor buang bangsa 
Yahudi anteru!” 51 Naa, Kayafas sonde omong 
iko dia pung mau sandiri sa. Te Tuhan ada pake 
dia pung mulu, tagal dia yang jadi kapala agama 
dong pung bos besar itu taon. Andia ko Kayafas 
kasi tau memang bilang, nanti Yesus mati kasi 
sang samua orang Yahudi. 22 Padahal Dia bukan 
cuma mati kasi sang bangsa Yahudi sandiri sa, 
ma kasi sang Tuhan Allah pung ana samua yang 

ada tasiar di ini dunya. Dia nanti bekin sang dong 
samua jadi satu bangsa. 

33 Tagal Kayafas pung omong tu, andia ko, mulai 
itu waktu, orang Yahudi pung bos-bos dong 
baklator siasat ko mau bunu bekin mati sang 
Yesus. 

54 Jadi Yesus sonde jalan tarang-tarang lai 
di orang Yahudi pung bos-bos dong pung 
teng-tenga. Dia deng Dia pung ana bua dong 
ondor diri pi satu kota, nama Efraim, yang 
deka-deka di tampa kosong. Ju dong tenga tahan 
di situ. £ 

55 |tu waktu, agama Yahudi pung hari bae Paska 
su deka-deka. Dia pung biasa, banya orang dari 
luar datang bakumpul di kota Yerusalem ko iko 
pesta Paska di situ. Dong sampe lebe dolo, ko 
bekin barisi diri iko agama pung atoran. 2? Banya 
orang yang datang di Yerusalem ada cari-cari 
sang Yesus di situ. Waktu dong ada badiri di 
Ruma Sambayang Pusat pung kintal, dong 
batanya bilang, “Iko bosong, karmana? Bosong 
kira Yesus mau datang iko ini pesta agama, ko 
sonde?” >” Ma kapala agama pung bos-bos, deng 
orang Farisi dong su parenta bilang, “Kalo ada 
orang yang tau Yesus ada di mana, na, kasi tau 

sang botong dolo!” Padahal dong ada maksud 
mau tangkap ame sang Dia. 


Maria pola minya wangi 
di Tuhan Yesus pung kaki 


(Mateos 26:6-13; Markus 14:3-9) 


12 1 Ais waktu masi tenga anam hari baru 
hari Paska, Yesus dong datang di kampong 
Betania. Lasarus dong tenga di situ. Lasarus tu, 
andia orang mati yang Yesus su kasi idop kambali. 
2 Ais dong masa ko Yesus makan malam deng 
dong. Marta yang layani meja. Lasarus ada dudu 
di meja sama-sama deng Yesus. ? Ais Maria ame 
satu botol minya wangi asli yang mahal. Ju dia 
pola ame di Yesus pung kaki. Ais dia pake dia 
pung rambu ko lap Yesus pung kaki. Ju itu ruma 
anteru jadi baboo wangi. hi 

4 Ma Yesus pung ana bua satu, nama Yudas 
Iskariot, yang nanti jual buang sang Yesus, protes 
bilang, ? “Weh! Akurang ko dia sonde jual ini 
minya wangi sa? Te dia pung harga sama ke satu 
orang pung gaji satu taon. Lebe bae jual sa, ko 





h42:3 * Alkitab Bahasa Yunani bilang itu minya pung nama 

1” 


dia pung doi kasi sang orang malarat dong 
j6 Padahal Yudas omong bagitu bukan tagal dia 
sayang sang orang malarat dong. Ma tagal dia tu, 
pancuri. Dia jadi Yesus dong pung bendahara, ma 
dia maen selok doi dari kas. 

7 Ma Yesus manyao bilang, “Kasi biar sang ini 
parampuan sa. Te dia su simpan ini minya wangi 
ni, ko bekin siap Beta pung mayat ko dong kubur 
sang Beta. 8 Orang malarat salalu ada di bosong 
pung teng-tenga. Ma nanti Beta sonde ada 
sama-sama deng bosong tarus.” * 


Kapala agama pung bos-bos cari 
jalan ko mau bunu sang Lasarus 


9 Ais banya orang Yahudi dapa tau bilang, Yesus 
ada di kampong Betania. Dong datang ko mau lia 
sang Dia. Dong ju datang ko mau lia sang Lasarus. 
Te dong su dengar bilang, Yesus su kasi idop 
kambali sang Lasarus dari dia pung mati. 19 Ma 
kapala agama pung bos-bos dong barunding ko 
cari jalan mau bunu bekin mati sang Lasarus ju. 
11 Te banya orang Yahudi su dengar soflal Lasarus 
pung carita, ais dong parcaya sang Yesus. Dong 

su sonde mau dengar sang orang Yahudi pung 
bos-bos lai. 


Tuhan Yesus maso pi kota 
Yerusalem sama ke orang bésar 


(Mateos 21:1-11; Markus 11:1-11; Lukas 19:28-40) 


12 Dia pung beso, itu orang banya yang datang 
ko iko pesta Paska di kota Yerusalem tu, dapa 
dengar bilang, Yesus mau datang di situ ju. 13 Ais 
dong pi potong daon palam ko pake sambut sang 
Yesus pung datang, sama ke Dia tu, orang besar. 
Ju dong batarea rame-rame bilang, 

“Hosana! Kotong puji-puji sang Tuhan Allah! 

Te Tuhan kasi tunju Dia pung hati bae sang 
IsraPlel pung Raja, 
yang datang bawa Tuhan pung nama!” ! 

14 Ais Yesus dapa satu binatang keledai ténak, 
ju Dia dudu di dia pung atas. Itu sama ke su tulis 
dalam Tuhan pung Tulisan Barisi bilang, 

15 “Bosong orang kota Yerusalem, jang taku, 6! 

Bosong orang kota “Sion” ni, lia pi sana doo! 


m 


Te bosong pung Raja ada datang! 

Dia datang di atas satu keledai ténak.” ^ 

16 Itu waktu, Yesus pung ana bua dong sonde 
mangarti ini hal dong pung arti. Ma nanti, waktu 
Dia su idop kambali dari Dia pung mati, deng 
Tuhan Allah angka tinggi-tinggi sang Dia, baru 
dong inga hal-hal yang Tuhan pung Tulisan Barisi 
ada tulis soflal Dia. Dong ju inga ini orang banya 
dong pung bekin kasi sang Dia. 

17 Naa, waktu Yesus kasi idop kambali sang 
Lasarus dari dia pung mati, ais pange ame sang 
dia kaluar dari kuburan tu, ada banya orang 
sama-sama deng Yesus. Jadi sakarang, dong ada 
bacarita kiri-kanan soPlal apa yang dolu dong 
su lia sandiri. 18 Andia ko banya orang datang 
sambut sang Yesus deka-deka deng Yerusalem, 
tagal dong su dengar bilang, Dia su bekin itu 
tanda heran. 19 Ais orang Farisi dong baklomong 
bilang, “Cue! Lia doo! Samua orang di ini dunya 
ada batasibu ko mau iko sang Dia! Nanti dia pung 
ujung-ujung, kotong yang susa! Kalo bagitu, na, 
kotong mau bekin karmana lai?” 


Ada barapa orang Yunani yang mau 
katumu deng Tuhan Yesus 


20 Ada barapa orang Yunani yang datang di kota 
Yerusalem sama-sama deng orang laen dong, 

ko mau iko pesta Paska di situ. Dong ju mau 
semba sang Tuhan Allah di situ. 21 Ju dong datang 
katumu deng Filipus, yang asal dari kampong 
Betsaida di propinsi Galilea. Dong minta bilang, 
“Bu! Botong ada mau katumu deng Yesus.” 

22 Ais Filipus pi kasi tau sang Anderias. Ju dong 
dua pi omong deng Yesus. 23 Ais Yesus kasi tau 
sang dong bilang, “Beta pung waktu su datang. 
Jadi Beta musti mati dolo, baru Tuhan Allah mau 
angka tinggi-tinggi sang Beta. Batul tu! Kotong 
banding deng satu bibit. Kalo kotong tanam satu 
bibit padi, na, dia musti ancor dalam tana dolo, 
baru dia idop, ko dia kasi kaluar hasil bam-banya. 
Te kalo sonde bagitu, dia masi tatap padi satu biji 
sa. 24 (12:23) 2 Orang yang sonde toe sang Tuhan 
pung mau, tagal dia talalu sayang ame dia pung 
idop di ini dunya, nanti itu idop ancor buang. Ma 
orang yang sadia sarakan buang dia pung idop di 
ini dunya, nanti dapa idop yang batul yang sonde 
tau putus-putus. 926 Orang yang mau layani sang 
Beta, dia musti iko tarus sang Beta. Andia Beta 
ada di mana, na, Beta pung orang suru-suru ju 
ada di situ. Te kalo ada orang yang layani sang 
Beta, nanti Beta pung Bapa di sorga taro hormat 
sang dia.” 

Tuhan Yesus kasi tau memang 
soPlal Dia pung mati 


27 Yesus omong tamba bilang, “Beta pung hati 
rasa susa. Ma, ais Beta mau bilang karmana lai? 
Beta musti minta bilang, “Bapa! Kasi lapas sang 
Beta, ko biar Beta sonde usa mati sakarang, ko? 
Sonde! Beta sonde minta bagitu, tagal Dia utus 
sang Beta datang, ko Beta mati. 28 Jadi, yang Beta 
minta, bagini: 'Bapa. Biar Beta iko Bapa pung 
mau sa, ko biar samua orang angka tinggi-tinggi 
Bapa pung nama.” 

Ju ada satu suara dari langit bilang, “Beta su 
angka tinggi-tinggi Beta pung nama. Deng Beta ju 
mau angka tinggi-tinggi ulang lai.” 

29 Ais, itu orang banya yang ada badiri di situ 
dong, dengar itu suara, ju bilang, “Heflela! Ada 
guntur!” 

Ada orang saparu lai yang omong bilang, 
“Sonde! Itu Tuhan pung ana bua dari sorga satu 
ada baklomong deng Dia.” 

30 Ma Yesus kasi tau bilang, “Itu suara tadi tu, 
buat bosong, bukan buat Beta. 21 Sakarang orang 
di ini dunya musti mangada sang Tuhan Allah, 
ko Dia putus dong pung parkara. Dia ju mau usir 
buang sang itu Tukang Bekin Jahat yang pegang 
parenta di ini dunya. ?2 Nanti kalo orang gantong 
sang Beta di atas kayu palang, Beta akan tarek 

samua orang ko dong parcaya sang Beta.” 23 (Dia 
omong bagitu, ko kasi tunju nanti Dia mati deng 
cara karmana.) 

34 Ais orang di situ dong tanya bilang, “Botong 
parna dengar dari Tuhan pung Atoran bilang, 
nanti Kristus idop tarus. Naa, Kristus deng 
Manusia Tulen tu, sama, ko? Jadi akurang ko 
Bapa bilang, “Nanti dong mau gantong sang 
Manusia Tulen di atas kayu palang?” Ko itu 
Manusia Tulen tu, sapa?” P 

35 Ju Yesus manyao bilang, “Sonde lama lai, te 
Beta pung tarang su sonde bacaya di bosong lai. 
Jadi waktu Beta masi ada, bosong musti idop 
lurus, ko biar jahat jang tutu ame itu tarang yang 
ada di bosong pung hati. Te orang yang jalan di 
galap, sonde tau dia mau pi mana. 36 Naa, waktu 
Beta pung tarang masi ada, bosong musti parcaya 
sang Beta, ko biar bosong jadi orang yang idop di 
tarang, ko tau bosong ada mau pi mana.” 

Yesus omong abis bagitu, ju Dia ondor diri dari 
itu orang banya dong, ko biar Dia bisa sandiri sa. 

Orang Yahudi dong sonde 
parcaya sang Tuhan Yesus 


37 Biar Yesus su bekin banya tanda heran di 
orang banya dong pung muka, ma dong sonde 
mau parcaya sang Dia. 38 Itu sama ke Tuhan pung 
jubir, Yesaya, parna kasi tau memang bilang, 

“Bos, él Sonde ada orang yang parcaya botong 

pung omong! 

Te biar Bos su kasi tunju Bos pung kuasa, 

ma orang dong sonde lia apa-apa, na!” 9 

39 Andia ko itu orang Yahudi saparu sonde bisa 
parcaya sang Tuhan sakarang, sama ke Yesaya 
tulis di laen tampa bilang, 

40 “Tuhan Allah su bekin dong pung hati buta, 

ko biar dong sonde bisa dapa lia lai. 

Dia kasi biar dong pung hati jadi karas, 

ko dong sonde usa mangarti batul. 
Kasi biar dong bagitu, 
ko dong sonde usa bale cari sang Beta, 
deng Beta sonde usa bekin bae sang dong. " 

41 Yesaya omong bagitu, tagal dia su lia ame 
Yesus pung hebat, ais dia carita memang soDlal 
Yesus. 

42 Biar bagitu, ma banya orang parcaya sang 
Yesus. Bukan cuma orang biasa sa, te ada orang 
Yahudi pung bos-bos saparu ju yang parcaya sang 
Dia. Ma dong sonde mangaku Yesus di orang 
banya pung muka, tagal dong taku, nanti orang 
Farisi dong mau usir buang sang dong kaluar dari 
ruma sambayang. “3 Itu bos-bos dong sonde toe 
kalo Tuhan mau puji sang dong, tagal dong lebe 
suka makan puji dari manusia. 


Tuhan Yesus pung Kata-kata 
kasi tunju orang pung asli 


44 Ais Yesus omong deng suara karas bilang, 
“Orang yang parcaya sang Beta tu, dia sonde 
parcaya sang Beta sandiri sa, ma dia ju parcaya 
sang Orang yang utus sang Beta. 22 Te kalo orang 
ada lia sang Beta, na, dia ju lia sang Orang yang 
utus sang Beta. ^6 Beta datang ko jadi sama ke 
tarang di ini dunya. Ko biar samua orang yang 
parcaya sang Beta sonde idop di galap. “ Kalo 
ada orang yang dengar Beta pung Kata-kata, 
ma sonde bekin iko, na, Beta sonde putus dia 
pung hukuman. Te Beta pung maksud datang di 
ini dunya, bukan mau putus orang dong pung 
hukuman, ma Beta mau kasi salamat sang orang 
dari dong pung sala-sala dong. 48 Ma samua 
orang yang tola buang sang Beta, deng sonde 
mau tarima Beta pung Kata-kata, dia pung hakim 

ada. Te kalo hari kiamat datang, Kata-kata yang 
Beta parna omong dong, yang nanti putus orang 
macam bagitu pung hukuman. 2? Tagal Beta 
sonde parna omong deng bawa Beta pung nama 
sandiri. Ma Beta ada omong deng bawa Beta 
pung Bapa di sorga pung nama. Te Dia tu, yang 
utus sang Beta. Deng Dia yang parenta sang Beta 
ko Beta musti omong apa. ?0 Beta ju tau bilang, 
Dia pung parenta tu bawa idop yang batul yang 
sonde tau putus-putus. Andia ko Beta pung 
omong iko parsis deng apa yang Beta pung Bapa 
suru ko Beta omong.” 


Tuhan Yesus cuci Dia pung 
ana bua dong pung kaki 


13 1 Waktu hari bae Paska balóm mulai, Yesus 
su tau bilang, Dia pung waktu su sampe, 
ko Dia musti kaluar kasi tenga ini dunya, deng 
kambali pi Dia pung Bapa di sorga. Ma Dia sayang 
mati sang Dia pung orang yang ada di ini dunya, 
sampe Dia sarakan Dia pung idop anteru-anteru 
kasi sang dong. 

2 itu waktu, setan dong pung bos su tusu-tusu 
sang Yudas, andia Simon Iskariot pung ana, ko 
dia jual buang sang Yesus. Ais Yudas su putus ko 
mau bekin bagitu, waktu Yesus dong ada dudu 
makan pesta Paska. 

3 Yesus su tau bilang, Tuhan Allah yang utus 
sang Dia datang di ini dunya, deng sadiki lai 
Dia musti pulang kambali pi Tuhan. Deng Dia ju 
tau bilang, Dia pung Bapa di sorga su sarakan 
samua-samua di Dia pung tangan. 4 Ais Yesus 
bangun dari meja, ju buka Dia pung baju luar. 
Tarus Dia ame satu handok, ko ika di Dia pung 
pinggang. ? Ais Dia pofla aer pi dalam bokor kici 
satu. Ju Dia mulai cuci Dia pung ana bua dong 
pung kaki. Cuci abis satu, ju Dia lap kasi karing 
pake itu handok yang Dia ada ika di Dia pung 
pinggang. ° Dia cuci dong satu-satu pung kaki. Pas 
sampe di Simon Petrus, ju Petrus tanya bilang, 
“Bos ju mau cuci beta pung kaki, ko?” 

7 Yesus manyao bilang, “Sakarang lu balóm tau 
soklal apa yang Beta ada bekin ni. Ma lama-lama 
baru lu mangarti.” 

8 Ma Petrus protes bilang, “Jang bagitu, Bos! 
Beta sonde kasi biar ko Bos cuci beta pung kaki.” 

Ju Yesus manyao bilang, “Kalo Beta sonde cuci 
bekin barisi lu pung kaki, na, lu sonde taPlika deng 
Beta.” 

9 Ju Simon Petrus manyao lai bilang, “Kalo 
bagitu, Bos jang cuma cuci beta pung kaki sa. Ma 
cuci beta pung tangan deng kapala ju!” 

10 Ais Yesus kasi tau sang dia bilang, “Orang 
yang su mandi abis, cuma parlu cuci dia pung 
kaki sa. Te dia pung badan su barisi. Memang 

bosong pung hati su barisi, ma sonde samua 
yang barisi.” 11 (Yesus omong bagitu, tagal Dia su 
tau sapa yang mau jual buang sang Dia. Andia ko 
Dia kasi tau bilang, “Sonde samua yang barisi.”) 
12 Waktu Yesus su cuci abis dong pung kaki, ju 
Dia pake kambali Dia pung baju, ko Dia pi dudu 
kambali di meja. Ais Dia tanya sang dong bilang, 
“Karmana? Waktu Beta cuci bosong pung kaki, 
bosong mangarti apa yang Beta bekin, ko sonde? 
13 Bosong suka subu sang Beta bilang, “Bapa 
Guru' deng 'Bos' yang hak parenta sang bosong. 
Itu pantas, tagal Beta memang bagitu. 14 Ma kalo 
bosong pung Guru deng Bos ni, su cuci bosong 
pung kaki sama ke orang suru-suru satu, na, 
karmana deng bosong? Bosong ju musti layani 
satu deng satu, conto ke: bosong ju musti cuci 
satu deng satu pung kaki. 12 Te Beta su jadi conto 
kasi bosong. Beta bekin karmana, na, bosong 
ju musti bekin iko bagitu. “18 Batul! Beta kasi 
tau sang bosong. Satu orang suru-suru sonde 
lebe hebat dari dia pung tuan. Deng satu utusan 
sonde lebe hebat dari orang yang utus sang 
dia. "17 Tagal bosong su tau ini hal dong, bosong 
ontong kalo bosong bekin iko bagitu. 

18 Beta sonde omong soflal bosong samua. 
Beta kanal batul orang yang Beta su pili dong. 
Biar bagitu, ma itu musti jadi, sama ke apa yang 
su tatulis memang di Tuhan pung Tulisan Barisi 
bilang, “Orang yang dudu makan sama-sama 
deng beta, su bale balakang ko jalan kasi tenga 
sang beta. “19 Beta kasi tau memang sang 
bosong, ko kalo nanti orang su jalan kasi tenga 
sang Beta bagitu, na, bosong bisa parcaya bilang, 
Beta ni, andia Kristus. 20 Batul! Beta ju kasi tau 
bilang, sapa yang buka hati ko tarima bae sang 
orang yang Beta utus, na, dia ju tarima sang Beta. 
Deng sapa yang tarima bae sang Beta, na, dia ju 
tarima sang Orang yang utus sang Beta.” Vv 


Tuhan Yesus kasi tau memang bilang, 
ada yang nanti jual buang sang Dia 


(Mateos 26:20-25; Markus 14:17-21; Lukas 22:21-23) 


21 Yesus omong abis bagitu, ju Dia pung hati 
mulai rasa tar enak. Ais Dia kasi tau bilang, “Yang 
Beta omong ni, batúl. Satu dari bosong nanti jual 
buang sang Beta.” 

22 Dengar bagitu, ju Dia pung ana bua dong 
balia satu deng satu, te dong bingung. Dong 
sonde tau sapa yang Dia maksud. 22 Di situ ju ada 

satu dari dong, yang Yesus sayang (andia beta, 
Yohanis, yang tulis ini buku). Beta ada dudu di 
Yesus pung sabla. 24Ju Simon Petrus kasi sein 
deng dia pung kapala, ko beta coba cari tau Yesus 
pung maksud tu, sapa. 

25 Ais beta sorong beta pung badan lebe deka 
deng Yesus, ko tanya bilang, “Orang yang Bapa 
maksud tu, sapa, é?” 

26 Jy Yesus manyao bilang, “Bagini. Beta mau 
ame roti sapotong, ko cal6p pi dalam mangko, ais 
Beta kasi pi orang yang Beta maksud.” Dia cal6p 
abis itu roti, ju Dia kasi sang Yudas, andia Simon 
Iskariot pung ana. 27 Tarima deng tarima itu roti, 
ju setan dong pung bos maso pi dalam Yudas. Ais 
Yesus kasi tau sang dia bilang, “Capat su! Lu mau 
bekin apa, na, lu bekin su. Jang batunggu lai.” 

28 Ma satu orang ju dari dong yang ada dudu di 
situ sonde mangarti kanapa Yesus omong bagitu. 
29 Tagal Yudas jadi dong pung bendahara, ada 
yang pikir Yesus pung maksud tadi waktu Dia 
suru sang Yudas, “Pi beli apa yang kotong parlu 
ko makan pesta Paska.” Deng ada ju yang pikir 
Dia pung maksud, “Pi kasi doi sadiki sang orang 
malarat dong.” 

30 Waktu Yudas tarima ame itu roti abis, ju dia 
jalan kaluar capat-capat. Waktu dia kaluar tu, 
hari su malam. 


Parenta yang baru 


31 Waktu Yudas su kaluar, ju Yesus kasi tau 
bilang, “Beta ni, Manusia Tulen. Sakarang dia 
pung waktu su sampe ko Tuhan Allah angka 
tinggi-tinggi sang Beta. Deng itu ju nanti bekin 
orang lia Tuhan Allah pung hebat. 22 Tagal Beta 
taklika deng Tuhan, deng kasi tunju Dia pung 
hebat, andia ko Dia angka tinggi-tinggi sang Beta. 
Deng Dia sonde pake tunggu-tunggu lai. 

33 Ana dong, é! Biar Beta sayang mati sang 
bosong, ma sadiki lai Beta su sonde ada 
sama-sama deng bosong lai. Bosong nanti cari 
sang Beta, ma sonde dapa. Beta kasi tau sang 
bosong ni, sama ke apa yang Beta su kasi tau 
sang orang Yahudi pung bos-bos dong bilang, 
‘Beta pi satu tampa yang bosong sonde bisa iko. 
x34 Beta kasi sang bosong satu parenta baru, 
bagini: bosong musti basayang satu deng satu, 
sama ke Beta sayang sang bosong. Jadi bosong ju 
musti basayang satu deng satu. Y22 Kalo bosong 

basayang bagitu, na, samua orang bisa tau bilang, 
bosong ni, Beta pung ana bua dong.” 


Tuhan Yesus kasi tau memang bilang, 
Petrus mau manyangkal sang Dia 


(Mateos 26:31-35; Markus 14:27-31; Lukas 22:31-34) 


36 Ais Simon Petrus tanya sang Dia bilang, “Ko 
Bos nanti mau pi mana?” 

Ju Yesus kasi tau bilang, “Beta pi satu tampa 
yang lu balom bisa iko pi sakarang. Ma tarahir lu 
pi situ ju.” 

37 Petrus tanya bilang, “Bos, él Akurang ko beta 
balom bisa iko pi sakarang? Te beta su siap ko 
mati kasi sang Bos na!” 

38 Yesus manyao bilang, “Batul, ko? Lu mau 
sarakan lu pung idop ko mati kasi sang Beta? 
Yang batul, bagini: ayam balom kokoreflo, te lu su 
manyangkal sang Beta tiga kali.” 


Sonde ada jalan laen lai ko babae deng 
Bapa: cuma lewat Yesus sandiri sa 


14 1 Yesus omong tamba bilang, “Bosong 
jang pikiran. Parcaya sang Tuhan Allah. 
Deng parcaya sang Beta ju. 2Di Beta pung Bapa 
pung tampa tenga, ada kamar bam-banya. Kalo 
tampa sonde cukup, na, tantu Beta su kasi tau 
memang sang bosong. Sakarang Beta mau pi siap 
tampa kasi bosong di sana. 2 Kalo Beta su pi, deng 

su siap abis bosong pung tampa tu, nanti Beta 
datang kambali ko bosong iko sama-sama deng 
Beta. Deng bagitu, Beta ada di mana, na, bosong 
ju ada di situ. 4 Te bosong su tau jalan yang pi itu 
tampa yang Beta mau pi tu.” 

5 Ma Tomas tanya sang Dia bilang, “Bos, é! 
Botong sonde tau Bos mau pi mana. Jadi karmana 
ko botong bisa tau dia pung jalan pi sana?” 

6 Ju Yesus kasi tau bilang, “Sonde ada jalan laen 
lai yang bawa orang pi di Bapa di sorga. Cuma 
lewat Beta sandiri sa. Te Beta ni, andia jalan pi 
Tuhan Allah. Beta ni, yang pegang apa yang batul. 
Deng Beta ni, yang kasi orang idop yang batul. 
Sonde ada jalan laen lai. 7 Andekata bosong kanal 
batul sang Beta, na, bosong ju kanal sang Beta 
pung Bapa. Jadi mulai dari sakarang, bosong su 
kanal sang Dia, deng su lia sang Dia ju.” 

8 Filipus minta bilang, “Bos, €! Tolong kasi tunju 
Bos pung Bapa sang botong doo! Te itu sa su 
cukup.” 

9 Ju Yesus kasi tau sang dia bilang, “Ipu, é. Beta 
su sama-sama deng bosong bagini lama, ma 
bosong masi sonde kanal batul sang Beta, ko? 
Te orang yang su lia sang Beta, itu sama ke dia 
ju su lia sang Beta pung Bapa. Ais, akurang ko 
tadi lu ada minta bilang, “Kasi tunju Bapa sang 
botong' lai? 10 Karmana? Waktu Beta bilang Beta 
taRlika deng Bapa, deng Bapa ju taPlika deng Beta, 

na, lu parcaya sang Beta, ko sonde? Kata-kata 
yang Beta omong kasi bosong tu, sonde baklakar 
di Beta sandiri, ma dong baklakar di Beta pung 
Bapa. Deng Dia ada pake sang Beta ko bekin tarus 
Dia pung karja. 1! Parcaya sang Beta waktu Beta 
bilang, Beta ada taPlika bae-bae deng Beta pung 
Bapa, deng Dia ju taflika bae-bae deng Beta. 

Ma kalo bosong sonde bisa parcaya bagitu, na, 
parcaya sa sang Beta tagal bosong su lia itu hal 
yang Beta ada bekin dong. 12 Beta pung omong 
tu, batul! Te orang yang parcaya sang Beta, nanti 
dia ju bekin hal sama ke yang Beta bekin. Ma 
tagal Beta pi di Beta pung Bapa, apa yang itu 
orang bekin dong, nanti lebe hebat dari yang 
Beta bekin. 12 Bosong yang taflika deng Beta, ada 
pung hak ko bawa Beta pung nama. Jadi, kalo 
bosong sambayang ko minta apa sa, bawa Beta 
pung nama, ?nanti Beta bekin kasi bosong. Deng 
bagitu, Beta ada angka tinggi-tinggi Beta pung 
Bapa, ko biar samua orang tau. 14 Beta kasi tau 





114:13 * Sambayang “bawa Beta pung nama” ada pung arti 
bilang, kotong sambayang iko Yesus pung mau. Kotong ada 
pung hak ko “bawa Yesus pung nama” kalo kotong jadi Dia 
pung orang, kalo kotong idop taflika tarus deng Dia, kalo 
kotong dengar-dengar sang Dia, deng kalo kotong parcaya 
bilang, Dia mati ko hapus buang kotong pung sala-sala. Jadi 
“bawa Yesus pung nama” tu, sonde sama deng cuma “subu 
Yesus pung nama” sa. 

ulang lai: bosong sambayang ko minta apa sa, 
bawa Beta pung nama, nanti Beta akan bekin kasi 
bosong.” 


Tuhan Yesus janji mau kirim 
datang Tuhan Allah pung Roh 


15 Yesus omong tamba bilang, “Kalo bosong 
sayang sang Beta, na, bosong bekin iko Beta 
pung parenta dong. 18 Beta minta sang Beta pung 
Bapa, nanti, kalo Beta su sonde ada sama-sama 
deng bosong lai, na, Dia kasi sang bosong satu 
Pambina ko kasi tunju jalan sang bosong. Dia 
tu, Tuhan pung Roh, yang ajar sang bosong apa 
yang batul. Orang saparu di ini dunya sonde 
mau tarima sang Dia, tagal dong sonde bisa lia 
sang Dia, deng sonde kanal sang Dia. Ma bosong 
kanal sang Dia tagal Dia taklika deng bosong. Dia 
nanti idop di bosong pung hati. Ais Dia ju nanti 
sama-sama deng bosong tarus. 

17 (14:16) 18 Deng bagitu, Beta sonde kasi tenga 
sang bosong sandiri, sama ke ana yang sonde 
ada pung mama-bapa. Ma inga, te Beta nanti 
datang kambali pi sang bosong. 19 Sadiki lai, 
orang laen di ini dunya su sonde lia sang Beta 
lai. Ma bosong nanti lia sang Beta. Tagal Beta 
idop kambali, bosong ju dapa idop yang batul. 
20 Deng nanti, kalo Beta su idop kambali, bosong 
tau batul bilang, Beta ada taflika deng Beta pung 

Bapa; bosong ada taPlika deng Beta; ais Beta ada 
taklika deng bosong ju. 

21 Orang yang tarima deng bekin iko Beta pung 
parenta dong, na, dia tu yang sayang sang Beta. 
Deng Beta pung Bapa ju sayang sang orang yang 
sayang sang Beta bagitu. Beta ju sayang sang dia, 
deng kasi tunju Beta pung diri sang dia.” 

22 Di situ ada satu orang, nama Yudas. Dia tu, 
bukan Yudas Iskariot. Waktu dia dengar Yesus 
pung omong, ju dia tanya bilang, “Bos mau kasi 
tunju diri sang botong. Ma akurang ko Bos sonde 
mau kasi tunju diri sang orang laen di ini dunya 
dong?” 

23 Yesus manyao bilang, “Bagini. Orang yang 
sayang sang Beta, dia nanti bekin iko Beta pung 
Kata-kata. Beta pung Bapa ju sayang sang dia. 
Ais Beta deng Beta pung Bapa idop satu hati 
deng dia. 24 Ma orang yang sonde sayang sang 
Beta, dia ju sonde bekin iko Beta pung Kata-kata. 
Naa, samua hal yang bosong dengar dari Beta ni, 
sonde baklakar di Beta, ma ada baflakar di Beta 
pung Bapa yang utus sang Beta. 

25 Sakarang Beta masi sama-sama deng bosong. 
Andia ko Beta kasi tau memang ini hal dong. 

26 Ma lama-lama, Beta pung Bapa mau kirim 
datang satu Pambina, andia Dia pung Roh Barisi. 
Itu Roh nanti ganti sang Beta di ini dunya. 

Dia pung tugas tu, andia: ajar samua hal sang 

bosong, deng kasi inga sang bosong samua hal 
yang Beta su parna kasi tau sang bosong. 

27 Nanti, kalo Beta su pi, Beta bekin ko bosong 
bisa idop badame deng hati tanang. Cuma Beta 
sa yang bisa kasi hati tanang macam bagitu. 
Samua yang ada di ini dunya sonde bisa bekin 
bosong pung hati tanang bagitu. Jadi jang kasi 
biar bosong bapikiran deng taku. 28 Bosong parna 
dengar Beta kasi tau sang bosong bilang, “Beta 
kasi tenga sang bosong, ais nanti datang kambali. 
Sonde usa hati susa. Te kalo bosong sayang sang 
Beta, na, bosong pung hati sanang, tagal Beta 
pi Beta pung Bapa. Naa, Beta pung Bapa tu, 
lebe hebat dari Beta. 29 Inga, te Beta su kasi tau 
memang sang bosong. Deng bagitu, kalo ini hal 
dong nanti jadi, na, bosong bisa parcaya sang 
Beta. 20 Sadiki lai, Beta su sonde baRlomong deng 
bosong lai. Te setan dong pung bos ada datang. 
Dia pegang parenta di ini dunya, ma dia pung 
kuasa sonde kana di Beta. 21 Biar dia datang, ma 
Beta jalan tarus ko bekin iko Beta pung Bapa 
pung parenta. Itu kasi tunju sang orang di ini 
dunya bilang, Beta sayang mati sang Beta pung 
Bapa. 

Naa. Mari ko kotong pi su 


1” 

Tuhan Yesus sama ke anggor pung pohon 


15 1 Yesus omong bilang, “Dengar, él Bosong 
taRlika deng Beta. Beta sama ke anggor 
pung pohon satu. Ma Beta ni, pohon anggor yang 
batul! “Deng Beta pung Bapa tu, sama ke tukang 
kabon. 2 Jadi orang yang cuma bilang dia tallika 
deng Beta, ma sonde bekin apa-apa, Beta pung 
Bapa buang sang dia, sama ke tukang kabon 
potong buang samua cabang yang sonde babua 
dong. Ma tiap orang yang taklika batul deng Beta, 
Bapa kasi barisi kotoran dari dia pung hati, sama 
ke tukang kabon gunting kasi pende satu cabang 
ko dia pung bua batamba banya. 

3 Beta pung Kata-kata tu, su bisa bekin barisi 
bosong pung hati, sama ke tukang kabon bekin 
barisi dia pung pohon pung cabang dong. 

4 Bosong musti taBlika tarus deng Beta, sama ke 
Beta taPlika deng bosong. Te cabang yang talapas 
buang dari dia pung pohon sonde bisa babua 





215:1 * Di Buku Janji Lama, orang yang tulis dong suka 
banding bangsa Israflel deng anggor pung pohon satu, ko, 
kabón anggor satu. (Lia Lagu Puji dong 80:8-16; Yesaya 
5:1-7; Yermia 2:21; Yeskial 15:1-8, 19:10-14; Hosea 
10:1; deng tulisan laen lai ju.) Ma bangsa Israel dong 
serong dari Tuhan pung jalan yang batúl. Andia ko di sini 
Yesus subu diri bilang, Dia tu, andia ‘pohon anggor yang 
batul', te Dia sonde serong dari Tuhan pung mau. 

apa-apa. Bagitu ju deng bosong. Bosong sonde 
bisa bekin apa-apa yang bae, kalo bosong sonde 
talika tarus deng Beta. 

> Beta ni, sama ke satu pohon anggor. Bosong 
tu, sama ke dia pung cabang. Jadi orang yang 
taklika tarus deng Beta, deng Beta ju taklika deng 
dia, dia tu sama ke satu cabang yang kasi kaluar 
banya bua. Tagal, kalo bosong sonde taflika tarus 
deng Beta, bosong sonde bisa bekin apa-apa 
yang bae. ĉ Orang yang sonde taflika tarus deng 
Beta, dia tu sama ke satu cabang yang sonde ada 
pung guna. Cabang macam ke bagitu tu, biasa 
orang potong buang, ko kasi tenga dia jadi karing. 
Ju orang kumpul ame itu cabang dong, ais lempar 
pi di api, ko bakar buang sang dong. ' Ma kalo 
bosong taklika tarus deng Beta, deng Beta pung 
Kata-kata ju tenga tarus dalam bosong pung hati, 
na, bosong bisa minta apa sa sang Tuhan Allah, 
ais nanti Dia bekin kasi bosong. 

8 Kalo bosong bekin hal bae bam-banya, sama 
ke satu cabang kasi kaluar bua bam-banya, 
itu angka tinggi-tinggi sang Tuhan Allah. Deng 
bagitu, bosong ju ada kasi tunju bilang, bosong 
tu, Beta pung ana bua dong. 

9 Sama ke Bapa ada sayang sang Beta, Beta ju 
ada sayang sang bosong bagitu. Bosong musti 
taika tarus deng Beta, ko biar Beta bisa kasi 
tunju Beta pung sayang sang bosong. 1° Kalo 

bosong bekin iko Beta pung parenta dong, na, 
bosong taPlika tarus deng Beta, ju Beta bisa kasi 
tunju Beta pung sayang sang bosong. Itu sama ke 
Beta bekin iko Beta pung Bapa pung parenta, ais 
Dia kasi tunju Dia pung sayang sang Beta tarus. 
11 Beta kasi tau ini hal dong sang bosong dari 
dolu, ko biar bosong pung hati bisa babunga, 
sama ke Beta pung hati babunga. Te Beta pung 
mau ko bosong pung hati babunga bam-banya! 
12 Beta pung parenta bagini: bosong musti 
basayang satu deng satu, sama ke Beta ju su 
sayang sang bosong. 213 Kalo satu orang sadia 
mati ko biar dia pung taman bisa idop, dia sayang 
batul sang dia pung taman. Sonde ada sayang 
yang lebe hebat dari itu. 18 Kalo bosong bekin iko 
Beta pung parenta tarus, bosong jadi Beta pung 
taman dong. 1? Beta sonde mau subu bosong, 
Beta pung “orang suru-suru' lai. Te satu orang 
suru-suru sonde mangarti batul dia pung bos 
pung mau-mau. Ma Beta subu bosong, andia 
Beta pung “taman”, tagal Beta su buka kasi tarang 
samua-samua yang Beta pung Bapa su kasi tau 
sang Beta. 18 Bosong sonde pili sang Beta. Ma 
Beta yang pili deng angka sang bosong ko kasi 
jalan ini tugas. Jadi bosong musti pi bekin banya 
hal yang bae yang batahan lama. Itu sama ke 





b415:12 # Yohanis 13:34, 15:17: 1 Yohanis 3:23: 2 Yohanis 5 

pohon anggor satu yang kasi kaluar bua yang 
bae tarus-tarus. Kalo bosong bekin bagitu, na, 
bosong bisa minta apa sa di Beta pung Bapa, ais 
Dia bekin kasi sang bosong. 17 Jadi, yang Beta 
parenta sang bosong ni, bagini: bosong musti 
basayang satu deng satu.” 


Orang di ini dunya binci sang 
Tuhan Yesus pung orang dong 


18 Yesus omong tamba bilang, “Kalo orang di 
ini dunya binci sang bosong, na, inga te dong su 
binci sang Beta lebe dolo. 19 Kalo bosong ni, sama 
ke orang laen di ini dunya, pasti dong sayang sang 
bosong. Ma bosong sonde sama ke dong. Te Beta 
su pili ame sang bosong ko kasi pisa sang bosong 
dari dong. Andia ko dong binci sang bosong. 

20 Jang lupa yang Beta su kasi tau sang bosong 
bilang, “Satu orang suru-suru sonde lebe hebat 
dari dia pung tuan. Jadi, kalo dong bekin 
sangsara sang Beta, pasti dong ju bekin sangsara 
sang bosong. Kalo dong dengar sang Beta pung 
Kata-kata, na, dong ju dengar sang bosong. 
c21 Nanti dong bekin sangsara sang bosong, tagal 
bosong taklika deng Beta. Te dong ju sonde kanal 
sang Dia yang utus sang Beta. 22 Kalo Beta sonde 
parna datang omong deng dong, ais kasi tunju 

jalan idop yang batul sang dong, na, dong pikir 
tarus bilang, dong sonde ada pung sala apa-apa. 
Ma Beta su datang, deng su omong bagitu. Jadi 
sakarang, kalo dong ada bekin sala, na, dong su 
sonde ada pung alasan lai ko omong bilang, “Wel 
Botong ni sonde tau yang botong bekin tu, sala. 

23 Orang yang binci sang Beta, dia ju binci sang 
Beta pung Bapa. ** Beta su bekin tanda heran 
macam-macam di dong pung muka, yang orang 
laen sonde parna bekin. Kalo Beta sonde bekin 
itu hal dong, dong ju sonde sala, kalo sonde 
mau tarima sang Beta. Padahal dong su lia ame 
itu tanda heran yang Beta su bekin dong. Biar 
bagitu, ma dong masi binci sang Beta deng Beta 
pung Bapa di sorga ju. 22 Ma ini hal dong samua 
su jadi, ko bekin iko apa yang su tatulis dalam 
Tuhan pung Atoran bilang, “Dong binci sang Beta. 
Padahal dong pung binci tu, sonde ada pung 
dasar apa-apa. © 

26 Ma nanti itu Pambina mau datang. Dia tu, 
Roh yang bekin bosong mangarti apa yang batul. 
Dia datang dari Beta pung Bapa. Kalo Beta su pi 
Beta pung Bapa, nanti Beta kirim datang Dia pung 
Roh kasi sang bosong. Dia kasi tau sang bosong 
soal Beta. 2? Bosong ju nanti kasi tau orang 

soPlal Beta, tagal bosong su ada sama-sama deng 
Beta dari mula-mula. 
16 1 Beta su kasi tau ini hal dong sang bosong, 
ko biar bosong sonde ondor diri dari 
Beta. 2 Nanti orang Yahudi dong usir buang sang 
bosong dari dong pung ruma sambayang. Bukan 
cuma bagitu sa, te nanti ju ada jaman yang, kalo 
orang bunu bekin mati sang bosong, dong pikir 
dong ada bekin yang bae kasi sang Tuhan Allah. 
3 Dong bekin bagitu kasi sang bosong, tagal dong 
sonde kanal batul sang Beta. Dong ju sonde kanal 
sang Beta pung Bapa. “Ma Beta su kasi tau ini 
hal dong sang bosong, ko biar nanti, kalo ini hal 
dong su jadi, na, bosong bisa inga bilang, Beta su 
kasi tau memang sang bosong dari dolu. Tagal 
Beta masi ada sama-sama deng bosong, andia ko 
Beta sonde kasi tau lebe dolo.” 


Tuhan pung Roh pung karja 

5 Yesus ajar tamba bilang, “Sakarang Beta 
pulang pi Dia yang utus sang Beta datang di ini 
dunya. Ma sonde ada dari bosong yang tanya 
Beta bilang, Bos ada mau pi mana?’ £ Tagal Beta 
su kasi tau ini hal sang bosong, andia ko bosong 
pung hati su jadi barat. ' Ma apa yang Beta kasi 
tau sang bosong tu, batul. Kalo Beta pi, na, itu 
lebe bae kasi bosong. Te kalo Beta sonde pi, 
itu Pambina sonde datang kasi tunju jalan sang 

bosong. Ma kalo Beta pi, na, Beta kirim datang 
sang Dia kasi sang bosong. 

8 Nanti kalo Dia su datang, Dia kasi tunju sang 
orang di ini dunya bilang, dong pung hati deng 
dong pung bekin tu, sala. Dia buju sang dong ko 
iko jalan idop yang batul. Deng Dia ju kasi inga 
sang dong bilang, nanti Tuhan mau putus dong 
pung parkara bilang, dong tu, batul, ko sala. ? Itu 
Pambina kasi tunju dong pung sala, tagal dong 
sonde parcaya sang Beta. 10 Dia ju kasi tunju 
jalan idop yang batul. Tagal Beta kambali pi Beta 
pung Bapa, nanti bosong su sonde lia sang Beta 
lai. Andia ko itu Pambina datang ko ganti sang 
Beta. 1! Dia ju kasi tunju bilang, Tuhan mau putus 
orang pung parkara deng batul, tagal Tuhan su 
putus parkara kasi setan dong pung bos, yang 
parenta di ini dunya. 

12 Ada banya hal yang Beta masi mau kasi tau 
sang bosong, ma bosong balom bisa mangarti 
sakarang. 13 Ma nanti kalo Roh yang kasi tunju 
hal-hal yang batul su datang, na, Dia pimpin ko 
biar bosong bisa mangarti samua hal yang batul. 
Dia sonde omong dari Dia pung diri sandiri sa, 
ma Dia kasi tau apa yang Dia dengar dari Beta 
pung Bapa. Dia ju mau kasi tau sang bosong, 
apa yang lama-lama nanti jadi. 14 Dia mau angka 
tinggi-tinggi sang Beta, tagal Dia mau buka 
samua hal yang batul soklal Beta, deng kasi tunju 

sang bosong. 1? Samua yang jadi Beta pung Bapa 
pung milik, ju jadi Beta pung milik. Andia ko Beta 
omong tadi bilang, Tuhan pung Roh nanti mau 
buka samua hal yang batul soflal Beta, deng kasi 
tunju sang bosong.” 


Bosong pung hati musti susa dolo, 
ais nanti baru kambali jadi sanang 


16 Yesus kasi tau tamba bilang, “Sonde lama lai, 
bosong su sonde lia sang Beta. Ma sonde lama 
ju, bosong lia kambali sang Beta.” 

17 Ais itu, Dia pung ana bua saparu baklomong 
bilang, “Bos pung maksud apa, ko bilang, “Sonde 
lama lai, bosong su sonde lia sang Beta. Ma 
sonde lama ju, bosong lia kambali sang Beta. 
Deng, akurang ko Dia omong bilang, “Tagal Beta 
mau pi Beta pung Bapa'?” 18 Ju dong batanya 
bilang, “Dia pung maksud apa bilang, 'Sonde 
lama lai’? Kotong sonde mangarti.” 

19 Yesus su tau dong mau tanya sang Dia satu 
hal. Ju Dia omong bilang, “Tadi Beta omong 
bilang, ‘Sonde lama lai, bosong su sonde lia sang 
Beta. Ma sonde lama ju, bosong lia kambali sang 
Beta. Bosong ada batanya bagitu, to? 

20 Bae ju, kalo bosong mau cari tau bagitu. Beta 
ju ada mau kasi tau sang bosong bagini: bosong 
nanti manangis deng hati susa, ma orang laen di 
ini dunya dong hati sanáng. Biar bosong hati susa 

bagitu, ma nanti bosong pung hati kambali jadi 
sanang. 2! Itu sama ke satu parampuan yang rasa 
saki mau barana. Dia hati barat dolo, tagal dia 
pung susa su datang. Ma ais kalo dia su barana 
ame sang itu ana, dia pung susa ilang memang. 
Te dia pung hati jadi sanang, tagal ada manusia 
baru yang su lahir di ini dunya. 22 Bagitu ju deng 
bosong. Sakarang bosong manangis deng hati 
susa. Ma lama-lama Beta datang lia kambali 
sang bosong, ais bosong pung hati kambali jadi 
sanang. Deng kalo itu hal su jadi, na, sonde ada 
satu orang ju yang bisa tahan bosong pung rasa 
sanang. 

23 Deng kalo itu hal su jadi, na, bosong sonde 
batanya apa-apa sang Beta lai. Batul! Beta kasi 
tau lai sang bosong bilang, kalo bosong minta 
apa sa dari Beta pung Bapa, bawa Beta pung 
nama, na, nanti Dia bekin bagitu kasi sang 
bosong. “24Sampe sakarang, bosong balêm 
minta apa-apa, bawa Beta pung nama. Jadi minta 





“16:23 * Sambayang “bawa Beta pung nama” ada pung arti 
bilang, kotong sambayang iko Yesus pung mau. Kotong ada 
pung hak ko “bawa Yesus pung nama” kalo kotong jadi Dia 
pung orang, kalo kotong idop taflika tarus deng Dia, kalo 
kotong dengar-dengar sang Dia, deng kalo kotong parcaya 
bilang, Dia mati ko hapus buang kotong pung sala-sala. Jadi 
“bawa Yesus pung nama” tu, sonde sama deng cuma “subu 
Yesus pung nama” sa. 

sa, ko bosong tarima. Deng bagitu, bosong pung 
hati bisa sanang batul.” 


Tuhan Yesus su kasi kala 
samua kuasa di ini dunya 


25 Yesus omong tamba bilang, “Sampe sakarang 
ni, Beta biasa ajar sang bosong pake umpama 
dong. Ma nanti ada waktu ko Beta ajar deng 
sonde pake umpama lai. Te Beta mau omong 
tarang-tarang soBlal Beta pung Bapa. 28 Kalo 
itu waktu su datang, na, bosong sandiri yang 
sambayang ko minta langsung sang Beta pung 
Bapa, bawa Beta pung nama. Sonde usa Beta 
lai yang sambayang kasi sang bosong. 27 Te Beta 
pung Bapa sayang sang bosong, tagal bosong ada 
sayang sang Beta. Deng bosong ju yakin bilang, 
Tuhan yang utus sang Beta. 28 Dolu Beta kasi 
tenga Beta pung Bapa, ko Beta tenga tahan di 
ini dunya. Ma sakarang Beta mau kasi tenga ini 
dunya, ko pi tenga kambali deng Dia.” 

29 Dengar bagitu, ju Yesus pung ana bua dong 
kasi tau bilang, “Naaa! Sakarang Bos ada omong 
tarang-tarang, deng ajar sonde pake umpama 
dong lai! 30 Botong su yakin, Bos tau samua hal. 
Orang sonde parlu tanya apa-apa sang Bos lai, 
tagal Bos su tau lebe dolo apa yang dong mau 
tanya, deng dia pung jawab karmana. Itu kasi 

tunju sang botong bilang, Bos datang langsung 
dari Tuhan Allah.” 

31 Ju Yesus tanya sang dong bilang, “Batul, ko? 
Sakarang bosong parcaya sang Beta, ko? 22 Bagini. 
Sadiki lai, andia sabantar ni, bosong samua lari 
tasiram. Tiap orang lari kasi tenga Beta, ko pi 
sambunyi di dia pung tampa sandiri-sandiri. Biar 
bagitu, ma Beta sonde sandiri, tagal Beta pung 
Bapa ada sama-sama deng Beta. 33 Beta su kasi 
tau ini hal dong sang bosong, ko biar bosong 
pung hati bisa tanang, tagal bosong taklika deng 
Beta. Te orang di ini dunya nanti bekin susa deng 
sangsara sang bosong. Ma kasi kuat bosong 
pung hati, te Beta su kasi kala samua kuasa di ini 
dunya!” 


Tuhan Yesus sambayang kasi sang Dia pung diri 


17 1 Yesus omong abis bagitu, ju Dia mangada 
pi langit, ais sambayang bilang: 

“Bapa Bofli. Beta pung waktu su sampe ko Bapa 
angka tinggi-tinggi sang Beta. Beta ni, Bapa pung 
Ana. Bapa su kasi sang Beta hak ko ator samua 
orang di ini dunya. Bapa kasi itu hak, ko biar Beta 
kasi idop yang batul yang sonde tau putus-putus 
sang samua orang yang Bapa su sarakan ko jadi 
Beta pung orang. Jadi sakarang, Beta minta ko 
Bapa angka tinggi-tinggi sang Beta, ko biar Beta 
bisa kasi tunju Bapa pung hebat. 2(17:1) 3 Dia 

pung cara ko dapa itu idop yang batul yang sonde 
tau putus-putus tu, bagini: orang musti kanal 
sang Bapa, andia Tuhan Allah yang batul. Sonde 
ada laen lai. Dong ju musti kanal sang Beta, andia 
Yesus Kristus, yang Bapa su utus ko datang di ini 
dunya. “Beta su kasi tunju Bapa pung hebat di ini 
dunya. Beta su bekin abis itu tugas yang Bapa su 
kasi sang Beta. ? Dolu, waktu Kotong balêm bekin 
ini dunya, Beta ada sama-sama deng Bapa. Itu 
waktu, Beta pung hebat ju sama ke Bapa pung 
hebat. Naa, sakarang Beta mau kambali pi Bapa. 
Jadi Beta minta ko Bapa angka tinggi-tinggi sang 
Beta, ko biar Beta hebat kambali sama ke dolu.” 


Tuhan Yesus sambayang kasi 
sang Dia pung ana bua dong 


6 Yesus sambayang tamba bilang, “Bapa su kasi 
orang di ini dunya ko jadi Beta pung orang dong. 
Beta su ajar sang dong, ko dong kanal sang Bapa. 
Dong jadi Bapa pung milik, ais Bapa sarakan 
sang dong ko jadi Beta pung milik ju. Ais dong 
bekin iko Bapa pung Kata-kata. ' Sakarang dong 
su mangarti bilang, samua hal yang Bapa su 
sarakan sang Beta tu, dia pung akar di Bapa. 8 Te 
Beta su ajar sang dong, samua Kata-kata yang 
Bapa parna kasi tau sang Beta. Dong ju tarima itu 
Kata-kata dong. Dong ju tau bilang, Beta datang 

dari Bapa. Ais dong parcaya bilang, Bapa yang 
utus sang Beta datang di ini dunya. 

9 Beta sambayang kasi sang dong. Beta sonde 
sambayang kasi sang samua orang yang ada di ini 
dunya. Ma Beta cuma sambayang kasi sang orang 
yang Bapa su sarakan sang Beta, te dong tu, 
Bapa pung milik. 10 Te samua yang jadi Beta pung 
milik, ju su jadi Bapa pung. Deng samua yang jadi 
Bapa pung milik, ju su jadi Beta pung. Ais Beta 
pung orang dong tu, yang angka tinggi-tinggi 
sang Beta. 11 Beta su sonde akan tenga tarus 
di ini dunya lai, tagal sonde lama lai Beta mau 
pulang kambali pi Beta pung Bapa. Ma ini orang 
dong musti tenga tarus di ini dunya. Naa, Bapa 
tu, barisi batul. Jadi Beta minta ko Bapa jaga 
sang dong, pake Bapa pung kuasa yang Bapa su 
kasi sang Beta. Beta ju minta ko dong taDlika jadi 
satu, sama ke Beta taklika jadi satu deng Bapa. 

12 Salama Beta ada di ini dunya sama-sama deng 
dong, Beta piara sang dong tagal dong su jadi 
Bapa pung milik. Beta jaga bae-bae sang dong 
ko biar dong taRlika tarus deng Bapa. Sonde ada 
yang ilang. Cuma Yudas sa yang tapisa buang, 
iko apa yang Tuhan pung Tulisan Barisi su tulis 
memang dari dolu. f 





f17:12 8 Lagu Puji dong 41:9; Yohanis 13:18 

13 sakarang Beta mau pulang kambali pi Bapa. 
Beta kasi tau ini hal dong waktu Beta masi ada di 
ini dunya. Deng bagitu, Beta pung orang dong 
pung hati bisa sanang tarus, sama ke Beta pung 
hati ada sanang. 14 Beta su kasi tau Bapa pung 
Kata-kata sang dong. Orang laen di ini dunya binci 
sang Beta pung orang, tagal Beta pung orang 
sonde idop sama ke dong. Beta ju bagitu, te Beta 
sonde sama ke orang laen di ini dunya. 2? Kalo 
Beta sambayang, Beta sonde minta ko Bapa cabu 
sang dong kaluar dari ini dunya. Sonde! Ma Beta 
minta ko Bapa jaga sang dong, ko dong jao dari 
yang jahat. 18 Dong sonde sama ke orang laen di 
ini dunya, sama ke Beta ju sonde sama ke orang 
laen di ini dunya. 

17 Pake apa yang batul ko bekin dong pung 
hati barisi. Te Bapa pung Kata-kata dong, batul. 
18 Bapa yang utus sang Beta datang di ini dunya. 
Ais Beta ju utus sang dong bagitu, ko biar dong 
idop tasiar di orang dunya dong pung teng-tenga. 
19 Beta jaga Beta pung diri ko barisi tarus kasi 
sang Bapa. Deng bagitu, Beta pung orang ju jaga 
dong pung diri ko barisi tarus kasi sang Bapa. 

Te Bapa pung Kata-kata yang batul, yang bekin 
dong sarakan dong pung diri anteru-anteru sang 
Bapa.” 

Tuhan Yesus sambayang kasi 
sang samua orang parcaya 


20 Yesus sambayang tamba bilang, “Beta 
sambayang bukan cuma kasi sang dong yang ada 
sakarang sa. Ma Beta ju sambayang kasi sang 
orang yang nanti parcaya sang Beta, tagal ini 
orang dong pung omong. 

21 Bapa. Beta minta ko dong samua bisa taflika 
jadi satu, sama ke Kotong ju taRlika jadi satu. Beta 
ju mau ko dong taflika jadi satu deng Kotong, ko 
biar orang laen di ini dunya bisa parcaya bilang, 
Bapa sandiri yang su utus sang Beta. 22 Bapa su 
kasi tunju Beta pung hebat sang orang dong. Ais 
Beta su angka tinggi-tinggi sang dong, sama ke 
Beta. Deng bagitu, dong taklika jadi satu, sama 
ke Kotong ju taFlika jadi satu. 28 Beta taflika deng 
dong. Bapa ju taika deng Beta. Dong musti 
taRlika jadi satu bagitu, sampe dong idop satu 
hati deng batul. Te kalo dong idop satu hati 
bagitu, orang laen di ini dunya nanti dapa tau 
bilang, Bapa yang sayang sang dong, sama ke 
Bapa sayang sang Beta. Deng bagitu dong ju tau 
bilang, Bapa yang utus sang Beta. 

24 Bapa. Beta kapingin ko samua orang yang 
Bapa su sarakan sang Beta tu, ada sama-sama 
deng Beta. Te Beta mau ko dong bisa lia Bapa 
angka tinggi-tinggi sang Beta. Te Bapa su sayang 

memang sang Beta, waktu Kotong balom bekin 
ini dunya. 

25 Bapa BoRi pung hati lurus. Ma orang di ini 
dunya dong sonde kanal sang Bapa. Beta yang 
kanal sang Bapa. Deng Beta pung orang dong ju 
tau bilang, Bapa yang utus sang Beta datang di 
ini dunya. 28 Beta su kasi tau sang dong, Bapa tu, 
Sapa. Deng Beta nanti kasi tau tarus sang dong 
bagitu, tagal Beta mau ko dong bisa rasa batul 
Bapa pung sayang. Te itu sayang yang dong rasa 
tu, sama ke Bapa pung sayang yang Bapa kasi 
sang Beta. Ko biar Beta taklika tarus deng dong.” 


Dong tangkap ame sang Tuhan Yesus 
(Mateos 26:47-56; Markus 14:43-50; Lukas 22:47-53) 


18 1 Waktu Yesus su sambayang abis bagitu, 
ju Dia kaluar sama-sama deng Dia pung 
ana bua dong. Dong pi satu kabon di kali Kidron 
pung sabla. Ju dong maso di situ. 

2 itu waktu, kapala agama Yahudi dong pung 
bos-bos, deng orang dari partei agama Farisi 
dong su sarakan tantara deng tukang jaga barapa 
orang kasi sang Yudas. Te dia mau jual buang 
sang Yesus. Naa, Yudas ju tau itu kabon, tagal 
Yesus su bakumpul banya kali di situ deng Dia 
pung ana bua dong. Ais Yudas dong pi itu kabon, 
bawa obor, lantera, deng sanjata tajam. 

3 (18:2) 4 Padahal Yesus su tau samua yang nanti 
jadi kasi sang Dia. Ais Dia maju pi sang dong, ju 
tanya bilang, “Bosong ada cari sapa?” 

3 Ju dong manyao bilang, “Botong ada cari satu 
orang, nama Yesus, dari kampong Nasaret.” 

Ais Yesus kasi tau bilang, “Andia Beta ni.” Naa, 
itu waktu, Yudas, ada badiri sama-sama deng 
dong. Dia ni, yang jual buang sang Yesus. 8 Waktu 
Yesus omong bilang, “Andia Beta,” ju itu orang 
dong ondor dari Dia, ais jato di tana. 

7 Ju Yesus tanya ulang sang dong bilang, 
“Bosong ada cari sapa?” 

Ais dong manyao bilang, “Yesus, orang Nasaret.” 

8 Ju Yesus omong bilang, “Beta su kasi tau tadi 
bilang, Dia tu, andia Beta. Jadi, kalo bosong ada 
cari sang Beta, na, jang tangkap yang laen. Kasi 
biar ko dong pi sa.” ? (Dia omong bagitu ko bekin 
jadi apa yang Dia parna omong bilang, “Bapa. 
Samua orang yang Bapa su sarakan kasi sang 
Beta dong, sonde ada satu ju yang ilang.”) 

10 Itu waktu, Simon Petrus ada bawa satu 
kalewang kudung. Ais dia cabu, ko mau potong 
orang. Tau-tau, te dia potong kasi putus satu 
orang pung talinga kanan. (Itu orang tu, nama 
Malkus. Dia tu, andia kapala agama Yahudi dong 
pung bos besar pung orang suru-suru.) 11 Ju 
Yesus suru sang Petrus bilang, “Peklu! Kasi maso 
lu pung kalewang dalam dia pung sarong. Te Beta 

pung Bapa su bilang Beta musti dapa sangsara 
macam bagini. Jadi biar sa! Itu sama ke Dia su 
kasi Beta satu galas yang dia pung isi pait. Biar ko 
Beta minum samua.” 8 


Dong antar Tuhan Yesus ko pi mangada sang 
kapala agama dong pung bos bésar 


12 Ais ju komandan, tantara dong, deng orang 
Yahudi dong pung tukang jaga dong, tangkap 
ame sang Yesus, ju ika sang Dia. 13 Tarus dong 
antar bawa sang Dia pi Anas dolo. Anas tu, andia 
Kayafas pung bapa mantu. Itu taon, Kayafas yang 
jadi kapala agama Yahudi dong pung bos besar. 
14 Kayafas ni, yang parna kasi nasiat sang orang 
Yahudi pung bos-bos bilang, “Ada lebe bae kasi 
bosong, kalo cuma ada satu orang yang mati kasi 
sang samua orang.” h 


Petrus manyangkal bilang, 
dia sonde kanal sang Tuhan Yesus 


(Mateos 26:69-70: Markus 14:66-68; Lukas 22:55-57) 


15 Simon Petrus ada iko sang Yesus dari 
balakang, sama-sama deng Yesus pung ana 
bua satu lai, andia beta, Yohanis. Naa, agama 
Yahudi pung bos besar ada kanal sang beta. 





818:11 8 Mateos 26:39: Markus 14:36: Lukas 22:42 
h18:14 # Yohanis 11:49-50 

Andia ko beta bisa maso pi dalam dia pung kintal, 
sama-sama deng Yesus. 18 Ma Petrus badiri di 
luar, deka-deka deng pintu pagar. Ais beta kaluar, 
ju omong deng satu parampuan yang ada jaga 

di situ, ko biar beta bisa bawa sang Petrus maso 
pi dalam. 17 Ju itu parampuan tanya sang Petrus 
bilang, “Weh! Lu ni, itu Orang pung ana bua satu, 
ko?” 

Ma Petrus manyao bilang, “Sonde!” 

18 Itu waktu, su dingin. Andia ko orang jaga 
deng orang suru-suru dong ada badiri panggang 
api. Ju Petrus pi, ko panggang api sama-sama 
deng dong. 


Kapala agama dong pung bos besar 
pareksa sang Tuhan Yesus 


(Mateos 26:59-66; Markus 14:55-64; Lukas 22:66-71) 


19 Itu waktu, ju agama Yahudi pung mantan bos 
besar ada pareksa sang Yesus soflal Dia pung 
ajaran, deng soPlal Dia pung ana bua dong. 

20 Ju Yesus kasi tau bilang, “Beta omong 
tarang-tarang ko samua orang bisa dengar. Beta 
salalu ajar di tampa yang kotong pung orang 
Yahudi biasa bakumpul, andia di kotong pung 
ruma sambayang dong, deng dalam Ruma 
Sambayang Pusat. Beta sonde parna omong di 
balakang-balakang. 21 Akurang ko lu ada tanya 
sang Beta? Tanya sa sang orang yang dengar Beta 


YOHANIS 18 670 


pung omong dong. Te pasti dong tau apa yang 
Beta su omong.” 

22 Waktu Yesus omong bagitu, satu orang jaga 
yang ada badiri di situ tampeleng sang Dia, ais 
omong bilang, “Lu jang omong bagitu deng bos 
bésar!” 

23 Ju Yesus kasi tau sang dia bilang, “Kalo Beta 
su omong sala, na, kasi tunju itu sala yang mana. 
Ma kalo Beta omong yang batul, na, akurang ko 
lu tampeleng sang Beta?” 

24 Ais itu, ju Anas suru dong antar bawa sang 
Dia pi Kayafas, yang jadi agama Yahudi pung bos 
bésar. Waktu dong antar sang Dia tu, Dia masi 
tallika. 


Petrus manyangkal ulang sang Tuhan Yesus lai 
(Mateos 26:71-75; Markus 14:69-72; Lukas 22:58-62) 


25 Itu waktu, Simon Petrus masi badiri ko 
panggang api. Ju orang laen yang ada di situ dong 
tanya sang dia bilang, “Lu ni, Dia pung ana bua 
satu, to?” 

Ma Petrus manyangkal bilang, “Sonde!” 

26 Di situ ju ada agama Yahudi pung bos bésar 
pung orang suru-suru satu. Dia tu, ju kelu dari 
itu orang yang Petrus su potong putus dia pung 
talinga. Ais dia tanya bilang, “Weh! Tadi lu ada di 
itu kabón, to? Te beta ada lia sang lu di situ!” 

27 Ma Petrus manyangkal ulang lai, ju ayam 
kokoreľlo memang. 


Tuhan Yesus mangada sang gubernor Pilatus 
(Mateos 27:1-2, 11-14; Markus 15:1-5; Lukas 23:1-5) 


28 Ais pagi-pagi, dong bawa ame sang Yesus 
dari Kayafas pi gubernor pung ruma jabatan di 
tantara Roma dong pung benteng. 'Orang Yahudi 
dong sandiri sonde maso pi dalam orang Roma 
dong pung tampa, te itu bekin dong kamomos, 
ko dong sonde bisa makan pesta Paska. 29 Ais 
gubernor Pilatus pi kaluar ko katumu deng itu 
orang Yahudi dong. Ju dia tanya bilang, “Bosong 
lempar sala apa sang ini Orang ni?” 

30 Ju dong manyao bilang, “Bagini, pak. Kalo Dia 
ni, bukan orang jahat, pasti botong sonde datang 
ganggu sang pak. Apalai sarakan sang Dia pi pak 
pung tangan.” 

31 Ais gubernor kasi tau sang dong bilang, 
“Bagini. Biar bosong sa yang urus Dia pung 
parkara, iko bosong orang Yahudi pung atoran.” 

Ju orang Yahudi pung bos-bos dong kasi tau 
bilang, “Sonde bisa, pak. Botong orang Yahudi 
sonde ada pung hak lai ko putus hukuman mati. 
Itu cuma bosong pamarenta Roma sa yang ada 





18:28 * Tantara Roma dong pung tampa tu, dong pange 
dalam bahasa Latin bilang, praetorium. 

pung hak bagitu.” 22 (Waktu dong omong bagitu, 
apa yang Yesus parna omong dolu su jadi. Te Dia 
su kasi tau Dia pung orang dong bilang, nanti Dia 
mati iko pamarenta Roma pung cara, andia dong 
paku sang Dia di kayu palang.) Ì 

33 Ju gubernor maso kambali pi dalam tantara 
pung benteng. Ais dia pange ame sang Yesus, 
ju tanya bilang, “Karmana? Lu ni, orang Yahudi 
dong pung raja, ko?” 

34 Yesus tanya bale sang dia bilang, “Pak sandiri 
yang tanya bagitu, ko, ada orang laen yang kasi 
tau sang pak soal Beta?” 

35 Ju gubernor manyao bilang, “Hee! Beta ni, 
bukan orang Yahudi, to? Lu pung bangsa sandiri 
tu, yang su sarakan ame sang lu. Apalai kapala 
agama dong pung bos-bos. Ko lu ni, ada bekin 
apa? Coba lu kasi tau dolo!” 

36 Ju Yesus kasi tau bilang, “Beta bukan satu 
raja dari ini dunya. Te kalo Beta jadi raja macam 
bagitu, pasti Beta pung orang suru-suru dong 
marontak ko orang Yahudi sonde jadi tangkap 
ame sang Beta. Memang Beta jadi Raja. Ma 
sonde ada satu orang di ini dunya yang angka 
sang Beta bagitu.” 

37 Ais gubernor tanya ulang bilang, Jadi lu ni, 
Raja, ko?” 





j18:32 H Yohanis 3:14, 12:32-33 

Ju Yesus manyao bilang, “Pak sandiri yang 
bilang Beta jadi Raja. Yang batul Beta lahir ko jadi 
Raja. Beta ju datang di ini dunya ko jadi Raja, ko 
biar Beta kasi tau soPlal hal-hal yang batul. Samua 
orang yang pegang kuat apa yang batul, na, dong 
tu, dengar sang Beta.” 

38 (18-38a) Ais gubernor tanya sang Dia bilang, 
“Yang batul tu, apa?” 


Dong putus hukuman mati kasi sang Tuhan Yesus 
(Mateos 27:15-31; Markus 15:6-20; Lukas 23:13-25) 


(18-38b) Waktu gubernor Pilatus omong abis 
bagitu, ju dia kaluar kambali pi orang Yahudi 
dong. Dia omong bilang, “Beta su pareksa sang 
Dia, ma beta sonde dapa Dia pung sala apa-apa. 

39 Ma bosong pung biasa, tiap taon di pesta 
Paska, beta musti kasi lapas satu orang bui sang 
bosong. Jadi ini taon, bosong mau ko beta kasi 
lapas orang Yahudi pung raja, ko karmana?” 

40 Dong samua batarea rame-rame bilang, “Jang 
kasi lapas ini Orang! Kasi lapas sang Barabas sa!” 
Padahal Barabas tu, satu orang yang jahat mati 


pung. K 





k48:407 “Orang yang jahat mati pung” dalam bahasa Yunani) 
ada pung dua arti, andia: 1. parampok yang curi barang pake 
cara paksa, deng 2. orang yang pake sanjata ko mau usir 
buang sang pamarenta Roma. Lukas 23:19 bilang Barabas 
ni, parna bunu orang deng malawan pamarenta Roma ju. 

19 1 Ais itu, ju gubernor Pilatus suru dia 
pung tantara ko pi firuk sang Yesus pake 
cambuk. '2 Itu tantara dong ju ame pohon baduri 
pung takis ko malakle bekin topi. Ais dong tendes 
itu topi baduri pi Yesus pung kapala, ko bekin 
maen-maen, sama ke dong mau angka raja baru 
pake topi jabatan. Ju dong kasi pake sang Yesus 
satu baju panjang warna ungu sama ke raja dong 
biasa pake. Tarus dong olok barmaen sang Dia 
bilang, “Idop orang Yahudi pung raja!” Dong ju 
tampeleng barmaen sang Dia. 

3 (19:2) 4 Ais itu, ju gubernor kaluar satu kali 
lai, ko kasi tau sang orang banya dong bilang, 
“Bagini! Beta bawa kaluar sang Dia kasi bosong. 
Ma bosong musti mangarti, te beta su pareksa 
sang Dia, ma beta sonde dapa Dia pung sala 
apa-apa.” ? Waktu Yesus kaluar, Dia ada pake itu 
topi baduri, deng baju panjang warna ungu. Ais 
gubernor kasi tau sang itu orang banya bilang, 
“Lia doo! Ini Dia, itu Orang su.” 

6 Waktu kapala agama dong pung bos-bos deng 
orang jaga dong lia sang Yesus, dong batarea 





119:1 * Tantara Roma dong pake cambuk yang bekin dari 
tali kulit binatang barapa urat. Ais dong ika tulang tajam, ko 
tima tajam di tali pung ujung-ujung. Kalo firuk ulang-ulang 
pake itu cambuk, kulit dong takupas buang. Orang Yahudi 
pake batas firuk sampe 40 kali sa. Ma tantara Roma dong 
firuk deng sonde pake batas. 

rame-rame bilang, “Bunu bekin mati sang Dia sal 
Paku Dia di kayu palang!” 

Ma gubernor kasi tau sang dong bilang, “Biar 
bosong sa yang bawa Dia ko kasi mati sang Dia di 
kayu palang. Te beta sonde dapa Dia pung sala 
apa-apa yang pantas ko kasi hukum mati sang 
Dia.” 

7 Orang Yahudi dong manyao bilang, “Botong 
ada pung Atoran yang turun dari Tuhan. Iko itu 
Atoran, ini orang musti mati, tagal dia angka diri 
jadi Tuhan Allah pung Ana.” 

8 Waktu gubernor dengar dong pung omong, ju 
dia tamba taku. ? Ais dia maso kambali pi dalam 
tantara dong pung benteng, ju tanya sang Yesus 
bilang, “Lu ni, orang mana?” Ma Yesus sonde 
manyao sang dia. 

10 Jy gubernor masparak sang Dia bilang, “Aiih? 
Akurang ko lu sonde balomong deng beta? Lu 
pasti su tau, to? Beta ni, yang ada pung kuasa ko 
kasi mati sang lu, ko, kasi lapas sang lu.” 

11 Ju Yesus manyao bilang, “Bagini, pak. Kalo 
pak ada pung kuasa bagitu, na, itu tagal pak dapa 
itu kuasa dari Tuhan Allah di sorga. Te cuma Dia 
sa yang kasi loos sang pak ko bekin apa sa kasi 
sang Beta. Ma orang yang sarakan sang Beta kasi 
pi sang pak, dong tu yang pikol sala lebe barat.” 

12 Mulai dari dong omong bagitu, gubernor ada 
cari-cari jalan ko kasi lapas sang Yesus. Ma orang 

Yahudi dong batarea rame-rame bilang, “Kalo pak 
kasi lapas sang ini Orang ni, su jalas pak bukan 
raja besar keser pung taman. Te orang yang 
angka diri jadi raja ada malawan sang keser.” 

13 Jadi waktu gubernor dengar dong pung 
omong bagitu, ju dia kasi kaluar sang Yesus. Ais 
dia dudu di hakim pung korsi, di satu tampa yang 
dong kasi nama bilang, “Tana Lapang dari Batu 
Plat”. (Dalam bahasa Aram dia pung nama bilang, 
Gabata.) 

14 Itu hari tu, Hari Sadia Pesta Paska. Kira-kira 
tenga hari, ju gubernor kasi tau sang orang 
Yahudi dong bilang, “Lia su! Dia ni, bosong pung 
raja!” 

15 Ma dong batarea ukur kuat bilang, “Bawa 
Dia kaluar dari sini! Bekin mati sang Dia sa! Paku 
sang Dia di kayu palang!” 

Ju gubernor tusu-tusu sang dong bilang, “Jadi 
karmana? Bosong pung maksud, beta musti bunu 
bekin mati bosong pung raja ni, ko?” 

Ais kapala agama Yahudi dong pung bos-bos 
manyao bilang, “Botong pung raja cuma satu sa, 
andia keser! Sonde ada yang laen lai!” 16 (19-16a) 
Ais ju gubernor sarakan sang Yesus pi di tantara 
dong, ko dong pi paku bekin mati sang Dia di 
kayu palang. 

Dong paku tagantong Tuhan Yesus di kayu palang 
(Mateos 27:32-44; Markus 15:21-32; Lukas 23:26-43) 


(19-16b) Ais, itu tantara dong tarima ame sang 
Yesus. 1 Ju Dia pikol ame Dia pung kayu palang 
kaluar dari kota. Dong pi satu tampa yang dong 
subu bilang, “Tampa Tulang Kapala”. (Dalam 
dong pung bahasa Aram, itu tampa pung nama, 
Golgota.) 

18 Sampe di situ, ju dong paku sang Yesus di 
satu kayu palang. Dong bekin bagitu kasi dua 
orang laen ju. Dong paku tagantong yang satu di 
Yesus pung sabla kanan, deng satu lai di Dia pung 
sabla kiri, deng Yesus di dong pung teng-tenga. 
19 Ju gubernor suru dia pung tantara dong ko tulis 
satu papan, ais paku di Yesus pung atas kapala. 
Di itu papan dong tulis bilang, 

“Ini ni, Yesus, orang Nasaret. Dia 
tu, orang Yahudi dong pung Raja” 

20 Dong tulis itu papan, pake tiga bahasa. Andia: 
bahasa Aram, bahasa Yunani, deng bahasa Latin. 
Banya orang Yahudi baca itu papan, tagal Yesus 
pung tampa mati tu, deka deng kota Yerusalem. 
21 Ma kapala agama Yahudi dong pung bos-bos 
kabaratan. Ais dong pi kasi tau sang gubernor 
bilang, “Pak! Jang tulis “orang Yahudi dong pung 
Raja’! Ada lebe bae tulis bilang, “Ini orang bilang 
dia tu, orang Yahudi pung raja.” 

22 Ma gubernor manyao bilang, “Beta yang suru 
dong tulis bagitu. Jadi kasi tenga pi sa!” 

23 Waktu tantara dong su paku tagantong sang 
Yesus di kayu palang, ju dong babagi Dia pung 
pakean ko taro di ampa tampa. Satu bagian 
kasi satu tantara. Ju dong ame Dia pung baju 
luar yang ada tanun anteru dari atas pi bawa, 
yang sonde pake jaitan. 24 Ais dong baklomong 
bilang, “Wel Kotong jang robe buang Dia pung 
baju ni. Lebe bae, kotong hela lot sa, ko cari tau 
sapa yang dapa.” Itu bekin jadi, apa yang su tulis 
dalam Tuhan pung Tulisan Barisi bilang, 

“Dong babagi kasi beta pung pakean, 

ju dong hela lot ko dapa beta pung baju.” 
Ais, itu tantara dong bekin bagitu. ™ 


Tuhan Yesus suru Yohanis ko jaga Dia pung mama 


25 Di situ ju ada badiri parampuan barapa orang. 
Dong tu, andia: Yesus pung mama, Yesus pung 
tanta, Klopas pung bini Maria, deng Maria dari 
kampong Magdala. 28 Yesus lia Dia pung mama 
ada badiri di situ, sama-sama deng itu ana bua 
yang Dia sayang, andia beta, Yohanis. Ais Dia kasi 
tau sang Dia pung mama bilang, “Mama. Dia ni, 
mama pung ana.” 





M19:24 H Lagu Puji dong 22:19 


YOHANIS 19 679 


27 Ju Dia kasi tau sang beta bilang, “Bagini. 
Sakarang, anggap dia lu pung mama sul” Ais 
mulai dari itu waktu, Yesus pung mama ada tenga 
deng beta. 


Tuhan Yesus pung mati 
(Mateos 27:45-56; Markus 15:33-41; Lukas 23:44-49) 


28 Ais itu, ju Yesus su tau bilang, Dia su bekin 
abis Dia pung tugas samua. Itu bekin jadi, samua 
yang Tuhan pung Tulisan Barisi su tulis memang 
dari dolu. Ju Dia bilang, “Beta su aus ni.” ^ 

2? Naa, di situ ada anggor asam dalam satu 
kumbang kici. Ais tantara dong ame lumut 
ko calop pi dalam itu anggor, ju taro di kayu 
sapotong Spung ujung, ju sorong pi Dia pung 
bibir. 30 Waktu Yesus su isap itu anggor, ju Dia 
omong bilang, “Samua su abis.” Tarus Dia tondo 
Dia pung kapala, ju Dia putus napas memang. 





119:28 # Lagu Puji dong 69:22, 22:16 

019:29 +t Bahasa Yunani bilang dong natok itu lumut di kayu 
hussopos pung ujung. Hussopos tu, satu kayu wangi 
yang orang Yahudi biasa pake dalam barapa acara adat. Dia 
pung panjang kira-kira 20-40cm. Baca soal hussopos di 
Kaluar dari Masir 12:22: Kapala Agama dong pung 
Atoran 14:4, 6, 49-52: Daftar Sensus 19:2-6: (banding 
deng Ibrani 9:19): Lagu Puji dong 51:7. 

Tantara tusu ame sang Tuhan 
Yesus di kayu palang 


31 Itu hari kaná deng hari Jumat. Iko atoran 
agama, orang Yahudi musti basiap di itu hari, 
ko dia pung beso sambut dong pung hari 
sambayang. Andia ko dong sonde mau orang 
pung mayat tagantong tarus di kayu palang pas 
di hari sambayang. Te itu hari sambayang tu, 
hari bae. Jadi orang Yahudi pung bos-bos minta 
gubernor ko dia suru orang puku bekin pata 
orang di kayu palang dong pung tulang kaki. Deng 
bagitu, dong bisa mati capat, ko biar orang bisa 
kasi turun dong pung mayat sedu-sedu. 22 Ais 
tantara dong pi sana, ju puku bekin pata satu 
orang pung tulang kaki. Ais itu, ju dong bekin 
pata orang yang satu lai pung kaki. Dong dua 
tu, andia, itu orang yang dong paku tagantong 
sama-sama deng Yesus. 33 Ma waktu dong sampe 
di Yesus, dong lia Dia su mati batul. Andia ko 
dong sonde puku bekin pata Dia pung tulang kaki 
dong. 34 Ma tantara satu ame dia pung tombak, 
ju tusu maso di Yesus pung rebis. Tarus ada dara 
kaluar, deng ada aer ju kaluar. 

35 (Naa, satu orang yang jadi saksi mata tu, 
andia beta. Beta ada lia samua, deng beta tulis 
yang batul di sini. Te beta tau apa yang beta 
carita tu, batul, ko biar bosong bisa parcaya sang 

beta pung omong.) 2€ Ini hal dong samua jadi, 
tagal Tuhan pung Tulisan Barisi ada tulis bilang, 
“Dia pung tulang dong, sonde ada satu ju yang 
pata.” P37 Di itu Tulisan Barisi, ju ada tampa laen 
yang tulis bilang, “Nanti dong lia sang itu orang 
yang dong su tusu ame.” 9 


Dong kubur sang Tuhan Yesus 
(Mateos 27:57-61; Markus 15:42-47; Lukas 23:50-56) 


38 Ada satu orang, nama Yusuf, dari kampong 
Arimatea. Dia ju jadi Yesus pung ana bua. Ma dia 
iko sang Yesus deng sambunyi-sambunyi, tagal 
dia taku sang orang Yahudi pung bos-bos. Dia 
pi gubernor Pilatus, ju minta ko gubernor kasi 
isin sang dia, ko bawa ame Yesus pung mayat. 
Gubernor tarima bae. Ais Yusuf pi kasi turun 
Yesus pung mayat, ju bawa pi. 3? Nikodemus ju 
pi sama-sama deng Yusuf. Dia tu, yang dolu ada 
pi katumu sang Yesus malam-malam. Dia béli 
rampe bam-banya, kira-kira 33 kilo, ko taro di 





P19:36 x Kaluar dari Masir 12:46; Daftar Sensus 9:12; Lagu 
Puji dong 34:21 
919:37 H Sakaria 12:10; Dunya Model Baru 1:7 

Yesus pung mayat. “0 Ju dong feo ame Yesus 
pung mayat pake kaen alus. Tiap kali dong feo, 
dong taro rampe dolo. Dong bekin bagitu, iko 
orang Yahudi pung adat kubur orang mati. 

41 Naa, sonde jao dari itu tampa yang Yesus 
mati tu, ada satu taman. Di itu taman, orang baru 
pahat abis satu kuburan. Dong balêm parna kasi 
maso mayat di situ. 42 Itu waktu, orang Yahudi 
pung hari basiap ko sambut dong pung hari 
sambayang su mau amper abis. Andia ko dong 
simpan Yesus pung mayat dalam itu kuburan, te 
itu tampa tu, sonde jao. 


Tuhan Yesus idop kambali! 
(Mateos 28:1-8; Markus 16:1-8; Lukas 24:1-12) 


20 1 Hari Minggu, andia minggu baru pung 
hari partama, Maria dari kampong 
Magdala pi papagi buta di Yesus pung kuburan. 
Sampe di sana, dia lia batu besar yang dong pake 
tutu itu kuburan tu, su taguling dari dia pung 
tampa. 2 Ju dia lari kambali pi Simon Petrus, deng 
beta, andia Yesus pung ana bua yang Dia sayang 
tu, tarus dia kasi tau bilang, “Dong su curi bawa 





"19:39 # Bahasa Yunani tulis bilang, “100 litras’, andia 32,7 
kilo. Dong pung rampe tu, bahasa Yunani tulis bilang dong 
campor Smurna (andia gata dari satu kayu wangi) deng 
aloe (andia gata dari satu pohon wangi yang mirip lida 
buaya). Baca soal Nikodemus ni, di Yohanis 3:1-21. 

kotong pung Bos dari Dia pung kuburan! Botong 
sonde tau dong ada taro sang Dia di mana!” 

3 Ju beta deng Petrus lari pi itu kuburan. 

4 Botong lari sama-sama, ma beta lebe capat. Ais 
beta sampe di itu kuburan lebe dolo. ? Ma beta 
sonde maso pi dalam. Beta cuma maloi maso sa. 
Di situ, beta lia itu kaen alus yang dong pake ko 
feo ame di Yesus pung mayat. 

6 Ma waktu Petrus sampe di sana, ju dia maso 
tarus sampe di dalam. Dia ju lia itu kaen alus 
yang ada di situ. 7 Dia ju lia lencu satu, yang dong 
pake ko tutu Yesus pung kapala. Ma itu lencu tu, 
ada talipa, deng tapisa dari itu kaen alus. 8 Ais 
beta, yang tadi sampe di kuburan lebe dolo, ju 
iko maso pi dalam. Waktu beta lia itu samua, ju 
beta parcaya sang Yesus pung omong dolu bilang, 
nanti Dia mau idop kambali dari Dia pung mati. 
9 Te itu waktu, botong yang jadi Dia pung ana 
bua balom mangarti Tuhan pung Tulisan Barisi 
yang su tulis memang bilang, Kristus musti idop 
kambali dari Dia pung mati. 19 Ais itu, ju botong 
dua pulang. 


Tuhan Yesus kasi tunju Dia pung diri 
sang Maria dari kampong Magdala 
(Mateos 28:9-10: Markus 16:9-11) 


11 Ma Maria masi badiri di luar itu kuburan. Dia 
manangis tarus. Waktu dia masi manangis, ju 

dia maloi maso pi dalam itu kuburan. 12 Dia ada 
lia Tuhan pung ana bua dari sorga dua orang. 
Dong ada pake pakean puti. Dong dua ada dudu 
di tampa yang kamaren dolu orang simpan 
Yesus pung mayat. Satu ada dudu di kapala 
pung tampa. Yang satu lai ada dudu di kaki pung 
tampa. 13 Dong tanya sang dia bilang, “Akurang 
ko susi manangis?” 

Ju dia manyao bilang, “Beta manangis, tagal 
dong su angka bawa beta pung Bos pung mayat. 
Ma beta sonde tau dong ada taro sang Dia pi 
mana.” 14 Dia omong abis bagitu, ju dia bale ko 
lia pi luar. Dia lia ada satu orang badiri di situ, ma 
dia sonde tau itu Orang tu, andia Yesus. 

15 Ju Yesus tanya sang dia bilang, “Akurang ko 
susi manangis? Te susi ada cari sang sapa?” 

Naa, Maria sangka itu orang tu, tukang kabon 
sa. Ju dia buju-buju bilang, “Bapa. Kalo bapa su 
angka bawa Dia pung mayat, na, kasi tau dolo 
bapa ada simpan di mana. Biar ko beta bawa 
sang Dia pi tampa laen ko kubur bae-bae. Tolong 
doo!” 

16 Ais Yesus pange sang dia bilang, “Maria.” 

Ju dia bale mangada sang Yesus bilang, 
“Raboni!” (Dalam bahasa Aram, dia pung arti 
bilang, “Beta pung Guru!”) 

17 Yesus kasi tau sang dia bilang, “Jang sonto 
sang Beta dolo, te Beta balom nae pi Beta pung 

Bapa di sorga. Ma susi pi dolo, ko kasi tau Beta 
pung sodara dong bilang, “Beta mau nae pi Beta 
pung Bapa. Dia ju, andia bosong pung Bapa. Dia 
tu, Beta pung Tuhan Allah. Jadi Dia tu, bosong 
pung Tuhan Allah ju.” 

18 Ais itu, ju Maria dari Magdala pi carita kasi 
Yesus pung ana bua dong bilang, “Beta su katumu 
deng kotong pung Bos, Yesus!” Ju dia kasi tau 
Yesus pung pasan sang dong. 


Tuhan Yesus kasi tunju Dia pung diri 
sang Dia pung ana bua dong 


(Mateos 28:16-20; Markus 16:14-18; Lukas 24:36-49) 


19 Itu hari jato kana di hari Minggu, andia 
minggu baru pung hari partama. Matahari baru 
tanggalam. Ju Yesus pung ana bua dong ada 
bakumpul. Dong konci mati pintu ruma dong, 
tagal dong taku sang orang Yahudi pung bos-bos. 
Takuju sa, Yesus datang badiri di dong pung 
teng-tenga bilang, “Saloom!” 20 Waktu Yesus 
togor sang dong bagitu, ju Dia kasi tunju itu luka 
dong yang ada di Dia pung tangan deng Dia pung 
rebis. Dia pung ana bua dong talalu sanang waktu 
dong lia sang dong pung Bos. 21 Ais Yesus kasi tau 
sang dong bilang, “Biar ko bosong aman deng 
tanang. Inga, Beta pung Bapa su utus sang Beta 
karmana, na, Beta ju utus sang bosong bagitu.” 
22 Dia omong ais bagitu, tarus Dia deka-deka sang 

dong, ju fuu Dia pung napas pi di dong satu-satu. 
Ais Dia bilang, “Beta kasi Tuhan pung Roh yang 
Barisi sang bosong. Tarima ame sang Dia. 23 Jadi, 
kalo bosong lupa buang orang pung sala, na, itu 
sala su ilang buang, te Tuhan ju su hapus buang 
itu sala dong. Ma kalo bosong sonde mau lupa 
buang orang pung sala, na, Tuhan ju sonde hapus 
buang itu sala.” * 


Tuhan Yesus deng Tomas 


24 Ada satu dari Yesus pung ana bua dua blas 
orang. Dia pung nama, Tomas, yang dong ju subu 
bilang, “ana bagambar'. Waktu Yesus datang kasi 
tunju Dia pung diri sang dong, Tomas sonde 
ada sama-sama deng ana bua yang laen dong. 
25 Andia ko waktu dia pung taman dong bilang, 
“Botong su katumu sang kotong pung Bos,” ju dia 
manyao bilang, “Bagini. Beta musti lia dolo itu 
luka dari paku pung bakas di Dia pung tangan. 
Deng beta musti calóp beta pung jari maso di itu 
luka di Dia pung rebis. Te kalo beta balóm bekin 
bagitu, na, beta balom mau parcaya bilang, Dia 
su idop kambali.” 

26 Dia pung satu minggu lai, ju Yesus pung ana 
bua dong ada sama-sama deng Tomas dalam 
satu ruma. Biar pintu dong su takonci, ma Yesus 

maso badiri di dong pung teng-tenga. Dia togor 
sang dong bilang, “Saloom!” 27 Tarus Dia omong 
sang Tomas bilang, “Sorong lu pung jari di sini, ko 
pareksa Beta pung tangan dolo. Ais mari raba ini 
luka di Beta pung rebis. Naa, parcaya su, bilang 
Beta su idop kambali! Buang lu pung rasa sonde 
parcaya tu.” 

28 Tomas manyao bilang, “Awii, Bapa, €! 
Sakarang beta parcaya batul! Bapa ni, andia beta 
pung Bos yang hak parenta sang beta, deng beta 
pung Tuhan Allah ju!” 

29 Ju Yesus kasi tau sang dia bilang, “Tomas! Lu 
parcaya Beta su idop kambali, tagal lu su lia sang 
Beta deng lu pung mata kapala sandiri. Ma yang 
lebe ontong lai, andia orang yang sonde lia sang 
Beta, ma dong parcaya.” 


Ini buku pung maksud 


30 Yesus ju bekin banya tanda heran yang laen, 
yang beta sonde tulis dalam ini buku. Dia pung 
ana bua dong lia itu tanda heran dong deng mata 
kapala sandiri. 21 Ma hal yang beta su tulis dalam 
ini buku ni, beta tulis ko biar bosong parcaya 
bilang, 

Yesus tu, andia Kristus yang Tuhan Allah su janji 

memang ko mau kirim datang. 

Yesus ju, andia Tuhan Allah pung Ana. 

Deng waktu bosong parcaya sang Dia, bosong 
dapa idop yang batul yang sonde tau 
putus-putus, tagal bosong jadi Dia pung 
orang dong. 


Tuhan Yesus kasi tunju Dia pung diri 
sang Dia pung ana bua tuju orang 


2 1 1 Lewat barapa hari ju, Yesus kasi tunju Dia 
pung diri ulang lai di dano Tiberias pung 
pinggir. Dia pung carita bagini: 2Itu waktu, Yesus 
pung ana bua tuju orang ada bakumpul. Dong tu, 
andia: 
Simon Petrus, 
Tomas, yang dong subu bilang, “ana 
bagambar', 
Natanel, dari kampong Kana di propinsi 
Galilea, 
Sabadeus pung ana dua orang, 
deng Yesus pung ana bua laen dua orang. 

3 Simon Petrus kasi tau dia pung taman dong 
bilang, “Beta mau pi buang pukat.” 

Ju dong manyao bilang, “Hoo! Botong ju iko.” 
Ais dong pi dano pung pinggir. Tarus dong nae 
parahu ko pi cari ikan. Ma itu malam dong sonde 
dapa tangkap apa-apa. t 





t21:3 # Lukas 5:5 


YOHANIS 21 689 


4 Dia pung beso pagi, ju Yesus ada badiri di dano 
pung pinggir. Ma Dia pung ana bua dong sonde 
tau Dia tu, Yesus. ? Ju Dia eki ko tanya sang dong 
bilang, “Bu dong, é! Su dapa ikan, ko?” 

Dong manyao bilang, “Kosong, Bu! Botong 
sonde dapa sadiki ju.” 

6 Ju Dia kasi tau sang dong bilang, “Coba buang 
itu pukat di parahu pung sabla. Nanti bosong 
dapa.” 

Tarus dong bekin iko. Ju dong dapa ikan. Ma itu 
ikan talalu banya, sampe dong sonde bisa hela 
itu pukat kambali pi dalam parahu. “ 

7 Naa, beta ju ada di situ. Beta ni, ana bua yang 
Yesus sayang. Ais beta kasi tau sang Petrus bilang, 
“Awii! Dia tu, kotong pung Bos!” 

Dengar beta pung omong, ju Simon Petrus pake 
kambali dia pung baju, ais buang diri pi dalam 
dano ko mau baranang pi darat. 8 Te itu parahu 
kira-kira cuma 100 meter dari darat. Ais dia pung 
taman dong dayong parahu kambali pi darat, 
deng ada hela bawa itu pukat yang ponu deng 
ikan dari parahu pung balakang. 

9 Waktu dong sampe di darat, ju dong lia ada 
api bara yang manyala di situ. Di api pung atas, 
ada ikan. Deng ada roti ju. 18 Yesus kasi tau sang 

dong bilang, “Bawa datang ikan sadiki dari yang 
bosong baru tangkap ame tadi.” 

11 Ais ju Simon Petrus nae kambali pi dalam 
parahu, ko dia hela itu pukat pi darat. Itu pukat 
ponu deng ikan besar. Dia pung banya, 153 
ekor. Biar ikan banya bagitu, ma itu pukat sonde 
tarobe. 

12 Ais Yesus pange sang dong bilang, “Mari ko 
makan doo!” 

Dong su tau bilang, Dia tu, dong pung Bos. 
Andia ko dong sonde barani tanya bilang, “Bu ni, 
sapa?” 13 Tarus Yesus ame roti deng ikan, ju pi 
kasi sang dong. 

14 Itu, andia, kali katiga Yesus kasi tunju Dia 
pung diri sang Dia pung ana bua dong, waktu Dia 
su idop kambali dari Dia pung mati. 


Tuhan Yesus ba£lomong deng Petrus 


15 Waktu dong su makan abis, Yesus tanya sang 
Simon Petrus bilang, “We, Simon, Yohanis pung 
ana. Karmana? Lu sayang sang Beta lebe dari ini 
taman dong sayang sang Beta, ko?” 

Dia manyao bilang, “Batul, Bos su tau beta 
sayang sang Bos.” 

Ju Yesus pasan sang dia bilang, “Kalo bagitu, na, 
foo bae-bae Beta pung domba ana ko dong dapa 
makan.” 

16 Ju Yesus tanya ulang sang dia bilang, “Simon, 
Yohanis pung ana. Karmana? Lu sayang sang 
Beta, ko?” 

Dia manyao bilang, “Batul, Bos su tau beta 
sayang sang Bos.” 

Ju Yesus pasan sang dia bilang, “Kalo bagitu, 
piara bae-bae Beta pung domba dong.” 

17 Ais ju Yesus tanya ulang lai sang dia bilang, 
“Simon, Yohanis pung ana. Karmana? Lu ni, Beta 
pung taman, ko?” 

Ju Petrus hati susa memang, tagal Yesus su 
tanya tiga kali bilang, “Lu sayang sang Beta, ko?” 
Ais dia manyao bilang, “Bos yang tau samua hal. 
Jadi Bos su tau bilang, beta ni, Bos pung taman.” 

Tarus Yesus pasan sang dia bilang, “Kalo bagitu, 
na, foo bae-bae Beta pung domba ko dong dapa 
makan. 18 Lu su tangkap Beta pung maksud, 
ko? Beta ju mau kasi tau bagini: dolu waktu lu 
masi muda, na, lu biasa pake baju, deng pake 
ika pinggang, ais lu jalan pi mana sa, iko lu pung 
suka. Ma nanti kalo lu su tua, lu sorong lu pung 
tangan ko orang laen ika sang itu tangan dong, 
pake lu pung ika pinggang sandiri. Ais ju dong 
hela bawa sang lu pi satu tampa yang lu sonde 
mau pi.” 19 (Yesus omong bagitu ko kasi tau sang 
Petrus soflal apa yang nanti jadi di dia pung diri. 

Te nanti Petrus pung mati tu, kasi tunju Tuhan 
Allah pung hebat.) Y 

Ais itu, ju Yesus kasi tau sang Petrus bilang, 
“Mari ko jadi Beta pung orang su!” 


Ana bua yang Tuhan Yesus sayang 


20 Itu waktu, Petrus bale ko lia pi balakang. Ju 
dia lia beta ada iko dari dong dua pung balakang. 
Beta ni, andia ana bua yang Yesus sayang. Beta 
ju yang dudu di Yesus pung sabla waktu botong 
dudu makan pesta Paska. Beta ni, yang tanya 
sang Dia bilang, “Bos, é! Sapa yang nanti jual 
buang sang Bos?” W21 Waktu Petrus dapa lia sang 
beta, ju dia tanya sang Yesus bilang, “Bos su 
omong soPlal beta tadi. Ma karmana deng dia?” 

22 Yesus kasi tau sang Petrus bilang, “Itu bukan 
lu pung urusan. Andekata Beta pung mau ko dia 
cuma tunggu di sini sampe Beta datang kambali, 





“21:19 * Kira-kira taon 96M, ada satu pamimpin gareja, 
nama Klement dari kota Roma, yang tulis bilang, orang dong 
bunu bekin mati sang Petrus. Kira-kira taon 212M, ada satu 
pamimpin gareja laen, nama Tertulian, yang tulis bilang, 
dong paku tagantong sang Petrus di kayu palang. Deng ada 
ju satu tradisi laen dalam gareja yang bilang, waktu dong 
mau paku tagantong sang Petrus di kayu palang kira-kira 
taon 64-65M, Petrus minta ko dong gantong sang dia deng 
kapala di bawa. Itu tagal dia rasa dia sonde pantas mati deng 
dia pung kapala di atas, sama ke Yesus. 

dia pung masala apa? Yang panting tu, lu musti 
inga apa yang Beta pasan sang lu tadi tu, andia: 
mari ko jadi Beta pung orang su.” 

23 Tagal Yesus omong bagitu, Dia pung ana bua 
yang laen mulai baklomong bilang, “Yohanis tu, 
sonde akan mati.” Padahal Yesus sonde omong 
bagitu. Yang Dia bilang tu, andia: “Itu bukan lu 
pung urusan. Andekata Beta pung mau ko dia 
cuma tunggu di sini sampe Beta datang kambali, 
dia pung masala apa?” 


Yohanis tutu dia pung tulisan 


24 Itu ana bua yang Yesus omong tu, andia beta, 
Yohanis. Beta yang carita ini hal dong samua 
kasi sang bosong. Beta yang lia deng beta pung 
mata kapala sandiri. Ais beta yang tulis samua. Ju 
kotong su tau bilang, apa yang beta kasi tau sang 
bosong tu, batul. 

25 Deng masi ada banya hal laen yang Yesus 
bekin. Kalo orang coba tulis ame samua-samua, 
mulai dari Yesus kasi jalan Dia pung karja sampe 
abis, na, beta kira satu dunya anteru ju sonde 
bisa mua itu buku dong samua. 

Bagitu sa, 
Yohanis 


Tuhan Yesus pung utusan dong pung 


Carita 


Tuhan Allah janji mau kirim datang 
Dia pung Roh yang Barisi 


1 Pak Teofilus “yang bae. Salam dari beta, 
Lukas. 

Di beta pung buku yang dolu, beta su tulis 
memang samua-samua soPlal Tuhan Yesus pung 
idop. Andia, samua yang Dia su bekin, deng 
samua yang Dia su ajar dari dia pung mula-mula. 
Bilang, Dia pili ame Dia pung utusan dong. Biar 
orang su bekin susa deng bekin mati sang Dia, ma 
Tuhan Allah kasi idop kambali. Waktu Dia su idop 
kambali, ju Dia kasi tunju Dia pung diri sang Dia 
pung utusan dong. Dong dapa lia sang Dia ulang 
kali sampe ampa pulu hari, ko dong tau memang 
bilang, Dia su idop batul-batul. Dia ju kasi tau 
sang dong bilang, Tuhan Allah tu, sama ke Raja 
yang pegang parenta. Dia ju utus sang dong pake 
Tuhan Allah pung Roh yang Barisi pung kuasa. 
Sampe-sampe Tuhan Yesus nae kambali pi sorga. 





X1:1 * Nama Teofilus dalam bahasa Yunani pung arti “orang 
yang sayang sang Tuhan". Ini, Lukas pung buku kadua yang 
dia tulis kasi sang Teofilus. Lia ju Lukas 1:1-4. 

Itu samua tu, yang beta parna tulis. 

2 (1:1) 3(1:1) 4Satu kali, Yesus ada bakumpul 
deng Dia pung utusan dong di gunung Saitun. Dia 
kasi parenta sang dong bilang, 

“Inga! Dolu Yohanis sarani orang pake aer sa, 
ma sakarang bosong musti tunggu barapa 
hari lai, te Tuhan mau bekin lebe hebat 
kasi bosong, tagal Dia mau kasi Dia pung 
Roh yang Barisi sang bosong. Jadi bosong 
jang jalan kasi tenga ini kota Yerusalem 
dolu. Ma bosong tunggu di sini sampe 
Beta pung Bapa kasi Dia pung Roh sang 
bosong, sama ke Dia su parna janji tu. 
Deng Beta ju su kasi tau sang bosong 
bagitu.” Y 


Tuhan Yesus taPlangka nae pi sorga 


5 (1:4) * Waktu Yesus ada bakumpul deng Dia 
pung utusan dong, ju dong tanya sang Dia bilang, 
“Bapa! Botong mau tanya bagini: Bapa tantu inga 
dolu-dolu waktu negara Israklel parenta dia pung 
diri. Naa. Sakarang Bapa su mau kasi bebas sang 
kotong dari orang laen pung parenta, ko, kotong 
musti tunggu waktu yang laen?” 





Y1:4 x Lukas 24:49: Mateos 3:11: Markus 1:8: Lukas 3:16: 
Yohanis 1:33 

7 Ais Yesus manyao bilang, “Bosong sonde usa 
cari tau dia pung waktu. Cuma Beta pung Bapa 
sa yang ada hak ator dia pung waktu. 8 Ma nanti 
kalo Tuhan Allah pung Roh yang Barisi su datang 
maso sang bosong, baru bosong dapa kuasa. Ais 
bosong musti pi kasi tau samua orang soFlal Beta. 
Kasi tau orang-orang di kota Yerusalem, deng di 
samua kampong di propinsi Yudea deng propinsi 
Samaria, tarus sampe di ini dunya pung huk-huk.” 
29 Omong abis bagitu, ju Yesus taflangka nae pi 
langit di dong pung muka. Dia taklangka sampe 
awan tutu ame sang Dia, ais dong sonde dapa lia 
sang Dia lai. 2 

10 Waktu dong masi lia pi langit, takuju sa ada 
dua orang su badiri di dong pung sabla, deng 
pake pakean puti barisi. 1! Itu dua orang omong 
bilang, “We! Orang Galilea dong! Akurang ko 
bosong masi tanganga bodo lia pi langit? Tadi 
bosong su lia deng bosong pung mata biji sandiri 
Yesus taflangka nae pi langit sampe awan tutu 
ame sang Dia. Bosong lia Dia nae karmana, nanti 
Dia ju turun kambali bagitu.” 





11:8 H Mateos 28:19: Markus 16:15: Lukas 24:47-48 
21:9 4 Markus 16:19: Lukas 24:50-51 

Dong cari orang laen ko ganti sang Yudas 


12 Ais itu, ju Yesus pung utusan dong turun dari 
gunung Saitun kambali pi kota Yerusalem. Itu 
gunung pung jao dari kota kira-kira ada satu kilo. 
b 


13 Sampe di kota, ju dong maso pi dalam satu 
ruma yang dong pake manumpang. Ais dong nae 
pi kamar atas. Itu utusan dong pung nama, andia: 

Petrus, 

Yohanis, 

Yakobis, 

Anderias, 

Filipus, 

Tomas, 

Bartolomeos, 

Mateos, 

Yakobis (Alpius pung ana), 





b4:12 + Itu waktu, guru agama Yahudi dong bekin atoran 
bilang, pas deng hari barenti karjá, orang Yahudi dong sonde 
bole jalan jao. Dong ator ko orang jang jalan lebe jao dari 
dua kilo (pi-pulang). Tulisan bahasa Yunani di ini ayat tulis 
bilang, ini gunung pung jao dari Yerusalem sama deng “hari 
barenti karjá pung jalan.” Jadi deng bagitu kotong tau bilang, 
itu gunung ada satu kilo dari kota. 

Simon (anggota partei Selot), “ 
deng Yudas (Yakobis pung ana). 4 

14 Dong samua biasa bakumpul ko sambayang 
deng satu hati. Dong ju sambayang sama- 
sama deng Yesus pung mama Maria, barapa 
parampuan laen, deng Yesus pung adi-adi dong. 

15 Ais satu kali, ju dong bakumpul lai, kira-kira 
ada saratus dua pulu orang. Tarus Petrus bangun 
badiri ko omong bilang, 18 “Mama-bapa deng 
sodara dong samual Tantu bosong masi inga sang 
Yudas, yang dolu bawa dia pung rombongan ko pi 
tangkap ame sang Yesus. Samua yang kana deng 
Yudas tu, memang su musti bagitu. Te dolu-dolu 
Tuhan Allah pung Roh su pake sang raja Daud ko 
tulis soflal Yudas bagitu. 1 Dia tu, dolu kotong 
pung orang. Dia ju iko karja deng kotong.” 

18 (Ma waktu Yudas su jual abis sang Yesus, 
ju dia ame itu doi kotor ko pi beli ame tana 
sapotong. Ais, itu tana jadi dia pung tampa mati, 
te dia jato matono di situ sampe dia pung paru 
tabala, deng dia pung tali paru dong matlolo 
kaluar. 19 Ais ju orang dong mulai bacarita dari 
mulu pi mulu sampe samua orang yang tenga di 





C1:13 # Kata ‘Selot’ deng kata ‘Patriot’ pung arti bilang, 
Simon ni jadi anggota partei politik pro-mardeka. Dong mau 
usir buang pamarenta Roma dari orang Israflel pung tana 
aer. 


04:13 # Mateos 10:2-4: Markus 3:16-19: Lukas 6:14-16 

kota Yerusalem su dengar soPlal Yudas pung mati 
tu. Andia ko dong kasi nama itu tana pake dong 
pung bahasa Aram bilang, Hakeldama', deng dia 
pung arti tu “Tana Dara”) € 

20 Petrus omong tarus lai bilang, “Dolu-dolu raja 
Daud su tulis memang bagitu dalam buku Lagu 
Puji dong. Dia ada tulis bilang, 

“Biar ko dia pung tampa tenga tu, jadi sunyi: 

sonde bole ada orang yang tenga lai di situ. 
Ais dia ju tulis lai bilang, 
“Biar dia pung tugas tu, dong kasi pi orang laen 
sa. f 

21 Jadi kotong musti cari orang ko ganti sang 
Yudas. Kotong parlu satu orang yang su lama 
iko sama-sama deng kotong. Dia tu, musti 
orang yang iko deka-deka deng Tuhan Yesus 
pi mana-mana, mulai dari Yohanis sarani sang 
Yesus. Dia ju musti lia sandiri deng dia pung mata 
biji bilang, Tuhan Yesus su idop kambali dari 
Dia pung mati, sampe Dia pung nae kambali pi 
sorga.” 8 

22 (1:21) 28 Waktu Petrus omong abis bagitu, ais 
orang yang iko bakumpul di situ kasi maso dua 
nama. Satu orang pung nama Matias, deng yang 





61:19 H Mateos 27:3-8 
1:20 4 Lagu Puji dong 69:25, 109:8 
81:21 4 Mateos 3:16: Markus 1:9, 16:19: Lukas 3:21, 24:51 

satu lai, nama Yusuf, (yang dong biasa pange 
Barsabas; dia pung nama satu lai, andia Yustus). 
24 Ais dong sambayang bilang, “Bapa di sorga! 
Bapa tau batul samua orang pung isi hati. Yudas 
su jato mati kasi tenga dia pung karja. Jadi Bapa 
kasi tunju sang botong dari dua orang ni, sapa 
yang Bapa pili ganti sang Yudas, ko botong mau 
angka dia jadi Tuhan Yesus pung utusan.” 22 (1:24) 
26 Ais dong buang lot pake itu dua orang pung 
nama. Ju itu lot jato kana sang Matias. Andia ko 
dong angka sang dia, jadi utusan sama-sama 
deng dong sablas orang tu. 


Orang dong takana Tuhan Allah pung Roh 


2 1 Pas deng orang Yahudi dong pung hari bae 
yang dong subu bilang, “Hari Pentakosta’, 
hsamua orang yang iko sang Tuhan Yesus ada 
bakumpul di satu ruma. 'Takuju sa, dong dengar 
ada bunyi datang dari langit sama ke angin tofan. 
Itu bunyi talalu besar, sampe orang dong di 

situ sonde bisa dapa dengar orang laen pung 
suara lai. 2(2:1) 3 Ais ju dong dapa lia ke ada api 
manyala tabagi-bagi pi atas dong satu-satu. 4 Ju 





h2:1 * Orang Yahudi itong hari bae Pentakosta, mulai dari 
hari bae Paska, tamba tuju minggu. Deng bagitu kotong tau 
bilang, Tuhan Yesus pung mati tu, su lima pulu hari. 

2:1 H Kapala Agama dong pung Atoran 23:15-21; Carita 
Ulang soklal Jalan Idop 16:9-11 

dong samua takana Tuhan Allah pung Roh. Ais 
dong mulai baklomong pake orang laen dong 
pung bahasa macam-macam, iko apa yang Roh 
kasi sang dong ko omong. 

> Itu waktu, ada banya orang Yahudi dari 
macam-macam negri di anteru dunya datang 
bakumpul di Yerusalem. Dong pung hati rindu iko 
sang Tuhan Allah. € Waktu dong dapa dengar itu 
bunyi, ju dong datang makarubu di itu tampa. 
Deng dong satu-satu dapa dengar dia pung 
bahasa sandiri dari Tuhan Yesus pung orang 
dong pung mulu. Andia ko dong taheran-heran. 
1 Dong samua tanganga, ju dong omong bilang, 
“Ini orang yang baklomong dong ni, dong 
samua orang Galilea, wuang? 8 Ma karmana ko 
kotong dengar dong bisa omong pake kotong 
satu-satu pung bahasa negri sandiri? ? Kotong 
ni, datang dari propinsi Partia, Media, Elam, 
Mesopotamia, Yudea, Kapadokia, Pontus, Asia, 
10 Frigia, Pamfilia, Masir, dari Libya deka deng 
kota Kirene; ada ju kotong saparu yang datang 
dari kota Roma; ada lai yang datang dari pulo 
Kreta, deng dari tana Arab. Kotong saparu orang 
Yahudi, deng ada orang dari suku-bangsa laen 
yang su maso agama Yahudi ju. Ma kotong samua 
dapa dengar ini orang dong omong pake kotong 
pung bahasa satu-satu, soflal hal-hal yang luar 

biasa, yang Tuhan Allah su bekin. Awii! Kotong 
heran mau mati na!” 

11 (2:10) 12 Dong samua tanganga, ko dong 
batanya satu deng satu bilang, “Karmana ko bisa 
jadi bagitu, €? Dia pung arti apa tu?” 

13 Ma ada orang laen yang olok-olok sang dong. 
Itu orang dong bilang, “Weh! Jang toe sang dong! 
Te dong tu, ada mabok barat na!” 


Petrus angka omong di orang banya 


14 Di situ ada Petrus deng Tuhan Yesus pung 
sablas utusan laen dong. Ais dia maju pi muka ko 
angka omong kasi itu orang banya dong yang ada 
makarubu di situ. Dia omong kuat-kuat bilang, 
“Bapa-bapa, mama-mama, deng sodara-sodara 
dong samua! Bosong yang orang Yahudi, deng 
bosong yang datang tenga di ini kota Yerusalem! 
Pasang talinga bae-bae ko dengar beta pung 
omong ni, te ada hal panting yang beta mau kasi 
tau sang bosong samua. 1? Bosong jang kira ini 
orang dong ada mabo. Sonde mungkin bagitu! 
Inga, te sonde ada orang yang minum mabo 
papagi hari. Apalai sakarang baru jam sambilan! 
16 Bosong dengar ini orang dong baRlomong pake 
bosong satu-satu pung bahasa. Yang batul bagini: 
itu waktu, Tuhan Allah su kasi tau memang ini hal 
pake Dia pung jubir Yoel bilang: 

17 “Tuhan Allah omong bilang, “Nanti kalo 
hari-hari su mau abis, 
Beta mau poľa kasi Beta pung Roh pi samua 
orang. 
Bosong pung ana nyong dong, deng bosong 
pung ana nona dong, 
nanti Beta pake jadi Beta pung jubir. 
Bosong pung ana muda dong, 
nanti dapa lia apa yang Beta mau kasi tunju 
sang dong. 
Deng bosong pung orang tua dong, 
nanti dapa mimpi apa yang Beta mau kasi lia 
sang dong. 
18 Pas di waktu hari-hari yang su mau abis tu, 
Beta kasi Beta pung Roh pi Beta pung tukang 
suru-suru dong. 
Beta kasi pi di laki-laki dong, 
deng Beta ju kasi pi di parampuan dong. 
Nanti dong omong apa yang Beta kasi tau 
sang dong. 
19 Nanti Tuhan pung Hari sampe. Itu Hari balêm 
datang, 
ma Beta bekin lebe dolo tanda-tanda heran 
di langit di atas. 
Tanda heran ke matahari jadi galap: 
deng bulan ju jadi mera sama ke dara. 
Beta ju mau bekin hal-hal luar biasa di bumi 
di bawa. 

Itu hal dong, tingka ke dara, api, deng 
asap kabuak-kabuak nae pi atas. 
Nanti sampe Tuhan pung hari-hari yang luar 
biasa tu, orang yang batarea minta tolong 
sang Tuhan Allah, 
dong tu yang dapa salamat. 
Itu tu, yang dolu Yoel su tulis. 
20 (2:19) 21 (2:19) 22 Naa! Sodara-sodara orang 
IsraPlel dong! Bosong pasang talinga ko dengar 
apa yang beta mau omong sakarang. Tuhan 
Allah su tunju ame sang Yesus, orang Nasaret 
tu. Botong su tau bilang, itu batul, tagal botong 
su lia sandiri Tuhan Allah pake Yesus ko bekin 
tanda-tanda heran deng hal-hal luar biasa. 
Bosong ju su tau ini hal, tagal Yesus su bekin itu 
tanda heran dong di bosong pung teng-tenga. 
23 Ma bosong bunu bekin mati sang Dia, andia 
bosong pi buju orang jahat ko dong paku sang 
Dia di kayu palang. Padahal Tuhan Allah su tau itu 
samua dari dolu-dolu, yang memang pas deng 
Dia pung rancana. K24 Memang bosong bekin 
bagitu sampe Dia su mati batul. Ma Tuhan Allah 
sonde mau ko Yesus mati tarus. Andia ko Tuhan 
buka kasi lapas sang Dia dari mati pung kuasa, 


n j 





j2:19 H Yoel 2:28-32 


k2:23 # Mateos 27:35: Markus 15:24: Lukas 23:33: Yohanis 
19:18 

deng kasi idop kambali sang Dia. Te mati pung 
kuasa sonde bisa ontong sang Dia na. | 
25 Dolu-dolu raja Daud su tulis memang soflal 
Yesus tu, bagini: 
‘Beta tau Tuhan salalu ada sama-sama deng 
beta. 
Andia ko sonde ada satu apa ju yang bisa kasi 
jato sang beta, 
tagal Tuhan Allah salalu ada di beta pung 
sabla. 
26 Andia ko beta pung dalam hati sanang: 
ju beta puji-puji tarus sang Dia, 
deng beta tanang-tanang tunggu sang 
Tuhan sa. 
27 Te Dia sonde kasi biar beta pung roh tenga 
tarus di orang mati dong pung tampa. 
Deng Tuhan sonde kasi biar Dia pung Orang 
Barisi pung mayat jadi busuk dalam kubur. 
28 Tuhan su kasi tunju sang beta jalan idop yang 
batul. 
Andia ko beta pung hati sanang mau mati, 
ko Tuhan ada sama-sama deng beta na. 


m 


Itu tu yang dolu raja Daud su tulis. 





12:24 4 Mateos 28:5-6; Markus 16:6; Lukas 24:5 
M2:28 H Lagu Puji dong 16:8-11 

29 Naa, sodara dong samua! Sakarang kasi isin 
sang beta dolo, ko beta omong tarang-tarang 
deng bosong soal kotong pung bali Daud. Dia 
omong bagitu, ma dia sonde tunju dia pung 
badan sandiri. Tagal dia su mati, deng su kubur 
sang dia. Dia pung kubur masi ada di kotong 
pung teng-tenga sampe ini hari. 30 Raja Daud tu, 
jadi Tuhan Allah pung jubir satu. Deng dia tau 
bilang, Tuhan su janji pake sumpa bilang, Daud 
pung turunan satu nanti pegang parenta, andia 
itu Orang yang Tuhan su tunju memang dari dolu. 
n31 |tu waktu, Daud lia jao pi muka. Deng dia 
kasi tau lebe dolo soDlal itu Orang yang Tuhan su 
tunju memang. Nanti itu Orang mati, ma Dia ju 
idop kambali. Ais Daud ju bilang itu Orang sonde 
tenga tarus di orang mati dong pung tampa, deng 
dia pung mayat sonde jadi busuk. 

32 Itu Orang yang Daud su bilang-bilang tu, 
andia Yesus! Tuhan Allah su kasi idop kambali 
sang Dia dari Dia pung mati. Ais ko botong samua 
ni su lia Dia pung idop kambali deng botong pung 
mata biji sandiri na! 33 Deng sakarang ni, Tuhan 
Allah su angka sang Yesus ko pegang pangkat 
yang paling tinggi. Ais Dia ada dudu di Tuhan 
pung sabla kanan di tampa yang Tuhan su sadia 
memang. Deng Dia pung Bapa su kasi sang Dia, 





12:30 4 Lagu Puji dong 132:11: 2 Samuel 7:12-13 

Bapa pung Roh yang Barisi tu, parsis ke Tuhan su 
janji memang dari dolu. Te Dia janji mau kasi Dia 
pung Roh Barisi tu, kasi sang kotong ju. Jadi, yang 
bosong ada dengar deng bosong ada lia sakarang 
ni, andia Tuhan ada kasi Dia pung Roh. 24Daud 
sandiri sonde nae pi sorga, ma dia tulis bilang, 

“Tuhan Allah ada omong deng beta pung Bos 

bilang, 
“Dudu di Beta pung sabla kanan di tampa 
yang Beta su sadia memang, 
35 sampe Beta bekin Lu pung musu dong 
taklalok sang Lu.” ° 

36 Andia ko samua orang IsraBlel musti tau 
batul-batul soPlal itu Yesus yang bosong su paku 
bekin mati di kayu palang. Dia tu, Kristus yang 
Tuhan Allah su pili memang dari dolu. Deng Dia 
yang hak parenta sang kotong ju!” 

37 Dengar bagitu, ju orang dong pung hati 
tatusuk memang. Ju dong tanya sang Petrus deng 
utusan laen dong bilang, “Bu dong! Ais botong 
musti bekin apa lai?” 

38 Ju Petrus manyao bilang, “Bosong satu-satu 
musti kasi tenga bosong pung dosa-dosa dong 
deng bosong pung sala-sala dong samua, ko iko 
kambali sang Tuhan. Ais itu, bosong musti minta 
ko dapa sarani, ko jadi tanda bilang, bosong su 





02:35 H Lagu Puji dong 110:1 

bale iko Yesus Kristus pung Jalan Idop. Itu ju jadi 
tanda bilang, Tuhan su hapus buang bosong pung 
sala-sala dong. Ais bosong ju dapa Tuhan Allah 
pung Roh yang Barisi. 

39 Te Tuhan Allah su janji memang itu hal kasi 
sang samua orang yang maso jadi Dia pung 
orang. Deng bagitu, Dia pung janji tu, kasi sang 
bosong deng bosong pung turunan. Dia ju janji 
kasi orang laen dong.” 

40 Petrus masi omong panjang lebar sang dong 
bagitu ko kasi tau sang dong bilang, “Sakarang 
banya orang su serong dari jalan idop yang batul. 
Andia ko bosong musti ati-ati, ko bosong jang iko 
orang jahat dong pung jalan. Ma bosong musti 
iko Tuhan Allah pung jalan lurus sa. Deng bagitu 
bosong dapa salamat ko idop tarus deng Dia.” 

41 Ais ju itu orang banya dong tarima Petrus 
pung omong kasi sang dong. Ju dong maso iko 
Yesus pung Jalan Idop, deng dong minta ko sarani 
sang dong. Itu hari ju ada tiga ribu orang yang 
maso bagabung deng Yesus pung orang dong. 

42 Dong suka bakumpul sama-sama deng orang 
laen yang iko Yesus. Deng dong bae-bae satu 
deng satu. Tiap-tiap hari dong rajin dengar Tuhan 
Yesus pung utusan dong pung ajaran. Dong 
suka sambayang sama-sama. Deng dong ju suka 
makan sama-sama. 


UTUSAN DONG PUNG CARITA 2-3 709 


Orang parcaya dong pung cara idop 


43 Itu waktu, Tuhan pung utusan dong bekin 
banya tanda heran, sampe samua orang dong 
taheran-heran deng taku. ^4 Itu orang dong yang 
iko Tuhan Yesus pung Jalan Idop tu, bakumpul 
deng idop satu hati, sampe apa sa yang dong 
pung, dong pake sama-sama. P45 Ais ada yang 
bajual dong pung barang-barang deng dong 
pung harta milik, ju dong babagi dia pung doi 
kasi pi orang parcaya dong, iko satu-satu pung 
parlú. 46 Tiap hari dong suka bakumpul di Tuhan 
Allah pung Ruma Sambayang Pusat. Dong makan 
bakliko-iko dari satu ruma pi satu ruma deng hati 
sanáng. Deng dong samua idop suka batolong 
satu deng satu, deng dong sonde kakeklek. 

47 Saban hari dong samua angka nae puji sang 
Tuhan Allah sonde putus-putus. Samua orang 
luar dong suka mau mati deng dong. Tiap hari 
Tuhan Allah kasi salamat orang, ais dong maso ko 
bagabung deng Tuhan Yesus pung orang dong. 
Ais dong tamba banya tarús. 


Petrus bekin bae satu orang lumpu 


3 1 Satu hari, jam tiga sore, Petrus deng Yohanis 
pi Tuhan pung Ruma Sambayang Pusat ko 





P2:44 H Utusan dong pung Carita 4:32-35 

mau sambayang deng orang laen dong. 2 Dong 
mau maso iko satu pintu garbang, nama “Pintu 
Indah’. Di situ dong dapa lia satu laki-laki yang dia 
pung kaki lumpu memang mulai dari dia pung 
mama barana sang dia. Tiap hari orang dong 
dongko bawa sang dia pi itu tampa, ko dia bisa 
minta-minta dari sapa sa yang mau maso pi itu 
Ruma Sambayang Pusat. ? Waktu dia dapa lia 
Petrus deng Yohanis ada mau maso pi dalam, ju 
dia sorong tangan ko minta bilang, “Papa dong! 
Kasian sang beta doo. Kasi beta apa, ko?” 

4 Dong dua lia bae-bae sang dia, ais Petrus 
bilang, “Bu! Lia sini dolo!” 

> Ju itu orang angka muka ko lia sang dong dua, 
deng dia ada pikir-pikir kata, “We! Dong dua ni, 
pasti mau kasi apa-apa sang beta ni.” 

6 Ma Petrus bilang, “Bu! Beta sonde ada doi 
satu sen ju. Ma beta mau kasi sang bu apa yang 
beta ada sakarang. Bu dengar bae-bae, é! Deng 
kuasa dari Yesus Kristus, itu orang Nasaret tu, 
beta suru bu bangun badiri ko jalan su!” 

7 Ais Petrus pegang itu orang lumpu pung 
tangan kanan, ko tolong hela kasi badiri sang dia. 
Itu waktu ju dia pung kaki dong bae memang. 

8 Takuju sa, dia malompa badiri, ais mulai bajalan 
pi-datang, ko coba dia pung kaki. Ais itu, dia iko 
maso pi dalam Ruma Sambayang sama-sama 
deng dong dua. Dia jalan malompa-malompa 

deng puji-puji sang Tuhan Allah. ? Ais samua 
orang dapa lia sang dia bajalan deng puji-puji 
sang Tuhan Allah. 

10 Waktu dong kanal sang dia, ju dong tanganga, 
ko bilang, “Dia ni, andia itu orang lumpu tukang 
minta-minta yang suka dudu di Pintu Indah tu, 
wuang? Karmana ko bisa bagitu, é?” 


Petrus angka omong di Ruma Sambayang Pusat 


11 Ais, itu orang iko deka-deka sang Petrus deng 
Yohanis. Dong tiga sampe di satu ruma loos yang 
dia pung nama ‘Ruma Loos Raja Soleman’. Ju 
samua orang datang makarubu sang dong deng 
taheran-heran. 12 Waktu Petrus lia itu orang 
dong, ju dia angka omong bilang, “We, orang 
Israklel dong! Akurang ko sodara dong heran lia 
ini hal? Akurang ko bosong maen lia-lia tarus 
sang botong? Bosong kira kata, ini orang bisa 
jalan tagal botong ada pake ilmu, ko, tagal botong 
rajin iko sang Tuhan Allah? Ko, karmana? 13 Beta 
mau kasi tau bagini: kotong pung nene-moyang 
dong, andia bali Abraham, bali Isak, deng bali 
Yakob, semba sang Tuhan Allah. Itu Tuhan tu, 
yang su angka nae tinggi-tinggi Dia pung Orang 
yang Dia su pili tu, andia Yesus. Yesus tu, andia 
Orang yang tempo hari bosong su angka buang 
deng sarakan sang Dia pi di gubernor Pilatus. Te 
gubernor mau kasi lapas sang Dia, ma bosong 

malawan dia pung mau, ko biar jang lapas sang 
Yesus. 914 Ma Yesus tu, satu Orang yang sonde 
ada pung sala. Dia pung hati bae. Gubernor mau 
kasi lapas itu Orang yang sonde ada pung sala tu, 
ma bosong samua malawan sang dia. Ais yang 
lebe jahat lai, bosong tusu-tusu ko suru dia kasi 
lapas satu orang jahat, yang tukang bunu orang, 
ko kasi pulang sang bosong. "15 Ais bosong yang 
bunu bekin mati sang Yesus. Padahal Dia yang 
jadi akar dari samua yang idop. Memang Dia su 
mati, ma Tuhan Allah su kasi idop kambali sang 
Dia dari Dia pung mati. Deng Dia ni yang botong 
su lia sandiri deng botong pung mata biji. 

16 Naa, bosong su kanál ini orang lumpu ni. 
Sakarang dia su kuat, ma bukan botong yang 
bekin bae sang dia. Botong sonde ada pung 
kuasa apa-apa. Itu kuasa datang dari Yesus sa. Ini 
orang su jadi kuat kambali, tagal dia parcaya sang 
Tuhan Yesus. Te Yesus tu, yang su bekin bae sang 
dia di bosong pung muka. 

17 Sodara dong samua! Sakarang beta tau 
bilang, bosong, deng bosong pung bos-bos dong, 
su bekin jahat sang Yesus, ma bosong sonde tau 
dia pung akibat dong. 18 Ma Tuhan Allah su kasi 

tau memang dari dolu-kala pake Dia pung jubir 
dong bilang, Kristus, andia itu Orang yang Dia 

su pili tu, musti pikol sangsara. Deng sakarang 
itu hal su jadi. 19 Tagal itu, bosong musti bale 
kasi tenga bosong pung sala-sala dong, deng 
kambali pi Tuhan Allah, ko biar Dia hapus buang 
deng sonde inga lai sang bosong pung sala-sala 
dong. 20 Tuhan Allah nanti kasi kuat bosong pung 
hati. Deng Tuhan Allah ju mau kirim kambali kasi 
sang bosong, itu Kristus yang Dia su pili. Deng 
itu Kristus tu, andia Yesus yang Dia su parna 
kirim datang kasi sang bosong. 2! Dari dolu-kala, 
Tuhan su omong pake Dia pung jubir dong bilang, 
“Tuhan Allah nanti bekin lurus samua hal sampe 
samua jadi baru. Ais Yesus musti tunggu di Dia 
pung Tampa yang Barisi sampe Dia pung waktu 
datang, ko Dia bekin baru samua hal. 

22 Dolu-dolu, bali Musa ju parná omong kasi 

orang IsraRlel bilang, 

'Bosong pung Tuhan Allah yang hak parenta 
sang bosong, nanti utus satu Orang dari 
bosong ko jadi Dia pung jubir, sama ke Dia 
pake sang beta jadi Dia pung jubir. Jadi 
bosong musti pasang talinga ko dengar 
samua-samua yang Dia mau kasi tau sang 
bosong. 523 Ma orang yang sonde mau 








“3:22 H Carita Ulang soBlal Jalan Idop 18:15, 18 

dengar bae-bae itu Orang pung omong tu, 
nanti tapisa buang dari Tuhan pung orang 
dong. Ais sonde ada pung hak lai deng 
dong. t 
24 Bukan cuma bali Musa sa yang omong 
bagitu. Te Tuhan ju pake orang-orang laen dong, 
ko jadi Dia pung jubir, deng dong ada kasi tau 
bagitu ju. Sama ke itu waktu Tuhan su pake sang 
bakli Samuel, ko kasi tau hal-hal yang kotong 
sakarang ada lia deng kotong pung mata biji 
sandiri. 25 Tuhan Allah ju janji kasi sang kotong 
pung bali Abraham bilang, 
“Dari lu pung turunan, nanti Beta kasi berkat 
sang samua suku-bangsa di ini dunya: “ 
Naa! Itu janji-janji yang Tuhan kasi jubir 
dolu-dolu dong tu, sakarang su jadi di bosong, 
andia beta pung sodara-sodara bangsa Isra'flel 
dong. 25 Tuhan Allah utus Dia pung Ana yang Dia 
su pili tu, ko kasi tunju jalan ko biar bosong kasi 
tenga bosong pung sala-sala dong. Deng bagitu, 
Dia kasi tunju Dia pung hati bae sang bosong. 
Tuhan kirim itu Ana lebe dolo kasi sang bosong, 
baru Dia kirim kasi sang suku-bangsa laen dong. 
Itu jadi berkat kasi kotong samua.” 





t3.23 4 Carita Ulang soal Jalan Idop 18:19 
U3:25 H Carita Mula-mula 22:18 

Agama Yahudi pung bos-bos pange 
Petrus deng Yohanis datang mangada 


1 itu waktu, Petrus deng Yohanis masi 

baklomong deng itu orang dong, te orang 
besar barapa orang dong datang. Dong saparu 
kapala agama Yahudi, saparu orang dari 
partei agama Saduki, deng kapala jaga Ruma 
Sambayang Pusat. Dong datang ko mau bakanjar 
sang Petrus deng Yohanis. 2 Itu orang besar dong 
mara tagal dong dua suka kasi tau orang dong 
samua bilang, “Yesus su idop kambali dari Dia 
pung mati! Deng bagitu, Dia buka jalan kasi 
orang mati dong, ko dong ju bisa idop kambali.” 
v3 Ais ju dong parenta dong pung orang ko pi 
tangkap sang dong dua. Ma tagal matahari su 
mau tanggalam, ju dong tola kasi maso sang 
dong dua pi dalam bui. Ko dia pung beso, baru 
dong mau urus itu parkara. “Ma dari orang yang 
suka dengar itu utusan dong, banya orang su 
mangaku bilang, apa yang dong ajar tu, memang 
batul. Andia ko dong pung orang batamba banya 
sampe kira-kira lima ribu orang. 

5 Dia pung beso ju, orang Yahudi pung 

orang-orang besar dong bakumpul di kota 





V4:2 * Orang dari partei agama Saduki dong sonde tarima 
itu ajaran yang bilang, orang mati nanti bisa idop kambali. 

Yerusalem. Andia, kapala-kapala, tua-tua adat, 
deng guru agama Yahudi dong. £ Deng kapala 
agama Yahudi pung bos bésar ju ada di situ. Dia 
pung nama Hanas. Orang besar-besar laen dong, 
andia Kayafas, Yohanis, Aleksander, deng bos 
besar pung kelu laen dong ju ada di situ. ' Waktu 
samua su maso, ju dong parenta orang ko pi ame 
bawa Petrus deng Yohanis, datang ko mangada 
di itu bos-bos dong. Waktu dong su maso, tarus 
dong tanya bilang, “Karmana ko bosong bisa 
bekin bae itu orang lumpu? Bosong pake sapa 
pung kuasa? Sapa yang kasi isin ko bosong barani 
bekin bagitu?” 
8 Ais Tuhan Allah pung Roh bekin barani sang 
Petrus, ko dia manyao bilang, 
“Bapa-bapa dong, andia yang jadi orang besar, 
deng tua-tua adat bangsa Israflel dong! 
Jang mara kalo botong ada bingung sadiki. 
9 Tingka ke bapa dong ada mau bekin 
parkara deng botong, tagal botong su 
tolong bekin bae satu orang lumpu. Ais 
bapa dong mau cari tau botong pake sapa 
pung kuasa? 10 Jadi beta mau manyao 
bagini: bapa dong tantu masi inga itu 
orang Nasaret yang Dia pung nama, Yesus. 
Dia tu, andia Kristus, yang Tuhan su tunju 
memang dari dolu. Ma bosong su paku 
bekin mati sang Dia di kayu palang. Ma 


UTUSAN DONG PUNG CARITA 4 717 


Tuhan Allah su kasi idop Dia kambali dari 
Dia pung mati. Beta mau ko bapa dong 
deng samua bangsa Israel tau sa, te 
botong bekin bae itu orang lumpu, pake 
itu Yesus pung kuasa. 1! Ini Yesus ni, yang 
dong su tulis memang di Tuhan Allah pung 
Tulisan Barisi bilang, 

'Ada satu batu yang tukang dong su angka 
buang: 

ma sakarang itu batu su jadi batu alas. W 
12 Di anteru dunya, Tuhan sonde buka jalan 

laen lai ko kasi salamat sang kotong dari 
kotong pung sala-sala dong. Cuma ada 
satu jalan sa, andia Yesus. Kalo bukan Dia, 
na, sonde ada satu orang laen lai yang bisa 
kasi salamat sang kotong.” 

13 Orang yang ada dudu di situ dong tau bilang, 
Petrus deng Yohanis tu, cuma orang kici sa, sama 
ke orang yang sonde tau baca-tulis. Ma dong 
taheran-heran deng dong dua pung barani, tagal 
dong omong sonde pake pele-pele. Tamba lai 
dong tau bilang, itu dua orang tu, satu kaki deng 
Yesus. 14 Andia ko dong pung mulu su takancing 
sampe dong sonde bisa omong banya lai, apalai 
itu orang yang su bae dari dia pung lumpu tu, 
ada badiri bae-bae di situ ju, pas di dong pung 

muka idong. 1° Ais ju dong suru Yesus pung 
utusan dua orang tu bilang, “Bosong kaluar 
tahan dolo.” Ju dong baFlomong ko mau cari akal. 
16 Dong baBlomong bilang, “Sodara dong samua! 
Kotong musti bekin apa deng ini dua orang ni? Te 
samua orang di Yerusalem su tau bilang, dong 
dua yang bekin ini tanda heran ni. Kotong mau 
manyangkal apa lai, ko dia pung bukti su ada tu? 
17 Lebe bae kotong cari jalan ko biar ini hal sonde 
sampe tasiar pi mana-mana lai. Ada lebe bae kalo 
kotong bekin taku sang dong dua, ko dong jang 
ajar lai soPlal Yesus pung Jalan Idop. Kalo sampe 
dong sonde mau dengar, na, dong tau sandiri sa!” 

18 Ais ju dong pange maso itu dua orang 
kambali, ko kasi tau bilang, “Awas, él Bosong 
sonde bole ajar orang soflal Yesus lai!” 

19 Ma Petrus deng Yohanis manyao bilang, 
“Coba bapa dong pikir sandiri sa. Mana yang lebe 
bae? Iko bapa dong pung parenta, ko, iko Tuhan 
Allah pung parenta? 20Te botong sandiri su lia 
deng mata biji, deng botong su dengar deng 
botong pung talinga sandiri banya hal. Karmana 
ko botong musti tutu mulu sampe botong sonde 
bisa kasi tau orang lai!” 

21 Ais, itu orang dong yang dudu urus itu 
parkara, larang ulang sang dong lai. Ju dong kasi 
lapas sang itu dua orang, tagal dong sonde tau 
mau hukum karmana lai. Deng dong ju taku, 

jang-jangan orang banya di luar dong bangun 
mangamok. Te dong su puji-puji Tuhan, tagal 
itu orang lumpu tu su jadi bae. 22 (Itu orang su 
lumpu lebe dari ampa pulu taon, baru dia bisa 
dapa jalan.) 


Yesus pung orang dong sambayang 
minta ko dong jang taku 


23 Waktu dong kasi lapas sang Petrus deng 
Yohanis, ju dong dua kambali pi dong pung 
taman dong. Ais ju dong carita samua yang itu 
kapala agama Yahudi pung bos-bos deng tua-tua 
adat dong su larang sang dong. ** Dengar bagitu, 
ju dong pung taman samua tu, bakumpul deng 
satu hati ko sambayang bilang, “Tuhan Allah yang 
Paling Kuasa. Bapa yang bekin ame langit deng 
bumi, deng dia pung isi samua. “22 Dolu Tuhan 
pung Roh yang Barisi su pake bali Daud jadi 
Tuhan pung jubir. Dia kasi tau memang bilang, 
nanti orang lawan sang Yesus. Te dia tulis bilang: 

“Orang dari suku-bangsa laen dong su mara 

tagal kabar burung; 
Dong su sambarang sa, ko bekin parkara 
yang sonde ada pung ujung-pohon. 

26 Raja-raja di ini dunya dong bakumpul ko mau 
parang lawan sang Tuhan; 
deng kapala-kapala dong baklakor ko pi 
lawan sang Tuhan Allah deng Kristus, 
andia Orang yang Tuhan su tunju 
memang dari dolu.’ Y 

27 Naa, apa yang bafii Daud su tulis tu, sakarang 
su jadi. Deng dia pung arti sakarang su jalas ju. 
Memang di ini kota, raja Herodes deng gubernor 
Pontius Pilatus su bakumpul deng botong pung 
orang tua-tua dong dari IsraPlel, deng bangsa 
laen dong pung kapala-kapala. Ais dong samua 
basakongkol ko malawan Yesus, itu Orang yang 
Tuhan su pili memang. 728 Ma sakarang kotong su 
tau itu samua kana pas deng Tuhan pung mau, 
iko apa yang Tuhan su putus memang dari dolu. 
29 Sakarang Tuhan coba lia, te dong ada garatak 
bekin taku sang botong. Jadi botong minta ko 
Tuhan bekin botong barani. Ko botong jalan pi 
kasi tau orang di mana-mana, Tuhan pung Carita 
Bae soflal Yesus. Deng botong sonde usa taku 
apa-apa. 30 Botong ju minta ko Tuhan kasi kuasa 
sang botong, ko botong bisa bekin bae orang 
saki dong. Botong ju minta kuasa ko bekin tanda 

heran macam-macam ko orang dong tau bilang, 

itu kuasa tu, datang dari Orang Barisi yang Tuhan 
suru, andia Yesus. Tuhan, bagini sa, botong pung 
sambayang.” 

31 Bagitu dong ada sambayang, te itu ruma yang 
dong ada bakumpul tu, tagoyang. Ju dong samua 
takana Tuhan pung Roh yang Barisi. Ais ju dong 
kaluar ko kasi tau Tuhan Allah pung Kabar Bae 
deng sonde pele-pele. 


Orang parcaya dong idop pikol barat 
sama-sama, deng sanding sama-sama 


32 Ais ju samua orang yang parcaya sang Yesus, 
dong satu hati, deng dong idop basayang satu 
deng satu. Sonde ada yang sakikir, ais dong suka 
bakasi apa-apa pi di yang laen. Satu-satu orang 
yang ada pung barang sandiri, dia ator ko dong 
pake sama-sama. 383 Ais Tuhan kasi kuasa di Dia 
pung utusan dong, ko kasi tau orang bilang, 
Tuhan Yesus su idop kambali dari Dia pung mati. 
Ko dong su lia deng mata kapala sandiri na. Ais 
Tuhan kasi berkat balimpa-limpa sang dong. 

34 Dari dong tu, ada orang yang jual dia pung tana 
ju, ko, dia pung ruma sandiri. Dia pung doi, dia 
kasi pi Tuhan pung utusan dong. Ju dong pake ko 





34:32 H Utusan dong pung Carita 2:44-45 


UTUSAN DONG PUNG CARITA 4-5 722 


urus kasi orang banya dong pung parlú. Andia ko 
dong sonde ada yang kurang satu apa ju. 

35 (4:34) 36 Conto ke Yusuf. Dia ni, Lewi pung 
turunan, dari pulo Siprus. (Tuhan pung utusan 
dong pange dia deng nama kici bilang, ‘Barnabas’, 
te itu nama pung arti, “orang yang suka kasi 
samangat orang laen’.) Dia pi jual dia pung tana 
sapotong, ais bawa dia pung doi, ko pi kasi di 
Tuhan pung utusan dong. 37 (4:36) 


Ananias deng Safira mati, tagal dong 
mau coba Tuhan pung Roh 


1 Ma itu waktu ju ada satu laki-laki, nama 

Ananias. Dia pung maitua, nama Safira. Dong 
dua ni, ada jual dong pung tana sapotong ju. 
2 Ma dong dua ada basakongkol ko sambunyi doi 
saparu dari itu tana pung harga. Jual itu tana 
abis, ju Ananias pi kasi tau sang Tuhan pung 
utusan dong bilang, “Botong baru jual botong 
pung tana sapotong. Sakarang botong mau kasi 
dia pung doi samua sang Tuhan Allah.” 

3 Ma Petrus togor sang dia bilang, “Weh! 
Ananias! Lu pung talalu lai! Karmana ko lu sampe 
hati, sambunyi doi dari lu pung tana yang lu 
su jual tu? Lu pung hati su talalu jahat, tagal lu 
iko setan dong pung bos pung mau. Lu barani 
putar-balek deng Tuhan Allah pung Roh yang 
Barisi! 4Bagini! Lu mau jual itu tana, ko sonde 

mau jual, tarsara lu sa. Kalo lu su jual, lu mau kasi 
dia pung doi anteru, ko sonde, itu ju tarsara lu. 
Ma karmana ko lu sampe bisa bekin bagitu? Lu 
coba-coba bekin bodo sang botong manusia ni, 
ma sonde ada orang yang bisa bekin bodo sang 
Tuhan!” 

> Dengar Petrus omong bagitu ju, takuju sa 
Ananias jato tabanting di tana, tarus dia mati 
memang. Ais samua orang yang dengar itu kabar 
jadi taku mau mati. ê Ais ju ana-ana muda dong 
barapa orang maso, ju dong bungkus Ananias 
pung mayat ko bawa pi kubur sang dia. 

7 Abis kira-kira tiga jam lai, ju Ananias pung 
maitua maso datang. Ma dia sonde tau hal. 8Ju 
Petrus tanya sang dia bilang, “Karmana, mama? 
Mama dong su jual itu tana deng dia pung harga 
bagini, ko?” 

Ju dia manyao bale bilang, “Batul, Papa. Dia 
pung harga, andia bagitu su.” 

9 Ais Petrus togor bilang, “Karmana ko lu deng 
lu pung paitua basakongkol ko mau coba Tuhan 
pung Roh? Lu lia sa! Itu orang dong yang baru 
bawa lu pung laki ko pi kubur tu, su kambali. 
Sonde lama lai, te dong ju dorok bawa lu pung 
mayat ko pi kubur di lu pung laki pung rebis.” 

10 Dengar Petrus pung omong tu, ju takuju sa, 
itu parampuan jato, ju mati memang di tampa. 
Waktu itu ana-ana muda dong maso kambali, 

dong dapa lia te itu parampuan ju su mati. Ais 
dong dorok bawa dia pung mayat ko pi kubur di 
dia pung laki pung rebis. 

11 Ais orang yang parcaya sang Yesus dong, jadi 
taku. Deng samua orang laen yang dapa dengar 
soPlal Ananias deng Safira pung mati tu, ju iko 
taku. 


Petrus dong bekin bae banya orang 


12 itu waktu, Yesus pung utusan dong ada bekin 
talalu banya tanda heran, ju orang dong dapa lia. 
Itu utusan dong suka maso pi Tuhan pung Ruma 
Sambayang Pusat. Dong bakumpul deng satu 
hati di Ruma Loos Raja Soleman. 13 Itu waktu ju, 
banya orang puji-puji sang Tuhan Yesus pung 
orang dong. Ma kalo ada orang yang balom 
parcaya sang Yesus, dia sonde barani maso pi 
bakumpul deng dong di situ. 

14 Ma orang yang parcaya sang Yesus, tamba 
lama tamba banya. Ada laki-laki deng ada 
parampuan ju. 13 Itu waktu su jadi bagitu macam, 
sampe orang dong bawa datang orang saki dong, 
ko taro di atas tikar di pinggir jalan. Tagal dong 
pikir kata, “Kalo Petrus deng Yohanis jalan lewat 
sini, biar kana dong dua pung bayangan sa ju, ini 
orang saki dong bisa jadi bae.” 1° Ais orang dong 
datang sonde tau abis, dari kampong-kampong 
di kota Yerusalem pung pinggir. Dong dorok bawa 

dong pung orang-orang saki dong, ais ju Tuhan 
pung utusan dong bekin bae sang dong samua. 
Dong ju antar bawa dong pung orang yang takana 
setan dong, ais Tuhan pung utusan dong usir kasi 
kaluar itu setan dong samua. 


Tuhan Yesus pung utusan dong dapa susa 


17 Tagal Tuhan Yesus pung utusan dong pung 
karja, andia ko kapala agama Yahudi pung bos 
besar deng dia pung konco-konco dari partei 
Saduki, dong pung hati kakodok. 18 Andia ko dong 
pi tangkap ame Yesus pung utusan dong, ko tola 
kasi maso sang dong pi dalam bui. 9 

19 Ma itu malam ju, Tuhan pung ana bua dari 
sorga satu datang di itu bui, ko buka dia pung 
pintu. Ais dia antar sang dong bawa pi luar. Ju dia 
pasan bilang, 20 “Sakarang bosong pi memang di 
Tuhan pung Ruma Sambayang Pusat. Pi kasi tau 
samua-samua sang orang di sana dong, ko dong 
iko Tuhan pung Jalan yang Bawa Idop Baru ni.” 

21 Dia pung beso papagi, dong bekin iko itu 
Tuhan pung ana bua dari sorga pung pasan tu. 
Ais dong maso pi Ruma Sambayang Pusat pung 
kintal, ju dong ajar orang di situ. 





b5.18 * Itu kata di bahasa Yunani, dia pung arti bisa, “kasi 
maso di bui umum.” Ko, dia pung arti ju bisa, “kasi maso di 
bui ko bekin malu sang dong di orang banya pung muka.” 

Sonde lama lai, ju itu bos bésar deng dia 
pung taman dong datang sama-sama deng 
orang-orang bésar deng tua-tua adat dari anteru 
Israklel. Dong bakumpul ko mau pareksa parkara 
agama soklal Tuhan Yesus pung utusan dong. Ais 
dong suru orang jaga ko pi ame Petrus dong dari 
bui, ko dong mau urus itu parkara. 

22 Ma waktu itu orang jaga dong sampe di bui, 
Petrus dong su sonde ada lai. Ais orang jaga 
dong pi kasi tau sang orang-orang besar di itu 
tampa urus parkara agama. 22 Dong lapor bilang, 
“Bapa dong jang mara. Waktu botong sampe di 
bui, botong dapa lia dia pung pintu samua ada 
takonci mati. Deng orang jaga dong samua ada 
badiri di situ. Ma waktu botong suru dong buka 
itu pintu ko botong maso, na, botong sonde dapa 
lia apa-apa, ma.” 

24 Dengar bagitu, ju kapala agama Yahudi dong 
pung bos-bos, deng kapala jaga Tuhan pung 
Ruma Sambayang Pusat, dong samua babingung 
bodo, tagal dong su ilang akal. 

25 Ais itu, ada satu orang datang kasi tau 
bilang, “Bapa dong, dengar dolo! Itu orang dong 
yang bosong tahan di bui tu, ada di luar sini! 
Sakarang ni dong ada badiri ko ajar orang di 
Ruma Sambayang Pusat ni!” 

26 Dengar bagitu, ju itu kapala jaga Ruma 
Sambayang pange ame dia pung ana bua dong, 

ko pi tangkap ulang sang Petrus deng dia pung 
taman dong. Ma dia pung ana bua dong taku, 
tagal orang banya dong ada dengar Petrus 
baklomong. Dong pikir bilang, “Jang sampe 
orang banya dong mangamok, ais dong lempar 
sang kotong deng batu.” Andia ko, waktu dong 
tangkap ulang Petrus dong, dong sonde barani 
ame deng paksa. 

27 Ais dong bawa Petrus dong pi tampa urus 
parkara. Ju bos besar mulai batanya sang dong, 
28 bilang, “Botong su larang bosong ko jang ajar 
orang banya soPlal itu Orang yang mau bawa jalan 
idop yang baru tu, wuang! Bosong ni, kapala 
batu! Ais bosong sonde toe deng botong pung 
parenta lai, te bosong bekin iko bosong pung 
mau sa! Bosong pi ajar kuliling sini-sana di kota 
Yerusalem ni. Sama ke bosong ada lempar sala di 
botong bilang, botong ni yang suru orang ko pi 
bekin mati sang Yesus.” € 

29 Ais Petrus badiri ko jadi utusan dong samua 
pung jubir. Ju dia manyao bilang, 

“Bapa dong! Kalo ada manusia pung parenta 
yang malawan sang Tuhan Allah pung 
mau, botong sonde bisa iko. Ma botong 
musti iko Tuhan Allah pung parenta sa! 
30 Naa, Orang yang buka botong pung 





C5:28 4 Mateos 27:25 

jalan idop baru tu, andia Yesus. Dia tu, 
Orang yang bosong su paku bekin mati 
di kayu palang. Dari dolu, kotong pung 
bakli-bakli dong suka sambayang sang 

Tuhan Allah. Itu Tuhan tu, yang su kasi 
idop kambali Yesus dari Dia pung mati! 

31 Sakarang Tuhan Allah su angka Yesus, ko 
jadi Dia pung tangan kanan. Ais Yesus su 
pegang kuasa sama ke raja besar. Dia su 
buka jalan ko orang dapa talapas dari dong 
pung sala-sala dong. Dia mau kasi jalan 
sang kotong orang IsraBlel ni, ko kotong 
barenti dari kotong pung sala dong samua, 
ais bale ko iko kambali Tuhan pung jalan 
lurus. Deng bagitu, Tuhan Allah pung hati 
bisa jadi dingin sampe Dia su sonde lia 
kotong bangsa IsraFlel pung sala lai. 32 Te 
kotong ni, su lia deng mata biji sandiri 
bilang, Yesus memang su mati, ma Dia 
idop kambali. Sakarang Tuhan pung Roh 
yang Barisi ju kasi tau ini hal di orang yang 
iko Yesus pung Jalan Idop.” 

33 Dengar abis Petrus pung omong bagitu, 

ju samua orang yang dudu di tampa pareksa 
parkara tu, mulai maruak sampe dong mau bunu 
bekin mati sang Tuhan pung utusan dong. 34 Ma 
di situ ju ada satu orang yang iko dudu pareksa 
itu parkara. Dia pung nama Gamaliel. Banya 

orang taro hormat sang dia, te dia ni, partei 
agama Farisi pung guru yang pintar satu. Ais 
waktu Petrus su omong abis, ko dong mau bunu 
sang dia, ju Gamaliel badiri ko suru orang dong 
bawa kaluar tahan sang Petrus dong. 3? Waktu 
dong su kaluar, ju dia angka omong deng itu 
bos-bos di situ bilang, 

“Sodara dong samua! Kotong musti ati-ati, O! 
Jang sampe kotong kaburu-kaburu bekin 
jahat sang ini orang dong. Kotong musti 
pikir panjang dolo. 3€ Te bosong masi inga 
satu orang, yang dia pung nama Teudas. 
Dia su lama mati, ma waktu dia masi 
idop, dia angka diri sandiri bilang, dia tu, 
orang besar, sampe kira-kira ada ampa 
ratus orang iko sang dia. Ma waktu orang 
bunu bekin mati sang dia, dia pung ana 
bua dong lari tasiram, sampe sakarang 
itu orang yang iko sang dia tu, sonde ada 
dong pung batang idong lai. Dong su lari 
ilang pi parsetan! 

37 Ais bosong musti inga satu carita lai. Itu 
waktu pas pamarenta ada bekin sensus 
itong orang di anteru negri. Ada satu 
orang, nama Yudas, dari propinsi Galilea. 
Orang banya ju iko sang dia. Ma dia ju 
kana bunu. Ais orang-orang yang iko sang 

dia ju lari tapontas kiri-kanan sampe su 
sonde dapa lia sang dong lai. 

38 Jadi sakarang, sodara-sodara, beta pung pikir 

bagini sa: sonde usa bekin mati sang dong. 
Kasi tenga pi sa. Te dong pung ajaran, 
deng dong pung garak tu, kalo dia dari 
manusia, tantu sonde akan batahan lama 
lai, pasti dia su ilang buang. 22 Ma kalo ini 
ajaran memang datang dari Tuhan Allah, 
nanti bosong sonde bisa kasi jato sang 
dong. Tagal itu, bosong ati-ati dolo. Te jang 
sampe bosong sandiri ada malawan sang 
Tuhan Allah.” 

Dengar bagitu, ju dong samua ia bae sa, iko 
sang Gamaliel pung nasiat. “Ais itu, dong pange 
bawa maso itu utusan dong, ju dong suru orang 
dong ko firuk sang dong. Firuk abis, ju dong 
larang sonde bole subu-subu Yesus pung nama 
lai. Tarus dong lapas buang itu utusan dong. 

41 Ais, itu utusan dong jalan kaluar kasi tenga itu 
tampa urus parkara. Dong pikir biar dong pung 
nama su rusak tagal dong su iko sang Yesus, ma 
dong ju rasa sanang, tagal Tuhan Allah su anggap 
sang dong pantas dapa susa bagitu. Andia ko 
dong pung hati sanang mau mati. 2 Ju tiap hari, 
dong pi ajar orang bilang, “Itu Orang yang Tuhan 
Allah su tunju memang dari dolu tu, andia Yesus.” 
Ju dong kasi tau itu hal tarus-tarus di orang pung 

ruma-ruma dong, deng di Ruma Sambayang 
Pusat ju. 


Dong pili tuju orang ko urus sang orang kici dong 


1 Itu waktu, Tuhan Yesus pung orang dong su 

batamba banya. Ma dong ada dua kalompok 
bahasa. Dong saparu, andia orang Yahudi yang 
omong pake bahasa Aram. Deng saparu lai, andia 
orang Yahudi yang omong pake bahasa Yunani. 
Lama-lama timbul parkara di ini dua kalompok. 
Kalompok yang pake bahasa Yunani dong sonde 
bagitu sanang deng kalompok yang pake bahasa 
Aram. Dong bilang, “Ini ni, sonde batul! Kalo 
bosong ada bagi makan hari-hari, na, bosong 
jang barat sabla! Te botong pung mama janda 
dong sonde dapa dong pung bagian.” 

2 Tagal itu, ju Tuhan pung utusan dua blas orang 
tu, pange bakumpul Tuhan Yesus pung orang 
dong samua. Ju dong omong bilang, “Sodara 
dong samua! Kalo botong barenti ko urus bosong 
pung makan-minum sa, itu ju bisa, ma itu sonde 
pantas! Tagal botong ni, musti ajar Tuhan pung 
Kata-kata tarus-tarus. 3 Jadi botong pung pikir 
bagini: lebe bae, bosong pili tuju orang dari 
bosong. Cari orang yang dia pung nama bae, dia 
tau bawa diri, dia mangarti banya hal, deng Tuhan 
pung Roh ada ator dia pung idop. Kalo bosong su 
pili ame orang model bagitu, na, nanti botong 

angka sang dong ko urus itu soPlal makan-minum. 
4 Deng bagitu, botong bisa sambayang lebe 
banya deng ajar Tuhan pung Kata-kata.” 

3 Ais ju dong ia bae deng Petrus dong pung 
omong tu. Ju dong pili ame tuju orang. Andia: 

satu orang, nama Stefanus. Dia tu parcaya 
batul-batul sang Tuhan Yesus, deng Tuhan 
pung Roh yang Barisi ada pake sang dia. 
Deng dia pung taman laen dong, andia: 

Filipus, 

Prokorus, 

Nikanor, 

Timon, 

Parmenas, 

deng Nikolas, dari kota Antiokia. Dia bukan 
orang Yahudi, ma dia su maso agama 
Yahudi. 

6 Tarus dong antar bawa itu tuju orang yang 
dong su pili tu, pi Tuhan pung utusan dong. Ju 
itu utusan dong taro tangan, deng sambayang 
ko angka sang dong jadi orang yang urus 
makan-minum ko orang kici dong samua dapa 
bagian sama rata. 

7 Jadi Tuhan pung Kata-kata dong tasiar pi 
mana-mana. Deng orang yang iko Yesus pung 
Jalan Idop tu, batamba tarus-tarus di Yerusalem. 
Tarus, ada banya kapala agama Yahudi ju yang 
pinda maso di Yesus pung orang dong. 

Dong tangkap ame sang Stefanus 


8 Itu waktu Tuhan Allah kasi tunju Dia pung hati 
bae bam-banya sang Stefanus. Dia ju kasi kuasa 
ko Stefanus bisa bekin tanda-tanda heran deng 
hal luar biasa ko orang banya dong dapa lia deng 
dong pung mata biji sandiri. ? Di situ, ada barapa 
orang Yahudi yang datang dari tampa-tampa 
yang jao. Andia kota Kirene, kota Aleksandria, 
propinsi Kilikia, deng propinsi Asia. Dolu dong 
jadi orang laen pung budak, ma lama-lama ju 
dong pung tuan su kasi bebas sang dong. Ais, ini 
orang dong ada bakumpul di Yerusalem. Dong 
biasa maso pi satu ruma sambayang yang ada 
pung nama, “Bebas dari Budak'. Ais satu kali, 
dong su dengar Stefanus pung omong, ma dong 
sonde suka, ju dong mulai bakanjar deng dia. 

10 Ma Stefanus tu, orang yang pintar batul, tagal 
dia omong pake kuasa dari Tuhan pung Roh yang 
Barisi. Andia ko dong sonde bisa ontong ame 
sang dia. 11 Tagal itu, dong cari akal jahat. Ju 
dong pi sogok ame barapa orang ko biar dong pi 
omong putar-balek bilang, “Botong ada dengar 
ini orang omong tar bae-bae sang Musa deng 
Tuhan Allah! Dia memang hojat bagitu!” 

12 Dong tusu-tusu orang dong, sampe orang 
Yahudi pung tua-tua adat dong, deng guru agama 
dong, ju dapa dengar. Dengar bagitu, ju dong 

mara. Ais dong pi tangkap ame sang Stefanus, ju 
dong hela bawa sang dia pi mangada di tampa 
urus parkara agama. 13 Dong pung saksi palsu 
dong omong karang-karang soDlal Stefanus 
bilang, “Ini orang maen omong jahat tarús-tarús 
soflal Ruma Sambayang Pusat. Deng dia ju suka 
omong bekin rusak Tuhan Allah pung parenta 
dong yang bakli Musa su kasi turun datang sang 
kotong. 14 Botong ju su dengar dia omong bilang, 
Yesus, orang Nasaret tu, mau kasi rubu ini Ruma 
Sambayang Pusat. Deng Dia ju mau bongkar 
buang kotong pung atoran adat samua yang bali 
Musa su kasi turun sang kotong tu!” 

15 Ais itu ju, samua orang yang ada dudu 
bakumpul di tampa urus parkara agama tu, lia 
bae-bae sang Stefanus, tagal dia pung muka 
sama ke Tuhan pung ana bua dari sorga dong 
pung muka. 


Stefanus bela diri di tampa urus parkara agama 


1 Ais ju kapala agama Yahudi pung bos besar 
tanya sang Stefanus bilang, “Yang dong tudu 
sang lu tu, batul ko sonde?” 

2 Stefanus manyao bale bilang, “Bapa-bapa 
deng sodara dong samua! Bosong coba dengar 
sang beta dolo. Dolu-dolu, kotong pung 
nene-moyang Abraham balom pinda dari dia 
pung kampong asal. Ma Tuhan yang talalu hebat 

su kasi tunju diri sang dia. Tuhan parenta sang dia 
bilang, “Pi jalan kasi tenga lu pung negri ni, deng 
kasi tenga lu pung kelu dong. Barangkat su, ko pi 
satu negri yang nanti Beta kasi tunju sang lu! Ais, 
baru dia barangkat dari itu tana Mesopotamia, 
ko mau pinda pi kota Haran. 8? (7:2) 4Ais dia 
jalan kasi tenga orang Kasdim dong pung negri, 
ju pinda pi kota Haran. 

Waktu dia pung papa barana mati, ju Tuhan 
Allah bawa sang dia pinda datang di Kanaflan, 
andia ini tana yang bapa-bapa deng sodara dong 
ada tenga sakarang ni. 22 Itu waktu, Tuhan Allah 
sonde bagi kasi tana satu jingkal ju dari ini negri 
ko jadi balli Abraham pung tana pusaka. Ma 
Tuhan Allah su janji memang bilang, nanti Dia 
kasi ini tana sang dia, ko jadi dia pung turunan 
dong pung tana pusaka. Padahal itu waktu dia 
sonde ada ana barana satu ju. f 

6 Ma Tuhan Allah omong sang dia bilang, 'Lu 
pung turunan dong nanti pi tenga di orang laen 
dong pung negri. Ju nanti itu orang dong takan 
sang dong bekin jadi dong pung budak, deng 





d7:2 * Tana Mesopotamia tu, sakarang dong subu bilang, 
negara Irak. Deng kota Haran tu, sakarang ada dia pung 
tampa bakas di negara Siria. Lia Carita Mula-mula 12:1 
ju. 

€7:4 H Carita Mula-mula 11:31, 12:4 

f7:5 H Carita Mula-mula 12:7, 13:15, 15:18, 17:8 

bekin sang dong sonde karu-karuang sampe 
ampa ratus taon. ' Ma abis ampa ratus taon tu, 
nanti Beta hukum itu bangsa yang bekin sang 
lu pung turunan ko jadi dong pung budak. Ais 
ju lu pung turunan jalan kasi tenga itu negri, ko 
datang di ini tampa ko sambayang minta tarima 
kasi sang Beta. 8 

8 Omong abis bagitu, ju Dia ika itu janji deng 
acara sunat kojadi tanda bilang, Abraham deng 
dia pung turunan dong, su jadi Tuhan Allah pung 
orang. Ais waktu dia pung ana Isak baru umur 
dalapan hari, ju Abraham sunat sang dia. Ais ju 
Isak sunat sang dia pung ana Yakob. Ais Yakob ju 
kasi sunat dia pung ana laki-laki dua blas orang, 
waktu dong satu-satu pung umur dalapan hari. 
Dong samua ni, andia kotong orang Yahudi pung 
nene-moyang. h 

9 Ais satu kali, kotong pung nene-moyang dong 
saki hati sang dong pung adi Yusuf, sampe dong 
jual buang sang dia ko pi jadi budak di tana Masir 
sana. Ma Tuhan Allah sonde parna kasi tenga 
sang dia. '10 Andia ko Tuhan kasi lapas sang dia 
dari dia pung susa dong samua. Tuhan Allah ju 





87:7 H Carita Mula-mula 15:13-14: Kaluar dari Masir 3:12 

kasi sang dia otak encer ko bisa mangarti banya 
hal, sampe raja Masir sayang sang dia, tarus 
angka sang dia jadi gubernor di anteru tana 
Masir. Deng dia ju pegang kuasa di dalam raja 
pung ruma jabatan. ! 

11 Ais itu, musim lapar datang hantam tana 
Masir deng tana KanaPlan. Musim lapar tu, 
hebat talalu, sampe banya orang dong sangsara 
di mana-mana. Andia ko itu waktu, kotong 
pung nene-moyang dong ju su sonde bisa dapa 
makanan apa-apa. (12 Ma bafi Yakob dengar 
kabar bilang, ada makanan di tana Masir. Ais ju 
dia suru dia pung ana-ana dong, andia kotong 
pung nene-moyang dong ni, ko jalan pi tana 
Masir ko beli makanan di sana. 

13 Beli abis, ju dong pulang. Waktu dong pung 
makanan tu su abis, ju Yakob suru dong pi ulang 
lai ko coba beli makanan di tana Masir. Baru itu 
kali Yusuf buka kartu bilang, dia ni, dong pung adi 
barana Yusuf. Ais itu, baru dia kasi kanal dia pung 
kelu dong sang Raja Masir. '14 Ais Yusuf minta ko 
dia pung papa deng dia pung kelu samua pinda 

pi tana Masir. Dong samua yang datang di sana, 
ada tuju pulu lima orang. ™ 

15 Jadi Yakob pinda pi tana Masir, sampe dia 
deng kotong pung nene-moyang dong mati di 
sana. "16 Ma lama-lama, ju dong bawa pulang 
nene-moyang dong pung tulang pi kampong 
Sikem di tana Kanaklan. Ais dong kubur itu tulang 
dong di tampa kubur yang tempo hari bai 
Abraham su beli ame dari Hemor pung turunan 
dong.” ° 


Stefanus manyao soklal Musa deng orang 
yang sonde mau dengar sang dia 


17 Stefanus sambung dia pung omong bilang, 
“Ini samua jadi, tagal Tuhan su janji memang 
bilang, nanti Dia kasi tana pusaka sang Abraham 
di itu tampa. Waktu su mulai deka-deka dia pung 
hari ko Tuhan bekin ganap Dia pung janji tu, 
kotong pung bangsa Yahudi su batamba-tamba 
jadi banya di tana Masir sana. 18 Itu waktu, ada 
satu raja baru yang mulai pegang parenta di 
Masir. Ma dia sonde tau soflal Yusuf. P1? Itu raja 

inja barmaen sang kotong pung bangsa. Dia 
kajam mau mati deng kotong pung nene-moyang 
dong. Deng dia paksa sang dong ko buang kasi 
tenga dong pung ana-ana mea dong, ko biar 
dong mati. 4 

20 Itu waktu, bagli Musa pung mama barana 
sang dia. Deng dia pung gaga lai! Dia pung 
mama deng papa dong sonde iko itu raja pung 
parenta. Ais dong piara sambunyi-sambunyi itu 
ana di dong pung ruma sampe dia pung umur 
tiga bulan. "21 Waktu dong sonde bisa sambunyi 
itu ana dalam dong pung ruma lai, ju dong 
lapas buang sang dia. Ma raja Masir pung ana 
parampuan satu dapa katumu itu ana, ais dia 
angka ame itu ana ko dia piara sama ke dia pung 
ana sandiri. “22 Tagal itu, orang Masir dong ajar 
kasi dong pung ilmu samua sang Musa, sampe 
dia sandiri jadi orang hebat. Deng dia tu, pintar 
baklomong deng pintar karja. 

23 Ais waktu dia pung umur su ampa pulu taon, 
Musa mau pi cari kanal sang dia pung orang 
Israflel dong sandiri. 24 Waktu dia pi kaluar ju, dia 
dapa lia satu orang IsraRlel kana papoko dari satu 
orang Masir. Ais dia pi tolong dia pung orang satu 

bangsa, ju dia bunu bekin mati itu orang Masir. 
25 Te Musa kira dia pung bangsa su tau bilang, 
Tuhan Allah su kirim sang dia, ko kasi lapas sang 
dong dari dong pung susa. Ma dong balêm 
mangarti itu hal. ** Dia pung beso, Musa kaluar 
lai ko pi lia dia pung orang IsraPlel dong. Ju dia 
dapa lia dua orang ada bafait. Ais ju dia coba kasi 
dame sang dong dua bilang, “Weh! Bosong dua 
ni, bakaka-adi. Ma karmana ko sampe bosong 
babakalai bagini ni?” 

27 Ma orang yang papoko dia pung kawan tu 
tola buang sang bali Musa pi pinggir, ko bilang, 
'Sapa yang angka sang lu jadi botong pung 
kapala! Deng sapa ju yang angka sang lu jadi 
botong pung tukang putus parkara ni? 28 Lu kira 
lu mau bunu bekin mati sang beta, sama ke lu 
su bunu bekin mati itu orang Masir kamaren, 
ko?” 29 Dengar bagitu, ju Musa bangun bongkar 
dari Masir. Ais dia pi tenga di orang Median dong 
pung negri. Dia kawin di situ, ju dong dapa dua 
ana laki-laki. t 

30 Abis ampa pulu taon ju, Musa pi satu tampa 
karing deka-deka deng satu gunung yang orang 
bilang gunung Sinai. Di situ Tuhan Allah pung ana 
bua dari sorga datang katumu deng Musa dari 
dalam api di pohon kici satu. Itu pohon tabakar, 

ma sonde angus. 3! Lia bagitu, ju Musa tanganga 
bodo sa. Ju dia pi deka-deka ko mau tau ada 
apa. Ma takuju, te dia dengar Tuhan omong 

dari dalam itu api bilang, 22 “Beta ni, lu pung 
nene-moyang dong pung Tuhan Allah; andia 
bali Abraham, bali Isak, deng bali Yakob pung 
Tuhan Allah. Dengar bagitu, ju dia taku mau mati 
sampe dia gamatar dingin, deng dia sonde barani 
angka muka ko lia itu pohon yang ada tabakar. 

33 Ais itu ju Tuhan omong lai bilang, “We, Musa! 
Lu ada badiri di tana yang barisi. Lapas buang lu 
pung sandal! 24 Jang sangka bilang, Beta su lupa 
buang Beta pung orang lIsraPlel di Masir sana. 
Sonde! Beta masi inga sang dong. Beta tau dong 
pung sangsara. Beta su dengar dong batarea 
minta tolong. Jadi Beta sakarang turun ko pi kasi 
lapas sang dong. Mari sini dolo! Beta mau kirim 
sang lu ko kambali pi Masir sana. “ 

35 Deng bagitu, Tuhan Allah yang kasi tunju diri 
dalam api tu, parenta sang Musa ko pulang pi 
Masir. Tuhan tunju sang dia ko kasi lapas orang 
Israel dari dong pung sangsara. Musa ni, andia 
orang yang dolu dong tanya bilang, “Sapa angka 
sang lu jadi botong pung kapala?” Ma sakarang 
Tuhan sandiri yang angka sang dia! “38 Ais ju 





U7:34 x Kaluar dari Masir 3:1-10 

Musa kambali pi Masir. Di situ dia bekin tanda 
heran bésar-bésar. Ais dia bawa kaluar orang 
Israklel dong dari Masir. Dia bawa sang dong jalan 
lewat Laut Mera, tarus dong jalan kuliling tampa 
kosong sampe ampa pulu taon. W 

37 Te Musa sandiri kasi tau sang orang Israflel 
dong bilang, 'Nanti Tuhan Allah angka ame satu 
orang dari bosong pung teng-tenga, ko jadi Dia 
pung jubir, sama ke Dia su angka sang beta ni. 
x38 Musa ada sama-sama deng kotong pung 
orang Israel dong di tampa kosong. Dia tu, yang 
jadi jambatan kasi kotong pung nene-moyang 
dong deng Tuhan Allah pung ana bua dari sorga. 
Te itu ana bua tu, kasi turun Tuhan Allah pung 
Kata-kata sang Musa, yang kasi tunju sang kotong 
jalan idop yang batul. Itu Kata-kata dong yang 
Tuhan kasi turun di gunung Sinai. Y 

39 Biar bagitu ju, ma kotong pung nene-moyang 
dong sonde mau dengar sang Musa. Ju dong tola 
buang sang dia, ko dong mau pulang kambali pi 
Masir sa. 40 Ais dong pi kokoe sang Harun bilang, 
‘Lu pung adi Musa su bawa kaluar sang kotong 
dari tana Masir. Ma sakarang botong sonde tau 





W7:36 H Kaluar dari Masir 7:3, 14:21: Daftar Sensus 14:33 
X7:37 H Carita Ulang soflal Jalan Idop 8:15, 18 


Y7:38 H Kaluar dari Masir 19:1—20:17: Carita Ulang sofla 

dia su ada di mana lobang. Jadi botong minta 
ko lu bekin kasi botong sosonggo, ko biar dia 
sandiri sa yang antar bawa sang botong. 241 Ais 
dong bekin ame satu patong jadi sosonggo. Dia 
pung model sama ke sapi ana satu. Ais dong horo 
binatang kasi itu sosonggo. Tarus dong bekin 
pesta rame-rame, tagal dong pung hati puas 
deng itu barang yang dong su bekin deng dong 
pung tangan sandiri. 342 Lia bagitu, ju Tuhan Allah 
bale balakang sang dong. Ju dong mulai songgo 
lai barang di langit sama ke matahari, bulan, 
deng bintang-bintang. Ma Tuhan Allah kasi tenga 
sang dong bagitu sa. Itu pas deng apa yang Tuhan 
Allah pung jubir dong su tulis dari dolu bilang, 
‘Weh! Bosong orang Israel dong! 
Ampa pulu taon bosong jalan kuliling di itu 
tampa kosong, 
ais bosong horo binatang dong ko semba 
sang Beta, ko, 
bosong songgo sang sapa? 
43 Bosong bukan puji-puji sang Beta! 
Tiap hari bosong maen songgo bosong pung 
patong sosonggo dong sa. 
Bosong suka maso-kaluar pi setan Molok 
pung ruma songgo. 





17:40 H Kaluar dari Masir 32:1 

Bosong ju suka songgo sang bintang satu 
pung setan, nama Refan. 
Jadi bosong maen songgo apa yang bosong su 
bekin deng bosong pung tangan sandiri! 
Andia ko nanti Beta pasti angka buang 
jao-jao sang bosong pi Babel pung sabla 
sana.” b 


Stefanus manyao soPlal Ruma Sambayang Pusat 


44 Stefanus sambung dia pung omong bilang, 
“Tuhan Allah kasi tunju sang bali Musa satu 
tampa sambayang pung model. Ju Musa dong 
kasi bangun satu Tenda Sambayang “yang dong 
bekin dari kulit binatang deng kaen, iko itu model. 
Jadi orang Israklel dong datang sambayang sang 
Tuhan Allah di situ. Kalo dong pinda dari satu 
tampa pi satu tampa, dong bongkar itu Tenda 
Sambayang, ais dong ika sang dia, ju dong dorok 
pi tampa yang baru. Di situ, dong kasi badiri 
ulang itu Tenda. 4 





b7:43 H Amos 5:25-27 


“7:44 +t Tuhan ukir Sapulu Hukum di batu plat, ais sarakan 
kasi bai Musa, ko biar orang IsraRlel bekin iko samua. Itu 
batu plat tu, dong subu bilang, ‘Saksi’. Dong simpan itu batu 
plat di Tenda Sambayang. Andia ko dong ju subu sang itu 
Tenda bilang, “Tenda Saksi”. Di ini ayat, ada tatulis bilang, 
Tenda Saksi ju. 

45 Lama-lama, waktu Yosua dong baparang 
lawan suku-bangsa laen dong di tana Kanaan, 
Tuhan Allah usir kasi kaluar sang dong. Ais 
Dia bagi-bagi itu negri kasi sang kotong pung 
nene-moyang dong. Waktu dong maso pi rampas 
ame itu negri, dong ju bawa Tuhan pung Tenda 
Sambayang pi situ. Itu Tenda badiri tarus di situ 
sampe raja Daud pegang parenta. €46 Raja Daud 
ni, sambayang sang Tuhan Allah yang sama ke 
kotong pung bali Yakob dong ju sambayang sang 
Dia. Ais Daud bekin sanang Tuhan pung hati, ju 
Tuhan kasi berkat sang dia. Ais ju dia minta sang 
Tuhan, ko dia yang kasi bangun Ruma Sambayang 
Pusat yang baru. '47 Ma Daud pung ana Soleman 
yang kasi bangun Tuhan pung Ruma Sambayang 
Pusat. 8 

48 Ma kotong tau bilang, Tuhan Allah yang 
Paling Tinggi sonde tenga di ruma yang manusia 
bekin, tagal dolu Tuhan pung jubir satu su tulis 
memang bilang, 

49 “Langit tu, Beta pung korsi parenta. 

Deng bumi tu, Beta pung tampa alas kaki. 





67:45 H Yosua 3:14-17 

7:46 # 2 Samuel 7:1-16; 1 Sajara Israel deng Yahuda 17:1- 
14 

87:47 H 1 Raja-raja dong 6:1-38: 2 Sajara Israflel deng 
Yahuda 3:1-17 

Karmana ko bosong bisa bangun kasi Beta satu 
ruma yang pantas ko Beta tenga di situ? 
Sonde mungkin! 

20 Ko langit deng bumi pung isi samua, Beta 
yang bekin!” h 


Stefanus tudu sang kapala-kapala bilang, dong 
sonde kanál sang Tuhan pung Orang Barisi 


31 Ais Stefanus sambung dia pung omong, deng 
masparak sang dong bilang, “Dasar manusia 
kapala batu dong! Bosong sama ke orang yang 
sonde kanál sang Tuhan Allah, deng sonde mau 
dengar sang Dia. Bosong tukang malawan sang 
Tuhan Allah, sama ke nene-moyang dong yang 
bale balakang sang Dia! Sakarang bosong masi 
mau malawan sang Tuhan pung Roh yang Barisi 
lai, ko? I?2Bosong pung nene-moyang dong ju 
bekin susa tarus sang Tuhan Allah pung jubir 
dong. Coba bosong kasi tau: jubir mana yang 
dong sonde bekin sangsara sang dia? Sonde 
ada, wuang! Dolu Tuhan pung jubir dong, suka 
kasi tau memang bilang, nanti Tuhan Allah mau 
kirim Dia pung Orang yang Barisi. Ma bosong 
pung nene-moyang dong bunu bekin mati Tuhan 
pung jubir-jubir dong. Sampe bosong sandiri ju 





h7:50 4 Yesaya 66:1-2 
17:51 H Yesaya 63:10 

pake orang laen bunu bekin mati Tuhan pung 
Orang yang Barisi tu. °? Deng Tuhan Allah pung 
ana bua dari sorga dong ju su antar bawa samua 
atoran adat yang Tuhan mau kasi sang kotong, 
ma bosong sonde mau toe.” 


Dong lempar bekin mati sang Stefanus 


54 Waktu orang yang ada dudu urus parkara 
dengar Stefanus pung omong tu, dong tau 
memang dia ada lempar sala kasi sang dong. Ais 
dong saki hati deng makan gigi. 

>> Ma Stefanus yang takana Tuhan pung Roh 
yang Barisi tu, angka mata ko lia pi langit. Di 
situ, dia dapa lia Tuhan Allah pung hebat samua, 
deng Tuhan Yesus ada badiri di Tuhan Allah pung 
sabla kanan di tampa yang paling hormat. € Ju 
Stefanus omong bilang, “Bagini bapa-bapa dong. 
Beta ada lia langit tabuka, deng Manusia Tulen 
ada badiri di tampa yang paling hormat di Tuhan 
Allah pung sabla kanan.” 

57 Dengar bagitu, ju orang yang urus itu 
parkara dong tutu dong pung talinga. Ais dong 
batarea suru Stefanus parop dia pung mulu. 

Ju dong samua malompa rame-rame ko mau 
ruGli barmaen sang dia. 28 Ais dong hela raroso 
bawa sang dia pi luar kota. Tarus saksi dong 
buka dong pung baju luar, ko kasi pegang di satu 
orang muda. Dia pung nama Saulus, deng dia jadi 

dong pung tukang kipas. Ais ju dong pi lempar 
barmaen sang Stefanus deng batu. 

59 Waktu dong masi lempar sang Stefanus, ju 
dia batarea deng suara karas bilang, “Tuhan 
Yesus! Beta pung waktu su deka-deka. Tarima 
sang beta suda!” 60 Ais ju dia jato talipa di dia 
pung lutut ko batarea lai deng suara karas bilang, 
“Bapa, jang kasi sang dong pikol ini dosa!” Ais itu, 
dia pung napas putus, ju dia mati. 

1 (8-1a) Deng Saulus ju ada di itu tampa, deng 
dia tarima bae dong bunu sang Stefanus. 


Saulus bekin sangsara sang 
Tuhan Yesus pung orang dong 


(8-1b) Waktu Stefanus mati tu, ada barapa 
orang yang rindu sang Tuhan. Dong pi ame 
Stefanus pung mayat ko pi kubur sang dia, deng 
manangis makarereu sang dia. 

Mulai itu hari, orang mulai bekin susa Tuhan 
Yesus pung orang dong di kota Yerusalem, sampe 
dong sangsara satenga mati. Ais dong lari tasiar 
pi propinsi Yudea deng propinsi Samaria. Dong 
samua lari, cuma tenga Yesus pung utusan dong 
sa di Yerusalem. 

2 (8:1) 3 Ma Saulus ada cari-cari jalan ko mau 
bekin ancor Yesus pung orang dong. Dia pi cari 
sang dong di mana-mana. Dia maso-kaluar 
ruma-ruma ko cari sang dong. Biar laki-laki ko 


UTUSAN DONG PUNG CARITA 8 749 


parampuan, dia tangkap bawa, ais lempar buang 
pi dalam bui. Í 


Filipus kasi tau Tuhan Yesus pung 
Carita Bae di propinsi Samaria 


4 Biar orang ada bekin susa sang Yesus pung 
orang dong, sampe dong lari tasiram, ma 
dong sonde barenti kasi tau Tuhan Yesus pung 
Carita Bae kasi orang di mana-mana. ? Conto 
ke, satu waktu, Filipus pi satu kota di propinsi 
Samaria, ko kasi tau orang dong bilang, “Yesus 
tu, Kristus, andia Orang yang Tuhan Allah su 
tunju memang dari dolu.” € Waktu orang banya 
dapa lia tanda-tanda heran yang dia bekin, ju 
dong bakumpul ko dengar bae-bae apa yang dia 
omong. 

7 Conto ke, di situ ju ada orang-orang yang 
takana setan dong. Deng itu setan dong kaluar 
kasi tenga itu orang deng batarea kuat-kuat. Ada 
ju banya orang lumpu deng orang kaki hela dong 
jadi bae memang. 8 Andia ko orang dong di itu 
kota sanang mau mati. 

9 Di itu kota tu, ada satu orang pintar, nama 
Simon. Su lama dia pake dia pung ilmu, ko bekin 
orang Samaria dong. Dia angka-angka dia pung 
diri bilang, “Beta ni, orang hebat!” 





İ8:3 H Utusan dong pung Carita 22:4-5, 26:9-11 

10 Jadi dari itu kota, ana kici ko orang besar, laki- 
laki ko parampuan, samua ada omong-omong 
itu orang pung nama bilang, “Awii! Ini orang ni, 
hebat talalu! Apa yang dia bekin tu, datang dari 
Tuhan Allah pung kuasa!” Gara-gara dia pung 
ilmu-ilmu, sampe orang dong suka pake sang dia 
dari dolu. 

11 (8:10) 12 Ma sakarang dong dapa dengar 
Filipus ajar sang dong soPlal Tuhan Allah pung 
parenta. Deng dia ju kasi tunju jalan ko dong bisa 
maso jadi Tuhan pung orang, bawa Yesus pung 
nama. Dengar abis bagitu, ju orang banya dong 
parcaya, ko maso jadi Tuhan pung kelu. Laki-laki 
deng parampuan, samua ju jadi bagitu. Andia 
ko dong dapa sarani. 18 Ma tau-tau, te Simon ju 
parcaya deng mau jadi Yesus pung orang. Ju dong 
sarani sang dia. Ais dia pi iko-iko deng Filipus pi 
mana-mana. Waktu dia lia tanda-tanda heran 
yang Filipus ada bekin tu, ju dia goyang kapala 
bilang, “Awii! Yang bagini ni, su talalu hebat ni!” 

14 Itu waktu, Tuhan Yesus pung utusan dong 
yang ada di Yerusalem dapa dengar bilang, orang 
di propinsi Samaria dong su parcaya sang Tuhan 
pung Carita Bae. Ais ju dong kirim Petrus deng 
Yohanis pi sana. 1? Waktu dong dua sampe di 
sana, ju dong dapa tau bilang, itu orang yang ada 
di situ dong, balom tarima Tuhan pung Roh yang 
Barisi. Dong cuma dapa sarani pake Yesus pung 

nama sa. Ais Petrus deng Yohanis taro tangan di 
itu orang dong, deng dong sambayang, minta ko 
orang Samaria ju dapa tarima Tuhan pung Roh 
yang Barisi. Ais ju itu orang dong tarima memang. 

16 (8:15) 17 (8:15) 18 Itu waktu, Simon dapa lia 
dong dua taro tangan pi atas itu orang dong, ju 
dong tarima Tuhan pung Roh. Ais Simon sorong 
kasi Petrus deng Yohanis doi, deng minta bilang, 
19 “Bapa dong, €! Bosong kasi itu kuasa sang beta 
ju. Ko biar kalo beta mau taro tangan pi atas sapa 
sa, na, dong ju tarima Tuhan Allah pung Roh yang 
Barisi.” 

20 Ma Petrus masparak sang dia bilang, “Lu 
deng lu pung doi kana kutuk! Lu kira lu bisa beli 
kuasa dari Tuhan pung Roh yang Barisi deng doi? 
Sonde! Orang sonde bisa beli Tuhan pung Roh! 
21 Lu sonde ada pung hak apa-apa deng Tuhan 
pung Roh, te lu pung hati sonde lurus. Lu cuma 
cari-cari akal sa. 22 Lu barenti suda dari lu pung 
dosa ni. Lebe bae lu sambayang minta sang 
Tuhan ko, kalo bisa, na, Dia hapus buang lu pung 
akal busuk. 23 Beta tau bilang, lu ponu deng iri 
hati, deng ada banya hal jahat yang ika sang lu 

24 Ais Simon minta sang dong dua bilang, “Bapa 
dong! Kalo bagitu, na, bosong tolong sambayang 
kasi sang beta, ko biar kutuk yang bosong su 
omong tadi tu, jang kana sang beta.” 


1” 

25 Ais itu, Petrus deng Yohanis carita Tuhan 
Yesus pung Carita Bae samua, deng dong kasi 
tau Tuhan pung Kata-kata di itu kota. Ju dong 
pulang pi Yerusalem. Iko-iko jalan, dong singga di 
kampong-kampong di propinsi Samaria, ko bawa 
Tuhan Yesus pung Carita Bae kasi orang di situ 
dong. 


Filipus katumu deng satu 
pagawe tinggi dari Afrika 


26 Ais Tuhan pung ana bua dari sorga suru Filipus 
bilang, “Ana, e! Lu barangkat iko jalan pi salatan. 
Iko itu jalan lama yang dari kota Yerusalem 
tambus pi negri Gasa.” *” Dengar itu parenta, 
ju Filipus barangkat memang. Waktu dia ada di 
itu jalan, ju dia dapa lia satu orang. Dia tu, satu 
orang besar dari negri Etiopia. “Dia yang urus 
ratu Kandake pung harta dong samua. Dia baru 
abis iko sambayang di Yerusalem, deng sakarang 
dia ada pulang pake kareta. Waktu Filipus dapa 
lia sang dia, dia ada dudu baca di atas itu kareta. 
Dia ada baca dari Tuhan Allah pung jubir bali 
Yesaya pung tulisan. 28 (8:27) 22 Ais Tuhan pung 
Roh suru sang Filipus ko pi jalan deka-deka deng 
itu kareta ko katumu deng itu orang. 3? Waktu dia 





Kg:27 * Tulisan Yunani ju bilang ini orang besar ni, orang 
kabiri. Etiopia tu, satu negri di Afrika pung sabla timur. 

su deka-deka, ju dia dapa dengar itu orang baca 
dari Balli Yesaya pung tulisan. Ju dia tanya bilang, 
“Bapal Bapa mangarti apa yang bapa ada baca 
tu, ko sonde?” 

31 Ais, itu orang manyao bilang, “Sonde. Musti 
ada orang yang kasi mangarti sang beta dolo, 
baru beta bisa tau. Mari nae datang ko dudu 
deng beta di sini.” 32 Naa, itu tulisan yang dia ada 
baca pung bunyi bagini: 

“Dong hela bawa sang Dia, sama ke orang hela 

bawa domba, 
ko mau horo. 

Dia ju jadi sama ke domba ana yang orang 

gunting Dia pung bulu, 
ma Dia sonde batarea apa-apa. 
Dia sonde buka Dia pung mulu, 
deng sonde manyao satu kata ju. 

33 Ais dong hina ame sang Dia: 

Dong putus sonde batul Dia pung parkara. 

Itu waktu, dong bunu bekin mati sang 
Dia, 

padahal Dia sonde ada pung sala apa-apa. 

Andia ko kotong sonde bisa omong sadiki ju 

soBlal Dia pung turunan.” | 

34 Baca abis bagitu, itu orang besar tanya sang 
Filipus bilang, “Karmana? Bali Yesaya ni ada 





13:33 4 Yesaya 53:7-8 

omong kana deng dia pung diri, ko, dia omong 
kana deng orang laen?” 

35 Ais Filipus ajar kasi ini bapa, Tuhan Yesus 
pung Carita Bae. Dia mulai dari Yesaya pung 
tulisan tadi tu, ko kasi tunju jalan iko sang Yesus. 
36 Waktu dong ada jalan, itu bapa dapa lia aer di 
kali. Ais dia potong Filipus pung omong ko usul 
bilang, “Bapa. Coba lia dolo, te ada aer di situ. 
Kalo sonde ada kabaratan, na, mari kotong turun 
ko bapa sarani sang beta di sini suda.” 

37 [Ais Filipus manyao bilang, “Kalo pak memang 
parcaya batul-batul sang Tuhan Yesus, na neu, 
sonde ada halangan. Mari kotong turun ko beta 
sarani sang pak.” 

Ais dia mangaku bilang, “Beta parcaya 
batul-batul bilang, Yesus tu, Orang yang Tuhan 
Allah su tunju memang dari dolu. Dia tu, Tuhan 
Allah pung Ana.) ™ 

38 Ais, itu bapa suru kasi barenti dia pung 
kareta. Ju dong turun ko maso pi dalam itu aer. 
Tarus Filipus sarani sang dia di situ. 

39 Bagitu dong dua kaluar dari aer, ju Tuhan 
pung Roh yang Barisi angka bawa sang Filipus ko 
pi tampa laen. Itu orang besar su sonde dapa 
lia sang dia lai. Jadi itu pak jalan tarus, deng dia 





Mg:37 +t Ayat 37 ni, sonde ada di barapa tulisan Yunani yang 
paling tua. 

pung hati sanáng mau mati. 40 Ma Filipus muncul 
di satu kampong, nama Asotus. "Dari situ dia 
jalan tarus ko kasi tau orang dong soal Yesus 
pung Carita Bae. Dia jalan singga-singga di samua 
kampong, sampe di kota Kaisarea. 


Saulus maso iko jadi Yesus pung orang 
(Utusan dong pung Carita 22:6-16, 26:12-18) 


1 Itu waktu, Saulus maen ancam tarus deng 

bekin sangsara sang orang dong yang iko 
sang Yesus. Dia ju cari jalan ko mau bunu bekin 
mati sang dong. Andia ko dia pi di kapala agama 
Yahudi dong pung bos besar, 2ko minta surat 
kuasa dong ko dia bawa pi kasi kapala ruma 
sambayang dong di kota Damsik sana. Dia minta 
ko kalo dia katumu orang yang iko sang Yesus 
pung Jalan Idop, mau laki-laki ko parampuan, dia 
tangkap ame deng ika ame sang dong, ko hela 
bawa kambali pi Yerusalem. 

3 Tarima ame itu surat kuasa dong, ju dia deng 
dia pung taman dong pi Damsik. Waktu dia su 
deka di itu kota, takuju sa ju ada satu tarang 
bakilat dari langit senter pas sang Saulus. 4 Tarús 
dia jato tabanting pi tana. Ju dia dengar satu 





18:40 # Itu kampong pung nama dalam bahasa Yunani 
bilang, Asotus. Dolu-dolu, waktu orang Filistin pegang 
parenta di IsraRlel, itu kampong pung nama Asdod. 

suara omong deng dia bilang, “Saulus! Akurang 
ko lu bekin sangsara sang Beta bagini?” 

> Saulus tanya bilang, “Ko Bos yang omong ni, 
sapa?” 

Itu suara manyao bilang, “Beta ni, Yesus, yang 
lu maen siksa satenga mati. ? Sakarang, bangun 
ko maso pi dalam kota suda. Nanti di situ baru 
Beta kasi tau sang lu bilang, lu musti bekin apa.” 

7 Dia pung taman dong ada dengar itu bunyi 
suara, ma dong sonde dapa lia sapa-sapa ju. Ais 
dong ilang kira sampe dong sonde bisa omong 
apa-apa. 

8 Tarus Saulus bangun badiri. Dia coba buka 
mata, ma dia su sonde bisa dapa lia apa-apa lai. 
Ju dong pegang dia pung tangan ko hela bawa 
sang dia maso pi kota Damsik. ? Tiga hari dia 
sonde bisa dapa lia apa-apa. Deng dia sonde 
makan-minum satu apa ju. 

10 Di situ ada Tuhan Yesus pung orang satu, 
nama Ananias. Tuhan datang kasi tunju rupa sang 
dia sama ke mimpi, abis pange sang dia bilang, 
“Ananias!” 

Ananias manyao bilang, “Ia, Tuhan 

11 Tuhan kasi tau bilang, “Mari dolo. Lu pi cari 
Beta pung orang satu. Pi di satu jalan, dia pung 
nama Jalan Lurus, di satu orang pung ruma. Itu 
orang, nama Yudas. Di situ, lu cari satu orang 
kota Tarsus, nama Saulus. Sakarang, itu orang 


1” 

ada sambayang. 12 Beta ju ada kasi lia sang dia 
bilang, nanti ada satu laki-laki datang pi sang dia. 
Andia lu, Ananias. Jadi lu pi ko taro tangan di dia, 
ko biar dia bisa dapa lia kambali.” 

13 Ma Ananias manyao bale bilang, “Bagini, 
Tuhan! Botong su dengar orang bacarita 
kiri-kanan soflal itu orang, tagal dia su bekin 
sangsara mau mati sang Tuhan pung orang dong 
di Yerusalem. Sampe dong su tar bisa-bisa lai! 

14 Sakarang botong dengar lai bilang, itu kapala 
agama dong pung bos-bos ada kasi sang dia 
kuasa ko datang tangkap sampe abis orang dong 
yang su maso iko Tuhan Yesus pung Jalan Idop.” 

15 Ma Tuhan omong lai deng Ananias bilang, 
“Biar bagitu ju, sakarang lu pi sa! Te Beta su pili 
ame sang dia ko pi buka jalan, ko biar dia bawa 
Beta pung Kabar Bae kasi suku-bangsa laen dong, 
raja-raja dong, deng kasi orang IsraBlel dong ju. 
16 Deng nanti Beta kasi tunju sang dia, ko biar dia 
tau sangsara macam apa yang ada tunggu sang 
dia, tagal dia iko sang Beta.” 

17 Dengar Tuhan omong bagitu, ju Ananias jalan 
pi itu ruma, tarus dia maso di situ. Ju dia taro 
tangan pi sang Saulus bilang, “Bu Saul. Tuhan 
Yesus yang bu lia di tenga jalan waktu bu datang 
di sini, Dia yang suru sang beta ko datang katumu 
deng bu. Dia suru beta sambayang deng taro 

tangan sang bu, ko biar bu bisa dapa lia lai. Deng 
Dia mau ko bu tarima Dia pung Roh yang Barisi.” 

18 Waktu dia omong abis ju, Saulus rasa satu 
barang macam ke ikan pung sisik takupas buang 
dari dia pung mata, ju dia dapa lia kambali. Ais 
dia bangun, ju dong sarani sang dia. 19 (9-19a) Ais 
itu ju, dia makan-minum. Tarus dia pung badan 
kuat kambali. 


Saulus kasi tau Carita Bae di kota Damsik 


(9-19b) Saulus masi tenga barapa hari lai deng 
Tuhan Yesus pung orang dong di kota Damsik. 

20 Deng dia pi maso langsung di orang Yahudi 
dong pung ruma sambayang, ais dia kasi tau sang 
dong bilang, “Bosong dengar bae-bae! Memang 
Yesus, batul-batul Tuhan Allah pung Ana.” 

21 Samua orang dong heran deng bingung 
dengar Saulus omong bagitu. Ju dong baklomong 
bilang, “Ko dia ni yang su bekin ancor Yesus pung 
orang dong di Yerusalem, wuang? Ais dia datang 
di sini ko mau tangkap bawa sang dong pi kapala 
agama Yahudi dong pung bos-bos! Su karmana 
ni?” 

22 Ma Saulus suka kasi tunju bukti bilang, Yesus 
tu, andia Kristus yang Tuhan Allah su janji dari 
dolu-dolu ko mau kirim datang. Saulus ajar bagitu 
rupa, sampe orang Yahudi dong sonde ontong 

sang dia. Deng bagitu, Saulus pung pangaru 
tamba lama, tamba besar. 

23 Sonde lama lai, ju orang Yahudi dong 
basakongkol ko mau bunu bekin mati sang 
Saulus. 24Ma Saulus dapa ciom ame dong 
pung akal busuk tu. Orang dong su batepa 
siang-malam di kota pung pintu dong, ko mau 
bunu sang dia. 22 Ma satu malam ju, Saulus pung 
taman barapa orang dong ame sang dia, ko dong 
kasi turun sang dia dalam satu karanjang, lewat 
kota pung tembok. Deng bagitu, dia lari kasi 
tenga kota Damsik. ° 


Saulus pi Yerusalem 


26 Ais ju Saulus pi Yerusalem. Sampe di sana, 
dia coba pi bagabung deng Tuhan Yesus pung 
orang dong. Ma dong samua taku sang dia, tagal 
dong kira kata, dia Cuma sangaja bekin diri sama 
ke orang parcaya yang iko sang Tuhan Yesus. Ma 
nanti baru dia tangkap bale sang dong. 2? Ma ada 
satu orang, nama Barnabas. Dia yang kasi kanal 
sang Saulus deng Tuhan Yesus pung utusan dong 
di situ. Dia carita kasi sang dong soklal apa yang 
su jadi deng Saulus di itu jalan. Dia ju kasi tau 
bilang, Saulus su katumu deng Yesus. Deng Tuhan 
ju su omong langsung deng dia. Dia ju carita sang 

dong, itu Saulus pung barani kasi tau orang-orang 
di Damsik soPlal Tuhan Yesus pung Jalan Idop. 

28 Dengar bagitu, ju dong samua tarima sang 
Saulus. Ais dia tenga sama-sama deng dong di 
kota Yerusalem. Dia ju barani kasi tau Tuhan 
Yesus pung Carita Bae sang sapa-sapa sa, ko dia 
sonde taku na. 29 Dia ju basoflal-jawab deng 
barapa orang Yahudi dong yang omong pake 
bahasa Yunani. Ma dong sonde mau tarima dia 
pung omong, andia ko dong cari jalan ko mau 
bunu bekin mati sang dia. 20 Ma waktu Tuhan 
Yesus pung orang dong dapa dengar bilang, 
orang su cari akal jahat bagitu, ju dong ame bawa 
Saulus pi kota Kaisarea di pinggir laut. Tarus dong 
kirim sang dia pulang pi kota Tarsus. 

31 Ais itu, Yesus pung orang dong di propinsi 
Yudea, di propinsi Galilea, deng propinsi Samaria, 
idop deng aman. Dong batamba banya. Dong ada 
iko Tuhan pung mau. Ju Tuhan pung Roh yang 
Barisi kasi kuat dong pung hati. 


Petrus bekin bae satu laki-laki di Lida 


32 Itu waktu, Petrus suka jalan kuliling pi 
mana-mana ko lia Tuhan pung orang dong. 
Satu hari dia pi lia sang dong yang ada tenga di 
kampong Lida. 33 Di sana dia katumu deng satu 
laki-laki, nama Eneas. Itu orang pung kaki lumpu, 

deng su sonde bangun-bangun dari dia pung 
tampa tidor su dalapan taon. 

34 Petrus bilang sang dia, “Eneas! Sakarang ni, 
Yesus Kristus bekin bae sang lu. Jadi bangun 
sudal Manyimpan lu pung tampa tidor!” 

Dengar bagitu, ju itu orang bangun memang. 
35 Samua orang di kampong Lida deng kampong 
Saron dapa lia Eneas su bae bagitu, ju dong 
samua parcaya sang Tuhan Yesus. 


Petrus kasi idop kambali 
sang mama Tabita yang su mati 


36 |tu waktu, ada satu mama nama Tabita yang 
tenga di pinggir laut di kota Yope. (Itu mama pung 
nama dalam bahasa Yunani ju bilang, ‘Dorkas’, 
yang dia pung arti bilang, 'rusa”). PDia parcaya 
sang Tuhan Yesus. Deng dia salalu bekin hal-hal 
yang bae kasi orang dong, deng suka tolong 
orang kasian dong. ?' Itu waktu, mama Tabita jato 
saki, ju dia mati. Ais dong kasi mandi sang dia, ju 
dong bungkus dia pung mayat, tarus dong kasi 
baring sang dia di dia pung kamar atas. 88 Ais itu 
waktu, dong dapa dengar bilang, Petrus su ada 
di Lida, satu kota yang kira-kira jalan kaki satenga 
hari dari Yope. Tarus dong kirim dua orang ko pi 





P9:36 “ Ini mama pung nama dua, ma dong pung arti sama. 
Deng bahasa Aram, Tabita pung arti bilang, ‘rusa’. Deng 
bahasa Yunani, Dorkas pung arti ju bilang, ‘rusa’. 

pange sang Petrus bilang, “Bapa! Botong minta 
ko bapa datang capat-capat di Yope dolo.” 

39 Dengar bagitu, ju Petrus bangun ko pi iko 
memang sang dong. Sampe di sana, ju dia 
langsung maso pi mama Tabita pung kamar. Itu 
kamar su ponu deng mama janda dong yang ada 
datang manangis makarereu di situ. Dong kasi 
tunju sang Petrus, dong pung baju deng pakean 
laen yang Dorkas ada jaet kasi sang dong waktu 
dia masi idop. 

40 Petrus suru sang dong samua ko kaluar dari 
itu kamar. Ju dia tikam lutut ko sambayang. Ais 
itu, dia bale mangada itu mayat, ju dia omong 
bilang, “Tabita! Bangun suda!” Takuju sa, itu 
mama buka dia pung mata. Waktu dia lia sang 
Petrus, ju dia bangun dudu. 41 Ais Petrus pegang 
dia pung tangan ko tolong kasi badiri sang dia. 
Ju Petrus pange mama-mama janda deng orang 
laen dong, ko sarakan itu mama yang su idop 
kambali tu, kasi sang dong. 

42 |tu kabar tasiar pi mana-mana di anteru kota 
Yope, sampe banya orang yang jadi parcaya sang 
Tuhan Yesus. 22 Petrus tenga di situ barapa hari 
lai di satu orang pung ruma. Itu orang, nama 
Simon. Dia pung karja, tukang bekin barisi kulit 
binatang. 


UTUSAN DONG PUNG CARITA 10 763 


Komandan tantara Roma satu, nama 
Kornelis, pange sang Petrus 


10 1 Itu waktu, ada satu tantara Roma, nama 
Kornelis. Dia jadi komandan dari tantara 
saratus orang. Dong datang dari jao, dari Italia. 
Deng dia ada tenga di kota Kaisarea. 2 Dia pung 
hati rindu sang Tuhan Allah, deng dia pung isi 
ruma samua ju bagitu. Ma banya orang Roma 
laen dong sonde bagitu. Dia banya tolong orang 
miskin dong, deng dia suka sambayang sang 
Tuhan Allah. 

3 Satu hari, kira-kira jam tiga sore, sama ke 
dia ada mimpi, dia dapa lia deng tarang-tarang 
Tuhan Allah pung ana bua satu dari sorga datang 
ko pange sang dia bilang, “Kornelis!” 

4 Kornelis lia itu ana bua dari sorga, ju dia taku 
mau mati. Ais dia tanya bilang, “Ada apa, Bos?” 

Itu ana bua manyao bilang, “Tuhan su dengar 
lu pung sambayang dong, deng Dia inga lu pung 
hati bae deng samua orang. Ais Tuhan ju ada lia 
sang lu. “Jadi sakarang, suru orang pi kota Yope, 
ko pange bawa sang satu orang, nama Simon 
Petrus. Dia ada manumpang di satu ruma di 
pinggir laut, deng satu orang tukang bekin barisi 
kulit binatang. Dia pung nama ju Simon.” 

7 Waktu itu ana bua dari sorga kasi tenga sang 
Kornelis, ju dia pange dia pung orang karja dua 

orang, deng dia pung tantara satu yang dia pung 
hati ju rindu sang Tuhan. 8 Kornelis carita abis itu 
hal samua, tarus dia suru sang dong ko pi kota 
Yope. 


Petrus datang lia sang Kornelis 


9 Ais dia pung beso, kira-kira tenga hari, Kornelis 
pung utusan dong su deka di Yope. Itu waktu, 
Petrus nae ko sambayang di Simon pung ruma 
pung emper atas. 

10 Dia ada sambayang, ma dia ju su rasa lapar. 
Dia ada tunggu orang dong ator meja. Waktu dia 
ada sambayang bagitu, ju Tuhan Allah kasi tunju 
sang dia tingka ke dia ada mimpi. 1! Dia lia sama 
ke langit tabuka, ais satu isprei besar muncul, 
yang ada tagantong di dia pung jiku ampa-ampa. 
Ju itu isprei mulai turun datang. 12 Dalam itu 
isprei, dia dapa lia binatang macam-macam, 
andia binatang yang kaki ampa, binatang 
marayap, deng burung macam-macam. 

13 Ju dia dengar satu suara suru sang dia bilang, 
“Perlu! Bangun suda! Horo ame ini binatang dong 
ko lu makan suda!” 

14 Ma Petrus manyao bilang, “Sonde bisa, 

Bos! Jang bagitu! Te beta balom parna makan 
binatang macam bagitu! Botong orang Yahudi 
pamali deng itu binatang dong samua!” 

15 Ma itu suara balas bilang, “Kalo Tuhan Allah 
su omong bilang, satu barang barisi, na, lu jang 
bilang dia kotor lai!” 18 Itu isprei muncul bagitu 
sampe tiga kali, ju dia taklangka kambali pi langit. 

17 Ais Petrus masi bapikir pi-datang ko cari tau 
itu mimpi pung arti apa. Pas itu waktu, Kornelis 
pung ana bua dong sampe di Simon pung ruma. 
Dong su badiri di muka pintu. 18 Ju dong pange 
bilang, “Botong ada cari satu tamu yang ada 
manumpang di ini ruma. Dia pung nama Simon 
Petrus. Mangkali papa tau, ko?” 

19 itu waktu, Petrus masi pikir-pikir cari tau itu 
mimpi pung arti, te Tuhan pung Roh yang Barisi 
kasi tau sang dia bilang, “We, Peklu. Ada orang 
adi bawa, datang cari sang lu. 29 Lu turun ko pi iko 
sang dong suda. Sonde usa pikiran. Biar dong tu, 
bukan orang Yahudi, ma lu jang noju sang dong 
deng anggap dong orang kamomos, iko orang 
Yahudi pung adat. Te Beta ni, yang suru ko dong 
datang ame sang lu.” 21 Ais Petrus turun ko pi 
katumu deng itu orang dong, ju dia bilang, “Beta 
ni, yang bosong cari. Ma bosong ada parlu apa 
sang beta?” 





7 


910:19 * Ada barapa tulisan Yunani yang bilang “tiga orang 
yang datang. Deng ada satu tulisan yang bilang cuma “dua 
orang” sa. Ma ada banya tulisan yang sonde bilang barapa 
orang yang datang cari sang Petrus. 

22 Ais dong manyao bilang, “Ada tantara Roma 
pung komandan satu yang suru botong datang 
di sini. Dia tu, komandan dari saratus tantara. 
Dia pung hati lurus deng rindu sang Tuhan Allah. 
Banya orang Yahudi dong su tau ini orang pung 
bae. Baru kamaren sa, Tuhan pung ana bua dari 
sorga datang ko suru botong pung bos minta 
bapa datang di dia pung ruma, ko dia mau dengar 
dari bapa.” 

23 Dengar bagitu, ju Petrus minta sang dong ko 
manumpang tidor itu malam di situ. Dia pung 
beso ju, dong bangun, ais Petrus jalan sama-sama 
deng dong. Ada barapa dari Tuhan pung orang 
yang di Yope dong, pi bataman deng dong. 

24 Itu malam dong tidor di jalan, baru dia pung 
beso dong sampe di kota Kaisarea. Sampe di 
Kornelis pung ruma, ju dia ada tunggu sang dong. 
Dia su kumpul ame dia pung kelu deng dia pung 
taman satu kaki dong di situ. 22 Waktu Petrus 
mau maso di itu ruma, Kornelis lari pi muka, ais 
dia jato tikam lutut di Petrus pung kaki ko semba 
sang dia. 28 Ma Petrus angka kasi bangun sang 
dia bilang, “Bu! Badiri suda. Jang semba sang 
beta. Te beta ni, manusia biasa sama ke bu ju.” 

2! Dengar bagitu, ju Kornelis bangun badiri. Ais 
dong dua mulai baBlomong, ko jalan maso pi 
dalam ruma. Tarus Petrus dapa lia orang banya 
su bakumpul di situ, tunggu sang dia. 28 Ais dia lia 

kuliling sang dong, ju dia omong bilang, “Sodara 
dong samua. Bosong tau memang botong orang 
Yahudi pung adat. Iko botong pung adat tu, 
botong sonde bole bacampor deng orang laen 
dong. Apalai maso pi dalam dong pung ruma. 
Ma Tuhan Allah su kasi tunju sang beta bilang, 
kalo Dia sandiri su omong bilang, satu barang 
barisi, na, beta jang bilang itu barang kotor. Jadi 
sakarang beta sonde bisa noju sang orang laen 
lai. Te beta musti anggap sang dong beta pung 
kelu sandiri. 29 Andia ko waktu bosong datang 
pange sang beta, beta barangkat memang. Beta 
sonde bakliu, tagal Tuhan su kasi tau bagitu sang 
beta. Ma coba bosong kasi tau dolo! Bosong ada 
parlu apa deng beta di sini?” 

30 Ais Kornelis carita samua-samua bilang, 
“Ampa hari lalu, waktu su mulai sore, beta ada 
sambayang di beta pung ruma ni. Takuju sa, 
ada satu laki-laki badiri di beta pung muka. Dia 
pung pakean tu, mangkilat. 21 Ju dia pange sang 
beta bilang, 'Kornelis! Tuhan su dengar lu pung 
sambayang dong, deng Dia inga lu pung hati bae 
kasi samua orang. 22 Jadi sakarang suru orang 
pi kota Yope ko pange bawa sang satu orang, 
nama Simon Petrus. Dia ada manumpang di 
satu ruma di pinggir laut, di satu orang tukang 
bekin barisi kulit binatang. Dia pung nama ju 
Simon: 33 Andia ko, beta suru orang memang ko 

pi pange ame sang pak. Botong ada basukur mau 
mati, tagal pak datang memang. Jadi sakarang, 
botong bakumpul di sini ko mau dengar samua 
yang Tuhan Allah suru sang pak ko kasi tau sang 
botong!” 


Petrus omong soPlal Tuhan Yesus pung Jalan Idop 
kasi sang orang yang bukan Yahudi dong 


34 Ais Petrus omong bilang, “Sakarang, baru 
beta tau bilang, Tuhan Allah tu, batul-batul 
lia samua orang sama rata. Dia sonde bapili 
muka kalo ini orang Yahudi, deng yang laen 
bukan orang Yahudi. 22 Kalo ada orang dari suku 
mana sa yang dia pung hati lurus, deng dia suka 
sambayang sang Tuhan, ais bekin iko Dia pung 
mau, itu orang tantu bekin sanang Dia pung hati. 
36 Te bosong tau apa yang Tuhan su kasi tau sang 
botong bangsa IsraRlel bilang, Dia su kirim itu 
Kristus, andia Yesus. Ais Yesus tu, mati ko bekin 
dame sang manusia deng Tuhan. Deng Dia yang 
hak parenta sang samua orang ju. 

37 Bosong ju su dengar apa yang su jadi di anteru 
propinsi Yudea. Itu carita mulai dari Yohanis kasi 
tau orang bilang, dong musti barenti dari dong 
pung sala-sala dong. Deng dong ju musti dapa 
sarani, ko jadi tanda bilang, dong su babae deng 








"10:34 H Carita Ulang soBlal Jalan Idop 10:17 

Tuhan. 28 Ais Tuhan Allah kasi Dia pung Roh yang 
Barisi sang Yesus, itu orang Nasaret. Tuhan ju 
kasi Dia pung kuasa sang Yesus. Ais Yesus pi 
maso-kaluar kampong-kampong, ko bekin hal 
bae kasi orang dong. Deng Dia tolong orang yang 
setan dong pung bos besar ada bekin susa sang 
dong. Dia bekin bagitu, tagal Tuhan Allah ada 
sama-sama deng Dia tarus. 22Ko botong ni, yang 
lia deng mata biji sandiri, apa yang Dia su bekin 
di kota Yerusalem deng di orang Yahudi pung 
tana anteru. 

Biar bagitu ju, ma orang masi paku kasi 
tagantong sang dia di kayu palang sampe mati. 
40 Dia mati batul-batul, ma dia pung lusa ju, 
Tuhan Allah kasi idop kambali sang Dia. Ais Dia 
kasi tunju Dia pung diri, ko orang dapa tau bilang, 
Dia batul-batul su idop kambali. 41 Ma sonde 
samua orang dapa lia sang Dia, cuma botong 
sa. Waktu Dia su idop kambali tu, botong biasa 
makan-minum sama-sama deng Dia. Tuhan Allah 
ju tunju sang botong ko jadi saksi yang pi kasi 
tau Yesus pung Carita Bae sang banya orang di 
mana-mana. 

42 Jadi Tuhan yang suru botong ko pi kasi tau 
tarang-tarang soal itu Orang yang Dia su tunju 
memang dari dolu, andia Yesus. Deng Tuhan ju 
angka sang Yesus ko jadi Tukang Putus Parkara 
yang bilang, sapa yang nanti bisa idop tarus deng 

Tuhan Allah, deng sapa yang sonde. Yesus tu, 
yang putus parkara kasi orang yang su mati deng 
orang yang masi idop dong. 48 Dari dolu-kala, 
Tuhan Allah pung jubir samua ju tunju sang ini 
Yesus bilang, samua orang yang parcaya sang Dia, 
nanti Tuhan Allah tarima sang dong, deng Tuhan 
nanti hapus buang dong pung sala-sala dong.” 


Orang yang bukan Yahudi dong tarima 
Tuhan Allah pung Roh yang Barisi 


44 Waktu Petrus masi baklomong bagitu ju, 
takuju sa Tuhan pung Roh yang Barisi datang 
maso pi itu orang samua yang ada dengar sang 
dia. 45 Di situ ju ada Petrus pung taman orang 
Yahudi dong yang datang sama-sama deng dia 
dari kota Yope pi Kornelis pung ruma di kota 
Kaisarea. Waktu dong lia itu orang banya tarima 
Tuhan pung Roh, dong taheran-heran, tagal dong 
baru lia Tuhan kasi Dia pung Roh sang orang 
bukan Yahudi. 48 Dong dengar itu orang-orang di 
Kornelis pung ruma dong baklomong pake bahasa 
macam-macam, deng dong puji-puji sang Tuhan 
Allah. 

Ais Petrus omong bilang, 2? “Bosong lia sandiri 
sa! Ini orang dong su tarima Tuhan pung Roh 
sama ke kotong ju. Jadi sakarang, mari ko kotong 
sarani sang dong suda. Sonde ada yang bisa 
larang lai.” 48 Ais Petrus suru ko dong sarani 

Kornelis deng orang-orang yang ada di situ dong, 
ko dong maso jadi Tuhan Yesus pung orang. Ais 
dong minta ko Petrus tenga deng dong barang 
barapa hari lai, baru dong lapas sang dia pulang 
pi Yerusalem. 


Petrus bela diri tagal dia 
sarani orang yang bukan Yahudi 


1 1 1 Petrus balêm pulang, ma Yesus pung 
utusan deng orang laen dong yang parcaya 

di Yerusalem su dapa dengar bilang, orang yang 
bukan orang Yahudi su tarima ame Tuhan pung 
Carita Bae. ? Jadi waktu Petrus kambali sampe di 
Yerusalem, ada barapa orang parcaya dari partei 
Yahudi *yang kasi sala sang dia, 3 bilang, “Heh! Lu 
su bekin karmana tu? Lu tau kotong pung adat, 
ko sonde? Lu barani maso pi orang yang bukan 
Yahudi pung ruma! Makan-minum lai deng dong! 
Sonde bole bagitu, te dong tu, balêm parna iko 
kotong pung adat sunat! Kotong sonde pantas 
bacampor deng dong!” 

4 Ais Petrus carita ame samua-samua yang su 
jadi bilang, ? “Satu hari waktu beta di kota Yope, 
pas beta ada sambayang, ju Tuhan kasi tunju 





“11:2 “ Kalo ada orang yang bukan Yahudi mau iko sang 
Yesus, orang dari partei agama Yahudi ni bilang dong tu, 
musti sunat iko orang Yahudi pung adat, deng dong ju musti 
iko samua atoran agama Yahudi yang laen dong. 

sang beta sama ke mimpi. Beta lia sama ke langit 
tabuka, ais satu isprei besar muncul datang, yang 
ada tagantong di dia pung jiku ampa-ampa. Ju 
itu isprei mulai turun datang sang beta. * Waktu 
beta maloi pi dalam itu isprei, ju beta dapa lia 
binatang macam-macam, andia binatang yang 
kaki ampa, binatang marayap, deng burung 
macam-macam. Samua tu, kotong orang Yahudi 
pung binatang pamali. 'Ju beta dengar satu 
suara suru bilang, Peklu! Bangun suda! Horo ame 
ini binatang dong, ko lu makan suda! 

8 Ma beta manyao bilang, ‘Sonde bisa, Bos! Jang 
bagitu! Te beta balom parna makan binatang 
macam bagitu! Itu binatang dong samua tu, 
kotong orang Yahudi pamali!' 

9 Ma itu suara balas bilang, “Kalo Tuhan Allah 
su omong bilang, satu barang barisi, na, lu jang 
bilang dia kotor lai!” 

10 Beta lia itu isprei muncul bagitu sampe tiga 
kali, ju dia tallangka kambali pi langit. 

11 Pas itu waktu, ada tiga orang sampe di itu 
ruma. Dong datang dari Kaisarea ko cari sang 
beta. 12 Ais Tuhan pung Roh yang Barisi kasi tau 
sang beta bilang, “Lu turun ko pi iko sang ini 
orang dong suda. Sonde usa pikir-pikir. Biar dong 
tu, bukan orang Yahudi, ma lu jang noju sang 
dong, ko anggap sang dong kamomos: Waktu 
beta dengar abis bagitu, kotong pung sodara 

anam orang ni, dong ju iko sama-sama deng 
beta pi Kaisarea. Di situ botong samua maso pi 
tantara Roma pung komandan satu pung ruma. 
13 Itu komandan bacarita bilang, barang barapa 
hari yang su lewat ni, dia dapa lia Tuhan pung 
ana bua dari sorga badiri di dia pung ruma, ko 
bilang, “Suru orang pi kota Yope ko pange satu 
orang, nama Simon Petrus. 14 Nanti itu orang kasi 
tunju sang lu, deng lu pung isi ruma dong samua, 
Tuhan pung jalan karmana ko kasi salamat sang 
bosong, deng hapus buang bosong pung sala-sala 
dong. 

15 Tagal itu, beta mulai kasi tunju Tuhan pung 
Jalan Idop sang dong. Takuju sa, Tuhan pung 
Roh yang Barisi datang maso pi itu orang samua, 
sama ke yang kotong ju su tarima tempo hari. 

16 Lia bilang dong ju tarima Tuhan pung Roh 
bagitu, ju beta inga Tuhan Yesus pung omong 
dolu bilang, Yohanis kasi sarani sang bosong 
pake aer sa, ma nanti Tuhan Allah mau bekin 
lebe hebat kasi bosong, andia Dia kasi Dia pung 
Roh yang Barisi sang bosong: "17 Te Tuhan sandiri 
yang kasi Dia pung Roh sang itu orang laen dong, 
parsis ke Dia kasi sang kotong. Jadi bosong pung 
mau beta lawan sang Tuhan, ko karmana? Jadi 
beta mau omong apa lai?” 





t41:16 # Utusan dong pung Carita 1:5 

18 Dengar Petrus bela diri bagitu, ju dong su 
sonde kasi sala sang dia lai. Ais dong samua 
puji-puji sang Tuhan Allah bilang, “Awii! Talalu 
hebat! Tuhan su buka jalan ko orang laen ju bisa 
kasi tenga dong pung idop yang sala, ko Tuhan 
hapus buang dong pung sala-sala dong, ais dong 
ju dapa idop tarus deng Dia.” 


Tuhan Yesus pung orang dong tasiram pi 
mana-mana. Ada banya dari dong 
yang bakumpul di kota Antiokia 


19 Dolu, waktu dong su bunu bekin mati abis 
sang Stefanus, ju dong mulai bekin sangsara deng 
bekin susa Yesus pung orang dong. Andia ko dong 
lari tasiram pi mana-mana. Saparu lari pi propinsi 
Fenisia. Saparu ju lari pi pulo Siprus, deng saparu 
lai lari jao-jao sampe di kota Antiokia di propinsi 
Siria. Orang-orang yang lari dong ni, ju kasi tau 
Tuhan Yesus pung Carita Bae pi mana-mana. Ma 
dong cuma kasi tau sang dong pung orang Yahudi 
sandiri sa. Dong sonde kasi tau sang orang laen 
dong. Y 

20 Ma ada ju Tuhan pung orang dong dari pulo 
Siprus deng dari kota Kirene. Dong saparu jalan 
tarus pi kota Antiokia di propinsi Siria. Dong 
ni yang kasi tau Tuhan Yesus pung Carita Bae 





Y11:19 H Utusan dong pung Carita 8:1-4 

kasi sang orang yang bukan Yahudi dong di situ. 
21 Tuhan kasi Dia pung kuasa sang dong, sampe 
orang bam-banya jadi parcaya sang Tuhan Yesus. 

22 itu waktu, Tuhan Yesus pung orang dong di 
Yerusalem dapa dengar bilang, orang laen di 
Antiokia ju su parcaya sang Yesus. Ais dong kirim 
satu orang, nama Barnabas, ko pi lia sang dong 
di sana. Barnabas ni, orang yang hati bae, deng 
parcaya batul-batul sang Tuhan Allah. Tuhan 
pung Roh ju ada pimpin sang dia. 

Waktu dia datang sampe di sana, dia dapa lia 
bilang, memang batul Tuhan Allah su ada karja 
di teng-tenga itu orang laen dong pung idop. Ju 
dia pung hati sanang. Ais dia kasi samangat sang 
dong, ko biar dong iko tarus Tuhan pung Jalan 
Idop deng batul-batul. Deng bagitu, Tuhan pung 
orang dong tamba lama, tamba banya. 

23 (11:22) ** (11:22) 25 Ais itu, ju Barnabas pi 
kota Tarsus ko mau cari sang Saulus. 28 Waktu 
katumu deng dia, dia kokoe sang Saulus, ko dong 
sama-sama kambali pi Antiokia. Ais dong dua 
tenga di Antiokia sama-sama deng Tuhan pung 
orang dong, sampe satu taon. Hari-hari, dong 
dua ajar Tuhan Yesus pung Jalan Idop kasi banya 
orang. (Di itu kota Antiokia tu, baru orang mulai 

kasi nama sang Tuhan Yesus pung orang dong 
bilang, “orang Kristen”). Y 

27 Waktu dong dua masi ada di Antiokia, ada 
barapa orang datang dari Yerusalem. Tuhan biasa 
pake itu orang dong ko jadi Dia pung jubir. 28 Dari 
itu jubir dong, ada satu orang, nama Agabus. 
Tuhan pung Roh ada kasi tau sang dia bilang, 
“Nanti ada musim lapar yang hebat di anteru 
dunya, sampe di huk-huk dong.” Ju dia pi kasi 
tau ulang sang orang dong. (Dia pung omong tu, 
jadi batul waktu Roma pung raja besar keser, 
nama Klaudius, ada pegang parenta.) 29 Dengar 
Agabus pung omong bagitu, ju Tuhan Yesus pung 
orang di Antiokia dong, baklakor ko dong kumpul 
doi kasi dong pung sodara dalam Yesus yang 
idop susa di propinsi Yudea. Satu-satu kasi iko 
dong pung mampu. 3? Kumpul abis, ju dong tunju 
Barnabas deng Saulus, ko dong dua antar bawa 
itu doi, ko kasi sang kapala jamaklat dong di sana, 
ko bagi kasi orang-orang susa. 





V11:26 + Kata ‘Kristen’ tu, dia pung asal dari kata ‘Kristus’. 
Dia pung arti bilang, “orang yang iko sang Kristus’. Kristus 
pung arti bilang, “Orang Barisi yang Tuhan Allah tunju 
memang dari dolu ko mau kirim datang'. 


W11:28 H Utusan dong pung Carita 21:10 

Yakobis pung mati; Petrus pung maso bui; deng 
orang parcaya dong pung sambayang 


12 1 itu waktu, ju raja Herodes “mulai bekin 
sangsara satenga mati sang Tuhan Yesus 
pung orang dong saparu. 2 Dia parenta orang 

ko dong pi bunu bekin mati sang Yakobis pake 
kalewang. Yakobis tu, Yohanis pung bu. 2 Waktu 
Herodes lia bilang, Yakobis pung mati bekin 
sanang orang Yahudi pung bos-bos dong, ju dia 
bekin tamba-tamba lai. Pas deng hari besar yang 
dong subu bilang, pesta Roti Sonde Pake Ragi, 
Yju dia suru orang pi tangkap ame sang Petrus 
lai. “Tangkap abis sang dia, ju dong lempar kasi 
maso sang dia pi dalam bui. Tarus dong tunju 
ampa kalompok tantara ko jaga baganti sang 
Petrus siang hari malam. Satu kalompok tantara, 
ada ampa orang. Herodes mau ko putus Petrus 
pung parkara di orang banya pung muka, nanti 
kalo itu pesta su abis. 2 Jadi waktu dong tahan 
sang Petrus dalam bui, Tuhan Yesus pung orang 





X12:1 “ Raja Herodes ni, dong ju kanal deng nama Herodes 
Agripa. Dia pung bali, dong kanal deng nama Herodes 
Besar (andia Herodes Agung). Dia tu, yang suru bunu ana 
mea waktu Tuhan Yesus lahir di Betlehem. 

Y12:3 f Itu hari bae, badeka deng Hari Paska. 

712:4 H Kaluar dari Masir 12:1-27 

dong sambayang sonde putus-putus, minta ko 
Tuhan lia sang Petrus. 


Tuhan kasi kaluar sang Petrus dari bui 


6 Dia pung beso, raja Herodes mau putus Petrus 
pung parkara di muka umum. Ma itu malam, 
dong ika sang Petrus deng dua rante di dalam 
bui. Ais dia tidor di dua tantara pung teng-tenga. 
Deng ada tantara laen dong yang bajaga di muka 
pintu. 

7 Takuju sa, Tuhan pung ana bua satu dari sorga 
datang badiri di situ, ju itu kamar tarang bacaya. 
Ais, itu ana bua goyang kasi bangun sang Petrus 
bilang, “Pelu, é! Bangun capat!” Itu waktu ju, 
itu rante besi talapas memang dari Petrus pung 
tangan. 8 Ais ju itu ana bua suru sang dia bilang, 
“Pake lu pung baju! Deng pake lu pung sandal!” 
Petrus pake abis, ju itu ana bua suru lai bilang, 
“Pake lu pung baju luar, ko mari iko sang beta 
suda!” 

9 Ju Petrus iko itu ana bua, ko jalan kaluar dari 
dalam bui. Ma Petrus kira kata, dia cuma mimpi 
sa. Padahal, memang jadi batul bagitu. 19 Waktu 
dong su lewat tampa jaga partama deng kadua, 
ju dong sampe di pintu besi. Itu pintu tabuka 
sandiri bagitu sa, ais ju dong dua kaluar ko iko 
jalan yang pi kota. Takuju sa, Tuhan pung ana bua 
tu, pi kasi tenga sang Petrus sandiri di situ. 

11 Itu ana bua ilang abis, ju Petrus sadar bilang, 
“Memang batul, €! Sakarang baru beta tau. 
Tuhan tu, batul-batul su kirim datang Dia pung 
ana bua ko kasi lapas sang beta dari Herodes 
pung tangan. Tuhan bekin bagitu ko orang Yahudi 
dong pung akal busuk sonde kana di beta.” 

12 Ais bagitu, ju Petrus pi di mama Maria pung 
ruma. Dia tu, andia Yohanis pung mama. Yohanis 
tu, pung nama laen, Markus. Di situ, banya 
orang ada bakumpul sambayang, minta ko Tuhan 
tolong Petrus deng dia pung parkara. 13 Sampe di 
itu ruma, ju Petrus toki deng eki dari pagar pung 
pintu. Tarus satu pambantu parampuan, nama 
Rode, pi maloi sapa yang ada datang. 14 Dengar 
Petrus pung suara tu, ju dia kanal memang. Dia 
sanang mau mati, tarus dia lari capat-capat pi 
dalam, ko kasi tau orang dong bilang, “We! Petrus 
ada badiri di luar!” Ma tagal dia su babingung tu, 
dia lupa buka pintu kasi sang Petrus. 

15 Ma dong manyao bilang, “Sonde mungkin! 
Jang maen gila bagitu!” 

Ma itu parampuan batahan karas bilang, 
“Sonde! Itu batul-batul Petrus pung suara! Dia 
ada di luar sana!” 

Ma dong acu sa bilang, “Mangkali, itu cuma 
Tuhan pung ana bua dari sorga sa, yang ada jaga 
sang Petrus.” 

16 Dong masi batola-bahela, ma Petrus ada 
baPleki tarus, sampe dong pi buka pintu. Buka 
abis, ju dong tanganga bodo, te dia tu, andia 
Petrus. 17 Petrus goyang dia pung tangan ko biar 
dong samua tanang. Ais ju dia carita karmana 
ko sampe Tuhan Allah su kasi kaluar sang dia 
dari dalam bui. Ju dia suru sang dong bilang, 
“Bosong pi kasi tau ini hal samua sang Yakobis 
deng utusan laen dong, e.” Tarus Petrus kaluar pi 
tampa laen. 

18 Dia pung beso papagi, waktu tantara jaga 
dong lia bilang, Petrus su sonde ada lai, ju 
dong bingung, deng dong taku mau mati, tagal 
dong sonde tau nanti jadi karmana deng dong. 
19 Waktu Herodes dapa tau itu hal, ju dia parenta 
sang dong ko pi cari sang Petrus. Ma dong sonde 
katumu sang dia. Ju Herodes parenta ko dong 
pareksa itu tantara jaga dong. Pareksa abis, ju 
dia suru ko bunu bekin mati sang itu tantara jaga 
dong samua. 

Ais ju Herodes pi jalan kasi tenga Yudea, ko 
tenga di kota Kaisarea. 


Raja Herodes Agripa pung mati 


20 Itu waktu, ada orang dong dari dua kota, 
nama Tirus deng Sidon, suka beli makan dari 
raja Herodes pung negri. Ma su dari lama, itu 
raja su bamusu deng dong. Ais dong baRlakor ko 

cari jalan pi badame deng dia. Ju dong pili satu 
rombongan ko pi katumu deng Herodes. Sampe 
di Kaisarea, dong bataman deng satu orang 
dalam, nama Blastus. Dia tu, satu kapala urusan 
di raja pung ruma jabatan. Dong basakongkol 
deng Blastus ko dia jadi dong pung tukang buju 
ko buka jalan sang dong bisa katumu deng 
Herodes. 

21 Ais Herodes satuju ko tarima sang dong, 
ju dong pili satu waktu ko dong bakatumu. Itu 
hari, dong bekin acara besar. Herodes pake dia 
pung pakean jabatan, ais dudu di dia pung korsi 
parenta. Ju dia mulai angka omong sang dong. 
22 Dengar dia pung suara, ju orang dong mulai 
puji angka nae sang dia bilang, “Dengar dia pung 
suara tu! Ini bukan manusia pung suara! Ini dewa 
pung suara!” 28 Takuju sa, Tuhan Allah pung 
ana bua satu dari sorga kirim kasi Herodes satu 
panyaki, tagal dia tarima dong pung puji sang dia, 
deng dia ju seti kasi ondor sang Tuhan Allah. Ju 
cacing dong makan buang sang Herodes pung 
badan sampe dia mati mampos. 

24 Deng samua hal yang sujadi tu, Tuhan Allah 
pung Kabar Bae tasiar tamba luas, deng orang 
yang iko Tuhan Yesus pung Jalan Idop ju tamba 
banya. 

25 Waktu Barnabas deng Saulus antar abis orang 
Antiokia dong pung bantuan pi Yerusalem tu, ju 

dong pulang kambali pi Antiokia. Dong ada bawa 
satu orang muda sama-sama deng dong. Dia 
pung nama Yohanis. Ma dong ju pange sang dia 
bilang, Markus. 


Orang Antiokia utus Barnabas deng Saulus 


13 1 Di kota Antiokia, banya orang su parcaya 
sang Tuhan Yesus. Ada barapa orang yang 
Tuhan Allah ada pake sang dong jadi Dia pung 
jubir, deng ada barapa lai yang Dia pake ko ajar 
orang. Dong tu, andia: 
Barnabas, 
Simeon, yang orang biasa pange sang dia “Si 
Itam’, 2 
Lukius, dari kota Kirene, 
Menahem, yang dong piara dari kici 
sama-sama deng raja Herodes, b 
deng Saulus. 





313:1 * a: Tulisan bahasa Yunani bilang, ‘Niger’, deng dia 
pung arti bilang, ‘itam’, ko, galap”. 

b43:1 + b: Raja Herodes ni, dong ju kanál deng nama 
Herodes Antipas. Dia tu, yang bunu bekin mati sang 
Yohanis, Tukang Sarani. Dia pung bapa, dong kanál deng 
nama Herodes Bésar (andia Herodes Agung). Dia tu, yang 
suru bunu ana mea waktu Tuhan Yesus lahir di Betlehem. 
Raja Herodes yang bunu sang Yakobis, deng yang mati kaná 
cacing tu, dong kanál deng nama Herodes Agripa. 

2 Satu waktu, dong ada puasa, deng dong ada 
bakumpul ko semba sang Tuhan Allah. Ais Tuhan 
pung Roh yang Barisi kasi tau sang dong bilang, 
“Pili ame sang Barnabas deng Saulus. Te Beta 
pung karja ada banya. Deng dong musti bekin 
ame karja yang Beta mau ator kasi sang dong.” 

3 Waktu dong puasa deng sambayang abis, ju 
dong taro tangan pi Barnabas deng Saulus ko 
tabis sang dong. Tarus dong utus sang dong dua 
pi ko kasi jalan Tuhan pung karja. 


Barnabas deng Saulus dong pi pulo Siprus 


4 Waktu Tuhan pung Roh yang Barisi parenta 
Barnabas deng Saulus ko dong dua jalan pi 
kuliling, partama dong pi satu kota di pante, 
nama Seleukia. Yohanis (itu orang yang dong ju 
pange bilang, Markus) ju iko sama-sama deng 
dong. Sampe di situ, dong nae kapal ko balayar 
pi pulo Siprus, ais dong turun di satu kota, nama 
Salamis. Di situ, dong suka maso pi orang Yahudi 
dong pung ruma sambayang ko ajar Tuhan Allah 
pung Kata-kata kasi orang dong. 

5 (13:4) 8 Ais dong jalan singga-singga dari satu 
kampong pi satu kampong, sampe dong datang 
di satu kota di itu pulo pung ujung sabla, nama 
Pafos. Gubernor ada tenga di itu kota. Dia pung 
nama Sergius Paulus. Dia tu, orang otak encer. 
Waktu dia dengar bilang, Barnabas dong su 

datang di dia pung kota, ju dia suru orang ko pi 
pange sang dong, te dia pung hati su rindu mau 
dengar nasiat dari Tuhan. 

Ma di situ, ada satu orang Yahudi ju, nama Bar 
Yesus (deng dia pung nama laen dalam bahasa 
Yunani bilang, “Elimas'). Dia tu, tukang suanggi. 
Dia biasa putar-balek orang bilang, dia ju Tuhan 
Allah pung jubir. Dia bataman bae deng itu 
gubernor. Jadi waktu Barnabas dong datang, dia 
tusu-tusu sang gubernor ko jang tarima sang 
dong. Dia coba-coba pangaru itu gubernor ko 
sonde usa parcaya sang Yesus. 

7 (13:6) 8 (13:6) ? Ma Tuhan pung Roh yang 
Barisi ada kasi kuasa sang Saulus (yang dong ju 
pange bilang, Paulus), ju dia pefle mata ko lia 
karas-karas itu tukang suanggi. Ais dia omong 
bilang, 10 “Heh, Elimas! Lu ana setan! Tukang 
putar-balek! Sampe kapan lu masi mau tipu 
orang? Lu malawan samua yang bae. Tagal 
bagitu, botong tau lu iko setan dong pung bos 
besar. Lu jang bekin bagitu lai! Lu jang coba-coba 
tutu Tuhan pung jalan yang lurus lai! 11 Weh! Lu 
dengar, é! Nanti Tuhan hukum sang lu. Lu pung 
mata nanti jadi buta, deng lu sonde dapa lia 
apa-apa, sampe barapa hari.” 

Paulus omong abis bagitu, ju itu orang pung 
mata buta memang. Ais dia jalan raba-raba, ko 

cari orang pegang dia pung tangan, ko hela bawa 
jalan sang dia. 

12 Waktu gubernor lia deng dia pung mata 
kapala sandiri bagitu, deng dia dengar Barnabas 
dong ajar soal Yesus, dia taheran-heran, ais ju 
dia parcaya sang Yesus. 


Dong bawa Carita Bae pi kota 
Antiokia laen, di propinsi Pisidia 


13 Dari kota Pafos di pulo Siprus, Paulus dong 
nae kapal ko balayar pi satu kota di propinsi 
Pamfilia, nama Perga. Di situ, dong turun dari 
kapal, ais Yohanis Markus jalan kasi tenga sang 
dong ko pulang pi Yerusalem. 14 Dari Perga dong 
jalan iko darat pi kota Antiokia di propinsi Pisidia. 

Dong sampe di itu kota. Ais waktu orang Yahudi 
dong pung hari barenti karja, ju dong pi iko 
sambayang di orang Yahudi dong pung ruma 
sambayang. 12 Itu waktu, dong ada baca dari bali 
Musa pung tulisan, deng dari Tuhan pung jubir 
laen dong pung tulisan. Ais, itu ruma sambayang 
pung bos-bos dong, minta sang Paulus dong 
bilang, “Bapa dong. Kalo bosong ada pasan 
kasi botong, na, botong minta deng hormat ko 
bosong omong kasi kuat kotong samua di sini 
pung hati.” 

Paulus mulai angka omong 
kasi orang Yahudi dong di Antiokia 


16 Ais Paulus bangun badiri pi di muka. Ju dia 
angka tangan ko minta sang dong tanang. Ais 
dia mulai angka omong bilang, “Sodara-sodara, 
bangsa Israklel dong. Deng mama-bapa yang laen 
dong yang su maso agama Yahudi, tagal bosong 
pung hati ju rindu sang bangsa IsraRlel pung 
Tuhan Allah. Beta minta bosong pasang talinga 
ko dengar sang beta! 

17 Tuhan Allah su pili ame kotong bangsa Israel 
pung nene-moyang dong dari dolu. Waktu dong 
pi tenga di tana Masir, yang bukan dong pung 
negri sandiri, Tuhan kasi sang dong tenga deng 
sejahtara, sampe dong pung turunan tamba 
banya. Ais ju Tuhan pake Dia pung kuasa besar 
ko bawa kasi kaluar sang dong dari Masir. “18 Ais 
itu, dong idop bapinda-pinda di itu tampa kosong 
sampe ampa pulu taon. Biar dong kapala batu 
tarus, ma Tuhan antar sang dong deng sabar sa. 
d19 Ais ju Tuhan kasi ancor tuju bangsa di tana 
Kanaan. Tarus dia bagi-bagi dong pung tana kasi 
kotong pung nene-moyang dong, ko jadi dong 





C13:17 X Kaluar dari Masir 1:7, 12:51 


d13:18 H Daftar Sensus 14:34, Carita Ulang soflal Jalan Idop 
1:31 

pung tana pusaka. “20Dong idop bagitu sampe 
ampa ratus lima pulu (450) taon. 

Ais itu, Tuhan Allah angka kasi sang dong tukang 
putus parkara dong, ko pimpin sang dong, sampe 
deng Tuhan angka Dia pung jubir satu, nama 
Samuel. 2! Waktu Samuel jadi Tuhan pung jubir, 
kotong pung nene-moyang dong mau-mau ko 
dapa raja. Ais Tuhan angka sang Kis pung ana, 
nama Saul, dari suku Benyamin. Saul pegang 
parenta sampe ampa pulu taon. 822 Ju Tuhan 
kasi turun sang dia. Ais Tuhan angka Isai pung 
ana, nama Daud, ko ganti sang dia jadi raja baru. 
Tuhan tau batul Daud pung hati bilang, ‘Isai pung 
ana Daud ni, cocok deng Beta pung hati. Tantu 
dia nanti bekin iko Beta pung mau samua. "23 itu 
waktu, Tuhan janji ko mau kirim Daud pung 
turunan satu, ko kasi salamat sang orang Israel 
dari dong pung sala-sala dong. Beta mau kasi tau 
sodara dong samua bilang, Daud pung turunan 
yang Tuhan janji tu, andia Yesus.” 





“13:19 X Carita Ulang soal Jalan Idop 7:1: Yosua 14:1 
f13:20 H Tukang Putus Parkara dong 2:16; 1 Samuel 3:20 
813:21 ¥ 1 Samuel 8:5, 10:21 

h43:22 # 1 Samuel 13:14, 16:12: Lagu Puji dong 89:20 

Paulus bilang Yesus tu, Orang yang 
Tuhan janji mau kirim datang 


24 Paulus sambung dia pung omong bilang, 
“Waktu Tuhan Yesus balom angka Dia pung karja, 
ada satu orang, nama Yohanis, pi kasi tau orang 
IsraPlel dong bilang, dong musti barenti dari 
dong pung sala-sala dong, deng bale ko iko sang 
Tuhan. Ais dong musti sarani ko jadi tanda bilang, 
dong su babae deng Tuhan. 22 Ma waktu Yohanis 
pung karja su mau abis, dia kasi tau orang dong 
bilang, Jang bosong pikir beta ni, Orang yang 
Tuhan su janji dari dolu ko mau kirim datang. 
Inga bae-bae! Bosong musti tunggu satu Orang 
yang nanti mau datang. Dia lebe hebat dari beta, 
sampe jadi Dia pung tukang suru-suru sa ju, beta 
sonde pantas. | 

26 Sodara dong samual Bosong yang memang 
bakli Abraham pung turunan, deng bosong yang 
laen yang pung hati rindu sang Tuhan. Dengar 
sang beta dolo! Tuhan Allah su kasi tau ini hal 
sang kotong, ko kotong dapa tau Dia pung jalan 





13:24 # Markus 1:4: Lukas 3:3 


113:25 # Tulisan bahasa Yunani yang asli tulis bilang, tondo 
ko buka dia pung tali sapatu ju, beta sonde pantas'. Dia 

idop. Dia kasi salamat sang kotong dari kotong 
pung sala-sala dong. 27 Dari dolu, Tuhan su 

pake Dia pung jubir dong ko dong tulis kasi tau 
orang soBlal itu Orang yang Tuhan janji mau 
kirim datang. Ju kotong pung bos-bos agama 
dong, deng orang laen di Yerusalem, su baca 
ulang-ulang apa yang jubir dong su tulis. Tiap hari 
barenti karja, dong maso pi ruma sambayang, ko 
dong baca soklal itu Orang di Tuhan pung Tulisan 
Barisi. 

Ma dong sonde mangarti bilang itu Orang 
yang Tuhan su janji mau kirim datang tu, andia 
Yesus. Ais dong cari akal ko hukum mati sang Dia. 
Padahal ini hal ju pas deng apa yang Tuhan pung 
jubir dong su tulis. 28 Dong bekin-bekin parkara 
deng Yesus ko mau hiki kasi jato sang Dia, ma 
dong sonde dapa Dia pung sala apa-apa. Biar 
bagitu, ju dong pi minta sang gubernor Pilatus 
ko bunu bekin mati sang Dia. K29 Itu gubernor 
satuju, ais dong paku kasi tagantong sang Yesus 
di kayu palang, sampe Dia mati. Ma samua ni, 
ju pas deng apa yang Tuhan pung jubir dong su 
tulis. Ais itu, dong kasi turun Dia pung mayat dari 
itu kayu palang, ju dong koko bawa sang Dia pi 

taro dalam kubur. BOMa Tuhan Allah pake Dia 
pung kuasa, ko kasi idop kambali sang Yesus dari 
Dia pung mati. 

31 Waktu Yesus su idop kambali, Dia kasi tunju 
Dia pung diri banya kali kasi sang orang-orang. 
Dong tu, yang su datang sama-sama deng Dia 
dari propinsi Galilea pi Yerusalem. Deng dong tu 
yang sakarang jadi saksi kasi sang orang Isra'flel 
dong.” m 


Paulus kasi tunju bilang, Tuhan su pake Dia pung 
jubir dong ko kasi tau memang soal Yesus 


32 Paulus sambung dia pung omong bilang, 
“Naa, bagini! Botong dua ni, andia beta deng 
Barnabas, su datang dari jao ko kasi tau sang 
bosong, ko biar bosong tau bilang, apa yang 
Tuhan su janji sang kotong pung nene-moyang 
dong, sakarang ni, samua su jadi. Tuhan su kasi 
idop kambali sang Yesus dari Dia pung mati. Di 
Lagu Puji nomer dua, Tuhan su pake orang ko 
tulis soflal Yesus, itu Orang yang Dia janji mau 
kirim datang bilang: 

'Lu ni, Beta pung Ana. 

Ini hari, Beta angka sang Lu ko pegang 
parenta. " 

33 (13:32) 24 Dari dolu Tuhan Allah ju su janji 
bilang, nanti Dia mau kasi idop kambali itu Orang 
yang Dia su janji mau kirim datang, deng itu 
Orang sonde akan mati lai. Tagal itu, Tuhan su 
pake Dia pung jubir ko tulis bilang, 

“Dari dolu Beta su ika janji deng raja Daud ko 

mau kasi berkat sang dia. 
Jadi sakarang Beta ju mau ika itu janji lai 
deng lu, tagal lu jadi Daud pung turunan: ° 
35 Ada Lagu Puji laen yang bilang, 
“Tuhan sonde kasi tenga Lu pung Orang Barisi 
pung mayat, 
ko jadi ancor-ancor dalam Dia pung kubur. P 

36 Dia pung batul bagini: ini Lagu Puji sonde 
tunju sang Daud sandiri sa! Kotong tau bagitu, 
tagal raja Daud su bekin banya hal bae kasi dia 
pung bangsa dong, ais ju dia mati. Dia mati, ais 
dong kubur sang dia. Deng dia pung mayat su 
ancor abis. Jadi kotong tau bilang, itu Lagu Puji 
sonde tunju sang Daud, ma ada tunju sang Orang 
laen. Itu Orang yang dia su tunju tu, nanti kalo 
itu Orang su mati, Tuhan Allah kasi idop kambali 

sang Dia. Andia ko Dia pung mayat sonde ancor 
sadiki ju. 

37 (13:36) 28 Jadi sodara dong, dengar bae-bae! 
Itu Orang tu, andia Yesus! Ais kalo kotong parcaya 
sang Dia, baru Dia mau pikol sala-sala, yang kalo 
iko dia pung batul, kotong sandiri yang musti 
pikol. Deng bagitu Tuhan Allah hapus buang 
kotong pung sala-sala dong. Ma kotong su tau 
bilang, biar kotong iko bakli Musa pung atoran 
adat samua, itu sandiri sa sonde bisa bekin 
kotong batul di Tuhan pung muka. 29 (13:38) 

40 Andia ko bosong musti pikir bae-bae. Jang 
sampe, apa yang Tuhan pung jubir dolu-dolu 
dong su kasi tau, jato kana sang bosong. Dong su 
tulis bilang, 

'Awas bosong tukang olok-olok dong, yang suka 

lia orang deng mata sabla! 
Tagal Beta, Tuhan Allah, ada bekin hal-hal 
yang bekin orang taheran-heran, 
ma bosong nanti tarima bosong pung 
bagian, ko bosong mati mampos. 

Beta bekin satu hal waktu bosong masi idop, 

ma bosong sonde mau tarima. 

Biar orang su kasi tau ju, 

bosong sonde mau mangarti. 

Lebe bae bosong pikir bae-bae ini hal dong, ko 
biar bosong heran ju: 9 

Jadi sodara dong. Pikir bae-bae apa yang beta 
su kasi tau tadi. Jang lempar buang apa yang 
bosong su dengar tadi, sama ke tukang olok-olok 
dong pung bekin. Bagitu sa, beta pung omong. 
Makasi banya!” 

41 (13:40) 2 Omong abis, ju Paulus deng 
Barnabas badiri ko mau jalan kasi tenga itu 
ruma sambayang. Ju orang di situ dong minta 
ko dong kambali lai minggu datang, ko kasi tau 
lebe alus lai, apa yang dong su omong tadi tu. 

43 Waktu dong kaluar dari itu ruma sambayang, 
ada banya orang dari situ yang pi iko sang Paulus 
deng Barnabas. Ais dong dua kasi nasiat sang 
dong bilang, “Kotong tau bilang, Tuhan pung hati 
talalu bae sang kotong. Andia ko bosong ju musti 
bapegang karas-karas sang Dia.” 


Orang Yahudi pung bos-bos dong tola 
buang sang Paulus dong 


44 Dia pung minggu muka, pas deng orang 
Yahudi pung hari barenti karja, amper samua 
orang di itu kota datang ko mau dengar Tuhan 
pung Kata-kata. Ma waktu orang Yahudi pung 
bos-bos dong dapa lia orang banya mau datang 





913:40 # Habakuk 1:5 


UTUSAN DONG PUNG CARITA 13 794 


dengar sang Paulus dong, ju dong saki hati. Ais 
waktu Paulus ada omong, dong malawan buta 
sang dia, deng omong kasi jato sang Paulus dong. 

46 Ma Paulus dong sonde ondor, deng dong 

omong sonde pele-pele lai. Dong bilang, 
“Memang Tuhan Allah su buka jalan lebe dolo 
kasi kotong orang Yahudi, deng Dia kasi Kabar 
Bae sang kotong. Deng itu memang pantas! Ma 
bosong sonde mau tarima. Jadi deng bosong pili 
bagitu, bosong kasi tunju bilang, bosong sonde 
pantas dapa idop tarus deng Tuhan Allah. Jadi 
sakarang, botong mau bawa itu Kabar Bae kasi 
suku-bangsa laen dong, tagal bosong su tola 
buang sang dia. ^ Te Tuhan Allah su utus sang 
botong, parsis ke Yesaya su tulis bilang, 

‘Beta su angka sang bosong ko jadi sama ke 
lantera yang bawa tarang kasi suku-bangsa 
laen dong, yang bukan bangsa Yahudi, 

ko biar bosong senter bekin tarang itu jalan 
yang datang di Beta, 
ko biar Beta kasi lapas sang dong dari 
dong pung sala-sala dong. 
Deng bosong ju musti kasi tunju itu jalan di 
ini dunya dari ujung pi ujung.” " 

48 Waktu orang bangsa laen yang bukan Yahudi 

dong dengar bagitu, ju dong sanang mau mati. 

Tarus dong puji-puji sang Tuhan Allah bilang, 
“Puji Tuhan! Tuhan pung Kabar Bae tu, talalu 
bae!” Deng di situ ada orang-orang yang Tuhan 
Allah su putus dari dolu ko bisa idop tarus deng 
Dia. Ais dong samua parcaya sang Tuhan Yesus. 

49 Tuhan Allah pung Kata-kata tasiar dari mulu 
pi mulu di itu daklera samua. 

50 Di itu kota, ada orang-orang besar, laki-laki 
deng parampuan. Ada saparu yang rindu sang 
Tuhan. Ma orang Yahudi pung bos-bos dong 
datang ko tusu-tusu sang itu orang besar 
dong, sampe dong usir kasi kaluar Paulus deng 
Barnabas dari dong pung daflera. °t Kaluar dari 
itu kota, ju dong dua bekin satu acara adat deng 
kabas buang abu dari dong pung kaki ko jadi 
tanda bilang, orang di itu kota dong sonde mau 
dengar sang dong dua. Ais dong bale balakang 
ko jalan kasi tenga itu kota. Ju dong pi satu kota 
laen, nama Ikonium. $ 

52 Ma orang-orang yang su parcaya sang Tuhan 
Yesus di Antiokia, dong pung hati sanang, tagal 
Tuhan pung Roh yang Barisi kasi kuat dong pung 
hati. 

Paulus deng Barnabas di kota Ikonium 


14 1 Waktu Paulus deng Barnabas sampe 

di kota Ikonium, ju dong maso pi orang 
Yahudi pung ruma sambayang. Di situ, dong 
omong panjang lebar Tuhan Allah pung Kabar 
Bae, sampe banya orang Yahudi deng banya 
orang dari suku-bangsa laen ju, parcaya sang 
Tuhan Yesus. 2Ma di situ, ada barapa orang 
Yahudi yang fanatik, yang sonde mau tarima 
Paulus dong pung omong. Ais dong tusu-tusu 
orang laen dong ko dong binci mau mati sang 
orang-orang yang parcaya sang Yesus. 3 Ma 
Paulus dong sonde taku. Dong kasi tau tarus 
Tuhan Yesus pung Carita Bae kasi sapa sa. Dong 
kasi tau bilang, Tuhan Yesus pung hati tabuka 
kasi samua orang. Dia ju ada kasi kuasa ko dong 
bisa bekin tanda heran macam-macam, ko biar 
orang banya dong tau bilang, Tuhan ada pake 
sang dong. 

Itu waktu, Paulus dong tenga lama di itu kota. 
4 Ais ada muncul dua kalompok di itu kota. Yang 
satu iko deng orang Yahudi yang fanatik, deng 
yang satu lai bela mati deng Tuhan pung utusan 
dong. Itu dua kalompok dong bakanjar tarus. 

5 Ais ada barapa orang Yahudi yang fanatik dong 
basakongkol deng orang laen dong, deng dong 
pung bos-bos ju, ko bekin susa sang Tuhan pung 

utusan dong. Dong ju mau lempar Paulus dong 
deng batu. * Ma ada orang yang kasi tau sang 
Paulus dong bilang, ada kalompok yang mau 
bekin jahat sang dong. Ju dong lari pi cari salamat 
di propinsi Likonia, di kota Listra deng kota Derbe, 
deng kampong-kampong yang badeka di situ. 

7 Di situ dong ju bacarita Tuhan Yesus pung Carita 
Bae. 


Paulus dong di kota Listra deng Derbe 


8 Sampe di kota Listra, Paulus deng Barnabas 
dapa katumu satu laki-laki. Dia pung kaki dua-dua 
lumpu, mulai dari dia pung mama barana sang 
dia. Jadi dia balóm parná jalan. ? Itu orang ada 
dudu ko dengar Paulus pung carita. Ais Paulus 
taro mata sang dia, deng pikir bilang, “Ini orang 
pung parcaya bisa bekin bae sang dia!” 1? Ju 
Paulus pange sang dia bilang, “Bu! Badiri suda!” 
Dengar bagitu, ju itu orang malompa bangun 
memang, ju dia mulai bajalan. 

11 Waktu orang dong dapa lia Paulus bekin 
bagitu, ju dong samua tanganga. Ju dong omong 
pake dong pung bahasa Likonia bilang, “Bosong 
dengar dolu! Ini orang dua ni, dewa-dewa yang 
turun datang di bumi pake manusia pung badan 
12 Itu orang dong omong bagitu, tagal dong kira 
Barnabas tu, sama deng dong pung dewa satu, 
nama Seus. Ais Paulus, yang tukang omong, dong 


1” 

kira dia tu, dewa Hermes. "12 Di luar kota pung 
pintu maso, ada ruma songgo satu, kasi dong 
pung dewa Seus. Lia Paulus dong, Seus pung 
tukang songgo bawa bunga-bunga deng hela 
bawa barapa sapi laki besar, ko mau songgo sang 
dong. Ju orang banya iko itu tukang songgo ko pi 
songgo sang Tuhan Yesus pung utusan dong. 

14 Ma waktu dong dapa tau bilang, itu orang 
dong mau songgo sang dong, ju Paulus deng 
Barnabas protes sang dong. Ais dong lari pi itu 
orang banya dong pung muka, tarus dong rumi 
kasi tarobe dong pung baju sandiri ko bekin 
tanda bilang, dong sonde satuju deng apa yang 
orang dong mau bekin. Ais dong dua batarea 
bilang, 5 “Aduuu! Akurang ko bosong bekin 
bagini? Jang kira kata, botong ni, dewa. Botong 
ni, manusia biasa, sama ke bosong ju. Botong 
datang di sini ko kasi tau sang bosong satu carita 
yang bae. Bosong musti bale balakang kasi tenga 
bosong pung dewa dong yang sonde ada pung 
guna apa-apa. Bosong musti bale iko sang Tuhan 
Allah yang batul-batul idop. Te Dia tu, yang bekin 
ini langit deng bumi, deng dong pung isi samua. 
ul6 Dari dolu, suku-bangsa dong idop iko dong 

pung mau sandiri-sandiri. Tuhan Allah ju kasi biar 
sang dong bagitu. 1? Ma Tuhan sonde lupa kasi 
tanda macam-macam, ko samua suku-bangsa 
dapa tau bilang, Tuhan tu, bae. Dia yang kirim 
ujan kasi sang kotong. Dia yang kasi kotong pung 
kabon dong pung hasil bae. Dia yang kasi makan 
sang kotong, deng bekin kotong samua pung hati 
sanang.” 

18 Biar Paulus deng Barnabas su larang sang 
dong ko jang bekin bagitu, ma itu orang dong 
mati-mati ko mau bawa itu sosonggo kasi sang 
dong. 

19 itu waktu, ada barapa orang Yahudi yang 
datang dari kota Antiokia deng kota Ikonium pi 
kota Listra. Dong tusu-tusu itu orang banya dong 
ko iko malawan sang Tuhan Yesus pung utusan 
dong. Ju dong lempar sang Paulus deng batu. 
Dong kira dia su mati, ais dong hela bawa sang 
dia ko buang sang dia pi luar kota. 

20 Ma waktu Yesus pung orang parcaya dong 
badiri kuliling sang Paulus, ju dia bangun. Ais ju 
dia maso kambali pi dalam kota. Dia pung beso, 
ju dia deng Barnabas jalan sama-sama pi kota 
laen, nama Derbe. 

Paulus deng Barnabas kambali pi jamaklat 
di kota Antiokia di propinsi Siria 


21 Dj Derbe, Paulus deng Barnabas kasi tau 
Tuhan Yesus pung Carita Bae. Ais itu, banya 
orang parcaya sang Dia. Tarus dong dua pi ulang 
di Listra. Dari sana, dong kambali pi Ikonium. 
Dari situ, dong jalan tarus pi Antiokia di propinsi 
Pisidia. 22 Di situ, dong omong deng orang yang 
iko sang Yesus ko kasi kuat dong pung hati. Dong 
kasi inga bilang, “Sodara dong samua! Kalo 
kotong maso jadi Tuhan Allah pung orang, jang 
pikir kata, kotong sonde dapa susa lai. Te biar 
karmana ju, kotong musti dapa susa. Ma kotong 
musti batahan, ko iko tarus sang Yesus.” Dong 
dua ajar bagitu sang Yesus pung orang dong di 
itu kota. 

23 Ais ju Paulus deng Barnabas mulai cari 
orang ko dong angka jadi pimpinan “di jamaklat 
satu-satu. Dong sambayang deng puasa ko cari 
Tuhan pung mau. Ju dong taro tangan deng 
sambayang, ko angka itu orang yang Tuhan su 
kasi tunju, ko jadi jamallat pung pimpinan. 

24 Ais itu, ju Paulus deng Barnabas jalan tarus 
kasi tenga propinsi Pisidia, ko dong pi propinsi 

Pamfilia. 22 Dong sampe di satu kota, nama Perga. 
Di situ, dong kasi tau Tuhan pung Carita Bae. 

Ais itu, dong jalan tarus, sonde jao lai, ju dong 
sampe di kota Atalia. 28 Di situ, dong nae kapal ko 
balayar kambali pi kota Antiokia di propinsi Siria. 
Tempo hari, Tuhan Yesus pung orang di Antiokia 
tu, yang utus sang dong, deng sarakan sang dong 
pi Tuhan pung tangan ko Dia lia bae-bae sang 
dong. Jadi sakarang Paulus dong mau pulang, ko 
lapor kasi jamaflat Antiokia dong bilang, dong su 
bekin abis dong pung karja. 

27 Sampe di Antiokia, ju Paulus dong kumpul 
ame Tuhan pung orang samua yang ada di situ. 
Ais dong carita panjang lebar samua yang Tuhan 
su bekin kasi sang dong. Bilang, Tuhan su buka 
jalan ko orang yang bukan Yahudi dong ju parcaya 
sang Yesus. 28 Ais ju Paulus deng Barnabas tenga 
lama deng Tuhan Yesus pung orang parcaya dong 
di situ. 


Tua-tua Kristen dong bakumpul di Yerusalem 


15 1 Itu waktu, barapa orang Yahudi Kristen 
datang jao-jao dari propinsi Yudea pi 
Antiokia. Sampe di situ, dong ajar Tuhan Yesus 
pung orang dong bilang, “Bosong su parcaya 
sang Yesus. Itu ju bae. Ma itu balom cukup. Kalo 
bosong mau batul-batul salamat, na, bosong ju 

musti sunat, iko botong pung adat, yang Tuhan 
sandiri su kasi lewat bakli Musa.” W 

2 Ma Paulus deng Barnabas bamalawan karas 
deng itu orang dong pung omong. Dong bakanjar 
satenga mati. Ju Paulus dong bilang, “Bosong 
salal Suku-bangsa laen yang bukan Yahudi, 
yang parcaya sang Yesus sonde parlu iko orang 
Yahudi pung adat sunat!” Tagal dong bamalawan 
bagitu, ju dong baklakor ko utus sang Paulus deng 
Barnabas, deng barapa taman laen dari Antiokia, 
ko pi bawa ini soflal kasi sang Tuhan pung utusan 
dong, deng tua-tua Kristen laen di Yerusalem. 

3 Tagal itu, orang Kristen di Antiokia suru Paulus 
dong pi Yerusalem. Dong iko jalan darat, lewat 
propinsi Fenisia deng propinsi Samaria. Di dong 
pung jalan tu, dong singga-singga di orang 
parcaya dong pung ruma. Ais dong carita sampe 
alus-alus bilang, “Orang yang bukan Yahudi dong, 
ju su bale datang ko parcaya sang Tuhan!” Dengar 
bagitu, ju samua orang sanang. 

4 Sampe di Yerusalem, Yesus pung orang samua 
tarima sang dong deng bae-bae. Tuhan pung 
utusan dong, deng tua-tua Kristen dong, ju 
tarima sang dong. Ais ju Paulus dong carita 
samua yang Tuhan su bekin kasi sang dong, 
sampe banya orang laen ju su iko sang Tuhan 

Yesus. Deng dong ju carita dong pung bakanjar 
soal sunat. 2 Itu orang yang iko dengar sang 
Paulus dong pung carita, ada barapa orang 
Yahudi Kristen dari partei Farisi. Dong bangun 
badiri, ais dong omong karas-karas bilang, 
“Dengar bae-bae, é! Kalo ada orang bukan Yahudi 
mana sa, yang mau iko sang Yesus, dong musti 
iko kotong pung adat sunat deng kotong pung 
atoran adat laen, yang Tuhan Allah sandiri su kasi 
turun lewat bali Musa.” 

6 Ais orang sarani samua baflakor ko Tuhan 
pung utusan dong, deng tua-tua Kristen dong, 
bakumpul ko timbang-timbang itu hal. 7 Ais dong 
batukar pikiran panjang lebar. Ahirnya, ju Petrus 
bangun badiri ko omong bilang, “Sodara dong 
samua! Bosong sandiri tau bilang, dolu Tuhan su 
tunju sang beta dari bosong pung teng-tenga, 
ko beta pi kasi tau Yesus pung Carita Bae sang 
orang bukan Yahudi dong. Te Tuhan ju mau ko 
dong parcaya sang Yesus. “8 Tuhan kanal kotong 
manusia satu-satu pung hati. Deng Dia yang kasi 
Dia pung Roh yang Barisi sang dong, sama ke Dia 
su kasi sang kotong. Deng bagitu, kotong tau 
bilang, Tuhan ju tarima sang dong. Y? Te Tuhan 
Allah sonde bapili-pili muka, dong deng kotong. 

Dia sonde bekin beda sang dong dari kotong. Te 
Dia su bekin barisi dong pung hati, tagal dong ju 
su parcaya sang Yesus, sama ke Dia ju bekin barisi 
kotong pung hati. 

10 Naa, karmana? Kalo Tuhan su tarima sang 
dong, akurang ko kotong masi mau mua tamba 
lai, ko bekin barat sang dong deng ini adat sunat? 
Padahal, kalo mau omong jujur, kotong deng 
kotong pung nene-moyang dong, sonde mampu 
pikol kotong pung atoran agama samua! Jadi 
kotong jang paksa sang dong bagitu! Beta mau 
tanya bagini: Tuhan kasi salamat sang kotong, 
tagal kotong iko atoran agama, ko? Sonde, to! 
Dia kasi salamat, tagal Tuhan Yesus sayang deng 
hati bae sang kotong. Naa, jang lupa! Tuhan ju 
sayang deng hati bae sang orang laen bagitu.” 

11 (15:10) 12 Dengar bagitu ju, sonde ada orang 
yang mau batamba pikiran lai. 

Ais itu, Paulus deng Barnabas carita ulang lai, 
karmana Tuhan su pake sang dong. Dong carita 
itu tanda-tanda heran, deng hal luar biasa yang 
Tuhan Allah su bekin di teng-tenga suku-bangsa 
bukan Yahudi dong. 12 Carita abis, ju satu orang, 
nama Yakobis, bangun badiri ko omong bilang, 
“Sodara dong! Bosong dengar sang beta dolu! 

14 Bu Perlu "baru carita abis kasi sang kotong 
bilang, Tuhan Allah su angka ame orang bukan 
Yahudi dong, ko kasi maso sang dong jadi Tuhan 
Yesus pung kelu. 1? Naa, itu ju pas deng apa yang 
Tuhan pung jubir dong su kasi tau memang dari 
dolu. Te dong su tulis bilang: 
16 “pas dia pung waktu, Beta kambali. 
Tagal Beta mau kasi bangun ulang raja Daud 
pung parenta. 
Te dia pung turunan yang su ancor-ancor tu, 
Beta mau kasi bangun ulang, deng bekin kuat 
sang dia lai. 
17 Deng bekin bagitu, orang-orang dari 
suku-bangsa laen ju datang cari ko katumu 


deng Beta. 

Te Beta ju su pili ame sang dong, ko jadi Beta 
pung orang. 

Ko Tuhan Allah su omong bagitu dari dolu 
na! 3 


18 (15:17) 19 Jadi dari beta, Yakobis, bagini: kalo 
orang dari suku-bangsa laen mau maso jadi 
Tuhan Allah pung orang, kotong orang Yahudi 
jang bekin susa sang dong. Kotong jang bekin 
barat sang dong, deng suru ko iko kotong pung 





115:14 * Tulisan bahasa Yunani ada tulis bilang, ‘Simeon’. 
Simeon deng Simon tu, sama. Simeon/Simon tu, andia 
Petrus pung nama laen 


215:17 HK Amos 9:11-12 


UTUSAN DONG PUNG CARITA 15 806 


adat sunat. Jadi kotong musti tulis satu surat, ko 
kirim kasi sang dong bilang, dong sonde usa iko 
kotong pung atoran adat Yahudi samua. Kotong 
ju kasi inga sang dong bilang, dong jang maen 
serong deng orang yang bukan dong pung laki ko 
dong pung bini. Dong sonde bole makan daging 
sosonggo. Dong sonde bole makan binatang 
pung dara. Deng dong ju sonde bole makan 
daging binatang yang mati taceke yang dia pung 
dara sonde malele kaluar. 20 (15:19) 21 Naa, kalo 
kotong taro atoran bagini, ini bukan hal baru 

lai. Te banya orang su tau kotong orang Yahudi 
pung adat memang su bagitu. Tagal itu atoran 
dari bakli Musa dong, kotong baca di samua ruma 
sambayang tiap hari barenti karja di mana-mana 
sa. Jadi banya orang suku-bangsa laen dong su 
tau. Naa, beta pung omong bagitu sa. Makasi!” 


Surat kasi orang parcaya dari 
suku-bangsa bukan Yahudi 


22 Ais itu, Tuhan pung utusan deng tua-tua yang 
laen dong, baflakor deng samua orang sarani di 
Yerusalem ko mau kirim orang ko pi kasi tau dong 
pung putusan sang orang sarani di mana-mana. 
Ju dong cari orang yang jamalat dong hormat, 





b45:19 # Kaluar dari Masir 34:15-17; Kapala Agama dong 
pung Atoran 17:10-16, 18:6-23 

yang cocok deng itu tugas. Ais dong pili ame 
dua orang. Satu pung nama Silas, deng yang 
satu lai, nama Yudas (yang dong ju pange bilang, 
Barsabas). Tarus dong suru ko dong dua pi 
sama-sama deng Paulus deng Barnabas. 23 Dong 
bawa surat ko kasi orang dari suku-bangsa laen 
di kota Antiokia, di propinsi Siria, sampe jao di 
propinsi Kilikia. Itu surat pung bunyi bagini: 

“Salam manis dari botong, Tuhan Yesus pung 
utusan, deng tua-tua Kristen laen di sini di 
kota Yerusalem. Botong tulis ini surat kasi 
sang bosong, yang botong sayang sama ke 
sodara sandiri. 

24 Botong tulis ini surat, tagal botong ada 
dengar bilang, ada barapa orang dari 
Yerusalem sini yang su pi katumu deng 
bosong di sana. Dong ada ajar sambarang, 
sampe bekin susa deng bekin bingung 
sang bosong. Asal bosong tau sa, botong 
sonde parná utus itu orang dong. 22 Waktu 
botong su dengar bilang, ada orang yang 
bekin susa sang bosong bagitu, botong 
bakumpul di sini ko timbang itu hal. Naa, 
botong su baPlakér, deng su putus abis itu 
hal. Jadi sakarang botong su pili ame orang 
ko pi kasi tau sang bosong, botong pung 
putusan. Dong ada datang sama-sama 
deng Barnabas deng Paulus, yang botong 

sayang. ** Te kotong pung dua orang tu, 
dong su pikol sangsara sampe amper mati. 
Dong dapa sangsara bagitu, tagal dong 
iko kotong pung Bos Yesus Kristus. 2 Jadi 
botong utus sang Yudas deng Silas, ko biar 
dong kasi tau sang bosong ini surat pung 
isi. 

28 Tuhan pung Roh yang Barisi su kasi tau sang 
botong, deng botong samua satuju bagitu 
bilang, bosong tar usa iko botong pung 
adat Yahudi samua, conto ke adat sunat. 
Te itu adat dong bekin barat parcuma 
sang bosong. Ma ada satu-dua hal, yang 
memang bosong musti inga: 

29 Jang maen serong deng orang yang bukan 
lu pung laki ko lu pung bini. 

Jang makan daging sosonggo. 

Jang makan dara. 

Deng jang makan daging dari binatang yang 
mati taceke, sampe dia pung dara sonde 
malele kaluar. 

Kalo bosong jaga diri dari itu hal samua, bosong 
sonde bekin noju bosong pung sodara 
orang Yahudi Kristen dong. Deng bagitu, 
bosong bisa bagabung bae-bae deng dong. 
Botong pung surat ni, bagitu sa. Saloom.” 

30 Dong tarima ame itu surat abis, ju Paulus 

dong togor, tarus dong jalan pi kota Antiokia. 

Sampe di sana, dong kumpul ame samua orang 
sarani dong, ju dong kasi itu surat. 21 Waktu dong 
baca abis itu surat, itu orang dong samua sanang, 
tagal itu surat pung isi su kasi kuat dong pung 
hati. 

32 Yudas deng Silas ju jadi Tuhan pung jubir. 
Dong dua tu, bacarita bam-banya deng orang 
parcaya di itu kota. Dong kasi nasiat deng kasi 
kuat itu orang dong pung hati. 33 Waktu dong 
dua su tenga di situ sadiki lama, ju orang sarani 
di Antiokia kasi loos ko dong pulang kambali pi 
orang yang su utus sang dong. Dong lapas sang 
dong dua deng salamat. 34 [Ma Silas mau tenga 
tarus di Antiokia sa.| € 

35 Paulus deng Barnabas tenga barapa lama di 
situ. Dong ju tolong orang laen yang ada ajar 
Tuhan Yesus pung Jalan Idop. 


Paulus deng Barnabas bapisa jalan 


36 Waktu Paulus deng Barnabas su tenga sadiki 
lama di Antiokia, ju Paulus omong sang Barnabas 
bilang, “Bu! Mari ko kotong pi kambali di samua 
tampa yang dolu kotong parna singga. Kotong 
pi lia coba kotong pung sodara dong pung idop. 
Dong tu, su karmana, é? Te ini orang dong balom 





“15:34 ? Tulisan bahasa Yunani saparu sonde mua ini ayat 
34. 


UTUSAN DONG PUNG CARITA 15-16 810 


lama parcaya sang Tuhan Yesus. Tempo hari tu, 
kotong su mulai ajar sang dong. Jadi mari ko 
kotong pi lia sang dong.” 3? Dengar Paulus minta 
bagitu, ju Barnabas ia bae sa. 

Naa, Barnabas mau bawa sang Yohanis ko 
iko deng dong. (Dong ju pange sang Yohanis 
ni bilang, Markus). 38 Ma Paulus sonde mau. 
Tagal tempo hari di propinsi Pamfilia, Markus 
bangun jalan kasi tenga sang dong. 929 Paulus 
deng Barnabas bakanjar hebat bagitu, sampe 
dong dua bapisa jalan. Ju Barnabas bawa ame 
sang Markus, ko dong dua nae kapal pi balayar 
sampe di pulo Siprus. 

40 Ma Paulus ame bawa sang Silas. Waktu 
dong mau barangkat, itu orang parcaya dong di 
Antiokia sambayang minta Tuhan ko jaga sang 
dong, deng Tuhan ju kasi tunju Dia pung hati 
bae sang dong. Sambayang abis, ju dong dua 
barangkat. 4 Ais dong pi kuliling propinsi Siria 
deng propinsi Kilikia. Di mana-mana dong kasi 
kuat orang parcaya dong pung hati. 


Timotius bagabung deng Paulus deng Silas 


16 1 Ais itu, Paulus dong jalan tarus ko pi lebe 
dolo di kota Derbe. Dari situ, dong jalan 
tarus pi kota Listra. Di itu kota, dong katumu satu 





d15:38 # Utusan dong pung Carita 13:13 

orang muda, nama Timotius. Dia pung bapa, 
orang Yunani. Ma dia pung mama, parampuan 
Yahudi yang su parcaya sang Yesus. Timotius ju 
su jadi Yesus pung orang. ? Samua orang parcaya 
di kota Listra deng kota Ikonium tau bilang, 
Timotius tu, orang bae. 2 Paulus mau ko Timotius 
iko sang dong. Ma ada orang Yahudi di situ yang 
tau bilang, Timotius pung bapa orang Yunani, jadi 
dia tu, balom sunat iko adat Yahudi. Tagal itu, 
Paulus ator ko dong sunat sang Timotius. £ 

4 Ais itu, dong jalan dari satu tampa pi satu 
tampa, ko kasi tau itu putusan yang Tuhan Yesus 
pung utusan deng tua-tua Kristen dong su putus 
di Yerusalem. ? Deng bagitu, dong bekin tamba 
kuat orang parcaya dong pung hati. Tiap hari, 
orang baru yang parcaya dong, tamba banya. 


Paulus dapa pange pi Makedonia 


6 Ais itu, Paulus dong jalan tarus. Dong pi 
propinsi Frigia deng propinsi Galatia, tagal Tuhan 
pung Roh yang Barisi larang sang dong ko dong 
jang pi kasi tau Tuhan pung Carita Bae di propinsi 





“16:3 * Paulus tau bilang, orang yang baldm sunat, 
sonde bole maso pi dalam orang Yahudi dong pung ruma 
sambayang. Kalo Timotius mau tolong sang Paulus ko kasi 
tau Yesus pung Carita Bae sang orang Yahudi dong, na, dia 
musti sunat dolo. Deng bagitu, dia bisa gampang maso- 
kaluar pi orang Yahudi dong pung teng-tenga. 

Asia. ' Waktu dong sampe di satu daBlera yang 
babatas deng propinsi Misia, dong mau coba 
maso pi propinsi Bitinia. Ma Yesus pung Roh 
larang sang dong ko jang pi sana. '8 Ais dong jalan 
lewat propinsi Misia, ju dong turun sampe di kota 
Troas di laut pung pinggir. 

9 Itu malam, Tuhan Allah kasi lia Paulus sama 
ke dalam mimpi. Dia lia satu orang badiri di laut 
pung sabla, di satu propinsi, nama Makedonia. 
Itu orang batarea minta tolong bilang, “Pak! Mari 
sini ko tolong sang botong dolo!” 10 paulus lia 
bagitu, ju botong Sputus ko botong pi Makedonia. 
Botong pikir bilang, itu memang Tuhan Allah 
yang suru ko botong pi kasi tau Dia pung Jalan 
Idop pi orang-orang di laut pung sabla. Andia ko 
Dia larang sang botong ko sonde bole pi tampa 
laen. 


Di kota Filipi, mama Lidia 
parcaya sang Tuhan Yesus 


11 Ais ju botong nae kapal di kota Troas, ko 
balayar pi satu pulo kici, nama Samotrake. Dia 





f16:7 t Sakarang ni, propinsi-propinsi yang dolu dong bilang 
Frigia, Galatia, Asia, Misia, deng Bitinia, samua ada di negara 
Turki. 

816:10 # Dalam ini carita, di sini mulai pake kata ‘botong’, 
tagal Lukas su bagabung deng Paulus dong di sini. Lukas 
yang tulis ini buku. 

pung beso, botong balayar tarus sampe di satu 
kota, nama Neapolis. Ju botong turun di situ. 
12 Dari situ botong jalan iko darat pi satu kota 
bésar, nama Filipi. (Filipi tu, kota panting di 
propinsi Makedonia; pamarenta Roma ju pegang 
kuasa di situ.) Botong tenga barapa hari di situ. 

13 Pas deng orang Yahudi pung hari barenti 
karja, botong pi cari orang Yahudi dong pung 
tampa sambayang. Botong baklitong itu tampa 
sambayang tantu ada di kali pung pinggir. Jadi 
botong jalan kaluar sadiki dari kota, sampe 
botong dapa satu kali. Di situ, botong katumu 
mama-mama barapa orang. "Jadi botong dudu 
baklomong deng dong. 14 Dari itu mama dong 
samua, ada satu yang nama Lidia. Dia dari satu 
kota yang jao di propinsi Asia, nama Tiatira. Ini 
mama bajual kaen warna ungu yang mahal mau 
mati kasi orang besar dong. Dia rajin sambayang 
sang Tuhan Allah. Jadi waktu dia dengar sang 
Paulus pung omong, dia tarima memang. 

15 Ais ju botong sarani memang sang mama 
Lidia deng dia pung isi ruma samua. Sarani abis, 
ju dia undang sang botong bilang, “Bapa dong. 





h16:13 § Iko atoran, musti ada 10 laki-laki orang Yahudi, 
baru bisa bekin ruma sambayang. Dong sonde itong 
parampuan dong. Jadi, tagal ada barapa parampuan yang 
sambayang di kali Gangites pung pinggir, kotong dapa tau, 
di kota Filipi, laki-laki orang Yahudi sadiki sa. 

Kalo bosong pikir beta ni, su parcaya batul sang 
Tuhan Yesus, na, bosong datang ko manumpang 
di botong pung ruma.” Dia noki-noki tarus, 
sampe ahirnya botong iko. 


Dong kasi maso sang Paulus deng Silas 
pi dalam bui di kota Filipi 


16 Satu hari, waktu botong ada jalan pi tampa 
sambayang, ju botong katumu satu nona di jalan. 
Dia tu, orang pung budak. Dia takana setan jahat, 
sampe dia bisa kasi tau orang pung nasib. Dia 
ju bisa tau masala dong pung ujung-pohon dari 
mana. Jadi banya orang suka kasi sang dia doi 
ko minta tolong lia dong pung nasib. Ma itu doi 
dong, nona pung bos-bos yang dapa samua, 
sampe dong jadi kaya. 17 Itu hari waktu botong 
ada jalan, itu nona maen iko-iko sang botong 
tarus. Ais dia batarea bilang, “Ini orang dong, 
Tuhan Allah yang Paling Tinggi pung tukang 
suru-suru dong. Dong datang ko mau kasi tunju 
jalan bilang, karmana ko orang bisa dapa salamat, 
deng lapas dari dong pung sala-sala dong!” 

18 Itu nona bekin bagitu sampe barapa hari. 
Lama-lama ju Paulus jadi bosan dengar itu 
parampuan pung eki-eki tu. Ais dia bale ko lia 
karas-karas sang itu nona, ju dia parenta itu setan 
bilang, “Heh! Lu setan jahat! Deng Tuhan Yesus 
pung kuasa, beta parenta sang lu, kaluar dari ini 

parampuan, sakarang ju!” Paulus omong abis 
bagitu, ju itu setan kaluar memang. 

19 Waktu itu nona pung bos dong dapa tau 
bilang, dong pung budak pung kuasa su ilang, ju 
dong mara, tagal dong sonde dapa doi lai. Ais 
dong pegang ame sang Paulus deng Silas, ko 
hela bawa sang dong pi pasar, di tampa yang 
orang biasa pake ko urus parkara. 20Di situ, dong 
batarea karas-karas bilang, “Ini orang dong ni 
datang ko bekin rusak kotong pung kota. Padahal 
dong bukan orang dari sini. Ini Yahudi dong, 
datang dari jao-jao ko bekin kaco sa di sini! 

21 Dong ju ajar orang bilang, kotong jang toe 
deng pamarenta Roma pung atoran dong, ko iko 
dong pung atoran.” 

22 Dengar bagitu, ju orang banya dong 
mangamok, ais dong pi papoko sang Paulus deng 
Silas. Ju tukang putus parkara di situ dong suru 
orang dong pi robe buang dong dua pung pakean, 
ais firuk sang dong. 23 Dong firuk barmaen sang 
Paulus deng Silas, ais tola buang sang dong pi 
dalam bui. Dong suru komandan jaga di situ, ko 
jaga bae-bae sang itu dua orang. Jang sampe 
dong lari. ** Dengar bagitu, ju itu komandan jaga 
kasi maso dong di satu kamar di itu bui pung 
tenga. Ju dia gepe dong pung kaki pake kayu 
pasung. 

2> Kira-kira waktu tenga malam, Paulus deng 
Silas ada sambayang deng manyanyi ko puji-puji 
sang Tuhan Allah. Itu orang bui laen dong di situ 
ada iko dengar dong pung manyanyi tu. 28 Takuju 
sa, tana tagoyang mati pung, sampe anteru ruma 
bui tu, ju tagoyang. Deng dia pung pintu tabuka 
lebar. Tarus orang bui dong pung rante samua, ju 
talapas buang. 

27 Itu waktu, ju komandan jaga di ruma bui 
takuju bangun, ju dia lia itu bui pung pintu dong 
samua tabuka lebar. Lia bagitu, ju dia kira ke 
orang bui samua su lari fuik. Ais ju dia cabu ame 
dia pung parang, ko mau bunu diri. 28 Ma Paulus 
batarea deng suara karas deng larang bilang, 
“we, Pak! Jang bunu diri! Te botong samua masi 
ada di sini, ó!” 

29 Dengar itu suara, ju komandan tu, taku mau 
mati, deng dia tabingung-bingung. Ais dia suru ko 
dong bawa kasi sang dia obor, tarus dia lari maso 
pi dalam itu bui, deng badan gamatar dingin. Ju 
dia pi jato tikam lutut di Paulus deng Silas pung 
kaki. 

30 Ais dia bawa kasi kaluar dong dari dalam bui, 
ju dia tanya bilang, “Bapa dong. Beta ni, ada susa 
mau mati. Beta musti bekin apa, ko bisa talapas 
dari ini susa dong?” 

31 Paulus dong manyao bilang, “Dia pung jalan 
bagini: lu parcaya sang Tuhan Yesus, ko nanti Dia 

kasi salamat sang lu. Bagitu ju deng lu pung isi 
ruma dong.” 22Ais Paulus deng Silas baBlomong 
deng itu komandan bui, deng dia pung isi ruma 
dong samua. Dong kasi tau Tuhan Yesus pung 
Jalan Idop kasi sang dong. 23 Lewat tenga malam 
sadiki, ju itu komandan bui bawa ame Paulus 
deng Silas ko pi kasi barisi dong pung luka kana 
firuk kamaren. Ais itu, Paulus dong sarani sang itu 
komandan deng dia pung isi ruma dong samua. 
34 Tarus dia bawa sang dong pi dalam dia pung 
ruma, ko dia kasi dong makan. Dia deng dia pung 
kelu dong samua talalu sanang, tagal dong su 
parcaya sang Tuhan Allah. 

35 Dia pung papagi hari, ju tukang putus parkara 
dong kirim pasan kasi sang itu komandan bui, ko 
suru dia kasi lapas Paulus dong dari dalam bui. 

36 Dengar bagitu, ju komandan bui kasi tau itu 
pasan sang Paulus bilang, “Bapa dong. Orang 
bésar dong su putus ko kasi lapas sang bosong. 
Jadi bapa dong pi deng salamat suda.” 

37 Dengar bagitu, ju Paulus sonde mau tarima 
bae. Ju dia kasi tau bale sang tukang jaga dong 
yang bawa itu pasan tadi bilang, “Jang bagitul 
Te botong ni, ada pung hak warga Roma. Jadi 
botong tuntut botong pung hak! Pamarenta 
dong musti urus botong pung parkara ni, iko 
atoran. Iko dia pung batul, musti dudu parkara 
dolo, baru hukum orang. Ma dong sonde bekin 

bagitu. Dong sonde dudu parkara dolo, ko, cari 
tau botong pung sala apa, ma dong su firuk 
barmaen sang botong di orang banya pung 
muka. Sonde ada pung alasan apa-apa, ju dong 
lempar buang sang botong pi dalam bui. Ini su 
tarang-tarang, dong langgar pamarenta Roma 
pung atoran. Ais sakarang, dong mau kasi kaluar 
sambunyi-sambunyi sang botong dari dalam bui, 
ko biar orang sonde dapa tau bilang, botong 
pung sala apa? Sonde bisa bagitu! Suru itu bos 
dong datang sandiri ko kasi lapas sang botong. 
Bagitu dolo, baru botong tarima.” 

38 Waktu itu tukang jaga dong pi lapor kambali 
Paulus pung omong tu, itu bos-bos dong dapa 
tau bilang, dong dua ada pung hak warga Roma. 
Ju dong jadi taku mau mati. 3? Ais ju orang besar 
dong datang di bui, ko mangaku dong pung sala, 
deng minta maklaf sang Paulus deng Silas. Ais ju 
dong kasi kaluar sang dong dua dari dalam bui, 
tarus dong minta ko dong jalan kasi tenga itu 
kota. ^ Kaluar dari bui, ju Paulus dong pi mama 
Lidia pung ruma. Di situ, dong bakumpul deng 
orang parcaya dong. Dong ajar deng kasi kuat 
dong pung hati satu kali lai. Ais itu, dong jalan 
kasi tenga itu kota. 

Paulus dong pi kota Tesalonika 


17 1 Ais itu, Paulus deng Silas jalan tarus. 
Dong lewat satu kota, nama Amfipolis. Ais 
dong pi kota laen, nama Apolonia. Dari situ, dong 
jalan tarus sampe di kota Tesalonika. Di itu kota, 
ada satu ruma sambayang orang Yahudi. 

2 Kalo dong sampe di satu tampa yang ada ruma 
sambayang Yahudi di situ, pas deng hari barenti 
karja, na, Paulus biasa maso ko iko sambayang 
deng orang dong. Di Tesalonika, dia ju iko maso 
di dong pung ruma sambayang. Tarus dia batukar 
pikiran deng dong di situ, pake Tuhan Allah 
pung Kata-kata. Dia iko sambayang deng dong 
bagitu, tiap hari barenti karja, sampe tiga minggu 
bafliko-bafliko. 3 Dia kasi tau sang dong bilang, 
“Kalo kotong pareksa bae-bae di Tuhan pung 
Tulisan Barisi tu, kotong dapa tau bilang, dong su 
omong dari dolu bilang, itu Orang yang Tuhan 
su janji mau kirim tu, nanti dapa susa banya. 

Dia nanti mati. Ma abis itu, Tuhan pake Dia 
pung kuasa ko kasi idop kambali sang Dia. Naa, 
sakarang kotong su tau bilang, itu Orang yang 
Tuhan janji tu, andia Yesus!” 

4 Dengar bagitu, ada orang Yahudi yang tarima 
Paulus pung omong, ais dong bagabung deng 
Paulus dong. Dari orang yang tarima tu, ada ju 
banya orang Yunani yang su rindu sang Tuhan, 

deng ada barapa mama-mama yang pung 
pangaru besar di itu kota. 

> Ma orang Yahudi pung bos-bos di situ jengkel 
deng iri hati. Ju dong tusu-tusu tukang tapaleuk 
dong, ko dong bekin kaco. Waktu orang dong su 
bakumpul bam-banya, dong mulai bekin kaco 
di itu kota. Dong cari sang Paulus deng Silas, ko 
dong mau hela bawa pi itu orang banya yang ada 
mangamok dong. Ais dong pi sarbu Yason pung 
ruma, tagal Paulus deng Silas ada manumpang 
di situ. “Ma dong sonde dapa Paulus dong di 
situ. Ais ju dong hela bawa sang Yason deng 
orang parcaya laen dong barapa orang pi tampa 
urus parkara. Dong tudu sang Yason dong bilang, 
“Sakarang ada orang-orang yang su datang di 
kotong pung kota. Dong pi mana-mana sa, dong 
bekin kaco di situ! Sakarang dong datang ko mau 
bongkar bekin tabale kotong pung atoran di sini, 
ais ganti deng dong pung atoran! Ini Yason ni, 
dia su tarima ini orang dong manumpang di dia 
pung ruma! Ma dong samua malawan kotong 
pung atoran, tagal dong sonde mau mangaku 
raja besar keser. Dong cuma mau mangaku dong 
pung bos besar satu, nama Yesus.” 

7 (17:6) 8 Dengar bagitu, ju orang besar dong, 
deng orang-orang di situ pung pikiran dong mulai 
kaco-balo. ? Ais orang besar di itu kota suru 
Yason deng orang parcaya dong, ko dong bayar 

doi jaminan, jadi tanda bilang, dong sonde bekin 
kaco lai, deng janji sonde bole lari. Bayar abis, ju 
itu orang dong kasi lapas sang Yason dong. 


Paulus dong pi kota Berea 


10 Itu malam, orang parcaya dari kota Tesalonika 
pikir-pikir lebe bae dong kirim Paulus deng Silas 
pi tampa laen. Ais ju dong kirim dong dua pi satu 
kota, nama Berea. Sampe di situ, dong maso pi 
orang Yahudi pung ruma sambayang. 1! Ma itu 
orang Yahudi dong yang ada di Berea tu, laen dari 
orang Tesalonika dong. Ini orang dong ni, talalu 
suka dengar, deng dong sadia tarima Paulus dong 
pung omong. Te dong di Berea dengar bae-bae 
sang Paulus dong, deng lia bae-bae Tuhan Allah 
pung Tulisan Barisi. Dong mau cari tau Paulus 
dong pung omong tu, batul, ko sonde. Andia 
ko, siang-malam dong pareksa sampe alus-alus 
Tuhan pung Tulisan Barisi. 12 Tagal itu, banya 
orang Yahudi di situ parcaya sang Yesus. Bagitu 
ju deng orang Yunani dong. Dong yang parcaya 
sang Tuhan Yesus ada pung pangaru besar. Ada 
laki-laki, deng ada parampuan ju. 

13 Ma waktu orang Yahudi dari Tesalonika 
dong dengar bilang, Paulus dong ada ajar Tuhan 
pung Kata-kata di Berea, ju dong datang iko, 
ais tusu-tusu orang ko bekin kaco lai di sana. 

14 Andia ko orang parcaya di Berea dong, bawa 

capat-capat sang Paulus pi pante. Ma Timotius 
deng Silas tenga tarus di Berea. 1° Itu orang dong 
antar sang Paulus sampe di satu kota, nama 
Atena. Ais dong kasi tenga dia di situ, ko dong 
pulang kambali pi Berea. Dong bawa pasan dari 
Paulus bilang, Silas deng Timotius datang capat 
ko bagabung deng dia. 


Paulus di kota besar Atena 


16 Waktu Paulus ada tunggu-tunggu sang Silas 
deng Timotius pung datang di Atena, dia pung 
hati jadi susa, tagal dia lia di itu kota ada tampa 
songgo di mana-mana. 

17 Ma di situ ada barapa orang Yahudi, deng 
barapa orang bukan Yahudi yang suka sambayang 
sang Tuhan Allah. Paulus maso pi dong pung 
ruma sambayang, ais batukar pikiran deng 
dong. Saban hari, dia ju pi pasar ko baFlomong 
deng sapa sa yang datang di situ. 18 Ais dia 
basoľal-jawab deng barapa guru dari dua 
kalompok di itu kota, andia kalompok Epikuros, 

deng kalompok Stoa. 'Ma waktu dia ballomong 
soPlal Yesus bilang, Dia tu, su idop kambali dari 
Dia pung mati, ju ada dari dong yang buang luda 
bilang, “Phueh! Dasar tukang omong kosong 
pung baki!” Ada ju yang olok-olok bilang, “Wueh! 
Ini orang mau paksa sang kotong ko songgo dong 
pung dewa asing dong!” 

19 Naa, orang Atena, deng orang luar yang tenga 
di itu kota, kalo dong dapa dengar hal apa sa 
yang baru, conto ke ajaran baru, ko, pikiran baru, 
na, dong pung orang yang pintar biasa dudu 
bakumpul di satu gunung kici, nama Areopagus 
ko batukar pikiran panjang lebar. Ais ada dari 
dong yang ame bawa Paulus pi situ, ju minta sang 
dia bilang, “Coba kasi tau sang botong, itu ajaran 
baru tu! Ko lu ada omong hal baru yang bekin 
botong jadi bingung sadiki. Jadi botong minta ko 
lu omong tamba sadiki lai ko biar botong bisa 
mangarti.” 

20 (17:19) 21 (17:19) 22 Ais Paulus badiri ko angka 
omong bilang, “Orang Atena dong samua! Beta 





17:18 * Orang dari kalompok Epikuros ni, dong iko satu 
guru, nama Epikuros. Dia ajar bilang, yang paling panting, 
idop yang bae, andia idop yang rasa sanang sa. Sonde usa 
pusing deng hal laen. Deng orang dari kalompok Stoa, dong 
iko satu guru laen, nama Seno. Dia ajar bilang, orang musti 
tau jaga dia pung diri bae-bae, deng ator dia pung pikiran, 
sampe dia sonde bisa rasa saki apa-apa lai. 

su jalan kuliling bosong pung kota ni, deng beta 
lia bilang, bosong memang orang yang rajin kasi 
jalan agama. Beta lia bosong pung tampa songgo 
dong ada di mana-mana. Ma beta ada lia satu 
batu songgo yang ada tulis bilang, “Ini sosonggo 
kasi dewa yang kotong sonde kanal. Dia pung 
arti, bosong su songgo sang Tuhan Allah, padahal 
bosong balom kanal sang Dia. Naa, Dia ni yang 
beta ada kasi tau sang bosong. 

23(17:22) ** Te Dia ni, yang bekin langit deng 
bumi, deng dong pung isi samua. Dia ju yang 
hak parenta samua yang ada di langit deng di 
bumi. Jadi Dia sonde tenga di ruma songgo yang 
manusia bekin. 22 Dia yang kasi napas, deng kasi 
idop sang kotong manusia. Pende kata, Dia yang 
kasi samua yang kotong parlu. Ma Dia sandiri 
sonde parlu apa-apa. Jadi manusia sonde bisa 
tolong sang Dia. 28 Dari cuma satu orang sa, Dia 
bekin ame samua suku-bangsa di anteru bumi. 
Dia yang bagi kasi suku-bangsa dong, satu-satu 
deng dia pung tana. Deng Dia yang ator tiap 
suku-bangsa pung nae, deng dia pung jato, 
satu-satu deng dia pung waktu. 

27 Naa, Dia bekin bagitu, tagal Dia mau kotong 
manusia cari ko kanal bae-bae sang Dia. Manusia 





17:25 41 Raja-raja dong 8:27; Yesaya 42:5; Utusan dong 
pung Carita 7:49 

memang ada cari-cari kalo-kalo dong bisa katumu 
sang Dia. Tau-tau te Dia sonde jao dari kotong. 
28 Ada orang parna omong bilang, 
“Dia memang sumber dari kotong pung napas. 
Dia memang akar dari kotong pung idop. 

Ada ju bosong pung tukang bekin pantun parna 
omong bilang, 

‘Kotong idop, tagal dia. 

Andia ko, kotong jadi dia pung turunan. 

29 Naa, itu memang batul. Kotong samua ni, 
Tuhan Allah pung turunan. Jadi jang pikir bilang, 
Tuhan Allah sama ke patong sosonggo yang 
manusia bisa bekin dari mas ko, perak ko, batu 
ko, iko dong pung pikiran sandiri. 39 Dolu-dolu, 
memang manusia balom mangarti ini hal. Andia 
ko Tuhan Allah kasi tenga ko dong idop deng 
dong pung bodo tu. Ma sakarang Dia sonde mau 
kotong idop bagitu lai. Andia ko Dia parenta 
bilang, kotong musti jalan kasi tenga pi parsetan 
itu sosonggo dong, ais pi iko sang Dia suda. 21 Dia 
ju su tunju satu waktu, ko mau hukum ini dunya 
pung isi samua, tagal dong pung sala-sala dong. 
Deng Dia tunju memang satu Orang jadi Dia pung 
Hakim. Nanti itu Orang kasi jato hukuman deng 
batul. Sakarang su jalas, itu Hakim tu, sapa. Andia 
Dia yang su mati, ma yang Tuhan Allah su kasi 
idop kambali sang Dia.” 

32 Ma waktu orang-orang yang ada bakumpul 
di situ dengar Paulus bilang, “ada Orang yang su 
idop kambali dari Dia pung mati”, ju dong katawa 
olok-olok sang dia. Ma ada barapa orang yang 
taro perhatian sang dia ju. Dong kasi tau sang 
Paulus bilang, “Botong masi mau dengar bapa 
omong itu soBlal lai. Ma nanti laen kali sa.” 33 Ais 
Paulus pi jalan kasi tenga itu tampa. 3* Ma ada 
yang bagabung deng dia, tagal dong su parcaya 
sang Tuhan Yesus. Dari dong, ada satu tukang 
urus parkara di Areopagus, nama Dionisius. Deng 
ada satu parampuan, nama Damaris. Deng ada 
barapa orang laen lai yang iko sama-sama deng 
dong. 


Paulus bakanal deng susi Priskila deng 
bu Akila di kota Korintus 


1 Itu waktu, ada raja besar dari pamarenta 

18 Roma, nama Klaudius. Dia mara sang 
orang Yahudi dong, ais dia usir kasi kaluar sang 
dong dari kota Roma di propinsi Italia. Ju dong 
tasiram pi mana-mana. Ada satu orang Yahudi, 
nama Akila, deng dia pung bini Priskila. Dong dua 
iko lari kaluar dari propinsi Italia, pi satu kota, 
nama Korintus. Akila ni, asal dari propinsi Pontus. 
Dia pung karja, tukang bekin barang dari kulit. 

Itu waktu, Paulus ju kasi tenga kota Atena, ais 
dia jalan pi kota Korintus. Di situ, Paulus bakanal 

sang Akila deng Priskila, te dia ju tukang bekin 
barang dari kulit. Dong tenga sama-sama, deng 
dong karja sama-sama. 

2 (18:1) 3 (18:1) “Kalo su sampe orang Yahudi 
dong pung hari barenti karja, Paulus maso pi 
dong pung ruma sambayang. Di situ, dia coba 
buju orang Yahudi, deng orang laen dong, ko 
parcaya sang Tuhan Yesus. 

5 Ma waktu Silas deng Timotius datang dari 
propinsi Makedonia, Paulus barenti karja kulit. 
Siang-malam dia tasibu kasi tau orang Yahudi 
dong bilang, “Itu Orang yang kotong samua su 
tunggu dari dolu-dolu, yang Tuhan Allah su janji 
mau kirim, Dia tu, su datang. Andia, Yesus!” 

6 Ma ada orang Yahudi yang lawan tarus sang 
Paulus, deng maen omong kasi jato sang dia. 
Ais Paulus kabas abu dari dia pung pakean, ko 
jadi tanda bilang, dia su sonde mau pusing sang 
dong lai, tagal dong sonde mau tarima Kabar Bae 
yang dia kasi tau sang dong. Ju dia omong bilang, 
“Bosong ni, su talalu! Bosong sangaja bekin tuli 
bosong pung diri! Ma biar sa! Nanti bosong yang 
pikol bosong pung sala sandiri. Beta sonde ada 
tanggong-jawab deng bosong lai. Mulai sakarang, 
beta su sonde ada urusan lai deng bosong orang 
Yahudi dong. Beta mau pi ajar suku-bangsa laen 
yang bukan Yahudi dong sa.” 

7 Ada satu ruma di itu ruma sambayang pung 
sabla. Itu tuan ruma pung nama, Titius Yustus. 
Dia bukan orang Yahudi, ma dia pung hati rindu 
sang Tuhan Allah. Ais waktu Paulus bale balakang 
kasi tenga itu orang Yahudi dong, ju dia maso pi 
bapa Titius pung ruma. 

8 Sonde lama ju, itu ruma sambayang pung 
kapala, parcaya sang Tuhan Yesus. Dia pung nama 
Krispus. Dia pung isi ruma samua ju parcaya, 
sama-sama deng orang Korintus yang laen dong 
yang ada dengar sang Paulus. Ais ju Paulus ator 
ko sarani sang dong samua. 

9 Satu malam, tingka ke dalam mimpi, Paulus 
dapa dengar Tuhan Allah omong bilang, “Paulus! 
Lu sonde usa taku, deng sonde usa pata samangat 
deng ini karja, te lu pung tanggong-jawab balom 
abis. Lu musti ajar tarus ini orang dong deng Beta 
pung Carita Bae. 1 Inga, ó! Lu sonde karja sandiri. 
Te Beta ada sama-sama deng lu. Biar orang mau 
bekin susa sang lu, ma Beta pasang kaki deng lu. 
Deng Beta ada taro mata sang lu siang-malam. 
Jang lupa, di ini kota Beta pung orang ada banya.” 

11 Dengar bagitu, ju Paulus tenga cukup lama di 
kota Korintus. Dia ajar Tuhan pung Jalan Idop di 
situ sampe satu taon satenga. 

12 Itu waktu, dong angka satu orang ko jadi 
gubernor di propinsi Akaya. Dia pung nama Galio. 

KAda barapa orang Yahudi ju yang basakongkol, 
ko hela bawa Paulus pi gubernor di tampa urus 
parkara. 18 Ju dong mangadu soBlal Paulus bilang, 
“Ini orang su buju banya orang ko dong iko agama 
baru. Padahal pamarenta Roma sonde mangaku 
itu agama!” 

14 Ma waktu Paulus mau buka mulu ko bela diri, 
ju gubernor langsung potong dia pung omong. 
Dia togor memang itu orang dong yang mangadu 
sang Paulus bilang, “Weh! Bosong orang Yahudi 
dong, pasang talinga, é! Kalo bosong mau 
bawa parkara orang bekin jahat, ko, orang dong 
babunu, beta musti dengar bosong pung parkara. 
15 Ma parkara yang bosong bawa ni, bosong 
pung urusan dalam ruma sandiri! Bosong cuma 
bakanjar soPlal atoran agama Yahudi sa, deng dia 
pung kata-kata dong, deng dia pung nama-nama 
dong. Itu parkara, bukan pamarenta di sini pung 
urusan!” | 

16 Ais ju, itu gubernor usir kasi kaluar sang dong 
dari itu tampa urus parkara. 17 Ju orang Yunani 
dong di situ tangkap ame satu orang, nama 
Sostenes. Dia tu, kapala dari orang Yahudi pung 
ruma sambayang. Tarús dong hela bawa sang dia, 





K18:12 * Iko tulisan di satu batu, dong angka sang Galio jadi 
gubernor di Akaya tu, bulan Juli, taon 51. 


18:15 + Orang Yahudi suka baparkara soal sil-sila. 

ko papoko sang dia di gubernor pung muka. Ma 
itu gubernor sonde toe sang dong. 


Dari Korintus, Paulus pi ulang lai 
di kota Antiokia di propinsi Siria 


18 Ais itu, ju Paulus tenga tarus di Korintus. Ma 
lama-lama, dia minta parmisi dari orang parcaya 
di situ. Ais ju dia, deng Priskila deng Akila, pi satu 
kota, nama Kengkrea, ko dong tunggu kapal. Di 
situ, Paulus cukur bekin polik dia pung kapala, ko 
jadi tanda bilang, apa yang dolu dia su janji sang 
Tuhan, sakarang dia su bekin abis. “Ais dong nae 
kapal ko balayar pi kota Efesus. Sampe di situ, 
dong turun dari itu kapal. Tarus Paulus kasi tenga 
dia pung taman dua orang tu, ko dia maso pi 
dalam orang Yahudi pung ruma sambayang. Di 
situ, dia batukar pikiran deng orang Yahudi dong. 
19 (18:18) 20 Dong omong-omong bagitu, ju orang 
Yahudi dong minta ko Paulus tenga lebe lama lai 
sadiki deng dong. Ma dia tolak deng alus. 21 Ais 
dia minta parmisi bilang, “Sodara sayang dong! 
Jang kurang hati, é! Kalo Tuhan buka jalan, nanti 





M18:18 # Kalo ada orang Yahudi yang mau ika janji deng 
Tuhan, dia musti puasa. Nanti kalo dia su bekin abis itu janji, 
dia cukur bekin polik dia pung kapala. Lia Daftar Sensus 
6:18. 

beta datang lia sang bosong lai.” Omong bagitu, 
ju dia kasi tenga Efesus." 

22 Ais dia balayar tarus, sampe di kota Kaisarea. 
Ju dia turun di situ. Tarus dia nae pi Yerusalem, 
ko kasi salam sang orang parcaya dong di situ. Ais 
dia pulang pi kota Antiokia. 22 Dia tenga barapa 
lama di situ, ais ju dia barangkat, ko jalan kuliling 
di propinsi Galatia deng propinsi Frigia. Di sana, 
dia kasi kuat orang parcaya dong pung hati. 


Apolos di kota Efesus deng kota Korintus 


24 Itu waktu, ada orang Yahudi satu dari kota 
Aleksandria di propinsi Masir sana. Dia pung 
nama Apolos. Dia tu, orang yang pintar omong. 
Dia ju tau sampe alus-alus Tuhan Allah pung 
Tulisan pung isi. Dia baru sampe di kota Efesus. 
25 Dia parná dengar carita soflal Yesus, deng dia 
suka carita ulang kasi orang laen. Dia carita deng 
samangat, deng apa yang dia omong tu, memang 
batul. Cuma dia balom mangarti samua hal. Dia 
cuma tau Yohanis sarani orang, kalo dong su 
barenti dari dong pung sala-sala dong. 28 Ais satu 
kali, dia badlomong tar pake pele-pele di orang 
Yahudi pung ruma sambayang. Priskila deng Akila 





118:21 $ Ada orang yang pintar tulis bilang, alasan Paulus 
mau kasi tenga sang dong, tagal dia rindu iko Paska di 
Yerusalem. Kalo dia tunda, nanti musim galombang besar 
datang, deng dia pung rancana su sonde jadi. 

ju ada dengar sang dia di situ. Sambayang abis, ju 
dong undang bawa sang dia pi dong pung ruma. 

Di situ, dong kasi tau sang dia, Tuhan Yesus pung 
Jalan Idop samua, sampe di hal kici-kici dong. 

27 Ais itu, Apolos putus ko mau pi propinsi 
Akaya. Orang parcaya di Efesus satu hati deng 
dia pung mau. Ais dong bekin satu surat kasi 
dong pung sodara orang parcaya di Akaya, ko 
minta dong tarima Apolos deng bae. Pegang ame 
itu surat, ju dia barangkat. Sampe di Akaya, dia 
batul-batul tolong sang orang parcaya di situ. 

28 Dia ju ada basoklal-jawab deng orang Yahudi di 
situ di muka banya orang, ma dong sonde ontong 
sang dia. Dia suka pake Tuhan Allah pung Tulisan 
Barisi ko ajar sang dong bilang, “Itu Orang yang 
Tuhan su janji mau kirim datang, yang kotong su 
tunggu bagini lama, andia Yesus!” 


Paulus kambali pi kota Efesus 


19 1 Waktu Apolos masi ada di Korintus 

di propinsi Akaya, Paulus jalan kuliling 
kampong-kampong di gunung. Ais ju dia sampe 
di kota Efesus. Di situ, dia katumu deng barapa 
orang yang su parcaya sang Tuhan Yesus. 

2 Ju dia tanya sang dong bilang, “Sodara sayang 
dong. Tempo hari, waktu bosong taro parcaya 
sang Tuhan Yesus, bosong ada tarima Tuhan pung 
Roh yang Barisi ju, ko sonde?” 

Dong manyao bilang, “Sonde. Botong balóm 
parná dengar bilang, ada Tuhan Allah pung Roh 
yang bagitu.” 

3 Ju Paulus tanya lai bilang, “Kalo bagitu, dong 
sarani sang bosong, pake sarani yang mana?” 

Ju dong manyao bilang, “Dong sarani sang 
botong iko Yohanis pung cara.” 

4 Ju Paulus kasi tau bilang, “Dengar dolo! 
Yohanis sarani orang ko jadi tanda bilang, dong 
su barenti dari dong pung sala-sala dong. Ma 
inga bagini! Tiap hari dia sandiri yang ajar sang 
orang IsraRlel dong bilang, dong musti parcaya 
sang Yesus, itu Orang yang nanti Tuhan mau kirim 
datang.” ° 

> Dengar bagitu, ju dong minta ko dia sarani 
sang dong, ko dong maso jadi Tuhan Yesus pung 
kelu. 8 Ais waktu Paulus taro tangan di dong deng 
sambayang, ju Tuhan pung Roh yang Barisi turun 
pi dong. Ju dong mulai baklomong deng bahasa 
macam-macam yang dong balóm parná tau. 
Deng Tuhan pake sang dong ko kasi tau apa yang 
nanti jadi. ' Dong samua ada dua blas orang. 





019:4 4 Mateos 3:11; Markus 1:4, 7-8: Lukas 3:4, 16: Yohanis 
1:26-27 

Tuhan pake sang Paulus di Efesus 


8 Waktu Paulus tenga di kota Efesus, dia biasa 
maso orang Yahudi dong pung ruma sambayang 
ko ajar sampe alus-alus soal Tuhan Allah pung 
parenta. Dia ju omong sonde pake pele-pele. Dia 
bekin bagitu sampe tiga bulan. ? Ma ada orang 
yang sonde tarima dia pung ajaran, jadi dong 
bamalawan deng dia. Dong ju tusu-tusu orang di 
situ, ko dong jang iko Yesus pung Jalan Idop. Tagal 
itu, Paulus deng orang parcaya dong ondor kasi 
tenga itu ruma sambayang. Ais dong pi bakumpul 
di satu ruma sakola. Yang pung ruma tu, satu 
orang, nama Tiranus. 10 Paulus ajar bagitu sang 
dong, sampe dua taon; sampe orang-orang di 
propinsi Asia anteru su dengar Tuhan Yesus pung 
Carita Bae. Yang dengar tu, orang Yahudi, deng 
orang yang bukan Yahudi ju. 


Sakewa pung ana-ana dong 


11 tu waktu, Tuhan kasi kuasa sang Paulus ko 
dia bekin tanda heran macam-macam yang luar 
biasa. 12 Conto ke, kalo orang pinjam ame Paulus 
pung ika kapala, ko, dia pung ika pinggang, ko 
dong taro itu barang di orang saki, tarus itu orang 
dong pung panyaki tu, ilang memang. Sampe 
setan-setan jahat ju kaluar kasi tenga orang dong. 

13 Di situ, ada orang Yahudi dong pung kapala 
agama satu, deng dia pung ana laki-laki tuju 
orang. Itu kapala agama pung nama Sakewa. Dia 
pung ana dong biasa pi mana-mana ko usir kasi 
kaluar setan dari orang. Dong ju coba-coba usir 
setan pake Yesus pung nama bilang, “Lu kanal 
sang itu Yesus yang Paulus kasi tau, ko? Sakarang 
beta parenta sang lu, pake Yesus pung nama, ko 
lu kaluar dari ini orang suda!” Deng ada barapa 
orang pintar Yahudi laen yang coba bekin bagitu 
ju. 
14 (19:13) 15 Ais satu kali, waktu Sakewa pung 
ana dong parenta bagitu, ju ada setan jahat yang 
manyao bilang, “Beta kanal sang Yesus. Beta ju 
kanal sang Paulus. Ma bosong ni, sapa?” 16 Ais, 
itu orang yang takana setan tu, mara mau mati. 
Ais dia kosi inja deng habok sang dong. Dia 
bekin luka sang dong, deng robe buang dong 
pung baju, sampe dong lari panta panas deng 
talanjang bulat dari itu ruma. 

17 Ais, itu carita tasiar dari mulu pi mulu, sampe 
samua orang di kota Efesus tau, bae orang 
Yahudi, deng yang bukan Yahudi dong ju tau. 
Pokonya, sapa sa yang dengar itu carita, dong 
jadi taku deng heran. Ju dong puji-puji sang 
Tuhan Yesus, tagal Dia su kasi kuasa besar sang 
Paulus. 18 Ais orang yang baru parcaya dong tu, 
datang di dong pung sodara yang su parcaya 

dong, ko buka dong pung hati, ais mangaku dong 
pung sala. 1? Dari dong ni, ada yang biasa pake 
ilmu-ilmu galap. Ais dong kumpul ame dong pung 
buku-buku ilmu galap, ko dong bakar bekin abis. 
Kalo itong itu buku-buku dong, dia pung harga, 
lima pulu ribu doi perak. P 

20 Ais ju orang dong bacarita Tuhan pung Kabar 
Bae siang-malam pi mana-mana. Ju orang yang 
parcaya dong tamba banya. Ko Tuhan pung 
Kata-kata tu, maso sampe di orang pung dalam 
hati deng pung pangaru besar. 


Orang bekin huru-hara di kota Efesus 


21 Ais itu, Paulus putus ko pulang pi Yerusalem. 
Ma dia pung hati rindu ko pi lebe dolo di propinsi 
Makedonia deng propinsi Akaya, baru dia mau 
jalan tarus pi Yerusalem. Dia su pikir memang 
bilang, “Lebe bae, beta pi lia orang parcaya 
dong di ini tampa dong dolo. Te biar karmana 
ju, beta musti sampe di kota Roma.” 22 Ais dia 
suru dia pung taman bajalan dua orang, andia 
Timotius deng Erastus, ko dong pi lebe dolo di 
Makedonia. Ma dia sandiri masi tenga lebe lama 
lai di propinsi Asia. 





P19:19 * Dong bakar dong pung buku tu, ko jadi tanda 
bilang, dong sonde iko lai itu buku-buku dong pung isi. Satu 
doi perak tu, sama ke tukang pung gaji satu hari. Jadi buku- 
buku yang dong bakar itu, mahal mau mati. 

23 Itu waktu, ada muncul parkara besar di kota 
Efesus soal Yesus pung Jalan Idop. 24 Itu parkara 
pung akar bagini: di situ, ada satu tukang perak, 
nama Demetrius. Dia biasa bekin ruma-ruma 
songgo kici dari perak, ko jual kasi sang orang 
Efesus ko dong songgo dong pung dewi satu, 
nama Artemis. Tagal dia pung usaha laku karas, 
jadi dia pake ana bua banya. Andia ko doi malele 
maso pi dia. 25 Ais satu kali, Demetrius kumpul 
ame dia pung tukang dong, deng tukang yang 
laen dong, ais dia omong sang dong bilang, 
“Bapa-bapa, deng sodara-sodara samua! Bosong 
su tau bilang, kotong pung idop jadi bae bagini ni, 
tagal doi banya malele dari kotong pung usaha ni. 
26 Ma sakarang kotong su lia deng kotong pung 
mata biji sandiri, deng su dengar pake kotong 
pung talinga sandiri, itu gara-gara Paulus pung 
omong. Te dia pangaru orang banya dong bilang, 
barang-barang yang kotong bekin ni, sonde ada 
guna apa-apa. Dia bilang, patong yang kotong 
bekin ni, cuma dewa-dewi omong kosong sa. 

Naa, bukan cuma orang di kota Efesus sa, yang 
dengar sang dia, ma orang di anteru propinsi 
Asia ju su dengar. 27 Jadi dengar bae-bae, ó! 
Nanti kotong ni mau jadi apa lai, kalo banya 
orang maen iko tarus sang Paulus dong? Su tantu 
orang sonde mau beli kotong pung hasil karja ni 
lai! Inga, ó! Sakarang banya orang semba sang 

kotong pung dewi manis, Artemis. Di anteru 
propinsi Asia, sampe di dunya pung huk-huk, ju 
orang dong maen datang ko puji sang dia di dia 
pung ruma songgo pusat, andia di kotong pung 
kota Efesus ni. Jadi, jang sampe orang su sonde 
toe sang dia, ju dong su sonde mau datang di sini 
lai!” 

28 Dengar bagitu, ju dong pung hati panas 
memang. Ais dong batarea bilang, “Hidup 
Artemis! Artemis yang manis! Kotong orang 
Efesus puji-puji sang Artemis!” 22 Dengar orang 
batarea-batarea bagitu, ju orang mulai lari dari 
mana-mana ko pi bakumpul di situ, sampe itu 
kota ponu sesak deng orang dong. Ma dong 
samua babingung. Ju orang mulai rame-rame 
bekin kaco iko-iko jalan, sampe di kota pung 
tana lapang besar. “Dong ada tangkap dua orang 
ko hela bawa pi situ. Dong dua pung nama, 
Gayus deng Aristarkus. Orang dong tangkap 
sang dong, tagal dong dua ni, Paulus pung ana 
bua dari Makedonia. 20 Dengar bagitu, ju Paulus 
mau maso pi orang yang bekin kaco dong pung 
teng-tenga, ma orang parcaya di situ sonde kasi 





19:29 + Kota Efesus pung tana lapang besar tu, dong 
pake ko 1. bekin rapat kota, 2. maen drama, deng 3. maen 
olaraga. 26.000 orang bisa bakumpul di dalam. Dia pung 
lokasi di gunung Pion pung kaki. Ais dia sonde jao beda dari 
satu stadion bola kaki jaman sakarang. 

loos sang dia. °t Ada barapa orang besar dari 
propinsi Asia yang kanal bae deng Paulus. Dong 
suru orang ko pi kasi tau bilang, Paulus sonde 
bole maso pi itu tana lapang, di itu orang banya 
yang ada mangamok dong. 

32 Ais di itu tana lapang besar tu, orang mulai 
cari itu parkara pung asal-mula. Ada yang batarea 
omong kosong bilang, “Bagini!” Yang laen baleki 
bilang, “Bagitu!” Padahal banya ju yang sonde 
tau itu parkara pung dudu-badiri karmana. Dong 
tu, cuma iko-iko rame sa. 33 Di situ ju ada orang 
Yahudi dong yang mulai taku, tagal dong pikir 
bilang, jang-jangan orang banya dong nanti tudu 
orang Yahudi jadi ini parkara pung tukang kipas 
dong. Andia ko dong sorong satu orang pi muka 
ko jadi dong pung jubir. Itu orang pung nama, 
Aleksander. Dong minta ko dia bela sang dong 
bilang, itu parkara, bukan orang Yahudi pung 
gara-gara. Ais Aleksander angka dia pung tangan 
ko dong jang baribut. Ais dia coba omong ko bela 
orang Yahudi dong. 22Ma waktu dong tau kalo 
dia tu, orang Yahudi, ju dong batarea tamba karas 
lai bilang, “Hidup Artemis! Artemis yang manis! 
Kotong orang Efesus puji-puji sang Artemis!” 
Dong batarea-batarea bagitu, sampe dua jam. 

35 Ais ju kapala pamarenta dari kota Efesus 
badiri ko omong kasi tanang itu orang dong. Dia 
omong bilang, “Adi-kaka dong dari kota Efesus! 

Samua orang su tau bilang, kotong pung dewi 
Artemis pung model yang asli jato turun dari 
langit, ko datang di kotong sini. Jadi kotong orang 
Efesus ni, yang piara bae-bae sang dia. Sonde 
ada orang yang bisa cabu kotong pung hak jaga, 
tagal itu su jadi sajara yang samua orang su 

tau memang. Jadi, akurang ko bosong batarea 
bagini? Biar orang omong kosong iko dong 
pung mau, ma bosong sonde usa mangamok 
sambarang bagini! 38 (19:35) 37 Bosong hela 
bawa ini orang dua di sini, sama ke dong ada 
bekin jahat. Padahal dong sonde curi apa-apa 
dari Artemis pung ruma songgo pusat. Dong ju 
sonde omong kasi jato kotong pung dewi pung 
nama bae. Jadi bosong mau lempar sala apa 

pi dong? 28 Inga bae-bae, ó! Kotong ada pung 
tampa urus parkara. Orang yang urus parkara ju 
ada tunggu. Jadi, kalo Demetrius dong mau bekin 
parkara, na, dong musti iko dia pung atoran, ko 
bawa itu parkara pi tampa urus parkara. 3? Deng 
kalo ada hal laen yang dong mau angka, biar ko 
dong pi baflator deng tua-tua adat dong. 48 Jang 
sampe pamarenta Roma mau lempar sala sang 
kotong, tagal ini kaco-balo ni. Kalo dong mau 
cari tau dia pung dudu-badiri, na, kotong mau 
manyao apa, coba? Te ini parkara sonde ada dia 
pung ujung-pohon na!” 41 Omong abis bagitu, ju 

itu bos suru ko samua orang dong bubar. Ju dong 
bubar memang. 


Paulus dong pi kambali di propinsi Makedonia 


20 1 Waktu orang su sonde bakaco-balo lai, 
itu kota Efesus tanang kambali sama ke 
biasa. Ais Paulus kumpul ame orang parcaya 
dong di situ, ko kasi kuat dong pung hati. 

Ais itu, dia minta parmisi, ju dia barangkat pi 
propinsi Makedonia. 2 Di situ, dia kuliling samua 
kampong, ko kasi kuat orang parcaya dong pung 
hati. Dia bekin bagitu, sampe dia maso di negri 
Yunani. ? Dia tenga di situ sampe tiga bulan. Ais 
dia siap-siap ko mau balayar pi propinsi Siria, 
ma dia dapa dengar bilang, orang Yahudi dong 
ada basakongkol ko mau bunu bekin mati sang 
dia. Dengar bagitu, ju dia sonde mau balayar 
langsung pi propinsi Siria. Jadi dia jalan kambali 
lewat propinsi Makedonia sa. 

4 Ada satu rombongan kici yang iko sang Paulus. 
Andia, Timotius: bapa Pirus pung ana Sopater 
dari kota Berea; dua orang dari kota Tesalonika, 
nama Aristarkus deng Sekundus: satu orang dari 
kota Derbe, nama Gayus: deng dua orang dari 
propinsi Asia, andia Tikikus, deng Trofimus. 

> Ais ju beta (andia Lukas yang tulis ini surat), 
katumu ulang deng Paulus di kota Filipi di 
propinsi Makedonia. Ju Paulus pung ana bua 

dong barangkat lebe dolo, ko dong tunggu sang 
botong di kota Troas di laut pung sabla. Waktu 
orang Yahudi pung hari-hari besar Paska "su 
lewat, botong dua nae kapal, ais balayar pi kota 
Troas. Itu waktu, botong balayar lima hari. Waktu 
botong sampe di Troas, botong turun dari kapal. 
Ais botong katumu ulang deng taman laen dong, 
ju botong tenga di situ satu minggu. 


Nyong Yutikus jato dari jandela di kota Troas 


6 (20:5) 7 Itu hari, kaná hari Minggu. Paulus 
su putus bilang, “Sodara dong. Beso beta mau 
jalan tarus.” Jadi botong, orang parcaya samua, 
bakumpul ko mau makan-makan. Tagal Paulus su 
mau jalan, jadi dia omong deng botong sampe 
tenga malam. 8 Botong ada bakumpul di satu 
ruma pung lante tiga. Itu malam dong bakar 
lampu bam-banya. 

9 Itu waktu, ada satu nyong, nama Yutikus, 
syang dudu di jandela. Dia ju iko dengar sang 
Paulus. Ma lama-lama dia pung mata barat, ju dia 
tatidor sonu. Takuju sa, dia jato dari itu jandela. 
Ju dia mati memang. 10 Ais Paulus turun, ju pal6 





"20:5 * Tulisan Yunani tulis bilang, “hari-hari bae Roti Sonde 
Pake Ragi, deng dia pung arti bilang, “hari-hari besar sadia 
Paska’. 

S20:9 + Iko tulisan bahasa Yunani, ‘Eutikus’, kotong baca 
bilang, “Yutikus'. 

ame itu nyong. Ais dia omong bilang, “Sonde usa 
taku. Dia idop.” 1! Botong samua sanang, tagal 
itu nyong idop. Ais dong bawa pulang sang dia 
pi dia pung ruma. Ju botong samua nae ulang 

pi lante atas, ko dudu makan sama-sama. Tarus 
Paulus sambung dia pung omong sampe pagi. 
Waktu matahari kaluar, ju botong minta parmisi, 
ko su mau barangkat. 


Dari kota Troas pi kota Miletus 


12 (20:11) 18 Ais itu, botong baBlakor ko babagi 
jalan sampe botong bakatumu lai di satu kota, 
nama Asos. Ju botong nae kapal ko balayar pi 
Asos. Ma Paulus jalan kaki sa pi sana. 

14 Waktu botong katumu sang Paulus di Asos, 
ju dia nae di atas kapal, abis botong balayar 
tarus pi kota Metilene. 1? Dari Metilene, botong 
balayar tarus. Ais dia pung beso, botong balayar 
deka-deka deng satu pulo, nama Kios. Dia 
pung lusa, botong mangada pi pulo Samos. Dia 
pung tula, ju botong sampe di kota Miletus. 

16 Ma Paulus su rindu ko capat-capat sampe di 
Yerusalem, ko dia bisa iko hari besar Pentakosta 
di sana. Ais dia sonde mau buang waktu ko jalan 
nae pi kota Efesus, tagal dia su sonde ada waktu 
lai. 

Paulus baFlomong deng tua-tua 
Kristen di kota Efesus 


17 Jadi di Miletus, Paulus kirim kabar kasi 
sang tua-tua Kristen di Efesus, ko dong datang 
bakatumu deng dia. 18 Waktu dong datang 
sampe, ju Paulus kasi tau sang dong bilang, 
“Sodara dong samua. Bosong su tau beta pung 
cara idop, mulai dari hari partama beta inja kaki 
di propinsi Asia, sampe sakarang. 1? Bosong ju 
tau beta karja banting tulang di bosong pung 
teng-tenga, ma beta sonde parna angka-angka 
diri. Dalam beta pung karja ni, beta kasi tumpa 
aer mata banya, deng pikol susa sonde sadiki. 
Beta ju dapa sangsara banya dari orang Yahudi 
dong pung niat jahat. 20 Waktu beta ajar sang 
bosong, beta kasi kaluar samua yang bae, yang 
beta tau, kasi sang bosong. Deng beta ju ajar sang 
bosong di muka-muka. Beta ju pi di orang dong 
pung ruma satu-satu, ko kasi inga sang dong 
Tuhan pung mau. 2! Beta ju kasi tau sang orang 
Yahudi, deng orang bukan Yahudi bilang, dong 
musti barenti dari dong pung sala-sala dong, ko 
bale iko sang Tuhan Allah. Deng dong ju musti 
parcaya sang Tuhan Yesus, yang hak parenta sang 
kotong. 

22 Naa, beta mau kasi tau bagini: sakarang beta 
ada mau pi Yerusalem, tagal Tuhan pung Roh ada 

hela bawa sang beta ko pi sana. Beta iko sa, biar 
beta sonde tau nanti apa yang jadi deng beta di 
sana. 23Ma dari satu kota pi satu kota, Tuhan 
pung Roh yang Barisi su kasi tau lebe dolo sang 
beta bilang, beta nanti maso bui deng pikol banya 
sangsara di sana. 24 Beta su tau pasti bagitu, tagal 
Tuhan Yesus yang mua ini karja di beta pung 
bahu, ko beta pi kasi tau Kabar Bae bilang, Tuhan 
ada sayang sang kotong, deng Dia pung hati ju 
bae sang kotong. Kalo beta sonde iko Dia pung 
mau, ko bekin abis Dia pung karja ni, beta rasa 
beta pung idop sonde ada guna apa-apa. t 

25 Sakarang beta tau bilang, bosong su sonde 
akan lia sang beta lai. Andia, bosong yang beta 
su lama ajar soRlal maso jadi Tuhan pung kelu. 
26 Tagal bagitu, dengar bae-bae. Beta su bekin 
abis beta pung karja di bosong. Jadi sakarang 
bosong sandiri yang musti karja tarus. Kalo ada 
orang dari bosong yang sonde maso Tuhan pung 
kelu, na, bosong yang tanggong-jawab! Te itu 
bukan beta pung sala. Inga bae-bae! Te beta 
su kasi tau memang Tuhan pung mau samua 
sang bosong. Sonde ada satu hal ju yang beta 
sambunyi sang bosong. Jadi bosong musti jaga 
bae-bae bosong pung idop sandiri, deng piara 
bae-bae samua orang yang Tuhan pung Roh yang 





t20:24 X 2 Timotius 4:7 

Barisi ada suru bosong ko jaga. Jang lupa bilang, 
Tuhan Yesus su mati ko bayar abis itu orang 
dong, deng Dia pung dara sandiri. Dia ju tunju 
sang bosong ko jaga sang dong, sama ke gambala 
piara dia pung domba dong. 

27 (20:26) 28 (20:26) 22 Jadi sakarang beta kasi 
tenga sang bosong. Ma inga, é! Nanti ada orang 
datang ko ajar sambarang-sambarang di bosong 
pung teng-tenga. Dong maso sama ke anjing 
jahat yang maso pi dalam domba pung kandang. 
30 Ada orang putar-balek bagitu yang datang dari 
luar. Ma inga, te ada yang muncul dari bosong 
pung teng-tenga ju. Dong ajar sonde batul sang 
bosong. Dong mau ko orang iko sang dong sa. 
Andia ko dong coba-coba hela orang ko jang 
iko sang Yesus lai. 3! Tagal bagitu, bosong musti 
jaga diri bae-bae. Jang lupa, te beta su tenga 
sama-sama deng bosong sampe tiga taon. Beta 
ju kasi nasiat sang bosong siang-malam, deng 
sonde pikir beta pung cape. Beta pung aer mata 
su jato bam-banya, tagal bosong. 

32 Sakarang kotong su mau bapisa. Jadi beta 
sarakan sang bosong samua pi Tuhan pung 
tangan, ko Dia piara sang bosong. Deng bosong 
musti pegang kuat-kuat samua yang beta su kasi 
tau sang bosong dari partama solal Tuhan pung 
hati bae. Tuhan ada pung kuasa ko bekin kuat 
sang bosong. Dia ju su janji ko kasi berkat sang 

Dia pung orang dong. Jadi, kalo bosong iko tarus 
sang Dia deng hati yang barisi, tantu bosong ju 
dapa Dia pung berkat. 

33 Waktu beta karja di bosong pung teng-tenga, 
beta sonde kapingin ame bosong pung barang 
satu apa ju. Beta sonde minta coba bosong pung 
barang mas, ko perak, ko pakean, ko apa sa. 

34 Bosong ju tau, waktu beta tenga deng bosong, 
beta karja banting tulang satenga mati ko biar 
beta bisa dapa idop. Bukan cuma buat beta 
sandiri sa, ma beta ju karja ko kasi idop dong 
yang iko sang beta. 25 Jadi, deng samua hal ni, 
beta su kasi tunju jalan ko bosong ju iko tolong 
orang kasian yang sonde mampu dong. Inga 
bae-bae Tuhan Yesus pung omong bilang, “Ada 
lebe bae kotong kasi, daripada kotong tarima. ” 

36 Paulus omong abis bagitu, ju dia tikam lutut, 
ais sambayang sama-sama deng dong, deng 
minta ko Tuhan jaga sang dong samua. 37 Ju 
dong samua pung hati susa, tagal Paulus su 
omong bilang, nanti dong su sonde bakatumu 
deng dia lai. Jadi waktu dong su mau bapisa, 
ju dong palo-ciom sang Paulus, deng manangis 
maskakeduk. Ais ju dong antar sang botong "pi di 
kapal. 38 (20:37) 





U20:37 Ł ‘Botong’ di sini tu, andia Lukas, yang tulis ini surat, 
Paulus, deng dong pung taman. 

Paulus dong kambali pi Yerusalem 


2 1 1 Abis bapamit deng tua-tua Kristen dari 

Efesus dong deng hati barat, ju botong 
nae kapal, ais balayar langsung pi pulo Kos. Dia 
pung beso, ju botong balayar sampe di pulo 
Rodos. Dari situ, botong balayar tarus pi kota 
pelabuan Patara. 2 Di situ botong turun dari itu 
kapal. Ais botong ganti kapal laen yang mau 
balayar pi propinsi Fenisia deka deng Siria. Jadi 
botong nae itu kapal, ais langsung angka jangkar. 
3 Sonde lama, ju botong lia pulo Siprus di botong 
pung sabla kiri, ma botong lewat sa, ju balayar 
tarus sampe botong buang jangkar di kota Tirus 
di propinsi Siria. Di situ, dong mau kasi turun 
muatan dari itu kapal. 

4 Tagal dong masi kasi turun muatan, ju botong 
turun ko pi cari orang parcaya dong. Dapa 
katumu sang dong, ais botong tenga deng dong 
sampe satu minggu. Orang di situ dong su dapa 
sein dari Tuhan pung Roh, ko larang sang Paulus 
bilang, dia sonde usa pi Yerusalem lai. ? Ma 
abis satu minggu, ju botong kambali pi kapal. 
Orang parcaya dong samua, laki-laki parampuan, 
kici-besar, tua-muda, dong antar sang botong 
sampe di pante. Di situ, botong samua tikam 
lutut ko sambayang sama-sama. ê Abis bapamit, 

tarus botong nae pi kapal, deng dong samua 
pulang. 

7 Botong barangkat dari Tirus, ais botong singga 
di kota Ptolemais. Di situ, botong turun dari 
kapal, ju botong pi cari katumu deng orang 
parcaya dong. Botong dapa sang dong, jadi 
botong tenga deng dong satu hari. 8 Dia pung 
beso, botong barangkat dari situ, ju botong 
sampe di kota Kaisarea. Di situ, botong pi 
manumpang di Filipus pung ruma. Dia tu, yang 
mula-mula bawa Tuhan Yesus pung Carita Bae di 
situ. Deng dia tu, satu dari itu tuju orang yang 
dong pili ame ko bagi makanan kasi mama-mama 
janda di Yerusalem. “? Filipus ada pung ampa ana 
nona. Tuhan Allah ada pake sang dong, jadi jubir 
ko kasi tau Dia pung pasán dong. 

10 Waktu botong su tenga deng dong barapa 
hari, ju satu orang, nama Agabus, datang dari 
propinsi Yudea. Tuhan ada pake sang dia, jadi 
jubir ko kasi tau Tuhan pung pasan dong. Wil Dia 
datang langsung sang botong. Ais dia ame Paulus 
pung ika pinggang, ju ika dia pung kaki-tangan 
sandiri pake itu ika pinggang. Ais dia omong 
bilang, “Tuhan pung Roh yang Barisi bilang 
bagini: “Ini ika pinggang pung tuan ni, nanti orang 





V21:8 H Utusan dong pung Carita 6:5, 8:5 
W21:10 # Utusan dong pung Carita 11:28 

Yahudi dong ika rorobi ame sang dia bagini di 
Yerusalem. Abis dong sarakan sang dia pi orang 
bukan Yahudi dong pung tangan.” 

12 Dengar itu orang omong bagitu, ju botong 
samua minta sang Paulus deng paksa, ko dia jang 
pi Yerusalem lai. Botong yang jadi dia pung ana 
bua deng orang-orang parcaya dari itu tampa, 
minta bagitu. 18 Ma dia manyao bilang, “Sonde! 
Akurang ko bosong manangis bagitu? Bosong su 
bekin beta pung hati jadi barat. Bagini! Ada orang 
yang memang sonde suka sang beta, tagal beta 
iko sang Tuhan Yesus. Ma biar dong ika rorobi 
sang beta, ko, bunu bekin mati sang beta, ko 
bekin karmana ju, beta su siap tarima.” 

14 Waktu botong tau bilang, Paulus sonde mau 
dengar sang botong lai, ju botong kasi biar sang 
dia bilang, “Neu! Biar Tuhan pung mau sa yang 
jadi.” 


Paulus dong sampe di Yerusalem 


15 Su barapa hari botong tenga di Kaisarea, ju 
botong manyimpan barang-barang, ais barangkat 
pi Yerusalem. 18 Ada barapa orang parcaya dari 
Kaisarea yang iko sama-sama deng botong ju. 
Dong antar sang botong sampe di satu ruma, 
ko botong tidor manumpang di situ. Dia pung 
tuan ruma, nama Manason. Dia dari pulo Siprus. 
Deng dia su lama iko sang Tuhan Yesus. 17 Waktu 

botong sampe di Yerusalem, samua sodara orang 
parcaya dong sambut sang botong deng hati 
sanang. 


Paulus dong pi lia sang Yakobis 


18 Dia pung beso, botong samua pi katumu 
deng Yakobis. Deng samua tua-tua Kristen ju 
ada bakumpul di situ. 19 Botong bakasi hormat 
satu deng satu, ais Paulus carita panjang lebar 
samua yang Tuhan su bekin di mana-mana, kasi 
orang bukan Yahudi dong. Bilang, Tuhan Yesus 
su buka jalan ko dong parcaya sang Dia. Dia ju 
carita karmana Tuhan su pake sang dia deng dia 
pung taman samua dalam ini karja. 20 Dengar 
abis Paulus pung carita tu, dong samua puji-puji 
sang Tuhan Allah. 

Ais dong kasi tau sang Paulus bilang, “Bu Paul! 
Asal bu tau sa, ada ribu-ribu orang Yahudi ju 
su parcaya sang Tuhan Yesus. Dong ju masi 
pegang karas itu atoran dong yang bali Musa 
kasi turun sang kotong. *! Ma ada orang yang su 
bawa-bawa mulu di sini bilang, bu suka ajar sang 
orang Yahudi dong di tampa-tampa laen bilang, 
dong sonde parlu iko lai bakli Musa pung atoran 
agama dong. Dong ju lapor bilang, bu su larang 
sang dong, ko sonde usa bekin iko adat sunat 
kasi dong pung ana laki-laki dong. Deng bu ju 
ada larang ko orang sarani dong sonde usa iko lai 


UTUSAN DONG PUNG CARITA 21 852 


kotong orang Yahudi pung adat laen dong. 22 Naa, 
inga, 0! Su tantu orang Yahudi dong nanti dengar 
bilang, bu Paul su ada di sini. Deng orang-orang 

yang su dengar itu kabar angin dong, tantu dong 
mara. Jadi kotong mau cari jalan kaluar karmana? 

23 Jadi botong usul bagini: ada ampa orang dari 
botong yang su ika janji deng Tuhan. Sakarang 
dong mau cukur bekin polik dong pung kapala, 
ko bekin tanda bilang, dong su bekin iko abis 
dong pung janji. 24 Naa, kalo bisa, bu Paul maso 
sama-sama deng dong pi Tuhan Allah pung Ruma 
Sambayang Pusat. Bu ju iko sang dong, ko bekin 
iko itu adat bekin barisi diri. Bu ju musti tanggong 
bayar dong pung ongkos bekin iko itu adat. Kalo 
bu bekin bagitu, nanti orang dong tau bilang, bu 
masi pegang karas atoran agama Yahudi yang 
bakli Musa kasi turun sang kotong. Deng dong ju 
nanti tau itu carita yang bilang, bu larang orang 
ko dong jang iko adat Yahudi tu, omong kosong 
samua! * 

25 Ma buat orang bukan Yahudi yang su parcaya 
sang Tuhan Yesus, kotong su kirim surat kasi 
sang dong. Kotong su kasi tau kotong pung 
putusan tempo hari tu bilang, dong sonde parlu 
iko kotong pung atoran adat Yahudi samua. Yang 
dong musti inga ko bekin iko, andia: jang maen 

serong deng orang yang bukan dong pung laki 
ko dong pung bini. Jang campor deng barang 
sosonggo, deng jang makan yang bekin sodara 
orang Yahudi dong noju sang bosong. Andia: 
jang makan daging sosonggo; jang makan dara; 
deng jang makan daging dari binatang yang 
mati taceke, sampe dia pung dara sonde malele 
kaluar.” Y 

26 Ais Paulus tarima bae dong pung usul. Jadi 
dia pung beso, dia deng itu ampa orang dong 
pi sama-sama di Ruma Sambayang Pusat, ju 
bekin barisi dong pung diri iko atoran agama 
Yahudi. Ais itu, Paulus kasi tau kapala agama di 
situ bilang, masi barapa hari lai, baru dong bekin 
kalar dong pung janji. Te kalo itu waktu su abis, 
na, dong satu-satu musti kasi maso dong pung 
persembahan sang Tuhan. 


Paulus kana tangkap di Ruma Sambayang Pusat 


27 Waktu mau amper abis tuju hari yang dong 
janji ko bekin abis itu adat, ada barapa orang 
Yahudi dari propinsi Asia yang dapa lia sang 
Paulus jalan pi dalam kota Yerusalem sama-sama 
deng dia pung taman satu, nama Trofimus. 
Trofimus ni, asal dari kota Efesus, deng dia bukan 
orang Yahudi. Jadi waktu dong lia Paulus maso 

pi dalam Ruma Sambayang Pusat, dong kira, 
dia ada bawa dia pung taman Trofimus pi di 
situ ju. Padahal orang bukan Yahudi sonde bole 
maso pi situ. Ju dong ame ini hal jadi alasan, 
ko bekin parkara. Jadi dong tusu-tusu orang di 
situ, ko tangkap ame sang Paulus. Deng dong 
batarea kasi tau orang di situ bilang, “We! Orang 
Israklel dong! Mari ko tolong sang botong dolo. 
Ini dia, orang yang maen ajar di mana-mana 
bilang, angka buang sa, kotong pung adat Yahudi. 
Dia ju omong tar bae soflal Tuhan pung Ruma 
Sambayang Pusat ni. Ais sakarang lai, dia maso 
ko mau bekin kamomos Tuhan pung tampa yang 
barisi ni!” 2 

28 (21:27) 29 (21:27) 30 Dengar bagitu, ju satu 
kota Yerusalem pung isi dong pung hati panas 
mau mati. Ais orang banya dong lari pi makarubu 
di Ruma Sambayang Pusat. Ju dong tangkap ame 
sang Paulus, ais dong hela raroso kasi kaluar sang 

dia dari itu Ruma Sambayang. Ais ju dong tutu 
memang pintu-pintu dong. 2 

31 Waktu dong batasibu ko mau bunu bekin 
mati sang dia, ju tantara Roma pung komandan 
di situ, dengar itu kaco-balo. 22 Ju dia pange 
memang dia pung tantara, deng dong pung 
bos-bos dong, ko dong maso pi dalam orang 
banya yang batasibu dong. Waktu dong dapa 
lia tantara deng komandan besar datang, ju 
dong barenti papoko sang Paulus. 33 Ais ju itu 
komandan tangkap sang Paulus, deng suru ko 
dong ika sang dia pake rante besi dua. Dong ika 
abis, ju dia tanya itu orang dong bilang, “Ini orang 
ni, sapa? Dia ada bekin sala apa?” 

34 Ma dong sonde manyao deng satu suara. Ada 
yang bilang, “Dia su bekin bagini.” Ma ada yang 
bilang, “Dia su bekin bagitu.” Ais itu komandan 
jadi pusing. Dia sonde mangarti itu parkara 
pung ujung-pohon, tagal orang banya dong ada 
batarea rame-rame. Andia ko dia suru ko dong 





221:30 “ Ada orang yang pintar dong tulis bilang, sonde 
bole bunu bekin mati orang di dalam Tuhan pung Ruma 
Sambayang Pusat. Deng kalo ada orang sapa sa, yang maso 
pi dalam ko pegang tandok di meja persembahan, iko agama 
Yahudi pung atoran, na, orang sonde bole bekin apa-apa 
sang dia. Andia ko orang Yahudi dong sonde mau Paulus 
dapa maso kambali pi dalam Ruma Sambayang Pusat pung 

bawa Paulus pi benteng. 22 Tantara dong hela 
bawa Paulus, ma itu orang dong iko sama-sama, 
deng mangamok tamba lai. Waktu mau nae 
tangga, itu orang dong sarbu pi muka. Sampe 
tantara dong tarpaksa musti dorok sang Paulus, 
ko biar itu orang dong jang ruPli bekin ancor sang 
dia. Ju dong batarea karas-karas bilang, “Bunu 
sang dia! Bunu sang dia!” 


Paulus minta bela diri di muka orang banya 


36 (21:35) 37 Waktu dong su mau maso pi dalam 
itu benteng, ju Paulus minta sang itu komandan 
pake bahasa Yunani bilang, “Bapa! Beta bole 
omong sadiki, ko?” 

Dengar Paulus omong bagitu, ju komandan 
takuju, ais dia tanya bilang, “Lu ju tau bahasa 
Yunani? Karmana ko lu bisa omong bahasa 
Yunani? 38 Kalo bagitu, beta su sala kira. Beta pikir 
lu ni, itu orang Masir yang tempo hari tusu-tusu 
orang ko dong barontak. Ais dia ame bawa ampa 
ribu orang yang pegang sanjata ko dong pi tampa 
kosong. Ma lu ni, bukan dia, wuang?” 

39 Ju Paulus manyao bilang, “Sonde, bapa! Beta 
ni, orang Yahudi. Beta pung mama barana sang 
beta di kota Tarsus, di propinsi Kilikia. Beta minta 
bapa kasi loos sang beta, ko beta bisa omong 
deng ini orang banya dong.” 

40 |tu komandan satuju. Ais Paulus badiri di atas 
tangga, deng angka dia pung tangan, ko minta 
dong diam, ko dia mau omong. Ais ju dia angka 
omong pake dong pung bahasa Aram sandiri. (Te 
di situ, orang Ibrani dong omong pake bahasa 
Aram.) 


Paulus bela diri 


22 1 Ju Paulus angka omong bilang, “Bapa- 
bapa, deng sodara dong samua! Beta 


minta bosong dengar sang beta, ko beta mau 
bela diri.” 

2 itu waktu orang banya dong dengar Paulus 
omong pake dong pung bahasa sandiri. Ju dong 
diam memang, ko mau dengar bae-bae dia pung 
omong. Tarus dia sambung bilang, 2 “Asal bosong 
samua tau bilang, beta ni orang Yahudi. Mama 
barana sang beta di kota Tarsus, di propinsi 
Kilikia. Ma beta besar di sini, di Yerusalem. Yang 
ajar sang beta, andia guru besar di sini, nama 
Gamaliel. Dia ajar sang beta balli Musa pung 
atoran samua, sampe alus-alus. Beta ju rajin iko 
Tuhan Allah, sama ke bosong samua ni. “Tempo 
hari beta sonde barenti-barenti pi buru deng 

bekin susa sang itu orang dong yang iko Yesus 
pung Jalan Idop. Beta hela bawa sang dong, 
laki-laki deng parampuan, datang di Yerusalem 
sini, ais lempar kasi maso sang dong pi dalam bui. 
Itu waktu ada yang mati ju. ? Kotong pung kapala 
agama pung bos besar, deng bos-bos laen yang 
urus parkara agama dong samua tau bilang, apa 
yang beta omong ni memang batul bagitu! Beta 
sonde omong kosong. Te dong tu yang kasi surat 
kuasa sang beta, ko pi tangkap ame sang orang 
dong yang ada iko sang Yesus, sampe di kota 
Damsik. Di sana, beta mau tangkap sang dong, 
ais mau hela bawa datang di Yerusalem. Beta 
pung maksud, biar ko orang yang putus parkara 
agama, yang nanti hukum sang dong.” 4 


Paulus carita dia pung pangalaman 
(Utusan dong pung Carita 9:1-19, 26:12-18) 


6 Ais Paulus sambung dia pung omong bilang, 
“Jadi beta barangkat pi Damsik, ko mau cari sang 
dong di sana. Kira-kira tenga hari, botong su 
amper sampe di kota. Tukuju sa, ada satu tarang 
bakilat dari langit senter pas sang beta. ' Tarus 
beta jato tabanting pi tana, ju beta dengar satu 
suara omong bilang, “He, Saulus! Akurang ko 
lu bekin sangsara sang Beta bagini, é?’ 8 Beta 





d22:5 # Utusan dong pung Carita 8:3, 26:9-11 


UTUSAN DONG PUNG CARITA 22 859 


memang dengar itu suara, ma sonde dapa lia 
orang. Ju beta tanya bilang, “Ko Bos yang omong 
ni, sapa?” 

Ais, itu suara manyao bilang, “Beta ni, Yesus, 
orang Nasaret, yang lu ada bekin sangsara sang 
Beta! ? Ma orang yang jalan bataman deng beta 
dong, dapa lia itu tarang, ma sonde dapa dengar 
itu suara. 

10 Ju beta manyao bilang, “Kalo bagitu, beta 
musti bekin apa sakarang?” 

Itu suara kasi tau bilang, “Bangun suda, ko maso 
pi dalam kota. Nanti di situ, baru Beta kasi tau 
samua yang lu musti bekin. 

11 Dengar abis bagitu, ju beta bangun badiri. 
Ma beta su sonde bisa dapa lia apa-apa lai, tagal 
itu tarang pung tajam. Ju beta pung taman dong 
pegang sang beta ko hela bawa maso sang beta 
pi kota Damsik. 

12 Di situ ada satu orang, nama Ananias. Dia ni, 
satu orang yang hati lurus, deng dia ju pegang 
karas balli Musa pung atoran dong. Samua orang 
Yahudi yang tenga di itu kota suka sang dia, deng 
dong ju hormat sang dia. 13 Dia datang cari beta, 
ais dia omong bilang, “Bu Saul! Buka mata ko lia 
suda! Te bu pung mata su bae. Dia omong abis 
bagitu, tarus beta angka muka, ju beta bisa dapa 
lia sang dia. 14 Ais itu, dia ajar sang beta bilang, 
“Tuhan Allah, yang kotong pung nene-moyang 

dong sambayang sang Dia, sakarang su pili ame 
sang bu. Bu pung tugas, andia mangarti bae-bae 
Dia pung mau. Deng kanal sang Yesus, yang dari 
dolu, kotong subu-subu sang Dia bilang, “Orang 
Barisi”. Sakarang Tuhan su buka jalan ko bu 
dengar langsung dari Yesus. 12 Dia sandiri yang 
su pili ame sang bu, ko pi jalan kasi tau orang di 
mana-mana, Dia pung Carita Bae. Bu musti kasi 
tau samua yang bu dapa lia deng mata kapala 
sandiri, deng samua yang bu dapa dengar dari 
Dia. 16 Bu sonde usa tunggu lama-lama lai. Pi ko 
minta dong sarani sang bu, suda! Ko jadi tanda 
bilang, bu su minta ko Tuhan Yesus hapus buang 
bu pung sala samua.” 


Tuhan Allah suru Paulus bawa Kabar Bae 
kasi suku-bangsa yang bukan Yahudi 


17 Ju Paulus sambung dia pung omong bilang, 
“Ais itu, ju beta pulang pi Yerusalem. Satu hari, 
beta pi sambayang di Ruma Sambayang Pusat. 
Waktu beta ada sambayang, Tuhan kasi lia sang 
beta, tingka ke mimpi. 18 Beta lia sang Yesus. Ju 
Dia parenta sang beta bilang, “Sakarang, lu musti 
jalan kasi tenga ini kota Yerusalem, suda! Te 
orang di sini dong, sonde mau tarima apa yang lu 
ajar soPlal Beta. 

19 Ma beta sonde tarima bae itu parenta, tagal 
dolu kapala agama dong memang suka sang 

beta. Jadi beta manyao bilang, “Ma bagini, Bos! 
Dong samua tau bilang, tempo hari, beta yang 
maso-kaluar ruma sambayang di mana-mana, ko 
tangkap deng papoko orang-orang yang parcaya 
sang Bos. 20 Dong ju tau, waktu dong lempar 
bekin mati Bos pung utusan, Stefanus, beta ada 
di situ, deng beta ju satuju. Waktu dong kumpul 
batu ko lempar sang dia, beta yang ator sang 
dong, deng jaga dong pung baju. € 

21 Biar beta kasi inga bagitu, ma Yesus 
parenta ulang lai bilang, “Sonde usa cari alasan 
macam-macam! Kasi tenga Yerusalem sakarang, 
ko lu pi suda! Te Beta mau suru sang lu, pi di 
tampa yang jao-jao dong, ko ajar orang yang 
bukan Yahudi dong.” 

22 Waktu itu orang banya dong dengar Paulus 
omong bilang, Tuhan su suru sang dia pi 
suku-bangsa laen, ju dong su sonde mau dengar 
lai sang dia. Dong samua mara, ais batarea 
rame-rame bilang, “Jang dengar sang ini orang 
lai! Bunu sang dia sa! Dia sonde pantas idop lai.” 


Tantara dong bawa Paulus pi benteng 


23 Dong batarea bagitu, ju dong buka buang 
dong pung baju, deng raklu ame abu, ko buang 
pi atas, tagal dong su mara mau mati. 24 Waktu 

komandan lia bilang, itu orang dong su kaco lai 
bagitu, ju dia suru dia pung ana bua dong ko 
hela bawa sang Paulus maso pi dalam benteng. 
Ais komandan suru dong firuk sang dia, ko biar 
dia mau mangaku bilang, dia ada bekin sala apa, 
sampe orang Yahudi dong mau bunu sang dia. 
25 Waktu dong ika sang Paulus ko mau firuk sang 
dia, ju dia bale tanya sang itu tantara bilang, “Iko 
pamarenta Roma pung atoran, mana yang batul? 
Kalo satu orang ada pung hak warga Roma, ais 
dia dapa parkara, bosong musti bekin karmana 
sang dia? Bosong papoko lebe dolo sang dia, ko, 
bosong pareksa lebe dolo?” 

26 Dengar bagitu, ju itu tantara capat-capat pi 
cari dia pung komandan. Ju dia lapor bilang, 
“Bapa! Ini orang ni, ada pung hak warga Roma! 
Jadi bapa mau bekin apa sang dia?” 

2? Dengar bagitu, ju itu komandan sandiri pi 
tanya langsung sang Paulus bilang, “Bilang, lu 
ada pung hak warga Roma? Batul, ko?” 

Ju Paulus manyao bilang, “Memang batul! Beta 
pegang itu hak.” 

28 Ais, itu komandan bilang, “Beta ju bagitu. 
Beta bayar talalu mahal, ko bisa dapa itu hak.” 

Ma Paulus manyao bilang, “Kalo beta, na, beta 
sonde bayar apa-apa. Mulai dari mama barana 
sang beta, beta su pegang itu hak. Beta pung 
papa ju pegang itu hak.” 

29 Waktu dong dengar bilang, Paulus ada 
pegang hak warga Roma, ju itu tantara dong 
ondor, deng dong sonde barani firuk deng 
pareksa sang dia lai. Itu komandan jadi taku, 
tagal dia su ika sang Paulus, deng tau bilang, dia 
su langgar atoran. 


Paulus di tampa urus parkara agama Yahudi 


30 Dia pung beso, itu komandan masi mau cari 
tau parsis itu parkara pung akar karmana. Ais dia 
suru dia pung ana bua dong ko pi pange kapala 
agama Yahudi pung bos-bos deng samua orang 
besar yang biasa urus parkara agama Yahudi 
ko dong bakumpul. Ju dia suru ko dong pi buka 
Paulus pung rante, ais bawa sang dia pi mangada 
itu orang dong samua. 

23 1 Sampe di situ, ju dong suru sang Paulus 

ko bela diri. Ais dia lia bae-bae sang itu 
orang dong samua, ju dia angka omong bilang, 
“Sodara dong! Beta badiri di sini deng hati lurus. 
Tuhan Allah tau bilang, mulai dari kici sampe 
sakarang, beta pung hati barisi.” 

2 Dengar Paulus omong bagitu, ju Ananias, 
kapala agama Yahudi dong pung bos besar, 
mara mau mati. Ju dia parenta orang-orang yang 

badiri deka sang Paulus bilang, “Tampar dia pung 
mulu!” 

3 Ju Paulus balas sang Ananias bilang, “Nanti 
Tuhan Allah tampar balas sang lu. Te lu memang 
manusia macam ke tiang yang baru kana cet di 
luar, ma ane-ane su makan bekin hol dia pung 
dalam. Lu dudu di sini, ko bekin diri pura-pura 
suci. Ais lu mau hukum sang beta iko kotong pung 
atoran adat. Ma lu sandiri langgar itu atoran 
waktu lu suru dong tampar sang beta.” 8 

4 Dengar Paulus omong bagitu, ju itu orang di 
situ togor sang dia bilang, “Heh! Lu sonde pantas 
omong bagitu sang kotong pung kapala agama 
dong pung bos besar ni!” 

5 Ju Paulus manyao bilang, “Batul, ko? Kalo 
bagitu, beta minta maklaf, ko beta sonde tau 
bilang, dia tu, kotong pung kapala agama dong 
pung bos besar. Memang Tuhan Allah su pake 
orang ko tulis bilang, 'Bosong sonde bole omong 
jahat sang bosong pung kapala dong. ” ^ 

6 Waktu Paulus lia itu orang yang dudu urus 
parkara agama, dia tau bilang, dong ada tabagi 
jadi dua partei. Saparu iko partei Saduki, yang 
parcaya bilang, orang mati sonde bisa idop lai. 
Dong ju parcaya bilang, Tuhan pung ana bua di 

sorga, sonde ada. Deng roh ju sonde ada. Saparu 
lai iko partei Farisi yang parcaya bilang, nanti 
Tuhan Allah bisa kasi idop orang mati dong. Dong 
ju parcaya bilang, ada roh, deng di sorga Tuhan 
ada pung ana bua dong. 

Ju Paulus omong deng suara karas bilang, 
“Sodara dong! Asal bosong samua tau bilang, 
beta ni, orang Farisi. Beta pung bapa, deng beta 
pung balli dong ju orang Farisi. Sakarang bosong 
mau hukum sang beta, tagal beta parcaya bilang, 
Tuhan Allah bisa kasi idop orang mati.” ' 

Waktu Paulus omong bagitu, ju itu orang Farisi 
deng orang Saduki dong mulai bakanjar, sampe 
dong su sonde bacocok lai. Ais ju dong tapica 
bagi dua. 7 (23:6) 8 (23:6) “Jadi itu orang dong 
batangkar sampe samua jadi kaco. Ais ju ada 
barapa guru dari partei Farisi yang badiri ko bela 
sang Paulus bilang, “Ini orang sonde sala! Sapa 
tau, mangkali ada roh, ko, mangkali ada Tuhan 
Allah pung ana bua dari sorga satu datang omong 
deng dia!” 

10 Itu guru dong su omong bagitu, ma dong 
pung bakanjar tamba hebat lai, sampe itu 
komandan mulai taku. Dia pikir, jang sampe dong 
karoyok kasi mati sang Paulus. Jadi dia suru dia 

pung ana bua dong turun ko hela bawa maso 
sang Paulus pi dalam benteng. 

11 Dia pung malam, ju Tuhan Yesus datang kasi 
tunju diri sang Paulus. Dia kasi kuat Paulus pung 
hati bilang, “Paul! Lu jang taku, ó! Sakarang lu 
su omong soal Beta di Yerusalem sini. Inga 
bae-bae! Nanti lu musti omong bagitu di Roma 
sana ju.” 


Orang dong basakongkol 
ko mau bunu sang Paulus 


12 Dia pung beso pagi, ada lebe dari ampa pulu 
orang Yahudi yang basakongkol ko mau kasi mati 
sang Paulus. Dong angka sumpa bilang, “Botong 
sonde mau makan-minum, kalo botong balom 
bunu sang Paulus.” 

13 (23:12) 14 Dong angka sumpa abis bagitu, ju 
dong pi lapor sang kapala agama Yahudi pung 
bos-bos deng tua-tua adat dong bilang, “Bapa 
dong! Botong su sumpa bilang, botong sonde 
akan makan-minum, kalo botong balóm bunu 
sang Paulus. 1? Naa, botong pung mau bagini: 
bapa dong musti pi mangada sang komandan, ko 
minta sang dia bawa sang Paulus pi tampa urus 
parkara agama. Bekin tingka ke bapa dong mau 
pareksa ulang dia pung parkara. Nanti botong 
tepa sang dong di tenga jalan, ko bunu sang dia.” 

16 Ma Paulus pung sodara parampuan pung ana 
laki-laki satu dapa dengar dong pung basakongkol 
bagitu, ais ju dia lari pi benteng ko kasi tau sang 
Paulus. 17 Dengar abis itu ana pung carita, ju 
Paulus pange ame satu parwira bilang, “Ini, beta 
pung ana. Lu bawa sang dia capat-capat pi di lu 
pung komandan. Ko dia mau kasi tau satu hal.” 

18 Ju itu parwira antar itu ana pi dia pung 
komandan. Dia lapor bilang, “Pak! Paulus, yang 
kotong ada tahan tu, minta sang beta ko bawa 
ini ana datang mangada sang bapa. Dia ada mau 
kasi tau satu hal panting.” 

19 Ais komandan hela bawa itu ana pi satu 
tampa ko dong dua sandiri. Ju dia tanya bilang, 
“Lu mau kasi tau apa sang beta?” 

20 Ju itu ana kasi tau bilang, “Ada barapa orang 
Yahudi dong yang su basakongkol ko mau bunu 
sang om Paul. Dong mau datang minta sang bapa, 
ko beso, na, bapa antar sang Paulus pi tampa 
urus parkara agama. Bilang, dong pura-pura mau 
pareksa lebe alus om pung parkara. 2! Ma bapa 
jang iko dong pung mau. Te nanti ada lebe dari 
ampa pulu orang yang mau tepa bapa pung 
rombongan di jalan, ko dong mau bunu sang om 
Paul. Tagal dong samua su sumpa bilang, dong 
sonde mau makan-minum, kalo dong balêm 
bunu sang om Paul. Sakarang dong samua su 

siap. Dong cuma tunggu bapa manyao bilang 
apa.” 

22 Dengar itu ana pung carita, ju itu komandan 
bilang sang dia, “Lu jang kasi tau sapa-sapa 
bilang, lu ada datang kasi tau ini hal sang beta.” 
Omong abis bagitu, ju dia suru itu ana pulang 
suda. 


Dong antar sang Paulus pi di 
gubernor Feliks di kota Kaisarea 


23 Ais ju itu komandan pange parwira dua orang. 
Dia kasi parenta sang dong bilang, “Siap tantara 
biasa dua ratus orang; deng tantara nae kuda 
tuju pulu orang; deng tantara yang bawa tombak, 
dua ratus orang. Bosong barangkat memang ini 
malam jam sambilan, pi kota Kaisarea. 24 Bosong 
ju sadia satu kuda kasi Paulus. Bosong musti 
antar bawa sang dia deng bae-bae sampe di 
gubernor Feliks.” 

25 Ais itu, dia tulis surat kasi sang gubernor 
Feliks bilang: 

26 “Bapa gubernor Feliks yang beta hormat. 
Salam dari beta, Klaudius Lisias. 

27 Orang yang sakarang beta kirim datang 
ni, dia pung nama Paulus. Orang Yahudi 
dong su pegang ame sang dia, deng su 
amper bunu sang dia. Itu waktu, beta 
pung ana bua dong pi hela kasi kaluar 

sang dia dari orang Yahudi dong pung 
tangan. Ais beta dapa tau bilang, dia ada 
pegang hak warga Roma. 28 Beta mau cari 
tau, akurang ko orang Yahudi dong mau 
bunu sang dia. Andia ko beta bawa sang 
dia pi orang Yahudi dong pung tampa urus 
parkara agama. 22 Ma dong sonde dapa 
dia pung sala apa-apa. Ko memang dia 
sonde bekin jahat apa-apa. Jadi ini orang 
sonde bisa maso bui, deng sonde pantas 
kana hukum mati ju. Padahal itu orang 
di tampa urus parkara agama dong ada 
babakalai, tagal dong pung ajaran agama 
sonde bacocok. Jadi beta bawa kambali ini 
orang pi benteng. 30? Ma dia pung beso, 
beta dengar bilang, ada orang Yahudi yang 
su basakongkol ko mau bunu sang dia. 
Jadi beta yang langsung kasi parenta ko 
antar ini orang pi di bapa. Beta ju kasi tau 
itu orang Yahudi dong yang mau bekin 
parkara lawan ini orang, ko dong datang 
mangada sang bapa. Biar bapa sandiri 
yang dengar dong mau tudu kasi sala apa 
sang dia. 
Beta pung surat, bagitu sa. Makasi!” 
31 Ais, itu tantara dong samua su siap ko kasi 
jalan komandan pung parenta. Itu malam ju, 
dong langsung antar bawa sang Paulus sampe 

di satu kota, nama Antipatris. 22 Dia pung beso, 
tantara nae kuda dong antar sang Paulus tarus 
sampe di kota Kaisarea. Ma tantara yang laen 
dong, pulang pi Yerusalem. 33 Waktu dong sampe 
di Kaisarea, ju dong antar bawa itu surat kasi sang 
gubernor. Deng dong sarakan sang Paulus pi dia 
pung tangan. ?4 Baca abis itu surat, ju gubernor 
tanya sang Paulus bilang, “Lu orang mana?” 

Ais Paulus manyao bilang, “Beta ni, orang dari 
propinsi Kilikia, bapa.” 

35 Dengar Paulus bilang bagitu, ju gubernor tau 
bilang, dia memang ada pegang hak warga Roma. 
Ais dia omong bilang, “Beta yang pegang parenta 
di sini. Jadi beta sandiri yang nanti urus lu pung 
parkara. Ma kotong musti tunggu itu orang-orang 
yang mau baparkara deng lu datang sampe di 
sini, baru beta pareksa lu pung parkara.” Ais ju 
dia suru tantara dong tahan sang Paulus di dong 
pung tampa, di dalam kompleks gubernor pung 
ruma jabatan, yang dolu raja Herodes kasi badiri. 


Orang Yahudi dong datang 
baparkara deng Paulus di Kaisarea 


24 1 Lewat lima hari ju, orang-orang Yahudi 
yang mau baparkara deng Paulus datang 
sampe di kota Kaisarea. Di itu rombongan ada 
Ananias, andia kapala agama Yahudi pung bos 
besar. Bos-bos laen dong ada iko ju. Dong ju 

datang deng satu orang laen, nama Tertulus. 

Dia tu, pintar omong. Andia ko dong pake sang 
dia jadi dong pung jubir ko lawan sang Paulus. 
2Waktu orang dong samua su bakumpul di 
tampa urus parkara, ju gubernor suru bawa maso 
sang Paulus. Ais Tertulus bangun badiri, ko mau 
omong kasi jato sang Paulus. Dia kasi hormat 
sang gubernor, ais dia angka omong bilang, 

“Bapa gubernor yang beta hormat! Su bagini 
lama ni, mulai dari bapa pegang parenta di sini, 
bapa su tau lebe dolo apa yang bae kasi sang 
botong. Ais bapa su bekin bae banya hal ju, 
sampe botong orang Yahudi su bisa idop aman, 
sanang, deng tanang. Jadi botong mau pake ini 
waktu ko minta tarima kasi bam-banya sang bapa 
gubernor. Ko sapa lai yang bisa bekin bae bagitu 
banya di mana-mana sama ke bapa. 3 (24:2) 4 Ma 
biar beta sonde usa pake waktu talalu banya, 
beta omong langsung di dia pung isi sa. Jadi beta 
minta bapa dengar bae-bae hal-hal yang beta 
mau kasi tau soflal Paulus ni. 

5 Bagini, bapa. Buat botong orang Yahudi, 
Paulus ni, sama ke satu panyaki yang pinda dari 
satu tampa pi tampa laen. Dia suka lawan botong 
pung agama, deng tukang bekin kaco botong 
pung adat di mana-mana. Di mana sa dia pi, 
pasti orang Yahudi dong baparkara satu deng 
satu. Dia ni, satu kapala tukang propaganda dari 

partei agama yang iko satu orang dari Nasaret, 
yang botong bilang 'partei Nasarani'. Ma apa 
yang dong ajar tu, batasala besar deng apa yang 
botong pung agama ajar. ê Ini orang su coba mau 
bekin kamomos botong pung Ruma Sambayang 
Pusat yang barisi, deng dia bawa orang kafir pi 
dalam. Andia ko botong tangkap sang dia. [Iko 
botong pung mau, botong mau hukum sang dia 
pake botong pung atoran sandiri. ' Ma komandan 
Lisias datang rampas ame sang dia dari botong 
pung tangan. 8 Ais dia parenta bilang, kalo ada 
yang mau baparkara deng Paulus, na, dong musti 
datang mangada sang bapa di Kaisarea. Dia 
pung maksud, biar ko gubernor urus langsung 
ini parkara). Jadi sakarang botong datang di sini, 
ko bapa pareksa ini parkara. Nanti bapa sandiri 
dapa tau bilang, samua yang botong omong ni, 
memang batul. 

Bagitu sa. Makasi, bapa.” 

9 Tertulus omong abis bagitu, ju orang Yahudi 
laen dong sokong dia pung omong bilang, “Batul, 
bapa! Memang bagitu.” 





j24:8 * Kata-kata dalam kurung ni, sonde ada di Alkitab 
bahasa Yunani paling tua dong. 

Paulus bela diri di muka Feliks 


10 Ais gubernor kasi sein ko Paulus mulai omong 
bilang, “Sakarang beta kasi loos sang lu ko bela 
diri.” 

Ais Paulus badiri, ju dia angka omong bilang, 
“Bapa gubernor! Bapa su parenta di botong pung 
propinsi ni, su bagini lama. Jadi bapa su mangarti 
batul botong orang Yahudi pung dudu-badiri di 
sini. Tagal itu, beta sonde taku bela diri di bapa 
pung muka. 11 Kira-kira dua blas hari yang su 
lewat ni, beta ada pi Yerusalem ko sambayang di 
Ruma Sambayang Pusat. Bapa bisa tanya sa deng 
orang-orang yang ada iko sambayang itu waktu. 
12 Di Ruma Sambayang Pusat tu, beta sonde 
basambung mulu deng sapa-sapa. Deng di ruma 
sambayang laen dong, beta sonde kumpul orang 
ko bekin kaco. Bagitu ju di Yerusalem, beta sonde 
bekin onar apa-apa. 

13 Ma sakarang, ini orang dong mau kasi jato 
sang beta. Apa yang dong omong tadi tu, ju 
sonde ada pung bukti apa-apa. 14 Bagini, bapa 
gubernor. Beta musti mangaku sang bapa satu 
hal. Beta ada iko satu partei baru yang orang 
kasi nama bilang, “Tuhan Yesus pung Jalan Idop'. 
Beta sambayang sang Tuhan Allah, sama deng 
beta pung nene-moyang dong sambayang sang 
Dia. Beta ju iko bali Musa pung atoran dong 

samua, deng parcaya batul apa yang Tuhan Allah 
pung jubir dolu-dolu dong su tulis kasi tenga 
sang botong. 1? Beta ada harap sang Tuhan Allah 
sama ke ini orang dong ju, yang sakarang ada 
badiri di sini ko lawan sang beta. Botong parcaya 
bilang, nanti Tuhan Allah kasi idop orang mati: 
orang bae ko, orang jahat ko, sama sa. t° Andia 
ko beta salalu usaha deng karas ko biar beta bisa 
idop deng hati lurus di Tuhan Allah deng manusia 
pung muka. Deng bagitu, sonde ada orang yang 
bisa kasi jato sang beta. 

17 Beta ada karja barapa taon di luar tana 
IsraPlel, baru beta pulang pi Yerusalem. Waktu 
beta datang, beta ada bawa doi yang orang 
dong ada kumpul kasi, ko bantu botong pung 
orang-orang yang idop susa. Ais beta ju pi Ruma 
Sambayang Pusat ko mau sambayang, deng mau 
kasi korban macam-macam sang Tuhan Allah di 
situ. 18 Waktu beta ada bekin barisi diri di Ruma 
Sambayang Pusat iko botong pung atoran adat, 
ju dong datang ko mau tangkap sang beta. Ma 
itu waktu, sonde ada orang banya di situ, deng 
sonde ada yang bekin kaco apa-apa ju! £19 Yang 
ada, cuma barapa orang Yahudi yang datang 
dari propinsi Asia ko mau sambayang di situ ju. 
Jadi, kalo memang dong ada soflal deng beta, 





k24:18 H Utusan dong pung Carita 21:17-28 

na, dong tu, yang musti bekin parkara deng 
beta di sini. Bukan ini bapa-bapa dong! 20 Ma 
itu orang dong sonde datang. Jadi bapa tanya 
coba sang ini orang dong, beta pung sala apa? 
Tempo hari, waktu dong pareksa sang beta di 
tampa urus parkara agama, dong sonde dapa 
beta pung sala satu ju. bapa tanya sang dong 
sa! 21 Cuma mangkali ada satu hal sa yang bekin 
dong kaco, deng sonde sanang sang beta. Waktu 
beta omong deng suara karas bilang, “Bosong 
mau hukum sang beta, tagal beta parcaya bilang, 
Tuhan Allah bisa kasi idop orang mati!” ! 

22 Paulus omong bagitu, ma tagal gubernor 
Feliks ju su tau banya, soklal “Tuhan Yesus pung 
Jalan Idop', ju dia tutu sidang bilang, “Bagini! 
Beta mau pange sang komandan Lisias, ko dengar 
dia pung carita dolo. Kalo beta su omong abis 
deng dia, baru beta bisa putus ini parkara.” 28 Ais 
dia suru parwira satu ko pi tahan sang Paulus. 
Ma dia parenta ko kasi sadiki bebas sang Paulus, 
deng jang larang dia pung taman dong ko datang 
layani sang dia. 





24:21 H Utusan dong pung Carita 23:6 

Paulus omong deng Feliks 
deng dia pung bini Drusila 


24 Gubernor Feliks pung bini, orang Yahudi, 
nama Drusila. Su lewat barapa hari, ju dia 
cari waktu, ko dia deng dia pung bini mau 
omong-omong deng Paulus. Jadi dia suru bawa 
sang Paulus ko mangada sang dong dua. Ju 
Paulus kasi tau sang dong, jalan karmana ko 
orang bisa parcaya sang Yesus Kristus, andia 
Orang yang Tuhan su janji memang dari dolu. 
25 Dia ju kasi tau jalan karmana ko orang dapa 
idop lurus, deng karmana ko orang bisa jaga diri 
ko jang bekin sala. Dia ju kasi tau bilang, nanti 
Tuhan Allah mau hukum sang samua orang. 

Waktu Feliks dengar bagitu, ju dia taku satenga 
mati. Ais dia bilang sang Paulus, “Paulus. Su 
cukup. Sampe di sini sa, suda! Nanti kalo ada 
waktu, beta pange sang lu lai.” 28 Itu waktu, Feliks 
ada cari-cari salak ko biar Paulus sogok sang dia 
deng doi, ko dia lapas sang dia. Ais dia maen 
pange Paulus ko omong-omong deng dia tarus. 

27 Ma di sabla laen, gubernor Feliks ju ada ame 
hati sang orang Yahudi pung bos-bos dong. Andia 
ko dia sonde putus capat Paulus pung parkara. 
Dia kasi tenga itu parkara tarendam sampe dua 
taon. Ais itu, ada gubernor baru yang datang 

ganti sang Feliks. Dia pung nama Porkius Festus. 
Ma dong ju masi tahan tarus sang Paulus. 


Gubernor Festus pareksa Paulus pung parkara 


25 1 Itu waktu, gubernor baru, Festus, pinda 
pi Kaisarea ko mau mulai kasi jalan 
parenta. Dia cuma tenga tiga hari sa di situ, 

ais dia barangkat tarus pi Yerusalem. * Di situ, 
kapala agama Yahudi dong pung bos-bos, deng 
bos-bos laen dong datang katumu ko bakanal 
deng gubernor baru. Dong ju angka Paulus pung 
parkara dalam dong pung omong. ? Dong ju 
minta, kalo bisa, na, gubernor suru dia pung 
orang dong ko bawa pulang sang Paulus datang 
di Yerusalem. Padahal dong su basakongkol ko 
mau bunu sang Paulus di tenga jalan. 

4 Ma gubernor manyao bilang, “Bapa-bapa 
dong. Bagini. Biar ko dong tahan sang dia di 
Kaisarea dolu. Te beta ju mau pulang capat-capat 
pi sana. “Jadi, kalo ada dari bosong yang dapa 
kuasa ko urus ini parkara, na, dong bole pi 
sama-sama deng beta di Kaisarea. Kalo memang 
ini orang ada bekin sala apa-apa, na, bosong bole 
bekin parkara deng dia di sana sa.” 

6 Ais itu, Festus tenga kira-kira sapulu hari 
di Yerusalem, baru dia pulang pi Kaisarea. Itu 
waktu, ada barapa orang Yahudi yang iko sang 
dia, sampe di sana. Dia pung beso, ju gubernor 

buka itu parkara. Dia suru dong bawa maso sang 
Paulus ko mangada sang dia. 

Waktu Paulus maso di situ, ju itu orang Yahudi 
dong badiri kuliling sang dia, ais dong mulai 
lempar sala macam-macam sang dia. Ma dong 
sonde bisa kasi tunju satu bukti ju. 

7 (25:6) 8 Ais ju Paulus bela diri bilang, “Bapa 
gubernor. Beta sonde parna bekin jahat apa-apa. 
Beta ju sonde bekin hal-hal yang lawan botong 
pung agama Yahudi pung atoran. Beta sonde 
bekin kamomos Tuhan Allah pung Ruma 
Sambayang Pusat di Yerusalem. Deng beta ju 
sonde bekin apa-apa yang lawan pamarenta 
Roma pung atoran.” 

9 Ma gubernor mau cari muka deng ame hati 
sang orang Yahudi dong. Andia ko dia tanya sang 
Paulus bilang, “Lu pikir karmana? Lu tarima bae 
ko sonde, kalo beta urus lu pung parkara ni di 
Yerusalem?” 

10 Dengar gubernor tanya bagitu, ju Paulus 
manyao bilang, “Bapa gubernor. Beta ni, warga 
Roma. Deng sakarang ni, beta ada badiri di muka 
bapa gubernor dari pamarenta Roma yang ada 
pung hak ko urus beta pung parkara iko dia pung 
atoran. Jadi beta sonde mau pi Yerusalem, ko 
putus beta pung parkara di sana. Bapa sandiri 
su tau bilang, beta sonde bekin sala apa-apa, 
ko lawan ini orang Yahudi dong. 1! Jadi, kalo 

memang beta ada bekin sala apa-apa, yang 
pantas kana hukum mati, beta tarima. Ma kalo 
apa yang dong omong tu, sonde batul, iko atoran 
Roma, sonde ada yang bisa sarakan sang beta pi 
ini orang dong pung tangan. Dong cuma cari-cari 
jalan, ko mau bunu sang beta deng parcuma sa. 
Jadi sakarang, iko beta pung hak, beta minta 
nae banding pi raja bésar keser, di pusat, di kota 
Roma. Biar dia sandiri yang putus langsung ini 
parkara!” 

12 Dengar Paulus minta bagitu, ju gubernor 
barunding deng dia pung taman yang iko urus itu 
parkara. Ais itu, dia kasi tau sang Paulus bilang, 
“Tagal lu su minta nae banding pi keser, jadi 
lu musti pi kota Roma.” Omong abis bagitu, ju 
gubernor kasi bubar itu sidang. 


Festus minta nasiat sang raja Agripa soflal Paulus 


13 Ais itu, orang Yahudi pung raja, nama Agripa, 
Mdeng dia pung adi parampuan, nama Bernike, 
datang di Kaisarea. Dong dua mau kasi hormat 
sang gubernor baru. 14 Dong manumpang barapa 
hari deng gubernor Festus. Satu kali, Festus carita 
Paulus pung parkara kasi sang dong dua. Dia 





M25:13 * Raja Agripa ni, raja Herodes Agripa II. Dia pung 
bapa, raja Herodes Agripa I, yang bunu bekin mati sang 
Yakobis, deng yang mati kana cacing, tagal dia makan puji 
yang angka dia sama ke dewa. 

bilang, “Bapa raja! Di Kaisarea sini, botong ada 
tahan satu orang, nama Paulus. Dolu gubernor 
lama sonde sampat putus dia pung parkara. 

15 Baru-baru ni, waktu beta ada di Yerusalem, 
kapala agama Yahudi dong pung bos-bos deng 
tua-tua adat dong, datang lapor Paulus pung 
sala. Ais dong minta sang beta ko hukum sang 
dia. 16 Ma beta kasi tau sang dong bilang, “Iko 
pamarenta Roma pung atoran, beta musti 
pareksa dolo itu parkara, baru kasi turun dia pung 
hukuman. Orang yang baparkara dong musti 
bamangada dolo. Beta mau dengar bosong kasi 
sala apa sang dia. Deng dia ju musti dapa kans ko 
bela diri. Baru beta bisa putus itu parkara, deng 
kasi jato hukuman apa sang dia. 17 Ais waktu 
beta kambali datang di Kaisarea, ada barapa 
orang Yahudi yang iko datang di sini. Dia pung 
beso, ju beta buka memang itu parkara. Beta 
suru dong bawa sang Paulus datang mangada 
sang beta, ko biar beta bisa dengar ini parkara 
pung dudu-badiri. 28 Ais itu, orang Yahudi dong 
badiri ko mulai kasi tunju Paulus pung sala-sala 
dong. Ma apa yang dong kasi tunju sang beta tu, 
sonde sama barat deng apa yang beta su kira. 
19 Dong cuma sonde bacocok soRal dong pung 
agama sandiri. Deng dong bakanjar lawan sang 
Paulus soal satu Orang, nama Yesus. Iko itu 
orang Yahudi dong, Yesus tu, su mati. Ma Paulus 


UTUSAN DONG PUNG CARITA 25 881 


bakincang bilang, Yesus tu, su idop ulang. 29 Dong 
bakanjar bagitu, ma tagal beta orang baru, jadi 
beta sonde tau mau putus parkara agama ni, 
karmana. Andia ko beta tanya sang Paulus bilang, 
‘Karmana kalo beta pareksa lu pung parkara ni 
di Yerusalem sa?’ 2! Ma dia sonde mau. Jadi dia 
minta nae banding pi sang keser di pusat. Andia 
ko beta tahan tarus sang dia, sampe beta dapa 
sampat ko kirim sang dia pi Roma.” 

22 Dengar Festus pung carita bagitu, ju raja 
Agripa bilang, “Kalo bisa, beta mau dengar 
langsung dari itu orang sandiri.” 

Ju Festus manyao bilang, “Bisa! Nanti beta ator 
ko beso bapa bisa dengar sandiri dari itu orang.” 


Raja Agripa mau dengar Paulus pung omong 


23 Dia pung beso, gubernor Festus ator ko raja 
Agripa bisa dengar Paulus omong. Dia ator ko 
banya orang ju bisa dengar sang Paulus. Andia: 
komandan-komandan tantara, deng orang-orang 
besar dari kota Kaisarea. Ais raja Agripa deng 
Bernike maso datang deng bastel pake pakean 
raja-raja. Ju orang dong samua kasi hormat sang 
dong dua. Waktu dong samua su bakumpul, ju 
gubernor suru bawa maso sang Paulus. 

24 Ju dong bawa maso sang Paulus. Ais gubernor 
angka omong bilang, “Raja Agripa, bapa-bapa, 
deng tamu dong samua yang beta hormat. Ini 


UTUSAN DONG PUNG CARITA 25-26 882 


orang ni, dia pung nama Paulus. Ada barapa 
kapala orang Yahudi yang angka parkara deng dia. 
Ais ada yang datang sang beta, bae di Yerusalem, 
bae di sini, ko mau paksa sang beta bilang, ini 
orang ni, sonde pantas idop lai. 22 Andia ko beta 
pareksa sang dia, ma beta sonde dapa dia pung 
sala yang pas deng hukum mati. Ma tagal dia 
sandiri su minta nae banding pi pusat, andia ko 
mau tar mau, beta musti kirim sang dia pi Roma 
sa. 28 Kalo beta kirim sang dia, tantu beta musti 
tulis satu surat pangantar. Ma sakarang, beta 
musti tulis apa, kasi sang raja besar? Andia ko 
beta kumpul bapa dong samua, ko dengar sang 
dia. Dengar abis sang dia, beta harap bapa raja 
Agripa bisa kasi nasiat sang beta, ko biar beta 
bisa tulis hal yang maso akal kasi sang raja besar. 
Beta rasa sonde enak, kalo beta kirim ini parkara 
pi sang keser, ma sonde kasi tau ini orang pung 
sala apa. 

Beta pung omong bagitu sa. Makasi.” 27 (25:26) 


Paulus bela diri di muka raja Agripa 


26 1 Ais ju raja Agripa suru sang Paulus bilang, 
“Sakarang lu bisa bela lu pung diri. Botong 
samua su siap ko mau dengar sang lu.” 

Paulus kasi sein deng dia pung tangan, ais dia 
angka omong bilang, 

2 “Bapa raja Agripa yang beta hormat. Beta rasa 
ontong, tagal bapa kasi loos sang beta ko bole 
carita kasi sang bapa dong, samua hal yang orang 
Yahudi ada tudu sang beta. 2 Beta tau bilang, 
bapa mangarti batul kotong orang Yahudi pung 
adat, deng kotong pung soal mati-idop. Jadi 
beta minta bapa dengar bae-bae sang beta. 

4 Mulai dari kici, dong su ajar sang beta ko idop 
iko kotong orang Yahudi pung adat. Mula-mula 
beta dapa ajar di beta pung kampong; ais beta 
datang ko sakola tamba lai di Yerusalem. Orang 
Yahudi yang ada di Yerusalem dong, tau beta 
pung jalan idop, deng dong kanal batul sang 
beta. ? Kalo bos-bos agama dong mau, dong bisa 
carita bilang, dong su kanal sang beta dari dolu. 
Ko beta ni, ju maso partei agama Farisi. Samua 
orang tau bilang, botong orang Farisi ni, yang 
paling karas iko orang Yahudi pung atoran agama 
samua. "ê Beta, deng orang IsraRel dari 12 suku 
samua, ada tunggu-tunggu ko Tuhan Allah bekin 
iko Dia pung janji. Itu janji tu, Dia su kasi tau sang 
kotong pung nene-moyang dari dolu-kala. Jadi 
sampe sakarang ni, kotong samua sambayang 
siang-malam, ko biar Tuhan pung janji tu, jadi 
suda. Itu janji pung isi bilang, nanti Dia kasi idop 
kambali orang yang su mati dong. 





126:5 x Utusan dong pung Carita 23:6; Filipi 3:5 

Bapa raja Agripa yang beta hormat. Tagal beta 
parcaya bilang, nanti Tuhan kasi idop kambali 
orang mati, andia ko dong bekin parkara deng 
beta. Beta mau tanya: akurang ko ada dari 
bosong yang sonde mau parcaya bilang, Tuhan 
Allah mampu kasi idop orang yang su mati? Tantu 
Dia mampul 

7 (26:6) 8 (26:6) 2 Dolu memang beta bekin apa 
sa, ko malawan deng karás samua orang yang iko 
sang Yesus, orang Nasaret. 10 Itu waktu, kapala 
agama Yahudi dong pung bos-bos kasi kuasa 
sang beta, ko beta pi bekin susa sang Yesus pung 
orang dong di mana-mana. Beta tangkap sang 
dong, ais beta hela bawa datang di Yerusalem, ko 
buang kasi maso sang dong pi dalam bui. Beta ju 
iko putus ko kasi hukum mati sang dong saparu. 
Beta ju maso pi dalam ruma-ruma sambayang, 
ko bekin sangsara sang dong. Ais beta mau paksa 
sang dong ko manyangkal sang Yesus. Banya kali, 
beta pi buru sang dong deng hati panas. Asal 
beta dengar itu orang yang parcaya sang Yesus 
dong ada di mana sa, biar sampe di luar negrí, 
beta pi buru sang dong ju!” ° 





026:10 # Utusan dong pung Carita 8:3, 22:4-5 

Paulus carita ulang dia pung pangalaman 
(Utusan dong pung Carita 9:1-19, 22:6-16) 


11 (26:10) 12 Paulus omong sambung bilang, 
“Satu kali, kapala agama Yahudi dong pung 
bos-bos kasi surat kuasa sang beta ko pi buru 
sang Yesus pung orang dong di kota Damsik. Ais 
beta pi. 13 Bapa raja Agripa! Waktu botong masi 
ada di tenga jalan, kira-kira tenga hari, takuju sa, 
ada satu tarang dari langit yang tajam mau mati, 
datang senter kana sang beta deng beta pung 
taman dong. 14 Botong samua jato tabanting pi 
tana, tagal itu tarang pung tajam. Ais beta dengar 
satu suara omong deng beta, pake bahasa Aram, 
Pbilang, “We, Saul! Akurang ko lu maen bekin 
sangsara sang Beta tarus-tarus? Talalu susa kalo 
lu maen malawan tarus Beta pung mau. 12 Beta 
dengar itu suara, ma sonde dapa lia dia pung 
orang. Jadi beta tanya bilang, 'Bos yang omong 
ni, sapa, é?’ 

Ais itu suara manyao sang beta bilang, “Beta 
ni, Yesus, yang lu maen bekin sangsara tarus. 





P26:14 * Di tulisan bahasa Yunani ada tulis bilang, “orang 
Ibrani pung bahasa’. Dong pung bahasa hari-hari, andia 
bahasa Aram. Ada tulis umpama ju, bilang, ‘susa kalo lu kosi 
itu kosa tarus' Dong biasa pake kosa ko foo sapi. Sapi yang 
malawan, kosi itu kosa, ais kana saki. Itu umpama pung arti 
bilang, 'susa kalo lu maen malawan tarus Beta pung mau. 

16 Saul! Bangun suda! Beta kasi tunju diri sang lu 
ni, ko lu jadi Beta pung orang parcaya. Lu musti 
pi kasi tau orang dong samua, apa yang lu su lia 
dari Beta ini hari. Nanti Beta kasi tunju tamba 
sang lu lai, hal-hal yang baru, ko lu bisa pi kasi 
tau sang orang dong samua. 1” Nanti lu dapa 
susa macam-macam. Ma Beta jaga sang lu dari 
orang-orang yang mau bekin susa sang lu, bae 
dari orang Yahudi, bae dari orang bangsa laen 
dong. Batul! Beta utus sang lu pi orang-orang 
yang bukan Yahudi dong. 18 Lu pi buka dong pung 
mata, ko biar dong mangarti, deng idop dalam 
tarang. Ais dong kasi tenga dong pung jalan idop 
yang bengko-reflo dong. Deng lu ju musti kasi 
tunju sang dong jalan idop yang lurus. Lu kasi 
lapas sang dong dari setan dong pung bos besar 
pung kuasa, ais bawa sang dong pi Tuhan Allah. 
Deng bagitu, Tuhan Allah hapus buang dong 
pung sala samua. Dong ju jadi Tuhan pung orang, 
sama-sama deng orang laen yang Tuhan su pili 
ame, tagal dong parcaya sang Beta. Itu sa yang 
Beta mau kasi tau sang lu, Saul.” 


Paulus kasi tau dia pung karja 


19 Paulus omong sambung bilang, “Jadi bapa 
raja. Beta su kasi jalan tugas yang beta tarima 
langsung dari sorga. Sampe sakarang, beta masi 
karja tarus, sonde ondor sadiki ju. 20 Partama 

beta kasi tau Yesus pung Jalan Idop sang orang 
Yahudi dong yang ada di Damsik. Ais itu, beta 
datang kasi tau sang orang Yahudi yang ada di 
Yerusalem, deng di propinsi Yudea samua. Ais 
itu, ju beta jalan kuliling pi orang bukan Yahudi 
pung negri dong. Beta omong tarus-tarang sang 
dong samua, ko dong kasi tenga dong pung jalan 
idop yang sala, deng sarakan dong pung diri sang 
Tuhan Allah. Dong ju musti bekin yang bae dalam 
dong pung idop kasi orang laen, ko jadi tanda 
bilang, dong su jadi orang baru dalam Tuhan. 
a21 Tagal beta karja bagitu, ju orang Yahudi dong 
tangkap sang beta di Ruma Sambayang Pusat di 
Yerusalem. Dong ju mau bunu sang beta. 22 Ma 
Tuhan Allah tolong sang beta. Andia ko beta masi 
idop sampe sakarang. Tagal itu, beta bisa badiri di 
sini, ko carita kasi samua orang, kici-besar, soPlal 
Yesus pung Jalan Idop. Apa yang beta bilang ni, 
samua cocok deng apa yang bali Musa deng 
Tuhan pung jubir dolu-dolu dong su ajar. 28 Dong 
ajar soklal Kristus, andia Orang yang Tuhan Allah 
su janji mau kirim datang. Bilang, Dia musti pikol 
sangsara, ais Dia mati, ma abis, Dia jadi orang 
partama yang Tuhan Allah kasi idop kambali. Dia 





126:20 H Utusan dong pung Carita 9:20, 28-29 

yang nanti kasi tarang sang orang Yahudi dong, 
deng suku-bangsa laen di bumi. " 

24 Paulus masi omong ko kasi tau dia pung 
karja, ju Festus langsung potong dia pung omong 
deng suara karas bilang, “He, Paulus! Lu su gila 
mangkali. Lu tau talalu banya, sampe bekin lu 
pung otak miring.” 

25 Ma Paulus manyao bilang, “Bapa gubernor 
yang beta hormat. Beta sonde gila. Samua yang 
beta kasi tau ni, memang batul. Beta sonde 
karang-karang. 28 Bapa raja Agripa sandiri tau 
batul, apa yang beta bilang ni. Andia ko beta 
barani bicara tarus-tarang. Beta parcaya bilang, 
bapa raja su dengar ini hal samua, tagal apa yang 
su jadi tu, sonde jadi di tampa sunyi. Bilang, 
Yesus yang mati, su idop kambali. Samua orang 
ju su tau itu hal. 2 Dari dolu-kala, Tuhan Allah 
pung jubir dong su kasi tau memang ini hal. Beta 
barani bataru bilang, bapa raja ju parcaya itu 
jubir dong pung omong, wuang?” 

28 Raja Agripa langsung potong dia pung omong 
bilang, “We! Paulus! Sonde lama lai, lu su mau 
bekin sang beta jadi orang Kristen!” 

29 Ma Paulus manyao sang raja bilang, “Bagini, 
bapa. Beta sambayang sang Tuhan Allah, ko biar 
capat ko lama, bukan cuma bapa raja sa, ma 





"26:23 H Yesaya 42:6, 49:6: 1 Korintus 15:20 

samua orang yang ini hari ada dengar beta pung 
omong ni, bisa jadi sama ke beta, andia Yesus 
pung orang! Ma asal bapa dong jang jadi orang 
yang kana tahan sama ke beta ni.” 

30 Paulus omong abis bagitu, ju raja Agripa, 
deng dia pung adi Bernike, deng gubernor Festus, 
deng samua orang besar-besar dong, bangun 
badiri, ko pulang. 

31 Waktu dong jalan kaluar, itu orang dong 
baPlomong bilang, “Ini orang sonde bekin 
apa-apa yang pantas deng hukum mati, ko, kasi 
maso sang dia pi dalam bui!” 

32 Ais raja Agripa kasi tau sang gubernor Festus 
bilang, “Kasian, é! Ini orang su minta nae banding 
pi pusat di Roma. Kalo sonde, ini parkara su bisa 
abis, deng su bisa lapás sang dia.” 


Dong bawa sang Paulus pi Roma 


1 Ais itu, gubernor Festus putus ko kirim 
27 sang Paulus pi mangada sang raja bésar 
di Roma, ko putus dia pung parkara di sana. 
Ais dia sarakan sang Paulus deng barapa orang 
bui laen dong, pi satu komandán tantara, nama 
Yulius, ko antar sang dong pi propinsi Italia. 
Yulius tu, satu komandán dari tantara yang jaga 
sang keser. ? Itu waktu, beta (andia Lukas) pi iko 
antar sang Paulus. Ais masi ada satu sodara lai, 
orang Makedonia dari kota Tesalonika, nama 


UTUSAN DONG PUNG CARITA 27 890 


Aristarkus, pi iko ju. Botong samua nae satu kapal 
yang datang dari kota Adramitium. Iko rancana, 
itu kapal nanti singga-singga di banya tampa di 
propinsi Asia. 

3 Botong balayar kasi tenga Kaisarea, ais 
dia pung beso, botong sampe di kota Sidon. 
Komandan Yulius bekin sang Paulus deng 
bae-bae, deng kasi tau sang Paulus ko dia bole 
pi lia dia pung taman dong di darat. Dia pung 
maksud, ko biar dong bisa kasi sang Paulus 
apa-apa yang dia parlu di laut. 

4 Ais botong samua nae ulang pi kapal ko mulai 
balayar. Ma angin muka talalu kincang, sampe 
itu kapal amper-amper sonde maju. Ais dong 
belok ko balayar iko teng-tenga pulo Siprus deng 
daratan Siria, ko biar tapele dari itu angin muka. 
> Ais dari situ, botong balayar potong laut di 
muka propinsi Kilikia deng propinsi Pamfilia. 
Tarus botong balayar sampe di kota Mira, di 
daPlera Likia. Sampe di situ, botong samua turun 
kasi tenga itu kapal. * Di Mira, komandan Yulius 
cari-cari kapal laen yang mau balayar pi Italia. 
Ais dia dapa satu kapal, yang datang dari kota 
Aleksandria, yang mau balayar pi Italia. Ju dia 
suru sang botong samua, ko nae pi atas itu kapal. 

7 Botong su balayar barapa hari, ma itu kapal 
amper-amper sonde mau maju, tagal angin muka 
talalu kincang. Ais botong balayar satenga mati, 

sampe amper deka deng kota Knidus. Ma angin 
masi tiop kincang tarus, jadi botong balayar 
potong pi pulo Kreta, ko biar tapele dari itu angin. 
Ais itu, baru botong lewat satu tanjung, nama 
Salmone. 8 Botong balayar deng susa-paya lewat 
itu tanjung, iko-iko pulo Kreta pung pante, baru 
botong bisa sampe di satu tampa, nama Labuan 
Bagus. Itu tampa deka deng kota Lasea. 

9 Di situ, ana bua kapal dong barenti cape 
sadiki, tagal botong su balayar talalu lama, ma 
balom sampe di Italia. Itu waktu, orang Yahudi 
dong pung hari besar Dapa Ampon Dosa ju 
su lewat. “Dia pung arti, musim angin kincang 
deng galombang besar su mulai. Ais ana bua 
kapal dong batanya bilang, mau balayar tarus, ko 
sonde. Dengar bagitu, ju Paulus angka omong 
10 bilang, “Sodara dong samua. Beta minta 
omong sadiki. Beta kira kalo kotong balayar tarus, 
nanti kotong bisa dapa susa banya. Bisa-bisa 
ini kapal tanggalam, barang-barang ilang, deng 
kotong ju bisa mati samua.” 1! Ma itu komandan 
tantara sonde mau dengar sang Paulus. Dia lebe 
parcaya sang juragan, deng kapal pung tuan. Te 
dong rancana mau balayar kaluar dari itu tampa. 
12 Dia pung soflal, andia Labuan Bagus tu, sonde 





527:9 “ Waktu taon 59, orang Yahudi dong pung hari besar 
Dapa Ampon Dosa jato kana tanggal 5 Oktober. Itu waktu, 
su mulai musim barat-laut. 


UTUSAN DONG PUNG CARITA 27 892 


aman kalo kapal musti balabu di situ dalam 
musim galombang. Jadi banya dari dong yang 
mau ko botong balayar tarus, ko pi kota Feniks. 
Dong ada harap, kalo bisa, na, botong samua 
tenga di situ dalam musim galombang ni. Kota 
Feniks tu, pulo Kreta pung labuan yang paling 
bae, tagal dia tapele dari angin barat-daya deng 
barat-laut, deng bebas dari galombang besar. 


Angin ribut di laut 


13 Waktu angin salatan mulai tiop palan-palan, 
dong kira dong su bisa pake itu angin ko balayar 
pi kota Feniks. Dong bilang, “Ini angin bae. Mari 
kotong balayar suda!” Jadi dong angka jangkar, 
deng hela kasi nae layar, ais botong balayar 
iko-iko pante. 14 Ma botong balóm balayar talalu 
lama, te angin ribut takuju datang. (Yang orang 
bilang, “angin timur-laut'). Itu angin tiop bekin 
anyo itu kapal pi di tenga laut. Ana bua kapal 
sonde bisa bale aluan yang pas, ais dong kasi 
tenga sa, ko kapal anyo iko angin pung mau sa. 

15 (27:14) 16 Botong anyo iko galombang bagitu, 
sampe deka deng satu pulo kici, nama Kauda. Itu 
waktu, sakoci masi iko di buritan kapal deng tali. 
Ais botong hela satenga mati kasi nae itu sakoci 
pi atas kapal. 17 Waktu sakoci su ada di atas kapal, 
ju dong mulai feo tali kuliling itu kapal pung 
badan, ko jaga, jang sampe kapal pung papan 

dong tabuka, ais tanggalam. Dong ju taku, jang 
sampe galombang banting itu kapal ko takandas 
di pasir meting Sirtis di Afrika sana. Jadi dong kasi 
turun jangkar apung di laut, ko kasi kurang itu 
kapal pung laju. 

18 Itu angin kincang banting botong pung kapal 
kiri-kanan. Jadi dia pung beso, ana bua kapal 
dong mulai angka buang kapal pung muatan 
pi dalam laut. 19 Dia pung beso lai, angin ribut 
masi tiop deng karas. Jadi dong tamba taku lai. 
Andia ko dong bekin ringan kapal, deng buang 
tamba lai kapal pung muatan. Kapal pung alat 
dong, ju ana bua angka buang deng dong pung 
tangan sandiri. 20 Siang-malam itu angin ribut 
sonde barenti sadiki ju sampe barapa hari, deng 
mandung bagitu tabal sampe botong su sonde 
bisa lia matahari deng bintang. Botong samua 
su putus asa, deng rasa bilang, botong su sonde 
bisa salamat lai. 

21 Su barapa hari ni, botong sonde makan 
apa-apa lai. Ju Paulus pange sang dong samua, 
ais dia omong bilang, “Sodara dong samua! 
Coba, kalo bosong su iko beta pung omong, ko 
sonde balayar kasi tenga Labuan Bagus, tantu 
sakarang kotong sonde dapa susa banya bagini, 
deng sonde rugi apa-apa. 22 Ma sakarang, beta 
minta sang bosong samua ko bekin hati besar sa. 
Nanti kotong pung kapal ni, ancor buang. Ma 

jang taku, te sonde ada orang yang mati. 23 Beta 
mau bosong samua tau bilang, beta ni, Tuhan 
Allah pung orang, deng beta dapa tugas dari Dia. 
Tadi malam, Dia ada utus Dia pung ana bua satu 
dari sorga, ko datang badiri di beta pung sabla. 
Ais dia kasi tau sang beta bilang, ?4 “Paulus! Lu 
sonde usa taku apa-apa. Nanti lu musti mangada 
sang raja besar di Roma ko urus lu pung parkara. 
Tagal Tuhan pung hati bae sang lu, andia ko Dia 
ju kasi salamat sang ini orang dong samua yang 
ada di atas ini kapal. 25 Jadi sodara dong samua. 
Bosong sonde usa pata samangat. Beta parcaya 
batul sang Tuhan Allah bilang, apa yang Dia kasi 
tau sang beta tadi malam tu, nanti jadi parsis 
bagitu. 28 Ma ini kapal nanti tadampar pi satu 
pulo.” 


Kapal deka-deka darat 


27 Itu waktu, ombak-angin puku barmaen deng 
kasi anyo sang botong su 14 hari di laut Adria. Ma 
kira-kira tenga malam, ana bua kapal dong rasa 
ke botong su ada deka-deka darat. 28 Ais dong 
kasi turun lot, ko mau cari tau aer pung dalam. 
Ju dong ukur dapa 20 depa. Ais kapal maju sadiki 
lai, dong kasi turun ulang itu lot, deng dapa aer 
pung dalam, 15 depa. 22 Dong samua taku, jang 





t27:28 #20 depa, andia 37 meter. 15 depa, andia 27 meter. 

sampe itu kapal kandas di batu piak. Jadi dong 
kasi turun jangkar buritan ampa biji di balakang. 
Ais botong samua harap-harap, ko biar hari capat 
siang. 30 Ma ana bua kapal dong basakongkol 

ko mau lari kasi tenga itu kapal diam-diam. Jadi 
dong kasi turun sakoci, ko bekin sama ke dong 
mau kasi turun jangkar haluan dong dari muka. 

31 Ma Paulus kasi tau dong pung akal busuk 
sang komandan deng tantara dong bilang, “Kalo 
itu ana bua kapal dong sonde tenga di atas kapal, 
nanti bosong mati samua.” 

32 Dengar Paulus omong bagitu, ju itu tantara 
dong potong kasi putus itu sakoci pung tali, ko 
kasi tenga itu sakoci anyo. Jadi itu ana bua kapal 
dong sonde bisa lari lai. 

33 Waktu hari mulai siang, ju Paulus buju sang 
itu orang dong samua ko makan. Dia bilang, 

“Su dua minggu ni, kotong cuma bisa dudu, ko 
harap-harap sa, deng sonde isi kotong pung 
paru deng satu apa ju. Jadi beta minta ko biar 
kotong makan ame sadiki dolo, ko kotong bisa 
dapa kambali kotong pung tanaga. Beta parcaya 
bilang, nanti sonde ada satu dari kotong yang 
dapa calaka. Kotong samua pasti salamat!” 

35 Omong abis bagitu, ju Paulus angka ame 
roti. Ais Dia sambayang minta tarima kasi sang 
Tuhan di dong samua pung muka. Ais itu, dia 
ame satu potong ko makan. 3? Lia bagitu, ju dong 

pung hati kuat kambali. Ais dong ju iko makan 
rame-rame. Botong samua yang ada di kapal tu, 
ada 276 orang. Botong samua makan. 37 (27:36) 
38 Makan kinyang abis, ju dong mulai angka 
buang karong-karong padi-gandum pi dalam laut, 
ko coba bekin ringan tamba itu kapal. 


Kapal takandas 


39 Waktu su tarang, ana bua kapal dong dapa 

lia daratan. Ma dong sonde tau itu pulo apa. 
Dong ju dapa lia satu teluk yang dia pung pante 
bapasir. Jadi dong baharap, kalo bisa, dong mau 
bawa itu kapal lewat batu-batu piak yang ada di 
laut, ko pi di itu pante. 20 Ais dong potong kasi 
tenga itu jangkar dong di laut. Tarus dong ulur 
kasi turun kamudi pi dalam laut, ko biar bisa stir 
itu kapal. Ais dong hela kasi nae layar jip di muka, 
ko biar angin tiop bawa itu kapal pi di pante. 
41 Ma itu kapal lari nae gunung pasir dalam laut, 
ju dia takandas di situ, deng sonde bisa bagarak 
lai. Tarus galombang besar puku bekin ancor itu 
kapal pung buritan. 

42 Waktu tantara dong dapa lia bagitu, ju 
dong maksud mau bunu itu orang bui dong 
samua. Ko dong taku, jang sampe itu orang bui 
dong baranang pi darat, ais bangun lari. 2 Ma 
komandan Yulius larang dia pung tantara dong, 
tagal dia mau kasi salamat sang Paulus. Ju dia 

kasi parenta, ko samua orang yang tau baranang 
malompa maso pi dalam laut, ko baranang pi 
darat. 44 Ais orang yang sonde bisa baranang 
dong, dia suru ko pegang papan, ko apa sa, ais 
iko galombang ko pi darat. Jadi botong samua 
sampe di darat deng salamat. 


Di pulo Malta 


28 1 Waktu botong samua su sampe deng 
salamat di darat, baru botong dapa tau 
bilang, itu pulo, nama Malta. 2 Itu negri pung 
orang dong sambut sang botong deng bae. Tagal 
ada ujan deng udara talalu dingin, andia ko dong 
bekin api besar di pante situ, ais dong minta 
sang botong ko pi panggang api. ? Paulus ju iko pi 
pili-pili kayu, ko mau taro di api. Ma waktu dia 
mua itu kayu dong di atas api, takuju sa, satu 
ular baracon kaluar datang, tagal sonde tahan 
api pung panas. Ju itu ular gigi makaditi di Paulus 
pung tangan. 

4 Waktu orang Malta dong dapa lia itu ular 
baracon makaditi tagantong di Paulus pung 
tangan, ju dong baRlomong satu deng satu bilang, 
“Ini orang ni, tantu tukang bunu orang. Biar dia 
su talapas dari laut pung bahaya, ma itu memang 
dia pung nasib. Andia ko dia sonde bisa idop lai! 
Ko sapa yang bekin jahat, na, dia musti pikol dia 
pung hasil.” > Itu orang dong pikir bilang, tantu lai 

sadiki, Paulus pung tangan bangka, deng takuju 
sa, nanti dia jato mati. 

Ma Paulus kabas buang itu ular pi dalam api. 
Deng dia sonde rasa saki sadiki ju. Ais, itu orang 
dong tunggu-tunggu barapa lama, ma Paulus 
sonde apa-apa. Ju dong pikir bilang, “Jang-jangan 
ko dia ni, dewa, 6!” 

6 (28:5) 7 Sonde jao dari itu tampa, ada 
gubernor pung ruma-ruma deng tana yang luas. 
Itu gubernor pung nama, Publius. Dia datang 
sambut sang botong di pante, ais dia undang 
sang botong ko datang tenga di dia pung ruma. 
Di situ, dia urus sang botong tiga hari. 

8 Itu waktu, gubernor pung bapa barana ada 
saki damam, deng mencret sonde pake barenti. 
Ju Paulus pi lia sang dia di dia pung kamar. Ais 
dia taro tangan di itu orang saki, ko sambayang 
kasi dia. Ju itu orang bae memang. ? Waktu dong 
lia gubernor pung bapa su bae, ju orang-orang 
saki laen dong datang sang Paulus. Dong minta 
tolong sang dia, ju dia bekin bae sang dong. 

10 (28-10a) Ais, itu orang dong kasi tunju dong 
pung rasa tarima kasi, deng bawa barang parsén 
talalu banya ko kasi sang botong. 


Paulus dong balayar kasi tenga Malta ko pi Italia 


(28-10b) Botong tenga di Malta tiga bulan, 
sampe musim galombang deng angin ribut 

barenti. Itu waktu, ada satu kapal dari kota 
Aleksandria yang su balabu dalam musim 
galombang di itu pulo. Itu kapal pung nama, Ana 
Kambar, "tagal ada patong dewa ana kambar 

di itu kapal pung haluan. Ais botong mau nae 
itu kapal, ko balayar tarus pi Roma. Jadi waktu 
botong mau nae kapal, ju orang Malta dong 
bawa kasi botong bakal deng barang laen yang 
botong parlu di kapal. 

11 (28:10) 12 Botong balayar palan-palan, ais 
botong sampe di kota Sirakusa di pulo Sisilia. 
Botong balabu di situ, tiga hari. 18 Dari situ, 
botong balayar iko-iko pante Sisilia, ais botong 
sampe di kota Regium. Dia pung beso, angin 
salatan tiop deng kuat, ais botong balayar tarus 
deng capat. Dia pung lusa, botong sampe di satu 
kota pelabuan, nama Putioli. 14 Di situ, botong 
turun kasi tenga itu kapal. Ais botong pi cari Yesus 
pung orang dong di situ. Waktu botong dapa 
katumu sang dong, ju dong undang ko botong 
tenga deng dong. Jadi botong manumpang di 
situ satu minggu. Ais itu, botong jalan kaki tarus 
pi Roma. 

15 Waktu Yesus pung orang yang ada di Roma 
dong dapa dengar bilang, botong mau pi sana, ju 





U28:10 * Iko orang di situ pung agama, itu ana kambar pung 
nama Kastor deng Poluks. Dong dua tu, dewa yang orang 
kapal songgo. 


UTUSAN DONG PUNG CARITA 28 900 


dong datang sambut sang botong di tenga jalan. 
Ada yang dapa sang botong di Pasar Apius; yang 
laen dong dapa sang botong di satu tampa, nama 
Pasanggrahan Tiga. “Waktu Paulus dapa lia sang 
dong, ju dia minta tarima kasi bam-banya sang 
Tuhan Allah, deng dia pung hati jadi kuat. 


Paulus di Roma 


16 Sampe di Roma, (tantara dong kasi maso 
orang bui dong pi dalam bui.| “Ma Paulus sonde. 
Dong kasi loos sang dia, ko bole sewa satu ruma. 
Di situ, dia tenga deng satu tantara yang jaga 
tarus sang dia. Dong dua pung tangan sabla-sabla 
ada bataklika deng rante. X 

17 Abis tiga hari, ju Paulus undang sang tua-tua 
Yahudi dong di situ, ko datang katumu sang 
dia. Waktu dong su bakumpul, ju dia kasi tau 
sang dong bilang, “Sodara dong samua! Beta 
ada di sini, tagal orang Yahudi pung bos-bos 
dong tangkap sang beta di Yerusalem. Ais dong 
sarakan sang beta pi di pamarenta Roma pung 
tangan. Padahal beta sonde bekin sala apa-apa! 
Beta sonde bekin apa-apa yang lawan kotong 





V28:15 + Pasar Apius pung jao dari Roma, kira-kira 70 kilo. 
Pasanggrahan Tiga pung jao, 53 kilo. 

W28:16 # a: Ada tulisan Yunani saparu yang tua, yang sonde 

pung bangsa sandiri. Deng beta ju sonde lawan 
kotong pung atoran adat yang kotong su tarima 
dari kotong pung nene-moyang. 18 Pamarenta 

su pareksa beta pung parkara di sana. Ma dong 
sonde dapa beta pung sala satu ju, yang pantas 
deng hukum mati. Andia ko dong su mau lapas 
sang beta. 12 Ma tagal orang Yahudi pung bos-bos 
dong tolak pamarenta pung putusan ko mau 
lapas sang beta, andia ko mau tar mau, beta 
musti nae banding datang di pusat. Beta bekin 
bagitu, ma beta sonde ada niat ko mau mangadu 
sang beta pung bangsa sandiri. V20 Itu parkara 
yang bekin sampe beta kumpul sang sodara dong 
di sini. Biar ko kotong bisa baklomong soflal apa 
yang orang Yahudi dong ada tunggu-tunggu: 
andia, kotong samua baharap sang itu Raja yang 
Tuhan Allah mau kirim datang ko kasi salamat 
sang kotong bangsa Israklel. Ini yang bekin sampe 
dong ika sang beta deng ini rante.” 

21 Ais dong manyao bilang, “Sampe sakarang, 
botong balóm tarima satu surat ju dari Yudea 
yang kasi tau sodara pung parkara ni. Bagitu 
ju, sodara-sodara yang datang dari sana sonde 
omong apa-apa soflal sodara Paul. 22 Ma botong 
suka dengar apa yang sodara parcaya, tagal 
botong su dengar di mana-mana bilang, orang 

dong tolak apa yang partei Kristen dong ajar. Ma 
dia pung batul karmana, botong balêm tau. Jadi 
sodara tolong omong kasi botong dolo.” 

23 Ais ju dong akor sama-sama ko pili satu hari, 
ko dong mau katumu lai. Sampe dia pung hari, 
ju orang bam-banya datang bakumpul di Paulus 
pung ruma. Ju dia mulai carita kasi sang dong, 
Tuhan Allah pung parenta. Ais dia pake banya 
ayat dari bali Musa pung tulisan dong, deng dari 
Tuhan pung jubir laen dong pung tulisan, ko mau 
tarek dong parcaya sang Yesus. Dia omong dari 
pagi sampe sore. 

24 Waktu dong dengar abis Paulus pung omong, 
ju ada saparu yang parcaya, ma yang laen sonde. 
25 Dong bamalawan satu deng laen sampe ada 
yang mau pulang. Ma Paulus omong bilang, 
“Memang bosong pung bakanjar ni, pas deng 
apa yang dolu Tuhan Allah pung Roh yang Barisi 
kasi tau sang bali Yesaya 26 bilang, 

‘Lu pi kasi tau ini bangsa Yahudi ni bilang, 

“Nanti bosong maen dengar tarus-tarus Beta 
pung omong, 
ma sonde mangarti sadiki ju! 
Bosong maen lia tarus-tarus apa yang Beta 
bekin, 
ma bosong sonde ame pusing apa-apa.” 
27 Tagal ini bangsa pung hati su karas mau mati. 
Dong pung talinga su sonde mau dengar lai! 

Deng dong pung mata dong, su tatutu 
mati! 
Tenga ko biar dong sonde usa dengar lai; 
Deng tenga ko dong pung mata sonde usa lia 
lai. 
Deng tenga ko dong pung hati buta 
tarus. 
Sampe dong su sonde tau jalan kambali datang 
sang Beta lai, 
Jadi karmana ko Beta bisa bekin bae sang 
dong lai?” 7 
28 Ais Paulus tutu dia pung omong bilang, “Jadi 
bagini, sodara dong! Bosong musti tau bilang, 
sakarang Tuhan Allah ju sadia kasi salamat sang 
suku-bangsa yang bukan Yahudi dong, tagal 
dong ju mau dengar sang Dia.” 29 (Paulus omong 
abis bagitu, ju itu orang dong pulang. Ma dong 
pung pikiran dong sonde bakatumu, tagal dong 
bamalawan satu deng satu.) 2 
30 Paulus tenga di dia pung ruma sewa sampe 
dua taon. Dia tarima deng sanang samua orang 
yang datang cari katumu sang dia. 
31 Deng bagitu, dia dapa kans ko carita kasi 
sang dong, Tuhan Allah pung parenta, deng ajar 

kasi sang dong Tuhan Yesus pung Jalan Idop. Dia 
omong tarus-tarang deng barani, deng sonde ada 
halangan apa-apa. 
Bapa Teofilus yang bae. Beta pung carita, sampe 
di sini sa. 
Makasi. 
Dari beta, Lukas 


Paulus pung surat 
kasi orang parcaya di kota 


Roma 


Saloom 


1 1 Ini surat dari beta, Paulus. Tuhan Allah 

su pili ame sang beta ko jadi Yesus Kristus 
pung utusan. Ais Dia angka sang beta jadi Kristus 
pung orang suru-suru ko pi kasi tau orang di 
mana-mana soal Dia pung Kabar Bae. 

2 Dolu-dolu, Tuhan Allah su ator memang ko Dia 
pung jubir dong tulis soPlal itu Kabar Bae di Dia 
pung Tulisan Barisi. Te dalam itu Tulisan tu, Tuhan 
janji mau kirim datang Dia pung Ana Yesus, ko 
jadi manusia. Ma sakarang Dia pung janji tu su 
jadi, tagal Yesus su datang jadi manusia yang dari 
raja Daud pung turunan. 3 (1:2) 4Ma di sablá 
laen, Tuhan Allah kasi tunju bukti bilang, Yesus 
Kristus, ju jadi Dia pung Ana sandiri. Te Yesus 
pung Roh tu, batul-batul barisi, sama ke Tuhan 
Allah. Deng Tuhan ju pake Dia pung kuasa ko kasi 
idop kambali sang Yesus dari Dia pung mati. Tagal 
itu, kotong tau bilang, Tuhan Allah pung Ana tu, 
andia Yesus, kotong pung Bos yang hak parenta 
sang kotong. 

> Yesus kasi tunju Dia pung hati bae sang beta, 
te Dia pili sang beta jadi Dia pung utusan ko kasi 
tau Dia pung pasan di mana-mana. Te Dia mau 
ko orang bukan Yahudi dong ju parcaya sang 
Dia, deng idop iko Dia pung mau. Beta ju mau 
ko orang dari samua suku-bangsa parcaya sang 
Kristus deng idop iko Dia pung mau. 

6 Bagitu ju deng bosong di kota Roma. Bosong 
datang dari banya suku-bangsa di banya tampa. 
Yesus Kristus su pili ame sang bosong bilang, 
“Mari su! Mari maso jadi Beta pung orang!” 

7 Andia ko beta kirim ini surat kasi bosong di 
Roma, deng kasi inga bilang, Tuhan Allah ada 
sayang sang bosong. Dia ju minta ko bosong jadi 
Dia pung orang yang idop barisi. 

Beta sambayang ko Tuhan Allah, kotong pung 
Bapa, deng Yesus Kristus, kotong pung Bos, kasi 
tunju Dong pung hati bae, deng kasi bosong idop 
aman, dame, deng tanang. 


Paulus sambayang kasi sang 
dia pung taman dong 


8 Beta buka beta pung surat ni, deng minta 
tarima kasi bam-banya sang Tuhan Allah, tagal 
Yesus Kristus ada karja di bosong pung hati. Beta 
ju minta tarima kasi, tagal orang yang tenga 
di pamarenta Roma pung daklera samua, ada 

baklomong soal bosong pung parcaya sang 
Yesus. 

9 Beta sambayang sonde putus-putus kasi sang 
bosong. Batul! Tuhan sandiri tau bilang, apa yang 
beta omong ni, batul. Dia ju tau beta karja deng 
ponu samangat, ko kasi tau orang soflal Dia pung 
Ana pung Carita Bae. 10 Tiap kali beta sambayang, 
beta minta bagini: “Tuhan, beta sandiri sonde tau 
dia pung jalan karmana. Ma kalo iko Tuhan pung 
mau, na, buka jalan ko beta bisa pi lia beta pung 
taman dong di Roma.” 

11 Beta sambayang bagitu, te beta rindu mau lia 
sang bosong, ko beta bisa bagi kasi bosong kuasa 
dari Tuhan pung Roh, ko biar bosong jadi Tuhan 
pung orang yang batahan lebe kuat. 12 Beta pung 
maksud bagini: kalo beta jadi datang ko tenga 
deng bosong, beta mau kasi kuat bosong pung 
hati, ko bosong pung parcaya bisa lebe kuat. 
Deng beta mau ko bosong ju kasi kuat beta pung 
hati. 

13 Sodara sayang dong! Beta suka ko bosong tau 
bilang, su banya kali beta pung maksud mau pi lia 
sang bosong di Roma sana. Ma sampe sakarang 
balom tau jadi-jadi ju. Naa, kalo beta jadi datang, 
beta harap ada banya orang yang masi parcaya 

kuat sang Kristus, sama ke di tampa laen dong. 
Deng bagitu, beta pung karja ada hasil bae. £ 

14 Biar karmana ju, beta rasa beta musti kasi tau 
Tuhan pung Kabar Bae sang samua orang. Bae itu 
orang yang pake bahasa Yunani ko, orang kafir 
yang pake bahasa laen ko, orang bésar ko, orang 
kici ko, orang sakola ko, deng orang sonde sakola 
ju. Andia ko beta su siap mau pi Roma sana ko lia 
ame sang bosong. 


Tuhan pung Kabar Bae ada pung 
kuasa ko kasi salamat samua orang 


15 (1:14) 10 Beta sonde malu sadiki ju soal 
Tuhan Yesus pung Kabar Bae. Te kalo orang 
parcaya sang Tuhan Allah, itu Kabar ada pung 
kuasa dari Dia ko kasi salamat sang itu orang 
dari dia pung sala-sala. Naa, orang Yahudi dong 
dapa tau ini hal lebe dolo, ais baru suku-bangsa 
laen dong. “17 Itu Kabar ju kasi tunju Tuhan pung 
jalan ko bekin batul orang sala. Itu samua bisa 
jadi, asal orang parcaya sang Dia. Te ada tatulis di 
Tuhan pung Tulisan Barisi bilang, 

“Orang musti parcaya sang Tuhan Allah dolo, 

baru dong bisa babae deng Dia. 

Te kalo dong idop parcaya sang Dia, 

baru dong dapa idop yang batul.” 9 
Tuhan mara sang orang yang 
sonde mau kanal sang Dia 


18 Ma Tuhan Allah su kasi tau bagini: ada orang 
yang sonde toe sang Dia. Deng ada yang bekin 
hal jahat macam-macam. Ma Tuhan sonde 
tarima dong pung bekin-bekin tu. Di dong pung 
dalam hati, ini orang dong su tau mana yang 
batul. Biar bagitu ju, ma dong maen bekin tarus 
hal-hal yang sonde batul dong. Dong buju-buju 
orang sampe itu orang dong ju sonde tau mana 
yang batul lai. Andia ko Tuhan mau kasi turun 
hukuman sang dong dari langit. 19 Ini orang dong 
sonde ada pung alasan ko bela diri, te hal-hal 
yang orang bisa tau soPlal Tuhan Allah tu, sujalas. 
Ko Dia sandiri yang su kasi tunju na! Beta pung 
maksud bagini: mulai dari Dia bekin langit deng 
bumi sampe sakarang, kalo orang mau mangarti 
soal Tuhan pung diri, deng Dia pung kuasa yang 
sonde putus-putus, bisa sa! Biar Tuhan sandiri 
sonde kantara, ma kotong manusia masi bisa 
kanal sang Dia dari apa yang Dia bekin. Andia ko 
beta bilang, itu orang jahat dong sonde ada pung 
alasan ko bisa bela diri lai bilang, “Beta sonde tau 
apa-apa soPlal Tuhan Allah.” 

20 (1:19) 21 Jadi, biar dong tau soBlal Tuhan, 
ma dong sonde mau mangaku sang Dia bilang, 
“Tuhan tu, kotong pung Allah!” Dong ju sonde 
mau minta tarima kasi sang Dia. Ais dong pung 
pikiran jadi kaco, sampe dong sonde mangarti 
apa yang batul lai. Dong jadi bingung deng 
karang-karang macam-macam soflal Tuhan pung 
diri. Deng dong pung hati jadi galap. € 

22 Dong sandiri-sandiri suka angka-angka diri 
bilang, “Beta ni, orang yang mangarti banya hal 
Biar dong pikir bagitu, ma dia pung batul, dong 
tu, bodo ke karb6. 2 Ais dong sonde semba sang 
Tuhan Allah yang talalu hebat, te dong bilang, 
“Botong sonde parlu Tuhan macam bagitu!” 
Ma dong mulai semba patong macam-macam, 
model ke manusia. Ais itu, dong ju semba patong 
model ke burung, ke binatang laen, sampe ju 
model ke ular dong. Deng bagitu, dong tola 
buang sang Tuhan yang sonde tau mati, ko ganti 
deng barang yang bisa mati! f 

24 Andia ko Tuhan kasi tenga pi parsetan sang 
dong, ko biar dong bekin iko dong pung mau-mau 
sa. Dia kasi biar ko dong bekin iko hal jahat 
macam-macam yang baklakar di dong pung hati. 
Sampe-sampe dong sonde tau malu lai. Ais dong 


1” 

bekin kamomos macam-macam deng dong pung 
badan sandiri, deng babekin bagitu ju deng orang 
laen pung badan. 22 Di dong pung dalam hati, 
dong su tau ajaran yang batul soklal Tuhan Allah, 
ma dong sonde mau toe. Dong pung pikiran su 
ancor-ancor, ais dong pikir bilang, “Ada lebe bae, 
biar botong bekin macam-macam sa, sampe 
rusak-rusak, te sonde ada risiko apa-apa!” Dong 
semba sang barang yang Tuhan bekin, ma dong 
sonde mau semba sang Tuhan yang bekin itu 
barang samua! Dong bekin diri ke orang alim, 
padahal kosong, sonde ada isi! 

Te yang batul, kotong manusia musti puji-puji 
deng kasi hormat sang Tuhan Allah tarus-tarus! 
Naa, itu baru pantas! 

26 Tagal dong pung jahat, andia ko Tuhan 
kasi tenga pi, ko dong bekin kamomos bagitu, 
iko dong pung mau-mau sa. Ais dong maen 
hohongge macam-macam, deng sonde tau malu. 
Dong pung bini sonde suka tidor deng dong 
pung laki lai, ma suka yang sonde wajar sa. Te 
parampuan batidor deng parampuan! 27 Laki-laki 
bagitu ju! Dong sonde suka tidor deng dong pung 
bini lai, ma batidor deng laki-laki sa! Sonde tau 
malu sadiki ju! Andia ko dong kana hukuman 
yang pantas! Te dong su serong jao dari jalan 
yang batul. 

28 Dong ada pikir bilang, “Lebe bae, sonde usa 
taklika deng Tuhan.” Andia ko Tuhan kasi tenga pi 
parsetan, ko dong bekin iko dong pung mau-mau 
sa! Jadi dong cuma tau pikir yang rusak-rusak 
sa! Ais dong bekin hal-hal yang tar karu-karuang 
pung! 

29 Dong pung idop jadi ponu deng jahat 
macam-macam. Dong sonde tau bekin yang bae, 
ma cuma tau bekin jahat sa. Dong balalas. Dong 
basimpan hati. Dong tukang camburu. Dong 
bunu orang. Dong suka maen bakanjar. Dong 
putar-balek. Dong tukang tipu. Dong tukang 
badodol. 22 Dong suka omong bekin rusak orang 
laen pung nama. Dong binci sang Tuhan. Dong 
kurang ajar. Dong suka pandang enteng orang. 
Dong suka angka-angka diri. Dong suka cari akal 
busuk macam-macam. Dong suka bamalawan 
orang tua dong. 21 Dong sonde mau tau apa 
yang batúl. Dong langgar dong pung janji sandiri, 
sampe orang sonde bisa parcaya sang dong lai. 
Dong sonde tau sayang orang. Dong sonde ada 
pung rasa kasian sang orang sadiki ju. 

32 Dong su tau Tuhan Allah pung atoran yang 
bilang, orang yang bekin jahat macam bagitu 
dong, pantas kaná hukuman mati. Biar dong su 
tau itu atoran, ma dong masi bekin jahat yang 
sonde karu-karuang pung. Bukan bagitu sa, ma 

dong maen tusu-tusu sang orang laen, ko dong ju 
iko bekin jahat bagitu. Itu su talalul 


Tuhan ju mara sang bangsa 
Yahudi yang Dia su pili 


1 Lu su dengar soflal jahat macam-macam 

tadi, wuang? Ais mangkali lu ada pikir bilang, 
“Awek?! Itu orang dong pung jahat su talalu!” 
Kalo lu su pikir bagitu, awas 6! Te lu sandiri ju 
jahat bagitu. Andia ko lu sonde ada pung alasan 
ko bela diri, biar lu tu, sapa. Kalo lu ada bilang, 
orang laen dong jahat deng pantas kana hukum, 
jang lupa bilang, lu ju ada lempar sala di lu pung 
diri sandiri. Te lu bekin jahat bagitu ju! 82 Ma 
kotong tau kalo Tuhan kasi hukum orang yang 
bekin jahat dong, pasti Dia putus dong pung 
parkara deng adil. 3 Ko karmana? Mangkali lu 
ada pikir bilang, “Orang yang bekin jahat dong, 
pantas kana Tuhan pung hukuman.” Padahal lu 
ada bekin jahat sama ke dong. Ma lu ada pikir, 
“Beta sonde kana Tuhan pung hukuman.” Ko dia 
pung pasal apa? 

4 Tuhan Allah ada kasi tunju Dia pung hati bae 
sang lu. Deng Dia talalu sabar soflal lu pung 
bekin-bekin. Ma akurang ko lu lia sang Dia deng 
mata sabla? Mangkali lu sonde mangarti bilang, 

Dia kasi tunju Dia pung hati bae sang lu, ko lu 
kasi tenga lu pung sala-sala dong, deng kambali 
pi sang Dia. 

> Ma lu ni, kapala batu deng sonde mau dengar! 
Deng lu sonde mau kasi tenga lu pung sala 
sadiki ju! Jadi lu ada bekin ko lu pung hukuman 
tamba barat lai. Te nanti kalo dunya su kiamat, 
Tuhan mau nilei samua orang pung idop. Deng 
samua orang nanti tau bilang, Tuhan putus orang 
pung parkara deng batul. Itu waktu, Dia hukum 
barat sang lu, tagal Dia sonde tarima lu pung 
bekin-bekin. ê Lu ada idop karmana, na, nanti 
Tuhan balas iko lu pung bekin. h 

7 Te orang yang bekin hal bae tarus-tarus, nanti 
Dia kasi sang dong, idop yang batul yang sonde 
tau putus-putus. Dong yang tarima hormat, nama 
bae, deng idop tarus-tarus deng Dia. 8 Ma Tuhan 
sonde tarima orang yang bekin jahat. Dia mara 
batul sang dong, te dong cuma tau bamalawan 
sa. Dong sonde bekin iko hal yang batul, te dong 
cuma tau bekin iko hal yang jahat sa. 

9 Samua orang yang ada bekin jahat dong, nanti 
kana susa deng calaka. Biar orang Yahudi ko, 
orang bukan Yahudi ko, dong samua kana abis. 

10 Ma samua orang yang ada bekin hal bae, 
nanti Tuhan angka tinggi-tinggi sang dong, deng 
kasi hormat sang dong ko dong idop aman deng 
dame. Biar dong orang Yahudi ko, orang bukan 
Yahudi ko, dong samua dapa abis. 1! Te Tuhan 
sonde pili-pili muka na!) 

12 Tuhan pung Atoran tu, jato kana sang samua 
orang. Naa! Kalo ada orang yang sonde tau itu 
Atoran, yang bekin sala, nanti dia tapisa buang 
dari Tuhan Allah. Deng kalo ada orang yang su tau 
itu Atoran, ma dia bekin sala, nanti Tuhan pake 
itu Atoran lai ko putus dia pung hukuman. Dong 
ju nanti tapisa buang dari Tuhan, tagal dong su 
langgar Dia pung Atoran. 13 Kalo mau babae deng 
Tuhan Allah, sonde cukup deng cuma dengar Dia 
pung Atoran tol. Te orang ju musti bekin iko Dia 
pung Atoran, baru Dia mau tarima sang dong. 
Jang cuma dengar sa! 

14 Biar orang bukan Yahudi dong sonde tau 
Tuhan pung Atoran pung isi, ma dari dong sandiri 





2:9 * Alkitab bahasa Yunani tulis bilang, “kasi orang Yahudi 
dolo, deng kasi orang bukan Yahudi ju.” Di ayat 9 dia pung 
maksud bilang, “Samua nanti kana susa, lebe-lebe orang 
Yahudi, ma orang bukan Yahudi ju.” Di ayat 10 dia pung 
maksud bilang, “Nanti Tuhan angka tinggi-tinggi sang samua 
yang bekin hal bae, lebe-lebe orang Yahudi, ma orang bukan 
Yahudi ju.” 

ada yang bekin iko itu Atoran. Te dong pung 

hati sandiri yang kasi tau sang dong, mana yang 
batul, deng mana yang sala. 1? Deng bagitu, dong 
kasi tunju bilang, Tuhan pung Atoran ada tatulis 
dalam dong pung hati, sama ke banang yang 
Tuhan tanun di dong pung hati. Dong pung dalam 
hati sandiri yang nilei apa yang dong bekin. Ais 
dong pung pikiran sandiri yang tudu kalo dong 
ada bekin sala, deng kasi tau kalo dong ada bekin 
batul. 18 Jadi nanti kalo Tuhan su angka sang 
Yesus Kristus jadi Tukang Putus Parkara, Dia mau 
pareksa sampe alus-alus hal-hal rahasia yang 
tasambunyi dalam orang pung hati. Beta ajar 
bagitu, sama ke yang ada di Tuhan pung Kabar 
Bae. 


Biar orang Yahudi bekin iko Tuhan pung Atoran, 
ma itu sonde kasi salamat sang dong 


17 Jadi bosong yang orang Yahudi, karmana? 
Bosong suka angka-angka diri bilang, bosong 
sandiri sa yang pegang Tuhan pung Atoran yang 
Dia kasi turun lewat balli Musa, wuang? Bosong 
ju suka mulu besar soal bosong pung hubungan 
deng Tuhan. 18 Batul! Bosong su tau Tuhan 
pung mau. Bosong su tau mana yang paling 
bae. Bosong su tau ini hal dong samua, tagal 
guru dong su ajar sang bosong dari Tuhan pung 
Atoran. 19 Bosong parcaya diri bilang, bosong bisa 

kasi tunju jalan sang orang yang sonde tau mau 
pi mana. Bosong anggap diri sama ke tarang yang 
bacaya kasi samua orang yang idop dalam galap. 
20 Tagal bosong bapegang Tuhan pung Atoran, 
bosong pikir bosong tau samua-samua, deng 
bosong su pegang samua yang batul, wuang? 
Andia ko bosong pikir bosong bisa ajar orang 
bodo deng ana kici yang sonde tau apa-apa. 

21 Jadi beta mau tanya bagini: bosong suka 
ajar orang laen dong, ma akurang ko bosong 
sandiri sonde mau balajar apa-apa?! Bosong 
suka nae mimbar, ko parenta bilang, “Orang jang 
pancuri.” Ma akurang ko bosong sandiri pancuri?! 
22 Bosong ajar bilang, “Jang maen serong deng 
orang yang bukan lu pung laki ko lu pung bini.” 
Ma akurang ko bosong sandiri maen serong?! 
Bosong binci mati sang barang sosonggo dong, 
ma akurang ko bosong sandiri sePlok barang 
dari ruma sosonggo?! 23 Bosong omong besar 
soal Tuhan pung Atoran, ma akurang ko bosong 
sandiri langgar itu Atoran, deng bekin malu sang 
Tuhan bagitu?! 24Te dari dolu, ada tatulis dalam 
Tuhan pung Tulisan Barisi bilang, “Tagal bosong 
orang Yahudi pung jahat, andia ko orang laen 
dong suka bekin hina sang Tuhan Allah pung 
nama bae.” * 

Biar orang Yahudi dong sunat, itu 
ju sonde kasi salamat sang dong 


25 Bosong yang orang Yahudi musti sunat iko 
Tuhan pung Atoran, wuang? Itu jadi tanda bilang, 
bosong yang ada pung hak tarima Tuhan pung 
janji. Ma kalo bosong langgar Tuhan pung Atoran, 
Tuhan sonde tarima sang bosong. Bosong jadi 
sama ke orang bukan Yahudi, deng sama ke 
orang yang sonde parna sunat. 28 Pikir bae-bae! 
Te kalo orang yang sonde sunat bekin iko Tuhan 
pung Atoran, nanti Tuhan tarima sang dia, sama 
ke dia orang Yahudi yang su sunat, to? 2? Ma 
ati-ati, ó! Te kalo orang bukan Yahudi yang sonde 
sunat, bekin iko Tuhan pung Atoran, nanti dong 
kasi tunju apa? Dong kasi tunju bosong pung 
sala bilang, bosong orang Yahudi yang su sunat, 
ada langgar Tuhan pung Atoran, biar bosong su 
pegang itu Atoran dari dolu-dolu. 

28 Jang pikir bilang, orang yang jadi bafi 
Abraham pung turunan, deng yang su sunat di 
kulit, itu yang bekin dia jadi Tuhan pung orang 
yang batul. Sonde! 29 Yang jadi Tuhan pung orang 
yang batul, andia orang yang babae deng Tuhan. 
Te sunat yang batul, yang bekin orang jadi Tuhan 
pung ana tu, bukan tanda di kulit, ma tanda di 
hati yang Tuhan pung Roh ada bekin. Tuhan yang 

angka puji sang orang macam bagitu, bukan 
manusia yang angka puji. ! 


Biar orang Yahudi ada hak tarima 
pusaka dari Tuhan pung janji, itu 
ju sonde kasi salamat sang dong 


1 Kalo bagitu, jadi orang Yahudi yang sunat tu, 
dia pung ontong apa? Mangkali bosong pikir 
bilang, orang Yahudi dapa lebe banya deng lebe 
bae, dari orang bukan Yahudi dong, to? 2 Batul! 
Jadi orang Yahudi ada pung ontong dalam banya 
hal. Partama, tagal Tuhan Allah kasi tugas sang 
orang Yahudi ko tulis deng jaga bae-bae Dia pung 
Kata-kata. 3 Jadi karmana? Mangkali bosong ada 
pikir kata, Tuhan sonde bisa bekin iko apa yang 
Dia omong, tagal ada orang Yahudi saparu yang 
sonde parcaya sang Dia, ko? 4Sonde mungkin! Te 
biar samua orang di ini dunya tukang putar-balek, 
ma Tuhan sandiri omong yang batul tarus! Inga 
te ada tatulis dalam Tulisan Barisi soPlal Tuhan 
pung diri bilang, 
“Ada orang yang lempar sala bilang, 
Dia sonde putus parkara deng adil. 
Ma nanti dong dapa tau bilang, 
apa yang Dia omong tu, memang batul. 
Dia pasti manang, 

tagal Dia sonde mungkin omong sala.” ” 

5 Ma kalo kotong ada bekin sala, ais, itu kasi 
tunju lebe tarang sang samua orang bilang, apa 
yang Tuhan bekin tu, memang batul. Kalo bagitu, 
kotong mau bilang apa? Mau bilang, Tuhan 
sonde adil kalo Dia kasi hukum sang kotong, ko? 
(Te ada orang saparu yang omong bagitu na.) 

6 Sonde mungkin! Tuhan sonde sala kalo Dia kasi 
hukum sang kotong. Te Dia ada pung hak ko kasi 
hukum orang yang bekin sala di ini dunya. 

7 Naa! Kalo beta omong kosong, itu kasi tunju 
bilang, Tuhan pung hukuman tu, batul. Kalo beta 
su kasi tunju Dia pung hebat bagitu, akurang 
ko Dia pareksa beta pung idop, ais putus beta 
pung parkara bilang, apa yang beta bekin tu, 
sala? 8 Jang bagitu! Te kalo mau iko pikiran 
bagitu, bosong iko orang yang bilang, “Biar ko 
kotong bekin jahat lebe banya, ko biar yang bae 
ju batamba banya!” Orang yang omong bagitu, 
pantas kana hukum. Ma ada orang yang omong 
bekin rusak beta pung nama bilang, beta ada ajar 
orang bagitu. 

Sonde ada satu orang ju yang hati 
lurus batul, te samua bekin sala abis 


9 Jadi karmana? Bosong pikir kotong yang orang 
Yahudi lebe bae dari orang bukan Yahudi dong? 
Sonde mungkin! Te beta su kasi tunju sang 
bosong bilang, samua orang jato sala, biar dia 
orang Yahudi ko, orang bukan Yahudi ko. 19 Te ada 
tatulis dalam Tuhan pung Tulisan Barisi bilang, 

“Sonde ada orang yang idop lurus tarus. 

Sonde ada satu ju! 
11 Sonde ada orang yang mangarti batul soflal 
Tuhan. 
Sonde ada satu ju yang cari kanal sang Tuhan. 
12 Dong samua su serong dari jalan idop yang 
lurus. 
Ais dong su sonde laku-laku lai. 
Sonde ada orang yang kasi tunju hati bae. 
Sonde ada satu ju! " 
13 Dong pung omong, baboo busuk, 
sama ke kubur yang orang su gali ulang. 

Dong pung mulu cuma tau kasi kaluar 

putar-balek sa. 

Dong pung kata-kata yang kaluar dari dong 

pung mulu, 

sama ke ular pung racon. ° 
14 Dong pung mulu cuma tau maki orang, 
deng omong yang busuk ko bekin saki hati 
orang sa, 
te itu yang kaluar dari dong pung hati 
busuk. P 
15 Dong sonde taku-taku mau bunu orang. 
16 Dong pi mana, na, 
dong suka bekin kaco di situ, 
deng bekin susa macam-macam sang orang. 
17 Dong idop sonde tau badame, 
deng sonde tau idop deng hati tanang. 4 
18 Dong sonde bisa tahan diri, 
tagal sonde ada rasa taku sang Tuhan sadiki 
ju.” " 

19 Naa! Kotong tau bilang, Tuhan kasi Dia pung 
Atoran sang orang yang musti tondo deng itu 
Atoran dong. Deng bagitu, dong sonde ada 
pung alasan apa-apa lai. Nanti samua orang di 
ini dunya musti mangada sang Tuhan Allah, ko 
Dia putus dong pung parkara bilang, dong sala, 
ko sonde. 20 Andia ko sonde ada satu orang ju 
yang bisa omong bilang, “Tuhan cap sang beta 





03:13 H Lagu Puji dong 5:10, 140:4 
P3:14 x Lagu Puji dong 10:7 

13:17 x Yesaya 59:7-8 

"3:18 H Lagu Puji dong 36:2 


ROMA 3 923 


bilang, orang hati lurus, tagal beta bekin iko Dia 
pung Atoran samua.” Sonde bisa! Te Tuhan pung 
Atoran yang kasi tunju bilang, kotong samua ada 
bekin sala. * 


Kotong musti parcaya sang Tuhan 
Yesus dolo, baru Tuhan Allah cap 
sang kotong orang hati lurus 


21 Jang bingung soflal Tuhan pung rancana yang 
tunju jalan ko kotong bisa babae kambali deng 
Dia. Yang batul, kotong bisa babae deng Dia, 
ma bukan tagal bekin iko Dia pung Atoran. Te 
Dia pung Atoran sandiri ada tulis bagitu, deng 
Dia pung jubir dolu-dolu dong ju kasi tau bagitu 
dalam Tuhan pung Tulisan Barisi. 22 Tuhan Allah 
cap kotong orang hati lurus yang babae deng Dia 
waktu kotong parcaya sang Yesus Kristus. Dia 
sonde pili-pili muka, te Dia bekin bagitu kasi sang 
samua orang yang parcaya sang Yesus. t 

23 Tuhan tu, barisi. Deng Tuhan pung sarat, 
andia kotong ju musti barisi, baru Dia bisa tarima 
ame sang kotong. Ma samua orang bekin sala. 
Andia ko biar samua orang coba-coba bekin diri 
babae deng Tuhan, ma kotong sonde bisa sampe 
di Tuhan pung sarat yang tinggi tu. 22 Biar bagitu, 

ma Tuhan Allah sandiri yang kasi tunju Dia pung 
hati bae deng putus bilang, kotong su sonde sala 
lai. Dia tarima sang kotong bagitu, tagal Yesus 
Kristus su tabus ame kotong dari kotong pung 
sala-sala dong. 

25 Tuhan Allah su kasi tunju sang Yesus ko jadi 
korban tutu malu yang hapus buang kotong pung 
sala-sala dong. Ma kotong musti parcaya sang Dia 
bilang, Dia tarima ame kotong pung hukuman. 
Jadi Dia kasi tumpa Dia pung dara, deng mati 
ganti sang kotong. Deng bagitu, Tuhan Allah kasi 
tunju bilang, apa yang Dia putus ame tu, batul. 
Dolu, Dia talalu sabar, ais Dia pili ko lupa buang 
sala-sala yang orang bekin dolu. Ma kalo Dia 
sonde hukum orang yang sala, Dia sonde adil. 
Jadi Dia buka jalan ko biar Yesus Kristus bisa pikol 
ame kotong orang sala pung hukuman. Sakarang, 
Dia kasi tunju sang samua orang bilang, Dia 
bekin yang bae tarus. Ais samua orang sala, yang 
parcaya sang Yesus, Dia putus ko cap sang dong 
ke orang hati lurus. 

26 (3:25) 27 Jadi karmana? Mangkali bosong pikir 
bosong bisa omong besar, tagal Tuhan su tarima 
sang bosong, ko? Sonde bisa! Mau kasi tunju satu 
Atoran yang bekin bosong babae deng Tuhan, 
ko? Bosong kira Tuhan tarima sang bosong tagal 
bosong bekin hal bae, ko? Sonde bisa! Kotong 
cuma bisa kasi tunju Atoran yang bilang, Tuhan 

Allah tarima sang kotong tagal kotong parcaya 
sang Yesus. Bagitu sa! 

28 Andia ko sakarang kotong su tau bagini: orang 
bisa babae deng Tuhan tagal dong parcaya sang 
Dia, bukan tagal dong bekin iko Dia pung Atoran 
sa. 

2? Naa, beta mau tanya bagini: Tuhan Allah 
cuma tarima orang Yahudi sa, ko, Dia ju tarima 
orang laen dong? Batul! Dia tarima samua! 

30 Te Tuhan Allah tu, cuma satu sa. Deng cuma 
ada satu jalan yang Dia tarima ko kotong manusia 
bisa babae deng Dia. Andia, tagal kotong parcaya 
sang Kristus. Itu jalan tu, kasi sang orang Yahudi 
deng orang bukan Yahudi ju. " 

31 Jadi beta mau tanya bagini: kalo kotong 
parcaya sang Tuhan, itu hapus buang Dia pung 
Atoran, ko? Sonde! Yang batul, itu bekin sah Dia 
pung Atoran. 


Conto dari baRli Abraham. Dia babae deng 
Tuhan tagal parcaya sang Tuhan 


4 1 Jadi ame conto dari botong orang Yahudi 
pung nene-moyang, bakli Abraham. Kotong 
bisa balajar apa dari dia, soflal orang jadi babae 
deng Tuhan tagal parcaya sang Kristus? 

2 Kotong bisa balajar bagini: kalo Abraham bisa 
babae deng Tuhan tagal dia bekin hal yang bae, 
dia ju ada pung dasar ko bisa omong bésar di 
manusia pung muka. Ma di Tuhan pung muka, 
dia sonde bisa omong apa-apa. 2 Ma ada tatulis 
dalam Tuhan pung Tulisan Barisi bilang, 

“Tagal Abraham parcaya sang Tuhan Allah, 

andia ko Tuhan cap sang dia, orang hati lurus 
yang babae deng Dia.” Y 

4 Naa, orang yang karjá, tarima dia pung gaji. 
Itu gaji bukan doi parsén, ma doi yang bos bayar 
ko ganti itu orang pung cape. Te itu orang karjá 
pung hak. ? Naa, Tuhan yang ada pung hak ko 
bilang, orang yang parcaya sang Yesus Kristus 
bisa babae kambali deng Dia, biar dolu itu orang 
su bekin sala deng sonde toe sang Tuhan. Sonde 
ada satu hal yang orang bisa bekin, ko dia babae 
deng Tuhan. Te orang musti parcaya sang Yesus 
Kristus, baru Tuhan cap sang dia ke orang hati 
lurus, deng tarima sang dia. 

6 Raja Daud ju kasi tau bilang, orang pung 
hati babunga waktu Tuhan Allah cap sang dong 
bilang, dong tu, orang hati lurus, biar dong sonde 
bekin apa-apa ju. Te Daud tulis bilang: 

7 “Biar ini orang dong su langgar Tuhan pung 

Atoran, 

ma Dia su hapus buang dong pung sala-sala. 
Andia ko dong paling ontong! 

Orang yang bekin jahat dong, 

Tuhan su lupa buang dong pung sala-sala. 

8 Te kalo Tuhan sonde baflitong orang pung 

sala-sala, 
na, itu orang ontong batul!” W 

9 Naa, mangkali bosong ada pikir bilang, cuma 
orang Yahudi yang sunat, yang bisa ontong 
ko babae deng Tuhan, wuang? Deng orang 
suku-bangsa laen yang sonde sunat, sonde bisa, 
wuang? Sonde! Pikiran bagitu, sala! Andia ko 
botong su kasi inga sang bosong bilang, tagal 
Abraham parcaya sang Tuhan, andia ko Tuhan 
cap sang dia, orang hati lurus yang babae deng 
Dia. 10 Kapan Tuhan cap sang Abraham bagitu? 
Waktu dia su sunat ko, waktu dia balóm sunat? 
Yang batul, bukan waktu dia su sunat abis, ma 
waktu dia masi balom sunat. 

11 Batul! Waktu Abraham balóm sunat, Tuhan 
Allah su cap sang dia, orang hati lurus yang babae 
deng Tuhan. Lama-lama, baru dia sunat ko jadi 
tanda bilang, dia jadi orang yang parcaya sang 
Tuhan. Deng bagitu, Abraham yang buka jalan 
kasi samua orang yang parcaya sang Tuhan Allah. 
Te Tuhan tarima sang samua orang yang parcaya 





W4:8 H Lagu Puji dong 32:1-2 


ROMA 4 928 


sang Dia, ko dong babae deng Tuhan, biar dong 
sunat, ko sonde. “12 Abraham ju buka jalan kasi 
botong orang Yahudi yang kana sunat. Bukan 
tagal botong sunat, ma tagal botong parcaya 
sang Kristus, sama ke Abraham parcaya sang 
Tuhan waktu dia balóm sunat. 


Kalo kotong parcaya sang Tuhan Allah, na, 
kotong tarima apa yang Dia janji 


13 Tuhan Allah ada ika janji deng Abraham 
deng dia pung turunan bilang, lama-lama dunya 
anteru jadi dong pung pusaka. Tuhan janji bagitu, 
tagal Abraham parcaya sang Dia, ais Tuhan cap 
sang dia bilang, orang hati lurus yang babae deng 
Dia. Ma Tuhan sonde janji bagitu, tagal Abraham 
bekin iko Dia pung Atoran dong. Y 

14 Te kalo orang yang cuma bekin iko Tuhan 
pung Atoran bisa tarima ame pusaka yang Tuhan 
janji tu, dia pung arti bilang, parcaya sang Tuhan 
tu, parcuma sa. Deng Tuhan pung janji tu, ju 
sonde ada pung guna. 215 Di mana Tuhan pung 
Atoran ada, na, di situ ju orang langgar itu Atoran. 
Deng kalo orang langgar Dia pung Atoran, na, 
Tuhan mara, ais Dia hukum sang dong. Deng kalo 

Tuhan pung Atoran sonde ada, na, tantu sonde 
ada orang yang langgar itu Atoran. 

16 Andia ko kotong musti parcaya sang Dia. Itu 
lebe panting dari samua. Te Tuhan suka kasi tunju 
Dia pung hati bae deng pardeo sang orang yang 
parcaya sang Dia. Deng kalo kotong parcaya sang 
Dia sama ke Abraham, tantu kotong mau tarima 
apa yang Dia janji, biar kotong orang Yahudi yang 
bekin iko Dia pung Atoran, ko sonde. Jadi kotong 
samua yang parcaya tu, sama ke Abraham pung 
turunan. 317 Dalam Tuhan pung Tulisan Barisi, Dia 
su janji sang Abraham bilang, “Beta bekin ko lu 
jadi banya bangsa pung nene-moyang.” Abraham 
parcaya sang Tuhan Allah. Ais lama-lama Tuhan 
Allah bekin jadi Dia pung janji. Dia ju yang kasi 
idop kambali orang mati. Dia cuma tenga omong 
sa, ko barang yang sonde ada, jadi memang. b 

18 Abraham parcaya sang Tuhan, deng tunggu- 
tunggu sang Dia, biar dia sandiri balom ada ana. 
Andia ko Tuhan bekin sang dia jadi “banya bangsa 
pung nene-moyang.” Itu sama ke yang ada tatulis 
dalam Tulisan Barisi bilang, “Turunan bam-banya 
nanti datang dari lu.” 19 Abraham parcaya kuat 
sang Tuhan, biar dia tau dia pung badan su tua 

kakaluk, su umur saratus taon. Deng Sara pung 
tampa ana karing, deng dia ju su tua ganggok. 
d20 Ma Abraham pung parcaya sonde tagoyang, 
ko, pikir Tuhan sonde bisa bekin iko Dia pung 
janji. Dia pung parcaya sang Tuhan batamba kuat 
waktu dia angka tinggi-tinggi Tuhan pung nama. 
21 Abraham yakin batul-batul bilang, apa yang 
Tuhan su janji, Dia mampu bekin iko. 22 Andia ko 
Tuhan Allah cap sang Abraham, orang hati lurus 
yang babae deng Dia. 

23 Ma Tuhan pung Tulisan Barisi bilang, Tuhan 
sonde itong bagitu kasi Abraham sandiri sa, 
24 ma kasi kotong ju! Te kalo kotong parcaya 
sang Dia, Dia ju cap kotong orang hati lurus yang 
babae deng Dia. Tuhan tu, yang kasi idop kambali 
sang kotong pung Bos Yesus dari Dia pung mati. 
25 Yesus mati, tagal kotong pung bekin sala. Ais 
ju Dia idop kambali ko buka jalan ko biar kotong 
bisa babae kambali deng Tuhan Allah. € 


Orang bisa babae deng Tuhan Allah asal 
dong parcaya sang Yesus Kristus 


5 1 Jadi, tagal kotong parcaya sang Tuhan Allah, 
andia ko Dia cap sang kotong orang hati 
lurus. Ais kotong pung hati su jadi barisi kasi sang 

Tuhan, tagal kotong pung Bos Yesus Kristus, yang 
Tuhan su kirim datang, ada buka jalan ko kotong 
bisa badame. 2 Kristus kasi tunju Dia pung hati 
bae sang kotong bagitu, tagal kotong parcaya 
sang Dia dolo. Andia ko kotong pung hati bisa jadi 
kuat. Deng kotong ju hati babunga, tagal botong 
tau bilang, nanti Tuhan mau angka kotong ko iko 
rasa Dia hebat. 

3 Biar kotong dapa susa macam-macam, ma 
kotong hati babunga tarus. Te kotong tau bilang, 
kotong balajar dari susa, ko biar bisa batahan 
lebe kuat lai. “Kalo kotong batahan dalam susa, 
itu bekin kotong sonde jato, deng kotong pung 
idop bekin sanang Tuhan pung hati. Kalo kotong 
idop lebe kuat bagitu, itu bekin kotong parcaya 
lebe kuat bilang, nanti Tuhan mau kasi tunju Dia 
pung hati bae sang kotong. ? Kalo kotong parcaya 
lebe kuat bagitu, kotong sonde malu. Te Tuhan su 
kasi kotong Dia pung Roh yang Barisi, ko kotong 
bisa tau dalam kotong pung hati bilang, Dia ada 
sayang bam-banya sang kotong. 

6 Dia kasi tunju Dia pung sayang bagini: waktu 
kotong masi tar mampu bekin diri babae deng 
Tuhan, tau-tau te Dia kirim Kristus ko mati kasi 
sang kotong yang idop sonde toe sang Tuhan. 
Tuhan pili waktu yang pas bagitu. 7 Pikir bae-bae 
dolo! Te jarang ada orang yang sadia mati ganti 
dia pung taman yang hati lurus. Mungkin ada 

orang saparu yang sadia mati ko tolong orang 
yang hati bae. 8 Ma Tuhan Allah su kasi tunju Dia 
pung sayang bam-banya kasi sang kotong. Tagal 
waktu kotong masi bekin sala, Kristus mati kasi 
sang kotong. 

9 Tuhan Allah cap sang kotong orang hati lurus 
yang babae deng Dia, tagal Kristus kasi tumpa Dia 
pung dara ko mati kasi sang kotong. Padahal kalo 
orang bekin sala, Tuhan mara. Ma tagal apa yang 
Kristus bekin tu, kotong yang bekin sala sonde 
kana hukum lai. 

10 Dolu kotong bamusu deng Tuhan. Ma Tuhan 
pung Ana sandiri mati ko bekin dingin Tuhan 
pung hati, ko biar kotong bisa badame deng 
Tuhan. Jadi sakarang kotong sonde bamusu lai, 
ma su babae kambali. Lebe-lebe lai, tagal Kristus 
su idop kambali, nanti di hari kiamat Dia ju kasi 
salamat sang kotong ko jang kana Tuhan Allah 
pung hukuman lai. 11 Bukan bagitu sa! Kotong 
pung hati bisa babunga bilang, “Tuhan tu, hebat 
talalu!” tagal kotong taklika deng Dia. Kotong bisa 
jadi Dia pung orang, tagal kotong pung Bos Yesus 
Kristus su mati kasi sang kotong, ko bekin kotong 
badame deng Tuhan. 

Kalo kotong babanding Adam deng Kristus, ada 
dia pung sama, deng ada dia pung beda 


12 Jadi dari dolu-kala, manusia partama, andia 
bali Adam, yang mulai bekin sala. Andia ko 
Tuhan Allah sonde kasi biar dia idop tarus. Ais 
mulai itu waktu, samua orang di ini dunya ju iko 
bekin sala sama ke dia. Deng tagal dong bekin 
sala sama ke dia, dong samua ju musti mati 
sama ke dia. "13 Dolu-dolu, waktu Tuhan Allah 
balom kasi turun Dia pung Atoran dong, orang 
ada bekin sala di anteru dunya. Ma tagal balom 
ada Atoran, sonde ada yang itong orang pung 
sala-sala dong. 1 Dari bafi Adam sampe bafi 
Musa tarima Tuhan pung Atoran, samua orang 
pasti mati. Biar dong sonde langgar Tuhan pung 
parenta yang Dia kasi sang Adam, ma dong masi 
bekin sala macam-macam yang laen. Andia ko 
dong musti mati, sama ke Adam. 

Naa! Kalo kotong banding baki Adam deng 
Tuhan Yesus, ada dia pung sama, deng ada dia 
pung beda. Te Adam ju sama ke satu gambar 
yang kasi tunju Yesus pung model, yang nanti 
muncul datang. 18 Ma Adam pung bekin sala, 
sonde sama ke Yesus pung bekin bae kasi kotong. 
Te orang yang satu, andia Adam, ada langgar 

Tuhan pung parenta. Andia ko samua orang musti 
mati. Ma Orang yang satu lai, andia Yesus Kristus, 
ada bekin bae macam-macam kasi kotong, deng 
sonde tunggu-tunggu orang balas Dia pung bae. 
Apa yang satu Orang bekin tu, cukup kasi samua 
orang, te Tuhan suka bekin yang bae kasi kotong. 
16 Yang Tuhan Allah ada kasi sang kotong tu, beda 
deng itu sala yang satu orang, Adam, ada bekin. 
Waktu dia bekin sala, Tuhan Allah putus bilang, 
“Lu sala. Jadi lu musti kana hukum!” Ma biar 
orang su bekin sala satu malklunuk pung, Tuhan 
Allah, yang pareksa samua orang pung idop, masi 
mau kasi tunju Dia pung hati bae, deng putus 
bilang, “Beta cap lu sonde sala. Jadi sakarang lu 
su bebas deng sonde kana lu pung hukuman lai. 
Mari ko babae kambali deng Beta!” 17 Jadi satu 
orang, Adam, ada bekin sala, deng langgar Tuhan 
pung parenta. Andia ko, sakarang, samua musti 
mati. Ma satu Orang lai, andia Yesus Kristus, ada 
bekin yang bae. Tagal Dia pung bekin bae tu, 
andia ko kotong bisa babae deng Tuhan. Itu sama 
ke satu barang yang Dia parsen kasi kotong. Dia 
mau kasi kotong idop batul, sama ke kotong jadi 
Raja pung taman dong. 

18 Jadi satu orang pung bekin sala, buka jalan 
ko samua orang musti kana usir dari Tuhan pung 
muka. Deng satu Orang lai pung bekin batul, yang 
buka jalan ko samua orang bisa babae kambali 

deng Tuhan, ko idop batul deng Dia. 19 Beta 
pung maksud bagini: Adam tu, satu orang yang 
sonde mau dengar sang Tuhan, ais langgar Dia 
pung parenta. Deng banya orang ju iko bekin 
sala, sama ke dia. Ais Yesus tu, satu Orang yang 
dengar-dengar sang Tuhan, ais bekin iko Dia pung 
mau. Dia yang buka jalan ko banya orang bisa 
babae kambali deng Tuhan. 

20 Tuhan Allah kasi turun Dia pung Atoran sang 
bakli Musa, ko samua orang dapa tau parsis, 
mana yang sala. Ma di mana sa orang pung sala 
batamba banya, di situ ju Tuhan kasi tunju Dia 
pung hati bae lebe banya. 21 Dolu, jahat di orang 
pung hati ada pung kuasa ko ator sang dong, 
sampe dong bekin sala yang bawa hukuman 
mati. Ma sakarang, hal bae yang kotong pung 
Bos Yesus Kristus bekin tu, Tuhan Allah pake ko 
kasi tunju Dia pung hati bae sang kotong. Deng 
itu hal bae ada pung kuasa ko ator sang kotong, 
ais kotong bisa babae deng Tuhan, ju idop batul 
deng Dia tarus-tarus. 


Kotong musti kasi tenga kotong pung 
sala, ko idop iko Tuhan pung mau 


1 Jadi sakarang mau bilang apa? Bosong 
mangkali ada pikir bilang, “Tuhan su lupa 
buang botong pung sala, tagal Dia pung hati bae. 

Andia ko ada lebe bae botong bekin sala tarus, 

ko biar nanti Tuhan kasi tunju Dia pung hati bae 
lebe-lebe sang kotong.” 2Sonde mungkin! Sonde 
pantas kalo kotong bekin sala tarus, te kotong su 
putus bilang, kotong su bale balakang kasi tenga 
kotong pung sala-sala dong. Tagal kotong su 
sonde taflika deng jahat lai, itu sama ke kotong 
su mati nal Te orang yang su mati sonde bisa 
bekin sala lai, to? Kalo kotong su mati bagitu, 
na, karmana ko kotong bisa idop bekin sala lai? 
Sonde bisa, to? 

3 Mangkali bosong sonde mangarti bilang, 
waktu kotong dapa sarani, itu jadi tanda bilang, 
kotong su kasi tenga idop yang lama ko jadi orang 
baru, andia, yang taika deng Yesus Kristus. Itu 
sama ke kotong su mati sama-sama deng Dia. 

4 Waktu Kristus mati, dong kubur sang Dia. Ais 
waktu kotong dapa sarani, itu sama ke kotong ju 
mati kasi tenga idop yang lama, ais dong kubur 
sang kotong. Naa, Allah Bapa pake Dia pung 
kuasa yang hebat, ko kasi idop kambali sang 
Kristus dari Dia pung mati. Allah Bapa ju suka 
kotong tarima Dia pung kuasa tu, ko idop kambali 
jadi orang baru. £ 

> Te itu sama ke kotong mati sama-sama deng 
Yesus. Jadi kotong yang taklika deng Dia, tantu 

kotong ju nanti idop kambali dari kotong pung 
mati, sama ke Dia su idop kambali. 

6 Dolu kotong jadi orang yang bekin sala 
macam-macam. Ma kotong pung idop lama tu, 
su ancor abis, sama ke dong su paku mati sang 
kotong di kayu palang sama-sama deng Kristus. 
Sakarang jahat di kotong pung hati sonde ada 
pung kuasa ko ator sang kotong lai. Sakarang 
kotong sonde taklika ko bekin sala lai. Te kotong 
su sonde sama ke budak yang sonde ada pung 
hak pili mau bekin apa. ' Kalo orang su mati, dia 
su bebas, to? Sonde ada satu ju yang bisa paksa 
sang dia ko bekin sala lai. 

8 Jadi, tagal itu sama ke kotong su mati 
sama-sama deng Kristus, na, kotong parcaya 
bilang, kotong ju nanti idop tarus deng Dia. 

9 Kotong tau bilang, tagal Kristus su idop kambali 
dari Dia pung mati, Dia sonde mati ulang lai. Te 
sonde ada satu apa lai yang ada pung kuasa ko 
bekin Dia mati. 1° Dolu Dia mati satu kali, ko cabu 
buang sala pung kuasa. Ma sakarang Dia idop ko 
kasi tunju hormat sang Tuhan Allah. 

11 Bosong ju musti anggap diri bagitu. Tingka ke 
bosong su mati, andia ko sala sonde ada pung 
kuasa sang bosong lai. Jadi sakarang bosong 
musti idop ko kasi tunju hormat sang Tuhan, 
tagal bosong ada taflika deng Yesus Kristus. 

12 Jang kasi biar ko jahat di lu pung hati ada 
kuasa ko bisa ator sang lu, ko lu cuma iko lu pung 
badan pung mau-mau ko bekin jahat dong. Te lu 
pung badan nanti mati. 13 Deng jang sarakan lu 
pung diri ko bekin hal yang sonde batúl dong, te 
itu ju sala. Ma sarakan lu pung diri kasi pi Tuhan 
Allah sa, ko Dia yang ator sang lu. Tingka ke lu 
su mati, ais idop kambali. Jadi pake lu pung diri 
anteru-anteru ko bekin hal yang batúl dong, kasi 
sang Tuhan. 1 Jang kasi biar ko sala bisa ator 
sang bosong, sama ke sala jadi bosong pung 
bos. Sakarang bosong sonde usa idop bekin iko 
Musa pung atoran lai ko jadi babae kambali deng 
Tuhan. Te bosong ada idop lurus, tagal Tuhan su 
kasi tunju Dia pung hati bae sang bosong. Jadi 
sakarang Dia pung hati bae tu, yang ator sang 
bosong. 


Kotong jadi sama ke budak yang 
karjá iko Tuhan pung mau 


15 Jadi karmana? Bosong mangkali pikir bilang, 
“Tagal kotong sonde usa idop bekin iko Musa 
pung atoran lai, ko jadi babae deng Dia, biar ko 
kotong bekin sala tarús sa. Te Tuhan masi mau 
kasi tunju Dia pung hati bae kasi kotong na!” 
Bosong ada pikir bagitu, to? Beta kasi tau, é! Itu 
tu, sala! 

16 Beta ame conto dari bos deng budak. Kalo 
bosong sarakan bosong pung diri ko karja kasi 
satu orang, na, bosong musti dengar sang dia, 
deng karja iko dia pung mau. Te dia tu, bosong 
pung bos yang hak parenta sang bosong. Deng 
bosong tu, dia pung budak. Bagitu ju, bosong bisa 
pili mau iko yang mana. Te bosong bisa pili ko 
bekin sala, ais bosong jadi sala pung budak. Ma 
kalo bosong pili bagitu, bosong bekin diri tapisa 
buang dari Tuhan Allah. Ko, bosong bisa pili ko 
bekin yang batul, deng jadi budak yang bekin iko 
apa yang Tuhan suru sang bosong. Kalo bosong 
pili bagitu, na, bosong bisa jadi babae deng Dia! 

17 Dolu bosong kasi biar ko sala yang ator sang 
bosong, ma sakarang bosong ada dengar bosong 
pung dalam hati, ko bekin iko apa yang orang 
sarani dong ajar sang bosong. Andia ko beta 
minta tarima kasi sang Tuhan. 18 Te Tuhan su kasi 
lapas sang bosong dari sala pung kuasa, sampe 
sala sonde ator sang bosong lai. Jadi sakarang, 
hal yang batul yang ator sang bosong. 

19 Beta omong ni, pake conto hari-hari dari bos 
deng budak, ko bosong gampang mangarti beta 
pung maksud. Dolu bosong sarakan bosong pung 
diri jadi budak ko bekin sala, yang bawa bosong 
ko jadi kamomos, iko Musa pung Atoran. Ma 
sakarang bosong musti sarakan bosong pung diri 
jadi budak ko cuma idop bekin yang batul sa, 

yang bawa bosong ko jadi barisi di Tuhan pung 
muka. 

20 Dolu waktu bosong cuma dengar deng bekin 
iko sala pung mau, bosong sonde usa dengar 
deng bekin iko yang batul. *! Naa, beta mau 
tanya bagini: Bosong dapa hasil apa yang bae 
dari bosong pung bekin-bekin tu? Sonde ada, to? 
Padahal hasil yang bosong dapa tu, bekin malu 
sang bosong sa. Tagal bosong pung bekin sala 
bagitu, dia pung ujung-ujung, Tuhan Allah bale 
balakang sang bosong. 

22 Ma sakarang Tuhan su kasi lapas sang bosong 
dari bos yang lama, jadi bosong sonde usa bekin 
sala lai. Sakarang bosong musti jadi Tuhan pung 
orang karja. Dia pung ujung-ujung, nanti bosong 
jadi barisi kasi sang Dia, deng dapa idop yang 
batul yang sonde tau putus-putus. 28 Te waktu 
kotong bekin sala, dia pung upa, andia Tuhan bale 
balakang sang kotong sampe salamanya. Kotong 
mati su! Ma Tuhan su sadia satu jalan kaluar kasi 
kotong. Te Dia mau kasi parsen sang kotong idop 
yang batul yang sonde tau putus-putus. Deng 
kotong dapa itu idop, kalo kotong maso jadi 
kotong pung Bos Yesus Kristus pung orang. 

Atoran hukum sonde ada 
pung hak lai, kalo orang su mati 


1 Sodara dong! Sakarang beta omong kasi 

bosong yang mangarti atoran hukum dong. 
Bagini: kalo bosong masi idop, atoran hukum 
ada hak ko ator sang bosong. Ma kalo bosong su 
mati, atoran hukum sonde ada pung hak ko ator 
sang bosong lai. 

2 Beta ame conto dari atoran laki-bini. Kalo 
satu parampuan su kawin deng dia pung laki, 
iko atoran hukum, dong dua jadi laki-bini sampe 
mati. Ma kalo dia pung laki su mati, na, itu janda 
sonde taflika lai deng itu atoran. Dia bole kawin 
baru. 3 Ma kalo dia kawin deng orang laen waktu 
dia pung laki masi idop, na, iko atoran, dia su 
barsina. Ma kalo dia pung laki su mati, atoran 
laki-bini sonde kana sang dia lai. Dia su bebas. Ais 
kalo dia kawin deng orang laen, na, iko atoran dia 
sonde barsina. 

4 Bagitu ju deng bosong yang parcaya! Bagini: 
Kristus su mati. Itu sama ke bosong ju su mati 
sama-sama deng Dia, deng kasi tenga bosong 
pung idop yang lama. Ais atoran hukum sonde 
kana sang bosong lai. Sakarang bosong su bebas 
dari itu atoran, deng su talika deng Kristus, yang 
su idop kambali dari Dia pung mati. Itu sama ke 
janda yang kawin baru. Sonde ada masala. Jadi 

sakarang, samua yang bosong bekin tu, kasi sang 
Tuhan. 

> Te dolu, kotong cuma bekin iko kotong pung 
mau-mau sandiri sa. Tagal kotong tau atoran, 
itu bekin kotong suka langgar itu atoran dong, 
ko bekin hal-hal yang sonde batúl. Naa! Kotong 
pung sala tu, yang bekin Tuhan Allah bale 
balakang sang kotong. ë Dolu kotong musti bekin 
iko atoran. Ma sakarang atoran sonde kaná lai 
sang kotong, te kotong su lapás buang kotong 
pung idop lama. Iko jalan lama pung mau, na, 
Musa pung atoran yang ada tatulis dalam Tulisan 
Barisi ada ika sang kotong. Ma iko jalan baru 
pung mau, na, kotong su bebas dari itu atoran. Te 
Tuhan pung Roh yang ator sang kotong na! Andia 
ko, sakarang kotong karjá kasi sang Tuhan sa. 


Musa pung atoran buka kasi tunju 
jahat yang ada di kotong pung hati 


7 Jadi kotong mau bilang apa? Mangkali bosong 
pikir bilang, “Atoran yang Tuhan kasi sang Musa 
tu, sala!” Sonde! Te kalo beta sonde mangarti itu 
atoran, sonde mungkin beta mangarti hal-hal 
yang sonde batúl dalam beta pung hati. Conto 
ke, ada atoran yang bilang, “Jang kapingin mau 
ame orang pung milik.” Ma karmana beta bisa 
tau kapingin macam bagitu tu, sala, kalo beta 
sonde tau ada dia pung atoran? Sonde bisa! 

h8 Ma tagal ada atoran yang bilang bagitu, itu 
tingka ke hal-hal jahat dalam beta pung hati ada 
bekin beta kapingin mau ame orang pung milik 
macam-macam. Kalo sonde ada atoran yang 
larang, na, sala ju sonde ada pung kuasa ko ator 
orang. 

9 Di beta pung idop dolu, beta sonde mangarti 
batul sarat dari Tuhan pung Atoran. Lama-lama, 
baru beta dapa mangarti deng batul. Andia 
ko baru beta sadar bilang, beta su langgar itu 
Atoran deng bekin sala. Deng sala pung upa tu, 
andia beta musti mati. 10 Ais beta pung hati 
ancor, te beta tau bilang, beta sandiri sonde 
bisa babae deng Tuhan, cuma tagal bekin iko 
Dia pung Atoran. Beta pantas kana Tuhan pung 
mara, andia hukuman mati, tagal beta su langgar 
Dia pung Atoran. Padahal Atoran ada, ko bekin 
orang bisa idop batul. Ma buat beta, itu Atoran 
yang bekin rusak sang beta, ais bekin Tuhan bale 
balakang sang beta. 1! Atoran tu, memang kasi 
tunju jalan idop yang batul. Ma tagal ada jahat 
yang idop dalam beta pung hati, beta su tipu 
ame beta pung diri, ko pikir bilang, beta bisa 
babae deng Tuhan asal beta bekin iko Dia pung 
Atoran. Ais, itu tingka ke Atoran sandiri yang 

bekin sampe Tuhan noju sang beta, deng sonde 
mau bagabung deng beta. ' 

12 Jadi, kalo tadi orang bilang, “Atoran yang 
Tuhan kasi sang Musa tu, sala,” na, beta manyao 
bilang, “Sonde! Tuhan pung Atoran tu, barisi!” 
Deng samua parenta dalam itu Atoran tu, barisi, 
batul, deng bae. 

13 Mangkali bosong ju pikir bilang, itu Atoran 
yang bekin Tuhan bale balakang sang beta, to? 
Sonde! Te biar beta tau itu Atoran, ma beta masi 
dengar-dengar sang itu jahat yang ada dalam 
beta pung hati, sampe beta bekin sala. Naa, 
beta pung bekin sala tu yang bekin Tuhan bale 
balakang sang beta. Atoran sandiri memang bae, 
te itu kasi tunju hal-hal yang jahat, yang bekin 
kotong tapisa buang dari Tuhan Allah. Jadi waktu 
Tuhan kasi tunju jalan idop yang batul, itu Atoran 
yang kasi jalas bilang, hal jahat dalam kotong 
pung hati tu, sonde bae. 


Hal bae deng hal jahat batola-bahela 
dalam kotong pung hati 


14 Kotong tau bilang, Atoran yang Tuhan kasi 
sang bakli Musa turun datang dari Tuhan pung 
Roh. Ma beta cuma manusia biasa yang pung 
hati sonde kuat. Ais beta dengar-dengar hal 

jahat yang ada dalam beta pung hati yang busuk, 
sampe beta bekin sala. Itu sama ke sala jadi beta 
pung bos, deng beta jadi sala pung budak. 1? Beta 
jadi bingung. Beta sonde mangarti apa yang beta 
bekin. Te beta sonde bekin iko apa yang beta mau 
bekin. Ma beta bekin iko apa yang beta sonde 
mau bekin. J18 Kalo beta bekin iko apa yang beta 
sonde mau bekin, beta mangaku bilang, Tuhan 
pung Atoran tu, batul. 1 Jadi bukan beta yang 
ator beta pung diri. Ko jahat yang idop di beta 
pung hati yang ator sang beta na! 

18 Beta su tau bilang, sonde ada hal bae yang 
idop di beta pung hati. Te beta ni, manusia yang 
pung hati busuk. Mau tar mau, beta sonde bisa 
paksa diri ko bekin yang batul. Beta mau, ma 
sonde jadi-jadi! 19 Te beta kapingin bekin yang 
bae, ma beta sonde bekin. Deng beta sonde mau 
bekin yang jahat, ma beta bekin sa! 20 Naa! Kalo 
beta bekin iko apa yang beta sonde mau bekin, 
itu bukan tagal beta sandiri, ma tagal jahat yang 
ada idop di beta pung hati. 

21 |tu kasi tunju satu parinsip, bagini: biar beta 
mau bekin yang bae, ma ada jahat dalam beta 
pung hati yang malawan. 22 Padahal beta pung 
dalam hati paling sanang, kalo beta ada pikir 
soklal Tuhan pung Atoran. 28 Ma tingka ke ada 

kuasa dalam beta pung hati yang bekin rusak 
sang beta. Te beta kapingin mau bekin yang bae, 
ma sonde jadi-jadi. Itu tingka ke kuasa jahat yang 
ada dalam beta pung hati ada tangkap ame sang 
beta, ko mau paksa beta iko sang dia sa. ** Aduu, 
kasian, él Beta orang sangsara! Sapa yang bisa 
kasi salamat sang beta dari ini kuasa jahat yang 
idop di beta pung hati, yang bekin Tuhan noju 
sang beta sampe Dia bale balakang sang beta? 

25 Ma, awii! Tuhan Allah sandiri su buka jalan 
ko kasi lapas sang beta! Tarima kasi bam-banya 
sang Dia, tagal kotong pung Bos Yesus Kristus 
bisa kasi salamat sang beta! Jadi, kalo beta idop 
basandar di beta pung diri, beta sangsara. Biar 
beta kapingin mau bekin iko Tuhan pung Atoran 
samua, ma ada kuasa jahat di beta pung hati 
yang buju sang beta ko bekin sala tarus. 


Kotong bisa idop batul, kalo kotong 
tarlika deng Tuhan pung Roh 


1 Jadi Tuhan Allah sonde kasi hukum sang 
8 orang yang taflika deng Yesus Kristus! 2 Te ada 
dua parinsip yang batul: partama, kalo kotong 
taklika deng Yesus Kristus, Tuhan pung Roh kasi 
kuasa sang kotong ko bisa idop batul. Yang kadua, 
ada jahat di kotong pung hati yang buju kotong 
ko bekin sala. Deng kalo kotong bekin sala, Tuhan 
Allah noju sang kotong, ju bale balakang sang 

kotong. Naa. Kalo kotong dapa Tuhan pung Roh, 
Dia kasi lapas sang kotong dari sala pung kuasa. 

3 Biar kotong bekin iko Musa pung Atoran, itu 
sonde bisa kasi salamat sang kotong dari sala 
pung kuasa, te kotong cuma manusia biasa sa 
yang bekin sala tarus. Ma Tuhan yang buka jalan 
kaluar. Te Dia kirim Dia pung Ana sandiri ko jadi 
manusia biasa sama ke kotong. Biar kotong 
manusia biasa laen bekin sala macam-macam, 
ma Yesus sandiri sonde parna bekin sala apa-apa. 
Tamba lai, Dia jadi korban ko hapus buang orang 
pung sala-sala. * Tuhan Allah su kirim sang Kristus 
ko Dia mati, ko biar kotong bisa bekin iko samua 
hal yang batul, iko Tuhan pung Atoran dong. Ais 
sakarang kotong ada bekin hal-hal yang batul, iko 
Tuhan pung Roh pung mau, deng sonde bekin iko 
lai kotong pung mau-mau sandiri. 

5 Orang yang idop iko dong pung mau-mau 
sandiri tu, idop bagitu tagal dong cuma tau pikir 
hal-hal jahat tarus sa. Ma orang yang idop iko 
Tuhan pung Roh pung mau, dong cuma tau pikir 
hal-hal yang bekin sanang Tuhan pung Roh sa. 

6 Orang yang kasi biar hal-hal jahat ko ator dia 
pung pikiran, sama ke orang yang sonde tau 
dengar Tuhan pung Roh, andia dia pung dalam 
hati su mati kasi sang Tuhan. Ma orang yang kasi 
biar Tuhan pung Roh ko ator dia pung pikiran tu, 
dia idop batul, deng dia pung hati tanang. 


ROMA 8 948 


7 Kotong manusia pung mau-mau sandiri 
bamalawan karas deng Tuhan pung mau. Ais 
kotong sandiri sonde tondo ko mau dengar sang 
Tuhan, tagal kotong sandiri sonde bisa. 8 Te orang 
yang kasi biar dong pung mau-mau sandiri ko 
ator sang dong, mau tar mau, sonde bisa bekin 
sanang Tuhan pung hati. 

9 Ma bosong tu, orang yang sonde idop jahat iko 
bosong pung mau-mau sandiri lai. Te kalo Tuhan 
pung Roh ada idop dalam bosong pung hati, 
bosong bekin hal-hal yang bekin sanang sang 
Dia. (Ma kalo ada orang yang Kristus pung Roh 
sonde idop dalam dia pung hati, dia ju sonde jadi 
Tuhan pung milik.) 19 Bosong pung badan nanti 
mati, tagal bosong pung bekin sala dolu. Ma tagal 
sakarang Kristus ada idop di bosong pung hati, 
bosong pung roh nanti idop tarus, tagal Tuhan su 
cap sang bosong, orang hati lurus, ais bosong su 
babae kambali deng Dia. 1! Te Tuhan Allah yang 
kasi idop kambali sang Yesus dari Dia pung mati. 
Jadi biar kotong mati, kalo Tuhan pung Roh ada 
idop dalam kotong pung hati, Dia ju nanti bekin 
kotong idop kambali. Dia pung arti bilang, Dia 
kasi idop sang kotong, sama ke Dia su kasi idop 
kambali sang Kristus. K 

Tuhan pung Roh kasi tau bilang, 
kotong jadi Tuhan pung ana-ana 


12 Jadi bagini, sodara dong! Kotong ada pung 
utang. Itu bukan utang ko idop iko kotong 
manusia pung mau-mau, ma utang ko idop 
iko Tuhan Alah pung mau. 13 Te kalo kotong 
idop iko jahat yang ada di kotong pung hati sa, 
tantu Tuhan mau bale balakang sang kotong, 
deng hukum mati sang kotong! Ma kalo kotong 
kasi biar Tuhan pung Roh kasi ancor kuasa dari 
sala yang ada dalam kotong pung hati, nanti 
baru kotong bisa idop batul yang sonde tau 
putus-putus. 

14 Orang yang dengar-dengar sang Tuhan pung 
Roh ko Dia ator sang dong, na, dong tu, Tuhan 
pung ana-ana. 1? Kalo kotong kasi biar Tuhan 
pung Roh ator sang kotong, Dia sonde bekin 
kotong jadi ke budak yang idop taku-taku. Dolu, 
kotong bagitu. Ma tagal kotong su tarima Tuhan 
pung Roh ko ator sang kotong, kotong tau kotong 
su jadi Tuhan pung ana-ana. Andia ko nanti Dia 
mau dengar, kalo kotong pange sang Dia bilang, 
“Papa Boi, é!” | 

16 Kotong pung hati sandiri yang kasi tau bilang, 
kotong jadi Tuhan pung ana-ana. Deng Tuhan 

pung Roh ju kasi tau bagitu. *” Kalo kotong jadi 
Tuhan pung ana-ana, dia pung arti bilang, nanti 
kotong tarima ame Dia pung pusaka, tagal Dia 
jadi kotong pung Bapa. Ais nanti, kalo Bapa kasi 
pusaka sang Dia pung Ana Kristus, kotong ju 
tarima sama-sama Dia pung pusaka. Ma ada satu 
hal lai: kotong musti dapa sangsara, sama ke 
Kristus ju dapa sangsara, ko biar nanti Tuhan bisa 
angka tinggi-tinggi sang kotong, sama ke Dia su 
angka tinggi-tinggi sang Kristus. M 


Nanti Tuhan angka tinggi-tinggi sang kotong 


18 Ma iko beta, sangsara yang kotong dapa 
sakarang sonde ada pung arti, kalo banding deng 
hal-hal hebat yang Tuhan nanti kasi tunju sang 
kotong. 19 Padahal samua yang Tuhan Allah su 
bekin di langit deng di bumi, ada tunggu-tunggu 
deng rindu ko mau lia Dia kasi tunju Dia pung 
ana-ana yang batul tu, sapa. Te Dia ada mau 
kasi tunju sang dong deng hati babunga. 20 Te 
Tuhan bekin langit deng bumi deng dong pung isi 
samua, ko bekin iko Dia pung maksud. Ma sonde 
jadi-jadi, bukan tagal dong sonde mau, ma tagal 
iko Tuhan pung mau, te Dia kasi hukum sang 
dong deng biar ko dong jadi rusak. Biar bagitu 

ju, ma masi ada harapan. "21 Te sakarang, samua 
yang Tuhan su bekin tu, rusak, deng sonde ada 
jalan kaluar. Ma nanti, Tuhan mau kasi lapas sang 
dong, ko dong sonde rusak lai, ma dong bisa jadi 
hebat iko Dia pung maksud. Dia ju mau angka 
tinggi-tinggi Dia pung ana-ana dong, ko dong ju 
talapas dari yang rusak dong. 

22 Te kotong su tau bilang, ada banya susa 
deng sangsara dalam ini dunya. Dari dolu 
sampe sakarang, samua yang Tuhan bekin tu, 
mahahoo dari rasa saki, waktu tunggu-tunggu 
ko Tuhan bekin samua jadi baru. Itu sama ke 
parampuan yang mahahoo dari rasa saki waktu 
tunggu-tunggu mau barana ame ana. 2 Bukan 
dunya sandiri sa yang ada tunggu-tunggu, ma 
kotong ju ada tunggu-tunggu bagitu. Biar Tuhan 
su kasi Dia pung Roh lebe dolo sang kotong, 
kotong ju ada mahahoo dalam hati. Te kotong 
ada jaga-jaga ko tunggu Tuhan Allah angka sang 
kotong jadi Dia pung ana-ana yang batul, deng 
kasi lapas sang kotong pung badan dari samua 
yang rusak. ° 

24 Waktu Tuhan kasi salamat sang kotong, Dia 
ju kasi tau, nanti Dia mau bekin karmana. Ma 
sakarang kotong masi tunggu-tunggu, tagal 

balom jadi. Kalo kotong lia satu hal su jadi, kotong 
sonde parlu tunggu-tunggu lai ko mau lia itu hal. 
Te orang sonde tunggu-tunggu lai ko mau lia 
satu hal yang su jadi, to? 22 Ma kalo kotong ada 
tunggu-tunggu ko mau lia satu hal yang balom 
jadi, kotong masi bisa batahan deng sabar. 

26 Bagitu ju, waktu kotong ada tunggu-tunggu, 
Tuhan pung Roh ju ada tolong sang kotong, tagal 
kotong sonde kuat, deng sonde tau sambayang 
deng batul. Ma Tuhan pung Roh sandiri ada 
sambayang ganti sang kotong, biar kotong 
cuma tau mahahoo sa, deng sonde tau mau 
sambayang pake kata apa. 27 Tuhan Allah sandiri 
tau samua-samua yang kotong mau omong 
dalam kotong pung hati. Dia ju tau Dia pung 
Roh pung pikir. Andia ko Dia tau samua hal 
yang Dia pung Roh mau omong ko tolong sang 
kotong. Te Tuhan pung Roh pung pikir, sama ke 
Tuhan sandiri pung pikir. Deng Dia pung Roh ada 
sambayang sang Tuhan, minta ko Tuhan tolong 
sang orang parcaya dong. Te itu Roh sambayang 
iko Tuhan pung mau. 

28 Sakarang kotong su tau bagini: Tuhan Allah 
bekin samua jadi bae kasi orang yang sayang sang 
Dia. Te dari dolu-kala, Tuhan su ator memang 
soklal Dia mau bekin karmana kasi sang dong. Ju 
Dia su pange sang dong bilang, “Mari, su! Mari 
jadi Beta pung orang!” 29 Te dolu-dolu, Dia su 

kanal memang sang dong, deng pili ame sang 
dong ko bekin jadi model sama ke Dia pung Ana, 
andia Kristus. Te Kristus yang sulung, deng yang 
laen dong jadi Dia pung adi. 20 Itu orang yang 
Tuhan su kanal dari dolu-dolu dong, Dia ju pange 
ame sang dong ko jadi Dia pung orang. Deng itu 
orang yang sama dong, yang dolu orang sala, 
Dia bekin jadi orang hati lurus ko dong babae 
kambali deng Dia. Deng Dia ju angka tinggi-tinggi 
sang dong. 


Tuhan Allah sayang mati sang kotong 


31 Jadi kotong mau bilang apa lai soal itu hal 
dong? Tuhan Allah ada deken mati sang kotong. 
Deng kalo bagitu, na, sapa bisa lawan sang 
kotong lai? Sonde ada, to? 22 Tuhan sonde tahan 
ame Dia pung Ana sandiri. Ma Dia sarakan Dia 
pung Ana ko mati jadi korban, ko tolong sang 
kotong samua. Tagal Tuhan sonde tahan ame Dia 
pung Ana sadiki ju, kotong bisa tau bilang, nanti 
Dia ju parsen kasi kotong, samua hal yang bae. 
Batul, to? 

33 Mangkali bosong pikir bilang, masi ada orang 
yang bisa lempar sala kasi orang yang Tuhan 
su pili ame dong? Ma sonde ada, to? Te Tuhan 
sandiri yang su cap sang kotong bilang, orang 
hati lurus yang sonde ada pung sala lai, ko kotong 
babae deng Dia. 

34 Mangkali bosong pikir bilang, masi ada orang 
yang bisa bilang Tuhan musti kasi hukum orang 
yang Dia su pili ame dong. Ma sonde mungkin! 
Te Yesus Kristus su mati. Lebe-lebe lai, Tuhan su 
kasi idop kambali sang Dia dari Dia pung mati. 
Ais Tuhan angka sang Dia ko dudu di tampa yang 
paling hormat di Dia pung sabla kanan. Di situ 
Dia ju yang sambayang tarus kasi sang kotong. 

35 Mangkali bosong pikir bilang, ada orang 
ko, ada hal ko, yang bisa paksa Kristus sampe 
Dia sonde sayang lai sang kotong, ko? Sonde 
mungkin! Te biar kotong dapa parkara ko, susa ko, 
sangsara ko, lapar ko, sonde ada pakean ko, ada 
calaka ko, orang mau bunu ko, ma Kristus tatap 
sayang tarus sang kotong. Sonde ada satu ju yang 
bisa bekin Dia barenti sayang sang kotong! 36 Di 
Tuhan pung Tulisan Barisi ada tatulis bilang, 

“Orang cari-cari jalan ko mau bunu sang kotong, 

tagal kotong jadi Tuhan pung orang. 

Dong bekin sang kotong, 

sama ke domba yang dong mau horo.” P 

37 Jadi biar kotong dapa susa karmana ju, ma 
kotong su manang, tagal Kristus sayang mati sang 
kotong! 

38 Beta su tau parsis bagini: sonde ada satu hal 
ju yang bisa bekin Tuhan kasi barenti Dia pung 

sayang sang kotong. Biar kotong idop ko, kotong 
mati ko, ada ana bua dari sorga ko, yang pegang 
parenta ko, ada kuasa ko, parkara sakarang ko, 
parkara nanti ko, 22 kuasa di langit ko, kuasa di 
bumi ko, barang laen yang Tuhan su bekin dong 
— sonde ada satu ju yang bisa kasi pisa sang 
kotong dari Tuhan Allah, yang bekin Dia sonde 
sayang lai sang kotong! Tagal kotong ada talika 
deng kotong pung Bos Yesus Kristus, yang Tuhan 
su kirim datang. 


Tuhan Allah pili ame orang IsraPlel dong 


1 Kotong yang ada taflika deng Kristus, omong 
9 yang batul. Jadi beta sonde omong kosong 
sang bosong. Beta pung dalam hati ju kasi tau 
sang beta bilang, Tuhan pung Roh ada ator beta 
pung hati. 2 Beta kasi tau bagini: beta pung hati 
susa. Beta rasa barat bagitu, tagal beta inga beta 
pung orang sandiri. Te beta mau ko beta pung 
bangsa Yahudi dong Yju jadi taPlika deng Kristus, 
ma banya yang sonde parcaya sang Dia. Andekata 
beta bisa buka jalan kasi sang dong, beta sadia 
minta ko Tuhan kasi hukum sang beta, ko ganti 








99:2 * Bangsa Yahudi tu, sama deng bangsa Israflel, andia 
orang Yahudi yang tenga di tana Israel, deng di tampa- 
tampa laen ju. Ma suku Yahuda sonde sama deng bangsa 
Yahudi. Te suku Yahuda tu, andia, satu dari dua blas suku 
Israel. 

sang dong. Deng beta ju sadia minta ko Tuhan 
kasi pisa sang beta dari Kristus, ko biar beta 
pung orang bisa taflika deng Dia. 3 (9:2) 4 Padahal 
dong tu, orang Israklel, andia satu bangsa yang 
paling ontong. Tuhan su angka sang dong jadi 
Dia pung ana-ana dari dolu-kala. Dia kasi tunju 
Dia pung kuasa yang hebat kasi sang dong. Dia 
ika janji macam-macam deng dong. Dia kasi Dia 
pung Atoran sang dong. Dong yang tau semba 
sang Dia, deng layani sang Dia. Dia su janji mau 
kasi tunju Dia pung hati bae sang dong. =? Dong 
turun datang dari botong pung nene-moyang, 
andia: bali Abraham, baki Isak, deng bali Yakob 
(orang ame nama 'IsraBlel' dari dia). Deng Kristus, 
yang Tuhan su janji memang dari dolu ko mau 
kirim datang tu, ju turun datang dari botong 
bangsa Yahudi pung nene-moyang dong. Kristus 
tu, andia Tuhan Allah yang parenta samua-samua 
ju. Jadi pantas kalo orang angka puji-puji sang 
Dia sampe salamanya. Batul! * 

6 Biar orang IsraRlel banya balóm tarima sang 
Kristus, ma orang sonde bisa omong bilang, 
Tuhan pung janji tu sonde jadi. Te jang kira 
kata, samua orang yang turun datang dari 
nene-moyang Isralel tu, jadi bangsa IsraRel 

yang Tuhan pili ko jadi Dia pung orang. ' Conto 
ke, banya orang turun datang dari botong pung 
nene-moyang, bahi Abraham. Ma dong samua 
bukan Abraham pung turunan yang Tuhan pili. Te 
Tuhan su kasi tau sang Abraham bilang, “Lu pung 
turunan yang beta kanal, cuma dong yang turun 
datang dari lu pung ana Isak sa.” t 

8 Dia pung arti bilang, dari dolu sampe sakarang, 
sonde samua turunan yang datang dari botong 
orang Yahudi pung balli Abraham, yang jadi 
Tuhan Allah pung ana-ana. Cuma turunan yang 
dari Tuhan pung janji kasi sang Abraham sa, 
yang Tuhan itong jadi Dia pung ana-ana yang 
batul. ? Te Tuhan ika janji deng Abraham bilang, 
“Kira-kira taon datang, Beta kambali. Itu waktu, 
lu pung bini Sara su barana satu ana laki-laki.” V 

10 Bukan bagitu sa. Te botong pung bagi Isak 
deng dia pung bini Ribka barana ame sang dua 
ana bagambar. 1! Waktu Ribka balem barana 
ame sang dong, dong balóm bekin hal bae ko hal 
jahat. Biar bagitu, ma Tuhan su kasi tau memang 
sang Ribka soflal ana bagambar yang kaluar lebe 
dolo bilang, “Nanti yang kaka karja kasi dia pung 
adi. Tuhan kasi tau bagitu, ko kasi tunju bilang, 
kalo Dia su pili ame satu orang, Dia su tau Dia 

mau pake itu orang ko bekin karmana. Ais Tuhan 
ada pili sang itu adi ko jadi Dia pung orang. Dia 
sonde usa tunggu mau lia itu adi mau bekin 
karmana, tagal Tuhan su tau memang. “12 (9:11) 
13 Te Tuhan omong dalam Dia pung Tulisan Barisi 
soDlal itu ana bagambar bilang, 

“Beta pili ame sang Yakob, 

ma beta tola buang sang Esau.” W 

14 Jadi kotong mau bilang apa? Mangkali ada 
yang mau bilang, “Tuhan putus parkara deng 
sonde adil?” Sonde mungkin! 15 Te dolu-dolu 
Tuhan Allah kasi tau sang bali Musa bilang, 

“Beta kasi tunju rasa kasian sang orang yang 

Beta pili sandiri. 
Deng Beta kasi hati sang orang yang Beta 
tunju sandiri.” * 

16 Jadi itu orang sonde rasa Tuhan pung kasian 
tagal itu orang pung mau sandiri, ko, tagal dia 
pung bekin sandiri. Ma tagal Tuhan sandiri yang 
mau kasi tunju Dia pung rasa kasian sang itu 
orang. 1? Te di Tulisan Barisi, Tuhan omong deng 
raja Masir bilang, “Beta angka ame sang lu jadi 
raja, tagal Beta mau pake sang lu ko kasi tunju 
Beta pung kuasa sang banya orang. Deng bagitu, 

orang di anteru dunya bisa angka-angka Beta 
pung nama.” Y 

18 Jadi, kalo Tuhan mau kasi tunju Dia pung rasa 
kasian sang satu orang, na, Dia bekin sa. Deng 
kalo mau bekin satu orang pung hati karas, na, 
Dia bekin sa. 7 


Tuhan bisa kasi tunju Dia pung rasa 
kasian, ma Dia ju sonde tarima jahat 


19 Naa! Andekata ada orang yang protes sang 
beta bilang, “Kalo bagitu, kalo Tuhan mau bekin 
satu hal, sapa yang bisa malawan sang Dia? 
Sonde ada, to? Jadi, akurang ko Dia mau lempar 
sala sang kotong? Itu sonde adil!” 

20 Kalo ada yang pikir bagitu, beta manyao 
bagini: “Lu pikir lu ni, sapa?! Lu mau omong 
malawan sang Tuhan, ko?” Jang bagitu! Te dalam 
Tuhan pung Tulisan Barisi ada tatulis bilang, 
“Kalo orang bekin satu barang, mana bisa itu 
barang nanti tanya bale sang itu orang yang bekin 
sang dia bilang, 'Akurang ko lu bekin sang beta 
bagini!?'” 321 Conto ke tukang bekin pareu. Dari 
tana liat satu kabuak, dia ada pung hak ko mau 
bekin satu kumbang mangkilat ko orang puji. Dia 

ju ada pung hak pake itu tana kabuak ko bekin 
satu tampa sampa, iko dia pung mau sa. 

22 Bagitu ju deng Tuhan Allah. Dia ada pung 
hak ko bekin iko Dia pung mau. Dia mau kasi 
tunju sang samua orang bilang, Dia mara, deng 
sonde tarima orang pung bekin jahat apa-apa. 
Dia ju mau ko orang tau bilang, Dia ada kuasa 
bam-banya. Ko orang dapa tau bagitu, Dia tahan 
diri deng orang pung bekin jahat macam-macam. 
Ma orang yang bekin jahat, dong cuma tunggu 
dia pung waktu ko dong ancor buang. 23 Dia 
bekin bagitu, ko mau kasi tunju sang banya orang 
bilang, Dia mau kasi tunju Dia pung rasa kasian 
sang orang saparu. Dong tu, yang Dia su pili 
memang ko mau angka tinggi-tinggi. Deng Dia 
mau orang tau bilang, Dia sandiri hebat talalu. 
24 Te kotong ni, yang Dia su pili memang ko jadi 
Dia pung orang dong. Kotong ni, saparu dari 
orang Yahudi, deng saparu dari suku-bangsa laen 
dong. 25 Dolu Tuhan pake Dia pung jubir Hosea, 
ko tulis soPlal orang bukan Yahudi dong bilang, 

“Ada orang yang dolu bukan Beta pung orang, 

ma Beta mau pange sang dong bilang, 
'Bosong tu, Beta pung orang. 
Deng ada suku-bangsa yang dolu Beta sonde 
sayang, 
ma Beta mau pange sang dong bilang, 

'Bosong tu, suku-bangsa yang Beta 
sayang.” b 
26 Dia ju tulis bilang, 
“Di situ, 
di tampa yang Tuhan su kasi tau sang dong 
bilang, 
'Bosong tu, sonde jadi Beta pung orang!” 
Nanti Tuhan yang Idop mau kasi tau sang dong 
bilang, 
“Sakarang bosong su jadi Beta pung 
ana-ana!'” € 
Dia omong bagitu, tagal Dia kasian sang orang 
bukan Yahudi dong. 
27 Tuhan pung jubir laen, andia Yesaya, parna 
bakleki soPlal bangsa Israflel bilang, 
“Biar orang IsraBlel jadi satu malflunuk pung, 
sama ke pasir di pante laut, 
ma nanti Tuhan cuma kasi salamat sang dong 
sadiki orang sa, 
dari dong pung sala-sala dong. 
28 Te nanti dia pung waktu datang, 
ko Tuhan putus parkara kasi samua orang di 
anteru dunya, 
sama ke Dia su kasi tau memang. 
Ma Dia sonde tunggu-tunggu, 

te Dia bekin kalar deng capat!” 9 
29 Dolu-dolu, Yesaya ju kasi tau soflal orang 
Yahudi dong bilang, 
“Kotong ontong, 
tagal Tuhan yang Paling Kuasa, 
kasi biar ko kotong pung turunan saparu 
dapa idop. 
Te kalo sonde bagitu, na, 
kotong su abis buang, 
sama ke orang kota Sodom deng kota 
Gomora dong.” € 


Kabar Bae kasi bangsa IsraPlel yang 
sonde mau dengar sang Tuhan 


30 Jadi kotong mau bilang apa? Bilang kata, 
orang bukan Yahudi dong dari mana-mana, yang 
dolu sonde cari-cari ko mau babae deng Tuhan, 
sakarang su babae deng Dia, tagal dong parcaya 
sang Yesus Kristus. 21 Padahal orang IsraBlel dong, 
su coba bekin iko Musa pung atoran ko dong bisa 
babae deng Tuhan, ma sonde jadi-jadi ju. 

32 Akurang ko dong sonde bisa babae deng 
Tuhan? Tagal dong cuma mau bekin iko atoran ko 
biar Dia tarima sang dong ke orang hati lurus, ma 
dong sonde parcaya sang Yesus Kristus. Ais tingka 

ke dong taPlantok kana di satu “batu antok”. Ini 
yang Tuhan pung Tulisan Barisi pung maksud 
bilang, 

“Lia sini doo! 

Te Beta su taro satu Orang 
di gunung Sion, di kota Yerusalem. 
Itu Orang sama ke satu batu, 
yang bekin orang taRlantok. 

Ma sapa yang parcaya sang Dia, na, 

sonde usa malu.” 

Naa. Itu batu tu, andia Yesus. Ma orang IsraPlel 
dong tola buang sang Dia. Itu sama ke dong 
taflantok, ais dong jato tagal itu batu. 33 (9:32) 
10 1 Sodara dong! Beta mau ko orang Israel 

dong, jadi karmana? Beta sambayang ko 
dong kasi biar Tuhan kasi salamat sang dong dari 
dong pung sala-sala. Kalo jadi bagitu, baru beta 
pung hati sanang! 

2 Beta bisa kasi tau soflal ini orang dong pung 
sifat: dong rajin ko mau iko sang Tuhan. Biar 
dong rajin bagitu, ma dong sonde mangarti jalan 
yang batul. 3 Tagal dong sonde mangarti jalan 
idop yang batul, yang bekin orang bisa babae 
deng Tuhan, andia ko dong buka dong pung jalan 
sandiri ko mau coba-coba babae deng Dia. Deng 
bagitu, dong sonde mau dengar sang Dia. 

4 Kalo orang cuma bekin iko atoran sa, ko biar 
Tuhan Allah tarima sang dong, na, itu sonde 
cukup. Andia ko Kristus su bekin ganap samua, ko 
biar kotong bisa babae deng Tuhan. Ais sakarang 
samua orang yang parcaya sang Kristus bisa 
babae deng Tuhan Allah. 


Tuhan mau kasi salamat sang samua orang 
dari dong pung sala-sala 


> Naa, dolu bali Musa su kasi tunju jalan di 
Tulisan Barisi, ko orang bisa babae deng Tuhan 
Allah, asal dong bekin iko Tuhan pung Atoran 
samua-samua. Dia tulis bilang, “Orang yang bekin 
iko ini Atoran samua-samua, nanti dong dapa 
idop yang batúl.” 8 

6 Ma Tuhan pung Tulisan Barisi ju ada kasi tunju 
jalan laen bilang, orang bisa babae deng Tuhan 
Allah asal dong parcaya sang Kristus. Ada tatulis 
bilang, “Sonde usa tanya bilang, “Sapa yang bisa 
nae pi sorga?” (Itu tingka ke orang mau nae pi 
kasi tau sang Kristus bilang, kotong manusia ada 
kapingin ko Dia turun datang ko kasi salamat 
sang kotong.) ' Tulisan Barisi ju ada tatulis bilang, 
“Sonde usa tanya bilang, Sapa yang mau turun 
pi Lobang Naraka, di tampa orang mati dong?” 
(Itu tingka ke orang mau turun pi ko bawa nae 

sang Kristus kambali dari Dia pung mati ko Dia 
kasi salamat sang kotong.) 

8 Sonde usa bagitu! Te di Tuhan pung Tulisan 
Barisi ju ada tulis bilang, “Tuhan pung pasan su 
ada di lu pung muka-idong! Te itu pasan ada 
di lu pung mulu deng lu pung hati.” Itu pasan 
yang kotong kasi tau orang tu bilang, “Kalo lu 
mau cari salamat, na, lu musti parcaya sang 
Kristus!” P? Kalo lu mangaku pake lu pung mulu 
sandiri bilang, “Yesus tu, beta pung Bos yang 
hak parenta sang beta,” deng lu parcaya dalam 
lu pung hati bilang, Tuhan Allah su kasi idop 
kambali sang Yesus Kristus dari Dia pung mati, na, 
Tuhan kasi salamat sang lu dari lu pung sala-sala. 
10 Te kalo lu pake lu pung hati ko parcaya sang 
Kristus, Tuhan cap ame sang lu bilang, orang hati 
lurus yang babae deng Dia. Deng kalo lu pake 
lu pung mulu ko mangaku bilang, Yesus jadi lu 
pung Bos yang hak parenta sang lu, Tuhan mau 
kasi salamat sang lu dari lu pung sala dong. 1! Di 
Tuhan pung Tulisan Barisi ada tatulis bilang, 
“Orang yang parcaya sang Tuhan Allah, nanti 
sonde dapa malu, te Tuhan mau bekin jadi, 
samua hal yang Dia su omong.” 12 Orang Yahudi, 
deng orang bukan Yahudi dong, sama. Sonde ada 

beda. Te cuma ada satu Bos, deng Dia jadi Bos 
kasi samua suku-bangsa. Dia mau kasi tunju Dia 
pung hati bae bam-banya kasi samua orang yang 
minta Dia tolong sang dong. 13 Te di Tulisan Barisi 
ada tulis bilang, “Samua orang yang minta tolong 
sang Tuhan, nanti Dia kasi salamat sang dong dari 
dong pung sala-sala.” | 

14 Ma karmana orang bisa minta tolong sang 
satu orang, kalo dong balom parcaya sang dia? 
Deng karmana dong bisa parcaya sang dia, kalo 
dong sonde parná dengar soPlal dia? Karmana 
dong bisa dengar sofllal dia, kalo sonde ada orang 
yang kasi tau sang dong? 1? Karmana dong bisa 
kasi tau orang, kalo sonde ada yang utus sang 
dong? Di Tulisan Barisi ada tulis bilang, “Kalo 
orang bawa datang kabar bae, dong pung datang 
tu, talalu bagus!” k 

16 Ma bosong su tau bilang, ada orang Israflel 
saparu yang sonde mau dengar-dengar Tuhan 
pung Kabar Bae. Te Tuhan pung jubir Yesaya ada 
tulis bilang, 

“Bos, e! 

Orang dong sonde mau parcaya pasan 
yang dong su dengar dari botong!” | 

17 Jadi, kalo mau parcaya sang Tuhan Allah, na, 
musti dengar Dia pung Kata-kata dolo. Deng kalo 
dong mau dengar Tuhan pung pasan, na, musti 
dengar soPlal Kristus dolo. 

18 Beta tanya coba, bagini: mangkali bosong 
ada pikir bilang, orang Israel dong sonde parna 
dengar soRlal Kristus, ko? Tantu dong su dengar! 
Sama ke ada tatulis dalam Tuhan pung Tulisan 
Barisi dari dolu bilang, 

“Tuhan pung jubir dong pung pasan soDlal 

Tuhan 
su tasiar pi anteru dunya: 
Dong pung kata-kata 
su sampe di dunya pung huk-huk.” m 

19 Beta mau tanya lai satu hal bilang, “Orang 
Israklel dong sonde mangarti Tuhan pung jalan, 
ko?” Bali Musa tu, orang partama yang tulis 
soklal itu hal bilang, Tuhan kasi tau orang IsraBlel 
bagini: 

“Beta mau bekin satu hal 

kasi orang suku-bangsa laen dong. 
Itu hal nanti bekin bosong iri hati. 

Deng Beta mau bekin satu hal ju, 

kasi orang yang bosong anggap ke otak kea. 
Itu hal nanti bekin bosong makan gigi.” " 

20 Dari balakang, bali Yesaya tulis taráng-taráng 
soflal orang bukan Yahudi bilang, 
“Ada orang yang dolu sonde cari-cari sang Beta, 
ma dong su dapa katumu sang Beta. 
Ada orang yang dolu sonde minta ko lia sang 
Beta, 
ma Beta su kasi tunju diri sang dong.” ° 
21 Ma sofilal orang Israflel, Tuhan su kasi tau 
bagini: 
“Siang-malam, Beta buka Beta pung tangan 
lebar-lebar, 
ko tunggu-tunggu orang Isradlel dong datang 
di Beta. 
Ma dong sonde mau dengar sang Beta, 
deng dong ju suka bamalawan sang Beta.” P 


Tuhan Allah kasian sang orang Israel dong 


1 1 1 Jadi beta mau tanya bagini: mangkali 
bosong pikir bilang, “Tagal orang Israel 
sonde mau dengar sang Tuhan Allah, andia ko 
Dia su tola buang sang dong.” Bagitu, ko? Sonde! 
Te beta ju dari dong! Beta ni, dari suku Benyamin. 
Benyamin pung bapa, Yakob. Dia pung bali, Isak. 
Isak pung bapa, Abraham yang jadi samua orang 

IsraPlel dong pung nene-moyang. 92 Tuhan Allah 
sonde parna tola buang Dia pung orang dong. 
Dong tu, yang Dia kanal memang dari dolu-dolu. 
Bosong masi inga, ko sonde, apa yang tatulis di 
Tuhan pung Tulisan Barisi soBlal bali Elia? Dia 
mangomel sang Tuhan soal orang Israklel, ju dia 
minta ko Tuhan kasi hukum sang dong, ? bilang, 

“Bos! Ini orang dong bunu bekin mati jubir-jubir, 

yang Bos kirim datang. 

Dong ju bongkar kasi ancor meja korban, 

di tampa orang semba sang Bos. 
Dari Tuhan pung jubir dong samua, 
cuma beta sandiri sa yang masi idop. 
Ma dong ju cari jalan lai, 
ko mau bunu bekin mati sang beta!” " 

4 Ma Tuhan manyao bilang, “Lu pung omong tu, 
sala! Te Beta pung orang yang semba sang Beta, 
masi ada tuju ribu orang. Dong batahan karas, 
deng sonde songgo sang Bañal!” $ 

5 Bagitu ju, sakarang. Te sonde samua orang 
Yahudi yang bale balakang sang Tuhan Allah. 
Masi sisa sadiki orang dari botong yang Tuhan su 
pili mau kasi salamat, tagal Dia mau kasi tunju 
Dia pung hati bae sang botong, bukan tagal 

botong ada bekin hal bae! Te kalo Dia musti pili 
sang botong tagal botong pung bekin bae, dia 
pung arti bilang, Dia sonde bisa putus ko mau 
kasi tunju, ko, sonde kasi tunju, Dia pung hati 
bae sang botong. Kalo bagitu, dia pung nama su 
bukan “kasi tunju Dia pung hati bae’ lai. tê (11:5) 
7 Jadi dia pung ujung-ujung bagini: banya orang 
Yahudi cari-cari ko Tuhan Allah kasi tunju Dia 
pung hati bae sang dong, ko dong ju bisa babae 
deng Dia. Ma sonde tau dapa-dapa, tagal dong 
pung hati bakaras deng sonde mau dengar sang 
Dia. Ma ada saparu yang dapa. Dong tu, andia 
yang Tuhan su pili memang. 8 Di Tuhan pung 
Tulisan Barisi ada tulis soflal itu orang kapala 
batu dong bilang, 
“Tuhan kasi sang dong, 
mata yang sonde bisa dapa lia, 
talinga yang sonde bisa dapa dengar, 
deng otak kea yang sonde bisa pikir. 
Jadi dong sonde mangarti yang batul, 
sampe ini hari ju.” " 
9 Raja Daud ju tulis soflal bangsa Yahudi dalam 
Tulisan Barisi bilang, 
“Biar ko dong bapesta di dong pung meja 
sandiri. 








t41:5 # Carita Ulang soDlal Jalan Idop 7:7-8 
U11:8 # Carita Ulang soBlal Jalan Idop 29:4; Yesaya 29:10 





ROMA 11 971 


Te dong pung pesta sandiri yang hiki bale 
sang dong, 
ko dong pikir samua su bae. 
Deng dong pung harta sandiri yang bekin 
dong taPlantok. 
10 Biar dong pung mata jadi galap, 
ko dong sonde usa lia apa-apa! 
Biar ko dong pikol baban barat tarus, 
ko dong pung balakang tulang tamba 
bongko!” Y 


Tuhan mau kasi salamat orang bukan Yahudi ju 


11 Jadi beta mau tanya bagini: akurang ko orang 
Yahudi dong taPlantok? Dong su jato, ko? Sonde! 
Ma tagal dong sonde mau dengar sang Tuhan 
Allah, deng sonde mau parcaya sang Kristus, itu 
buka jalan kasi orang bukan Yahudi dong ko bisa 
dapa salamat dari dong pung sala-sala. Deng Dia 
bekin bagitu, Tuhan mau ko orang Yahudi dong 
camburu, ais kambali ko iko sang Dia lai. 12 Su 
jalás bilang, orang Yahudi dong langgar apa yang 
batúl. Andia ko orang laen dari anteru dunya 
bisa rasa Tuhan pung hati bae. Jadi orang Yahudi 
dong, rugi bésar. Ma itu bekin orang bukan 
Yahudi dong ontong bésar. Naa. Lama-lama, 

kalo samua orang Yahudi ju babae kambali deng 
Tuhan, itu lebe bae lai! 

13 Naa! Beta mau kasi tau sang bosong yang 
bukan orang Yahudi, bagini: Tuhan su utus sang 
beta ko jalan pi kasi tau sang bosong soflal Dia 
pung Kabar Bae. Andia ko beta pasang kaki ko 
kasi jalan ini karja yang talalu bae ni. 1 Te kalo 
beta kasi jalan ini karja deng bae, jang sampe 
beta bekin beta pung orang Yahudi sandiri 
camburu, sampe dong saparu dapa salamat dari 
dong pung sala-sala. 12 Waktu Tuhan tola buang 
Dia pung orang Yahudi sandiri, itu buka jalan ko 
orang laen dong dapa sampat ko dong bisa maso 
jadi Tuhan pung orang. Ma nanti, andekata dong 
badame kambali deng Tuhan, itu talalu bagus. Te 
itu sama ke dong su idop kambali dari dong pung 
mati! 

16 Ame conto dari orang mau bekin roti. Kalo 
dia ame tarigu sadiki ko sarakan pi sang Tuhan, 
nanti itu roti dong samua ju jadi Dia pung milik 
yang barisi. Deng kalo orang sarakan pohon pung 
akar satu kojadi ulu hasil kasi Tuhan, nanti itu 
pohon anteru ju jadi Dia pung milik yang barisi. 

17 Beta mau banding bangsa Yahudi deng satu 
pohon saitun yang ada idop di kabon. Tuhan 
Allah su potong buang itu pohon pung tangke 
saparu. Ma bosong yang bukan Yahudi dong, 
sama ke saitun utan. Ais Tuhan su potong ame 

bosong pung tangke saparu ko tempel pasang 
di itu pohon dalam kabon. Deng bagitu, tangke 
dari pohon di luar, tarima ame dia pung idop 
dari pohon di dalam. Itu sama ke bosong yang 
bukan Yahudi dong, ju tarima ame Tuhan pung 
hati bae, yang Dia mau kasi sang Dia pung orang 
Yahudi dong. 18 Ma ati-ati, 6! Jang kapala besar, 
pikir bosong dari luar tu lebe bae dari itu tangke 
yang Tuhan su potong buang dong! Kalo lu mau 
angka-angka diri, lu jang lupa, te lu cuma satu 
tangke sa! Bukan lu yang bekin kuat itu pohon. 
Te akar yang bekin pohon jadi kuat na! 

19 Lu mungkin mau bilang, “Tuhan potong 
buang satu tangke dari pohon yang idop dalam 
Dia pung kabon, ko Dia bisa tempel kambali sang 
beta di situ, ko ganti itu tangke lama.” 20 Itu batul. 
Ma jang lupa bilang, Tuhan su potong buang itu 
tangke dong, tagal dong sonde parcaya sang 
Kristus. Deng lu ganti sang dong, tagal lu ada 
parcaya sang Dia. Jadi jang kapala besar! Lebe 
bae, lu ati-ati, deng jang macam-macam! 21 Te 
orang Yahudi dong, sama ke tangke asli yang 
batumbu lebe dolo. Ma Tuhan sonde kasi biar 
dong batahan lama di situ. Jadi, kalo lu sonde 
parcaya sang Dia tarus, jang harap Dia mau kasi 
biar lu batahan di situ! 

22 Jadi bosong musti pikir bae-bae dolo. Tuhan 
ada pung hati bae. Ma Dia ju tau kasi hukuman 

yang barat. Dia nanti kasi hukum orang yang 

su jato, yang sonde babae deng Dia. Ma kasi 
bosong yang bukan orang Yahudi dong, Tuhan 
kasi tunju Dia pung hati bae sang bosong, asal 
bosong taPlika tarus deng Dia, deng kasi biar Dia 
bekin yang bae kasi sang bosong. Ma kalo bosong 
sonde kasi biar Dia bekin bagitu, Dia ju mau 
potong buang sang bosong dari Dia pung pohon. 
23 Bagitu ju deng orang Yahudi dong. Kalo dong 
tobat, ko mulai parcaya sang Kristus, nanti Tuhan 
mau tempel kambali sang dong di pohon asli tu. 
Ko Dia ada pung kuasa ko bisa bekin bagitu na! 
24 Te bosong yang bukan orang Yahudi, sama ke 
tangke dari saitun utan yang dolu batumbu liar 
di luar kabon. Ma Tuhan pili ame sang bosong 
ko Dia tempel di pohon saitun yang bae, yang 
Dia tanam di Dia pung kabon, biar ko pohon utan 
laen sandiri, deng pohon kabon laen sandiri. 

Te kalo orang bukan Yahudi sa bisa jadi bagitu, 
apalai orang Yahudi. Itu lebe bisa lai, kalo Tuhan 
tempel kambali sang dong di dong pung pohon 
asal. 


Nanti orang Yahudi dong 
babae kambali deng Tuhan 


25 Sodara di Roma dong! Bosong musti mangarti 
ini hal yang dolu jadi rahasia. Te kalo bosong 
mangarti sang dia, bosong jang kapala besar, pikir 

bilang, bosong pintar. Te bagini: sakarang orang 
Yahudi dong hati karas, deng sonde mau parcaya 
sang Kristus. Ma dong sonde bagitu tarus-tarus. 
Te kalo samua orang bukan Yahudi yang Tuhan 
su pili dong su parcaya sang Kristus, nanti orang 
Yahudi dong ju parcaya sang Dia. 2 Jadi, kalo itu 
waktu su datang, nanti Tuhan kasi salamat sang 
samua orang Yahudi dari dong pung sala-sala. Itu 
sama ke su tatulis dalam Tulisan Barisi bilang, 

“Nanti ada satu Orang datang, 

yang kasi salamat sang kotong dari calaka. 
Dia datang dari gunung Sion, di kota Yerusalem. 
Dia yang nanti bekin Yakob pung turunan 
dong bartobat. 
Te dong ada idop sonde toe sang Beta, 
deng dong su bale balakang sang Beta 
pung jalan idop yang batul. W 
27 Beta mau hapus buang dong pung sala-sala. 
Te Beta su ika janji deng dong bagitu.” “ 

28 Tiap kali orang Yahudi dong dengar Kristus 
pung Kabar Bae, dong bekin diri ke musu yang 
malawan sang Dia. Deng bagitu, dong kasi 
sampat sang bosong yang bukan Yahudi dong! 
Biar bagitu, ma Tuhan masi sayang sang dong, 
tagal Dia sayang sang dong pung nene-moyang, 

deng su pili ame sang dong ko jadi Dia pung 
orang dong. ?? Te kalo Tuhan su kasi pi satu 
barang, Dia sonde hela ame kambali. Deng kalo 
Dia su pange orang bilang, “We! Mari iko sang 
Beta! Mari maso jadi Beta pung orang su!” Dia 
sonde usir buang lai sang dong. 

30 Dolu bosong yang bukan orang Yahudi sonde 
mau dengar sang Tuhan. Ma sakarang bosong 
yang tarima Tuhan pung rasa kasian, tagal orang 
Yahudi dong yang sonde mau dengar sang Dia. 
31 Jadi dong ni, yang sakarang sonde bekin iko 
Tuhan pung mau. Andia ko Tuhan masi mau kasi 
tunju Dia pung rasa kasian sang bosong. Deng 
nanti Dia ju mau kasian sang dong lai. 32 Sakarang 
Tuhan lia orang Yahudi sama deng orang bukan 
Yahudi. Te dong samua sonde bekin iko Dia pung 
mau, sama ke dong ada takurung deng sonde tau 
jalan kaluar. Dia kasi biar bagitu, ko Dia bisa kasi 
tunju Dia pung rasa kasian sang samua orang. 


Tuhan tu, bae talalu! 


33 Tuhan Allah pintar talalu! 
Deng Dia ju pake Dia pung pintar ko bekin 
yang bae. 
Sonde ada orang yang bisa kanal batul sang Dia. 
Sonde ada orang yang tau batul soPlal Dia 
pung putus parkara. 
Sonde ada satu orang ju yang mangarti, 

akurang ko Tuhan bekin satu hal. Y 
34 Sonde ada orang yang tau parsis kotong pung 
Bos pung pikiran. 
Sonde ada satu ju yang bisa kasi nasiat sang 
Dia. 7 
35 Sonde ada orang yang bisa kasi parsen satu 
barang kasi pi Tuhan, 
Sonde ada orang yang bisa paksa Tuhan ko 
Dia balas kambali! 2 
36 Te samua-samua baPlakar di Tuhan Allah! 
Samua jadi, tagal Dia! 
Samua yang kotong bekin, 
kotong karja kasi sang Dia. 
Kotong angka puji-puji sang Dia, 
sampe salamanya! 
Batul bagitu! b 


Kalo kotong taPika deng Kristus, kotong 
pung idop baru musti jadi karmana? 


12 1 Sodara sayang dong! Tagal Tuhan Allah 
su kasi tunju Dia pung rasa kasian sang 
kotong, andia ko beta minta ko bosong sarakan 
bosong pung diri anteru-anteru pi sang Dia, 

sama ke korban yang masi idop. Itu yang bekin 
sanang Tuhan pung hati. Pasang kaki ko bekin 
iko Dia pung mau, deng idop barisi, te itu kasi 
tunju bosong pung sayang deng hormat sang 
Dia. Memang pantas bosong semba sang Dia 
bagitu. 2 Jang kasi biar ko orang dunya sakarang 
suru bosong musti bekin karmana, ko, idop 
karmana, iko dong pung mau-mau. Jang cuma iko 
buta-buta sa dong pung pikiran, dong pung idop, 
ko, dong pung adat. Ma ada lebe bae, bosong 
kasi biar ko Tuhan bekin bosong pung pikiran 
jadi baru, ko bosong lia samua-samua iko jalan 
baru. Deng bagitu, bosong bisa tau Tuhan pung 
mau kasi bosong. Te Tuhan pung mau tu, bae, 
sampurna, deng bekin sanang Dia pung hati. 

3 Tagal Tuhan su utus sang beta deng kasi tunju 
Dia pung hati bae sang beta, andia ko beta kasi 
tau sang bosong, bagini: nilei bosong pung diri 
deng cara yang batul! Jang angka-angka diri lebe 
dari yang batul. Jang pake nilei yang sonde ada 
pung dasar. Tiap orang musti coba mangarti 
karunya yang Tuhan su kasi sang dia, tagal dia 
parcaya sang Kristus. 

4 Ame conto dari orang pung badan. Satu badan 
pung bagian macam-macam. Deng tiap bagian 
pung tugas laen-laen. ? Bagitu ju deng kotong 
yang talika deng Kristus. Kotong banya orang, 
ma kotong taPlika jadi sama ke satu badan. Deng 

tiap orang pung tugas laen-laen, sama ke badan 
pung bagian dong. Satu parlu sang satu. Conto 
ke, tangan yang tapotong putus dari badan, su 
sonde ada pung guna lai, to? € 

6 Beta pung maksud bagini: Tuhan kasi 
kuasa sang kotong samua ko kasi jalan tugas 
macam-macam, tagal Dia suka kasi tunju Dia 
pung hati bae sang kotong. Conto ke, kalo Tuhan 
kasi kuasa sang lu ko kasi tau Dia pung pasan, na, 
lu musti kasi tau itu pasan anteru. Ma jang kasi 
tau lebe dari itu pasan. 97 Kalo Tuhan kasi karunya 
sang lu ko layani orang laen, lu musti layani pake 
itu kuasa. Kalo Dia kasi karunya sang lu ko ajar 
orang soPlal Dia, na, lu musti ajar pake itu kuasa. 
8 Kalo Dia kasi karunya sang lu ko kasi samangat 
orang, na, lu musti kasi samangat pake itu kuasa. 
Kalo Dia kasi kuasa sang lu ko lu bisa bantu orang 
laen deng harta yang lu dapa, na, kasi lu pung 
harta ko bantu sang dong. Kalo Dia kasi karunya 
sang lu ko pimpin ame orang ko dong kasi jalan 
Dia pung karja lebe bae, na, lu musti rajin ko 
pimpin ame pake itu kuasa. Kalo Dia kasi lu rasa 

kasian ko mau tolong orang susa, na, lu musti 
tolong sang dong deng hati babunga. € 


Kristus pung orang dong, musti idop karmana? 


9 Kalo bosong kasi tunju sayang sang orang, 
na, kasi tunju sayang yang batul pung: jang 
muka-balakang. Bale balakang dari samua 
hal jahat, deng pegang ame samua hal bae. 
10 Bosong orang sarani musti basayang manis 
satu deng satu. Pasang kaki ko kasi tunju 
bosong pung hormat satu deng satu. 1! Kalo 
bosong karja, na, karja deng samangat, jang 
satenga-satenga. Biar ko bosong pung hati 
babunga waktu bosong ada karja. Deng karja kasi 
sang kotong pung Bos. 12 Bosong pung hati musti 
sanang siang-malam, te bosong su tau Tuhan 
mau bekin karmana kasi sang bosong. Batahan 
kalo dapa susa. Sambayang siang-malam: jang 
cape. 13 Pake bosong pung harta dong ko bantu 
orang sarani yang ada parlu. Kalo ada orang yang 
datang dari tampa laen, buka tangan ko kasi dong 
makan-minum, ko, manumpang di bosong pung 
ruma. Deng bagitu, bosong kasi tunju sayang 
sang dong. 

14 Kalo ada orang yang bekin susa sang bosong 
tarus, minta ko Tuhan Allah bekin hal bae kasi 

sang dong. Batul! Jang kasi kutuk sang dong! 

15 Kalo ada orang yang hati sanang, na, iko 
sanang sama-sama. Deng kalo ada orang yang 
manangis tagal hati barat, na, iko manangis 
sama-sama. 1° Idop basayang deng satu hati. 
Jang tinggi hati. Ada lebe bae, bosong bataman 
deng orang tar laku-laku dong. Jang angka-angka 
diri ko pikir bilang, cuma lu sandiri sa yang tau. $ 

17 Kalo orang bekin jahat sang lu, na, lu jang 
balas deng jahat. Ma lu musti coba-coba ko cari 
jalan yang paling bae, yang samua orang bisa 
tarima. 18 Kalo bisa, na, cari jalan ko idop badame 
deng samua orang. 

19 Sodara sayang dong! Jang balas dendam. Kasi 
tenga ko Tuhan yang ator sa. Te Dia mara kalo 
orang bekin jahat, sama ke yang ada tulis dalam 
Tulisan Barisi bilang, 

“Kotong pung Bos sandiri yang omong bilang, 

Beta yang ada pung hak balas dendam. 

Te Beta yang kasi hukum orang pung jahat 
dong.” 

20 Ada lebe bae, bekin iko apa yang Tulisan 
Barisi kasi tau dari dolu bilang, 

“Kalo lu pung musu lapar, 

na, kasi dia makan. 
Kalo lu pung musu aus, 
na, kasi dia minum. 
Te kalo bekin bagitu, nanti dia malu hati, 
deng hormat bale sang lu.” ï 
21 Jang kasi biar hal jahat dong ator sang lu. Ada 
lebe bae, hal bae dong yang ator sang lu sa. Deng 
bagitu, lu bisa kasi kala hal jahat dong. 


Dengar-dengar sang orang 
yang pegang parenta dong 


13 1 Tiap orang musti dengar-dengar sang 
orang yang pegang parenta dong. Te dong 
ada pung hak deng kuasa ko parenta orang. 

Ma dong pung pegang kuasa tu, tagal Tuhan 
Allah yang kasi sang dong. Yang pegang kuasa 
sakarang, ada pegang bagitu tagal Tuhan su 
angka sang dong. 2 Jadi, kalo orang malawan 
orang yang pegang parenta bagitu, itu sama ke 
dong malawan apa yang Tuhan su angka. Kalo 
dong bekin bagitu, nanti kana hukum dari Tuhan. 





12:20 * Alkitab bahasa Yunani tulis bilang, “sama ke taro 
bara api di dia pung kapala.” Orang yang pintar soBlal Alkitab 
bilang, itu pung arti “dia malu hati deng dia hormat bale 
sang lu.” 

3 Kalo bosong bekin yang batul, sonde usa taku 
sang orang yang pegang parenta dong. Ma kalo 
bosong bekin jahat, lebe bae bosong taku sang 
dong! Jadi jaga diri ko bekin yang batul, ko sonde 
usa taku sang dong. Deng kalo bosong bekin 
bagitu, na, nanti dong puji sang bosong. 4Te 
orang yang pegang parenta, dong tu yang Tuhan 
pili ame ko layani sang bosong. Ma kalo bosong 
ada bekin sala tarus, lebe bae bosong ati-ati sa! 
Te dong yang ada pung hak yang sonde parcuma 
ko kasi hukum sang bosong. Dong tu, sama ke 
Tuhan pung orang suru-suru ko kasi hukum orang 
yang bekin jahat dong. Te Tuhan sonde tarima hal 
jahat yang orang ada bekin; Dia mara sang dong. 

3 Andia ko bosong musti dengar sang orang 
yang pegang parenta dong. Te bosong su tau di 
bosong pung dalam hati bilang, itu yang batul. 
Deng bosong ju tau bilang, Tuhan mara kalo 
kotong sonde bekin yang batul. 

6 Bagitu ju, bosong musti bayar pajak yang sah, 
tagal orang yang pegang parenta dong ada kasi 
jalan Tuhan pung karja. 7 Jadi bosong musti bayar 
samua yang batul. Bayar kasi tukang tagi bea 
dong, samua bea yang bosong musti bayar. Taro 
hormat sang samua orang yang musti tarima 
hormat. Deng kalo ada orang yang bekin hal bae 

tarus, angka dong pung nama ko samua orang 
tau dong ada bekin yang bae. K 


Idop basayang satu deng satu 


8 Bayar lunas lu pung utang dong, ko jang idop 
deng baklutang. Te kotong cuma mau baklutang 
dalam satu hal sa, andia basayang. Kalo bosong 
sayang orang, na, bosong su bekin iko Tuhan 
pung Atoran dong. * Te itu Atoran dong bilang, 
“Jang maen serong: jang bunu orang: jang 
pancuri: jang kapingin dapa orang laen pung 
barang,” deng laen lai. Kalo mau bekin iko samua 
Atoran dong, musti bekin iko ini Atoran satu, 
yang bilang, “Lu musti sayang orang laen dong, 
sama ke lu sayang lu pung diri sandiri.” '10 Te kalo 
kotong kasi tunju sayang sang orang laen, kotong 
sonde bekin jahat sang dia, to? Jadi, kalo kotong 
kasi tunju sayang tarus, kotong bisa bekin iko 
samua Atoran dari Tuhan. 


Sonde lama lai, te Kristus su mau datang kambali 


11 Tuhan Allah mau angka kasi lapas sang 
kotong dari orang di ini dunya pung jahat. Deng 
sakarang, dia pung waktu ko kasi salamat orang, 

su lebe deka dari waktu kotong baru parcaya 
sang Yesus Kristus. Andia ko kotong musti idop 
basayang, tagal kotong mangarti itu hal. Tingka 
ke dolu, kotong ada tidor. Ma sakarang, dia pung 
waktu ko kotong musti bangun su! 12 Sonde 
lama, te malam su abis, ais siang su datang. Jadi 
ada lebe bae, kotong barenti su dari kotong pung 
jahat. Itu sama ke orang yang idop dalam galap 
deng bekin hal jahat, te dong pikir sonde ada 
orang yang lia sang dong. Ma sakarang kotong 
musti jadi ke tantara yang pake alat parang, ko 
pasang kaki bekin hal bae dong, sama ke orang 
yang idop dalam tarang. 13 Kotong musti idop 
yang batul, ko samua orang dapa lia kotong 

ada bekin hal bae dong. Sonde bae kalo kotong 
cuma bapesta rame-rame, deng minum mabo sa. 
Sonde bae kalo kotong hohongge tarus. Sonde 
bae kalo kotong bakanjar kiri-kanan. Deng sonde 
bae kalo kotong camburu tagal kotong sonde 
suka orang lebe dari kotong. 14 Ma ada lebe bae, 
bosong oba bosong pung hati ko jadi sama ke 
kotong pung Bos Yesus Kristus, yang Tuhan su 
kirim datang. Deng kalo lu ada kapingin mau 
bekin hal yang sonde batul, na, jang kasi biar 

ko lu bekin iko lu pung mau sambarang bagitu. 
Tahan diri! 

Jang karitik sambarang sang bosong 
pung sodara orang sarani 


14 1 Ada orang yang su parcaya sang Tuhan, 
ma dia pung parcaya balom kuat deng 
dia balêm mangarti banya hal. Buka tangan ko 
tarima sang dia deng bae-bae. Jang bakanjar 
soPlal dia pung pikiran. Biar ko dia bataman deng 
bosong sa. 2 Ada orang yang parcaya sang Tuhan, 
yang pikir bilang, orang sarani bisa makan apa 
sa, ke daging ko, apa sa. Ma ada orang sarani 
laen, yang dong pung parcaya sonde kuat, yang 
cuma mau makan sayur-sayur sa. Te dong pamali 
deng daging. 2 Ma dengar, €! Orang sarani yang 
rasa dia bole makan apa sa, jang anggap reme 
orang yang sonde mau makan daging. Bagitu ju, 
orang sarani yang sonde mau makan daging, jang 
kasi tau orang yang makan daging bilang, “Weh! 
Makan daging tu, sala!” Tagal Tuhan Allah su 
tarima dong dua ko jadi Dia pung orang! 

4 Kalo lu maen karitik lu pung sodara orang 
parcaya bagitu, lu pikir lu ni, sapa? Lu ada hak 
apa ko lempar sala sang orang laen? Dia bukan 
lu pung orang karja! Deng lu tu, bukan dia pung 
bos. Te cuma dia pung Bos sa, yang ada pung 
hak ko kasi tau tarang-tarang, yang dia bekin tu, 
batul, ko sala. Ma jang lupa. Dia pung Bos tu, 
yang nanti tarima bae sang itu orang, tagal dia 

pung Bos mampu bekin dia jadi kuat ko dia bisa 
batahan. 

> Ada orang saparu yang putus bilang, satu hari 
lebe bae dari hari laen dong. Ada orang laen yang 
pikir bilang, samua hari sama rata, sonde ada 
pung beda. Tiap orang musti putus sandiri soBlal 
itu parkara. ê Kalo orang yang pikir ada hari yang 
lebe bae dari hari laen dong, dia bekin bagitu ko 
kasi tunju hormat sang kotong pung Bos. Orang 
yang makan daging deng makanan laen dong, 
bisa makan ko kasi tunju hormat sang kotong 
pung Bos, te dia minta tarima kasi sang Tuhan. 
Bagitu ju deng orang yang sonde makan daging. 
Dia ju mau kasi tunju hormat sang kotong pung 
Bos, deng dia ju minta tarima kasi sang Tuhan. ” 

7 Naa! Waktu kotong idop, kotong sonde idop 
cuma kasi sang kotong pung diri sa. Deng kalo 
kotong mati, kotong sonde mati cuma kasi sang 
kotong pung diri sa. 8 Te kalo kotong masi idop, 
kotong ada talika deng kotong pung Bos. Bagitu 
ju, kalo kotong mati, kotong masi tallika deng 
kotong pung Bos. Jadi biar kotong idop, ko, 
kotong mati, kotong masi jadi Dia pung milik. 
9 Andia ko Kristus mati, ais idop kambali. Dia 
bekin bagitu ko Dia bisa jadi Bos kasi sang orang 

yang su mati dong, deng kasi sang orang yang 
masi idop ju. 

10 Jadi akurang ko lu angka diri ke tukang putus 
parkara, ko karitik sang lu pung sodara orang 
sarani? Akurang ko lu pandang enteng sang dia? 
Te nanti kotong samua musti mangada sang 
Tuhan Allah, ko Dia pareksa kotong satu-satu 
pung idop. "11 Ada tulis dari dolu dalam Tuhan 
pung Tulisan Barisi bilang, 

“Kotong pung Bos sandiri yang kasi tau bilang, 

'Samua orang nanti tikam lutut ko soya sang 

Beta, 
deng kasi tunju hormat sang Beta. 
Tiap orang nanti pake dong pung mulu ko 
mangaku, 
bilang, Beta jadi dong pung Bos yang hak 
parenta sang dong, 
tagal Beta ni, Tuhan Allah.” ° 

12 Jadi kotong samua nanti musti tanggong- 
jawab ko lapor sang Tuhan bilang, kotong bekin 
karmana, deng kanapa kotong bekin bagitu. 


Jang bekin ko lu pung sodara orang sarani jato 


13 Dolu bosong di Roma maen lempar sala sang 
bosong pung sodara orang sarani dong. Jang 

bagitu lai! Ada lebe bae, kotong putus bagini: 
kotong jang bekin kotong pung sodara dong 
taPlantok. Kotong jang coba hiki kasi jato sang 
dong, ko dong bekin sala. 

14 Tagal beta taflika deng kotong pung Bos 
Yesus, beta tau parsis, bagini: sonde ada satu 
hal ju yang bisa bekin kamomos orang, sampe 
dia sonde bisa sambayang sang Tuhan. Ma 
kalo satu orang pikir satu barang bekin dia 
kamomos, sampe dia rasa dia sonde ada pung 
hak sambayang lai, biar itu barang jadi pamali 
kasi sang dia. 1? Conto ke, kalo lu ada makan 
daging, deng itu bekin lu pung sodara hati susa, 
na, lu su sonde kasi tunju lu pung sayang sang 
dia, to? Tahan diri doo! Jang bekin rusak lu pung 
sodara, cuma tagal lu mau makan satu barang! 
Te Kristus ju mati kasi sang itu orang. 18 Sonde 
bae kalo lu bekin satu hal yang lu anggap bae, 
ma orang laen dong omong bekin busuk lu pung 
nama, tagal dong anggap lu pung bekin tu, jahat. 

17 Pikir bae-bae! Te Tuhan Allah tu, kotong pung 
Raja. Ma kotong sonde jadi Raja pung orang 
cuma tagal kotong makan-minum iko atoran sa. 
Sonde! Kalo kotong mau jadi Raja pung orang, 
kotong musti bekin yang batul, kotong pung 
hati barisi, kotong idop lurus deng dame, deng 
kotong pung hati sanang. Samua ni bisa jadi, kalo 
kotong taBlika tarus deng Tuhan pung Roh yang 

Barisi. 1? Orang yang layani sang Kristus bagitu, 
bekin sanang Tuhan pung hati. Deng orang laen 
ju pareksa bae-bae itu orang pung idop, ais angka 
itu orang pung nama bilang, “Dia tu, bae!” 

19 Jadi kotong musti pasang kaki ko idop 
badame, deng kasi kuat satu deng satu. 20 Jang 
bekin rusak Tuhan pung karja di orang laen pung 
idop cuma tagal parkara makan-minum. Tuhan 
su bilang bole makan apa sa, te samua barisi. Ma 
kalo lu baparkara deng lu pung sodara tagal sofa! 
makan-minum, lu tu, sala. Jang bagitu! 

21 Ada lebe bae, lutahan diri sa. Sonde usa 
makan daging, ko, minum aer anggor, ko, 
makan-minum barang laen yang bekin lu pung 
sodara taflantok. 22 Beta pung maksud bagini: 
kalo lu su barunding deng Tuhan, ais lu su 
putus bilang, lu mau parcaya sang Dia soklal 
makan-minum karmana, na, lu ontong, te su 
beres. Sonde usa pikir-pikir ko cari tau lu ada 
bekin sala, ko sonde. Te lu su putus bagitu. 22 Ma 
kalo lu pung hati bacabang, ais lu makan satu 
barang yang lu rasa bisa bekin lu kamomos, 
Tuhan kasi sala sang lu, tagal lu sonde bekin iko 
apa yang lu parcaya dalam hati waktu lu ada 
makan. Te kalo lu ada mau bekin apa sa, ma lu 
parcaya bilang, itu sonde batul di Tuhan pung 
muka, na, itu su sala. 

Usaha ko bekin tamba kuat 
orang laen dong pung parcaya 


15 1 Kotong yang parcaya kuat, musti hati 
besar ko tolong sang orang yang sonde 


kuat, ko dong batahan dalam susa. Sonde bae 
kalo kotong cuma bekin sanang kotong pung diri 
sandiri sa. 2 Beta pung maksud bagini: kotong 
satu-satu musti usaha ko bekin yang bae kasi 
kotong pung sodara orang sarani dong, ko biar 
dong pung parcaya batamba kuat. Deng bagitu, 
dong jadi sanang deng kotong. 3 Te Yesus Kristus 
sandiri sonde bekin Dia pung karja ko cuma bekin 
sanang Dia pung hati sandiri sa, ma Dia mau 
bekin sanang Tuhan Allah pung hati ju. Itu sama 
ke yang su tatulis memang dalam Tuhan pung 
Tulisan Barisi soflal apa yang nanti jadi di Yesus 
bilang, 

“Dong pung hojat kasi sang Lu, 

jato kana di Beta ju.” P 

4 Samua yang orang tulis dolu dalam Tuhan 
pung Tulisan Barisi dong, ada tulis ko ajar sang 
kotong. Dia kasi tunju jalan ko bekin kotong jadi 
lebe kuat, batahan lebe kuat, deng Dia pung 
Kata-kata ju kasi samangat sang kotong. Deng 

bagitu, kotong bisa batunggu-tunggu ko mau lia 
Tuhan kasi tunju Dia pung hati bae sang kotong. 

> Tuhan yang kasi kuat orang ko dong bisa 
tahan banting. Deng Dia yang kasi kuat kotong 
pung hati. Beta sambayang ko minta Dia kasi 
tunju jalan ko bosong idop satu hati, iko Yesus 
Kristus pung mau. 8 Te kalo bosong satu hati 
bagitu, bosong bisa sama-sama angka puji-puji 
sang Tuhan Allah. Dia tu, kotong pung Bos Yesus 
Kristus pung Bapa. 


Tuhan pung Kabar Bae kasi sang orang 
Yahudi deng orang bukan Yahudi 


7 Jadi bosong deng bosong musti tarima satu 
deng satu, sama ke Kristus ada tarima sang 
bosong. Te kalo bosong idop bagitu, nanti orang 
dong angka tinggi-tinggi sang Tuhan pung nama. 
8 Beta kasi tau bagini: Kristus bekin diri sama ke 
orang suru-suru, ko tolong orang Yahudi ko dong 
mangarti bilang, Tuhan Allah omong batul. Deng 
Kristus ju bekin diri sama ke orang suru-suru ko 
bekin ganap samua hal yang Tuhan su janji mau 
bekin, kasi kotong pung nene-moyang dong. 

9 Deng bagitu, samua suku-bangsa laen yang 
bukan Yahudi dong, angka puji-puji sang Tuhan 
Allah. Te dong mangarti bilang, Dia ada rasa 
kasian kasi sang kotong samua. Itu sama ke Daud 
su tulis dolu dalam Tulisan Barisi bilang, 

“Andia ko beta mau angka tinggi-tinggi sang Lu 
pung nama, 
kasi suku-bangsa laen dong. 
Beta mau manyanyi lagu puji soPlal Lu 
di bangsa laen dong pung muka.” 4 
10 Di tampa laen di Tulisan Barisi ada tatulis 
bilang, 
“Wel Bosong orang luar dari tampa-tampa laen 
dong. 
Bekin bosong pung hati babunga, 
sama-sama deng Tuhan pung orang 
sandiri dong.” " 
11 Di tampa laen di Tulisan Barisi, Daud tulis 
bilang, 
“Bosong yang dari suku-bangsa laen dong, 
pi kasi tau samua orang soPlal Tuhan pung 
hebat, 
ko dong ju iko puji sang kotong pung 
Bos.” $ 
12 Di tampa laen lai di Tulisan Barisi, bafli Yesaya 
tulis bilang, 
“Dari Isai pung ana, raja Daud, 
nanti kaluar datang dia pung turunan satu. 

Dia yang nanti pegang parenta sang 
suku-bangsa laen dong. 
Dong su tau Dia mau datang. 
Ais dong ada tunggu-tunggu sang Dia, 
te dong tau, Dia tu, sapa.” t 

13 Tuhan jadi akar dari samua yang kotong 
baharap. Kalo bosong parcaya sang Dia, na, 
Dia yang bekin bosong pung hati sanang deng 
tanang. Biar ko Tuhan pung Roh yang Barisi pung 
kuasa bekin bosong tamba yakin soPlal apa yang 
Dia mau bekin. 


Tuhan utus sang Paulus ko jalan pi 
kasi tau Dia pung Kabar Bae 


14 sodara dong! Beta su yakin bilang, bosong 
pung hati su ponu deng hal-hal yang bae, 
bosong su mangarti bam-banya, deng bosong su 
mampu kasi nasiat satu deng satu. 12 Beta tulis 
tarang-tarang bagini di ini surat, ko kasi inga sang 
bosong satu kali lai soPlal parkara macam-macam. 
Beta tulis bagini, tagal Tuhan kasi tunju Dia pung 
hati bae sang beta, 18 waktu Dia angka sang beta 
ko jadi Yesus Kristus pung utusan yang musti 
pi kasi tau Tuhan pung Kabar Bae sang orang 
yang bukan bangsa Yahudi dong. Beta kasi jalan 
beta pung tugas tu, sama ke satu kapala agama 

yang mau bekin siap banya orang jadi ke satu 
persembahan yang bekin sandang Tuhan pung 
hati. Te Tuhan pung Roh yang Barisi ada bekin 
dong jadi barisi, ko Tuhan Allah bisa tarima sang 
dong. 

17 Tagal beta taFlika deng Yesus Kristus, andia ko 
beta bisa angka muka di Tuhan Allah pung muka. 
18 Beta sonde barani omong hal laen. Beta cuma 
carita kasi tau apa yang Kristus bekin sa, deng 
karmana ko Dia ada pake sang beta. Sakarang 
ada orang bukan Yahudi dong yang dengar sang 
Kristus, tagal Tuhan pake sang beta, ko kasi tunju 
jalan pake beta pung omong deng beta pung 
jalan idop. 19 Kristus su kasi kuasa sang beta dari 
Tuhan pung Roh, ko beta bisa bekin tanda heran 
macam-macam. Dia kasi itu kuasa sang beta ko 
mau kasi tunju bilang, Kristus tu, sapa. Deng 
bagitu, beta su kasi tau orang di mana-mana, 
samua-samua soklal Kristus pung Kabar Bae. 
Andia, beta kasi tau dari kota Yerusalem, kuliling 
sampe di daBlera Ilirikum deka Italia. 20 Dari 
dolu-dolu, beta ada pikir bilang, “Beta rindu mau 
kasi tau soPlal Kristus sang orang yang sonde 
parna dengar Dia pung Kabar Bae!” Te beta 
sonde suka ajar di tampa yang orang laen dong 
su ajar na. *! Dalam Tuhan pung Tulisan Barisi, 
ada tatulis bilang, 

“Suku-bangsa yang balom parná dengar soDlal 
Tuhan, 
dong tu, yang nanti dapa lia sang Dia. 
Orang yang sonde parna dengar apa-apa, 
dong tu, yang nanti mangarti soPlal Dia.” Y 


Paulus susun rancana ko mau pi kota Roma 


22 Tagal beta pung tugas bagitu, andia ko 
beta balóm jadi-jadi pi lia sang bosong. “28 Ma 
sakarang beta pung tugas di sini dong su abis. 
Su taon-taon, beta rindu mau pi lia sang bosong. 
24 Nanti kalo beta pi negri Spanyol, beta mau 
singga lia sang bosong. Ais, kalo beta su singga 
tahan di bosong, bosong ju bisa bantu sang beta 
deng ongkos jalan pi Spanyol. 

25 Ma sakarang beta mau pi Yerusalem dolo, ko 
layani sang Tuhan pung orang parcaya dong di 
situ. 28 Te kotong pung sodara dong di propinsi 
Makedonia deng propinsi Akaya, su kasi doi 
kolekte ko tolong orang kasian yang parcaya sang 
Kristus di Yerusalem. W?” Dong mau bekin bagitu, 
tagal dong rasa ada utang kasi kotong pung 
sodara di Yerusalem. Te orang dari suku-bangsa 
laen di mana-mana dong ju su tarima hal bae 

yang Tuhan pung Roh kasi sang orang Yahudi 
dolo. Jadi pantas kalo orang sarani yang bukan 
Yahudi dong mau pake dong pung harta ko bantu 
dong pung sodara orang Yahudi. * 

28 Jadi, kalo beta su bekin kalar ini tugas, ko 
kasi ini bantuan sang kotong pung sodara di 
Yerusalem, beta mau singga lia sang bosong 
waktu beta jalan pi Spanyol. 22 Nanti kalo beta 
datang, beta mau bawa berkat bam-banya dari 
Kristus. 

30 Sodara dong! Tagal Yesus Kristus jadi bosong 
pung Bos yang hak parenta sang bosong, deng 
tagal Tuhan pung Roh bekin bosong basayang 
satu deng satu, andia ko beta minta ko bosong 
sambayang batul-batul ko Tuhan tolong sang 
beta. 21 Minta ko Tuhan jaga sang beta di propinsi 
Yudea, ko orang yang sonde mau parcaya sang 
Tuhan jang bekin jahat sang beta. Deng minta 
ko kalo beta pi layani sang orang sarani di 
Yerusalem, na, dong tarima bae sang beta. 22 Ais 
kalo iko Tuhan pung mau, beta bisa datang lia 
sang bosong deng hati sanang. Beta mau barenti 
cape sadiki di bosong situ. 22 Beta sambayang ko 
minta Tuhan ada sama-sama deng bosong. Te Dia 
yang bisa bekin orang idop aman deng dame. 
Batu! ! 





X15:27 # 1 Korintus 9:11 


ROMA 16 998 


Paulus titip salam kasi sodara dong di Roma 


16 1 Lewat ini surat, beta mau kasi kanal 
kotong pung susi Febe sang bosong, deng 
minta ko bosong tarima sang dia. Dia yang dong 
su angka ko pimpin jamaPlat di kota Kengkrea. 

2 Beta minta ko bosong buka tangan ko tarima 
sang dia deng bae, sama ke yang pantas kasi 
orang sarani dong, tagal dia taPlika deng kotong 
pung Bos. Dia parlu apa, na, tolong bantu sang 
dia sa. Te dia sandiri su tolong sang beta deng 
banya orang dari dolu. 

3 Titip salam manis dari beta kasi susi Priskila 
Ydeng dia pung paitua, bu Akila. Botong su 
sama-sama kasi jalan Yesus Kristus pung 
karja bam-banya. 74 Dong dua su amper 
mati ko kasi salamat sang beta. Ma bukan 
beta sandiri sa yang minta tarima kasi 
sang dong. Te orang bukan Yahudi yang su 
jadi orang sarani dari samua jamalat di 
mana-mana, ada minta tarima kasi tagal 
dong pung jasa ju. 





Y16:3 * Alkitab bahasa Yunani di sini tulis bilang, “Priska”. 
Priska deng Priskila tu, andia satu nama. 

> Titip beta pung salam kasi samua orang 
yang bakumpul ko gareja di Priskila deng 
Akila pung ruma. 

Titip salam kasi beta pung taman, bu 
Epenetus. Dia tu, orang partama yang 
parcaya sang Kristus di propinsi Asia. 

6 Titip salam kasi sus Mia. Dia su karja 
banting tulang di bosong pung teng-tenga. 

7 Titip salam kasi bu Andronikus deng susi 
Yunia. “Dong tu, orang Yahudi, sama ke 
beta. Dong su parcaya sang Kristus waktu 
beta masi balom parcaya. Dolu dong ada 
dalam bui sama-sama deng beta. Dong ju 
jadi Tuhan pung utusan, deng banya orang 
kanal sang dong. 

8 Titip salam kasi bu Ampliatus. Beta sayang 
sang dia, tagal dia taklika deng kotong 
pung Bos. 

9 Titip salam kasi bu Urbanus. Dia ju kasi 
jalan Kristus pung karja sama-sama deng 
botong. 





a16:7 + Alkitab bahasa Yunani yang paling bae deng yang 
paling tua ada tulis bilang, Yunia (nama parampuan). Ada 
saparu lai yang tulis bilang, Yulia (nama parampuan). Mulai 
dari abad ke-13, ada saparu lai yang tulis bilang, Yunias 
(nama laki-laki). Tua-tua Kristen dari dolu-dolu anggap bu 
Andronikus deng susi Yunia tu, laki-bini yang karja kasi sang 
Tuhan, sama ke bu Akila deng susi Priskila. 


ROMA 16 1000 


Titip salam kasi bu Stakis, yang beta sayang. 

10 Titip salam kasi bu Apeles. Dia kana uji, 
ma dia lolos. Ais su jalas dia parcaya batul 
sang Kristus. 

Titip salam kasi bu Aristobulus pung kelu 
samua. 

11 Titip salam kasi bu Herodion. Dia orang 
Yahudi, sama ke beta. 

Titip salam kasi Narkisus pung kelu samua 
yang su parcaya sang Kristus. 

12 Titip salam kasi susi Trifena deng susi 
Trifosa. Dong ju kasi jalan kotong pung Bos 
pung karja. 

Titip salam kasi beta pung taman, susi Persis. 
Te dia ju karja banting tulang kasi kotong 
pung Bos. 

13 Titip salam kasi bu Rufus. Kotong pung Bos 
yang pili ame sang dia. 

Titip salam kasi dia pung mama ju. Te dia tu, 
su sama ke beta pung mama sandiri. 9 

14 Titip salam kasi bu Asinkritus, bu Flegon, 
bu Hermes, bu Patrobas, bu Hermas, deng 
samua sodara yang ada tenga deng dong. 

15 Titip salam kasi bu Filologus, susi Yulia, 
bu Olimpas, bu Nereus deng dia pung adi 

ROMA 16 1001 


parampuan, deng samua orang sarani 
yang ada sama-sama deng dong. 

16 Kalo bosong bakumpul, basambut satu deng 
satu pake ciom manis yang pantas kasi orang 
parcaya dong. Kristus pung jamaklat samua di sini 
dong ju ada titip salam manis kasi sang bosong. € 


Paulus kasi nasiat sang dong 


17 Sodara dong! Beta minta bosong ati-ati, 

61 Jaga bae-bae, te ada orang bekin bosong 
tapica-pica, yang mau hiki kasi jato sang bosong. 
Apa yang dong kasi tau sang bosong tu, ada 
malawan deng apa yang botong su ajar sang 
bosong. Jadi jang bataman deng orang macam ke 
dong! 18 Dong sonde karja kasi kotong pung Bos 
Yesus Kristus. Dong cuma karja ko dong sandiri 
yang dapa dia pung hasil. Dong bamulu minya 
deng orang yang balóm mangarti mana yang bae 
deng mana yang jahat. Dong bamulu manis ko 
tipu orang. 

19 samua orang su dengar bilang, bosong ada 
iko tarus Tuhan pung mau. Andia ko beta hati 
babunga tagal bosong. Beta mau ko bosong jadi 
pintar soPlal hal bae dong, deng jang bacampor 
deng hal jahat dong. 20 Tuhan Allah tu, yang bisa 
kasi kotong idop aman, dame, deng tanang. Dia 

yang nanti kasi ancor setan dong pung bos bésar 
pung kuasa, deng kasi tunju bilang, bosong yang 
manang. Itu su sonde lama lai. Beta sambayang 
minta ko kotong pung Bos Yesus Kristus kasi tunju 
Dia pung hati bae sang bosong. 

21 Adi Timotius, yang karja sama-sama deng 
beta, ada titip salam kasi bosong. 

Bu Lukius, bu Yason, deng bu Sosipater ju 
titip salam. Dong tu, orang Yahudi sama ke 
beta. 9 

22 (Beta ni, Tertius, yang ada tulis ini surat iko 
apa yang bu Paul suru beta tulis. Salam 
manis dari beta ju, te beta ni, ju kotong 
pung Bos pung orang.) 

23 Beta, Paulus, manumpang di bu Gayus 
pung ruma. Samua orang sarani di sini 
biasa bakumpul ko gareja di dia pung 
ruma. Dia ju titip salam. 

Bu Erastus, yang jadi bendahara kota, deng 
kotong pung sodara Kuartus, ju ada titip 
salam. € 

ROMA 16 1003 


24 [Beta minta ko kotong pung Bos Yesus Kristus 
kasi tunju Dia pung hati bae sang bosong samua. 
Bagitu sa!) f 


Tuhan Allah tu, hebat talalu! 


25 Puji Tuhan! Te Dia yang ada pung kuasa ko 
bekin bosong jadi kuat. Dia pung Kabar Bae 
bilang bagitu, deng beta ju ajar orang bagitu, 
waktu beta kasi tau sang dong soal Yesus 
Kristus. Tuhan yang su buka kasi tau sang kotong 
samua hal soklal Kristus, yang orang dolu-dolu 
sonde tau, tagal masi rahasia. 28 Ma sakarang, 
hal-hal yang Tuhan pung jubir dolu-dolu dong 
su tulis dalam Tulisan Barisi, su jalas. Tuhan, 
yang sonde tau mati, Dia yang ator ko orang 
dari samua suku-bangsa bisa tau hal-hal yang 
dolu tasambunyi. Deng bagitu, dong bisa parcaya 
sang Dia, deng bekin iko Dia pung mau. 2? Cuma 
Dia sandiri sa, Allah. Cuma Dia sandiri sa yang 
mangarti samua hal. Beta suka angka puji-puji 
sang Dia, tagal apa yang Yesus Kristus bekin! 
Batul tu! 

Beta pung surat sampe di sini sa, 

Saloom, 
Paulus 





f16:24 # Alkitab bahasa Yunani yang paling tua deng yang 
paling bae sonde mua ini ayat 24 ni. 


Paulus pung surat partama 
kasi orang parcaya di kota Korintus 


1 Korintus 


Saloom 


1 1 Ini surat dari beta, Paulus. Tuhan Allah su 
pili ame sang beta ko jadi Yesus Kristus pung 
utusan. Deng bu Sostenes ju ada titip salam kasi 
bosong. ? Beta tulis ini surat kasi bosong, andia 
Tuhan Allah pung orang parcaya di kota Korintus. 
Dia su pili ame sang bosong ko jadi Dia pung 
orang barisi, tagal bosong su parcaya sang Yesus 
Kristus. Dia ju bekin bosong jadi barisi sama ke 
samua orang parcaya laen dong di mana sa. 
Te dong ju su minta tolong sang kotong pung 
Bos Yesus Kristus, yang Tuhan Allah su janji 
memang dari dolu ko mau kirim datang. Ais Dia 
sama-sama jadi kotong deng dong pung Bos, 
yang hak parenta sang kotong samua. ? 

3 Beta sambayang sang Tuhan Allah, kotong 
pung Bapa, deng Yesus Kristus, kotong pung Bos. 
Beta minta ko Dong kasi tunju Dong pung hati 

bae sang bosong, ko biar bosong bisa idop aman, 
dame, deng tanang. 


Paulus ucap sukur tagal orang Korintus dong 


4Tiap kali beta inga sang bosong, beta 
baklomong deng beta pung Tuhan bilang, 
“Makasi bam-banya kasi sang itu orang Korintus 
dong pung parcaya!” Te Tuhan su kasi tunju Dia 
pung hati bae sang bosong, tagal bosong parcaya 
tarus sang Yesus Kristus, yang Dia su kirim datang. 
3 Ais Dia su kasi bosong mampu kasi jalan samua 
macam tugas, tagal bosong talika deng Dia. Itu 
bekin bosong jadi kaya dalam bosong pung hati. 
Andia ko bosong mangarti batul hal-hal yang 
panting soflal Dia pung jalan idop. Bosong ju tau 
cara apa yang paling bae ko kasi tau orang soPlal 
Kristus. 8 Itu hal dong samua kasi tunju bilang, 
hal-hal yang botong su kasi tau sang bosong 
soal Kristus tu, su baRlakar kuat di bosong pung 
hati. Andia ko bosong masi yakin bilang, itu hal 
dong batul. 7 Jadi bosong su tarima samua hal 
yang bae, yang Tuhan pung Roh bagi kasi Dia 
pung orang dong. Sonde kurang satu apa ju. Ais 
bosong batunggu-tunggu itu hari, yang nanti 
Tuhan buka kasi tunju kotong pung Bos Yesus 
Kristus, sang samua orang. 8 Kristus tu, yang mau 
kasi kuat sang bosong ko bosong batahan tarus 
sampe Dia datang kambali di ini dunya. Deng 

bagitu, bosong sonde jato, deng sonde ada orang 
yang bisa lempar sala sang bosong. ? Kotong bisa 
parcaya sang Tuhan Allah pung Kata-kata, te apa 
yang Dia omong, Dia bekin jadi. Ais, su pasti Dia 
mau bekin ini hal dong kasi sang bosong. Te Dia 
yang buka jalan ko bosong bisa kanal bae-bae 
deng Dia pung Ana, andia kotong pung Bos Yesus 
Kristus. 


Bosong jamaklat musti jadi satu; jang tapica-pica 


10 Sodara sayang dong! Dalam ini hal, beta 
baPlomong bawa kotong pung Bos Yesus Kristus 
pung nama. Jadi beta minta deng sunggu-sunggu 
ko bosong barenti bakanjar su. Ma usaha ko 
bosong idop satu hati, deng jang tapica-pica. 
Bosong musti pikir panjang sama-sama, ko 
biar bosong dapa mangarti bilang, bosong ada 
pegang tujuan yang sama. 

11 Te ada orang dari susi Kloe pung isi ruma yang 
datang lapor sang beta bilang, bosong saparu 
ada bakanjar tarus. 12 Beta pung maksud bagini: 
bosong saparu ada bilang, “Beta ni, Paulus pung 
orang!” Deng ada saparu yang bilang, “Beta ni, 
Apolos pung orang!” Deng ada saparu lai yang 

bakastau bilang, “Beta ni, iko Om Pelu!” "Yang 
laen lai bilang, “Beta ni, dengar sang Kristus sa!” ' 

13 Bosong pung pikiran karmana? Kristus pung 
kelu sonde bisa tabagi-bagi. Ko, bosong ada pikir 
bilang, itu beta yang mati di kayu palang kasi 
sang bosong? Sonde, ó! Ko, waktu dong sarani 
sang bosong, dong pake beta pung nama ko kasi 
maso bosong jadi beta pung orang, ko? Sonde 
mungkin, to? 14 Beta minta tarima kasi sang 
Tuhan Allah, te waktu beta di sana deng bosong, 
beta sonde sarani orang. Cuma bu Krispus deng 
bu Gayus sa yang beta sarani. /!? Deng bagitu, 
sonde ada orang yang bisa bilang, “Dong sarani 
sang beta pake Paulus pung nama, ais beta jadi 
Paulus pung orang.” 1? (Ee, beta baru inga. Beta 
ju sarani orang saparu di Stefanus pung isi ruma. 
Ma beta sonde inga kalo ada orang laen lai yang 
beta sarani, ko sonde.) K 

17 Te Kristus sonde utus sang beta ko pi sarani 
orang. Beta pung tugas pokol tu, andia kasi tau 
orang soPlal Dia pung Kabar Bae. Ma kalo beta 
ada kasi tau orang bagitu, Dia sonde suka beta 





h4:12 * Alkitab bahasa Yunani tulis bilang, “Kefas”. Kefas tu, 
Petrus pung nama laen. 

omong pake bahasa tinggi ko kasi tunju beta 
pung pintar, ko, kasi tunju alasan yang hebat 
dong. Te kalo beta omong bagitu, itu kasi kurang 
kuasa dari carita soPlal Kristus pung mati di kayu 
palang. 


Kristus tarima Dia pung kuasa dari Tuhan Allah 


18 Ada orang yang pikir bilang, samua hal yang 
botong carita soPlal Kristus pung mati di kayu 
palang tu, bodo talalu. Ma orang macam bagitu, 
nanti tapisa buang dari Tuhan. Padahal buat 
kotong, Kristus pung mati tu, ada kasi tunju 
Tuhan pung kuasa ko kasi salamat sang kotong 
dari kotong pung sala-sala. 19 Itu sama ke Tuhan 
pung jubir Yesaya, parna tulis bilang, 

“Tuhan Allah bilang, 

‘Samua hal yang orang yang pintar dong 

mangarti, 
Beta nanti bongkar buang samua, 
ko jadi hal yang sonde ada pung arti. 
Dong pung pintar karmana macam ju, 
Beta nanti angka buang samua, 
ko jadi hal yang sonde ada pung guna. 

20 Dolu Tuhan memang ada omong bagitu. Ais 
sakarang, su jadi karmana? Orang yang pintar 
dong, jadi karmana? Guru agama dong, jadi 


NA 

karmana? Deng orang yang jago baparkara dong, 
jadi karmana? Coba dengar, él Tuhan su bekin 
sang dong sama ke orang bodo! Dia su cabu 
buang samua akal yang baPlakar di ini dunya, 
deng bekin ke sonde ada pung arti apa-apa. ™ 

21 Tuhan Allah pung pintar tu, hebat talalu. 

Te biar manusia anggap diri pintar, dong pung 
akal sandiri sonde cukup ko dong bisa kanal 
batul sang Tuhan. Biar bagitu, ma Tuhan su pake 
Dia pung pintar ko buka jalan kasi manusia. Te 
dolu Dia su pikir bilang, “Biar manusia sangka 
Beta pung utusan dong orang bodo sa, ma 
karmana-karmana ju, Beta musti utus orang ko pi 
kasi tau sang dong hal yang batul soklal Beta.” Te 
Tuhan su putus mau pake pasan yang Dia pung 
utusan dong bawa, ko orang bisa parcaya sang 
Dia. Dia mau pake itu jalan ko kasi salamat orang 
dari dong pung sala-sala. 

Ma manusia anggap Tuhan pung jalan tu, bodo. 
Andia ko dong sonde mau toe deng Dia pung 
utusan. Te orang Yahudi dong cuma mau minta 
tanda-tanda heran sa, ko dong bisa lia Tuhan 
pung kuasa. Deng orang Yunani dong cuma mau 
dengar hal-hal pintar yang maso akal sa, iko dong 
pung pikiran sandiri. 22 (1:21) 23 Biar bagitu, ma 
botong yang jadi Tuhan pung utusan dong, cuma 

pi jalan kasi tau orang bilang, “Tuhan su kirim 
Kristus, itu Orang yang Dia su janji memang dari 
dolu ko mau kirim datang. Ais orang laen dong 
paku bekin mati sang Dia di kayu palang.” Waktu 
orang Yahudi dong dengar itu carita, dong mau 
tola buang sa, te iko dong pung pikiran, Orang 
yang Tuhan mau kirim datang tu, sonde bisa 
mati bagitu. Waktu orang Yunani dong dengar 
itu carita, dong pikir, “Carita paling bodo, é!” 

24 Ma ada orang yang Tuhan Allah su pili memang 
ko jadi Dia pung milik. Dong saparu dari orang 
Yahudi, deng saparu dari orang bukan Yahudi. 
Iko dong tu, Kristus pung mati su kasi tunju sang 
dong bilang, Tuhan pung kuasa besar talalu, deng 
Dia pung pintar tu, hebat talalu. 2 Biar manusia 
dong anggap Tuhan pung jalan bodo, ma Dia masi 
lebe pintar dari dong. Deng biar dong sangka 
Tuhan sonde ada pung kuasa apa-apa, ma Dia 
pung kuasa masi lebe besar dari dong. 

26 Sodara sayang dong! Ko bosong bisa 
mangarti beta pung omong ni, inga bosong pung 
dudu-badiri waktu Tuhan pili ame sang bosong 
ko jadi Dia pung milik. Iko manusia pung nilei, 

di bosong pung teng-tenga sonde ada banya 
orang yang pintar, sonde banya orang yang ada 
pung pangaru, deng sonde banya orang dari kelu 
yang ada pung nama besar. 2? Ma Tuhan pili mau 
pake orang yang manusia anggap paling bodo, ko 

bekin malu orang yang anggap diri pintar. Deng 
Dia ju pili mau pake orang yang manusia anggap 
sonde ada pung kuasa apa-apa, ko bekin malu 
orang yang anggap diri ada pung kuasa. 28 Ais Dia 
pili ame orang kici yang sonde ada pung nama 
deng yang manusia suka anggap reme sang dong. 
Te Tuhan mau pake sang dong ko bekin orang 
yang anggap diri hebat, jadi sama ke dong sonde 
ada pung arti apa-apa lai. 29 Ko nanti, kalo orang 
mangada sang Tuhan Allah, sonde ada satu orang 
ju yang bisa puku dada bilang, dia tu, hebat. 

30 Te Tuhan Allah sandiri sa yang buka jalan ko 
bosong bisa maso jadi Yesus Kristus pung orang. 
Tuhan yang bekin Yesus jadi Orang yang kasi Dia 
pung pintar sang kotong. Yesus tu, yang buka 
jalan ko kotong bisa badame deng Tuhan Allah. 
Yesus tu, yang bekin kotong bisa idop lurus deng 
barisi. Deng Dia yang kasi lapas sang kotong dari 
sala pung kuasa. 81 Itu sama ke yang su tatulis di 
Tuhan pung Tulisan Barisi bilang, 

“Sapa yang suka angka puji, 

lebe bae dong angka puji sang apa yang 
kotong pung Bos bekin. 
Jang angka-angka dong pung diri sandiri!” " 

Kotong musti kasi tau tarang-tarang sang 
samua orang, soflal Tuhan Yesus 
pung mati di kayu palang 


1 Sodara sayang dong! Dolu waktu beta 

datang di bosong, beta buka kasi tau sang 
bosong Tuhan pung rahasia yang dolu manusia 
sonde mangarti. Ma beta sonde bawa itu 
kata-kata ko omong sombong. Deng beta ju 
sonde pake bahasa yang tinggi-tinggi ko kasi 
tunju beta pung pintar sandiri. 2 Waktu beta ada 
sama-sama deng bosong, beta pung pikir bagini: 
beta cuma mau kasi tunju satu hal sa, andia 
Yesus Kristus. Dia tu, Orang yang Tuhan Allah su 
janji memang dari dolu ko mau kirim datang. Ma 
waktu Yesus datang, orang dong paku bekin mati 
sang Dia di kayu palang. Te cuma itu hal sa yang 
beta tau deng batul. 

3 Tempo hari, waktu beta ada sama-sama deng 
bosong, beta rasa kurang mampu, deng beta ju 
taku deng gamatar. °4 Beta pung cara omong 
deng beta pung pasan, sederhana sa. Te beta 
sonde coba pake kata-kata yang lebe-lebe ko 
kokoe sang bosong. Sonde! Ma waktu beta ada 
omong, su jalas bilang, Tuhan pung Roh Barisi 
ada ator sang beta, deng Dia pung kuasa ada 

di beta. 2Te beta pikir, sonde bae kalo bosong 
parcaya sang Tuhan Allah, tagal bosong dengar 
manusia pung kata-kata yang pintar sa. Ada lebe 
bae bosong parcaya sang Tuhan, tagal Dia ada 
kasi tunju Dia pung kuasa sang bosong. 


Tuhan Allah ajar sang kotong soPlal 
hal-hal pintar yang batul 


6 Padahal waktu botong baBlomong deng 
orang yang pung parcaya su dewasa, botong 
ajar pake kata-kata yang maso akal. Ma bukan 
yang maso akal iko manusia di ini dunya pung 
pikir, ko, iko apa yang orang pegang parenta 
dong suka ajar sakarang. Te dong tu, nanti ilang 
buang. ' Ma botong cuma ajar hal-hal pintar 
yang turun datang dari Tuhan Allah. Te dolu-kala 
waktu dunya balom jadi, Tuhan sambunyi itu hal 
dong. Ma sakarang Dia su putus ko mau buka 
itu rahasia kasi kotong, ko biar kotong ju dapat 
bagian dalam Dia pung nama yang hebat. 8 Ma 
orang yang sakarang ada pegang parenta, dong 
sonde mangarti Tuhan pung pintar yang batul. Te 
kalo dong mangarti, sonde mungkin dong paku 
bekin mati kotong pung Bos yang hebat tu di 
kayu palang. 

9 Di Tulisan Barisi ada tatulis soflal Tuhan pung 
rahasia yang dolu tasambunyi bilang, 

“Ada hal yang manusia pung mata balom parna 
lia, 
deng ada hal yang manusia pung talinga 
balêm parna dengar, 
yang manusia sonde bisa pikir ame. 
Padahal Tuhan su sadia memang itu hal samua, 
kasi orang yang sayang sang Dia.” P 

10 Memang dolu orang sonde mangarti itu hal 
dong, ma sakarang Tuhan Allah su pake Dia pung 
Roh ko kasi tabuka itu hal kasi sang kotong. 

Naa, Tuhan pung Roh tu, mangarti samua hal. 
Te Dia ju pareksa sampe alus-alus Tuhan pung 
dalam hati. 11 Kotong satu-satu ada pung roh 
sandiri dalam kotong pung hati. Andia ko kotong 
manusia pikir deng bekin hal yang beda-beda. 
Deng sonde ada orang laen yang tau parsis 
kotong pung dalam hati, cuma kotong pung roh 
sandiri sa. Bagitu ju deng Tuhan Allah. Sonde ada 
satu orang ju yang tau Tuhan pung dalam hati. 
Cuma Dia pung Roh sandiri yang tau batul. 

12 Naa, kotong su tarima ame Tuhan pung Roh, 
deng Dia yang ator sang kotong. Andia ko kotong 
sonde iko orang di ini dunya pung pikiran. Tagal 
Tuhan pung Roh ada dalam kotong pung hati, 
andia ko kotong bisa kanal samua hal bae yang 
Dia su bekin kasi kotong. 

13 Itu hal dong yang kotong biasa ada 
baklomong. Te botong kasi tau hal-hal yang Tuhan 
pung Roh ada ajar sang botong. Ais botong sonde 
ajar pake kata-kata yang maso akal iko manusia 
pung pikiran. Ma botong ajar pake kata-kata 
dari Tuhan pung Roh, kasi orang yang kanal sang 
Dia. 14 Ma kalo ada orang yang sonde kanal sang 
Tuhan pung Roh, ais dia dengar botong pung 
omong, dia sonde mau tarima bae. Te dia pikir 
bilang, “Apa tu? Sonde maso di akal!” Padahal, 
biar karmana ju, itu orang sonde bisa mangarti 
itu hal dong, te dia sonde idop taRlika deng Tuhan 
pung Roh na. 2? Orang yang idop taBlika deng 
Tuhan pung Roh, baru bisa mangarti itu hal dong 
samua, deng bisa tau mana yang batul dong. Ma 
orang laen dong ukur tar ontong sang itu orang. 
16 Mana bisa? Te ada tulis dalam Tulisan Barisi 
bilang: 

“Sapa yang bisa mangarti Tuhan Allah pung 

pikiran? 
Ko, sapa yang bisa ator sang Tuhan, 
ko Dia bekin iko itu orang pung nasiat? 

Sonde ada satu orang ju!” 4 

Padahal kotong bisa mangarti itu hal dong, tagal 
Kristus ada tolong ko kotong bisa pikir iko Dia 
pung pikiran. 

Kotong orang parcaya musti karja satu hati kasi 
sang Tuhan, deng jang bakanjar kiri-kanan 


1 Sodara sayang dong! Tempo hari waktu beta 

di sana, bosong sama ke orang yang balom 
taklika bae-bae deng Tuhan pung Roh. Tagal 
bosong cuma tau iko bosong pung mau-mau 
sandiri sa, sama ke manusia biasa. Andia ko 
beta sonde bisa bazlomong deng bosong, sama 
ke deng orang dewasa, te bosong ke ana kici 
sa. 2 Beta musti ajar bosong soal hal ringan sa, 
te bosong balom siap tarima hal yang barat, 
sama ke ana kici yang balom bisa makan daging. 
Padahal bosong musti jadi kuat, sama ke orang 
besar yang biasa makan daging. Ma sakarang 
bosong masi sama ke ana mea yang cuma tau 
minum susu sa. "? Te bosong masi bapikir sama 
ke orang yang cuma tau iko dong pung mau-mau 
sandiri sa. Kalo ada orang yang lebe dari bosong, 
bosong camburu, deng bakanjar kiri-kanan! 
Andia ko beta bilang bosong cuma tau iko bosong 
pung mau-mau sandiri sa. Deng bagitu, bosong 
sama ke manusia biasa di ini dunya sa. “Tagal 
bosong saparu bilang, “Beta ni, Paulus pung 
orang!” Deng ada saparu yang bilang, “Beta ni, 
Apolos pung orang!” Tiap kali bosong omong 

bagitu, bosong kasi tunju bilang, bosong sama 
parsis ke manusia biasa yang sonde kanal sang 
Kristus. * 


Bosong tu, sama ke satu kabon 


> Padahal Apolos tu, sapa? Deng beta, Paulus 
ni, sapa? Te botong dua ni, cuma jadi orang 
suru-suru sa. Botong yang kasi tunju jalan ko 
bosong bisa parcaya sang Kristus. Apolos kasi 
jalan tugas iko Bos pung parenta. Deng beta ju 
bagitu na! * Beta yang partama-tama kasi tau 
sang bosong soflal Kristus. Itu sama ke beta yang 
tanam bibit. Ais Apolos datang ajar sang bosong. 
Itu sama ke dia yang siram itu bibit yang beta su 
tanam. Ma Tuhan Allah tu, Dia yang bekin itu 
bibit tumbu jadi besar. t 

7 Jadi orang yang tanam bibit sonde ada pung 
arti. Deng yang siram itu bibit ju sonde ada 
pung arti. Cuma satu hal yang ada pung arti. 
Andia Tuhan Allah. Tagal Dia yang bekin itu bibit 
batumbu. 8 Orang yang batanam, deng orang 
yang basiram, dong karja sama-sama, ke dong 
ada dalam satu tim. Deng samua orang yang kasi 
jalan Bos pung karja, nanti Dia mau balas dong 
pung cape. ? (3-9a) Te botong sama-sama jadi 

Tuhan pung orang karja. Deng bosong jadi sama 
ke Tuhan pung kabon yang Dia mau karja ame. 


Bosong tu, sama ke satu ruma 


(3-9b) Bagitu ju, bosong sama ke satu ruma 
yang Tuhan Allah mau kasi bangun. 10 Naa, Tuhan 
su kasi tunju Dia pung hati bae sang beta. Andia 
ko beta sama ke kapala tukang. Ais Tuhan tolong 
sang beta ko beta ajar hal-hal dasar sang bosong 
dari partama, ko kasi bangun fanderen yang kuat 
di bosong pung idop. Ais orang laen ju ajar sang 
bosong, ko dong bangun di atas itu fanderen 
yang beta su bekin. Ma tiap tukang musti karja 
bae-bae ko bangun yang batul. 1! Fanderen yang 
kuat su ada. Andia Yesus Kristus. Jadi sonde ada 
orang yang bisa kasi bangun fanderen laen di 
bosong pung hati, te Tuhan su taro fanderen 
yang batul. 

12 Pasti ada orang yang mau bangun di atas itu 
fanderen pake bahan macam-macam. Ada yang 
mau pake bahan mahal ke mas, perak, ko batu 
mangkilat. Ada yang mau pake bahan biasa ke 
kayu, rumput, ko alang-alang. 13 Ma tiap tukang 
pung karja nanti kantara, deng samua orang dapa 
tau dia pung karja, bae ko sonde. Te nanti kalo 
dunya kiamat, Tuhan mau uji sang dia, sama ke 
Dia pake api ko kasi tunju tiap orang pung karja 
ada batahan, ko sonde. 14 Kalo su uji satu orang 

pung karja pake api, deng bahan yang dia pake 
masi batahan, nanti Tuhan kasi dia pung upa di 
langit. 12 Ma kalo su uji orang pung karja pake 
api, deng itu bahan yang dia pake ko kasi bangun 
di atas fanderen jadi tabakar buang, na, Tuhan 
sonde kasi itu orang upa apa-apa. Ma itu tukang 
masi dapa salamat, biar sama ke orang yang lari 
kaluar dari ruma yang tabakar buang, deng dia 
amper mati. 


Bosong sama ke Tuhan pung 
ruma sambayang satu 


16 Bosong musti mangarti bilang, bosong ju 
sama ke Tuhan pung ruma sambayang satu, deng 
Dia pung Roh ada tenga di dalam ju. "17 Deng 
kalo ada orang yang bekin rusak Tuhan pung 
ruma sambayang, andia Dia pung tampa tenga 
tu, na, ati-ati ó! Nanti Tuhan ju bekin rusak sang 
dia! Te Tuhan pung ruma sambayang tu, barisi. 
Andia ko bosong ju musti barisi. 

18 Bosong jang tipu diri! Kalo lu anggap diri 
pintar, deng mangarti samua iko orang dunya 
sakarang pung mangarti, su jalas lu sonde 
mangarti satu apa ju. Kalo lu su sadar bilang, 
lu sonde mangarti apa-apa, baru lu bisa mulai 
balajar. 19 Orang dunya sakarang pung pikiran, 

Tuhan Allah anggap bodo sa. Te dalam Tulisan 
Barisi ada tulis bilang: 
“Ada orang yang anggap diri ke pintar, 
ma nanti Tuhan pake dong pung akal busuk 
sandiri, 
ais hiki bale ko bekin rusak sang dong!” Y 
20 Di bagian laen ada tatulis bilang, 
“Kotong pung Bos su tau apa yang orang pintar 
dong ada bapikir, 
deng orang yang musti tau mau bekin 
karmana, 
Dia su tau dong cuma pikir hal-hal yang 
parcuma sa.” W 
21 Jadi bosong jang angka-angka satu orang 
bilang, dia hebat. Te Tuhan yang angka orang 
ko pimpin sang bosong. Samua su jadi bosong 
pung milik. Jadi bosong pung pamimpin dong, 
sama ke: beta, bu Apolos, deng bu Perlu, “botong 
samua jadi bosong pung milik. Deng samua hal 
di ini dunya ju su jadi bosong pung milik, biar 
bosong idop ko mati, biar sakarang ko nanti, 
samua jadi bosong pung milik. 22 (3:21) 23 Deng 

bosong jadi Kristus pung milik. Deng Kristus jadi 
Tuhan Allah pung milik! 


Kristus pung utusan yang 
Dia kirim pi mana-mana 


1 Jadi bosong musti anggap sang botong 
bagini: jang angka-angka sang botong, te 
botong ni, cuma Kristus pung orang suru-suru sa. 

Deng Tuhan Allah parcaya sang botong ko jaga 
bae-bae Dia pung hal-hal yang dolu tasambunyi. 
2 Naa, orang yang jaga dia pung bos pung barang, 
dia musti jadi orang yang bekin iko apa yang 
batul. 3 Karmana deng beta? Beta ada karja 

iko apa yang batul, ko sonde? Beta sonde toe 
bosong ada nilei sang beta karmana. Deng beta 
ju sonde pusing orang laen dong ada nilei sang 
beta karmana. Beta ju sonde pusing nilei beta 
pung diri. 4Te biar beta pung hati bilang beta su 
bae, balom tantu dia pung arti beta bae. Yang 
panting tu, Tuhan ada nilei sang beta karmana. 

3 Ais bosong jang bekin diri tukang putus parkara 
ko nilei orang laen dong. Tunggu Bos pung datang 
kambali. Te Dia yang nanti buka samua hal. 

Dia yang tarek kaluar hal-hal jahat yang orang 
sambunyi dalam galap. Dia mau kasi tunju hal-hal 
yang orang pikir dalam dong pung hati. Ais Tuhan 
Allah mau kasi tau hal-hal yang bae, yang orang 
dong su bekin. 

6 Sodara dong! Beta ada baklomong soFlal beta 
deng bu Apolos, sama ke beta ada kasi conto ko 
bosong bisa balajar satu hal dari botong, bagini: 
Bekin iko hal-hal yang tatulis dalam Tuhan pung 
Tulisan Barisi sa. Jang bekin iko yang laen lai. 
Kalo bosong balajar itu hal, bosong sonde usa 
bapihak, deng omong besar tagal ada iko satu 
orang, deng anggap enteng yang laen. ' Jadi 
karmana? Bosong anggap diri laen dari yang 
laen, ko? Jangan! Te samua yang bosong tarima, 
bosong dapa dari Tuhan Allah. Jadi kalo bagitu, 
akurang ko bosong kapala besar, sama ke bosong 
yang usaha sandiri? 8 Tingka ke samua yang 
bosong parlu, bosong su dapa. Ke bosong su 
kaya, na! Bosong bekin diri ke orang besar, sama 
ke raja sa, deng botong sonde campor tangan 
apa-apa. Padahal Tuhan yang kasi samua yang 
bosong parlu. Ma kalo nanti bosong jadi raja 
batul, mangkali botong bisa pegang parenta 
sama-sama deng bosong, to? 

9 Botong ni, yang Tuhan Allah utus ko pi 
mana-mana di ini dunya, ko kasi tau orang soPlal 
Kristus. Ma satu-satu kali beta ada pikir ke Tuhan 
suru botong badiri paling balakang, sama ke 
orang bui yang ada tunggu dong pung hukuman 
mati. Ais Dia kasi samua orang di ini dunya, deng 
Dia pung ana bua di sorga, ko dong manonton 
ame sang botong. 10 Bosong paling hebat su! 


1 KORINTUS 4 1023 


Te ada orang yang anggap bosong pintar, tagal 
bosong taľika deng Kristus. Ma dong anggap 
botong ni, paling bodo, tagal botong jadi Kristus 
pung orang. Mangkali dong kira bosong tu, 
yang paling kuat su. Ma botong ni, noe-noe sa. 
Mangkali dong angka tinggi-tinggi sang bosong. 
Ma dong sonde taro hormat sadiki ju sang 
botong. Talalu batul! 11 Sampe sakarang ni ju, 
botong rasa lapar deng aus. Botong pung pakean 
puruk mati. Orang maen papoko sang botong. 
Botong jadi orang tapaleuk yang sonde ada 
pung ruma. 12 Botong su karja cape deng tangan 
sandiri. Kalo orang omong macam-macam sodlal 
botong, botong balas bilang, “Botong minta ko 
Tuhan Allah bekin hal-hal yang bae kasi bosong.” 
Kalo orang bekin susa sang botong, na, botong 
pili ko batahan sa. 13 Kalo orang omong bekin 
busuk botong pung nama bae, botong pili ko 
balas deng omong manis sa. Biar bagitu ju, ma 
orang masi anggap sang botong ke ampas, ko, 
sampa yang dadolek yang pantas ko angka buang 
sa. 

14 Beta tulis ini hal dong, bukan mau bekin 
bosong jadi malu. Ma beta mau togor sang 
bosong, tagal beta sayang bosong sama ke beta 

pung ana sandiri. Andia ko beta kasi tau sang 
bosong, ko kambali iko jalan yang batul. 2? Biar 
ada baribu-ribu orang yang bisa kasi tunju jalan 
sang bosong soflal Kristus, ma cuma ada beta 
sandiri sa yang jadi bosong pung bapa. Te beta ni, 
orang partama yang kasi tau sang bosong soPlal 
Yesus Kristus pung Carita Bae. Andia ko bosong 
jadi parcaya sang Dia. Beta bekin bagitu, tagal 
beta taflika bae-bae deng Dia. 18 Jadi beta minta 
ko bosong iko bae-bae beta pung conto. 2 

17 Andia ko beta kirim sang Timotius ko tolong 
sang bosong. Beta sayang sang dia sama ke beta 
pung ana sandiri. Beta parcaya sang dia, te dia 
ju idop taklika deng kotong pung Bos. Nanti dia 
tolong sang bosong ko kasi inga beta pung jalan 
idop. Beta pung idop bagitu tagal beta taflika 
deng Yesus Kristus, yang Tuhan su kirim datang. 
Deng itu ju sama ke yang beta ajar kasi orang 
sarani yang bakumpul di mana-mana. 

18 Ada dari bosong yang pikir bilang, beta sonde 
jadi datang di situ. Andia ko dong su jadi kapala 
besar. 19 Ma kalo kotong pung Bos mau, sonde 
lama lai te beta su datang di kota Korintus. Ais 
nanti beta dapa tau memang, kalo ini orang dong 
cuma bamulu besar sa, ko, dong batul ada pung 
kuasa! 20 Te Tuhan Allah, Raja yang ada pung 

kuasa. Ais Dia pung orang dong sonde pake mulu 
baminya ko bangun orang pung parcaya, ma 
dong pake kuasa yang batúl. 21 Ais bosong pung 
mau karmana? Kalo beta datang, na, beta omong 
karás deng kasi hukum sang bosong? Ko, beta 
datang kasi tunju sayang deng hati manis? 


Ada orang dalam jamalat 
yang maen parampuan 


1 Beta dengar bilang, ada satu orang dalam 

bosong pung jamaklat yang maen parampuan. 
Padahal, yang dia bekinko bintu, lebe jahat dari 
orang yang sonde kanal sang Tuhan Allah. Te 
dia maen tidor deng dia pung mama tiri sandiri! 
b2 Ma bosong pung sombong lai, ke bosong pung 
jamalat ada bae-bae sa! Yang batul, bosong 
musti malu deng rasa susa. Orang bagitu tu, 
bosong musti usir buang sang dia jao-jao! 

3 Biar kotong bajao satu deng satu, ma beta 
pung hati ada tenga di bosong. Jadi beta su putus 
itu orang jahat pung parkara, sama ke beta ada 
di situ memang. “Beta ada pung hak ko putus 
bagitu, tagal Yesus jadi kotong pung Bos, deng 
beta ni, Dia pung utusan. Ais bosong musti dudu 
bakumpul ko putus itu parkara, bawa Bos pung 
nama. Deng beta pung hati ada sama-sama deng 

bosong ju. 2 Ais bosong musti sarakan itu orang 
pi setan dong pung bos, ko biar lama-lama itu 
orang angka buang hal-hal jahat yang ada di dia 
pung hati. Ais nanti kalo kotong pung Bos datang 
kambali, na, Dia bisa kasi salamat sang itu orang 
dari dia pung sala-sala. 

6 Sonde bae kalo bosong mulu besar! Jang 
lupa bilang, kotong campor bibit roti sadiki sa, 
ko bekin reis roti anteru. Bibit roti tu, sama ke 
orang pung jahat. Ais, kalo kasi biar dia bekin 
jahat di bosong pung teng-tenga, nanti orang 
sarani laen dong ju iko-iko bekin jahat! & Usir itu 
orang jahat dari bosong pung jamaklat sama ke 
dolu orang Yahudi dong angka buang samua ragi 
dari dong pung ruma ko siap makan pesta Paska. 
Deng bagitu, baru bosong bisa jadi kambali ke 
orang yang sonde ada pung jahat dalam hati lai. 
Bosong musti jadi bagitu. Dolu dong horo domba 
ana yang sonde ada pung sala ko bekin korban 
Paska. Dari balakang dong bunu bekin mati 
Tuhan Allah pung Orang Barisi, ko jadi korban 
yang bekin barisi kotong pung hati. 98 Dolu 
orang Yahudi makan pesta Paska pake roti bakal 
yang sonde pake ragi. Sakarang kotong sama ke 
itu roti yang sonde pake ragi. Andia ko kotong 

musti jaga kotong pung diri ko jang bekin hal-hal 
jahat dong, deng jang bekin orang laen dong 
saki hati. Kotong musti omong yang batul tarus. 
Deng bagitu, orang lia bilang, kotong ada bekin 
samua-samua iko kotong pung hati bae. € 

9 Dolu beta parna tulis surat bilang, “Jang 
bacampor deng orang yang maen serong deng 
orang yang bukan dong pung laki ko dong pung 
bini.” 10 Beta sonde ada pung maksud, ko bosong 
jang bacampor deng samua orang di ini dunya 
yang sonde toe sang Tuhan Allah, ko orang 
balalas, ko orang putar-balek yang tipu ame 
orang pung barang, ko tukang songgo dong. Te 
kalo bagitu, na, bosong musti bekin diri tapisa 
dari samua orang di ini dunya. H Ma sakarang, 
yang beta omong tu, andia: bosong jang campor 
deng orang yang bilang dia jadi orang sarani, 
padahal dia ada maen serong ko, dia balalas ko, 
dia basonggo ko, dia ada omong bekin rusak 
orang pung nama ko, dia mabok barat ko, dia 
putar-balek ko mau ame orang pung barang. 
Kotong jang bacampor deng orang macam bagitu 
dong. Jang dudu makan deng dong lai! 

12 Bosong ada pung hak ko nilei orang sarani 
dong pung idop. Ma beta sonde ada pung hak 

ko putus parkara kasi orang yang sonde parcaya 
sang Tuhan Allah. 18 Te Dia sandiri yang nanti 
putus parkara kasi orang yang sonde parcaya 
sang Dia. Ma bosong jang lupa Tuhan pung 
Tulisan Barisi yang tulis bilang, “Orang yang subu 
diri jadi Tuhan pung orang, ma dia maen bekin 
hal-hal jahat, usir buang sang dia sa!” f 


Orang parcaya jang nae pangadilan 
deng sodara orang parcaya laen 


1 Kalo satu orang sarani baparkara deng 
6 orang sarani laen, akurang ko bosong maju 
pi pangadilan di muka tukang putus parkara 
yang sonde kanal deng Tuhan Allah? Karmana 
bisa bagitu? Lebe bae badiri di muka orang 
parcaya dong, ko dong yang urus bosong pung 
parkara! 2Tingka ke bosong sonde tau bilang, 
orang parcaya dong yang nanti putus parkara 
kasi samua orang di ini dunya. Jadi, karmana 
sampe bosong sonde mampu urus hal kici ana 
dong sandiri? ? Yang batul, kotong yang nanti 
putus parkara kasi Tuhan pung ana bua dari sorga 
dong. Jadi pasti bosong yang musti urus parkara 
hari-hari dong. 4Tamba lai, kalo bosong orang 
parcaya ada baparkara soPlal hal kici ana dong, 

akurang ko bosong pake tukang putus parkara 
yang orang sarani sonde hormat sang dong? 

> Naa, beta mau omong satu hal yang musti 
bekin bosong malu. Karmana? Sama ke di bosong 
pung teng-tenga, sonde ada satu orang ju yang 
cukup pintar ko urus hal kici ana dong, macam 
ke parkara yang muncul di kotong pung sodara. 

6 Ma orang parcaya satu, hela bawa dia pung 
sodara orang parcaya pi di muka tukang putus 
parkara! Padahal itu tukang putus parkara sonde 
parcaya sang Tuhan! 

7 Ada yang sonde batul, to? Bosong su kala, 
kalo bosong satu deng satu maju pi pangadilan. 
Ada lebe bae, kasi biar lu pung sodara kalo dia 
bekin sala kasi lu. Deng kalo lu pung sodara 
orang parcaya ada curi ame lu pung barang, ada 
lebe bae kasi biar ko dia ame itu barang sa! 8 Ma 
bosong orang parcaya satu bekin sala kasi dia 
pung sodara. Deng satu ada curi ame dari satu. 
Padahal bosong sama-sama orang parcaya! 

9 Bosong tingka ke sonde mangarti ini hal dong! 
Padahal orang yang sonde suka bekin yang batul, 
sonde mungkin bisa maso jadi Tuhan Allah pung 
kelu dong. Jang kasi biar bosong pung diri kana 
tipu, ko bosong bekin sala! Orang yang maen 
serong deng orang yang bukan dong pung laki ko 
dong pung bini, yang maen songgo, yang barsina, 
laki-laki yang batidor deng laki-laki, 10 orang yang 

pancuri, yang balalas, yang minum mabo, yang 
omong bekin busuk orang pung nama, yang 
putar-balek ko ame orang pung barang dong, 
te samua orang yang macam ke dong sonde 
mungkin bisa maso jadi Tuhan pung orang! 

11 Padahal, dolu bosong saparu memang bagitu 
ju! Ma Tuhan Allah su hapus buang bosong pung 
sala-sala dong ko bekin barisi sang bosong. Deng 
Dia ju su buka jalan ko bosong bisa babae kambali 
deng Dia. Dia bekin samua tu, tagal bosong 
tallika deng kotong pung Bos Yesus Kristus, deng 
tagal bosong ju taRlika deng Tuhan pung Roh. 


Kalo lu jaga bae-bae lu pung badan, 
itu kasi tunju hormat sang Tuhan 


12 Beta ada pung hak ko bekin samua-samua. 
Ma samua yang beta mau bekin tu, balom tantu 
bae kasi sang beta. Ais, biar beta ada pung hak 
ko bekin samua-samua, ma beta sonde mau hal 
yang sonde bae ada pegang kuasa sang beta. 
813 Conto ke, ada orang bilang, “Makanan parlu 
sang paru, deng paru parlu sang makanan.” Ma 
inga te nanti Tuhan kasi ancor dua-dua. 

Conto laen lai, kotong jang pake kotong pung 
badan ko bisa maen serong deng orang yang 
bukan kotong pung laki ko kotong pung bini. Ma 

kotong pake kotong pung badan ko kotong bisa 
karja kasi sang kotong pung Bos. Deng kotong 
pung Bos yang milik kotong pung badan ju. 

14 Waktu kotong pung Bos Yesus su mati, Tuhan 
Allah yang kasi idop kambali sang Dia. Jadi nanti 
kalo kotong su mati, Dia ju ada pung kuasa ko 
kasi idop kambali sang kotong. 

15 Bosong pung badan jadi Kristus pung milik, 
sama ke bosong jadi bagian dari Kristus pung 
badan. Tantu bosong su tau itu hal! Jadi kalo 
beta pake bagian dari Kristus pung badan, ais pi 
bacampor deng parampuan nakal pung badan, 
karmana? Jangan! Te itu sonde pantas! 18 Tantu 
bosong su tau, kalo orang maen serong ko tidor 
bacampor deng parampuan nakal, dong dua su 
taPlika jadi satu. Te ada tatulis di Tulisan Barisi 
bilang, “Dong dua su taflika jadi satu.” "17 Ma 
orang yang idop satu hati deng kotong pung Bos, 
su jadi satu deng Dia, sama ke dong dua ada 
taklika deng satu roh. 

18 Kalo lu dapa sampat ko maen serong deng 
orang yang bukan lu pung laki ko lu pung bini, 
na, lari jao-jao! Orang bekin sala macam-macam 
yang bekin rusak sang dong sandiri, deng 
bekin rusak orang laen ju. Ma orang yang suka 
hohongge, bekin rusak dia pung badan sandiri. 

19 Lu pung badan, sama ke Tuhan pung Roh yang 
Barisi pung ruma sambayang. Dia pung Roh, yang 
ada idop di bosong pung hati, te Tuhan Allah 
sandiri yang kasi Dia pung Roh sang bosong. 
Andia ko bosong sonde ada pung hak sandiri lai, 
ko jadi bos kasi bosong satu-satu pung badan 
sandiri. Ma akurang ko bosong ada idop tingka ke 
sonde tau ini hal dong? '20 Kristus su tabús ame 
sang bosong pake harga yang mahal. Ais bosong 
musti idop deng hormat bosong pung badan 
sandiri, ko kasi tunju bilang, bosong ju hormat 
sang Tuhan Allah. 


Laki-bini dong 
7 1 Naa! Sakarang beta mau tulis soRal hal-hal 
yang bosong tanya dalam bosong pung surat 
tu bilang, “Karmana? Ada lebe bae, laki-laki 
sonde usa kawin, ko?” 

2 Bagini: tagal ada banya sampat ko orang bisa 
jato dalam hubungan seks yang sala, andia ko 
ada lebe bae satu laki-laki deng dia pung bini 
sandiri. Bagitu ju, satu parampuan deng dia pung 
laki sandiri. 

3 Laki dong! Jang tola lu pung bini pung hak ko 
tidor bakumpul deng lu. Deng bini dong! Jang 
tola lu pung laki pung hak ko tidor bakumpul 

deng lu. * Te bini su kasi dia pung badan ko jadi 
dia pung laki pung hak milik. Deng laki su kasi dia 
pung badan ko jadi dia pung bini pung hak milik. 
3 Jadi bosong jang maen batola, te bosong dua 
ada pung hak! Ma kalo bosong mau sambayang 
tor), deng sonde mau pikir hal laen dong, bisa 
tahan-tahan sadiki ko sonde tidor bakumpul 
dalam waktu yang pende. Asal laki deng bini 
baRlomong bae-bae dolo, deng baklakor bagitu. 
Deng kalo itu waktu sambayang su abis, lebe bae 
dong dua capat bakumpul kambali. Kalo sonde 
bagitu, na, bahaya! Te setan dong pung bos 
gampang goda orang yang sonde kuat tahan diri. 
6 Ini hal cuma beta pung usul sa, bukan Tuhan 
pung atoran. ' Iko beta pung pikir, ada lebe bae 
orang sonde kawin, sama ke beta. Ma Tuhan 
Allah kasi tiap orang karunya yang pas deng dia. 
Ais ada orang yang Dia kasi dong kawin. Deng 
ada orang laen yang Dia kasi dong sonde kawin. 

8 Beta mau kasi tau laki-laki ko parampuan yang 
balom kawin, deng janda dong bilang, ada lebe 
bae kalo bosong sonde kawin, sama ke beta. ? Ma 
kalo sonde bisa tahan diri, ada lebe bae kawin 
sa. Lebe bae orang kawin, te kalo sonde, na, dia 
pung nafsu sandiri bisa makan buang sang dia. 

10 Naa, ini bukan dari beta sandiri. Te beta mau 
kasi tau apa yang kotong pung Bos su parenta 
sang orang yang su kawin dong bilang, bini sonde 

bole cere buang dia pung laki. 1! Ma kalo dia kasi 
tenga dia pung laki, na, dia jang kawin baru lai. 
Ada lebe bae, dia bale ko badame deng dia pung 
laki. Bagitu ju, laki sonde bole cere buang dia 
pung bini. |! 

12 Naa, ini dari beta sandiri, bukan dari kotong 
pung Bos. Kasi orang laen dong, beta mau omong 
bagini: kalo ada orang sarani yang dia pung bini 
sonde parcaya sang Kristus, na, dia jang cere 
buang dia pung bini, kalo dia pung bini sadia idop 
tarus deng dia. 13 Bagitu ju, kalo ada bini yang dia 
pung laki sonde parcaya sang Kristus, na, dia jang 
cere buang dia pung laki, kalo dia pung laki suka 
ko dong idop sama-sama tarus. 14 Te laki yang 
sonde parcaya sang Tuhan ju jadi barisi, tagal dia 
taklika deng dia pung bini. Deng bini yang sonde 
parcaya sang Tuhan ju jadi barisi, tagal dia taPlika 
deng dia pung laki. Kalo sonde, na, dong pung 
ana-ana sonde barisi. Ma deng ini jalan, dong su 
dapa cap barisi di Tuhan pung muka. 1? Ma kalo 
ada laki ko bini yang sonde parcaya sang Tuhan, 
yang jalan kasi tenga dia pung pasangan orang 
parcaya, na, kasi tenga pi sa. Ais laki ko bini yang 
parcaya dong sonde taflika lai bagitu. Te Tuhan 
ada pange sang bosong kojadi Dia pung orang, ko 
bosong bisa idop tanang deng dame. t6 Bini yang 

parcaya dong! Bosong mungkin bisa kasi salamat 
sang bosong pung laki. Mungkin sonde. Deng 
laki yang parcaya dong! Bosong mungkin bisa 
kasi salamat sang bosong pung bini. Mungkin ju, 
sonde. Bosong sonde tau parsis. 


Iko bae-bae Tuhan pung Jalan Idop 


17 Biar bagitu, ma tiap orang pung dudu-badiri 
karmana waktu Tuhan Allah pange ame sang 
bosong jadi Dia pung orang, na, idop tarus bagitu 
su. Sonde usa oba lai, te Tuhan yang su ator 
bagitu. Beta ajar ini atoran di samua jamallat. 

18 Umpama, kalo bosong parna sunat ko kasi 
tunju bilang, bosong orang Yahudi, baru dari 
balakang bosong dengar Tuhan pange sang 
bosong, na, sonde usa manyangkal itu sunat. 
Deng orang yang sonde sunat waktu dengar 
Tuhan pange sang dong jadi Dia pung milik, na, 
sonde usa sunat ko jadi tanda bilang, dong su 
jadi Tuhan pung orang. 19 Kalo parná sunat, na, 
sonde ada pung arti apa-apa. Deng kalo sonde 
sunat, itu ju sonde ada pung arti apa-apa. Yang 
ada pung arti, andia: kotong bekin iko Tuhan 
Allah pung parenta dong. 20 Waktu Tuhan pili 
ame sang bosong jadi Dia pung orang, Dia sonde 
suru bosong sunat ko, sonde sunat. Jadi biar ko 
bosong tatap bagitu sa. Sonde parlu oba. 

21 Beta kasi satu umpama lai. Kalo lu jadi orang 
pung budak waktu Tuhan pange sang lu, na, biar 
lu jadi bagitu sa, sonde apa-apa. Ma andekata 
lu bisa jadi orang bebas, na, jadi bagitu sul Kalo 
sonde bisa jadi orang bebas ju, sonde apa-apa. 
22 Te waktu Tuhan pange satu orang budak jadi 
Dia pung orang, itu budak su jadi ke orang bebas 
yang karja kasi dia pung Bos di atas. Deng waktu 
Tuhan pange satu orang bebas jadi Dia pung 
orang, itu orang sakarang jadi Kristus pung orang 
suru-suru. 22 Kristus su bayar putus sang bosong 
deng harga mahal mati pung! Jadi bosong jang 
jadi budak kasi orang laen. 

24 Sodara sayang dong! Waktu Tuhan Allah 
pange ame sang bosong jadi Dia pung orang, 
bosong pung dudu-badiri karmana, na, biar 
bagitu su. Sonde usa oba lai. Kasi tenga bagitu sa, 
kasi sang Tuhan. 


Soflal orang yang sonde kawin dong 


25 Bosong ada tanya sang beta soflal bujang 
yang sonde parna tidor bacampor dong. Tuhan 
sonde kasi tau sang beta soflal itu hal. Ma 
bosong bisa parcaya apa yang beta omong, tagal 
Tuhan ada kasi tunju Dia pung rasa kasian sang 
beta. Beta pung pikir bagini: 28 Sakarang kotong 
dapa sangsara macam-macam. Jadi kalo orang 
karmana, na, biar bagitu su. Beta pung maksud 

bagini: 27 Kalo lu ada taflika deng lu pung bini, na, 
jang lapas buang sang dia. Kalo lu sonde talika 
deng lu pung bini lai, na, sonde usa cari-cari 
ko kawin deng bini baru. 28 Ma andekata lu 
jadi kawin, lu sonde bekin sala apa-apa. Deng 
kalo ada parampuan yang sonde parna tidor 
bacampor deng laki-laki jadi kawin, dia sonde 
bekin sala apa-apa ju. Ma inga, te orang yang 
kawin nanti dapa susa macam-macam di ini 
dunya. Beta pung maksud ko bosong jang susa 
bagitu. 

29 Sodara sayang dong! Iko beta pung pikir, 
bagini: waktu su tamba pende, deng hari kiamat 
su deka-deka. Ais orang yang ada pung bini, jang 
taro kira sang dia pung bini sa, ma dia ju musti 
taro kira sang Tuhan. 30 Bagitu ju, kalo ada yang 
manangis, lebe bae dia bakuat ko jang manangis, 
ko biar dia bisa taro kira sang Tuhan. Kalo ada 
yang hati babunga, lebe bae dia bekin diri ke 
sonde bagitu, ko biar dia bisa taro kira sang 
Tuhan. Kalo ada yang mampu babeli, lebe bae dia 
idop sama ke orang yang sonde ada pung milik 
apa-apa, ko biar dia bisa taro kira sang Tuhan. 

31 Kalo ada yang pake barang dari ini dunya, lebe 
bae dia bekin diri ke orang yang sonde bagantong 
di ini dunya pung barang, ko biar dia bisa taro 
kira sang Tuhan. Tagal ini dunya pung jalan idop 
nanti ilang buang. 

32 Beta mau ko bosong jang bapikir-pikir. 

Te orang yang sonde kawin, dia pung waktu 
lebe banya ko dia taro kira soFlal Tuhan pung 
mau-mau. Andia ko dia bisa cari jalan ko karja 
yang bekin sanáng Tuhan pung hati. 33 Ma orang 
yang su kawin ju musti taro kira di ini dunya pung 
mau-mau. Dia mau taro kira soRlal Tuhan pung 
mau-mau, ma dia ju musti cari jalan ko bekin 
sanang dia pung bini. Itu bekin dia pung pikiran 
jadi tabagi kiri-kanan. 

Bagitu ju, parampuan yang sonde ada pung laki 
lai, deng parampuan yang balom parná kawin. 
Dong taro kira soPlal Tuhan pung mau-mau, 
ko dong bisa barisi di hati deng di badan. Ma 
parampuan yang su kawin, dia pung hati jadi 
tabagi kiri-kanan. Te dia mau taro kira soPlal 
Tuhan pung mau-mau, ma dia ju musti cari jalan 
ko bekin sanang dia pung laki. 34 (7:33) 35 Beta 
kasi tau ini hal dong sang bosong, ko bosong dapa 
dia pung bae. Beta sonde mau ko bosong tahiki. 
Beta pung suka, bosong bekin yang batul, deng 
taro kira di Tuhan pung mau-mau, ko bosong 
pung pikiran sonde tabagi-bagi. 

36 Kalo laki-laki ada pung calon bini yang su 
cukup umur ko dia kawin, na, biar dong kawin sa. 
Apalai kalo itu laki-laki sonde bisa tahan dia pung 
diri. Deng bagitu, dong sonde bekin sala apa-apa. 
Jang sampe dong tunda-tunda tarus, ais dia pung 

ahir, itu laki-laki bekin hal-hal yang sonde batul. 
37 Ma kalo dia mampu tahan dia pung diri, dia 
sonde usa paksa kawin capat-capat. Te dia tau 
dia mau bekin apa. Biar dia batahan lama ju bae. 
38 Jadi laki-laki yang kawin deng dia pung calon 
bini, itu bae. Deng yang sonde kawin tu, lebe bae 
lai. 


Soflal mama janda dong 


39 Bini taBlika sampe mati deng dia pung laki. 
Ma kalo dia pung laki su mati, na, dia bole kawin 
baru, asal dia pung laki baru tu, orang yang 
parcaya sang Kristus ju. “0 Iko beta pung pikir, itu 
janda jadi lebe ontong kalo dia sonde kawin lai. 
Beta pikir ini nasiat dari Tuhan pung Roh yang 
ada di beta. 


Soflal makanan yang orang su pake songgo 
(Carita Ulang soal Jalan Idop 4:35, 39, 6:4) 


1 Sakarang beta mau omong soflal daging 
8 yang orang pake songgo. Kotong samua su 
tau banya, soklal ini hal dong. Dia pung masala, 
kalo orang tau banya, dia bisa sombong, te dia 
pikir dia lebe pintar dari orang laen dong. Lebe 
bae, kotong basayang deng orang laen sa. Te itu 
yang bekin samua orang jadi kuat ko bisa batahan 
lama. 

2 Kalo ada orang yang anggap diri su tau, itu kasi 
tunju bilang, dia pung mangarti balom langkap. 
3 Ma kalo ada orang yang sayang sang Tuhan 
Allah, Tuhan su kanal sang dia. Itu yang panting. 

4 Jadi, kalo orang makan daging yang parna 
pake songgo, kotong samua tau bilang, barang 
songgo dalam ini dunya, bukan Allah yang batul. 
Te kotong tau bilang, “Cuma ada satu Tuhan Allah 
yang batul.” deng, “samua barang songgo yang 
orang semba sonde ada pung arti apa-apa.” 2 Ada 
banya barang di langit deng di bumi yang orang 
subu bilang, ‘tuhan’ ko ‘bov. 

6 Ma kasi kotong, Tuhan Allah cuma satu sa. 

Dia tu, kotong pung Bapa. 

Samua-samua baflakar di Dia. 

Kotong bekin samua kasi sang Dia. 
Deng kotong pung Bos yang hak parenta sang 
kotong, cuma satu sa. 
Andia, Yesus Kristus. 
Tuhan Allah pake sang Yesus, 
waktu Dia bekin samua-samua. 
Deng kotong ada idop, 
tagal Yesus yang kasi kotong idop. 

7 Ma ada orang yang sonde tau itu hal dong. 
Dong masi pikir tarus soPlal barang songgo dong, 
sama ke dong parná pikir dolu. Andia ko, tiap 
kali dong makan daging yang orang parná pake 
songgo, dong ada pikir bilang, “Ini makanan su 

jadi korban ko pake songgol Kalo beta makan ini 
barang, beta masi tallika deng hal jahat dong!” 
Jadi itu bekin rusak dong pung pikiran, sampe 
dong sonde bisa pikir lurus lai, tagal dong pung 
hati sonde kuat. 8 Dia pung pasal apa? Makanan 
sonde bisa bawa kotong pi mangada sang Tuhan 
Allah, to? Kalo sonde makan, kotong sonde 
tamba jahat. Deng kalo makan, sonde bekin 
kotong jadi orang bae, to? 

9 Ma ati-ati, 6! Biar lu ada pung hak ko bekin 
satu hal, balom tantu itu hal jadi bae kasi sang lu. 
Andekata ada satu sodara orang parcaya yang 
hati sonde kuat, kalo dia dapa lia lu ada bekin 
itu hal, ais dia taklantok, na, itu sonde bae! 10 Lu 
sandiri su tau itu hal sonde jadi apa-apa. Ma 
kalo sodara orang parcaya yang hati sonde kuat, 
dapa lia lu ada dudu makan di ruma songgo, 
nanti dia pikir apa? Tantu dia pikir makan barang 
songgo ju sonde jadi masala kasi sang dia lai, biar 
dong pake songgo. 1! Lu su mangarti banya hal. 
Ma kalo lu bekin bagitu, lu bekin rusak orang 
yang hati sonde kuat. Deng itu orang tu, lu pung 
sodara orang parcaya. Kristus ju mati kasi sang 
dia na! 12 Lebe bae pikir bagini: kalo lu bekin lu 
pung sodara yang hati sonde kuat dong bekin 
satu hal yang dong anggap sala, lu su bekin sala 
kasi sang dong. Deng lu ju bekin sala kasi sang 
Kristus. 13 Jadi, kalo beta makan barang yang 

bekin beta pung sodara orang parcaya jato dalam 
sala, lebe bae beta sonde usa makan daging 
macam bagitu. Biar sampe salamanya ju sonde 
usa sa. Te beta sonde mau ko dong jato dalam 
sala. 


Waktu Tuhan utus Dia pung orang dong, 
Dia ju kasi dong hak deng kuasa 


1 Jang pikir kata, beta sonde ada pung hak 

ko tulis bagini kasi bosong. Te Tuhan Allah 
utus sang beta pi jalan kasi tau orang soal Dia. 
Beta ju parna lia sang Yesus, kotong pung Bos. 
Beta talika tarus deng Dia, ais bosong samua ju 
parcaya sang Dia, tagal beta pung karja. 2Biar 
orang laen dong sonde tarima beta jadi Tuhan 
pung utusan, ma tantu bosong su tau bilang, 
Tuhan ada utus sang beta ko kasi tau Dia pung 
pasan sang bosong. Kalo bosong mau cari lai dia 
pung bukti, na, lia bosong pung dudu-badiri sa. 
Te bosong masi tahlika deng kotong pung Bos! 

3 Beta mau manyao bale kasi orang yang suka 
lempar sala sang beta bagini: 4Bosong ada pikir 
beta deng Barnabas sonde ada pung hak ko 
tarima makan-minum dari orang yang botong 
ajar, ko? ? Bosong ada pikir bilang, botong sonde 
ada pung hak ko kawin deng parampuan Kristen, 
yang bisa iko sama-sama ko layani di tampa 
laen, ko? Padahal Tuhan pung utusan laen dong 

ada bawa dong pung bini. Tuhan pung adi dong 
ju bagitu. Petrus sandiri ju bekin bagitu! ** Ko, 
bosong pikir cuma beta deng Barnabas sandiri 
sa yang musti karja cari doi, ko biar botong bisa 
idop ko ajar orang? ' Bosong pung pikiran tu, 
dia pung dasar apa? Lia sa tantara dong. Dong 
sonde usa beli dong pung makanan deng pakean. 
Lia sa orang yang karja di kabon anggor. Sonde 
ada yang larang sang dia bilang, “Lu sonde bole 
makan itu bua anggor dong!” Lia sa gambala 
dong. Dia ada pung hak ko ame susu dari domba 
yang dia jaga. 

8 Beta sonde omong bagitu iko beta, manusia 
biasa, pung pikiran sandiri. Te Tuhan Allah pung 
Atoran dong ju kasi tau hal yang sama. ? Dalam 
baPli Musa pung Atoran ada tatulis bilang, “Waktu 
sapi ada inja padi ko kasi tapisa buler dari tangke, 
jang ika mati dia pung mulu ko dia sonde bisa 
dapa makan.” Bosong pikir Tuhan mau kasi biar 
ko cuma sapi sa yang bisa makan, ko? !10 Sonde! 
Dia ju ada omong ko taro mata sang botong! 

Te ada tatulis ju bilang, “Orang yang bale tana, 
deng orang yang kasi pisa buler dari tangke, 
waktu dong ada karja, dong ju tau bilang, nanti 

dong dapa dong pung bagian.” Bagitu ju, ada bae 
kalo utusan orang Kristen dong bisa tarima dong 
pung bagian dari dong pung hasil karja. Te waktu 
botong ada ajar sang bosong hal-hal dari Tuhan 
pung Roh, itu sama deng satu orang tani yang 
batanam. Jadi waktu botong ajar abis, na, itu 
sonde apa-apa kalo botong tarima makan-minum 
ko apa-apa ju dari bosong. Te itu memang 
pantas! M11 (9:10) 12 Orang laen yang ajar sang 
bosong ada pung hak ko tarima makanan deng 
barang laen dari bosong, to? Ais kalo botong, 
karmana? Botong pung hak lebe dari dong! 

Ma bosong su tau. Botong sonde parna pake 
botong pung hak ko tuntut bagitu. Botong 
batahan dalam hal macam-macam, ko jang bekin 
halangan kasi sang bosong. Te deng bagitu, 
bosong suka dengar Kristus pung Kabar Bae yang 
botong carita kasi sang bosong. 13 Pikir coba! 
Kapala agama dong yang layani di orang Yahudi 
pung Ruma Sambayang Pusat, dong idop dari 
persembahan yang orang bawa. Deng orang yang 
layani di meja korban, dong bisa makan daging 
dari binatang yang orang bawa. "14 Bagitu ju, 
Tuhan ada pasan bilang, orang yang pung tugas 

kasi tau Kristus pung Kabar Bae, dong bisa idop 
dari dong pung hasil karja. Itu yang batúl. ° 
15Biar beta ada pung hak ko idop bagitu, ma 
beta sonde suka bekin bagitu. Beta sonde tulis 
ini surat deng maksud ko bosong mulai kasi beta 
barang. Su lama beta layani sang bosong deng 
sonde minta apa-apa dari bosong. Jadi lebe bae 
beta mati, ko biar orang jang pikir beta mulai 
minta-minta. 18 Biar beta kasi tau orang tarus 
soPlal Tuhan pung Kabar Bae, ma itu sonde jadi 
dasar ko beta bisa omong besar. Beta musti kasi 
tau orang soflal Tuhan, te Tuhan yang utus sang 
beta bagitu. Kalo beta sonde bekin iko beta pung 
tugas bagitu, na, beta paya tu! Te pasti hukuman 
jato kaná sang beta. 17 Kalo beta bekin ini karja 
cuma tagal beta pung suka sandiri, na, barang 
yang beta dapa tu, sama ke gaji yang orang karja 
dong tarima sa. Ma kalo beta bekin ini karja 
tagal Tuhan utus sang beta, itu laen. Te Dia ada 
parcaya sang beta ko jaga Dia pung barang mahal 
dong. 18 Jadi kalo bagitu, beta pung upa apa? 
Beta sonde parlu tarima gaji! Beta kasi tau Tuhan 
pung Kabar Bae deng sonde minta apa-apa. Itu 
yang bekin beta rasa puas. Deng itu rasa puas tu, 
sama ke beta pung upa. Jadi biar beta ada pung 
hak macam-macam ke orang yang pung tugas 

kasi tau itu Kabar Bae, ma beta sandiri sonde 
mau pake beta pung hak samua. 

19 Beta ni, orang bebas yang karja iko beta pung 
suka. Orang sonde ada pung hak ko suru beta 
karja ini, ko, karja itu. Biar bagitu, ma beta bekin 
diri sama ke budak, ko samua orang ada hak 
ko suru-suru sang beta. Deng bagitu, beta bisa 
tolong lebe banya orang ko dong batahan iko 
sang Tuhan Allah. 20 Jadi, kalo beta ada bakumpul 
deng orang Yahudi, na, beta bekin diri ke orang 
Yahudi, ko tolong orang Yahudi kanal sang Tuhan. 
Kalo beta ada bakumpul deng orang yang pegang 
karas Tuhan pung Atoran, beta bekin iko Tuhan 
pung Atoran, ko beta ju bisa tolong sang dong 
ko kanal sang Tuhan, (biar beta su tau bilang, 
bekin iko itu Atoran sonde bisa bekin beta babae 
deng Tuhan). 2! Kalo beta ada bakumpul deng 
orang yang sonde tau Tuhan pung Atoran, beta 
jadi sama ke dong, ko antar bawa sang dong pi 
Tuhan. (Beta sonde lapas buang Tuhan pung 
Atoran yang Dia kasi turun lewat balli Musa, ma 
sakarang beta idop pake Kristus pung Atoran.) 
P22 Kasi orang yang pung hati sonde kuat, beta 
bekin diri sama ke beta pung hati ju sonde kuat, 
ko beta bisa buju sang dong ko datang di Tuhan 





P9:21 # Mateos 22:34-40; Markus 12:28-34; Lukas 10:25-28; 
1 Korintus 13:1-8 


1 KORINTUS 9 1047 


Allah. Kasi samua orang, beta bekin diri sama ke 
dong, ko biar karmana ju, beta bisa tolong kasi 
salamat orang saparu. 23 Beta bekin ini hal dong 
samua, ko biar samua orang bisa parcaya sang 
Tuhan pung Kabar Bae. Deng bagitu, botong bisa 
dapa bagian dalam samua hal yang bae, yang 
Tuhan suka kasi sang botong. 

24 Beta kasi umpama dari lomba lari. Banya 
orang iko lari, ma yang dapa juara satu, cuma 
satu orang sa. Jadi bosong tiap orang musti lari 
ukur kuat ko jadi juara kasi sang Tuhan. 22 Samua 
orang yang iko lomba musti disiplin ko cuma 
bekin iko apa yang dia pung palati kasi tau, to? 
Dong karja banting tulang bagitu, ko cuma dapa 
topi juara yang nanti layu sa. Ma kalo kotong, 
kotong karja ko dapa upa yang batahan sampe 
salamanya. 28 Jadi beta sonde lari sambarang. 
Ma beta usaha karas ko lari lurus sampe di garis 
finis. Kalo banding beta deng tukang tinju, na, 
beta sonde falungku angin, ma beta puku kana. 
27 Beta disiplin tinggi, deng lati karas ko beta bisa 
batahan. Te sonde bae kalo beta kasi tau orang 
laen soflal Tuhan Allah, padahal beta sandiri 
langgar atoran, ais Tuhan kasi aut sang beta dari 
lomba. 

Ati-ati deng barang songgo dong! 


10 1 Sodara sayang dong! Bosong jang lupa 
buang itu carita dolu-dolu waktu kotong 


pung nene-moyang ada di tampa sunyi. Tuhan 
Allah kasi tunju jalan sang dong samua, pake 
awan yang jalan di dong pung muka. Ais Dia 

kasi tapisa aer laut, ju antar sang dong lewat 

di situ sampe dong kaluar di laut pung sabla 
deng salamat. 92 Itu awan deng laut tu, jadi satu 
umpama. Te kotong pung nene-moyang dong 
parcaya sang bali Musa ko pimpin sang dong, 
ais dong iko itu awan, deng maso dalam laut 
sama-sama deng dia. Itu sama ke kotong yang 
parcaya sang Kristus, ju dapa sarani ko kasi tunju 
bilang, kotong jadi Dia pung orang, deng kotong 
dengar sang Dia. ? Kotong pung nene-moyang 
samua makan makanan yang Tuhan pung Roh 
sadia kasi sang dong. "4 Deng dong samua minum 
aer yang Tuhan pung Roh sadia kasi dong minum. 
Yang dong minum tu, kaluar dari batu besar 
yang Tuhan pung Roh ada kasi tunju sang dong. 
Dong pi mana sa, na, itu batu su ada. Itu batu tu, 
andia Kristus. 2 Ma Tuhan Allah sonde suka deng 

orang banya pung bekin-bekin. Ais waktu dong 
jalan kuliling di tampa sunyi yang luas tu, na, ada 
banya yang mati di situ. Jadi dong kubur dong 
pung orang di banya tampa. t 

6 Itu samua jadi ko kasi tunju conto, ko kotong 
jang kapingin bekin jahat sama ke dong. "7 Jang 
maen songgo, sama ke dong saparu. Di Tuhan 
pung Tulisan Barisi ada tatulis bilang, “Ini orang 
IsraPlel dong dudu makan-minum rame-rame di 
patong sapi ana pung muka. Ais ju dong mulai 
basonggo.” “8 Kotong jang maen serong deng 
orang yang bukan kotong pung laki ko kotong 
pung bini. Te tempo hari, dong hohongge bagitu, 
ju ada 23.000 orang yang mati dalam satu 
hari sa. W? Kotong jang coba-coba bekin jahat 
macam-macam dolo, ko cari tau, Kristus mau 
hukum sang kotong, ko sonde. Te orang Israel 
dong saparu mau coba sang Tuhan bagitu, ais 
Dia kirim datang ular baracon bam-banya yang 
patok bekin mati sang dong. “10 Kotong ju jang 
mangomek. Te dong saparu maen mangomek 

tarus, ais ju Tuhan Allah utus Dia pung ana bua 
dari sorga satu ko bunu bekin mati sang dong. Y 

11 |tu hal kaná di orang Isralel dong, ko jadi 
conto kasi kotong. Dong su tulis samua, ko kotong 
bisa balajar deng jang bekin iko dong pung sala. 
Te hari kiamat su deka-deka datang. 

12 Inga-inga, é! Sakarang lu pikir bilang, lu su 
bisa batahan kuat. Ma lu musti ati-ati, ko lu jang 
jato. 18 Tiap kali lu rasa kapingin bekin jahat, inga 
te, orang laen su parná rasa cobaan bagitu ju. 
Ma lu bisa parcaya sang Tuhan ko Dia bekin iko 
apa yang Dia omong. Te Dia sonde kasi biar lu 
dapa cobaklan lebe dari yang lu bisa tahan. Tiap 
kali lu dapa cobaklan bagitu, na, Dia kasi jalan 
kaluar sang lu. Dia mau bekin lu kuat batahan, ko 
lu jang jato. 

14 Jadi sodara sayang dong! Kalo orang mau 
coba paksa sang bosong ko soya sang sosonggo 
dong, na, lari kaluar dari situ sa! Jang baPleok lai! 

15 Beta baflomong kasi bosong yang tau pikir 
panjang. Biar bosong timbang sandiri ko dapa tau 
apa yang beta mau omong tu, batul. 18 Pikir coba 
ini hal: kalo kotong bakumpul ko makan di Tuhan 
pung meja, ais ame itu galas ko minta tarima kasi 
sang Dia, ais kotong minum dari itu galas, dia 
pung arti bilang, kotong ada taklika deng Kristus. 

Waktu Dia tumpa Dia pung dara ko mati, itu 
tingka ke kotong ju iko mati. Kalo kotong bekin 
pica itu roti, ais kotong makan, dia pung arti 
sama, andia, kotong ada taPlika deng Kristus. Jadi 
waktu Dia mati, itu tingka ke kotong ju iko mati. 
217 Kotong samua ame bagian dari satu balok 
roti. Jadi samua yang ame bagian dari satu roti 
tu, sama ke kotong taika jadi satu badan, biar 
kotong banya orang. 18 Pikir coba bangsa IsraRel 
dolu-dolu dong. Waktu dong horo binatang di 
atas meja korban ko semba sang Tuhan, kapala 
agama yang horo tu, yang dapa makan dia pung 
daging. Dia pung arti, dong taPlika deng Tuhan, 
deng dong ju taflika deng orang yang bawa itu 
binatang ko bekin korban. 2 

19 Beta pung maksud karmana? Waktu 
orang yang sonde kanal sang Tuhan mau kasi 
persembahan sang dong pung sosonggo, itu 
sonde ada pung arti apa-apa, ko? Te itu sosonggo 
tu, cuma patong mati sa! Sonde! Beta pung 
maksud bagini: waktu orang horo binatang jadi 
korban kasi dong pung barang sosonggo, dong 
ada songgo sang roh jahat dong. Ma dong sonde 
semba sang Tuhan Allah yang batul. Jadi beta 

sonde mau bosong tahlika deng roh jahat dong 
bagitu. 820 (10:19) 21 Kalo bosong taflika deng 
Tuhan, ais minum dari itu galas di Tuhan pung 
meja, na, bosong sonde bole pi bacampor deng 
roh jahat dong, deng minum dari dong pung 
galas waktu orang ada songgo sang dong. Te itu 
dia pung arti bilang, bosong ada taklika deng 
roh jahat dong. Bagitu ju, kalo bosong makan di 
Tuhan pung meja, bosong sonde bole iko makan 
di dong pung meja. Te itu dia pung arti bilang, 
bosong ada taklika deng roh jahat dong! Bodo, é! 
22 Bosong ada pikir karmana? Mau bekin kotong 
pung Bos camburu, ko? Bahaya tu! Mangkali 
bosong pikir bosong lebe kuat dari Dia, ko? € 


Bekin samua-samua ko angka 
tinggi-tinggi Tuhan pung nama 


23 Mangkali bosong bilang, “Beta mau bekin 
apa sa, bole. Te itu beta pung hak.” Batul. Ma 
inga te sonde samua hal bae kasi sang lu. Deng 
sonde samua hal bisa tolong bekin kuat lu pung 
hati. 924 Jang cuma cari ontong kasi lu pung diri 
sandiri. Ada lebe bae, cari ontong kasi orang laen 
ju. 

2> Jadi beta usul bagini: kalo béli daging di pasar, 
na, makan sa. Sonde usa batanya lai, “Ini daging 
songgo, ko?” Ko, pikir bilang, “Beta bole makan 
ini daging, ko sonde?” 28 Te di Tuhan pung Tulisan 
Barisi ada tulis bilang, “Dunya deng dia pung isi 
samua, kotong pung Bos pung milik.” £ 

27 Kalo ada orang yang balóm parcaya sang 
Tuhan bilang, “Mari datang makan di ruma!” Kalo 
bosong mau pi, na, pi sa, deng makan samua 
yang dong kasi sang bosong. Sonde usa tanya 
bilang, “Beta bole makan ini barang, ko sonde?” 
28 (Ma kalo ada orang datang bakusu-kusu bilang, 
“Jang makan yang ini, te ini daging songgo, lebe 
bae lu sonde usa makan. Lu musti taro kira di itu 
orang yang datang lapor tu, dia kabaratan, ko 
sonde. 29 Beta pung maksud, pikir bae-bae, iko 
itu orang pung pikir, bole makan, ko sonde. Jang 
cuma pikir yang bae iko lu pung diri sandiri.) 

Padahal beta bole bekin iko beta pung suka. Ma 
kalo orang laen pikir itu sonde bae dia bekin satu 
hal, akurang ko beta ju sonde bebas bekin iko 
beta pung suka, cuma tagal itu hal sonde bae kasi 
sang itu orang? 20 Kalo beta minta tarima kasi 
sang Tuhan, ais beta makan, akurang ko orang 
omong kasi jato sang beta? 

31 Jadi bosong mau makan ko, minum ko, bekin 
apa sa, na, bekin samua-samua ko bosong kasi 
tunju Tuhan Allah pung nama bae. 22 Jang bekin 
susa sang orang Yahudi, ko, orang bukan Yahudi, 
ko, Tuhan pung orang parcaya dong. 33 Bekin 
sama ke beta ni. Te beta coba-coba ko bekin 
sanang sang dong samua dalam samua hal. Beta 
sonde cuma coba bekin yang bae kasi sang beta 
sa. Ma beta coba bekin yang bae kasi sang dong 
samua, ko dong ju dapa salamat. 

1 1 1 Bosong conto sang beta, deng bekin iko 
beta pung jalan idop. Te beta conto sang 
Kristus, deng bekin iko sang Dia. f 


Kalo bekin ibadat, na, laki-laki deng parampuan 
musti kasi tunju hormat iko adat pung biasa 


2 Beta angka jempol sang bosong, tagal biar 
karmana ju, bosong inga sang beta tarus. Deng 
samua hal yang beta su ajar kasi bosong, bosong 
masi bekin iko. Talalu bae! 3 Ma ada satu hal 
yang beta mau kasi inga sang bosong bagini: jang 
lupa bosong pung asal dari mana. Tiap laki-laki 
yang parcaya, baklakar di Kristus yang jadi dia 

pung kapala. Parampuan asal dari laki-laki. Deng 
Kristus datang dari Tuhan Allah. 8 

4 Naa! Laki-laki jang tutu dia pung kapala waktu 
dia ada sambayang, ko, waktu dia ada kasi tau 
Tuhan pung pasan. Te itu sama ke dia bekin malu 
sang Kristus, tagal dia sonde taro hormat iko 
kotong pung biasa. ? Ma parampuan musti tutu 
dia pung kapala waktu dia ada sambayang, ko, 
waktu dia kasi tau Tuhan pung pasan. Te kalo 
sonde, na, itu sama ke dia bekin malu sang dia 
pung laki, tagal dia sonde taro hormat iko kotong 
pung biasa. Deng dia ju bekin malu sang dia pung 
diri sandiri, sama ke kalo parampuan cukur bekin 
polik dia pung kapala. * Te kalo ada parampuan 
yang sonde mau tutu dia pung kapala ko jadi 
tanda bilang, dia taro hormat sang dia pung laki, 
na, lebe bae dia gunting bekin pende dia pung 
rambu. Ma kalo dia rasa dia pung kapala botak tu 
bekin malu sang dia, lebe bae dia tutu dia pung 
kapala sa. 

7 Coba pikir bagini: laki-laki sonde parlu tutu 
ame dia pung kapala, te Tuhan Allah bekin 
laki-laki iko Dia pung model. Andia ko laki-laki 
jadi hasil yang kasi tunju Tuhan pung hebat. 





811:3 * Ahli bahasa Yunani dong bilang, kefale “kapala” 
pung arti, 1. tubu pung kapala, deng 2. asal, akar (sumber). 
Ma dalam bahasa Yunani, kefale pung arti bukan “orang 
yang parenta”. 

Deng parampuan ju jadi hasil yang kasi tunju 
laki-laki pung hebat. "8 Te waktu Tuhan Allah 
bekin ini dunya, Dia sonde bekin laki-laki dari 
parampuan. Ma Dia bekin parampuan dari 
laki-laki. ? Deng Dia sonde bekin laki-laki kasi 
sang parampuan. Ma Dia bekin parampuan kasi 
sang laki-laki. 10 Jadi ada lebe bae parampuan 
tutu dia pung kapala, ko orang tau bilang, dia ada 
pake dia pung hak ko sambayang deng kasi tau 
Tuhan pung pasan, iko yang batul. Ana bua dari 
sorga ju tau bagitu. 11 Ma kalo dong taflika deng 
Tuhan, parampuan deng laki-laki sonde badiri 
sandiri-sandiri. 12 Partama kali, Tuhan Allah bekin 
parampuan dari laki-laki. Ma ais itu, parampuan 
yang barana ame laki-laki. Deng Tuhan Allah yang 
bekin ko samua jadi. 

13 Bosong pikir coba! Kalo parampuan 
sambayang sang Tuhan Allah, deng sonde tutu 
dia pung kapala, iko bosong, itu bae, ko sonde? 
14 Iko bosong pung adat di kota Korintus, kalo 
laki-laki pung rambu panjang, itu bekin malu 
sang dia, ko? 15 Ma kalo parampuan pung rambu 
panjang, dia talalu bagus, to? Tuhan ada kasi dia 
rambu panjang ko tutu ame dia pung kapala. Itu 
yang batul. 

16 Ma kalo ada yang mau bakanjar tarús soBlal 
ini hal, inga te, dari botong yang jadi pimpinan, 
deng dari jamaklat-jamallat dong, ini su yang 
botong pung biasa. 


Jang macam-macam kalo 
makan di Tuhan pung meja 


17 Sakarang beta mau omong satu hal lai. Dalam 
ini hal, beta sonde bisa puji sang bosong. Te 
waktu bosong ada bakumpul, bosong sonde 
bekin iko yang batul, ma bosong tamba lebe kaco 
lai. 

18 Partama, beta ada dengar bilang, waktu 
bosong bakumpul bekin ibadat, bosong ada 
tabagi-bagi. Saparu dari yang beta dengar tu, 
pasti ada yang batul. 19 (Memang, tagal bosong 
pung blok-blok tu, nanti kantara sapa yang 
batul-batul dengar sang kotong pung Bos, deng 
sapa yang sonde mau dengar sang Dia.) 

20 Te waktu bosong orang sarani ada bakumpul 
ko makan di Tuhan pung meja, bosong musti inga 
sang Tuhan Yesus. Itu yang batul. Ma bosong 
sonde bekin bagitu. 2! Dia pung bukti, andia 
waktu bosong dudu makan, ada yang sonde 
tunggu orang laen, ada yang makan balalas, deng 
ada laen lai yang minum mabo. Sampe ada orang 
laen yang sonde dapa bagian, ko dong jadi lapar. 
22 Karmana ni!? Bosong sonde ada pung ruma 

sandiri ko makan-minum di situ, ko? Ko, bosong 
pung maksud bekin rusak Tuhan pung jamaPlat 
pung nama bae? Ko, bosong mau bekin malu 
orang malarat dong? Bosong mau beta omong 
karmana? Mau beta puji sang bosong dalam ini 
hal, ko? Jang harap! 


Roti deng aer anggor jadi tanda ko bekin 
kotong inga sang Yesus pung mati 


(Mateos 26:26-29; Markus 14:22-25; Lukas 22:14-20) 


23 Tuhan Yesus sandiri yang kasi tau memang 
ini hal sang beta, deng beta sarakan lai sang 
bosong. Bilang, waktu orang dong siap-siap ko 
mau bunu sang Dia, itu malam Dia angka roti 
satu balok. ?4 Ju Dia sambayang minta tarima kasi 
sang Tuhan Allah. Ais Dia kasi tau Dia pung ana 
bua dong bilang, “Makan ini roti. Te ini Beta pung 
badan. Nanti dong bekin ancor Beta pung badan 
kasi sang bosong. Jadi bosong musti makan ini 
roti ko bosong inga sang Beta.” 

25 Waktu dong su makan abis, Dia ju bekin 
yang sama deng galás aer anggor bilang, “Ini aer 
anggor pung arti, andia: Tuhan Allah mau ika janji 
baru deng bosong. Deng Beta musti tumpa Beta 
pung dara sampe Beta mati dolo, baru itu janji 
bisa jadi. Ais tiap kali bosong minum aer anggor 
bagini, na, bosong musti inga Beta pung mati.” 

26 Tiap kali bosong bekin ini acara ko makan 
roti bagini deng minum dari galas bagini, sampe 
Tuhan datang kambali, itu sama ke bosong ada 
carita ulang soal Dia pung mati. 


Kalo lu pung hati sonde batul, na, jang 
dudu makan di Tuhan pung meja 


27 Naa! Tagal itu, kalo ada orang yang makan 
itu roti deng minum dari itu galas ko inga sang 
kotong pung Bos, ma dia pung hati sonde batul, 
nanti Tuhan Allah hukum sang dia. Tagal, itu 
Tuhan Yesus pung badan deng Dia pung dara. Jadi 
kalo orang pung hati sonde batul, na, dia sonde 
pantas makan deng minum di situ, te itu bekin 
hina sang Tuhan Yesus sa. 28 Ada lebe bae, tiap 
orang pareksa dolo dia pung hati sandiri. Ais kalo 
dia yakin dia pung hati lurus, baru dia bisa makan 
itu roti, deng minum itu aer anggor. 29 Ma ada 
orang yang makan deng minum deng hati yang 
sonde batul. Te dong pikir bilang, “Yesus pung 
mati tu, sonde ada pung arti apa-apa. Yesus pung 
badan sonde ada arti kasi sang beta.” Naa, orang 
bagitu tanggong dong pung risiko sandiri, tagal 
nanti dong kana hukum. 20 Andia ko di bosong 
pung teng-tenga sana, ada yang sonde kuat, ada 
yang saki-saki, deng ada yang su mati. 

31 Ma kalo kotong pareksa bae-bae kotong pung 
hati dolo, kotong sonde kana hukum bagitu. 

32 Kalo kotong pung Bos ada kasi hukum sang 
kotong, Dia bekin bagitu ko ajar sang kotong iko 
jalan yang batul. Te Dia sonde mau kotong kana 
hukum, deng nanti ancor abis sama-sama deng 
samua orang di ini dunya. 

33 Jadi sodara sayang dong! Kalo bosong 
bakumpul ko makan di Tuhan pung meja, na, satu 
musti tunggu sang satu. 34 Kalo ada yang lapar 
talalu, na, lebe bae makan alas di ruma dolo. Ais 
nanti, kalo bosong bakumpul sama-sama, na, 
bosong jang kana hukum. 

Soal parkara yang laen dong yang bosong ada 
tanya tu, nanti beta pi sana dolo, baru beta ator. 


Tuhan pung Roh kasi kuasa sang 
kotong ko bekin tugas macam-macam 


12 1 Sodara sayang dong! Beta mau ko 
bosong mangarti soPlal itu kuasa deng 
karunya yang Tuhan pung Roh ada kasi sang 
kotong ko kotong pake. 2Bosong su tau bilang, 
waktu bosong balom jadi Tuhan pung orang 
dong, bosong maen basonggo barang-barang 
bisu. Bosong iko buta-buta sang dong. 3 Tagal 
itu, beta mau ko bosong mangarti bilang, sonde 
mungkin ada orang yang taPlika deng Tuhan pung 
Roh Barisi yang bilang, “Kutuk sang Yesus tu!” 

Deng sonde mungkin ada orang yang sonde 
taklika deng Tuhan pung Roh Barisi bilang, “Yesus 
tu, beta pung Bos yang hak parenta sang beta!” 
4Tuhan pung Roh ada kasi orang satu-satu 
deng dia pung karunya, ko dong kasi jalan dong 
pung tugas laen-laen. Ma samua karunya dong, 
datang dari satu Roh. ? Orang dapa karunya 
macam-macam ko layani orang, ma dong samua 
cuma dengar dari satu Bos sa. ê Orang dapa tugas 
macam-macam ko kasi jalan Tuhan pung karja, 
ma cuma Tuhan Allah, yang tolong sang dong 
ko kasi jalan itu tugas samua. ' Tuhan kasi tunju 
Dia pung Roh di tiap orang pung idop deng cara 
beda-beda, ma dia pung maksud ko samua dapa 
ontong sama-sama. 8 Dia kasi Dia pung Roh pung 
kuasa di Dia pung orang dong. Saparu tarima 
kuasa ko dong bisa pikir panjang, ais kasi nasiat 
yang pas. Saparu tarima kuasa ko kasi tau deng 
taring, apa yang dong mangarti. ? Saparu lai 
tarima kuasa ko parcaya kuat sang Tuhan Allah, 
tagal dong taklika bae-bae deng Dia pung Roh. 
Saparu lai tarima kuasa ko bekin bae orang saki. 
10 Saparu lai tarima kuasa ko bekin tanda heran 
macam-macam yang kasi tunju Tuhan Allah pung 
hebat. Saparu lai tarima kuasa ko kasi tau Tuhan 
pung pasan sang Dia pung orang dong. Saparu lai 
tarima kuasa ko dapa tau roh mana yang baklakar 
di Tuhan Allah, deng yang mana yang sonde. 

Saparu lai tarima kuasa ko bisa omong pake 
bahasa macam-macam. Saparu lai tarima kuasa 
ko kasi tau itu bahasa dong pung arti apa. 1! Ma 
cuma satu Roh yang bekin ko dong samua bisa 
bekin itu tugas dong. Dia kasi orang satu-satu ko 
dong mampu karja iko Roh pung mau. K 


Satu badan, deng dia pung 
bagian macam-macam 


12 Beta mau banding itu karunya dong deng 
orang pung badan. Satu badan pung bagian ada 
macam-macam. Ma itu bagian macam-macam 
tu, taflika jadi satu badan sa. | 

Itu sama ke Kristus pung orang dong. 13 Kotong 
samua talika deng satu Roh. Andia ko waktu 
kotong dapa sarani, kotong jadi sama ke satu 
bangsa. Biar kotong orang Yahudi ko orang bukan 
Yahudi, orang budak ko orang bebas, Tuhan Allah 
kasi kotong samua satu Roh sa. Itu sama ke 
kotong samua minum aer yang bawa idop, dari 
parigi yang sama. 

14 Memang badan bukan cuma dari satu bagian 
sa. Te dia jadi dari banya bagian. 1? Andekata lu 
pung kaki bilang, “Beta ni, bukan tangan. Jadi 
beta sonde jadi bagian dari lu pung badan.” 

Biar dia omong bagitu, ma dia masi bagian dari 
lu pung badan. Batul, to? 18 Deng kalo lu pung 
talinga bilang, “Beta ni, bukan mata. Jadi beta 
sonde jadi bagian dari lu pung badan.” Biar dia 
omong bagitu, ma dia masi bagian dari lu pung 
badan. 1 Pikir doo! Kalo lu pung badan cuma jadi 
satu mata sa, karmana ko lu bisa dapa dengar? 
Deng kalo lu pung badan cuma jadi satu talinga 
sa, karmana ko lu bisa dapa ciom bau? 

18 Ma bosong su tau, Tuhan Allah bekin sang 
kotong jadi sama ke satu badan, deng Dia ator 
dia pung bagian macam-macam, iko Dia pung 
model. 19 Kalo kotong pung badan cuma jadi satu 
macam bagian, dia pung nama su bukan 'badan' 
lai, to? 20 Ma dia pung batul, kotong pung badan 
ada pung bagian macam-macam. Itu yang bekin 
dia jadi satu badan anteru. 

21 Orang pung mata sonde bisa anggap reme 
sang itu orang pung tangan bilang, “Beta sonde 
parlu sang lu!” Deng orang pung kapala sonde 
bisa kasi tau sang itu orang pung kaki bilang, 
“Beta sonde butu sang lu!” 22 Dia pung batul, 
andia, ada badan pung bagian yang kotong 
anggap sonde kuat deng sonde panting, ma 
kotong masi parlu sang dong. 23 Ada bagian yang 
kotong anggap dong pung guna cuma sadiki 
sa, ma kotong masi piara bae-bae sang dong. 
Deng ada bagian yang kotong malu kasi tunju, 


1 KORINTUS 12 1064 


ais kotong tutu bae-bae sang dong. ** Ma kalo 
bagian yang sonde bekin malu sang kotong, 
kotong sonde bekin apa-apa sang dong. 

Ma Tuhan Allah kumpul samua bagian ko bekin 
jadi satu badan. Ais Dia ator ko bagian yang 
kotong anggap sonde panting, kotong ju piara 
bae-bae sang dong, 22te Dia sonde suka kotong 
pung badan tabagi-bagi. Dia mau ko samua 
bagian, satu balia deng satu. 28 Te kalo satu 
bagian dapa susa, na, samua ju rasa. Deng kalo 
satu ada tarima hormat, na, samua ju iko sanang. 

27 Bagitu ju deng bosong. Te bosong sama 
ke Kristus pung badan anteru. Tiap orang 
parcaya jadi sama ke satu bagian dari Kristus 
pung badan. 28 Te di orang parcaya dong pung 
teng-tenga, Tuhan Allah kasi kuasa ko bekin tugas 
macam-macam. 

Partama, Dia utus orang saparu pi jalan kasi 
tau Dia pung pasan. 

Kadua, Dia pake orang saparu jadi Dia pung 
jubir. 

Katiga, Dia bekin orang saparu pintar ajar 
orang soDlal Dia. 

Tarus, Dia kasi kuasa sang orang saparu ko 
bisa bekin tanda heran macam-macam ko 
kasi tunju Dia pung hebat. 

Saparu lai dapa kuasa ko bekin bae orang 
saki. 

Saparu lai dapa karunya ko tolong orang. 
Saparu lai dapa karunya ko bisa urus orang 
ko dong karja sama-sama deng bae. 
Deng Dia kasi kuasa sang orang saparu 
lai, ko dong bisa omong pake bahasa 
macam-macam. 7 

29 Naa, bosong pung pikir karmana? Tuhan 
Allah utus samua orang ko jalan pi kasi tau Dia 
pung pasan, ko? Sonde. Dia bekin samua orang 
jadi Dia pung jubir, ko? Sonde. Dia bekin samua 
orang pintar mangajar, ko? Sonde. Dia kasi kuasa 
sang samua orang ko bisa bekin tanda heran, ko? 
Sonde. 20 Dia kasi kuasa sang samua orang ko 
bekin bae orang saki, ko? Sonde. Dia bekin samua 
orang bisa omong pake bahasa macam-macam, 
ko? Sonde. Dia bekin samua orang bisa kasi tau 
itu bahasa dong pung arti, ko? Sonde. 

31 Naa! Bosong musti siap sadia ko tarima deng 
pake karunya yang lebe barguna kasi banya orang 
dong. 

Biar bagitu, ma beta masi mau kasi tunju sang 
bosong jalan yang paling bae. 


Kasi-sayang yang batul 


13 1 Andekata beta bisa baflomong pake 
samua macam bahasa, bahasa manusia 

ko, bahasa dari Tuhan pung ana bua dari sorga 
ko, ma beta sonde ada pung sayang sadiki ju, dia 
pung ontong apa? Beta pung omong tu, kosong 
sa, sama ke gong yang cuma babunyi-babunyi, 
ko darêm yang babunyi pung-pang pung-pang 
sa. 2 Andekata beta ada pung karunya ko kasi tau 
Tuhan pung pasan sang Dia pung orang, deng 
beta tau samua rahasia, deng beta mangarti 
samua hal orang yang pintar dong tau, deng kalo 
beta pung parcaya sang Tuhan kuat sampe beta 
bisa kasi pinda gunung dong, ma beta sonde ada 
pung sayang sadiki ju, dia pung guna apa? Samua 
yang beta bekin sonde ada pung guna apa-apa. 
n3 Kalo beta jual abis beta pung harta, ais bagi 
kasi dia pung doi samua ko kasi makan orang 
malarat dong, ko, sarakan beta pung badan jadi 
korban, “ma beta sonde ada pung sayang sadiki 
ju, dia pung guna apa? Beta sonde ada dasar ko 
angka-angka diri ju. Te itu parcuma sa! Sonde ada 
ontong. 

4 Te sayang tu, manis. 

Sayang tu, sabar. 

Dia sonde tau camburu. 

Dia sonde tau angka-angka diri. 

Dia sonde tau sombong. 

3 Dia sonde kasar. 

Dia sonde mau manang sandiri. 

Dia sonde gampang mara. 

Dia sonde tau simpan hati. 

6 Dia sanang deng apa yang batul, 
deng sonde suka hal yang sonde adil. 

7 Sayang tu, tahan banting. 

Dia parcaya tarus. 

Dia baharap tarus. 

Dia batahan tarus. 

8 Deng sayang sonde tau barenti. 

Ma apa yang Tuhan pung jubir dong kasi tau, 
lama-lama sonde parlu lai. Deng kalo orang 
omong pake bahasa macam-macam, lama-lama 
ju sonde parlu lai. Deng kalo apa yang orang 
pintar dong tau, lama-lama ju sonde ada pung 
guna lai. ? Sakarang kotong cuma mangarti sadiki 
sa. Kalo kotong jadi Tuhan pung jubir, kotong 
cuma kasi tau hal yang balóm langkap. 19 Ma 
sampe dia pung waktu, nanti samua jadi langkap. 
Itu waktu, hal-hal yang sonde langkap, ju sonde 
ada pung guna lai. 

11 Conto bagini: waktu beta masi kici ana, 
beta baklomong sama ke ana kici dong biasa 
baklomong. Beta ju pikir sama ke ana kici biasa 
bapikir. Ma sakarang beta su jadi besar. Andia ko 
beta sonde batingka sama ke ana kici lai. 

12 Conto laen lai: sakarang kotong bisa dapa lia 
sadiki, ma balom jalas, sama ke lia pake carmin 
yang rusak. Ma lama-lama nanti samua jadi jalas. 
Kotong dapa lia sama ke ada pas di muka idong. 
Sakarang beta cuma mangarti sadiki sa. Ma 
lama-lama nanti beta bisa mangarti samua, sama 
ke yang Tuhan Allah mangarti samua-samua 
soklal beta pung diri. 

13 Jadi sakarang ada tiga hal yang kotong musti 
bekin, yang batahan tarus. Andia: 

kotong musti parcaya tarus sang Tuhan: 

kotong musti baharap tarus bilang, nanti Dia 
ator samua jadi bae: 

deng kotong musti basayang tarus. 

Dari tiga hal ni, yang paling panting, andia, 
sayang. Te sayang yang paling bae dari samua. 


Tuhan pung Roh kasi tugas laen-laen 
sang Dia pung orang dong 


14 1 Usaha ko basayang dalam samua hal. Te 
sonde ada hal laen yang lebe panting lai. 
Deng cari jalan ju ko Tuhan pung Roh kasi bosong 
kuasa deng karunya ko bosong bisa bekin hal-hal 
yang bae. Deng yang bagus, andia, kalo bosong 
dapa karunya ko kasi tau Tuhan pung pasan. ? Te 
kalo orang ada pung karunya ko omong pake 
bahasa laen, Tuhan pung Roh ada kasi dia kuasa 
ko kasi tau hal yang balom jalas. Ma dia sonde 

omong deng orang laen, te dia cuma omong 
deng Tuhan sa. Sonde ada orang yang bakumpul 
di situ, yang mangarti itu orang pung omong tu. 
3 Ma kalo orang ada pung karunya ko kasi tau 
Tuhan pung pasan tu, dia ada kasi pasan sang 
samua orang di situ. Dia kasi bangun orang pung 
parcaya sang Tuhan, kasi kuat dong pung hati, 
deng hibur orang yang susa dong. * Orang yang 
omong pake bahasa laen, dia kasi kuat dia pung 
diri sa. Ma orang yang omong kasi tau Tuhan 
pung pasan, dia kasi kuat samua orang yang ada 
bakumpul, ko jamaPklat anteru jadi lebe kuat. 

> Beta pung suka ko bosong samua bisa omong 
pake bahasa laen. Ma beta lebe suka ko bosong 
bisa omong kasi tau Tuhan pung pasan. Te orang 
yang omong kasi tau Tuhan pung pasan, lebe 
barguna dari orang yang cuma omong pake 
bahasa laen. Kalo omong pake bahasa laen, itu ju 
bae, asal ada orang yang bisa kasi tau itu bahasa 
pung arti. Deng bagitu, itu pasan bisa bekin 
lebe kuat samua orang di jamaflat, ko dong bisa 
mangarti. 

6 Sodara sayang dong! Pikir coba ini hal. 
Andekata beta datang di bosong, ais beta omong 
pake bahasa yang bosong sonde mangarti, 
bosong dapa dia pung ontong apa? Sonde ada, 
to? Ma kalo beta omong kasi bosong, ada lebe 
bae kalo beta kasi tau Tuhan pung mau. Lebe bae 

beta buka hal yang dolu sonde jalas. Lebe bae 
beta tolong sang bosong ko mangarti hal deng 
lebe bae lai. Lebe bae beta kasi inga Tuhan pung 
Kata-kata. Lebe bae beta ajar sang bosong. Itu, 
baru ada pung guna kasi sang bosong, to? 

7 Bagitu ju deng alat musik dong. Te dong sonde 
idop, ma dong ada bekin bunyi macam-macam. 
Pake suling ko, sasando ko, gitar ko, kalo dia 
pung not sonde roba, tantu orang sonde bisa 
tau dia ada maen lagu mana, wuang? 8 Deng 
kalo tarompet bekin bunyi yang sonde jalas, 
karmana ko tantara dong bisa tau dia pung sein 
ko dong siap-siap baparang? Sonde bisa, to? 

9 Bagitu ju kasi bosong. Kalo bosong omong pake 
bahasa laen, ko, pake bahasa yang orang sonde 
bisa mangarti deng jalas, itu sama ke bosong 
ada omong deng angin sa. Parcuma sa, te orang 
sonde bisa tangkap lu pung maksud! 10 Ada 
talalu banya macam bahasa di ini dunya. Tiap 
bahasa ada dia pung arti sandiri-sandiri. 11 Ma 
kalo beta sonde tau orang laen pung bahasa, itu 
sonde ada pung arti apa-apa kasi sang beta. Beta 
sonde mangarti sang dong, deng dong ju sonde 
mangarti sang beta. Botong satu deng satu jadi 
orang asing. 

12 Bagitu ju deng bosong. Bosong mau dapa 
kuasa deng karunya dari Tuhan. Itu bae. Ma 
ada lebe bae bosong usaha ko dapa kuasa deng 

karunya yang bosong bisa pake ko tolong bekin 
kuat orang parcaya bam-banya dong! 

13 Jadi orang yang omong pake bahasa laen, 
ada lebe bae kalo dia sambayang minta ko Tuhan 
ju kasi dia karunya ko bisa kasi tau itu bahasa 
laen pung arti. 14 Kalo beta ada sambayang 
pake bahasa laen, beta sambayang pake beta 
pung hati, ma beta sonde mangarti beta omong 
apa. 1? Jadi dia pung bae, beta bekin karmana? 
Beta pake dua-dua, ma satu-satu deng dia pung 
waktu. Beta mau sambayang pake beta pung 
hati. Deng beta ju mau sambayang pake kata-kata 
yang beta mangarti. Beta mau manyanyi lagu 
puji sang Tuhan pake beta pung hati. Deng 
beta ju bisa manyanyi pake kata-kata yang beta 
mangarti. 18 Te kalo Iu pake bahasa laen ko angka 
puji-puji sang Tuhan Allah dari lu pung hati, ais 
ada orang di situ yang sonde mangarti itu hal 
dong, karmana dia bisa satu hati deng lu? Waktu 
lu ada minta tarima kasi sang Tuhan pake bahasa 
laen, karmana ko dia bisa satuju deng lu bilang, 
“Itu batul tu!” Sonde bisa, to? Te dia sonde 
mangarti lu pung bahasa tu. 17 Bisa sa lu minta 
tarima kasi sang Tuhan bagitu. Ma itu sonde kasi 
kuat orang laen pung hati. 

18 Mangkali bosong sonde tau, ma beta omong 
pake bahasa laen lebe dari bosong samua. Deng 
beta minta tarima kasi sang Tuhan, tagal Dia 

bekin beta bisa omong bagitu. 19 Ma kalo orang 
parcaya ada bakumpul, ada lebe bae beta omong 
pake lima kata yang pende sa, yang dong bisa 
mangarti, ko beta ajar sang dong, daripada beta 
omong panjang lalolak pake bahasa laen, deng 
pake kata barangke-rangke, yang dong sonde 
mangarti. 

20 Sodara sayang dong! Kalo bosong mau coba 
mangarti hal, bosong musti balajar pikir ke orang 
dewasa. Jang bapikir sama ke ana kici dong! Ma 
deng hal jahat, bosong musti ke ana kici, yang 
sonde tau bekin hal jahat dong, te dong hati 
barisi. 21 Di Tuhan pung Tulisan Barisi, ada tulis 
bilang: 

“Kotong pung Bos ada omong bilang, 

‘Beta mau pake orang yang omong pake 
bahasa laen dong, 
ko Beta omong kasi ini bangsa Israklel. 
Ma biar Beta omong karmana ju, 
dong sonde mau dengar sang Beta.” P 

22 Tagal itu, bosong dapa lia, kalo orang omong 
pake bahasa laen, itu jadi tanda kasi orang yang 
balóm parcaya sang Tuhan, ko dong dapa lia Dia 
pung kuasa. Itu sonde tolong orang dong yang su 
parcaya sang Tuhan. Ma kalo orang omong kasi 
tau Tuhan pung pasán, itu tolong orang yang su 

parcaya sang Dia. Itu sonde tolong orang yang 
baldm parcaya sang Dia. 22 Andekata bosong 
samua ada bakumpul, ju bosong samua ada 
omong pake bahasa laen-laen, ais ada orang yang 
sonde parcaya, ko, orang yang sonde mangarti ini 
hal dong, maso di bosong pung teng-tenga, nanti 
dong pikir karmana? Pasti dong bilang, “Ini orang 
di sini dong su gila, é!” 

24 Deng andekata bosong samua ada baBlomong 
kasi tau Tuhan pung pasan, ju ada orang yang 
sonde parcaya, ko, orang yang sonde mangarti 
ini hal dong, maso di bosong pung teng-tenga. 
Pasti itu orang mau dengar apa yang bosong 
ada omong. Jadi apa yang bosong omong tu, 
kasi tunju dia pung sala-sala, sampe dia mau 
pareksa deng alus-alus dia pung idop sandiri. 

25 Ais hal-hal jahat yang dia sambunyi dalam dia 
pung hati, nanti jadi tabuka ko samua orang dapa 
tau. Ais ju itu orang nanti tikam lutut ko semba 
sang Tuhan Allah bilang, “Awii! Su jalas Tuhan 
Allah ada di bosong pung teng-tenga!” 


Samua hal yang kotong bekin, na, bekin 
iko dia pung batul. Jang kaco-kaco 


26 Jadi sodara sayang dong! Kalo bosong ada 
bakumpul, tiap orang ada dia pung karunya. Ada 
yang manyanyi lagu puji sang Tuhan Allah. Ada 
yang ajar orang soal Tuhan. Ada yang buka kasi 

tau hal dari Tuhan, yang dolu ada tasambunyi. 
Ada yang omong pake bahasa laen. Deng ada 
yang bisa kasi tau itu bahasa pung arti. Samua 
hal tu, dong musti bekin ko kasi kuat orang laen 
dong pung parcaya. 

27 Kalo ada yang suka omong pake bahasa laen, 
itu bae. Ma biar dua ko tiga orang sa, cukup su. 
Sonde usa bam-banya. Satu omong abis dolo, 
baru satu omong lai. Deng musti ada orang 
yang bisa kasi tau dong pung bahasa pung arti. 
28 Andekata kalo sonde ada orang yang bisa kasi 
tau itu bahasa pung arti, na, sonde usa omong 
pake bahasa laen di orang banya dong pung 
muka. Biar ko dong omong bagitu dalam dong 
pung hati sandiri sa. Dong ju bisa omong deng 
Tuhan bagitu. 

29 Kalo bosong ada bakumpul, biar dua ko tiga 
orang sa yang omong kasi tau Tuhan pung pasan. 
Yang laen dong musti timbang bae-bae dong 
pung omong tu. 3? Ma andekata Tuhan ada buka 
kasi mangarti satu hal yang dolu sonde jalas, kasi 
sang satu orang yang dudu dengar di situ, na, itu 
orang musti kasi tau itu pasan kasi samua yang 
ada di situ. Deng orang yang ada omong di muka 
musti barenti, ko kasi salak sang orang yang baru 
dengar dari Tuhan tu, ko dia omong. °t Dia pung 
batul, bosong samua bisa kasi tau Tuhan pung 
pasan. Ma kasi tenga satu orang omong dolo, ais 

baru dia pung taman. Deng bagitu, samua orang 
bisa dengar, samua bisa balajar, deng samua bisa 
rasa dong pung hati jadi lebe kuat. 22 Inga te, 
orang yang omong kasi tau Tuhan pung pasan, ju 
musti tau ator dia pung diri. Ais satu bisa tunggu 
satu, te yang laen bisa tahan dia pung diri. 33 Te 
sonde ada kaco di Tuhan Allah. Samua tallator 
deng tanang. 

Di mana-mana, kalo orang parcaya dong 
bakumpul, dia pung biasa bagini: 34 Parampuan 
dong musti dudu tanang. Dong jang mulu banya. 
Dong musti dengar-dengar sang pimpinan dong. 
Te Tuhan Allah pung Atoran ju omong bagitu, 
to? 35 Kalo ada yang mau tanya satu hal, na, biar 
tunggu dia pulang dolo, baru tanya sang dia pung 
laki sa. Te kalo parampuan dong baribut dalam 
ruma sambayang, itu bekin malu sa! 

36 Bosong pung pikir karmana!? Te Tuhan Allah 
pung Kata-kata sonde datang dari bosong! Deng 
Dia pung Kata-kata sonde kasi sang bosong di 
kota Korintus sandiri sa! Pikir bae-bae dolo! 

37 Kalo ada orang yang anggap diri bisa kasi tau 
Tuhan pung pasan, ko, pikir dia ada tarima kuasa 
dari Tuhan pung Roh, na, dia sandiri tau bilang, 
itu hal yang beta ada tulis kasi bosong tu, bukan 
atoran dari beta, ma itu parenta dari Yesus, 
kotong pung Bos. 28 Kalo ada orang yang sonde 

mau tarima ini hal dong, na, bosong jang tarima 
sang dia. 

39 Sodara sayang dong! Pasang kaki ko bosong 
dapa kuasa ko bisa omong kasi tau Tuhan pung 
pasan. Deng jang larang orang bilang, dong 
sonde bole omong pake bahasa yang laen. 20 Jadi 
kalo bosong bakumpul, na, kasi jalan samua deng 
batul, iko yang pantas. Satu hal jalan dolo, baru 
yang laen iko. Kasi jalan samua deng taPlator. Jang 
kaco-kaco. 


Kristus su idop kambali dari Dia pung mati 


15 1 Sodara sayang dong! Beta mau ko 
bosong inga Tuhan pung Kabar Bae yang 
beta su kasi tau sang bosong dari dolu. Bosong 
tarima ame, ju batahan iko tarus sang itu Kabar. 
2 Te itu Kabar yang bisa kasi salamat sang bosong, 
asal bosong bapegang kuat tarus sang dia. Ma 
kalo bosong sonde parcaya tarus sang Tuhan 
Allah, bosong pung parcaya, parcuma sa. 

3 Beta ju su ajar sang bosong hal-hal yang paling 
panting, yang dolu orang su parna ajar sang 
beta. Andia: Kristus, yang Tuhan Allah su kirim 
datang tu, su mati ko kasi salamat sang kotong 
dari kotong pung sala-sala, parsis ke Tuhan pung 
Tulisan Barisi ada tulis dari dolu. 94 Ju dong kubur 

sang Dia. Ais dia pung lusa, Tuhan kasi idop 
kambali sang Dia, parsis ke Tuhan pung Tulisan 
Barisi ada tulis memang dari dolu. "? Ais ju Kristus 
kasi tunju Dia pung diri sang Petrus. *Dia ju kasi 
tunju Dia pung diri sang Dia pung ana bua dua 
blas orang. ** Ais satu kali, Dia ju kasi tunju Dia 
pung diri sang lebe dari lima ratus orang parcaya. 
Te samua dapa lia sang Dia na! Dari dong tu, ada 
banya yang masi idop. Cuma sadiki sa yang su 
mati. ' Ais Dia kasi tunju diri sang bu Yakobis. Ais 
ju Dia kasi tunju diri sang Dia pung utusan dong 
samua. 

8 Naa! Beta yang paling kakorek ju dapa lia sang 
Dia. Te beta sama ke ana bungsu yang lahir paling 
balakang. "9 Tuhan pung utusan yang laen dong, 
samua lebe panting dari beta. Kalo iko yang 
batul, sonde pantas beta jadi Dia pung utusan. 
Te dolu, beta yang bekin sangsara deng siksa 
sang Tuhan pung orang dong di mana-mana. 
v10 Ma Tuhan Allah kasi tunju Dia pung hati bae 

sang beta. Ais Dia yang bekin sang beta ko jadi 
sama ke sakarang. Waktu Dia ada bekin hal bae 
kasi sang beta, Dia sonde buang-buang waktu 
parcuma. Dia pung ujung, beta yang pasang kaki 
lebe dari samual Padahal bukan beta yang karja, 
ma Tuhan pung hati bae yang ada karja di beta 
pung idop. 

11 Jadi sonde panting kalo beta yang ajar, ko, 
utusan laen dong yang ajar. Te botong samua 
ada ajar hal yang sama. Botong kasi tau orang 
soPlal Tuhan pung Kabar Bae tarus-tarus. Tagal 
itu, bosong jadi parcaya sang itu Kabar Bae yang 
sama. 


Orang mati, nanti idop kambali 


12 Botong biasa ajar bilang, Kristus, yang Tuhan 
su kirim datang tu, su idop kambali dari Dia pung 
mati. Jadi akurang ko bosong saparu bilang, 
“Orang mati dong, sonde idop kambali”? Dia 
pung dasar apa? 13 Te andekata orang mati sonde 
idop kambali, dia pung arti bilang, Kristus ju 
sonde idop kambali! 14 Deng kalo Kristus sonde 
idop kambali, samua-samua yang botong biasa 
kasi tau sang orang dong, sonde ada pung guna. 
Deng bosong pung parcaya sang Dia, parcuma 
sa! 15 Kalo batul orang mati sonde idop kambali, 
botong ju jadi saksi omong kosong soľlal Tuhan 
Allah. Te botong biasa ajar bilang, “Tuhan Allah 

1” 


yang kasi idop kambali sang Kristus!” Memang 
botong kasi tau bagitu. Ma andekata orang mati 
sonde idop kambali, dia pung arti bilang, Tuhan 
Allah sonde parna kasi idop kambali sang Kristus. 
16 (15:15) 17 Pikir coba ini hal: kalo Kristus sonde 
idop kambali, bosong pung parcaya sang Tuhan 
Allah parcuma sa! Te bosong masi pikol bosong 
pung sala-sala dong! 18 Bukan itu sandiri sa, 

te samua orang yang su mati dong, yang dolu 
taRlika deng Kristus, kalo Kristus sonde parná idop 
kambali, dong ju mati deng tapisa buang dari 
Tuhan Allah. 19 Kotong ada basandar sang Kristus 
bilang, nanti Dia mau bekin yang bae kasi kotong. 
Ma andekata kotong pung harap bagitu, cuma 
jadi dalam ini dunya sa, na, itu parcuma sa! Deng 
kotong jadi orang yang paling kasian dari samua! 


Apa yang nanti jadi, tagal Kristus idop kambali? 


20 Padahal sonde bagitu, to? Te yang batul, 
andia: Kristus, yang Tuhan Allah su kirim datang 
tu, su idop kambali dari Dia pung mati! Deng 
bukan Dia sandiri sa, te nanti orang parcaya yang 
su mati dong, idop kambali ju. Kristus sama ke 
hasil partama, yang kasi tunju bilang, orang mati 
nanti idop kambali iko sang Dia. 2! Dolu-dolu, 
cuma satu orang sa, andia Adam, yang langgar 
Tuhan pung parenta. Jadi dia pung hukuman, 
andia mati. Itu hukuman ju jato kana di kotong 

manusia samua. Ma sakarang, ada satu orang lai, 
andia Kristus, yang idop iko Tuhan pung parenta. 
Jadi, tagal Dia pung bae, orang mati bisa idop 
kambali! 22 Samua orang yang langgar Tuhan 
pung parenta, kana hukuman mati ju, sama ke 
Adam. Bagitu ju, samua orang yang taBlika deng 
Kristus, nanti Tuhan Allah kasi idop kambali sang 
dong. 

23 Ma satu-satu deng dia pung waktu. Kristus 
jadi orang partama yang idop kambali, sama 
ke hasil partama tadi tu. Deng nanti, kalo Dia 
su datang kambali di ini dunya, baru Dia pung 
orang dong ju idop kambali. 28 Ais itu, baru dunya 
kiamat. Itu waktu, Kristus jadi Raja yang kasi 
ancor samua kuasa, samua parenta, deng samua 
ilmu yang bamusu deng Tuhan. Dia ju jadi Raja 
yang sarakan kambali Dia pung hak parenta sang 
Tuhan Allah, Dia pung Bapa. 

25 Te Dia musti pegang parenta tarus, sampe 
Tuhan Allah bekin kala samua yang malawan 
sang Kristus, ko dong talalok sang Dia. W26 Ada 
satu hal lai yang bamusu deng kotong manusia. 
Andia kotong musti mati. Ma yang tarahir, Tuhan 
ju mau kasi kala sang mati pung kuasa. Dia bekin 
bagitu abis, ju sonde ada orang yang mati lai. 

27 Di Tuhan pung Tulisan Barisi ada tulis bilang, 





W15:25 H Lagu Puji dong 110:1 


1 KORINTUS 15 1081 


“Tuhan bekin samua yang kala ko tondo sang itu 
Orang yang Dia janji mau kirim datang.” Naal 
Waktu tulis bilang, “samua yang kala ko tondo 
sang Dia pung Orang”, su jalas bilang, Tuhan 
Allah sonde tamaso di situ. Te Tuhan sandiri yang 
angka sang Dia ko jadi Bos kasi samua. “28 Nanti 
kalo samua dengar batul sang Tuhan Allah pung 
Ana, itu Ana nanti sarakan samua kambali sang 
Dia pung Bapa, yang su angka Dia jadi Bos dari 
samua. Ais ju Tuhan Allah pegang parenta tarus 
dalam samua hal, kasi sang samua orang. 


Andekata orang mati sonde idop kambali 


29 Ada orang yang mau sarani ko ganti orang 
mati yang balom sarani. Ma kalo orang mati 
sonde idop kambali, akurang ko dong mau sarani 
kasi sang orang mati? Y30 Deng akurang ko botong 
mau ame risiko mati tarús, kalo orang mati sonde 
idop kambali? 3t Te beta maen amper mati tiap 
hari! Ma sodara sayang dong! Beta sumpa, beta 
rasa sonde apa-apa andekata beta mati. Te beta 
bisa angka muka, tagal bosong taflika tarús deng 
kotong pung Bos Yesus Kristus, yang Tuhan Allah 
su kirim datang. 32 Tempo hari, waktu beta masi 

di kota Efesus, beta maen bacakar deng itu orang 
dong yang sama ke binatang utan yang jahat. 
Ma kalo beta cuma bakalai ko beta bisa manang 
sandiri, bukan kasi sang Tuhan, itu parcuma sa. 
Sonde ada pung gunal Te kalo batul orang mati 
sonde idop kambali, ada lebe bae kotong iko-iko 
orang pung omong sa, yang bilang, 

“Mari ko kotong bapesta rame-rame, 

deng makan-minum ena-ena sa, 
te beso kotong su mati!” 7 

33 Bosong jang kana tipu ko iko pikir bagitu! Te 
ada kata-kata yang bilang, 

“Kalo lu satu kaki deng orang jahat dong, 

itu bekin lu serong dari jalan idop yang 
lurus.” 

34 Jang bekin jahat lai! Barenti su! Ator lu pung 
diri! Bekin yang batul sa! Yang batul, bosong 
musti rasa malu, te di bosong pung teng-tenga, 
masi ada orang yang balom kanal sang Tuhan 
Allah. 


Kalo kotong idop kambali, nanti 
kotong pung badan karmana? 


35 Ada yang tanya, “Kalo orang mati idop 
kambali, nanti dia pung cara karmana? Deng 
dong pung badan jadi karmana?” 

36 Bodo, él Te kalo tanam bibit, itu bibit musti 
ancor dalam tana dolo, baru dia bisa idop deng 
banupuk. 2? Deng bibit yang kotong tanam, dia 
pung model sonde sama ke barang yang banupuk 
deng badaon. Dia bibit karing sa, macam ke 
gandum ko, padi ko, bibit laen dong. 28 Satu-satu 
iko dia pung model, iko Tuhan pung mau. Te Dia 
yang su putus tanaman satu-satu pung model. 

39 Binatang deng manusia ju bagitu. Satu-satu 
deng dia pung model, iko Tuhan pung mau. Ais 
manusia pung badan, iko manusia pung model. 
Binatang pung badan dong, satu-satu deng dia 
pung model. Burung deng dia pung. Ikan deng 
dia pung. Yang laen lai deng dia pung. 

40 Ada barang di langit, deng ada barang di 
bumi. Yang di langit ada dong pung hebat. Ma 
itu hebat, laen dari yang ada di bumi. Yang di 
bumiju ada dong pung hebat. Ma itu hebat, laen 
dari yang ada di langit. “1 Kalo di langit, matahari 
pung hebat laen; bulan pung hebat laen: deng 
bintang dong ju pung hebat laen-laen. Satu-satu 
deng dia pung model. Satu-satu deng dia pung 
hebat. Jadi samua ada pung hebat, to? 

42 Naa! Kalo orang mati idop kambali, itu sama 
ke bibit tadi tu. Te kalo su kubur orang mati, dia 
pung mayat jadi rusak buang, to? Ma kalo dia 
idop kambali, dia su sonde sama ke dolu lai. Te 
kalo su idop kambali, dia sonde bisa mati lai. 

43 Waktu kotong kubur orang mati, kotong rasa 
itu mayat kamomos. Ma kalo itu orang su idop 
kambali, na, dia pung hebat lai! Te dia jadi barisi! 
Orang mati sonde bisa bekin apa-apa waktu 
orang kubur sang dia. Ma waktu dia su idop 
kambali, dia jadi talalu kuat! “* Kalo orang masi 
idop, dia cuma tau pikir deng rasa sa, to? Ma 
waktu dia mati, ko idop kambali, na, Tuhan pung 
Roh kasi sang dia idop yang batul. Deng dia su 
sonde sama ke dolu lai. 

45 Manusia partama yang sama ke kotong, 
andia Adam. Iko Tuhan pung Tulisan Barisi, ada 
tulis bilang, “dia jadi manusia yang idop, yang 
tau pikir deng rasa.” Ma manusia yang model ke 
Adam yang paling di atas tu, andia Kristus. Dia 
pung Roh yang bisa kasi orang idop yang batul. 
246 Yang partama tu, andia orang yang cuma tau 
pikir deng rasa sa, ais dia bisa mati. Ma yang su 
idop kambali tu, andia orang yang dapa idop yang 
batul dari Tuhan pung Roh. 2? Manusia model 
partama di bumi tu, ada bekin dari tana isi. Ma 
yang model kadua tu, andia Kristus, ada datang 
dari langit. 48 Kotong yang idop di bumi, model 
sama ke manusia partama, yang Tuhan bekin dari 
tana isi. Ma orang yang tallika deng Tuhan Allah 
di langit, model sama ke Kristus yang datang dari 

langit. ^? Kotong sakarang model sama ke Adam 
yang Tuhan bekin dari tana isi. Ma lama-lama 
kotong ganti model baru, yang sama ke Kristus 
yang datang dari langit. 

50 Sodara sayang dong! Yang beta mau kasi tau 
sang bosong, bagini: kotong yang jadi manusia 
model partama, kotong pung badan dari dara 
deng tulang. Deng bagitu, kotong sonde bisa 
tarima kotong pung pusaka ko jadi Tuhan Allah 
pung ana di sorga. Sonde bisa! Te orang model ke 
itu, nanti dong pung badan rusak buang, ais dong 
sonde bisa tarima hal yang batahan tarus. 

51 Jadi dengar bae-bae! Te beta mau buka kasi 
bosong satu rahasia. Nanti ada orang parcaya 
saparu yang sonde mati. Ma kotong samua nanti 
ganti model baru. 52 Waktu tarompet pung bunyi 
paling tarahir, samua ni jadi deng takuju sa. Lebe 
capat dari lu pung kadip mata. Te waktu tarompet 
babunyi, itu waktu ju orang mati dong idop 
kambali. Deng kalo dong su idop kambali, dong 
sonde mati ulang lai, deng sonde rusak ulang. 
Bagitu ju deng kotong yang masi idop. Kotong 
samua jadi model baru. 853 Te kotong pung badan 
yang sakarang bisa rusak, mau roba jadi model 
yang sonde bisa rusak lai! Deng kotong yang 
sakarang bisa mati, mau roba jadi model yang 

sonde bisa mati lai! Itu bekin iko apa yang tatulis 
memang dalam Tulisan Barisi bilang, 

“Tuhan su kasi ancor mati pung kuasa, 

deng su manang dari dia! 
Andia ko kotong su sonde mati lai.” “ 
54 (15:53) 2> “He, Mati! 

Lu pung kuasa ada di mana? 
He, Mati! 

Lu pung dedek di mana lai?” 9 

56 Akurang ko mati ada bawa rasa saki kasi 
kotong manusia? Itu tagal kotong ada bekin sala. 
Andia tu! Akurang ko kotong pung sala-sala ada 
pung kuasa bagitu? Itu tagal Tuhan Allah pung 
Atoran kasi tunju bilang, kotong pung sala-sala 
ada langgar Dia pung Parenta. Andia tu! 2? Ma 
sakarang samua su jadi laen! Ais kotong samua 
minta tarima kasi bam-banya sang Tuhan Allah. 
Te Dia yang bekin kotong bisa manang atas hal 
jahat dong, lewat apa yang kotong pung Bos 
Yesus Kristus bekin. Deng Kristus yang manang 
batúl! 

58 Jadi sodara sayang dong! Batahan kuat! 
Jang tagoyang! Bosong pung karjá kasi sang 
Tuhan musti batamba bae, deng batamba banya. 
Te bosong su tau bilang, bosong pung karjá 

banting tulang kasi sang kotong pung Bos, sonde 
parcuma. 


Doi yang orang kasi ko bantu 
Tuhan pung orang dong 


16 1 sakarang beta mau tulis soflal itu doi 
yang bosong su kumpul ko bantu Tuhan 
pung orang dong di Yerusalem. Beta su kasi tau 
orang parcaya dong di propinsi Galatia, karmana 
dong musti kumpul itu doi. Sakarang bosong 

ju musti bekin iko bagitu. €? Tiap hari minggu, 
samua orang musti simpan dong pung doi sadiki, 
dari dong pung hasil karja. Jang tunggu beta 
datang, baru bosong mulai baklurus kumpul doi. 
3 Ais kalo beta su datang, na, bosong kasi tunju 
bosong pung orang yang bosong parcaya, ko 
bawa itu doi bantuan kasi Tuhan pung orang 
dong di Yerusalem. Ais nanti beta tulis surat ko 
kasi kanal sang dong deng pimpinan jamaklat di 
sana. “Deng kalo bosong pikir ada bae kalo beta 
ju iko, na, botong bisa pi sama-sama. 


Paulus susun rancana ko 
mau jalan pi banya tampa 


> Kalo beta su jalan kuliling di propinsi 
Makedonia, baru beta pi bosong sana. Ma beta 





€16:1 H Roma 15:25-26 


1 KORINTUS 16 1088 


masi mau pi Makedonia dolo. ** Ais itu, baru 
beta mau pi tenga tahan deng bosong sadiki 
lama; mungkin sampe satu musim dingin anteru. 
Ais ju bosong bisa antar beta sampe di tampa 
barikut. ' Beta pung maksud datang di bosong, 
bukan cuma sabantar sa. Te beta mau tenga deng 
bosong sadiki lama, kalo itu iko Tuhan pung mau. 
#Ma beta masi mau tenga di kota Efesus sini 
sampe hari bae Pentakosta, [andia 50 hari lewat 
hari bae Paska]. 89 Tagal di sini ada banya sampat 
yang talalu bae ko beta masi bisa karja banya, 
biar lai ada banya orang yang lawan Tuhan pung 
karja. h 

10 Kalo Timotius jadi datang di bosong, tarima 
sang dia deng bae-bae, ko dia sonde usa 
pikir-pikir. Te dia tu, kotong pung Bos pung orang 
karja, sama ke beta. '!! Jang kasi biar orang lia 
sang dia deng mata sabla. Tolong sang dia, sampe 
dia pulang deng salamat, ko dia bisa datang 
kambali di beta. Te beta deng sodara laen dong, 
ada tunggu-tunggu sang dia. 

12 Ada lai satu hal. Beta su buju sang kotong 
pung sodara Apolos, ko dia pi lia sang bosong 
deng sodara laen dong. Ma dia balêm mau pi 
sakarang. Nanti sa, kalo dia dapa waktu yang bae, 
baru dia pi situ. 


Bekin satu hal lai 


13 Bosong musti jaga diri bae-bael Bosong musti 
batahan ko parcaya tarus sang Tuhan! Jang takul 
Bekin kuat diri! 1” Bosong bekin apa sa, na, kasi 
tunju bosong pung sayang. 

15 Sodara sayang dong! Bosong samua tau 
bilang, bu Stefanus deng dia pung isi ruma jadi 
orang partama yang parcaya sang Kristus di 
propinsi Akaya sana. Dong ju karja banting tulang 
ko layani samua orang parcaya di sana. Jadi beta 
minta ko J18 bosong dengar-dengar sang orang 
macam bagitu. Andia orang yang karja ukur kuat 
ko sama-sama layani orang parcaya dong. 

17 Beta rindu mau lia sang bosong. Ais beta pung 
hati babunga, te bu Stefanus, bu Fortunatus, 
deng bu Akaikus ada datang di sini. Deng bagitu, 
dong ganti sang bosong. 18 Dong kasi kuat beta 
pung hati, sama ke dong kasi kuat bosong pung 
hati ju. Bosong musti taro hormat kasi orang 
macam bagitu dong. 

Paulus titip salam kasi samua 


19 Jamallat-jamaklat di propinsi Asia ada titip 
salam kasi bosong. Bu Akila, dia pung bini, susi 
Priskila, “deng samua orang laen yang biasa 
bakumpul di dong pung ruma ju ada titip salam, 
te dong ju taflika tarus deng kotong pung Bos. 
20 samua orang parcaya di sini ju ada titip salam. 

Kalo bosong bakumpul, na, basambut satu deng 
satu pake ciom manis yang pantas kasi orang 
parcaya dong. 

21 Coba lia doo! Te beta, Paulus ni, pake beta 
pung tangan sandiri ko tulis ini kata bagini: 
Saloom! 

22 Sapa yang sonde ada pung sayang sang 
kotong pung Bos, nanti Tuhan Allah kasi hukum 
sang dia. 

Beta suka togor sang orang, pake botong orang 
Yahudi pung bahasa Aram bilang, “Marana ta!” 
Dia pung arti bilang, “Bos, é! Datang su!” 

23 Beta minta ko Yesus, kotong pung Bos, kasi 
tunju Dia pung hati bae sang bosong. 





K16:19 * Alkitab bahasa Yunani di sini tulis bilang, “Priska”. 
Priska deng Priskila tu, andia satu nama. 


46:19 # Utusan dong pung Carita 18:2 


1 KORINTUS 16 1091 


24 Beta sayang sang bosong samua, tagal kotong 
sama-sama taklika deng Kristus, yang Tuhan su 
kirim datang. 

Sampe di sini sa. Saloom! 

Dari beta, 
Paulus 


Paulus pung surat kadua 
kasi orang parcaya di kota Korintus 


2 Korintus 


Salam 


1 1 Ini surat dari beta, Paulus. Tuhan Allah su 
utus sang beta pi mana-mana ko kasi tau 
orang dong soklal Yesus Kristus, yang Tuhan 
su tunju memang dari dolu. Kotong pung adi 
Timotius ada di sini ju. Dia ada titip salam. 
Beta tulis ini surat kasi samua orang parcaya 
yang biasa bakumpul di kota Korintus deng di 
propinsi Akaya. M2 Beta sambayang sang Tuhan 
Allah, andia kotong pung Bapa, deng Yesus 
Kristus, andia kotong pung Bos. Beta minta ko 
Dong kasi tunju Dong pung hati bae sang bosong, 
ko biar bosong bisa idop aman, dame, deng 
tanang. 


Paulus minta tarima kasi sang Tuhan Allah 


3 Botong suka ko samua orang angka tinggi- 
tinggi sang Tuhan Allah pung nama. Te Dia tu, 
kotong pung Bos Yesus Kristus pung Bapa. Samua 





M4:1 H Utusan dong pung Carita 18:1 


2 KORINTUS 1 1093 


rasa kasian baPlakar dari Dia, deng Dia yang 
suka kasi kuat kotong pung hati. * Dia yang kasi 
hibur sang kotong kalo kotong dapa susa. Andia 
ko kotong ju bisa kasi hibur orang laen yang 
dapa susa. Te kotong bisa kasi kuat dong pung 
hati, sama ke Tuhan ju su kasi kuat kotong pung 
hati. ? Kristus su dapa susa bam-banya kasi sang 
kotong. Jadi, tagal Kristus su rasa susa bagitu 
macam, andia ko Dia pung Bapa kasi kuat kotong 
pung hati bam-banya, kalo kotong ada dapa susa. 

6 Kalo botong di sini dapa susa, Tuhan Allah kasi 
kuat botong pung hati. Deng kalo botong dapa 
susa, ais batahan deng hati besar, na, bosong ju 
musti mangarti bilang, Tuhan ju pake jalan bagitu 
ko kasi kuat bosong pung hati, deng kasi lapas 
sang bosong dari yang jahat. Te kalo bosong dapa 
susa sama ke botong, Tuhan kasi kuat bosong 
pung hati, ko bosong ju bisa batahan deng hati 
besar. 7 Andia ko botong yakin bilang, bosong 
bisa batahan kuat deng sonde tagoyang. Te 
botong tau bilang, kalo bosong dapa susa sama 
ke botong, Tuhan ju kasi kuat bosong pung hati, 
deng Dia ju kasi kuat botong pung hati. 

8 Sodara dong! Botong pung mau ko bosong 
mangarti batul soal itu susa yang botong parna 
dapa di propinsi Asia. Botong rasa barat, lebe dari 
yang botong bisa pikol. Sampe-sampe botong 
mau ilang samangat, tagal botong pikir kata, 

botong su mau mati sa. "2 Botong sandiri rasa 
barat, sama ke satu orang baru dengar hakim 
putus hukuman mati kasi sang dia. Ma itu samua 
jadi, ko biar botong parcaya sang Tuhan Allah, 
deng sonde parcaya sang botong pung diri. Te 
Tuhan tu, yang ada pung kuasa ko kasi idop 
kambali orang mati. 10 Dia yang su kasi lapas sang 
botong dari yang jahat, waktu botong amper 
mati. Nanti Dia ju mau kasi lapas sang botong 
dari yang jahat. Botong tatap baharap bilang, 
Dia nanti kasi lapas sang botong dari hal jahat 
tarus-tarus. 1! Kalo bosong sambayang tarus kasi 
sang botong, itu tolong sang botong ju, te Tuhan 
Allah mau bekin banya hal bae kasi botong. 

Dia mau bekin bagitu, tagal banya orang ada 
sambayang kasi sang botong. Ais waktu banya 
orang inga sang botong, nanti dong ju minta 
tarima kasi bam-banya sang Dia. 


Paulus susun rancana baru 


12 Botong bisa omong besar, tagal botong tau di 
botong pung dalam hati bilang, apa yang botong 
bekin di ini dunya, iko Tuhan pung mau kasi 
botong. Botong sonde ondor dari itu tugas, ko 
biar samua orang bisa lia botong ada karja deng 
hati barisi. Botong ju kasi jalan botong pung karja, 

pake pintar Syang turun dari Tuhan Allah, bukan 
pake pintar yang baPlakar di ini dunya. Te Tuhan 
kasi tunju Dia pung hati bae sang botong. Andia 
ko botong bisa karja lebe karas lai waktu botong 
ada sama-sama deng bosong. 13 Beta cuma tulis 
kasi bosong soflal hal-hal yang bosong bisa baca 
deng mangarti. Sakarang bosong su mangarti 
beta pung maksud saparu. Ma beta baharap, 
nanti bosong bisa mangarti lebe langkap lai. 

14 sakarang bosong baru mangarti sadiki sa soBlal 
botong. Ma nanti, kalo kotong pung Bos Yesus 
Kristus su datang kambali, na, beta yakin bosong 
su mangarti banya. Deng bagitu, bosong bisa 
omong besar soal botong, sama ke botong ju 
omong besar soal bosong. 

15 Tagal beta yakin bosong mangarti ini hal 
dong, andia ko dolu, beta parna putus ko mau 
pi lia ulang lai sang bosong, ko biar bosong bisa 
dapa berkat dua kali. 18 Jadi dolu beta ada pikir, 
kalo beta jadi pi propinsi Makedonia, na, beta 
bisa singga lia sang bosong. Ais kalo beta pulang 
dari Makedonia, beta bisa singga di bosong ulang 





01:12 * Paulus pung maksud di sini, andia “pintar yang 
bekin orang pikir panjang, ko mangarti hal, iko Tuhan pung 
pandangan’. Deng bagitu ini ‘pintar’ ni, bukan cuma dari 
otak sa, ma dari hati ju. 

lai. Deng bagitu, bosong bisa tolong bantu beta, 
ko beta bisa jalan tarus pi propinsi Yudea. P 

17 Ma karmana lai? Tiap kali beta kasi tau 
bilang, beta kapingin datang lia sang bosong, 
mangkali bosong kira, beta tunda-tunda tarus, 
ko? Ko, bosong kira beta cuma putus hal iko 
beta pung mau sandiri sa, sama ke orang laen di 
ini dunya, ko? Ko, bosong kira beta orang yang 
muka-balakang, yang suka bilang, “Hoo.” Padahal 
dalam beta pung hati, beta ada pikir bilang, 
“Sonde mungkin!” Mangkali bosong ada pikir 
beta ni, model bagitu, to? 18 Kotong bisa parcaya 
sang Tuhan Allah, te kalo Dia omong satu hal, na, 
pasti Dia bekin iko. Andia ko botong ju bagitu. 
Kalo botong omong bilang, “Hoo,” na, botong 
sonde pikir bilang, “Sonde.” 

19 Beta, Silas, deng Timotius su ajar sang bosong 
soal Yesus Kristus, Tuhan Allah pung Ana. Dia 
bukan orang muka-balakang yang omong “hoo”, 
ma maksud “sonde”. Dia ju sonde tagoyang, 
te kalo Dia omong “hoo”, Dia pung maksud 
batul-batul “hoo”. 920 Samua hal yang Tuhan 
Allah su janji, Dia nanti bekin jadi. Andia ko, 
kalo Yesus janji satu hal bilang, “hoo,” kotong 
bisa manyao bilang, “Batul. Andia tu! Amin!” 

Tagal botong su tau memang apa yang Yesus 
mau bekin. Botong kasi tau ini hal ko kasi tunju 
Tuhan Allah pung hebat. 21 Tuhan tu, yang su pili 
ame sang bosong deng botong. Dia yang angka 
sang kotong ko jadi Dia pung orang. Dia ju yang 
bekin kotong batahan tarus. 22 Dia yang kasi Dia 
pung Roh ko ator sang kotong, deng kasi tunju 
Dia pung rancana kasi kotong. Itu sama ke satu 
orang taro dia pung cap di satu barang ko kasi tau 
bilang, itu dia pung harta milik. 

23 Beta ada minta ko Tuhan sandiri yang jadi 
saksi di beta pung omong ni. Te Dia tau beta 
pung dalam hati. Dia tau kanapa beta balom jadi 
pi kota Korintus. Beta sonde mau bekin bosong 
jadi malu, andia ko beta balóm pi sana. 24 Botong 
sonde angka-angka diri jadi bos ko suru-suru sang 
bosong bilang, bosong musti parcaya sang sapa. 
Ma botong ada karja sama-sama deng bosong, ko 
biar bosong pung hati bisa babunga. Te bosong 
bisa batahan kuat, tagal bosong parcaya sang 
Tuhan Allah. 

1 Jadi beta sandiri yang su putus bilang, 
beta balom mau pi lia sang bosong, ko biar 
samua orang sonde usa hati barat. 2 Te kalo beta 
bekin bosong hati barat, na, sapa lai yang nanti 
bekin beta pung hati sanang? Cuma bosong 
sa. Ma kalo beta datang sakarang, beta bekin 
bosong hati susa. ? Andia ko beta tulis surat 

baru-baru tu bilang, beta balom jadi pi bosong. 
Beta masi tunggu tahan, ko biar bosong urus 
abis bosong pung parkara dolo. Ais kalo nanti 
beta jadi datang, na, beta sonde usa rasa barat 
tagal bosong pung parkara dong. Te yang batul, 
bosong tu, yang bekin beta pung hati sanang. 
Beta kanal sang bosong samua. Jadi beta yakin, 
kalo beta pung hati sanang, na, bosong pung hati 
ju sanang bagitu. “Waktu beta tulis itu surat kasi 
bosong baru-baru tu, beta rasa susa deng hati 
barat. Beta ju manangis bam-banya. Ma beta 
tulis bagitu, ko biar bosong bisa mangarti beta 
pung sayang sang bosong. Te beta sonde tulis itu 
hal ko bekin bosong rasa susa. 


Lupa buang orang pung sala 
(1 Korintus 5:1-13) 


> Di bosong pung jamadat situ, ada satu orang 
yang bekin banya orang pung hati susa. Beta ju 
iko susa tagal itu orang pung bekin. Padahal dia 
pung bekin-bekin tu, memang sonde talalu kana 
di beta, ma itu lebe banya kana di bosong saparu. 
6 Beta sonde usa omong banya lai. Te banya dari 
bosong su togor sang dia, ais dia su barenti. ' Jadi 
sakarang bosong musti lupa buang dia pung sala, 
ais bosong musti omong bae-bae deng dia. Te 
jang sampe dia ilang samangat. 8 Andia ko beta 
minta ko bosong bakumpul sama-sama, ko kasi 

yakin sang dia bilang, bosong ada sayang sang 
dia. 

9 Beta tulis beta pung surat baru-baru tu, ko 
mau uji sang bosong. Te beta mau tau, kalo 
bosong ada bekin yang batul, deng bekin iko 
samua yang beta parenta sang bosong. 10 Kalo 
bosong sonde simpan hati lai, deng lupa buang 
orang pung sala, na, beta ju iko apa yang bosong 
su putus. Kalo ada dia pung sala yang parlu beta 
lupa, na, beta ju lupa buang itu orang pung 
sala. Beta bekin bagitu di Kristus pung muka, 
ko jadi conto yang bae kasi bosong. 1! Te beta 
sonde suka setan dong pung bos hiki ame sang 
kotong, ko, kasi kala sang kotong. Kotong musti 
mangarti dia pung rancana kotor dong. Jadi jang 
bodo-bodo, é! 


Paulus pung hati sonde tanáng di Troas 


12 Dolu waktu beta pi kota Troas, ko ajar orang 
soPlal Kristus pung Kabar Bae tu, Tuhan buka 
jalan kasi beta di sana. 18 Ma beta pung hati 
sonde tanáng, tagal beta sonde katumu beta 
pung sodara Titus di sana. Ais beta minta diri 
sang orang parcaya di Troas dong, ju barangkat pi 
propinsi Makedonia. " 

Kristus yang bekin kotong manang 


14 Ma biar beta ada di mana sa, beta minta 
tarima kasi bam-banya sang Tuhan Allah. Te 
Kristus su baparang lawan hal jahat dong, ais 
Dia su manang, deng kotong ju taRlika deng Dia. 
Andia ko Tuhan Allah kasi tunju tarus bilang, 
kotong ni, Dia pung orang. Jadi waktu kotong 
kasi tau orang soPlal Kristus, itu sama ke satu bau 
wangi yang samua orang dapa ciom ame. 1» Dolu 
waktu orang Yahudi bekin korban bakar, dia pung 
bau asap nae pi Tuhan ko bekin sanang Dia pung 
hati. Kotong ju sama ke satu bau wangi yang kasi 
inga sang Tuhan soflal Kristus. Ma kasi orang 
saparu, kotong sama ke satu bau busuk. Te kalo 
orang yang idop jao dari Tuhan ada lia kotong 
pung idop, itu bekin dong pikir-pikir bilang, dong 
nanti mati, deng dong tapisa buang dari Tuhan. 
Ma kasi orang saparu lai, kotong sama ke satu 
bau wangi. Te kalo orang yang dapa idop batul, 
ada lia kotong pung idop, itu bekin dong inga 
karmana Kristus su kasi salamat sang dong, deng 
kasi dong idop yang sonde tau putus-putus. 
Manusia sapa yang mampu bekin ini hal dong 
samua? Sonde ada, to? 

16 (2:15) 17 Inga, te botong ni, sonde sama ke 
orang laen yang cuma ajar Tuhan pung Kata-kata 
ko biar dong cari ontong, sama ke dong ada 

badagang pake Tuhan pung Kata-kata. Sondel 
Kalo botong ada omong, samua orang bisa lia 
tarang-tarang bilang, botong ada ajar deng hati 
barisi. Botong pung omong baľakar dari Tuhan 
Allah. Deng botong pung idop ada taRlika deng 
Kristus. 


Tuhan pung orang yang kasi jalan Janji Baru 


1 Jang kira bilang, botong ada mulai bamulu 
besar, ko, angka-angka botong pung diri. 
Sonde! Kira-kira botong sama ke orang laen yang 
parlu bawa surat rekomendasi kasi bosong, baru 
bisa kasi jalan botong pung karja, ko? Ko, botong 

parlu minta surat rekomendasi dari bosong ko 
bawa pi orang laen? Sonde, to? 2 Te botong pung 
surat rekomendasi su ada. Itu surat tu, andia 
bosong sandiri. Te botong kanal banya hal soal 
bosong pung idop. Itu hal dong su tasimpan di 
botong pung hati. Samua orang bisa baca bosong 
pung idop, dari situ dong kanal botong pung hasil 
karja. 3 Te su jalas bilang, bosong sama ke satu 
surat yang Kristus su tulis. Ais Dia titip di botong. 
Kristus sonde pake tinta ko tulis itu surat, ma Dia 
pake Tuhan yang Idop pung Roh Barisi. Kristus 
ju sonde ukir Dia pung Kata-kata di batu plat, 

macam ke yang Tuhan su bekin kasi sang Musa. 
Ma Dia tulis di kotong pung hati yang idop. $ 

4 Botong yakin bilang, botong bisa parcaya sang 
Tuhan bilang, ini hal dong samua memang batul, 
tagal Kristus yang su kasi tunju bagitu. ? Kalo 
cuma dari botong pung diri sandiri sa, na, botong 
sonde ada pung kuasa ko bisa bekin apa-apa. Te 
kuasa deng hak yang ada di botong ni, baklakar 
di Tuhan Allah. ê Tuhan tu, yang su angka sang 
botong jadi Dia pung orang karja yang kasi tau 
orang sollal Dia pung Janji Baru. Ma Dia pung 
Janji Baru tu, bukan soflal orang cuma bekin iko 
atoran macam-macam, ma soflal orang taklika 
deng Tuhan pung Roh Barisi. Kalo orang cuma 
bekin iko atoran buta-buta sa, itu sama ke dong 
su mati di dong pung hati, deng sonde dapa idop 
yang batul, yang sonde tau putus-putus. Ma kalo 
orang idop taklika deng Tuhan pung Roh, dia dapa 
itu idop yang batul. t 

7 Dolu waktu Tuhan ukir Dia pung Atoran di 
batu plat dong, itu memang hebat. Ma biar 
orang bekin iko itu Atoran dong samua, dong 
nanti masi tapisa buang dari Tuhan Allah. Ais 
waktu Musa su tarima ame itu Atoran dong, dia 

pung muka bacaya talalu hebat. Andia ko orang 
IsraPlel dong sonde bisa lia dia pung muka. Ma 
lama-lama ju, itu cahaya ilang. "8 Jadi kalo yang 
tatulis di batu bisa jadi hebat bagitu, na, karmana 
deng apa yang Tuhan pung Roh su taro dalam 
kotong pung hati? Pasti lebe hebat lai, to? ? Naa, 
itu Atoran kasi tunju bilang, kotong musti dapa 
hukuman mati ko tapisa buang dari Tuhan, tagal 
kotong sonde bekin iko itu Atoran dong samua. 
Biar bagitu, ma itu Atoran masi tatap hebat ju. 
Ma Tuhan pung Roh lebe hebat lai, te Dia kasi 
tunju jalan ko kotong bisa babae kambali deng 
Tuhan Allah. 10 Jadi itu Atoran yang dolu orang 
anggap hebat, sakarang su sonde bagitu hebat 
lai, te sakarang su ada yang lebe hebat. 1t Naa, 
itu Atoran dong pung hebat, sama ke bali Musa 
pung muka, yang bacaya dolu, ais baru dia pung 
cahaya ilang. Musa deng itu Atoran masi hebat, 
ma yang lebe hebat lai, andia yang pung hebat 
batahan tarus sonde putus-putus. 

12 Botong samua yakin bilang, Tuhan pung Janji 
Baru mau batahan tarus, sonde putus-putus. 
Andia ko botong baPlomong tarang-tarang, sonde 
pake pele-pele. 13 Botong sonde usa bekin sama 
ke bali Musa. Te dia musti tutu dia pung muka 
pake kaen, ko biar orang Israel dong sonde bisa 

lia kalo itu cahaya su ilang. M£Ma Tuhan Allah 
bekin orang IsraFlel dong otak tumpul. Te sampe 
sakarang ju, kalo dong ada baca di Tuhan pung 
Tulisan Barisi soflal Dia pung Janji Lama tu, itu 
sama ke ada satu kaen yang tutu ame dong pung 
kapala, ko dong sonde mau dengar, deng sonde 
mau mangarti. Sonde ada orang laen lai yang 
bisa buka dong pung hati ko dong bisa mangarti. 
Cuma Kristus sandiri sa. 1? Sampe sakarang ju, 
kalo orang Yahudi dong baca balli Musa pung 
tulisan, dong dengar, ma dong sonde mangarti 
batul. Itu, tagal dong sonde dengar pake dong 
pung hati, sama ke ada yang tutu ame dong pung 
hati. 

16 Ma kalo ada orang yang mulai parcaya sang 
kotong pung Bos Yesus Kristus, na, Kristus buka 
itu orang pung hati ko biar dong bisa mangarti 
batul-batul. Itu sama ke ada tatulis dalam Tuhan 
pung Tulisan Barisi bilang, “Dia su buka itu kaen 
yang ada tutu dia pung muka.” W17 Naa, dalam 
Tuhan pung Tulisan Barisi, waktu bai Musa 
omong bilang, “Bos”, dia pung maksud Tuhan 
Allah pung Roh. Kalo kotong dapa itu Roh, na, 
Dia bekin kotong jadi bebas. 18 Deng bagitu, Dia 
bekin kotong tamba hari tamba hebat, sama ke 

Dia. Kotong pung muka sonde usa kana tutu. 
Deng kotong bapikir tarus soPlal kotong pung Bos 
pung hebat, te Dia pung Roh ada tolong sang 
kotong bagitu. 


Barang mahal yang tasimpan dalam pareu tana 


1 Tuhan Allah su kasi tunju rasa kasian sang 

botong. Andia ko Dia su utus sang botong 
ko kasi tau orang soal Dia pung Janji Baru. 
Andia ko botong batahan tarus, deng sonde ilang 
samangat. 2 Jadi dari dolu botong su putus bagini: 
botong su kasi tau tarang-tarang bilang, botong 
sonde mau bekin hal-hal jahat, sama ke orang 
laen dong. Dong suka bekin sambunyi-sambunyi, 
ko biar orang sonde bisa lia. Deng dong ju sonde 
tau malu. Ma botong sonde mau putar-balek 
deng orang. Botong ju sonde omong kosong 
soklal Tuhan Allah pung Kata-kata, ma botong 
ajar tarang-tarang apa yang batul. Deng bagitu, 
samua orang bisa pareksa sandiri botong pung 
omong di Tuhan pung muka, ais nilei sandiri 
botong ni, manusia macam apa. ? Kalo orang 
sonde mau mangarti Tuhan pung Kabar Bae yang 
botong ajar tu, dong nanti ancor, te dong tapisa 
dari Tuhan. 

4 Setan dong pung bos tu, sama ke satu tuhan 

yang orang dong ada semba sakarang. Dia bekin 
orang saparu dong pung otak jadi tumpul, sama 

ke dong su jadi buta di dong pung hati. Dong 
tu, orang yang sonde parcaya sang kotong pung 
Tuhan Allah yang batul. Tagal dong buta bagitu, 
itu sama ke dong sonde bisa lia Tuhan Allah pung 
tarang. Andia ko dong sonde bisa mangarti Kabar 
Bae soal Kristus. Dong ju sonde mangarti Kristus 
pung hebat. Te Kristus tu, satu model deng 
Tuhan Allah. ? Botong sonde omong banya, soflal 
botong pung diri. Ma botong omong banya, soklal 
Yesus Kristus, kotong pung Bos. Yang botong 
omong soklal botong pung diri cuma ini sa: andia, 
botong bekin diri sama ke orang suru-suru ko 
layani sang bosong, tagal botong jadi Yesus 
pung orang. ° Dolu-dolu, Tuhan Allah yang parna 
omong bilang, “Musti ada tarang yang bacaya 
di tampa galap.” Ais Dia bekin Dia pung tarang 
ko basinar dalam kotong pung hati. Te Dia suka 
kasi Dia pung tarang sang kotong. Itu, dia pung 
arti bilang, waktu kotong ada pikir soPlal Kristus, 
kotong ju ada inga Tuhan Allah pung hebat. * 

7 Biar botong ni, cuma manusia biasa sa, 
ma Tuhan su taro ini barang mahal dalam 
botong pung hati. Itu sama ke satu orang su 
simpan dia pung barang mahal dalam pareu 
tana. Barang mahal ni, andia Tuhan pung 
tarang. Su jalas bilang, kuasa yang hebat yang 

ada di botong, sonde baklakar di botong, ma 
baHlakar di Tuhan Allah. 8 Jadi, biar orang tendes 
bekin susa sang botong di mana-mana, ma 
botong batahan tarus sa. Biar botong sonde 
mangarti samua, ma botong ju sonde ilang 
samangat. ? Biar orang bekin susa bam-banya 
sang botong, ma Tuhan Allah sonde kasi tenga 
sang botong sandiri-sandiri. Biar orang hantam 
sang botong, ma dong sonde bisa kasi ancor 
buang sang botong. 1° Tagal botong su kaná siksa 
macam-macam, botong pi mana, na, botong bisa 
kasi inga sang orang bilang, Yesus ju kaná siksa 
bam-banya waktu Dia mati. Te biar orang hantam 
macam-macam sang botong, ma botong idop 
tarús. Itu ju kasi inga bilang, Yesus ada idop tarús 
dalam botong pung diri. 11 Batúl! Su banya kali, 
botong yang idop ni, amper mati, tagal botong 
jadi Yesus pung orang. Deng bagitu, samua orang 
bisa tau bilang, Yesus ada kasi botong idop yang 
batul, biar botong nanti mati. 12 Jadi biar dia 
pung ahir tu, botong mati, ma botong sonde taku 
baklomong soklal Kristus. Te botong sadia mati 
bagitu, ko biar bosong bisa dapa idop yang batúl. 
13 Dalam Tuhan pung Tulisan Barisi ada yang 
tulis bilang, “Tagal beta parcaya sang Tuhan, 
andia ko beta omong.” Botong pung pikiran, ju 
sama. Tagal botong parcaya sang Tuhan, andia ko 
botong musti omong kasi tau orang soRlal Dia. 

Y14 Botong tau bilang, Tuhan Allah yang kasi idop 
kambali sang kotong pung Bos Yesus Kristus dari 
Dia pung mati. Dia ju yang nanti kasi idop kambali 
sang kotong, tagal kotong tallika deng Yesus. 
Nanti Tuhan kasi badiri sang kotong samua di 
Dia pung muka, ko Dia tarima ame sang kotong. 
15 Tuhan bekin ini hal dong samua ko tolong sang 
bosong. Dia ju mau kasi tunju Dia pung hati bae 
sang orang dong, yang tamba hari tamba banya. 
Nanti dong ju minta tarima kasi bam-banya sang 
Dia. Ais dong ju mangaku Dia pung hebat. 


Kotong parcaya tarus sang Tuhan 


16 Andia ko kotong batahan tarus, deng sonde 
ilang samangat. Biar kotong pung badan dong 
jadi rusak, ma Tuhan Allah bekin kotong pung 
hati batamba kuat tiap hari. 1' Te iko kotong 
pung pikir, sakarang kotong ada kana susa 
macam-macam. Ma kotong musti inga bilang, 
nanti Tuhan mau angka tinggi-tinggi sang kotong. 
Andia ko kotong anggap apa yang jadi sakarang, 
sonde ada pung arti apa-apa! 18 Jadi kotong 
musti lia hal-hal yang sonde kantara dong ju. 
Jang cuma lia yang kantara sa. Te hal-hal yang 
ada kantara ni, sonde batahan lama. Ma hal-hal 

yang sonde kantara tu, dong yang nanti batahan 
tarus deng sonde tau putus-putus. 
5 1Te kotong tau, kotong pung badan yang 
sakarang, kotong pake tahan di ini dunya, 
sama ke satu tenda yang kotong ada kasi badiri 
tahan. Biar kotong pung badan nanti ancor 
buang, ma kotong sonde usa pikiran, tagal Tuhan 
Allah su sadia satu tampa yang bagus kasi kotong 
di sorga. Manusia sonde bekin itu tampa. Ma 
Tuhan yang bekin, ais itu tampa batahan tarus. 
2 Te kotong su cape deng kotong pung badan 
sakarang di ini dunya. Deng kotong rindu mau 
dapa badan baru yang kotong nanti pake di sorga. 
3 Ais nanti kalo kotong su sampe di sana, itu sama 
ke kotong sonde talanjang, ma pake pakean baru. 
"Te kotong bukan cuma jadi roh sa, ma kotong 
dapa badan baru di sana. * Kotong pung badan 
yang rusak sakarang, bekin kotong hela napas 
panjang, tagal rasa barat. Biar bagitu, ma kotong 
sonde mau mati ais sonde ada pung badan 
apa-apa lai. Sonde! Kotong mau dapa kotong 
pung badan baru, ko biar kasi tenga badan lama 
dong, ganti deng idop baru yang batul. > Tuhan 
Allah yang bekin kotong siap tarima ame itu idop 

baru. Dia ju yang kasi kotong Dia pung Roh, ko 
jadi satu jaminan dari Dia pung Janji. 

6 Tagal itu, kotong yakin tarus. Kotong mangarti 
bilang, salama kotong masi ada dalam kotong 
pung badan sakarang, kotong ju masi jao dari 
Tuhan. 7 Andia ko kotong idop lewat parcaya sang 
Tuhan. Kotong sonde idop lewat apa yang kotong 
bisa dapa lia di ini dunya sa. 8 Ma kotong ju yakin 
bilang, andekata kotong mati kasi tenga kotong 
pung badan sakarang ko pi idop sama-sama 
deng Tuhan Allah di sorga, na, pasti kotong lebe 
sanáng lai. ? Biar kotong idop tarús di ini dunya, 
ko, kotong mati di sini ko idop di sana, ma yang 
pantíng tu, andia, kotong bekin sanáng Tuhan 
pung hati. Te itu, kotong pung mau. 10 Jang lupa. 
Lama-lama samua orang musti mangada sang 
Kristus. Dia tu, Tukang Putus Parkara yang nilei 
samua orang pung idop di ini dunya. Ais nanti 
Kristus balas yang pantas iko apa yang orang 
bekin. Te Kristus tau, kalo itu orang bekin yang 
bae, ko, bekin yang tar bae. 2 


Kotong bisa babae deng Tuhan, tagal Kristus 


11 Tagal botong inga nanti Kristus pareksa 
botong pung idop, andia ko botong taku deng 
hormat sang Dia. Deng botong ada karja banting 

tulang ko buju-buju orang ko dong parcaya sang 
Kristus. Tuhan Allah su tau botong pung hati 
barisi. Beta mau ko bosong ju tau botong pung 
hati barisi. 12 Botong sonde angka-angka diri di 
bosong pung muka. Sonde! Ma botong ada kasi 
alasan sang bosong, ko biar bosong bisa omong 
besar soľal botong, deng sonde usa malu-malu. 
Deng bagitu, bosong bisa manyao sang itu orang 
dong yang bamulu besar. Te dong ada bamulu 
besar soal dong pung hasil karja yang orang bisa 
dapa lia, padahal dong pung hati sonde barisi. 

13 Kalo bosong anggap botong gila, na, botong 
omong bagitu su, ko kasi jalan Tuhan pung karja. 
Biar bosong sonde mangarti, ma Tuhan mangarti. 
Kalo botong ada omong pake pikiran lurus, na, 
botong omong bagitu ko tolong sang bosong. 

14 Kristus sayang mati sang kotong. Itu yang kasi 
samangat sang botong ko kasi jalan botong pung 
tugas. Te botong parcaya bilang, satu Orang, 
andia Kristus, mati ko ganti sang samua orang. 
Dia pung arti bilang, itu sama ke kotong samua 
su mati ko kasi tenga idop yang lama, deng sonde 
ada pung hak apa-apa lai di ini dunya. 12 Kristus 
mati kasi sang samua orang, ko biar samua orang 
yang idop di ini dunya, sonde idop iko dong pung 
mau-mau sandiri lai. Ma sakarang dong musti 
idop iko Kristus pung mau, tagal Dia yang su mati 
ganti sang dong, ais Dia idop kambali. 

16 Jadi mulai sakarang, kotong jang nilei orang 
pake manusia biasa pung ukuran. Biar dolu 
kotong sandiri nilei sang Kristus pake manusia 
biasa pung pikiran. Ma sakarang botong sonde 
nilei sang Dia bagitu lai. 17 Andia ko, orang yang 
talika deng Kristus su jadi manusia baru, yang 
ada pung idop baru. Dia sonde sama ke dolu lai, 
te dia pung idop lama su ilang buang. Su sonde 
ada lai! Te sakarang, yang baru su ada. 18 Samua 
ni, Tuhan Allah yang bekin. Dia yang bekin dame 
ko kotong babae kambali deng Dia, tagal Kristus 
su hapus buang kotong pung sala. Ais Dia ju kasi 
tugas sang kotong, ko kotong ju kasi tunju jalan 
ko biar orang laen ju bisa badame kambali deng 
Tuhan Allah. 

19 Inga, te waktu Kristus masi ada di ini dunya, 
Tuhan Allah ada pake sang Dia ko bawa orang 
pi badame kambali deng Tuhan. Jadi Dia sonde 
itong dong pung sala lai, ais dong sonde pikol 
sala pung hukuman lai. Ju Dia kasi tugas sang 
kotong ko pi kasi tau orang bilang, dong bisa 
babae kambali deng Dia. 

20 Te kotong jadi Kristus pung duta. Jadi Tuhan 
Allah pake kotong ko bawa datang orang, ko biar 
dong badame kambali deng Dia. Tagal botong 
jadi Kristus pung duta, andia ko botong ju minta 
sang bosong bilang, “Tuhan ada rindu ko bosong 
babae kambali deng Dia.” 21 Kristus sandiri sonde 

parna bekin sala. Ma Tuhan Allah su bekin Dia 
pikol kotong pung sala. Tuhan bekin bagitu kasi 
sang kotong, tagal Kristus pung mati buka jalan 
ko kotong bisa idop deng hati lurus, sama ke 
Tuhan ju hati lurus. 


Tuhan bekin yang bae kasi sang kotong 


1 Tagal botong ada karja sama-sama deng 

Tuhan, botong mau nasiat sang bosong 
bagini: Tuhan Allah su kasi tunju Dia pung hati 
bae bam-banya sang bosong. Jadi bosong jang 
tarima ame Dia pung hati bae deng sia-sia sa. * Te 
di Dia pung Tulisan Barisi, ada tulis bilang, 

“Pas dia pung waktu, Beta dengar sang lu. 

Beta ju tolong sang lu waktu Beta kasi 
salamat orang.” 

Naa, dengar bae-bae, él Sakarang ni, dia pung 
waktu yang bae. Te sakarang ni, Tuhan pung hari 
ko kasi salamat orang. ? 

3 Andia ko botong mau jaga diri bae-bae ko idop 
lurus sa. Te botong sonde mau jadi halangan kasi 
orang yang mau datang di Tuhan pung jalan idop. 
Deng botong ju mau omong lurus, ko biar orang 
jang omong bekin busuk botong pung nama bae. 
4 Deng samua-samua yang botong bekin, botong 
usaha ko kasi tunju bilang, botong ni, Tuhan 

Allah pung orang karja yang bae. Jadi biar botong 
dapa susa, kana sangsara, ko, ada idop di tenga 
kaco-balo, na, botong batahan tarus sa. ? Botong 
ju batahan tarus waktu kana papoko, waktu dong 
lempar buang sang botong pi dalam bui, waktu 
orang bekin huru-hara, waktu karja banting 
tulang, waktu sonde dapa tidor, deng waktu 
rasa lapar. € Botong ju batahan deng hati barisi. 
Botong tau banya, soal Tuhan Allah. Botong 
batahan deng sabar. Botong bekin yang bae 

kasi orang. Botong kasi biar ko Tuhan pung Roh 
ator sang botong. Botong ju sayang batul-batul 
sang orang deng sonde muka-balakang. ' Waktu 
botong omong, botong omong yang batul, deng 
sonde tau omong kosong. Botong ju tarima ame 
kuasa dari Tuhan ko bekin yang bae. Itu sama 

ke botong jadi tantara yang ada pegang sanjata 
langkap dari Tuhan, ko botong baparang lawan 
musu, deng sonde kala. 8 Botong ju batahan, biar 
lai orang kasi tunju hormat sang botong, ko, dong 
omong bekin busuk botong pung nama; biar lai 
dong omong kasi jato sang botong, ko, dong jaga 
botong pung nama bae: biar lai orang omong 
kosong bilang, botong ada tipu ame orang, ko, 
dong omong bilang, botong ada omong yang 
batul. ? Ada yang sonde kanal sang botong. Ma 

ada banya yang kanal botong pung nama. Botong 
su amper mati banya kali, ma botong masi 
tatap idop ju. Dong hukum barat sang botong 
banya kali, ma botong sonde tau mati-mati ju. 
10 Biar botong ada rasa barat, ma botong ju hati 
babunga tarus. Biar botong sonde ada doi, ma 
botong ada bekin banya orang kaya dalam dong 
pung hati. Itu sama ke botong sonde ada pung 
apa-apa, ma botong ju dapa samua-samua. 

11 Botong omong tarang-tarang sang bosong 
di kota Korintus. Botong ju sayang batul sang 
bosong. 12 Botong su kasi tunju botong pung 
sayang sang bosong deng sonde tahan-tahan. 
Ma bosong ada tahan-tahan bosong pung sayang 
sang botong. 13 Jadi beta mau nasiat sang bosong 
sama ke bosong jadi beta pung ana dong. Lebe 
bae, bosong sayang sang botong deng sonde 
tahan-tahan. 


Jang balika diri deng orang yang 
sonde parcaya sang Tuhan 


14 Jang bafiika diri deng orang yang sonde 
parcaya sang Kristus. Te bosong sonde sama. 
Orang parcaya yang idop lurus sonde bacocok 
deng orang yang malawan sang Tuhan, ais sonde 
pantas kalo dong coba usaha ko karja sama-sama. 
Orang hati bae deng orang tar bae sonde pantas 
jadi taman satu kaki. Itu sama ke tarang sonde 

bisa bacampor deng galap. 1? Kristus sonde bisa 
basakongkol deng setan dong pung bos, to? 
dBagitu ju, orang yang sonde parcaya sang Tuhan 
Allah sonde ada bagian sama-sama deng orang 
yang parcaya sang Dia. 

16 Bosong pikir karmana, é? Kira-kira bosong 
kira kata, bosong bisa maso Tuhan Allah pung 
ruma sambayang ko semba sang Dia dolo, baru 
maso lai di ruma sosonggo ko sambayang sang 
barang songgo dong, ko? Sonde pantas, to! Te 
Tuhan tu, Allah yang idop. Dia ju jadi kotong pung 
Bos yang hak parenta sang kotong. Ais kotong su 
jadi sama ke Dia pung ruma sambayang, tagal Dia 
ada tenga di kotong pung hati. Te Tuhan su tulis 
dalam Dia pung Tulisan Barisi bilang, 

“Beta pung ruma ada di Beta pung orang pung 

teng-tenga. 
Beta ju maso-kaluar di dong pung teng-tenga. 

Beta mau jadi dong pung Tuhan Allah. 

Dong ju jadi Beta pung orang.” * 
17 Andia ko Tuhan ju tulis bagini bilang, 





46:15 * Bahasa Yunani di sini tulis Beliar. Beliar tu, dong 
pinjam ame dari bahasa Ibrani Belial. Dia pung maksud 

“Bosong musti kaluar dari dong pung 
teng-tenga, deng tapisa dari dong, 
ko bosong jang jadi sama ke dong. 
Bosong pung hati musti barisi. 
Ais bosong musti jao-jao dari samua yang 
bekin bosong pung hati kamomos, 
deng bagitu, Beta tarima bae sang bosong. f 
18 Beta mau jadi bosong pung Bapa; 
bosong ju jadi Beta pung ana dong. 
Itu tu, yang kotong pung Bos ada bilang. 
Dia yang Paling Kuasa.” 8 
7 1 Sodara sayang dong! Tagal Tuhan su janji 
ini hal dong samua kasi kotong, andia ko 
kotong musti bekin barisi kotong pung hati deng 
kotong pung idop. Jang kasi biar kamomos sadiki 
ju, tenga di kotong pung diri. Te kotong mau jadi 
barisi 100 parsen kasi sang Tuhan, ko kasi tunju 
bilang, kotong taku deng hormat sang Dia. 


Hal yang bekin sanang Paulus pung hati 


2 Sodara dong! Kasi salak sang botong. Buka 
hati ko tarima bae-bae sang botong. Jang tutu 
bosong pung hati. Te dolu, waktu botong ada di 
bosong pung teng-tenga, botong sonde parna 

bekin sala kasi satu orang ju. Botong sonde parna 
buju orang ko bekin sala. Botong ju sonde parna 
tipu ame orang ko cari ontong dari dong. 2 Beta 
pung maksud, bukan mau lempar sala sang 
bosong. Te beta su bilang, botong sayang sang 
bosong. Ais biar karmana ju, botong ada taklika 
deng bosong, biar kotong mati ko, kotong idop. 
4 Sakarang beta sonde usa pikiran lai, te beta 
parcaya sang bosong. Beta ju omong besar soPlal 
bosong. Bosong ju kasi kuat beta pung hati. Jadi 
biar botong kana susa macam-macam, ma beta 
pung hati babunga tarus tagal bosong. 

> Waktu dolu botong datang di propinsi 
Makedonia, botong cape mau mati. Te botong 
dapa susa kiri-kanan. Botong ada bakanjar deng 
orang luar. Botong ju ada rasa taku dalam botong 
pung hati. "6 Ma Tuhan Allah yang kasi kuat sang 
orang yang su ilang samangat, deng yang rasa 
barat. Ais Dia kasi kuat botong pung hati waktu 
Dia kirim Titus ko datang di botong. 7 Naa, Titus 
pung datang tu, ada kasi kuat botong pung hati. 
Te dia kasi laporan bilang, waktu dia masi di 
sana, bosong su kasi kuat dia pung hati. Dengar 
bagitu, itu kasi kuat botong pung hati ju. Dia ju 
carita bilang, bosong rindu mau lia sang beta, 
deng bosong ada manyasal batul deng parkara 

yang dolu su jadi di bosong pung teng-tenga. Dia 
ju carita soPlal bosong pung usaha ko tolong sang 
beta. Andia ko beta pung hati babunga. | 

8 Naa, beta tau bilang, beta pung surat dolu 
yang togor karas sang bosong tu, memang bekin 
bosong rasa susa. Ma beta sonde manyasal 
tulis itu surat. (Padahal itu waktu, beta ada 
manyasal sadiki, waktu beta dapa tau bilang, 
beta pung surat tu, ada bekin bosong susa, biar 
cuma sabantar sa.) ? Ma sakarang beta pung hati 
babunga. Beta sonde rasa sanang tagal itu waktu 
bosong rasa susa. Sonde! Beta rasa sanang, tagal 
itu waktu, beta pung surat ada buju-buju ko 
bosong bartobat. Ais bosong mangaku bosong 
pung sala, deng kasi tenga bosong pung hal yang 
tar bae dong, ko bale iko sang Tuhan pung jalan 
idop yang lurus. Te Tuhan yang bekin bosong 
manyasal bagitu. Deng bagitu, bukan botong ni, 
yang bekin bosong jadi kaco. 10 Te kalo kotong 
rasa manyasal di hati iko Tuhan pung mau, 
kotong barenti bekin hal jahat dong, ais bale iko 
jalan idop yang lurus. Itu kasi lapas sang kotong 
dari Tuhan pung hukuman, ais kotong sonde usa 
idop deng manyasal tarus. Ma kalo kotong cuma 
manyasal di bibir sa, sama ke orang di ini dunya 
dong pung biasa, nanti kotong ancor. 

11 Coba bosong pikir! Waktu bosong baca beta 
pung surat tu, beta tau bosong ada manyasal 
ju. Itu iko Tuhan pung mau. Te itu bekin bosong 
karja banting tulang ko hapus buang hal jahat 
dari bosong pung idop. Bosong su cape deng 
bosong pung jahat. Bosong ju taku, jang sampe 
bosong nanti bekin jahat ulang lai. Bosong rindu 
mau lia sang beta, deng siap tarus ko bekin yang 
bae. Bosong ju siap mau kasi hukum orang yang 
bekin sala. Tagal bosong bekin yang batul bagitu, 
andia ko bosong barisi. Deng bagitu, sonde ada 
yang bisa lempar sala sang bosong. 12 Jadi beta 
sonde tulis beta pung surat dolu tu, kasi itu orang 
yang bekin jahat. Beta ju sonde tulis kasi orang 
yang takana dia pung jahat. Ma beta tulis itu 
surat kasi bosong, ko biar beta kasi tunju bilang, 
bosong pung omong di Tuhan pung muka tu, 
sunggu-sunggu. Deng bosong ada sayang batul 
sang botong. 13 Ini samua ni, kasi kuat beta pung 
hati. 

Bosong ju su kasi kuat Titus pung hati, ko biar 
dia pung hati bisa tanang. Itu ju bekin sanang 
tamba sang botong pung hati. 14 Beta parna 
angka-angka sang bosong di Titus soal bosong 
pung bekin bae. Beta ju kasi tau sang dia bilang, 
bosong sonde parna bekin beta jadi malu. Te 
samua hal yang botong parna carita sang bosong 
tu, batul. Ais samua hal yang botong carita di 

Titus soal bosong tu, ju batul. 15 Jadi tiap kali dia 
inga sang apa yang bosong bekin, deng apa yang 
bosong omong, dia pung sayang sang bosong 
batamba-tamba. Deng dia ju inga waktu dia 

pi sana, ais bosong ada tarima sang dia deng 
hormat, ma bosong ju jadi pikiran deng beta 
pung surat. 18 Beta pung hati babunga, tagal beta 
bisa parcaya sang bosong dalam samua hal. Jadi 
beta su sonde jadi pikiran deng bosong lai! 


Dong kasi sumbangan deng hati barisi 


1 Sodara sayang dong! Botong pung mau 

ko bosong mangarti Tuhan pung hati bae, 
yang Dia su kasi tunju sang jamaPlat di propinsi 
Makedonia dong. 2Te biar dong dapa susa 
bam-banya, ma dong pung hati babunga tarus. 
Andia ko, biar dong sandiri miskin, ma dong masi 
kasi dong pung doi bam-banya deng hati barisi, 
ko bantu orang parcaya laen yang dapa susa 
dong. 3 Beta sandiri bisa carita bilang, dong kasi 
samua yang dong bisa kasi. Ais dong kasi tamba 
lebe dari itu lai. Sonde ada yang paksa sang dong. 
4 Dong sandiri yang minta deng sunggu-sunggu 
ko biar botong buka jalan kasi sang dong. Deng 
bagitu, dong bisa ame bagian ko bantu orang 
parcaya yang kaná susa di Yerusalem. } Dolu 

botong ada harap dong mau bekin bagini, ma 
yang dong bekin tu, lebe dari yang botong ada 
harap! Partama, dong sarakan dong pung diri 
sang kotong pung Bos. Ais dong omong lai bilang, 
“Botong ada mau sarakan botong pung diri ko 
layani sang bosong, tagal itu iko Tuhan pung 
mau.” 

6 Tagal jamaflat di Makedonia dong pung conto 
bagitu, andia ko botong ada minta ko Titus pi 
kambali di bosong di Korintus lai, ko biar bosong 
ju bisa bantu Tuhan pung orang yang dapa susa 
dong di Yerusalem. Te dolu, dia yang mulai 
kumpul doi kasi sang dong. Ais sakarang botong 
ada minta ko dia bisa bekin langkap bosong pung 
tugas bantu orang. K7 Bosong pung karja kasi sang 
Tuhan memang talalu bae. Conto ke: bosong 
pung parcaya, kuat; bosong pung omong, bagus; 
bosong tau banya, soklal Tuhan; bosong pung 
samangat, tinggi: deng bosong talalu sayang sang 
botong. Andia ko beta mau ko bosong ju bantu 
Tuhan pung orang yang ada dapa susa deng kasi 
doi bam-banya. 

8 Beta sonde parenta sang bosong di Korintus 
ko kasi doi bam-banya, ma beta mau uji sang 
bosong. Te jamaklat di Makedonia dong su mau 
bantu sang dong. Jadi deng bagini bosong ju 

bisa kasi tunju, bosong ada sayang batul-batul 
sang orang susa dong. 2Te bosong su tau bilang, 
kotong pung Bos Yesus Kristus, su kasi tunju Dia 
pung hati bae sang bosong. Dolu Dia sama ke 
orang kaya. Ma Dia pili ko jadi orang malarat ko 
tolong sang bosong, ko biar bosong bisa jadi kaya 
dalam banya hal. 

10 Taon lalu, bosong su mulai kumpul doi kasi 
sang dong. Bosong sonde cuma kasi doi sa, ma 
bosong bantu dari bosong pung hati ju. Jadi iko 
beta, bosong musti bekin bagini: 1! Dolu bosong 
su mau bantu Tuhan pung orang yang dapa susa 
di Yerusalem sana. Jadi sakarang, sumbang kasi 
abis apa yang bosong su putus mau bantu. Deng 
barapa yang bosong mampu kasi, na, kasi su. Ma 
yang panting, kasi deng hati samangat. 12 Te kalo 
kotong kasi deng hati samangat iko barapa yang 
kotong mampu kasi, na, itu ju bae. Tarsara kotong 
sa. Te orang jang kasi deng paksa, apa yang nanti 
bekin susa sang dia. 

13 Beta sonde maksud bekin barat sang bosong, 
ko biar orang laen jadi ringan. Te beta pung 
maksud, kotong samua pikol sama-sama dong 
pung susa. 14 Te sakarang bosong ada pung lebe, 
deng dong ada pung kurang. Lama-lama dong ju 
bisa balas, kalo bosong nanti ada pung kurang. 
Deng bagitu, kotong bisa pikol sama-sama. ! Itu 

sama ke Tuhan pung Tulisan Barisi ada tulis 
bilang, 
“Orang yang dapa banya, 
sonde dapa lebe dari apa yang dong parlu. 
Deng orang yang dapa sadiki, 
sonde dapa kurang dari apa yang dong 
parlu.” ! 


Soklal Titus, deng orang laen yang 
mau antar bawa bantuan 


16 Beta minta tarima kasi sang Tuhan Allah, tagal 
Dia yang buju-buju sang Titus ko mau tolong 
sang bosong, sama ke beta mau tolong sang 
bosong. 17 Memang botong ada minta dia pi lia 
sang bosong. Padahal, itu dia pung mau sandiri 
ju. Andia ko dia sandiri yang mau pi tolong sang 
bosong, bukan tagal beta pung minta. 18 Ma dia 
sonde pi sandiri. Te botong ju su utus botong 
pung sodara satu ko pi sama-sama deng dia. 
Samua jamallat di sini kanal sang ini orang, tagal 
dia su karja banting tulang ko kasi tau orang 
soal Tuhan pung Kabar Bae. 19 Jamaflat pung 
pamimpin dong ju pili ame sang dia ko jalan 
sama-sama deng botong, ko tolong botong 
dalam botong pung karja yang bae ni. Botong 
kasi jalan ini karja, ko kasi tunju kotong pung Bos 

pung hebat, deng bekin yang bae kasi sang orang 
susa di Yerusalem. 

20 Botong cari jalan ko bekin yang batul, ko biar 
sonde ada orang yang bisa tudu sang botong 
bilang, botong sonde karja batul waktu antar ini 
doi kasi pi orang yang parlu dong. *! Te botong 
ada pikir bae-bae ko bekin yang batul dari hati 
yang barisi di Tuhan Allah pung muka, deng di 
orang pung muka ju. m 

22 Naa, ada satu sodara lai yang botong ada 
utus pi sama-sama deng Titus dong ko antar itu 
doi. Botong su pareksa ame sang dia banya kali. 
Ais botong su tau dia mau karja banting tulang 
kasi sang bosong. Dia samangat bagitu, tagal dia 
su tau bilang, bosong ada bekin yang batul. 

23 Kalo ada orang yang tanya soBlal Titus, na, 
kasi tau sang dong bilang, Titus tu, beta pung 
sodara yang ada karja deng beta tarus kasi sang 
bosong. Orang parcaya di tampa laen ju su pili 
ame dong pung orang, ko dong iko antar ini doi 
pi Yerusalem. Dong su bakumpul ko mau pi. 
Titus ada sama-sama deng dong. Dong samua 
nanti kasi tunju Kristus pung hebat bagitu. 24Jadi 
bosong musti kasi tunju sayang sang orang dong 
yang antar itu doi. Deng kasi tunju sang dong ju, 
kanapa botong suka omong besar soPlal bosong. 

Deng bagitu, orang parcaya dari jamaklat di 
mana-mana tau batul bilang, bosong ada sayang 
sang dong. 


Doi bantuan kasi orang Kristen di Yerusalem 


1 Yang batul, beta sonde usa tulis lai, ko minta 
bosong bantu Tuhan pung orang parcaya 
dong. 2 Te beta su tau bosong ada pung samangat 

bantu orang bagitu. Beta ju suka kasi tau sang 
orang parcaya di Makedonia soal bosong pung 
hati bae. Beta su carita bilang, bosong dari 
propinsi Akaya su siap dari taon lalu ko mau kirim 
doi bantuan. Beta ju ada carita soklal bosong 
pung samangat yang bekin orang laen mau iko 
bantu sang orang susa dong. 3 Ais beta su kirim 
kotong pung sodara dong, ko kasi tunju bilang, 
apa yang botong su carita soPlal bosong, sonde 
omong kosong. Beta kasi tau bagitu, ko biar 
bosong basiap memang. “Te kalo ada orang 
Makedonia datang sama-sama deng beta, ais 
bosong balom siap, na, kotong samua malu. Jang 
sampe beta pung parcaya sang bosong, sonde 
ada pung dasar. ° Andia ko beta pikir bilang, 

ada lebe bae kotong pung sodara dong pi lebe 
dolo di bosong, ko bosong samua bisa ator itu 
doi bantuan iko bosong pung janji dolu. Bosong 
musti kasi dari bosong pung hati bae. Jang kasi 
deng kakelek. 

6 Dia pung parinsip bagini: “Orang yang cuma 
tanam bibit sadiki sa, nanti dapa hasil sadiki 
ju. Orang yang tanam bibit banya deng sonde 
tahan-tahan, nanti dapa kambali hasil deng 
berkat bam-banya ju.” 7 Tiap orang musti putus 
sandiri, dia mau kasi barapa. Jang kasi deng 
kurang hati. Jang kasi cuma tagal orang paksa. Te 
Tuhan Allah ada sayang sang orang yang kasi dari 
hati tabuka. 8 Tuhan mampu kasi bosong samua 
macam berkat. Dia ju mampu kasi lebe-lebe, ko 
biar bosong sonde kurang satu apa ju. Te kalo 
bosong ada parlu, na, nanti bosong dapa lebe 
dari cukup. Deng bagitu, bosong bisa bagi kasi 
bosong pung lebe ko tolong samua karja yang 
bae. ? Ada tatulis di Tuhan pung Tulisan Barisi 
bilang, 

“Tuhan Allah suka bagi kasi orang malarat dong, 

dari Dia pung hati bae. 
Dia bekin yang batul tarus, 
te Dia pung hati lurus batahan tarús.” ^ 

10 Tuhan yang kasi bibit, ko orang tani dong 
tanam. Tuhan yang kasi makanan, ko kotong 
bisa makan. Tuhan yang sama tu, yang nanti kasi 
bosong berkat ko biar bosong bisa bekin yang 
batul. Itu sama ke bosong jadi orang tani, ais 
Tuhan kasi bibit sang bosong ko bosong tanam. 

Deng bosong pung hasil tu, Dia bekin tamba hari, 
tamba banya. 911 Te Tuhan mau kasi sang bosong 
lebe dari bosong sandiri pung parlu, ko biar 
bosong bisa bantu orang laen dong dari bosong 
pung hati bae. Jadi kalo bosong su bantu orang 
laen bagitu, nanti dong minta tarima kasi sang 
Tuhan. 12 Te itu bantuan yang bosong kasi sang 
Tuhan pung orang di sana tu, pasti tolong sang 
dong. Deng itu ju bekin bosong minta tarima 
kasi sang Tuhan. 13 Te waktu bosong bantu orang 
laen dong, itu kasi tunju bukti bilang, bosong ada 
parcaya deng sunggu-sungsu. Itu ju bekin orang 
laen dong angka puji sang Tuhan Allah. Te dong 
bisa lia bosong pung parcaya sang Kristus pung 
Kabar Bae tu, sonde omong kosong. Itu, tagal 
bosong ada bekin iko bosong pung parcaya. Ais 
waktu bosong kasi bantuan dari bosong pung 
hati bae sang dong, deng kasi orang laen ju, itu 
yang bekin dong angka puji sang Tuhan Allah. 

14 Naa, orang yang tarima ame bantuan dari 
bosong, nanti sambayang kasi sang bosong. 
Dong ju rindu mau lia sang bosong, tagal Tuhan 
Allah su kasi tunju Dia pung hati bae bam-banya 
sang bosong. 1? Ma Tuhan Allah su parsen ame 
kasi kotong satu Hadia yang talalu bagus. Andia 
Yesus! Dia pung harga tu, lebe dari samua! Andia 

ko kotong samua sama-sama minta sang Tuhan 
Allah bilang, “Tarima kasi!” 


Paulus ada bela soflal dia 
pung karja kasi sang Kristus 


10 1 Beta, Paulus sandiri, yang tulis di sini. 
Pasti ada dari bosong yang pikir bagini: 
kalo beta ada sama-sama deng bosong, na, beta 
malu omong tarang-tarang. Ma kalo beta jao dari 
bosong, beta barani omong deng sonde pake 
pele-pele. Bagitu, to? Padahal beta minta ko 
bosong dengar sang beta, tagal Kristus pung hati 
manis sang bosong, deng Dia suka kasi hati sang 
bosong. 2Ma ada dari bosong saparu yang sonde 
mau dengar sang beta. Dong omong bilang, 
botong pung bekin-bekin, sama ke orang laen di 
ini dunya dong pung bekin-bekin ju. Jadi nanti 
kalo beta pi sana, mangkali beta musti omong 
sonde pake pele-pele kasi sang dong. Andia ko 
beta kasi tau memang sang bosong samua, ko 
biar nanti beta pi sana, na, beta sonde usa omong 
karas sang dong. ? Biar kotong ju manusia biasa, 
ma kalo kotong ada bakanjar deng orang laen, 
kotong jang pasang kaki ko babakalai sama ke 
orang di ini dunya yang sonde kanal sang Tuhan 
Allah. 4Te kalo kotong ada babakalai deng orang, 
jang lupa, te kotong pung sanjata sonde sama 
deng orang di ini dunya pung. Ais kalo kotong 

ada babakalai deng orang kapala batu yang 
bakanjar deng kotong, na, kotong ju ada Tuhan 
pung kuasa yang bisa bongkar kasi ancor orang 
pung alasan. 2 Tuhan pung kuasa bisa bongkar 
samua parinsip yang malawan sang Tuhan, yang 
bekin orang sonde mau kanal sang Dia. Dia pung 
kuasa ju bisa kasi tunju jalan, ko ganti kotong 
pung cara pikir yang lama, deng cara pikir yang 
baru. Deng bagitu, kotong balajar ko pikir iko 
Kristus pung ajaran. P Banya dari bosong su 
mulai dengar-dengar sang Kristus, deng bekin iko 
Dia pung mau samua. Ma ada saparu dari bosong 
yang masi sonde mau dengar-dengar sang Dia. 
Jadi botong su siap ko hukum sang dong yang 
sonde mau dengar sang Dia. 

7 Bosong suka lia hal yang kantara dari luar 
sa. Ma bosong musti lia orang pung hati. Jadi, 
kalo ada orang yang anggap diri Kristus pung 
utusan, na, inga bae-bae. Te botong ju Kristus 
pung utusan, sama ke dia. 8 Mangkali bosong 
pikir kata, beta ada omong besar lebe-lebe 
soPlal kuasa yang kotong pung Bos ada kasi sang 
botong. Bagitu, to? Sonde! Te itu kuasa ada, ko 
kasi kuat sang bosong, bukan kasi ancor sang 
bosong. Jadi beta sonde kasi biar orang bekin 
malu sang beta tagal dong ada bongkar bekin 

rusak beta pung karja. Beta sonde ada maksud 
ko mau bekin taku sang bosong deng beta pung 
surat dong. 19 Ma itu orang dong ada omong 
bilang, “Jang toe deng Paulus. Te biar dia pung 
surat karas deng hebat, ma kalo dia datang 
sandiri, dia kamatek angin, deng dia pung omong 
sonde ada pung kuasa.” 11 Naa, biar ko itu orang 
yang omong kosong bagitu pikir ini hal: apa yang 
botong tulis dalam surat dari jao, sonde ada 
beda deng apa yang botong omong kalo botong 
datang di bosong pung teng-tenga. 

12 itu orang dong ju suka angka-angka diri 
bilang, dong tu, Kristus pung utusan yang hebat. 
Botong sonde barani banding diri ke dong. Tau 
sandiri, to? Te botong sonde mungkin hebat 
sama ke dong na! Orang macam bagitu, cuma 
cari orang yang sama ke dong-dong sa. Ais dong 
badukung satu deng satu, tagal dong satu model 
na! Dong pung bodo lai! 13 Padahal botong 
sandiri sonde omong besar kalo sonde ada pung 
dasar. Botong cuma omong bagitu soRlal itu tugas 
yang Tuhan su kasi sang botong. Apa yang botong 
su bekin kasi sang bosong, cuma iko apa yang 
Tuhan suru botong bekin sa. Te botong sonde 
karja di luar itu. 14 Yang batul, botong sonde 
omong lebe-lebe waktu botong ada omong 
besar soklal bosong. Te botong ni, yang datang 
carita sang bosong soPlal Kristus pung Kabar 

Bae. Bosong ju tarima botong pung omong. 
Kalo Tuhan sonde parna utus sang botong, ma 
botong ada omong besar soľal bosong, na, itu 
yang sonde batul. 15 Kalo orang laen yang karja, 
na, botong sonde omong besar bilang, itu tagal 
botong yang karja. Te yang panting kasi botong 
ni, andia, bosong pung parcaya batamba kuat. 
Deng bagitu, botong pung hasil karja di bosong 
dari dolu, batamba tarus. 18 Ais botong bisa pi 
kasi tau Kristus pung Kabar Bae di tampa-tampa 
yang ada di bosong pung sabla, yang balom ada 
orang karja di situ. Deng bagitu, botong sonde 
batabrak deng orang laen yang su kasi jalan dia 
pung karja lebe dolu. 

17 Te di Tuhan pung Tulisan Barisi, ada tulis 
bilang, “Kalo ada orang mau omong besar, na, 
biar ko dia omong besar soPlal kotong pung Bos 
Tuhan Allah sa.” 918 Kalo satu orang omong besar 
soal dia pung diri, itu sonde ada pung arti 
apa-apa. Ma kalo kotong pung Bos yang angka 
puji soPlal itu orang, na, itu dolo, baru hebat! 


Kristus pung utusan yang batul, 
deng utusan yang sonde batul dong 


1 1 1 Beta mau omong gila sadiki. Jadi coba 
dengar bae-bae sang beta doo! Bagini: 

2 beta sama ke bosong pung bapa. Bosong sama 
ke beta pung ana nona yang su batunangan. 
Yang sama ke bosong pung tunangan tu, andia 
Kristus. Ais beta mau jaga bae-bae sang bosong, 
ko biar nanti bosong kawin deng bosong pung 
tunangan tu, bosong masi barisi. Jadi beta jaga 
bae-bae ko jang ada yang ganggu sang bosong, 
ko bekin rusak bosong pung parcaya. ? Bosong 
sakarang ada iko sang Kristus pung jalan lurus 
deng hati yang barisi. Ma beta taku, jang sampe 
ada orang yang tipu ame sang bosong, ko bosong 
serong dari itu jalan, sama ke ular tipu ame sang 
Hawa dolu-dolu. Itu ular bisa tipu bagitu, tagal 
dia tukang putar-balek pung bafi! "4Tiap kali 
orang macam bagitu dong datang di bosong, ais 
ajar sang bosong soklal Yesus model laen, yang 
sonde sama ke Yesus yang botong su ajar sang 
bosong tu, na, akurang ko bosong parcaya ame 
sang itu orang? Dolu bosong buka hati ko tarima 
ame Tuhan pung Roh Barisi ko Dia ator sang 
bosong. Jadi akurang ko sakarang bosong mau 
tarima ame satu roh model laen lai? Dolu bosong 
parcaya sang Kristus pung Kabar Bae yang botong 
kasi tau sang bosong. Jadi akurang ko sakarang 
bosong mau parcaya deng ajaran model laen lai? 

3 Dong angka-angka diri bilang, dong tu, Tuhan 
pung utusan yang talalu hebat. Kira-kira dong 
pung hak ada lebe dari beta, ko? Sondel Beta 
sonde iko pikiran bagitu. Biar kata, beta sonde 
pintar omong pake bahasa tinggi-tinggi, ma beta 
mangarti batul-batul apa yang beta omong. 
Bosong su tau ini hal dong, tagal beta su kasi 
tunju ulang-ulang sang bosong. 

7 Waktu beta ada ajar Tuhan Allah pung Kabar 
Bae sang bosong, beta sonde minta bosong 
tanggong sang beta. Beta bekin diri kici, ko biar 
beta bisa angka-angka sang bosong. Kira-kira 
bosong mau kasi sala sang beta tagal itu, ko? 8 Te 
orang parcaya dari jamaRlat yang ada di tampa 
laen dong yang tanggong sang beta, ko biar beta 
bisa layani sang bosong. Itu sama ke beta ame 
dari dong, ko bisa tolong sang bosong. ? Waktu 
beta ada sama-sama deng bosong, ais beta ada 
pung parlu, beta sonde ganggu sang bosong, ko 
minta apa-apa dari bosong. Kotong pung sodara 
dong yang datang dari propinsi Makedonia yang 
bantu sang beta. Ma beta sonde parna bekin 
barat apa-apa sang bosong, deng beta ju sonde 
mau bekin bagitu beso-beso. *10 Kristus pung 
Kata-kata, batul. Beta ju yakin bilang, beta pung 
kata-kata ju batul, tagal beta taklika deng Kristus. 

Sonde ada orang di propinsi Akaya sana yang bisa 
parop beta pung mulu, deng larang sang beta ko 
jang omong besar bilang, beta sonde bekin barat 
sang bosong bagitu. 11 Akurang ko beta omong 
bagini? Kira-kira, ini tagal beta sonde sayang sang 
bosong, ko? Biar bosong pikir bagitu, ma Tuhan 
sandiri tau beta pung sayang sang bosong. 

12 Naa, hal yang beta su parna bekin dong, beta 
mau bekin tarus. Deng bagitu, orang yang suka 
angka-angka diri ko omong besar bilang, apa 
yang dong bekin sama ke botong, na, dong tu, su 
sonde ada pung dasar lai. 18 Dong bilang Tuhan 
yang utus sang dong. Dong tu, orang karja yang 
suka tipu orang! Dong coba-coba bekin diri sama 
ke Kristus pung utusan yang batul. Padahal itu 
samua omong kosong sa! 14 Bosong jang heran, 
e! Te setan dong pung bos ju coba-coba bekin 
diri sama ke Tuhan Allah pung ana bua dari sorga 
yang bawa tarang deng hati bae. 15 Andia ko 
bosong jang heran kalo dia pung orang karja ju 
coba-coba bekin diri sama ke orang yang karja 
deng hati lurus. Ma ati-ati, te Tuhan Allah nanti 
balas dong pung jahat. 


2 KORINTUS 11 1136 


Kristus pung utusan yang batul, pikol 
sangsara macam-macam waktu dong 
kasi tau orang soal Tuhan Yesus 


16 Kalo bosong mau, na, biar ko beta omong 
gila sadiki lai. Te beta mau coba-coba omong 
sombong. 1 Yang beta tulis sakarang ko 
angka-angka diri bagini ni, cuma mau omong gila 
sa. Te beta pung omong ni, sonde baklakar di 
kotong pung Bos. 18 Ada banya orang yang suka 
angka-angka diri iko manusia di ini dunya pung 
biasa. Jadi beta ju mau omong besar iko dong. 
19 Te bosong yang anggap diri orang pikir lurus, 
kalo nae katumu deng satu orang otak kea, na, 
bosong kasi biar deng hati luas, to? 20 Kalo orang 
laen bekin apa-apa sang bosong, na, bosong kasi 
biar sang dong sa. Conto ke: kalo ada orang bekin 
sang bosong jadi sama ke dong pung budak, na, 
bosong kasi biar sa. Kalo ada orang curi ame 
bosong pung barang, na, bosong kasi biar sa. Kalo 
ada orang tipu ame sang bosong, na, bosong kasi 
biar sa. Kalo ada orang angka diri ke orang besar, 
deng anggap enteng sang bosong ke orang kici 
sa, na, bosong kasi tenga sa. Bagitu ju, kalo ada 
orang tampeleng sang bosong, na, bosong kasi 
tenga sa. 21 Ma jang mara, €! Te beta malu, tagal 
botong noe-noe sa. Te botong sonde mampu 

bekin bagitu, sama ke itu orang dong su bekin 
kasi sang bosong. 

Ma kalo dong mau omong besar soflal apa, 
na, beta ju barani omong bésar bagitu. (Ma 
jang lupa, te beta ada omong gila na!) 22Dong 
orang Ibrani isi-isi, ko? Hool Ko beta ju. Dong 
orang Israklel, ko? Hoo! Ko beta ju. Dong tu, bali 
Abraham pung turunan, ko? Hoo! Ko beta ju. 

23 Dong tu, Kristus pung orang karja, ko? Hoo! 
Ko beta ju bagitu. (Jang lupa, te beta ada omong 
lebe-lebe ni!) Memang beta bilang, beta sama 
ke dong. Padahal beta ni, lebe dari dong. Te 
beta karja lebe karas. Orang lempar buang sang 
beta pi dalam bui lebe banya. Dong firuk sang 
beta lebe banya. Beta ju amper mati lebe banya. 
t24 Te di beta pung orang Yahudi sandiri pung 
tangan, dong cambuk sang beta lima kali. Tiap 
kali beta kana cambuk tu, dong firuk sampe 39 
kali. "25 Ada tiga kali orang papoko sang beta 
deng kayu. Ada satu kali dong lempar batu ko 
mau bunu bekin mati sang beta. Ada tiga kali 
beta pung kapal tanggalam. Beta ada talapung 
di laut dalam satu siang-satu malam. “28 Su 
ulang-ulang beta jalan jao pi mana-mana. Ada 

bahaya bam-banya yang bekin beta amper mati. 
Conto ke: banjer di kali besar, parampok dong, 
beta pung orang Yahudi sandiri dong, orang yang 
bukan Yahudi dong, deng orang yang bekin diri 
sama ke sodara orang parcaya, padahal dong 
tipu. Beta ju su amper mati di tenga laut, dalam 
kota, deng di tampa sunyi. “27 Beta karja banting 
tulang, deng beta dapa susa macam-macam. Ada 
banya kali beta sonde dapa tidor. Beta ju lapar 
deng aus. Ada banya kali beta sonde dapa makan 
apa-apa. Parna ju beta sonde ada pung pakean, 
ko beta kana dingin mau mati. 28 Kalo sonde mau 
itong itu hal dong samua, na, itong bagini sa: te 
tiap hari beta ada stres, tagal beta ada pikir soPlal 
kotong pung sodara orang parcaya samua yang 
bakumpul di mana-mana. 2? Kalo ada orang yang 
rasa diri sonde mampu, na, inga sang beta. Te 
beta ju bagitu. Kalo ada orang yang buju-buju 
orang parcaya ko iko-iko bekin sala, beta jadi 
malu, deng jengkel. 

30 Naa. Kalo beta musti omong besar, lebe bae 
beta omong besar soflal hal-hal yang kasi tunju 
bilang, beta ni, noe-noe sa. Batul! 3! Kotong pung 
Bos Yesus, deng Dia pung Bapa Tuhan Allah, tau 
beta sonde omong kosong. Itu pantas kalo orang 
angka puji sang Dia tarus-tarus. 

32 Conto ke, dolu di kota Damsik, raja Aretas 
pung gubernor suru orang ko tepa sang beta 
di kota pung pintu dong, ko dong bisa tangkap 
ame sang beta. 33 Ma beta pung taman dong kasi 
maso sang beta di satu karanjang, ais dong kasi 
turun sang beta pake tali dari kota pung tembok 
luar. Jadi beta lolos dari gubernor pung tangan. 
Inga, te kalo beta sandiri, na, sonde bisa, to? * 


Paulus lia satu hal, tingka ke dia ada mimpi 


12 1 Kalo bosong mau, na, biar ko beta 
omong besar sadiki lai. Padahal omong 
besar sonde ada pung guna. Ma beta mau kasi 
tau sang bosong hal-hal yang kotong pung Bos 
su kasi tunju sang beta, sama ke dalam mimpi. 

2 Beta kanal satu orang yang taflika deng Kristus. 
Ampa blas taon lalu, ada yang bawa nae sang dia 
pi langit yang paling tinggi. Ma beta sonde tau, 
kalo dia nae masi deng dia pung badan, ko, dia 
pung roh sa yang nae. Cuma Tuhan yang tau. Beta 
ju tau bilang, waktu dia taflangka nae pi Tuhan 
pung Tampa Bagus tu, dia dengar kata-kata yang 
talalu hebat, sampe-sampe manusia sonde bisa 
omong. 3 (12:2)4(12:2) 2 Jadi buat orang macam 
bagitu, beta mau omong besar. Ma beta sonde 
mau omong besar soflal beta pung diri sandiri. 





“11:33 H Utusan dong pung Carita 9:23-25 


2 KORINTUS 12 1140 


Cuma soPlal hal yang beta sonde mampu bekin, 
baru beta omong besar bagitu. ê Andekata beta 
mau omong besar, beta sonde parlu omong 
kosong, te beta ada banya hal yang batul yang 
beta bisa omong. Ma beta tahan diri sa, ko orang 
jang pikir bilang, beta lebe hebat dari apa yang 
dong dengar deng lia dari beta. ' Lebe-lebe lai, 
Tuhan su kasi tunju sang beta banya hal yang 
hebat. 

Ma beta ju kana susa, ko biar beta jang 
sombong. Te setan dong pung bos ada utus dia 
pung ana bua satu ko maen ganggu tarus sang 
beta, sama ke ada satu duri yang maen tusu-tusu 
beta pung badan. Weh! Beta sangsara batul! 8 Su 
tiga kali beta minta ko Tuhan angka buang ini 
hal dari beta. ?Ma Dia manyao sang beta bilang, 
“Beta kasi tunju Beta pung hati bae sang lu. Itu 
cukup kasi sang lu. Te waktu lu sadar bilang, iko 
lu pung kuat sandiri sonde cukup, na, di situ Beta 
pung kuasa batamba kuat.” Andia ko beta mau 
omong besar tamba, waktu beta sonde mampu 
bekin satu hal. Te deng bagitu, beta tau bilang, 
Kristus pung kuasa ada idop di beta. 10 Andia 
ko, kalo beta rasa sonde mampu karja satu hal 
sandiri, beta pung hati tanang-tanang sa. Jadi 
waktu orang dong omong bekin hina sang beta, 
ko, bekin susa sang beta, ko, bekin sangsara sang 
beta, ko, siksa sang beta, tagal beta jadi Kristus 

pung orang, na, beta pung hati tatap tanang sa. 
Te kalo beta sandiri sonde mampu, na, beta dapa 
kuasa dari Kristus ko beta mampu bekin itu hal. 


Paulus jadi pikiran soPlal 
orang parcaya di Korintus 


11 Naa, bosong ada idop tingka ke Tuhan sonde 
parna utus sang beta pi situ. Andia ko, mau sonde 
mau, tadi beta omong gila sadiki. Dia pung batul, 
bosong yang musti omong besar soflal beta. Beta 
memang sonde ada pung arti apa-apa. Ma kalo 
banding beta deng itu “orang yang talalu hebat 
dong” yang bilang Tuhan ada utus sang dong, na, 
dong tu, sonde lebe hebat dari beta. 

12 Tiap kali Tuhan utus satu orang ko kasi tau 
orang soflal Dia, itu orang bekin tanda heran 
macam-macam pake kuasa, ko kasi tunju bukti 
bilang, Tuhan yang utus sang dia. Ma jang lupa, 
te waktu beta ada di bosong pung teng-tenga, 
beta ju bekin tanda heran bagitu dong. Ma beta 
karja bagitu deng sabar tarus sa. 18 Ma jang 
mara, él Cuma ada satu hal sa, yang beta sonde 
bekin di bosong, yang orang laen ada bekin di 
jamalat laen. Andia, beta sonde minta ko bosong 
tanggong ame sang beta. 

14 Bagini! Beta su siap datang di bosong kali 
katiga. Beta sonde parlu bosong tanggong beta 
pung ongkos idop. Beta ju sonde parlu bosong 

pung harta. Te iko kotong pung adat, sonde 
pantas ana kici dong simpan harta kasi dong 
pung mama-bapa. Yang pantas tu, andia orang 
tua yang simpan harta kasi dong pung ana-ana. 
Jadi beta sonde parlu ko bosong simpan harta 
kasi sang beta, te bosong sama ke beta pung 
ana-anal Yang beta parlu tu, andia bosong pung 
diri deng bosong pung sayang. 1? Beta suka béli 
barang kasi sang bosong. Beta ju suka karja 
banting tulang ko biar bosong bisa idop iko Tuhan 
pung mau. Kalo beta talalu sayang sang bosong, 
bosong ju musti sayang bale sang beta bagitu. 
Jadi akurang ko bosong ada tahan-tahan bosong 
pung sayang? Sonde pantas, to? 

16 Ada dari bosong yang mangaku bilang, 
beta sonde bekin barat sang bosong. Ma ada 
ju yang bilang, beta jadi orang yang talalu 
pintar putar-balek deng tipu ame sang bosong, 
sampe bekin bosong iko beta pung mau. 17 Jadi 
karmana? Kira-kira itu orang dong yang beta 
kirim pi sang bosong, ada tipu ame sang bosong, 
ko? 18Te beta ada buju-buju sang Titus ko pi sang 
bosong. Beta ju kirim satu sodara yang laen ko 
pi deng dia. Kira-kira Titus ada tipu ame sang 
bosong, ko? Sonde, to? Te Titus deng beta ni, 
satu model. Botong ada karja hal yang sama, te 
botong dua pung pikir tu, sama ju. 

19 sodara sayang dong! Kira-kira bosong ada 
pikir dari tadi bilang, botong ada bela diri di 
bosong pung muka, ko? Sondel Te samua yang 
botong omong ni, Tuhan Allah su tau. Jadi botong 
sonde bisa sambunyi apa-apa dari Dia. Botong 
ju ada taPlika deng Kristus. Tagal botong sayang 
sang bosong, andia ko samua yang botong bekin 
tu, ada pung maksud ko botong bisa bekin kuat 
sang bosong. 

20 Nanti, kalo beta jadi datang di bosong, beta 
ada pikir-pikir, jang sampe bosong sonde jadi 
orang yang sama ke beta pung mau. Te jang-jang 
ada yang bakanjar, iri hati, simpan hati, ada yang 
cuma pikir dia pung diri sandiri sa, ada yang 
omong bekin busu orang pung nama bae, ada 
yang bagosip, ada yang sombong, deng bekin 
kaco samua. Mangkali beta ju jadi orang yang 
sonde sama ke yang bosong suka. 21 Nanti kalo 
beta datang di bosong, beta jadi pikiran tagal 
bosong pung bekin-bekin. Jang sampe Tuhan 
Allah mau bekin beta jadi malu di bosong pung 
muka. Jang sampe beta bekin orang rasa barat, 
tagal ada banya dari bosong yang masi idop bekin 
jahat, ma sonde mau tobat, ko bale iko Tuhan 
pung jalan lurus. Dong kamomos! Te ada yang 
maen serong deng orang yang bukan dia pung 
laki ko dia pung bini. Dong bekin macam-macam 
deng sonde tau malu. 

Jaga bae-bae bosong pung idop 


13 1 Jadi ini kali katiga yang beta mau pi lia 
sang bosong. Kalo ada yang mau tudu 
orang, na, jang lupa dia pung atoran. Te Tuhan 
pung Tulisan Barisi ada tulis bilang, “Kalo ada 
yang tudu satu orang, musti ada dua ko tiga saksi 
yang omong sama dolo, baru tarima. Te kalo 
sonde bagitu, na, jang tarima.” Y2 Waktu beta pi 
bosong kali kadua dolu, beta su kasi inga sang itu 
orang yang idop bekin jahat dong. Sakarang beta 
kasi inga sang dong lai, sama-sama deng samua 
orang yang idop bekin jahat dong. Sama ke dolu, 
beta kasi inga bilang, nanti kalo beta jadi datang, 
beta sonde kasi biar sang dong. 

3 Bosong ada cari-cari bukti bilang, Kristus ada 
omong lewat beta. Naa. Kalo Kristus mau ator 
ame sang bosong, Dia bekin deng kuasa besar di 
bosong pung teng-tenga. Te Dia sonde karja deng 
noe-noe. 4 Waktu dong bunu bekin mati sang Dia 
di kayu palang, memang Dia noe, te Dia su lapas 
buang Dia pung kuasa. Ma Tuhan Allah su kasi 
kuasa sang Kristus ko Dia idop sakarang. Ais biar 
kotong yang jadi Dia pung orang ada rasa sonde 
mampu, ma Tuhan Allah su kasi kotong idop 








Y13:1 H Carita Ulang soflal Jalan Idop 17:6, 19:15 

baru. Andia ko botong bisa layani sang bosong 
pake Dia pung kuasa. 

3 Pareksa bosong pung hati sandiri-sandiri ko 
cari tau bilang, bosong ada parcaya batul sang 
Kristus, ko sonde. Dia pung kuasa ada kantara di 
bosong pung idop, ko sonde? Uji sang bosong 
pung diri bagitu. Te kalo Dia sonde taPlika deng 
bosong, bosong sonde jadi Dia pung orang. 

6 Kalo bosong pareksa sang botong, na, bosong 
bisa lia Dia pung kuasa ada kantara di botong 
pung idop. Deng bagitu, botong lolos. ' Botong 
ju sambayang minta sang Tuhan Allah, ko biar 
bosong jang bekin sala apa-apa. Botong sonde 
pusing kalo orang suka, ko sonde, deng apa yang 
botong bekin. Ma botong suka ko bosong bekin 
yang batul, biar orang saparu mau tola buang 
sang botong. Bagitu ju, sonde apa-apa. 8 Te 
kotong sonde bisa bekin apa-apa ko malawan apa 
yang batul. Botong cuma tau bekin yang batul sa. 
9 Kalo bosong jadi kuat, deng botong jadi noe, 
botong sanang sa. Te botong ada sambayang 
minta ko Tuhan bekin bosong tamba langkap. 

10 Andia ko, biar beta ada jao-jao dari bosong, 
beta tulis ini hal dong sakarang, ko biar nanti 
beta pi sana, na, beta sonde usa omong karas 
sang bosong lai. Beta jadi kotong pung Bos pung 
utusan. Ma Dia kasi beta hak deng kuasa ko kasi 
kuat sang bosong, bukan kasi ancor sang bosong. 

Paulus tutu dia pung surat 


11 sodara sayang dong! Beta pung kata tarahir 
ni, salam manis sa. Bekin lurus samua hal. Dengar 
bae-bae beta pung nasiat. Idop satu hati. Bosong 
musti babae satu deng satu. Sayang tu, ballakar 
di Tuhan Allah. Beta minta ko Dia ada sama-sama 
deng bosong tarus, deng Dia tolong bosong ko 
bosong idop badame satu deng satu. 

12 Bosong musti batogor pake ciom manis, yang 
pantas kasi Tuhan pung orang barisi. 

13 (13-12b) Tuhan Allah pung orang di sini dong 
samua ada titip salam manis kasi sang bosong. 
14 (13-13) Beta minta ko kotong pung Bos Yesus 
Kristus kasi tunju Dia pung hati bae sang bosong. 
Beta minta ko Tuhan Allah kasi tunju Dia pung 
sayang sang bosong. Beta ju minta ko Tuhan 
pung Roh Barisi kasi tunju Dia pung hati manis, 
ko biar bosong samua idop satu hati. 

Bagitu sa, 
Paulus 


Paulus pung surat 
kasi jamaRlat-jamaPlat di 


Galatia 


Paulus buka dia pung surat 


1 1 Salam dari beta, Paulus. Beta kirim ini 
surat kasi sodara orang parcaya dong yang 
ada di jamaklat-jamaklat di propinsi Galatia. 
Sodara-sodara yang ada sama-sama deng beta di 
sini ju, ada titip salam kasi sang bosong. 

Beta kasi inga sang bosong bilang, Allah Bapa 
deng Yesus Kristus yang utus sang beta, bukan 
manusia. Yesus Kristus tu, andia Orang yang 
Tuhan su kirim datang. Kristus mati, ma Tuhan 
kasi idop kambali. Ais Dong tu, yang suru sang 
beta ko pi kasi tau orang-orang soflal Kabar Bae. 

2 (1:1) 3 Beta sambayang sang Tuhan Allah, 
andia kotong pung Bapa, deng Yesus Kristus, 
andia kotong pung Bos. Beta minta ko Dong kasi 
tunju Dong pung hati bae sang bosong, ko biar 
bosong bisa idop aman, dame, deng tanang. 

4 Kristus mati ko hapus buang kotong pung 
sala-sala dong, deng kasi bebas kotong dari jahat 
yang ada di ini dunya sakarang. Itu samua iko 

Allah Bapa pung mau. ? Andia ko kotong musti 
puji-puji tarus sang Dia! Batul tu! 


Paulus mara tagal orang Galatia su bale 
balakang dari ajaran yang batul 


6 Sodara dong! Beta sonde bisa mangarti lai 
sang bosong! Tuhan Allah su pili ame sang 
bosong, tagal Dia mau ko bosong kanal Dia pung 
hati bae. Ma akurang ko bosong bale balakang 
capat-capat ko pi parcaya deng ajaran laen ' yang 
sonde batul? Dolu beta su ajar yang batul soDlal 
Yesus Kristus pung Kabar Bae. Ma sakarang 
tukang tipu dong su datang ko putar-balek itu 
Kabar Bae, sampe bekin bingung sang bosong. 

8 Ati-ati! Nanti Tuhan kutuk itu orang yang 
datang ajar Kabar Bae yang sonde sama ke yang 
dolu botong su ajar tu. Biar itu orang dari botong, 
ko, Tuhan pung ana bua satu dari sorga ko, dia 
pasti kana kutuk! ? Botong su kasi tau ini hal 
memang dari dolu. Ma sakarang beta mau kasi 
inga ulang lai, bagini: kalo ada orang yang datang 
ajar laen dari itu Kabar Bae yang dolu bosong su 
tarima tu, biar Tuhan ju kutuk ame sang dia. 

10 Beta barani omong bagitu, tagal beta mau 
bekin sanang Tuhan pung hati, bukan manusia 
pung hati. Bosong pikir beta ada mau cari-cari 
muka di manusia, ko? Sonde! Te kalo beta bekin 

bagitu, na, beta sonde pantas jadi Kristus pung 
orang suru-suru. 


Paulus carita ulang karmana dia jadi 
Tuhan Yesus pung utusan 


11 sodara dong! Beta mau kasi tau tarus tarang 
bilang, itu Kabar Bae yang beta ajar sang bosong 
tu, bukan manusia yang karang-karang. 12 Beta 
sonde tarima dari manusia, deng sonde ada 
manusia yang ajar sang beta. Te Yesus Kristus 
sandiri yang buka kasi tau dia pung arti sang beta. 

13 Tantu bosong su dengar carita soflal beta 
pung idop dolu, waktu beta masi pegang agama 
Yahudi, wuang? Itu waktu, beta siksa satenga 
mati sang Tuhan pung orang, ko mau kasi ancor 
buang sang dong. 714 Deng itu waktu ju, beta hati 
manyala ko balajar soflal agama Yahudi, lebe dari 
orang Yahudi laen yang sama umur deng beta. 
Deng beta ni, yang paling rajin kasi jalan botong 
pung nene-moyang dong pung adat deng atoran 
agama samua. 2 

15 Biar bagitu ju, ma Tuhan Allah su putus ko 
kasi kanal Dia pung Ana sang beta. Beta pung 
mama balom barana sang beta, te Dia su pili 
memang sang beta, tagal Dia mau kasi tunju Dia 





21:13 H Utusan dong pung Carita 8:3, 22:4-5, 26:9-11 

pung hati bae sang beta. Dia ju utus sang beta, 
ko pi ajar sang orang bukan Yahudi dong. Waktu 
Dia utus sang beta, beta sonde pi minta orang 
laen pung nasiat. P16 (1:15) 17 Deng beta ju sonde 
pi katumu tua-tua Kristen yang su jadi memang 
Yesus pung utusan di Yerusalem. Ma beta jalan 
memang pi tana Arab. Ais itu, beta bale datang 
lai di kota Damsik. 

18 Tiga taon abis ju, beta pi katumu deng Petrus 
Cdi Yerusalem ko cari informasi dari dia. Ju beta 
tenga tahan di situ sampe lima blas hari. 4 

19 itu waktu, beta ju katumu deng Tuhan Yesus 
pung adi barana, nama Yakobis. Ma beta sonde 
katumu deng Tuhan pung utusan yang laen dong. 
Cuma dong dua sa. 20 Apa yang beta tulis ni, 
memang batul! Beta sonde putar-balek! Tuhan 
tau na! 

21 Ais itu ju, beta bangun jalan pi propinsi 
Siria deng propinsi Kilikia. 22 Itu waktu, Kristus 
pung orang di Yudea dong balom kanal sang 
beta. 28 Dong cuma dengar kabar bilang, “Itu 
orang yang dolu bekin sangsara sang kotong tu, 





b4:15 # Utusan dong pung Carita 9:3-6, 22:6-10, 26:13-18 
“1:18 “ Tulisan bahasa Yunani di ini ayat pake nama Kefas. 
Itu Petrus pung nama laen. Kefas tu, nama dalam bahasa 
Aram. Petrus tu, nama dalam bahasa Yunani. Ma itu dua 
nama pung arti sama. Andia “batu”. 

sakarang dia ada ajar Kristus pung Kabar Bae. 
Padahal dolu dia yang mau coba bekin ancor 
buang sang kotong.” ** Dengar bagitu, ju dong 
samua angka tinggi-tinggi sang Tuhan Allah, tagal 
beta su parcaya sang Yesus Kristus. 


Tuhan Yesus pung utusan laen dong 
tarima bae Paulus pung ajaran 


1 Ais lewat ampa blas taon ju, beta kambali lai 
2 pi kota Yerusalem sama-sama deng Barnabas. 
Deng botong ju ada bawa satu orang parcaya 
bukan Yahudi, nama Titus. €? Beta pi sana tagal 
Tuhan Allah yang suru. Ais itu ju, beta carita kasi 
tua-tua Kristen dong, itu Kabar Bae yang beta su 
ajar sang orang bukan Yahudi dong. Itu waktu, 
beta omong sandiri sang dong, ko biar dong 
pareksa bae-bae apa yang beta ajar tu, batul ko 
sonde. Te kalo dong putus bilang, sonde batul, 
na, orang bisa bilang beta pung karja parcuma 
sa! 

3 Dengar beta pung omong bagitu ju, dong 
tarima bae. Dong ju tarima bae sang Titus. Biar 
dia tu bukan orang Yahudi, ma dong sonde paksa 
dia sunat. 4 Ma itu waktu, ada barapa sodara 
yang sonde satuju, tagal dong ajar laen. Dong tu, 
Kristen putar-balek. Ais dong datang diam-diam 

ko mau paksa Yesus Kristus pung orang yang 
bukan Yahudi, ko iko orang Yahudi pung atoran 
agama samua. Padahal Yesus Kristus su kasi 
bebas sang kotong, andia ko kotong su sonde 
tallika lai deng itu atoran dong, sama ke budak. 
3 Biar dong paksa bagitu, ma botong sonde 
mau tarima sadiki ju. Deng bagitu, bosong bisa 
parcaya tarus itu Kabar Bae yang beta su ajar. Te 
itu memang batul. 

6 Itu tua-tua dong tarima bae beta pung ajaran 
tu, deng dong sonde tamba apa-apa lai. Ma 
Tuhan Allah sonde bapili muka. Jadi biar dong 
orang besar ko, kici ko, bukan itu yang panting. 
f7 Te yang panting, andia: dong tau bilang, Tuhan 
Allah su pili ame sang beta ko pi bawa Kabar 
Bae kasi orang bukan Yahudi. Sama ke Dia ju 
utus sang Petrus ko pi bawa itu Kabar Bae kasi 
orang Yahudi. 8 Te Tuhan Allah su kasi kuasa sang 
Petrus ko jadi utusan kasi orang Yahudi. Bagitu 
ju Dia kasi kuasa sang beta ko jadi utusan kasi 
orang bukan Yahudi. 2 Itu waktu, orang su anggap 
Yakobis, Petrus, #deng Yohanis, pamimpin gareja. 
Waktu dong tiga dapa tau bilang, Tuhan Allah su 
kasi tunju Dia pung hati bae sang beta, ju dong 

bangun badiri ko datang pegang tangan sang 
beta deng Barnabas, ko jadi tanda bilang, botong 
samua su satu hati. Dong satuju ko botong pi 
bawa Kabar Bae kasi orang bukan Yahudi, deng 
dong yang pi bawa kasi orang Yahudi. 10 Cuma 
ada satu hal yang dong kasi inga sang botong. 
Andia, botong jang lupa tolong sang orang miskin 
dong. Memang itu yang beta su mau bekin. 


Paulus togor sang Petrus di Antiokia, tagal dia 
ondor dari orang bukan Yahudi dong 


11 Ais satu kali Petrus datang di kota Antiokia, ju 
beta togor sang dia tarang-tarang, tagal dia ada 
bekin sala. 12 Waktu dia baru datang, dia sanang 
dudu makan sama-sama deng Kristus pung orang 
yang bukan Yahudi dong. Ma waktu Yakobis 
pung taman orang Yahudi dong datang, ju Petrus 
ondor diri dari sodara bukan Yahudi, deng sonde 
dudu makan lai deng dong. Te dia taku sang itu 
orang Yahudi yang ajar bilang, Kristus pung orang 
dong musti bapegang kuat orang Yahudi pung 
atoran agama samua, deng musti idop tapisa dari 
orang bukan Yahudi dong. 

13 Lia Petrus pung bekin-bekin tu, orang Yahudi 
laen dong ju iko-iko. Sampe Barnabas ju iko 
tamaso deng dong pung muka-balakang tu. 14 Ma 
waktu beta lia dong su sonde iko batul Kabar Bae 
pung mau, ju beta togor memang sang Petrus 

di dong pung muka bilang, “We, bu Pellu! Bu ni, 
memang orang Yahudi. Ma Tuhan Allah su buka 
jalan ko orang yang parcaya sang Yesus Kristus 
jang talika lai deng orang Yahudi pung atoran 
agama dong. Deng bu su tarima itu hal. Ais 
karmana ko sakarang bu masi mau paksa orang 
yang bukan Yahudi, ko dong bekin diri sama ke 
orang Yahudi lai?” 

15 Beta togor sang Petrus bagitu, tagal botong 
dua sama-sama orang Yahudi. Botong pung 
bangsa Yahudi sonde sama ke suku-bangsa laen 
dong, tagal botong pung bangsa su lama kanal 
sang Tuhan Allah. 18 Ma sakarang kotong ju tau 
bilang, Tuhan sonde tarima bae satu orang ju, 
tagal dia bekin iko atoran agama. Te Tuhan tarima 
bae orang, kalo dia parcaya sang Yesus Kristus, 
bukan tagal dia bekin iko atoran agama. Bagitu 
baru Tuhan cap orang bilang, dia sonde ada pung 
sala lai. h 

17 Andia ko kotong ajar bilang, Tuhan tarima 
bae sang orang, tagal dia parcaya sang Yesus 
Kristus. Ma ada orang Yahudi yang tudu sang 
botong bilang, botong su sala, tagal botong 
parcaya sang Kristus, ma sonde pegang lai atoran 
agama Yahudi dong. Bosong ju mau lempar sala 
bagitu, ko? 18 Te kalo beta pegang ame kambali 

itu atoran agama yang beta su lapás buang tu, 
na, itu baru beta sala! 19 Memang dolu beta 
usaha karás bekin iko atoran agama Yahudi 
dong, ko biar beta babae deng Tuhan. Ma beta 
sonde bisa-bisa ju. Andia ko sakarang beta su 
lapas buang itu atoran dong ko idop taika deng 
Kristus. Deng bagitu, baru Tuhan Allah tarima 
bae sang beta. Anggap sa, beta su mati tapaku di 
kayu palang sama-sama deng Kristus. Sakarang 
bukan beta yang idop lai, ma Kristus yang ada 
idop dalam beta pung diri. Beta dapa idop yang 
baru ni, tagal beta parcaya sang Tuhan pung Ana. 
Te Dia sayang talalu sang beta, sampe Dia mati 
ganti beta. 20 (2:19) 21 Ais Tuhan Allah tarima 
sang beta tagal Dia pung hati bae, bukan tagal 
beta iko atoran agama dong. Te kalo orang bisa 
babae deng Tuhan tagal iko atoran agama, na, 
itu dia pung arti bilang, Kristus pung mati tu, 
parcuma sa. 

Itu tu, yang beta kasi tau sang Petrus dong di 
Antiokia. 


Tuhan Allah tarima bae sang kotong, tagal 
kotong parcaya sang Yesus Kristus 


1 We! Orang Galatia dong! Dolu beta sandiri 
3 su kasi tau di bosong pung muka idong, 
soal Yesus Kristus pung mati di kayu palang. 
Ma sakarang orang su tipu manta-manta sang 

bosong! Bosong pung bodo lai! 2 Beta cuma 
mau tanya satu hal. Bosong tarima ame Tuhan 
pung Roh, tagal bosong iko atoran agama, ko? 
Sonde, to! Dia pung Roh datang sang bosong, 
tagal bosong parcaya Kabar Bae yang bosong su 
dengar. * Jadi akurang ko bosong su bodo talalu 
bagitu, é? Dolu bosong su idop iko Roh Barisi 
pung mau. Ma sakarang bosong su bale lai ko 
idop iko manusia pung mau. “Waktu bosong 
baru mulai parcaya sang Kristus, bosong dapa 
siksa bam-banya. Jang sampe itu samua jadi 
parcuma sa! (Padahal parcaya sang Kristus sonde 
parcuma.) ? Waktu Tuhan Allah kasi Dia pung 
Roh, deng kasi tunju tanda heran macam-macam 
di bosong pung muka, bosong pikir Dia bekin 
bagitu tagal bosong iko atoran agama, ko? Sonde, 
to! Dia bekin bagitu, tagal bosong parcaya Kabar 
Bae yang bosong su dengar. 

6 Inga orang Yahudi pung moyang, andia bali 
Abraham. Te Tuhan pung Tulisan Barisi tulis 
bilang, “Tagal dia parcaya sang Tuhan Allah, andia 
ko Tuhan tarima bae sang dia, deng cap sang dia, 
orang hati lurus.” ' 

7 Jadi bosong musti mangarti bae-bae ini hal! 
Orang yang parcaya, sama ke Abraham, dong jadi 

Tuhan Allah pung orang yang batul. Ì8 Tuhan su 
kasi tau memang dalam Dia pung Tulisan Barisi 
bilang, nanti Dia ju tarima orang dari suku-bangsa 
laen dong bilang, dong orang hati lurus, kalo 
dong parcaya sang Dia. Te dolu-dolu Dia su kasi 
tau memang Kabar Bae sang bali Abraham 
bilang, “Nanti samua suku-bangsa di dunya dapa 
berkat tagal lu.” K9 Tagal Tuhan Allah pung janji 
tu, andia ko Dia ju kasi berkat sang samua orang 
yang parcaya sang Dia, sama ke yang Dia su kasi 
sang Abraham. 

10 Orang yang iko atoran agama ko biar Tuhan 
tarima bae sang dia, na, dia musti pikol barat itu 
atoran samua, sama ke dia su kana kutuk. Te 
ada tatulis dalam Tuhan Allah pung Tulisan Barisi 
bilang, “Orang yang sonde iko tarus-tarus atoran 
agama sampe alus-alus, dia kaná kutuk!” 11 Ma 
sujalas, Tuhan Allah sonde tarima orang tagal dia 
iko atoran agama. Te ada tatulis bilang, “Orang 
musti parcaya sang Beta, baru Beta tarima bae 





13:7 * Alkitab bahasa Yunani asli tulis bilang, “dong jadi 
Abraham pung ana-ana”. Orang Yahudi biasa pake istila 
'Abraham pung ana-ana' deng maksud bilang, “Tuhan Allah 
pung orang dong'. Lia Roma 4:16 ju. 

k3:8 4 Carita Mula-mula 12:3 


3:10 4 Carita Ulang soflal Jalan Idop 27:26 





GALATIA 3 1158 


sang dia ke orang hati lurus, ko dia dapa idop 
yang batul.” m 

12 Naa! Kalo orang mau idop iko atoran agama 
pung mau, dia musti bekin iko samua-samua 
sampe alus-alus! Te Tuhan su kasi tau memang 
dalam Dia pung Tulisan Barisi bilang, “Orang yang 
mau idop iko atoran, nanti dia batasibu sa deng 
itu atoran dong.” "” 

13 Ma Kristus su bayar putus, ko kasi bebas sang 
botong dari itu atoran agama yang ada ika sang 
botong. Dolu botong idop satenga mati deng 
pikol barat itu atoran agama, sama ke orang yang 
kana kutuk. Ma sakarang Tuhan Yesus su angka 
itu kutuk dari botong. Te ada tatulis dalam Tulisan 
Barisi bilang, “Orang yang mati tagantong di 
pohon, dia kaná kutuk.” 014 Waktu Yesus Kristus 
mati ko kasi salamat sang kotong, itu berkat yang 
Tuhan Allah su kasi sang Abraham, turun datang 
di suku-bangsa laen dong ju. Deng bagitu, samua 
orang yang parcaya sang Kristus bisa tarima 
Tuhan Allah pung Roh yang Dia su janji. 

Tuhan Allah pegang karas Dia pung janji 


15 Sodara dong! Sakarang beta mau pake conto 
dari kotong pung idop hari-hari. Kalo ada orang 
tulisame surat warisan, ais dia su teken dia pung 
nama di itu surat, itu surat su sah. Orang laen su 
sonde bisa kasi batal apa yang tatulis dalam itu 
surat, deng su sonde bisa tulis tamba apa-apa 
lai di situ. 1? Bagitu ju, waktu Tuhan Allah ika 
janji deng Abraham deng dia pung turunan. 
Tuhan Allah sonde bilang, “Beta bekin janji ni 
deng lu pung turunan dong”, tagal Dia sonde 
janji kasi orang bam-banya. Ma Dia cuma janji 
kasi Abraham pung turunan satu orang sa, andia 
Kristus. P17 Beta pung maksud bagini: Tuhan Allah 
bekin janji lebe dolu deng bali Abraham. Ais 
ampa ratus tiga pulu taon, baru Dia kasi turun 
atoran agama kasi orang Yahudi dong, lewat 
dong pung balli Musa. Biar bagitu ju, ma Tuhan 
sonde kasi batal Dia pung janji yang Dia bekin 
lebe dolu. 918 Te Tuhan sonde kasi berkat sang 
Abraham tagal dia ada bekin iko atoran. Ma Dia 





P3:16 + Alkitab bahasa Yunani di sini tulis bilang, “sonde 
bilang 'ika janji deng lu pung bibit dong (jamak) ”, ma “deng 
lu pung bibit (tunggal)”. Dalam janji ni, kata bahasa Yunani 
“bibit” pung arti bilang, “turunan”. Lia ju di Carita Mula- 

kasi berkat tagal Dia su janji memang ko mau 
parsén kasi sang Abraham dari dolu. Itu sama ke 
satu ana yang tarima pusaka dari dia pung bapa. 
Dia tarima tagal dia pung bapa su janji memang, 
bukan tagal itu ana ada bekin iko atoran. " 

19 Naa! Sakarang beta mau tanya bagini: kalo 
Tuhan Allah tarima bae sang bali Abraham tagal 
dia pung parcaya, akurang ko Tuhan kasi tamba 
lai atoran agama lewat bakli Musa? Dia tamba 
atoran agama dong ko ajar manusia soPlal dong 
pung sala macam-macam. Dia pung maksud ko 
manusia idop iko itu atoran pung mau, sampe 
Abraham pung turunan satu tu datang. Ais kalo 
itu turunan, andia Kristus su datang, itu atoran su 
sonde parlu lai. 

Waktu Tuhan kasi itu atoran agama Yahudi, Dia 
sonde kasi langsung memang. Ma Dia pake Dia 
pung ana bua dari sorga, ais dong bawa datang 
kasi di bakli Musa pung tangan, baru Musa kasi pi 
orang Yahudi. Deng bagitu, Musa jadi jambatan 
kasi Tuhan deng Dia pung orang dong. 20 Ma 
waktu Tuhan Allah bekin janji deng Abraham, Dia 
sonde pake jambatan. Ko Dia sandiri yang janji 
langsung na! Deng bagitu, kotong tau bilang, 
Tuhan pung janji tu, lebe hebat dari itu atoran 
dong. 

Atoran agama ajar manusia soPlal dong 
pung sala macam-macam 


21 Waktu Tuhan kasi itu atoran agama sang bali 
Musa, itu bamalawan deng Dia pung janji-janji, 
ko? Sonde! Te kalo ada atoran yang manusia bisa 
bekin iko, ko Tuhan tarima bae sang dia ko biar 
dia bisa idop, tantu orang Yahudi pung atoran 
bisa bekin bagitu. Padahal sonde ada atoran 
satu ju yang manusia bisa bekin iko, ko bekin 
dingin Tuhan pung hati, ko biar Tuhan tarima bae 
sang dia. 22 Te di Tuhan pung Tulisan Barisi ada 
tatulis bilang, samua orang ada taPlika mati deng 
sala macam-macam. Andia ko cuma orang yang 
parcaya sang Yesus Kristus sa, yang bisa tarima 
apa yang Tuhan Allah su janji. 

23 Waktu Kristus balóm datang, botong orang 
Yahudi taBlika mati deng itu atoran dong sampe 
sonde bisa talapas. Ma sampe dia pung waktu, 
Tuhan buka jalan ko botong bebas dari itu atoran 
dong, kalo botong parcaya sang Kristus. 24Jadi 
itu atoran agama dong tu, conto ke tukang jaga 
yang ajar bae-bae sang kotong sampe Kristus 
datang. Ma kalo Dia su datang, na, baru kotong 
bisa parcaya sang Dia, ko idop babae deng Tuhan 
Allah. Andia ko sakarang kotong su sonde parlu 
itu tukang jaga lai. 

Orang parcaya su jadi Kristus pung kelu 


25 (3:24) 26 Sakarang bosong su jadi Tuhan Allah 
pung ana-ana, tagal bosong parcaya sang Yesus 
Kristus. 27 Bosong samua yang su dapa sarani 
ko jadi Dia pung orang, ju taRlika mati deng Dia. 
28 Samua orang yang parcaya sang Kristus su 
sonde ada pung beda lai. Jadi biar bosong orang 
Yahudi ko, orang bukan Yahudi, budak ko bukan 
budak, laki-laki ko parampuan, samua orang yang 
taRlika deng Yesus Kristus tu, sama. 

29 Kristus tu, Abraham pung turunan yang Tuhan 
Allah su janji memang dari dolu. Tagal bosong su 
taklika deng Kristus, andia ko bosong ju su jadi 
Abraham pung turunan yang batul. Deng bagitu, 
bosong ju bisa tarima itu berkat yang Tuhan Allah 
su janji memang sang Abraham. * 

1 Beta kasi conto satu lai. Satu ana ada pung 

hak tarima pusaka dari dia pung bapa kalo 
dia pung bapa mati. Ma kalo dia pung umur 
balom cukup, dia balom bisa tarima itu pusaka, 
biar samua tu nanti jadi dia pung milik. Te kalo 
umur balom cukup, dia tu sama ke budak yang 
sonde ada pung hak ko ame dia pung bos pung 
harta. 2 Tagal itu, musti ada orang yang urus sang 
dia deng dia pung pusaka. Itu ana musti iko itu 

tukang urus pung mau, sampe waktu yang dia 
pung bapa su putus, baru dia bole tarima ame 
dia pung pusaka. 

3 Bagitu ju deng kotong. Waktu Yesus Kristus 
balom datang, kotong masi sama ke itu ana kici. 
Te kotong masi taPlika mati deng dunya pung cara 
pikir deng cara idop, sama ke satu budak. * Ma 
pas dia pung waktu, Tuhan Allah kirim datang Dia 
pung Ana yang jadi manusia, ko biar manusia 
ju bisa taPlangka jadi Tuhan pung ana-ana. Dia 
pung Ana tu, idop iko orang Yahudi pung atoran 
agama, ko biar Dia bisa kasi lapas samua orang 
yang dolu ada taklika deng itu atoran dong. 

5 (4:4) ê Tagal bosong su jadi Tuhan Allah pung 
ana-ana dong, andia ko Dia su kirim datang Dia 
pung Ana pung Roh, ko maso pi dalam bosong 
pung hati. Deng bagitu, bosong ada pung hak 
pange sang Tuhan Allah bilang, “Papa Bofli”. 7 Jadi 
sakarang bosong su bukan budak yang sonde 
ada pung hak tarima pusaka lai. Ma bosong su 
jadi Tuhan Allah pung ana yang ada pung hak ko 
tarima samua pusaka yang Dia su janji. t 


Paulus jadi pikiran deng orang Galatia dong 


8 Dolu, waktu bosong balóm kanal sang Tuhan 
Allah, bosong bekin diri jadi budak ko angka 

tinggi-tinggi deng iko hal-hal yang sonde batul 
dong. ? Ma sakarang bosong su kanal sang Tuhan 
Allah. Lebe bae kalo beta bilang kata, Tuhan Allah 
yang kanal sang bosong. Naa, karmana sampe 
bosong mau kambali lai, ko angka tinggi-tinggi 
deng iko ulang sang dunya pung cara pikir deng 
cara idop yang sonde ada pung guna, deng sonde 
ada pung kuasa apa-apa tu? Bosong mau bekin 
diri taklika deng itu hal dong, ko jadi dong pung 
budak lai, ko? 10 Beta su dengar bilang, bosong 
ada kasi jalan atoran soflal agama pung hari-hari 
bae, iko dia pung hari, bulan, musim, deng 
taon, ko coba-coba mau bekin sanang Tuhan 
Allah pung hati. 1! Ini bekin beta jadi pikiran 

sa! Jang-jang beta pung cape ajar sang bosong 
sampe bagini lama ni, su jadi parcuma sa. 

12 Sodara sayang dong! Beta minta ko bosong 
idop bebas dari itu hal dong, sama ke beta ni. Te 
beta su idop talapas dari atoran agama sama ke 
bosong yang bukan Yahudi. Dolu waktu kotong 
ada sama-sama, beta sonde parna dapa susa dari 
bosong. 13 Bosong samua tau bilang, tempo hari, 
waktu beta datang partama kali ko kasi tau itu 
Kabar Bae sang bosong, beta pung badan sonde 
kuat. 14 Biar bagitu, ma bosong sonde tola buang 
sang beta, tagal bosong tarima sang beta, sama 
ke beta ni, Tuhan Allah pung ana bua dari sorga. 
Lebe-lebe lai, bosong tarima sang beta, sama ke 

beta ni, Yesus Kristus sandiri. 1? Itu waktu, kotong 
sama-sama sanang mau mati. Ma, akurang ko 
sakarang su sonde bagitu lai? Padahal itu waktu 
bosong sayang talalu sang beta, sampe-sampe 
bosong sadia dokli ame bosong pung mata biji 
sandiri ko kasi sang beta. 18 Ma sakarang bosong 
kira beta ni su jadi bosong pung musu, tagal beta 
omong yang batul kasi sang bosong, ko? 

17 itu tukang tipu dong sonde mau beta 
bakawan deng bosong, ais dong rajin babuju sang 
bosong, ko iko orang Yahudi pung atoran agama 
samua. Dong mau ko bosong batasibu ko iko-iko 
dong pung mau-mau sa. 18 Ma kalo bosong rajin 
bekin hal-hal yang bae, na, itu bae ju! Biar beta 
ada sama-sama deng bosong ko, sonde ko, bekin 
yang bae sa. 

19 Ana sayang dong! Sakarang beta karja karas 
lai kasi sang bosong, sampe beta su sama ke 
parampuan yang saki mau barana. Te beta sonde 
barenti karja, sampe bosong pung hati su sama 
ke Kristus pung hati. 29 Ma sakarang, beta su 
sonde tau mau bekin apa deng bosong lai! 

Beta su rindu mau pi baZlomong langsung deng 
bosong, ko biar beta sonde usa omong karas 
bagini. 

Paulus kasi umpama pake carita soPlal 
Hagar pung ana, deng Sara pung ana 


21 Kalo bosong mau idop iko orang Yahudi pung 
atoran agama, na, lebe bae bosong mangarti 
dolu itu atoran pung maksud. 22Te di Tuhan pung 
Tulisan Barisi ada carita soPlal dong pung bali 
Abraham pung ana laki-laki dua orang. Dia dapa 
ana satu dari dia pung budak, deng yang satu 
lai dari dia pung bini sah, yang bukan budak. 
u23 Budak tu, barana ame dia pung ana, tagal iko 
manusia pung mau-mau. Ma bini sah tu, barana 
ame dia pung ana, tagal Tuhan Allah su janji 
memang bagitu kasi sang Abraham. 

24 Itu parampuan dua tu, jadi umpama ko kasi 
tunju dua janji yang Tuhan Allah bekin deng 
manusia. Janji yang satu, Dia bekin deng bai 
Musa di gunung Sinai, waktu Dia kasi turun orang 
Yahudi pung atoran agama dong. Orang yang 
taklika deng itu atoran agama, dong ju budak 
sama ke Hagar. 2? Itu tampa di gunung Sinai 
di tana Arab, sama ke Hagar ju. Samua orang 
Yerusalem sakarang yang masi taflika deng itu 
atoran agama Yahudi, dong budak sama ke Hagar 
ju. 

26 Ma janji yang laen tu, kasi tunju satu kota 
Yerusalem yang laen di sorga. Tuhan Allah pung 
ana-ana yang tenga di situ, bukan budak. Te 
dong tu, orang bebas yang sonde taPlika deng 
itu atoran agama dong. Andia ko dong sama ke 
botong pung mama Sara, andia Abraham pung 
bini sah. 2 Te dalam Tuhan pung Tulisan Barisi 
ada tatulis bilang: 

“Woi! Parampuan yang sonde bisa barana! 

Bekin sanang lu pung hati su! 
Woi! Parampuan yang sonde rasa saki barana! 
Manyanyi sanang-sanang su! 
Parampuan yang hati ancor, tagal dia pung laki 
su sonde toe sang dia lai, Y 
nanti dia dapa ana lebe banya dari 
parampuan yang dapa laki.” W 

28 Jadi sodara dong! Dolu Tuhan Allah janji 
ko kasi ana sang Abraham. Ma lama-lama baru 
Tuhan bekin iko Dia pung janji, ko bekin Sara 
barana Isak kasi Abraham. Kotong ju sama ke 
Isak, tagal Tuhan Allah janji kasi turunan laen 
sang Abraham ju. 29 Waktu itu ana budak yang 
lahir iko manusia pung mau tu, su besar datang, 
dia bekin sangsara sang Isak yang lahir iko Tuhan 





V4:27 * Parampuan yang hati ancor tagal dia pung laki su 
sonde toe sang dia lai tu, andia Sara. Te Abraham pi ame 
sang Hagar ko dapa ana. 

pung Roh pung mau. Itu ju sama ke apa yang jadi 
sakarang. “20 Tuhan pung Tulisan Barisi ada tulis 
bilang, “Usir buang itu budak deng dia pung ana. 
Te budak pung ana sonde ada pung hak tarima 
pusaka. Cuma bini sah pung ana sa yang ada 
pung hak.” Y 

31 Jadi bagini, sodara dong! Kotong ni bukan 
sama ke budak pung ana, tagal kotong su sonde 
talika lai deng orang Yahudi pung atoran agama. 
Te kotong ni, sama ke ana dari Abraham pung 
bini sah, tagal kotong parcaya sang Yesus Kristus. 


Kristus su kasi bebas sang kotong 


5 1 Dolu orang Yahudi pikol barát-barát dong 
pung atoran agama dong. Ma sakarang 
Kristus su angka itu barát dari orang yang parcaya 
sang Dia. Andia ko, sakarang kotong su bebas. 
Jadi bosong jang kaná tipu ko pi pikol ulang lai itu 
atoran, sama ke budak! 

2 Dengar, é! Ini beta, Paulus, yang omong ni. 
Kalo bosong tarima sunat ko iko orang Yahudi 
dong pung atoran, na, Kristus pung mati yang 
bekin bosong jadi bebas, sonde ada pung guna 
lai. 3 Kalo orang tarima sunat, dia ju musti pikol 
ulang lai itu atoran dong samua. Bosong inga, 

ko sonde? Te dolu, beta su kasi tau memang. 

4 Orang yang mau pake atoran ko bekin Tuhan 
Allah tarima bae sang dia, dia bekin diri tapisa 
dari Kristus. Te deng bagitu, dia su tola buang 
Tuhan Allah pung hati bae. ? Ma Tuhan pung Roh 
Barisi yang buka jalan ko kotong parcaya sang 
Yesus Kristus. Andia ko kotong batunggu-tunggu 
bilang, nanti Tuhan Allah cap sang kotong bilang, 
kotong orang hati lurus. 8 Biar orang sunat ko, 
sonde ko, itu sonde panting. Ma yang panting, 
andia orang parcaya sang Kristus, deng sayang 
sang orang laen ju. 

7 Dolu bosong su idop iko jalan yang batul. Ma 
sakarang sapa yang su putar-balek sang bosong, 
sampe bosong su sonde iko itu jalan lai? 8 Te 
ajaran putar-balek yang bosong dengar tu, sonde 
datang dari Tuhan Allah. Padahal Dia tu, yang su 
pange ame sang bosong ko jadi Dia pung orang. 
9 Apa yang dong ajar, mula-mula cuma satu-dua 
kata sa. Ma lama-lama nanti itu ajaran su bekin 
bosong pung pikiran jadi rusak. Sama ke ragi 
sadiki yang orang campor deng tarigu ko mau 
bekin roti. Lama-lama ju, itu ragi bekin camporan 
jadi reis samua. 210 Tagal kotong su jadi satu deng 
kotong pung Bos Yesus Kristus, andia ko beta 
yakin bilang, Dia nanti bekin bosong parcaya 

kambali deng apa yang beta su ajar. Deng Tuhan 
Allah sandiri nanti hukum sapa sa yang su bekin 
rusak bosong pung parcaya. 

11 Bagini, sodara dong! Kalo beta ajar bilang, 
orang musti dapa sunat, na, tantu beta sonde 
dapa siksa lai sama ke sakarang ni. Deng orang 
Yahudi dong sonde tola buang beta pung ajaran 
lai soklal Yesus pung mati di kayu palang. 12 Ma 
itu orang yang su bekin bingung sang bosong 
soal sunat tu, kasi tenga pi ko dong sandiri pi 
potong buang dong pung 'burung' samua! 

13 Sodara dong! Tuhan su kasi bebas sang 
bosong, ko bosong sonde usa idop taklika deng 
itu atoran agama pung mau. Ma jang kira kata, 
bosong su bebas ko idop iko bosong pung 
mau-mau! Te yang batul, andia bosong musti 
idop basayang, deng bosong musti layani satu 
deng satu, sama ke budak layani dia pung tuan. 
14 Di Tuhan pung Tulisan Barisi ada tatulis bilang, 
“Lu musti sayang orang laen dong, sama ke lu 
sayang lu pung diri sandiri.” Kalo bosong cuma 
bekin iko ini atoran satu sa, na, bosong su bekin 
iko orang Yahudi pung atoran pung maksud 
samua. 315 Ma kalo bosong satu baraflu deng 
satu, ko satu barukli deng satu, na, lia sa! Sonde 

lama lai, te bosong su kasi ancor bosong pung 
diri sandiri. 


Idop iko manusia pung mau, ko, 
iko Roh Barisi pung mau? 


16 Beta pung maksud bagini: kalo bosong idop 
iko Tuhan pung Roh pung mau, bosong sonde 
iko manusia pung mau lai. 17 Te manusia pung 
mau sonde iko Roh pung mau. Deng Roh pung 
mau sonde iko manusia pung mau. Ko dong dua 
bamalawan na! Andia ko bosong sonde bole 
bekin lai, iko bosong pung mau-mau sa. 418 Ma 
kalo Tuhan pung Roh ada pimpin sang bosong, 
bosong su sonde taflika lai deng itu atoran dong. 

19 Orang yang bekin-bekin iko manusia pung 
mau tu, conto ke: orang yang maen serong deng 
orang yang bukan dia pung laki ko dia pung bini, 
orang yang pung pikiran kotor, yang sonde tau 
malu, 20 yang songgo setan ko suanggi, yang 
bamusu, yang suka basambung mulu, yang suka 
bakliri hati, yang suka mangamok, yang cuma 
inga diri sandiri, yang suka tusu-tusu orang, yang 
suka bekin kaco, 21 yang suka camburu, yang 
suka minum mabo, yang bapesta liar, deng yang 
bekin sala laen dong. Dolu beta su parna kasi 

inga bilang, orang yang bekin iko hal-hal bagitu, 
dong tu sonde bisa jadi Tuhan Allah pung orang. 

22 Ma orang yang idop iko Tuhan pung Roh pung 
mau, nanti itu Roh bekin dia ko jadi orang yang 
suka basayang, yang pung hati babunga, yang 
suka badame, yang sabar, yang pung hati bae 
deng orang, yang suka batolong orang, yang suka 
bapegang janji, 28 yang manis deng samua orang, 
deng yang bisa jaga diri bae-bae. Sonde ada satu 
atoran ju, yang larang ini hal dong. 24 Orang yang 
su maso jadi Yesus Kristus pung orang, dia su 
sonde iko manusia pung mau lai. Te itu kapingin 
bekin jahat dong su tapaku mati di kayu palang 
sama-sama deng Yesus. 22 Jadi kalo Tuhan pung 
Roh su kasi idop baru sang kotong, na, kotong 
musti bekin iko tarus Dia pung mau. 25 Andia ko 
kotong jang bagila hormat, jang suka bamalawan 
satu deng satu, deng jang baBliri hati lai. 


Batolong satu deng satu 


1 Sodara dong! Kalo orang parcaya satu ada 

bekin sala, na, bosong yang kanal batul Tuhan 
pung Roh pung mau, pi omong deng dia pake 
hati manis. Ais bawa kambali sang dia, ko dia iko 
Tuhan pung jalan yang batul. Ma jaga bosong 
pung diri ko jang jato iko dia pung sala. 2 Kalo 
orang dapa susa, na, bosong yang laen bantu 
sang dia. Te deng bagitu bosong bekin iko Kristus 


GALATIA 6 1173 


pung atoran. ? Kalo ada orang yang angka-angka 
diri bilang, dia lebe dari orang laen, padahal 
sonde bagitu, na, dia su tipu ame dia pung diri 
sandiri. “Jadi tiap orang musti pareksa apa yang 
dia bekin. Kalo apa yang dia bekin tu, su bae, 
nanti dia puas sandiri. Jang banding-banding 
deng orang laen. ? Beta omong bagitu, tagal tiap 
orang musti tanggong sandiri apa yang dia bekin. 
6 Ma orang yang tarima Tuhan pung ajaran, dia 
musti bagi dia pung karja pung hasil, ko bantu 
orang yang ajar sang dia. 

7 Inga, €! Tuhan Allah tau samua. Jadi jang tipu 
bosong pung diri sandiri, deng jang coba-coba 
tipu sang Dia. Te apa yang orang tanam di kabon, 
nanti dia dapa kambali dia pung hasil. 8 Bagitu 
ju, kalo orang bekin hal jahat iko dia pung mau, 
nanti dia dapa kambali idop yang ancor. Ma kalo 
orang bekin hal bae iko Roh Barisi pung mau, 
nanti itu orang dapa kambali idop yang batul 
yang sonde tau putus-putus. ? Tagal itu, bosong 
jang malas bekin hal-hal bae. Te pas dia pung 
waktu, kotong ju dapa kambali hasil yang bae, 
asal kotong batahan tarus. 1 Jadi kalo kotong ada 
sampat, na, kotong bekin hal bae memang kasi 
samua orang, lebe-lebe kasi kotong pung sodara 
orang parcaya dong. 

Paulus tutu dia pung surat 


11 sakarang beta sandiri yang tulis ini surat, 
pake huruf besar-besar. 12 Inga, é! Itu tukang tipu 
dong ju parcaya sang Yesus Kristus yang mati di 
kayu palang. Ma dong mau paksa sang bosong 
ko tarima sunat, tagal dong taku orang Yahudi 
yang laen nanti siksa sang dong, kalo dong ajar 
bilang, Tuhan Allah ju tarima bae orang yang 
sonde iko atoran sunat. Andia ko dong cari-cari 
muka di itu orang Yahudi dong. 12 Ma biar dong 
su sunat ju, dong sandiri sonde iko atoran agama 
samua. Dong mau ko bosong tarima sunat ko jadi 
dong pung orang. Deng bagitu, dong pung partei 
angka-angka sang dong. 

14 Ma kalo beta ni, beta cuma mau angka-angka 
sang kotong pung Bos Yesus Kristus. Dia mati 
di kayu palang, ko kasi mati hal-hal jahat yang 
manusia bekin, iko dunya pung mau. Andia ko 
beta su sonde ame pusing lai deng dunya pung 
mau. Deng dunya pung mau sonde ika lai sang 
beta. 19 Sunat ko, sonde sunat ko, itu sonde 
panting. Ma yang panting, andia kotong tarima 
idop baru dari Tuhan. 18 Beta minta ko Tuhan 
Allah kasi tunju Dia pung sayang sang samua 
orang yang iko beta pung ajaran ni, ko dong bisa 
idop aman, dame, deng tanang, ju kasi tunju 

rasa kasian satu deng satu. Te dong su jadi Tuhan 
Allah pung bangsa yang baru. 

17 Jujur sa, beta su sonde mau ko orang maen 
ganggu sang beta deng ini parkara lai. Te beta 
pung badan su ada bakas luka, tagal beta layani 
sang Yesus Kristus. 

18 Sodara dong! Beta minta ko kotong pung Bos 
Yesus Kristus kasi tunju Dia pung hati bae sang 
bosong samua. 

Bagitu sa! 

Salam dari beta, 
Paulus 


Paulus pung surat 
kasi orang parcaya di 


Efesus 


Paulus buka dia pung surat 


1 Salam dari beta, Paulus. Beta tulis ini surat 

kasi bosong samua yang su jadi Yesus Kristus 
pung orang di kota Efesus, “deng batahan ko idop 
barisi iko Dia pung mau. Dia sandiri yang utus 
sang beta iko Tuhan Allah pung mau. 9 

2 Naa! Tuhan Allah tu, kotong pung Bapa. Deng 

Yesus Kristus tu, kotong pung Bos. Beta minta ko 
Dong kasi tunju Dong pung hati bae ko bosong 
idop aman, dame, deng tanang. 


Paulus puji-puji sang Tuhan 
Allah deng Yesus Kristus 


3 Puji-puji sang Tuhan Allah! Puji-puji sang 
kotong pung Bos Yesus Kristus pung Allah Bapa. 
Te Tuhan su kasi sang kotong samua macam 





C1:1 * Ada tulisan bahasa Yunani saparu yang sonde tulis “di 
kota Efesus”. Tagal itu, ada orang yang pintar saparu pikir 
kata, ini surat ni, satu surat umum dari Paulus kasi orang 
parcaya dong di mana-mana. 

berkat dari sorga, tagal kotong su jadi Yesus 
Kristus pung orang. 

4 Te waktu bumi balóm ada, Tuhan Allah su 
sayang deng pili ame sang kotong, ko jadi Kristus 
pung orang. Dia mau ko kotong idop barisi sampe 
orang sonde bisa tudu-tudu sang kotong. ? Dia su 
putus memang dari dolu, ko pake Yesus Kristus 
bekin kotong jadi Dia pung ana. Ini yang bekin 
Dia pung hati sanang. * Andia ko kotong puji-puji 
sang Dia. Te Dia su kasi tunju Dia pung hati bae 
sang kotong, ko kotong bisa idop taklika deng Dia 
pung Ana sayang. 

7 Biar dolu kotong sonde idop barisi iko Tuhan 
Allah pung jalan idop, ma Dia kasi tunju Dia pung 
hati bae, deng kirim Dia pung Ana, ko kasi tumpa 
Dia pung dara sampe mati. Deng bagitu, Dia pung 
Ana tabus ame sang kotong dari kotong pung 
sala-sala dong. €8 Tagal Dia pung sayang talalu 
sang kotong, Dia ju bekin tarang kotong pung 
hati ko kotong bisa mangarti Dia pung maksud. 

9 Dolu Tuhan Allah baldm kasi tau manusia Dia 
pung maksud samua. Ma sakarang, iko Dia pung 
suka, Dia su bekin kotong mangarti bilang, dari 
dolu-dolu Dia su putus mau pake Yesus Kristus 
ko bekin manusia badame deng Tuhan Allah. 

10 Deng nanti sampe dia pung waktu, Yesus 

Kristus ju jadi Kapala ko ator samua yang ada di 
bumi deng di sorga. 

11 Tagal kotong ada taika deng Kristus, andia 
ko kotong ju tarima ame pusaka dari Tuhan Allah. 
Te dari mula-mula, Dia su pili sang botong orang 
Yahudi, ko jadi Dia pung orang dong. Dia pung 
maksud mau pake sang botong ko buka jalan 
kasi suku-bangsa laen dong, ko biar samua orang 
bisa parcaya sang Kristus. Samua ni jadi, iko apa 
yang Dia su putus memang. Deng bagitu, kotong 
samua bisa angka tinggi-tinggi Tuhan Allah pung 
nama yang hebat. 

12 (1:11) 18 Tagal botong su buka jalan, andia 
ko bosong dari suku-bangsa laen ju bisa maso 
jadi Kristus pung orang, asal bosong parcaya Dia 
pung Kabar Bae yang batul. Te itu Kabar Bae kasi 
salamat sang bosong. 

Kalo bosong parcaya bagitu, bosong ju tarima 
Tuhan Allah pung Roh Barisi yang Dia su janji. Te 
Roh Barisi tu, sama ke cap yang jadi tanda bilang, 
bosong su jadi Dia pung milik sah. 14 Dia pung 
Roh Barisi ju jadi jaminan bilang, nanti Tuhan 
Allah kasi samua yang Dia su janji, sampe tabus 
ame sang kotong ko jadi Dia pung orang dong. 
Andia ko kotong puji-puji sang Dia. 

Paulus sambayang kasi sang orang Efesus dong 


15 Beta su dengar banya, soflal bosong pung 
parcaya sang kotong pung Bos Yesus Kristus, deng 
bosong pung sayang kasi orang parcaya dong. 
Andia ko 18 beta sonde barenti-barenti minta 
tarima kasi sang Tuhan Allah. 17 Beta sambayang 
bilang, “Bapa BoDli! Bapa tu, beta pung Bos Yesus 
Kristus pung Tuhan Allah. Deng Bapa tu, yang 
paling hebat. Beta minta ko Bapa kasi Bapa pung 
Roh sang orang Efesus dong, ko biar dong bisa 
mangarti hal-hal yang batul, deng bisa kanal lebe 
bae sang Bapa. 18 Beta minta ko Allah Bapa buka 
dong pung pikiran, deng bekin tarang dong pung 
hati, ko biar dong bisa mangarti samua yang 
Bapa su janji mau kasi sang dong. Beta ju mau 
ko dong bisa mangarti itu pusaka yang Bapa 
janji mau kasi sang dong. Te itu pusaka tu, talalu 
hebat! 19 Beta ju minta ko Bapa tolong, ko dong 
bisa mangarti lebe bae Bapa pung kuasa yang 
paling hebat. Te Bapa pake itu kuasa ko tolong 
Bapa pung orang parcaya dong. 20 Te Tuhan Allah 
pung kuasa tu, talalu hebat! Dia su pake itu kuasa 
ko kasi idop kambali sang Kristus dari Dia pung 
mati. Ais Tuhan Allah angka nae sang Kristus pi 
sorga, deng kasi dudu sang Dia di Tuhan Allah 
pung sabla kanan di tampa yang paling hormat. 

21 Dia su lebe tinggi dari samua yang ada di 
bumi deng di sorga. Te Dia lebe tinggi dari samua 
kuasa, deng samua yang pegang parenta dong. 
Dia pegang Dia pung kuasa yang hebat tu, bukan 
cuma sakarang sa. Te Dia ju pegang tarus sampe 
salamanya. 22 Tuhan Allah sandiri yang bekin 
samua soya-soya sang Kristus. Deng Dia ju yang 
angka Kristus jadi Kapala ko ator samua yang 
tadika deng orang parcaya dong. 823 Jadi kalo 
Dia jadi Kapala, na, kotong orang parcaya dong 
jadi sama ke Dia pung badan. Nanti kotong yang 
bekin abis samua karja yang Dia kasi jalan waktu 
Dia ada di bumi. Te Dia yang ada pung kuasa ko 
bekin jadi samua-samua, iko Tuhan Allah pung 
maksud.” h 

Beta pung sambayang kasi sang bosong 
memang bagitu. 


Orang yang parcaya sang Yesus 
Kristus tarima idop baru 


2 1 Dolu bosong langgar Tuhan Allah pung 
parenta dong, deng bekin sala macam- 
macam. Andia ko Dia anggap bosong sama ke 
orang yang su mati. 2 Dolu bosong idop iko ini 

dunya pung mau, deng iko setan dong pung bos 
pung mau. Sampe sakarang itu setan masi babuju 
manusia, ko dong malawan sang Tuhan Allah. 

3 Dolu tu, kotong ju idop bagitu, sampe apa sa 
yang kotong rasa ko, pikir ko, kotong bekin iko 
kotong pung mau-mau sa. Kotong ni, manusia 
jahat sama ke samua orang laen dong, andia ko 
Tuhan Allah mara mau mati sang kotong, * deng 
anggap kotong ju sama ke orang mati yang tapisa 
buang dari Dia. Biar bagitu ju, ma Dia jato kasian 
sang kotong, tagal Dia talalu sayang sang kotong. 
Andia ko Dia kasi tunju Dia pung hati bae deng 
kirim datang sang Yesus Kristus ko kasi idop baru 
sang kotong. Jadi Tuhan yang kasi salamat sang 
kotong, tagal Dia pung hati bae. I? (2:4) 8 Yesus 
Kristus mati, ma Tuhan Allah kasi idop kambali 
sang Dia. Ais Tuhan angka nae sang Dia ko pegang 
parenta di sorga. Naa! Tuhan ju bekin bagitu sang 
kotong. Dia kasi idop baru sang kotong, ais Dia 
angka kasi nae sang kotong, deng kotong pegang 
parenta sama-sama deng Kristus di sorga. ' Deng 
bagitu, mulai dari sakarang sampe salamanya, 
Tuhan kasi tunju Dia pung sayang bam-banya, 
deng Dia pung hati bae yang talalu hebat, tagal 
kotong parcaya sang Yesus Kristus. 

8 Waktu bosong parcaya sang Kristus, Tuhan 
Allah kasi salamat sang bosong tagal Dia pung 
hati bae. Dia kasi salamat bagitu, bukan tagal Dia 
mau balas apa yang bosong bekin. Tagal itu jadi 
hadia yang Dia parsen kasi sang bosong, andia 
ko bosong sonde ada pung dasar ko mulu besar 
deng apa yang bosong bekin. !? (2:8) 10 Kotong 
ada, tagal Tuhan Allah yang bekin sang kotong. 
Ais Yesus Kristus kasi idop baru sang kotong, ko 
biar dalam kotong pung idop, kotong bekin tarus 
hal-hal bae yang Tuhan su putus memang dari 
dolu. 


Tuhan Allah tarima bae orang 
dari samua suku-bangsa 


11 Sodara dong! Bosong su tau bilang, orang 
Yahudi dong bapegang karas dong pung atoran 
sunat, deng dong pandang enteng sang bosong 
yang bukan Yahudi, tagal bosong sonde iko dong 
pung atoran! Padahal itu cuma atoran soal 
manusia pung badan sa, bukan soal manusia 
pung dalam hati. 12 Waktu bosong balêm parcaya 
sang Yesus Kristus, bosong sonde ada pung hak 
ko maso jadi Tuhan Allah pung orang. Te dolu, 
bosong balom maso dalam Tuhan pung janji 
yang Dia su ika memang deng Abraham, deng dia 

pung turunan dong. Itu waktu, bosong tenga di 
ini dunya deng sonde bisa baharap sang Tuhan 
Allah, tagal bosong masi jadi orang luar, 13 yang 
tapisa dari Tuhan. Ma sakarang Yesus Kristus su 
buka jalan ko bosong bisa talika deng Tuhan 
Allah. Te Kristus mati ko bekin dingin Tuhan pung 
hati, ko bosong bisa badame deng Dia, deng bisa 
jadi Dia pung orang dong. 

14 Dolu, botong orang Yahudi sonde bisa idop 
badame deng bosong dari suku-bangsa laen. 
Sama ke ada tembok yang bekin kotong bapisa. 
Ma tagal Yesus Kristus mati di kayu palang, ju 
Dia bekin rubu itu tembok ko kotong yang dolu 
bamusu bisa badame ko jadi satu bangsa. 1° Te 
dolu, orang Yahudi cari jalan ko idop babae deng 
Tuhan pake dong pung atoran agama dong. Ma 
waktu Yesus Kristus mati, Dia bekin batal itu jalan 
lama deng buka jalan baru, ko biar orang dari 
bangsa Yahudi deng orang dari suku-bangsa laen 
dong, dua-dua bisa idop babae deng Tuhan Allah. 
Deng bagitu, dong samua su taklika jadi satu 
bangsa baru yang idop badame. 416 Jadi Kristus 
mati di kayu palang ko bekin dua pihak yang 
bamusu tu jadi satu, deng bawa dong kambali pi 
Tuhan Allah. Te Kristus hapus buang samua yang 

dolu jadi gara-gara ko bekin dong bamusu. '17 Dia 
datang di ini dunya ko bawa Kabar Bae kasi orang 
Yahudi sama-sama deng orang laen dong bilang, 
“Dolu bosong idop bamusu, ma sakarang su ada 
jalan ko bosong bisa idop badame satu deng 
satu.” M18 Jadi botong orang Yahudi deng bosong 
yang bukan Yahudi sama-sama dapa jalan ko pi 
kotong pung Allah Bapa, tagal Yesus su buka 
jalan kasi kotong samua. Deng Tuhan Allah pung 
Roh Barisi ju ada kasi tunju itu jalan sang kotong 
samua. 


Yesus Kristus pung orang 
sama ke ruma sambayang 


19 Tagal Yesus Kristus pung karja, andia ko 
bosong yang bukan orang Yahudi, su bukan orang 
luar lai, yang sonde ada pung hak apa-apa. Te 
sakarang, bosong ada pung hak warga di sorga, 
tagal su maso jadi Tuhan Allah pung kelu. 20 itu 
conto ke Tuhan Allah ada mau kasi badiri ruma 
satu. Dia taro batu alas, andia Yesus Kristus. 
Ais Dia bangun fanderen, andia Dia pung jubir 
deng Dia pung utusan dong. Tarus, Dia susun 
batu-batu di atas itu samua. Itu batu dong tu, 
andia kotong samua yang su maso jadi Dia 

pung kelu. 21 Itu ruma badiri kuat-kuat, tagal itu 
batu-batu dong ada tasusun bae-bae di atas itu 
batu alas. Deng itu ruma tamba lama tamba 
besar, sampe nanti orang pi situ ko sambayang 
sang Tuhan Allah. 22 Jadi sakarang Tuhan Allah su 
bekin ko bosong orang bukan Yahudi jadi sama ke 
batu ju, sama-sama deng botong orang Yahudi. 
Tuhan Allah susun sang kotong samua, ko jadi 
tampa tenga kasi Dia pung Roh. 


Paulus bawa Kabar Bae kasi 
orang bukan Yahudi dong 


1 Tagal Tuhan Allah sonde bekin beda orang 

Yahudi deng orang bukan Yahudi, andia ko 
Dia utus sang beta, Paulus, ko kasi tau Yesus 
Kristus pung Kabar Bae sang bosong yang bukan 
Yahudi di kota Efesus. Beta su kasi jalan beta 
pung karja, sampe beta su jadi orang bui. 2 Pasti 
bosong ju tau bilang, Tuhan Allah utus sang beta, 
tagal Dia mau kasi tunju Dia pung hati bae sang 
bosong. * Memang dolu Tuhan Allah balóm kasi 
tau manusia soal apa yang Dia su putus kasi 
orang bukan Yahudi. Ma sakarang Dia su kasi 
tau ini hal sang beta. Deng ini ni, yang beta ada 
tulis pende-pende di sini kasi sang bosong. 4 Kalo 
bosong su baca abis, bosong ju bisa mangarti 
Tuhan Allah pung maksud soMal Yesus Kristus, 
yang Dia su buka kasi beta. ? Te dolu-dolu, 

manusia balom mangarti Dia pung maksud. Ma 
sakarang Dia su pake Dia pung Roh ko kasi tau 
itu maksud sang Dia pung jubir, deng Dia pung 
utusan dong. ê Te dari dolu, Tuhan Allah su putus 
bagini: kalo orang bukan Yahudi parcaya sang 
Yesus Kristus pung Kabar Bae, dong ju bisa maso 
jadi Tuhan pung ana-ana, sama ke orang Yahudi 
dong. Tagal itu, sakarang kotong samua su jadi 
satu kelu, deng kotong sama-sama bisa tarima 
berkat dari kotong pung Allah Bapa. 

7 Tuhan Allah kasi tunju Dia pung hati bae deng 
pili ame sang beta ko jadi Dia pung utusan. Deng 
Dia ju kasi Dia pung kuasa sang beta, ko kasi jalan 
Dia pung karja. 8 Dari Tuhan pung orang parcaya 
samua, beta ni orang yang paling kici. Biar bagitu 
ju, ma Tuhan pili sang beta ko kasi jalan Dia pung 
karja yang talalu hebat. Dia mau ko beta kasi tau 
orang bukan Yahudi dong, soPlal Kristus pung 
hati bae yang sonde tau abis-abis. ? Te mulai 
dari Tuhan Allah bekin ame ini dunya, Dia pung 
maksud mau kirim datang sang Kristus, dolu masi 
tasambunyi. Ma sakarang Dia mau ko beta kasi 
mangarti samua orang soflal Dia pung maksud 
tu. 10 Te Dia pung maksud, talalu pintar. Deng Dia 
mau pake Dia pung orang dong ko kasi tunju Dia 
pung pintar sang samua kuasa deng samua yang 
parenta di langit dong. 1! Waktu Dia balóm bekin 
ini dunya, Dia su putus ko mau buka jalan ko kasi 

salamat manusia. Andia ko, Dia pake kotong pung 
Bos Yesus Kristus, ko bekin iko bagitu. 12 Tagal itu, 
kotong yang su parcaya sang Yesus Kristus, sonde 
usa taku-taku lai datang baklomong deng Tuhan. 
Te Dia mau tarima kotong, kapan sa. 

13 Inga, é! Beta sangsara tagal beta layani sang 
bosong orang bukan Yahudi. Biar bagitu ju, ma 
bosong pung hati jang jadi tawar. Tagal beta pikol 
ini sangsara ko biar bosong yang tarima dia pung 
bae. 


Paulus sambayang minta 
tarima kasi sang Tuhan Allah 


14 Waktu beta pikir ame Allah Bapa pung hati 
bae yang talalu hebat, ju beta tikam lutut ko 
minta tarima kasi sang Dia. 1? Te samua kelu di 
dunya deng di sorga pung Bapa, andia Dia. 

16 Beta sambayang ko Dia kasi berkat bam- 
banya sang bosong iko Dia pung hati yang 
talalu bae. 

Deng beta ju minta Dia kirim Dia pung Roh, 
deng kasi kuasa, ko biar bosong pung 
dalam hati jadi kuat. 

17 Beta minta ko Yesus Kristus idop dalam 
bosong pung hati, tagal bosong parcaya 
tarus sang Dia. 

Deng beta ju sambayang ko bosong idop taika 
deng Dia pung sayang, sama ke pohon 

yang batamba kuat, tagal dia pung akar 
tatanam dalam-dalam. " 

18 Beta ju sambayang, ko bosong deng Tuhan 
pung orang samua, bisa sama-sama 
mangarti Kristus pung sayang yang 
manusia sonde bisa ukur. Te itu sayang tu, 
talalu bésar, talalu luas, talalu dalam, deng 
talalu banya! 

Beta ju sambayang ko bosong bisa rasa Dia 
pung sayang, sampe itu sayang isi ponu 
bosong pung hati deng bosong pung idop. 
le) 


19 (3:18) 20 Tuhan Allah pung kuasa hebat talalu, 
lebe dari samua yang kotong bisa minta, 
deng samua yang kotong bisa pikir. Deng 
Dia pake itu kuasa yang hebat tu, ko karja 
dalam kotong pung hati. 21 Tagal itu, mari 
ko kotong yang taRlika deng Yesus Kristus, 
angka tinggi-tinggi sang Dia! Puji-puji tarus 
sang Dia, dari sakarang sampe salamanya. 
Batul bagitu! 

Tuhan Yesus pung orang dong musti idop jadi 
satu, sama ke dong jadi Dia pung badan 


4 1 Beta su kasi jalan beta pung Bos pung karja, 
sampe beta jadi orang bui. Jadi sakarang, 
beta mau buju sang bosong ko idop pantas deng 
lurus iko Tuhan Allah pung mau, te Dia su pange 
ame sang bosong ko jadi Dia pung orang. 2 Tagal 
itu, bosong musti idop deng randa hati, deng 
idop manis satu deng satu. Bosong musti sabar 
deng mangarti satu deng satu, ko idop basayang 
yang batul. Kalo dari bosong ada yang bacari 
hal deng dia pung taman, na, jang simpan hati. 
p3 Usaha karas ko idop badame satu deng satu, 
tagal Tuhan Allah pung Roh su ika sang bosong 
jadi satu. “Te Yesus Kristus pung orang dong su 
jadi satu sama ke Dia pung badan sandiri. Deng 
dong samua ju tarima Tuhan pung Roh yang 
cuma satu sa. Deng dong samua baharap deng 
Tuhan Allah sa, tagal Dia yang pange ame sang 
dong ko jadi Dia pung orang. 

5 Kotong pung Bos yang hak parenta sang 

kotong, cuma satu sa, 
Kotong pung parcaya, cuma ada satu jalan sa, 
ko bisa badame deng Dia. 
Deng kotong samua tarima sarani, 

ko jadi talika deng Dia. 
6 Tuhan Allah, cuma satu sa, 
deng kotong pung Bapa, cuma Dia sa. 
Cuma Dia sa yang parenta kotong samua. 
Cuma Dia sa yang ada sama-sama deng kotong 
samua. 
Deng cuma Dia sa yang idop tarus di kotong 
samua pung hati. 


Kristus kasi tugas macam-macam ko 
Dia pung orang dong tamba kuat 


7 Ma Yesus Kristus su bagi kasi Dia pung kuasa 
sang kotong, ko biar kotong satu-satu kasi jalan 
Dia pung karja. 8 Andia ko Tuhan pung Tulisan 
Barisi bilang, 

“Dia nae pi tampa yang tinggi, 

ko Dia baparang di situ sampe manang. 

Ais Dia bawa pulang tahanan bam-banya, 

deng bagi-bagi hadia kasi manusia.” 4 

9 (Inga itu kata yang bilang “Dia nae”. Kalo Dia 
nae, itu dia pung arti bilang, dolu Dia su parna 
turun datang di bumi di bawa. 18 Jadi itu Orang 
yang turun tu, andia Kristus. Te Dia yang nae 
kambali pi sorga, ko bisa urus samua-samua 
yang ada di langit deng di bumi.) H Kristus yang 
kasi kuasa sang Dia pung orang, ko dong kasi 

jalan tugas yang Dia bagi kasi sang dong. Ada 
saparu yang Dia kasi kuasa ko jadi Dia pung 
utusan, saparu jadi Dia pung jubir, saparu jadi 
gambala kasi Dia pung orang dong, saparu jadi 
pintar ajar Dia pung orang dong, deng saparu 

lai jadi tukang bawa Kabar Bae pi tampa-tampa 
baru. 12 Satu-satu tarima dia pung tugas ko bekin 
langkap Kristus pung orang dong, ko dong samua 
bisa kasi jalan Dia pung karja. Deng bagitu, 
kotong samua yang parcaya sang Yesus Kristus 
batamba kuat, 13 sampe kotong samua ju parcaya 
satu hati. Deng kotong samua kanal batul sang 
Tuhan Allah pung Ana. Kotong su sonde ke ana 
kici lai, te kotong su iko batul-batul Dia pung 
jalan, deng jadi orang yang langkap, yang pikir 
panjang, deng yang idop iko Dia pung mau 
samua. Kalo kotong su idop bagitu, na, kotong su 
sonde sama ke karbo tusu idong, yang tarek pi 
mana sa dia iko. Te kalo ada tukang tipu datang 
ajar hal putar-balek, na, kotong su sonde iko kana 
bodo lai. 

14 (4:13) 15 Ma kotong cuma omong manis iko 
apa yang batul kasi kotong pung sodara dong, 
tagal kotong sayang sang dong. Deng kalo kotong 
idop bagitu dalam hal apa sa, na, kotong jadi 
satu model ke Kristus. Te Dia tu, kotong pung 
Kapala yang ator sang kotong. 18 Deng kotong 
ni, sama ke Dia pung badan. Kalo orang pung 

kaki-tangan deng mulu-idong karja babantu iko 
satu-satu pung tugas, na, dia pung badan tamba 
kuat. Bagitu ju deng Kristus pung orang dong. 
Kalo kotong basayang deng batolong, na, kotong 
samua ju tamba kuat. " 


Kasi tenga jalan idop yang lama ko 
iko jalan idop yang baru 


17 Dengar bae-bae apa yang beta mau omong 
sakarang, tagal beta pung Bos sandiri yang kasi 
tau sang beta. Bosong jang idop lai sama ke 
orang yang sonde kanál sang Tuhan Allah. Te apa 
yang dong bekin, iko dong pung bodo sa. 18 Dong 
jalan sala-sala, sama ke orang yang jalan di galáp. 
Dong idop tapisa dari Tuhan Allah, tagal dong 
tu kapala batu, deng sonde mau toe sang Dia. 

19 Dong sonde tau malu lai. Andia ko dong iko 
dong pung mau-mau sa, deng idop kamomos. 
Ma dong sonde tau puas-puas ju. 

20 Ma Kristus pung jalan idop yang bosong su 
balajar tu, sonde bagitu! 21 Te apa yang bosong 
su balajar soPlal Yesus Kristus, memang ajaran 
yang batúl. Pasti bosong su dengar na! ?? Jadi 
kasi tenga bosong pung jalan idop yang lama! Te 
kalo bosong idop kamomos iko manusia pung 
mau-mau, na, bosong su kaná tipu tarús, andia 

tu. Bosong sonde ada pung hak di situ lai. 53 Ma 
biar ko Tuhan Allah bekin bosong pung hati deng 
pikiran jadi baru, 2' ko bosong jadi manusia baru, 
iko Dia pung model. Andia ko bosong musti kasi 
tunju hati baru, yang barisi deng lurus. t 

25 Jadi sakarang barenti baputar-balek su! 
Omong yang batul satu deng satu, te kotong 
samua su taPlika jadi satu, sama ke satu badan 
ada pung kaki-tangan mulu-idong. “25 Kalo mara, 
na, jang mara sampe bosong bekin sala. Lebe 
bae bosong babae su! Jang simpan mara sampe 
matahari tanggalam! “27 Deng bagitu, setan dong 
pung bos sonde bisa goda sang bosong. Jang kasi 
biar dia dapa jalan sadiki ju! 28 Orang yang suka 
pancuri, barenti su! Lebe bae orang bagitu karja 
bae-bae pake dia pung tangan sandiri, ko biar dia 
bisa babagi dia pung hasil karja kasi orang kasian 
dong. 29 Kalo omong, na, jang omong jahat, biar 
cuma satu kata ju! Lebe bae, omong yang bae 
sa. Deng kasi nasiat orang, ko tolong batul-batul 
sang dong, deng kasi kuat dong pung hati. 30 Jang 
bekin saki hati sang Tuhan Allah pung Roh Barisi, 
te Dia ada di bosong pung hati. Deng Dia su 

cap sang bosong bilang, bosong ni, Tuhan Allah 
pung milik. Dia pung Roh ju jamin bilang, nanti 
sampe dunya kiamat, Tuhan Allah kasi salamat 
sang bosong ko bosong idop tarús-tarús deng 
Dia. 3t Jadi jang simpan hati deng orang laen! 
Jang makan gigi deng orang! Jang bamara! Jang 
babakalai! Jang omong bekin rusak orang pung 
nama! Deng jang bekin hal jahat yang laen dong! 
32 Ma lebe bae bosong basayang, deng bekin 
hal-hal bae satu deng satu. Bosong musti lupa 
buang orang pung sala, deng kasi ampon sang 
dia, sama ke Tuhan Allah su hapus buang bosong 
pung sala, tagal bosong su taklika deng Kristus. W 


Idop basayang deng idop barisi 

1 Bosong ni, Tuhan Allah pung ana sayang. 

Tagal itu, bosong musti idop iko Dia pung 
mau. 2 Deng bosong musti idop basayang satu 
deng satu, sama ke Kristus sayang sang bosong. 
Te Dia su sarakan Dia pung diri ko mati ganti sang 
kotong. Deng bagitu, Dia jadi korban bakar yang 
baboo wangi, ko bekin sanang sang Tuhan Allah. * 

3 Bosong ni, ju Tuhan Allah pung orang barisi. 

Jadi jang idop kamomos! Pikir hal kamomos ju, 
jang! Jang maen serong deng orang yang bukan 





W4:32 H Kolose 3:13 
X5:2 H Kaluar dari Masir 29:18: Lagu Puji dong 40:6 


EFESUS 5 1195 


lu pung laki ko lu pung bini! Jang saraka! “Jang 
omong kotor! Deng jang omong sambarang! Te 
Tuhan pung orang sonde pantas omong bagitu. 
Lebe bae bosong omong yang bae sa, deng minta 
tarima kasi sang Tuhan. 2 Inga bae-bae! Te Tuhan 
Allah sonde tarima orang yang idop kamomos, 
deng orang yang maen serong deng orang yang 
bukan dia pung laki ko dia pung bini! Dong sonde 
bisa maso jadi Kristus pung orang, deng Tuhan 
Allah sonde jadi dong pung Raja. Tuhan Allah ju 
sonde tarima orang saraka, tagal dong seti buang 
sang Dia, deng angka tinggi-tinggi hal laen dong. 


Idop dalam tarang 


6 Jang kana bodo deng orang yang omong 
kosong bilang, “Sonde usa idop barisi!” Te Tuhan 
Allah pasti mara sang orang yang sonde idop iko 
Dia pung mau. ' Tagal itu, bosong jang balika diri 
deng orang model bagitu. 8 Dolu bosong sama 
ke orang yang idop dalam galap, tagal bosong 
sonde kanal sang Tuhan Allah. Ma sakarang Dia 
su kasi turun Dia pung tarang ko bekin bosong 
jadi Dia pung ana-ana dong. Andia ko, bosong 
musti idop dalam Dia pung tarang. ?Te orang 
yang idop tarus dalam tarang, dia bekin hal bae, 
dia idop lurus, deng dia omong jujur. 10 Cari-cari 
jalan ko bekin sanang Tuhan Allah pung hati, 
tagal Dia yang hak parenta sang kotong. 1! Jang 

balika diri deng orang yang idop dalam galap. Te 
dong pung bekin-bekin, sonde ada pung guna 
apa-apa ju. Jadi bosong musti togor sang dong, 
deng buka kasi tunju dong pung sala-sala. 12 Te 
apa yang dong bekin deng sambunyi-sambunyi, 
kotor talalu, sampe kotong ni rasa malu kalo mau 
baRlomong. 12 Beta kasi conto bagini: kalo orang 
kasi tarang barang-barang dalam galap, pasti 
orang dapa lia itu barang deng tarang-tarang. 
14 Bagitu ju, kalo kotong kasi tarang hal jahat 
yang orang bekin, dia bisa mangarti bilang, itu 
hal yang dia bekin tu, jahat. Ada lagu satu bilang, 

“Woi! Bosong yang tidor, bangun su! 

Bosong yang mati, idop kambali su! 
Te Kristus mau kasi tarang sang bosong.” 


Idop satu hati deng Tuhan pung Roh 


15 Tagal itu, lia bae-bae bosong pung idop, ko 
bosong jang sama ke orang bodo. Lebe bae 
pake akal bae-bae dari Tuhan. 18 Sakarang ni, 
banya orang bekin hal-hal jahat tarus. Jadi kalo 
ada waktu bekin hal-hal bae, na bekin su. Jang 
tunggu-tunggu lai! V17 pikir bae-bae ko mangarti 
sang kotong pung Bos pung mau, ko bosong jang 
bodo. 

18 Jang mabo, te nanti itu minuman yang ator 
sang bosong, ko bosong bekin hal tar bae dong. 
Ma buka bosong pung hati ko biar Tuhan Allah 
pung Roh Barisi yang ator sang bosong. 1° Deng 
bagitu, nanti bosong baklomong satu deng satu 
pake kata-kata dari Tuhan Allah pung Tulisan 
Barisi, dari lagu yang puji-puji sang Dia, deng dari 
lagu-lagu yang bosong dapa dari Dia pung Roh 
Barisi. Deng kalo manyanyi, jang di bibir sa. Ma 
puji sang Tuhan Allah dari bosong pung hati. 20 Te 
Yesus Kristus jadi kotong pung Bos, deng Allah 
Bapa su bekin banya hal kasi kotong. Andia ko 
kotong minta tarima kasi tarus-tarus sang Dia. 7 


Samua orang parcaya musti baku topang 
deng baku dengar satu deng satu 


21 Bosong samua musti baku topang deng baku 
dengar satu deng satu. Te deng bagitu, bosong 
kasi tunju hormat deng taku sang Yesus Kristus. 


Conto ke: laki-bini 


22 Bini dong! Bosong musti topang deng dengar 
sang bosong pung laki dong, sama ke bosong 
topang deng dengar sang bosong pung Bos Yesus 
Kristus. 23 Te laki tu, sama ke bini pung kapala. 
Deng Kristus ju Kapala kasi Dia pung orang dong. 

Te Dia yang buka jalan ko dong salamat. 324 Andia 
ko Kristus pung orang dong musti topang deng 
dengar sang Dia. Bagitu ju, bini dong musti 
topang deng dengar sang dong pung laki dalam 
samua hal. 

25 Bagitu ju, laki dong! Bosong musti sayang 
sang bosong pung bini dong, sama ke Kristus 
sayang sang Dia pung orang, sampe Dia sarakan 
Dia pung diri, ko mati ganti sang dong. b26 Dia 
bekin bagitu, ko dong jadi barisi di Tuhan Allah 
pung muka, tagal dong su iko Dia pung Kata-kata, 
deng dong su dapa sarani. 27 Yesus Kristus pung 
orang dong ju sama ke baroit parampuan yang su 
barias manis, te baroit laki-laki mau datang ame 
sang dia. Bagitu ju, Kristus mau datang ame sang 
Dia pung orang dong. Andia ko dong musti idop 
manis deng barisi, sampe sonde ada pung sala 
sadiki ju. 

28 Bagitu ju, laki dong! Bosong musti sayang 
sang bosong pung bini dong, sama ke bosong 
sayang bosong pung badan sandiri. Te kalo laki 
sayang sang dia pung bini, dia pung arti bilang, 
dia sayang dia pung badan sandiri. 29 Sonde ada 
orang yang binci dia pung badan sandiri. Ma dia 
urus deng piara bae-bae, sama ke Kristus urus 

bae-bae Dia pung orang dong, 2 tagal kotong 
ni, sama ke Dia pung badan. 3! Di Tuhan Allah 
pung Tulisan Barisi ada tatulis bilang, “Tagal itu, 
laki-laki musti kasi tenga dia pung papa deng dia 
pung mama, ko pi idop satu hati deng dia pung 
bini, te dong dua su taflika jadi satu.” 22 Tuhan 
pung Kata-kata yang hebat, su kasi tunju dari 
dolu, soal laki-bini pung sayang. Ma sakarang 
kotong ju tau bilang, itu Kata-kata ju kasi tunju 
soal Kristus pung sayang sang Dia pung orang 
dong. 22 Jadi laki musti sayang sang dia pung bini 
sama ke dia sayang dia pung badan sandiri. Deng 
bini musti taro hormat sang dia pung laki. 


Conto ke: ana-ana deng orang tua 


1 Bagitu ju ana-ana dong! Bosong musti 

topang deng dengar sang bosong pung 
orang tua, te itu yang pantas, iko kotong pung 
Bos pung mau. 82 Di Tuhan Allah pung Tulisan 
Barisi ada tatulis bilang, “Lu musti hormat sang 
lu pung mama deng papa.” Ini ni, Tuhan Allah 
pung parenta partama yang pake janji. 2 Te waktu 
Tuhan kasi itu parenta, Dia ju janji bilang, “Kalo lu 

bekin iko bagitu, nanti lu dapa berkat bam-banya, 
deng lu dapa umur panjang.” € 

4 Bagitu ju, orang tua dong! Bosong jang maen 
kasar deng bosong pung ana-ana dong, te itu 
nanti bekin dong kakodok. Lebe bae urus bae-bae 
sang dong, deng ajar sang dong dari kici ko iko 
Tuhan pung jalan. Kalo dong bekin sala, na, kasi 
tunju yang batul iko Tuhan pung mau. f 


Conto ke: orang karja deng bos 


3 Bagitu ju, orang karja dong! Bosong musti taku 
sang bosong pung bos yang parenta sang bosong 
di ini dunya, ju topang deng dengar sang dia. Jang 
karja satenga-satenga sa, ma iko batul-batul sang 
bos pung mau, sama ke bosong ju iko batul-batul 
sang Kristus pung mau. £ Te bosong ni, ju Kristus 
pung orang karja. Jadi di ini dunya, jang rajin 
kabauk tagal bos ada lia sang bosong. Ma karja 
batul-batul kasi sang dia, biar dia sonde ada ju. 
Te itu yang iko Tuhan Allah pung mau. 7 Jadi kasi 
jalan bosong pung karja deng samangat, sama 
ke bosong ada karja kasi sang kotong pung Bos 
Tuhan Allah, bukan karja kasi sang bos manusia 
sa. 8 Tagal kotong tau bilang, nanti Tuhan Allah 

balas kasi sang orang yang bekin hal bae. Biar 
dong tu, orang karja ko, bos ko, budak ko, orang 
bebas ko, Dia balas samua. £ 

9 Bagitu ju, bos-bos dong! Bosong jang maen 
garatak sang bosong pung orang karja dong. Te 
dong ada pung Bos di sorga, yang sama deng 
bosong pung ju. Dia sonde bapili muka, ma Dia 
dengar sang sapa sa. Mau bos ko, orang karja ko, 
Dia dengar samua. h 


Pake Tuhan Allah pung sanjata 
samua ko badiri pasang kaki 


10 Dengar bae-bae beta pung omong yang 
tarahir ni. Bosong musti pegang kuat-kuat bosong 
pung parcaya sang Tuhan Allah, tagal Dia yang 
hak parenta sang bosong, deng Dia pung kuasa 
talalu hebat. Itu yang bisa kasi kuat sang bosong! 
11 Tantara dong pake sanjata ko lawan dong pung 
musu. Bagitu ju Tuhan ada mau pake sang bosong 
sama ke tantara. Te Dia mau ko bosong lawan 
samua akal jahat yang setan dong pung bos 
besar ada bekin. Andia ko bosong musti basiap 
pake Tuhan Allah pung sanjata langkap. 12 Te 
kotong ni, ada baparang! Kotong sonde baparang 

lawan manusia, ma kotong ada baparang lawan 
kuasa jahat yang kotong sonde dapa lia, lawan 
yang pegang parenta dong, lawan kuasa-kuasa 
galap, deng lawan hal-hal jahat. 13 Jadi bosong 
musti siap pake Tuhan Allah pung sanjata parang 
samua. Nanti kalo itu hari-hari jahat su datang, 
na, bosong bisa lawan tarus sampe abis. Te kalo 
bosong sonde jato, na, bosong su batahan sampe 
manang, andia tu. 

14 Jadi bosong musti pasang kaki ko badiri 
kuat-kuat! Parcaya sa deng Tuhan pung Kata-kata 
yang batul, te itu sama ke bosong ada pake 
tantara pung ika pinggang. 'Idop lurus, te itu 
sama ke bosong ada pake baju besi pele dada. 
115 Siap-siap pi kasi tau Kabar Bae yang kasi tunju 
jalan ko orang idop badame deng Tuhan Allah, 
te itu sama ke bosong ada pake sapatu tantara. 
k16 Parcaya tarus-tarus sang Tuhan, te itu sama 
ke satu sanjata buat batangkis. Deng itu sanjata, 
bosong bisa kasi mati setan jahat pung pana 
api samua yang dong ser pi bosong. 1” Pegang 
kuat-kuat bosong pung parcaya bilang, bosong 

su dapa salamat dari Tuhan Allah, te itu sama 
ke tantara ada pake topi waja. Pegang kuat-kuat 
Tuhan Allah pung Kata-kata dari Dia pung Roh 
Barisi, te itu sama ke tantara pegang kalewang. ' 

18 Kalo bosong mau badiri kuat-kuat, na, bosong 
musti sambayang tarus-tarus pake Tuhan Allah 
pung Roh Barisi pung kuasa. Bajaga tarus, deng 
jang barenti sambayang kasi sang Tuhan pung 
orang samua di mana sa. 19 Deng jang lupa 
sambayang kasi sang beta ju. Minta ko Tuhan 
Allah kasi beta Dia pung pasan, ko biar beta bisa 
kasi tau tarang-tarang Dia pung maksud kasi 
orang laen dong. M20 Biar beta su jadi orang bui, 
ma Tuhan Yesus utus sang beta, ko jadi Dia pung 
wakil. Jadi sambayang kasi sang beta, ko beta 
jang taku omong yang batul, te itu memang beta 
pung tugas na! 


Paulus tutu dia pung surat 


21 Beta mau ko bosong tau beta pung 
dudu-badiri. Tagal itu, beta kirim Tikikus pi sang 
bosong. Dia tu, beta pung sodara sayang, deng 
dia rajin kasi jalan Bos Yesus Kristus pung karja. 
n22 Biar ko dia carita soflal botong pung idop di 

sini. Deng beta mau ko dia ju kasi kuat bosong 
pung hati. * 

23 Beta minta sang Tuhan Allah, andia kotong 
pung Bapa, deng Yesus Kristus, andia kotong 
pung Bos, ko Dong bekin sodara samua dong 
badame satu deng satu, deng basayang satu 
deng satu, tagal bosong parcaya sang Dong. 

24 Beta ju sambayang, ko kotong pung Bos Yesus 
Kristus kasi tunju Dia pung hati bae sang samua 
orang yang sayang tarus sang Dia. 

Beta pung surat sampe sini sa! 

Saloom, 
Paulus 

Paulus pung surat 
kasi orang parcaya di kota 


Filipi 


Paulus buka dia pung surat 
(Utusan dong pung Carita 16:12) 


1 Ini surat dari beta, Paulus. Beta pung 

taman Timotius ju ada titip salam kasi 
bosong. Botong dua ni, Yesus Kristus pung orang 
suru-suru. 

Botong kirim ini surat kasi samua orang yang 
parcaya sang Yesus Kristus di kota Filipi. Deng 
botong ju mau ko samua pimpinan jamaRlat, deng 
yang bantu pimpinan jamaklat dong, mangarti 
bae-bae ini surat pung isi ju. 

2 Tuhan Allah, kotong pung Bapa. Deng Yesus 
Kristus tu, kotong pung Bos. Ais botong minta ko 
Dong kasi tunju Dong pung hati bae sang bosong, 
ko biar bosong bisa idop aman, dame, deng 
tanang. 


Paulus sambayang ko Tuhan jaga 
Dia pung orang dong di kota Filipi 


3 Biar beta su lama sonde lia sang bosong, ma 
beta sonde lupa sang bosong! Tiap kali beta 

inga bosong, beta minta tarima kasi sang Tuhan, 
tagal bosong parcaya tarús sang Dia. 2Tiap kali 
beta sambayang kasi sang bosong, beta pung 
hati sanang, ? tagal dari hari partama bosong 
tarima Tuhan pung Kabar Bae, bosong kasi jalan 
tarus Dia pung karja sama-sama deng beta. * Itu 
kasi tunju bilang, Tuhan Allah su mulai karja di 
bosong pung hati. Deng beta tau batul bilang, 
Dia kasi jalan tarus Dia pung karja yang bae tu, 
sampe jadi langkap nanti waktu Yesus Kristus 
datang kambali. 

7 Memang pantas beta sayang sang bosong, 
tagal beta pung hati su taPlika deng bosong 
dari dolu. Tempo hari, bosong ada iko karja 
sama-sama deng beta, waktu beta kasi tau orang 
dong soflal Tuhan pung Kabar Bae, deng waktu 
beta balas manyao sang orang yang lawan itu 
Kabar Bae. Biar beta maso bui ju, ma bosong 
sonde ondor dari beta. 8 Tuhan Allah sandiri 
tau bilang, beta pung hati ada rindu batul sang 
bosong. Te beta pung sayang sang bosong tu, 
sama ke Yesus Kristus pung sayang. 

9 Jadi beta sambayang kasi sang bosong bagini: 
beta minta ko bosong pung sayang satu deng 
satu batamba tarús, sampe tapokila kaluar. Beta 
ju minta ko Tuhan Allah kasi bosong mangarti 
batul-batul hal mana yang bae, ko biar bosong 
pung idop jadi barisi. Ais nanti, waktu Kristus 

putus parkara kasi samua orang, na, Dia kasi tau 
bilang, bosong sonde ada pung sala apa-apa, 

10 (1:9) 11 tagal Dia sandiri yang su bekin bosong 
pung hati barisi ko bosong bisa idop lurus. Deng 
bosong idop lurus bagitu, orang laen dong angka 
nae tinggi-tinggi sang Tuhan Allah, deng puji-puji 
sang Dia. 


Biar kotong dapa susa, ma kotong 
parcaya tarus sang Tuhan Yesus 


12 Sodara sayang dong! Beta mau ko bosong 
tau bilang, ada orang yang bekin susa sang beta, 
sampe dong kasi maso beta di bui. Ma tau-tau 
te Tuhan pung Kabar Bae tasiar tarus, 13 sampe 
tantara jaga di ruma jabatan, deng samua orang 
laen ju tau bilang, beta maso bui tagal beta iko 
sang Yesus Kristus. P14 Ais Tuhan Allah pung orang 
dong di sini lia bilang, Tuhan ada bekin bagitu 
waktu beta ada dalam ini bui. Andia ko dong 
tamba barani, sampe dong su sonde taku-taku 
lai. Ais ju dong omong tarang-tarang Tuhan pung 
Kata-kata di mana-mana. 

15 Di sini ada dua macam orang yang rajin ajar 
soal Kristus. Andia, ada yang karja deng hati 
lurus, deng ada yang karja deng hati babengko. 
Yang karja deng hati lurus, dong hati bae sang 

beta. Dong tau batul bilang, beta ada pikol beta 
pung susa ni, tagal beta kasi jalan beta pung 
karja, deng sonde ondor sadiki ju. 

Ma yang karja deng hati babengko, dong bafliri 
hati, deng cari nama. Dong bekin tapica-pica 
orang parcaya dong, asal ada yang iko sang dong. 
Te dong cari jalan ko bisa angka-angka diri bilang, 
dong lebe hebat dari beta. Dong kira kata, kalo 
ada orang yang iko sang dong, na, itu nanti bekin 
tamba barat beta pung susa dalam bui. 

16 (1:15) 17 (1:15) 18 Ma kasi tenga pi sa! Beta 
sonde toe kalo orang ajar deng hati lurus ko, 
sonde ko. Yang panting, dong ada ajar soPlal 
Kristus! Naa, itu yang bekin beta pung hati 
sanang. 

Deng beta sanang batul-batul, 19 tagal beta tau 
bilang, bosong ada sambayang kasi sang beta, 
deng Yesus Kristus pung Roh ada tolong sang 
beta. Andia ko beta tau dia pung ujung-ujung 
tu, aman sa! 20 Biar beta idop ko, beta mati ko, 
sonde apa-apa. Asal Tuhan Allah pake sang beta 
ko angka tinggi-tinggi Tuhan Yesus pung nama, 
deng ajar tarang-tarang soPlal Dia, sampe sonde 
ada satu apa ju yang bekin malu sang beta. Ini 
samua yang beta ada baharap tarus dari dolu 
sampe sakarang. 

21 Te beta ada pikir bagini: kalo beta idop, na, 
biar beta idop taPlika deng Kristus, deng beta kasi 


FILIPI 1 1209 


jalan tarus Dia pung karja. Itu bae. Ma kalo beta 
mati, beta dapa ontong lebe lai. Tagal beta bisa 
kasi tenga ini dunya, deng idop kambali ko tenga 
sama-sama deng Kristus di sorga. Andia ko beta 
pung hati bacabang, deng beta sonde tau mana 
yang paling bae! 22 (1:21) 23 (1:21) ** Jadi bagini 
sa! Tagal bosong masi parlu beta di sini, ada lebe 
bae beta tenga sama-sama deng bosong di ini 
dunya sa. 2 Beta parcaya beta pung umur masi 
panjang, ko beta bisa tenga sama-sama deng 
bosong. Te Tuhan mau ko beta bekin kuat bosong 
pung hati, ais bosong tamba parcaya sang Dia 
deng hati sanang. 20 Jadi nanti bosong bisa angka 
tinggi-tinggi Yesus Kristus pung nama, tagal Dia 
su buka jalan ko beta bisa kambali pi lia sang 
bosong lai. 


Idop lurus tarus 


27 Biar karmana ju, ma bosong pung idop musti 
batul, te bosong ni, Tuhan pung orang dong. 
Jadi bosong musti idop pantas, deng bekin iko 
apa yang Kristus pung Kabar Bae su kasi tau 
sang bosong. Ais nanti, kalo beta jadi kambali 
pi lia sang bosong, ko, cuma dengar dari orang 
sa bilang, bosong ada idop bae-bae, na, beta 
bisa sanang. Te beta bisa tau bilang, bosong 
ada idop satu hati, tagal bosong taRlika deng 
satu Roh. Deng beta bisa tau bilang, bosong ada 

pasang kaki ko kasi jalan Tuhan Yesus pung Kabar 
Bae sama-sama, ko biar orang laen dong ju iko 
parcaya. Deng bosong ju sonde taku, biar ada 
orang yang malawan sang bosong. Itu jadi tanda 
kasi musu dong bilang, Tuhan Allah mau angka 
buang sang dong. Ma Dia kasi salamat sang 
bosong, ko nanti bosong idop tarús deng Dia. 

28 (1:27) ** Te, tagal Tuhan Allah talalu bae, andia 
ko Dia su buka jalan ko bosong bisa parcaya sang 
Kristus, deng jadi Dia pung orang dong. Bukan 
cuma parcaya sa, ma Dia ju kasi isin ko bosong 
dapa susa, tagal bosong iko sang Dia. 3° Te beta 
dengar ada orang di sana yang malawan sang 
bosong, tagal bosong kasi jalan Kristus pung 
Kabar Bae. Inga te tempo hari, dong ju malawan 
sang beta bagitu. Deng sakarang ju, dong masi 
bagitu tarús. 4 


Kotong musti randá hati, sama ke Yesus Kristus 


1 Naa, sodara sayang dong yang jadi Yesus 
Kristus pung orang! Dia su kasi hal bae 
bam-banya sang bosong. Jadi bosong bisa bekin 
kuat satu deng satu pung hati. Bosong bisa kasi 
nasiat yang baPlakar dari bosong pung sayang. 
Bosong bisa idop manis satu deng satu, tagal 

Tuhan pung Roh ada karjá di bosong pung 

teng-tenga. Deng bosong bisa kasi tunju bosong 
pung rasa kasian deng hati manis satu deng 
satu. 2 Kalo bosong bekin bagitu, na, beta pung 
hati babunga. Lebe-lebe lai, kalo bosong idop 
basayang deng satu hati, idop deng satu tujuan, 
deng balakor ko karja sama-sama. ? Jang bekin 
apa-apa yang cuma cari ontong buat diri sandiri 
sa. Deng jang anggap diri lebe hebat dari orang 
laen. Padahal lu pung sombong tu sonde ada 
pung dasar. Ma kotong musti randa hati, ko 
anggap orang laen lebe dari kotong. “Deng jang 
cuma urus bosong satu-satu pung urusan sa. Ma 
kotong ju musti lia orang laen dong pung parlu. 
5 Kotong pung hati, pikiran, deng sikap musti 
sama deng Yesus Kristus pung hati. 
6 Te biar Dia pung model sama ke Tuhan Allah, 
deng Dia ju Bos, sama ke Tuhan Allah, 
ma Dia kasi lapas Dia pung hak, 
deng sonde pake Dia pung pangkat. 
7 Ais Dia turun datang di ini dunya, 
pake model ke manusia biasa. 
Dia kasi tenga Dia pung hak samua-samua, 
ko bekin diri jadi orang suru-suru. 
8 Bukan cuma jadi orang kici sa, 
ma Dia ju bekin Dia pung diri jadi orang hina, 
ko bekin iko Tuhan Allah pung mau. 
Biar orang bunu sang Dia di kayu palang ju, 
Dia tarima sa, 

deng mati, sama ke Dia orang jahat. 
9 Tagal Dia randa hati bagitu, 
andia ko Tuhan Allah angka tinggi-tinggi sang 
Dia. 

Deng kasi Dia nama yang paling hebat. 

Te sonde ada satu nama ju yang lebe hebat 
dari Dia. 

10 Tuhan Allah angka tinggi-tinggi Dia pung 
nama bagitu, 

ko samua orang kasi hormat sang Dia. 
Andia, orang di langit, 
deng orang di bumi. 
Orang idop deng orang mati. 
Nanti samua orang tikam lutut ko semba 
sang Dia. 

11 Deng nanti samua orang bilang, “Yesus 
Kristus tu, batul-batul Bos yang hak 
parenta sang beta!” 

Deng bagitu, dong ju puji-puji sang Allah 
Bapa." 


Kotong jadi sama ke bintang bacaya 
yang kasi taráng ini dunya 
12 Sodara sayang dong! Dengar bae-bae! Tempo 
hari, waktu beta masi ada di kota Filipi, bosong 
dengar sang beta, ais bosong iko Tuhan Allah 

pung jalan lurus. Sakarang kotong su tapisa di 
laen tampa, ma beta minta ko bosong pasang 
kaki tarus ko idop lurus. Inga te, kalo bosong 
sonde dengar-dengar sang Tuhan, na, nanti 
bosong lia sandiri sa! Tagal Dia yang kasi salamat 
sang bosong dari bosong pung sala-sala dong. Ais 
bosong musti idop pantas, te bosong su jadi Dia 
pung orang. 13Te Tuhan Allah sandiri yang ada 
karja di bosong pung hati. Dia yang buka jalan ko 
bosong mau dengar sang Dia. Deng Dia ju yang 
kasi kuasa ko bosong mau karja ko bekin sanang 
Dia pung hati. 

14 Ais kalo bosong ada bekin apa sa, na, jang 
mangomek, deng jang bakanjar. 15 Bekin bagitu 
ko bosong bisa jadi orang yang hati barisi, deng 
orang yang sonde ada pung sala. Bosong idop di 
teng-tenga orang jahat deng tukang putar-balek 
dong. Ma bosong jang iko sang dong! Te bosong 
pung idop musti barisi, tagal bosong tu, Tuhan 
pung ana-ana. Ais bosong pung idop musti 
bacaya ko kasi tunju jalan sang dong, sama ke 
bintang yang bacaya di galap. “18 Ais bosong idop 
lurus deng kasi jalan Tuhan pung Kata-kata dong. 
Deng bagitu, nanti bosong bekin beta pung hati 
babunga waktu Yesus Kristus datang kambali. 

Deng beta pung cape dapa hasil bae, tagal sonde 
tabuang deng parcuma. 

17 Ma andekata beta pofla anteru-anteru beta 
pung idop, ko jadi korban ko biar bosong bisa 
parcaya lebe kuat deng kasi jalan Tuhan pung 
karja, na, beta tarima deng sanang. (Itu, sama ke 
kapala agama pola aer anggor di meja korban 
ko semba sang Tuhan.) Deng bagitu, kotong bisa 
sanang sama-sama, tagal itu korban tu, sonde 
parcuma. t 


Timotius pung tugas 


18 (2:17) 19 Beta harap, sonde lama lai, Tuhan 
Yesus buka jalan ko beta kirim sang Timotius, ko 
dia pi kasi kuat bosong pung hati. Ais itu, ju dia 
kambali datang di sini lai, ko kasi tau beta soal 
bosong pung dudu-badiri, deng kasi kuat beta 
pung hati ju. 20 Beta sonde kirim orang laen. Beta 
cuma kirim sang Timotius sa, tagal dia satu hati 
deng beta. Deng dia sayang batul-batul sang 
bosong. 2! Dia tu, sonde sama ke sodara yang 
laen dong. Te dong tu, cuma pikir dong pung 
urusan sandiri sa, ma sonde urus hal-hal yang 
panting kasi Yesus Kristus. 22 Ma bosong su tau 
bilang, Timotius su karja banting tulang ko kasi 
jalan Tuhan Allah pung karja. Dia karja deng beta, 

sama ke satu ana yang karja kasi dia pung bapa. 
Botong dua su pi kasi tau Tuhan Yesus pung Kabar 
Bae di mana-mana. 2 Kalo dong su putus abis 
beta pung parkara di sini, baru beta kirim sang 
Tius pi bosong. 24 Ma sakarang Tuhan ada kasi 
kuat beta pung hati bilang, sonde lama lai, beta 
ju su bisa datang lia sang bosong. 


Epafroditus pung tugas 


25 Dolu, beta dapa susa. Ais bosong utus kotong 
pung sodara Epafroditus datang lia sang beta. 
Dia kasi jalan Tuhan pung karja sama-sama deng 
beta, tingka ke tantara yang rajin iko dia pung 
komandan pung parenta. Ma sakarang beta rasa 
beta musti kirim dia kambali pi bosong. 28 Te dia 
pung hati su rindu mau lia sang bosong. Deng 
dia ju pikiran sang bosong, tagal dia tau bilang, 
bosong su dengar dia ada saki-saki. 2? Memang 
batul. Tempo hari dia saki barat sampe amper 
mati. Ma Tuhan Allah sayang sang dia, ais bekin 
bae sang dia. Deng Tuhan ju sayang sang beta, 
ais Dia bekin bae sang Epafroditus, ko beta 
jang tamba susa lai. 28 Andia ko beta mau kirim 
sang dia kambali, ko biar bosong sandiri bisa 
bakatumu deng hati sanang. Kalo bagitu, na, 
beta pung hati jadi tanang. 29 Jadi bosong musti 
tarima bae-bae sang dia, tagal dia tu, Tuhan 
pung orang. Deng bosong musti kasi hormat 

sang samua orang yang model sama ke dia. Te 
dia kasi jalan Kristus pung karja, sampe amper 
mati. Deng dia sonde ondor sadiki ju, tagal dia 
mau tolong beta, ganti sang bosong. Jadi bosong 
musti tarima kambali sang dia deng hati manis. 
30 (2:29) 


Tuhan Allah tarima orang, tagal 
dong parcaya sang Yesus Kristus 


1 Sodara dong! Dengar bae-bae! Bosong pung 

hati musti sanang, tagal bosong taklika deng 
Kristus. Biar beta tulis ulang-ulang bagini, ma 
beta sonde bosan-bosan kasi inga sang bosong 
ko jang kana tipu! 

2 Ati-ati deng tukang putar-balek dong yang 
mau paksa-paksa orang bilang, “Bosong musti 
iko sunat ko jadi tanda bilang, bosong tu, Tuhan 
Allah pung orang.” Padahal Tuhan sonde parenta 
bagitu! Dong su sala tu! Biar bagitu ju, ma dong 
masi buru-buru orang, sama ke anjing jahat. 

3 Te dong bilang Tuhan tarima orang tagal dong 
sunat. Ma itu sala! Kotong su tau bilang, Tuhan 
tarima orang tagal dong parcaya sang Yesus. Ais 
Tuhan pung orang yang batul dong, andia kotong 
yang parcaya sang Yesus! Kotong yang semba 
sang Dia iko Dia pung Roh Barisi. Kotong yang 
angka tinggi-tinggi sang Yesus Kristus, tagal Dia 
su buka jalan ko kotong bisa maso jadi Tuhan 

pung orang. Te kotong sonde bisa dapa salamat 
tagal iko manusia pung karja. 

4Dolu beta ju pikir sala, sama ke dong. Bilang, 
orang bisa maso jadi Tuhan pung orang, asal 
dong sunat. Padahal itu manusia pung karja sa! 
Kalo mau omong manusia pung karja, na, beta 
bisa omong sombong lebe dari samua, tagal dolu 
beta pung karja iko parsis deng orang Yahudi 
dong pung atoran agama samua. 2 Iko atoran 
agama, beta pung mama-bapa dong sunat sang 
beta waktu beta umur dalapan hari. Beta ni, ju 
orang Yahudi tulen, te beta dari suku Benyamin, 
turunan langsung dari bali IsraRlel. Beta paling 
rajin iko parsis samua atoran dari partei agama 
Farisi, sampe sonde ada satu orang yang bisa kasi 
sala sang beta sadiki ju. Lebe-lebe lai, beta paling 
rajin bekin sangsara orang-orang yang iko sang 
Kristus, tagal beta pikir ini orang dong su angka 
buang kotong pung atoran agama. " 

6 (3:5) 7 Ma lama-lama beta pung pikiran baroba 
waktu beta ju bale iko sang Kristus. Jadi sakarang 
beta su sonde sombong deng beta pung idop 
yang dolu tu, tagal dong su sonde ada pung arti 
apa-apa kasi sang beta lai. Yang beta anggap 
paling hebat, andia: beta bisa kanal sang Yesus 

Kristus yang hak parenta sang beta. Hal laen 
dong samua, beta anggap ke sampa sa. 8 (3:7) 

9 Beta mau idop taflika deng Yesus Kristus. Te biar 
beta iko atoran agama samua ju, balom tantu 
Tuhan Allah tarima sang beta. Deng biar beta 
anggap diri su batul, balom tantu Dia tarima sang 
beta ju. Ma beta musti parcaya sang Kristus dolo, 
baru Tuhan Allah tarima sang beta bilang, “Tagal 
Kristus su hapus buang lu pung sala-sala dong, 
andia ko lu sujadi barisi.” 

10 Ais beta pung mau bagini: beta mau kanal 
bae-bae sang Kristus. Beta ju mau mangarti 
bae-bae Tuhan Allah pung kuasa, yang Dia pake 
ko kasi idop kambali sang Yesus Kristus dari Dia 
pung mati. Andekata ada orang yang mau bekin 
susa sang beta tagal beta iko sang Kristus, na, 
kasi tenga pi sa. Te orang ju bekin susa sang 
Kristus. Deng kalo ada yang mau bunu bekin mati 
sang beta tagal beta layani sang orang, na, beta 
tarima sa. Te Kristus ju mati kasi sang beta bagitu. 
11 Deng kalo beta mati, na, nanti Dia ju kasi idop 
kambali sang beta. 


Kotong pasang kaki ko iko 
batul-batul Tuhan pung jalan 


12 Sodara dong! Beta kapingin iko Kristus pung 
jalan idop deng Dia pung mau samua. Ma kalo 
omong jujur, beta balom iko parsis bagitu. Andia 

ko beta pasang kaki, tagal Yesus Kristus su pili 
ame sang beta ko beta iko sang Dia bagitu. Beta 
sama ke orang yang ada lari ukur kuat ko dia 
bisa sampe di garis finis. Jadi beta lari lurus-lurus 
pi muka, deng sonde lia pi balakang, ko, pikir 
tarus hal-hal yang dolu dong. Beta lupa buang 
sang dong sa. 13 (3:12) 14 Ma beta lari ukur kuat 
tarus sampe di garis finis, ko dapa piala. Beta 
pung hadia tu, andia: Tuhan Allah nanti tarima 
sang beta di sorga, tagal beta parcaya sang Yesus 
Kristus. 

15 Naa, beta minta ko bosong samua yang su 
batumbu deng baPlakar kuat dalam Kristus, bisa 
satu hati deng ini hal dong. Ma kalo ada yang 
pung pikiran beda, na, biar Tuhan Allah kasi tunju 
jalan kaluar yang bae. 18 Biar bagitu, ma kotong 
musti bapegang kuat-kuat deng bekin iko samua 
hal yang batul, yang Tuhan su ajar sang kotong. 

17 Sodara dong samua! Bosong musti conto beta 
pung cara idop. Bosong saparu di situ pung jalan 
idop su sama ke beta ju. Ma yang balom, bisa 
balajar bae-bae dari dong, ko bekin iko bagitu 
ju. V18 Ati-ati deng orang-orang yang malawan 
sang Kristus, deng sonde tarima bae Dia pung 
mati di kayu palang. Dong pung cara idop sandiri 
kasi tunju dong pung malawan sang Kristus. Beta 

su parná kasi tau bosong soPlal orang model ke 
dong, ma sakarang beta kasi tau ulang deng aer 
mata malele. 12Te nanti Tuhan tola buang sang 
dong, ais lempar buang sang dong pi api naraka, 
tagal dong pung hati sonde tallika deng Dia. Dong 
cuma pegang hal-hal jahat, deng cari-cari jalan ko 
bekin puas dong pung badan sandiri sa, sampe 
dong kapala besar deng dong pung jahat. Dong 
sonde ada pung rasa malu. Dong cuma tau pikir, 
macam ke orang yang sonde kanal sang Tuhan. 
20 Bosong jang bekin iko sang dong, ma bekin 

iko sang botong. Tagal kotong su maso jadi 
Tuhan Allah pung orang, deng pegang hak warga 
di sorga. Sakarang kotong ada tunggu-tunggu 
kotong pung Bos Yesus Kristus. Te nanti Dia mau 
turun datang kambali dari sorga ko kasi salamat 
kotong dari Tuhan Allah pung mara. 2! Nanti 
Kristus roba kotong pung badan noe yang bisa 
mati ni, ko jadi badan baru yang sonde tau mati, 
sama ke Dia pung badan yang hebat. Dia roba 
kotong pung badan dong, pake Dia pung kuasa 
besar. Deng Dia ju pake itu kuasa, ko bekin 
samua-samua yang ada di mana sa, tondo iko Dia 
pung parenta. 

1 Sodara sayang dong! Tagal itu samua, beta 

minta ko bosong idop lurus tarus, deng jang 
babengko. Beta rindu lia sang bosong. Te bosong 
sandiri yang jadi beta pung hasil karja. Bosong 

bekin beta pung hati sanang. Deng beta bisa 
angka kapala, tagal bosong. 


Tuhan mau kasi kuat kotong pung 
hati, kalo kotong idop lurus tarus 


2 Beta minta itu dua parampuan dong, andia 
Yodia deng Sinteke, ko jang bakanjar lai. Dong 
musti badame, ko idop babae satu deng satu. 
Tagal dong dua pung Bos tu, satu, andia ko dong 
ada taRlika satu deng satu. 

3 Taman karja, €! Beta minta ko lu urus itu dua 
sodara parampuan tu, sampe dong babae. Te 
dolu dong parna karja karas ko tolong beta kasi 
tau orang soPlal Tuhan pung Kabar Bae. Dong ju 
parna karja bagitu sama-sama deng Klemens, 
deng taman-taman laen dong. Dong samua pung 
nama su tatulis di Tuhan pung buku daftar nama 
orang-orang yang nanti idop sama-sama deng 
Dia di sorga. 

4 Tagal bosong su maso jadi Tuhan pung 
orang, andia ko bosong pung hati musti sanang 
siang-malam. Beta kasi tau ulang lai: bekin 
bosong pung hati sanang tarus! 

5 Bosong ju musti hati manis sang samua 
orang. Deng jang lupa bilang, Tuhan Yesus su 
deka-deka mau datang kambali. € Kalo bosong 
dapa susa, na, bosong jang kawatir satu apa 
ju. Ma sambayang ko minta Tuhan Allah tolong 

sang bosong dalam samua hal. Deng samua yang 
bosong minta tu, na, jang lupa angka hati ko 
minta tarima kasi sang Dia. ' Kalo bosong bekin 
bagitu, nanti Tuhan bekin bosong pung hati jadi 
tanang. Memang manusia sonde bisa mangarti 
batul-batul hati tanang yang kotong dapa dari 
Tuhan. Ma tagal bosong parcaya sang Yesus 
Kristus, Tuhan yang kasi tanang bosong pung 
hati, mau jaga ko bosong pung hati deng bosong 
pung pikiran jang kaco. 

8 Sodara dong! Dia pung konci bagini: jang 
bapikir-pikir sambarang. Ma jaga bosong pung 
pikiran ko pikir hal-hal yang cocok deng Tuhan 
pung hati, deng pikir hal-hal bae yang bekin 
sanang orang pung hati. Bosong musti pikir yang 
lurus, deng yang barisi. Pikir hal-hal yang batul, 
deng yang manis. Cari-cari jalan ko orang laen 
bisa dapa hormat. Cari-cari jalan ko angka hal-hal 
yang bae. Deng jang barenti pikir ini hal bae dong 
samua. ? Beta su ajar bosong iko Tuhan pung 
jalan idop. Bosong ju musti conto beta pung idop, 
deng bekin iko samua yang beta parna omong 
deng bekin. Kalo bosong iko bagitu, na, Tuhan 
Allah kasi kuat bosong pung hati, ko bosong pung 
hati tanang deng bisa idop dame. 

Paulus minta tarima kasi, 
tagal dong bantu sang dia 


10 Beta minta tarima kasi, deng beta puji sang 
Tuhan Allah, tagal bosong sonde lupa sang beta. 
Memang beta tau bilang, dolu bosong ada inga 
sang beta, ma balom sampêt tolong sang beta. 
11 Beta sonde maksud mau minta apa-apa. Te 
beta sonde parna rasa kurang satu apa ju, tagal 
beta su balajar bekin diri puas deng apa yang 
ada. 12 Beta parna idop deng tangan kosong. Beta 
ju parna idop deng limpa-limpa. Beta su rasa 
paru karoncong, deng paru mangkilat. Dalam hal 
apa sa, beta su balajar rahasia ko bisa batahan 
idop. 13 Te beta bisa tanggong samua hal, tagal 
Kristus yang bekin kuat sang beta! 

14 Biar karmana ju, beta minta tarima kasi, tagal 
bosong su kasi tunju bosong pung hati bae, deng 
tolong sang beta dalam beta pung susa. 1? Dolu, 
waktu beta kasi tenga propinsi Makedonia ko pi 
kasi tau Tuhan pung Kabar Bae di tampa laen 
dong, cuma bosong dari kota Filipi sa yang bantu 
ongkos sang beta. Jamaklat laen dong, sonde. 
Ma bosong su tau itu carita. 18 Conto ke, waktu 
beta ada di kota Tesalonika ju, bosong kirim doi 
satu-dua kali, ko bantu sang beta. W17 Sakarang 

beta sonde maksud mau minta apa-apa lai 

dari bosong. Te beta mau ko Tuhan balas kasi 
berkat sang bosong, tagal bosong hati bae deng 
beta. 18 Beta su tarima ame dari Epafroditus, itu 
bantuan samua yang bosong su kirim kasi beta. 
Itu jadi berkat kasi beta, sampe beta sakarang 
sonde kurang apa-apa lai. Itu ju jadi sama ke 
persembahan yang baboo wangi, yang orang 
bakar ko semba sang Tuhan Allah. Deng Tuhan 
tarima bae itu persembahan, tagal itu bekin 
sanang Dia pung hati. * 

19 Tuhan Allah yang beta semba tu, paling 
kaya. Deng Dia tau batul bosong pung parlu. Ais 
nanti Dia kasi tunju Dia pung hati bae deng kasi 
Dia pung berkat yang hebat sang bosong, tagal 
bosong ada taflika deng Yesus Kristus. 20 Jadi biar 
ko kotong angka tinggi tarus-tarus Allah Bapa 
pung nama, sampe salamanya. Te itu yang batul! 


Paulus konci dia pung surat 


21 Beta titip salam kasi samua orang yang iko 
sang Yesus Kristus di kota Filipi. 

Beta pung taman yang ada di sini dong, titip 
salam kasi bosong ju. 

22 Samua orang parcaya yang ada di kota Roma 
ni, titip salam ju. 

Bagitu ju deng sodara-sodara yang karja di raja 
bésar pung ruma jabatan. Dong titip salam manis 
kasi sang bosong. 

23 Beta minta ko kotong pung Bos Yesus Kristus, 
kasi tunju Dia pung hati bae sang bosong samua. 

Beta pung surat sampe sini sa, 
Paulus 


Paulus pung surat 
kasi orang parcaya di kota 


Kolose 


Paulus buka dia pung surat 


1 1 Salam dari beta, Paulus. Tuhan Allah sandiri 
yang pili ame sang beta ko jadi Yesus Kristus 
pung utusan. Di sini ju ada kotong pung sodara 
Timotius yang titip salam kasi bosong. 

2 Beta tulis ini surat kasi sang bosong, andia 
Tuhan Allah pung orang di kota Kolose, yang 
bekin iko tarus Yesus Kristus pung jalan idop. 

Botong minta ko Tuhan Allah, kotong pung 
Bapa, kasi tunju Dia pung hati bae sang bosong, 
ko biar bosong bisa idop aman, dame, deng 
tanang. 


Paulus sambayang kasi sang 
orang parcaya di Kolose 

3 Tiap kali botong di sini sambayang kasi sang 
bosong, botong minta tarima kasi sang Tuhan 
Allah, andia kotong pung Bos Yesus Kristus pung 
Bapa. 4Te botong su dengar banya hal soflal 
bosong pung parcaya sang Yesus Kristus, deng 
soklal bosong pung sayang deng hati bae kasi 

orang parcaya samua. ° Bosong bekin bagitu, 
tagal bosong tau ada hal-hal bae yang tasimpan 
kasi bosong di sorga. Ini hal dong, bosong parná 
dengar dari kata-kata yang batúl, andia Tuhan 
pung Kabar Bae, ê yang orang su pi kasi tau sang 
bosong dari dolu. Itu Kabar Bae su tasiar pi 
mana-mana di ini dunya, deng dapa hasil yang 
bae, tagal dia roba orang pung idop jadi bae. 
Bosong pung idop ju baroba jadi bae bagitu, 
mulai dari hari partama bosong dengar itu Kabar 
Bae, deng mangarti batul-batul Tuhan Allah pung 
hati bae. 

7 Bosong su balajar ini hal dong dari bu Epafras, 
andia botong pung taman karja yang botong 
sayang. Te dia rajin kasi jalan tarus Kristus pung 
karja di bosong pung teng-tenga. Y8 Dia ada carita 
kasi botong di sini soPlal bosong pung sayang, 
yang Tuhan pung Roh su kasi sang bosong. 

9 Tagal itu, mulai dari kali partama botong 
dengar soklal bosong, botong sambayang 
tarus-tarus kasi sang bosong. Botong minta sang 
Tuhan Allah ko bosong bisa kanal batul-batul Dia 
pung mau, deng bosong bisa mangarti banya 
hal, iko apa yang Tuhan pung Roh ajar sang 
bosong. 10 Deng bagitu, bosong bisa idop pantas, 
deng bawa Tuhan Allah pung nama bae. Deng 

bosong ju bisa bekin sanang Tuhan pung hati 
dalam samua hal. Kalo bosong kasi tunju hati bae 
sang orang, nanti Tuhan kasi bosong hasil yang 
bae. Deng bagitu, bosong bisa tamba kanal sang 
Tuhan. 

11 Botong ju sambayang minta Tuhan Allah 
kasi Dia pung kuasa yang hebat, ko bosong bisa 
tanggong samua hal deng sabar. Botong minta ko 
bosong pung hati bisa ponu deng rasa sanang, ko 
bosong minta tarima kasi tarus-tarus sang Allah 
Bapa. Te Dia su buka jalan ko bosong bisa tarima 
bagian dari pusaka di sorga. Itu pusaka tu, Dia 
kasi sang samua orang yang parcaya sang Yesus 
Kristus. Te Dia su kasi lapas sang kotong dari 
kuasa galap, ais kasi maso sang kotong jadi Yesus 
Kristus pung orang, ko tenga dalam tarang. Dia 
ju angka sang Yesus Kristus, ko jadi kotong pung 
Raja. Yesus tu, Tuhan Allah pung Ana sayang. 
12 (1:11) 18 (1:11) 14 Te Tuhan Allah su sarakan Dia 
pung Ana tu, ko tabus ame sang kotong, deng 
hapus buang kotong pung sala-sala dong. : 


Kristus tu, paling tinggi dari samua 


15 Kristus tu, satu model deng Tuhan Allah, 
yang manusia sonde bisa dapa lia. 
Dia su ada lebe dolu dari samua, 

deng Dia jadi Bos dari samua yang Tuhan 
Allah su bekin. 
16 Te Tuhan Allah pake sang Dia 
ko bekin ame langit deng bumi pung isi 
samua. 
Dia bekin hal-hal yang manusia bisa dapa lia, 
deng yang manusia sonde bisa dapa lia. 
Conto ke, dong yang pegang parenta, 
dong yang pegang kuasa, 
raja-raja dong, deng bos-bos dong. 
Samua yang Tuhan Allah mau bekin, 
Dia bekin kasi sang Yesus Kristus, 
deng Yesus yang karja itu samua ju. 
17 Waktu samua yang laen balêm ada, 
ma Dia su ada memang. 
Samua yang ada, tallika deng Dia, 
deng Dia yang ator sang dong. 
18 Dia yang jadi Kapala kasi samua orang 
parcaya, 
deng orang parcaya dong jadi sama ke Dia 
pung badan. 
Te Dia yang kasi jalan samua-samua. 
Dari samua yang mati ais idop kambali, 
Dia yang paling panting, 


ko biar Dia yang paling tinggi dari samua. 
a 

19 samua yang ada dalam Tuhan Allah pung diri, 
ada dalam Kristus pung diri ju, 
deng itu bekin Tuhan sandang. 
20 Tuhan Allah pake sang Yesus Kristus, 
ko badame deng samua yang Dia su bekin. 
Dia kasi Dia pung Ana, 
ko jadi korban yang kasi tumpa Dia pung 
dara, 
deng mati di kayu palang, 
ko biar samua yang ada di langit, 
deng samua di bumi, 
bisa badame kambali deng Tuhan Allah. 
b 
21 Dolu bosong sandiri idop di luar, jao dari 
Tuhan Allah. Bosong bamusu deng Dia, ais idop 
tapisa dari Dia, tagal bosong pung hati busuk 
deng bosong pung bekin jahat ada malawan sang 
Dia tarus. 22 Biar bagitu, ma sakarang Dia yang 
su buka jalan ko kotong bisa badame kambali 
deng Dia. Te Dia yang utus Dia pung Ana ko jadi 
manusia. Deng Dia yang kasi Dia pung Ana tu, ko 
jadi korban, deng mati di kayu palang ko kotong 
bisa badame kambali deng Dia. Yesus Kristus 
bekin bagitu, ko Dia bisa antar bawa sang kotong 
pi badiri di Tuhan Allah pung muka, ko jadi orang 
barisi, deng hati lurus, yang sonde ada pung sala 





b1:20 Efesus 2:16 


KOLOSE 1 1231 


apa-apa lai. 28 Pokonya, bosong musti batahan 
tarus deng bosong pung parcaya. Pegang karas 
ko jang tagoyang! Jang ondor dari itu Kabar 
Bae, yang bosong tarima waktu bosong dengar 
partama kali tu. Te bosong bisa basandar di itu 
Kabar Bae. Orang su pi kasi tau itu Kabar Bae di 
mana-mana di ini dunya. Deng Tuhan ada utus 
sang beta, Paulus, ko beta ju pi kasi tau itu Kabar 
Bae. 


Paulus karja ko layani Tuhan pung orang dong 


24 Waktu Kristus idop di ini dunya, Dia dapa 
banya sangsara. Deng sakarang beta ju ada pikol 
sangsara macam-macam. Biar bagitu ju, ma beta 
pung hati sanang tarus. Kalo ada orang yang 
musti dapa sangsara, na, biar beta yang iko pikol 
itu sangsara kasi sang dong, sama ke Kristus 
pikol sangsara kasi Dia pung orang dong. Te Dia 
pung orang dong jadi sama ke Dia pung badan. 
25 Tuhan Allah su kasi beta tugas ko layani Dia 
pung orang dong. Andia ko beta ajar Dia pung 
Kata-kata kasi bosong sampe alus-alus. 26 Dari 
mula-mula, orang dengar Tuhan pung Kata-kata 
dong. Ma dong balom mangarti itu Kata-kata 
pung maksud deng tarang-tarang, te itu maksud 
masi tasambunyi. Ma sakarang, Tuhan su putus 
ko buka itu maksud kasi sang Dia pung orang 
dong. Deng Dia pung maksud tu, kabar yang 

talalu hebat kasi sang samua suku-bangsa di ini 
dunya. Itu kabar yang hebat tu, andia: 

Kristus ada idop di bosong pung hati! 

Itu tu, yang bekin bosong parcaya tarus 
bilang, 
nanti Dia bekin hal-hal yang paling bae 
kasi sang bosong di sorga. 
Ini ni, yang kotong manusia ada tunggu- 
tunggu dari dolu-dolu. 

27 (1:26) 28 Jadi botong kasi tau samua orang 
soal Kristus. Botong ajar samua orang, deng 
kasi inga samua orang, pake samua akal yang 
Tuhan Allah kasi sang botong. Botong bekin 
bagitu, ko bekin tamba kuat samua orang yang 
iko sang Kristus, ko nanti dong bisa badiri di Dia 
pung muka deng sonde malu, tagal dong idop 
lurus tarus. 29 Andia ko beta pasang kaki deng 
karja banting tulang kasi sang bosong. Beta bisa 
batahan karja karas bagitu, tagal Kristus pung 
kuasa yang kasi kuat sang beta. Deng Dia pung 
kuasa tu, talalu hebat! 

2 1 Bosong yang tenga di kota Kolose, ais dong 
yang tenga di kota Laodikia, deng dong yang 
balom parna katumu sang beta. Dengar bae-bae! 
Beta mau ko samua tau beta pung karja karas 
kasi sang bosong, deng kasi sang dong. 2 Beta 
pung maksud, mau kasi kuat dong samua pung 
hati, ko dong ju bisa taklika jadi satu tagal dong 

idop basayang. Ais dong jadi yakin, tagal dong su 
mangarti batul Tuhan pung maksud yang dolu 
ada tasambunyi. Itu rahasia tu, andia Kristus! 

3 Kalo bosong taflika jadi satu hati deng Kristus, 
baru Dia kasi samua akal yang bosong parlu, 
deng ajar bosong pake itu akal ko bekin hal-hal 
yang bae. Ini akal dong ni, sama ke harta pusaka 
yang mahal. 

4 Beta kasi tau sang bosong ini hal dong samua, 
ko biar jang ada orang yang datang putar-balek 
sang bosong deng mulu manis. ? Beta memang 
jao dari bosong. Biar bagitu, ma beta sonde lupa 
sang bosong, tagal beta pung hati ada talika 
deng bosong. Deng beta sanang, tagal beta tau 
bosong ada idop pantas, deng bosong masi 
pegang kuat bosong pung parcaya sang Kristus. 


Kotong yang taflika deng 
Kristus dapa idop yang batul 


6 Tagal dolu bosong su tarima sang Yesus Kristus 
jadi bosong pung Bos, andia ko sakarang, bosong 
musti dengar tarus sang Dia. Te Dia tu, masi 
jadi bosong pung Bos yang hak parenta sang 
bosong. 7 Kalo bosong idop taflika deng Dia 
bagitu, bosong sama ke pohon yang batamba 
kuat, tagal dia pung akar tatanam dalam-dalam. 
Deng bosong sama ke ruma yang kuat, tagal 
bangun di atas fanderen yang kuat. Bosong 


KOLOSE 2 1234 


bakuat tarus dalam bosong pung parcaya, sama 
ke yang bosong su parna balajar. Biar ko bosong 
pung hati maspurak deng rasa sukur, tagal samua 
hal yang Tuhan Allah su bekin kasi sang bosong. 

8 Ati-ati ko bosong jang iko orang laen yang pake 
manusia pung akal, ko bawa serong sang bosong 
kaluar dari jalan lurus. Deng jang iko manusia 
pung ajaran pintar yang sonde ada pung dasar. Te 
dong pung ajaran tu, cuma datang dari manusia 
pung akal, deng dari dunya pung atoran dong. 
Ma itu ajaran dong, sonde baPlakar dalam Kristus. 

9 Samua yang ada dalam Tuhan Allah pung diri, 
ju ada dalam Kristus pung diri. Deng Kristus ju 
jadi manusia, sama ke kotong. 19 Tagal bosong 
taRlika deng Kristus, deng jadi Dia pung orang, 
andia ko Dia bekin bosong jadi langkap. Te Dia 
lebe tinggi dari samua kuasa deng samua yang 
pegang parenta, biar yang bae ko yang jahat. 

11 Waktu sunat, orang Yahudi dong potong 
buang 'burung' pung ujung kulit ko jadi tanda 
bilang, dong tu, Tuhan Allah pung orang. Waktu 
bosong maso jadi Kristus pung orang, bosong ju 
kana ‘sunat’. Dia pung maksud bagini: ini sunat 
bukan soPlal orang potong buang kulit di badan, 
ma soPlal Kristus potong buang hal-hal jahat 
dari kotong pung hati. Andia, hal-hal jahat yang 
kotong suka bekin tagal kotong ni, manusia. 

12 Waktu dong sarani sang bosong pake aer, itu 
sama ke bosong iko takubur sama-sama deng 
Kristus. Ais bosong ju dapa idop baru, sama ke 
Dia ju dapa idop baru. Bosong dapa bagitu, tagal 
bosong parcaya bilang, Tuhan Allah pake Dia 
pung kuasa yang hebat, ko kasi idop kambali sang 
Yesus Kristus dari Dia pung mati. Dia ju pake itu 
kuasa ko karja di bosong pung hati. € 

13 Dolu bosong sama ke su mati, tagal bosong 
ada pung sala macam-macam, deng bosong 
balom maso jadi Tuhan Allah pung orang. 

Biar bagitu, ma Dia hapus buang bosong pung 
sala-sala dong samua, deng kasi idop baru sang 
bosong, sama ke Dia kasi idop kambali sang 
Kristus. 914 Yang batul tu, kotong musti kana 
hukum, tagal kotong su langgar Tuhan Allah pung 
atoran dong. Ma Dia su hapus buang kotong 
pung hukuman dong, waktu dong paku sang 
Kristus di kayu palang. €f 15 Di situ, Dia kasi kala 
kuasa-kuasa galap deng samua yang ada parenta 
deng jahat. Ais Dia bekin malu sang dong di 
orang banya pung muka. Itu sama ke tantara 

manang parang, yang pulang bekin pawe kuliling, 
kasi tunju dong pung musu yang su kala dong. 

16 Kalo orang mau kasi jato sang bosong 
soflal atoran makan-minum, na, jang toe sang 
dong. Deng kalo orang mau bekin parkara deng 
bosong soklal hari-hari bae, ko, pesta bulan baru, 
ko, atoran hari barenti karja, na, jang dengar 
sang dong. 817 Parkara macam itu dong, sonde 
panting! Te itu parkara dong cuma sama ke 
bayang-bayang sa, yang nanti ilang buang. Ma 
Kristus tu, yang asli. Dia tu, yang tenga tarus. 

18 Kalo orang mau kasi jato sang bosong, tagal 
bosong sonde iko atoran yang dong bekin sandiri, 
na, jang dengar. Te kalo bosong dengar sang 
dong, na, bosong sonde bisa tarima hal-hal 
yang bae yang Tuhan Allah mau kasi bosong. 
Ma ati-ati, é! Te memang ada orang yang suka 
cari jalan ko kasi jato sang bosong. Dong mau 
ko bosong musti bekin randa bosong pung diri, 
deng songgo sang Tuhan pung ana bua di sorga 
dong, tagal dong kira ada mimpi yang kasi tunju 
sang dong bagitu. Dong anggap diri lebe bae 
dari orang laen dong. Padahal sonde bagitu! Te 
dong pung pikiran sama ke manusia biasa sa. 

19 Dong sonde taika deng Kristus. Padahal Dia 
tu, Kapala. Deng Dia pung orang-orang dong, 





82:16 H Roma 14:1-6 


KOLOSE 2 1237 


sama ke Dia pung badan yang Dia ator. Dia bekin 
Dia pung orang dong batamba kuat, pake Tuhan 
Allah pung kuasa. Deng bagitu, dong jadi sama ke 
urat deng tulang yang bataflika kuat ko batolong 
satu deng satu, sampe badan anteru bisa karja 
deng bae.” 


Kalo kotong taPlika deng 
Kristus, kotong dapa idop baru 


20 Bosong su mati sama-sama deng Kristus. Ais 
bosong sonde talika lai deng kuasa-kuasa galap 
di ini dunya. Jadi akurang ko bosong masi iko 
tarus dunya pung atoran macam-macam? Dong 
bilang bagini: 21 Jang pegang ini; jang makan 
itu; jang sonto ini.” 22 Ma itu atoran dong tu, 
cuma manusia yang bekin, ko dong ajar kasi 
orang dong. Padahal itu atoran dong cuma ator 
hal-hal yang nanti ilang buang sa! 28 Andekata 
orang bisa bekin iko itu atoran dong, dong kira 
nanti orang hormat sang dong, deng anggap 
dong talalu pintar, orang alim batul, orang randa 
hati, orang yang siksa dong pung badan sandiri, 
deng tukang songgo yang rajin talalu. Padahal 
sonde! Itu atoran dong sonde bisa ator bekin bae 
manusia pung pikiran deng manusia pung hati 
yang kapingin bekin jahat! 

1 Tuhan Allah su kasi bosong idop baru, sama 

ke Dia bekin bosong idop kambali sama-sama 
deng Kristus. Sakarang Kristus ada dudu di tampa 
paling hormat di Tuhan Allah pung sabla kanan. 
Andia ko bosong musti bapikir hal-hal yang 
bekin sanang Tuhan pung hati. '4 Pikir tarus-tarus 
soal hal-hal yang Tuhan suka. Jang pusing deng 
hal-hal yang cuma bekin sanang manusia pung 
hati sa. 3 Te bosong ju iko mati waktu Kristus 
mati. Ais bosong pung idop baru tu, aman, tagal 
su tarlika deng Kristus yang ada sama-sama deng 
Tuhan Allah di sorga. “Kristus ada idop dalam 
bosong pung hati, deng Dia ju bekin bosong idop 
batul. Nanti waktu Dia datang kambali, bosong ju 
muncul sama-sama deng Dia. Itu samua tu, talalu 
hebat! 


Idop model lama, deng idop model baru 


3 Andia ko bosong musti angka buang bosong 
pung kapingin bekin jahat dong. Conto ke: 
kapingin maen serong deng orang yang bukan lu 
pung laki ko lu pung bini; kapingin bekin hal-hal 
kamomos dong: kapingin bekin iko lu pung hawa 
nafsu: kapingin bekin jahat macam-macam, deng 
saraka yang cuma mau samua jadi lu pung sa 
(padahal itu sama ke lu ada songgo, te lu angka 

tinggi-tinggi sang hal laen yang seti buang sang 
Tuhan). ê Itu hal dong yang bekin Tuhan Allah 
mara talalu, sampe Dia mau kasi hukum sang 
samua orang yang sonde mau dengar sang Dia. 

7 Dolu bosong ju idop bagitu, te bosong pung hati 
talika deng itu hal jahat dong. 

8 Ma sakarang bosong musti angka buang 
bosong pung rasa kapingin bekin jahat samua. 
Conto ke: suka mara, hati panas, simpan hati, 
omong bekin rusak orang pung nama bae: deng 
mulu kotor. ? Deng bosong satu deng satu jang 
baputar-balek. Tagal bosong su angka buang 
bosong pung hati yang kapingin bekin jahat, deng 
kasi tenga bosong pung jalan idop yang lama. | 

Deng sakarang bosong su ganti sang dia, pake 
hati yang baru. Itu sama ke orang angka buang 
dia pung pakean lama yang dadolek dong, ko 
pake pakean baru yang barisi. Tuhan Allah yang 
bekin ame sang bosong. Deng sakarang Dia ju 
bekin bosong tamba mangarti sang Dia, deng 
bekin bosong ko lama-lama jadi satu model ke 
Dia. K10 (3:9) 11 Dalam idop baru ni, kotong sonde 
bacap orang dari dong pung kulit luar bilang, 
dong tu orang Yahudi ko, orang bukan Yahudi ko: 
orang yang iko sunat ko, orang yang sonde sunat 

ko; orang asing ko, orang biadab ko; 'budak ko, 
orang bebas ko. Bukan itu yang panting! Ma yang 
panting, kalo dong taflika deng Kristus, deng kalo 
Dia ada idop di dong pung hati. 

12 Tuhan Allah su pili ame sang bosong, tagal 
Dia sayang sang bosong. Dia pung maksud ko 
bosong jadi Dia pung orang barisi yang beda dari 
manusia biasa. Andia ko bosong musti jadi orang 
yang pung hati manis, hati bae, randa hati, hati 
lumbu, deng hati sabar. 13 Bosong musti sabar 
deng mangarti satu deng satu. Kalo dari bosong 
ada yang bacari hal deng dia pung taman, na, 
jang simpan hati. Ma bosong musti lupa buang 
itu sala, deng kasi ampon sang dia, sama ke 
Tuhan su lupa buang bosong pung sala. 714 Inga 
te sayang tu, lebe panting dari samua. Ais bosong 
musti pake sayang di bosong pung hati, sama ke 
orang pake pakean di badan. Te sayang tu, sama 
ke banang yang kotong pake tanun ko bekin jadi 
kaen yang paling bagus. Itu yang ika sang kotong 
jadi satu. 

15 Kotong bisa badame deng Tuhan Allah, tagal 
Kristus. Jadi bosong ju musti kasi biar Kristus 

pung dame ator bosong pung hati. Te Tuhan mau 
ko bosong samua idop badame satu deng satu, 
tagal bosong samua talika jadi satu badan. Deng 
bosong pung hati musti rasa sukur tarus, tagal 
Dia sandiri yang su pili ame sang bosong. 

16 Kristus pung Kata-kata dong ju musti ator 
bosong pung hati deng bosong pung idop. Itu 
Kata-kata dong sama ke harta yang mahal, yang 
Dia kasi sang bosong. Dong kasi tunju jalan ko 
bosong bisa mangarti banya hal iko Tuhan pung 
pikiran. Ais bosong bisa pake sang dong ko ajar 
deng kasi inga bosong satu deng satu. Kalo ajar 
sang bosong pung orang dong, jang ajar deng 
kasar, ma pake hati manis yang ponu deng rasa 
sukur. Pake lagu puji dong, lagu rohani dong, 
deng lagu-lagu yang bosong sandiri karang ko 
angka puji-puji sang Tuhan Allah. 17 Bosong ni, su 
jadi Yesus Kristus pung wakil. Jadi inga te samua 
yang bosong omong, ada bawa Dia pung nama. 
Deng samua yang bosong bekin, ada bawa Dia 
pung nama ju. Ais jang lupa bekin samua-samua 
“atas nama” bosong pung Bos Yesus Kristus. 
Deng minta tarima kasi tarus sang Dia pung Bapa, 
Tuhan Allah. " 

Orang Kristen dong musti idop 
karmana, satu deng satu? 


18 Bini dong! Bosong musti topang deng dengar 
sang bosong pung laki, tagal itu pantas kasi orang 
yang iko sang Yesus Kristus. * 

19 Laki dong! Bosong musti sayang bosong pung 
bini, deng jang takan-takan sang dia, ko bekin dia 
pung hati saki. P 

20 Ana-ana dong! Bosong musti topang deng 
dengar bosong pung orang tua dalam samua hal, 
te itu yang bekin sanang Tuhan pung hati. 9 

21 Orang tua dong! Jang maen takan deng karas 
sang ana-ana dong, ko biar dong sonde tawar 
hati deng basimpan hati sang bosong. " 

22 Orang karja dong! Di ini dunya, bosong musti 
bekin iko bosong pung bos dalam samua hal. 
Jang cuma cari-cari muka sa waktu dong ada 
lia-lia sang bosong. Ma usaha ko bosong salalu 
bekin sanang sang dong. Karja samua hal deng 
batul, tagal bosong tau bilang, Tuhan Allah ada 
lia-lia sang bosong. 23 Bosong ada bekin apa sa, 
na, karja yang batul deng samangat. Bosong 

musti karja macam ke bosong ada karja kasi 
sang bosong pung Bos Yesus Kristus, bukan kasi 
manusia. Te bosong layani sang Dia. Deng nanti 
Dia yang balas bosong pung upa deng kasi pusaka 
sang bosong. 24 (3:23) 25 Ma kalo bosong sonde 
karja deng batul, nanti Dia hukum sang bosong. 
Te Dia adil, deng sonde bapili muka. * 
4 1 Bos-bos dong! Bosong musti ator bosong 
pung tukang suru-suru dong deng batul, deng 
adil. Inga te bosong ju ada pung Bos di sorga yang 
ator sang bosong. t 


Macam-macam nasiat 


2 Bosong musti rajin sambayang tarus. Deng 
musti sadar soal hal-hal yang bosong omong 
deng Tuhan Allah, deng sambayang pake hati 
yang ponu rasa sukur. ? Jang lupa sambayang kasi 
sang botong, deng minta ko Tuhan Allah buka 
jalan, ko botong bisa kasi tau orang hal-hal yang 
dolu tasambunyi soklal Kristus. Inga te beta maso 
bui ni, tagal beta kasi tau orang soPlal Kristus. 

4 Sambayang ko beta bisa kasi tau itu Kabar Bae 
deng jalas-jalas, ko biar orang bisa mangarti 
batul. 

> Idop deng batul di teng-tenga orang yang 
balêm parcaya sang Kristus. Pake bae-bae tiap 
kasampatan yang Tuhan kasi sang bosong. “* Kalo 
bosong omong, na, omong manis-manis yang 
kana deng orang pung hati. Jang omong bekin 
bosan sang dong. Pake kata-kata yang batul, ko 
bosong bisa manyao bale deng bae-bae, kalo ada 
orang yang tanya sang bosong. 


Paulus tutu dia pung surat 


7 Nanti Tikikus mau datang carita kasi bosong 
soal beta pung dudu-badiri. Dia tu, sodara yang 
botong sayang, yang layani Tuhan pung orang 
deng satia. Dolu dia kasi jalan Tuhan pung karja 
sama-sama deng beta ju. Y8 Beta utus sang dia 
bagitu, ko dia bisa pi kasi kuat bosong pung hati, 
deng bisa carita sang bosong soflal botong di 
sini. W Beta ju kirim pulang sang Onesimus, ko 
iko sama-sama deng dia. Onesimus tu, sodara 
satia yang kotong sayang. Dia tu, bosong pung 
orang sandiri. Dong dua nanti carita sang bosong 
samua hal yang su jadi di sini. X 

10 Aristarkus ada titip salam kasi bosong. Dong 
ada tahan sang dia di bui, sama-sama deng beta. 
Barnabas pung sapupu, nama Markus, ju ada titip 
salam. Dolu beta su pasan memang sang bosong 
bilang, kalo Markus datang lia sang bosong, na, 
tarima bae-bae sang dia. Y!! Yesus, (yang botong 
ju pange bilang, “Yustus”) ju titip salam kasi 
bosong. Dari samua taman yang sama-sama kasi 
jalan Tuhan Allah pung karja, cuma dong tiga sa 
yang jadi orang Kristen dari bangsa Yahudi. Dong 
ni, yang kasi kuat beta pung hati. 

12 Bosong pung taman Epafras ada di sini, 
deng dia ada titip salam kasi bosong ju. Dia jadi 
Yesus Kristus pung orang suru-suru. Dia salalu 
sambayang ukur kuat kasi sang bosong, deng 
minta ko Tuhan Allah kasi kuat sang bosong, 
bekin langkap sang bosong, deng bekin bosong 
mangarti batul-batul Dia pung mau. 213 Beta kasi 
tau memang sang bosong bilang, Epafras tu, su 
karja banting tulang kasi sang bosong, deng kasi 
orang Kristen dong di kota Laodikia deng kota 
Herapolis. 





Y4:10 # Utusan dong pung Carita 19:29, 27:2; Filemon 24; 
Utusan dong pung Carita 12:12, 25, 13:13, 15:37-39 


24:12 H Kolose 1:7: Filemon 23 


KOLOSE 4 1246 


14 Ada salam dari Demas, deng dari dokter 
Lukas, yang kotong sayang. 2 

15 Beta titip salam kasi sodara orang parcaya 
dong yang ada di kota Laodikia. Jang lupa 
titip beta pung salam kasi Mama Nimfa deng 
orang-orang parcaya yang biasa bakumpul di dia 
pung ruma. 

16 Nanti kalo bosong samua di Kolose su baca 
abis ini surat, na, kirim tarus kasi orang parcaya di 
kota Laodikia ko dong ju bisa baca. Deng bosong 
ju musti baca surat yang beta parna kirim kasi 
sang dong. 

17 Kasi inga sang Arkipus bilang, “Lu jang lupa 
kasi jalan sampe abis, itu tugas yang lu su tarima 
dari Tuhan.” b 

18 Jang lupa bilang, dong masi tahan sang beta 
dalam ini bui. 

Beta minta ko Tuhan Allah kasi tunju Dia pung 
hati bae sang bosong. 

Lia sa, te ini surat, beta teken pake beta pung 
tangan sandiri, 

Salam dari beta, 
Paulus 

1 Tesalonika 


Paulus pung surat yang partama 
kasi jamaPklat di kota Tesalonika 


Paulus dong kirim salam 


1 1 Salam dari beta, Paulus, deng dari beta 
pung taman, Silas deng Timotius. 

Ini surat, botong kirim kasi bosong jamalat 
samua di kota Tesalonika. Bosong yang pili ko iko 
sang Tuhan Allah, kotong pung Bapa, deng Yesus 
Kristus, kotong pung Bos. 

Botong minta ko Tuhan Allah kasi tunju Dia 
pung hati bae sang bosong, ko biar bosong bisa 
idop aman, dame, deng tanang. “ 


Paulus minta tarima kasi tagal orang 
Tesalonika parcaya tarus 


2 Botong salalu minta tarima kasi sang Tuhan 
Allah tagal bosong pung parcaya. Siang-malam 
botong sambayang kasi sang bosong samua. 

3 Botong inga tarus itu karja yang bosong bekin 
tagal bosong parcaya sang Tuhan, deng sayang 
sang Dia. Bosong batahan tarus deng itu karja 

dong, tagal bosong ada baharap sang Tuhan 
Yesus. Botong salalu bawa itu samua di muka 
Tuhan Allah, kotong pung Bapa. 

4 Sodara dong! Botong tau Tuhan Allah sayang 
sang bosong. Andia ko Dia pili ame sang bosong 
jadi Dia pung kelu. ? Tempo hari, waktu botong 
datang di Tesalonika, botong kasi tau Tuhan 
Allah pung Kabar Bae sang bosong. Itu waktu, 
bosong pasang talinga ko dengar bae-bae botong 
pung omong. Bosong bukan cuma dengar sa, 
ma bosong ju lia sandiri Tuhan Allah pung kuasa 
dari Dia pung Roh yang Barisi. Itu yang bekin 
sampe bosong tarima batul-batul Tuhan pung 
Kabar Bae. Itu waktu, bosong lia sandiri botong 
pung dudu-badiri bilang, botong bekin karmana, 
ko biar bosong tau batul-batul Tuhan pung jalan 
idop. £ Tagal bosong pili ko iko Tuhan pung mau, 
andia ko bosong idop iko botong pung conto, 
deng idop ju iko Tuhan Yesus pung conto. Ma 
waktu bosong tarima itu Kabar Bae, ada orang 
yang bekin susa sang bosong. Biar bagitu, ma 
bosong sonde tagoyang, tagal Tuhan pung Roh 
yang Barisi ada bekin sanang bosong pung hati. © 

7 Deng bagitu, bosong tunju jalan kasi samua 
orang parcaya di propinsi Makedonia deng 
propinsi Akaya. 8 Ma bukan cuma di situ sa. Te 

Tuhan pung Kabar Bae ju su tasiar dari bosong 
di Tesalonika situ sampe di mana-mana. Jadi 
botong masi mau omong apa lai, te samua orang 
su dengar bosong pung parcaya sang Tuhan. ? Di 
mana-mana orang dong bacarita bilang, dolu 
bosong buka tangan ko tarima sang botong deng 
bae-bae. Ais bosong angka buang bosong pung 
songgo-songgo, ko bale iko Tuhan yang batul. 

Te bosong mau jadi milik dari Tuhan Allah yang 
Idop. 19 Dong ju ada bacarita bilang, bosong 

ada tunggu-tunggu Tuhan Allah pung Ana Yesus 
datang kambali dari sorga. Tempo hari, orang 
dong bunu bekin mati sang Dia, ma Tuhan Allah 
su kasi idop kambali. Kalo Tuhan Allah su mau 
kasi jato hukum sang manusia, nanti Tuhan Yesus 
tu yang kasi bebas sang kotong dari Tuhan Allah 
pung mara. 


Paulus inga dia pung karja di Tesalonika 


1 Sodara dong! Bosong samua tau, waktu 

botong datang karja di Tesalonika tu, botong 
sonde buang karingat cuma-cuma. 2 Bosong ju 
inga waktu botong balom datang di Tesalonika, 
orang di kota Filipi dong su bekin susa deng 
sangsara sang botong. Ma Tuhan kasi kuat 
botong pung hati, ko botong barani kasi tau 
Tuhan pung Kabar Bae sang bosong, biar banya 

orang dong bakanjar hebat deng botong. 23 Itu 
waktu, botong bawa itu Kabar Bae kasi bosong di 
Tesalonika, bukan bawa ajaran bengko. Botong 
sonde datang bekin bodo, ko, putar-balek sang 
bosong. 

4 Sonde! Dolu botong datang deng hati lurus. 
Tuhan Allah sandiri yang su tunju ame sang 
botong, ko datang bawa itu Kabar Bae kasi 
sang bosong. Botong bukan mau bekin sanang 
manusia pung hati, ma mau bekin sanang sang 
Tuhan, te Dia yang uji botong pung hati bilang, 
lurus ko bengko. 

5 Bosong ju tau bilang, botong sonde bamulu 
manis, apalai mau cari ontong satu sen dari 
bosong. Tuhan Allah tau botong pung hati. 

6 Botong ju karja bukan mau cari puji dari 
manusia, ko, dari bosong, ko, dari orang laen. 

7 Botong ni, Kristus pung utusan. Botong ju ada 
pung hak bekin diri ke bos-bos dong, ma botong 
sonde mau angka-angka diri bagitu. Itu waktu, 
botong bekin diri sama ke ana kici di bosong 
pung teng-tenga. 'Botong ju kasi tunju sayang 
sang bosong, sama ke mama yang ada kasi susu 
dia pung ana. 8 Botong bukan cuma datang kasi 

itu Kabar Bae sang bosong, ma botong ju sarakan 
botong pung diri anteru-anteru, tagal botong 
sayang mau mati sang bosong. 

9 Sodara dong! Bosong ju tantu masi inga, 
karmana botong karja banting tulang siang- 
malam, ko biar botong bisa tanggong botong 
pung idop sandiri. Te botong sonde mau bekin 
repot sang bosong, waktu botong bawa itu Kabar 
Bae sang bosong. 18 Bosong samua lia sandiri, 
bagitu ju Tuhan Allah bilang, waktu botong ada 
sama-sama deng bosong samua yang su parcaya 
di situ, botong ada idop deng hati barisi, jalan 
lurus-lurus, deng sonde bekin sala satu apa ju. 
11 Bosong tau bilang, botong urus sang bosong 
samua, sama ke papa barana urus dia pung 
ana-ana dong, 12 macam ke kasi kuat bosong 
samua pung hati, kasi inga sang bosong, deng 
buju sang bosong, ko biar bosong idop yang 
pantas, ko bekin sanang Tuhan pung hati. Te Dia 
yang jadi Raja, su pange ame sang bosong ko 
maso jadi Dia pung kelu, deng iko dapa hormat 
sama-sama deng Dia. 


Tuhan ada karja di bosong pung dalam hati 


13 Botong minta tarima kasi sang Tuhan Allah 
sonde tau putus-putus, tagal waktu bosong 
dengar itu Kabar Bae dari botong, bosong bukan 
tarima manusia pung kata-kata, ma dengar Tuhan 

Allah pung Kata-kata. Dia sandiri yang ada karja 
di bosong yang parcaya pung dalam hati. 

14 sodara dong! Bosong baru mulai iko Tuhan 
pung jalan, ma bosong pung orang satu bangsa 
dong su bekin susa sang bosong. Deng bagitu, 
bosong ju su sama-sama rasa deng orang parcaya 
yang ada di propinsi Yudea dong, yang dapa 
susa dari dong pung orang Yahudi sandiri, tagal 
parcaya sang Yesus Kristus. $ 

15 Ada orang Yahudi yang sonde pusing deng 
Tuhan Allah pung mau. Andia waktu Tuhan 
Allah kirim datang Dia pung jubir-jubir kasi sang 
dong, dong bekin sangsara deng bunu bekin 
mati itu jubir dong. Bagitu ju dong bunu bekin 
mati sang Tuhan Yesus. Sakarang dong cari-cari 
jalan ko mau tola buang sang botong lai. Dong 
bamusu deng samua orang. Deng Tuhan Allah 
ju sonde suka sang dong. "16 Tamba lai dong 
bekin halangan macam-macam, ko biar botong 
sonde bole bawa lai Tuhan pung Kabar Bae kasi 
suku-bangsa laen dong. Itu orang Yahudi dong 
sonde mau ko Tuhan kasi salamat sang orang 
laen dong. Deng bagitu, dong bekin dong pung 





82:14 H Utusan dong pung Carita 17:5 


h2:15 H Utusan dong pung Carita 9:23, 29, 13:45, 50, 14:2, 
5,19, 17:5, 13, 18:12 


1 TESALONIKA 2-3 1253 


sala tamba malklunuk. Andia Tuhan Allah mara, 
ko hukum sang dong. 


Paulus kapingin katumu lai 
deng jamaflat di Tesalonika 


17 Sodara dong! Biar sakarang kotong samua 
tarpaksa tenga bajao, ma itu cuma jao di mata 
sa, bukan jao di hati. Botong cari-cari salak, ko 
kalo bisa, na, botong datang lia ulang lai deng 
bosong, te botong su rindu mau mati sang 
bosong. 18 Beta sandiri su coba ulang kali mau 
datang lia sang bosong, ma setan dong pung bos 
maen pele beta pung jalan tarus. 19 Bosong tau, 
akurang ko botong mau datang lia sang bosong? 
Itu tagal botong baharap sang bosong. Bosong 
yang bekin botong pung hati babunga deng bisa 
angka kapala. Te sapa lai yang bapegang karas 
Tuhan Yesus pung nama, kalo bukan bosong! Kalo 
Tuhan datang kambali, na, botong bisa angka 
muka tagal bosong. 29 Memang batul! Bosong 
yang bekin botong pung hati jadi besar deng 
babunga. 


Paulus putus mau kirim sang 
Timotius pi Tesalonika 


3 1 Asal bosong tau sa, tempo hari botong 
jalan kasi tenga sang bosong tu, bukan iko 
botong pung mau. Botong su rindu mau datang 


1 TESALONIKA 3 1254 


lia sang bosong, ma sonde bisa. Lama-lama 
botong su sonde tahan lai, andia ko botong 
putus ko kirim pi sang Timotius. Ma beta deng 
Silas tenga sa di kota Atena. Timotius tu, botong 
pung sodara. Deng dia botong pung taman karja, 
yang sama-sama kasi jalan Yesus Kristus pung 
Kabar Bae. Botong kirim sang dia, ko dia ajar 
sang bosong, deng kasi kuat bosong pung hati, 
ko biar bosong parcaya lebe kuat sang Tuhan 
Allah. '2 (3:1) 3 Deng bagitu, na, kalo dapa susa, 
bosong sonde tagoyang. Pegang kuat bosong 
pung parcaya. Te bosong tau bilang, orang yang 
parcaya sang Kristus dong, tantu dapa susa 
bagitu. 4Dolu waktu botong masi sama-sama 
deng bosong, botong su kasi inga bilang, orang 
yang parcaya sang Tuhan Yesus nanti dapa susa 
macam-macam. Sakarang samua su jadi bagitu, 
to! 

> Tagal beta susa mau mati deng bosong pung 
dudu-badiri, andia ko beta kirim sang Timotius pi 
Tesalonika, ko biar botong bisa dapa tau bilang, 
bosong masi parcaya tarus sang Tuhan, ko sonde. 
Te beta kawatir, jang sampe setan dong pung bos 
besar su datang goda sang bosong, ko bosong 
bale balakang sang Tuhan. Kalo jadi bagitu, na, 
botong pung karja dolu, parcuma sa! 

Timotius su pulang datang bawa 
kabar dari jamaľPat di Tesalonika 


6 Sakarang Timotius su kambali dari Tesalonika, 
deng ada bawa kabar yang bekin sanang sang 
botong. Dia ada carita bilang, bosong parcaya 
tarus sang Kristus, deng basayang tarus satu 
deng satu. Ais dia kasi tau bilang, bosong ju ada 
rindu sang botong, sama ke botong ada rindu 
deng bosong ju. | 

7 Sodara dong! Biar botong di sini ada rasa barat 
tagal dapa susa sonde sadiki dari kiri-kanan, ma 
Timotius pung carita bekin botong sanang batul. 
Tagal sakarang botong su tau bilang, bosong ada 
parcaya kuat tarus sang Tuhan. 


Paulus sambayang kasi sang 
jamaklat di Tesalonika 


8 (3:7) ? Jadi botong minta tarima kasi 

bam-banya sang Tuhan deng hati yang talalu 
sanang, tagal bosong ada iko tarus sang Dia. 
10 Sjang-malam botong sambayang tarus-tarus, 
ko kalo bisa, na, kotong masi bisa bakatumu lai. 
Botong mau ajar ko bekin langkap sang bosong 
soal Tuhan pung jalan idop. 

11 Botong harap Tuhan Allah, kotong pung Bapa, 
deng Yesus Kristus, kotong pung Bos, buka jalan 
ko botong bisa datang katumu deng bosong lai. 
12 Botong minta ko Tuhan bekin bosong tamba 
basayang lebe banya lai. Bagitu ju bosong deng 
samua orang, sama ke botong ju sayang sang 
bosong. 13 Deng bagitu, Tuhan bekin kuat bosong 
pung hati, ko idop lurus deng barisi, sampe nanti 
kalo Tuhan Yesus datang kambali deng Dia pung 
orang dong, bosong bisa badiri di kotong pung 
Allah Bapa pung muka, deng sonde pikol sala 
apa-apa. 


Cara idop yang bekin sanang 
Tuhan Allah pung hati 


1 Jadi bagini, sodara dong! Botong kokoe sang 

bosong, ko biar bosong idop bekin sanang 
Tuhan Allah pung hati, sama ke botong su ajar 
sang bosong. Memang bosong su idop iko itu 
samua, ma tagal kotong ni su jadi Tuhan Yesus 
pung kelu, botong minta ko bosong usaha lebe 
kuat lai. 2 Bosong samua su tau apa yang botong 
ajar kasi bosong, pake Tuhan Yesus pung kuasa. 
3 Tuhan Allah pung mau bagini: idop barisi! Jang 
idop kotor. Andia, jang maen serong deng orang 
yang bukan lu pung laki ko lu pung bini. 4 Bosong 
musti tau ator bosong pung diri sandiri, ko idop 
barisi, sampe orang dong hormat sang bosong. 

k5 Jang idop iko bosong pung hawa nafsu, sama 
ke orang yang sonde kanal sang Tuhan Allah. 

6 Jang ada orang yang mau ame ontong, deng 
mau maen serong deng orang yang sama-sama 
parcaya sang Tuhan Allah. Te Tuhan tu, Bos yang 
nanti balas samua yang jahat bagitu. Ini samua 
botong su kasi tau sang bosong ulang-ulang, 
deng su kasi inga memang dari dolu. ' Te Tuhan 
Allah su pange ame sang kotong, ko jadi Dia 
pung orang. Dia pung maksud, kotong musti idop 
barisi, bukan idop kamomos, sama ke tukang 
hohongge dong. Bukan bagitu! 8 Tagal itu, orang 
yang sonde mau iko ini ajaran, dia bukan cuma 
tola buang sang botong sa, ma dia ju tola buang 
sang Tuhan Allah yang su kasi datang Dia pung 
Roh yang Barisi sang bosong. 

9 Beta rasa beta sonde usa tulis ulang lai kasi 
bosong soflal basayang sodara deng sodara, tagal 
Tuhan Allah sandiri su ajar bilang, bosong musti 
basayang satu deng satu. 19 Botong su dapa 
dengar bosong sayang deng samua sodara yang 
ada di propinsi Makedonia situ. Ma sodara dong, 





k4:4 * Bahasa Yunani pung kata bilang, “Bosong satu- 

él Sakarang botong minta ko bosong lebe sayang 
lai sang orang laen. 1! Usaha ko bosong bisa idop 
deng tanang. Jang tasosok deng orang laen dong 
pung urusan, ma satu-satu urus dia pung urusan 
sandiri. Bosong musti karja ko cari makan deng 
tangan sandiri. Jang baharap deng orang laen. 
Ini botong su kasi inga memang sang bosong 
dari dolu. 12 Kalo bosong idop bagitu, bosong su 
sonde bekin barat orang laen. Nanti orang yang 
sonde parcaya sang Kristus dapa lia bosong pung 
idop bagitu, dong pasti bilang, “Awii! Memang 
itu orang yang iko sang Tuhan Yesus tu, dong idop 
lurus batul, ó!” 


Soflal Tuhan Yesus pung datang kambali 


13 Naa! Sakarang, sodara samua, beta mau kasi 
tau satu hal, ko biar bosong tau batul-batul soPlal 
orang mati. Kotong tau bilang, orang mati dong 
nanti idop kambali. Jadi kalo ada dari Tuhan Yesus 
pung orang yang mati, na, bosong jang bekin 
diri susa, sama ke orang laen dong yang sonde 
mangarti itu hal. 14 Te kotong su tau bilang, Yesus 
mati, ais Tuhan Allah kasi idop kambali sang Dia. 
Naa! Kalo bagitu, tantu Tuhan Allah ju kasi idop 
kambali samua orang mati yang su parcaya, deng 
kumpul ame sang dong sama-sama deng Tuhan 
Yesus. 

15 Te kalo Tuhan Yesus datang kambali, Dia 
mau turun dari sorga datang di bumi, nanti ada 
suara parenta yang karás. Ais ana bua di sorga 
dong pung kapala kasi parenta ko tiop tarompet. 
Tarús Tuhan pung orang yang su mati dong idop 
kambali. Ais dong, deng kotong yang masi idop 
ni, taPlangka nae pi awan ko sama-sama sambut 
Tuhan Yesus pung datang. Ais kotong samua idop 
tarús deng Dia. ! 

Bosong dengar bae-bae, te apa yang botong 
kasi tau ni, Tuhan sandiri yang omong. 1° (4:15) 
17 (4:15) 18 Deng bagitu, bosong musti pake ini 
ajaran ni, ko kasi kuat bosong satu deng satu 
pung hati. 


Siap-siap tarima Tuhan pung datang 


1 Naa, sodara dong! Botong sonde parlu tulis 

kasi tau bilang, Tuhan pung datang tu, kana 
jam barapa, ko, tanggal barapa. 2 Tagal bosong 
samua tau bilang, Dia pung datang tu, takuju sa, 
sama ke pancuri pung datang malam-malam, 
m3 ju banya orang ada dudu ena-ena, sonde ada 
ujan-angin, te dapa calaka. Dia pung datang ju 
sama ke parampuan yang takuju sa, te su saki 
barana. Kalo itu barang su datang, kotong mau 

tola karmana lai! Bagitu ju deng Tuhan pung 
datang kambali. 

4 Sodara dong! Jang sampe Dia pung datang 
tu, nae kana sang bosong sama ke pancuri yang 
datang tenga malam, pas bosong ada tidor sonu. 
Bosong jang bagitu! Kotong su sonde idop dalam 
galap lai, sama ke orang laen yang tidor sonu 
dong. Te kotong yang parcaya sang Yesus su idop 
dalam tarang, siap-siap tarima sang Dia, deng 
jaga diri bae-bae. Ini hal samua, bosong su tau! 
> (5:4) £ (5:4) ' Te orang yang tidor, biasa tidor 
malam-malam. Deng orang yang mabo, biasa 
mabo malam-malam. 8 Ma bosong jang bagitu, 
te kotong ni su idop dalam tarang. Bosong musti 
jaga diri. Kalo bosong parcaya tarus sang Tuhan, 
deng basayang, itu sama ke tantara pake pele 
dada. Deng kalo bosong harap tarus sang Tuhan 
Yesus yang kasi salamat sang bosong dari Tuhan 
Allah pung mara, itu sama ke tantara yang pele 
kapala pake topi waja. " 

9 Tuhan Allah sonde pili ame sang kotong ko 
kana Dia pung hukum. Ma Dia pili ame sang 
kotong ko dapa salamat, tagal kotong parcaya 
sang Yesus Kristus, yang hak parenta sang kotong. 
10 Te Dia su mati ko ganti sang kotong. Jadi nanti 
kalo Dia datang kambali, kotong idop tarus deng 

Dia, biar kotong su mati, ko, masi idop. 211 Tagal 
itu, pake beta pung kata-kata ni, ko hibur deng 
kasi kuat satu deng satu, sama ke yang bosong 
ada bekin dari dolu. 


Paulus kasi ajaran sang jamaflat di Tesalonika 


12 Sodara dong samual Inga ko kasi hormat sang 
mama-bapa yang pimpin gareja dong. Te dong 
karja banting tulang kasi bosong, deng kasi inga 
sang bosong, ko biar bosong jang jato. 13 Sokong 
sang dong deng bosong pung sayang, tagal dong 
tu karja karas kasi bosong. Idop badame satu 
deng satu. 

14 Sodara dong! Masi ada lai barapa hal yang 
botong mau kasi inga bagini: itu pamalas dong, 
togor ko dong karja deng batul. Yang tawar hati 
dong, kasi kuat sang dong. Yang lema dong, bela 
sang dong. Ais sabar deng orang dong samua. 

15 Inga ko jang balas jahat deng jahat. Ma usaha 
ko salalu bekin bae kasi samua orang. Jang cuma 
bekin bae kasi kotong pung orang sandiri sa, ma 
orang luar dong ju. 

16 Bekin hati sanang tarus. 1' Sambayang 
siang-malam. 18 Ada apa sa, mau susa ko, sanang 
ko, minta tarima kasi sang Tuhan. Te Tuhan Allah 

suka ko samua orang yang iko sang Yesus Kristus 
bekin bagitu. 

19 Jang tahan Tuhan pung Roh pung karja. 
20 Kalo ada satu sodara yang bilang dia ada 
tarima pasan dari Tuhan Allah, na, jang pandang 
enteng dia pung omong! 21 Te bosong musti 
pareksa bae-bae itu pasan bilang, batul ko sonde, 
dia baPlakar dari Tuhan. Kalo batul, na, iko. 22 Ma 
ondor diri dari samua yang jahat. 


Paulus tutu dia pung surat 


23 Beta sambayang ko minta Tuhan Allah bekin 
barisi bosong pung hati deng bosong pung idop 
samua. Dia yang bekin kotong bisa idop badame 
satu deng satu. Deng bagitu, waktu kotong pung 
Bos Yesus Kristus datang kambali, na, bosong 
bisa badiri di Dia pung muka deng bosong pung 
badan, hati, deng jiwa sonde ada pung sala 
apa-apa. Batul! Te Tuhan Yesus tu, satia. Dia yang 
pange ame sang bosong jadi Dia pung orang. Apa 
yang Dia omong, Dia bekin jadi. Ais Dia nanti 
bawa sang bosong deng barisi di Tuhan Allah 
pung muka. 

24 (5:23) 2 Sodara samua! Jang lupa sambayang 
kasi sang botong di sini. 

26 Beta minta ko bosong kirim salam manis kasi 
Tuhan pung jamalat samua di situ. 

27 Beta minta bawa Tuhan Yesus pung nama, ko 
bosong baca beta pung surat ni kasi sang jamaPlat 
samua. 

28 Beta minta kotong pung Bos Yesus Kristus ko 
kasi tunju Dia pung hati bae sang bosong samua. 

Bagitu sa. 

Saloom, 
Paulus 


2 Tesalonika 


Paulus pung surat yang kadua 
kasi jamaklat di Tesalonika 


Salam 


1 1 Salam dari beta, Paulus, deng dari beta 
pung taman, Silas deng Timotius. 

Ini surat ni, botong kirim kasi bosong jamaPlat 
samua di kota Tesalonika. Bosong yang pili ko iko 
sang Tuhan Allah, kotong pung Bapa, deng iko 
sang Yesus Kristus, kotong pung Bos. P2 Botong 
minta ko Dong kasi tunju Dong pung hati bae 
sang bosong, ko biar bosong bisa idop aman, 
dame, deng tanang. 


Paulus minta tarima kasi sang Tuhan Allah 


3 Sodara dong samua! Memang pantas botong 
salalu minta tarima kasi sang Tuhan Allah, 
tagal bosong su tamba parcaya sang Dia, deng 
su tamba basayang satu deng satu. * Andia 
ko botong carita kasi Tuhan pung jamaPlat di 
mana-mana soklal bosong. Botong carita bilang, 
biar orang laen dong tendes bekin sangsara sang 

bosong, ma bosong batahan tarus deng bosong 
pung parcaya. 

3 Ini samua kasi tunju bilang, nanti Tuhan Allah 
putus bosong pung parkara deng adil. Te sangsara 
yang bosong ada pikol sakarang ni, bekin bosong 
pantas jadi Dia pung orang. Dia tu, bosong pung 
Raja. € Sonde usa taku, te Tuhan tu, adil. Lia sa! 
Nanti Dia yang balas itu orang dong yang bekin 
sangsara sang bosong. ' Deng Dia ju kasi barenti 
tahan sang bosong dari sangsara yang bosong 
pikol. Dia ju bekin bagitu kasi botong. 

Ini samua nanti jadi, waktu Tuhan Yesus turun 
datang sama-sama deng Dia pung ana bua dari 
sorga yang hebat. 8 Dong nanti turun datang 
deng api yang manyala besar. Ais Dia balas sang 
dong samua yang sonde mau kanal sang Tuhan 
Allah, deng yang sonde mau iko Tuhan Yesus 
pung Kabar Bae. ? Dia kasi jato hukum yang 
barat mati pung sang dong samua, sampe dong 
ancor-ancor tar abis-abis. Dia usir buang sang 
dong dari Dia pung muka, ko dong sonde rasa 
lai Dia pung kuasa yang hebat. 910 Ma waktu 
Dia datang tu, samua orang yang parcaya dong 
angka nae tinggi-tinggi Dia pung nama, deng 
kasi hormat sang Dia. Bosong ju nanti ada di 
teng-tenga itu orang parcaya dong, tagal bosong 





11:9 H Yesaya 2:10 


2 TESALONIKA 1-2 1266 


ju su tarima ame itu Kabar Bae, yang tempo hari 
botong su kasi tau sang bosong. 

11 Andia ko botong sambayang siang-malam 
kasi sang bosong, ko biar Tuhan Allah anggap 
bosong memang pantas jadi Dia pung orang. 
Botong ju minta ko Dia kasi Dia pung kuasa sang 
bosong, ko biar bosong bisa bekin samua yang 
bae iko apa yang bosong putus mau bekin, deng 
iko apa yang bosong parcaya. 12 Kalo bosong 
idop deng cara bagitu, nanti orang dong angka 
nae tinggi-tinggi Tuhan Yesus pung nama. Deng 
bosong ju kana puji, tagal bosong iko sang Dia. Ini 
samua nanti jadi, tagal kotong pung Allah Bapa, 
deng kotong pung Bos Yesus Kristus pung hati 
bae. 


Orang yang jahat mati pung musti datang dolo, 
baru Tuhan Yesus datang kambali 


2 1 Sodara dong! Sakarang botong mau kasi tau 
sang bosong soal kapan ko kotong pung Bos 
Yesus Kristus mau datang kambali, deng soPlal 
kotong bakumpul deng Dia. "2 Jang gampang 
kana tipu, ko, jadi bingung kalo bosong dengar 
orang bilang Tuhan su datang kambali. Biar dong 
omong bilang, dong ada dapa tau dari Tuhan 
pung Roh, ko, dong ada dengar dari orang, ko, 

dong ada dapa surat dari botong, jang parcaya 
sang dong. Te itu samua tu, omong kosong! 

3 Jang kasi biar orang bekin bodo sang bosong. Te 
nanti musti ada satu orang jahat yang muncul 
lebe dolo, baru Tuhan Yesus datang kambali. Ini 
orang malawan karas sang Tuhan, sampe orang 
banya dong ju iko malawan. Ini orang ni, memang 
su talalu! Andia ko, dia pantas maso naraka. “Dia 
bekin diri lebe tinggi dari samua dewa, deng 
malawan samua yang orang semba. Sampe dia 
maso di Tuhan pung Ruma Sambayang Pusat, ais 
dia tunju diri bilang, “Beta ni, Tuhan!” * 

3 Bosong inga, ko sonde? Tempo hari beta su 
kasi tau memang sang bosong soPlal itu orang, 
waktu beta masi ada sama-sama deng bosong, 
wuang? 

6 Sakarang ni, bukan itu orang jahat pung waktu 
kasi tunju diri, te ada yang tahan sang dia. Deng 
bosong ju tau apa yang tahan sang dia bagitu. 

7 Sakarang yang tukang marontak bekin kaco 
ada karja sambunyi-sambunyi, tagal ada yang 
tahan sang dia. Ma nanti yang ada tahan sang 
dia tu, lapas tangan. 2Tarus itu tukang marontak 
tu, muncul datang deng bekin dia pung karja 
tarang-tarang. Ma pas Tuhan Yesus pung waktu 

datang kambali yang hebat, Dia bekin ancor itu 
orang jahat, deng cuma pake satu kata sa. t 

9 Ma waktu Tuhan Yesus balêm datang, setan 
dong pung bos besar kasi kuasa hebat sang 
itu orang jahat, ko dia bisa bekin tanda heran 
macam-macam, sampe orang dong kira dia tu, 
ada pake Tuhan Allah pung kuasa. “10 Deng 
bagitu, banya orang kana tipu dari itu orang jahat 
pung putar-balek. Dong tu, yang nanti tapisa 
buang dari Tuhan Allah. Biar Dia ada buka jalan 
ko mau kasi salamat sang dong, ma dong tola 
buang Dia pung maksud bae, deng sonde mau 
parcaya apa yang batul. 1! Andia ko Tuhan Allah 
tutu dong pung hati dari yang batul, ko biar dong 
parcaya itu putar-balek dong samua. 12 Deng 
bagitu, Tuhan Allah kasi jato hukum barat sang 
dong, tagal dong sonde parcaya apa yang batul. 
Te dong lebe suka bekin yang jahat. 


Orang parcaya dong musti batahan kuat 


13 Sodara dong! Botong maen minta tarima kasi 
sang Tuhan Allah, tagal Dia sayang sang bosong. 
Te waktu Dia balom bekin ini dunya, Dia su putus 
memang ko kasi salamat sang bosong. Ais Dia 
kasi Dia pung Roh ko bekin barisi sang bosong, 

tagal bosong parcaya apa yang batul. 14 Waktu 
botong kasi tau Kabar Bae sang bosong, Tuhan 
Allah pake itu Kabar Bae ko pange sang bosong, 
ko biar bosong iko rasa kotong pung Bos Yesus 
Kristus pung hormat. 

15 Sodara dong! Batahan tarus deng pegang 
bae-bae samua yang botong su kasi tau sang 
bosong. Inga samua yang botong tulis di surat ju. 

16 Botong sambayang tarus sang Tuhan Allah, 
kotong pung Bapa, deng Yesus Kristus, kotong 
pung Bos. Botong minta ko Dong kasi kuat 
bosong pung hati, ko biar bosong bekin samua 
hal yang bae. Botong minta bagitu, tagal botong 
tau bilang, Tuhan tu, sayang mau mati sang 
kotong samua. Tagal Dia pung hati bae, andia 
ko Dia sonde tau barenti kasi kuat sang kotong. 
Deng bagitu, kotong bisa harap tarus sang Dia. 
17 (2:16) 


Paulus minta jamaPlat Tesalonika 
sambayang kasi sang dong 


1 Sodara dong samua! Jang lupa sambayang 

kasi sang botong. Sambayang ko biar Tuhan 
pung Kabar Bae bisa tasiar deng capat, deng 
orang di mana-mana bisa kasi hormat itu Kabar 
Bae, sama ke waktu bosong sandiri tarima itu 
Kabar Bae. 2 Sambayang ju ko biar botong talap4s 
dari tukang bekin kaco dong, deng dari orang 

jahat laen dong, te sonde samua orang parcaya 
itu Kabar Bae. 

3 Ma Tuhan pegang Dia pung omong. Dia bisa 
kasi kuat sang bosong, deng Dia deken sang 
bosong dari yang jahat. * Deng botong ju yakin 
bilang, Tuhan Yesus bekin bosong iko apa yang 
botong su kasi tau sang bosong. Deng pasti 
bosong bekin iko tarus bagitu. 

3 Botong harap Tuhan Yesus pimpin sang 
bosong, ko biar bosong tamba mangarti bilang, 
Tuhan Allah sayang sang bosong. Deng mangarti 
ju bilang, bosong mampu batahan dalam 
sangsara, sama ke Kristus dolu batahan dalam 
Dia pung sangsara. 


Samua orang musti karja, jang pamokol 


6 Sodara dong samua! Beta kasi tau memang 
sang bosong pake Tuhan Yesus Kristus pung 
nama! Bosong jang pi bakumpul deng itu 
pamokol yang suka tapaleuk dong. Te dong sonde 
iko conto dari botong pung karja karas. ' Bosong 
samua tau bilang, bosong musti ame conto dari 
botong pung idop waktu dolu botong tenga deng 
bosong. Bosong su lia sandiri. Botong sonde 
parná buang-buang waktu parcuma sa. 8 Botong 
karja banting tulang siang-malam, ko biar botong 
sonde bekin baban sang bosong. Botong ju 
sonde parna tarima orang pung makanan deng 

farei-farei sa. ? Botong ni, Tuhan pung orang 
karja. Jadi botong ada pung hak ko minta apa-apa 
dari bosong. Ma botong sonde mau pake itu 
hak. Botong ni, mau jadi conto yang bae, ko 
biar bosong iko. 10 Tempo hari, botong ju su kasi 
tenga atoran sang bosong bilang, “Sapa sonde 
mau karja, sonde usa makan.” 

11 Botong dapa kabar bilang, ada dari bosong 
yang maen tapaleuk kuliling deng sonde mau 
karja. Dong cuma batasibu deng tasosok deng 
orang pung urusan sa. 12 Orang macam bagitu 
dong, botong kasi inga pake Tuhan Yesus Kristus 
pung nama, ko dong barenti tapaleuk. Lebe bae 
dong mulai karja, ko cari makan deng dong pung 
karingat sandiri. 

13 Sodara dong samua! Bosong jang 
bosan-bosan bekin apa yang bae, €! 

14 Bosong tanda bae-bae orang yang sonde mau 
iko apa yang botong tulis dalam ini surat. Jang 
toe deng dong, ko biar dong jadi malu. 1? Cuma 
bosong jang lia sang dong sama ke bosong pung 
musu. Ma togor sang dong deng bae-bae, sama 
ke bosong pung sodara sandiri. 


Paulus konci dia pung surat 


16 Tuhan tu, Raja Dame. Beta minta ko Dia kasi 
bosong Dia pung dame dalam hal apa sa. Beta 
harap, Tuhan salalu sama-sama deng bosong. 

17 Kata-kata konci dalam ini surat ni, beta tulis 
deng beta pung tangan sandiri, ko biar bosong 
tau bilang, ini surat batul-batul dari beta. Samua 
surat laen dong, ju beta bekin bagitu.“ 

18 Beta minta ko kotong pung Bos Yesus Kristus 
kasi tunju Dia pung hati bae sang bosong samua. 

Ini surat sampe sini sa, 
Paulus 








“3:17 * Orang yang pintar soBlal Alkitab bilang, Paulus biasa 
pake juru tulis ko tulis dia pung surat dong. Ma dia ju tulis 
sadiki deng dia pung tangan sandiri ko biar orang bisa tau 
itu bukan surat palsu yang orang laen tulis pake dia pung 
nama. 


1 Timotius 


Paulus pung surat yang partama 
kasi dia pung taman Timotius 


Salam 


1 Timotius yang bae! 

Salam dari beta, Paulus. Tuhan Allah su 
angka ame sang beta jadi Yesus Kristus pung 
utusan. Deng kotong ada baharap sang Tuhan 
Yesus yang kasi kotong idop tarus-tarus deng Dia, 
tagal Tuhan Allah su kasi salamat sang kotong 
dari kotong pung sala-sala. 

Tius! Lu su sama ke beta pung ana sandiri, 
tagal beta yang tunju jalan ko lu ju parcaya sang 
Kristus. Beta sambayang minta ko Tuhan Allah, 
kotong pung Bapa, deng Yesus Kristus, kotong 
pung Bos, kasi tunju Dong pung hati bae deng 
rasa kasian, deng kasi lu idop aman, dame, deng 
tanang. W 


Ati-ati deng orang yang kasi ajaran sonde batul 


2 (1:1) 3 Tempo hari, kotong dua ada sama-sama 
di kota Efesus. Waktu beta mau pi propinsi 

Makedonia, beta dorong sang lu ko tenga di 
Efesus. Te itu waktu, ada orang-orang yang bekin 
bingung jamaBlat dong, deng ajar hal yang sonde 
batul dong. Jadi beta minta ko lu pi kasi stop 
sang dong, ko dong jang ajar tarus bagitu. 4 Deng 
orang dong ju buang-buang waktu parcuma deng 
pi basambung mulu deng carita dongeng omong 
kosong, deng basilat lida soPlal daftar turunan 
yang sonde putus-putus pung. Hal macam bagitu 
dong cuma bekin orang dong babakalai, deng 
sonde bekin dong idop deng parcaya sang Tuhan 
Allah. 

3 Beta kasi nasiat sang lu ni, deng maksud 
ko biar ajar orang parcaya dong ko idop deng 
basayang dari hati yang barisi, dari pikiran yang 
lurus, deng dari parcaya yang sonde maen-maen. 

6 Ma ada guru saparu yang su serong jao 
deng kasi tenga buang itu nasiat. Ais dong pi 
buang-buang waktu basambung mulu deng 
omong harba-biruk sa. ' Dong kasi tunju diri 
bilang, dong tu, guru yang ajar bali Musa pung 
Hukum dong. Dong bagaya jadi guru besar, ma 
dong sonde tau yang dong ajar tu, apa. 

8 Kotong samua tau bilang, bafi Musa pung 
Hukum samua, bae! Asal kotong pake sang dia iko 
Tuhan Allah pung maksud yang batul. ? Itu Hukum 
dong, bukan tulis kasi orang yang pung idop su 
batul dong. Ma ada tulis kasi orang yang tukang 

marontak, yang sonde mau dengar parenta, 
yang idop jao dari Tuhan, yang suka bekin jahat, 
yang sonde nodek sang Tuhan, yang pandang 
enteng hal yang barisi, yang tukang bunu orang, 
deng yang bunu bekin mati dong pung mama 
deng papa sandiri. 10 Itu Hukum dong ada tulis 
ju kasi orang yang maen seks sambarang, yang 
homoseks, yang culik orang ko cari doi, yang 
tukang putar-balek, yang saksi dusta, deng kasi 
samua orang yang suka bamalawan deng ajaran 
yang batul. 1! Ajaran yang batul dong, datang dari 
Tuhan Allah pung Kabar Bae, yang Dia sarakan 
kasi beta. Deng Tuhan tu, Allah yang talalu hebat. 
Orang pantas angka nae tinggi-tinggi sang Dia. 


Minta tarima kasi sang Tuhan 
Allah, tagal Dia pung hati bae 


12 Beta minta tarima kasi bam-banya sang 
kotong pung Bos Yesus Kristus, tagal Dia parcaya 
sang beta, deng bekin beta mampu kasi jalan 
Dia pung karja. 13 Padahal dolu beta suka omong 
bekin busuk ko kasi jato Yesus pung nama, deng 
bekin sangsara orang-orang yang iko Dia pung 
jalan idop. Beta suka tendes bekin ancor sang 
dong. Beta jahat bagitu, tagal itu waktu, beta 
sonde mangarti apa yang beta bekin, deng balom 
parcaya sang kotong pung Bos Yesus Kristus. Ma 
Dia sonde lupa sang beta. Deng Dia kasi tunju Dia 

pung sayang sang beta. “Tamba lai, Dia kasi tunju 
tar abis-abis Dia pung hati bae sang beta! Dia kasi 
berkat tumpa-rua sang beta, ko beta bisa parcaya 
kuat sang Dia, deng beta bisa sayang orang dong 
sama ke Dia sayang sang beta. 

14 (1:13) 15 Kotong su biasa dengar bilang, 
“Yesus Kristus su datang di ini dunya, ko kasi 
salamat orang yang bekin sala dong.” Memang 
batul bagitu! Dari samua orang yang bekin sala, 
na, beta ni yang paling jahat. 18 Biar beta jahat 
bagitu, ma Tuhan Allah putus ko sonde kasi jato 
hukum sang beta. Te Dia mau pake beta jadi 
conto ko kasi tunju Yesus Kristus pung sabar 
kasi orang yang paling jahat sama ke beta ni. 
Deng bagitu, orang laen yang bekin sala dong ju 
bisa parcaya sang Dia, ko biar dong dapa idop 
tarus-tarus deng Dia. 

17 Puji Tuhan! 

Cuma Dia sa, Allah; 
sonde ada yang laen lai! 
Raja yang parenta tar abis-abis. 
Dia yang idop tarus-tarus. 
Dia yang sonde kanal mati. 
Dia yang orang sonde bisa lia deng mata 
kapala. 
Samua hormat deng puji kasi sang Dia, 

sampe salamanyal 
Amin. 

18 Ana Timotius yang bae! Beta mau kasi tau 
sang lu, apa yang lu musti bekin deng lu pung 
tugas dong. Ini samua ni, iko apa yang Tuhan 
pung jubir dong su omong memang soPlal lu 
pung diri. Kalo lu iko itu kata-kata deng batul, 
lu tingka ke tantara satu, yang pintar baparang, 
lawan yang jahat dong. 1? Pegang karas lu pung 
parcaya sang Kristus. Deng jaga ko lu pung hati 
barisi tarus. Te ada orang laen yang su sonde mau 
dengar dong pung kata hati lai, yang bekin dong 
pung parcaya ancor, sama ke kapal nae kana 
batu karang. 20 Himeneus deng Aleksander dong, 
parsis ke bagitu su! Andia ko beta su sarakan sang 
dong pi setan dong pung bos. Beta bekin bagitu, 
ko biar dong balajar jang bekin rusak Tuhan pung 
nama lai. 


Kalo orang parcaya dong bakumpul, 
kotong musti bekin karmana? 


2 1 Partama sakali, beta minta bosong 
sambayang kasi samua orang dong. Kalo 
bosong mangada sang Tuhan Allah, na, minta ko 
Dia bantu samua orang yang ada dalam susa. 
Deng minta tarima kasi, tagal Dia su bekin yang 
bae kasi dong samua. 2 Sambayang bagitu ju kasi 
raja-raja deng samua orang yang ada pegang 

pimpinan dong. Deng bagitu, kotong samua bisa 
idop deng tanang, deng dame, iko Tuhan pung 
mau, idop yang pantas buat orang yang semba 
sang Dia. ? Sambayang macam bagitu tu, bae. Itu 
bekin sanang sang Tuhan, yang kasi salamat sang 
kotong. 4Dia mau ko samua orang dapa salamat, 
deng mangarti mana yang batul. Andia: 

5 Tuhan Allah tu, satu sa. 

Deng cuma ada satu jambatan yang bekin 
dame Tuhan Allah deng kotong manusia, 
andia Yesus Kristus. 

Yesus tu, manusia isi-isi. 

6 Dia sarakan Dia pung diri ko tabus ame kotong 

samua dari kotong pung sala dong. 

Pas deng dia pung waktu, ju Tuhan Allah su 
buka tarang-tarang itu kabar bae ko kasi tau 
samua orang. ' Ais Tuhan Allah su pili ame sang 
beta jadi Dia pung utusan, ko jalan pi kasi tau 
orang yang bukan Yahudi dong di mana-mana, 
deng ajar sang dong ko biar dong ju parcaya sang 
Tuhan Yesus deng idop iko jalan yang batul. Apa 
yang beta kasi tau ni, batul bagitu. Beta sonde 
omong kosong. Y 

8 Beta pung mau bagini: di mana-mana, kalo 
bosong bakumpul ko sambayang, na, bosong 
musti babae satu deng satu. Jang bamara. Jang 





Y2:7 42 Timotius 1:11 

bakanjar. Kalo angka tangan waktu sambayang, 
bosong pung hati musti barisi. 

9 Beta ju mau ko parampuan dong ator diri yang 
pantas, deng pake pakean yang sopan. Sonde 
usa bagaya ko bekin orang pasang mata sang 
dong, deng pake model rambu macam-macam, 
ko, pake pakean mahal-mahal yang sonde 
sopan, ko, bastel lebe-lebe pake mas-perak 
deng mutiara dong. Te yang bekin parampuan 
dong jadi manis tu, andia dong pung hati yang 
barisi, deng dong salalu bekin yang bae. Itu yang 
pantas kasi parampuan yang semba sang Tuhan 
Allah. 210 (2:9) 11 Kalo jamaflat dong bakumpul 
ko dengar ajaran, na, parampuan dong ju iko 
atoran ko pasang talinga bae-bae ko dengar itu 
ajaran batul-batul. Jang bakusu-kusu deng bekin 
baribut. 12 Iko beta, sonde pantas parampuan 
angka-angka diri ko maen parenta laki-laki, deng 
ajar sang dong. Lebe bae parampuan dong 
tanang sa. 12 Te Tuhan Allah bekin sang Adam 
lebe dolo. Ais itu, baru Hawa. 314 Deng bukan 
Adam yang kana tipu lebe dolo dari setan dong 
pung bos, ma parampuan. Mulai itu waktu, 
manusia langgar Tuhan Allah pung atoran. 





Z2:9 H 1 Petrus 3:3 
42:13 H Carita Mula-mula 2:7, 2:21-22 

b15 Biar bagitu ju, ma parampuan dong bisa 
dapa salamat, tagal dong barana ana. Asal dong 
parcaya batul sang Kristus, idop basayang, idop 
deng hati barisi, deng idop pantas. € 


Sarat jadi pimpinan jamaat 


1 Memang batul apa yang orang bilang kata, 
3 “Orang yang mau jadi pimpinan jamallat, itu 
dia pung arti, dia su pili ame satu karja yang talalu 
bae.” 2 Pimpinan jamaBlat dong, musti orang yang 
pung nama barisi. Dia musti idop satia deng satu 
bini sa. Dia musti tau tahan diri, kalam, orang 
hormat sang dia, suka buka pintu ruma ko tarima 
tamu, deng mampu didik orang laen. 2 Jang 
orang yang tukang minum mabo, deng jang yang 
tangan ringan. Yang paling cocok, andia: orang 
yang hati mas, yang suka cari dame, deng yang 
sonde rakus doi. 4 Dia musti bisa ator dia pung 
ruma tangga deng bae. Dia pung ana dong musti 
hormat deng dengar sang dia. ? Te kalo itu orang 





b2:14 H Carita Mula-mula 3:1-6 


(2:15 “ Orang yang pintar soBlal Alkitab dong bilang ada 
barapa tafsiran soklal “parampuan dong bisa dapa salamat, 
tagal dong barana ana”. Andia: 1. ada satu Ana, andia Yesus, 
yang buka jalan ko samua orang bisa dapa salamat; 2. Hawa 
yang kana tipu deng bekin sala, ma dia ju jadi nene-moyang 
kasi samua orang, 3. parampuan yang idop pantas sonde 
mati waktu barana ana (ma ini tafsiran sonde kuat). 

sonde bisa ator dia pung ruma tangga sandiri, na, 
karmana ko dia bisa ator Tuhan pung jamaklat? 

6 Lebe bae pili orang yang su dewasa dalam 
Kristus. Jang angka pimpinan jama'lat dari orang 
yang baru parcaya sang Tuhan Yesus. Te dong 
gampang kapala besar. Jang sampe Tuhan toki 
sang dia, sama ke Tuhan toki setan dong pung 
bos. ' Kalo mau angka orang jadi pimpinan 
jamallat, na, cari orang yang su ada pung nama 
bae deng orang luar dong ju. Deng bagitu, dia 
sonde usa malu apa-apa. Deng setan dong pung 
bos sonde bisa hiki bekin jato sang dia. $ 


Orang yang bantu pimpinan jamallat 


8 Bagitu ju deng yang bantu pimpinan jamakat. 
Dong tu, musti orang yang pung nama bae, yang 
pung lida sonde bacabang, yang sonde tukang 
minum mabo, deng jang orang yang suka makan 
ontong lebe-lebe. ? Dong pung hati musti barisi, 
deng dong musti pegang karas ajaran yang Tuhan 
su buka kasi tunju sang kotong orang parcaya 
dong. 10 Pareksa bae-bae dong pung idop deng 
dong pung karja. Kalo orang sonde dapa dong 
pung sala, baru angka sang dong ko bantu 
pimpinan jamaklat dong. 





943.7 x Titus 1:6-9 

11 Bagitu ju deng dong pung bini. “Dong 
tu, musti parampuan yang idop pantas deng 
bae-bae. Jang yang tukang bekin busuk orang 
laen pung nama. Dong musti tau tahan diri, deng 
orang ju bisa parcaya sang dong. 

12 Yang bantu pimpinan jamallat dong ju musti 
laki yang satia deng satu bini sa. Dia ju musti tau 
ator dia pung ruma tangga deng bae, deng musti 
tau ator dia pung ana-ana dong. 13 Dong yang 
ada layani jamallat deng bae, pasti orang tamba 
hormat sang dong. Deng dong tamba barani, 
sonde taku omong soklal dong pung parcaya sang 
Yesus Kristus. 


Dasar dari kotong pung parcaya 


14 Tius! Beta harap sonde lama lai, beta su bisa 
datang lia sang lu. Andekata beta ada halangan, 
ko, datang talat, na, ini surat su sampe lebe dolo 
di lu pung tangan. Beta tulis ini surat ko mau kasi 
tau sang lu bilang, Tuhan pung kelu dong musti 
idop karmana. Jang lupa bilang, Tuhan tu, Allah 
yang idop. Dia pung orang dong sama ke ruma 





€3:11 “ Kata bahasa Yunani di sini yuvatrac (gunaikas dari 
kata dasar yuvn (gune)), dia pung arti bisa 1. “dong pung 
bini”, ko bisa ju 2. “parampuan” (umum). Ada orang saparu 
bilang, itu kata pung maksud di sini ju bisa 3. parampuan 
yang bantu pimpin jamaat. Ma kalo yang katiga, bahasa 
Yunani biasa pake kata laen (lia Roma 16:1). 

yang ada pung dasar deng tiang induk yang kuat. 
Deng bagitu, dong musti topang Tuhan Allah 
pung ajaran yang batul. 
15 (3:14) 18 Tuhan su buka rahasia yang hebat 
dari kotong pung parcaya. Dia pung dasar bagini: 
Kristus su datang di ini dunya, 
pake manusia pung rupa sama ke kotong. 
Tuhan pung Roh ju kasi tunju bilang, 
Yesus tu, Orang hati lurus. 
Deng Tuhan pung ana bua di sorga dong ju 
dapa lia sang Dia. 
Tuhan Allah su angka ame sang Dia pi dalam 
sorga, 
ais angka nae tinggi-tinggi sang Dia. 
Dia pung Carita su tasiar sampe di suku-bangsa 
di anteru dunya. 
Di mana-mana di ini dunya, orang dong su 
parcaya sang Dia. 
Kotong pung parcaya bagitu! 


Ati-ati deng orang yang ajar 
harba-biruk kasi jamatlat dong 


1 Ma Tuhan pung Roh su kasi tau tarang- 
tarang bilang, nanti jamaklat saparu tola 
buang apa yang kotong parcaya. Ais dong pi iko 
roh-roh yang tipu bekin sesat manusia, deng iko 
setan dong pung ajaran. 2 Itu orang yang datang 

ajar bagitu tu, omong laen, bekin laen. Dasar 

orang putar-balek! Itu orang dong pung hati 
nurani memang su buta. ? Dong ajar orang ko 
jang kawin. Dong bekin pamali macam-macam 
makanan. Padahal Tuhan Allah yang bekin itu 
makanan dong. Dia bekin itu makanan dong, ko 
kalo orang parcaya dong makan, na, dong minta 
tarima kasi sang Dia. Te dong tau apa yang batul 
na! “Samua yang Tuhan Allah bekin tu, memang 
bae. Jadi jang pamali macam-macam! Orang 
musti tarima itu samua deng minta tarima kasi 
sang Tuhan. ° Te kotong tau bilang, Tuhan pung 
Kata-kata, deng kotong pung sambayang, bekin 
itu samua jadi barisi. 


Tuhan Yesus pung orang karja yang bae 


6 Tius! Kasi inga ini hal samua sang sodara 
orang parcaya dong. Kalo lu bekin bagitu, lu jadi 
Yesus Kristus pung orang karja yang bae. Tuhan 
Allah pung Kata-kata dong bekin lu parcaya sang 
Dia, deng kasi mangarti mana ajaran yang batul. 
Lu su pegang kuat Tuhan pung Kata-kata dong. 
Itu sama ke makanan yang bekin kuat lu pung 
badan. ' Jang buang-buang waktu deng carita 
omong kosong yang sonde ada pung hubungan 
deng Tuhan Allah. Jang toe deng nene tua dong 
pung carita pamali macam-macam. Lebe bae lati 
bae-bae lu pung diri ko biar lu idop iko Tuhan 
pung mau dalam samua hal. 

8 Lati diri ko bekin kuat badan tu, bae. 
Ma dia pung guna sadiki sa. 
Ma lati diri ko idop iko Tuhan pung mau dalam 
samua hal tu, 
dia pung guna banya. 
Dia ada pung guna 
bukan cuma dalam idop di ini dunya sakarang 
sa, 
ma di idop yang nanti datang ju. 

9 Ini kata-kata dong batul! Jadi simpan dalam 
hati ko jang lupa. 19 Kotong ada taro harap sang 
Tuhan Allah yang idop. Dia yang kasi salamat 
samua orang, lebe-lebe kasi kotong yang parcaya 
sang Dia. Andia ko kotong ada karja karas deng 
usaha mati-matian. 

11 Ajar ini samua. Deng suru orang dong ko 
iko itu ajaran dong. 12 Jang kasi biar orang dong 
pandang enteng sang lu tagal lu masi muda. Lu 
musti jadi conto kasi orang parcaya dong, dari lu 
pung omong, lu pung tingka-laku, lu pung cara 
sayang orang, lu pung parcaya sang Yesus Kristus, 
deng lu pung idop yang barisi. 18 Waktu bosong 
ada tunggu beta pung datang, na, jang lupa ko 
baca Tuhan pung Kata-kata kasi orang parcaya 
dong. Kasi kuat sang dong, deng ajar bae-bae 
sang dong. 

14 Pake bae-bae karunya yang Tuhan su kasi 
sang lu, yang lu tarima waktu pimpinan jamaklat 

dong sambayang deng taro tangan di lu. Itu 
waktu, dong ju ada kasi tau Tuhan pung pasan 
soal lu pung idop deng karja. Jadi jang kasi 
biar itu karunya yang lu su dapa. ? Kasi jalan 
itu hal dong deng rajin! Biar samua orang dapa 
lia bilang, lu pung idop deng karja ada maju. 

16 Andia: jaga ko lu salalu idop lurus. Deng jaga 
ko lu salalu ajar yang batul. Kalo lu bakuat deng 
itu samua, nanti Tuhan buka jalan kasi lu deng 
orang-orang yang dengar sang lu, ko biar bosong 
talapas dari hal yang jahat dong. 


Timotius pung sikap kasi jamaflat dong 


5 1 Jang togor orang yang lebe tua dari lu, pake 
suara karas. Ma pake bahasa yang manis, 
sama ke lu omong deng lu pung bapa sandiri. 
Deng orang yang lebe muda, na, kasi samangat 
sang dong, sama ke dong tu, lu pung sodara 
sandiri. 2 Bagitu ju deng parampuan yang lebe 
tua dong. Omong deng dong sama ke lu omong 
deng lu pung mama sandiri. Kalo omong deng 
parampuan yang lebe muda dong, na, anggap 
dong sama ke lu pung adi sandiri. Lu pung hati 
musti barisi deng dong. 


Soflal janda dong 


3 Jamaflat musti bantu mama-mama janda, 
yang sonde ada pung kelu yang piara sang dong 

lai. Ma kalo janda yang masi ada pung ana-cucu, 
na, dong tu yang musti piara sang dia. Ajar 

sang dong, ko dong tau balas dia pung karingat 
sang dong. Deng bagitu dong layani sang Tuhan 
Allah, ko bekin sanang Dia pung hati. Ma janda 
yang batul-batul idop sandiri, dia su sonde ada 
sapa-sapa lai ko piara sang dia. Dia cuma harap 
sang Tuhan Allah sa. Siang-malam dia sambayang 
minta tolong sang Tuhan Allah. Jamaklat musti 
piara sang janda macam bagitu dong. 

4 (5:3) > (5:3) £ Ma janda yang suka idop 
sanang-sanang sa, biar dia masi idop, ma dia su 
sonde ada pung harga lai, sama ke orang yang su 
mati. 

7 Kasi inga itu hal samua sang jamaBlat, ko biar 
orang luar sonde bisa omong bekin rusak dong 
pung nama bae. 

8 Ma kalo ada orang yang sonde mau piara dia 
pung kelu sandiri, lebe-lebe dia pung isi ruma 
sandiri, itu sama ke dia su angka buang dia pung 
parcaya sang Tuhan. Dia lebe jahat dari orang 
yang sonde kanal sang Tuhan Allah. 

9 Kalo mau angka janda ko bantu pimpinan di 
jamaat, dia pung sarat bagini: dia pung umur 
sonde bole kurang dari 60 taon; dolu dia idop 
satia deng satu laki sa: 19 orang kanal sang dia 
salaku orang yang salalu bekin bae kasi orang 
laen: yang piara dia pung ana-ana deng bae-bae, 

yang buka tangan ko layani orang laen; yang 
bantu-bantu orang parcaya deng karja yang 
kici-kici dong; yang suka bantu orang yang ada 
dalam susa; deng yang salalu siap ko bantu-bantu 
dalam hal yang bae. 

11 Jang angka janda muda dong ko bantu di 
jamallat. Te jang sampe dong pung nafsu nae 
datang, ju dong kapingin kawin lai. Deng bagitu, 
dong su sonde ada pung waktu lai ko layani 
jamaat deng bae-bae. 12 Te kalo dong pung 
waktu kasi jamaklat kurang, itu sama sa deng 
dong bekin rusak dong pung janji di Tuhan pung 
muka. Nanti orang kasi sala sang dong. 12 Jang 
sampe dong mulai pamalas, ais batasibu pi 
maso-kaluar orang dong pung ruma, ko bacarita 
omong kosong bekin rusak orang pung nama. 
Deng yang lebe rotsoi lai, dong suka batasosok 
deng orang laen pung parkara, deng omong 
hal-hal yang sonde pantas. 14 Ada lebe bae, 
janda yang masi muda dong kawin ulang sa, ko 
biar dong barana, deng urus dong pung ruma 
tangga sandiri. Deng bagitu, orang yang musu 
sang kotong sonde dapa alasan ko bekin busuk 
kotong pung nama. 12 Ada janda muda saparu 
yang su sesat. Dong su iko setan dong pung bos 
pung jalan. 

16 Kalo ada parampuan yang parcaya sang 
Tuhan, yang ada pung kelu su jadi janda, na, itu 

parampuan musti bantu itu mama janda. Jang 
kasi biar jamaPlat yang tanggong sang dia. Deng 
bagitu, jamaPlat dong bisa bantu janda laen dong, 
yang memang su sonde ada pung sapa-sapa lai. 


Soflal pimpinan jamaPlat dong 


17 Orang yang pimpin jamaBlat deng bae, 
bosong musti lebe hormat sang dia deng bayar 
dia pung gaji deng batul. Lebe-lebe dong yang 
karja banting tulang ko kasi jalas Tuhan pung 
Kata-kata, deng ajar sang bosong jalan idop yang 
batul. 18 Te ada tulis dalam Tuhan pung Tulisan 
Barisi bilang, “Kalo pake sapi ko inja kasi lapas 
padi dari dia pung tangke, na, jang ika mati dia 
pung mulu, ko biar dia ju makan.” Deng ada tulis 
lai bilang, “Sapa karja, na, dia pantas dapa gaji.” f 

19 Kalo ada yang tudu orang yang pimpin 
jamallat, na, jang tarima bagitu sa! Musti ada 
dua-tiga saksi yang omong sama, baru lu tarima 
ko urus sang dia. 820 Kalo su togor sang dia, ma 
dia masi idop iko tarus deng itu sala, na, togor 
sang dia di muka jamaklat. Deng bagitu, orang 
laen dong sonde barani iko-iko bekin sala bagitu. 





f5:18 x Carita Ulang soflal Jalan Idop 25:4; Mateos 10:10; 
Lukas 10:7 


85:19 x Carita Ulang soflal Jalan Idop 17:6, 19:15 

21 Kasi jalan ini sarat samua dalam jamalat 
deng sonde pili muka, deng sonde barat sabla. 
Beta taro ini tugas di lu pung tangan di muka 
Tuhan Allah deng Yesus Kristus. Ana bua di sorga 
yang Tuhan su pili dong, ju jadi saksi! 

22 Jang buru-buru angka orang ko jadi pimpinan. 
Pareksa bae-bae sang dia lebe dolo. Te kalo 
bosong angka orang sambarang, ais itu orang 
bekin sala, bosong ju iko pikol tanggong-jawab, 
tagal dia pung bekin-bekin. Jaga lu pung diri ko 
barisi tarus. 

23 Beta dengar lu maen saki paru tarus. Lebe 
bae, mulai sakarang lu campor aer deng anggor 
sadiki, ko biar jadi obat. Jang cuma minum aer 
puti sa. 

24 Lia bae-bae! Ada orang yang pung sala dong 
kantara memang. Dong balom sampe di hakim 
pung muka, ma samua orang su tau dong pung 
sala. Ma ada orang laen ju, yang lama-lama 
baru dong pung sala kantara. 22 Bagitu ju deng 
orang yang bekin bae dong. Ada yang kantara 
memang. Ma ada laen dong yang bekin bae 
sambunyi-sambunyi. Biar bagitu, ma apa yang 
dong bekin tu, lama-lama kantara ju. Sonde bisa 
sambunyi hal yang bae. 

Soal budak deng tuan 


1 Ada tuan pung budak yang parcaya sang 

Tuhan Yesus. Dong musti kasi hormat dong 
pung tuan, ko biar orang luar dong sonde ada 
alasan ko omong kasi jato Tuhan Allah pung 
nama, deng pandang enteng kotong pung ajaran. 

2 (6-2a) Ada budak pung tuan yang parcaya sang 

Tuhan Yesus. Budak dong sonde bole pandang 
enteng dia pung tuan tagal itu tuan parcaya sang 
Tuhan Yesus. Karmana ju dong musti layani lebe 
bae lai dong pung tuan, tagal dong deng dong 
tu, sama-sama orang parcaya yang musti idop 
basayang. 


Ajaran yang sala, deng upa yang bae 


(6-2b) Tius! Ajar ini samua, deng kasi samangat 
jamalat dong ko bekin iko itu samua. 2 Kotong 
pung ajaran yang batul jadi dasar dari jalan 
idop yang bekin sanang Tuhan pung hati. Ma 
orang yang ajar laen dari ini, dong tu su tola 
buang Tuhan Yesus Kristus pung ajaran yang 
batul. * Orang macam bagitu, kapala besar, ma 
otak kosong! Dong pung panyaki tu, andia suka 
cari-cari hal deng bakanjar soRlal kata-kata sa. Ini 
samua bekin orang dong iri hati, babakalai, bekin 
rusak orang laen pung nama bae, deng bacuriga 
bodo-bodo sang orang laen. ? Orang macam 

bagitu maen bekin kaco tar abis-abis. Dong pung 
pikiran busuk. Dong su sonde tau lai mana yang 

batul. Dong pikir kalo dong rajin-rajin deng sollal 
agama, dong bisa jadi kaya. 

6 Memang, agama bisa bekin manusia rasa 
ontong bésar. Te idop yang bekin sanang Tuhan 
pung hati, campor deng orang rasa puas deng 
apa yang dong punya tu, itu baru agama yang 
batul! 

7 Inga bae-bae! Waktu barana sang kotong, 
kotong sonde bawa satu apa ju pi dalam ini 
dunya. Deng kalo kotong mati ju, kotong sonde 
bawa apa-apa kaluar dari ini dunya. Jadi, asal 
ada cukup makanan deng pakean, na, puas deng 
itu sa! 

9 Ma orang yang kapingin jadi kaya, gampang 
kana goda macam-macam, deng kana hiki 
kiri-kanan, tagal dong cuma pikir harta sa. Itu 
samua bekin calaka deng bekin ancor dong pung 
idop. 10 Te cinta doi tu, jadi akar dari orang bekin 
jahat macam-macam. Ada orang saparu buru 
doi bagitu rupa, sampe dong su serong jao dari 
dong pung parcaya yang batul. Deng bagitu, dong 
sandiri bekin ancor dong pung idop. 


Pegang kuat-kuat ajaran yang lu su tarima 


11 Timotius! Lu ni, Tuhan Allah pung milik. Jadi 
ondor jao-jao dari samua yang jahat. Idop barisi. 

Idop ko bekin sandang Tuhan pung hati dalam 
samua hal. Parcaya tarus sang Yesus Kristus. 
Sayang samua orang. Batahan dalam susa. Idop 
manis deng samua orang. 12 Bajuang batul-batul, 
ko kasi jalan samua ajaran yang kotong parcaya. 
Tuhan su pange maso sang lu pi dalam idop 
yang sonde tau abis-abis. Jadi paló kuat-kuat 
itu idop, ko jang lapas. Deng lu su kasi tau lu 
pung parcaya sang Tuhan Yesus bagitu di orang 
banya pung muka. 13 Deng sakarang beta minta 
lu ika janji bagini: bekin iko Tuhan Yesus pung 
parenta samua. Jang langgar satu parenta ju, ko 
biar orang sonde dapa lu pung sala. Bekin iko itu 
samua deng batul, sampe deng hari kotong pung 
Bos Yesus Kristus datang kambali. Beta minta ko 
lu janji bagitu di Tuhan Allah pung muka. Dia 
yang su kasi nyawa buat samua yang idop. Beta ju 
minta lu janji bagitu di Yesus Kristus pung muka. 
Dia yang su kasi tau tarus tarang soflal Dia pung 
diri di gubernor Pontius Pilatus pung muka. h 
14 (6:13) 15 Tuhan Yesus yang hebat, Dia yang 
pegang kuasa! 
Dia tu, Raja Besar dari samua raja. 
Deng Dia tu, Bos Besar dari samua bos. 
Bagitu pas dia pung waktu, 
Tuhan mau bekin kantara ini hal dong. 

16 Cuma Dia sandiri yang sonde kanal mati. 
Dia idop dalam tarang yang manusia sonde 
bisa tahan lia. 
Sonde ada satu orang yang bisa dapa lia 
sang Dija. 
Samua hormat kasi sang Dial 
Samua kuasa ada di Dia pung tangan sampe 
salamanya! 
Bagitu sa! Amin! 


Soflal orang kaya dong 


17 Kasi tau orang kaya dalam ini dunya, ko dong 
jang sombong, deng jang tagantong di dong pung 
harta. Te itu harta dong samua nanti abis. Lebe 
bae dong tagantong di Tuhan Allah yang idop. Te 
Dia yang pola kasi kotong samua yang kotong 
parlu, ko biar kotong bisa rasa ini idop pung 
sanang. 18 Kasi tau sang dong ko pake dong pung 
harta ko bekin yang bae. Dong musti rajin bekin 
yang bae. Dong musti buka tangan ko tolong 
orang laen dong, deng suka bagi-bagi berkat 
yang Tuhan kasi sang dong. 19 Deng bagitu, dong 
kumpul ame harta ko jadi dasar yang kuat buat 
dong pung idop beso-lusa. Deng bagitu, dong 
bangun idop yang ada pung arti. 

Paulus konci dia pung surat 


20 Tius! Jaga bae-bae samua yang Tuhan Allah 
su taro di lu pung tangan. Jang iko tasosok deng 
omong kosong dong. Jang iko batamba mulu 
deng bahasa yang sonde bawa hormat kasi Tuhan 
Allah. Inga, é! Te ada orang yang anggap dong 
pung diri pintar. Padahal dong pung 'pintar' tu, 
sonde ada pung dasar apa-apa. Sonde usa pi 
basilat lida deng dong. 2! Ada orang saparu yang 
parcaya itu ajaran putar-balek dong, sampe dong 
serong dari dong pung parcaya yang batul sang 
Tuhan Allah. 

Beta minta ko Tuhan kasi tunju Dia pung hati 
bae sang bosong samua. 

Saloom, 
Paulus 


2 Timotius 


Paulus pung surat yang kadua 
kasi dia pung taman Timotius 


Salam 


1 1 Timotius yang bae! 

Ini surat dari beta, Paulus, yang Tuhan Allah 
sandiri su pili ame jadi Yesus Kristus pung utusan. 
Dong utus sang beta ko pi kasi tau itu idop yang 
batul, yang Tuhan su janji kasi samua orang yang 
parcaya sang Yesus Kristus. 

Tius! Lu su sama ke beta pung ana sandiri. Jadi 
beta sambayang minta ko Tuhan Allah, kotong 
pung Bapa, deng Yesus Kristus, kotong pung Bos, 
kasi tunju sayang sang lu, kasi tunju hati bae sang 
lu, deng kasi lu idop aman, dame, deng tanang. ' 


Paulus minta tarima kasi sang Tuhan 


2 (1:1) 3 Siang-malam beta sambayang kasi sang 
lu. Beta salalu minta tarima kasi sang Tuhan 
Allah, tagal lu iko tarus sang Dia. Beta layani 
sang Dia deng hati barisi, sama ke kotong pung 
bafii-baRli dong layani sang Dia. 4Beta inga waktu 

kotong bapisa dolu, lu tumpa aer mata. Andia ko 
beta rindu katumu lai sang lu, ko biar beta pung 
hati sanang. 

> Beta inga dolu waktu lu mulai parcaya 
batul-batul sang Tuhan Yesus. Parcaya yang 
macam bagitu, su baklakar memang di lu pung 
oma Luisa, deng lu pung mama Yunike pung hati. 
Deng beta ju yakin bilang, parcaya macam bagitu 
ju ada idop di lu pung hati. : 


Paulus minta ko Timotius pake 
karunya yang Tuhan kasi 


6 Dolu waktu beta taro tangan di atas lu pung 
kapala, deng sambayang kasi sang lu, itu waktu 
Tuhan bekin sang lu ko lu mampu karja kasi sang 
Dia. Jadi sakarang beta minta ko lu kipas kasi 
manyala ulang lu pung karunya tu. ' Te Tuhan 
Allah pung Roh sonde bekin kotong jadi orang 
panaklu. Ma Dia bekin kotong jadi orang yang 
mampu deng parcaya diri, yang tau basayang, 
deng yang tau kekang diri bae-bae. 8 Jadi jang 
malu omong soflal kotong pung Bos yang hak 
parenta sang kotong. Deng jang malu tagal beta 
ni orang bui. Te beta maso bui ni, gara-gara beta 
layani sang Dia. Naa! Kalo lu pi kasi tau itu Kabar 
Bae, lu musti siap-siap ko pikol susa sama ke 

botong. Kalo lu dapa susa bagitu, Tuhan nanti 
kasi kuat sang lu. 

9 Tagal Tuhan yang kasi salamat sang kotong 
dari kotong pung sala dong. 

Deng Dia su pili ame sang kotong ko jadi Dia 
pung orang yang barisi. 

Dia kasi tunju Dia pung hati bae sang kotong, 
tagal Dia sayang sang kotong. 

Padahal kotong sonde bekin apa-apa yang 
bekin kotong pantas tarima Dia pung bae. 

Tuhan balom bekin ini dunya, ma Dia su putus 
memang ko kirim Yesus Kristus datang, 

ko kasi tunju Dia pung hati bae, deng kasi 
salamat sang kotong. 

Ais Yesus Kristus su datang, deng su buka itu 
rancana pung isi. 

Deng Dia su bekin ancor, mati pung kuasa! 
Ini jadi Kabar Bae! 

Jadi sapa yang parcaya sang Yesus Kristus sonde 
mati mampos lai, ma idop tarus deng 
Tuhan Allah. 

10 (1:9) 11 Andia ko Tuhan Allah angka sang beta 
jadi Yesus Kristus pung utusan, ko beta kasi tau 
Dia pung Kabar Bae, deng beta ajar orang di 
mana-mana. 412 Itu samua bekin beta sangsara di 
dalam ini bui. Ma beta sonde malu! Tagal beta 

tau sapa yang beta parcaya, andia Tuhan Yesus. 
Deng beta ju tau batul bilang, Dia yang taro ini 
tugas di beta pung tangan, Dia yang mampu jaga 
ini tugas, deng Dia yang bekin beta mampu kasi 
jalan ini karja sampe Dia datang kambali lai. 

13 Jadi iko suda conto idop dari ajaran yang batul, 
yang beta su kasi tunju sang lu. Kalo lu parcaya 
tarus, deng sayang samua orang bagitu, itu kasi 
tunju bilang, lu su jadi satu deng Yesus Kristus. 
14 Tuhan Allah su taro satu harta yang mahal di lu 
pung tangan, andia ajaran yang batul. Jadi piara 
bae-bae itu harta! Pake Tuhan Allah pung Roh 
yang Barisi yang ada dalam kotong pung hati, ko 
biar Dia bantu sang lu piara deng jaga bae-bae 
itu harta. 


Onesiforus tolong sang Paulus di bui 


15 Tantu lu su dengar bilang, Figelus deng 
Hermogenes, deng orang laen dari propinsi Asia 
Idong su bale balakang kasi tenga sang beta. 

16 Ma Onesiforus laen. Dia sonde ondor dari 
beta. Lu sandiri tau, dolu waktu beta masi di 
kota Efesus, dia maen tolong tarus sang beta. 
Sakarang dia su tenga di kota Roma sini. Waktu 
dia pung sampe, dia cari kuliling sang beta di 

mana-mana. Ahirnya dia dapa sang beta di bui. 
Ma dia sonde malu. Dia maen datang lia sang 
beta tarus di bui sini, ko kasi kuat beta pung hati. 

Jadi beta sambayang minta ko Tuhan Allah kasi 
tunju Dia pung hati bae sang Onesiforus deng dia 
pung kelu samua. Nanti pas deng hari kiamat, 
kalo Tuhan putus manusia dong pung parkara, 
na, beta harap ko Tuhan putus yang bae kasi sang 
Onesiforus dong. 17 (1:16) 18 (1:16) 


Kotong yang iko Kristus, musti idop sama ke 
tantara yang iko tarus sang komandan 


1 Ana Timotius yang beta sayang! Yesus 

Kristus tu, hati bae. Sakarang lu su taflika 
deng Dia, deng Dia sadia kasi kuat sang lu. Jadi 
lu musti tarima sa! 2 Dolu beta su ajar sang lu 
di muka banya orang soflal Tuhan pung jalan 
idop yang lurus. Jadi sakarang beta minta sang 
lu, ko samua yang lu su dengar dari beta, lu pi 
ajar ulang lai kasi orang yang lu bisa parcaya. Itu 
orang dong musti mampu pi ajar ulang bagitu 
kasi orang laen lai. 

3 Kotong samua ni, sama ke Yesus Kristus pung 
tantara. Jadi kotong sama-sama pikol sangsara 
macam ke Dia. Tagal lu tu, tantara yang bae, lu 
musti iko pikol lu pung bagian. “Tantara yang ada 
kasi jalan tugas, sonde tasosok lai deng urusan 

laen. Deng bagitu, dia bisa bekin sanang dia pung 
komandan. 

3 Ame conto laen dari olaraga. Kalo iko lomba, 
na, iko itu olaraga pung atoran. Te kalo sonde, 
na, aut sal Sonde bisa dapa juara. Bagitu ju, kalo 
mau kasi jalan Tuhan pung karja, na, iko Dia pung 
atoran. 

6 Lia ju, orang tani. Dia karja banting tulang di 
dia pung kabon. Jadi dia yang partama dapa itu 
kabón pung hasil. ' Pikir bae-bae conto tadi dong. 
Nanti Tuhan Allah kasi mangarti itu samua sang 
lu. 

8 Pikir bae-bae sang Yesus Kristus. Dia tu, raja 
Daud pung turunan. Dia mati, ma Tuhan Allah 
su kasi idop kambali sang Dia. Itu jadi Kabar Bae 
yang beta jalan pi kasi tau di mana-mana. ? Tagal 
beta kasi tau itu Kabar Bae, andia ko beta dapa 
sangsara bagini. Tamba lai dong ika deng tahan 
sang beta deng rante, sama ke beta ni orang 
jahat. Ma dong sonde bisa tahan Tuhan Allah 
pung Kabar Bae. 10 Jadi beta sadia pikol sangsara 
macam-macam. Asal Tuhan pung orang yang Dia 
su pili dong, bisa dapa salamat. Te nanti Tuhan 
Allah angka tinggi-tinggi sang dong tarus, tagal 
dong jadi Yesus Kristus pung orang dong. ll Ini 
kata-kata dong memang batul: 

“Kalo kotong tarima bilang, Kristus mati ganti 

sang kotong, 

itu sama ke kotong ju mati kasi tenga idop 
yang lama, 
ais kotong ju nanti idop sama-sama deng Dia. 
12 Kalo kotong batahan deng sangsara, 
kotong ju nanti dudu pegang parenta 
sama-sama deng Dia. 
Ma kalo kotong manyangkal sang Dia, 
Dia ju manyangkal bale sang kotong. M 
13 Biar kotong sonde satia, 
ma Dia satia tarus, 
tagal Dia sonde bisa omong kosong. Apa 
yang Dia omong, pasti Dia bekin 
iko.” 


Orang karja yang Tuhan puji 


14 Kasi inga orang parcaya dong, ko dong jang 
lupa ini hal samua. Suru sang dong deng Tuhan 
Allah pung nama, ko dong barenti basilat lida 
soDlal kata pung arti. Te itu samua sonde ada 
pung guna apa-apa. Cuma bekin rusak sa orang 
yang dengar dong pung pikiran. 15 Usaha bae-bae 
ko bekin lu pung diri sama ke orang karja yang 
pantas dapa puji dari Tuhan Allah. Orang bagitu 
sonde parlu malu, tagal dia su bekin dia pung 
tugas deng bae. Lu musti jadi orang yang ajar 
lurus-lurus Tuhan pung Kata-kata. Deng Dia 

pung Kata-kata tu, batul! 1? Ondor jao-jao dari 
omong yang sonde ada pung ujung-pohon, deng 
dari omong yang sonde ada pung hormat sang 
Tuhan. Te itu cuma bekin orang tamba jahat sa. 
17 Dong pung omong jahat dong, manjalar sama 
ke panyaki kangker. Himeneus deng Filetus pung 
omong, andia parsis bagitu! 18 Dong dua ajar sala 
bilang, samua orang mati dong, su idop kambali. 
Ma itu sonde batul! Deng bagitu, dong su serong 
jao dari apa yang batul. Apa yang dong ajar tu, 
bekin rusak orang saparu dong pung parcaya. 

19 Ma dasar yang Tuhan Allah su bangun, sonde 
tagoyang. Di itu dasar, ada tulisan bilang, “Tuhan 
kanal Dia pung orang dong”, deng, “Orang yang 
semba sang Tuhan Allah musti ondor jao dari 
yang jahat.” Itu dasar tu, andia Tuhan pung orang 
dong." 

20 Ame conto dari orang kaya dong pung ruma. 
Di situ ada barang macam-macam. Ada yang 
bekin dari mas deng perak. Ma ada ju dari 
kayu deng tana liat. Barang istimewa dong, 
tuan ruma bangga pake di acara besar. Ma 
barang biasa-biasa dong, tuan ruma malu pake 
sang dong di orang pung muka. Bagitu ju deng 
manusia. Kalo ada yang bekin jao diri dari yang 
jahat, dia jadi sama ke barang istimewa dong. 

Tuan ruma sandang pake sang dia, tagal dia ada 
pung guna ko bekin macam-macam karja yang 
bae. 

21 (2:20) 22 Orang muda dong gampang tahiki 
deng dong pung nafsu dong. Ma lu, Timotius, lu 
musti jaga diri bae-bae, kojang iko nafsu bagitu. 
Cari tarus siang-malam ko bekin yang bae. 
Parcaya tarus sang Tuhan. Idop basayang deng 
badame deng orang dong. Samua orang yang 
parcaya sang Tuhan, yang idop deng hati barisi, 
dong suka bekin yang bae tarus. Jadi lu, Timotius, 
lu musti idop sama ke dong, €! 23 Beta kasi tau 
ulang lai! Jang pi tasosok, ko, basambung mulu 
deng parkara yang sonde ada pung ujung-pohon. 
Te itu samua cuma bekin orang dong babakalai 
sa. 2 Orang yang karja kasi sang Tuhan, sonde 
pantas jadi tukang bekin gara-gara. Ma dong 
musti manis deng samua orang, yang pintar ajar 
orang, yang sabar mangada orang yang tukang 
cari-cari hal dong. 25 Dong musti bimbing deng 
manis-manis orang yang tukang malawan dong. 
Deng bagitu, sapa tau, Tuhan bisa oba dong pung 
hati ko dong tobat, ais dong tarima apa yang 
batul. 26 Deng bagitu ju, dong bisa sadar ulang 
lai, ais dong talapas dari setan dong pung bos 
yang su hiki sang dong ko iko dia pung mau. 

Orang dong jadi sama ke apa di hari kiamat? 


1 Tius! Waktu deka-deka deng dunya pung 

hari-hari ahir, nanti dia pung susa talalu 
banya. Beta kasi tau memang sang lu bagitu. 
2 Orang dong nanti cuma tau sayang dong 
pung diri sandiri deng rakus doi sa. Dong bekin 
sombong diri, deng suka pandang enteng orang 
laen, tukang hojat, sonde mau dengar orang tua, 
sonde tau minta tarima kasi, kurang ajar, binci 
hal-hal rohani, * sonde tau sayang orang, sonde 
mau badame, suka bekin busuk orang pung nama 
bae, sonde bisa tahan diri, sadis, sonde suka yang 
bae, 4suka jual buang dong pung taman dong, 
sonde pikir panjang, balaga tau, suka iko nafsu 
pung mau lebe dari iko Tuhan pung mau. ? Dong 
bagaya alim, padahal kosong. Tuhan pung kuasa 
sonde ada di dong pung hati. Jang deka-deka 
deng orang macam bagitu dong! 

6 Orang macam bagitu dong maso deng muka 
manis di orang pung ruma, ko pi fafudi ame 
parampuan yang pung hati sonde kuat deng 
gampang kana goda. Parampuan macam bagitu 
dong idop deng pikol dosa malglunuk, deng iko 
nafsu macam-macam. ' Dong dengar guru baru 
datang ajar hal baru, na, dong iko-iko arus. Ma 
dong sonde parna mangarti mana yang batul 
deng mana yang sala. 8 Lu inga carita Yanes deng 

Yamres, to? *Itu waktu dong dua bamalawan 
deng barli Musa. Guru yang sakarang, dong pung 
model bagitu ju. Dong malawan ajaran yang 
batul. Dong pung pikiran su rusak, deng dong 
pung parcaya palsu. ? Guru palsu model bagitu 
dong sonde bisa batahan lama. Lama-lama 
samua orang dapa tau dong pung bodo! Sama 
ke dolu orang dapa tau Yanes deng Yamres pung 
putar-balek. 


Pegang kuat-kuat ajaran yang lu su tarima 


10 Tjus! Lu su tau beta pung idop samua. Lu tau 
samua yang beta ajar. Lu tau beta pung cara idop. 
Lu tau beta pung maksud. Lu tau apa yang beta 
parcaya. Lu su lia sandiri beta pung sabar sang 
orang dong, deng beta pung sayang sang dong. 
Deng lu tau karmana beta tahan banting deng 
sabar. 1! Lu ju tau dong habok barmaen sang 
beta, deng beta pikol sangsara macam-macam. 
Beta dapa sangsara bagitu di kota Antiokia, 
Ikonium, deng di Listra. Ma Tuhan Allah kasi lapas 





03:8 * Nama ‘Yanes deng Yamres' sonde ada di tulisan 
Janji Lama dong. Ma ada orang yang pintar saparu 
bilang mangkali dong dua tu, orang pintar dari Masir yang 
malawan sang Musa waktu dia mau antar orang Israel 
kaluar dari Masir. Baca itu carita di buku Kaluar dari 
Masir 7:11. 

sang beta dari itu samua. P12 Memang samua 
orang yang parcaya sang Yesus Kristus, deng mau 
idop barisi iko Tuhan Allah pung mau, pasti orang 
bekin sangsara sang dong. 13 Tamba lai, orang 
jahat deng tukang putar-balek dong maen tamba 
jahat tarus. Dong tipu bekin jato orang laen, 
padahal dong ju kana tipu. 

14 Ma lu musti pegang kuat-kuat ajaran yang 
lu su tarima. Deng apa yang lu parcaya tu, iko 
tarus bagitu. Te itu yang batul! Lu tau batul sapa 
yang su ajar itu samua sang lu, to!? Lu bisa 
parcaya sang dong! 912 Mulai dari lu masi kici, lu 
su balajar Tuhan pung Tulisan Barisi pung isi. Itu 
Tulisan dong yang kasi tunju jalan salamat. Te 
kalo lu parcaya sang Yesus Kristus, itu buka jalan 
ko lu bisa idop taPlika deng Tuhan Allah di sorga. 
16 Samua yang ada tulis dalam itu Tulisan Barisi 
tu, memang Tuhan Allah sandiri yang kasi sang 
orang yang tulis dong. Itu Tulisan pung guna, 
andia: ajar orang apa yang batul, kasi tunju orang 
pung sala, hela bawa orang kambali di jalan 
yang batul, deng didik orang ko idop hari-hari 
iko Tuhan pung mau. 1? Deng bagitu, itu Tulisan 
Barisi tu, bisa bekin langkap Tuhan pung orang 

dong ko biar dong mampu bekin samua karja 
yang bae. 


Pi kasi tau orang dong Tuhan 
Allah pung Kata-kata 


1 Yesus Kristus nanti datang kambali di ini 

dunya ko pegang parenta sama ke raja. Bae 
orang yang masi idop, bae orang yang su mati 
dong, sama-sama mangada sang Dia, ko Dia 
putus dong pung parkara. Tagal itu, di muka 
Tuhan Allah deng Yesus Kristus, beta minta 
batul-batul sang lu ko pi kasi tau orang dong 
Tuhan Allah pung Kata-kata. Siap salalu! Sonde 
usa pikir dia pung waktu bae ko sonde. Kasi tunju 
orang pung sala. Ma togor bae-bae sang dong 
deng sabar. Kasi kuat orang pung hati pake ajaran 
yang batul. 

2 (4:1) 3 Te nanti beso-lusa, orang su sonde mau 
dengar lai ajaran yang batul. Nanti dong kumpul 
ame guru-guru yang bisa omong iko dong pung 
mau, ko bekin enak dong pung talinga sa. “Dong 
sumbat dong pung talinga ko tola ajaran yang 
batul. Ma dong pasang dong pung talinga ko 
dengar carita dongeng omong kosong dong! 

3 Biar karmana ju, lu musti tanang deng tahan 
diri sa. Bakuat dalam sangsara. Pi kasi tau Kabar 
Bae ko orang dong tarima sang Yesus Kristus. 

Layani orang deng hati sanang sampe itu karja 
abis. Jang satenga-satenga sa. 

6 Soflal beta pung diri, sonde usa pusing, te 
beta pung waktu mati su deka-deka. Sama ke 
galas yang dia pung isi su mau amper kosong. 

"7 Ma beta su batanding deng bae. Beta su lari 
sampe di garis finis. Beta su iko tarus sang Yesus 
Kristus, deng sonde serong pi mana-mana. 

8 Sakarang cuma tenga satu hal yang beta ada 
tunggu-tunggu. Andia piala juara yang kotong 
pung Bos su simpan kasi samua orang yang idop 
lurus. Kotong pung Bos tu, juri yang adil. Dia 
sonde tau barat sabla. Nanti pas deng dia pung 
waktu, Dia sarakan kasi beta itu piala juara. Deng 
bukan cuma beta sa. Samua orang yang sayang 
sang Dia, deng yang tunggu-tunggu Dia pung 
datang, dong ju dapa piala bagitu! 


Paulus kasi pasan macam-macam hal 


9 Tius, é! Datang capat-capat ko lia sang beta 
dolo! 10 Te sakarang beta sandiri-sandiri sa. 
Kreskes su barangkat pi propinsi Galatia. Deng 
Titus su pi daklera Dalmatia. Ma Demas su lebe 





"4:6 * Waktu orang Yahudi dong bekin korban di Ruma 
Sambayang Pusat, ada satu macam korban yang musti 
pola anggor di atas meja korban. Mangkali Paulus ada kasi 
umpama bilang, dia pung idop sama ke anggor yang su mau 
tapokla abis ko jadi persembahan kasi Tuhan. 

cinta hal-hal yang sonde batul di ini dunya, jadi 
dia su jalan kasi tenga sang beta, ko pi kota 
Tesalonika. “2! Cuma Lukas sa yang ada tenga 
deng beta di sini. Cari ame sang Markus ko 
bosong dua datang sama-sama. Te dia bisa tolong 
macam-macam sang beta di sini. 12 Beta su kirim 
sang Tikikus pi kota Efesus. “13 Kalo lu datang, na, 
jang lupa bawa beta pung baju panas yang beta 
ada kasi tenga di Karpus pung ruma di kota Troas. 
Deng jang lupa bawa beta pung tulisan dong, 
lebe-lebe yang ada tulis di kulit binatang dong. Y 

14 Aleksander, tukang tambaga tu, su bekin 
jahat sonde sadiki kasi beta. Kasi tenga pi, te 
nanti Tuhan yang balas sang dia, sama ke dia 
pung bekin-bekin. WIS Lu musti ati-ati deng itu 
orang, tagal dia suka malawan kotong pung 
kata-kata. 

16 Waktu partama kali beta badiri di muka 
hakim ko bela beta pung parkara, sonde ada satu 
orang ju yang bataman deng beta. Dong samua 

jalan kasi tenga sang beta. Tenga pi sa! Biar ko 
Tuhan lupa buang dong pung sala dong. 17 Biar 
bagitu ju, ma Tuhan Allah sonde kasi tenga sang 
beta. Dia kasi kuat sang beta, ko biar beta bisa 
kasi tau Dia pung Kabar Bae deng sonde kurang 
satu apa ju. Beta kasi tau bagitu sang samua 
orang bukan Yahudi dong, ko dong dapa dengar 
itu Kabar Bae. Deng beta ju su talapas dari calaka 
besar. 18 Tuhan Allah nanti kasi lapas sang beta 
dari samua yang jahat. Deng Dia antar bawa sang 
beta deng salamat, maso pi dalam sorga. Di situ, 
Dia yang pegang parenta. 

Tuhan tu, talalu hebat! Beta puji angka nae sang 
Dia sonde putus-putus pung! Amin. 


Paulus konci dia pung surat 


19 Jang lupa kasi salam sang susi Priskila, 
“deng dia pung paitua, bu Akila. Bagitu ju deng 
Onesiforus pung kelu samua. Y20 Erastus ada 
tenga di kota Korintus. Tempo hari beta kasi tenga 
sang Trofimus di kota Miletus, te itu waktu dia 
ada saki barat. 21 Usaha ko musim dingin balóm 
datang, na, lu su sampe di sini. Taman-taman di 

sini dong, andia: Ebulus, Pudes, Linus deng susi 
Klaudia ada kirim salam kasi bosong. Bagitu ju 
deng sodara Kristen laen dong. 

22 Beta harap Tuhan Allah ada sama-sama deng 
lu tarus. Biar ko Tuhan kasi tunju Dia pung hati 
bae sang bosong samua. 

Bagitu sa, 
Paulus 


Surat dari Paulus kasi dia pung taman 
Titus 


Salam 


1 1 Ana Titus yang bae! 

Ini surat dari beta, Paulus, andia Tuhan Allah 
pung orang suru-suru, deng Yesus Kristus pung 
utusan. Dia utus sang beta ko kasi kuat orang 
yang Dia su pili dong pung parcaya. Dia ju utus 
sang beta ko kasi tunju jalan lurus, ko dong tau 
idop iko Tuhan pung mau. Deng bagitu, Tuhan 
Allah pung orang dong ada harap kalo nanti dong 
idop sama-sama deng Dia tarus-tarus. Tuhan 
balom bekin ini dunya, ma Dia su janji memang 
bilang, nanti Dia pung orang dong idop tarus 
deng Dia. Deng Dia memang sonde tau omong 
kosong. Bagitu pas deng dia pung waktu, ju 
Tuhan Allah su buka kasi tarang bilang, Dia mau 
kasi salamat orang dari dong pung sala-sala, ko 
dong bisa idop tarus deng Dia. Ais Dia parenta 
sang beta ko jalan kasi tau itu Kabar Bae sang 
samua orang di mana-mana. 

Titus! Lu su sama ke beta pung ana sandiri, tagal 
lu deng beta su sama-sama parcaya sang Kristus. 
Jadi beta sambayang sang Allah Bapa, deng Yesus 

Kristus yang kasi salamat sang kotong, ko Dong 
kasi tunju Dong pung hati bae sang lu, ko lu idop 
aman, dame, deng tanang. 2 


Sarat kasi orang yang pimpin jamaPlat 


2 (1:1) 3 (1:1) * (1:1)? Tempo hari beta putus ko 
kasi tenga sang lu di pulo Kreta, ko biar lu bisa 
ator ame barapa hal yang masi parlu di situ. Deng 
biar ko lu angka orang-orang yang pantas pimpin 
jamalat di tiap kota. Jang lupa itu atoran yang 
beta su kasi tau sang lu soPlal orang yang pimpin 
jamaat dong. Bilang: ê kalo mau angka orang 
jadi pimpinan jamaBlat, dia pung idop sonde bole 
ada pung sala apa-apa. Dia musti idop satia deng 
satu bini sa. Dia pung ana dong ju parcaya sang 
Yesus Kristus. Jang sampe orang bilang dong 
tu, ana-ana yang tukang bekin onar, deng yang 
tukang barontak. ' Tagal pimpinan jamaat dong 
kasi jalan Tuhan pung karja, jadi dong musti idop 
lurus deng pung nama bae. Jang angka orang 
yang suka angka-angka diri; yang tukang nae 
dara, deng suka mara-mara; yang tukang minum 
mabo; yang tukang bakalai: deng yang rakus doi. 
8 Orang yang pimpin jamaBlat dong musti suka 
tarima orang di ruma deng tangan tabuka. Dong 
musti suka yang bae, musti yang kalam, yang 

adil, yang hati barisi, deng yang tau tahan diri. 

9 Dong musti pegang kuat-kuat Tuhan Allah pung 
Kata-kata, yang dolu kotong su ajar kasi sang 
dong. Deng bagitu, dong bisa kasi tunju Tuhan 
pung jalan lurus kasi orang laen, deng bisa kasi 
lurus ajaran yang tar batul dong. b 


Soflal orang yang ajar sonde batul dong 


10 Te ada banya orang yang suka malawan 
ajaran yang batul, yang omong sonde ada pung 
ujung-pohon, deng yang suka putar-balek. 
Lebe-lebe orang Yahudi yang bilang samua orang 
yang mau dapa salamat dong, musti sunat. 

11 Dong su hela bawa kelu dong saparu, jao 
dari Tuhan pung ajaran yang batul, pake dong 
pung ajaran yang sala. Dong tu, cuma mau cari 
doi deng cara pakanePlo sa! Kalo orang macam 
bagitu, tutu dong pung mulu, ko biar dong jang 
ajar yang sala tarus. 12 Satu kali, dong pung 
tukang safir satu dari pulo Kreta carita dia pung 
orang sandiri bilang, 

“Orang Kreta dong suka omong kosong, 

saraka, binatang yang sonde tau atoran, 
deng pamalas mati pung!” 

13 Memang itu orang dong bagitu! Jadi lu musti 
hela kambali itu orang yang kana tipu dong, ko 

bekin kuat ulang lai dong pung parcaya sang 
Tuhan. 14 Ais dong jang dengar lai itu orang 
Yahudi pung carita dongeng dong, deng dong 
musti barenti iko parenta dari orang yang su tola 
buang ajaran yang batul. 

15 Inga bae-bae! Buat orang yang hati barisi, 
samua barisi. Ma buat orang yang hati kotor, 
deng yang sonde parcaya sang Tuhan, sonde ada 
satu hal ju yang barisi. Tagal dong pung hati deng 
pikiran su kamomos memang. 18 Dong mangaku 
kanal sang Tuhan Allah. Ma dong pung idop, 
sama ke dong sonde kanal sang Dia. Dong omong 
laen, ma bekin laen. Memang dasar manusia 
busuk! Dong sonde mau iko Tuhan pung mau. 
Jang harap orang macam bagitu bisa bekin yang 
bae! 


Ajaran yang batul jadi dasar dari idop yang batul 


1 Ma lu, Titus, jang jadi sama ke dong! Lu 

musti dorong orang dong ko idop iko Tuhan 
pung ajaran yang batul. 2 Bilang sang bapa-bapa 
yang su tua dong, ko idop iko atoran, jaga nama 
bae, idop deng kalam. Dong musti pegang tarus 
deng batahan iko Tuhan Allah pung ajaran yang 
batul. Deng dong musti sayang orang laen. 

3 Bagitu ju deng mama-mama yang su tua dong. 

Kasi tau sang dong ko jaga bae-bae dong pung 
dudu-badiri, deng salalu idop iko Tuhan pung 

mau. Jang omong bekin busuk orang pung nama. 
Jang hiki diri deng sopi. Ma dong musti ajar orang 
dong ko idop deng bae. * Deng bagitu, dong ajar 
deng kasi conto sang itu mama-mama yang lebe 
muda dong, ko dong sayang dong pung laki deng 
dong pung ana-ana. ? Dong musti ajar sang dong 
ko idop deng kalam, idop barisi, tau ator ruma 
deng bae, hormat dong pung laki, deng kasi dong 
pung laki pimpin ruma tangga. Kalo dong idop 
bagitu, tantu sonde ada orang yang bisa omong 
kasi jato Tuhan Allah pung Kata-kata. 

6 Bagitu ju, kasi nasiat itu laki-laki yang lebe 
muda dong, ko biar dong idop deng kalam. 

7 Titus! Lu musti idop bae-bae, ko jadi conto 
kasi orang laen dong. Lu bekin apa sa, lu musti 
bekin deng batul, sama ke yang lu ajar orang 
dong. Jang maen-maen deng lu pung karja dong. 
8 Kalo lu ajar orang, lu musti pake dasar yang 
kuat, ko biar orang sonde dapa alasan apa-apa 
ko bisa karitik sang lu. Deng bagitu, orang-orang 
yang lawan sang kotong jadi malu sandiri, tagal 
dong sonde ada dasar ko hantam sang kotong. 

9 Ajar tukang suru-suru dong, ko dengar dong 
pung bos dalam hal apa sa, deng bekin sanang 
itu bos dong pung hati. Dong ju jang basambung 
mulu deng bos dong. 19 Dong sonde bole curi 
ame dong pung bos pung barang. Dong musti 
kasi tunju bilang, dong pung tuan bisa parcaya 

sang dong saratus parsén. Dong tu, musti jadi 
orang bae deng satia. Kalo orang luar dong 
banding-banding tukang suru-suru dong pung 
idop bagitu deng samua yang kotong ajar, tantu 
dong mangaku bilang, itu ajaran talalu hebat. 
Te kotong ajar soflal Tuhan Allah yang su kasi 
salamat sang kotong. 

11 Te Tuhan Allah su kasi tunju Dia pung hati 
bae kasi samua orang, deng buka jalan salamat 
kasi orang dari dong pung sala-sala. 12 Tagal itu, 
kotong musti tola buang idop yang sonde batul, 
deng samua nafsu jahat. Kotong idop dalam 
ini dunya sakarang ni, deng musti tau tahan 
diri, idop barisi, deng satia sang Tuhan Allah. 

13 Sakarang kotong ada harap-harap Yesus Kristus 
pung datang kambali deng hebat luar biasa! Itu 
jadi berkat kasi kotong samua. Dia tu, kotong 
pung Tuhan yang hebat, yang su kasi salamat 
sang kotong. 14 Dia su sarakan Dia pung diri jadi 
korban ko kasi bebas sang kotong dari kotong 
pung sala-sala samua, ko bekin kotong jadi Dia 
pung orang yang idop deng hati barisi, deng yang 
salalu mau bekin yang bae. € 

15 Jadi Titus, ajar ini samua kasi jamaBlat dong. 
Kasi samangat sang dong ko dong iko itu ajaran 





2:14 H Lagu Puji dong 130:8; Kaluar dari Masir 19:5; Carita 

samua. Sapa yang bekin sala, na, tunju jalan bae 
kasi dong. Orang sonde bole pandang enteng 
sang lu, tagal lu ada pung hak ko bekin itu hal 
dong. 


Orang Kristen pung idop yang batul 


1 Kasi inga jamalat dong, ko dengar sang 
3 pamarenta deng orang yang pegang kuasa 
dong. Ais dong musti iko atoran dong. Deng 
musti siap salalu ko bekin yang bae. * Dong jang 
bawa-bawa mulu ko bekin rusak orang pung 
nama bae. Dong jang suka basambung mulu ju. 
Lebe bae idop manis deng hati bae kasi samua 
orang. 

3 Te dolu, waktu kotong balóm kanal sang 
Tuhan Yesus, kotong ju sonde mangarti apa-apa, 
deng gampang kana tipu. Kotong sonde mau 
dengar orang laen. Kotong idop iko kotong pung 
hati yang jahat sa, sampe hiki diri deng kotong 
pung nafsu macam-macam. Kotong culas deng 
orang laen. Kotong pung idop ponu deng iri hati. 
Kotong suka simpan hati, ais orang ju simpan hati 
bale sang kotong. 

4 Biar kotong pung idop rusak bagitu ju, ma 
Tuhan Allah yang kasi salamat sang kotong su 
kasi tunju Dia pung sayang deng Dia pung hati 
bae sang kotong. ? Dia kasi salamat sang kotong, 
bukan tagal kotong pung usaha yang bae, ma 

tagal Dia pung sayang sang kotong. Dia cuci 
buang kotong pung sala dong, pake Dia pung Roh 
yang Barisi ko bekin baru kotong pung idop, sama 
ke barana ulang sang kotong. ê Tagal Yesus Kristus 
su mati ko kasi salamat kotong dari kotong pung 
sala dong, andia ko Tuhan Allah kirim datang Dia 
pung Roh yang Barisi kasi kotong deng sonde 
tahan-tahan. 7 Tagal Yesus pung hati bae, andia 
ko Dia bekin batul kotong pung hubungan deng 
Allah Bapa, sama ke kotong Dia pung ana. Ais 
kotong tau bilang, kotong nanti idop sonde 
putus-putus deng Dia. Itu tu, jadi kotong pung 
pusaka! 8 Yang beta omong ni, memang batul 
bagitu. 

Apa yang beta ajar ni, ada dia pung guna 
kasi samua orang. Andia ko lu musti dorong 
orang dong ko iko itu ajaran batul-batul. Samua 
orang yang parcaya sang Tuhan musti salalu 
cari jalan ko bekin yang bae. ? Jang pi tasosok 
deng parkara omong kosong dong, sama ke 
basambung mulu deng parkara yang sonde ada 
pung ujung-pohon, pi bakanjar sambarang deng 
orang, batola-bahela soPlal sapa pung turunan 
lebe tinggi, deng babakalai soPlal Yahudi pung 
atoran adat dong. Buat apa? Itu samua sonde 
ada pung guna apa-apa. Buang-buang waktu 
parcuma sa! 10 Pi kasi nasiat sang orang yang 
tukang bekin jamaklat tapica-pica. Kalo dia masi 

bekin bagitu lai, togor sang dia deng karas. 
Kalo dia masi tarus lai, jang nodek lai sang dia. 
11 Orang macam bagitu, dia pung pikiran su 
sonde lurus lai. Dia pung pakariang sandiri yang 
kasi tunju samua orang dia pung sala. 


Paulus konci dia pung surat 


12 Beta rancana mau kirim sang Artemas ko 
Tikikus, ko pi katumu deng lu di pulo Kreta. Kalo 
dia su sampe, na, lu usaha datang capat-capat ko 
katumu deng beta di kota Nikopolis. Te musim 
dingin ni, beta ada kapingin mau tenga di situ. 
013 Lu kanál deng itu ahli hukum nama Senas, 
deng dia pung kawan Apolos, wuang? Dong ada 
mau pi tampa jao. Jadi tolong bantu sang dong 
ko dong jang kurang apa-apa di jalan. €14 Te orang 
yang iko sang Tuhan Yesus sonde bole dudu lipa 
tangan sa. Dong musti balajar bekin hal-hal yang 
bae, deng tolong orang yang ada parlú batúl. 
Deng bagitu, dong pung idop ada pung guna. 

15 Titus, botong samua di sini kirim salam manis 
kasi sang lu. Salam manis ju kasi kotong pung 
kawan-kawan yang sama-sama parcaya sang 
Tuhan Yesus. 

Beta sambayang minta ko Tuhan kasi tunju Dia 
pung hati bae sang bosong samua. 
Bagitu sa, 
Paulus 


Surat dari Paulus kasi 


Filemon 


Salam 


1 Ini surat dari beta, Paulus. Beta pung taman 
Timotius ju ada titip salam. Asal bu tau, dong 
ada tahan sang beta di bui sini, tagal beta kasi 
tau orang soal Yesus Kristus. 
Beta tulis ini surat 
kasi lu, Filemon, yang botong sayang, deng 
jadi taman satu karja deng botong; 
2 kasi susi Apfia, 'yang botong anggap sama 
ke botong pung sodara, 
kasi Arkipus, yang bajuang sama-sama deng 
botong dalam ini karja: 
deng kasi jamaklat yang biasa bakumpul 
sambayang di lu pung ruma. 8 
3 Beta minta Allah Bapa deng kotong pung Bos 
Yesus Kristus kasi tunju Dong pung hati bae sang 
bosong, ko biar bosong bisa idop aman, dame, 
deng tanang. 








f1:2 * Ada banya orang pintar soflal Alkitab yang bilang, 
Apfia tu, Filemon pung bini. Andia ko dia ju ada hak ator 
budak dong. 

Paulus rasa sukur tagal Filemon 


4 Filemon! Tiap kali beta sambayang kasi sang 
lu, beta minta tarima kasi sang Tuhan tagal lu 
pung idop. ? Te beta su dengar banya, soBlal lu 
pung parcaya sang Tuhan Yesus, deng lu pung 
sayang kasi orang parcaya dong. * Tagal lu pung 
parcaya tu, lu bisa idop satu hati deng orang 
parcaya laen dong. Beta sambayang ko kalo 
bosong kasi tunju bosong pung hati bae satu 
deng satu, na, bosong bisa mangarti lebe dalam, 
samua hal yang bae yang kotong bisa bekin kasi 
Tuhan Yesus. 7 Bu! Tagal lu pung sayang tu, lu su 
bekin beta pung hati sanang, deng kasi kuat beta 
pung hati. Deng lu pung sayang ju su kasi kuat 
banya orang parcaya pung hati. 


Paulus minta ko Filemon ju kasi tunju 
dia pung sayang sang Onesimus 


8 Fe, bu! Beta ada parlu bagini: beta jadi Kristus 
pung utusan. Deng bagitu, beta ada pung hak ko 
parenta sang lu bekin ini hal. Ma beta sonde mau 
maen parenta, cuma mau minta tolong sa, sama 
ke orang yang su tua minta tolong. Beta jadi 
orang bui tagal beta iko sang Yesus Kristus. Andia 
ko beta barani minta tolong sang lu, tagal beta 
su kanal lu pung sayang di banya orang. ?(1:8) 
10 Beta minta lu kasi tunju lu pung sayang sang 

beta pung ana, Onesimus. Dia tu, sama ke beta 
pung ana sandiri, te dia jadi parcaya sang Yesus 
dari beta pung karja waktu beta dalam ini bui." 

11 Beta tau Onesimus tu, lu pung budak yang 
parna lari fuik. Ais beta tau, dolu dia sonde ada 
pung guna apa-apa kasi sang lu. Ma sakarang 
beta parcaya dia ada pung guna bam-banya kasi 
sang kotong dua. '12 Beta talalu sayang sang dia, 
ma biar sa, beta kirim pulang sang dia pi lu. 

13 Dia pung batul, beta mau tahan sang dia, 
ko dia bisa ganti sang lu, ko layani sang beta di 
sini. Te beta sonde bebas bekin apa-apa di sini. 
Beta jadi orang bui tagal beta kasi tau orang 
soklal Tuhan Yesus pung Carita Bae. 14 Ma beta 
sonde mau ko lu ia bae sa, tagal lu rasa orang 
paksa sang lu. Yang beta mau, lu bekin yang bae 
tagal itu lu pung mau sandiri. Jadi kalo lu balom 
tarima bae, beta sonde mau bekin apa-apa soal 
Onesimus ni, tagal itu lu pung hak. 

15 Mangkali lu bisa pikir bagini: Tuhan kasi 
biar ko Onesimus ilang dari lu deng waktu yang 
pende, ko biar dia datang kambali ko tenga deng 
lu. 16 Waktu dia lari, dia cuma jadi lu pung budak 
sa. Ma sakarang dia kambali, dia su jadi lu pung 

adi yang lu sayang ju. Beta ju paling sayang sang 
dial Jadi sakarang dia pung guna kasi sang lu su 
tamba. Te dia bukan cuma jadi lu pung budak sa, 
ma dia ju su jadi lu pung adi yang sama-sama 
parcaya sang Kristus. 

17 Jadi bagini bu. Kalo lu anggap beta ni, lu 
pung taman satu karja, na, beta minta ko lu 
tarima sang dia sama ke beta yang datang. 18 Ma 
andekata Onesimus ada bekin tasala sang lu, ko, 
dia masi ada utang sang lu, biar ko beta yang 
tanggong. 19 Lia sa! Ini bon, beta tulis pake beta 
pung tangan sandiri: Beta, Paulus, nanti bayar 
ganti Onesimus pung utang kasi Filemon. Su 
cukup, ko? Mangkali beta sonde usa kasi inga lu 
pung utang kasi beta yang lebe besar. Andia, lu 
jadi Tuhan pung orang, tagal beta. 

20 Batul, bu! Biar ko bu tolong sang beta dalam 
ini hal, tagal kotong bakelu dalam Tuhan. Kasi 
tanang beta pung hati bagitu, tagal kotong 
sama-sama jadi Kristus pung milik. 


Paulus tutu ame dia pung surat 


21 Bul Beta tulis ini surat kasi sang lu, tagal 
beta parcaya lu mau dengar bae-bae sang beta. 
Beta rasa, nanti lu bekin lebe dari apa yang beta 
minta. 

22 Ada satu hal lai. Tolong sadia kasi sang beta 
kamar satu doo. Te beta parcaya Tuhan ada 

dengar bosong pung sambayang, deng nanti Dia 
buka jalan kasi kaluar sang beta dari ini bui, ko 
datang kambali lia sang bosong lai di situ. 

23 Fpafras ada di sini. Dia ju jadi orang bui 
tagal dia kasi tau orang soflal Yesus Kristus, 
sama ke beta. Dia ju ada titip salam kasi sang lu. 
124 Markus, Aristarkus, Demas, deng Lukas ju ada 
di sini. Dong satu karja deng beta. Dong ada kirim 
salam ju. K 

25 Beta minta sang kotong pung Bos Yesus 
Kristus ko kasi tunju Dia pung hati bae sang 
bosong samua. 

Bagitu sa! 

Saloom, 
Paulus 

Surat kasi orang 


Ibrani 


yang baru parcaya sang Yesus Kristus 


deng kasi tenga dong pung 
nene-moyang pung agama 


Tuhan Allah su kirim Dia pung Ana yang lebe 
hebat dari Dia pung jubir lama dong 


1 1 Dolu-dolu Tuhan Allah pake Dia pung 
jubir dong, ko omong deng kotong pung 
nene-moyang orang Ibrani. 'Dia pake cara 
macam-macam ko omong banya kali deng dong. 
m2 Ma sakarang Dia su kirim Dia pung Ana, ko 
omong langsung deng kotong. 

Dari mula-mula, Tuhan Allah su pili ame Dia 

pung Ana, 





4:1 * a: Kata Ibrani ni, nama laen kasi bangsa Yahudi. 
Orang Yahudi yang parcaya sang Yesus Kristus, orang subu 
bilang, “orang Kristen Ibrani”, tagal dong su laen dari dong 
pung sodara Yahudi yang masi pegang atoran agama Yahudi 
yang lama. 

M1:1 + b: Tuhan Allah kasi tau Dia pung pasan dong, deng 
pake cara macam-macam. Conto ke: Dia kasi tau sang 
Abraham pake janji, sang Musa pake atoran agama, sang 
Daud pake lagu puji, sang Yeremia pake umpama. 

ko parenta sama-sama deng Dia. 
Waktu Dia bekin ame langit deng bumi, deng 
dia pung isi samua-samua, 
Dia pung Ana ni ju ada bekin sama-sama 
deng Dia. 
3 Tuhan pung Ana ni, kasi tunju Dia pung Bapa 
pung hebat, 
sama ke matahari pung sinar yang tapontas 
dari carmin. 
Te Dia satu model parsis ke Dia pung 
Bapa. 
Deng dari Dia pung Kata-kata yang hebat, 
Dia kasi jalan samua yang ada di langit deng 
di bumi. 
Dia ju buka jalan, 
ko hapus buang orang pung sala-sala dong, 
ko biar dong jadi barisi. 
Ais Dia pulang pi sorga, 
ko dudu di Tuhan Allah pung sabla kanan, 
di tampa yang paling hormat. 


Tuhan Allah pung Ana paling hebat, 
lebe dari ana bua di sorga 


4 Tuhan Allah pung ana bua di sorga memang 
hebat. Ma Dia pung Ana yang paling hebat, lebe 
dari dong samua. Tuhan Allah pung pangkat, 
paling tinggi. Deng Dia su kasi Dia pung pangkat 

sandiri sang Dia pung Ana. Andia ko Dia pung 
Ana, lebe tinggi dari ana bua di sorga dong. 

> Tuhan Allah parná omong sang Dia pung Ana 
bilang, 

“Ini hari, Beta angka sang Lu ko pegang 

parenta.” ^ 

Tuhan Allah ju omong bilang, 

“Beta ni, Dia pung Bapa. 

Deng Dia tu, Beta pung Ana.” ° 

Tuhan Allah omong memang bagitu soklal Dia 
pung Ana, ma Dia sonde parna omong bagitu 
soklal Dia pung ana bua di sorga. 

6 Waktu Tuhan Allah kirim datang Dia pung Ana 
yang paling hebat, Dia ju parenta Dia pung ana 
bua di sorga bilang, 

“Wel Ana bua dong! 

Bosong musti pi kasi hormat, 
deng semba sang Beta pung Ana doo!” P 

7 Tuhan Allah ju omong soBlal Dia pung ana bua 
di sorga bilang, 

“Beta bekin Beta pung ana bua di sorga dong, 

jadi kincang sama ke angin. 

Beta bekin Beta pung hamba dong, 

jadi sama ke api.” 4 
Tuhan Allah omong bagitu, tagal dong tu, cuma 
Dia pung tukang suru-suru sa. 
8 Ma Dia omong laen lai kasi Dia pung Ana 
sandiri bilang, 
“Lu ni, Tuhan Allah. 
Lu nanti dudu di korsi parenta sampe 
salamanya. 
Lu nanti pegang kuasa ko parenta deng hati 
lurus. 
9 Lu pung hati sanang lia orang yang idop 
lurus. 
Ma Lu pung hati susa lia orang yang idop 
pakanelo. 
Andia ko Lu pung hati sanang, 
ko Beta pola minya di Lu pung kapala, 
ko angka sang Lu jadi Raja lebe dari yang 


laen dong.” " 
10 Tuhan Allah ju omong sang Dia pung Ana 
bilang, 
“Ana, ó! 


Lu ni, Bos yang su parenta memang dari dolu. 
Lu ni, yang suru ko langit ada memang. 
Lu ni, yang parenta ko bumi jadi memang. 

11 Nanti langit deng bumi puruk buang. 

Nanti langit deng bumi ilang buang. 
Ma Lu sandiri idop tarus-tarus. 
Nanti Lu angka buang langit deng bumi, 
sama ke orang angka buang pakean puruk. 
Nanti Lu ganti langit deng bumi, 
sama ke orang ganti pakean baru. 
Ma Lu sandiri sonde bagitu. 
Tagal Lu idop sampe salamanya.” * 
12 (1:11) 13 Tuhan Allah ju omong sang Dia pung 
Ana bilang, 
“Ana, e! 
Mari dudu sini, di tampa paling hormat, 
di Beta pung sabla kanan ni. 
Nanti Beta bekin sang Lu pung musu dong, 
sampe dong taflalok sang Lu.” t 
Tuhan Allah omong memang bagitu soklal Dia 
pung Ana, ma Dia sonde parna omong bagitu 
soklal Dia pung ana bua di sorga. 14 Dia pung ana 
bua dong memang panting. Te Dia utus sang 
dong, ko pi urus Dia pung orang samua yang 
nanti Dia kasi salamat dari dong pung sala-sala. 
Biar bagitu, ma Tuhan Allah pung Ana, masi lebe 
dari dong samua. 

Jang tola buang Tuhan pung 
kabar salamat yang hebat 


2 1 Tagal itu, kotong musti pegang kuat-kuat 
apa yang kotong su dengar soflal Tuhan 
Allah pung Ana, ko kotong jang lupa buang. 

2 Dolu Tuhan pake Dia pung ana bua dari sorga, 
ko kasi tau Dia pung pasan sang kotong pung 
nene-moyang dong. Dia pung batul, kotong bisa 
parcaya itu pasan samua, te itu batul tarus. Kalo 
dong langgar Dia pung parenta, dong pasti kana 
hukuman yang pantas. * Memang dolu bagitu. 
Ma sakarang Tuhan pung Ana su buka jalan baru 
ko kasi salamat sang manusia. Dia su kasi tau ini 
jalan salamat yang hebat sang Dia pung orang 
yang layani sang Dia di bumi. Ais dong kasi tau 
sang kotong, ko kotong parcaya. Ma kalo kotong 
sonde toe, na, kotong su paya batul ni! “Te Tuhan 
Allah ju kasi kuasa ko dong bekin tanda heran 
macam-macam. Dia ju kasi turun Dia pung Roh 
sang dong, ko dong bekin banya hal laen iko Dia 
pung mau. Tagal itu samua, andia ko kotong tau 
bilang, itu jalan salamat tu, memang batul. 


Akurang ko Tuhan Allah pung Ana 
bekin randa diri ko jadi manusia? 


> Beta ada omong soflal dunya model baru yang 
nanti mau datang. Ma Tuhan Allah sonde parna 

kasi tau Dia pung ana bua di sorga dong bilang, 
nanti dong yang urus itu dunya. Te manusia yang 
nanti urus. ê Di Tuhan Allah pung Tulisan Barisi, 
bali Daud parná tanya soklal manusia pung harga 
bilang, 
“Tuhan Allah! 
Akurang ko Tuhan taro mata sang manusia? 
Akurang ko Tuhan sayang sang dong? 
Te dong cuma manusia biasa sa! 
7 Ma Tuhan su kasi kuasa sang dong, 
ko dong jadi amper sama deng ana bua di 
sorga. 
Tuhan ju kasi hormat sang dong, 
deng angka sang dong, 
8 ko dong parenta samua yang Tuhan su 
bekin.” Y 
Jadi iko barli Daud pung tulisan tu, Tuhan Allah 
bekin manusia jadi bos, ko dong urus samua 
yang Dia su bekin. Padahal kotong balom parna 
tau manusia satu ju yang parenta samua-samua 
bagitu. 
9 Ma ada Satu yang bisa parenta samua-samua. 
Dia tu, andia Yesus. Dia datang tenga tahan 
di bumi, ko jadi manusia yang pikol sangsara 
sampe mati. Dia mati bagitu, ko kasi tunju Tuhan 
Allah pung hati bae sang manusia. Ais itu ju, 

Tuhan Allah puji-puji sang Dia deng angka nae 
tinggi-tinggi sang Dia, ko Dia parenta samua 
yang Tuhan Allah su bekin. 10 Jadi pantas Tuhan 
Allah kasi Yesus pikol sangsara, ko biar Yesus bisa 
buka jalan salamat kasi sang manusia. Te Tuhan 
Allah mau ko banya orang bisa idop sama-sama 
deng Dia di sorga. Te Tuhan Allah yang bekin 
samua-samua. Deng samua yang idop, ada tagal 
Dia. 

11 Tuhan Allah pasti tarima bae sang orang yang 
Yesus bekin jadi barisi, ko dong jadi Tuhan pung 
ana-ana. Tuhan Allah ju, Yesus pung Bapa. Deng 
bagitu, Yesus deng dong, satu Bapa. Andia ko 
Yesus su sonde malu pange sang dong bilang, 

“Bosong ni, Beta pung sodara sandiri.” 

12 Te Yesus su kasi tau Dia pung Bapa bilang, 

“Beta mau kasi tau sang Beta pung sodara 

dong, 
soal Bapa pung bae! 
Beta mau manyanyi di dong pung teng-tenga, 
soklal Bapa pung hebat!” Y 
13 Yesus ju omong tarus bilang, 
“Beta akan taro Beta pung parcaya tarus sang 
Tuhan Allah.” 
Ais Yesus ju omong lai bilang, 
“Lia dolo! Beta ada di sini, 

sama-sama deng Tuhan Allah pung ana-ana 
dong, 
yang Dia su sarakan kasi Beta, ko Beta 
urus.” W 
14 Tagal Tuhan pung ana-ana dong, manusia 
biasa, andia ko Yesus ju musti jadi manusia sama 
ke dong. Te Dia musti jadi manusia dolo, baru Dia 
bisa mati. Lewat Dia pung mati tu, baru Dia bisa 
pi rampas kuasa dari setan dong pung bos. Te 
bos jahat tu, yang pegang kuasa ko urus hal-hal 
yang taBlika deng soBlal mati. 1? Deng dia ju bekin 
manusia taku soBlal mati, sampe dong iko dia 
pung mau-mau, sama ke budak. Ma sakarang 
Yesus su bisa kasi bebas sang manusia dari dong 
pung rasa taku. 18 Te su jalas bilang, Yesus sonde 
datang ko tolong sang Tuhan pung ana bua di 
sorga. Ma Dia datang ko tolong sang kotong, 
andia bali Abraham pung turunan. 1 Tagal itu, 
Yesus jadi parsis sama ke kotong yang su jadi Dia 
pung sodara. Deng bagitu, Dia bisa jadi kotong 
pung kapala agama paling tinggi, ko tolong 
kotong iko Tuhan Allah pung mau. Dia ju kasi 
tunju Dia pung rasa kasian sang kotong. Deng Dia 
omong apa, na, Dia bekin iko. 
Dolu kotong pung nene-moyang dong minta 
kapala agama dong pung bos besar bekin korban, 

ko Tuhan hapus buang dong pung sala-sala 
dong. Sakarang Yesus sandiri su jadi korban 

ko Tuhan hapus buang kotong pung sala-sala 
dong. 18 Waktu Yesus idop di ini dunya, Dia dapa 
sangsara bam-banya. Ada ju yang buju-buju Dia, 
ko Dia bekin sala. Biar bagitu ju, ma Dia sonde 
jato. Tagal itu, kalo ada yang buju-buju kotong 
ko bekin sala, na, Yesus su bisa tolong kotong ko 
kotong jang jato. 


Tuhan Allah pung Ana lebe hebat dari bai Musa 


1 Jadi bagini, sodara dong! Tuhan Allah su pili 

3 ame sang bosong, deng cap bosong orang 
hati barisi, ko bosong nanti idop sama-sama deng 
Dia di sorga. Tagal itu hal dong samua, bosong 
musti pikir alus-alus soklal Yesus. Te kotong 
su mangaku bilang, Dia tu, Tuhan Allah pung 
Utusan, deng Dia ju kotong pung Kapala Agama 
Paling Tinggi. 2 Waktu Tuhan Allah utus sang 
Yesus, Yesus bekin iko Tuhan pung mau samua. 
Deng bagitu, Dia jadi sama ke bali Musa. Te bafi 
Musa ju bekin iko Tuhan Allah pung mau, waktu 
dia layani kotong pung nene-moyang dolu-dolu 
dong. “ 

3 Biar bagitu ju, ma Yesus lebe hebat dari bai 
Musa. Te Yesus tu, sama ke kapala ruma tangga. 

Deng sujalas, kapala ruma tangga lebe hebat dari 
tukang suru-suru dalam itu ruma. * Tiap orang 
bangun dia pung ruma tangga sandiri-sandiri. Ma 
Tuhan Allah bangun samua-samua. 2 Jadi bali 
Musa bekin iko Tuhan Allah pung mau, waktu dia 
jadi tukang suru-suru kasi Tuhan pung isi ruma. 
Te itu waktu, dia kasi tau memang apa yang nanti 
Tuhan Allah mau bekin. ° Yesus ju bekin iko Tuhan 
Allah pung mau, ma Dia bukan tukang suru-suru 
sama ke balli Musa. Tagal Dia tu, Kristus, Tuhan 
Allah pung Ana yang Dia su pili memang dari 
dolu, ko mau kirim datang di ini dunya. Deng 
Kristus tau urus batul-batul Dia pung Bapa pung 
isi ruma. Jadi kalo kotong pegang kuat-kuat 
kotong pung parcaya, deng kotong baharap tarus 
sang Kristus, kotong ju bisa maso jadi Dia pung isi 
ruma. 


Jang bale balakang kasi tenga bosong pung 
parcaya sama ke nene-moyang dong, tagal 
dong sonde bisa maso barenti cape 
di tana yang Tuhan Allah su janji 


7 Tagal itu, bosong musti pasang talinga ko 
dengar bae-bae apa yang Tuhan Allah pung Roh 
Barisi su omong bilang, 

“Ini hari, kalo bosong dengar Tuhan Allah pung 

omong, 
8 bosong jang kapala batu, 

sama ke itu orang dong, 
yang jalan pi-datang sampe ampa pulu 
taon di tampa sunyi. 
Te dong sonde mau toe lai sang Musa, 
sampe Tuhan Allah sandiri amper-amper 
su sonde bisa sabar deng dong lai. 
9 Bayangkan sa! 
Ampa pulu taon Beta bekin tanda heran 
macam-macam 
di dong pung mata biji! 
Ma dong maen coba-coba sang Beta tarus. 
Andia ko Beta ju mara sang dong bilang, 
'Bosong ni, su talalu! 
Te bosong su bale balakang kasi tenga Beta 
pung jalan, 
ko iko bosong pung jalan yang babengko 
sa! 
10 (3:9) 11 Beta su sonde tahan lia bosong 
pung jahat bagitu lai. 
Andia ko Beta kutuk sang bosong bilang, 
'Bosong su sonde bole maso lai ko 
barenti cape sama-sama deng 
Beta.” Y 
12 Jadi sodara dong! Ati-ati ko jang sampe ada 
dari bosong yang bekin jahat, sampe dia sonde 
parcaya lai, ais bale balakang kasi tenga sang 

Tuhan Allah yang idop tarus. 13 Lebe bae, tiap 
hari bosong bekin kuat satu deng satu pung hati. 
Jang batunggu lai! Tagal bosong gampang kana 
tipu ko bekin sala, sampe bosong ju jadi kapala 
batu, deng sonde toe sang Tuhan Allah. 14 Kotong 
su bisa jadi taman satu kaki deng Yesus Kristus, 
asal kotong baharap tarus sang Dia, sama ke 
waktu kotong baru mulai parcaya sang Dia. 
15 Te Tuhan pung Roh Barisi ju omong bagitu 
bilang, 
“Ini hari, kalo bosong dengar Tuhan Allah pung 
omong, 
bosong jang kapala batu, sama ke itu orang 
dong, 
yang jalan pi-datang sampe ampa pulu 
taon di tampa sunyi, 
te dong malawan sang Musa.” 7 
16 Naa, sakarang beta mau tanya bagini: itu 
orang dong yang su dengar sang Musa, ais bale 
balakang kasi tenga sang dia tu, sapa? Sapa lai, 
kalo bukan kotong pung nene-moyang yang 
Musa sandiri baru antar bawa kaluar dari tana 
Masir. 1 Ais, itu orang yang bekin Tuhan Allah 
pung hati panas sampe ampa pulu taon tu, sapa? 
Sapa lai, kalo bukan kotong pung nene-moyang. 
Te dong idop babengko di tampa sunyi, sampe 

dong mati, ais dapa kubur di situ. 18 Ais, itu orang 
dong yang kana kutuk dari Tuhan Allah sampe 
sonde bole maso di itu tana, ko barenti cape 
sama-sama deng Dia tu, sapa? Sapa lai, kalo 
bukan kotong pung nene-moyang. Te dong sonde 
mau dengar sang Tuhan Allah. 31? Jadi su jalas, 
to! Kotong pung nene-moyang sonde dapa maso 
di itu tana, ko barenti cape sama-sama deng 
Tuhan Allah, tagal dong sonde parcaya sang Dia. 


Kalo kotong parcaya sang Yesus Kristus, kotong 
bisa idop badame deng Tuhan Allah, sama ke 
kotong ada barenti cape deng Dia 


1 Ma sakarang kotong musti pikir panjang, 

tagal Tuhan masi janji bilang, Dia pung orang 
dong bisa barenti cape sama-sama deng Dia. 
Jadi, jang sampe ada dari bosong yang tola 
buang apa yang Tuhan su janji. 2 Te kotong su 
dapa dengar itu kabar bae, sama ke kotong 
pung nene-moyang dong ju dapa dengar. Ma 
tagal dong sonde parcaya itu kabar, dong sonde 
dapa ontong apa-apa. ? Ma kalo kotong parcaya, 
kotong bisa barenti cape sama-sama deng Tuhan 
Allah. Te dolu, Dia su janji bagitu deng kotong 
pung nene-moyang, ma ais Dia mara deng kasi 
tau sang dong bilang, 

“Beta su sonde tahan lia bosong pung jahat 
bagitu lai. 
Andia ko Beta kutuk sang bosong bilang, 
“Bosong su sonde bole maso lai, 
ko barenti cape sama-sama deng Beta. 
Padahal kotong tau kata, waktu Tuhan bekin 
ame langit deng bumi, Dia su ator memang ko 
Dia pung orang dong bisa barenti cape, ko idop 
sama-sama deng Dia. P4Di carita soflal Tuhan 
Allah bekin langit deng bumi, ada tatulis soPlal 
Tuhan Allah barenti cape bilang, 
“Tuhan karja abis samua, 
ju dia pung beso, pas deng hari katuju, 
Dia barenti.” € 
3 Deng di bagian laen lai, Tuhan Allah omong 
sang kotong pung nene-moyang dong bilang, 
“Bosong su sonde bole maso lai, 
ko barenti cape sama-sama deng Beta.” 4 
6 Jadi Tuhan Allah mau ko Dia pung orang dong 
barenti cape ko idop sama-sama deng Dia. Ma 
kotong pung nene-moyang yang dengar lebe 
dolo itu kabar bae, dong sonde bisa maso, tagal 
dong sonde bekin iko Tuhan pung mau. ' Ma 
lama-lama, Tuhan pili waktu yang laen, ko Dia 


RU 

pung orang bisa maso barenti cape sama-sama 
deng Dia. Te Dia pake baki Daud ko omong bilang, 

“Ini hari, kalo bosong dengar Tuhan Allah pung 

omong, 
jang bekin bosong pung hati karas ke batu, 
ma dengar bae-bae su.” * 

8 Waktu bai Daud omong bilang, “ini hari”, dia 
sonde tunju itu hari waktu Yosua antar bawa 
nene-moyang dong pung ana-cucu maso pi tana 
Kanaklan. Te waktu balli Daud omong bagitu, 
dong samua su lama mati. f? Tagal itu, kotong 
tau bilang, Tuhan su ator waktu yang laen, ko 
Dia pung orang dong bisa barenti cape, ko idop 
sama-sama deng Dia. 10 Deng orang yang maso 
ko barenti cape sama-sama deng Tuhan Allah, 
dia su barenti dari dia pung karja, sama ke Tuhan 
ju barenti dari Dia pung karja pas di hari katuju, 
waktu Dia su bekin abis ini dunya. 811 Jadi pasang 
kaki ko bosong bisa maso barenti cape ko idop 
sama-sama deng Tuhan Allah. Jang sampe ada 
yang sonde dapa maso, tagal dia sonde mau 
dengar Tuhan pung Kata-kata, sama ke kotong 
pung nene-moyang tu. 

12 Te Tuhan Allah pung Kata-kata dong kasi 
tunju jalan idop yang batul. Dong ada pung kuasa 
ko maso pi dalam kotong pung hati, ko nilei 
kotong pung pikiran deng kotong pung mau-mau 
samua. Te itu Kata-kata dong memang idop, deng 
lebe tajam dari satu parang yang maso pi dalam 
daging ko potong urat bala tulang, ko kasi tabuka 
samua. 13 Di langit deng bumi samua, sonde ada 
yang bisa tasambunyi dari Tuhan Allah, te Dia 
bisa lia samua-samua deng jalas. Nanti kotong 
musti pi mangada sang Dia, ko lapor samua yang 
kotong su bekin. 


Yesus su jadi Kapala Agama Paling Tinggi yang 
lebe hebat dari kapala agama model lama dong 


14 Kotong musti pegang kuat-kuat kotong pung 
parcaya, tagal Tuhan Allah pung Ana, Yesus, su 
jadi kotong pung kapala agama paling tinggi. Te 
Dia su ada di Tuhan Allah pung muka di sorga, ko 
bela sang kotong. 1? Dia bisa bela bae-bae sang 
kotong, tagal Dia mangarti bilang, kotong ni, 
manusia. Kalo ada yang buju-buju ko bekin sala, 
na, kotong gampang jato. Yesus ju kana goda 
yang sama parsis ke kotong, ma Dia sonde parna 
jato. 18 Tagal itu, mari ko kotong barani deka-deka 
deng Tuhan Allah di Dia pung korsi parenta. Te 
Dia tu, hati bae. Jadi kalo kotong sambayang sang 

Dia, na, pasti Dia mau kasi tunju Dia pung rasa 
kasian ko tolong sang kotong pas waktu. 
5 1 Orang yang dong su angka ko jadi kapala 
agama paling tinggi, dia pung tugas musti 

tolong orang ko urus dong pung hubungan 
deng Tuhan Allah. Dia musti tarima dong pung 
persembahan deng dong pung binatang korban, 
ko sarakan kasi sang Tuhan. Dia ju musti kasi 
korban binatang ko Tuhan hapus buang orang 
pung sala-sala dong. 2 Kalo ada orang yang sonde 
kanal jalan idop yang batul, ko, orang yang su 
serong dari itu jalan, na, itu kapala agama sonde 
bekin susa sang dong. Dia pung hati bae sang 
dong, tagal dia ju manusia yang gampang jato 
sama ke dong. ? Tagal dia ju manusia yang jato 
sama ke dong, andia ko itu kapala agama ju musti 
kasi korban binatang ko Tuhan hapus buang dia 
pung sala sandiri. "4 Orang sonde bole angka dia 
pung diri ko jadi kapala agama paling tinggi. Te 
cuma Tuhan Allah sa yang ada pung hak ko pili 
orang bagitu, sama ke dolu-dolu waktu Dia angka 
sang Musa pung kaka Harun. ' 

> Bagitu ju deng Kristus. Dia sonde angka Dia 
pung diri ko jadi kapala agama paling tinggi. Te 

dolu Tuhan Allah sandiri yang angka sang Dia 
bilang, 
“Lu ni, Beta pung Ana, 
Ini hari, Beta angka sang Lu ko pegang 
parenta.” | 
6 Di bagian laen di Tuhan pung Tulisan Barisi, 
Dia ju omong bilang, 
“Lu jadi kapala agama yang satu model deng 
Melkisedek dolu-dolu tu, 
ma Lu jadi kapala agama sampe salamanya.” 
k 
7 Waktu Yesus pung idop di ini dunya su mau 
abis, Dia sambayang sonde pake barenti deng 
manangis makarereu, minta tolong sang Tuhan 
Allah ko kasi kuat sang Dia. Te Dia tau bilang, 
Tuhan pung kuasa bisa kasi salamat sang Dia. 
Ju Tuhan Allah dengar sang Yesus, tagal Dia iko 
batúl-batúl Tuhan pung mau. '8 Te Yesus tu, Tuhan 
Allah pung Ana. Biar bagitu ju, ma Dia musti dapa 
sangsara, ko Dia balajar iko Tuhan pung mau. 
9 Ais Dia memang bekin iko batul-batul Tuhan 
pung mau samua. Andia ko sakarang Dia su jadi 
Pohon Salamat kasi samua orang yang parcaya 
sang Dia, ko dong bisa idop tarus-tarus deng 

Tuhan Allah. 19 Te Tuhan su angka sang Yesus 
jadi kapala agama, yang satu model deng kapala 
agama Melkisedek dolu-dolu. 


Jang angka buang bosong 
pung parcaya sang Kristus 


11 Masi ada banya hal yang beta mau omong 
soPlal Kristus deng Melkisedek, ma beta susa kasi 
jalas itu hal dong, tagal bosong masi sama ke 
ana kici bodo yang balom bisa mangarti deng 
batul. 12 Padahal bosong ni su lama parcaya. 
Iko dia pung batul, bosong su musti jadi guru, 
ko bisa ajar orang laen. Ma tau-tau te bosong 
masi sama ke ana mea yang balóm bisa makan, 
te baru bisa minum susu sa. Bosong masi parlu 
orang ko ajar sang bosong hal-hal dasar dari 
Tuhan pung Tulisan Barisi. 18 Beta bisa banding 
sang bosong deng ana mea bagitu, tagal bosong 
balom mangarti batul ajaran dasar soPlal Kristus, 
ko bosong bisa idop lurus. M14 Ma kalo ana mea 
su besar datang, dia sonde minum susu lai, ma 
dia makan makanan yang karas. Itu sama ke 
orang yang su balajar sampe mangarti batul 
Tuhan pung ajaran, ko biar dia tau mana yang 
bae, deng mana yang jahat dong. 

1 Jadi bosong musti balajar ajaran yang 

lebe dalam, tagal bosong su balajar cukup 
lama ajaran dasar dong soal Kristus. Andia 
ko sakarang, su sonde usa balajar ulang-ulang 
ajaran dasar soflal orang musti kasi tenga dong 
pung sala-sala dong: ajaran soflal orang parcaya 
sang Tuhan Allah: 2 ajaran soflal sarani; ajaran 
soal taro tangan ko orang tarima Tuhan pung 
Roh Barisi; ajaran soklal Tuhan Allah nanti kasi 
idop kambali orang mati, deng ajaran soflal orang 
nanti mangada sang Tuhan, ko tarima Dia pung 
putusan bilang, sapa yang bole idop tarus deng 
Dia, deng sapa yang sonde. ? Ma kalo Tuhan kasi 
isin, na, mari kotong nae kalas sa. Te beta mau 
ajar hal yang lebe dalam. 

4 Padahal, ada orang yang su mangarti Kristus 
pung ajaran, deng dong su rasa Tuhan Allah pung 
hati bae, sampe Dia kirim datang Dia pung Roh 
yang Barisi kasi sang dong. Dong su tau Tuhan 
pung Kata-kata, deng dong su rasa Dia pung 
kuasa yang Dia nanti pake kalo dunya su kiamat. 
Biar bagitu ju, ma dong su angka buang dong 
pung parcaya, deng su bale balakang ko kasi 
tenga sang Kristus. Tagal itu, sonde mungkin ada 
jalan ko dong bisa kambali minta ampon, ais idop 
babae deng Tuhan Allah lai. Te kalo orang sonde 
mau tobat bagitu, itu sama ke dong sandiri yang 
paku bekin mati ulang Tuhan pung Ana di kayu 

palang, ais dong olok-olok sang Dia di orang 
banya dong pung muka. 

> (6:4) € (6:4) ' Orang macam bagitu, sama ke 
tana yang kasi kaluar hasil yang sonde bae. 
Padahal kalo ujan su datang, tana yang bae bisa 
kasi kaluar hasil yang ada pung guna kasi orang 
tani. Ais Tuhan Allah kasi turun berkat, ko bekin 
itu tana pung hasil batamba banya. 8 Ma itu 
orang yang bale balakang sang Kristus, sama ke 
tana yang kasi kaluar duri sa. Deng itu duri dong 
sonde ada pung guna apa-apa. Sonde lama ju, 
Tuhan Allah datang ko kasi jato hukum di itu 
tana. Ais Dia bakar buang itu hasil yang sonde 
ada pung guna apa-apa." 

9 Sodara sayang dong! Biar beta omong sadiki 
karas bagitu, ma beta ju tau bilang, bosong 
sonde bale balakang sang Kristus. Te bosong 
su parcaya sang Dia, deng bosong pung idop ju 
ada hasil yang bae. 10 Jadi inga te Tuhan Allah 
pung hati lurus, deng Dia sonde lupa bosong 
pung karingat. Te bosong su karja karas ko tolong 
Dia pung orang, deng sayang sang dong. Dari 
dolu, memang bosong su kasi jalan Dia pung 
karja. Deng bosong masi ada bekin bagitu. 11 Ma 
sakarang, beta mau ko bosong samua karja lebe 
karas lai, ko bekin iko tarus bagitu sampe abis. 

Deng bagitu, bosong nanti tarima samua hal 
bae yang bosong ada baharap dari Tuhan Allah. 
12 Asal bosong jang jadi pamalas! Bosong musti 
conto orang dong yang su lama parcaya sang 
Tuhan Allah. Te dong baharap tarus-tarus sang 
Dia, sampe dong tarima ame apa yang Dia su 
janji. 

13 Conto ke kotong pung bai Abraham. 
Dolu-dolu Tuhan Allah ika janji deng dia pake 
sumpa. Kalo manusia angka sumpa, dia biasa 
pake Tuhan Allah pung nama, ko Tuhan jadi dia 
pung saksi, tagal Tuhan tu, lebe dari dia. Deng 
kalo ada parkara, samua orang tau bilang, itu 
orang pung omong tu, batul, tagal dia su sumpa 
pake Tuhan Allah pung nama na. Itu memang 
manusia pung cara. Ma waktu Tuhan Allah bekin 
sumpa deng bali Abraham, Dia pake Dia pung 
nama sandiri, tagal sonde ada yang lebe dari Dia. 
Dia janji bilang, 

“Beta nanti kasi berkat bam-banya, 

sang lu deng lu pung turunan. 
Nanti dong tamba banya, 
sampe sonde ada orang yang bisa itong ame 
sang dong.” ° 

Tuhan Allah janji abis bagitu, ju balli Abraham 

parcaya deng baharap tarús sang Tuhan, biar 

lama-lama baru dia tarima ame apa yang Tuhan 
su janji. 14 (6:13) 15 (6:13) 16 (6:13) 1? Deng bagitu, 
kotong su tau kalo Tuhan bekin janji deng Dia 
pung orang, Dia ika itu janji pake sumpa, ko jamin 
bilang, apa yang Dia janji, memang batul deng 
sonde oba. 18 Te ada dua hal yang sonde bisa 
baroba. Yang partama, andia Tuhan pung janji. 
Deng yang kadua, andia Dia pung sumpa yang 
Dia pake ko jamin itu janji. Jadi kalo Tuhan su 
janji satu hal, pasti Dia bekin iko, tagal Dia sonde 
mungkin omong kosong. Andia ko kotong sonde 
usa kawatir deng Dia pung janji. 

Kotong su lari pi cari salamat di Dia, jadi 
sakarang kotong tenga tunggu ko baharap tarus 
sang Dia sa. 19 Deng bagitu, kotong pung hati su 
aman, sama ke satu parahu yang su kaluar dari 
galombang, ko sandar di tampa balabu. Te kotong 
baharap sang Yesus Kristus yang su jadi kotong 
pung kapala agama paling tinggi. Dolu, pas deng 
orang Yahudi dong pung hari bae, kapala agama 
paling tinggi maso lewat kaen gorden yang pele 
Kamar yang Paling Barisi, ko mangada sang Tuhan 
Allah di situ. P2? Ma sakarang Yesus su maso 
lebe dolo ko buka jalan kasi kotong. Te Dia ju 
kapala agama paling tinggi, yang satu model ke 
Melkisedek dolu-dolu tu. Ma Yesus lebe hebat 

dari kapala agama model lama, tagal Dia sonde 
parna barenti kasi jalan Dia pung karja. 4 


Melkisedek tu, satu kapala agama 
yang lebe tinggi dari kapala agama 
Lewi deng dia pung turunan dong 


1 Dolu-dolu, Melkisedek jadi raja kota Salem. 

Dia ju kapala agama kasi orang yang semba 
sang Tuhan Allah yang Paling Tinggi. Dia pung 
nama pung arti, andia “Raja Hati Lurus”. Deng 
Raja Salem pung arti, “Raja Dame”. Sonde ada 
yang tau Melkisedek ni pung asal-usul. Sonde ada 
yang tau dia pung bapa, dia pung mama, deng 
dia pung nene-moyang dong. Sonde ada yang tau 
dia pung lahir, deng dia pung mati. Orang cuma 
tau dia tu, raja kota Salem, deng kapala agama 
kasi sang Tuhan Allah. Ma dia ju sama ke Tuhan 
Allah pung Ana, tagal dia ju kapala agama yang 
kasi jalan tarus-tarus dia pung karja. 

Satu kali, ada barapa raja yang datang deng 
dong pung tantara dong, ko rampas ame barang 
dari barli Abraham pung taman-taman. Ais itu, 
bali Abraham pi baparang sama-sama deng dia 
pung taman dong, sampe dong bekin kala itu 
raja dong. Ju bali Abraham dong ame kambali 
itu barang samua. Waktu bali Abraham su jalan 

pulang, ju Melkisedek kaluar dari kota Salem ko 
pi sambut sang dia. Ais dia omong kasi berkat 
sang bali Abraham bilang, “Biar Tuhan Allah 
yang Paling Tinggi kasi berkat sang lu.” Ais itu ju, 
bali Abraham bagi kasi sang Melkisedek satu 
bagian dari sapulu bagian, dari samua barang 
yang dia su rampas ame kambali. Dia kasi bagitu, 
tagal Melkisedek tu, kapala agama dari Tuhan 
Allah yang Paling Tinggi. ' 

2 (7:1) 3 (7:1) 4 Naa, pikir bae-bae soBlal 
Melkisedek ni! Bali Abraham bagi kasi sang 
dia satu bagian dari sapulu bagian, dari samua 
barang yang paling bae, yang dia su ame 
kambali. Jadi su jalas, Melkisedek tu, orang besar. 
3 Padahal itu waktu, Tuhan Allah balóm angka 
orang ko jadi kapala agama. Sampe bali Abraham 
pung cece Lewi ada, baru Tuhan Allah angka sang 
dia deng dia pung turunan dong, ko jadi kapala 
agama kasi baki Abraham pung turunan samua. 
Ais itu, Tuhan Allah ju kasi turun atoran bilang, 
orang dari suku Lewi ada hak tarima satu bagian 
dari sapulu bagian hasil dari dong pung sodara 
suku laen dong di IsraBlel. s8 Ma Melkisedek tu, 
bukan Lewi pung turunan. Biar bagitu ju, ma 
bali Abraham bagi kasi sang dia satu bagian dari 

sapulu bagian, tagal dia anggap Melkisedek tu, 
orang hebat. Itu waktu, bakli Abraham su tarima 
janji dari Tuhan Allah ko kasi berkat sang dia. Biar 
bagitu, ma Melkisedek ju omong bilang, “Biar 
Tuhan Allah yang Paling Tinggi, kasi berkat sang 
lu.” 7 Ini ni, ju bukti bilang, Melkisedek tu, orang 
bésar. Tagal orang yang omong kasi berkat, pasti 
lebe bésar dari orang yang tarima berkat. 

8 Kapala agama dong samua ada pung hak ko 
tarima ame satu bagian dari sapulu bagian. Ma 
tagal dong cuma manusia biasa, lama-lama ju 
dong mati. Kapala agama Melkisedek ju tarima 
satu bagian dari sapulu bagian. Ma dia idop tarus, 
tagal Tuhan pung Tulisan Barisi sonde kasi tau 
bilang, dia mati. ? Tagal bakli Abraham bagi kasi 
sang Melkisedek satu bagian dari sapulu bagian 
dari itu barang, na, orang bisa pikir coba bilang, 
dia ju tanggong dia pung turunan yang balom 
lahir dong. Deng bagitu, kotong bisa anggap dia 
su bayar memang dia pung cece Lewi pung satu 
bagian dari sapulu bagian. t 

Kotong parlu kapala agama model baru, tagal 
kapala agama model lama sonde mampu 
hapus buang batul orang pung sala 


10 (7:9) 11 Waktu Lewi pung turunan dong jadi 
kapala agama, Tuhan pili sang balli Musa pung 
kaka Harun, ko jadi kapala agama paling tinggi 
yang partama. Kapala agama dong pung tugas, 
andia kasi tunju jalan ko orang bisa idop barisi, 
deng babae deng Tuhan. Biar dong bekin iko 
atoran sumua ju, ma kapala agama model ke 
Harun sonde mampu bekin dong barisi batul. 
Andia ko dong parlu kapala agama laen, yang 
pung model sama ke Melkisedek. 12 Ma kalo 
kapala agama model baru ganti sang kapala 
agama model lama, na, atoran lama ju musti 
kana ganti. 

13 Naa, su jalas, kapala agama model baru tu, 
andia Yesus. Te Dia lahir dari suku laen, bukan 
dari suku Lewi. Iko bakli Musa pung atoran, 
kapala agama model ke Harun, cuma datang dari 
suku Lewi sa, sonde bole dari suku laen. 14 Ma 
samua orang tau bilang, kotong pung Bos Yesus 
Kristus lahir dari suku Yahuda. Iko bali Musa 
pung atoran, sonde ada kapala agama dari itu 
suku. 

15 Ma Tuhan Allah sonde pake lai itu atoran 
lama, tagal sakarang su ada Yesus, yang jadi 


IBRANI 7 1356 


kapala agama model baru, model ke Melkisedek. 
16 Te iko bafli Musa pung atoran, kapala agama 
model lama dong musti datang dari suku Lewi. 
Ma Yesus sonde datang dari itu suku. Biar bagitu 
ju, ma Tuhan Allah angka sang Dia ko jadi kapala 
agama model baru, tagal Dia ada kuasa ko idop 
tarus-tarus, deng sonde ada yang bisa bekin 
ancor sang Dia. 1' Te Tuhan pung Tulisan ada tulis 
bilang, 

“Lu jadi kapala agama yang satu model deng 

Melkisedek dolu-dolu tu, 
ma Lu jadi kapala agama sampe salamanya.” 
u 

18 Dia pung arti bilang, atoran yang lama sonde 
ada pung kuasa ko tolong orang dong. Andia ko 
Tuhan Allah su kasi batal itu atoran lama, yang 
dolu Dia su kasi sang bali Musa. 1? Te biar orang 
idop deng bekin iko itu atoran lama dong, ma 
dong masi ada pung sala-sala. Andia ko sakarang, 
Tuhan su buka jalan yang lebe bae, ko biar kotong 
bisa idop badame deng Dia. 


Yesus tu, Kapala Agama yang lebe hebat dari 
kapala agama model lama dong 


20 Dolu, waktu Tuhan Allah angka Lewi pung 
turunan dong ko jadi kapala agama, Dia sonde 

janji, deng sonde angka sumpa apa-apa deng 
dong. Ma waktu Tuhan Allah angka Yesus jadi 
kapala agama, Dia janji bilang, 

“Beta ni, Bos yang hak parenta samua! 

Beta sumpa, Beta sonde akan roba apa yang 

Beta su janji. 
Beta angka sang Lu jadi kapala agama, 
ko Lu kasi jalan Lu pung tugas tarús-tarús.” V 

21 (7:20) 22 Deng Dia janji bagitu, Tuhan Allah 
pake Yesus ko jamin kasi kotong bilang, Dia ada 
mau ika janji yang lebe bae lai deng kotong. 

23 Dolu kapala agama model lama musti kaná 
ganti tarus, tagal dong mati. Andia ko musti ada 
banya kapala agama dong. ** Ma Yesus tu, satu 
kapala agama model baru yang idop tarus-tarus, 
deng Dia ju kasi jalan Dia pung tugas tarus-tarus. 
Andia ko sonde parlu ada orang yang ganti 
sang Dia. 25 Tagal itu, Yesus bisa kasi salamat 
sang samua orang yang mau datang di Tuhan 
Allah lewat Dia. Dia bisa bekin bagitu sampe 
salamanya. Deng Dia jadi dong pung orang dalam 
yang salalu mangada sang Tuhan Allah ko tolong 
sang dong. 

26 Yesus tu, kapala agama paling tinggi yang 
paling cocok deng kotong. Tagal Dia tu, Orang 
barisi yang sonde ada pung sala apa-apa. Dia 

sonde sama deng manusia biasa yang cuma 
tau bekin sala-sala. Te Tuhan Allah su angka 
tinggi-tinggi sang Dia, lebe dari samua yang ada 
di bumi deng di sorga. 27 Andia ko Yesus lebe bae 
dari samua kapala agama model lama. Dolu dong 
musti kasi korban binatang tiap hari, ko Tuhan 
Allah hapus buang dong pung sala-sala sandiri. 
Ais itu, baru dong bekin korban kasi orang dong. 
Ma Yesus sonde parlu bekin ulang-ulang bagitu, 
tagal Dia su sarakan Dia pung diri satu kali sa ko 
jadi korban. Itu su cukup ko Tuhan hapus buang 
samua orang pung sala-sala dong. W 

28 Iko bakli Musa pung atoran, dong angka 
manusia biasa ko jadi kapala agama. Ma dong 
masi ada pung sala-sala. Andia ko Tuhan Allah 
bekin janji baru bilang, Dia mau angka Dia pung 
Ana ko jadi kapala agama paling tinggi. Te Dia 
pung Ana ni, iko tarus-tarus Dia pung mau. 


Tuhan Allah pake Kristus ko ika janji 
baru yang lebe bae dari janji lama 


1 Jadi beta pung omong yang panting bagini: 
8 sakarang kotong su ada kapala agama paling 
tinggi yang lebe hebat dari yang dolu-dolu dong. 
Dia tu, andia Yesus. Dia dudu pegang parenta 
di sorga, di Tuhan Allah yang Paling Tinggi pung 

sabla kanan. “2 Deng Dia kasi jalan Dia pung tugas 
di tampa sambayang yang asli. Itu tampa tu, 
Tuhan Allah sandiri yang bekin, bukan manusia 
yang bekin. 

3 Kapala agama paling tinggi biasa bawa 
pemberian deng korban ko kasi sang Tuhan Allah. 
Andia ko Yesus ju musti bawa korban. 4 Ma Yesus 
sonde kasi jalan Dia pung tugas di bumi. Tagal di 
bumi su ada kapala agama yang kasi pemberian 
deng korban sang Tuhan Allah, iko bakli Musa 
pung atoran. ? Dong kasi jalan dong pung tugas 
di Tenda Sambayang, yang dia pung model iko 
tampa sambayang asli di sorga. Te waktu bali 
Musa mau bekin itu Tenda, Tuhan Allah kasi 
inga sang dia bilang, “Inga bae-bae! Lu musti 
bekin batul-batul iko model yang Beta su kasi 
tunju sang lu di atas itu gunung!” Ye Ma Yesus 
pung tugas jao lebe hebat dari kapala agama 
model lama dong. Te sakarang Tuhan Allah su ika 
janji yang lebe bae, tagal Dia ju pake Yesus jadi 
jambatan ko manusia bisa badame deng Tuhan 
Allah. 

7 Dolu-dolu Dia ika janji deng bali Musa waktu 
Dia kasi turun itu atoran dong. Biar bagitu ju, 
ma manusia sonde bisa idop barisi batul iko itu 

atoran. Tagal itu, dong sonde bisa babae deng 
Tuhan Allah. Andia ko sakarang, parlu ada janji 
yang lebe bae lai. 8 Te dolu Tuhan Allah togor 
sang Dia pung orang, tagal dong su langgar 
ulang-ulang Dia pung atoran lama. Waktu Dia 
su sonde tahan lai, ju Dia mara, ais Dia kasi tau 
bilang, 
“Dengar bae-bae, te Beta ni, yang hak parenta 
samua! 
Pasti nanti Beta ika janji baru 
deng bangsa lIsraPlel, 
deng suku Yahuda. 
9 Itu janji yang nanti Beta ika deng dong tu, 
sonde sama deng itu janji yang dolu Beta su 
ika 
deng dong pung nene-moyang dong. 
Te dolu Beta pegang dong pung tangan, 
ko antar bawa sang dong kaluar dari tana 
Masir. 
Ma dong sonde bekin iko 
apa yang dong su janji deng Beta. 
Andia ko Beta su sonde mau toe sang 
dong lai. 
10 itu janji yang Beta nanti ika deng bangsa 
IsraBlel, 
dia pung isi bagini: 
Nanti Beta taro Beta pung atoran di dong pung 
dalam pikiran. 

Nanti Beta tulis Beta pung parenta di dong 
pung dalam hati. 
Ais Beta jadi dong pung Tuhan, 
deng dong jadi Beta pung orang. 
11 Nanti dong sonde parlu ajar lai sang dong 
pung taman, 
deng dong pung sodara bilang, 
'Bosong musti kanal sang Tuhan! 
te dong samua kanal bae deng Beta, 
mulai dari yang paling kici sampe yang 
paling besar. 
12 Tagal Beta mau kasi tunju Beta pung rasa 
kasian sang dong, 
andia ko Beta lupa buang dong pung sala-sala 
samua.” 7 
13 Waktu Tuhan omong bilang, Dia mau ika janji 
baru deng dong, dia pung arti, itu janji yang lama, 
su sonde laku lai. Sonde lama lai, te dia su ilang 
buang. 


Tuhan Yesus jadi korban yang lebe 
bae dari korban yang lama dong 


1 Sakarang beta mau kasi inga bagini: waktu 

Tuhan Allah ika itu janji yang partama 
deng kotong pung nene-moyang dong, Dia ju 
kasi turun atoran ko dong kasi bangun tampa 

sambayang, ko dong bisa semba sang Dia iko itu 
atoran pung mau. 2 Di itu tampa sambayang tu, 
ada kintal deng tenda besar satu. Di itu tenda 
pung kamar muka, ada tampa taro lampu, deng 
meja satu yang kapala agama dong pake ko taro 
roti yang dong kasi sang Tuhan Allah. Itu kamar 
muka tu, dong subu bilang, Tuhan Allah pung 
Kamar Barisi. 2 

3 Ada ju satu kaen gorden besar tagantong ko 
pele satu kamar laen yang dong subu bilang, 
Tuhan Allah pung Kamar Paling Barisi. "4 Di 
muka itu gorden, ada meja mas satu, ko bakar 
kamanyan wangi kasi sang Tuhan Allah. Deng di 
dalam itu Kamar Paling Barisi ada satu peti mas, 
yang dong subu bilang, Peti Janji. Dalam itu peti, 
dong taro barang kuno ko kasi inga orang soal 
Tuhan Allah pung janji yang Dia su ika deng dong. 
Di situ ada stoples mas satu, yang taklisi deng 
roti manna. Itu roti tu, roti yang dolu-dolu Tuhan 
Allah kasi turun dari langit, kasi sang kotong pung 
nene-moyang dong waktu dong lapar di tampa 
sunyi. Di itu peti ju ada bali Harun pung tongkat 
karing yang dolu parna batunas. Deng ada ju 
itu batu plat yang Tuhan Allah pake ko ukir Dia 
pung atoran yang Dia kasi sang bakli Musa tempo 

hari. © Di itu peti pung tutu ada dua patong yang 
hebat. Itu patong dong pung rupa sama ke Tuhan 
Allah pung ana bua basayap dari sorga yang ada 
badiri deng sayap tabuka lebar ko tutu ame itu 
peti, tagal itu tampa kasi tunju Tuhan Allah pung 
rasa kasian sang manusia. Ma sakarang, beta 
sonde ada waktu ko omong sampe alus-alus 
soklal itu barang dong. $ 

6 Dong pung cara ator barang dalam Tuhan Allah 
pung Tenda Sambayang tu, memang bagitu. Ais 
kapala agama dong maso-kaluar tiap hari pi itu 
kamar muka ko kasi jalan dong pung tugas di situ. 
e7 Ma cuma kapala agama Yahudi dong pung bos 
besar sa yang bole maso pi dalam Tuhan Allah 
pung Kamar Paling Barisi tu. Deng dia sonde bole 
maso sambarang waktu, te dia cuma bisa maso 
satu taon satu kali. Deng kalo dia maso, dia musti 
bawa binatang korban pung dara, ko pi parcik di 
itu Peti Janji pung tutu. Itu dara pung maksud, ko 





C9:4 H Kaluar dari Masir 30:1-6, 25:10-16, 16:33: Daftar 
Sensus 17:8-10; Kaluar dari Masir 25:16: Carita Ulang soal 
Jalan Idop 10:3-5 


dg:5 * Tulisan bahasa Yunani bilang, Tuhan pung ana bua 
basayap dari sorga di sini, nama “kerubim'. Tuhan pung 
ana bua dari sorga biasa, dong subu bilang, “anggelos'. 
Dong sonde basayap. Lia ju, Carita Mula-mula 3:24, 
deng Kaluar dari Masir 25:18-22. 

biar Tuhan Allah hapus buang itu kapala agama 
deng dia pung orang dong pung sala samua, biar 
sala yang dong bekin deng sonde sadar ju. f 

8 Tuhan Allah su pake Dia pung Roh Barisi ko 
kasi mangarti sang kotong bilang, kalo itu gorden 
masi pele jalan maso pi Kamar Paling Barisi, dia 
pung arti bilang, manusia masi balóm bisa maso 
pi Tuhan pung muka, salama atoran lama dong 
masi jalan. ? Te itu samua jadi conto yang Tuhan 
pung Roh pake, ko ajar sang kotong yang ada idop 
sakarang ni. Dolu kotong pung nene-moyang 
dong bawa dong pung persembahan deng 
binatang korban kasi pi kapala agama, ko Tuhan 
Allah hapus buang dong pung sala-sala. Ma biar 
dong bawa korban bam-banya bagitu ju, itu 
korban dong sonde bisa bekin dong pung hati 
jadi barisi, deng sonde bisa kasi ilang dong pung 
rasa sala di dong pung hati. 19 Jadi apa yang dong 
bekin tu, cuma iko atoran agama sa. Ada atoran 
yang parenta bilang, dong sonde bisa makan 
ini, deng sonde bisa minum itu. Ada atoran laen 
bilang, dong musti cuci dong pung diri deng 
dong pung alat iko atoran pung mau. Padahal 
itu atoran dong samua, cuma ator orang pung 
bagian luar sa, te sonde bisa ator orang pung 
dalam hati. Biar bagitu ju, ma itu atoran dong 





f9:7 4 Kapala Agama dong pung Atoran 16:2-34 

musti jalan tarus, sampe Tuhan Allah ganti deng 
atoran baru. 

11 Ma sakarang su ada itu Orang yang Tuhan 
Allah su janji memang dari dolu. Dia tu, Kristus. 
Dia su datang ko jadi kotong pung kapala agama 
paling tinggi, deng Dia su bekin hal bae kasi sang 
kotong. 8Dia kasi jalan Dia pung tugas, sama ke 
kapala agama model lama, ma Dia karja di tampa 
sambayang yang jao lebe hebat. Dia pung tampa 
sambayang tu, sonde ada di bumi, te bukan 
manusia yang bekin itu tampa. 12 Kristus ju maso 
pi dalam itu Kamar Paling Barisi, ko mangada 
sang Tuhan Allah sama ke kapala agama paling 
tinggi model lama dong bekin satu taon satu 
kali. Deng waktu Dia maso, Dia ju bawa dara ko 
kasi sang Tuhan Allah. Ma ada dia pung beda. Te 
Kristus sonde bawa dara dari binatang korban. 
Yang Dia bawa tu, andia Dia pung dara sandiri, 
tagal Dia su mati ko jadi korban kasi sang kotong. 
Ma Kristus bawa maso Dia pung dara satu kali 
sa, ko bekin kotong bebas dari sala, sampe 
salamanya. 

13 Jadi Kristus pung dara tu, memang lebe 
hebat dari binatang pung dara. Te iko bagi 





89:11 # Tulisan bahasa Yunani yang paling bae dong tulis 
bilang, “Dia SU bekin hal bae kasi sang kotong.” Ma ada 
tulisan saparu lai yang tulis bilang, “Dia mau bekin hal bae 
kasi sang kotong.” 

Musa pung atoran, orang yang bekin sala dong, 
kamomos, deng sonde pantas maso ko semba 
sang Tuhan Allah. Musti pi kapala agama ko bekin 
korban, ko biar itu korban pung dara bekin barisi 
kambali sang dong. Ada banya korban yang minta 
kambing pung dara deng sapi pung dara. Ada ju 
satu atoran yang bilang, kalo orang sonto orang 
mati, dia su jadi kamomos di Tuhan pung muka. 
Kalo itu orang mau jadi barisi kambali, kapala 
agama musti ame abu sisa abis bakar sapi ténak. 
Ais dia bawa itu abu, ko pi siram di itu orang 
kamomos, ko biar dia jadi barisi kambali. " 

14 Naa! Kalo binatang pung dara bisa bekin 
barisi orang pung badan luar yang kamomos, 
lebe-lebe lai deng Kristus pung dara! Te Dia pung 
dara tu, su bekin kotong talapas dari sala-sala 
dong, deng ju bekin barisi kotong pung dalam 
hati. Te kotong pung sala bekin kotong tapisa 
buang dari Tuhan. Waktu Kristus mati, Tuhan 
Allah pung Roh yang idop tarus, ada tolong sang 
Dia ko Dia sarakan Dia pung diri kasi sang Tuhan, 
sama ke binatang korban yang sonde ada pung 
cacat sadiki ju. Jadi sakarang kotong su bisa 
semba deng batul sang Tuhan Allah yang idop 
tarus. 





h9:13 x Kapala Agama dong pung Atoran 16:15-16; Daftar 
Sensus 19:9, 17-19 

15 Tagal Kristus pung dara yang paling hebat 
tu, andia ko Tuhan Allah pake sang Dia, ko ator 
janji baru kasi samua orang yang Tuhan Allah 
su pange ame ko jadi Dia pung orang. Te waktu 
Kristus mati ko kasi salamat orang, Dia ju tabus 
ame kotong pung nene-moyang dari sala yang 
dong bekin dolu-dolu, waktu Tuhan Allah ika janji 
lama deng dong. Tagal itu, dong ju su bisa idop 
tarus-tarus deng Tuhan Allah. 

16 Beta pake conto orang tarima pusaka, sama 
ke satu bapa bekin surat warisan ko nanti kasi 
pusaka sang dia pung ana. Ma itu ana baru bole 
pegang ame itu pusaka, kalo dia pung bapa su 
mati. 17 Te kalo itu bapa masi idop, dia pung ana 
balom bisa tarima pusaka yang bapa su janji di 
itu surat warisan. 18 Bagitu ju deng Tuhan Allah 
pung janji partama yang Dia ika deng kotong 
pung nene-moyang. Dong baru bisa tarima ame 
apa yang Tuhan janji tu, kalo ada satu yang mati 
lebe dolo. Andia ko dong pung korban pake 
binatang pung dara ko jadi bukti ada yang su 
mati. 19 Tempo hari, baRli Musa kumpul kotong 
pung nene-moyang dong, ko dia kasi tau parenta 
samua yang ada di itu atoran yang Tuhan su 
kasi turun. Ais itu, barli Musa bunu bekin mati 
sapi deng kambing, ko ame dong pung dara, ais 
campor deng aer. Dia ju pake tali mera ko ika 
tangke daon alus. Ais dia colo pi dalam itu dara, 

ko kabas-kabas pi atas Tuhan Allah pung Tulisan, 
deng pi atas rakyat dong samua. 20 Waktu bali 
Musa kabas-kabas itu dara, dia ju omong bilang, 
“Ini dara ni, jadi tanda bilang, Tuhan Allah ada 
ika janji deng bosong. Kalo bosong bekin iko Dia 
pung parenta samua, nanti Dia ju kasi samua 
yang Dia su janji.” 21 Bai Musa ju kabas-kabas 
dara pi di Tenda Sambayang, deng samua alat di 
situ yang dong pake ko semba sang Tuhan Allah. 
k22 Te iko Tuhan pung atoran, amper samua yang 
kamomos, musti bekin barisi pake dara. Tagal itu, 
kalo manusia mau jadi barisi dari dong pung sala, 
na, musti ada korban pung dara. | 

23 Apa yang beta carita soflal kotong pung 
nene-moyang deng dong pung Tenda Sambayang 
tu, itu samua cuma conto sa, ko biar kotong bisa 
mangarti Tuhan Allah pung tampa sambayang 
yang asli di sorga. Te kalo kapala agama model 
lama mau maso pi dalam itu Tenda ko semba 
sang Tuhan Allah, dong musti bekin barisi 
samua-samua dolo, pake binatang korban pung 
dara. Tuhan Allah pung tampa sambayang di 





19:19 # Alkitab bahasa Yunani bilang ini daon dong pung 
nama, andia Uoownoc (hussopos). Baca entri di Kamus 
Pengantar Alkitab bahasa Kupang untuk Ghisopa. 


19:20 # Kaluar dari Masir 24:6-8 
K9:21 4 Kapala Agama dong pung Atoran 8:15 

sorga ju musti barisi. Ma musti pake dara korban 
yang lebe hebat dari binatang pung dara. 24 Itu 
Kamar Paling Barisi yang Kristus maso tu, bukan 
kamar di Tenda Sambayang yang manusia bekin. 
Te itu Tenda di bumi tu, cuma conto dari yang 
asli sa. Ma Kristus maso langsung di sorga ko 
bela sang kotong di Tuhan Allah pung muka. 

25 Dolu kapala agama paling tinggi musti maso 
ulang-ulang tiap taon pi itu Kamar Paling Barisi, 
deng bawa binatang pung dara kasi sang Tuhan 
Allah. Ma Kristus sonde bagitu. Te Dia cuma 
parlu maso satu kali sa, deng bawa Dia pung dara 
sandiri. 28 Te kalo Dia musti maso tiap taon sama 
ke kapala agama yang model lama tu, dia pung 
arti bilang, Dia musti mati ulang-ulang kali mulai 
dari dunya pung mula-mula sampe sakarang, ko 
biar Dia hapus buang tiap orang pung sala-sala. 
Ma Dia sonde bekin bagitu. Te pas dia pung 
waktu Dia mati jadi korban cuma satu kali sa, 

ko angka buang samua sala yang orang bekin. 

27 Su jalas manusia mati satu kali sa. Ma ais itu 
dia musti datang mangada di Tuhan Allah pung 
muka ko Tuhan pareksa sang dia. 28 Bagitu ju, 
Kristus. Dia mati deng sarakan Dia pung diri ko 
jadi korban satu kali sa. Deng Dia ju nanti datang 
kambali. Ma Dia sonde urus orang pung sala lai, 
tagal Dia su bekin beres itu tugas. Ma yang Dia 

mau urus nanti tu, andia Dia mau kasi salamat 
sang samua orang yang ada baharap sang Dia. ™ 


Kristus mati satu kali sa, ko orang bisa idop 
babae deng Tuhan Allah sampe salamanya 


10 1 Kalo kotong mau mangarti batul-batul 
Tuhan Allah pung mau, itu atoran yang Dia 
kasi sang kotong pung nene-moyang dong masi 
kurang jalas. Te itu cuma bayang-bayang dari 
hal-hal bae yang Tuhan mau kasi sang kotong. 
Jadi biar orang iko itu atoran dong, deng bawa 
binatang korban tarus-tarus ju, itu sonde bisa 
bekin barisi batul dong pung sala-sala. 2Te kalo 
itu atoran bisa bekin ilang batul dong pung 
sala-sala, na, dong sonde bawa binatang korban 
lai, tagal dong su sonde rasa sala di dong pung 
hati lai. Padahal sonde bagitu. ? Te tiap taon 
dong maen minta ulang-ulang ko Tuhan Allah 
hapus buang dong pung sala-sala, 4 tagal sonde 
mungkin binatang pung dara ada pung kuasa ko 
angka buang batul orang pung sala-sala. 

5 Andia ko Kristus omong bagini waktu Dia 
datang di ini dunya: 

“Tuhan Allah! 

Tuhan sonde sanang deng itu binatang korban 

deng persembahan laen yang dong bawa. 

Dong horo bekin mati binatang bam-banya, 
ko jadi korban. 
Ais dong bakar binatang bam-banya, 
ko minta ampon. 
Biar bagitu ju, ma Tuhan pung hati sonde 
sanang. 
Andia ko Tuhan suru sang Beta datang di ini 
dunya, 
ko jadi manusia sama ke dong.” 
6 (10:5) 7 Ais Kristus ju omong bilang, 
“Tuhan! Beta su ada di sini! 

Beta datang ko bekin iko Tuhan pung mau, 
sama ke Tuhan pung jubir su tulis 
memang soklal Beta.” ^ 
8 Jadi, yang Kristus omong partama tu, andia: 

“Tuhan sonde sanang deng itu binatang korban 
deng persembahan laen yang dong bawa. 
Dong horo bekin mati binatang bam-banya, 
ko jadi korban. 
Ais dong bakar binatang dong, 
ko minta ampon. 
Biar bagitu ju, ma Tuhan pung hati sonde 
sanang.” 
Jadi biar dong su bekin iko parsis deng bali 
Musa pung atoran dong, ma Tuhan Allah pung 
hati sonde sanang. ? Waktu Kristus omong bilang, 

“Beta datang ko bekin iko Tuhan pung mau.” 
Dia pung arti bilang, Kristus datang ko hapus 
buang jalan yang lama, ais ganti deng jalan yang 
baru. 10 Te Tuhan pung mau, andia Yesus Kristus 
jadi korban ko mati satu kali kasi sang kotong 
manusia. Deng bagitu, Dia bekin kotong jadi 

orang barisi sampe salamanya. 

11 Tiap hari, itu kapala agama model lama dong 
maen kasi jalan dong pung tugas, deng maen 
horo bekin mati binatang korban dong. Padahal 
itu korban dong sonde parna ada kuasa ko angka 
buang batul orang pung sala. 212 Ma kotong 
pung Kapala Agama Paling Tinggi, andia Kristus, 
sarakan Dia pung diri ko mati jadi korban kasi 
sang kotong. Lewat Dia jadi korban satu kali sa, 
Dia su buka jalan ko bisa angka buang abis kotong 
manusia pung sala samua. Ais itu, baru Dia pi 
dudu di Tuhan Allah pung sabla kanan, di tampa 
yang paling hormat. 13 Di situ, Dia ada tunggu 
sampe Tuhan Allah bekin Dia pung musu dong 
taflalok sang Dia. P14 Dia pung korban yang satu 
kali tu, bekin putus tarus-tarus sala pung kuasa 
kasi orang yang Kristus ada bekin barisi dong. 

15 Tuhan Allah pung Roh Barisi ju ada kasi tau itu 
hal yang sama kasi kotong. Te Dia parna omong 
bilang, 

16 “Bosong pung Bos ada kasi tau bagini: 

Beta ika janji baru deng Beta pung orang 
dong, 
Beta taro Beta pung atoran di dong pung 
pikiran, 
deng Beta tulis Beta pung parenta di dong 
pung dalam hati.” 4 
17 Ais Dia kasi tau tamba bilang, 
“Nanti Beta sonde inga lai dong pung sala dong. 
Deng Beta lupa buang dong pung 
bekin-bekin, 
waktu dong langgar Beta pung atoran 
dong.” " 

18 Naa. Dia pung arti bilang, kalo Tuhan Allah 
su hapus buang orang pung sala dong, orang su 
sonde parlú bawa korban lai, ko bekin dingin 
Tuhan pung hati. 


Kotong su sonde usa taku-taku datang 
mangada sang Tuhan Allah 


19 Jadi bagini, sodara dong! Yesus su kasi tumpa 
Dia pung dara ko bekin dingin Tuhan Allah 

pung hati. Andia ko sakarang kotong su sonde 
usa taku-taku lai datang mangada sang Dia di 
Dia pung Tampa Paling Barisi di sorga. 28 Inga 
itu Kamar Paling Barisi lama tu! Di situ, ada 
gorden besar yang pele ko orang sonde bole 
maso mangada langsung di Tuhan Allah. Ma 
deng Yesus pung mati tu, Dia buka jalan baru, 
ko orang bisa baFlomong langsung deng Tuhan 
Allah. 2! Lebe-lebe lai, Yesus ju jadi kapala agama 
yang talalu hebat, yang layani deng ator Tuhan 
Allah pung isi ruma dong. 22 Tagal itu jadi kotong 
pung hak, na, mari kotong maso ko mangada 
deng baklomong langsung deng Tuhan Allah. Ma 
kotong musti parcaya batul sang Dia deng hati 
lurus. Te Yesus pung mati su bekin barisi kotong 
pung dalam hati, sampe kotong su sonde pikir 
hal-hal jahat lai. Deng kotong musti idop barisi ju, 
sama ke kapala agama model lama dong musti 
mandi dolo baru maso layani sang Tuhan. $ 

23 Mari ko kotong ju pegang kuat-kuat samua 
hal yang kotong mangaku sofPlal Tuhan Allah. 
Deng kotong ju musti baharap sang Dia deng 
sonde usa pikir-pikir, te Dia pasti bekin iko Dia 
pung janji. 28 Deng mari kotong cari-cari jalan ko 
buju-buju kotong pung sodara orang parcaya, ko 

biar kotong samua kasi tunju sayang bam-banya 
deng karja hal bae macam-macam. 22 Te beta 
su dengar ada orang saparu yang sonde mau 
bakumpul lai deng dong pung sodara orang 
parcaya dong. Ma jang bagitu! Te bosong musti 
bakumpul ko kasi kuat satu deng satu pung hati. 
Lebe-lebe lai, tagal Tuhan pung waktu datang 
kambali su deka-deka. Kasi inga sang dong 
bagitu! 

26 Sodara sayang dong! Kotong su tau sampe 
alus-alus soRlal Yesus Kristus pung jalan yang 
batul. Ma kalo kotong bale balakang sang Yesus, 
deng idop bekin sala tarus-tarus, na, dia pung 
arti bilang, su sonde ada korban laen lai yang bisa 
hapus buang kotong pung sala dong. 27 Kotong 
cuma tunggu deng taku-taku, tagal Tuhan Allah 
datang kasi hukum sang kotong. Te api naraka 
yang manyala hebat su siap ko mau kasi ancor 
abis samua orang yang malawan sang Dia. 
t28 Dolu kalo ada satu orang yang tola buang bali 
Musa pung atoran, deng ada dua-tiga orang yang 
jadi saksi bagitu, itu orang yang bekin sala tu, 
musti kana hukum mati, deng sonde ada pung 
ampon lai. “29 Ma sakarang, kalo ada orang yang 
bekin hina Tuhan Allah pung Ana, itu sama ke 

dia pandang enteng Yesus pung dara, yang Dia 
su kasi tumpa ko bekin barisi itu orang. Deng 
dia sonde toe deng Tuhan Allah pung janji, yang 
Dia ika deng itu orang pake itu dara. Deng dia ju 
bekin mara sang Tuhan Allah pung Roh, yang su 
kasi tunju hati bae sang itu orang. Bayangkan 
sa! Te orang macam bagini tantu pikol hukuman 
yang jao lebe barat lai dari orang yang tola buang 
bali Musa pung atoran. “20 Tuhan Allah parna 
omong bilang, 

“Beta ada pung hak, ko balas orang pung jahat. 

Deng Beta pasti bekin iko bagitu.” 
Deng ada tulis lai bilang, 
“Tuhan Allah tu, yang hak parenta samua. 
Nanti Dia kasi jato hukuman sang Dia pung 
orang dong.” W 

31 Inga te Tuhan Allah idop tarus-tarus! Orang 
pasti ngari, kalo Tuhan su tangkap ame sang 
dong! 

32 Bosong musti inga waktu bosong baru mulai 
mangarti soklal Kristus, ais bosong pung pikiran 
jadi tarang. Te itu waktu, biar bosong dapa 
sangsara deng susa bam-banya, ma bosong 
batahan deng parcaya tarus sang Kristus. 23 Ada 
orang yang bekin hina sang bosong, deng bekin 

malu sang bosong di orang banya pung muka. 
Ada ju yang bekin bagitu sang bosong pung 
taman orang parcaya dong. 24 Bosong rasa kasian 
deng kasi tunju hati bae sang orang yang kana 
lempar maso dalam bui. Kalo orang pancuri bawa 
bosong pung barang, bosong tarima deng hati 
tanang sa, tagal bosong su tau bilang, bosong 
ni nanti tarima hal-hal yang jao lebe bae, yang 
orang sonde bisa pancuri bawa. 22 Andia ko 
bosong musti pegang kuat-kuat bosong pung 
parcaya. Te nanti Tuhan balas bam-banya kasi 
sang bosong. 20 Jadi batahan sa! Te kalo bosong 
su bekin iko Tuhan pung mau tarus, nanti bosong 
tarima samua yang Dia su janji kasi sang bosong. 
37 Tuhan pung jubir dong su tulis soRal itu Orang 
yang mau datang bilang, 
“Sonde lama lai, te itu Orang yang mau datang, 
su muncul datang. 
Jang pata samangat, te Dia sonde 
tunggu-tunggu. 
38 Orang yang pung hati lurus, 
nanti dapa salamat, 
tagal dia parcaya sang Beta. 
Ma kalo ada yang ondor diri dari Beta, 
Beta pung hati sonde sanang.” * 

39 Ma kotong ni, bukan orang yang ondor diri 
dari Tuhan Allah. Te orang macam bagitu, nanti 
tapisa buang dari Dia. Ma kotong ni, orang 
yang parcaya sang Tuhan Allah. Ais kotong dapa 
salamat ko idop tarus deng Dia. 


Kotong musti parcaya tarus sang 
Tuhan Allah, sama ke orang dolu-dolu 


1 1 1 Kalo kotong parcaya sang Tuhan Allah, 
dia pung arti bilang, kotong yakin tarus 
sang Dia. Te kalo Dia su janji mau bekin satu 
hal, na, kotong tau bilang, Dia pasti bekin iko 
itu janji. Biar kotong balom tarima apa-apa 
ju, kotong parcaya tarus sa. 2 Ada dari kotong 
pung nene-moyang dong yang memang parcaya 
bagitu. Tagal itu, Tuhan Allah ju tarima bae sang 
dong. 

3 Ini bumi deng langit yang kotong ada lia 
sakarang ni, kotong parcaya bilang, Tuhan Allah 
yang bekin ini samua. Ma Dia sonde bekin pake 
barang yang su ada, yang manusia bisa dapa lia. 
Samua yang ada ni, jadi tagal Dia omong pake 
Dia pung Kata-kata sa. Y 

Habel 


4 Habel parcaya sang Tuhan Allah. Tagal itu, dia 
bawa pemberian yang lebe bae dari dia pung 
kaka Kaen. Tuhan Allah tarima bae sang Habel 
deng dia pung pemberian tu, tagal dia pung hati 
lurus. Jadi biar dia su lama mati, ma kotong masi 
bisa balajar dari dia, tagal dia pung parcaya. 2 


Henok 


> Henok ju parcaya sang Tuhan Allah. Tagal itu, 
Tuhan ju angka nae sang dia bawa pi sorga, ko 
biar dia sonde usa mati. Orang ju cari-cari sang 
dia, ma sonde dapa katumu, tagal Tuhan su 
angka nae sang dia. Tuhan tarima bae sang dia, 
te Tuhan ada bilang, “Henok ni, orang yang bekin 
sanang Beta pung hati.” 

6 Jadi bagini, sodara dong! Su jalas Tuhan Allah 
sonde tarima bae orang yang sonde parcaya sang 
Dia. Te orang yang mau datang di Tuhan Allah, 
dia musti parcaya bilang, Tuhan tu memang ada. 
Deng dia ju musti parcaya bilang, Tuhan mau 
tolong orang yang datang cari sang Dia. 





Z11:4 H Carita Mula-mula 4:3-10 

Noh 


7 Noh ju parcaya sang Tuhan Allah. Tagal itu, 
Noh parcaya sang Tuhan waktu Dia kasi tau 
memang bilang, “Noh! Inga, e! Nanti Beta kasi 
ancor buang ini dunya pake banjer besar yang 
manusia balom parna lia.” Biar Noh balêm parna 
lia macam bagitu ju, dia dengar-dengar sang 
Tuhan Allah, deng bekin kapal ko kasi salamat dia 
pung isi ruma dong. Tagal dia pung parcaya tu, 
Tuhan anggap dia orang hati lurus. Ma samua 
orang yang sonde parcaya, Tuhan kasi hukum 
barat sang dong. b 


BaRli Abraham kasi tenga dia pung kampong asal 


8 Bali Abraham ju parcaya sang Tuhan Allah. 
Tagal itu, Tuhan Allah pange sang dia bilang, 
“Bram, é! Kaluar kasi tenga lu pung kampong ko 
pi satu tampa yang nanti Beta kasi tunju sang lu. 
Te itu tana nanti jadi pusaka kasi lu pung turunan 
dong.” Dengar bagitu ju, dia bekin iko Tuhan 
pung mau, biar dia sonde tau mau pi mana. 

C9 Waktu dia sampe di itu tana, ju dia kasi badiri 
dia pung tenda, ko tenga sama ke orang luar di 
itu tana yang Tuhan su janji mau kasi sang dia. 

Ais dia pung ana Isak deng dia pung cucu Yakob 
tenga di situ ju, te Tuhan su janji kasi itu tana ko 
jadi dong pung pusaka. 910 Dia baharap ko nanti 
dia idop di satu kota yang talalu hebat. Te Tuhan 
Allah sandiri yang bekin gambar ko kasi bangun 
itu kota. 


Mama Sara 


11 Sara, andia bai Abraham pung bini, parcaya 
sang Tuhan Allah ju. Biar dia balêm parna barana, 
deng su tua kakaluk ju, ma Tuhan bekin ko dia 
bisa jadi nene-moyang kasi satu bangsa besar. Te 
dia parcaya bilang, Tuhan Allah pasti bekin iko 
apa yang Dia su janji. “12 Tagal itu, biar dia su tua 
ganggok ju, dia masi bisa barana ame turunan 
bam-banya, sampe sonde ada orang yang bisa 
itong ame sang dong. Te dong pung banya sama 
ke bintang di langit, deng pasir di pante. f 


BaBii-bakli yang parcaya deng 
baharap satu tana pusaka 
13 Kotong pung nene-moyang bafi Abraham, 


bali Isak, deng bali Yakob ju parcaya tarus sang 
Tuhan Allah sampe dong mati. Ma dong balom 





d41:9 H Carita Mula-mula 35:27 
€11:11 H Carita Mula-mula 18:11-14, 21:2 
f11:12 H Carita Mula-mula 15:5, 22:17, 32:12 


IBRANI 11 1382 


tarima itu tana pusaka yang Tuhan su janji. Biar 
bagitu ju, ma dong baharap tarus deng hati 
sanang, tagal dong su lia itu tana dari jao. Te 
dong su mangaku bilang, dong cuma orang asing 
yang tenga tahan di ini dunya. 814 padahal, su 
jalas orang yang omong macam bagitu, dong su 
rindu dapa satu tampa ko jadi dong pung tana 
milik. 15 Andekata kalo itu tana pusaka yang 
kotong pung balli dong su rindu tu, andia bali 
Abraham pung tana asal, na, pasti dong ada 
banya kasampatan ko pulang pi situ. 18 Ma itu 
tana pusaka yang dong su rindu tu, andia tana 
pusaka yang lebe hebat di sorga. Tagal itu, Tuhan 
Allah tarima bae sang dong ko dong jadi Dia pung 
orang. Te Dia su siap memang satu kota kasi sang 
dong di sorga. 


BaRli Abraham sarakan dia pung ana Isak 


17 Bai Abraham ju parcaya mati sang Tuhan 
Allah waktu Tuhan ada uji dia pung parcaya. Tagal 
itu, dia bekin iko Tuhan pung parenta ko sarakan 
dia pung ana Isak jadi korban. "Padahal dolu 
Tuhan su janji soBlal itu ana bilang, “Dari lu pung 
ana Isak ni, nanti lu dapa turunan bam-banya, 








811:13 # Carita Mula-mula 23:4; 1 Sajara Israflel deng 
Yahuda 29:15: Lagu Puji dong 39:13 

sampe dong jadi bangsa yang hebat.” 18 (11:17) 
19 Ma bafi Abraham su pikir kata, Tuhan Allah 
ada kuasa ko kasi idop kambali orang mati. 
Memang batul, te itu waktu su sama ke dia dapa 
kambali dia pung ana yang su jadi korban. 


Baði Isak 


20 Bafi Isak ju parcaya sang Tuhan Allah. Tagal 
itu, dia minta ko biar nanti Tuhan kasi berkat sang 
dia pung ana Yakob deng Esau. | 


Bali Yakob 


21 Bafi Yakob ju parcaya sang Tuhan Allah. 
Tagal itu, waktu dia su amper mati, dia badiri 
bongko-bongko pegang dia pung tongkat, ko 
semba sang Tuhan. Ais dia minta Tuhan kasi 
berkat sang dia pung cucu dari dia pung ana 
Yusuf. K 


Badi Yusuf 


22 Bafi Yusuf ju parcaya sang Tuhan Allah. 
Waktu dia su amper mati, dia parcaya bilang, 
Tuhan Allah nanti bawa kaluar Dia pung orang 
Israklel dong dari tana Masir. Andia ko dia janji 

sang dong, ko dong musti bawa pulang dia pung 
tulang, kalo nanti dong jalan kasi tenga tana 
Masir. ! 


BaRli Musa pung mama-bapa 


23 Bali Musa pung mama-bapa ju parcaya sang 
Tuhan Allah. Waktu dia pung mama barana abis 
sang dia, ju dong sambunyi sang dia sampe tiga 
bulan, tagal dong lia dia pung badan montok. 
Deng dong sonde taku sang raja negri Masir, 
biar dia su parenta dia pung orang bilang, “Bunu 
bekin mati memang samua ana laki-laki yang 
lahir dari orang Ibrani!” ” 


Bakli Musa 


24 Waktu bali Musa su besar datang, dia ju 
parcaya sang Tuhan Allah. Te dolu raja Masir 
pung ana parampuan su angka sang dia ko jadi 
dia pung ana. Biar bagitu ju, ma dia sonde mau 
orang anggap dia tu, raja Masir pung kelu. "25 Te 
dia pikir, lebe bae dia idop susa sama-sama 
deng Tuhan pung orang dong, daripada dia 
idop sanang deng hal jahat yang cuma batahan 

sabantar sa. 20 Dia kasi biar orang bekin hina sang 
dia, tagal dia baharap sang Kristus, andia Orang 
yang Tuhan Allah su janji mau kirim datang. Dia 
batahan bagitu, tagal dia tau Tuhan nanti balas 
kasi sang dia upa yang jao lebe bae dari samua 
harta yang ada di tana Masir. 

27 Bai Musa ju parcaya sang Tuhan Allah waktu 
dia minta isin sang raja Masir ko antar bawa 
kotong pung nene-moyang dong jalan kaluar 
dari dia pung tana. Biar raja su mara mau mati, 
ma bali Musa sonde taku sang dia. Bali Musa 
parcaya tarus sang Tuhan Allah yang sonde 
kantara, sama ke Musa su lia sandiri sang Dia. ° 

28 Bali Musa ju parcaya sang Tuhan waktu dong 
su siap mau jalan kaluar dari tana Masir. Te dia 
bekin iko Tuhan pung parenta, deng suru kotong 
pung nene-moyang dong bekin Paska partama 
deng bunu domba ko jadi binatang korban. Ais 
dong ame itu domba pung dara ko taro tanda 
di dong pung ruma dong. Itu malam, Tuhan 
pung ana bua dari sorga datang bunu bekin mati 
samua ana sulung di tana Masir. Ma dia sonde 
maso pi bunu di kotong pung nene-moyang dong 
pung ruma-ruma, tagal dia lia itu dara di dong 
pung pintu. P 

Kotong pung nene-moyang dong 


29 Waktu kotong pung nene-moyang dong 
kaluar dari tana Masir, dong ju parcaya sang 
Tuhan Allah. Tagal dong pung parcaya, Tuhan 
bala aer di Laut Mera, ko dong jalan manyabrang 
deng salamat di tana karing. Ma tantara Masir 
yang buru sang dong, mati tanggalam waktu 
dong coba lewat di situ. 4 


Mama Rahab 


30 Waktu kotong pung nene-moyang dong su 
maso di tana Kanaflan, dong ju parcaya sang 
Tuhan Allah. Te dong iko Dia pung parenta, deng 
jalan kuliling kota Yeriko pung tembok luar sampe 
tuju hari. Ju itu tembok rubu buang memang. " 

31 Ada ju Rahab yang dolu jadi parampuan nakal 
di itu kota. Tagal dia parcaya sang Tuhan Allah, 
andia ko dia tarima bae-bae orang Israklel pung 
mata-mata, deng kasi sambunyi sang dong di dia 
pung ruma. Ais Tuhan kasi ancor samua orang 
Yeriko, tagal dong sonde mau dengar sang Dia. 
Ma Tuhan kasi salamat sang Rahab, tagal dia 
pung parcaya. $ 





911:29 # Kaluar dari Masir 14:21-31 

Banya orang laen ju parcaya sang Tuhan Allah 


32 Beta masi bisa omong panjang lai, soBlal 
orang laen yang parcaya sang Tuhan Allah. Ma 
beta sonde ada waktu ko carita alus-alus soPlal 
Gideon, Barak, Simson, Yefta, Daud, Samuel, 
deng Tuhan Allah pung jubir yang laen dong. 
t33 Dong samua parcaya sang Tuhan Allah. Tagal 
itu, ada yang manang lawan raja-raja. Ada yang 
pegang parenta deng hati lurus, ko bela orang 
yang sonde ada pung sala, deng kasi hukum 
orang yang sala. Ada yang tarima apa yang Tuhan 
su janji. Deng ada yang kasi kala singa. "34 Ada 
yang kasi mati api yang manyala besar. Ada yang 
Tuhan kasi salamat dari orang yang mau bunu 
sang dong pake kalewang. Ada yang sonde kuat, 
ma Tuhan Allah kasi kuat sang dong. Ada yang 
Tuhan bekin ko dong jadi hebat baparang, sampe 
dong puku kasi ondor tantara musu dari tampa 
laen dong. “35 Ada ju mama-mama yang tarima 
kambali dong pung kelu, yang Tuhan su kasi idop 
kambali. 





t11:32 # Tukang Putus Parkara dong 6:11—8:32, 4:6—5:31, 

Ma ada yang kana siksa, tagal dong parcaya 
sang Tuhan Allah. Dong lebe suka mati, ko biar 
dong jang bale balakang sang Tuhan. Te dong 
sonde putus hubungan deng Dia. Jadi dong ada 
baharap bilang, nanti Tuhan angka sang dong 
ko dapa idop yang lebe bae lai di sorga. W36 Ada 
yang kana ejek, deng kana firuk. Ada laen lai yang 
kana gepe dong pung kaki pake kayu pasung 
dalam bui. “27 Ada yang mati, tagal kaná lempar 
deng batu. Ada yang mati, tagal orang gargaji 
bala dong pung badan. Ada yang mati, tagal 
kana bunu deng kalewang. Ada yang idop miskin 
deng cuma pake pakean dari kulit binatang, tagal 
orang siksa deng bekin susa sang dong, sampe 
usir buang sang dong, Y*$ko dong lari pi tenga 
di tampa sunyi, di gunung-gunung, di goa-goa, 
deng di lobang-lobang dalam tana. Orang anggap 
reme sang ini orang dong, deng usir dong pi 
tenga di tampa sonde bae. Padahal dong pung 
parcaya talalu hebat, sampe orang yang ada di ini 
dunya sonde pantas tenga sama-sama deng ini 
orang dong. 

39 Tuhan puji sang dong samua ni, tagal dong 
parcaya sang Dia. Ma sampe dong pung mati ju, 
dong balóm tarima apa yang Tuhan su janji. 20 Dia 
mau bekin iko Dia pung janji, pake jalan yang 
lebe bae. Tagal Dia mau ko kotong samua bisa 
idop tarus sama-sama deng Dia: andia kotong 
yang sakarang su kanal sang Kristus, deng dong 
yang su mati dolu-dolu. 

12 1 Jadi karmana deng kotong yang idop 
sakarang? Kotong su sama ke orang 
yang iko lomba lari. Kotong pung nene-moyang 
dolu-dolu dong yang parcaya sang Tuhan Allah, 
dong sama ke panonton yang badiri kuliling ko 
kasi samangat sang kotong. Ma kalo kotong masi 
talika deng sala-sala dong, itu bekin kotong pung 
lari jadi barat. Andia ko kotong musti angka buang 
itu sala dong samua, ko biar kotong bisa lari ukur 
kuat. Te Tuhan Allah sandiri su pili sang kotong ko 
iko ini lomba, jadi kotong musti batahan ko lari 
tarus sampe di garis finis. 2 Deng kotong musti 
lari deng mata sonde lia kiri-kanan, ma lia sang 
Yesus sa. Te Dia yang buka jalan ko kotong bisa 
parcaya sang Tuhan Allah. Deng Dia nanti tolong 
ko kotong bisa parcaya tarus-tarus sampe abis. 
Inga, ko sonde? Waktu Yesus sangsara di kayu 
palang, orang olok-olok sang Dia, ma Dia batahan 
tarus. Te Dia tau kalo Dia pung sangsara su abis, 
nanti Dia pung hati jadi sanang. Itu batul. Te 

waktu Dia su mati abis, ju Tuhan Allah angka sang 
Dia ko dudu di Tuhan pung sabla kanan, ko Dong 
dua parenta sama-sama. 3 Biar orang bekin jahat 
sang Dia, ma Dia batahan tarus. Jadi bosong jang 
lupa sang Yesus pung sangsara ni, ko biar bosong 
ju bisa batahan tarus, deng jang cape. 


Tuhan Allah mau togor ko ajar sang kotong, 
sama ke satu bapa ajar dia pung ana 


4 Bosong su lawan hal jahat dong, ma bosong 
balêm lawan karas sampe bosong pung dara 
tapokla. Batul, wuang? ? Mangkali bosong su lupa 
Tuhan Allah pung Kata-kata yang Dia su kasi tau 
sang bosong, sama ke satu bapa ada omong deng 
dia pung ana bilang, 

“Ana, e! 

Kalo kotong pung Bos ada hukum ko ajar sang 

lu, ko biar lu idop iko jalan yang batul, 
na, lu jang anggap enteng! 

Deng kalo Dia ada togor ko ajar sang lu, 

na, lu pung hati jang ilang. 
6 Te kotong pung Bos togor ko ajar orang yang 
Dia sayang. 
Memang samua orang yang Dia tarima jadi 
Dia pung ana, 
Dia pasti togor ko ajar sang dong.” 7 

7 Jadi, kalo Tuhan Allah ada togor ko ajar sang 
bosong ko idop iko jalan yang batul, na, batahan 
sa. Dia bekin bagitu, tagal bosong su jadi Dia 
pung ana. Te tiap bapa musti togor ko ajar dia 
pung ana, sampe itu ana tau idop iko jalan yang 
batul. 8 Te kalo Tuhan Allah sonde togor ko ajar 
sang bosong sama ke Dia pung ana yang laen 
dong, dia pung arti bilang, bosong ni, bukan Dia 
pung ana. 

9 Kotong biasa kasi hormat sang kotong pung 
bapa barana di ini dunya, tagal dia togor ko ajar 
sang kotong waktu kotong masi kici. Itu su batul. 
Ma lebe-lebe lai, kotong musti dengar-dengar 
sang Tuhan Allah, tagal Dia tu, kotong pung Bapa 
di sorga, deng Dia mau togor ko ajar kotong ko 
idop iko Dia pung jalan yang batul. 10 Kotong 
pung bapa barana togor ko ajar kotong cuma 
sabantar sa, iko apa yang dia anggap bae. Ma 
Tuhan Allah lebe tau apa yang kotong parlu 
balajar. Andia ko Dia togor ko ajar kotong ko idop 
barisi sama ke Dia. 11 Memang sonde enak kalo 
kana togor. Ma lama-lama ju kotong pung hati 
jadi tanang, tagal kotong su tau idop iko Tuhan 
pung mau. 

12 Sodara dong! Bekin kuat bosong pung tangan 
yang su cape, deng bekin ringan bosong pung 
kaki yang su barat. Jang lari babengko-reflo, ma 
lari lurus tarus, ko dong yang su tar bisa-bisa lai, 


IBRANI 12 1392 


ju dapa samangat ko bisa lari tarus. Bosong musti 
bekin kuat bosong pung hati ko batahan tarus 
deng parcaya sang Kristus. 2 


Jang tola buang Tuhan Allah 
pung hati bae sang bosong 


13 (12:12) 14 Sodara yang parcaya sang Kristus! 
Bosong musti pasang kaki ko idop badame satu 
deng satu. Deng usaha karas ko idop barisi. Te 
orang yang sonde barisi, sonde bisa lia sang 
Tuhan Allah. 

15 Kasi samangat satu deng satu ko biar jang 
sampe ada dari bosong yang ondor diri sampe 
sonde rasa Tuhan Allah pung hati bae. Jaga 
bae-bae ko jang kasi biar ada rasa saki hati yang 
muncul di bosong pung teng-tenga. Te itu sama 
ke racon yang pait, yang bekin rusak banya orang. 
b16 Deng ati-ati, deng jaga ko jang ada yang maen 
serong. Ais ati-ati deng jaga ko jang ada yang idop 
sonde toe sang Tuhan Allah, sama ke Esau. Esau 
tu, bali Isak pung ana sulung. Satu hari, Esau 
pulang deng paru karoncong. Dia minta makanan 
satu piring dari dia pung adi Yakob, deng bayar 
pake dia pung hak sulung. “1? Ma sonde lama ju, 

kotong tau Esau su manyasal. Te waktu bapa Isak 
mau minta Tuhan kasi berkat ana sulung sang 
Esau, Isak su sonde bisa minta lai, tagal Esau su 
kasi buang deng parcuma dia pung hak. Andia ko 
biar dia manangis makarereu ju, dia sonde bisa 
dapa kambali apa yang dolu dia su buang. 4 

18 Bagini, sodara dong! Kotong su bisa datang 
di Tuhan Allah pung muka, iko jalan baru yang 
Dia su buka kasi sang kotong. Ma dolu-dolu 
kotong pung nene-moyang dong balom bisa 
bagitu. Te waktu Tuhan Allah balika janji deng 
dong, dong ada deka deng satu gunung, nama 
Sinai. Di atas itu gunung ada api manyala. Ada 
ju angin ribut. Deng itu gunung ju tatutu deng 
galap buta, sampe bekin dong taku mau mati. 
19 Dong ju dengar tarompet pung bunyi, ais 
Tuhan pung suara yang hebat kaluar dari itu 
gunung. Dengar Tuhan pung omong ju, dong 
tamba taku, sampe minta sang bali Musa bilang, 
“Aduu! Botong su sonde bisa tahan dengar ini 
suara lai!” €20 Dong memang sonde bisa tahan, 
tagal apa yang Tuhan parenta, talalu barat. Te 
Dia kasi tau bilang, “Sonde ada yang bole inja ini 
gunung! Biar manusia ko, binatang! Te sapa yang 

inja ini gunung, musti kana lempar deng batu 
sampe mati.” '21 Apa yang dong lia di itu gunung, 
memang ngari batul. Sampe bali Musa sandiri ju 
gamatar dingin. $ 

22 Ma sakarang jalan pi Tuhan su tabuka, deng 
kotong su bisa baľlomong langsung deng Dia. 
Sakarang kotong datang di satu gunung, nama 
Sion. Deng di situ ada kota Yerusalem. Bukan 
kota Yerusalem di bumi, ma kota Yerusalem 
baru di sorga, andia Tuhan Allah pung tampa 
tenga. Di situ ada Tuhan pung ana bua di sorga 
bam-banya, sampe ribu-ribu, yang maen bekin 
pesta rame-rame. 23 Itu kota ju su jadi tampa 
bakumpul kasi samua orang yang parcaya sang 
Kristus. Te Tuhan su bekin daftar ko tulis dong 
pung nama satu-satu di sorga. Di situ ju ada 
Tuhan Allah, yang nanti pareksa deng nilei samua 
orang pung idop. Deng di situ ju, ada bakumpul 
samua orang yang dolu-dolu Tuhan Allah tarima 
bae, tagal dong parcaya sang Dia. Di situ dong 
jadi sampurna. 24 Deng di situ ju ada Yesus, yang 
jadi jambatan kasi Tuhan Allah deng manusia. 
Yesus mati kasi tumpa Dia pung dara, ko biar 
Tuhan bisa ika janji baru deng kotong. Andia ko 
Yesus pung dara tu, bekin dingin Tuhan Allah 

pung hati. Ma ini laen dari Habel pung dara di 
Carita Mula-Mula. Te waktu Kaen bunu sang 
Habel, Habel pung dara yang tapokla tu, bekin 
panas Tuhan Allah pung hati, sampe Dia kasi jato 
hukuman sang Kaen. h 

25 Pasang talinga bae-bae ko dengar apa yang 
Tuhan Allah mau omong kasi sang bosong. Jang 
bekin sama ke kotong pung nene-moyang dong, 
yang tola buang bali Musa pung omong, waktu 
dia jadi Tuhan Allah pung jubir di ini dunya. 

Ais Tuhan kasi jato hukuman sang dong. Apalai 
deng kotong! Kalo kotong sonde mau dengar Dia 
pung omong dari sorga, pasti Dia kasi hukuman 
lebe barat sang kotong! '28 Waktu kotong pung 
nene-moyang dong badiri di gunung Sinai, 
Tuhan pung suara yang hebat bekin tana sampe 
tagoyang. Sakarang Dia ada janji bilang, 

“Nanti Beta bekin tana tagoyang satu kali lai, 

ma bukan cuma tana sa yang tagoyang, 
te langit ju iko tagoyang.”! 

27 Waktu Tuhan omong bilang, Dia mau bekin 
samua tagoyang “satu kali lai”, dia pung arti 
bilang, Tuhan mau kasi tagoyang samua yang 
Dia su bekin di langit deng di bumi, sampe yang 





h42:24 H Carita Mula-mula 4:10 

sonde bisa batahan, nanti ilang buang. Te yang 
bisa batahan sa, yang nanti tenga tarús. 

28 Tuhan Allah ada pegang parenta di sorga. Itu 
sonde bisa ancor. Aman sa! Tagal Dia mau tarima 
ko bosong maso jadi Dia pung orang di situ, na, 
mari ko kotong minta tarima kasi sang Dia, sémba 
sang Dia, deng angka tinggi-tinggi sang Dia tagal 
Dia pung hebat! 29 Ma kotong ju musti ati-ati, 
tagal Tuhan Allah pung mara, sama ke api yang 
bakar buang samua sampe abis. * 


Kotong musti idop babae satu deng satu 


13 1 Naa, sodara sayang dong! Ada barapa 
hal yang beta mau kasi inga sang bosong. 

Jang lupa basayang tarús sang bosong pung 
sodara orang parcaya dong. 

2 Jang lupa buka hati ko tarima orang yang 
bosong sonde kanál di bosong pung ruma. Te ada 
barapa sodara yang parná tarima orang bagitu, 
tau-tau te itu orang dong, Tuhan Allah pung ana 
bua dari sorga. ! 

3 Jang lupa taro mata sang orang di bui, te dong 
kaná tangkap tagal dong parcaya sang Kristus. 
Andia ko bosong musti tolong sang dong, sama 
ke bosong sandiri yang kaná tangkap. 





k42:29 H Carita Ulang soPal Jalan Idop 4:24 
113:2 H Carita Mula-mula 18:1-8, 19:1-3 

Deng jang lupa tolong orang yang kana siksa. 
Urus sang dong deng bae-bae, sama ke bosong 
sandiri yang tarima itu sangsara. 

4 Kawin laki-bini tu, barisi. Ma jang sampe kawin 
yang barisi tu jadi kamomos. Te Tuhan Allah tantu 
kasi jato hukuman sang samua orang yang maen 
serong deng orang yang bukan dong pung laki ko 
dong pung bini. 

> Jang rakus doi. Ma bosong musti idop puas 
deng apa yang bosong punya. Te Tuhan Allah su 
omong bilang, 

“Beta sonde akan lupa sang bosong. 

Beta sonde akan kasi tenga sang bosong.” ” 

6 Jadi kasi kuat bosong pung hati, sama ke orang 
parna tulis bilang, 

“Tagal beta pung Bos mau tolong sang beta, 

andia ko beta sonde taku. 

Te sonde ada satu orang ju, 

yang bisa ganggu batul sang beta.” " 


Jang kambali iko atoran agama yang 
lama, ma parcaya tarus sang Kristus 


7 Jang lupa bosong pung pamimpin dong yang 
parna ajar Tuhan Allah pung Kata-kata sang 
bosong. Pikir bae-bae dong pung jalan idop, 








M13:5 x Carita Ulang soflal Jalan Idop 31:6, 8: Yosua 1:5 

deng conto dong pung parcaya. Te apa yang dong 
parcaya tu, andia: 

8 Yesus Kristus tu, sonde parna baroba. 

Dari mula-mula, sampe sakarang, deng sampe 

salamanya, 
Dia tatap sama. 

9 Tagal itu, bosong jang iko-iko arus deng ajaran 
yang sala. Tuhan Allah kasi kuat bosong pung 
hati, tagal Dia su kasi tunju Dia pung hati bae 
sang bosong. Bukan tagal bosong iko atoran soDlal 
makan-minum. Te atoran bagitu sonde ada pung 
guna. 

10 Dolu-dolu, di Tuhan Allah pung Tenda 
Sambayang pung kintal, ada satu meja korban 
kasi binatang korban dong. Kapala agama yang 
layani di situ ada pung hak ko makan daging sisa 
dari itu meja. Ma sakarang kotong ada meja yang 
laen. °Deng kapala agama model lama sonde ada 
hak makan di situ. 1! Dolu tiap taon kapala agama 
paling tinggi bawa dara dari binatang korban 
ko pi taro dalam Tuhan Allah pung Kamar yang 
Paling Barisi. Deng bagitu, Tuhan lupa buang 
dong pung sala-sala dong. Ais dong bawa itu 








013:10 * Ada orang yang bilang, ini soflal meja parjamuan, 
padahal sonde. Ini meja ni kasi tunju Tuhan Yesus pung 
korban mati di kayu palang. Kotong balas itu korban deng 
kotong bawa persembahan puji-pujian tarus ko kasi sang 
Tuhan Allah. Lia ayat 15 di bawa. 

binatang, ko bakar di luar kampong. P12 Bagitu ju 
deng Yesus. Dia ju jadi korban ko Tuhan Allah bisa 
hapus buang manusia pung sala. Deng waktu Dia 
sangsara, dong ju hela bawa sang Dia, ko pi bunu 
sang Dia di luar kota Yerusalem. 13 Tagal itu, mari 
ko kotong pi di Yesus, ko parcaya tarus sang Dia. 
Biar orang bekin hina sang kotong ju, ma kotong 
musti siap tarima, sama ke Dia ju tarima. 14Te 
kotong cuma tenga tahan di ini dunya. Ma kotong 
ada baharap ko tenga di satu kota baru di sorga 
sampe salamanya. 1? Tagal Yesus su jadi korban 
kasi kotong, andia ko kotong su sonde parlu bawa 
binatang korban lai ko kasi sang Dia. Ma ada 
persembahan laen yang kotong musti bawa tarus 
ko kasi sang Tuhan Allah, andia persembahan 
puji-pujian yang angka tinggi-tinggi Dia pung 
nama. 18 Deng jang lupa bekin hal bae kasi orang 
laen. Kalo dong parlu apa, na, tolong sa. Te itu 
samua ju jadi sama ke persembahan yang bekin 
sanang Tuhan Allah pung hati. 

17 Bosong musti dengar-dengar sang samua 
orang yang urus sang bosong. Te dong jaga 
bosong pung jiwa siang-malam. Nanti dong musti 
tanggong-jawab dong pung karja di Tuhan Allah 
pung muka. Jadi dengar bae-bae sang dong, ko 
dong bisa karja deng lapor deng hati sanang. Jang 

sampe dong lapor deng hati ancor, tagal bosong 
su kasi tenga Yesus Kristus pung jalan idop. Te 
deng bagitu, bosong su sonde ontong lai. 


Yang tulis ini surat ni, ada ucap sukur 
deng sambayang kasi orang Ibrani 


18 Tolong sambayang tarus kasi sang botong. Te 
botong pung hati memang lurus, deng botong 
mau bekin hal bae tarus. 19 Lebe-lebe lai, tolong 
sambayang ko beta bisa kambali capat pi bosong. 

20 Tuhan Allah yang bekin tanang kotong pung 
hati. Beta minta Dia tolong sang bosong, ko 
bosong bisa bekin iko Dia pung mau samua. 
Beta ju minta ko Dia tolong kotong samua, ko 
jadi orang yang bekin sanang Dia pung hati. Te 
Tuhan Allah su pake Yesus Kristus pung dara yang 
tatumpa, ko ika janji baru deng kotong. Itu janji 
jalan tarus sonde putus-putus. Ais Tuhan Allah 
kasi idop kambali kotong pung Bos Yesus Kristus. 
Sakarang Yesus ada jaga deng piara sang kotong 
sama ke gambala yang paling hebat. Andia ko 
kotong angka tinggi-tinggi Dia pung nama, deng 
puji tarus-tarus sang Dia! Itu batul. 


Saloom 


21 (13:20) 22 Sodara sayang dong! Beta minta 
ko bosong tarima bae beta pung nasiat ni deng 
hati tabuka. Te ini surat ni, cuma pende sa. 23 Ada 

kabar yang beta mau ko bosong samua tau. 
Andia: kotong pung sodara Timotius su kaluar 
dari bui. Kalo dia datang capat di beta, nanti 
botong dua sama-sama pi bosong. 

24 Beta titip salam kasi bosong pung pamimpin 
dong, deng salam kasi bosong samua yang 
parcaya sang Yesus Kristus. Sodara-sodara dari 
propinsi Italia ju ada titip dong pung salam. 

2> Beta minta ko Tuhan Allah kasi tunju Dia pung 
hati bae sang bosong samua. 

Bagitu sal 


Surat dari pamimpin 
gareja di pusat, nama 


Yakobis 


Salam 


1 Salam dari beta, Yakobis. Beta ni, Tuhan 
Allah deng kotong pung Bos Yesus Kristus, 
pung orang suru-suru. 
Beta tulis ini surat kasi bosong orang Yahudi 
yang su iko sang Tuhan Yesus, yang ada maranto 
pi mana-mana. 4! 


Kalo dapa susa, na, batahan 
deng parcaya sang Tuhan sa 


2 Sodara dong! Beta mau kasi tau bagini: kalo 
bosong kana susa macam-macam, na, jang pata 
samangat. Tarima sa deng hati sanang, te nanti 
dia pung hasil bae. ? Te kotong tau bilang, kalo 
bosong batahan dalam susa bagitu, deng su lolos 





91:1 “Bahasa Yunani tulis bilang, “kasi 12 suku-bangsa yang 
idop tasiar”. Deng bagitu, Yakobis tulis dia pung surat kasi 
orang Yahudi dong yang su sarani. Ma dia pung nasiat di sini 
kana deng samua orang Kristen. 

"1:1 x Mateos 13:55: Markus 6:3: Utusan dong pung Carita 
15:13: Galatia 1:19 

dari cobaklan, deng bosong masi parcaya tarús 
sang Tuhan, itu bekin bosong tamba tanang 
kalo dapa cobaan laen. 4 Bosong sonde usa 
bale balakang dari susa. Ma biar ko bosong bisa 
balajar tahan susa sampe bosong jadi langkap. 
Deng bagitu, bosong jadi sampurna, deng sonde 
kurang satu apa ju. 


Kalo kotong minta satu hal dari Tuhan, jang 
minta deng hati bacabang 


3 Kalo ada dari bosong yang rasa diri sonde tau 
jalan kaluar dari susa, bosong bisa tanya sang 
Tuhan yang tau samua. Dia yang bisa kasi tunju 
jalan kaluar kasi sang bosong. Dia yang buka jalan 
deng hati sanang, deng Dia sonde mara sang 
bosong kalo bosong minta sang Dia. * Ma kalo 
minta sang Dia, jang minta deng hati bacabang. 
Bosong musti parcaya batul bilang, Dia bisa kasi 
apa yang bosong minta. Te kalo orang yang minta 
deng hati bacabang, dia sama ke galombang yang 
angin fuu barmaen ko nae-turun sonde karuang. 
7 Orang yang gampang tagoyang bagitu, sonde 
stabil deng samua parkara. Jang harap ko dia 
dapa apa-apa dari Tuhan. 


Orang kasian, deng orang kaya 


8 (1:7) ? Orang kasian yang su parcaya sang 
Tuhan Yesus, dong musti bekin dong pung hati 

babunga, tagal Tuhan Allah ada angka ame sang 
dong jadi Dia pung kelu. 

10 Deng orang kaya yang su parcaya sang Tuhan 
Yesus, dia ju musti bekin hati babunga, tagal 
Tuhan ajar dia ko jang sombong. Sakarang dia 
mangarti bilang, dia pung harta dong nanti ilang 
buang, sama ke bunga utan yang babunga bagus, 
ma sonde lama te matahari panggang sang dia ko 
dia layu buang. Bagitu ju deng orang kaya. Biar 
dong batasibu deng dong pung urusan, ma dong 
ju ilang buang. $ 


Samua yang bae datang dari Tuhan, 
ma hal jahat sonde datang dari Dia 


11 (1:10) 12 Tuhan kasi berkat sang orang yang 
tahan cobaklan sampe lolos. Ais ju dia tarima dia 
pung upa idop yang Tuhan su janji kasi orang 
yang sayang sang Dia. Dia tarima dia pung upa 
sama ke orang yang juara tarima piala. t 

13 Inga bae-bae! Kalo ada dari bosong yang 
kana cobaklan deng kapingin mau bekin sala, jang 
tudu bilang, “Itu, Tuhan yang coba sang beta!” 
Te Tuhan Allah sonde parna ada kapingin bekin 
sala. Deng Dia sonde parna coba orang ko itu 





51:10 H Yesaya 40:6-7 

t4:12 + Bahasa Yunani tulis bilang, “dia tarima otéþavoç 
(stefanos) idop”. Stefanos tu, satu topi yang dong kasi 
sang atlet yang dapa juara satu. 

orang kapingin bekin sala. 14 Te sala kaluar dari 
orang pung hati sandiri. Partama, dia pung hati 
ada kapingin mau bekin jahat, ais dia mulai putar 
otak bekin rancana kotor. 1> Ais ju dia bekin, iko 
dia pung rancana kotor tu. Dia pung ujung, andia, 
Tuhan Allah kasi jato hukuman mati sang orang 
yang bekin jahat. 

16 sodara sayang dong! Jang kaná tipu soBlal ini 
samua. 

17 Hal jahat dong sonde kaluar dari Tuhan. 
Ma Dia kasi datang samua berkat yang bae 
deng samua hal yang barisi. Dia yang bekin 
matahari, bulan, deng bintang dong. Dong samua 
bapinda-pinda di langit, deng itu bekin dong 
pung bayang-bayang bakloba tarús. Cuma Tuhan 
Allah sa yang sonde tau bafloba. 18 Tuhan pung 
rancana kasi kotong bagini: Dia kasi Dia pung 
Kata-kata yang batúl sang kotong. Deng Dia pake 
Dia pung Kata-kata tu, ko kasi idop sang kotong. 
Dari samua yang Dia bekin di ini dunya, Dia su pili 
ame kotong jadi Dia pung ulu hasil. 


Dengar, deng bekin iko Tuhan pung Kata-kata 

19 Sodara sayang dong! Inga, é! Parinsip yang 
bae, bagini: orang jang omong asal babunyi sa. 
Ada lebe bae, kalo orang laen omong yang bae, 
dia pasang talinga ko dengar bae-bae dolo! Deng 
orang jang gampang nae dara. 20 Te kalo mara, 

orang sonde bisa bekin hal bae, iko Tuhan Allah 
pung mau. 

21 Jadi bosong musti bakar buang bosong pung 
sala-sala dong samua. Sama ke orang tofa kasi 
barisi dia pung kabon, ais bakar buang dia pung 
kotoran. Deng bosong ju musti tarima deng 
randa hati Tuhan pung Kata-kata. Itu Kata-kata 
dong sama ke bibit yang ada tatanam di bosong 
pung dalam hati. Kalo bosong bekin bagitu, 
nanti Tuhan kasi lapas sang bosong dari bosong 
pung sala-sala dong, deng Dia tarima bosong ko 
bosong idop tarus deng Dia. 

22 Deng kalo bosong su tau Tuhan pung 
Kata-kata, na, bosong musti bekin iko. Jang cuma 
dengar sa! Kalo bosong cuma dengar sa, ma 
sonde bekin iko, bosong putar-balek deng bosong 
pung diri sandiri. 28 Kalo orang su dengar ame itu 
Kata-kata, ma sonde bekin iko, itu tingka ke orang 
yang loti dia pung muka di carmin. Bagitu dia 
bale balakang kasi tenga itu carmin, ju dia lupa 
buang memang dia pung pasmen. 2 (1:23) 22 Ma 
bosong jang barenti pareksa bae-bae Tuhan Allah 
pung Kata-kata yang langkap, yang bisa kasi lapas 
sang orang dari dia pung sala-sala dong. Tuhan 
nanti kasi berkat dalam samua hal yang bosong 
ada bekin, asal bosong dengar deng bekin iko itu 
Kata-kata. Jang cuma maso talinga kiri, ais kaluar 
talinga kanan! 

26 Kalo orang anggap diri orang alim, ma sonde 
tau jaga dia pung mulu, itu orang tipu dia pung 
diri sandiri! Dia pung agama parcuma sa. 27 Te 
agama yang barisi tu, sonde ada pung kamomos 
apa-apa. Itu yang bekin sanang Tuhan Allah 
Bapa pung hati. Agama yang batul bagitu, bekin 
orang suka bantu mama-mama janda deng 
ana yatim-piatu dong. Orang yang pung agama 
macam bagitu, sonde kasi biar orang dalam ini 
dunya pangaru sang dong deng parkara jahat. 


Jang bapili-pili bilang, orang besar ko orang kici 


1 Sodara dong! Karmana ko bosong bisa 

bilang bosong parcaya sang Yesus Kristus, 
kotong pung Bos yang hebat, kalo bosong 
maen bapili muka? Jang bagitu! 2 Andekata ada 
dua orang maso pi dalam bosong pung ruma 
sambayang. Satu pake pakean mangkilat, deng 
cincin mas ponu di tangan. Yang laen pake baju 
dadolek. 3 Ais bosong batasibu sambut sang itu 
orang yang pake pakean mangkilat, ko kasi dia 
tampa paling bae di muka. Ma yang pake baju 
dadolek tu, na, bosong suru bilang, “Badiri di 
balakang sana! Kalo sonde, na, dudu di lante!” 
4 Deng bosong pung cara bapili muka bagitu, 
bosong sama ke tukang putus parkara yang 
sonde adil. Ada maksud jahat yang satir sang 
bosong bagitu. 

3 Sodara sayang dong! Tuhan Allah su pili ame 
orang kasian di ini dunya ko dong parcaya kuat 
sang Dia, sama ke dong pung dalam hati ada 
kaya. Deng Dia ju pili sang dong ko dong ju ada 
bagian di Tuhan Allah pung parenta, yang Dia 
su janji ko kasi pi orang yang sayang sang Dia. 

6 Ma deng bosong bapili muka bagitu, bosong su 
bekin hina sang orang kasian dong. Padahal dong 
sonde bekin jahat apa-apa sang bosong. Lupa, 
ko? Itu orang kaya dong yang bola-bola sang 
bosong. Deng dong tu yang tukang cari gara-gara, 
yang maen raroso bawa bosong pi pangadilan. 
Dong dapa dia pung manis, ais bosong dapa dia 
pung ampas. 7 Bosong tu, Tuhan Yesus pung 
orang dong. Ma orang kaya dong yang maen 
omong bekin rusak Tuhan Yesus pung nama bae! 
Akurang ko bosong maen cari muka deng dong? 

8 Itu pantas kalo bosong bekin iko Tuhan pung 
atoran satu yang paling panting, yang bilang, 
“Lu musti sayang orang laen dong, sama ke 
lu sayang lu pung diri sandiri.” Itu atoran ada 
tatulis dalam Tuhan Allah pung Tulisan Barisi. 
u3 Ma kalo bosong bapili muka deng cuma ame 
hati sang orang kaya sa, bosong su langgar itu 
atoran dari Tuhan. Bosong su sala, iko Tuhan 
pung Atoran. 10 Orang yang bekin iko Tuhan 

pung Atoran anteru, ma kalo dia langgar satu 
atoran sa, itu sama sa deng dia su langgar samua 
Atoran. 11 Tuhan su kasi atoran bilang, “Jang 
maen serong.” Dia ju yang kasi atoran laen bilang, 
“Jang bunu bekin mati orang.” Jadi kalo bosong 
sonde maen serong, ma ada bunu bekin mati 
orang, itu sama sa deng bosong su langgar Tuhan 
pung Atoran. Y 

12 Jadi kalo bosong mau omong, ko, mau bekin 
satu hal, bosong musti inga bagini: Tuhan Allah 
yang nanti putus kalo kotong ada bekin iko 
Dia pung atoran ko sayang sang orang dong, 
ko sonde. Te itu atoran yang bisa kasi lapas 
sang kotong dari Tuhan pung hukuman. !3 Te 
Tuhan sonde kasi hati sang orang yang sonde 
ada pung rasa kasian sang orang laen dong. Ma 
kalo bosong ada pung rasa kasian sang orang 
laen, tantu Tuhan ju ada pung rasa kasian sang 
bosong. Bosong sonde usa taku tarima Tuhan 
pung hukuman, tagal Dia su itong memang itu 
samua. 

Kalo kotong parcaya batul-batul sang Tuhan, 
kotong musti bekin iko Dia pung Kata-kata 


14 Sodara dong! Kalo orang bilang dia ada 
parcaya sang Tuhan, ma sonde bekin apa-apa 
ko kasi tunju dia pung parcaya, itu sonde ada 
dia pung guna apa-apa. Parcaya macam bagitu 
sonde bisa kasi salamat sang dia. 1? Andekata ada 
bu ko usi yang ada pung parlu batul-batul, tingka 
ke sonde ada pung pakean, ko, sonde ada pung 
makan hari-hari. 18 Kalo bosong cuma bilang, 
“Jalan bae-bae, 6! Biar ko Tuhan kasi berkat sang 
lu! Jang maso angin, é! Jang mati lapar, é!” Guna 
apa deng omong bagitu, kalo bosong sonde 
bekin apa-apa yang praktis ko bantu sang dong? 

17 Jadi sonde cukup deng bilang lu parcaya tol]! 
Deng parcaya sa, ma sonde bekin iko itu parcaya, 
dia pung nama su bukan 'parcaya' lai. Te bagitu 
sama ke parcaya yang su mati, yang sonde ada 
pung guna apa-apa. 

18 Ada orang bisa angka parkara bilang, “Orang 
bisa sa parcaya sang Tuhan, deng sonde ada pung 
bekin hal bae. Orang laen dong bisa bekin hal 
bae sa, deng sonde bawa-bawa Tuhan.” Ma dia 
pung masala bagini: bukti dari lu pung parcaya 
tu, andia lu pung bekin hal bae dong. Ma kalo lu 
sonde bekin hal bae, beta sonde bisa lia bukti 
dari lu pung parcaya. Beta bisa kasi tunju beta 

pung parcaya deng cara beta bekin hal bae dong. 
19 Lu iko ajaran yang bilang, “Tuhan Allah tu, 
cuma Dia sandiri sa. Sonde ada yang laen lai.” Bae 
ju! Ma setan dong lebe bae dari lu, tagal dong ju 
parcaya bagitu, sampe-sampe dong taku deng 
gamatar. Jadi jang pikir kata, “Deng mangarti 
pake otak sa su cukup.” Sonde! 

Bodo, é! Su jalas kata, parcaya yang sonde 
ada pung hasil apa-apa, sonde ada pung guna 
apa-apa ju. 

20 (2:19) 21 Ame conto dari kotong pung bali 
Abraham. Tempo hari, dia bekin iko apa yang 
Tuhan parenta sang dia, deng bawa dia pung 
ana Isak ko taro di atas meja korban. Tagal itu, 
Tuhan Allah bilang, “Abraham su bekin yang 
batul.” w22 Abraham parcaya sang Tuhan sampe 
dia tarima ko bekin iko Tuhan pung parenta 
tu. Jadi kotong dapa tau bilang, dia parcaya 
anteru-anteru sang Tuhan, tagal dia bekin iko 
itu parenta. 28 Jadi ini samua jadi sama ke yang 
ada tatulis dalam Tulisan Barisi bilang, “Abraham 
parcaya sang Tuhan, ais Tuhan cap sang dia, orang 
hati lurus.” Deng ada tulis bilang, “Abraham tu, 
Tuhan pung taman.” X 

24 Su jalas, wuang! Kotong tau bilang, Tuhan 
tarima orang kalo dia pung parcaya sang Tuhan 
yang bekin dia suka bekin hal bae dong ju. 
Parcaya tol sonde cukup. 

25 Conto laen lai dari mama Rahab, itu 
parampuan nakal dari jaman dolu. Waktu 
orang kota Yeriko dong cari ko mau bunu bekin 
mati orang Israel pung mata-mata, Rahab pi 
sambunyi ame sang dong. Deng dia suru sang 
dong ko lari kaluar iko jalan laen, ko orang jang 
dapa tangkap sang dong. Ais Tuhan cap sang dia, 
parampuan hati lurus, tagal dia pung bekin bae 
tu. Y 

26 Parcaya yang sonde ada pung hasil, sama ke 
badan yang sonde ada pung napas, andia, mati. 
Bagitu ju, kalo orang bilang dia parcaya sang 
Tuhan, ma sonde ada bekin hal yang bae ju, itu 
omong kosong sa! Itu bukan parcaya yang idop. 


Jaga mulu bae-bae 


1 Sodara dong! Ada banya orang mau 

mangajar orang parcaya dong. Itu bae sa! Ma 
inga te Tuhan Allah nanti pareksa lebe alus orang 
yang mangajar sang orang parcaya dong. Jadi 
sonde bole sambarang orang mangajar. 





Y2:25 H Yosua 2:1-21 

2 Kotong samua omong sala macam-macam. 
Ma orang yang bisa tahan dia pung mulu kojang 
badodol, ju bisa ator dia pung idop anteru. ? Ame 
conto dari kuda. Kotong bisa ator kuda besar ko 
iko kotong pung mau, deng cuma hela dia pung 
tali kekang sa. 4Conto laen lai dari kapal. Angin 
karas fuu barmaen kapal besar iko dia pung suka. 
Ma papan kamudi kici sa bisa ator itu kapal pung 
jalan, iko nakoda pung mau. ? Bagitu ju deng 
kotong pung mulu. Mulu tu, kici. Ma dia pung 
pakariang besar mati pung! 2 

Itu sama ke bunga api kici yang bisa bakar abis 
utan anteru. ê Mulu tu, sama ke lida api. Kotong 
bisa pake kotong pung mulu ko bekin rusak 
banya hal. Kotong pung mulu bisa bekin ancor 
kotong pung idop anteru. Banya parkara jahat 
di ini dunya kaluar dari orang pung mulu. Deng 
setan dong pung bos ju pake orang pung mulu ko 
kasi jalan dia pung pakariang. 





23:5 # Bahasa Yunani ada tulis bilang, ‘lida’. Ma di Yakobis 
3:5-10, Yakobis ada tulis soflal orang pung omong. Kalo 
bahasa Kupang omong soBlal orang pung omong, na, kotong 
sonde bilang 'lida', ma kotong biasa bilang ‘mulu’. Conto 
ke: basambung mulu, mulu badodol, mulu bagatal, mulu 
baminya, mulu banya, mulu besar, mulu kotor, mulu manis, 
mulu panas, mulu panjang, mulu panta ayam, tukang bawa 
mulu, dil. 

7 Orang su parna bekin jinak macam-macam 
binatang utan, binatang marayap, burung, deng 
ikan di laut. 8 Ma baldm ada satu orang ju yang 
parna bekin jinak dia pung mulu. Te mulu tu, 
satu barang jahat yang susa kana ator. Dia sama 
ke racon yang marayap di badan anteru sampe 
bekin mati orang. 

9 Deng mulu yang sama, orang puji-puji deng 
bamaki. Itu sonde pantas! Kotong pake mulu ko 
puji sang Tuhan, Allah Bapa. Ais deng itu mulu ju, 
kotong maki-maki orang, yang Tuhan su bekin iko 
Dia pung model. Karmana bisa bagitu? 2 

10 (3:9) 11 Conto ke, sonde mungkin satu mata 
aer sama-sama maspurak kaluar aer tawar deng 
aer asin. 12 Conto laen lai: sonde mungkin pohon 
siri babua poteka. Deng sonde mungkin jagong 
kasi kaluar bua anggor, to? Te pohon babua iko 
dia pung macam. PSama ke kotong sonde bisa 
timba ame aer tawar dari kolam aer asin. 





23:9 Carita Mula-mula 1:26 


b3.12 # Bahasa Yunani tulis bilang, orang sonde bisa ketu 
bua ourfj (suke) dari pohon £hata (elaia), deng sonde bisa 
ketu bua äuneàoç (ampelos) dari pohon ourfi (Suke). Dia 
pung maksud bilang, pohon satu macam sonde mungkin 
babua pohon macam laen pung. Te sonde wajar na! Itu 
sama ke sonde wajar kalo satu orang pake dia pung mulu ko 
angka puji sang Tuhan, ais nanti dia ju pake dia pung mulu 
tu, ko maki-maki orang. 

Bijaksana dari Tuhan 


13 Orang yang bijaksana, deng mangarti hal 
dong pake Tuhan pung pandangan, sonde usa 
angka-angka diri. Te dia tau dia pung pintar tu 
dari Tuhan. Biar ko dia kasi tunju dia pung pintar, 
deng cara dia idop lurus sa. 14 Jang mulu besar 
bilang, lu orang bijaksana, kalo lu ada iri hati, 
ko, maen rufli kasi jato orang laen. Itu sama 
sa deng lu tu, putar-balek. Te idop bagitu, dia 
pung nama su bukan 'bijaksana' lai. Sifat ke iri 
hati ko, maen barul ko, sonde turun dari Tuhan 
Allah. Itu, dunya pung sifat dong. Itu, pantas 
kasi orang yang sonde ofer dong pung idop kasi 
Tuhan. Itu sifat dong iko setan dong pung jalan. 
15 (3:14) 16 Te kalo ada iri hati deng maen barufli, 
tantu ju ada kaco-balo, deng orang bekin jahat 
macam-macam. 

17 Ma bijaksana yang turun datang dari Tuhan, 
bagini: partama-partama dia bekin kotong idop 
barisi. Ais dia bekin kotong ko idop deng kapala 
dingin, sadia mangala, salalu sabar, deng kalam. 
Dia pung hasil ju bekin kotong bae hati, suka 
tolong orang, sonde barat sabla, deng sonde 
muka-balakang deng orang laen dong. 18 Deng 
orang yang kasi tunju jalan dame nanti dapa 
hasil yang bae. Itu sama ke orang tanam bibit, ko 

lama-lama dia dapa kambali dia pung hasil yang 
bae. 


Jang iko dunya pung mau-mau 


4 1 Bosong ada maen bakanjar deng babakalai 
satu deng satu. Dia pung pasal apa? Itu 
tagal di bosong pung teng-tenga ada orang 
dong yang usaha karas ko mau cari sanang kasi 
dia pung diri sandiri sa. 2 Bosong banafsu mau 
dapa satu barang, ma tangan sonde sampe ko 
gakle ame sang dia. Ais bosong iri hati, maen 
bakanjar, deng babakalai, sampe bosong sonde 
tanggong-tanggong deng mau bunu orang. 

Tagal bosong sonde sambayang, deng sonde 
minta dari Tuhan, andia ko bosong sonde dapa 
apa yang bosong minta. 3 Ma biar bosong 
sambayang putus kayu batu ju, bosong sonde 
dapa apa yang bosong minta, tagal bosong cuma 
minta iko bosong pung nafsu sandiri sa. 

4 Dasar orang sonde satia! Bosong sama ke 
pasangan yang sonde satia deng maen serong. 
Kalo bosong ika diri deng dunya pung mau-mau, 
bosong bekin diri bamusu deng Tuhan Allah. 

Itu su! > Andia ko Tuhan Allah pung Tulisan 
Barisi tulis bilang, “Tuhan su taro Dia pung Roh 
di botong pung hati. Deng itu Roh pung mau, 
ko botong satia tarus deng Dia sa. Te Dia tu, 
camburu.” £ Tamba lai, Tuhan Allah masi mau 

kasi tamba Dia pung hati bae ju. Andia ko Tulisan 
Barisi tulis bilang: 

“Tuhan lawan orang yang tinggi hati dong, 

ma Dia kasi tunju Dia pung hati bae sang 
orang yang randa hati dong. € 

7 Tuhan Allah tu, kotong pung Bos yang hak 
parenta sang kotong! Jadi sarakan bosong pung 
diri sang Dia, ko iko Dia pung mau. Bosong jang 
iko setan dong pung bos pung mau. Lawan karas 
sang dia. Deng bagitu, dia lari kasi tenga sang 
bosong. 8 Usaha ko bosong idop satu hati deng 
Tuhan Allah. Deng bagitu, Dia ju deka-deka deng 
bosong. 

Weh, bosong yang idop kamomos dong! Bosong 
musti bekin lurus bosong pung jalan idop. 
Deng bosong yang hati bacabang dong! Bosong 
musti jalan lurus iko sang Tuhan, deng jang 
baserong kiri-kanan lai. Salama ini bosong idop 
sanang-sanang deng bakiki-kaka sa. Jadi sakarang 
bosong stop su! Bosong su tau bosong pung hati 
bacabang deng bosong pung sala-sala dong. Lebe 
bae bosong manyasal deng manangis makarereu 
su. ? (4:8) 10 Kalo bosong batul-batul mangarti 
bilang, bosong memang sonde pantas di Tuhan 
Allah pung muka, nanti Dia angka bosong jadi 
orang yang pantas di Dia pung muka. 





C4:6 H Kata-kata Mutiara 3:34 

Jang omong bekin busuk orang 


11 sodara dong! Jang omong bekin busuk 
bosong satu deng satu pung nama bae. Te kalo 
bosong su omong bagitu, deng maen lempar sala 
tarus kasi orang, bosong su langgar Tuhan pung 
atoran yang bilang, “Lu musti sayang lu pung 
sodara, sama ke lu sayang lu pung diri sandiri.” 
Deng kalo bosong sonde iko itu atoran bagitu, 
bosong su angka diri lebe tinggi dari Tuhan pung 
Atoran. 12 Cuma Tuhan sandiri yang susun itu 
Atoran, yang ada pung hak ko putus kotong pung 
parkara. Cuma Dia sandiri yang ada pung hak 
kasi salamat kotong, ko, kasi hukum mati sang 
kotong. Bosong sonde ada pung hak ko putus 
orang pung parkara, ko, omong bekin busuk 
orang pung nama bae. 


Jang mulu besar 


13 Bagini! Bosong tu, su musti tau ko jang 
omong bilang, “Ini hari ko beso, botong mau pi di 
itu kota sana, él Botong ada mau tenga di sana 
barang satu taon. Deng botong mau jadi papalele 
ko dapa ontong sadiki doo!” 14 Lu tau apa soflal 
beso-beso? Sonde ada orang yang tau idop pung 
mau-mau. Manusia pung idop sama ke kabut 
yang kantara sabantar sa, ais ju ilang buang. 


YAKOBIS 4—5 1419 


d15 Lebe bae bosong omong bilang, “Kalo Tuhan 
sayang, na, biar ko kotong idop. Deng kalo Tuhan 
mau, biar ko kotong bisa bekin bagini.” 18 Te kalo 
sonde omong bagitu, bosong cuma mulu besar 
sa. Itu sama ke bosong su lupa buang sang Tuhan 
di bosong pung rancana dong. Itu su sala besar! 

17 Inga bae-bae! Orang yang su tau apa yang 
batul, ma sonde bekin iko bagitu, itu sama sa 
deng dia su bekin sala. 


Orang kaya yang sonde idop 
lurus dong, musti ati-ati 


1 Bosong orang kaya dong! Pasang talinga 

ko dengar bae-bae! Bosong tahan ame gaji 
dari orang yang karja banting tulang kasi bosong. 
Sakarang dong pung hasil karingat ada batarea 
kasi tau bosong pung putar-balek. Tantu Tuhan 
Allah yang Paling Hebat su taro talinga sang itu 
orang karja dong pung susa. € 

Bosong pung karja di ini dunya ni, andia cuma 

bekin enak bosong pung diri sandiri, deng idop 
leha-leha sa. Sakarang bosong su sama ke sapi 
gumuk yang siap kana horo. Bosong su hukum 
deng bunu bekin mati orang bae dong, yang 
sonde bisa bela diri di bosong pung muka. 





04:14 # Kata-kata Mutiara 27:1 
E5:1 H Carita Ulang soal Jalan Idop 24:14-15 

Orang kaya dong! Mulai manangis makarereu 
sul Te nanti sangsara macam-macam nae kana 
sang bosong. Bosong pung harta-benda su 
mulai ancor buang. Deng bosong pung pakean 
bagus dong, fufuk makan buang. Bosong pung 
mas-perak dong su sonde ada harga lai. Deng 
nanti itu mas-perak dong makan bale sang 
bosong, sama ke api makan buang kayu karing. 
Karmana ko dunya su mau kiamat, ma bosong 
masi batasibu kumpul itu harta mati dong? 
Bosong pung harta sandiri nanti jadi bukti bilang, 
bosong sonde mangarti yang mana yang ada 
pung harga di Tuhan pung mata! f 


Sabar dalam susa 


2 (5:1) 3 (5:1) 4(5:1) > (5:1) £ (5:1) 7 Sodara dong! 
Bosong musti sabar tunggu Tuhan pung datang 
kambali. Lia sa orang tani yang ada sabar tunggu 
dia pung hasil tana. Ujan partama datang, ju dia 
batanam. Ais itu, dia tunggu ujan lai ko bekin 
subur dia pung tanaman. Lama-lama ju dong 
babua. Pas dia pung waktu datang, itu orang 
pi koru dia pung hasil tanam dong. 8 Bosong ju 
musti sabar bagitu. Bekin kuat diri, te sonde lama 
lai, Tuhan su datang, andia tu! 





f5:1 H Mateos 6:19 

2 Sodara dong! Jang bamangomel. Mangomel 
sa tarus, te nanti Tuhan yang putus hukuman 
sang lu! Lia sa, te Bapatua Hakim di atas, su badiri 
di bosong pung muka idong. 

10 Sodara dong! Iko conto dari Tuhan pung jubir 
dong. Biar dong dapa susa macam-macam, ma 
dong tahan susa tarus. 1! Kalo ada orang yang 
tahan susa, kotong suka angka-angka itu orang 
pung nama. Conto ke bai Ayub. Dia dapa susa 
macam-macam, ma dia tahan banting sa. Ais 
Tuhan jato kasian sang dia, ju Dia ator samua jadi 
bae kasi sang Ayub. Tuhan bekin bagitu, tagal Dia 
hati bae deng ponu sayang. £ 


Soal sumpa 


12 Sodara dong! Yang panting, bosong jang 
baklangka sumpa. Kalo mau bilang “hoo”, na, 
manyao “hoo” sa. Deng kalo mau bilang “sonde”, 
na, manyao “sonde” sa. Bagitu su cukup! Jang 
talebe-lebe deng baflangka sumpa yang subu 
orang mati di bumi. Apalai basumpa “demi 
Tuhan” yang idop di langit. Sonde ada pung guna 
angka sumpa macam-macam. Te kalo bagitu, na, 





85:11 4 Ayub 1:21-22, 2:10: Lagu Puji dong 103:8; Yakobis 
1:2-3, 12 

tarima barisi lu pung hukuman, tagal lu pung 
sumpa dong. h 


Soľal sambayang yang bawa hasil 


13 Kalo ada di bosong yang dapa susa, lebe bae 
dia sambayang. Deng kalo ada yang sanáng, lebe 
bae dia manyanyi puji-puji sang Tuhan. 14 Kalo 
ada di bosong yang saki, na, lebe bae pange 
datang sang tua-tua jamaRlat dong. Minta ko dong 
taro minya di itu orang saki, deng sambayang 
bawa Tuhan pung nama, ko biar Tuhan bekin dia 
bae. '15 Deng kalo bosong sambayang kasi orang 
saki, deng parcaya batúl-batúl sang Tuhan, nanti 
Tuhan bekin bae sang itu orang. Deng kalo itu 
orang su bekin sala, Tuhan nanti hapus buang 
dia pung sala-sala dong. 1? Kalo ada di bosong 
yang bekin sala, na, bosong musti bamangaku 
bosong pung sala dong. Deng bagitu, bosong 
basambayang satu kasi satu, ko biar bosong jadi 
bae. 

Orang yang pung hati barisi, dia pung 
sambayang ponu deng kuasa, deng bisa bawa 
hasil yang bae. I Ame conto dari bafi Elia. Dia 
tu, manusia biasa sama ke kotong ju. Ma waktu 
dia sambayang minta ko jang ujan lai, ju ujan 





h5:12 # Mateos 5:34-37 
I5:14 4 Markus 6:13 

barenti memang, deng sonde turun-turun sampe 
tiga taon satenga. J18 Ais ju dia sambayang minta 
ko ujan turun, ju ujan turun datang memang. 
Rumput jadi ijo, deng kabon dong bawa hasil 
kambali. K 
19 Sodara dong! Kalo ada di bosong yang mulai 
bekin sala, ko, jalan kasi tenga apa yang batul, 
ais ada yang tolong sang dia ko kambali pi Tuhan 
pung jalan lurus, itu bae. 20 Inga ini bae-bae! 
Kalo bosong tolong orang yang bekin sala, ko dia 
datang kambali pi Tuhan, deng dia sonde bekin 
sala lai, bosong su kasi salamat itu orang ko biar 
dia dapa idop tarus deng Tuhan. Deng bagitu, 
Tuhan su hapus buang dia pung sala bam-banya. | 
Bagitu su! 
Dari beta, 
Yakobis 





15:17 #1 Raja-raja dong 17:1, 18:1 
K5:18 #1 Raja-raja dong 18:42-45 
5:20 4 Kata-kata Mutiara 10:12: 1 Petrus 4:8 


1 Petrus 
Petrus pung surat partama 


Salam 


1 Ini surat dari beta, Petrus, andia Yesus 
Kristus pung utusan. 

Beta tulis ini surat kasi bosong samua yang 
Tuhan Allah su pili ame. Bosong jadi orang asing 
yang ada idop tasiar pi banya tampa di propinsi 
Pontus, propinsi Galatia, propinsi Kapadokia, 
propinsi Asia, deng propinsi Bitinia. 

Sodara sayang dong! Dari mula-mula, Allah 
Bapa su pili memang sang bosong ko jadi Dia 
pung orang. Dia pung Roh ju bekin bosong jadi 
barisi kasi sang Dia, ko biar bosong bisa bekin iko 
samua parenta yang Yesus Kristus ada kasi sang 
bosong. Deng kalo bosong bekin iko Dia pung 
parenta samua, itu sama ke Tuhan ada parcik 
Yesus pung dara di bosong, ko jadi tanda bilang, 
bosong su jadi barisi kasi sang Dia. 

Beta sambayang ko Tuhan Allah kasi tunju 
Dia pung hati bae sang bosong, ko biar bosong 
bisa idop tamba hari, tamba aman, dame, deng 
tanang. 

Kalo kotong parcaya sang 
Tuhan, kotong basandar di Dia 


2 (1:1) è Samua puji kasi sang Tuhan Allah! Dia 
tu, kotong pung Bos Yesus Kristus pung Bapa. 
Tagal Tuhan pung hati mas, andia ko Dia talalu 
kasian sang kotong. Yesus Kristus mati, ais Dia 
idop kambali. Jadi kalo Kristus bekin kotong idop, 
Dia kasi kotong idop baru, sama ke kotong lahir 
kambali. Andia ko kotong parcaya sang Kristus 
tarus, te kotong baharap deng yakin bilang, 

Dia nanti jaga deng piara bae-bae sang kotong. 

4 Di ini dunya, kalo satu bapa mati, na, dia kasi 
tenga dia pung harta sang dia pung ana-ana 
dong. Bagitu ju, Yesus su simpan pusaka kasi 
kotong di langit. Ma itu pusaka sonde bisa rusak, 
sonde bisa ancor, deng sonde bisa ilang buang. 

5 Bosong parcaya bilang, Tuhan Allah ada pung 
kuasa ko tolong ame sang bosong. Dia piara sang 
bosong, deng jaga sang bosong, ko jang ada yang 
bekin ancor sang bosong. Deng nanti kalo dunya 
kiamat, Dia mau kasi tunju Dia kasi salamat sang 
bosong deng cara karmana. 

6 Andia ko bosong pung hati sanang, biar 
sakarang bosong rasa barat tagal bosong musti 
kana susa macam-macam. 7” Tuhan Allah kasi 
biar kotong dapa cobalan dong, ko mau uji 
kotong pung parcaya sang Dia. Kalo kotong lolos 

dari cobaflan, itu kasi tunju bilang, kotong pung 
parcaya, kuat deng batul. Kotong bisa banding 
deng mas. Te kotong musti kasi panas mas dalam 
api, ko biar dia pung kotoran kaluar dolo, baru 
kotong dapa mas tulen. Padahal iko Tuhan Allah 
pung pikir, kotong pung parcaya pung harga lebe 
mahal dari mas. Jadi kalo kotong pung parcaya 
lolos dari cobaPlan bagitu, nanti waktu Yesus 
Kristus datang kambali, Tuhan Allah ju puji sang 
kotong, ais Dia kasi tunju kotong pung hebat, 
deng Dia hormat sang kotong. 

8 Biar bosong balóm lia langsung sang Yesus, ma 
bosong sayang sang Dia. Biar bosong sonde lia 
sang Dia sakarang, ma bosong parcaya sang Dia. 
Bosong ju ada pung hati babunga lebe-lebe, biar 
sonde ada kata yang pas ko kasi tau orang soPlal 
bosong pung hati sanang. ? Tagal bosong parcaya 
sang Dia, bosong pung upa, andia Tuhan Allah 
kasi salamat sang bosong dari bosong pung sala. 

10 Tuhan Allah pung jubir dolu-dolu dong ada 
cari tau ko mau mangarti lebe bae, karmana 
Tuhan kasi salamat orang dari dong pung sala. 
Itu jubir dong kasi tau memang soPlal Tuhan kasi 
tunju Dia pung hati bae sang bosong, tagal Dia 
SU siap memang ko kasi salamat sang bosong. 

11 Kristus pung Roh ada karja dalam dong pung 
hati ko kasi tau memang bilang, nanti Kristus 
musti kana susa, deng jalan karmana Dia musti 

dapa sangsara. Ais itu samua, baru Tuhan angka 
tinggi-tinggi sang Dia. Andia ko jubir dong mau 
cari tau kapan ini hal dong jadi. 12 Ais Kristus 
pung Roh, ju kasi tau sang itu jubir dong bilang, 
bukan dong yang lia, ma bosong yang dapa lia ini 
hal dong. Naa, sakarang bosong ju dapa dengar 
soklal ini hal dong, tagal Tuhan pung Roh Barisi 
dari sorga su kirim orang laen ko pi kasi tau Tuhan 
pung Kabar Bae sang bosong. Padahal Tuhan 
pung ana bua dari sorga dong ju ada kapingin 
mau lia ini hal dong. 


Tuhan suru ko kotong idop barisi 


13 Andia ko bosong musti siap sadia ko mangarti 
bae-bae ini hal dong samua. Jaga bae-bae 
ko bosong pikir lurus. Siap sadia ko parcaya 
tarus sang Yesus Kristus sampe Dia datang 
kambali. Tagal itu waktu, Tuhan mau kasi tunju 
Dia pung hati bae sang bosong. 14 Bosong 
musti dengar-dengar sang Tuhan Allah, sama 
ke ana-ana dengar-dengar sang dong pung 
mama-bapa. Dolu bosong balóm mangarti Tuhan 
pung jalan idop yang batul. Ma sakarang bosong 
su mangarti. Jadi jang idop iko bosong pung 
kapingin bekin jahat lai. Te itu bosong pung jalan 
idop yang lama. 1° Andia ko sakarang bosong 
musti idop barisi. Te Tuhan Allah tu, barisi. Dia 
yang pange ame sang bosong ko jadi Dia pung 

ana. Tagal itu, bosong musti barisi dalam bosong 
pung idop anteru. 18 Te ada tatulis dalam Tuhan 

pung Tulisan Barisi bilang, “Bosong musti barisi, 

tagal Beta barisi.” M 

17 Bosong suka baklomong deng Tuhan Allah 
sama ke Dia, bosong pung Bapa. Dia ju jadi 
Tukang Putus Parkara yang nanti pareksa tiap 
orang pung idop. Ma Dia beda dari tukang putus 
parkara yang laen dong. Te Dia putus orang pung 
parkara deng fer, deng sonde barat sabla. Andia 
ko bosong musti idop deng ati-ati. Te bosong 
sama ke orang asing yang tenga tahan di ini 
dunya sa. 

18 Bosong su tau bilang, Kristus su bayar putus 
ko tabus ame sang bosong dari bosong pung 
idop yang sonde ada pung ujung-pohon. Itu idop 
model bagitu, bosong tarima ame dari bosong 
pung nene-moyang dong, sama ke satu harta 
pusaka. Ma inga te Kristus bayar kasi sang bosong 
sonde pake mas ko perak yang nanti ilang buang. 
19 Ma Dia bayar kasi sang bosong pake Dia pung 
dara sandiri. Itu, mahal mau mati! Dia mati sama 
ke satu domba ana yang sonde parna bekin sala, 
yang dong horo jadi korban. 





M1:16 ¥ Kapala Agama dong pung Atoran 11:44-45, 19:2, 
20:7 

20 Waktu Tuhan Allah balóm bekin ini dunya, 
Dia su tau memang samua yang nanti Kristus 
bekin. Ma dolu, Tuhan Allah balom kasi tunju 
Kristus sang orang di ini dunya. Baru sakarang ni, 
Dia kasi tunju Kristus, ko jadi berkat kasi bosong. 
21 Tagal Kristus bekin bagitu, andia ko bosong 
bisa parcaya sang Tuhan Allah. Te Dia su kasi idop 
kambali sang Kristus, deng angka tinggi-tinggi 
sang Dia. Tuhan Allah bekin bagitu ko biar bosong 
parcaya sang Dia, deng baharap ko Dia bekin iko 
apa yang Dia su janji memang. 

22 Bosong bekin iko apa yang batul. Jadi 
sakarang bosong bisa karja ukur kuat kasi sang 
Tuhan. Itu bekin bosong sayang batul sang 
bosong pung sodara orang parcaya dong. Bosong 
pung sayang tu musti batamba kuat, tagal bosong 
pung hati barisi. 28 Sakarang bosong su dapa idop 
baru. Ma ini idop baru ni, bosong sonde dapa 
dari bosong pung mama-bapa yang nanti mati 
di ini dunya, ma bosong dapa dari kotong pung 
Bapa di sorga yang sonde tau mati. Bosong pung 
idop baru ni, bosong dapa lewat Tuhan pung 
Kata-kata. Dia pung Kata-kata ni, ada bawa idop 
yang batul, deng ada batahan tarus. 22 Te Tuhan 
pung Tulisan Barisi ada tulis bilang, 

“Manusia sama ke satu rumput, ko, satu bunga. 

Te dong pung bagus tu, sonde batahan tarus. 

Rumput, layu buang. 

Bunga ju, gugur buang. 
Lai sadiki dong mati, ais ilang buang. 
2> Ma kotong pung Bos pung Kata-kata, 
batahan tarus, deng sonde tau putus-putus.” 
Naa, Tuhan pung Kata-kata dong tu, andia itu 
Kabar Bae yang botong su kasi tau sang bosong." 


Kotong jadi Tuhan pung orang barisi 


1 Jadi bosong jang bekin jahat apa-apa. 

Jang maen paricuk deng orang. Jang 
muka-balakang. Jang iri hati. Jang omong bekin 
busuk orang pung nama bae. Angka buang itu 
samua su! 2? Ana mea dong rindu mau minum aer 
susu dari dong pung mama. Bagitu ju, bosong 
pung hati musti rindu mau mangarti Tuhan pung 
Kata-kata. Te itu yang bekin bosong pung parcaya 
tamba hari tamba kuat. Deng bagitu, bosong bisa 
batumbu jadi dewasa yang idop iko Tuhan pung 
mau. ? Te bosong su rasa ame kotong pung Bos 
pung hati bae. ° 

4 Ika diri deng Kristus. Te Dia sama ke satu batu, 
ma Dia ada pung idop. Tukang dong su angka 
buang itu batu, tagal dong pikir bilang, itu batu 
sonde ada pung guna. Ma Tuhan Allah anggap 
Dia pung harga talalu mahal, ais su pili ame 

sang Dia, ko jadi batu alas yang paling panting. 
3 Bosong ju musti tafBlika deng Kristus, ko biar 
Tuhan Allah ju pake sang bosong. Deng bagitu, 
bosong sama ke batu yang Tuhan pili ame ko 
bangun ruma kasi Dia pung Roh. Bosong ju sama 
ke batu yang ada pung idop, sama ke Kristus. 
Bosong sama ke kapala agama dong, yang idop 
barisi kasi sang Tuhan. Itu sama ke bosong ada 
bawa korban kasi sang Dia. Bosong pung korban 
dong bekin sanang Tuhan pung hati, tagal Yesus 
Kristus su mati kasi sang bosong samua. * Te ada 
tatulis dalam Tuhan pung Tulisan Barisi bilang, 
“Lia dolo! Te Beta ada taro batu partama, 
di kota Yerusalem sini, 
yang dong subu bilang, “kota Sion'. 
Beta yang su pili ame itu batu. 
Dia pung harga mahal kasi sang Beta. 
Jadi orang yang parcaya sang Dia, 
nanti sonde dapa malu apa-apa.” P 
7 Yesus sama ke itu batu. Ais, kasi orang yang 
parcaya sang Dia, Dia pung harga ju mahal. Ma 
kasi orang yang sonde parcaya sang Dia, Tuhan 
pung Tulisan Barisi ada tulis bilang, 
“Itu batu yang tukang dong su angka buang, 
sakarang su jadi batu partama, 

yang paling panting.” 4 
8 Ada tatulis lai bilang, 
“Ada batu yang bekin orang taPlantok. 
Ada batu yang bekin dong jato.” " 

Naa, dong jato tagal dong sonde mau bekin iko 
Tuhan pung Kata-kata. Te Tuhan su ator memang 
ko dong jato bagitu. 

9 Ma bosong sonde bagitu. Te bosong jadi orang 
yang Tuhan Allah su pili sandiri. Bosong jadi Dia 
pung milik. Bosong sama ke kapala agama yang 
layani sang raja. Bosong ju sama ke satu bangsa 
yang idop barisi kasi sang Tuhan. Bosong jadi 
bagitu, ko biar bosong bisa kasi tau samua orang 
soal Tuhan Allah pung hati bae, yang Dia bekin 
kasi sang bosong. Te Dia su suru bosong kasi 
tenga hal jahat, ko idop deng bekin yang bae. Itu 
sama ke bosong kaluar dari galap, ko idop di Dia 
pung tarang yang bagus talalu. “10 Dolu bosong 
jadi sama ke satu kelu yang sonde ada pung 
arti apa-apa. Ma sakarang bosong su maso jadi 
Tuhan Allah pung kelu. Dolu bosong sonde mau 

tarima Tuhan pung rasa kasian sang bosong. Ma 
sakarang bosong su tarima ame. t 


Jaga bae-bae ko kotong idop batul 


11 sodara sayang dong! Bosong ni, cuma jadi 
tamu di ini dunya sa. Te bosong sama ke orang 
asing yang ada maranto. Andia ko beta maen 
minta ko bosong jang sama ke manusia laen 
di ini dunya, yang bekin jahat iko dong pung 
mau-mau. Te dalam bosong pung hati ada satu 
parang. Andia, kapingin bekin jahat baparang 
lawan kapingin bekin bae. Jadi, jang kasi biar itu 
kapingin bekin jahat ontong ame sang bosong. Te 
kalo bagitu, na, bosong ancor! 12 Jaga bae-bae 
ko bosong idop batul di muka orang yang sonde 
kanal sang Tuhan. Deng bagitu, andekata dong 
mau tudu bosong sambarang, na, dong cuma 
dapa lia bosong pung bae sa. Ais kalo Kristus 
datang kambali, dong sandiri yang nanti angka 
tinggi-tinggi sang Tuhan Allah, tagal bosong pung 
bekin bae. 


Kotong musti dengar-dengar sang 
orang yang pegang kuasa 


13 Kotong pung Bos pung mau ko bosong 
dengar-dengar sang samua orang yang pegang 

kuasa. Conto ke: dengar-dengar sang raja, te 
dia jadi pamimpin yang tinggi. 14 Dengar-dengar 
sang gubernor, te raja su utus sang dia, ko dia 
kasi jato hukuman sang orang yang bekin jahat 
dong, deng dia angka puji sang orang yang bekin 
hal yang batúl dong. 1? Andia ko Tuhan Allah 
suka ko bosong bekin yang batul dong, ko biar 
orang bodo yang sonde tau apa-apa, sonde ada 
alasan ko tudu ame sang bosong. 1? Biar bosong 
jadi orang bebas yang ada pung hak ko bekin iko 
bosong pung suka, ma jang pake sambarang itu 
hak ko bekin hal yang jahat. Pake itu hak ko karja 
kasi sang Tuhan, te bosong jadi Dia pung milik. 
17 Bosong musti taro hormat sang samua orang. 
Bosong musti sayang sang samua orang yang 
parcaya sang Kristus. Bosong musti idop pantas 
di Tuhan pung muka, te nanti Dia yang putus 
hukuman kasi bosong. Deng bosong musti taro 
hormat sang dong yang pegang parenta. 


Kotong musti batahan dalam 
susa, iko Kristus pung conto 


18 Orang suru-suru dong! Dengar-dengar sang 
bosong pung bos dong, deng taro hormat 
sang dong. Jang cuma dengar-dengar sang bos 
yang hati bae deng manis sa. Ma andekata 
bosong pung bos jahat talalu, na, bosong musti 
dengar-dengar sang dia ju. 19 Kalo ada di bosong 

yang kana hukum sambarang dari bosong pung 
bos biar bosong sonde bekin sala apa-apa, deng 
kalo bosong batahan dalam itu susa tagal bosong 
ada inga Tuhan pung mau kasi sang bosong, na, 
nanti Tuhan Allah kasi tunju Dia pung hati bae 
sang bosong. 20 Andekata bosong ada bekin sala, 
ais kana pukul, na, dia pung ontong apa, kalo 
bosong batahan dalam itu susa? Sonde ada, to? 
Ma kalo bosong kana susa tagal bosong bekin 
yang bae, ais bosong batahan, na, Tuhan ada 
taro hati sang bosong. 21 Te Kristus ju kapingin 
ko bosong idop bekin yang batul, biar bosong 
kana susa. Te Dia ju pikol susa kasi sang kotong. 
Deng bagitu, Dia jadi conto, ko kotong iko sang 
Dia, sama ke kotong ada jalan iko Dia pung bakas 
kaki. 22 Tuhan pung Tulisan Barisi ada tulis bilang, 

“Dia sonde parna bekin sala. 

Sonde ada putar-balek yang kaluar dari Dia 
pung mulu.” Y 

23 Waktu dong omong bekin hina sang Dia, Dia 
sonde balas. Waktu Dia kana susa, Dia sonde 
ancam mau balas. Ma Dia sarakan Dia pung 
diri pi Tuhan Allah pung tangan. Te Dia parcaya 
bilang, Tuhan tu, Tukang Putus Parkara yang adil. 
v24 Kristus tu, yang pikol kotong pung sala waktu 

Dia mati di kayu palang. Dia bekin bagitu, ko biar 
kotong sonde usa idop deng bekin sala lai. Ais 
sakarang kotong sonde idop deng bekin sala, 
ma kotong cuma idop deng bekin yang batul 

sa. Te Dia su ganti ame sang kotong, ko tarima 
ame kotong pung hukuman. Itu hukuman bekin 
Dia luka-luka, sampe Dia mati. Te itu luka yang 
bekin Dia mati tu, su bekin bae sang bosong. 
W25 Te bosong sama ke domba yang dolu su jalan 
serong. Ma sakarang bosong su kambali pi Tuhan 
pung jalan lurus. Te Dia yang jaga deng piara 
bae-bae sang bosong, sama ke satu gambala 
yang jaga deng piara dia pung domba dong. 


Nasiat kasi laki-bini dong 


1 Bini dong! Tadi beta bilang kotong musti 

dengar-dengar sang orang yang pegang 
kuasa. Jadi bosong musti dengar-dengar sang 
bosong pung laki. Inga te ada laki saparu yang 
sonde mau bekin iko Tuhan pung Kata-kata. Biar 
dong sonde mau dengar bosong pung kata-kata, 
ma dong nanti mau parcaya sang Kristus, tagal 
bosong pung idop. “2 Te dong lia, bosong ada 
bekin samua-samua deng hati yang lurus deng 
barisi di Tuhan Allah pung muka. 





W2:24 H Yesaya 53:6 
“3:41 H Efesus 5:22: Kolose 3:18 


1 PETRUS 3 1437 


3 Parampuan pung manis, bukan dari apa yang 
kantara dari luar. Conto ke: bagaya bekin rambu 
deng model macam-macam, ko, bastél lebe-lebe 
pake mas-perak, ko, pake pakean mahal-mahal 
yang sonde sopan. YY Ma yang bekin parampuan 
dong jadi manis batul, andia: dong pung hati 
yang sonde kantara dari luar. Conto ke: hati 
manis, deng kalam. Te manis macam bagitu tu, 
sonde ilang buang, biar parampuan su jadi tua. 
Iko Tuhan pung nilei, manis macam bagitu tu, dia 
pung harga mahal. ° Te dolu-dolu, parampuan 
yang hati barisi dong, yang parcaya sang Tuhan 
Allah, dong pung manis ju bagitu. Dong ju 
dengar-dengar sang dong pung laki. € Ame conto 
dari nene Sara. Dia dengar-dengar sang dia pung 
laki Abraham. Dia ju kasi biar dia pung laki ator 
sang dia. Bosong parampuan ju musti iko dia 
pung model, deng cara bosong bekin yang batul, 
ais sonde taku apa-apa ju. 7 

7 Laki dong! Idop satu hati deng bosong pung 
bini. Timbang bae-bae apa yang bae kasi sang 
dia, ais bekin iko. Kasi tunju hormat sang dia 
dalam samua hal, tagal parampuan pung kuat 
sonde sama ke laki-laki pung kuat. Te bosong 
sama-sama tarima ame pusaka yang Tuhan Allah 

mau kasi sang bosong. Andia, sama-sama tarima 
idop baru yang Tuhan kasi sang bosong dari Dia 
pung hati bae. Ma bosong laki dong musti idop 
satu hati deng bosong pung bini bagitu, ko biar 
kalo bosong dua ada angka hati ko sambayang 
minta satu hal dari Tuhan, na, Dia mau dengar 
sang bosong. 2 


Biar bosong bekin yang batul, 
bosong nanti dapa susa ju 


8 Sodara sayang dong! Dia pung ahir, beta ada 
mau omong satu hal. Bosong samua ju musti 
idop satu hati. Kalo satu orang rasa susa ko 
sanang, na, bosong yang laen ju musti iko rasa 
bagitu. Sayang sang orang yang parcaya sang 
Kristus dong. Kasi tunju hati manis satu deng 
satu. Jang angka-angka diri, te bosong musti 
randa hati. ? Jang balas jahat deng jahat. Kalo 
orang maen karitik sang bosong, jang karitik 
bale sang itu orang. Ma minta ko Tuhan bekin 
yang bae kasi sang dia. Te Tuhan su pange ame 
sang bosong jadi Dia pung orang, ko biar bosong 
bisa tarima yang bae dari Dia. 19 Te ada tatulis di 
Tuhan pung Tulisan Barisi bilang, 

“Orang yang cari idop bae, 

deng yang cari idop panjang, 

itu orang musti jaga dia pung mulu ko jang 
bagatal, 
deng jang omong putar-balek. 
11 Dia musti tobat, ko jang bekin jahat lai, 
ma bale ko bekin yang batul sa. 
Dia musti balajar ko idop badame deng samua 
orang, 
ais cari jalan ko babae deng dong. 
12 Te yang hak parenta sang kotong ada taro 
mata 
sang orang yang idop lurus. 
Deng Dia ju mau dengar dong pung 
sambayang. 
Ma kotong pung Bos ada malawan tarus 
sang orang yang idop bekin jahat.” b 
13 Kalo bosong samangat bekin yang batul, sapa 
mau bekin jahat sang bosong lai? Sonde ada, 
to? 14 Ma biar bosong bekin yang batul, ais ada 
yang bekin susa sang bosong, bosong ontong. 
Kalo ada orang yang sonde kanal sang Kristus jadi 
taku tagal satu hal, na, bosong jang iko jadi taku 
bagitu. Bosong pung pikiran jang kaco deng hati 
susa sama ke dong. “19 Bekin bosong pung hati 
tanang sa, tagal bosong su angka sang Kristus di 

bosong pung hati ko jadi bosong pung Bos yang 
barisi. 

Andekata orang minta bosong ko kasi tau 
bosong pung parcaya, deng kanapa bosong ada 
baharap bilang, Kristus nanti bekin samua jadi 
bae, na, bosong musti siap sadia ko manyao sang 
dong. 916 Ma bosong musti manyao dari hati yang 
manis, deng kasi tunju hormat sang dong, ko biar 
dong tau bosong ada bekin yang batul dari hati 
barisi. Biar bosong bekin yang bae bagitu, ma 
pasti ada yang mau omong kasi jato sang bosong, 
tagal bosong ada taflika deng Kristus. Jadi kalo 
bosong bekin yang bae tarus, na, dong yang 
olok-olok sang bosong nanti jadi malu. 17 Kalo itu 
iko Tuhan pung mau, na, jang lupa, te ada lebe 
bae bosong dapa susa tagal bekin yang batul; 
jang tagal bosong ada bekin sala. 

18 Te Kristus mati satu kali, 

tagal kotong manusia ada bekin sala. 
Dia yang idop lurus, 
su mati kasi sang kotong yang idop kamomos. 

Dia mati ko biar bosong bisa babae kambali 

deng Tuhan Allah. 

Kristus tu, manusia sama ke kotong ju. 

Orang bunu bekin mati sang Dia, 





03.15 # Yesaya 8:12-13 


1 PETRUS 3 1441 


ma ais ju Tuhan pung Roh kasi idop kambali 
sang Dia. 

19 itu Roh ju ada bawa Dia pi ajar sang roh-roh 
yang ada takurung dalam satu tampa yang 
sama ke bui. 20 Dong tu, andia orang dolu-dolu 
yang sonde mau dengar sang Tuhan. Itu waktu 
bali Noh ada bekin kapal besar. Tuhan ada 
tunggu-tunggu ko mau lia orang dong bekin 
iko Dia pung mau, ma dong sonde mau bekin 
iko. Andia ko cuma dalapan orang sa yang dapa 
salamat dari itu banjer besar. €?t itu banjer jadi 
satu conto, yang sama ke waktu bosong ada dapa 
sarani. Itu sarani kasi tunju bilang, Tuhan ada 
kasi lapas sang bosong dari bosong pung sala, 
tagal Yesus Kristus su idop kambali. Waktu dong 
sarani sang bosong, dong sonde kasi mandi sang 
bosong ko bekin barisi bosong pung badan. Te 
yang batul tu, andia bosong ada janji sang Tuhan, 
ko mau bekin barisi bosong pung hati. Deng 
bagitu, bosong bisa idop deng bekin yang batul. 
22 Sakarang Yesus su nae kambali pi sorga. Di 
sana Dia ada dudu di tampa yang paling hormat, 
di Tuhan Allah pung sabla kanan. Ais ana bua 
di sorga dong, samua kuasa, deng yang pegang 
kuasa dong, musti dengar-dengar sang Kristus. 

Kristus pung orang dong musti idop pantas 


1 Kristus tu, manusia sama ke kotong. Tagal 

Dia su dapa sangsara bam-banya, bosong ju 
musti siap dapa sangsara, sama ke Dia. Ma inga 
te orang yang siap dapa susa tagal taflika deng 
Kristus, dia su putus ko sonde mau bekin sala lai. 
2 Biar dia masi idop di ini dunya, ma dia sonde 
idop bekin sala lai sama ke manusia laen dong. 
Te dia idop bekin iko Tuhan pung mau. 

3 Dolu dia pung waktu cukup kalo bosong mau 
bekin jahat apa sa, sama ke orang yang sonde 
kanal sang Tuhan. Conto ke: dong ada bekin 
sambarang. Dong maen serong. Dong iko dong 
pung kapingin bekin jahat. Dong minum mabo. 
Dong bapesta liar. Dong bapesta cabul. Dong 
maen songgo yang bisa bekin kotong pung 
bulu badan dong badiri. “Dong omong bekin 
rusak bosong pung nama bae, tagal dong sonde 
mangarti akurang ko bosong sonde iko campor 
deng dong pung jahat yang kalewat batas. 

5 Ma inga te nanti dong musti mangada sang 
Tuhan Allah, yang jadi Tukang Putus Parkara. 
Dong musti kasi tau sang Dia akurang ko dong 
idop jahat bagitu. Jang lupa, te samua orang 
musti mangada sang Dia. Bae orang yang masi 
idop, bae orang yang su mati dong. * Batul! 
Tuhan Allah mau pareksa orang yang su mati 

dong, sama ke Dia pareksa manusia laen. Te Dia 
mau lia dong pung jalan idop yang dolu. Andia ko 
Yesus su pi kasi tau Tuhan pung Kabar Bae kasi 
sang dong, ko biar dong ju bisa dapa idop yang 
batul ko bekin iko Tuhan pung mau. 


Kotong musti jaga deng piara bae-bae samua 
yang Tuhan su kasi sang kotong 


7 Hari kiamat su deka-deka datang. Andia ko 
bosong musti pikir panjang deng kalam, ko 
bosong bisa sambayang deng bae. 8 Yang panting, 
bosong musti idop basayang tarus satu deng 
satu. Te biar orang laen bekin sala bam-banya, 
ma bosong masi bisa bakawan kalo bosong 
sayang sang dia. '? Buka tangan ko tarima orang 
dari tampa laen manumpang di bosong pung 
ruma. Ma inga. Jang tarima deng mangomek. 

10 Tiap orang yang su tarima karunya dari 
Tuhan, musti pake itu karunya ko layani dia pung 
sodara orang parcaya dong. Piara deng pake 
bae-bae itu karunya, ko dia ada pung guna kasi 
sang Tuhan. 1! Conto ke: kalo dapa karunya ajar 
orang, na, inga te bosong musti kasi tau orang 
dong pake Tuhan pung Kata-kata sandiri. Kalo 
dapa karunya layani orang, na, layani pake kuat 
yang Tuhan kasi. Deng bagitu, samua orang dapa 

lia, bosong tu, Yesus Kristus pung orang. Tagal 
itu, dong angka tinggi-tinggi sang Tuhan Allah. Te 
Dia tu, hebat! Deng Dia pung kuasa ko pegang 
parenta sonde tau putus-putus! Batul bagitul 


Kotong dapa sangsara tagal jadi orang Kristen 


12 Sodara sayang dong! Jang heran kalo dapa 
cobaklan yang barat. Te itu ada uji bosong pung 
parcaya. Jang pikir bilang, cuma lu sandiri sa 
yang dapa cobaan bagitu. 18 Ma bosong bisa 
hati babunga, te bosong dapa sangsara sama 
ke Kristus ju dapa sangsara. Deng bagitu, nanti 
bosong pung hati babunga batul waktu samua 
orang dapa lia Kristus pung hebat. 14 Waktu 
orang omong bekin hina sang bosong tagal 
bosong taRlika deng Kristus, bosong ontong, tagal 
Tuhan Allah pung Roh yang hebat ada di bosong. 
15 Ma kalo bosong musti dapa sangsara, na, jang 
tagal bosong jadi tukang bunu orang ko, pancuri 
ko, orang jahat ko, tukang tasosok maso pi orang 
laen pung urusan. 18 Ma kalo orang dapa susa 
tagal jadi Kristus pung orang, dia sonde usa malu 
apa-apa. Lebe bae, dong angka puji-puji sang 
Tuhan Allah, tagal dong jadi orang Kristen. 

17 Dia pung waktu su datang ko orang mangada 
sang Tuhan Allah. Dia mulai pareksa dari Dia 
pung orang sandiri dong pung idop. Jadi pikir 
sa! Kalo Dia su mulai deng kotong orang Kristen, 

na, karmana deng orang yang sonde mau tarima 
Dia pung Kabar Bae? Pasti dong pung hukuman 
lebe barát, ó! 18 Te ada tatulis dalam Tuhan pung 
Tulisan Barisi bilang, 
“Kalo orang yang idop lurus sa amper-amper 
sonde dapa salamat, 
na, karmana lai deng orang yang sonde toe 
sang Tuhan? 
Ais karmana ju deng orang yang idop bekin 
sala?” 8 
19 Jadi, kalo Tuhan Allah kasi biar Dia pung 
orang dong ada dapa susa iko Tuhan pung mau, 
na, dong bisa parcaya bilang, nanti Dia ju jaga 
sang dong. Te Dia yang bekin ame sang dong. Dia 
ju bekin iko apa yang Dia su omong. Tagal Dia 
jaga sang dong bagitu, andia ko dong masi bisa 
bekin yang batúl tarús. 


Nasiat kasi pamimpin jamaPlat dong 


1 Naa, beta sandiri jadi satu pamimpin. Dolu 
waktu Kristus pikol Dia pung sangsara, beta 
lia deng mata kapala sandiri. Nanti ju, kalo samua 
orang dapa lia Tuhan Allah pung hebat, beta 
ju mau iko lia itu hal dong deng mata kapala 
sandiri. Jadi beta mau kasi nasiat sang pamimpin 
laen dong, bagini: 2 Bosong sama ke gambala 





84:18 H Kata-kata Mutiara 11:31 


1 PETRUS 5 1446 


yang piara dong pung domba dong. Jadi bosong 
musti jaga deng piara bae-bae orang yang Tuhan 
su kasi sang bosong. Urus sang dong deng bae. 
Jang urus tagal itu bosong pung tugas, ma tagal 
bosong suka bekin bagitu. Urus sang dong iko 
Tuhan pung mau. Jang suka makan ontong 
lebe-lebe, ma karja deng samangat ko tolong 
Tuhan pung orang dong. "3 Jang maen parenta 
sambarang, ko bekin barat orang yang Tuhan su 
kasi ko bosong urus. Ma bosong musti jadi conto 
yang bae, yang kasi tunju jalan sang dong. “Yesus 
tu, sama ke Kapala Gambala. Nanti kalo Dia su 
datang kambali, Tuhan Allah mau kasi bosong 
pung upa, tagal bosong urus bosong pung orang 
deng bae. Itu upa tu, sonde bisa rusak buang, te 
dia batahan tarus. 


Nasiat kasi orang muda dong 


> Orang muda dong! Bosong ju musti dengar- 
dengar sang jamallat pung pamimpin dong. 
Bosong samua jang angka-angka diri. Te Tuhan 
pung Tulisan Barisi ada tulis bilang, 
“Tuhan malawan sang orang yang angka-angka 
diri dong, 

ma Dia suka kasi tunju Dia pung hati bae 
sang orang yang randa hati.” ' 

6 Andia ko bosong samua musti inga Tuhan 
pung kuasa, ko biar bosong jang kapala bésar. 
Ais lama-lama, pas dia pung waktu, Tuhan mau 
angka puji sang bosong. I” Angka hati ko biar 
Tuhan yang urus samua hal yang bekin bosong 
jadi pikiran. Te Dia ada taro hati sang bosong. 

8 Ati-ati, 6! Pikir panjang! Jaga bae-bae, te 
kotong pung musu, andia setan dong pung bos, 
mau kasi ancor buang sang bosong. Dia mau 
kodo ame sang bosong, sama ke satu singa yang 
mara, yang ada cari-cari mangsa. ? Ma jang taku. 
Bosong musti malawan sang setan dong pung 
bos tu. Bosong ju musti batahan ko parcaya sang 
Tuhan tarus. Te bosong su tau bilang, bosong 
pung sodara orang parcaya di mana-mana di ini 
dunya, ju musti dapa susa sama ke bosong. 10 Ma 
inga te Tuhan Allah suka kasi tunju Dia pung hati 
bae sang kotong. Dia yang su pange ame sang 
bosong ko jadi Dia pung orang, tagal bosong su 
tarima ame sang Kristus. Andia ko Dia mau angka 
tinggi-tinggi sang bosong, ko bosong bisa idop 
tarus deng Dia. Ma kalo bosong su dapa susa 
di ini dunya sabantar sa, na, Tuhan mau bekin 

bae kambali sang bosong. Dia mau kasi kuat 
sang bosong, deng bekin bosong batahan. Dia ju 
kasi bangun sang bosong di fanderen yang kuat. 
11 Kotong minta ko samua kuasa ada di Tuhan 
pung tangan sampe salamanya. Batul! 


Petrus konci dia pung surat 


12 Silas kada tolong beta ko tulis ini surat pende 
ni. Dia tu, kotong pung sodara orang parcaya, 
deng beta pung tangan kanan. Beta ada kasi 
nasiat sang bosong, ko bosong batahan kuat, te 
Tuhan suka kasi tunju Dia pung hati bae sang 
kotong tarus. Jadi bosong musti tanam kaki ko 
jang ondor. 

13 Orang parcaya yang bakumpul di kota Babel 
dong ju ada titip salam kasi sang bosong. Tuhan 
Allah su pili ame sang dong, sama ke Dia pili ame 
sang bosong. 

Beta pung ana Markus ju ada titip salam. ' 

14 Kalo bosong bakatumu, na, togor pake ciom 
manis yang kasi tunju bosong pung sayang. 

Beta mau ko bosong samua yang parcaya sang 
Kristus bisa idop aman, dame, deng tanang. 





k5:12 * Di sini tulisan bahasa Yunani tulis bilang, Silvanus. 
Silvanus tu, Silas pung nama laen. Baca dia pung carita mulai 
di Utusan dong pung Carita 15:22,40. 

Saloom, 
Petrus 


2 Petrus 
Petrus pung surat kadua 


Salam 


1 1 Ini surat dari beta, Simon Petrus. “Beta 
jadi Yesus Kristus pung orang suru-suru. 
Beta ju jadi Dia pung utusan, yang Dia kirim pi 
mana-mana ko kasi tau orang soklal Dia. 

Beta ada tulis ini surat kasi bosong yang su 
parcaya sang Yesus Kristus. Tagal Tuhan Allah 
pung hati lurus, Dia buka jalan ko biar bosong 
ju bisa parcaya sang Kristus, sama ke botong. 
Itu parcaya pung harga mahal kasi sang kotong 
samua. Kristus ju jadi kotong pung Tuhan Allah, 
deng Dia ju jadi Orang yang kasi salamat sang 
kotong dari kotong pung sala. 

2 Beta minta ko bosong bisa kanal bae-bae sang 
Tuhan Allah, deng kanal bae-bae sang kotong 
pung Bos Yesus. Biar ko Dong kasi tunju Dong 





M1:1 * Tulisan bahasa Yunani saparu tulis, “Simon Petrus”. 
Saparu lai tulis, “Simeon Petrus”. Kata Simeon tu, dari 
bahasa Ibrani. Dia pung bahasa Yunani, andia Simon. Jadi 

pung hati bae sang bosong, ko bosong bisa idop 
aman, dame, deng tanang. 


Tuhan pili Dia pung orang, ais pange 
ame sang dong ko datang di Dia 


3 Yesus pung kuasa, sama deng Tuhan Allah 
pung kuasa. Andia ko Yesus su kasi sang kotong 
samua hal yang kotong parlu, ko idop batul iko 
Tuhan pung mau. Dia bekin bagitu, tagal kotong 
kanal bae-bae sang Dia. Deng Dia yang pange 
ame sang kotong ko jadi Dia pung orang, tagal 
Dia bae deng hebat talalu. 4 Yesus su kasi samua 
hal yang panting sang kotong. Te dolu Dia su janji 
ko mau kasi itu hal dong. Dia pung janji dong, 
talalu bagus. Dia ada kasi itu samua sang kotong, 
ko biar kotong pung hati bisa jadi sama ke Tuhan 
pung hati. Deng kotong ju bisa lolos dari samua 
hal busuk yang orang di ini dunya suka bekin, 
tagal dong cuma idop bekin iko dong pung mau 
sandiri sa, deng sonde tahan-tahan. 

3 Andia ko beta mau bosong pasang kaki ko 
bekin hal yang bae. 

Te bosong su parcaya sang Yesus, ma itu balom 

cukup. 
Karja hal yang bae tarus. 
Kanal sang Tuhan lebe bae lai. 
6 Ma jang cuma sampe di situ sa. 
Balajar ko bosong idop tahan diri. 

Ma itu balom cukup ju. 

Tiap kali bosong dapa susa, na, bosong musti 
batahan kuat, jang ondor. 

Ma bekin lebe dari itu lai. 

Bekin samua-samua iko Tuhan pung mau. 

7 Ma jang sampe di situ sa. 

Kasi tunju sayang sang kotong pung sodara 
orang parcaya. 

Ma itu balom cukup. 

Te bosong musti idop basayang tarus. 

8 Kalo bosong idop bagitu, deng ini hal bae dong 
batamba tarus, na, itu bekin bosong kanal lebe 
bae sang kotong pung Bos Yesus Kristus. Ini hal 
bae dong sonde tabuang parcuma, deng sonde 
buang-buang waktu. Te ini hal bae dong bekin 
bosong mangarti lebe bae sang Dia. ? Kalo ada 
orang yang sonde mau bekin bagitu, dia pikir 
pende sa. Dia sonde lia apa yang ada di dia pung 
muka idong, sama ke dia buta. Te Tuhan su hapus 
buang itu orang pung sala dong, ko biar dia pung 
hati bisa barisi. Ma itu orang su lupa buang! 

10 Sodara sayang dong! Sakarang bosong musti 
pasang kaki tamba lebe kuat lai. Tuhan su pili 
ame sang bosong ko jadi Dia pung orang, ais 
bosong datang di Dia. Sakarang bosong musti 
kasi tunju bilang, bosong su maso jadi Dia pung 
kelu. Kalo ini hal dong yang beta angka tadi tu 
batamba tarus di bosong pung idop, na, bosong 

sonde akan jato. 1! Deng bagitu, Tuhan Allah 
mau kasi sang bosong satu hal yang talalu hebat. 
Andia Dia buka jalan deng kasi bosong hak ko 
tarima Yesus Kristus jadi bosong pung Raja ko 
idop tarus-tarus deng Dia. Te Dia tu, kotong pung 
Bos. Deng Dia ju, Orang yang su kasi salamat sang 
kotong dari kotong pung sala-sala. 


Akurang ko Petrus tulis bagitu? 


12 Bosong su tau itu hal dong yang beta angka 
tadi tu, deng bosong ada batahan kuat, tagal 
bosong parcaya deng apa yang batul. Biar bagitu, 
ma beta mau kasi inga ini hal sang bosong 
ulang-ulang, ko biar bosong jang lupa. 13 Beta 
sonde kasi biar ko bosong jadi lupa. Beta mau 
kasi inga sang bosong, ko bosong pikir tarus-tarus 
ini hal dong. Te waktu beta masi idop di ini 
dunya, memang pantas kalo beta kasi inga ini 
hal dong sang bosong. ** Sonde lama, te beta su 
mati. Kotong pung Bos Yesus Kristus su kasi tau 
sang beta bagitu. Andia ko beta su tau memang. 
15 Biar nanti beta su mati, ma sakarang beta 
pasang kaki, ko biar bosong inga tarus deng ini 
hal dong. 


Kotong su lia Yesus pung hebat 


16 Dolu beta deng beta pung taman dong su 
carita kasi bosong soal kotong pung Bos Yesus 

Kristus. Botong ju carita bilang, nanti kalo Dia 
datang kambali, Dia datang deng kuasa yang 
hebat. Batul, to? Ma itu bukan carita dongeng. 
Te botong cuma carita kasi bosong soklal apa 
yang botong parna lia deng mata kapala sandiri 
na! Andia ko botong tau Yesus pung hebat tu, 
sama ke satu raja besar. 17 Satu kali, botong ada 
sama-sama deng Yesus di Tuhan pung gunung 
barisi. Ju Allah Bapa sandiri yang kasi tau soPlal 
Yesus pung hebat. Te itu waktu, botong ada 
dengar satu suara yang talalu bagus kaluar dari 
langit bilang, 

“Ini ni, Beta pung Ana yang Beta sayang. 

Dia bekin sanang Beta pung hati tarús.” " 

18 (1:17) 19 Itu bekin kotong lebe yakin soal 
itu hal dong yang kotong su tarima dari Tuhan 
pung jubir dolu-dolu dong. Jadi lebe bae bosong 
bekin iko dong pung pasan! Te dong pung pasan 
tu, sama ke satu lampu yang bacaya di tampa 
galap. Jadi bosong musti dengar-dengar dong 
pung pasan sampe Yesus datang kambali. Deng 
bagitu, bosong bisa tamba mangarti tarus. Te itu 
sama ke bosong ada lia bintang fajar dolo, ais 
baru matahari nae bekin tarang samua. 

20 Inga te Tuhan pung jubir dong su kasi tau 
memang sollal banya hal. Ma dong pung pasan 

sonde iko dong pung mau-mau sandiri. 221 Tagal 
apa yang dong su tulis tu, sonde baPlakar dari apa 
yang dong ada kapingin mau omong sa. Ma itu 
baklakar di Tuhan Allah, iko apa yang Dia pung 
Roh Barisi kasi tunju sang dong. 


Orang yang ajar putar-balek 


1 Dolu ada orang IsraBlel saparu yang bilang, 
dong jadi Tuhan Allah pung jubir. Padahal 
dong putar-balek. Nanti bosong ju dapa katumu 

orang bagitu di bosong pung teng-tenga. 

Te ada orang saparu bilang, dong ajar soPlal 
Tuhan, ma dong putar-balek sa. Dong ajar deng 
sambunyi-sambunyi dong pung akal busuk. 
Andia ko dong bisa kasi maso dong pung ajaran 
babengko dong. Kalo bosong dengar-dengar 
dong pung ajaran, nanti bosong ancor buang. 
Dong manyangkal bilang, Tuhan Yesus tu, bukan 
dong pung tuan. Padahal Dia yang su tabus ame 
sang dong pake harga mahal. Tagal dong pung 
bekin bagitu, nanti dong sandiri ancor capat. 





01:20 + Bahasa Yunani di sini bisa ada tiga arti. 1. Satu jubir 
pung omong sonde iko dia pung mau-mau sandiri: 2. sonde 
ada satu orang yang bisa mangarti Tuhan pung jubir pung 
pasan samua pung maksud: 3. kalo kotong mau mangarti 
Tuhan pung jubir satu pung pasan, dia pung maksud sonde 
bagantong dari dia pung pasan sandiri sa, ma musti banding 
deng Tuhan pung Kata-kata anteru. 

2 Biar bagitu, ma banya orang nanti iko sang 
dong, deng bekin sambarang-sambarang yang 
sonde tau malu. Nanti orang omong tar bae 
soal ajaran yang batul, gara-gara dong pung 
bekin-bekin. 3 Itu guru putar-balek dong, tukang 
balalas. Dong bakarang macam-macam ko dong 
bisa tipu ame bosong pung doi. Ma jang lupa, 
te Tuhan Allah jadi Tukang Putus Parkara yang 
sonde parna tidor. Dari dolu Dia su siap ko hukum 
sang dong. Nanti dong ancor buang. 

4 Conto ke, dolu Tuhan pung ana bua di sorga 
saparu ada bekin sala. Ma Tuhan yang jadi Tukang 
Putus Parkara sonde kasi lapas sang dong. Dia 
lempar buang sang dong pi naraka, deng kurung 
ame sang dong di lobang galap yang dalam. Dong 
tunggu di itu tampa sampe dia pung waktu ko 
dong mangada sang Dia. 

5 Bagitu ju deng orang jaman dolu-dolu dong. 
Itu waktu, dong ada idop bekin jahat, deng sonde 
toe sang Tuhan Allah. Ma Tuhan su ator ko Dia 
pung orang hati lurus satu, nama Noh, kasi tunju 
jalan ko orang bisa idop lurus. Ma dong sonde 
mau dengar sang dia ju. Andia ko Tuhan kirim 
banjer besar ko bekin ancor buang sang orang 
yang sonde toe sang Dia. Ma Dia kasi salamat 

sang Noh deng dia pung kelu. Dong samua ada 
dalapan orang. P 

6 Satu kali lai, dolu-dolu orang di kota Sodom 
deng kota Gomora dong idop talalu jahat. Ais 
Tuhan Allah hukum sang dong. Dia bakar buang 
samua-samua yang ada di situ sampe jadi abu. 
Ais samua orang di situ mati abis. Itu jadi conto 
kasi orang laen yang mau idop jahat, deng sonde 
toe sang Tuhan Allah. Dong bisa tau memang 
dong pung nasib, kalo dong sonde mau tobat. 
a7 Ma itu waktu, ada satu orang, nama Lot, yang 
idop lurus. Dia su cape deng orang jahat dong 
pung bekin talebe-lebe, yang sonde mau dengar 
sang Tuhan. Ais Tuhan kasi salamat sang Lot dari 
situ. "8 Lot sandiri suka bekin yang batúl, ma 
dia ada idop di orang kota Sodom dong pung 
teng-tenga. Ais tiap hari dia ju lia deng dengar 
dong ada langgar Tuhan pung Atoran dong. Itu 
bekin dia pung hati susa. 

9 Itu conto samua kasi tunju bilang, Tuhan 
Allah tau cara kasi salamat sang orang yang suka 
dengar sang Dia dari cobaPlan macam-macam. 
Dia ju tau kasi jato hukuman yang barát pi sang 
orang yang idop babengko dong. Deng Dia bekin 

bagitu tarus sampe dia pung waktu ko Dia putus 
samua orang pung parkara. 1? Itu hukuman 
yang barat tu, jato lebe-lebe kasi sang orang 
yang cuma suka idop kamomos iko dong pung 
mau-mau sandiri. Dong sonde mau dengar sang 
satu orang ju, deng dong olok-olok sang samua 
yang pegang kuasa. Tuhan pasti hukum sang 
dong. 

Ais, itu guru putar-balek tadi tu, dong talalu 
barani, deng kapala besar. Dong sonde mau kasi 
tunju hormat, dong ju sonde taku omong bekin 
busuk sang Tuhan Allah deng Dia pung ana bua 
dong di langit. 1! Padahal Dia pung ana bua di 
sorga lebe kuat dari itu guru putar-balek dong. 
Biar bagitu, ma ana bua dong sonde omong 
bekin busuk sang itu guru dong di dong pung Bos 
pung muka. Dong ju sonde maen lempar sala pi 
sang itu guru dong. 

12 Ma itu guru putar-balek dong suka omong 
bekin busuk soPlal hal-hal yang dong sandiri 
sonde mangarti. Ko dong sama ke binatang yang 
sonde tau pikir na! Lebe bae, tangkap ame ko 
kasi ancor buang sang dong sa! Te itu dong pung 
nasib. Pasti dong nanti ancor buang, tagal dong 
pung bekin-bekin. 13 Dong bekin susa banya 
orang dong. Ais nanti Tuhan ju bekin susa sang 
dong, tagal dong pung bekin yang sonde batul. 
Dong suka bapesta liar rame-rame. Dong ju suka 

bekin sambarang waktu siang, ko biar samua 
orang bisa lia dong pung jahat. Dong sonde tau 
malu, ais dong bekin rusak bosong pung nama 
bae. Kalo dong makan pesta sama-sama deng 
bosong, dong cuma mau bekin iko dong pung 
kapingin jahat sa. 14 Dong pung mata manyala 
ko cari parampuan yang mau maen serong deng 
dong. Dong cuma idop bekin jahat tarus. Dong 
suka cari orang yang pung parcaya sang Tuhan 
sonde kuat, ais pancing ko dong iko bekin jahat. 
Dong cari-cari jalan ko balalas tarus. Tuhan pasti 
hukum sang dong! ° 

15 Dolu itu guru putar-balek dong tu, orang 
yang iko jalan lurus, ma lama-lama dong jalan 
serong. Deng bagitu, dong sama ke Balaam 
dolu-dolu, andia Bosor tpung ana. Dia tu, Tuhan 
pung jubir satu. Ma dia talalu suka cari doi, andia 
ko dia bekin hal yang sonde batul dong. Satu kali, 
Balaam ada nae binatang keledai. Naa, keledai 
dong sonde bisa balomong. Ma itu waktu Tuhan 
bekin itu keledai ko omong sama ke manusia! 
Ais, itu keledai togor sang Balaam, tagal dia pung 
bekin jahat. Itu keledai mau ko dia barenti, ko 

biar dia jang bekin babengko lai, sama ke orang 
gila. “ 

16 (2:15) 17 Itu guru putar-balek dong sama ke 
satu mata aer yang sonde ada pung guna, tagal 
su karing buang. Dong ju sama ke kabut yang 
sonde ada pung guna, tagal angin fuu buang. 
Tuhan ada sadia memang satu tampa yang galap 
buta ko tahan sang dong. 18 Te dong omong 
besar, ma sonde ada isi. Dong mau pancing ame 
orang, ko iko bekin hal yang sonde-sonde. Dong 
suka buju-buju sang orang yang baru kambali pi 
jalan lurus, ko biar dong bekin sala ulang lai. 18 Itu 
orang putar-balek dong janji bilang, “Kalo bosong 
dengar sang botong, na, bosong bebas ko bekin 
iko bosong pung suka sa!” Ma orang yang omong 
bagitu dong, sama ke budak yang sonde bisa 
lapas diri dari dong pung jahat. Te orang yang 
kasi biar satu hal ator ame sang dia, na, itu sama 
ke dia su jadi itu hal pung budak. 20 Kalo mau 
lapas dari jahat di ini dunya yang bekin kamomos 
sang kotong, na, kotong musti kanal sang kotong 
pung Bos Yesus Kristus. Ma kalo ada yang ondor 
dari Dia, ais taklika ulang deng hal jahat sama ke 
dolu, na, itu sama ke itu hal jahat ada ator sang 
dong. Sakarang dong su lebe paya lai! 2! Sonde 
bae kalo dong su tau jalan idop yang batul, ais 

ondor, ju sonde bekin iko lai itu hal yang bae 
deng barisi, yang Tuhan su parenta sang kotong. 
Lebe bae kalo dong sonde parna tau jalan yang 
lurus. 22 Ada kata-kata mutiara yang kana deng 
itu guru putar-balek dong bilang, “Kalo anjing 
munta, dia kambali pi makan dia pung munta 
sandiri.” Ada laen lai yang bilang, “Biar su kasi 
mandi satu babi, ma dia kambali pi mandi lompor 
ulang lai.” V 


Kotong pung Bos mau datang kambali 


1 Sodara sayang dong! Ini ni, beta pung surat 

kadua kasi sang bosong. Di ini surat dua-dua, 
beta kasi inga sang bosong, ko bosong bisa pikir 
soal hal-hal yang lurus. 2 Inga sang Tuhan pung 
jubir yang barisi pung omong dolu-dolu. Inga 
sang Yesus pung utusan dong ju. Pikir bae-bae 
soklal apa yang kotong pung Bos ada parenta sang 
dong ko kasi tau sang bosong. Te Dia yang kasi 
salamat sang bosong dari bosong pung sala-sala 
na! 3 Inga bagini dolo: biar dunya balem kiamat, 
ma ada tukang olok-olok yang bekin sambarang 
iko dong pung mau-mau sa. Dong omong bekin 
rusak samua hal yang batul. W4 Dong omong 
bilang, “Cueh! Yesus janji bilang, Dia mau datang 

kambali, ko? Kalo bagitu, na, Dia ada di mana? Te 
mulai dari kotong pung nene-moyang dong mati, 
sampe deng sakarang ju, sonde ada yang bakloba. 
Samua tatap jalan tarus, mulai dari Tuhan bekin 
langit deng bumi.” 

5 Ma ada satu hal yang itu orang putar-balek 
dong sonde mau inga ame. Andia dari mula-mula 
Tuhan cuma omong sa, ais langit ada memang. Ju 
Tuhan bekin aer. Ais Dia kasi pisa aer dari darat, 
ju bekin darat muncul datang dari aer. Tuhan su 
omong karmana, na, itu ada tarus. “Lama-lama, 
Tuhan ju pake aer banjer ko kasi ancor buang 
samua orang di ini dunya yang ada idop di Noh 
pung jaman. YMa sakarang Tuhan su kasi tau 
memang apa yang Dia mau bekin kasi langit deng 
bumi. Sakarang Dia ada tahan-tahan, ma nanti 
pas dia pung waktu, Dia mau bakar buang sang 
dong. Te Tuhan nanti kasi jato hukuman ko kasi 
ancor buang sang orang yang sonde mau toe 
sang Dia. Biar bagitu, ma itu orang putar-balek 
dong sonde mau inga bilang, Tuhan Allah pasti 
bekin iko apa yang Dia su omong. 

6 (3:5) 7 (3:5) 8 Sodara sayang dong! Jang lupa 
ini hal. Kotong pung Bos sonde itong waktu sama 
ke kotong. Te iko Dia, satu hari bisa sa ke saribu 

taon. Deng saribu taon, ju bisa ke satu hari sa. 
29 Kalo kotong pung Bos janji mau bekin satu hal, 
na, Dia bekin pas deng dia pung waktu, deng 
sonde tunggu-tunggu. Ada orang saparu yang 
pikir Dia karja lambat sa. Padahal sondel Te Dia 
sabar sa, ko tunggu dia pung waktu. Kotong pung 
Bos mau ko samua orang tobat dolo, ko kasi 
tenga dong pung sala-sala, ais bale iko sang Dia. 
Te Dia sonde mau ko orang tapisa buang dari Dia. 

10 Ma nanti kalo kotong pung Bos datang 
kambali tu, sonde ada orang yang tau memang. 
Te Dia pung datang tu, takuju-takuju sa, sama 
ke satu pancuri yang maso pi dalam ruma. Itu 
waktu, samua barang di langit tabakar buang, 
sama ke matahari, bulan, deng bintang dong. 
Samua abis! Bagitu ju, dunya deng dia pung isi 
samua. Angus buang! 3 

11 Jadi kalo nanti samua tabakar buang bagitu, 
na, bosong musti jadi orang macam karmana? 
Bosong musti pasang kaki ko idop iko Tuhan 
pung mau. Bosong musti idop barisi! 12 Bosong 
ju musti tunggu-tunggu Tuhan pung datang. 
Jadi bosong musti pasang kaki ko bekin itu hari 
datang lebe capat. Itu waktu, ju langit tabakar 

buang. Deng samua barang di langit dong ju 
tabakar ko malele buang. 

13 Ma nanti ada langit model baru deng dunya 
model baru. Tuhan Allah su janji bagitu, ais, itu 
yang kotong ada batunggu-tunggu. Di situ cuma 
ada orang yang idop lurus sa. b 

14 Jadi sodara sayang dong! Waktu bosong ada 
tunggu-tunggu ini hal dong, bosong musti pasang 
kaki ko jadi orang yang bae, iko Tuhan pung nilei. 
Deng bagitu, sonde ada orang yang bisa lempar 
sala sang bosong. Pasang kaki ko idop badame ju. 

15 (3-15a) Te kotong pung Bos tu, sabar sa, 
ko biar Dia bisa kasi salamat sang bosong dari 
bosong pung sala-sala. 


Petrus tutu dia pung surat 


(3-15b) Naa, kotong pung sodara Paulus su 
tulis kasi bosong soflal banya hal yang sama, to? 
Tuhan yang kasi dia mangarti bagitu, andia ko dia 
ju tulis bagitu. 18 Tiap kali Paulus tulis surat, dia 
ju omong ini hal dong. Dari dia pung surat dong, 
memang ada hal yang kotong susa tangkap dia 
pung maksud. Ada ju orang yang bekin taputar 
Paulus pung maksud. Dong ju ada bekin taputar 
hal-hal laen dalam Tuhan pung Tulisan Barisi. 
Dong tu, andia orang pamalas, deng orang yang 

pung parcaya sonde kuat dong. Orang macam 
bagitu dong, nanti ancor buang. 
17 Sodara sayang dong! Bosong su tau itu guru 
putar-balek dong pung jalan idop. Jadi ati-ati, 
ó! Te dong sonde mau dengar atoran apa-apa. 
Dong coba-coba ko putar-balek sang bosong ko 
biar bosong serong dari jalan lurus. Ma jang kasi 
biar dong ontong sang bosong bagitu. Te bosong 
musti batahan kuat. 18 Lebe bae bosong pung 
parcaya batumbu tarus. Te bosong su tau kotong 
pung Bos Yesus Kristus, yang kasi salamat sang 
kotong dari kotong pung sala-sala. Dia mau kasi 
tunju Dia pung hati bae sang bosong. Deng Dia ju 
mau ko bosong kanal lebe bae sang Dia lai. 
Beta mau ko samua orang angka tinggi-tinggi 
sang Dia, dari sakarang sampe salamanya! € 
Saloom, 
Petrus 





C3:18 * Tulisan bahasa Yunani saparu tamba “Amin!” di sini. 


1 Yohanis 
Yohanis pung surat yang partama 


Yohanis tulis soPlal Yesus Kristus 


1 Beta tulis ini surat soflal Tuhan Allah pung 
Kata-kata yang Bawa Idop. 

Ini Kata-kata yang Bawa Idop ni, su ada 
memang dari dunya pung mula-mula. Sakarang 
beta, deng beta pung taman dong su lia sang Dia 
deng botong pung mata kapala sandiri. Botong 
su dengar sang Dia deng botong pung talinga 
sandiri. Deng botong su raba sang Dia deng 
botong pung tangan sandiri. Botong lia sang Dia 
bagitu, 92 tagal Dia muncul datang di botong 
pung teng-tenga. Dolu Dia tenga deng Dia pung 
Bapa, ma sakarang Dia su kasi tunju Dia pung diri 
sang botong. Tagal itu, botong barani kasi tau 
sang bosong karmana manusia bisa dapa idop 
yang batul yang sonde tau putus-putus. Te Dia ni, 
Kata-kata yang Bawa Idop. €? Botong mau kasi 
tau sang bosong, samua yang botong su lia, deng 
samua yang botong su dengar, ko bosong bisa 

satu hati deng botong. Te kotong samua su tallika 
deng Tuhan Allah deng Dia pung Ana yang Dia 
kirim datang, andia Yesus Kristus. “Jadi botong 
tulis ini surat, ko bekin sanáng bosong pung hati. 
Deng bagitu, botong pung hati ju tamba sanáng. 


Orang parcaya musti idop dalam taráng 


> Ajaran yang Yesus kasi tau sang botong, yang 
sakarang botong mau kasi tau sang bosong, 
andia bagini: Tuhan Allah tu, bae talalu. Dia 
sonde ada pung jahat sadiki ju. Te Dia sama ke 
taráng yang bacaya, yang sonde ada pung galáp 
sadiki ju. € Kalo kotong omong bilang, “Kotong 
idop satu hati deng Tuhan,” padahal kotong masi 
idop bekin hal jahat, na, itu sama ke kotong idop 
dalam galáp. Te kotong omong putar-balek, deng 
sonde idop iko jalan yang batúl. 7 Ma kalo kotong 
idop iko jalan yang batúl, kotong sama ke orang 
yang idop dalam Tuhan Allah pung taráng. Deng 
bagitu, kotong bisa idop satu hati, satu deng satu. 
Deng kotong pung hati jadi barisi, tagal Tuhan 
Allah pung Ana Yesus mati, deng Dia pung dara 
su hapus buang kotong pung sala dong samua. 


Orang yang idop dalam taráng, 
sonde idop bekin sala lai 


8 Kalo kotong omong bilang, “Kotong sonde 
bekin sala,” na, itu jadi tanda bilang, kotong su 

tipu kotong pung diri sandiri, deng sonde tau apa 
yang batul. ?Ma kalo kotong mangaku kotong 
pung sala, tantu Tuhan Allah yang ada pung hati 
lurus, ju bekin iko Dia pung janji deng hapus 
buang kotong pung sala, deng bekin barisi kotong 
pung hati. 10 Kalo kotong omong bilang, “Kotong 
sonde parna bekin sala,” na, itu kotong su bekin 
sang Tuhan Allah jadi tukang putar-balek! Te Dia 
su omong bilang, samua orang bekin sala abis. 
Deng kalo kotong omong bagitu, su jalas bilang, 
Dia pung Kata-kata sonde ada di kotong pung 
hati. 
2 1 Ana sayang dong! Beta tulis kasi tau ini 
samua, ko biar bosong sonde idop bekin sala 
lai. Ma andekata ada yang bekin sala, nanti ada 
yang bela kotong di Allah Bapa pung muka. Dia 
tu, Yesus Kristus, andia Orang Barisi yang Tuhan 
Allah su kirim datang di ini dunya. 2 Dia mati jadi 
korban kasi sang kotong, ko Tuhan Allah hapus 
buang kotong pung sala dong. Bukan cuma kasi 
kotong sandiri sa, ma kasi manusia samua di ini 
dunya ju. 


Orang yang idop dalam tarang, bekin iko 
Tuhan Allah pung parenta, 
lebe-lebe parenta soal basayang 


3 Kotong tau bilang, kotong kanal bae deng 
Tuhan Allah, kalo kotong iko Dia pung parenta 

dong. * Orang bisa sa omong bilang, “Beta ada 
kanal sang Tuhan Allah.” Ma kalo dia sonde 
bekin iko Tuhan pung parenta, na, dia tu, tukang 
putar-balek yang omong laen, bekin laen. ? Ma 
orang yang bekin iko Tuhan pung parenta, itu 
jadi bukti bilang, dia pung sayang sang Tuhan su 
batul. Deng bagitu, kotong tau bilang, kotong 
ni, Tuhan pung orang. * Jadi kalo orang omong 
bilang, “Beta idop taklika deng Tuhan Allah,” na, 
dia musti idop sama ke Yesus Kristus. 

7 Ana sayang dong! Parenta yang beta tulis ni, 
bukan hal baru kasi sang bosong. Te ini parenta 
su ada memang di Tuhan pung Kata-kata yang 
bosong su dengar dari dolu. f8 Biar bagitu ju, ma 
ada hal baru yang beta mau tulis soPlal Tuhan 
pung parenta ni. Ini parenta su jalan deng batul 
di Yesus pung idop. Deng ini parenta su mulai 
jalan di bosong, tagal galap di bosong pung hati 
su mulai ilang, deng tarang yang batul su mulai 
bacaya di bosong pung idop. 

9 Orang bisa sa baBlomong bilang, “Beta idop 
dalam tarang.” Ma kalo dia binci dia pung sodara, 
na, itu jadi tanda bilang, dia masi idop dalam 
galap. 10 Te orang yang idop dalam tarang, dia 
musti sayang dia pung sodara, deng sonde ada 
jahat apa-apa di dia pung hati yang bekin dia 

jato. 1! Andia ko, kalo ada orang yang binci dia 
pung sodara, itu jadi tanda bilang, dia ada idop 
dalam galap. Dia jalan raba-raba, tagal galap su 
bekin buta dia pung mata. 


Orang yang idop dalam tarang, sonde 
idop iko dunya pung mau 


12 Ana-ana dong! Beta ada tulis ini surat kasi 
bosong, 
tagal Kristus su mati kasi bosong, 
ais Tuhan Allah su hapus buang bosong pung 
sala-sala dong. 
13 Orang tua dong! Beta ada tulis ini surat kasi 
bosong, 
tagal bosong kanal sang Yesus Kristus, 
yang su ada memang dari dolu-kala. 
Orang muda dong! Beta ada tulis ini surat kasi 
bosong, 
tagal bosong su baparang lawan jahat pung 
barli, 
sampe bosong manang. 
14 Ana-ana dong! Beta tulis ini surat kasi 
bosong, 
tagal bosong kanal sang Allah Bapa. 
Orang tua dong! Beta tulis ini surat kasi bosong, 
tagal bosong kanal sang Yesus Kristus, 
yang su ada memang dari dolu-kala. 

Orang muda dong! Beta tulis ini surat kasi 
bosong, 
tagal bosong su simpan Tuhan pung Kata-kata 
dalam bosong pung hati, 
sampe bosong jadi kuat, 
deng bosong su baparang lawan jahat pung 
barli, 
sampe bosong manang. 

15 Bosong jang sayang dunya pung mau-mau, 
deng dunya pung barang. Te orang yang sayang 
sang dunya, sonde bisa sayang sang Allah Bapa. 
16 Hal yang ada di ini dunya sonde ada pung 
hubungan deng Tuhan Allah. Conto ke, orang 
yang idop bekin sanang dia pung diri sandiri: 
orang balalas: deng orang yang kapala besar 
tagal dia pung kaya. Hal bagitu dong sonde 
baklakar di Allah Bapa. Te dong baklakar di 
ini dunya sa. 1? Padahal ini dunya nanti ilang 
buang, sama-sama deng itu hal dong yang orang 
kapingin cari. Ma orang yang kapingin bekin iko 
Tuhan Allah pung mau, dia sonde ilang buang, te 
dia nanti idop tarus-tarus. 


Orang yang idop dalam tarang 
musti ati-ati ko jang kana tipu 
18 Ana-ana dong! Hari-hari kiamat su deka-deka 
datang. Bosong su dengar bilang, orang yang 
malawan sang Kristus nanti muncul datang. 

Padahal dong su ada memang. Te su ada yang 
malawan sang Kristus di mana-mana. Itu jadi 
tanda bilang, hari-hari kiamat su deka-deka 
datang. 819 Itu tukang malawan dong kaluar 
datang dari kotong pung teng-tenga. Padahal 
dong tu, bukan kotong pung orang. Te andekata 
dong batul-batul kotong pung orang, na, su tantu 
dong sonde jalan kasi tenga sang kotong, ma 
dong batahan tarus sama-sama deng kotong. Ma 
dong su bangun bongkar. Jadi su jalas, dong tu, 
bukan kotong pung orang, to? 

20 Ma bosong sonde sama deng dong. Te 
bosong su tarima Tuhan pung Orang Barisi pung 
Roh. Deng Dia su tolong sang bosong, ko bosong 
samua mangarti apa yang batul. 2! Bosong kira 
beta tulis ini surat, tagal beta sangka bosong 
sonde tau apa yang batul? Sonde! Te bosong su 
tau na! Bosong su mangarti mana yang batul, 
deng mana yang putar-balek. 

22 Padahal ada tukang tipu yang jalan di ini 
dunya. Karmana ko kotong bisa kanal sang dong? 
Dong tu, andia orang yang omong bilang, Yesus 
tu, bukan Kristus. Iko dong, Yesus bukan Orang 
Barisi yang Tuhan su janji memang ko mau 
kirim datang. Orang yang omong bagitu, ada 
bamalawan sang Kristus, te dong tola buang 

Allah Bapa deng Dia pung Ana. 23 Orang yang 
tola buang sang Tuhan Allah pung Ana, na, dong 
ju tola buang sang Dia pung Bapa. Ma kalo orang 
mangaku sang Tuhan Allah pung Ana, na, dong ju 
su jadi Tuhan Allah pung ana-ana. 

24 Jadi bosong musti pegang tarus apa yang 
bosong su dengar dari dolu. Deng bagitu, bosong 
talika tarus deng Allah Bapa, deng Dia pung Ana. 
25 Deng Dia sandiri su janji sang kotong bilang, 
nanti kotong idop tarus-tarus deng Dia. 

26 Beta tulis ini surat ko bosong mangarti soBlal 
orang yang mau tipu sang bosong. 2' Bosong su 
tarima Tuhan pung Roh Barisi, deng bosong ju su 
idop taRlika deng Dia. Jadi bosong sonde parlu 
orang laen ko ajar sang bosong lai. Te Tuhan pung 
Roh su cukup, tagal Dia bisa ajar samua hal yang 
batul. Dia sonde putar-balek, sama ke itu tukang 
tipu dong. Jadi pegang kuat-kuat sang apa yang 
Dia su ajar, ko bosong idop satu hati tarus deng 
Kristus. 

28 Bagini, ana-ana dong! Bosong musti idop 
taklika tarus deng Kristus. Ko biar nanti Dia datang 
kambali, na, bosong sonde usa taku-taku deng 
sonde usa malu-malu badiri di Dia pung muka. 
29 Tagal bosong su tau bilang, Dia salalu bekin apa 
yang batul, andia ko bosong ju bisa tau bilang, 
samua orang yang bekin iko apa yang batul, dong 
ju jadi Tuhan pung ana-ana. 

Orang yang jadi Tuhan Allah pung ana-ana 
musti idop deng batul — Tuhan pung 
ana-ana sonde idop bekin sala lai 


1 Coba bosong pikir Bapa di sorga pung 

3 sayang sang kotong! Te Dia pung sayang tu, 
hebat talalu, sampe Dia angka sang kotong jadi 
Dia pung ana-ana. Itu batul! Ma orang idop iko 
dunya pung mau, sonde mangarti kotong ni sapa, 
tagal dong sonde kanal sang Tuhan Allah. h 

2 Ana sayang dong! Kotong su jadi Tuhan Allah 
pung ana-ana, ma balom jalas nanti kotong 
mau jadi karmana lai. Yang kotong tau, bagini: 
nanti kalo Kristus datang kambali, kotong ju 
jadi sama ke Dia, tagal kotong dapa lia sang 
Dia tarang-tarang. * Samua orang yang ada 
batunggu-tunggu sang Kristus pung datang, tantu 
dong bekin barisi dong pung idop, ko idop barisi 
sama ke Kristus. * Samua sala ada langgar Tuhan 
pung parenta. Andia ko samua orang yang bekin 
sala, su langgar Tuhan Allah pung parenta, deng 
su malawan sang Dia. ° Bosong su tau bilang, 
Kristus jadi manusia ko hapus buang kotong pung 
sala-sala. Dia bisa bekin bagitu, tagal Dia sandiri 
sonde parná bekin sala. '8 Jadi orang yang idop 

taika tarús deng Dia, sonde idop bekin sala lai. 
Ma kalo orang idop bekin sala tarus, dia pung arti 
bilang, dia sonde kanal deng sonde taflika deng 
Kristus. 

7 Ana sayang dong! Jang kaná tipu. Te orang 
yang idop bekin iko apa yang batul, dia tu, orang 
hati lurus, sama ke Kristus. 8 Ma orang yang 
idop bekin sala, dia baflakar di setan jahat dong 
pung bos. Te dia yang maen bekin jahat dari 
mula-mula. Andia ko Tuhan pung Ana datang ko 
kasi ancor itu setan pung bekin jahat. 

9 Orang yang su jadi Tuhan pung ana sonde 
idop bekin sala lai, tagal Tuhan ada idop di dia 
pung diri. Dia sonde bisa bekin sala tarus, tagal 
dia balakar di Tuhan. 19 Deng bagitu, kotong bisa 
tau sapa yang baklakar di Tuhan Allah, deng sapa 
yang baklakar di setan dong pung bos. Te orang 
yang sonde bekin iko apa yang batul, deng orang 
yang sonde tau sayang sang dia pung sodara, itu 
jadi tanda bilang, dia sonde baflakar di Tuhan 
Allah. 


Tuhan Allah pung ana-ana musti 
basayang satu deng satu 


11 Dari dolu-dolu, bosong su dengar memang ini 
pasan yang bilang, “Basayang satu deng satu!” 

j12 Masi inga Kaen deng Habel pung carita, to? 
Naa, jang bekin iko Kaen, te dia baklakar di jahat 
pung bali, sampe dia bunu bekin mati dia pung 
adi Habel. Akurang ko dia bekin bagitu? Itu tagal 
dia bekin hal-hal yang jahat, ma dia pung adi 
bekin hal-hal yang batul. k 

13 Sodara dong! Jang heran kalo orang yang 
iko dunya pung mau-mau binci sang bosong. 
14 Kotong su tau bilang, kalo orang sala nanti 
mati, na, dia tapisa buang dari Tuhan Allah. Ma 
tagal kotong basayang deng kotong pung sodara, 
itu jadi bukti bilang, kalo kotong nanti mati, na, 
kotong idop tarus-tarus deng Tuhan. Te kalo 
samua orang yang sonde ada pung sayang nanti 
mati, na, dong tapisa buang dari Tuhan. !!5 Te 
orang yang binci dia pung sodara, dia ju sama ke 
orang yang bunu bekin mati orang. Naa, bosong 
su tau bilang, orang macam bagitu sonde dapa 
idop tarus-tarus deng Tuhan Allah. 18 Kotong bisa 
kanal sayang yang batul dari Kristus pung conto. 
Te Dia sayang sang kotong, sampe Dia sarakan 
Dia pung diri deng mati, ko ganti sang kotong. 
Tagal itu, kotong ju musti sadia sarakan kotong 
pung idop kasi sang kotong pung sodara dong. 

17 Kalo ada orang yang idop cukup, ais dia dapa 
lia satu sodara yang idop susa, ma dia pung hati 
sonde jato kasian ko tolong sang dia, karmana ko 
itu orang bisa omong bilang, “Beta sayang sang 
Tuhan Allah!” Sonde bisa! 

18 Ana sayang dong! Jang cuma sayang deng 
omong manis pake kata-kata sa, ma bekin hal 
bae ju, ko kasi tunju sayang yang batul. 19 Te kalo 
kotong kasi tunju sayang deng bekin hal bae 
bagitu, kotong bisa tau bilang, kotong ada idop 
iko yang batul. Deng bagitu, kotong sonde usa 
taku-taku, deng kotong bisa angka muka waktu 
kotong mangada sang Tuhan Allah. 20 Biar kotong 
pung hati masi maen tudu sang kotong soDlal hal 
sonde bae yang kotong parna bekin, na, kotong 
sonde usa taku-taku. Te Tuhan Allah pung rasa 
kasian lebe dari kotong pung. Deng Dia ju tau 
samua-samua. 

21 Ana sayang dong! Kalo kotong pung hati 
sonde tudu sang kotong, na, kotong bisa parcaya 
diri deng sonde usa malu waktu kotong datang 
mangada sang Tuhan Allah. 22 Tagal kotong bekin 
iko Dia pung parenta dong, deng bekin sanang 
Dia pung hati, andia ko kotong bisa tarima samua 
hal yang kotong minta dari Dia. 2 Dia pung 
parenta bilang bagini: parcaya tarus sang Dia 
pung Ana Yesus Kristus, yang Dia su kirim datang. 
Deng sayang tarus satu deng satu, sama ke yang 

Yesus su parenta tu. 124 Orang yang bekin iko 
Tuhan Allah pung parenta dong, dia idop taBlika 
deng Tuhan Allah. Deng Tuhan ju ada taRlika deng 
dia. Kotong tau Dia ada di kotong pung hati, tagal 
Dia pung Roh ada idop di situ. 


Tuhan Allah pung ana-ana musti 
ati-ati ko dong jang kana tipu 


4 1 Ana sayang dong! Jang tarima bodo-bodo 
sa, kalo orang bilang dia ada bawa pasan dari 
Tuhan Allah. Ma bosong musti pareksa bae-bae 
ko dapa tau kalo dia pung omong tu, batul-batul 
datang dari Tuhan, ko sonde. Te sakarang su 
banya tukang putar-balek yang jalan kuliling di ini 
dunya. Dong tipu orang bilang, dong tu, Tuhan 
Allah pung jubir. 2 Kotong bisa kanal pasan yang 
batul-batul datang dari Tuhan pung Roh, bagini: 
Tuhan Allah su janji memang dari dolu ko mau 
kirim datang Dia pung Ana di ini dunya. Kalo itu 
orang yang bawa pasan mangaku bilang, Yesus 
Kristus tu, batul-batul Tuhan Allah pung Ana yang 
jadi manusia sama ke kotong, na, dia pung pasan 
tu, memang datang dari Tuhan. 2 Ma orang yang 
sonde mangaku sang Yesus bagitu, dia sonde 
baklakar di Tuhan Allah. Te itu datang dari yang 
bamalawan sang Kristus. Bosong su parna dengar 

bilang, yang bamalawan sang Kristus tu, nanti 
muncul datang. Padahal, yang bagitu su ada 
memang di ini dunya. 

4 Ana sayang dong! Bosong tu, memang baBlakar 
di Tuhan Allah, deng Dia pung kuasa ada di 
bosong pung hati. Andia ko bosong su kasi kala 
sang dong yang bamalawan sang Tuhan. Te Dia 
pung Roh yang ada di bosong pung hati, lebe 
hebat dari kuasa yang ada di ini dunya. ? Dong tu, 
baklakar di ini dunya. Andia ko dong pung omong 
ju baRlakar di ini dunya pung mau-mau. Ais orang 
di ini dunya suka dengar sang dong. ê Ma kotong 
baklakar di Tuhan. Andia ko orang yang kanal 
sang Tuhan mau dengar sang kotong. Ma orang 
yang sonde baflakar di Tuhan, dong sonde mau 
dengar sang kotong. Deng bagitu, kalo orang 
bilang dia ada bawa pasan dari Tuhan, kotong 
bisa tau mana yang batul, yang baklakar di Tuhan 
pung Roh, deng mana yang putar-balek. 


Sayang deng Parcaya — Sayang tu, apa? 


7 Ana sayang dong! Kotong musti basayang satu 
deng satu, tagal sayang tu, baRlakar di Tuhan 
Allah. Samua orang yang basayang, dong ju 
baklakar di Tuhan Allah, deng kanal bae sang 
Dia. 8 Ma orang yang sonde ada pung sayang, 
dia sonde kanal sang Tuhan. Tagal Tuhan tu, 
andia sayang. Tuhan kasi tunju Dia pung sayang 

sang kotong bagini: Dia kirim Dia pung Ana satu 
biji datang dalam ini dunya, ko buka jalan kasi 
kotong. Deng bagitu, kotong bisa idop tarus-tarus 
deng Tuhan. 19 Kalo mau lia sayang yang batúl, 
jang lia kotong pung sayang sang Tuhan. Ma lia 
Tuhan pung sayang sang kotong, tagal Dia kirim 
Dia pung Ana ko mati jadi korban ganti sang 
kotong. Deng bagitu, Dia hapus buang kotong 
pung sala dong, ko kotong bisa babae kambali 
deng Dia. 

11 Ana sayang dong! Tagal Tuhan Allah su sayang 
talalu sang kotong bagitu, na, kotong ju musti 
basayang satu deng satu. 12 Sonde ada satu orang 
ju yang parna lia tarang-tarang sang Tuhan Allah. 
Biar bagitu ju, ma kalo kotong basayang satu 
deng satu, dia pung arti bilang, Tuhan Allah ada 
sama-sama deng kotong. Deng Dia pung sayang 
batamba di kotong pung idop, sampe jadi sayang 
yang batul." 

13 Tuhan Allah su kasi Dia pung Roh di kotong 
pung hati. Andia ko kotong tau bilang, kotong 
idop satu hati deng Dia, deng Dia ju satu hati 
deng kotong. 14 Beta, deng beta pung taman 
dong su dapa lia Tuhan Allah pung Ana deng 
botong pung mata kapala sandiri. Ais botong 
kasi tau samua orang bilang, Allah Bapa su kirim 

datang Dia pung Ana, ko kasi salamat orang di ini 
dunya dari dong pung sala-sala. 1? Samua orang 
yang mangaku bilang, Yesus tu, Tuhan Allah 
pung Ana, dia idop babae deng Tuhan Allah, 
deng Tuhan ju babae deng dia. 18 Kotong su tau 
bilang, Tuhan sayang talalu sang kotong. Andia ko 
kotong parcaya bilang, nanti Dia ju sayang tarus 
sang kotong. 

Tuhan sayang talalu sang orang. Jadi orang yang 
ada idop basayang, ju ada idop satu hati deng 
Tuhan Allah, deng Tuhan satu hati deng dia ju. 

17 Deng kalo kotong satu hati deng Tuhan, na, 
kotong pung sayang jadi batul. Ais nanti kalo hari 
kiamat, Tuhan mau pareksa samua orang pung 
idop, na, kotong sonde usa taku-taku badiri di Dia 
pung muka, tagal kotong su jadi sama ke Kristus 
waktu Dia idop di ini dunya. 18 Kalo kotong idop 
deng basayang, na, kotong sonde ada pung rasa 
taku sadiki ju. Te kalo kotong sayang deng batul, 
na, itu sama ke kotong su angka buang kaluar 
samua rasa taku di kotong pung hati. Kalo orang 
taku, dia pung hati susa, tagal dia taku kana 
hukum. Dia sama ke ana kici yang balom tau 
sayang orang deng batul. 

19 Kotong sayang, tagal Tuhan Allah sayang lebe 
dolo sang kotong. 20 Kalo orang omong bilang, 
“Beta sayang sang Tuhan Allah,” padahal dia binci 
sang dia pung sodara, dia tu, omong kosong sa. 

Te kalo orang sonde sayang dia pung sodara yang 
ada di dia pung muka idong, na, karmana ko dia 
bisa sayang sang Tuhan Allah yang dia balom 
parna lia? Sonde mungkin, to? 21 Te Tuhan Allah 
sandiri su kasi turun parenta bilang, kotong jang 
cuma sayang sang Dia sa, ma kotong ju musti 
sayang sang kotong pung sodara orang parcaya 
dong. 

1 Samua orang yang parcaya bilang, Yesus 
tu, memang Kristus yang Tuhan Allah su 
kirim datang, dong tu, su jadi Tuhan Allah pung 
ana-ana. Te orang yang sayang satu orang yang 
jadi bapa, dia ju sayang sang itu bapa pung ana. 
2 Kalo kotong sayang sang Tuhan, deng bekin iko 

Dia pung parenta, itu kasi tunju bilang, kotong 
ju sayang sang Dia pung ana-ana dong. 3 Jadi 
kalo kotong sayang sang Dia, kotong bekin iko 
Dia pung parenta dong. Deng Dia pung parenta, 
sonde barat. °4 Kotong yang su jadi Tuhan 

pung ana-ana, bisa manang lawan dunya pung 
mau-mau, tagal kotong parcaya sang Dia. Te 
orang yang bisa kasi kala dunya pung mau-mau, 
andia orang yang parcaya bilang, Yesus tu, Tuhan 
Allah pung Ana. 

Parcaya sang Yesus, dia pung guna apa? 


6 Asal bosong tau: Yesus tu, bukan cuma 
manusia biasa sa. Te Dia ju Kristus yang Tuhan 
Allah su kirim datang di ini dunya. Waktu Dia su 
mau kasi jalan Dia pung karja, Yohanis sarani 
sang Dia pake aer. Ais itu, Dia ju mati deng tumpa 
Dia pung dara. Jadi yang panting, bukan cuma 
aer yang Yohanis pake ko sarani sang Dia, ma 
Dia pung dara yang tumpa, panting ju. Te Tuhan 
Allah pung Roh sandiri yang kasi tau bagitu, deng 
Dia sonde tau putar-balek. ' Te ada tiga hal yang 
jadi saksi: P8 andia, Tuhan pung Roh, aer yang 
Yohanis pake ko sarani sang Yesus, deng Yesus 
pung dara sandiri. Dong tiga-tiga tu, kasi tunju 
satu hal yang sama soflal Yesus. ? Kalo manusia 
yang jadi saksi, na, kotong biasa parcaya sang 
dia. Lebe-lebe lai kalo Tuhan Allah sandiri yang 
jadi saksi soPlal Dia pung Ana sandiri. Padahal 
tiga hal ni, yang Tuhan su pake ko kasi tunju bukti 
bilang, Yesus tu, bukan cuma manusia biasa sa, 
ma Dia ju Kristus. 19 Orang yang parcaya sang 





P5:7 * Ada Alkitab laen yang tulis tamba bilang, (“(7b) di 
sorga, andia Bapa, Kata-kata, deng Roh Barisi. (8a) Deng 
ini tiga dong tu, satu. Deng ada tiga hal yang jadi saksi 
di bumi,”J. Padahal ini kata dong sonde ada dalam tulisan 
bahasa Yunani asli dong. Dong muncul tamba dalam 
satu-dua Alkitab laen mulai dari abad ka-14. 

Tuhan pung Ana tu, dia pung arti bilang, itu 
orang su tarima Tuhan pung Kata-kata sofPlal itu 
Ana. Ma orang yang sonde parcaya sang Tuhan, 
dia sama ke orang yang omong bilang, “Tuhan 
Allah tu, tukang putar-balek!” Deng bagitu, dia 
sonde tarima Tuhan pung Kata-kata soPlal Tuhan 
pung Ana sandiri. tt Tuhan pung Kata-kata pung 
isi bagini: Dia su kasi kotong idop yang batul yang 
sonde tau putus-putus. Deng kotong dapa itu 
idop, tagal kotong parcaya sang Dia pung Ana. 
412 Jadi orang yang taflika deng Tuhan Allah pung 
Ana, dapa idop tarus-tarus deng Dia. Ma orang 
yang sonde taDlika deng Tuhan Allah pung Ana, 
sonde dapa idop bagitu. 


Akurang ko Yohanis tulis ini surat? 


13 Beta tulis ini hal samua kasi bosong yang 
parcaya sang Tuhan Allah pung Ana, ko biar 
bosong tau batul-batul bilang, bosong dapa idop 
tarus-tarus. 


Yohanis tulis tamba soflal sambayang 


14 Kalo kotong sambayang sang Tuhan Allah 
deng minta apa sa yang iko Dia pung mau, na, 
kotong bisa yakin Dia dengar apa yang kotong 
minta. 15 Deng kalo kotong su yakin bagitu, 

kotong ju yakin, kotong tarima apa yang kotong 
minta dari Dia. 

16 Kalo lu dapa lia lu pung sodara ada bekin 
sala yang sonde bekin dia mati, lebe bae lu 
sambayang minta ko Tuhan Allah tolong sang lu 
pung sodara tu, ko dia salamat. Naa, beta pung 
maksud di sini, andia, ada sala yang sonde bekin 
orang mati. Deng ada sala yang bisa bekin orang 
mati. Ma beta sonde suru sambayang kalo ada 
sala bagitu. 17 Di Tuhan Allah pung muka, samua 
hal yang tar bae yang kotong bekin dong, sala 
abis. Ma sonde samua sala yang bawa mati. 


Yohanis kasi inga ulang hal yang panting 


18 Orang yang su baBlakar di Tuhan Allah su 
sonde idop bekin sala lai, te Tuhan pung Ana ada 
jaga sang dia. Deng jahat pung bali su tar ontong 
sang dia lai. 

19 Kotong tau bilang, kotong ni, baBlakar di 
Tuhan Allah. Ma kotong ju tau bilang, jahat pung 
bali ada kuasa ko ator samua orang di ini dunya. 

20 Kotong tau bilang, Tuhan Allah pung Ana su 
datang ko kasi kotong mangarti ini hal dong, ko 
biar kotong bisa kanal Tuhan Allah yang batul. 
Sakarang kotong su bisa idop babae deng Dia, 
tagal kotong idop satu hati deng Dia pung Ana, 
Yesus Kristus. Te Dia tu, Tuhan Allah yang batul 
ju. Deng Dia yang kasi orang idop tarus-tarus. 

21 Ana-ana dong! Jaga bae-bae bosong pung 
idop. Jang sampe ada yang seti buang ko ganti 
Tuhan Allah di bosong pung hati. 

Bagitu sa, 
Yohanis 


2 Yohanis 


Salam 


1 1 Mama bofli! Ini surat dari beta, Yohanis, 
yang jadi pamimpin gareja. 

Beta tulis ini surat kasi mama, yang Tuhan 
Allah su pili jadi Dia pung orang, deng kasi 
mama pung ana-ana dong. "Beta sayang sang 
bosong samua yang pung hati taPlika deng hal-hal 
yang batul. Samua orang laen yang tau hal-hal 
yang batul, sayang sang bosong ju. 2? Botong 
sayang sang bosong, tagal hal-hal yang batul ada 
tatanam dalam kotong pung hati, deng nanti 
idop tarus-tarus dalam kotong. 

3 Beta sambayang minta ko Tuhan Allah, deng 
Dia pung Ana Yesus Kristus, kasi tunju Dong 
pung hati bae deng rasa kasian sang kotong, ko 
kotong bisa idop aman, dame, deng tanang, idop 





"1:1 * Ada orang yang pintar saparu yang kira ini mama deng 
dia pung ana-ana dong, andia satu orang yang Yohanis kanal 
bae dari dolu, deng dong dua parna kasi jalan Tuhan pung 
karja sama-sama. Ada saparu yang laen, yang pikir bilang, 
Yohanis pake nama rahasia, yang bilang, ini mama deng dia 
pung ana-ana tu, andia satu jamaklat deng dia pung anggota 
dong. 

basayang, deng taDlika tarus deng hal-hal yang 
batul dong. 


Idop basayang deng pegang 
kuat hal-hal yang batul 


4 Beta talalu sanang, waktu beta katumu deng 
mama pung ana dong saparu, deng lia dong ada 
idop bae-bae, iko jalan idop yang batul, sama ke 
Allah Bapa su parenta kasi sang kotong. 

> Mama bofli! Sakarang beta minta ko kotong 
samua idop basayang. Yang beta minta tu, bukan 
parenta baru, ma beta cuma kasi inga parenta 
yang kotong su pegang memang dari mula-mula. 
s6 Kotong bisa kasi tunju kotong pung sayang, 
kalo kotong bekin iko Tuhan Allah pung parenta 
dong. Dari dolu, Dia su parenta sang kotong ko 
idop basayang satu deng satu. Ini bukan hal baru, 
te bosong su dengar ini parenta dari dolu. 

7 Banya tukang putar-balek su jalan kuliling di 
ini dunya. Dong ajar bilang, Yesus Kristus datang 
di ini dunya, ma Dia bukan manusia batul. Dong 
ju, tukang omong kosong yang malawan sang 
Kristus, deng sonde mau tarima bilang, Yesus tu, 
andia Kristus, yang Tuhan Allah su pili memang 
dari dolu. 8 Jaga bae-bae, ko kotong pung cape 
jang ilang buang. Jadi bosong musti rajin karja 

tarus, ko bosong bisa dapa samua berkat yang 
Tuhan janji mau kasi sang bosong di sorga. 

9 Te orang yang serong dari Kristus pung ajaran, 
dia sonde taklika deng Tuhan Allah. Ma orang 
yang pegang kuat itu ajaran tu, dia taRlika deng 
Tuhan Allah, deng Dia pung Ana, Yesus Kristus. 

10 Kalo ada orang yang datang ajar hal-hal yang 
sonde batul soal Kristus, na, jang tarima sang 
dia di bosong pung ruma, deng jang kasi hati sang 
dia. 11 Te kalo bosong kasi hati sang dia, bosong 
su ame bagian di dia pung karja yang jahat. 


Yohanis tutu dia pung surat 


12 Masi ada banya hal yang beta kapingin kasi 
tau sang bosong, ma lebe bae beta sonde usa 
tulis lewat surat. Te sonde lama lai, beta mau 
datang bazlomong memang deng bosong, ko 
kotong batul-batul bisa sanang sama-sama. 

13 Tuhan Allah ju ada pili sang mama pung susi. 
Dia pung ana-ana dong ada titip salam manis kasi 
mama dong di sana. 

Bagitu sa. 

Salam dari beta, 
Yohanis 


3 Yohanis 


Yohanis buka dia pung surat 


1 Sodara Gayus yang beta sayang batul-batul. 

Salam dari beta, Yohanis, yang jadi pamimpin 
gareja. t 

2 Beta minta ko Tuhan jaga sang lu, ko biar lu 

pung badan sehat, deng lu pung hati bae. ? Ada 
barapa sodara yang datang carita sang beta 
bilang, lu ada iko tarús Tuhan Allah pung jalan 
idop yang batúl. Dengar bagitu ju, beta pung 
hati sanáng mati pung. “Te beta paling sanáng 
dengar bilang, beta pung ana-ana dong ada idop 
iko jalan yang batúl. 


Yohanis puji sang Gayus, tagal Gayus 
kasi jalan karjá deng bae 


> Sodara sayang! Lu su kasi jalan Tuhan Allah 
pung karjá deng bae, waktu lu tarima deng bae 
sodara dong yang ada kuliling kasi jalan Kristus 
pung karjá. Biar lu balóm kanál sang dong ju, ma 
lu tarima deng bae sa. 8 Orang yang su kambali 

datang, ada bacarita kasi jamalat di sini bilang, 
lu tarima bae deng sayang sang dong. Sakarang 
beta minta ko lu tolong tarus sang orang macam 
bagitu dong, te itu bekin sanang Tuhan Allah 
pung hati. ' Dong maen jalan kuliling ko ajar 
orang soPlal Yesus Kristus. Ma dong sonde tarima 
bantuan apa-apa dari orang yang sonde parcaya 
dong. 8 Jadi memang pantas, kalo kotong yang 
musti bantu sang dong. Te deng bagitu, kotong 
kasi jalan Tuhan pung karja sama-sama deng 
dong. 


Diotrefes, tukang bekin kaco 


9 Dolu beta su kirim surat kasi jamaPlat di lu 
pung tampa, ma Diotrefes angka diri sama ke 
bos-bos. Deng dia sonde mau dengar sang 
beta. 10 Jadi kalo beta pi situ, nanti beta buka 
tarang-tarang soflal apa yang dia ada bekin. Te 
dia omong putar-balek, ko mau kasi jato sang 
kotong. Lebe-lebe lai, dia tola buang Tuhan pung 
orang dong yang datang di situ. Ais dia ju ada 
tusu-tusu sodara-sodara di situ, ko jang tarima 
sang itu orang dong. 


Demetrius kasi jalan Tuhan pung karja deng bae 


11 Sodara sayang! Lu musti conto orang yang 
bekin hal bae. Jang conto orang yang bekin hal 
jahat. Te orang yang bekin hal bae, Tuhan Allah 

pung orang. Ma orang yang bekin hal jahat, 
sonde kanal sang Tuhan Allah. 

12 Conto ke Demetrius. Samua orang puji-puji 
sang dia, tagal dia iko Tuhan Allah pung jalan idop 
yang batul. Beta ju puji-puji sang dia, deng lu tau 
beta sonde omong kosong. 


Yohanis konci dia pung surat 


13 Masi ada banya hal laen lai, yang beta 
mau omong deng lu, ma beta sonde mau tulis 
lewat surat. 14 Te beta harap sonde lama lai 
kotong bakatumu, ko kotong dua bisa baľlomong 
langsung sa. 

(1-15) Bagitu sa, dolo. Sodara-sodara di sini ada 
titip salam. Tolong kirim beta pung salam kasi 
tiap sodara yang ada di situ, satu-satu deng dia 
pung nama. 

Saloom, 
Yohanis 


Surat dari 


Yudas 


Salam 


1 Salam dari beta, Yudas. Beta ni, kotong pung 
Bos Yesus Kristus pung orang suru-suru. Beta 
ju, Yakobis pung adi. 

Beta tulis ini surat kasi samua orang yang Allah 
Bapa su pili ame, yang Dia sayang, deng yang 
Yesus Kristus ada jaga tarus sampe Dia datang 
kambali. "2 Beta minta ko Tuhan Allah kasi tunju 
Dia pung rasa kasian, deng pola Dia pung sayang 
bam-banya kasi sang bosong, ko biar bosong bisa 
idop aman, dame, deng tanang. 


Yudas kasi inga orang parcaya 
soflal orang yang ajar sala 


3 Sodara sayang dong! Dolu beta ada kapingin 
mau tulis kasi bosong, samua-samua soal Tuhan 
Allah kasi salamat sang kotong. Ma sakarang 
ada timbul parkara, jadi tarpaksa beta tulis laen. 
Tuhan Allah su kasi sang kotong jalan idop yang 
lurus. Dia kasi itu jalan idop satu kali sa, deng 

Dia sonde roba-roba. Dia kasi itu jalan idop sang 
Dia pung orang parcaya dong. Jadi sakarang beta 
minta ko bosong bajuang deng pasang kaki ko 
orang jang coba-coba oba itu jalan idop dari 
Tuhan. 

4 Padahal su ada barapa orang yang maso 
sambunyi-sambunyi di bosong pung teng-tenga. 
Dong tu, sonde iko Tuhan Allah pung jalan idop 
yang lurus, ma dong iko-iko dong pung hawa 
nafsu sandiri sa. Dong bilang Tuhan pung hati bae 
yang buka jalan ko dong bole bekin sambarang 
bagitu. Itu su omong kosong! Dong tu, orang 
yang omong laen, bekin laen! Dong mau ko 
kotong sonde usa dengar lai sang kotong pung 
Raja deng kotong pung Bos Yesus Kristus. Ma 
bosong inga, te ada tatulis dalam Tulisan Barisi 
bilang, Tuhan sandiri su ator memang dong pung 
hukuman dari dolu. 


Tuhan kasi hukum orang yang ajar sonde 
batul, sama ke dolu Dia hukum ana 
bua dari sorga deng orang jahat 


= Ada banya hal yang bosong su tau, ma beta 
kasi inga ulang sang bosong, ko bosong musti 
ati-ati. 
Inga carita tempo dolu, waktu Israklel kaluar 
dari Masir. Biar Tuhan su kasi salamat satu 
bangsa anteru, ma balakang hari Dia ju 

kasi ancor dong samua yang sonde mau 
parcaya sang Dia.“ 

6 Conto laen soflal Tuhan pung ana bua di sorga. 
Tuhan Allah ada kasi kuasa sang dong, ma 
ada batas ju. Ma dong saparu sonde puas 
di situ, ais dong lari lewat dari dong pung 
hak. Ma Tuhan ika sang dong pake rante 
yang sonde bisa talapas, deng tahan sang 
dong di tampa galap, ko tunggu itu Hari 
yang Tuhan mau putus samua orang pung 
parkara. 

7 Deng jang lupa kota Sodom deng kota 
Gomora, deng kampong-kampong laen 
yang deka-deka di situ. Dia pung orang 
dong suka bekin jahat macam-macam 
deng orang yang bukan dong pung laki 
ko dong pung bini. Dong ju suka bekin 
hubungan yang sonde wajar. Ma Tuhan 
su bekin ancor abis sang dong pake api. 
Ini carita ni, kasi inga sang kotong, nanti 
Tuhan mau pake api naraka yang sonde 
tau mati, ko kasi hukum samua yang jahat. 
W 

8 Biar bagitu ju, ma itu orang yang maso di 

bosong pung teng-tenga dong idop babengko 

tarus. Padahal dong pake dong pung mimpi 
jadi alasan ko dong bekin kamomos dong pung 
diri, deng malawan sambarang sang orang yang 
pegang hak kuasa, deng hina kuasa-kuasa yang 
bae di sorga. Ma Mikael sonde bekin sama ke 
dong. Dia tu, Tuhan pung ana bua di sorga pung 
mandor. Waktu Musa baru mati, Mikael ada 
bakanjar deng setan dong pung bos besar, soPlal 
Musa pung mayat. Ma Mikael sonde kasi sala 
sang dia, ko, hina sang dia. Dia cuma kasi tau 
bilang, “Nanti Tuhan yang ator sang lu, baru lu 
tau rasa!” > 

10 Ma ini orang dong sonde bagitu. Dong hina 
deng olok samua hal yang dong sonde mangarti. 
Dong cuma iko-iko dong pung mau sambarang 
sa, sama ke binatang dong. Tagal itu, dong bekin 
ancor dong pung diri sandiri. 

11 Ati-ati! Nanti dong dapa dong pung bagian. 
Te dong bekin iko ke Kaen, yang bunu bekin mati 
dia pung adi sandiri. Dong bekin iko ke Balaam, 
yang mau bekin apa sa, asal dapa doi. Dong ju 
bekin iko ke Kora, yang ancor tagal dia malawan 
sang Tuhan. Tagal dong pung jahat tu, nanti ini 
orang dong ju tapisa buang dari Tuhan. Y 





“1:9 H Daniel 10:13, 21, 12:1; Dunya Model Baru 12:7; Carita 
Ulang soflal Jalan Idop 34:6; Sakaria 3:2 

16:1-35 





YUDAS 1 1497 


12 Kalo ini orang dong bakumpul deng bosong 
ko inga Tuhan pung sayang waktu bosong ada 
makan sama-sama, na, dong sonde tau malu 
deng dong pung balalas. Jadi bosong musti 
ati-ati! Te dong sama ke batu piak di laut yang 
bisa bekin ancor kapal. “Dong ke awan itam di 
atas tana karing yang sonde kasi jato coba ujan 
satu titik ju. Dong cuma omong besar sa, ma 
sonde bekin apa-apa yang bae. Dong tingka 
ke pohon yang sonde ada pung guna apa-apa. 
Kalo dia pung musim babua, dong sonde kasi 
kaluar satu bua ju: tau-tau te dong su tacabu 
buang sampe di akar-akar. 18 Dong pung karja 
cuma tau bekin malu sang kotong sa. Te dong 
sama ke galombang besar yang kasi tenga itu 
fafudik dadolek iko-iko pante. Dong ju sama ke 
bintang yang pal-pi pal-datang di langit, yang 
kana hukuman ko Tuhan taro sang dong pi satu 
tampa yang galap buta, ais dong ilang buang di 
sana. 

14 Henok tu, turunan katuju, itong mulai dari 
Adam. Dia kasi tau memang soal orang macam 
bagini. Te dia bilang, 

“Bosong lia coba. 





21:12 “ Bahasa Yunani di sini bisa ada dua arti. Yang satu, 
Yudas banding orang jahat dong deng “batu piak”. Yang satu 
lai, dia banding dong deng “noda yang bekin kamomos”. 

Kotong pung Bos datang deng Dia pung ana 
bua dari sorga yang barisi dong. 
Dong tu, talalu banya, sampe su sonde 
bisa itong ame lai. 2 
15 Dia datang ko mau putus samua orang pung 
parkara. 
Nanti Dia kasi tunju tiap orang pung sala 
samua, 
deng buka talanjang hal yang sonde 
batul dong. 
Dia kasi jato hukuman sang orang jahat dong, 
tagal dong pung omong tar bae sang 
Dia.” 

16 Ini manusia dong cuma tau mangomek sa, 
sonde tau abis-abis ju. Dong maen batudu orang 
tarus sa. Dong sonde toe Tuhan pung mau, deng 
cuma iko-iko dong pung hawa nafsu sandiri sa. 
Dong pung omong cuma tau angka-angka diri sa. 
Dong suka cari muka deng ame orang pung hati, 
ko biar dong dapa balasan iko dong pung mau sa. 


Kasi bangun bosong pung idop di atas fanderen 
dari bosong pung parcaya yang barisi 


17 Sodara sayang dong! Jang lupa deng pasan 
yang kotong pung Bos Yesus Kristus pung utusan 
dong su kasi tau memang sang bosong bilang, 





21:14 X Carita Mula-mula 5:18, 21-24 

kalo dunya mau kiamat, na, tukang olok dong 
kaluar datang. Dong suka bekin hina Tuhan pung 
mau, ko iko-iko dong pung mau sandiri sa yang 
babengko. 818 (1:17) 19 sakarang, itu orang dong 
su ada. Dong yang tusu sana tusu sini ko bekin 
bosong tapica-pica. Dong cuma tau idop iko 
manusia pung mau sa, te Tuhan pung Roh yang 
Barisi sonde ada dalam dong pung hati. 

20 Ma sodara sayang dong! Bosong musti kasi 
bangun bosong pung idop di atas fanderen dari 
bosong pung parcaya yang barisi. Deng kalo 
bosong sambayang, na, iko apa yang Roh Barisi 
kasi tunju sang bosong. 21 Inga, Tuhan Allah 
sayang talalu sang bosong. Jadi jaga bosong pung 
diri deng inga Dia pung sayang tu. Deng bosong 
musti batahan tunggu ko kotong pung Bos Yesus 
Kristus kasi tunju Dia pung rasa kasian sang 
bosong, deng kasi bosong idop tarus deng Tuhan 
Allah. 

22 Bosong musti kasi tunju bosong pung rasa 
kasian sang orang yang pung hati bacabang. 

23 Bosong musti tolong sang samua orang yang 
parlu dapa salamat, sama ke bosong hela kasi 
kaluar orang dari dalam api. Ada orang laen lai, 
yang bosong musti kasi tunju bosong pung hati 
bae sang dong. Ma ati-ati, ó! Te biar bosong rasa 





b1:17 42 Petrus 3:3 

kasian sang dong, ma bosong ju musti noju sang 
dong pung kamomos, sama ke orang noju deng 
baju dadolek. “ 


Yudas sarakan orang parcaya 
ko Tuhan jaga sang dong 


24 Naa, sakarang kotong angka nae puji kasi 
sang Tuhan Allah! 
Te Dia yang bisa jaga sang bosong, 
ko bosong jang jato. 
Deng Dia yang bisa antar sang bosong, 
ko bosong badiri di muka Tuhan, 
te Dia yang bekin bosong barisi, 
deng sonde kamomos lai. 
Bosong datang deng hati babunga, 
te Dia talalu hebat! 
25 Cuma Tuhan Allah sandiri sa, 
yang jadi Tuhan yang batul, 
Cuma Dia yang bisa kasi salamat sang 
kotong! 
Ais Dia pake kotong pung Bos Yesus Kristus, 
ko kasi salamat sang kotong bagitu. 
Jadi samua hormat kasi sang Dia. 
Samua hebat, Dia pung. 





C1:23 + Alkitab bahasa Yunani tulis bilang, “Jang raba dong 
pung baju dadolek dong.” Ini bahasa lebe-lebe yang dia 
pung arti bilang, “Dong pung idop yang jahat deng dong 
pung ajaran, jang pangaru sang bosong.” 

Dia pung kuasa, talalu besar. 
Deng Dia pung hak parenta, 
ada dari dolu, 
deng sakarang, 
sampe tar abis-abis. 
Batul! Andia tu! 
Dari beta, 
Yudas 


Yohanis pung tulisan soklal 
apa yang nanti jadi 
di hari kiamat sampe ada 


Dunya Model Baru 


1 1 Salam dari beta, Yohanis, andia Yesus Kristus 
pung orang suru-suru. 

Di ini tulisan, beta tulis soflal apa yang nanti 
jadi. Beta dapa tau ini hal dong bagini: Tuhan 
Allah sandiri yang buka kasi tau memang sang 
Yesus Kristus. Ju Tuhan Allah suru sang Yesus 
ko kasi tau Tuhan pung orang suru-suru dong. 
Ais Yesus suru dia pung ana bua satu dari sorga, 
ko pi buka kasi lia ini hal samua sang beta, ko 
biar beta tulis memang. Te sonde lama lai, ini hal 
dong samua pasti jadi. Jadi bosong musti dengar 
bae-bae Tuhan Allah pung Kata-kata yang Yesus 
su kasi tau ni. 

2 (1:1) 3 Samua orang yang baca ini tulisan 
sampe orang bisa dengar, na, dong paling ontong. 
Deng orang yang dengar dia pung isi deng bekin 
iko dia pung pasan, dong ju ontong. Te dia pung 
waktu su deka-deka datang na! 


DUNYA MODEL BARU 1 1503 


Yohanis kirim salam kasi tuju 
jamahlat di propinsi Asia 


4 Salam dari beta kasi Tuhan pung tuju jamaBlat 
di propinsi Asia. 

Beta minta ko Tuhan Allah kasi tunju Dia pung 
hati bae ko bosong bisa idop aman, dame, deng 
tanang. Te Tuhan Allah su ada memang dari 
dolu-kala. Dia ada sakarang, deng nanti Dia ada 
tarus sampe salamanya. Beta ju minta ko Dia 
pung Roh kasi tunju Dia pung hati bae ko bosong 
bisa idop aman, dame, deng tanang. Beta lia Dia 
pung Roh tu, sama ke ada tuju roh yang mangada 
Tuhan Allah pung korsi parenta. 98 5 Beta ju minta 
ko Yesus Kristus kasi tunju Dia pung hati bae ko 
bosong bisa idop aman, dame, deng tanang. Dia 
salalu omong tarus-tarang soľal apa yang Tuhan 
Allah kasi tau sang Dia. Dolu Dia mati batul, ma 
Tuhan kasi idop kambali sang Dia, ko biar Dia jadi 





d1:4 “ Tulisan bahasa Yunani di sini tulis bilang, “7 roh yang 
mangada sang Tuhan pung korsi parenta”. Iko orang yang 
pintar soal Alkitab dong, nomer 7 pung arti, andia hal yang 
cukup, yang langkap, deng yang sampurna. Andia ko orang 
ahli saparu bilang, di sini itu 7 roh pung arti bilang, Tuhan 
pung Roh yang Barisi. Deng bagitu, di ayat 4-5 ni, Yohanis 
ada omong berkat dari 1. Tuhan Allah, dari 2. Dia pung Roh, 
deng dari 3. Yesus Kristus. 


“1:4 4 Kaluar dari Masir 3:14: Dunya Model Baru 4:5 

orang partama yang idop kambali dari mati. Dia 
ju jadi Kapala yang ator samua raja di dunya. 

Tagal Yesus sayang sang kotong, andia ko Dia 
kasi tumpa Dia pung dara kasi sang kotong. Deng 
Dia pung mati tu, Dia buka jalan ko kasi lapas 
sang kotong dari kotong pung sala pung kuasa. 
f6 Ais Dia angka sang kotong jadi Dia pung rakyat, 
ko biar kotong karja kasi Dia pung Bapa, Tuhan 
Allah. Yesus Kristus memang hebat, deng Dia 
pung kuasa sonde abis-abis. Itu batul! 8 

7 Jadi buka mata ko lia bae-bae! Sakarang Yesus 
deng Dia pung Bapa ada di sorga. Ma sonde 
lama lai, te Dia turun datang dalam awan. Samua 
orang di dunya nanti dapa lia sang Dia. Bagitu ju 
deng itu orang dong yang dolu tikam sang Dia. 
Nanti samua suku-bangsa di ini dunya manyasal 
deng manangis makarereu tagal dong kanal sang 
Dia. Ini samua memang pasti jadi. Batul bagitu. h 

8 Tuhan Allah bilang, 

“Beta ni, 

Alfa sampe Omega. 
Beta ni, 
A sampe Z. 





f1:5 H Yesaya 55:4; Lagu Puji dong 89:27 
81:6 X Kaluar dari Masir 19:6; Dunya Model Baru 5:10 


h4:7 H Daniel 7:13: Mateos 24:30: Markus 13:26: Lukas 
21:27, 1 Tesalonika 4:17: Sakaria 12:10: Yohanis 19:34, 37 

Samua asal dari Beta, 
mulai dari partama sampe abis. 
Beta yang su ada memang dari dolu. 
Beta yang ada sakarang. 
Deng Beta yang nanti ada tarus sampe 
salamanya. 
Te Beta sandiri sa yang paling kuasa!” ' 


Yohanis dapa lia Manusia Tulen 


9 Tagal kotong samua parcaya sama-sama 
bilang, Yesus tu, kotong pung Raja, andia ko beta 
su jadi bosong pung sodara. Ada orang laen 
yang mara, tagal kotong iko sang Yesus, ais dong 
bekin sangsara sang kotong samua. Ma Yesus su 
kasi kuat kotong pung hati, ko biar kotong bisa 
batahan tarus-tarus. Tagal beta su kasi tau orang 
soPlal Tuhan Allah pung Kata-kata, deng ajar 
soklal Yesus, ada orang yang kabaratan. Andia 
ko sakarang dong su tangkap deng buang sang 
beta di ini pulo, yang dia pung nama Patmos. 

10 Ais satu kali, pas deng hari sambayang, beta 
takana Tuhan Allah pung Roh. Takuju sa, ju beta 
dengar ada suara karas yang batarea di beta pung 
balakang. Dia pung bunyi sama ke tarompet. 

11 |tu suara suru sang beta bilang, “Yohanis! Beta 
mau buka kasi lia satu hal sang lu. Samua yang 





1:8 Dunya Model Baru 22:13: Kaluar dari Masir 3:14 

lu lia ni, lu musti tulis. Ais itu, lu musti kirim pi 
tuju jamaflat, andia jamaklat di kota Efesus, kota 
Smirna, kota Pergamus, kota Tiatira, kota Sardis, 
kota Filadelfia, deng kota Laodikia.” 

12 Dengar bagitu, ju beta bale balakang ko mau 
lia sapa yang omong tu. Ma beta dapa lia lampu 
tebloek tuju biji yang ada tadudu di atas tampa 
taro lampu yang bekin dari mas. 13 Deng ada satu 
Orang badiri di itu lampu dong pung teng-tenga. 
Dia pung rupa sama ke Manusia Tulen. Dia ada 
pake satu baju panjang sampe di Dia pung kaki, 
deng salempang satu salimut mas di Dia pung 
dada. 14 Dia pung rambu, puti barisi sama ke 
kapas. KDia pung mata, manyala sama ke api. 

15 Dia pung kaki, mera manyala sama ke tambaga 
yang orang bakar dalam api. Dia pung suara, 
besar sama ke aer tarjun. M16 Di Dia pung tangan 
kanan, dia ada pegang bintang tuju biji. Dari Dia 
pung mulu, ada kaluar satu kalewang mata dua 
yang tajam. Dia pung muka, bacaya tarang sama 
ke matahari waktu siang. 





)1:13 # Daniel 7:13, 10:5 

k4:14 + Tulisan bahasa Yunani tulis bilang, “Dia pung kapala 
deng Dia pung rambu puti sama ke domba pung bulu puti, 
deng puti ke salju.” Dua-dua kasi gambar satu barang yang 
puti barisi batul. 

14:14 H Daniel 7:9 

M4:15 H Daniel 10:6; Yeskial 1:24, 43:2 

17 Waktu beta dapa lia itu Orang, ju beta jato 
memang sama ke orang samaput, di muka Dia 
pung kaki. Ma Dia sonto sang beta deng Dia pung 
tangan kanan, ais Dia omong bilang, “Ana, é! 
Jang taku! Te samua-samua asal dari Beta, mulai 
dari partama sampe abis. "18 Dolu Beta mati, 
ma sakarang lu lia dolo! Beta su idop kambali, 
deng nanti Beta idop tarus sampe salamanya. 
Deng Beta yang pegang konci yang bisa buka 
tampa orang mati, ko kasi idop kambali sang 
dong. 19 Lu musti tulis ame samua yang lu lia 
sakarang ni, deng tulis samua yang nanti jadi. 

20 Beta kasi tau dolo dia pung arti bagini: itu tuju 
lampu mas pung arti, andia tuju jamaklat. Deng 
itu tuju bintang yang lu dapa lia di Beta pung 
tangan kanan ni, andia tuju ana bua dari sorga 
yang bawa kabar dari Tuhan kasi itu tuju jamaklat 
dong.” 


Tuhan Yesus kirim pasan kasi jamallat di Efesus 


1 Ais itu, Manusia Tulen parenta sang beta 
bilang, “Yohanis. Lu musti tulis surat satu. Dia 
pung bunyi bagini: 
‘Buat jamalat di kota Efesus: 
Ini surat ni, dari Beta, andia Yesus. Beta yang 
pegang tuju bintang di Beta pung tangan 

kanan. Beta ju yang bajalan kuliling ko lia 
satu-satu itu tuju lampu mas. Dengar Beta 
pung omong ni. 

2 Beta su lia bosong pung idop di kota Efesus 
bilang, bosong salalu karja banting tulang 
kasi sang Tuhan. Kalo ada orang jahat di 
bosong pung teng-tenga, bosong sonde 
kasi loos sang dia. Kalo orang datang 
pakaneflo bilang, dia tu, Tuhan pung 
utusan, bosong salalu pareksa bae-bae 
dia pung idop, ko dapa tau bilang, orang 
macam bagitu tu, manusia putar-balek, 
ko sonde. Ais bosong tola, ko jang dengar 
sang dia. 3 Biar orang bekin susa sang 
bosong tagal bosong parcaya sang Beta, 
ma bosong batahan tarus, sonde tau 
mondor. 

4 Ma Beta lia, bosong ada jato di satu hal. Tagal, 
dolu waktu bosong baru parcaya sang 
Beta, bosong basayang satu deng satu. 
Ma sakarang bosong su sonde bagitu 
lai. ? Jadi bosong musti inga waktu dolu 
tu! Te sakarang bosong su talalu jao dari 
yang dolu tu. Andia ko, bosong musti 
barenti suda dari bosong pung sala ni, ko 
kambali basayang sama ke dolu. Te kalo 
sonde, nanti Beta datang ame kambali itu 
lampu mas dari bosong. ?* Ma Beta pung 

hati sanang sadiki, tagal bosong su tola 
Nikolai pung ajaran yang dia pung ana bua 
dong bekin iko. Beta ju tola dong pung 
bekin-bekin. * 

7 Naa! Dengar bae-bae apa yang Tuhan pung 
Roh ada kasi tau sang Dia pung jamaPlat 
dong. Orang yang batahan iko sang Beta 
sampe dia mati, nanti Beta kasi isin, ko dia 
bole makan bua dari itu pohon yang ada 
di Tuhan Allah pung kabon. Te orang yang 
makan itu pohon pung bua, dia dapa idop 
yang batul yang sonde tau putus-putus.” 
p 


Tuhan Yesus kirim pasan kasi jamaPlat di Smirna 


8 Ais Manusia Tulen sambung Dia pung omong 
bilang, “Yohanis, sakarang lu musti tulis surat 
laen. Dia pung bunyi bagini: 

‘Buat jamaPklat di kota Smirna: 

Ini surat ni, dari Beta, andia Yesus. Samua asal 

dari Beta, mulai dari partama sampe abis. 
Dolu Beta mati, ma sakarang Beta su idop 








02:6 * Orang yang pintar soal Alkitab dong bilang, apa yang 
Nikolai dong ajar tu, kotong sonde tau. 

P2:7 H Carita Mula-mula 2:9: Dunya Model Baru 22:2; Yeskial 
28:13, 31:8 

kambali. Jadi dengar Beta pung omong ni. 
q 

9 Beta su lia bosong pung idop sangsara di kota 
Smirna. Iko manusia, bosong ni orang 
malarat. Padahal iko Tuhan, bosong kaya. 
Ada orang yang mangaku diri Tuhan pung 
orang, yang omong bekin busuk bosong 
pung nama bae. Padahal dong tu, bukan 
Tuhan pung orang. Dong sama ke satu 
jamalat yang iko-iko setan dong pung bos 
sa. 10 Jadi dengar bae-bae. Bosong sonde 
usa taku, kalo nanti bosong masi dapa 
susa. Asal bosong tau, setan dong pung 
bos mau cari orang ko tangkap kasi maso 
bosong saparu pi dalam bui sampe sapulu 
hari. Dia pung maksud ko bosong bale 
balakang kasi tenga sang Beta. Biar dong 
mau bunu bekin mati sang bosong, ma 
bosong jang lupa sang Beta. Te orang yang 
batahan iko sang Beta sampe dia mati, 
nanti Beta balas dia pung upa, ko dia idop 
tarus sama-sama deng Beta. 

11 Naa! Dengar bae-bae apa yang Tuhan pung 
Roh ada kasi tau sang Dia pung jamaPlat 
dong. Orang yang batahan iko Beta sampe 
dia mati, nanti dia sonde sangsara di laut 

api yang manyala sonde pake barenti. 
Deng bagitu, dia sonde mati kali kadua.” " 


Tuhan Yesus kirim pasan 
kasi jamaklat di Pergamus 


12 Tarus Manusia Tulen sambung Dia pung 
omong lai bilang, “Yohanis, sakarang lu musti 
tulis surat laen lai. Dia pung bunyi bagini: 

‘Buat jamalat di kota Pergamus: 

Ini surat ni, dari Beta, andia Yesus. Beta yang 
pegang kalewang mata dua yang tajam. 
Dengar Beta pung omong ni. 

13 Beta su kanal bosong pung kota Pergamus 
tu. Te yang pegang parenta di situ, andia 
setan dong pung bos. Biar bagitu ju, 
bosong pegang kuat Beta pung nama, 
deng parcaya tarus sang Beta. Dolu 
ada Beta pung orang satu di situ, nama 
Antipas. Dia salalu ajar batul soflal Beta 
pung jalan idop, ma dong bunu bekin mati 
sang dia. Biar bagitu ju, ma bosong sonde 
manyangkal sang Beta. 

14 Ma beta ada lia, bosong ada jato di satu-dua 
hal. Ada barapa orang dari bosong yang 
suka iko Balaam pung ajaran. Dolu Balaam 
ajar sang Balak ko goda orang Israel dong, 

sampe dong langgar Tuhan pung mau. 

Dia buju-buju sang dong ko pi iko songgo, 
deng makan makanan sosonggo, deng pi 
maen serong deng orang yang bukan dong 
pung laki ko dong pung bini. “22 Ada ju 
barapa orang dari bosong yang iko Nikolai 
pung ajaran. 18 Jadi bosong musti barenti 
dari bosong pung sala-sala dong. Kalo 
sonde, tar lama lai, te Beta datang hantam 
sang bosong pake kata-kata yang tajam, 
yang potong sama ke kalewang. 


17 Naa! Dengar bae-bae apa yang Tuhan pung 


Roh ada kasi tau sang Dia pung jamaPlat 
dong. Orang yang batahan iko sang Beta 
sampe dia mati, nanti Beta kasi dia makan 
roti manna dari sorga yang ada tasimpan 
bae-bae. Nanti Beta ju kasi sang dia batu 
puti satu yang ada tatulis dia pung nama 
baru. Cuma dia sandiri sa yang tau itu 
nama, ma orang laen sonde tau.” Y 





“2:14 H Daftar Sensus 22:5, 7, 25:1-3, 31:16: Carita Ulang 

Tuhan Yesus kirim pasan kasi jamaPlat di Tiatira 


18 Ais Manusia Tulen sambung Dia pung omong 
lai bilang, “Yohanis, sakarang lu musti tulis surat 
laen lai. Dia pung bunyi bagini: 

‘Buat jamaPlat di kota Tiatira: 

Ini surat ni, dari Beta, Yesus, andia Tuhan 
Allah pung Ana! Beta pung mata manyala 
sama ke api, deng Beta pung kaki ju mera 
manyala sama ke tambaga yang orang 
bakar dalam api. Dengar Beta pung omong 
ni. 

19 Beta su lia bosong pung idop. Bosong sayang 
batúl sang Beta deng parcaya kuat sang 
Beta. Bosong iko Beta pung parenta tarús 
ko layani orang. Biar orang bekin sangsara 
sang bosong ju, bosong batahan tarús. 
Beta ju tau bilang, sakarang ni, bosong 
karjá lebe karás lai kasi Beta. 

20 Ma bosong ada jato dalam satu hal: bosong 
tarima bae-bae itu parampuan nama 
Isabel, yang angka-angka diri bilang, dia 
tu, Tuhan pung jubir. Ais bosong kasi loos 
sang dia ko ajar sala Beta pung orang 
dong. Tagal dia pung ajaran pakanelo tu, 
sampe Beta pung orang dong su iko maen 
serong deng orang yang bukan dong pung 
laki ko dong pung bini, deng iko makan 

makanan sosonggo. 21 Beta su togor itu 
parampuan ulang kali, ko biar dia kasi 
tenga itu sala. Ma dia sonde mau. 

22 Jadi lia bae-bae. Te sakarang Beta su putus ko 
hukum sang dia deng panyaki satu, sampe 
dia sonde bisa kasi tenga dia pung tampa 
tidor. Bagitu ju deng samua orang yang 
maen barsina deng dia. Kalo dong sonde 
kasi tenga itu parampuan yang jahat tu, 
sonde lama lai te Beta ju hukum sang 
dong. 23 Nanti Beta bunu itu parampuan 
jahat pung ana dong. Deng bagitu, bosong 
samua yang parcaya dong mangarti bilang, 
Beta tau manusia pung isi hati dong. Deng 
nanti beta balas kasi sang bosong iko 
bosong pung bekin-bekin. V 

24 Ma bosong yang laen di Tiatira situ, sonde 
iko itu parampuan pung ajaran jahat tu. 
Te bosong su tola itu ajaran rahasia yang 
dong bilang, “setan pung ilmu galap'. 
Tagal itu, Beta sonde parlu togor lai kasi 
sang bosong, 22 asal bosong pegang karas 
bosong pung parcaya sampe Beta datang. 
26 Orang yang batahan iko sang Beta 
sampe dia mati, nanti Beta kasi kuasa sang 
dia. Itu kuasa tu, kuasa besar, sama ke 

yang Beta dapa dari Beta pung Bapa, ko 
parenta samua suku-bangsa di dunya deng 
tangan besi. Kalo ada yang lawan sang dia, 
nanti dia bekin ancor sang dong, sama ke 
orang bekin pica pareu tana. WNanti Beta 
ju kasi bintang timur sang bosong. 

27 (2:26) 28 (2:26) 29 Naa! Dengar bae-bae apa 
yang Tuhan pung Roh ada kasi tau sang 
Dia pung jamalat dong.” 


Tuhan Yesus kirim pasan kasi jamaflat di Sardis 


1 Tarus Manusia Tulen sambung Dia pung 
3 omong lai deng beta bilang, “Yohanis, 
sakarang lu musti tulis surat laen lai. Dia pung 
bunyi bagini: 

‘Buat jamaPlat di kota Sardis: 

Ini surat ni, dari Beta, andia Yesus. Tuhan Allah 
pung Roh ada di Beta. Deng itu Roh ada 
tuju sisi. Beta ju yang pegang tuju bintang 
di Beta pung tangan. Dengar Beta pung 
omong ni. 

Beta su lia bosong pung karja samua di Sardis 
sana. Ada orang yang bilang bosong 
batul-batul idop iko Beta pung mau, 
padahal bosong sama ke sonde ada pung 
idop. 2 Jadi bangun su! Bekin tamba kuat 

bosong pung parcaya yang su amper abis. 
Te Beta su pareksa apa yang bosong su 
bekin, ma sonde ada yang batul di Tuhan 
Allah pung mata. 3 Jadi jang lupa samua 
ajaran batul yang bosong su dengar deng 
tarima dari dolu. Iko batul-batul Tuhan 
pung mau, deng kasi tenga bosong pung 
sala-sala dong ko bale iko sang Tuhan. 
Kalo bosong sonde bangun capat ko 
bekin bagitu, nanti takuju sa Beta datang 
sama ke pancuri, yang bosong sonde 
sangka-sangka. * 

4 Ma masi ada saparu dari bosong di Sardis 
yang idop lurus, sama ke orang yang 
sonde bekin kotor dia pung pakean. Tagal 
dong pung idop lurus, jadi dong yang 
nanti pantas jalan sama-sama deng Beta 
pake pakean puti. ? Orang yang batahan 
iko sang Beta sampe dia mati, nanti dia 
ju pake pakean puti. Beta sonde hapus 
dia pung nama dari itu tulisan yang daftar 
samua orang pung nama yang nanti dapa 
idop tarus-tarus deng Tuhan. Nanti Beta 
ju mangaku sang dia di muka Beta pung 

Bapa, deng Bapa pung ana bua di sorga 
bilang, dia tu, Beta pung orang. Y 

6 Naa! Dengar bae-bae apa yang Tuhan pung 
Roh ada kasi tau sang Dia pung jamaPlat 
dong.” 


Tuhan Yesus kirim pasan 
kasi jamaPlat di Filadelfia 


7 Ais Manusia Tulen omong tarus lai bilang, 
“Yohanis, sakarang lu musti tulis surat laen lai. 
Dia pung bunyi bagini: 
‘Buat jamaPlat di kota Filadelfia: 
Ini surat ni, dari Beta, Yesus. Beta ni, yang Barisi 
deng yang Batúl. Beta yang pegang raja 
Daud pung konci. Kalo beta buka pintu, 
sonde ada yang bisa tutu. Kalo beta tutu, 
sonde ada yang bisa buka. 7 

8 Beta tau samua yang bosong su bekin. Beta ju 
tau, bosong pung pangaru sadiki sa. Biar 
bagitu ju, ma bosong sonde manyangkal 
sang Beta, deng bosong iko tarús Beta 
pung ajaran. Inga bae-bae, te Beta su buka 
pintu kasi sang bosong, jadi sonde ada 
yang bisa tutu. 





Y3:5 H Kaluar dari Masir 32:32-33; Lagu Puji dong 69:29; 
Dunya Model Baru 2:7, 20:12; Mateos 10:32; Lukas 12:8 

9 Dengar bae-bae! Te ada orang yang omong 
kosong bilang, dong tu, Tuhan pung orang 
yang batul. Padahal dong tu, tukang 
putar-balek yang iko-iko setan dong pung 
bos. Ma nanti bosong lia sa! Te Beta 
bekin sampe dong datang tikam lutut 
di bosong pung muka, deng mangaku 
bilang, Beta memang sayang sang bosong. 
a10 Tagal bosong su iko Beta pung parenta 
ko batahan iko sang Beta tarus, andia ko 
nanti Beta jaga bae-bae sang bosong dari 
sangsara yang Tuhan mau kirim datang ko 
uji samua orang di ini dunya. 

11 Sonde lama lai te Beta su datang. Jadi pegang 
kuat-kuat Beta pung ajaran yang bosong 
su tarima dari dolu. Te jang sampe ada 
yang rampas ame bosong pung upa yang 
Tuhan mau kasi sang bosong. 12 Orang 
yang batahan iko sang Beta sampe dia 
mati, nanti dia tenga tarus-tarus deng 
Tuhan, sama ke satu tiang besar yang 
tatanam mati di Tuhan Allah pung Ruma. 
Nanti Beta tulis Beta pung Tuhan pung 
nama, deng Tuhan pung kota pung nama, 
di itu orang pung diri. Itu kota tu, dong 
subu bilang, “Yerusalem Baru’, yang nanti 





23:9 H Yesaya 49:23, 60:14, 43:4 


DUNYA MODEL BARU 3 1519 


Tuhan kasi turun datang dari sorga. Deng 
nanti Beta ju tulis Beta pung nama baru di 
itu orang pung diri. b 

13 Naa! Dengar bae-bae apa yang Tuhan pung 
Roh ada kasi tau sang Dia pung jamaPlat 
dong.” 


Tuhan Yesus kirim pasan kasi jamallat di Laodikia 


14 Ais Manusia Tulen sambung Dia pung omong 
lai bilang, “Yohanis, sakarang lu musti tulis surat 
tarahir. Dia pung bunyi bagini: 

‘Buat jamaPlat di kota Laodikia: 

Ini surat ni, dari Beta, Yesus, yang orang pange 
bilang, Yang Batul'. Beta ni, salalu omong 
batul-batul Tuhan Allah pung Kata-kata. 
Deng samua-samua yang Tuhan su bekin, 
asal dari Beta. “ 

15 Beta su lia bosong ada bekin apa di Laodikia 
sana. Ma bosong ni, karmana?! Panas, 
sonde; dingin ju sonde. Kalo panas, na, 
panas batul-batul! Kalo dingin, na, dingin 
batul-batul! 18 Ma tagal bosong pung hati 
satenga-satenga, Beta mau sumbur buang 
sang bosong dari Beta pung mulu, sama ke 
orang sumbur buang luda. 





b3.12 4 Dunya Model Baru 21:2: Yesaya 62:2, 65:15 

17 Bosong omong sombong bilang, “Kotong 
ni, orang kaya. Kotong idop bae-bae, 
sonde parlu apa-apa lai! Padahal bosong 
pung hati su buta, sampe bosong sonde 
tau mana yang bae. Andia ko bosong su 
jadi sama ke orang miskin malarat deng 
talanjang. 18 Jadi lebe bae bosong datang 
béli ame mas tulen dari Beta, ko biar 
bosong jadi orang yang batul-batul kaya. 
Deng béliame pakean puti ko tutu bosong 
pung malu. Deng béli ame obat mata ko 
goso di bosong pung mata, ko biar bosong 
dapa lia kambali deng tarang. 

19 Kalo orang yang Beta sayang bekin sala, Beta 
togor deng hukum sang dong, ko biar dong 
jadi bae. Jadi bosong musti bekin lurus 
bosong pung hati, ko bosong batul-batul 
samangat iko sang Beta. 4 

20 Dengar bae-bae, te Beta su badiri di muka 
pintu, deng Beta ada pange-pange ko mau 
maso. Kalo ada orang dengar Beta pung 
suara, ais dia datang buka pintu, nanti Beta 
maso pi dalam, ko botong dudu makan 
sama-sama. 21 Orang yang batahan iko 
sang Beta sampe dia mati, nanti Beta kasi 
hak sang dia, ko dudu parenta sama-sama 

deng Beta. Te Beta ju su batahan iko sang 
Beta pung Bapa, andia ko sakarang Beta 
dudu parenta sama-sama deng Dia. 

22 Naa! Dengar bae-bae apa yang Tuhan pung 
Roh ada kasi tau sang Dia pung jamaPlat 
dong.” 


Dong semba sang Tuhan Allah di sorga 


1 Manusia Tulen omong abis Dia pung pasan 

kasi sang itu tuju jamaklat dong, ais Tuhan 
buka kasi lia sang beta hal laen lai. Takuju sa, 
beta lia satu pintu tabuka di sorga. Ais beta 
dengar lai itu orang yang pung suara karas sama 
ke tarompet tu bilang, “Mari! Nae datang di sini 
su, ko beta mau kasi lia sang lu samua yang nanti 
jadi.” 

2 itu waktu ju Tuhan pung Roh angka bawa 
sang beta pi sorga. Takuju beta lia ada satu korsi 
parenta deng ada yang dudu di atas. ? Dia bacaya 
warna ijo deng mera, sama ke batu mangkilat 
yang mahal yang dong subu bilang, yaspis deng 
sardius. Ada ju palangi satu kuliling Dia pung 
korsi parenta. Dia pung cahaya, warna ijo sama 
ke batu mangkilat samrud. “4 Di situ ju ada 24 
korsi parenta kici kuliling itu korsi parenta yang 
ada di teng-tenga. Ada 24 katua yang dudu di 

itu korsi dong. Dong samua pake pakean puti, 
deng pake topi parenta dari mas. 2 Ada kilat 
yang basambar dari itu korsi parenta yang ada 
di teng-tenga, deng guntur dong babunyi besar 
basambung. Ada ju tuju obor yang manyala di 
itu korsi parenta pung muka. Dong tu, sama ke 
Tuhan pung Roh yang ada pung tuju sisi. ' Di 
muka itu korsi parenta tu, beta lia tingka ke ada 
laut yang jarni sama ke kaca. 

Ais beta lia 4 binatang luar biasa kuliling itu 
korsi. Dong pung badan muka-balakang ponu 
deng mata. Dong tu, Tuhan pung binatang yang 
layani sang Dia. $ 

7 Binatang partama pung muka tu, sama ke 
singa. Nomer dua pung muka, sama ke sapi laki. 
Nomer tiga pung muka, sama ke manusia. Deng 
nomer ampa pung muka, sama ke burung garuda 
tarbang. "Í 8 itu 4 binatang dong, satu-satu ada 
pung anam sayap. Di itu sayap dong pung bagian 
luar deng bagian dalam, ju ponu deng mata. 





f4:5 x Kaluar dari Masir 19:16; Dunya Model Baru 1:4, 8:5, 
11:19, 16:18; Yeskial 1:13; Sakaria 4:2 

84:6 H Yeskial 1:22 

h4:7 * Iko orang yang pintar soBlal Alkitab, dong bilang ini 
binatang 4 dong pung arti, andia: Singa tu, yang paling 
kuasa. Sapi laki tu, yang paling kuat. Manusia tu, yang paling 
pintar. Deng garuda tu, yang paling capát. 

Siang-malam dong manyanyi sonde putus-putus 
bilang, 

“Botong puji-puji sang Tuhan Allah! 

Botong angka tinggi-tinggi Tuhan pung namal 

Tuhan tu, yang talalu barisil 

Tuhan tu, yang pung kuasa paling hebat. 

Tuhan yang ada dari dolu. 

Tuhan yang ada sakarang. 

Deng Tuhan yang ada tarus sampe salamanya!” 

j 

9 Deng manyanyi bagitu, dong puji deng kasi 
hormat sang Tuhan Allah, deng minta tarima kasi 
sang Dia, tagal Dia yang dudu di atas itu korsi 
parenta, deng Dia yang ada tarus-tarus sampe 
salamanya. Waktu dong ada manyanyi, 10 itu 24 
katua dong ju jato tikam lutut di muka Tuhan 
Allah yang ada dudu di itu korsi parenta. Dong 
buka dong pung topi parenta, ais taro di muka 
Dia pung korsi parenta, ko semba sang Dia yang 
ada sampe salamanya. Ais dong angka puji sang 
Dia bilang, 

11 “Oo, Tuhan Allah! 

Botong puji-puji sang Tuhan! 

Botong angka tinggi-tinggi Tuhan pung nama. 

Tuhan ni, yang hak parenta sang botong. 
Tuhan ni, botong pung Allah! 

Tuhan yang pantas tarima botong pung puji. 
Tuhan yang memang musti tarima botong pung 
hormat. 
Tagal Tuhan yang paling kuasa. 
Deng Tuhan yang paling hebat. 
Tuhan yang bekin samua. 
Tuhan yang kasi idop samua. 
Samua yang ada, 
su jadi tagal Tuhan yang bekin. 
Samua yang idop, 
su ada napas tagal Tuhan yang kasi.” 


Tulisan tagulung yang tasegel mati 


1 Ais beta lia kambali sang Dia yang dudu 

di itu korsi parenta tu. Dia ada pegang satu 
gulungan di tangan kanan. Itu gulungan tu, ponu 
deng tulisan muka-balakang. Deng dong su segel 
mati di tuju tampa. * 

2 Ais beta dapa lia satu ana bua dari sorga yang 
hebat batul. Dia tanya deng suara karas bilang, 
“Sapa yang ada pung hak ko bisa buka itu segel 
deng baca itu tulisan?” 

3 Dia tanya bagitu, ma dong sonde dapa satu 
orang ju yang ada pung hak ko bisa buka itu 
gulungan, deng baca dia pung isi. Bae di sorga, 
bae di bumi, sonde satu ju yang ada pung hak. 

Di orang mati pung tampa, sonde ada ju. “Lia 
bagitu, ju beta manangis makarereu, tagal sonde 
ada satu orang ju yang ada pung hak ko bisa buka 
itu gulungan, deng baca dia pung isi. ? Ais satu 
dari itu 24 katua tu, omong deng beta bilang, 
“He, bu! Jang manangis. Te raja Daud ada pung 
turunan satu yang hebat, yang dong pange 
sang Dia bilang, “Singa dari suku Yahuda’. Dia su 
banting kasi ancor samua yang jahat. Jadi Dia 
yang ada pung hak ko bisa buka itu segel, deng 
baca itu tulisan pung isi.” ! 

6 Dengar bagitu, ju beta dapa lia satu Domba 
Ana badiri di teng-tenga itu 4 binatang luar biasa 
tu, deng itu 24 katua yang dudu kuliling itu korsi 
parenta. Itu Domba Ana tu, tingka ke su parna 
kana bunu. Dia pung tandok ada tuju, deng Dia 
pung mata ada tuju. Dia pung tuju mata biji tu, 
sama ke Dia pung Roh yang ada pung tuju sisi, 
yang Dia su kirim pi anteru dunya. 77 Ais beta 
lia itu Domba Ana pi di Dia yang ada dudu di itu 
korsi parenta, ko ame itu tulisan tagulung dari 
Dia pung tangan kanan. 

8 Waktu itu Domba Ana ame ju, itu 4 binatang 
luar biasa, deng itu 24 katua tu, jato tikam lutut 
ko semba di Dia pung muka. Dong satu-satu ada 

pegang alat musik sama ke sasando, deng satu 
mangko mas, yang taklisi deng kamanyan yang 
dong bakar ko bekin asap wangi. Itu dara kayu 
wangi tu, andia Tuhan pung orang dong pung 
sambayang. "9 Ais dong samua manyanyi satu 
lagu baru bilang: 
“Domba Ana ni, yang pantas tarima ini tulisan. 
Domba Ana ni, yang pung hak ko buka dia pung 
segel. 
Te Dia su kana horo. 
Ais Tuhan Allah pake Dia pung dara, 
ko tabus ame manusia dari samua suku 
deng bangsa, 
ko biar dong saparu bisa jadi Tuhan pung 
orang. 
Deng bagitu, manusia dari samua bahasa deng 
negara, 
bisa jadi Tuhan pung kelu. ° 
10 Domba Ana ni, su kumpul sang dong samua, 
jadi satu karajaRlan. 
Domba Ana ni, su pili sang dong, 
jadi Tuhan pung orang karja dong. 
Nanti dong pegang parenta di dunya. 

Nanti dong karja kasi Tuhan di bumi.” P 

11 Ais itu, beta angka muka, ju beta dengar satu 
suara besar. Deng beta lia itu 4 binatang luar 
biasa, deng itu 24 katua tu, tamba deng Tuhan 
pung ana bua bam-banya dari sorga. Itu ana bua 
dong pung banya tu, sampe juta-juta. 912 Dong 
samua manyanyi deng suara karas bilang, 

“Botong angka tinggi-tinggi itu Domba Ana 

yang kana horo, 

tagal Dia yang pantas tarima botong pung puji! 

Dia pung kuasa tu, paling besar. 
Dia pung harta tu, talalu banya. 
Dia pung akal tu, jitu talalu. 

Dia pung kuat tu, hebat batul. 

Botong angka tinggi-tinggi Dia pung nama. 

Botong kasi hormat sang Dia. 

Botong puji-puji sang Dia.” 

13 Ais itu, beta dengar satu lagu laen lai. Dari 
samua-samua yang idop, mau di sorga, di langit, 
di bumi, deng di dalam laut, dong samua angka 
suara ko manyanyi. Dari orang mati pung tampa 
ju, dong iko manyanyi. Dong samua rame-rame 
manyanyi bilang, 

“Botong puji sang Tuhan Allah yang ada dudu 
di ini korsi parenta ni. 

Botong ju angka tinggi-tinggi sang ini Domba 
Ana ni. 

Botong kasi hormat sang Dong. 

Botong semba sang Dong. 

Tagal Dong yang pegang parenta tarus-tarus! 
Deng Dong pung kuasa sonde tau abis-abis 
na!” 

14 Ais, itu 4 binatang luar biasa tu, manyao 
tarus-tarus bilang, “Batul tu! Su batul tu!” Ju itu 
24 katua dong jato tikam lutut lai ko semba sang 
Tuhan Allah deng itu Domba Ana. 


Domba Ana buka itu segel dong satu-satu Segel 
nomer satu — kapala parang kaluar datang 


1 Ais itu, beta dapa lia itu Domba Ana buka 
6 itu tulisan tagulung pung segel yang partama. 
Ju beta dengar satu dari itu 4 binatang luar biasa 
batarea deng suara karas sama ke guntur. Dia 
parenta bilang, “Pi su!” 2 Takuju sa beta dapa lia 
satu kuda puti. Ada satu orang dudu di atas pake 
topi kapala parang, tagal dia manang tarus dalam 
parang. Sakarang dia su pegang pana, deng 
kaluar ko pi kasi kala lai dia pung musu di bumi. ' 

Segel nomer dua — kaco di bumi 


3 Ais, itu Domba Ana buka segel nomer dua. 
Ju beta dengar binatang luar biasa yang nomer 
dua parenta bilang, “Pi su!” 4Ais ju satu kuda 
mera manyala kaluar datang. Orang yang dudu di 
atas, ada tarima satu kalewang besar. Dong kasi 
kuasa sang dia ko pi bekin kaco di bumi, ko biar 
manusia dong babunu satu deng satu. $ 


Segel nomer tiga — musim lapar yang hebat 


> Tarus, itu Domba Ana buka segel nomer tiga. 
Ju beta dengar binatang luar biasa yang nomer 
tiga parenta bilang, “Pi su!” Takuju sa beta dapa 
lia satu kuda itam. Orang yang dudu di atas itu 
kuda, ada pegang satu timbangan di dia pung 
tangan, ko mau timbang makanan yang su mulai 
bakurang. “Ais ju beta dengar tingka ke ada satu 
suara yang datang dari itu 4 binatang luar biasa 
pung teng-tenga. Itu suara kasi tau bilang, “Nanti 
ada musim lapar yang hebat di bumi. Orang 
pung gaji satu hari, cuma mampu beli baras tiga 
mok, baras bagus, na, cuma dapa satu mok sa. 
Ma nanti kalo itu musim lapar su sampe, orang 

sonde bole bekin rusak pohon saitun deng pohon 
anggor di kabon dong.” "Y 


Segel nomer ampa — banya orang mati 


7 Ais, itu Domba Ana buka segel nomer ampa. 
Ju beta dengar binatang luar biasa yang nomer 
ampa parenta bilang, “Pi su!” 8 Takuju, beta dapa 
lia satu kuda warna kuning pucat. Orang yang 
dudu di atas itu kuda, dia pung nama 'Mati'. 
Ada ju yang iko dia pung balakang, dia pung 
nama ‘Tampa Orang Mati Dong’. Ais dong dua 
dapa kuasa ko pi bunu bekin mati orang di bumi 
pake kalewang, musim lapar, panyaki, deng pake 
binatang buas. Kalo itong dong samua yang mati 
tu, dia pung banya sama deng satu bagian dari 
ampa bagian samua manusia di bumi. V 


Segel nomer lima — Tuhan pung orang dong 
tunggu ko Dia putus dong pung parkara 


9 Ais, itu Domba Ana buka segel nomer lima. 
Ju beta dapa lia orang-orang yang dolu su kaná 
bunu. Dong pung jiwa ada di kolong meja korban. 
Dong kaná bunu tagal dong parcaya sang Tuhan 
Allah, deng carita pi mana-mana Dia pung 








U6:6 * Di itu daBlera orang dong idop dari itu dua pohon. Jadi 
biar musim lapar talalu hebat, asal itu dua pohon masi ada, 
orang dong masi bisa idop tarus. 

Kata-kata. 19 Dong batarea bilang, “Oo, Tuhan! 
Botong pung Bos yang paling hebat! Bos yang 
barisi! Apa yang Tuhan omong, botong parcaya. 
Ma botong musti tunggu sampe kapan lai, baru 
Tuhan putus parkara ko hukum itu orang dong 
yang bunu sang botong di bumi?” 

11 Dong tanya abis bagitu, ju dong satu-satu 
tarima baju puti panjang. Ada yang kasi tau sang 
dong bilang, “Tunggu sadiki lai, sampe bosong 
pung jumla su langkap. Te masi ada bosong pung 
sodara dong yang nanti kana bunu sama ke 
bosong.” 


Segel nomer anam — calaka 
di langit deng di bumi 


12 Ais, itu Domba Ana buka segel nomer 
anam. Takuju sa, beta dapa lia tana goyang 
yang besar. Ju matahari jadi galap sama ke 
kaen itam, deng bulan jadi mera sama ke dara. 
W13 Bintang-bintang di langit dong jato turun 
di bumi, sama ke bua masak, yang jato dari 
pohon tagal angin karas. 14Ju beta dapa lia 
langit tapica bagi dua, ko tagulung sama ke 
tikar sampe ilang. Ju gunung-gunung deng 
pulo-pulo dong samua tagoyang sampe ilang 

buang dari dong pung tampa. “15 Lia bagitu, ju 
samua orang di bumi, mulai dari raja-raja, kapala 
pamarenta, komandan tantara, orang kaya, 
sampe budak dong, dong samua jadi taku. Ais 
dong lari sambunyi di lobang-lobang goa deng 
di cala-cala batu di gunung. Y15 Dong suru sang 
gunung-gunung deng batu besar dong bilang, 
“Biar jato ko tutu ame sang botong su! Sambunyi 
sang botong ko Dia yang dudu di atas itu korsi 
parenta besar tu, sonde bisa dapa lia sang botong 
lai. Deng itu Domba Ana sonde bisa hukum sang 
botong lai. 21? Aduu! Botong su para-para ni, 

te hari calaka su datang! Tuhan Allah deng itu 
Domba Ana su mau pola dong pung mara sang 
botong. Ma sonde ada yang bisa sili lai!” 3 


Tuhan Allah cap ame 144.000 orang 


7 1 Ais itu, beta dapa lia Tuhan pung ana bua 
ampa dari sorga ada badiri di bumi pung 
ampa mata angin ko tahan angin. Ais ju angin 
sonde bisa fuu di laut, di darat, deng fuu pi 
pohon-pohon dong. *2 Tuhan su kasi kuasa sang 





X6:14 H Yesaya 34:4; Dunya Model Baru 16:20 
Y6:15 H Yesaya 2:19, 21 

16:16 H Hosea 10:8; Lukas 23:30 

dong ko bekin ancor darat deng laut. Ais beta 
dapa lia satu ana bua laen dari sorga, datang 
dari tampa matahari nae. Dia ada bawa cap dari 
Tuhan Allah yang idop tarus. Ju dia batarea kasi 
tau sang itu ampa ana bua bilang, 2 “Tunggu dolo! 
Jang bekin rusak darat ko, laut ko, pohon-pohon 
dong. Tunggu sampe botong su taro cap di Tuhan 
pung orang suru-suru dong pung testa.” € 
4 Ais dong kasi tau sang beta bilang, itu ana bua 

SU cap ame Tuhan pung orang. Dong pung banya 
tu, ada 144.000 orang, yang datang dari samua 
suku Israklel. Andia: 

> dari suku Yahuda, ada 12.000 orang: 

suku Ruben, 12.000 orang, 

suku Gad, 12.000 orang, 

6 suku Aser, 12.000 orang: 

suku Naftali, 12.000 orang: 

suku Manase, 12.000 orang: 

7 suku Simeon, 12.000 orang: 

suku Lewi, 12.000 orang: 

suku Isaskar, 12.000 orang, 

8 suku Sebulon, 12.000 orang: 

suku Yusuf, 12.000 orang, 

deng dari suku Benyamin, 12.000 orang. 





C7:3 H Yeskial 9:4, 6 


DUNYA MODEL BARU 7 1534 


Orang barisi dong puji-puji sang 
Tuhan Allah deng Domba Ana 


9 Ais ju beta dapa lia manusia bam-banya, 
sampe sonde bisa itong sang dong samua. Dong 
datang dari samua suku, samua bangsa, samua 
bahasa, deng samua negara di bumi. Dong 
samua bakumpul mangada itu korsi parenta deng 
itu Domba Ana. Dong pake baju puti deng ada 
pegang daon palam di dong pung tangan. 1° Ais 
dong angka puji rame-rame bilang, 

“Botong puji-puji sang botong pung Tuhan 

Allah, 
yang ada dudu di korsi parenta ni. 

Botong ju angka tinggi-tinggi ini Domba Ana ni! 

Dong ni, yang kasi salamat sang botong. 

Dong ni, yang buka jalan idop kasi sang botong.” 

11 Dong omong abis bagitu, ju Tuhan pung 
ana bua dari sorga yang badiri kuliling itu korsi 
parenta dong, jato tikam lutut sampe dong pung 
muka kana di tana mangada pi itu korsi parenta 
besar. Itu katua dong, deng itu 4 binatang luar 
biasa dong, bekin bagitu ju. Dong samua semba 
sang Tuhan Allah, 12 deng manyanyi bilang, 

“Batul! Batul tu! 

Botong ju puji-puji sang Tuhan Allah! 

Botong ju angka tinggi-tinggi Tuhan pung 

nama! 

Tuhan pung akal tu, jitu talalu. 
Tuhan pung kuasa tu, bésar talalu. 
Tuhan pung kuat tu, hebat talalu. 

Botong minta tarima kasi sang Tuhan 

tarus-tarus. 

Botong kasi hormat sang Tuhan sonde 

putus-putus. 
Batul! Andia tu!” 

13 Dong puji-puji abis bagitu, ju dari itu 24 katua 
dong, ada satu yang tanya sang beta bilang, “Ini 
orang banya yang ada pake baju puti ni, lu kanal 
sang dong, ko? Dong tu, dari mana?” 

14 Ma beta manyao bilang, “Sonde, pak. Beta 
sonde kanal dong tu, sapa. Pak yang lebe tau.” 

Ju dia kasi tau sang beta bilang, “Dong tu, orang 
yang su kaluar datang dari sangsara besar. 

Dong tu, orang yang su pake itu Domba Ana 

pung dara, 
ko cuci dong pung pakean, 
deng bekin puti barisi dong pung baju. 9 

15 Tagal itu, dong badiri di muka Tuhan Allah 

pung korsi parenta. 

Dong layani sang Tuhan siang-malam di Dia 

pung Ruma Sambayang. 
Tuhan ada deng dong tarus-tarus. 
Tuhan jaga sang dong tarus-tarus. 





07:14 H Daniel 12:1: Mateos 24:21: Markus 13:19 

16 Nanti dong sonde rasa lapar lai. 
Nanti dong sonde rasa aus lai. 
Nanti dong sonde kana tabakar dari matahari 
lai. 
Nanti dong pung kulit sonde takupas kana 
panas lai. € 
17 itu Domba Ana yang badeka deng itu korsi 
parenta, 
nanti Dia yang jadi dong pung gambala. 
Nanti Dia foo bawa sang dong, 
pi minum di mata aer yang bawa idop. 
Nanti Tuhan ju hapus buang dong pung susa, 
ko dong sonde manangis lai.” f 


Segel nomer tuju — Tuhan pung ana bua 
dong tarima ame tuju tarompet 


1 Ais, itu Domba Ana buka segel nomer tuju. 
Takuju sa, samua yang ada di sorga diam 
tapaku. Sonde ada yang basuara sampe kira-kira 
satenga jam. 2Ais beta dapa lia tuju ana bua dari 
sorga yang ada badiri tarus-tarus di Tuhan Allah 
pung muka, ko dong siap layani sang Dia. Dong 

satu-satu tarima dia pung tarompet. 





“7:16 H Yesaya 49:10 
f7:17 H Lagu Puji dong 23:1-2; Yeskial 34:23; Yesaya 49:10; 
Yesaya 25:8 

3 Ais satu ana bua dari sorga yang laen pi badiri 
di muka itu meja yang dong pake bakar dara kayu 
wangi. Dia ada pegang satu mangko mas, yang 
dong biasa pake ko taro dara kayu wangi. Ais 
dong kasi sang dia dara kayu wangi bam-banya, 
ko dia campor deng Tuhan Allah pung orang dong 
pung sambayang. Ais dia bawa itu mangko mas 
sama ke korban yang baboo wangi, ko taro di 
atas itu meja mas di itu korsi parenta pung muka. 
84 Tarus dia bakar itu dara kayu wangi. Ju dia 
pung bau wangi nae pi Tuhan Allah pung muka, 
sama-sama deng samua dofla dari Tuhan pung 
orang dong. 

5 Ais, itu ana bua ame api dari itu meja, ko taro 
bekin ponu itu mangko mas. Tarus dia lempar 
buang itu mangko pi bumi. Takuju sa, beta lia ada 
kilat yang basambar kiri-kanan di bumi. Tarus ada 
guntur yang babunyi besar basambung, deng ada 
tana tagoyang besar. h 

6 Ais, itu tuju ana bua dari sorga dong siap-siap 
ko mau tiop dong pung tarompet. 





88:3 x Amos 9:1: Kaluar dari Masir 30:1, 3 

Tiop tarompet nomer satu — tanaman tabakar 


7 Waktu ana bua nomer satu tiop dia pung 
tarompet, ju ujan es deng api yang bacampor 
deng dara, jato tapofla pi bumi. Samua rumput 
ijo tabakar abis di mana-mana. Kalo kotong bagi 
bumi jadi tiga bagian, na, yang tabakar tu, satu 
bagian. Deng kalo kotong bagi samua pohon di 
bumi jadi tiga bagian, na, yang tabakar tu, satu 
bagian. ' 


Tiop tarompet nomer dua — laut pung isi mati 


8 Waktu ana bua nomer dua tiop dia pung 
tarompet, ju ada satu barang sama ke gunung 
besar yang manyala, talempar maso pi dalam 
laut, sampe satu dari tiga bagian di laut jadi dara. 
9 Ais satu dari tiga bagian dari samua binatang 
yang idop di laut, mati abis. Deng satu dari tiga 
bagian dari samua kapal yang balayar di laut, ju 
ancor buang. 


Tarompet nomer tiga — aer jadi pait 


10 Waktu ana bua nomer tiga tiop dia pung 
tarompet, ju ada satu bintang besar jato dari 
langit, sama ke satu obor besar yang manyala. 
Itu bintang pung nama ‘Pait’. Waktu dia jato, ju 





I8:7 H Kaluar dari Masir 9:23-25; Yeskial 38:22 

aer di kali deng mata aer jadi pait. Ais orang yang 
minum itu aer, ada banya yang mati. Kalo kotong 
bagi samua kali deng mata aer di bumi jadi tiga 
bagian, na, yang jadi pait tu, satu bagian. | 


Tarompet nomer ampa — matahari, 
bulan, deng bintang jadi galap 


11 (8:10) 12 Ais, itu ana bua nomer ampa tiop 
dia pung tarompet. Takuju matahari, bulan, deng 
bintang dong kana pukul, ju dong jadi galap. Jadi, 
pas siang hari, satu bagian dari tiga bagian waktu 
siang jadi galap, tagal matahari su sonde basinar 
batul lai. Deng pas malam hari, satu bagian dari 
tiga bagian waktu malam jadi galap buta, tagal 
bulan deng bintang dong su sonde bacaya batul 
lai. K 

13 Ais beta angka muka, ju dapa lia satu burung 
garuda tarbang tinggi-tinggi di langit. Dia batarea 
bilang, “Awas, ó! Calaka besar nanti jato kana 
samua orang yang idop di bumi. Te masi ada tiga 
ana bua di sorga laen yang balêm tiop dong pung 
tarompet.” 





13:10 H Yesaya 14:12; Yeremia 9:15 

Tiop tarompet nomer lima — 
kalamak bekin sangsara manusia 


1 Ais, itu ana bua nomer lima tiop dia pung 

tarompet. Ju beta dapa lia satu bintang yang 
su jato pi bumi. Dong kasi satu konci sang itu 
bintang ko dia buka pintu lobang sangsara yang 
sonde ada pung dasar. 2 Dia buka itu lobang pung 
pintu, ju asap itam tabal kaluar sama ke asap 
utan tabakar. Itu asap nae kaluar kabuak-kabuak, 
sampe langit deng matahari jadi galap. '? Tarus 
ada kalamak banya mau mati tarbang kaluar dari 
itu asap, ko turun datang pi bumi. Tuhan Allah su 
kasi sang dong kuasa sama ke kalajingking. 4 Ma 
Dia parenta sang dong ko sonde bole bekin rusak 
bumi pung rumput, pohon, deng tanaman laen 
dong. Ma dong musti bekin sangsara samua 
orang yang sonde ada Tuhan pung cap di dong 
pung testa. "> Tuhan kasi loos itu kalamak dong 
ko bekin sangsara sang itu orang dong sampe 
lima bulan, ma sonde bole bekin mati sang dong. 
Cuma bekin saki sang dong sama ke kalajingking 
dedek. ê Dalam lima bulan tu, nanti orang 





9:2 4 Carita Mula-mula 19:28 

sangsara tar bisa-bisa lai, sampe dong minta mati 
sa. Biar bagitu ju, ma dong sonde mati. ° 

7 Beta lia itu kalamak dong pung rupa, sama ke 
kuda parang. Dong ada pake topi kapala parang 
yang bekin dari mas. Dong pung muka sama ke 
manusia. P8 Dong pung rambu panjang sama 
ke parampuan pung rambu. Deng dong pung 
gigi tajam sama ke singa pung gigi. 9? Tingka ke 
dong ada pake pele dada dari besi, tingka ke 
ikan pung sisik. Dong pung sayap babunyi besar 
sama ke satu batalyon tantara pung kuda hela 
bawa lari kareta parang. "19 Dong pung ekor 
talalu hebat, deng baracon sama ke kalajingking 
pung racon. Dong dapa kuasa ko bekin sangsara 
orang pake dong pung racon, sampe lima bulan. 
11 tu kalamak dong pung raja, andia bos dari 
samua ana bua yang kana usir di itu lobang 
sangsara yang sonde ada pung dasar. Dia pung 
nama dalam bahasa Ibrani, Abadon, deng dalam 
bahasa Yunani, Apolyon. Dia pung arti bilang, 
“Tukang Bekin Rusak”. 

12 Deng bagitu, calaka partama tu, su lewat. Ma 
awas, O! Te masi ada dua calaka lai nanti datang. 





09:6 H Ayub 3:21: Yeremia 8:3 

Tiop tarompet nomer anam — tiga 
macam sangsara di bumi 


13 Ais, itu ana bua nomer anam tiop dia pung 
tarompet. Ju beta lia itu meja mas yang dong 
pake ko bakar dara kayu wangi, yang bamangada 
deng Tuhan. Ada suara kaluar datang dari itu 
meja pung tandok ampa-ampa. $14 Itu suara kasi 
tau itu ana bua yang baru tiop dia pung tarompet 
tu bilang, “Ada ana bua ampa yang su taPlika 
lama di kali besar satu, nama kali Efrat. Pi kasi 
lapas sang dong su!” 12 Ju dia pi kasi lapas sang 
dong, ko dong pi bunu bekin mati manusia pas 
deng dia pung taon, dia pung bulan, dia pung 
hari deng dia pung jam, yang Tuhan su putus 
memang. Kalo kotong bagi samua manusia di 
bumi jadi tiga bagian, na, yang mati tu, satu 
bagian. 18 Dong kasi tau sang beta bilang, itu ana 
bua dong pung tantara yang nae kuda parang 
tu, ada dua ratus juta. 17 Ais beta dapa lia itu 
tantara deng dong pung kuda-kuda dong. Itu 
tantara dong pake pele dada tiga warna, andia 
mera manyala, biru mangkilat, deng kuning 
balerang. Itu kuda-kuda dong pung kapala sama 
ke singa pung kapala. Ada ju api, asap, deng 
balerang yang tasumbur dari itu kuda dong pung 





59:13 H Kaluar dari Masir 30:1-3 

mulu, 18 ko kasi tiga macam sangsara di bumi. Itu 
sangsara yang kaluar dari kuda dong pung mulu 
tu, bekin mati satu dari tiga bagian, dari samua 
manusia yang ada di bumi. 19 Ais, itu kuda dong 
pi bekin sangsara manusia pake dong pung mulu 
deng dong pung ekor. Di dong pung ekor tu, ada 
kapala sama ke ular pung kapala. 

20 Ma masi ada manusia laen dong di bumi, 
yang sonde kana bunu deng itu calaka dong. Biar 
bagitu ju, ma dong sonde mau kasi tenga dong 
pung jahat. Dong songgo setan tarus-tarus, deng 
songgo barang yang dong bekin dari mas, perak, 
tambaga, batu deng kayu. Biar itu barang dong 
sonde bisa lia, sonde bisa dengar, deng sonde 
bisa jalan, ma dong songgo tar pake barenti! 
t21 Dong ju sonde mau barenti dari dong pung 
sala-sala laen dong, sama ke bunu orang, pake 
ilmu galap, maen serong deng orang yang bukan 
dia pung laki ko dia pung bini, deng mancuri. 


Ana bua dari sorga deng 
tulisan kici yang tagulung 
10 1 Ais beta dapa lia Tuhan pung ana bua 
satu yang hebat, turun datang dari sorga. 
Dia pung badan tabungkus deng awan. Ada 
ju palangi kuliling dia pung kapala. Dia pung 

muka bacaya sama ke matahari, deng dia pung 
kaki manyala sama ke api. 2 Dia ada pegang 
satu tulisan kici tagulung yang su tabuka. Dia 
badiri deng kaki kanan di laut, kaki kiri di darat. 
3 Ais dia batarea deng suara karas, sama ke 
singa mangaum. Dia batarea abis, ju guntur 
manyao basambung tuju kali. “Waktu guntur 
dong manyao abis, ju beta su mau tulis dong 
pung omong. Ma beta dengar satu suara dari 
sorga bilang, “Weh! Lu jang kasi tau orang itu 
tuju guntur pung omong, 6! Sonde bole tulis 
apa-apa.” 

> Ais, itu ana bua yang badiri deng satu kaki 
di laut, satu kaki di darat tu, angka dia pung 
tangan kanan pi langit, € ko sumpa bilang, “Beta 
pung omong ni, memang batúl! Beta sumpa 
pake Tuhan Allah pung nama, tagal Dia yang ada 
tarús sampe salamanyal Dia yang su bekin ame 
langit deng bumi, deng dong pung isi samua. 
Naa, dengar bae-bae! Itu hari yang kotong 
tunggu-tunggu tu, su deka-deka datang. ' Te kalo 
Tuhan pung ana bua nomer tuju su mau tiop dia 
pung tarompet, nanti Tuhan bekin iko dia pung 
rancana yang dolu-dolu orang balom tau. Ma 
itu rancana Dia su kasi tau sang Dia pung jubir 

dong yang layani sang Dia. Jadi dengar bae-bae, 
te Beta pung omong ni, batúl.” V 

8 Ais, itu suara yang beta dengar dari langit tu, 
omong ulang lai deng beta bilang, “Yohanis, lu pi 
su di itu ana bua dari sorga yang ada badiri deng 
satu kaki di laut, satu kaki di darat tu. Ame itu 
gulungan kici yang ada tabuka di dia pung tangan 
tu.” 

9 Ais beta pi itu ana bua, ko minta itu gulungan 
kici tu. Ju dia kasi tau sang beta bilang, “Ame ko 
makan su! Di lu pung mulu rasa manis sama ke 
madu, ma nanti dia bekin lu pung paru rasa pait.” 

10 Dia omong abis bagitu, ju beta tarima itu 
gulungan kici dari dia pung tangan. Tarus beta 
makan. Dalam beta pung mulu ada rasa manis 
sama ke madu. Ma waktu beta su kodo sang dia, 
beta rasa pait di beta pung paru.“ 

11 Ais ada yang suru sang beta bilang, “Lu musti 
pi ulang lai ko kasi tau memang apa yang Tuhan 
mau bekin di bumi. Kasi tau soPlal apa yang 
nanti jadi deng samua raja di bumi deng orang 
dari samua suku, samua bangsa, deng samua 
bahasa.” 





U10:7 & Kaluar dari Masir 20:11: Carita Ulang soBlal Jalan 
Idop 32:40: Daniel 12:7; Amos 3:7 

Tuhan Allah pung jubir dua orang yang hebat 


1 1 1 Ais dong sorong kasi sang beta satu kayu 
ukur yang panjang sama ke tongkat. Ju 
Tuhan Allah parenta sang beta bilang, “Yohanis, 
lu bangun su ko pi ukur Beta pung Ruma 
Sambayang Pusat deng dia pung meja korban di 
kota Yerusalem. Deng itong samua orang yang 
ada sambayang di situ. Y? Ma sonde usa ukur 
itu Ruma Sambayang pung kintal, te itu tampa 
su sarakan kasi suku-bangsa laen yang sonde 
kanal sang Beta. Nanti dong datang inja-inja 
bekin kamomos Beta pung kota tu, sampe 42 
bulan (andia 1.260 hari). “2 Nanti Beta utus Beta 
pung orang dua di situ, ko dong jadi Beta pung 
jubir. Nanti dong pake pakean duka deng kasi tau 
pasan dari Beta, sampe itu 1.260 hari su abis.” 
4Tuhan Allah pung jubir Sakaria su tulis 
memang dari dolu, soal ini dua jubir ni. Dia 
pake gambar dua pohon saitun deng dua tampa 
taro lampu yang badiri mangada pi Tuhan Allah, 
yang hak parenta sang samua orang di dunya. 
Ya Kalo ada orang yang mau bekin calaka sang 
Tuhan Allah pung jubir dua ni, nanti api kaluar 

dari dong pung mulu ko bekin angus dong pung 
musu samua. Deng bagitu, samua orang yang 
mau bekin susa sang dong, pasti mati. € Waktu 
dong dua jadi Tuhan pung jubir di bumi, Dia kasi 
kuasa sang dong ko tutu ujan. Dia ju kasi kuasa 
ko bekin mata aer jadi dara, deng kuasa ko bawa 
macam-macam calaka di ini bumi, iko dong pung 
mau-mau sa. ? 

7 Kalo dong pung waktu ko kasi tau Tuhan pung 
pasan dong su abis, nanti satu binatang buas 
kaluar dari lobang sangsara yang sonde ada pung 
dasar. Dia baparang lawan dong dua, sampe 
dia kasi kala deng bunu bekin mati sang dong. 
28 Deng bagitu, dong dua mati di itu kota besar 
yang dolu orang bunu dong pung Tuhan di kayu 
palang. Te itu kota tu, su jadi kota jahat sama 
ke Sodom deng Masir tempo dolu. Nanti orang 
dong lempar buang itu jubir dong pung mayat 
di jalan, sampe tiga hari satenga. Ais orang dari 
samua suku, samua bangsa, samua bahasa, deng 
samua negara datang manonton itu dua mayat. 
Dong ju sonde kasi isin ko kubur, 29 (11:8) 10 tagal 
dong sanang lia itu dua orang su mati. Te dong 

dua yang maen ganggu samua orang di bumi 
pung pikiran. Jadi dong rame-rame bekin pesta, 
deng bakirim hadia kasi satu deng satu. 

11 Ma tiga hari satenga abis, nanti Tuhan Allah 
kasi napas sang dong, ko dong idop kambali. Ais 
samua orang yang dapa lia sang dong, gamatar 
dingin. 812 Ais, itu jubir dua nanti dengar satu 
suara karas dari langit, yang suru sang dong 
bilang, “Woi! Bosong dua mari nae datang disini 
su!” Ju dong dua taklangka nae pi langit deng 
awan tutu bungkus sang dong. Lia bagitu ju, dong 
pung musu dong tanganga bodo. 913 Takuju sa ju, 
ada tana tagoyang yang hebat. Kalo kotong itong 
samua ruma di kota, dari sapulu ruma, ada satu 
yang rubu. Deng ada tuju ribu orang yang mati. 
Orang laen yang sonde mati dong, jadi taku mau 
mati. Ma nanti dong ju kasi hormat sang Tuhan 
Allah, tagal Dia yang pegang parenta di sorga. € 

14 Deng bagitu, calaka nomer dua su lewat. Ma 
awas, O! Te calaka nomer tiga su mau datang na. 





C11:11 H Yeskial 37:10 
d11:12 #2 Raja-raja dong 2:11 
€11:13 4 Dunya Model Baru 6:12, 16:18 


DUNYA MODEL BARU 11 1549 


Tiop tarompet nomer tuju — Tuhan Allah deng 
Yesus Kristus pegang parenta di bumi 


15 Ais itu, Tuhan pung ana bua dari sorga nomer 
tuju tiop dia pung tarompet. Takuju sa, beta 
dengar banya suara rame-rame datang dari sorga 
bilang, 

“Sakarang yang pegang parenta di bumi, 

cuma Tuhan Allah deng Kristus, 
andia Tuhan pung Orang yang Dia su pili 
ame dari dolu. 
Nanti Tuhan Allah pegang parenta tarus 
sama ke Raja, sampe salamanya.” f 

16 Itu 24 katua yang ada dudu di korsi parenta 
di Tuhan Allah pung muka tu, dong ju dengar itu 
suara dong. Ais dong jato tikam lutut deng muka 
sampe di tana, ko puji-puji sang Tuhan Allah, 

17 deng manyanyi bilang, 

“Oo, Tuhan Allah! 

Botong pung Bos! 

Botong pung Allah! 

Tuhan yang parenta samua. 
Tuhan yang kuasa samua. 

Tuhan yang ada dari dolu-kala. 

Tuhan yang ada sakarang. 

Botong minta tarima kasi sang Tuhan, 





f11:15  Kaluar dari Masir 15:18; Daniel 2:44, 7:14, 27 

tagal Tuhan su pake Tuhan pung kuasa yang 
bésar, 
ko pegang parenta di bumi. 
18 Ma suku-bangsa dong mara, 
te dong sonde mau iko sang Tuhan. 
Ma sakarang Tuhan ju mara, 
tagal dong sonde mau kanal sang Dia. 
Sakarang dia pung waktu su sampe, 
ko Tuhan hukum sang orang yang sonde mau 
toe sang Dia. 
Sakarang dia pung waktu su sampe, 
ko Tuhan kasi ancor orang yang bekin ancor 
orang laen. 
Sakarang dia pung waktu su sampe, 
ko Tuhan pareksa orang mati dong pung 
parkara. 
Sakarang dia pung waktu su sampe, 
ko Tuhan balas Tuhan pung orang suru-suru 
dong pung karingat. 
Andia Tuhan pung jubir dong, 
deng Tuhan pung orang dong, 
kici-bésar, tua-muda. 
Tuhan balas kasi samua orang, 
yang kasi hormat sang Tuhan pung nama.” £ 
19 Ais itu, beta dapa lia di sorga, Tuhan pung 
Ruma Sambayang pung pintu ada tabuka. Tarus 





811:18 x Lagu Puji dong 2:5, 110:5, 115:13 

beta dapa lia itu peti yang dolu dong pake simpan 
Tuhan Allah pung parenta yang ada tatulis di 
batu. Ju kilat basambar pi-datang, guntur babunyi 
bésar basambung, bumi tagoyang-goyang, deng 
ujan es batu yang barát jato turun dari langit. h 


Ular naga baparang lawan 
parampuan deng dia pung ana 


12 1 Ais itu, takuju sa beta lia ada satu tanda 
luar biasa yang muncul di langit, yang 
manusia balom parna lia: ada satu parampuan 
yang dia pung badan ada tabungkus deng 
matahari. Dia alas dia pung kaki di atas bulan. 
Dia pake topi raja yang ada 12 bintang. 2 Dia ada 
dudu paru, deng ada manangis, te dia su dapa 
saki mau barana. 

3 Takuju sa, beta dapa lia lai satu tanda luar 
biasa laen yang muncul di langit. Ada satu ular 
naga mera yang besar. Dia pung kapala ada tuju, 
deng dia pung tandok ada sapulu. Dia ada pake 
tuju topi raja di dia pung kapala dong. “Dia pake 
dia pung ekor ko sapu barisi kasi ilang satu bagian 
dari bintang-bintang di langit. Yang sisa, cuma 
dua bagian sa. Ais dia lempar buang itu bintang 
dong pi bumi. Tarus dia pi badiri mangada itu 





h11:19 x Dunya Model Baru 8:5, 16:18, 16:21 

parampuan, ko tunggu-tunggu sampe dia barana. 
Te dia mau kodo memang itu ana. P Ais, itu 
parampuan barana ame satu Ana laki-laki. Ma 
Tuhan Allah pung ana bua satu dari sorga datang 
rampas ame itu Ana, ju bawa pi Tuhan ko itu Ana 
parenta sama-sama deng Tuhan Allah di sorga. 
Te itu Ana tu, nanti parenta samua suku-bangsa 
di bumi deng kuasa yang paling hebat. “* Ma itu 
parampuan lari pi satu tampa sunyi yang Tuhan 
su siap memang kasi sang dia. Nanti dong urus 
sang dia di situ sampe tiga taon satenga (andia, 
1.260 hari). 


Mikael baparang lawan ular naga di sorga 


7 Ais itu ju jadi parang besar di sorga. Tuhan 
Allah pung ana bua dari sorga deng dong pung 
panglima Mikael, baparang lawan itu ular naga 
deng dia pung ana bua dong. '8 Ju Mikael dong 
kasi kala itu ular naga deng dia pung ana bua 
dong. Ais itu dong larang itu ular naga deng dia 
pung ana bua dong, ko sonde bole tenga di sorga 
lai. ? Tagal itu, dong usir buang sang dong dari 
sorga, ais lempar buang pi bumi. Itu ular naga tu, 
andia setan dong pung bos, yang dong bilang, 





112:4 H Daniel 8:10 
k12:5 H Yesaya 66:7; Lagu Puji dong 2:9 

‘Iblis’. Dari mula-mula dia yang maen putar-balek 
manusia ko dong bekin sala. m 

10 Ais beta dapa dengar lai satu suara karas dari 

langit bilang, 

“Dolu itu ular naga badiri tarus di Tuhan pung 
muka. 

Dia tu, tukang bawa mulu yang maen lempar 
sala kasi kotong pung sodara yang parcaya 
dong. 

Dia maen tudu sang dong siang-malam. 

Ma sakarang dia su talempar buang dari sorga. 

Jadi sakarang samua langkap. 

Te sakarang dia pung waktu su sampe ko 
Tuhan kasi salamat sang manusia. 

Sakarang Tuhan su pegang parenta deng Dia 
pung kuasa yang hebat. 

Deng Dia su angka Kristus, 

andia Orang yang Dia su pili ko jadi Raja 
kasi samua suku-bangsa. " 

11 Kotong pung sodara orang parcaya dong su 
kasi kala itu ular naga yang dolu lempar 
sala kasi sang dong, 

tagal Domba Ana pung dara su tumpa ko 
hapus dong pung sala-sala. 

Dong ju kasi kala sang dia, 





M12:9 4 Carita Mula-mula 3:1; Lukas 10:18 

tagal dong barani kasi tau orang soPlal Domba 
Ana pung hati bae kasi sang dong. 
Biar orang mara ko mau bunu sang dong ju, 
ma dong sonde ondor. 
12 Jadi samua yang idop di sorga, musti sanang! 
Ma samua yang idop di bumi musti bajaga, 
tagal calaka su mau jato kana sang bosong. 
Setan dong pung bos su turun datang di 
bosong. 
Dia su mara mau mati, 
tagal dia tau bilang, dia pung waktu bekin 
jahat tu, su mau abis!” 


Ular naga cari-cari sang itu parampuan di bumi 


13 Waktu itu ular naga dapa tau bilang, dia su 
tabuang di bumi, ju dia pi cari ko mau bekin susa 
sang itu parampuan yang su barana ame itu 
Ana. 14 Ma dong kasi itu parampuan dua sayap, 
sama ke burung garuda pung sayap, ko biar dia 
tarbang pi sambunyi di itu tampa sunyi yang jao 
dari itu ular naga. Di situ dong urus sang dia 
sampe tiga taon satenga. 015 Lia bagitu, itu ular 
naga sumbur kasi kaluar aer sama ke banjer, 
ko mau sapu bawa itu parampuan. 18 Ma bumi 





012:14 * Alkitab bahasa Yunani asli tulis bilang, “satu waktu, 
dua waktu, deng satenga waktu”. Itu kata dong sama deng 
yang ada di Daniel 7:25, 12:7. Dia pung waktu, sama deng 
42 bulan, ko, 1.260 hari di fasal 11:2-3 di atas. 

tolong itu parampuan deng buka dia pung tana 
ko kodo abis itu aer yang malele kaluar dari itu 
ular naga pung mulu, ko biar itu aer jang sampe 
di itu parampuan. 17 Ais ju itu ular naga mara 
mau mati sang itu parampuan. Jadi dia kaluar ko 
pi baparang lawan itu parampuan pung ana-ana 
laen dong, andia orang yang idop iko Tuhan Allah 
pung parenta, deng mangaku bilang, dong tu 
Yesus pung orang. 


Binatang buas yang kaluar dari laut 


13 1(12-18) Ais ju itu ular naga pi badiri di 
laut pung pinggir, deng makan gigi. (13-1) 
Ais itu, beta dapa lia satu binatang buas kaluar 
dari laut. Dia pung kapala, tuju, deng dia pung 
tandok, sapulu. Dia pake topi raja satu-satu di 
dia pung tandok dong. Di itu kapala dong ada 
tulis kata-kata yang bekin hina sang Tuhan Allah. 
P2 Dia pung badan, sama ke harimau. Dia pung 
kaki, sama ke baruang pung kaki. Deng dia pung 
mulu, sama ke singa pung mulu. Itu ular naga 
ofer kasi dia pung hak sang itu binatang buas 
ko dudu di korsi parenta, deng pake dia pung 
kuasa samua. 93 Di itu binatang buas pung kapala 
satu ada bakas luka besar, tingka ke dia parna 





P13:1 4 Daniel 7:3: Dunya Model Baru 17:3, 7-12 

kana potong sampe amper mati, ma sonde jadi 
mati. Samua orang di bumi heran lia itu binatang 
buas pung hebat, ju dong iko sang dia. 4 Ais dong 
ju kasi hormat sang itu ular naga, deng angka 
tinggi-tinggi sang dia sama ke Tuhan, tagal itu 
ular su kasi kuasa sang itu binatang buas tu. Itu 
orang dong ju puji-puji itu binatang buas bilang, 
“Dia tu, talalu hebat! Sonde ada yang bisa kasi 
kala sang dia!” 

> Tuhan Allah kasi loos itu binatang buas ko dia 
omong sombong deng omong bekin hina sang 
Tuhan. Dia dapa isin ko pegang parenta, sampe 
tiga taon satenga (andia 42 bulan). * Andia ko, 
dia omong kasi jato Tuhan Allah pung nama. 
Deng dia ju omong bekin hina Tuhan Allah pung 
orang dong samua yang tenga di sorga. "' Tuhan 
ju kasi isin sang dia, ko baparang lawan Tuhan 
pung orang dong, sampe bekin kala sang dong. 
Dia ju dapa kuasa ko parenta orang dari samua 
suku, samua bangsa, samua bahasa, deng samua 
negara di bumi. $8 Tagal itu, samua orang di bumi 
songgo itu binatang buas. Dong tu, andia samua 
orang yang dong pung nama sonde tatulis di 
dalam Domba Ana pung Tulisan. Dolu orang su 
bunu bekin mati itu Domba Ana, ma Tuhan kasi 





"13:6 H Daniel 7:8, 25, 11:36 

idop kambali sang Dia. Waktu Tuhan balêm bekin 
ini dunya, Dia su tulis memang samua orang 
parcaya pung nama di itu tulisan bilang, dong 
tu, yang nanti dapa idop yang batul yang sonde 
putus-putus. t 
? “Dengar bae-bael 
10 Kalo Tuhan su putus bilang, ada orang yang 
musti kana tangkap, 
nanti dia kana tangkap. 
Kalo Tuhan su putus bilang, ada orang yang 
musti kana bunu deng kalewang, 
nanti dia kana bunu deng kalewang.” 
Andia, Tuhan pung orang dong jang ondor, te 
itu jadi sampat ko dong batahan iko tarus deng 
parcaya tarus sang Dia na! Y 


Binatang buas yang kaluar dari bumi 


11 Ais itu, beta dapa lia binatang buas yang 
laen, nae kaluar dari bumi. Dia pung tandok dua, 
sama ke domba pung tandok. Deng dia pung 
suara, sama ke ular naga pung suara. 12 Dia jadi 
jubir kasi dia pung bos, andia itu binatang buas 
yang partama tu, yang dolu kana potong amper 
mati. Dia tarima kuasa dari dia pung bos, ko 
paksa samua orang di bumi songgo dia pung bos. 





t13:8 4 Lagu Puji dong 69:29 

13 Dia ju bekin tanda-tanda heran yang hebat, 
sampe-sampe dia bisa kasi turun api dari langit 
di orang banya dong pung muka. 14 Deng bagitu, 
itu binatang buas nomer dua, pake dia pung bos 
pung kuasa ko putar-balek orang di bumi. Dia ju 
parenta orang dong ko bekin satu patong, sama 
ke dia pung bos pung rupa, ko dong kasi hormat 
sang dia pung bos yang dolu kana potong amper 
mati tu. 1? Tuhan ju kasi loos sang itu binatang 
tukang putar-balek tu, ko kasi napas bekin idop 
itu patong. Deng bagitu, itu patong bisa omong, 
deng kasi parenta ko bunu orang yang sonde 
mau songgo sang dia. 

16 Itu binatang tukang putar-balek tu, ju paksa 
samua orang ko tarima cap di dong pung tangan 
kanan, ko, di dong pung testa. Samua orang, 
kici-besar, kaya-miskin, mardeka ko, budak ko, 
dong samua musti tarima itu cap. 1' Te kalo 
sonde, na, dong sonde bisa bajual, ko, balanja 
apa-apa. Di itu cap tu, ada tatulis itu binatang 
buas nomer satu pung nama, deng dia pung 
nomer. 

18 Di sini parlu pake otak, 6! Orang yang pintar, 
bisa mangarti itu nomer pung arti. Itu nomer 

yang kasi tunju ame sang manusia satu, andia 
“666”. V 


Domba Ana deng Dia pung 144.000 orang 


14 1 Ais beta angka muka, ju takuju sa, beta 
dapa lia itu Domba Ana ada badiri di atas 
satu gunung kici, nama gunung Sion. Dia badiri 
sama-sama deng 144.000 orang. Di dong samua 
pung testa, ada tatulis itu Domba Ana deng Dia 
pung Bapa pung nama. W2 Ais beta dengar satu 
suara dari langit. Dia pung bunyi tu, bésar sama 
ke aer tarjún deng karás sama ke guntur. Ma itu 
suara talalu bagus, sama ke ada banya orang 
maen sasando. 3 Ju beta lia itu 144.000 orang tu 
ada badiri mangada sang Tuhan Allah, deng itu 4 
binatang luar biasa yang kuliling Tuhan pung korsi 
parenta tu, deng itu 24 katua dong. Itu orang 
banya dong ada manyanyi satu lagu baru. Cuma 
dong sandiri sa yang tau itu lagu, ma orang laen 
sonde. Te dong ni yang su babae deng Tuhan, 
tagal Tuhan su pake Dia pung Ana pung dara ko 
tabús ame sang dong. 4 Dong pung idop barisi, 
sama ke orang bujang yang sonde parná tidor 








V13:18 * Iko orang yang pintar soflal Alkitab, jaman dolu di 
sana, nomer “6” pung arti, andia satu hal yang sonde bae, 
yang sonde sampurna, ko, yang jahat. Jadi nomer “666” ni 
pung arti bilang, “yang paling jahat”. 

W14:1 H Yeskial 9:4; Dunya Model Baru 7:3 

bakumpul deng parampuan. Dong iko-iko itu 
Domba Ana pi mana sa, te Tuhan su bayar ame 
sang dong pake Dia pung Ana pung dara, ko biar 
dong jadi Dia pung milik. Tagal itu, dong ni sama 
ke hasil partama yang orang bawa dari kabon ko 
sarakan kasi sang Tuhan deng itu Domba Ana. 

3 Dong ju sonde tau omong putar-balek, tagal 
dong pung hati barisi. * 


Tiga ana bua dari sorga bawa kabar 


6 Ais beta dapa lia Tuhan Allah pung ana bua 
satu lai dari sorga. Dia ada tarbang tinggi-tinggi di 
langit, ko kasi tasiar Tuhan pung Kabar Bae yang 
sonde putus-putus. Dia tarbang kuliling kasi tau 
samua orang di bumi, dari samua suku, samua 
bangsa, samua bahasa, deng samua negara. ' Dia 
batarea karas-karas bilang, 

“Bosong musti kasi hormat sang Tuhan Allah! 

Bosong musti angka tinggi-tinggi Dia pung 

nama yang hebat! 
Tagal dia pung waktu su sampe, 
ko Tuhan pareksa samua orang pung 
bekin-bekin. 

Puji sang Dia! 

Angka tinggi-tinggi Dia pung nama! 

Tagal Dia yang bekin ame langit deng bumi. 





X14:5 H Sefanya 3:13 

Deng Dia yang parenta ko laut deng mata aer 

dong jadi samua.” 

8 Omong abis bagitu, tarus beta dapa lia satu 
ana bua laen dari sorga, yang datang iko sang 
dia. Dia kasi tau bilang, “Su ancor! Su ancor! Kota 
Babel yang hebat tu, su ancor! Itu kota yang 
jahat tu, su rubu rata tana. Dolu itu kota sama ke 
palacor yang paksa-paksa samua bangsa di bumi 
minum mabo deng iko-iko dia pung basundal. Ma 
sakarang itu kota su rasa Tuhan pung mara!” Y 

9 Ais beta dapa lia ana bua dari sorga yang laen 
lai, yang datang iko sang itu ana bua yang nomer 
dua tu. Dia batarea karas-karas bilang, “Awas, 

6! Samua orang yang songgo itu binatang buas 
deng dia pung patong, ko, tarima dia pung cap 
di testa, ko, di tangan, nanti dong ju rasa Tuhan 
pung mara! 10 Nanti Tuhan sandiri poBla datang 
Dia pung mara kasi sang dong, sama ke Dia kasi 
minum sang dong anggor kapala yang pait. Nanti 
Dia lempar buang sang dong pi api balerang 
yang manyala sonde abis-abis. Dia pung ana 
bua dari sorga dong, deng itu Domba Ana ju lia 
itu hal. 211 Pokonya, samua orang yang songgo 
itu binatang deng dia pung patong, ko, tarima 





Y14:8 x Yesaya 21:9; Yeremia 51:8; Dunya Model Baru 18:2 

ame dia pung cap, nanti dong dapa siksa bagitu 
deng sonde tau abis-abis. Asap dari dong pung 
sangsara nae kaluar siang-malam sonde tau 
barenti.” 2 

12 Jadi itu samua pung maksud bilang, Tuhan 
Allah pung orang dong musti dengar bae-bae Dia 
pung parenta, parcaya tarus-tarus sang Yesus, 
deng jang ondor. 

Ais beta dengar satu suara dari langit yang kasi 
tau sang beta bilang, “Yohanis! Lu musti tulis 
bagini: Mulai sakarang, kalo orang yang parcaya 
sang Tuhan Yesus dong mati, na, dong dapa 
ontong.” 

Ais Tuhan Allah pung Roh yang Barisi manyao 
bilang, “Batul! Nanti dong ontong batul! Te 
dong su dapa susa sangsara di dunya, ma dong 
batahan ko iko Tuhan tarus. Jadi nanti Tuhan 
balas dong pung cape, deng dong sonde idop 
sangsara lai di sorga.” 


Tuhan pung hukuman di 
bumi sama ke pake sabit ko panen 


13 (14:12) 14 Ais itu, beta angka muka. Takuju sa, 
beta dapa lia satu awan puti bacaya, deng ada 
satu orang dudu di atas itu awan. Itu orang tu, 

tingka ke Manusia Tulen. Dia ada pake topi juara 
dari mas, deng ada pegang satu sabit tajam. b 

15 Ais beta dapa lia lai satu ana bua yang 
laen dari sorga, kaluar dari Tuhan pung Ruma 
Sambayang. Dia batarea kasi tau sang itu Orang 
di awan bilang, “Pake itu sabit ko mulai panen su! 
Te dia pung waktu kumpul ame bumi pung hasil 
dong, su sampe.” “1? Ais, itu Orang yang dudu di 
awan tu, ayun Dia pung sabit ko panen, deng 
kumpul ame bumi pung hasil dong. 

17 Ju ada satu ana bua yang laen lai kaluar dari 
Ruma Sambayang di sorga. Dia ju ada pegang 
satu sabit ko mau ketu bua. 

18 Ais, ada satu ana bua yang laen kaluar datang 
dari itu tampa bakar dara kayu wangi di Ruma 
Sambayang di sorga. Ana bua ni pung tugas, 
andia jaga api di itu tampa bakar dara kayu 
wangi. Dia batarea suru itu ana bua yang pegang 
itu sabit bilang, “Pake lu pung sabit tu, ko pi 
ketu bua di bumi su! Te di sana pohon anggor 
pung bua dong su masak-masak.” 19 Ais, itu ana 
bua ayun dia pung sabit pi bumi, ko potong ame 
anggor pung rangke dong. Ju dia kasi maso itu 
bua anggor dong pi dalam bak pares. Tarus dong 
inja-inja ko mau ame dia pung aer. Inja-inja bua 

anggor di bak pares tu, andia Tuhan pung mara. 

20 Itu bak parés ada di luar kota. Waktu dong inja 
itu anggor pung bua dong, ju dara malele kaluar 

bam-banya. Itu dara malele sama ke kali satu, dia 
pung panjang 300 kilo, deng dia pung dalam satu 
meter satenga. 9 


Tuju ana bua dari sorga bawa 
tuju calaka besar pi bumi 


15 1 Ais itu, beta dapa lia satu hal di langit 
yang luar biasa, sampe beta heran mau 
mati. Ada tuju ana bua dari sorga, satu-satu 
pegang kuasa ko kirim calaka besar pi bumi. Ini 
tuju calaka ni, andia calaka tarahir. Kalo dong 
samua su jadi, na, dia pung arti bilang, Tuhan 
Allah pung hati su dingin, sampe Dia su sonde 
mara lai sang manusia. 

2 Ais beta dapa lia laut yang manyala sama ke 
kaca yang tacampor deng api. Beta ju dapa lia 
banya orang yang badiri di itu laut pung pinggir. 
Dong tu, orang yang sonde iko itu binatang buas, 





d14:20 * Alkitab bahasa Yunani tulis itu kali pung panjang 
bilang, “1.600 stadia”, andia 296-300 kilometer. Deng itu 
kali pung dalam dong tulis bilang, “sama tinggi deng kuda 
pung tali kekang”, andia satu meter satenga. Dong pung 
kuda lebe besar dari kuda Rote. 


“14:20 H Yesaya 63:3; Manangis Makarereu 1:15: Dunya 
Model Baru 19:15 

sonde songgo dia pung patong, deng sonde 
tarima dia pung cap. Dong samua ada pegang 
alat musik sama ke sasando yang dong tarima 
dari Tuhan Allah. * Ais dong manyanyi satu 
lagu dari bakli Musa, andia Tuhan Allah pung 
orang suru-suru dolu-dolu. Itu orang dong ju 
manyanyi satu lagu ko puji-puji sang Yesus. Te 
dolu orang bunu bekin mati sang Dia, sama ke 
orang bunu domba ana di Tuhan Allah pung 
Ruma Sambayang ko bekin dingin Dia pung hati. 
Dong manyanyi bilang, f 

“Botong puji-puji Tuhan Allah! 

Botong angka tinggi-tinggi Dia pung nama! 
Tagal Tuhan pung kuasa, luar biasa. 

Deng Tuhan pung hebat, talalu heran. 

Tuhan su pegang parenta sang samua 

suku-bangsa di bumi. 

Tuhan su jadi Raja kasi samua suku di dunya. 
Samua yang Tuhan bekin, luar biasa! 
Tuhan pung karja, talalu bagus! 

Tuhan pung jalan, lurus mau mati! 
Tuhan pung idop, paling batul! 8 

4 Samua orang angka tinggi-tinggi Tuhan pung 

nama, 





f15:3 * Musa karang itu lagu waktu Tuhan bawa orang 





Israel dong kaluar dari Masir, andia dong pung tampa 

samua orang puji-puji Tuhan pung bae. 
Tagal cuma Tuhan sandiri yang barisi. 
Cuma Dia sandiri sa yang sonde ada pung 
sala. 
Nanti samua suku-bangsa datang semba sang 
Tuhan. 
Nanti samua suku datang minta tarima kasi 
sang Tuhan. 
Tagal samua orang su lia Tuhan pung karja 
yang bae. 
Deng samua orang su tau Tuhan pung hati 
yang lurus.” h 

> Waktu itu orang dong manyanyi abis, ju beta 
dapa lia itu Kamar yang Paling Barisi di Tuhan 
pung Ruma Sambayang di sorga, deng dia pung 
kaen pele ada tabuka lebar. '* Ais beta lia itu tuju 
ana bua dari sorga yang bawa itu tuju calaka tu. 
Dong ada jalan kaluar dari Tuhan pung Ruma 
Sambayang. Dong pake pakean yang bacaya puti 
barisi, deng pake salempang dari mas tulen. 

7 Tarus beta lia satu dari itu 4 binatang luar 
biasa yang ada di sabla Tuhan pung korsi parenta, 
bagi tuju bokor mas kasi sang itu tuju ana bua 
dong. Itu tuju bokor dong, satu-satu tallisi deng 
hukuman dari Tuhan Allah. Dia yang ada tarus 

sampe salamanya. Te Dia su siap ko pokla Dia 
pung mara pi di bumi. 8 Sonde lama lai ju, itu 
Ruma Sambayang su ponu deng asap yang kaluar 
dari Tuhan Allah pung hebat deng Dia pung 
kuasa. Sonde ada satu orang ju yang bisa maso pi 
situ. Itu tuju ana bua dong musti polla bekin abis 
itu tuju calaka di bumi, baru orang bisa maso pi 
situ. J 


Tuhan Allah pung mara tapoDla pi bumi 


16 1 Ais beta dengar ada satu suara karas 
kaluar dari Ruma Sambayang ko parenta 
sang itu tuju ana bua dong bilang, “Pi su! Angka 
bawa itu bokor dong ko pola buang Tuhan pung 
mara pi bumi su.” 

2 Dengar bagitu, ju ana bua yang partama pola 
buang dia pung bokor pung isi pi bumi. Takuju sa, 
calaka kana samua orang yang parna tarima itu 
binatang buas pung cap, deng orang yang songgo 
dia pung patong. Dong kana luka puruk yang saki 
mau mati. K 

3 Ais ana bua nomer dua pofla buang dia pung 
bokor pung isi pi laut. Takuju sa, aer di laut jadi 





115:8 x Kaluar dari Masir 40:34: 1 Raja-raja dong 8:10-11; 2 

dara baboo busuk, sama ke orang mati pung 
dara. Ju samua yang idop di laut, mati abis. 

4 Ais ana bua nomer tiga poBla buang dia pung 
bokor pung isi pi kali deng mata aer dong. Ju itu 
aer samua jadi dara. IP Ais beta dengar ana bua 
satu dari sorga, yang urus samua aer di bumi. Dia 
puji sang Tuhan Allah bilang, 

“Oo, Tuhan! 

Tuhan yang barisi! 

Tuhan yang sonde parna sala! 

Tuhan su ada dari mula-mula, 
Deng Tuhan nanti ada sampe salamanya. 

Tuhan su putus parkara deng batul. 

Tuhan su kasi jato hukuman yang pas. 

6 Orang dong su kasi tumpa 

Tuhan pung orang pung dara. 

Orang dong su bunu bekin mati 

Tuhan pung jubir dong. 

Andia ko, Tuhan su paksa ko dong ju minum 

dara. 

Andia ko, Tuhan su balas deng kasi hukuman 

yang batul.” 

7 Ais itu, beta dengar satu suara kaluar dari 
meja korban, yang manyao bilang, 

“Batul! Tuhan Allah yang paling kuasa. 

Batul! Tuhan Allah yang paling hebat. 

Tuhan yang putus parkara deng batul. 
Tuhan yang kasi jato hukuman yang pas.” 

8 Ais ju ana bua nomer ampa pola buang 
dia pung bokor pung isi pi matahari. Takuju sa 
matahari jadi panas talalu, sampe manusia dong 
tabakar. ? Samua manusia yang kaná bakar tu, 
dong kutuk Tuhan Allah pung nama, tagal Dia 
yang suru kirim itu calaka kasi sang dong. Biar 
bagitu, ma sonde ada satu orang ju yang tobat, 
ais bale kambali pi Tuhan, ko, angka puji sang Dia. 

10 Ais, itu ana bua nomer lima poRa buang dia 
pung bokor pung isi pi itu binatang buas pung 
korsi parenta. Takuju sa ju, galap gulita tutu ame 
samua orang yang songgo sang dia, sampe dong 
makan gigi, ko biar dong bisa tahan sangsara. 
m11 Dong ju kutuk sang Tuhan Allah di sorga, tagal 
dong pung luka dong saki mau mati. Biar bagitu, 
ma sonde ada satu ju yang barenti bekin jahat, 
ais bale ko iko sang Tuhan. 

12 Ais ana bua nomer anam pola buang dia 
pung bokor pung isi pi itu kali besar, nama Efrat. 
Ju itu kali pung aer karing memang. Ais dong 
bekin jalan di situ kasi raja-raja deng tantara dong 
yang nanti datang dari sabla timur. "13 Ju beta 
dapa lia tiga setan yang jahat. Dong pung model 

sama ke katak. Satu kaluar dari itu ular naga 
pung mulu. Satu kaluar dari itu binatang buas 
pung mulu. Deng satu lai kaluar dari itu ular naga 
pung jubir tukang putar-balek pung mulu. 14 itu 
tiga setan dong ada pung kuasa ko bekin tanda 
heran macam-macam. Dong kaluar ko pi katumu 
samua raja di dunya, ais dong bajanji satu waktu 
ko mau pi baparang lawan Tuhan Allah yang 
paling kuasa. Ma itu waktu yang dong su bajanji 
tu, andia Tuhan Allah pung waktu yang Dia su pili 
ame ko kasi kala Dia pung musu samua. 

15 Itu tampa yang nanti dong bakumpul ko 
baparang tu, bahasa Ibrani bilang, Armagedon. 

Yesus Kristus ju omong bilang, “Inga bae-bae! 
Takuju sa, te Beta datang sama ke pancuri yang 
orang sonde sangka-sangka. Orang yang mete 
jaga deng pake pakean langkap dong, paling 
ontong. Te nanti kalo Beta datang, dia sonde 
dapa malu, tagal orang sonde dapa lia dia pung 
talanjang.” ° 

16 (16:15) 17 Ais ana bua nomer tuju poRa buang 
dia pung bokor pung isi pi di angin. Ju Tuhan 
Allah omong deng suara bésar dari Dia pung korsi 
parenta di Ruma Sambayang bilang, “Su abis! 
Beta pung mara su tapoPla abis samua!” 

18 Tarus ada kilat yang basambar, deng guntur 
yang babunyi besar basambung. Deng tana 
tagoyang yang paling besar yang balom parna 
jadi di bumi, ju datang. P1? Itu waktu, Tuhan Allah 
sonde lupa kota Babel pung jahat. Dia pake itu 
tana tagoyang luar biasa, sampe itu kota hebat 
tabala bagi tiga. Dia bekin bagitu, ko biar orang 
Babel dong rasa Dia pung mara. Kota-kota laen 
di dunya ju rubu buang. 820 Itu waktu pulo-pulo 
dong tanggalam bagitu sa, deng gunung-gunung 
dong ju ilang buang samua. "21 Ada ju ujan es 
batu yang besar-besar jato dari langit ko tendes 
ame manusia. Itu es batu dong pung barat, ada 
yang sampe ampa pulu kilo. “Tagal itu ujan es 
yang bekin sangsara sang dong, andia ko manusia 
dong kutuk sang Tuhan Allah. t 


Tuhan Allah pung ana bua banding 
kota Babel deng parampuan nakal 


17 1 Ais ju satu dari itu tuju ana bua dari 
sorga yang pegang itu bokor kosong dong, 

datang omong deng beta bilang, “Mari sini dolo! 
Beta mau kasi tunju sang lu Tuhan Allah pung 
cara hukum itu palacor yang paling jahat. Dia 
tu, andia itu kota besar yang dong kasi bangun 
deka banya aer. "2 Dolu raja-raja dari mana-mana 
datang maen serong deng itu kota pung orang 
dong. Orang laen dong ju datang minum mabo, 
deng iko-iko itu kota pung hohongge.” Y 

3 Ais itu, beta takana Tuhan Allah pung Roh, ju 
itu ana bua dari sorga angka bawa sang beta 
pi satu tampa sunyi. Di situ beta dapa lia satu 
parampuan ada dudu di atas satu binatang buas 
warna mera manyala. Itu binatang pung kapala 
ada tuju, deng dia pung tandok, sapulu. Di dia 
pung badan samua ada tatulis kata-kata yang 
bekin hina sang Tuhan Allah. W4 Itu parampuan 
ada pake pakean alus yang warna mera deng 
warna ungu. Dia pung barias dong dari mas, batu 
mangkilat yang mahal, deng mutiara. Dia ada 
pegang satu cangkir mas yang ponu deng anggor 
di dia pung tangan kanan. Itu anggor tu, andia 
dia pung hohongge, deng samua hal jahat deng 
kotor yang laen yang dia bekin. “S Di dia pung 

testa ada tatulis satu nama, yang dia pung arti 
masi rahasia. Itu tulisan bilang bagini: 

Beta ni, Babel! 

Andia, kota yang paling hebat! 

Samua macam jahat di dunya, 

asal dari beta. 

Samua yang maen serong di bumi, 

baPlakar di beta. 

6 Ais beta lia, te itu parampuan su mabok barat, 
tagal dia su minum Tuhan Allah pung orang dong 
pung dara. Dia pung arti bilang, dia su bunu 
Tuhan Allah pung orang dong, tagal dong sonde 
barenti kasi tau orang soPlal Yesus. 

Lia bagitu, ju beta tanganga deng heran mau 
mati. 

7 Ma itu ana bua tanya sang beta bilang, 
“Akurang ko lu tanganga bodo bagitu? Mari ko 
beta kasi tau itu parampuan jahat pung arti. 
Bagitu ju deng itu binatang buas yang dia nae tu. 
Andia yang ada pung kapala tuju, deng tandok 
sapulu. 8 Dolu itu binatang buas idop di bumi, ma 
sakarang dia su sonde ada lai. Ma sonde lama lai, 
te dia datang kambali dari itu lobang sangsara 
yang sonde ada pung dasar. Itu waktu, ada orang 
yang idop di dunya, yang dong pung nama sonde 
tatulis dalam Domba Ana pung Tulisan yang 
Tuhan Allah su tulis memang waktu Dia balom 
bekin ini dunya. Nanti itu orang dong tanganga 

lia itu binatang buas, tagal dia su kambali. Ma 
kalo dia su datang, na, nanti Tuhan Allah lempar 
buang sang dia pi dalam laut api balerang yang 
manyala sonde pake barenti. Y 

? Orang yang pintar batul bisa mangarti ini hal. 
Itu binatang buas pung kapala tuju pung arti, 
andia tuju gunung. Itu palacor ada dudu di atas 
itu gunung dong. Deng itu tuju kapala dong ju 
pung arti, andia tuju raja. 19 Dari itu tuju raja tu, 
lima su mati. Satu ada dudu parenta sakarang. 
Yang satu lai balom datang. Ma kalo dia su 
datang, dia cuma pegang parenta sabantar sa. 
11 sakarang beta kasi tau soBlal itu binatang buas 
yang dolu idop, ma sakarang su mati. Dolu dia ju 
maso itu tuju raja, ma nanti dia kambali pegang 
parenta ko jadi raja nomer dalapan. Nanti dia ju 
kana ancor buang. 

12 |tu sapulu tandok pung arti, andia sapulu 
raja. Dong balom pegang parenta. Nanti dong 
tarima kuasa ko pegang parenta sama-sama 
deng itu binatang buas, ma cuma sabantar sa. 
za 13 Te dong samua baflakor ko ofer dong pung 
kuasa kasi pi itu binatang buas. 14 Itu raja dong 

nanti pi baparang lawan itu Domba Ana. Ma itu 
Domba Ana deng Dia pung orang dong nanti kasi 
kala sang dong samua. Itu orang-orang yang iko 
sang itu Domba Ana tu, andia orang yang Dia su 
pili deng pange ame, yang batahan iko sang Dia. 
Nanti dong manang, tagal itu Domba Ana talalu 
hebat. Cuma Dia sa, Raja di atas samua raja, deng 
Bos di atas samua bos. 

15 Deng itu aer banya yang ada deka itu palacor, 
andia orang dari samua suku, samua bangsa, 
samua bahasa, deng samua negara di bumi. 16 Itu 
sapulu raja deng itu binatang buas tu nanti mulai 
binci sang itu parampuan muka tabal yang sonde 
tau malu. Nanti dong rampas ame dia pung 
pakean deng barang samua, ais kasi tenga sang 
dia talanjang bulat di situ. Ais dong ju makan dia 
pung daging. Tarus, dia pung badan pung sisa, 
dong lempar buang pi dalam api. 1? Tuhan Allah 
sandiri yang bekin sampe itu sapulu raja dong 
samua basakongkol, ko sarakan dong pung kuasa 
kasi sang itu binatang buas, sampe dia bekin 
ancor itu parampuan. Deng bagitu, Tuhan Allah 
pung rancana samua nanti jadi. 

18 Naa! Itu palacor yang lu lia tu, andia itu kota 
hebat yang parenta samua raja di bumi.” 

Tuhan Allah pung ana bua 
carita kota Babel pung rubu 


18 1 Ais itu, beta dapa lia satu ana bua laen 
turun datang dari sorga. Dia ada pung 
kuasa deng cahaya yang hebat sampe bekin 
tarang samua bumi. 2Dia pake suara besar ko 
kasi tau bilang, 
“Su rubu! Su rubu! Kota Babel su rubu! 
Su jato! Su jato! Itu kota hebat tu, su jato! 
Dia su jadi setan dong pung tampa tenga. 
Dia su jadi samua roh jahat dong pung tana 
asal. 
Dia su jadi samua burung tukang makan 
bangke pung tampa bakumpul. 
Dia su jadi samua binatang tar bae pung 
kandang. ? 
3 Dia su rubu, tagal samua suku-bangsa di bumi, 
maen datang minum mabo dari dia pung 
anggor. 
Dia su jato, tagal samua suku di dunya, 
maen datang basundal deng itu kota pung 
orang. 
Raja-raja dari samua negara dong, 
datang maen serong di situ. 

Orang dagang dari samua kota dong, 
datang bajual sampe dong su jadi kaya. 
Tagal itu kota sama ke parampuan yang 
suka béli samua yang mewa. 
Tagal itu kota sama ke palacor yang suka 
cari samua yang ena-ena.” € 
4 Ais beta dengar lai satu suara laen pange dari 
langit bilang, 
“Hoi! Beta pung orang dong samua! 
Lari kaluar dari sana su! 
Kasi tenga itu kota su! 
Jang bekin iko itu kota pung orang pung 
jahat, 
ko jang kaná dong pung hukuman ju. 4 
5 Tagal dong pung jahat 
su talalu banya. 
Deng dong pung sala 
su balapis-lapis sampe di langit. 
Sakarang Tuhan Allah su sonde lupa lai 
dong pung jalan idop yang jahat. 
Sakarang Tuhan Allah su siap 
ko mau hukum sang dong. € 
6 Jadi bosong musti balas dong pung jahat, 
sama ke dong su bekin jahat sang orang laen. 

Ma bosong musti balas sang dong, 
sampe dua kali lipat. 
Dolu dong tipu orang, 
ko minum dari dong pung cangkir mas yang 
ponu deng anggor sangsara. 
Ma sakarang dong sandiri yang musti minum 
itu anggor sangsara, sampe dua kali lipat. f 
7 Dong su bekin diri hebat. 
Deng su angka tinggi-tinggi dong pung diri. 
Dong cuma mau idop mewa sa. 
Dong cuma suka yang ena-ena sa. 
Tagal itu, dong musti dapa susa barat. 
Jadi dong musti idop sangsara. 
Te dolu dong omong sombong sama ke palacur 
bilang, 
“Beta ni, mama raja! 
Beta sonde akan jadi janda! 
Beta sonde akan manangis makarereu. 
Beta sonde akan pake pakean itam. 
8 Dong omong bagitu sampe Tuhan Allah su 
mara sang dong. 
Sampe Tuhan Allah su mau hukum sang dong. 
Nanti dalam satu hari sa, 
dong rasa lapar mau mati, 
dong manangis makarereu, 
deng dong mati mampos ju. 

Sampe orang angka buang sang dong pi 
dalam api. 
Sampe api bakar abis dong pung mayat. 
Te Tuhan yang paling kuasa, yang kasi turun ini 
hukum. 
Deng Tuhan yang paling hebat, yang putus ini 
parkara. 8 
9 Raja-raja yang dolu datang 
maen serong deng itu kota pung orang dong, 
deng idop mewa di situ. 
Nanti dong lia asap yang nae dari itu api, 
nanti dong dapa tau itu kota su tabakar abis. 
Ais dong manangis makarereu sang dia. 
10 Ju dong rasa ngarí lia itu orang dong pung 
sangsara. 
Ma dong cuma barani badiri dari jao. 
Deng dong cuma barani lia-lia dari sana. 
Ais dong omong bilang, 
'Aduu! Kasian Babel, é! 
Aduu! Kasian kota hebat, ó! 
Te cuma dalam satu jam sa, lu su dapa 
hukum. 
Te cuma sabantar sa, ma lu su ancor buang." 
11 Dengar bagitu, orang yang dolu datang dari 
samua tampa ko badagang di situ, 





818:8 H Yesaya 47:7-9 
h18:10 x Yeskial 26:16-17 


DUNYA MODEL BARU 18 1580 


dong ju iko manangis makarereu. 
Te sonde ada satu orang ju, 
yang mau pi beli dong pung barang lai. ' 
12 Sonde ada yang mau pi beli 
dong pung hiasan dari mas, perak, 
batu mangkilat, ko, mutiara lai. 
Sonde ada yang mau pi beli 
dong pung kaen lenan, kaen sutra, 
ko, kaen alus yang laen dong yang warna 
mera, ko, ungu. 
Sonde ada yang mau pi beli 
dong pung barang dari kayu wangi, 
gading baRlukir, 
ko, kayu balukir yang laen dong. 
Sonde ada yang mau pi beli 
dong pung barang dari tambaga, besi, 
ko, batu marmar. 
13 Sonde ada yang mau pi beli 
dong pung kayu manis, ko, kuli manis 
macam-macam. 
Sonde ada yang mau pi beli 
dong pung dara kayu wangi, ko, minya 
wangi macam-macam. 
Sonde ada yang mau pi beli 
dong pung aer anggor, minya saitun, 
tapung tarigu, ko, padi-gandum. 

Sonde ada yang mau pi beli 
dong pung sapi, domba, ko, kuda. 
Sonde ada yang mau pi beli 
dong pung kareta, 
ko, dong pung budak dong. | 
14 Nanti itu orang dagang dong rasa manyasal 
bilang, 
'Aduu, Babel, é! 
Aduu, kota hebat, ó! 
Lu pung barang mewa yang lu pung 
orang dong paling suka tu, 
su sonde ada lai. 
Samua-samua su ilang, sampe dong su 
miskin malarat, 
sampe raroso' 
15 Dolu itu orang dagang dong jadi kaya tagal 
itu kota yang sama ke palacor. 
Ma sakarang dong su manyasal tar abis-abis. 
Dong jadi taku mau mati, 
lia itu kota pung orang pung sangsara. 
Dong jadi talalu ngari, 
lia dong pung hukuman. 
Ma dong cuma barani lia dari jao. 
Dong cuma barani badiri dari sana. 
16 Ais dong omong bilang, 
'Aduu! Kasian Babel, é! 

Aduu! Kasian kota hebat, 6! * 
Dolu lu pung orang pake pakean alus yang 
warna mera, ko ungu, 
dari kaen yang paling mahal. 
Dolu lu pung orang barias deng mas, mutiara, 
deng batu mangkilat yang paling mahal. 
17 Ma dalam satu jam sa, 
lu pung barang-barang dong su sonde 
ada lai. 
Cuma sabantar sa, 
lu pung kaya dong su ilang abis!” 
Dolu ju ada kapten-kapten kapal deng ana bua 
kapal dong 
balayar pi-datang dari itu kota. 
Ma sakarang dong cuma barani balabu dari 
jao sa. 
Deng sakarang dong cuma barani lia-lia dari 
sana sa. ! 
18 Dong manonton asap yang kaluar dari api. 
Ais dong dapa tau bilang, dia su tabakar abis. 
Ju dong manyasal bilang, 
'Aduu kasian! Sonde akan ada kota laen 
yang sama hebat ke Babel lai. 
Aduu kasian! Sonde akan ada kota laen, 

yang sama bagus deng dia lai. Mm 
19 Dong raflu abu ko taro di dong pung kapala 
tagal dong pung hati susa. 
Dong manangis makarereu, 
tagal dong pung hati ancor. 
Ais dong omong bilang, 
'Aduu! Kasian Babel, é! 
Aduu! Kasian kota hebat, ó! 
Botong su balayar pi-datang bawa barang 
kasi sang lu, 
sampe botong ju iko jadi kaya. 
Botong su pikol bawa lu pung muatan, 
sampe botong ju iko idop mewa. 
Ma cuma dalam satu jam sa, 
samua tu, su ilang buang. 
Cuma sabantar sa, 
samua tu, su ancor abis. " 
20 Ais, itu suara omong tamba bilang, 
“We, bosong yang idop di sorga! 
bosong pung hati su sonde parlu manoso lai. 
We, Tuhan pung orang! 
Bosong pung hati su sonde parlu rasa susa 
lai. 
We, Tuhan pung utusan dong! 
Biar ko bosong pung hati babunga. 

We, Tuhan pung jubir dong! 
Biar ko bosong pung hati sanang. 
Dolu Babel bekin susa sang bosong. 
Dolu itu kota siksa sang bosong. 
Ma sakarang Tuhan su balas bosong pung 
sangsara. 
Te sakarang Dia su balas itu kota pung 
jahat.” ° 
21 Ais itu, beta dapa lia satu ana bua dari sorga 
yang kuat batul. Dia datang angka ame satu batu, 
besar sama ke orang. Ais dia lempar kasi maso 
itu batu pi dalam laut. Dia ju kasi tau bilang, 
“Nanti dong kasi ancor buang Babel bagitu ju. 
Nanti dong kasi ilang buang itu kota hebat 
bagitu ju. P 
22 Su sonde ada orang lai, 
yang maen musik di itu kota. 
Su sonde ada orang, 
yang dapa dengar sasando, gitar, suling, 
deng tarompet pung bunyi di itu kota lai. 
Su sonde ada tukang, 
yang karjá di dong pung bidang lai. 
Su sonde ada orang, 

yang mol padi di itu kota lai. 4 
23 Su sonde ada orang, 
yang bakar lampu di itu kota lai. 
Su sonde ada orang, 
yang bekin pesta kawin di situ lai. 
Dolu itu kota pung tukang jual-beli barang 
dong, 
su jadi talalu kaya. 
Dolu Babel pung orang dagang dong, 
su idop talalu mewa. 
Ma dong pake ilmu galap, 
ko tipu orang di bumi. 
Dong pake ilmu sihir, 
ko putar-balek manusia di dunya. ' 
24 Babel su dapa hukum barat ni, 
tagal dia maen bunu bekin mati Tuhan pung 
jubir dong. 
Itu kota hebat su ancor, 
tagal dia maen siksa mati Tuhan pung orang 
dong. 
Ada ju Tuhan pung orang yang kana bunu di 
tampa-tampa laen dong. 
Ma Babel yang musti pikol itu sala samua. 

Itu kota hebat yang musti pikol tanggong- 
jawab.” $ 


Koor besar manyanyi di sorga 


19 1 itu ana bua omong abis bagitu, ju beta 
dengar ada suara besar tingka ke ada koor 
besar manyanyi di sorga. Dong manyanyi bilang, 
“Haleluya! Haleluya! 
Kotong angka puji sang kotong pung Allah, 
tagal Dia yang paling hebat. 
Haleluya! Haleluya! 
Kotong angka puji sang kotong pung Allah, 
tagal Dia yang paling kuasa. 
Tuhan yang kasi salamat sang kotong, 
dari kotong pung sala-sala dong. 
Tuhan yang bekin beres kotong 
dari kotong pung idop babengko. 
2 Kotong puji sang Tuhan Allah, 
tagal Dia yang putus parkara deng batul. 
Kotong puji sang Tuhan Allah, 
tagal Dia yang kasi jato hukuman yang adil. 
Tuhan su kasi jato hukuman sang itu parampuan 
nakal, 
tagal dia maen buju orang-orang di dunya, 
ko iko maen serong sama-sama deng dia, 
deng iko-iko dia pung jahat. 

Tuhan su balas itu parampuan jahat, 
tagal dia maen bunu bekin mati 
Tuhan pung orang suru-suru dong.” t 
3 Ais itu, dong manyanyi lagu laen lai di sorga 
bilang, 
“Haleluya! Puji-puji sang Tuhan! 
Haleluya! Angka tinggi-tinggi Dia pung nama! 
Tagal asap dari api yang bakar itu parampuan 
pung mayat tu, 
nae tarus sonde tau barenti-barenti. 
Deng asap dari api yang bakar itu kota hebat tu, 
nae tarus sonde tau abis-abis.” " 
4 Ais ju itu 24 katua deng itu 4 binatang luar 
biasa tu, jato tikam lutut ko sémba mangada 
pi Tuhan Allah pung korsi parenta. Dong kasi 
hormat sang Dia bilang, 
“Batúl! Mari ko kotong puji-puji sang Tuhan 
Allah! 
Haleluya! Mari ko kotong angka tinggi-tinggi 
Dia pung nama!” 


Domba Ana pung pesta kawin 


> Ais beta dengar satu suara lai datang dari itu 
korsi parenta bilang, 

“We, Tuhan Allah pung orang suru-suru dong! 
We, Tuhan Allah pung ana-ana dong! 
Mari ko kotong angka tinggi-tinggi Tuhan Allah 
pung nama. 
Mari samua kici-besar puji sang Dia.” Y 
6 Ais beta dengar tingka ke ada banya orang 
yang baklomong. Dong pung suara babunyi besar 
sama ke aer tarjun, deng karas sama ke guntur 
basambung. Dong omong bilang, 
“Haleluya! Botong puji-puji sang Tuhan Allah. 
Haleluya! Botong angka tinggi-tinggi Dia 
pung nama. 
Tagal Dia yang paling kuasa. 
Deng Dia yang parenta samua. W 
7 Sakarang, kotong pung hati su sanang. 
Sakarang, kotong pung hati su babunga. 
Kotong puji-puji sang Dia, 
tagal Domba Ana pung hari kawin su sampe. 
Kotong angka tinggi-tinggi Dia pung nama, 
tagal Domba Ana pung baroit su siap. 
8 Tuhan Allah su kasi dia pakean baroit dari 
kaen alus. 
Tuhan Allah su kasi dia pakean yang puti 
mangkilat.” 

(Itu pakean puti mangkilat tu, andia Tuhan Allah 
pung orang dong pung karja yang bae dong.) 

9 Ju itu ana bua dari sorga kasi tau sang beta 
bilang, “Yohanis! Lu musti tulis bagini: 

'Samua orang yang dapa undang datang di 
Domba Ana pung pesta kawin tu, nanti 
dong ontong batul!'” 

Ais, itu ana bua sambung dia pung omong lai 
bilang, “Tuhan Allah pung Kata-kata ni, memang 
batúl!” > 

10 Ju beta jato tikam lutut ko mau semba sang 
itu ana bua. Ma dia togor sang beta bilang, “Lu 
jang semba sang beta bagitu! Te beta ju Tuhan 
pung orang suru-suru sama ke lu, deng lu pung 
sodara dong yang kasi tau orang soPlal Yesus. 
Jubir yang kasi tau Tuhan Allah pung pasan dong, 
samua ju kasi tunju sang Yesus ko biar orang 
semba sang Dia. Te itu Tuhan pung Roh pung mau 
bagitu. Jadi jang semba sang beta, ma semba 
sang Tuhan Allah sa!” 


Tuhan Yesus datang di atas kuda puti 


11 Ais beta angka muka, ju beta dapa lia sorga 
tabuka. Takuju, beta lia ada satu kuda puti kaluar 
datang. Orang yang dudu di itu kuda tu, ada pung 
nama, “Orang yang Pegang Janji” deng “Orang 

yang Batul”. Waktu Dia putus parkara, Dia putus 
deng batul. Kalo Dia pi parang, Dia pi deng hati 
lurus. Y12 Dia pung mata manyala sama ke api. Dia 
ada pake banya topi raja di atas Dia pung kapala. 
Dia pung nama ada tatulis di Dia pung badan, 
ma cuma Dia sandiri sa yang tau itu nama pung 
arti. 213 Dia pung pakean, su tacal6p dalam dara. 
Orang subu sang Dia bilang, “Tuhan Allah pung 
Kata-kata”. 14 Beta ju dapa lia tantara-tantara dari 
sorga dong ada nae kuda puti ko iko sang Dia. 
Dong samua pake pakean alus yang puti barisi ju. 
15 Ada satu kalewang tajam yang kaluar dari Dia 
pung mulu. Dia pake itu kalewang, ko pi baparang 
lawan samua suku-bangsa di bumi. Ais Dia kasi 
kala sang dong. Ju Dia jadi dong pung Raja. Dia 
parenta sang dong deng tangan besi, sampe dong 
ju dapa rasa Tuhan yang paling kuasa pung mara. 
Itu sama ke orang inja-inja bekin ancor anggor 
pung bua ko pares kasi kaluar dia pung aer. 2 

16 Di itu Orang pung pakean, deng di Dia pung 
paha, ada tatulis bagini: 

Raja di atas samua raja 
Bos di atas samua bos. 

Tuhan Yesus kasi kala binatang buas 
deng dia pung tantara dong 


17 Ais itu, beta dapa lia satu ana bua dari 
sorga badiri di atas matahari. Ju dia eki kasi 
samua burung makan bangke yang ada tarbang 
tinggi-tinggi di langit bilang, “Mari ko bosong 
samua bakumpul di sini su, ko iko makan Tuhan 
Allah pung pesta besar! 18 Bosong bole makan 
samua orang mati dong pung daging: andia 
raja-raja, panglima-panglima, deng tantara dong. 
Bosong bole makan kuda-kuda deng tantara yang 
dudu di atas itu kuda dong pung daging. Bosong 
bole makan budak ko orang bebas ko, orang 
kici ko orang besar dong pung daging. Pokonya, 
bosong bole makan samua pung daging.” b 

19 Ais itu, beta dapa lia itu binatang buas yang 
dolu kaluar dari laut. Dia pi basakongkol deng 
samua raja di bumi, deng dong pung tantara 
dong. Ais dong pi baparang lawan itu Orang yang 
ada dudu di atas itu kuda puti, sama-sama deng 
Dia pung tantara dari sorga dong. 20 Ma itu Orang 
yang dudu di atas itu kuda puti tu, tangkap ame 
itu binatang buas deng dia pung jubir tukang 
putar-balek. Itu jubir tu, andia yang dolu bekin 
tanda heran macam-macam ko putar-balek orang 

yang su tarima itu binatang buas pung cap deng 
yang su songgo dia pung patong. Ma sakarang, 
itu Orang yang dudu di atas itu kuda puti tu, pi 
lempar buang itu binatang buas deng dia pung 
jubir pi dalam laut api balerang yang manyala 
sonde pake barenti. “*! Ais, itu Orang yang dudu 
di atas itu kuda, pi bunu bekin mati itu tantara 
yang laen dong, pake Dia pung kalewang yang 
kaluar dari Dia pung mulu. Ais itu ju, burung 
makan bangke dong datang makan abis itu mayat 
dong samua. 


Dong ika ular naga deng rante sampe saribu taon 


1 Ais ju beta dapa lia satu ana bua dari 

20 sorga turun datang dari langit. Dia ada 
pegang satu rante besar, deng ada pegang konci 
lobang sangsara yang sonde ada pung dasar. ? Ais 
dia pi tangkap itu ular naga, andia, setan dong 
pung bos, yang dong subu bilang, “Iblis”. Dia yang 
su tipu manusia dari dolu-dolu. Ju itu ana bua ika 
itu ular naga deng rante, ko mau tahan sang dia 
pi dalam itu lobang sampe saribu taon. “3 Tarus 
itu ana bua tola buang itu ular naga pi dalam itu 
lobang sangsara. Ais dia segel mati itu lobang 
pung pintu, ko biar tahan itu ular di situ, sampe 

abis saribu taon. Deng bagitu, itu ular su sonde 
bisa putar-balek suku-bangsa di bumi salama 
saribu taon. Ais itu, baru kasi lapas sang dia, ma 
cuma sabantar sa. 

4 Tarus beta lia ada korsi parenta pung banya lai, 
deng ada orang-orang yang dudu di atas. Tuhan 
Allah su angka sang dong ko putus parkara. 
Dong tu, orang yang dolu pi kasi tau orang soPlal 
Yesus pung Kabar Bae, deng Tuhan Allah pung 
Kata-kata, sampe orang bunu bekin mati sang 
dong. Dong tu, yang sonde songgo itu binatang 
buas deng dia pung patong. Dong ju yang sonde 
mau tarima itu binatang pung cap di testa ko, di 
tangan. Dong kana bunu, ma Tuhan Allah su kasi 
idop kambali sang dong, ko biar dong pegang 
parenta sama-sama deng Kristus sampe saribu 
taon. “5 Deng bagitu dong su jadi orang partama 
yang Tuhan Allah kasi idop kambali dari mati. 
Jadi dong ni, ontong batul, te dong su jadi Tuhan 
pung orang. Dong sonde kana buang di itu tampa 
sangsara, ko sonde rasa mati yang kadua. Te 
dong yang jadi sama ke kapala agama yang layani 
sang Tuhan Allah deng Kristus. Deng dong ju iko 
pegang parenta sama-sama deng Kristus sampe 
saribu taon. 

Ma orang mati yang laen dong, musti tunggu 
sampe saribu taon, baru Tuhan Allah kasi idop 
kambali sang dong. 


Dong buang setan dong pung 
bos pi dalam laut api 


6 (20:5) Waktu itu saribu taon su abis, nanti 
Tuhan suru kasi lapas itu ular naga dari itu lobang 
sangsara. 8 Ais dia pi putar-balek suku-bangsa 
yang dong subu bilang, Gog deng Magog, yang 
datang dari mana-mana di dunya. Nanti dia 
kumpul dong pung orang ko pi baparang. Dong 
pung banya, sama ke biji pasir di pante. f} Ais 
itu, tantara Gog deng Magog babaris ko maju 
sampe jao-jao di bumi pung huk-huk sana. Ais 
dong kapung kuliling Tuhan pung kota yang Dia 
sayang, deng Dia pung orang dong. Ma Tuhan 
kasi turun api dari langit ko bakar bekin abis itu 
tantara dong samua. 1° Ais Tuhan pung orang 
dong tangkap ame setan dong pung bos yang su 
tipu banya orang tu, andia Iblis. Ju dong lempar 
buang sang dia pi dalam itu laut api balerang 
yang manyala sonde pake barenti. Nanti dia 
takurung di sana sama-sama deng itu binatang 
buas deng dia pung jubir tukang putar-balek. 

Di situ, dong dapa siksa deng sangsara tarus 
siang-malam, sampe salamanya. 


Tuhan Allah putus samua orang pung parkara 


11 Ais itu ju, beta dapa lia ada satu korsi parenta 
puti besar. Deng Tuhan Allah ada dudu di atas 
itu korsi parenta. Takuju ju, bumi deng langit lari 
fuik, sampe dong ilang buang deng sonde dapa 
lia sang dong lai. 

12 Ais beta dapa lia orang yang su mati dong. 
Dong samua kici-besar ada badiri mangada pi itu 
korsi parenta. Ju ana bua dari sorga dong datang 
buka buku-buku yang ada tulis manusia pung 
bekin-bekin samua. Ais dong buka lai satu tulisan 
laen, andia tulisan yang ada tulis nama-nama 
dari orang yang nanti idop deng Tuhan Allah 
sampe salamanya. Ju Dia putus itu orang mati 
dong pung parkara, iko apa yang dong satu-satu 
su bekin sama ke yang ada tatulis di dalam itu 
tulisan dong. 813 Ais samua orang mati datang 
ko badiri mangada pi itu korsi parenta. Dong tu, 
samua orang yang parna mati, biar di darat, ko, 
di laut. Ais Tuhan Allah putus dong pung parkara 
satu-satu, iko dong pung bekin-bekin. 14 Ais itu 
ju, Tuhan Allah lempar buang Mati pi dalam itu 
laut api yang manyala sonde pake barenti tu. Dia 

ju lempar buang Tampa Orang Mati, pi dalam itu 
laut api. Te itu laut api tu, andia tampa mati yang 
kadua. 1? Orang yang dong pung nama sonde 
tatulis di dalam itu tulisan, ju kana buang pi 
dalam itu laut api. Te itu tulisan tu, andia daftar 
orang yang idop tarus-tarus deng Tuhan Allah. 


Yohanis dapa lia langit deng bumi model baru 


2 1 1 Ais beta lia langit model baru deng bumi 
model baru, te langit yang lama deng 
bumi yang lama su ilang buang. Laut ju su sonde 

ada lai. "2 Ais beta lia Tuhan Allah pung kota 
barisi, andia Yerusalem Baru, turun datang dari 
sorga. Itu kota su siap sama ke baroit parampuan 
yang mau pi sambut dia pung laki. '? Ais beta 
dengar satu suara karas datang dari itu korsi 
parenta, ko bilang, 
“Lia bae-bae! 
Mulai sakarang, Tuhan Allah pung Ruma ada di 
manusia pung teng-tenga. 
Mulai ini hari, Tuhan su idop sama-sama deng 
Dia pung orang dong. 
Te Dia su jadi dong pung Tuhan Allah. 
Deng dong su jadi Dia pung ana-ana dong. 
Nanti Dia ada tarus-tarus deng dong. 

Deng Dia sama-sama deng dong tar abis-abis. 
j 
4 Nanti Dia hapus kasi karing dong pung aer 
mata samua, 
ko dong sonde manangis makarereu lai. 
Tagal di situ sonde ada yang saki lai. 
Deng di situ sonde ada yang mati lai. 
Samua yang bekin susa dari dolu-dolu, su sonde 
ada lai. 
Samua yang bekin sangsara dari dolu-dolu, su 
ilang buang.” * 
> Ais Dia yang dudu di itu korsi parenta omong 
bilang, “Lia bae-bae, te Beta su bekin samua jadi 
baru.” Ais Dia omong lai deng beta bilang, “Tulis 
su! Samua orang dong bisa parcaya Beta pung 
Kata-kata ni, te samua ni, memang su batul!” 
6 Ais Dia kasi tau lai sang beta bilang, 
“Samua-samua yang Beta su janji dari dolu tu, 
su jadi. 
Te Beta ni, 
Alfa sampe Omega. 
Deng Beta ni, 
A sampe Z, 
Samua asal dari Beta, 

mulai dari partama sampe abis. 
Samua orang yang aus, 
nanti Beta kasi minum farei-farei, 
dari itu mata aer yang bawa idop, ko biar 
orang idop batúl. ! 
7 Samua orang yang batahan iko Tuhan pung 
jalan idop yang lurus, 
nanti dong tarima ame ini berkat samua. 
Te nanti Beta jadi dong pung Tuhan Allah, 
deng dong jadi Beta pung ana-ana. M 
8 Ma ada ju orang yang nanti kana lempar 
buang, 
pi dalam itu laut api balerang, yang manyala 
sonde pake barenti. 
Macam ke orang panaPlu, 
orang yang bale balakang sang Yesus, 
orang kamomos, 
orang maen serong deng orang yang 
bukan dong pung laki ko dong pung 
bini, 
tukang bunu orang, 
tukang songgo-songgo, 
tukang suanggi, 
deng tukang putar-balek. 

Nanti dong samua kana lempar buang pi dalam 
laut api, 
yang orang bilang, ‘tampa mati yang kadua? ” 


Yohanis dapa lia kota Yerusalem model baru 


9 Tarus beta dapa lia satu dari itu tuju ana bua 
dari sorga yang dolu pegang bokor yang taPlisi 
deng Tuhan pung mara. Dia datang katumu sang 
beta, ais dia omong bilang, “Mari sini dolo! Te 
beta ada mau kasi lia sang lu baroit parampuan 
yang mau kawin deng Domba Ana.” 

10 Tarus beta takaná Tuhan pung Roh, ju ana 
bua satu dari sorga angka bawa sang beta pi satu 
gunung yang tinggi mau mati. Di situ dia kasi 
tunju sang beta kota Yerusalem, andia Tuhan 
Allah pung kota barisi yang ada turun datang 
dari Tuhan di sorga. "11 Itu kota talalu bagus! 
Ada cahaya yang basambar kaluar dari Tuhan 
Allah pung hebat, sama ke batu intan yang 
mangkilat. Sampe itu kota samua jadi tarang. 

12 Ada tembok tinggi besar kuliling itu kota, deng 
12 pintu garbang. Ada ju 12 ana bua dari sorga 
yang jaga itu pintu dong. Di itu 12 pintu ada 
tatulis 12 suku Israflel pung nama. 813 Tiga pintu 





121:10 # Yeskial 40:2 


021:12 * Iko orang yang pintar soRlal Alkitab, nomer 12 tu, 
nomer yang kasi tunju nomer manusia langkap. 





DUNYA MODEL BARU 21 1600 


garbang mangada pi sabla matahari nae. Tiga 
mangada pi sabla matahari turun. Tiga mangada 
pi sabla utara. Deng tiga lai mangada pi sabla 
salatan. P14 Itu tembok badiri di atas 12 batu 
fanderen yang besar. Di batu satu-satu ada tatulis 
nama-nama dari Domba Ana pung 12 utusan 
yang layani sang Dia di dunya. 

15 Ais, itu ana bua yang omong sang beta, ada 
pegang ame satu tongkat ukur dari mas, ko mau 
ukur itu kota deng dia pung pintu garbang deng 
dia pung tembok. 916 Dia ukur lebe dolu itu kota 
pung tembok yang sagi ampa. Dia pung panjang 
deng lebar deng tinggi samua sama, andia 2.220 
kilometer. "17 Ais dia ukur itu tembok pung tabal 
tu, ada 65 meter, iko manusia pung ukuran. 518 Itu 
tembok, dong bekin dari batu mangkilat, nama 
yaspis. Deng samua yang ada dalam itu kota tu, 
dong bekin dari mas tulen yang silo sama ke kaca 
barisi. 

19 Itu 12 batu fanderen tu, ada hias deng 
macam-macam batu mangkilat yang mahal. Yang 

partama, ada pake batu yaspis yang manyala 
warna ijo. Nomer dua, ada pake batu nilam yang 
manyala warna biru. Nomer tiga, ada pake batu 
mirah yang manyala warna mera. Nomer ampa, 
ada pake batu samrud, yang manyala warna ijo. 
20 Nomer lima, ada pake batu unam yang balapis 
coklat-puti. Nomer anam, ada pake batu sardius, 
yang manyala warna mera. Nomer tuju, ada pake 
batu ratna cempaka, yang manyala warna kuning 
mas. Nomer dalapan, ada pake batu beril, yang 
manyala warna biru-ijo. Nomer sambilan, pake 
batu krisolit, yang manyala warna kuning-kuning. 
Nomer sapulu, ada pake batu krisopras, yang 
manyala warna ijo muda. Nomer sablas, ada pake 
batu lasuardi, yang manyala warna biru laut. 
Deng nomer dua blas, ada pake batu kecubung, 
yang manyala warna ungu. 21 Deng itu 12 pintu 
garbang tu, bekin dari mutiara 12 biji. Satu pintu 
bekin dari mutiara satu biji. Deng itu kota pung 
istarat, dong bekin dari mas tulen yang mangkilat 
sama ke kaca. t 

22 Ma beta lia, sonde ada ruma sambayang 
di itu kota. Tagal Tuhan Allah yang paling kuasa 
deng itu Domba Ana ada di situ tarús-tarús. 
Andia ko orang dong langsung pi sémba sang 
Dong. 23 Itu kota ju sonde parlu matahari deng 





t21:21 H Yesaya 54:11-12 

bulan ko bekin tarang sang dia, tagal Tuhan Allah 
pung cahaya yang bekin tarang di situ. Deng itu 
Domba Ana su jadi sama ke lampu yang manyala. 
u24 Orang dari samua suku-bangsa di dunya 
nanti datang bajalan di itu tarang. Raja-raja di 
bumi ju bawa datang dong pung harta yang 
hebat pi situ. “25 Di situ sonde ada malam lai. 
Andia ko dong sonde parlu tutu pintu maso 
kota. 28 Nanti dong ju bawa maso pi dalam itu 
kota, samua yang bae deng samua hormat dari 
samua negara di bumi. W?” Ma yang sonde bole 
maso pi situ, andia samua yang jahat, tingka ke 
tukang songgo-songgo, tukang maen serong, 
deng tukang putar-balek dong. Yang bole maso, 
andia cuma orang yang dong pung nama ada 
tatulis di itu Domba Ana pung tulisan yang daftar 
nama dari orang yang idop tarus-tarus deng 
Tuhan Allah. * 


Kali yang ada pung aer yang bawa 
idop, deng pohon yang bawa idop 


22 1 Ais ju itu ana bua dari sorga kasi tunju 
sang beta kali satu, yang dia pung aer 





U21:23 H Yesaya 60:19-20 

V21:24 H Yesaya 60:3 

W21:26 H Yesaya 60:11 

“21:27 H Yesaya 52:1; Yeskial 44:9 

bawa idop. Itu aer jarni sama ke kaca. Dia malele 
kaluar dari Tuhan Allah deng itu Domba Ana pung 
korsi parenta. Y? Tarus dia malele pi tenga istarit 
besar di itu kota. Di itu kali pung sabla-sabla, ada 
satu pohon yang bawa idop. Itu pohon babua 
satu taon, 12 kali; satu bulan, satu kali. Dia pung 
daon bisa jadi obat ko bekin bae suku-bangsa di 
bumi. 2 Ma samua yang Tuhan Allah parna tola 
deng kasi kutuk dong, sonde ada di itu kota. Yang 
ada, andia Tuhan Allah deng Domba Ana yang 
dudu parenta di Dong pung korsi parenta, deng 
Dong pung orang suru-suru yang semba sang 
Dong. 2 

4 Dong samua bisa dapa lia Tuhan Allah pung 
muka. Deng Tuhan pung nama ada tatulis di 
dong pung testa. ? Di situ, sonde ada malam. Jadi 
Tuhan pung orang dong su sonde parlu matahari 
ko, lampu ko, tagal Tuhan Allah sandiri yang bekin 
tarang itu kota. Nanti dong iko pegang parenta di 
situ sampe salamanya. b 





Y22:1 X Yeskial 47:1; Sakaria 14:8 
122:2 H Carita Mula-mula 2:9 
422:3 H Sakaria 14:11 

b22:5 H Yesaya 60:19: Daniel 7:18 

Tuhan Yesus tutu Dia pung pasan 


6 Ais, itu ana bua kasi tau sang beta bilang, 
“Samua yang beta su kasi tau sang luni, memang 
batul. Samua orang bisa parcaya beta pung 
omong ni. Dolu Tuhan Allah pake Dia pung Roh 
ko kasi tau Dia pung Kata-kata sang dia pung jubir 
dong. Ma sakarang, Dia su pake Dia pung ana 
bua dari sorga ko kasi tau Dia pung ana-ana dong 
soklal ini hal samua yang sonde lama lai musti 
jadi.” 

7 Ais itu, Yesus omong bilang, “Inga, é! Sonde 
lama lai, te Beta su datang. Di ini tulisan su tatulis 
samua, soal apa yang nanti jadi. Samua orang 
yang iko ini tulisan pung kata-kata dong, nanti 
dong yang paling ontong.” 

8 Yang tulis ini tulisan ni, andia beta, Yohanis. 
Beta ni, yang su dengar deng su lia ini hal dong 
samua. Dengar abis ju, beta jato tikam lutut ko 
sémba di itu ana bua dari sorga pung kaki. Te dia 
yang su kasi tunju ini hal samua sang beta. ? Ma 
dia togor sang beta bilang, “Heh! Lu jang bekin 
bagitu! Lu musti sémba sang Tuhan Allah sa. Jang 
sémba sang beta. Te beta ju Tuhan pung orang 
suru-suru sama ke lu, deng lu pung sodara dong 
yang su jadi Dia pung jubir, deng samua orang 
laen dong yang bekin iko apa yang ada tatulis 
dalam ini tulisan. 

10 Lu jang sambunyi ini tulisan pung isi dari 
orang laen. Te sonde lama lai, samua yang su 
tatulis dalam ini tulisan, pasti jadi. 

11 Samua orang yang bekin kamomos, na, 

kasi tenga pi ko dong maen bekin kamomos 
tarus. 

Ma samua yang idop barisi, 

dong musti idop barisi tarus. 
Samua orang yang bekin jahat, 

kasi tenga pi ko dong maen bekin jahat tarus. 
Ma samua yang bekin bae, 

dong musti bekin yang bae tarus.” € 

12 Ais itu, Yesus omong ulang lai bilang, “Inga 
bae-bae! Te sonde lama lai, Beta su datang. Nanti 
Beta balas kasi samua orang, iko apa yang dong 
su bekin. d 

13 Beta ni, 

Alfa sampe Omega. 
Beta ni, 
A sampe Z. 
Samua-samua asal dari Beta, 
mulai dari partama sampe abis. £ 





(22:11 H Daniel 12:10 

22:12 H Yesaya 40:10, 62:11, Lagu Puji dong 28:4; Yeremia 
17:10 

“22:13 x Dunya Model Baru 1:8: Yesaya 44:6, 48:12: Dunya 
Model Baru 1:17, 2:8 

14 Orang-orang yang su cuci kasi barisi dong 
pung pakean, dong yang ontong. 
Te nanti dong dapa hak ko maso iko pintu 
garbang pi dalam itu kota. 
Orang-orang yang su idop barisi, dong yang 
ontong. 
Te nanti dong dapa isin ko makan itu bua 
yang bekin orang idop tarus-tarus. f 
15 Ma orang laen, sonde bole maso di situ. 
Yang bukan Tuhan pung orang, sonde bole 
tenga di situ. 


Andia, orang yang sonde parcaya sang Tuhan, 


g 


tukang maen serong, tukang songgo-songgo, 


tukang bunu orang, tukang suanggi, 
deng tukang putar-balek. 
Dong samua tu, sonde bole maso. 
Dong samua tu, kasi tenga pi, di luar sa. 
16 Beta ni, Yesus. Beta yang kirim datang Beta 
pung ana bua dari sorga ko buka ini hal samua, 





f22:14 H Carita Mula-mula 2:9, 3:22 


822:15 “ Alkitab bahasa Yunani tulis bilang, “anjing”. Orang 
Yahudi suka pake kata “anjing” ko jadi kiasan yang kasi tunju 
orang bukan Yahudi, andia orang laen dong “yang sonde 





parcaya sang Tuhan”. Dalam ini ayat ni, Yohanis omong sok? 


al 


kalompok macam-macam yang sonde jadi maso sorga. Yang 


partama, andia, “orang yang sonde parcaya sang Tuhan”. | 
bukan parkara soRlal anjing maso sorga, ko sonde. 





ni 

ko bosong nanti pi kasi tau Beta pung pasan sang 
itu tuju jamaPklat dong. 
Beta ni, raja Daud pung turunan. 
Beta ni, Raja yang pegang parenta. 
Beta pung cahaya, tarang mau mati, 
sama ke bintang timur. 
Beta pung sinar talalu tajam, 
sama ke bintang fajar.” " 
17 Tuhan Allah pung Roh ada undang bilang, 
“Mari sini su!” 
Itu baroit parampuan ju pange bilang, “Mari 
datang su!” 
Biar ko samua yang dengar ju iko bilang, “Mari 
su!” 
Biar ko samua yang aus, datang ko minum su! 
Biar ko samua yang mau minum itu aer yang 
bawa idop, 
na, mari ame su! 
Orang bole ame itu aer 
deng farei-farei. 
Orang bole minum itu aer 
deng sonde pake bayar. ' 





h22:16 # Yesaya 11:1, 10 
22:17 4 Yesaya 55:1 

Yohanis pung pasan tarahir 


18 Beta, Yohanis ni, kasi inga samua orang yang 
nanti dengar apa yang Tuhan Allah su buka 
memang kasi sang beta di ini tulisan, bagini: kalo 
ada orang yang tamba apa-apa lai di ini tulisan, 
nanti Tuhan Allah hukum tamba sang dia deng itu 
tuju calaka yang Dia poRla pi bumi. 1? Deng kalo 
ada orang yang kasi kurang apa-apa lai dari ini 
tulisan, nanti Tuhan Allah cabu buang dia pung 
hak ko dia jang maso pi dalam kota barisi, deng 
dia jang makan itu bua yang bekin orang idop 
tarus-tarus. Í 

20 Yesus sandiri yang su buka kasi lia ini hal 
samua. Dia su janji bilang, “Itu batul! Sonde lama 
lai, te Beta su mau datang.” 

Naa, Tuhan Yesus, datang su! 

21 Beta minta ko Tuhan Yesus kasi tunju Dia 
pung hati bae sang Dia pung orang dong samua. 
Amin! 

Dari beta, 
Yohanis 








j22:19 H Carita Ulang soflal Jalan Idop 4:2, 12:32 

